,,BAM PO DRUG PA, DE NAS BYANG CHUB SEMS DPA' DE DAG DANG,
'JIG RTEN GYI DBANG PO DE DAG 'DI SNYAM DU SEMS PAR GYUR TE,
SANGS RGYAS BCOM LDAN 'DAS

RNAMS LA SANGS RGYAS KYI SA NI, JI LTA BU ZHIG MNGA', SANGS RGYAS
BCOM LDAN 'DAS RNAMS LA SANGS RGYAS KYI YUL NI, JI LTA BU ZHIG
MNGA', SANGS RGYAS BCOM LDAN 'DAS

RNAMS LA BYIN GYI RLABS NI, JI LTA BU ZHIG MNGA', SANGS RGYAS
BCOM LDAN 'DAS RNAMS LA SANGS RGYAS KYI SPYOD YUL NI, JI LTA BU
ZHIG MNGA', SANGS RGYAS BCOM LDAN 'DAS

RNAMS LA SANGS RGYAS KYI STOBS NI, JI LTA BU ZHIG MNGA', SANGS
RGYAS BCOM LDAN 'DAS RNAMS LA SANGS RGYAS KYI MI BSNYENGS PA NI,
JI LTA BU ZHIG MNGA', SANGS RGYAS BCOM

LDAN 'DAS RNAMS LA SANGS RGYAS KYI TING NGE 'DZIN NI, JI LTA BU
ZHIG MNGA', SANGS RGYAS BCOM LDAN 'DAS RNAMS LA SANGS RGYAS KYI
RNAM PAR 'PHRUL PA NI, JI LTA BU ZHIG MNGA',

SANGS RGYAS BCOM LDAN 'DAS RNAMS LA SANGS RGYAS KYI MNGA' CHEN PO
NI, JI LTA BU ZHIG MNGA', SANGS RGYAS BCOM LDAN 'DAS RNAMS LA
SANGS RGYAS KYI MI 'PHROG PA NI, JI LTA


@96A *, ,BU ZHIG MNGA', SANGS RGYAS BCOM LDAN 'DAS RNAMS LA SANGS
RGYAS KYI SPYAN NI, JI LTA BU ZHIG MNGA', SANGS RGYAS BCOM LDAN
'DAS RNAMS LA SANGS

RGYAS KYI SNYAN NI, JI LTA BU ZHIG MNGA', SANGS RGYAS BCOM LDAN
'DAS RNAMS LA SANGS RGYAS KYI SHANGS NI, JI LTA BU ZHIG MNGA',
SANGS RGYAS BCOM LDAN 'DAS RNAMS

LA SANGS RGYAS KYI LJAGS NI, JI LTA BU ZHIG MNGA', SANGS RGYAS
BCOM LDAN 'DAS RNAMS LA SANGS RGYAS KYI SKU NI, JI LTA BU ZHIG
MNGA', SANGS RGYAS BCOM LDAN 'DAS

RNAMS LA SANGS RGYAS KYI DGONGS PA NI, JI LTA BU ZHIG MNGA',
SANGS RGYAS BCOM LDAN 'DAS RNAMS LA SANGS RGYAS KYI 'OD NI, JI
LTA BU ZHIG MNGA', SANGS RGYAS BCOM

LDAN 'DAS RNAMS LA SANGS RGYAS KYI 'OD ZER NI, JI LTA BU ZHIG
MNGA', SANGS RGYAS BCOM LDAN 'DAS RNAMS LA SANGS RGYAS KYI GSUNG
NI, JI LTA BU ZHIG MNGA', SANGS

RGYAS BCOM LDAN 'DAS RNAMS LA SANGS RGYAS KYI YE SHES NI, JI LTA
BU ZHIG MNGA', PHYOGS BCU'I 'JIG RTEN GYI KHAMS RGYA MTSO DAG TU
SANGS RGYAS BCOM LDAN 'DAS

THAMS CAD BYANG CHUB SEMS DPA' THAMS CAD LA SMON LAM RGYA MTSO
THAMS CAD NI, JI LTA BU ZHIG TU YONGS SU STON, BYANG CHUB SEMS
DPA' THAMS CAD LA RAB TU 'JUG PA


@96B RGYA MTSO THAMS CAD NI, JI LTA BU ZHIG TU YONGS SU STON,
BYANG CHUB SEMS DPA' THAMS CAD LA TSOGS RGYA MTSO THAMS CAD NI,
JI LTA BU ZHIG TU YONGS SU STON, BYANG CHUB SEMS

DPA' THAMS CAD LA THEG PA RGYA MTSO RNAMS NI, JI LTA BU ZHIG TU
YONGS SU STON, BYANG CHUB SEMS DPA' THAMS CAD LA RAB TU GNAS PA
RGYA MTSO THAMS CAD NI, JI LTA BU ZHIG TU

YONGS SU STON, BYANG CHUB SEMS DPA' THAMS CAD LA SPYOD PA RGYA
MTSO RNAMS NI, JI LTA BU ZHIG TU YONGS SU STON, BYANG CHUB SEMS
DPA' THAMS CAD LA 'BYUNG BA RGYA MTSO

RNAMS NI, JI LTA BU ZHIG TU YONGS SU STON, BYANG CHUB SEMS DPA'
THAMS CAD LA MNGON PAR SHES PA RGYA MTSO RNAMS NI, JI LTA BU ZHIG
TU YONGS SU STON, BYANG CHUB SEMS

DPA' THAMS CAD LA PHA ROL TU PHYIN PA RGYA MTSO RNAMS NI, JI LTA
BU ZHIG TU YONGS SU STON, BYANG CHUB SEMS DPA' THAMS CAD LA SA
RGYA MTSO RNAMS NI, JI LTA BU ZHIG TU YONGS

SU STON; BYANG CHUB SEMS DPA' THAMS CAD LA SMON LAM RGYA MTSO
RNAMS NI, JI LTA BU ZHIG TU YONGS SU STON, BYANG CHUB SEMS DPA'
RNAMS LA YE SHES RGYA MTSO RNAMS NI,

JI LTA BU ZHIG TU YONGS SU STON, BCOM LDAN 'DAS KYIS BDAG CAG LA
YANG THUGS BRTZE BA NYE BAR BZUNG STE BYANG CHUB SEMS DPA' RNAMS
KYI BSAM PA JI LTA BA BZHIN DU


@97A *, ,'JIG RTEN GYI KHAMS RGYA MTSO RNAMS KYANG BSTAN PA MDZAD
GRANG, SEMS CAN RGYA MTSO RNAMS KYANG BSTAN PA MDZAD GRANG, SANGS
RGYAS RGYA MTSO RNAMS

KYANG BSTAN PA MDZAD GRANG, SANGS RGYAS KYI PHA ROL TU PHYIN PA
RGYA MTSO RNAMS KYANG BSTAN PA MDZAD GRANG, SANGS RGYAS KYI RNAM
PAR THAR PA RGYA MTSO RNAMS KYANG BSTAN PA MDZAD

GRANG, SANGS RGYAS KYI RNAM PAR 'PHRUL BA RGYA MTSO RNAMS KYANG
BSTAN PA MDZAD GRANG, SANGS RGYAS KYI SPRUL PA RGYA MTSO RNAMS
KYANG BSTAN PA MDZAD GRANG, SANGS RGYAS KYI SHIN

TU BSTAN PA RGYA MTSO RNAMS KYANG BSTAN PAR MDZAD GRANG, SANGS
RGYAS KYI MTSAN RGYA MTSO RNAMS KYANG BSTAN PA MDZAD GRANG, SANGS
RGYAS KYI SKU TSE'I TSAD RGYA MTSO RNAMS KYANG

BSTAN PA MDZAD GRANG SNYAM PA DANG, DE NAS BYANG CHUB SEMS DPA'
DE DAG GI BYIN GYI RLABS KYIS MCHOD PA'I DKYIL 'KHOR GYI SPRIN DE
DAG LAS TSIGS SU BCAD PA 'DI

DAG BYUNG NGO, ,MTHA' YAS RGYA CHEN BSKAL PAR RAB SPYAD DE,
,BYANG CHUB SHING DRUNG RANG BYUNG YANG DAG SKYES, ,PHYI MTHA'I
BSKAL PAR 'GRO BA'I SPRIN GYUR PA, ,DE BZHIN

GSHEGS PAS SKU NI BYIN GYIS BRLABS, ,'GRO BA MA LUS KUN GYI THE
TSOM GCOD, ,MOS PA'I STOBS NI YANGS PA RAB TU SKYED, ,SEMS CAN
SDUG BSNGAL MTHA' YAS


@97B ZHI BAR MDZAD, ,SANGS RGYAS BDE LA 'GRO BA THAMS CAD 'GOD,
,BYANG CHUB SEMS DPA' MTHA' YAS ZHING RDUL SNYED, ,DE BZHIN
GSHEGS LA LTA ZHING KUN NAS GNAS, ,DE DAG BSAM

PA SPYOD YUL JI BZHIN DU, ,THE TSOM BSAL BAR CHOS RNAMS RAB BSTAN
GSOL, ,RGYAL BA KUN GYI SA NI JI LTA BU, ,DE BZHIN GSHEGS PA'I
YUL GYI RGYUD RNAMS DANG, ,SANGS RGYAS

BYIN RLABS MTHA' DANG DBUS MED PA, ,DE DAG TSUL NI RNAM DAG BSTAN
DU GSOL, ,DE BZHIN GSHEGS PA'I SPYOD YUL CI YIS 'JUG ,RGYAL BA'I
MKHYEN LA JI LTAR 'JUG PA

DANG, ,RGYA CHEN MTHA' YAS STOBS RNAMS RNAM SBYANG BA, ,RGYAL
SRAS KUN LA YANG DAG BSTAN DU GSOL, ,SANGS RGYAS TING 'DZIN JI
LTAR MTHA' YAS DANG, ,MI BSNYENGS CHOS NYID

JI LTAR RNAM SBYANGS DANG, ,RDZU 'PHRUL MTHU YANG MTHA' DANG DBUS
MED PA, ,'GRO BA'I BSAM PA RNAMS LA BSGRAG TU GSOL, ,JI LTAR CHOS
RGYAL PHO BRANG MNGA' MDZAD CING, ,RGYAL

BA'I SPYOD YUL JI LTAR MI 'PHROG DANG, ,SANGS RGYAS CHOS GZHAN
RGYA CHEN DE DAG KYANG, ,THUGS BRTZE'I SLAD DU YANG DAG BSTAN DU
GSOL, ,RGYAL BA'I SPYAN NI JI LTAR TSAD MED

CING, ,SNYAN DANG SHANGS DANG DE BZHIN LJAGS DANG SKU, ,SANGS
RGYAS THUGS KYANG JI LTAR MTHA' YAS PA, ,'DI DAG TSUL LA 'JUG PA
BSTAN DU GSOL, ,ZHING RNAMS RGYA MTSO JI LTAR


@98A *, ,SEMS CAN KHAMS, ,CHOS DBYINGS TSUL RNAMS RGYA MTSO DE
DAG DANG, ,SANGS RGYAS RGYA MTSO MTHA' DANG DBUS MED PA, ,'DI DAG
RGYAL BA'I SRAS LA BSTAN DU

GSOL; ;PHA ROL PHYIN PA RGYA MTSO BSAM YAS DANG, ,RNAM PAR THAR
LA 'JUG TSUL RGYA MTSO DANG, ,CHOS RNAMS KUN GYI TSUL RNAMS RGYA
MTSO DAG ,BYANG CHUB SNYING POR THAMS CAD

BSTAN DU GSOL, ,DE NAS BCOM LDAN 'DAS KYIS DE'I TSE BYANG CHUB
SEMS DPA' DE DAG GI SEMS KYI YONGS SU RNAM PAR RTOG PA THUGS KYIS
THUGS SU CHUD NAS ZHAL GYI SGO

TSAMS KYI MTSAMS KYI GSEB NAS 'OD ZER SANGS RGYAS KYI ZHING GI
RDUL SHIN TU PHRA BA SNYED RAB TU BKYE BA 'DI LTA STE, RIN PO
CHE'I ZE BA RNAM PAR SNANG BA ZHES BYA BA'I 'OD ZER

DANG, 'DI LTA STE, CHOS KYI DBYINGS SU DBYANGS SNA TSOGS KYIS
RGYAN BYED PA ZHES BYA BA'I 'OD ZER DANG, 'DI LTA STE, 'OD SHIN
TU PHRA BA'I SPRIN KUN NAS LDING BA ZHES BYA BA'I 'OD

ZER DANG, 'DI LTA STE, PHYOGS BCU'I SANGS RGYAS KYI RDZU 'PHRUL
DANG, SNYING PO BYANG CHUB KYI 'OD CES BYA BA'I 'OD ZER DANG, 'DI
LTA STE, RIN PO CHE THAMS CAD 'OD 'PHRO BA'I GDUGS

KYI SPRIN CES BYA BA'I 'OD ZER DANG, 'DI LTA STE, RNAM PAR SNANG
BAS CHOS KYI DBYINGS RAB TU SNANG BA'I 'OD CES BYA BA'I 'OD ZER
DANG, 'DI LTA STE, SANGS RGYAS KYI ZHING THAMS


@98B CAD DU 'BYUNG ZHING 'KHYIL BA'I RGYAN CES BYA BA'I 'OD ZER
DANG, 'DI LTA STE, RIN PO CHE'I RDO RJE DRI MA MED PA MANG PO'I
RGYAL MTSAN ZHES BYA BA'I 'OD ZER DANG, 'DI LTA STE, BYANG CHUB

SEMS DPA'I 'KHOR GYI DKYIL 'KHOR DU NYE BAR 'GRO BA'I RGYAN CES
BYA BA'I 'OD ZER DANG, 'DI LTA STE, SANGS RGYAS THAMS CAD KYI
MTSAN GYI 'KHOR LO'I SGRA RAB TU SGROG PA ZHES BYA

BA'I 'OD ZER DANG, DE DAG LA SOGS PA SANGS RGYAS KYI ZHING GI
RDUL SHIN TU PHRA BA SNYED KYI 'OD ZER RAB TU BKYE STE, 'OD ZER
DE DAG RE RE ZHING YANG 'KHOR GYI 'OD ZER SANGS RGYAS KYI

ZHING GI RDUL SHIN TU PHRA BA SNYED DO, ,'OD ZER DE DAG RE RE
ZHING YANG RIN PO CHE THAMS CAD KYI KHA DOG SHIN TU STON PA DAG
STE, DE DAG RAB TU 'PHROS NAS PHYOGS BCUR SANGS RGYAS KYI

ZHING GI RDUL SHIN TU PHRA BA SNYED KYI 'JIG RTEN GYI KHAMS RGYA
MTSO RAB TU SNANG BAR BYAS TE, BYANG CHUB SEMS DPA' DE DAG GIS
KYANG SANGS RGYAS KYI ZHING BCU'I RDUL SHIN TU PHRA BA

SNYED KYI 'JIG RTEN GYI KHAMS RGYA MTSO NAS 'OD ZER GYI SGO DE
DAG THAMS CAD KYI MTHUS GZHI DANG SNYING PO ME TOG GI RGYAN GYIS
BRGYAN PA'I 'JIG RTEN GYI KHAMS RGYA MTSO DANG,

BYANG CHUB SEMS DPA'I 'KHOR GYI DKYIL 'KHOR THAMS CAD MTHONG BAR
GYUR TO, ,'OD ZER DE DAG THAMS CAD KYI SGO NAS KYANG SANGS RGYAS
KYI BYIN GYI RLABS KYIS TSIGS SU BCAD


@99A *, ,PA 'DI DAG BYUNG BAR GYUR TO, ,BSKAL PA RGYA MTSO MTHA'
YAS SPYOD SPYAD DE, ,PHYOGS RNAMS RGYA MTSOR SANGS RGYAS KUN
KYANG MCHOD, ,SEMS

CAN RGYA MTSO RNAM PAR DAG BYAS NAS, ,RNAM PAR SNANG MDZAD BYANG
CHUB MNGON SANGS RGYAS, ,PHYOGS RNAMS KUN TU SNANG ZHING MNGON
PAR MDZES, ,SPU RNAMS KUN NAS

SPRUL PA'I SPRIN RNAMS 'GYED, ,DES NI SEMS CAN SNOD BZHIN BSKUL
BYAS NAS, ,BYANG CHUB SBYOR BA CHAGS MED RNAM PAR DAG ,SRID PA'I
RGYUD NA SNGON CHAD 'KHOR BA'I

TSE; ;RGYAL BAS SEMS CAN YONGS SU SMIN MDZAD PA, ,DE DAG SKAD CIG
GCIG GIS RAB TU BKROL, ,SANGS RGYAS RNAM 'PHRUL 'DI DAG MTHA' YAS
SO, ,RGYAN RNAMS

SNA TSOGS KUN TU 'OD KYANG SNANG, ,BYANG CHUB SHING NI YAL GA RIN
CHEN 'PHYANG, ,'OD RNAMS BKYE BA KUN TU RNAM PAR BRGYAN, ,BYANG
CHUB BSAM GYIS MI KHYAB DER SANGS

RGYAS; ;PHYOGS RNAMS KUN TU SGRA NI RAB TU SGROG ,SEMS CAN KUN
GYI SEMS BZHIN TSIM BYAS TE, ,SNA TSOGS THABS KYI SGO NAS RNAM
PAR 'DUL, ,DE LAS CHOS NYID ZHI

SGRA RAB TU 'BYUNG, ,ZHING RNAMS STONG GI RDUL SNYED SNGON CHAD
DU, ,SPYOD TSE PHA ROL PHYIN KUN RGYAS PAR MDZAD, ,STOBS RNAMS
KUN LA SANGS RGYAS RAB BZHUGS KYI, ,RGYAL BA DE


@99B YI ZHAL BLTAR KUN KYANG DENG, ,ZHING GI RDUL SNYED PHYOGS
RNAMS THAMS CAD NAS, ,RGYAL SRAS MANG PO RAB TU DGA' STE LHAGS,
,MCHOD PA SNA TSOGS CHAR PA RAB 'BEBS SHING, ,

THAMS CAD 'KHOD DE RGYAL BA MNGON SUM LTA, ,GSUNG DBYANGS GCIG
LAS MTHA' YAS MDO YI RNAMS, ,RGYA MTSO DAG KYANG SANGS RGYAS SHIN
TU STON, ,'GRO KUN YID BZHIN CHOS

KYI CHAR 'BEBS KYI, ,RKANG GNYIS GTZO BO DE LA BLTAR YANG DENG,
,DUS GSUM RGYAL BA'I SMON LAM GANG YOD PA, ,SKAD CIG THUGS LA DE
DAG MNGON SUM STE, ,RGYAL BA BYANG

CHUB SHING DRUNG STON MDZAD KYI, ,RGYAL BA'I DRUNG DU SMYUR TE
'DOD BAR GYIS, ,SANGS RGYAS RNAM PAR SNANG MDZAD YE SHES MTSO,
,'OD ZER KUN GYI SGO NAS RAB TU SNANG, ,DE YI CHOS

NYID JI LTAR JI 'DRA DE DAG LTOS, ,SANGS RGYAS 'GRO KUN MNGON SUM
CHOS STON TO, ,DE'I TSE 'JIG RTEN GYI KHAMS RGYA MTSO DE DAG NAS
DE BZHIN GSHEGS PA'I 'OD ZER GYIS

YANG DAG PAR BSKUL BA'I RNAMS BYANG CHUB SEMS DPA' RANG RANG GI
'KHOR GYI DKYIL 'KHOR RGYA MTSO DANG LHAN CIG TU 'PHAGS TE, BCOM
LDAN 'DAS DE BZHIN GSHEGS PA

RNAM PAR SNANG MDZAD GANG NA BA DER 'ONGS PAR GYUR TE, 'DI LTAR
'JIG RTEN GYI KHAMS RGYA MTSO GZHI DANG SNYING PO ME TOG GI RGYAN
GYIS BRGYAN PA 'DI DANG 'DABS CHAGS SU


@100A *, ,SHAR PHYOGS LOGS NA 'JIG RTEN GYI KHAMS RGYA MTSO
PADMO'I DPAL DRI MA MED PAR SNANG BA'I RGYAN CES BYA BA YOD DE,
'JIG RTEN GYI KHAMS

BAR MA'I RGYUD DE DAG LAS 'JIG RTEN GYI KHAMS RIN PO CHE'I PHRENG
BA RDO RJE'I SNYING PO ZHES BYA BA NA DE BZHIN GSHEGS PA'I CHOS
KYI CHU BO RNAM PAR SANGS RGYAS PA, NAM

MKHA' MTHA' YAS PA'I RGYAL PO BZHUGS PA'I 'KHOR GYI DKYIL 'KHOR
RGYA MTSO NAS BYANG CHUB SEMS DPA' CHOS KYI DPAL PADMO RNAM PAR
LTA BA'I RGYAL MTSAN ZHES BYA

BA BYANG CHUB SEMS DPA' 'JIG RTEN GYI KHAMS RGYA MTSO'I RDUL SHIN
TU PHRA BA SNYED DANG LHAN CIG TU 'KHOR GYI DKYIL 'KHOR RGYA MTSO
DE NAS 'PHAGS TE BCOM LDAN 'DAS

GANG NA BA DER 'ONG BAR GYUR TE, BYANG CHUB SEMS DPA'I LUS KYI
SPRIN BCUS NAM MKHA' KUN NAS YOG PAR BYIN GYIS RLOB CING RIN PO
CHE'I CHAR GYI 'OD ZER PADMO'I SPRIN

BCUS NAM MKHA' KUN NAS YOG PAR BYIN GYIS BRLABS PA DANG, RIN PO
CHE'I RI BO'I ZOM GYI SPRIN BCUS NAM MKHA' KUN NAS YOG PAR BYIN
GYIS BRLABS PA DANG, NYI

MA'I 'KHOR LO'I LUS KYI DKYIL 'KHOR GYI SPRIN BCUS NAM MKHA' KUN
NAS YOG PAR BYIN GYIS BRLABS PA DANG, RIN PO CHE'I ME TOG GI
PHRENG BA'I SPRIN BCUS NAM MKHA' KUN


@100B NAS YOG PAR BYIN GYIS BRLABS PA DANG, SIL SNYAN SGRA THAMS
CAD 'BYIN PA'I SPRIN BCUS NAM MKHA' KUN NAS YOG PAR BYIN GYIS
BRLABS PA DANG, PHYE MA'I SHING GI MDZOD KYI SPRIN

BCUS NAM MKHA' KUN NAS YOG PAR BYIN GYIS BRLABS PA DANG, SPOS
DANG, BDUG SPOS GZUGS THAMS CAD YONGS SU STON PA'I SPRIN BCUS NAM
MKHA' KUN NAS YOG PAR BYIN GYIS

BRLABS PA DANG, SPOS THAMS CAD KYI SHING GI SPRIN BCUS NAM MKHA'
KUN NAS YOG PAR BYIN GYIS BRLABS PA DANG, DE DAG LA SOGS PA MCHOD
PA'I SPRIN 'JIG RTEN GYI KHAMS RGYA MTSO'I RDUL

SHIN TU PHRA BA SNYED KYIS NAM MKHA' KUN NAS YOG PAR BYIN GYIS
BRLABS PAR BYED CING, BCOM LDAN 'DAS GANG NA BA DER PHYIN TE BCOM
LDAN 'DAS LA PHYAG 'TSAL NAS SHAR PHYOGS SU BRTEN TE

ME TOG SNANG BA SNA TSOGS KYI SNYING PO CAN GYI SENGGE'I KHRI
MNGON PAR SPRUL NAS SKYIL MO KRUNG BCAS TE 'KHOD PAR GYUR TO, ,DE
NAS YANG 'JIG RTEN GYI KHAMS RGYA MTSO 'DI DANG 'DABS CHAGS SU
LHO

PHYOGS LOGS NA 'JIG RTEN GYI KHAMS RGYA MTSO RIN PO CHE THAMS CAD
SNANG BAS RNAM PAR BRGYAN PA'I SNYING PO ZHES BYA BA YOD DE, 'JIG
RTEN GYI KHAMS BAR MA'I RGYUD DE DAG LAS 'JIG RTEN

GYI KHAMS 'OD MTHA' YAS PA'I DKYIL 'KHOR GYI RGYAN NA DE BZHIN
GSHEGS PA KUN NAS MKHYEN PA'I 'OD DPAL GYI RI'I RGYAL PO BZHUGS
PA'I 'KHOR GYI DKYIL 'KHOR RGYA MTSO NAS BYANG


@101A *, ,CHUB SEMS DPA' CHOS RGYA MTSO RNAM PAR SNANG BA'I BLO
GROS ZHES BYA BA, BYANG CHUB SEMS DPA' 'JIG RTEN GYI KHAMS RGYA
MTSO'I RDUL SHIN TU PHRA BA SNYED DANG LHAN

CIG TU 'KHOR GYI DKYIL 'KHOR DE NAS 'PHAGS TE, BCOM LDAN 'DAS
GANG NA BA DER 'ONG BAR 'GYUR TE, NOR BU'I RGYAL PO RGYAN GYI YUL
THAMS CAD KYIS RNAM PAR GSAL BAR BYAS PA'I

SNYING PO'I SPRIN BCUS NAM MKHA' KUN NAS YOG PAR BYIN GYIS RLOB
CING, NOR BU'I RGYAL PO KUN NAS SNANG BA RIN PO CHE'I RGYAN GYI
SPRIN BCUS NAM MKHA' KUN NAS YOG PAR BYIN GYIS BRLABS

PA DANG, NOR BU'I RGYAL PO RIN PO CHE 'OD 'PHRO BA RAB TU 'BAR
ZHING, SANGS RGYAS KYI MTSAN SHIN TU SGROG PA'I SPRIN BCUS NAM
MKHA' KUN NAS YOG PAR BYIN GYIS BRLABS PA DANG,

NOR BU'I RGYAL PO KUN NAS SGRA 'BYIN CING SANGS RGYAS KYI CHOS
THAMS CAD SGROG PA'I SPRIN BCUS NAM MKHA' KUN NAS YOG PAR BYIN
GYIS BRLABS PA DANG, NOR BU'I RGYAL PO SHING GI YAL GA SNA

TSOGS KYIS SNYING PO BYANG CHUB KYI RGYAN BYED PA'I SPRIN BCUS
NAM MKHA' KUN NAS YOG PAR BYIN GYIS BRLABS PA DANG, NOR BU'I
RGYAL PO SGO KUN NAS RIN PO CHE'I 'OD ZER DANG, SANGS RGYAS

KYI SPRUL PAS SNANG BAR BYED PA'I SPRIN BCUS NAM MKHA' KUN NAS
YOG PAR BYIN GYIS BRLABS PA DANG, NOR BU'I RGYAL PO RGYAN THAMS
CAD DANG MA 'DRES PAR 'KHOR GYI DKYIL 'KHOR DU


@101B GZUGS BRNYAN STON PA'I SPRIN BCUS NAM MKHA' KUN NAS YOG PAR
BYIN GYIS BRLABS PA DANG, NOR BU'I RGYAL PO 'OD 'PHRO SHIN TU
SDUG PA'I SGRON MAS SANGS RGYAS THAMS CAD KYI YUL RJES SU

SGROG PA'I SPRIN BCUS NAM MKHA' KUN NAS YOG PAR BYIN GYIS BRLABS
PA DANG, NOR BU'I RGYAL PO SANGS RGYAS KYI ZHING BSAM GYIS MI
KHYAB PA DANG, DE BZHIN GSHEGS PA'I GZHAL MED

KHANG GI GZUGS BRNYAN YANG DAG PAR STON PA'I SPRIN BCUS NAM MKHA'
KUN NAS YOG PAR BYIN GYIS BRLABS PA DANG, NOR BU'I RGYAL PO RIN
PO CHE SNA TSOGS KYI TSON GYI DUS GSUM GYI SANGS

RGYAS KYI SKU'I GZUGS BRNYAN RNAM PAR SNANG BA'I SPRIN BCUS NAM
MKHA' KUN NAS YOG PAR BYIN GYIS BRLABS PA DANG, DE DAG LA SOGS PA
NOR BU'I RGYAL PO'I SPRIN 'JIG RTEN GYI KHAMS RGYA

MTSO'I RDUL PHRA MO SNYED KYIS NAM MKHA' KUN NAS YOG PAR BYIN
GYIS BRLABS PAR BYED CING, BCOM LDAN 'DAS GANG NA BA DER PHYIN TE
BCOM LDAN 'DAS LA PHYAG 'TSAL NAS LHO PHYOGS

SU BRTEN TE AINDRA N'I LA DANG, 'DZAM BU N'A DA DANG, PADMA R'A
GA SNA TSOGS KYI SNYING PO CAN GYI SENGGE'I KHRI MNGON PAR SPRUL
NAS SKYIL MO KRUNG BCAS TE 'KHOD PAR GYUR TO, ,DE NAS YANG 'JIG
RTEN

GYI KHAMS RGYA MTSO 'DI DANG 'DABS CHAGS SU NUB PHYOGS NA 'JIG
RTEN GYI KHAMS RGYA MTSO RIN PO CHE'I 'OD YID DU 'ONG BAR SNANG
BA ZHES BYA BA YOD DE, 'JIG RTEN GYI KHAMS DE DAG LAS 'JIG RTEN


@102A *, ,GYI KHAMS GOS KYI STAN YONGS SU 'BYUNG BA NA DE BZHIN
GSHEGS PA SPOS MNGON DU SNANG BA'I YON TAN RIN PO CHES BRGYAN
PA'I 'KHOR GYI DKYIL 'KHOR RGYA MTSO NAS

BYANG CHUB SEMS DPA' SPOS 'OD 'PHRO BA'I RGYAN ZLA BA'I 'OD CES
BYA BA BYANG CHUB SEMS DPA' 'JIG RTEN GYI KHAMS RGYA MTSO'I RDUL
SHIN TU PHRA BA SNYED DANG LHAN CIG TU BCOM LDAN 'DAS GANG

NA BA DER 'ONGS PAR GYUR TE, RIN PO CHE DANG, SPOS DANG, ME TOG
SNA TSOGS THAMS CAD KYI KHANG PA BRTZEGS PA'I SPRIN GYIS NAM
MKHA' KUN NAS YOG PAR BYIN GYIS RLOB CING, NOR BU'I

RGYAL PO KHA DOG MTHA' YAS PAS BRGYAN PAR KHANG PA BRTZEGS PA'I
SPRIN BCUS NAM MKHA' KUN NAS YOG PAR BYIN GYIS BRLABS PA DANG,
RIN PO CHE'I SGRON MA DANG, SPOS 'OD 'PHRO BA'I

KHANG PA BRTZEGS PA'I SPRIN BCUS NAM MKHA' KUN NAS YOG PAR BYIN
GYIS BRLABS PA DANG, MU TIG THAMS CAD KYI KHANG BA BRTZEGS PA'I
SPRIN BCUS NAM MKHA' KUN NAS YOG PAR BYIN

GYIS BRLABS PA DANG, RIN PO CHE THAMS CAD KYI ME TOG GI ZE BA'I
KHANG PA BRTZEGS PA'I SPRIN BCUS NAM MKHA' KUN NAS YOG PAR BYIN
GYIS BRLABS PA DANG, RIN PO CHE'I PHRENG BAS YONGS SU

BRGYAN PA'I KHANG PA BRTZEGS PA'I SPRIN BCUS NAM MKHA' KUN NAS
YOG PAR BYIN GYIS BRLABS PA DANG, 'OD ZER GYI SNANG BA PHYOGS KUN
TU 'PHRO BA'I SNYING PO DANG LDAN PA'I KHANG PA BRTZEGS PA RGYAN


@102B THAMS CAD 'BYUNG BA'I SPRIN BCUS NAM MKHA' KUN NAS YOG PAR
BYIN GYIS BRLABS PA DANG, RIN PO CHE'I TSON THAMS CAD KYIS RAB TU
BRGYAN CING RGYAN DU MA YANG DAG PAR STON PA'I KHANG PA BRTZEGS
PA'I SPRIN

BCUS NAM MKHA' KUN NAS YOG PAR BYIN GYIS BRLABS PA DANG, PHYOGS
THAMS CAD RGYAN GYIS RAB TU BRGYAN PAR KUN TU RGYAS PAR 'GENGS
PA'I KHANG PA BRTZEGS PA'I SPRIN BCUS NAM MKHA' KUN

NAS YOG PAR BYIN GYIS BRLABS PA DANG, SGO KUN TU ME TOG GI RTA
BABS DANG, DRIL BU'I DRA BA BRES PA'I KHANG PA BRTZEGS PA'I SPRIN
BCUS NAM MKHA' KUN NAS YOG PAR BYIN GYIS BRLABS PA DANG,

DE DAG LA SOGS PA KHANG PA BRTZEGS PA'I SPRIN 'JIG RTEN GYI KHAMS
RGYA MTSO'I RDUL SHIN TU PHRA BA SNYED KYIS NAM MKHA' KUN NAS YOG
PAR BYIN GYIS BRLABS PAR BYED CING, BCOM LDAN 'DAS GANG NA

PA DER PHYIN TE BCOM LDAN 'DAS LA PHYAG 'TSAL NAS NUB PHYOGS SU
BRTEN TE SENGGE'I KHRI RIN PO CHE'I PADMO CHEN PO LO MA SNA TSOGS
GSER LAS BYAS PA'I SNYING PO CAN MNGON PAR SPRUL NAS SKYIL MO
KRUNG BCAS

TE 'KHOD PAR GYUR TO, ,DE NAS YANG 'JIG RTEN GYI KHAMS RGYA MTSO
'DI DANG 'DABS CHAGS SU BYANG PHYOGS NA 'JIG RTEN GYI KHAMS RGYA
MTSO BEE d'URYA PADMO'I 'OD KYI DKYIL 'KHOR GYI SNYING PO ZHES
BYA BA YOD DE, 'JIG RTEN

GYI KHAMS KYI RGYUD DE DAG LAS 'JIG RTEN GYI KHAMS ME TOG AUTPA
LA'I RGYAN NA DE BZHIN GSHEGS PA YE SHES KYI DPAL KUN TU DBYANGS
KYI RGYAL PO BZHUGS PA'I 'KHOR GYI DKYIL 'KHOR RGYA MTSO NAS
BYANG


@103A *, ,CHUB SEMS DPA' SENGGE'I 'OD ZER SNANG BAS MTHU 'BYIN
PA'I BLO GROS ZHES BYA BA BYANG CHUB SEMS DPA' 'JIG RTEN GYI
KHAMS RGYA MTSO'I RDUL SHIN TU PHRA BA SNYED DANG LHAN

CIG TU 'PHAGS NAS BCOM LDAN 'DAS GANG NA BA DER 'ONGS PAR GYUR
TE, SPOS DANG NOR BU SNA TSOGS THAMS CAD KYI SHING GI SPRIN BCUS
NAM MKHA' KUN NAS YOG PAR BYIN GYIS RLOB CING,

SGO THAMS CAD NAS LO MA'I DOG PA'I SPRIN 'BYUNG BA'I SPOS KYI
SHING GI SPRIN BCUS NAM MKHA' KUN NAS YOG PAR BYIN GYIS BRLABS PA
DANG, SHING GI GZUGS THAMS CAD LAS RGYAN MTHA' YAS

PA YONGS SU STON PA'I SHING GI SPRIN BCUS NAM MKHA' KUN NAS YOG
PAR BYIN GYIS BRLABS PA DANG, ME TOG THAMS CAD KYI SPRIN RAB TU
NAR PA'I ME TOG GI SHING GI SPRIN BCUS NAM MKHA' KUN NAS

YOG PAR BYIN GYIS BRLABS PA DANG, RIN PO CHE'I 'OD 'PHRO BA'I
DKYIL 'KHOR THAMS CAD KYIS RNAM PAR SNANG BAR BYAS PA'I SHING GI
SPRIN BCUS NAM MKHA' KUN NAS YOG PAR BYIN GYIS BRLABS

PA DANG, TZANDAN GYI PHYE MA THAMS CAD DANG, BYANG CHUB SEMS
DPA'I LUS PHYED YANG DAG PAR STON PA'I SHING GI SPRIN BCUS NAM
MKHA' KUN NAS YOG PAR BYIN GYIS BRLABS PA DANG, SNGON

GYI SNYING PO BYANG CHUB KYI RGYAN BSAM GYIS MI KHYAB PA RAB TU
STON PA'I SHING GI SPRIN BCUS NAM MKHA' KUN NAS YOG PAR BYIN GYIS
BRLABS PA DANG, KHA DOG MTHA' YAS PA'I GOS KYI MDZOD


@103B KYI NYI MAS RNAM PAR SNANG BAR BYAS PA'I SHING GI SPRIN
BCUS NAM MKHA' KUN NAS YOG PAR BYIN GYIS BRLABS PA DANG, SGRA
DBYANGS THAMS CAD RAB TU SGROG CING YID DU 'ONG BA'I SGRA KUN TU
GTONG BA'I

SHING GI SPRIN BCUS NAM MKHA' KUN NAS YOG PAR BYIN GYIS BRLABS PA
DANG, DE DAG LA SOGS PA SHING GI SPRIN 'JIG RTEN GYI KHAMS RGYA
MTSO'I RDUL SHIN TU PHRA BA SNYED KYIS NAM MKHA' KUN NAS

YOG PAR BYIN GYIS BRLABS PAR BYED CING, BCOM LDAN 'DAS GANG NA BA
DER PHYIN TE BCOM LDAN 'DAS LA PHYAG 'TSAL NAS BYANG PHYOGS SU
BRTEN TE SENGGE'I KHRI NOR BU SGRON MA'I PADMO'I SNYING PO CAN

MNGON PAR SPRUL NAS SKYIL MO KRUNG BCAS TE 'KHOD PAR GYUR TO, ,DE
NAS 'JIG RTEN GYI KHAMS RGYA MTSO 'DI DANG 'DABS CHAGS SU BYANG
DANG, SHAR GYI PHYOGS MTSAMS NA 'JIG RTEN GYI

KHAMS RGYA MTSO 'DZAM BU CHU KLUNG DANG, SHEL GYI KHA DOG TSON
GYI RGYAL MTSAN ZHES BYA BA YOD DE, 'JIG RTEN GYI KHAMS BAR MA'I
RGYUD DE DAG LAS 'JIG RTEN GYI KHAMS RIN PO CHE'I RGYAN SNA TSOGS
KYI SNYING

PO NA DE BZHIN GSHEGS PA CHOS THAMS CAD LA MI 'JIGS PA'I SGRON MA
BZHUGS PA'I 'KHOR GYI DKYIL 'KHOR RGYA MTSO NAS BYANG CHUB SEMS
DPA' CHOS KYI YON TAN GYI MDZOD MI ZAD PA'I DPAL GYI

GZI BRJID MAR ME ZHES BYA BA BYANG CHUB SEMS DPA' 'JIG RTEN GYI
KHAMS RGYA MTSO'I RDUL SHIN TU PHRA BA SNYED DANG LHAN CIG TU
'PHAGS NAS BCOM LDAN 'DAS GANG NA BA DER 'ONGS PAR GYUR TE,
SENGGE'I


@104A *, ,KHRI RIN PO CHE KHA DOG MTHA' YAS PA'I PADMO'I SNYING
PO CAN GYI SPRIN BCUS NAM MKHA' KUN NAS YOG PAR BYIN GYIS RLOB
CING, SENGGE'I KHRI NOR BU'I RGYAL PO KUN TU MNGON

PAS RNAM PAR SNANG BAR BYAS PA'I SNYING PO CAN GYI SPRIN BCUS NAM
MKHA' KUN NAS YOG PAR BYIN GYIS BRLABS PA DANG, SENGGE'I KHRI
RGYAN MANG PO THAMS CAD KYIS RAB TU BRGYAN PA'I SNYING PO CAN

GYI SPRIN BCUS NAM MKHA' KUN NAS YOG PAR BYIN GYIS BRLABS PA
DANG, SENGGE'I KHRI RIN PO CHE 'OD 'PHRO BA'I SGRO NA MA SNA
TSOGS KYI PHRENG BA'I SNYING PO CAN GYI SPRIN BCUS NAM MKHA' KUN
NAS YOG

PAR BYIN GYIS BRLABS PA DANG, SENGGE'I KHRI PHYOGS KUN NAS PHRENG
BA RIN PO CHE'I CHAR 'BEBS PA'I SNYING PO CAN GYI SPRIN BCUS NAM
MKHA' KUN NAS YOG PAR BYIN GYIS BRLABS PA DANG, SENGGE'I KHRI

SPOS KYI ME TOG PADMO'I PHRENG BA RIN PO CHE THAMS CAD KYI SNYING
PO CAN GYI SPRIN BCUS NAM MKHA' KUN NAS YOG PAR BYIN GYIS BRLABS
PA DANG, SENGGE'I KHRI SANGS RGYAS KYI GDAN THAMS CAD KYI RGYAN
YANG

DAG PAR STON PA'I NOR BU'I RGYAL PO'I SNYING PO CAN GYI SPRIN
BCUS NAM MKHA' KUN NAS YOG PAR BYIN GYIS BRLABS PA DANG, SENGGE'I
KHRI RGYAN DANG PHRENG BA THAMS CAD 'PHYANG ZHING RTA BABS DANG
STEGS

BUS RAB TU BRGYAN PA'I SNYING PO CAN GYI SPRIN BCUS NAM MKHA' KUN
NAS YOG PAR BYIN GYIS BRLABS PA DANG, SENGGE'I KHRI SHING THAMS
CAD KYI YAL GA LAS NOR BU RIN PO CHE DANG PHYE MA 'BYUNG BA'I


@104B SNYING PO CAN GYI SPRIN BCUS NAM MKHA' KUN NAS YOG PAR BYIN
GYIS BRLABS PA DANG, SENGGE'I KHRI SPOS DANG RIN PO CHE'I TSOGS
SNA TSOGS KYIS KUN NAS BRGYAN PA'I NYI MAS RNAM PAR SNANG BAR
BYAS PA'I SNYING PO

CAN GYI SPRIN BCUS NAM MKHA' KUN NAS YOG PAR BYIN GYIS BRLABS PA
DANG, DE DAG LA SOGS PA SENGGE'I KHRI'I SPRIN 'JIG RTEN GYI KHAMS
RGYA MTSO'I RDUL SHIN TU PHRA BA SNYED KYIS NAM MKHA' KUN NAS

YOG PAR BYIN GYIS BRLABS PAR BYED CING, BCOM LDAN 'DAS GANG NA BA
DER PHYIN TE BCOM LDAN 'DAS LA PHYAG 'TSAL NAS BYANG DANG, SHAR
GYI PHYOGS MTSAMS SU BRTEN TE SENGGE'I KHRI NOR BU RIN PO

CHE SNANG BA'I RGYAL MTSAN GYI PADMO SNA TSOGS KYI SNYING PO CAN
MNGON PAR SPRUL NAS SKYIL MO KRUNG BCAS TE 'KHOD PAR GYUR TO, ,DE
NAS YANG 'JIG RTEN GYI KHAMS RGYA MTSO 'DI DANG 'DABS CHAGS SU
SHAR DANG, LHO'I

PHYOGS MTSAMS NA 'JIG RTEN GYI KHAMS RGYA MTSO BEEd'URYA'I 'OD
ZER KUN TU SNANG BA GSER GYI RGYAN CES BYA BA YOD DE, 'JIG RTEN
GYI KHAMS KYI RGYUD DE DAG LAS 'JIG RTEN GYI KHAMS SPOS KYI DPAL
DRI MA MED

PAR SNANG BA NA DE BZHIN GSHEGS PA KUN TU DGA' BA'I SHUGS DPAL
GYI RGYAL PO BZHUGS PA'I 'KHOR GYI DKYIL 'KHOR RGYA MTSO NAS
BYANG CHUB SEMS DPA' YE SHES KYI 'OD ZER SHES RAB KUN NAS SGRON

MA'I BLO GROS ZHES BYA BA, BYANG CHUB SEMS DPA' 'JIG RTEN GYI
KHAMS KYI RDUL SHIN TU PHRA BA SNYED DANG LHAN CIG TU 'PHAGS TE
BCOM LDAN 'DAS GANG NA BA DER 'ONGS PAR GYUR TE, NOR BU YID BZHIN
GYI


@105A *, ,RGYAL PO THAMS CAD KYI BLA RE'I SPRIN BCUS NAM MKHA'
KUN NAS YOG PAR BYIN GYIS BRLABS PA DANG, RIN PO CHE AINDRA N'I
LA'I ZE BA CAN GYI ME TOG THAMS CAD KYI RGYAN GYI

BLA RE'I SPRIN BCUS NAM MKHA' KUN NAS YOG PAR BYIN GYIS BRLABS PA
DANG, SPOS RIN PO CHE'I BLA RE THAMS CAD KYI SPRIN BCUS NAM MKHA'
KUN NAS YOG PAR BYIN GYIS BRLABS PA DANG, RIN

PO CHE 'OD 'PHRO BA SGRON MA'I GZUGS KYI BLA RE'I SPRIN BCUS NAM
MKHA' KUN NAS YOG PAR BYIN GYIS BRLABS PA DANG, NOR BU'I RGYAL PO
SANGS RGYAS KYI RDZU 'PHRUL DANG, 'OD DANG, SGRA DBYANGS

RAB TU STON PA'I BLA RE'I SPRIN BCUS NAM MKHA' KUN NAS YOG PAR
BYIN GYIS BRLABS PA DANG, NOR BU DANG, GOS DANG, RGYAN THAMS CAD
KYI GZUGS BRNYAN YANG DAG PAR STON PA'I BLA RE'I

SPRIN BCUS NAM MKHA' KUN NAS YOG PAR BYIN GYIS BRLABS PA DANG, ME
TOG THAMS CAD KYI DOG PA LTA BU RIN PO CHE'I BLA RE'I SPRIN BCUS
NAM MKHA' KUN NAS YOG PAR BYIN GYIS BRLABS PA

DANG, DRIL BU SNA TSOGS KUN TU SGRAS KHYAB PAR BYED PA'I DRA BA'I
BLA RE'I SPRIN BCUS NAM MKHA' KUN NAS YOG PAR BYIN GYIS BRLABS PA
DANG, PADMO'I DRA BA MTHA' YAS PA SNA TSOGS RIN PO CHE'I

SNYING PO CAN GYI BLA RE'I SPRIN BCUS NAM MKHA' KUN NAS YOG PAR
BYIN GYIS BRLABS PA DANG, GSER GYI ZE BA 'OD 'PHRO ZHING SNANG
BA'I RGYAL MTSAN GYI BLA RE'I SPRIN BCUS NAM MKHA' KUN NAS YOG


@105B PAR BYIN GYIS BRLABS PA DANG, RGYAN BSAM GYIS MI KHYAB PA'I
GZUGS BRNYAN RAB TU STON PA'I RGYAN THAMS CAD KYIS BRGYAN PA'I
BLA RE'I SPRIN BCUS NAM MKHA' KUN NAS YOG PAR BYIN GYIS BRLABS

PA DANG, DE DAG LA SOGS PA BLA RE'I SPRIN 'JIG RTEN GYI KHAMS
RGYA MTSO'I RDUL SHIN TU PHRA BA SNYED KYIS NAM MKHA' KUN NAS YOG
PAR BYIN GYIS BRLABS PAR BYED CING, BCOM LDAN 'DAS GANG NA BA

DER PHYIN NAS BCOM LDAN 'DAS LA PHYAG 'TSAL TE, SHAR DANG, LHO'I
PHYOGS MTSAMS SU BRTEN TE SENGGE'I KHRI PADMO SNA TSOGS RIN PO
CHES RAB TU BRGYAN PA'I SNYING PO CAN MNGON PAR SPRUL NAS SKYIL
MO KRUNG

BCAS TE 'KHOD DO, ,DE NAS YANG 'JIG RTEN GYI KHAMS RGYA MTSO 'DI
DANG 'DABS CHAGS SU LHO DANG, NUB KYI PHYOGS MTSAMS NA 'JIG RTEN
GYI KHAMS RGYA MTSO NYI MA'I 'OD ZER RAB TU 'BAR BAS KUN TU SNANG

BA'I SNYING PO ZHES BYA BA YOD DE, 'JIG RTEN GYI KHAMS BAR MA'I
RGYUD DE DAG LAS 'JIG RTEN GYI KHAMS NYI MA DANG SENGGE LTAR
SNANG BA NA DE BZHIN GSHEGS PA SGO KUN NAS YE SHES RNAM PAR SNANG
BA'I DBYANGS

BZHUGS PA'I 'KHOR GYI DKYIL 'KHOR RGYA MTSO NAS BYANG CHUB SEMS
DPA' ME TOG KUN NAS 'OD 'PHRO GTZUG PHUD RAB TU 'PHYANG BA ZHES
BYA BA, BYANG CHUB SEMS DPA' 'JIG RTEN GYI KHAMS RGYA MTSO'I RDUL

SHIN TU PHRA BA SNYED DANG LHAN CIG TU 'PHAGS TE BCOM LDAN 'DAS
GANG NA BA DER 'ONGS PAR GYUR TE SNA TSOGS THAMS CAD KYIS BRGYAN
PA'I RIN PO CHE'I GDUGS KYI SPRIN BCUS NAM MKHA' KUN NAS YOG PAR


@106A *, ,BYIN GYIS RLOB CING, 'OD ZER SNANG BA'I RGYAN GYIS
BRGYAN PA'I ME TOG GI GDUGS KYI SPRIN BCUS NAM MKHA' KUN NAS YOG
PAR BYIN GYIS BRLABS PA DANG, MU TIG MANG PO KHA DOG MTHA' YAS PA
THAMS

CAD KYI GDUGS KYI SPRIN BCUS NAM MKHA' KUN NAS YOG PAR BYIN GYIS
BRLABS PA DANG, NOR BU'I RGYAL PO BYANG CHUB SEMS DPA' THAMS CAD
KYI SNYING RJE'I SGO NAS RAB TU SGROG PA'I GDUGS KYI SPRIN

BCUS NAM MKHA' KUN NAS YOG PAR BYIN GYIS BRLABS PA DANG, RIN PO
CHE'I 'OD 'PHRO BA SNA TSOGS KYI PHRENG BA'I GDUGS KYI SPRIN BCUS
NAM MKHA' KUN NAS YOG PAR BYIN GYIS BRLABS PA DANG,

RIN PO CHE'I TSON RNAMS PA SNA TSOGS KYI 'OD KYIS RAB TU BRGYAN
CING DRIL BU'I DRA BA BRES PA'I GDUGS KYI SPRIN BCUS NAM MKHA'
KUN NAS YOG PAR BYIN GYIS BRLABS PA DANG, RIN PO CHE'I SHING GI

YAL GA THAMS CAD KYIS BRGYAN PA'I GZUGS KYI SPRIN BCUS NAM MKHA'
KUN NAS YOG PAR BYIN GYIS BRLABS PA DANG, NOR BU'I RGYAL PO NYI
MA RNAM PAR SNANG BA'I LTE BA'I GDUGS KYI SPRIN BCUS NAM MKHA'

KUN NAS YOG PAR BYIN GYIS BRLABS PA DANG, SPOS DANG BDUG PA THAMS
CAD KYI GDUGS KYI SPRIN BCUS NAM MKHA' KUN NAS YOG PAR BYIN GYIS
BRLABS PA DANG, TZANDAN GYI PHYE MA MANG POS KUN TU

RGYAS PAR 'GENGS PA'I GDUGS KYI SPRIN BCUS NAM MKHA' KUN NAS YOG
PAR BYIN GYIS BRLABS PA DANG, SANGS RGYAS KYI YUL RGYA CHEN PO
RNAM PAR BSTAN PAS KUN TU RGYAN GYIS KHYAB PAR BYED PA'I


@106B GDUGS KYI SPRIN BCUS NAM MKHA' KUN NAS YOG PAR BYIN GYIS
BRLABS PA DANG, DE DAG LA SOGS PA GDUGS KYI SPRIN 'JIG RTEN GYI
KHAMS RGYA MTSO'I RDUL SHIN TU PHRA BA SNYED KYIS NAM MKHA' KUN
NAS

YOG PAR BYIN GYIS BRLABS PAR BYED CING, BCOM LDAN 'DAS GANG NA BA
DER PHYIN TE BCOM LDAN 'DAS LA PHYAG 'TSAL NAS LHO DANG, NUB KYI
PHYOGS MTSAMS SU BRTEN TE SENGGE'I KHRI AINDRA N'I LA YID DU 'ONG

BAR 'BAR BA'I 'OD ZER GYI SNYING PO CAN DAG MNGON PAR SPRUL NAS
SKYIL MO KRUNG BCAS TE 'KHOD DO, ,DE NAS YANG 'JIG RTEN GYI KHAMS
RGYA MTSO 'DI DANG 'DABS CHAGS SU NUB DANG, BYANG GI PHYOGS

MTSAMS NA 'JIG RTEN GYI KHAMS RGYA MTSO RIN PO CHE'I 'OD ZER 'BAR
BA'I SKAR MDA' 'OD KYI SNYING PO ZHES BYA BA YOD DE, 'JIG RTEN
GYI KHAMS PAR MA'I RGYUD DE DAG LAS 'JIG RTEN GYI KHAMS SPOS KYI

RGYAN YID DU 'ONG BA'I SNYING PO NA DE BZHIN GSHEGS PA YON TAN
RGYA MTSO TSAD MED PA'I 'OD BZHUGS PA'I 'KHOR GYI DKYIL 'KHOR
RGYA MTSO NAS BYANG CHUB SEMS DPA' 'OD ZER DANG, GZI BRJID MI ZAD

PA'I RGYAL PO'I BLO GROS ZHES BYA BA, BYANG CHUB SEMS DPA' 'JIG
RTEN GYI KHAMS RGYA MTSO'I RDUL SHIN TU PHRA BA SNYED DANG LHAN
CIG TU 'PHAGS TE BCOM LDAN 'DAS GANG NA BA DER 'ONGS PAR GYUR TE,
RIN

PO CHE THAMS CAD DU SNANG BA'I 'OD KYI DKYIL 'KHOR GYI SPRIN BCUS
NAM MKHA' KUN NAS YOG PAR BYIN GYIS RLOB CING, RIN PO CHE 'OD
'PHRO BA'I GZUGS KYI 'OD KYI DKYIL 'KHOR GYI SPRIN BCUS NAM MKHA'
KUN


@107A *, ,NAS YOG PAR BYIN GYIS BRLABS PA DANG, ME TOG GI SPRIN
GYIS RNAM PAR SNANG BAR BYAS PA'I 'OD KYI DKYIL 'KHOR GYI SPRIN
BCUS NAM MKHA' KUN NAS YOG PAR BYIN

GYIS BRLABS PA DANG, 'OD ZER GYI SGO NAS SANGS RGYAS KYI SPRUL
PA'I 'OD KYI DKYIL 'KHOR GYI SPRIN BCUS NAM MKHA' KUN NAS YOG PAR
BYIN GYIS BRLABS PA DANG, PHYOGS BCU'I SANGS RGYAS

KYI ZHING GZUGS BRNYAN GYI KHONGS SU CHUD PA'I 'OD KYI DKYIL
'KHOR GYI SPRIN BCUS NAM MKHA' KUN NAS YOG PAR BYIN GYIS BRLABS
PA DANG, RIN PO CHE'I YAL GA'I SGO KUN NAS SANGS RGYAS KYI

YUL RAB TU SGROG PA'I 'OD KYI DKYIL 'KHOR GYI SPRIN BCUS NAM
MKHA' KUN NAS YOG PAR BYIN GYIS BRLABS PA DANG, NOR BU'I RGYAL PO
RIN PO CHE BEEd'URYA'I RIGS KYI 'OD KYI DKYIL 'KHOR GYI

SPRIN BCUS NAM MKHA' KUN NAS YOG PAR BYIN GYIS BRLABS PA DANG,
SEMS SKAD CIG GIS SEMS CAN MTHA' YAS PA'I GZUGS YONGS SU STON
PA'I 'OD KYI DKYIL 'KHOR GYI SPRIN BCUS

NAM MKHA' KUN NAS YOG PAR BYIN GYIS BRLABS PA DANG, SEMS SKAD CIG
GCIG GIS SEMS CAN MTHA' YAS PA'I GZUGS YONGS SU STON PA'I 'OD KYI
DKYIL 'KHOR GYI SPRIN BCUS NAM

MKHA' KUN NAS YOG PAR BYIN GYIS BRLABS PA DANG, SANGS RGYAS THAMS
CAD KYI SMON LAM 'BYUNG BA'I SGRA YID DU 'ONG BA RAB TU GTONG
BA'I 'OD KYI DKYIL 'KHOR GYI SPRIN BCUS NAM MKHA' KUN NAS


@107B YOG PAR BYIN GYIS BRLABS PA DANG, 'KHOR GYI DKYIL 'KHOR
THAMS CAD DU SEMS CAN 'DUL BA'I SGRA SGROG PA NOR BU'I 'OD KYI
DKYIL 'KHOR GYI SPRIN BCUS NAM MKHA' KUN NAS YOG PAR

BYIN GYIS BRLABS PA DANG, DE DAG LA SOGS PA 'OD KYI DKYIL 'KHOR
GYI SPRIN 'JIG RTEN GYI KHAMS RGYA MTSO'I RDUL SHIN TU PHRA BA
SNYED KYIS NAM MKHA' KUN NAS YOG PAR BYIN GYIS

BRLABS PAR BYED CING, BCOM LDAN 'DAS GANG NA BA DER PHYIN TE BCOM
LDAN 'DAS LA PHYAG 'TSAL NAS NUB DANG, BYANG GI PHYOGS MTSAMS SU
BRTEN TE SENGGE'I KHRI 'OD ZER 'BAR BA MI

ZAD PA'I GZI BRJID KYI SNYING PO CAN DAG MNGON PAR SPRUL NAS
SKYIL MO KRUNG BCAS TE 'KHOD DO, ,DE NAS YANG 'JIG RTEN GYI KHAMS
RGYA MTSO 'DI DANG 'DABS CHAGS SU 'OG GI PHYOGS NA 'JIG

RTEN GYI KHAMS RGYA MTSO PADMO DRI ZHIM DPAL GYI SNYING PO ZHES
BYA BA YOD DE, 'JIG RTEN GYI KHAMS BAR MA'I RGYUD DE LAS 'JIG
RTEN GYI KHAMS RIN PO CHE'I SENGGE SNANG ZHING 'BAR BA NA DE
BZHIN GSHEGS

PA CHOS KYI DBYINGS SNANG BAR MDZAD PA'I 'OD ZER BZHUGS PA'I
'KHOR GYI DKYIL 'KHOR RGYA MTSO NAS BYANG CHUB SEMS DPA' CHOS KYI
DBYINGS SU 'OD 'PHRO BA RNAM PAR SNANG BA 'BYUNG BA'I BLO GROS

ZHES BYA BA, BYANG CHUB SEMS DPA' 'JIG RTEN GYI KHAMS RGYA MTSO'I
RDUL SHIN TU PHRA BA SNYED DANG LHAN CIG TU 'PHAGS NAS BCOM LDAN
'DAS GANG NA BA DER 'ONGS PAR GYUR TE, RIN PO CHE


@108A *, ,THAMS CAD KYI 'OD ZER GYI SPRIN BCUS NAM MKHA' KUN NAS
YOG PAR BYIN GYIS RLOB CING, SPOS THAMS CAD KYI 'OD ZER GYI SPRIN
BCUS NAM MKHA' KUN NAS YOG

PAR BYIN GYIS BRLABS PA DANG, RIN PO CHE'I 'OD 'PHRO BA THAMS CAD
KYI 'OD ZER GYI SPRIN BCUS NAM MKHA' KUN NAS YOG PAR BYIN GYIS
BRLABS PA DANG, SANGS RGYAS KYI CHOS THAMS CAD

BRJED PAS KHYAB PAR BYED PA'I 'OD ZER GYI SPRIN BCUS NAM MKHA'
KUN NAS YOG PAR BYIN GYIS BRLABS PA DANG, SANGS RGYAS KYI ZHING
THAMS CAD KYI RGYAN GYIS RNAM PAR SNANG BAR BYAS PA'I

'OD ZER GYI SPRIN BCUS NAM MKHA' KUN NAS YOG PAR BYIN GYIS BRLABS
PA DANG, ME TOG GI KHANG PA BRTZEGS PA THAMS CAD KYI 'OD ZER GYI
SPRIN BCUS NAM MKHA' KUN NAS YOG PAR BYIN

GYIS BRLABS PA DANG, BSKAL PA THAMS CAD GCIG NAS GCIG TU BRGYUD
PAR SANGS RGYAS YANG DAG PAR 'BYUNG ZHING SEMS CAN YONGS SU SMIN
PAR BYA BAR BRJOD PA'I 'OD ZER GYI SPRIN BCUS

NAM MKHA' KUN NAS YOG PAR BYIN GYIS BRLABS PA DANG, RIN PO CHE
ZAD MI SHES PA THAMS CAD DANG, ME TOG THAMS CAD KYI ZE BA'I 'OD
ZER GYI SPRIN BCUS NAM MKHA' KUN NAS YOG PAR

BYIN GYIS BRLABS PA DANG, DE DAG LA SOGS PA 'OD ZER GYI SPRIN
'JIG RTEN GYI KHAMS RGYA MTSO'I RDUL SHIN TU PHRA BA SNYED KYIS
NAM MKHA' KUN NAS YOG PAR BYIN GYIS BRLABS PAR BYED CING,


@108B BCOM LDAN 'DAS GANG NA BA DER PHYIN NAS BCOM LDAN 'DAS LA
PHYAG 'TSAL TE 'OG GI PHYOGS SU BRTEN NAS SENGGE'I KHRI RIN PO
CHE'I SGRON MA RAB TU 'BAR BA 'BYUNG BA'I SNYING PO CAN DAG MNGON
PAR SPRUL NAS SKYIL

MO KRUNG BCAS TE 'KHOD DO, ,DE NAS YANG 'JIG RTEN GYI KHAMS RGYA
MTSO GZHI DANG SNYING PO ME TOG GI RGYAN GYIS BRGYAN PA 'DI DANG
'DABS CHAGS SU STENG GI PHYOGS NA 'JIG RTEN GYI KHAMS RGYA MTSO
NOR BU

RIN PO CHE SNA TSOGS KYI 'OD RGYA MTSO'I RGYAN CES BYA BA YOD DE,
'JIG RTEN GYI KHAMS BAR MA'I RGYUD DE DAG LAS 'JIG RTEN GYI KHAMS
MTSAN YID DU 'ONG BA RNAM PAR SNANG BA ZHES BYA BA NA DE BZHIN
GSHEGS

PA YON TAN DANG GRAGS PA THOGS PA MED PA'I RNAM PAR THAR PA RAB
TU SNANG BA'I RGYAL PO BZHUGS PA'I 'KHOR GYI DKYIL 'KHOR RGYA
MTSO NAS BYANG CHUB SEMS DPA' STOBS DANG, BRTZON 'GRUS CHAGS

PA MED PA'I BLO GROS ZHES BYA BA, BYANG CHUB SEMS DPA' 'JIG RTEN
GYI KHAMS RGYA MTSO'I RDUL SHIN TU PHRA BA SNYED DANG LHAN CIG TU
'PHAGS NAS BCOM LDAN 'DAS GANG NA BA DER 'ONGS PAR GYUR TE,

RIN PO CHE KHA DOG MTHA' YAS PAR 'OD 'PHRO BA'I SPRIN BCUS NAM
MKHA' KUN NAS YOG PAR BYIN GYIS BRLOB CING, NOR BU RIN PO CHE KUN
NAS 'OD KYI DRA BA 'OD 'PHRO BA'I SPRIN BCUS NAM MKHA' KUN

NAS YOG PAR BYIN GYIS BRLABS PA DANG, SANGS RGYAS KYI ZHING GI
RGYAN RGYA CHEN POS RNAM PAR SNANG BAR 'OD 'PHRO BA'I SPRIN BCUS
NAM MKHA' KUN NAS YOG PAR BYIN GYIS BRLABS PA DANG, SPOS


@109A *, ,THAMS CAD 'PHRO BA'I SPRIN BCUS NAM MKHA' KUN NAS YOG
PAR BYIN GYIS BRLABS PA DANG, RGYAN THAMS CAD 'OD 'PHRO BA'I
SPRIN BCUS NAM MKHA' KUN NAS YOG

PAR BYIN GYIS BRLABS PA DANG, SANGS RGYAS THAMS CAD KYI RDZU
'PHRUL 'OD 'PHRO BA'I SPRIN BCUS NAM MKHA' KUN NAS YOG PAR BYIN
GYIS BRLABS PA DANG, SHING DANG ZA BA RNAM PA SNA TSOGS

SU 'OD 'PHRO BA'I SPRIN BCUS NAM MKHA' KUN NAS YOG PAR BYIN GYIS
BRLABS PA DANG, RDO RJE SNA TSOGS 'OD 'PHRO BA'I SPRIN BCUS MKHA'
KUN NAS YOG PAR BYIN GYIS BRLABS PA DANG, NOR

BU'I RGYAL PO BYANG CHUB SEMS DPA'I SPYOD PA MTHA' YAS PA BRJOD
CING 'OD 'PHRO BA'I SPRIN BCUS NAM MKHA' KUN NAS YOG PAR BYIN
GYIS BRLABS PA DANG, MU TIG GI SGRON MA 'OD 'PHRO BA'I

SPRIN BCUS NAM MKHA' KUN NAS YOG PAR BYIN GYIS BRLABS PA DANG, DE
DAG LA SOGS PA 'OD 'PHRO BA'I SPRIN 'JIG RTEN GYI KHAMS RGYA
MTSO'I RDUL SHIN TU PHRA BA SNYED KYIS NAM MKHA' KUN NAS

YOG PAR BYIN GYIS BRLABS PAR BYED CING, BCOM LDAN 'DAS GANG NA PA
DER PHYIN TE BCOM LDAN 'DAS LA PHYAG 'TSAL NAS STENG GI PHYOGS SU
BRTEN TE SENGGE'I KHRI SANGS RGYAS KYI GSUNG SGROG

PA'I 'OD ZER 'BYUNG BA'I PADMO'I SNYING PO CAN DAG MNGON PAR
SPRUL NAS SKYIL MO KRUNG BCAS TE 'KHOD DO, ,DE DAG LA SOGS PA
'JIG RTEN GYI KHAMS RGYA MTSO'I SANGS RGYAS KYI ZHING BYE BA
PHRAG BCU'I RDUL


@109B SHIN TU PHRA BA SNYED NAS KYANG BYANG CHUB SEMS DPA' SANGS
RGYAS KYI ZHING BYE BA PHRAG BCU'I RDUL SHIN TU PHRA BA SNYED
BYANG CHUB SEMS DPA' RE RE ZHING YANG BYANG CHUB SEMS DPA' 'JIG
RTEN GYI KHAMS RGYA

MTSO'I RDUL SHIN TU PHRA BA SNYED KYIS BSKOR CING MDUN DU BYAS TE
BYANG CHUB SEMS DPA' RE RE ZHING YANG RGYAN RNAM PA SNA TSOGS KYI
MCHOD PA'I SPRIN 'JIG RTEN GYI KHAMS RGYA MTSO'I RDUL SHIN TU
PHRA BA SNYED KYIS

NAM MKHA' KUN NAS YOG PAR BYIN GYIS RLOB CING 'ONGS PAR GYUR TE
GANG NAS 'ONGS PA'I PHYOGS SU BRTEN TE SENGGE'I KHRI RIN PO CHE
SNA TSOGS KYI RGYAN GYI SNYING PO CAN DAG MNGON PAR SPRUL CING
SKYIL MO KRUNG

BCAS TE 'KHOD PAR GYUR TO, ,'KHOD PA'I RJES LA BYANG CHUB SEMS
DPA' DE DAG GI BA SPU'I KHUNG BU THAMS CAD RE RE NAS 'OD ZER GYI
SPRIN RIN PO CHE THAMS CAD LTAR KHA DOG SNA TSOGS PA 'JIG RTEN
GYI KHAMS

RGYA MTSO BCU'I RDUL SHIN TU PHRA BA SNYED RAB TU BYUNG BAR GYUR
TO, ,RIN PO CHE RE RE'I SGO NAS KYANG BYANG CHUB SEMS DPA'
SENGGE'I KHRI PADMO'I SNYING PO CAN LA 'KHOD PA 'JIG RTEN GYI
KHAMS RGYA MTSO BCU'I RDUL SHIN TU

PHRA BA SNYED RAB TU BYUNG BAR GYUR TO, ,BYANG CHUB SEMS DPA' RE
RES KYANG CHOS KYI DBYINGS KYI TSUL RGYA MTSO'I KHAMS KYI RDUL
SHIN TU PHRA BA SNYED THAMS CAD KYI SBUBS GANG BAR BYAS NAS RDUL
SHIN TU PHRA BA RE

RE LA YANG ZHING 'BYAMS KLAS PA SANGS RGYAS KYI ZHING BCU'I RDUL
SHIN TU PHRA BA SNYED DU RAB TU 'JUG PAR GYUR TO, ,ZHING RE RER
YANG DUS GSUM DU GSHEGS PA'I SANGS RGYAS BCOM LDAN 'DAS THAMS CAD


@110A *, ,MTHONG ZHING SHES PAR GYUR TO, ,SEMS KYI SKAD CIG RE RE
LA YANG RMI LAM LTA BU'I RNAM PAR 'PHRUL PA YANG DAG PAR BSTAN
PA'I SGO DAG NAS YANG DAG PAR BSKUL BA BYED

PAR GYUR TO, ,SEMS KYI SKAD CIG RE RE LA YANG 'JIG RTEN GYI KHAMS
RGYA MTSO'I RDUL SHIN TU PHRA BA SNYED RE RE'I LHA'I GNAS THAMS
CAD DU SKYE BA DANG, 'CHI 'PHO BA YANG DAG PAR BSTAN PA'I SGO DAG
NAS

YANG DAG PAR BSKUL BA BYED PAR GYUR TO, ,SEMS KYI SKAD CIG RE RE
LA YANG 'JIG RTEN GYI RDUL SHIN TU PHRA BA SNYED KYI BYANG CHUB
SEMS DPA'I 'KHOR GYI DKYIL 'KHOR THAMS CAD SHIN TU BSTAN PA'I SGO

DAG NAS YANG DAG PAR BSKUL BA BYED PAR GYUR TO, ,SEMS KYI SKAD
CIG RE RE LA 'JIG RTEN GYI KHAMS RGYA MTSO'I RDUL SHIN TU PHRA BA
SNYED KYI ZHING 'BYAMS KLAS PA THAMS CAD RAB TU BSKYOD PA DANG,

SANGS RGYAS KYI YON TAN RAB TU BRJOD CING RNAM PAR 'PHRUL BA'I
SGO DAG NAS YANG DAG PAR BSKUL BA BYED PAR GYUR TO, ,SEMS KYI
SKAD CIG RE RE LA 'JIG RTEN GYI KHAMS RGYA MTSO'I RDUL SHIN TU
PHRA BA

SNYED KYI SANGS RGYAS KYI ZHING THAMS CAD YONGS SU DAG PAR BYA BA
DANG, SMON LAM RGYA MTSO THAMS CAD RAB TU BSGRAGS PA'I SGO DAG
NAS YANG DAG PAR BSKUL BA BYED PAR GYUR TO, ,SEMS KYI SKAD CIG

RE RE LA 'JIG RTEN GYI KHAMS RGYA MTSO'I RDUL SHIN TU PHRA BA
SNYED KYI 'GRO BA THAMS CAD KYI NGES PA'I TSIG DANG, SANGS RGYAS
KYI GSUNG GI YAN LAG RNAM PAR BSTAN CING BRJOD PA'I SGO DAG NAS
YANG


@110B DAG PAR BSKUL BA BYED PAR GYUR TO, ,SEMS KYI SKAD CIG RE RE
LA 'JIG RTEN GYI KHAMS RGYA MTSO'I RDUL SHIN TU PHRA BA SNYED KYI
SANGS RGYAS KYI CHOS KYI SPRIN THAMS CAD KYI CHAR DBAB PA'I SGO
DAG NAS YANG

DAG PAR BSKUL BA BYED PAR GYUR TO, ,SEMS KYI SKAD CIG RE RE LA
'JIG RTEN GYI KHAMS RGYA MTSO'I RDUL SHIN TU PHRA BA SNYED KYI
PHYOGS BCU'I 'JIG RTEN GYI KHAMS SU CHOS KYI DBYINGS SNANG BAS

RGYAS PAR RNAM PAR 'PHRUL PA'I MTHU'I SGO DAG NAS YANG DAG PAR
BSKUL BA BYED PAR GYUR TO, ,SEMS KYI SKAD CIG RE RE LA 'JIG RTEN
GYI KHAMS RGYA MTSO'I RDUL SHIN TU PHRA BA SNYED KYI SANGS RGYAS
KYI

SKUS CHOS KYI DBYINGS GANG BAR BYA BA DANG, SANGS RGYAS KYI RNAM
PAR THAR PA DANG, 'OD THAMS CAD KYI SGO DAG NAS YANG DAG PAR
BSKUL BA BYED PAR GYUR TO, ,SEMS KYI SKAD CIG RE RE LA 'JIG RTEN

GYI KHAMS RGYA MTSO'I RDUL SHIN TU PHRA BA SNYED KYI 'KHOR GYI
DKYIL 'KHOR RGYA MTSO THAMS CAD NA BYANG CHUB SEMS DPA' KUN TU
BZANG PO RAB TU GNAS PA'I SGO DAG NAS YANG DAG PAR BSKUL BA

BYED PAR GYUR TO, ,DE LTA BU'I CHOS KYI DBYINGS RGYAS PAR BKANG
STE SEMS CAN RNAMS KYI BSAM PA JI LTA BA BZHIN DU YANG DAG PAR
BSKUL BA BYED CING, 'JIG RTEN GYI KHAMS 'BYAMS KLAS PA DAG TU

RAB TU BDAL TE ZHING RE RE YANG SEMS KYI SKAD CIG RE RE LA SEMS
CAN RI RAB KYI RDUL SHIN TU PHRA BA SNYED KYI NGAN SONG GI RGYUD
DU GTOGS PA'I SDUG BSNGAL THAMS CAD NI, RAB TU ZHI BAR BYED DO, ,


@111A *, ,SEMS CAN PHYIN CI LOG LA NGES PA RI RAB KYI RDUL SHIN
TU PHRA BA SNYED NI, YANG DAG PAR NGES PA'I PHUNG PO RAB TU 'GOD
DO, ,SEMS CAN RI RAB KYI RDUL SHIN TU PHRA

BA SNYED NI, DGE BA DANG, YID DU 'ONG BA DANG, MTHO RIS SU SKYE
BA LA RAB TU 'GOD DE, ,SEMS CAN RI RAB KYI RDUL SHIN TU PHRA BA
SNYED NI, NYAN THOS DANG, RANG SANGS RGYAS KYI SA LA RAB TU

'GOD DO, ,SEMS CAN RI RAB KYI RDUL SHIN TU PHRA BA SNYED NI, DGE
BA'I BSHES BSNYEN BKUR BA'I BSOD NAMS KYI TSIGS LA RAB TU 'GOD
DO, ,ZHING DE DAG RE RER YANG SEMS CAN RI RAB

KYI RDUL SHIN TU PHRA BA SNYED NI, SNGON CHAD MA BSKYED PA'I
BYANG CHUB KYI SEMS SKYE BAR BYED DO, ,ZHING DE DAG RE RER YANG
SEMS CAN RI RAB KYI RDUL SHIN TU PHRA BA SNYED NI, BYANG CHUB
SEMS DPA'I

SA PHYIR MI LDOG PA YANG DAG PAR THOB PA LA YANG DAG PAR SKUL LO,
,ZHING DE DAG RE RER YANG SEMS CAN RI RAB KYI RDUL SHIN TU PHRA
BA SNYED DE BZHIN GSHEGS PA'I YE SHES KYI SPYAN CHOS THAMS

CAD KUN NAS SNANG ZHING GZIGS PA LA YONGS SU SBYANGS TE RAB TU
'GOD DO, ,ZHING DE DAG RE RER YANG SEMS CAN RI RAB KYI RDUL SHIN
TU PHRA BA SNYED STOBS THAMS CAD KYIS RAB TU GNAS PA DANG,

YE SHES KYI TSOGS ZAD MI SHES PA DANG, SANGS RGYAS KYI ZHING
YONGS SU DAG PAR BYA BA'I SMON LAM RGYA MTSO LA RAB TU 'GOD DO,
,ZHING DE DAG RE RER YANG SEMS CAN RI RAB KYI RDUL SHIN TU PHRA


@111B BA SNYED DE BZHIN GSHEGS PA RNAM PAR SNANG MDZAD KYI GDUNG
DANG RGYUD YANG DAG PAR 'BYUNG BA'I GNAS RGYA MTSO RNAM PAR SPYOD
PA LA RAB TU 'GOD DO, ,BYANG CHUB SEMS DPA' DE DAG GI 'OD ZER GYI
SGO THAMS

CAD NAS KYANG TSIGS SU BCAD PA 'DI LTA BU DAG BYUNG BAR GYUR TO,
,'OD ZER THAMS CAD SGO NAS SGRA 'BYUNG STE, ,JI SNYED BYANG CHUB
SPYOD PAR 'JUG PA DANG, ,RGYAL SRAS YON TAN PHUN SUM GANG YOD
PA'I, ,

DBYANGS KYIS PHYOGS RNAMS KUN TU BKANG ZHING SGROG ,BSKAL PA RGYA
MTSOR SKYE MED SPYAD PA SPYOD, ,SDUG BSNGAL KUN LAS 'GRO BA KUN
'GROL KYANG, ,YID LA SKYE MED ZHUM PA GANG YANG MED, ,'DI YI

TSUL LA RGYAL SRA RAB TU ZHUGS, ,CHOS KYI SGO RNAMS KUN LA RAB
SPYOD CING, ,TSUL 'DIR BSKAL PA RGYA MTSO ZAD PAR BYED, ,MTHA'
MED DBUS MED LHAG MA GANG YANG MED, ,DE DAG CHOS NYID ZHI

BA RAB TU SGROG ,DUS GSUM RGYAL BA'I SMON LAM GANG YOD PA, ,RGYAL
SRAS DE DAG 'GRO LA PHAN DOG TU, ,DE DAG THAMS CAD MA LUS YONGS
SU SPYOD, ,DE DAG SPYOD PA'I RGYAN NI 'DI 'DRA 'O, ,RGYAL BA

KUN GYI 'KHOR DU NYER PHYIN TE, ,PHYOGS RNAMS KUN NA GZUGS BRNYAN
LUS 'CHANG ZHING, ,RGYAL SRAS YE SHES RGYA MTSO'I BLO GROS CAN,
,DE DAG CHOS NYID ZHIR 'JUG 'DI 'DRA'O, ,'OD ZER SGO

RNAMS RE RER MTHA' PA'I, ,BSAM YAS ZHING RNAMS DE DAG RAB TU 'JUG
,SPYOD PAS MIG NI KUN NAS YONGS DAG STE, ,RGYAL SRAS DE DAG SPYOD
YUL 'DI YIN NO, ,SKRA RTZE GCIG TU DE DAG RAB


@112A *, ,GNAS SHING, ,ZHING RNAMS DBYINGS KUN KUN NAS BSKYOD
BYAS KYANG, ,SEMS CAN RNAMS LA 'JIGS PA MI BYED DO, ,SA 'DI RNAM
DAG TSUL 'CHANG DAG GI 'O,,

TSUL RNAMS KUN LA BSAM GYIS MI KHYAB LUS, ,DE DAG KUN TU ZHING
RNAMS SNA TSOGS SPRUL, ,SKAD CIG SEMS LA 'CHI 'PHO SKYE BA SNANG,
,RGYAN 'DI SEMS LA CHAGS MED RNAMS KYI 'O,,

DUS GSUM BSKAL PA GANG YONG MA LUS PAR, ,SKAD CIG GCIG GIS THAMS
CAD RAB TU STON, ,SGYU MA LTA BU LUS MED DNGOS KYANG MED, ,DE
'DRA'I CHOS NYID CHAGS MED BLOS RTOGS

SO; ;BZANG PO'I SPYOD PA MCHOG LA ZHUGS PA RNAMS, ,'GRO BA KUN LA
YID DU 'ONG BA'I LUS, ,RGYAL SRAS DE DAG CHOS NYID 'DI YIN TE,
,'OD ZER KUN GYI SGO NAS DBYANGS KYANG SGROG, DE

NAS BCOM LDAN 'DAS KYIS BYANG CHUB SEMS DPA' MTHA' DANG DBUS MED
PA DE DAG DE BZHIN GSHEGS PA'I YUL LA RNAM PAR SPYOD PAS RNAM PAR
'PHRUL BA THOB PAR BYA BA'I PHYIR SMIN

MTSAMS KYI MDZOD SPU NAS 'OD ZER CHEN PO BYANG CHUB SEMS DPA'
THAMS CAD YE SHES KYI SNANG BA PHYOGS RNAM PAR STON PA'I SNYING
PO ZHES BYA BA RAB TU BKYE'O, ,'OD ZER RIN PO CHE THAMS

CAD KYI KHA DOG SGRON MA'I SPRIN DU BRDAL BA, SANGS RGYAS KYI
ZHING THAMS CAD DU RAB TU SNANG BA DE BYUNG NAS TSUL THAMS CAD
KYI PHYOGS 'BYAMS KLAS PA RAB TU SNANG BAR BYAS TE PHYOGS THAMS


@112B CAD KYI DBYINGS RGYA MTSO RNAMS RAB TU SNANG BAR BYAS NAS
SEMS CAN RGYA MTSO RNAMS RAB TU SNANG BAR BYAS TE, 'JIG RTEN GYI
KHAMS RGYA MTSO THAMS CAD RAB TU BSTAN NAS SANGS RGYAS KYI ZHING
MANG PO THAMS

CAD RAB TU BSKYOD PA'I RGYAN GYI TSUL THAMS CAD KYIS RAB TU
BSKYOD NAS SANGS RGYAS KYI SPRIN 'JIG RTEN GYI KHAMS THAMS CAD
KYI RDUL SHIN TU PHRA BA SNYED RDUL SHIN TU PHRA BA THAMS CAD
DANG MNYAM

PA DAG TU RAB TU SPROS NAS SEMS CAN THAMS CAD KYI BSAM PA DANG
MOS PA JI LTA BA RGYA MTSO DAG TU DE BZHIN GSHEGS PA THAMS CAD
KYI CHOS KYI 'KHOR LO'I SPRIN GYI CHAR DUS GSUM GYI RDUL SHIN

TU PHRA BA DANG MNYAM PA PHAB STE, DUS GSUM GYI SANGS RGYAS THAMS
CAD KYI PHA ROL TU PHYIN PA RGYA MTSO RAB TU BSTAN NAS SEMS CAN
THAMS CAD MA LUS PAR 'KHOR BA THAMS CAD LAS RAB TU GDON

PAR BYA BA'I PHYIR MOS PA JI BZHIN DU 'BYUNG BA DANG MTHUN PA'I
SPRIN GYI CHAR RAB TU DBAB PA DANG, DE BZHIN GSHEGS PA THAMS CAD
KYI SMON LAM MA LUS PA'I SPRIN GYI CHAR RAB TU DBAB PA DANG,

'JIG RTEN GYI KHAMS THAMS CAD DU BYANG CHUB SEMS DPA' KUN TU
BZANG PO'I 'KHOR DAG TU DGA' BAR PHRAD PAR BYAS NAS BCOM LDAN
'DAS LA G-YAS PHYOGS SU BSKOR BA BYAS TE BCOM LDAN

'DAS KYI SPYAN SNGAR PADMO CHEN PO CHU BA RIN PO CHE THAMS CAD
LAS BSGRUBS PA, NANG RIM NOR BU'I RGYAL PO'I MDZOD SNA TSOGS LAS
BYAS PA, LO MA RIN PO CHE THAMS CAD KYI RIGS KYI CHAR 'BEBS PA,


@113A *, ,ZE BA'I PHRENG BA'I RGYAN SPOS RIN PO CHE THAMS CAD LAS
BYAS PA, SNYING PO 'DZAM BU CHU KLUNG GI GSER GYI TSON GYIS RAB
TU MDZES PAR BRIS PA, 'OD KYI 'KHOR RNAM PAR

DAG CING 'OD ZER GYI DRA BAS RNAM PAR SNANG BAS BYAS PA'I SPRIN
DANG LDAN PA, RGYAN THAMS CAD RAB TU 'BYUNG BA, SEMS KYI SKAD CIG
LA SANGS RGYAS KYI RNAM PAR 'PHRUL BA MTHA' YAS PA STON PA'I

SGRA RAB TU 'BYUNG BA, NOR BU'I RGYAL PO MTHA' YAS PA DANG, SANGS
RGYAS KYI SKU'I GZUGS BRNYAN GYI SPRIN GYIS THAMS CAD DU GANG BAR
BYED PA, BYANG CHUB SEMS DPA'I SPYOD PA DANG, SMON

LAM THAMS CAD RAB TU STON PA'I DBYANGS 'BYIN PAR GYUR TE BYUNG
NGO, ,PADMO CHEN PO DE BYUNG BA'I RJES LA BYANG CHUB SEMS DPA'
CHOS THAMS CAD LA PHAM PA MED PA'I DBYANGS ZHES BYA BA, BYANG

CHUB SEMS DPA' 'JIG RTEN GYI KHAMS RGYA MTSO'I RDUL SHIN TU PHRA
BA SNYED DANG LHAN CIG TU BCOM LDAN 'DAS KYIS MDZOD SPU DE NYID
NAS BYUNG BA STE BCOM LDAN 'DAS LA LAN DU MAR G-YAS PHYOGS

SU BSKOR BA BYAS NAS BCOM LDAN 'DAS LA PHYAG 'TSAL TE PADMO CHEN
PO DE'I SNYING PO LA 'DUG GO ,BYANG CHUB SEMS DPA' 'JIG RTEN GYA
[*GYI?] KHAMS RGYA MTSO'I RDUL SHIN TU PHRA BA SNYED PO DE DAG
KYANG ZE

BA'I PHRENG BA DE DAG LA 'KHOD DO, ,DE NAS BYANG CHUB SEMS DPA'
CHOS THAMS CAD LA PHAM PA MED PA'I DBYANGS CHOS KYI DBYINGS RGYA
CHE ZHING TSAD MED PAS RAB TU DGA' BA'I SHUGS SHIN TU SKYES PA


@113B DE BZHIN GSHEGS PA THAMS CAD KYI SPYOD YUL GYI RJES SU SONG
BA'I YE SHES CAN, SANGS RGYAS KYI CHOS KYI SKU RGYA MTSO BSAM
GYIS MI KHYAB PA LA RAB TU ZHUGS PA'I MTHU DANG LDAN PA, ZHING
'BYAMS KLAS

PA THAMS CAD KYI DE BZHIN GSHEGS PA RNAMS KYI ZHABS KYI DRUNG DU
PHYIN PA DANG BA SPU THAMS CAD LAS SPRUL PA'I SPRIN ZAD MI SHES
PAS KUN TU KHEBS PAR BYED PA, SEMS KYI SKAD CIG THAMS CAD LA

DMIGS PA THAMS CAD CHOS KYI DBYINGS KUN TU SGYUR BA, CHOS KYI
DBYINGS THAMS CAD LA DUS GSUM KHYAB PAR BYED PA'I SPYOD YUL GYIS
RNAM PAR SPYOD PA, PHYOGS THAMS CAD KYI DE BZHIN GSHEGS

PA'I BYIN GYIS RLABS 'CHANG BA, TING NGE 'DZIN THAMS CAD LA RAB
TU 'JOG CING PHYI MA'I MTHA'I BSKAL PA'I MUR THUG PAR TING NGE
'DZIN DANG, RNAM PAR THAR PA LA RNAM PAR SPYOD PA, SANGS RGYAS
KYI YON

TAN RGYA MTSO MTHA' YAS PA THAMS CAD DANG, CHOS KYI DBYINGS KYI
LUS DANG LDAN PAS DE BZHIN GSHEGS PA'I RDZU 'PHRUL DANG, RNAM PAR
'PHRUL PA MTHA' DANG DBUS MED PA LA RNAM PAR BLTAS TE DE'I TSE

TSIGS SU BCAD PA 'DI DAG SMRAS SO, ,SANGS RGYAS SKU NI CHOS KYI
DBYINGS KYIS GSAL, ,'GRO BA KUN LA RGYAL BA MNGON SUM STE, ,JI
LTAR MOS PA'I SEMS CAN RGYAS BKANG NAS, ,SNYING PO BYANG CHUB DE
LA

RGYAL BA BZHUGS, ,ZHING RNAMS KUN GYI RDUL PHRAN MCHOG SNYED KYI,
,RGYAL BA SPU RTZE KUN LA RAB BZHUGS TE, ,BYANG CHUB SEMS DPA'I
'KHOR GYIS KUN NAS BSKOR, ,KUN KYANG BZANG PO'I SPYOD PA MCHOG
STON TO, ,


@114A *, ,SPU GCIG RTZE LA ZHING MANG RGYA MTSO STE, ,BYANG CHUB
SNYING POR PADMO'I GDAN LA BZHUGS, ,CHOS DBYINGS RGYA CHEN THAMS
CAD KUN BKANG STE, ,SPU RNAMS KUN LA RNAM PAR

'PHRUL PA STON, ,ZHING RNAMS RE RE DAG NA RAB BZHUGS SHING,
,ZHING RNAMS 'BYAMS KLAS KUN TU RGYAS MDZAD PAS, ,PHYOGS BCU'I
BYANG CHUB SEMS DPA'I SPRIN GYI RNAMS, KUN KYANG SNYING PO

BYANG CHUB DRUNG DU 'DOD, ,ZHING RNAMS KUN GYI RDUL PHRAN MCHOG
SNYED KYI, ,BYANG CHUB SEMS DPA'I YON TAN RGYA MTSO'I 'OD, ,SANGS
RGYAS KUN GYI 'KHOR DU NYE BAR 'DOD, ,CHOS DBYINGS 'BYAMS KLAS

RTAG TU RGYAS PAR 'GENGS, ,ZHING RNAMS THAMS CAD GZUGS BRNYAN RAB
TU STON, ,CHOS DBYINGS RDUL RNAMS YE SHES SPYOD YUL CAN, ,KUN
KYANG BZANG PO'I SPYOD LA RAB TU GNAS, ,SANGS RGYAS

KUN GYI 'KHOR DU YANG DAG BYUNG, ,BYANG CHUB SEMS DPA' YE SHES
MCHOG YUL CAN, ,SANGS RGYAS CHOS SPRIN NYAN CING RAB TU MKHAS,
,SANGS RGYAS KUN GYI 'KHOR RNAMS KUN NA GNAS, ,ZHING

RNAMS KUN TU BSKAL PA RGYA MTSOR SPYOD, ,RGYA MTSO'I CHOS LA RNAM
PAR SNANG BAR SPYOD, ,DE DAG RGYAL BA'I SA RNAMS RGYA MTSO ZHUGS,
,SANGS RGYAS CHOS RNAMS GZHAN DANG GZHAN 'BYUNG BA, ,DE

DAG SMON LAM RGYA MTSOR RAB TU 'JUG, ,SANGS RGYAS YON TAN LEGS PA
RGYA MTSO DANG, ,KUN TU BZANG PO'I SPYOD PA DE DAG SHES, ,SANGS
RGYAS CHOS KYI DBYINGS RNAMS KUN BKANG ZHING, ,DE DAG RNAM


@114B 'PHRUL RGYA CHEN KUN LA ZHUGS, ,ZHING RNAMS KUN GYI RDUL
PHRAN MANG SNYED KYI, ,LUS KYI SPRIN NI RTAG PAR RAB TU STON,
,SEMS CAN KUN BKANG 'OD KYIS KUN LA SKYOB, ,BSAM PA YID BZHIN
CHOS KYI CHAR YANG

'BEBS, ,DE NAS BYANG CHUB SEMS DPA' CHOS KYI DPAL PADMO RNAM PAR
LTA BA'I RGYAL MTSAN GYIS SANGS RGYAS KYI BYIN GYI RLABS KYIS
PHYOGS BCUR RNAM PAR BLTAS TE, DE'I TSE TSIGS SU BCAD PA 'DI

DAG SMRAS SO, ,SANGS RGYAS YE SHES SHIN TU ZAB, ,DUS RNAMS KUN TU
DE 'BYUNG STE, ,CHOS DBYINGS THUGS SU CHUD PAS NA, ,'JIG RTEN
MGON ZHES RAB TU BRJOD, ,YANG DAG SANGS RGYAS CHOS KYI SKU, ,

'DRES PA MED CING GNAS PA MED, ,SEMS CAN THAMS CAD YID BZHIN DU,
,GZUGS KYI SKUR YANG RAB TU MTHONG, ,CHOS RNAMS THAMS CAD MNGON
SANGS RGYAS, ,CHOS RNAMS KUN LA RAB TU ZHUGS, ,

THAMS CAD MKHYEN PA THAMS CAD GZIGS, ,ZHING RNAMS KUN NA RNAM PAR
MDZES, ,KHA DOG BSAM GYIS MI KHYAB PAR, ,SEMS CAN THAMS CAD YID
BZHIN DU, ,SEMS CAN MCHOG GI 'OD RNAMS

DANG, ,DE BZHIN SKU YI SPRIN KYANG MTHONG, ,DE BZHIN GSHEGS PA'I
SKU DAG LAS, ,MI ZAD SANGS RGYAS SPRUL BA RNAMS, ,ZHING RNAMS KUN
TU RAB SGROG CING, ,CHOS KYI RGYA MTSO SHIN TU STON, ,SPU RNAMS
RE

RE KUN NAS KYANG, ,PHYOGS BCUR 'OD ZER DRA BA DAG, SANGS RGYAS
GSUNG NI RAB 'BYIN CING, ,GDUL DKA' THAMS CAD RNAM PAR 'DUL,
,SANGS RGYAS 'OD ZER SGO RNAMS NAS, ,SGRA DBYANGS ZAB MO RTAG TU


@115A *, ,'BYUNG, ,SANGS RGYAS YON TAN RGYA MTSO NI, ,BYANG CHUB
SEMS DPA'I SPYOD YUL LO, ,SANGS RGYAS CHOS KYI 'KHOR LO DAG
,MTHA' DANG DBUS MED RAB TU BSKOR, ,

YE SHES ZAB MO ZHES BYA BA, ,RGYA CHEN PHYOGS SU RAB TU STON,
,'JIG RTEN KHAMS RNAMS THAMS CAD DU, ,RNAM PAR 'PHRUL PA GZHAN
DANG GZHAN, ,CHOS KYI DBYINGS RNAMS KUN BKANG

ZHING, ,YANG DAG SANGS RGYAS STON PA MDZAD, ,SKU RNAMS RE RE KUN
LAS KYANG, ,ZHING RNAMS KUN GYI RDUL MNYAM PA, ,SANGS RGYAS SEMS
CAN MNYAM PHYUNG ZHING, ,RNAM PAR 'PHRUL BA RAB TU

STON; ;DE NAS BYANG CHUB SEMS DPA' CHOS RGYA MTSO RNAM PAR SNANG
BA'I BLO GROS KYIS SANGS RGYAS KYI MTHUS PHYOGS BCUR RNAM PAR
BLTAS TE, DE'I TSE TSIGS SU BCAD PA 'DI DAG SMRAS SO, ,

CHOS KYI DBYINGS RNAMS KUN KHYAB PAR, ,SANGS RGYAS SKU NI RNAM
PAR MDZES, ,RGYA CHEN GSUNG NI RANG BYUNG BA, ,ZHING RNAMS RGYA
MTSOR SHIN TU SGROG ,'JIG RTEN THAMS CAD KUN 'JUG PAR, ,

'JIG RTEN MGON PO SHIN TU MDZES, ,'GRO BA KUN GYI BSAM MKHYEN
CING, ,BYIN GYI RLABS NI RAB TU STON, ,SANGS RGYAS 'JIG RTEN KUN
LA MNGON, ,SEMS CAN THAMS CAD BSAM PA BZHIN,,

THAMS CAD GZIGS PAS SANGS RGYAS KYI, ,RNAM PAR 'PHRUL PA THAMS
CAD MTHONG, ,MTHA' YAS 'OD MNGA' SANGS RGYAS SPRIN, ,CHOS RNAMS
RGYA MTSO'I 'BRUG KYANG SGROG ,YE SHES RNAM


@115B RGYU'I TSUL BZHIN DU, ,RGYAL BA'I SRAS RNAMS DE LA 'JUG
,'JUG PA RNAMS LA 'BYUNG BA MED, ,'BYUNG BA YOD PAR RNAM PAR
BSTAN, ,GANG LA SANGS RGYAS BZHUGS PA YI, ,CHOS RNAMS 'BYUNG BA
NAM

MKHA' BZHIN, ,'PHO DANG GNAS PA MI MNGA' STE, ,'ON KYANG RGYAL BA
KUN NA SNANG, ,SANGS RGYAS CHOS KYI DBYINGS LAS BYUNG, ,DE PHYIR
SANGS RGYAS RAB TU BRJOD, ,YUL NA BZHUGS MED RANG BZHIN

MED; ;DE LA 'BYUNG BA MI MNGA' STE, ,SKU DANG MTSAN KYANG DE
BZHIN MED, ,RGYAL BA GZUGS BRNYAN 'DRA BA'O, ,'GRO BA KUN TU CHOS
KYI SPRIN, ,BSAM PA KUN LA RAB TU BYUNG, ,YANG DAG SANGS RGYAS

RNAM KUN TU, ,SEMS CAN RGYA MTSO 'DUL BA MDZAD, ,'JIG RTEN KHAMS
RNAMS THAMS CAD KYI, ,SNYING PO BYANG CHUB KUN NA SNANG, ,'KHOR
GYI RGYA MTSO THAMS CAD NA, ,ZHING RNAMS KUN GYIS RNAM PAR MDZES, ,

SANGS RGYAS KUN GYI SKU DAG LA, ,YON TAN RGYA MTSO ZAD MI SHES,
,SANGS RGYAS YON TAN MTHA' YAS TE, ,DE DAG YON TAN ZAD PA MED,
,DE NAS BYANG CHUB SEMS DPA' SPOS 'OD 'PHRO BA'I RGYAN ZLA BA'I
'OD

KYIS SANGS RGYAS KYI BYIN GYI RLABS KYIS PHYOGS BCUR RNAM PAR
BLTAS TE, DE'I TSE TSIGS SU BCAD PA 'DI DAG SMRAS SO, ,BSAM GYIS
MI KHYAB SANGS RGYAS SAR, ,BYANG CHUB SEMS DPA' GANG BZHUGS PA,,

DE DANG DE DAG SANGS RGYAS KYI, ,SANGS RGYAS RNAM 'PHRUL THAMS
CAD MTHONG, ,YE SHES LUS KYIS ZHUGS PA RNAMS, ,ZHING KUN RDUL GYI
SBUBS SU YANG, ,DE BZHIN GSHEGS PA THAMS CAD DANG, ,BDAG


@116A *, ,NYID LUS KYANG DER MTHONG NGO, ,GZUGS BRNYAN ZHING
RNAMS THAMS CAD DANG, ,SANGS RGYAS KUN GYI SPYAN SNGAR 'BYUNG,
,KUN TU BYIN GYI RLABS RNAMS DANG, ,RNAM PAR

'PHRUL PA RAB TU STON, ,KUN TU BZANG PO'I SMON LAM DANG, ,SPYOD
PA GANG GIS RNAM SBYANGS PA, ,DE DAG ZHING RNAMS THAMS CAD DU,
,SANGS RGYAS KUN GYI RNAM 'PHRUL MTHONG, ,KUN TU MNYAM PA NYID

GYUR CING, ,KUN TU LUS KYIS RAB GNAS TE, ,YE SHES KUN GYI RJES
SONG NAS, ,SANGS RGYAS SPYOD YUL ZHUGS PA'O, ,SANGS RGYAS YE SHES
ZHUGS PA'I RNAMS, ,CHOS KYI DBYINGS LA

RNAM PAR MDZES, ,SANGS RGYAS KUN GYI SPU DAG TU, ,RGYA MTSO'I
ZHING LA RAB TU 'JUG ,SANGS RGYAS KUN GYI ZHING DAG TU, ,BYIN GYI
RLABS RNAMS RAB BSTAN PAS, ,GZHAN DANG GZHAN GYI LUS

DAG DANG, ,MING GIS KUN NI RAB TU GNAS, ,BYANG CHUB SNYING POR
RNAM 'PHRUL DANG, ,BYANG CHUB MNGON PAR 'TSANG RGYA ZHING, ,CHOS
KYI 'KHOR LO BSKOR BA DAG ,SKAD CIG SEMS KYIS STON PA BYED,,

ZHING RNAMS 'BYAMS KLAS THAMS CAD DANG, ,BSKAL PA BYE BA BSAM YAS
DAG ,BYANG CHUB SEMS DPA' MNYAM GZHAG RNAMS, ,SKAD CIG SEMS KYIS
RNAM PAR STON, ,SANGS RGYAS ZHING

RNAMS THAMS CAD NA, ,BYANG CHUB SEMS DPA'I SPRUL PA RNAMS, ,SANGS
RGYAS SKU LA RNAM SPYOD KYANG, ,MTHA' MA RNYED PAR MI RUNG NGO,
,DE NAS BYANG CHUB SEMS DPA' SENGGE'I 'OD ZER SNANG


@116B BA'I MTHU 'BYIN PA'I BLO GROS KYIS SANGS RGYAS KYI BYIN GYI
RLABS KYIS PHYOGS BCUR RNAM PAR BLTAS TE, DE'I TSE TSIGS SU BCAD
PA 'DI DAG SMRAS SO, ,SANGS RGYAS RNAM PAR SNANG MDZAD KYIS,
,CHOS

KYI 'KHOR LO RAB TU 'KHOR, ,CHOS DBYINGS TSUL RNAMS THAMS CAD
KYANG, ,SANGS RGYAS SPRIN GYIS MNGON DU YOG ,'JIG RTEN KHAMS
RNAMS RGYA MTSO DANG, ,PHYOGS BCU KUN NA GANG YOD PA, ,

THAMS CAD KUN TU 'KHOR LO 'KHOR, ,DE NI SMON LAM RNAM 'PHRUL
BA'O, ,'KHOR RNAMS RGYA MTSO RGYA CHE BA, ,GZHAN DANG GZHAN GYI
MING DAG GIS, ,ZHING RNAMS GNAS PA KUN TU YANG, ,CHOS

KYI 'KHOR LO KUN TU 'KHOR, ,RNAM PAR SNANG MDZAD BYIN RLABS KYIS,
,ZHING RNAMS RGYA MTSO KUN TU YANG, ,KUN TU BZANG PO'I SMON LAM
DAG ,RJOD CING ZHING RNAMS KUN TU 'BYUNG, ,ZHING KUN RDUL

LA SKU YI RNAMS, ,THAMS CAD CHOS CHAR RAB TU 'BEBS, ,'DRES PA MED
CING 'BYUNG BA MED, ,'JIG RTEN DAG NA RNAM PAR MDZES, ,BSKAL PA
BYE BA GRANGS MED PAR, ,ZHING KUN RDUL PHRAN SBUBS

DAG TU; ;RNAM PAR SNANG BA MDZAD PA'I GSUNG, ,SNGON GYI SPYOD PA
RAB TU SGROG ,ZHING RNAMS THAMS CAD RDUL SNYED KYI, ,'OD ZER DRA
BA PHYOGS BCU NA, ,SANGS RGYAS 'OD ZER KUN SGO NAS, ,BYANG

CHUB MCHOG PHYIR SEMS CAN 'DUL, ,KUN TU MA 'DRES SKU DAG GIS,
,CHOS DBYINGS YONGS SU RAB GSAL TE, ,'GRO RNAMS 'DUL BA JI BZHIN
DU, ,GZUGS KYI SKUR YANG RAB TU MTHONG, ,DUS


@117A *, ,GSUM ZHING RNAMS THAMS CAD KYI, ,MGON PO JI SNYED
BZHUGS PA RNAMS, ,DE DAG KUN GYI MTSAN KYANG SGROG ,SANGS RGYAS
RNAM PAR 'PHRUL LA LTOS, ,DA LTAR BYUNG

DANG 'DAS PA DANG, ,SANGS RGYAS GANG RNAMS MA BYON PA, ,DE DAG
KUN GYI BSAM YAS PA, ,CHOS KYI 'KHOR LO RAB TU GRAG ,DE NAS BYANG
CHUB SEMS DPA' CHOS KYI YON TAN GYI MDZOD MI

ZAD PA'I DPAL GYI GZI BRJID MAR MES SANGS RGYAS KYI BYIN GYI
RLABS KYIS PHYOGS BCUR RNAM PAR BLTAS TE, DE'I TSE TSIGS SU BCAD
PA 'DI DAG SMRAS SO, ,GANG GIS BYANG CHUB SEMS DPA'

YI; ;YE SHES TSOGS 'DI KUN NON CING, ,YE SHES RTOGS PA RNYED PA
RNAMS, ,DE DAG 'DI YI TSUL LA ZHUGS, ,CHOS KYI DBYINGS DANG MNYAM
PA'I DBYANGS, ,ZHING RNAMS KUN TU RAB TU 'BYUNG, ,

SANGS RGYAS KUN GYI SPYOD YUL TE, ,BYANG CHUB SEMS DPA'I CHED DU
BRJOD, ,SKAD CIG RE RE'I SEMS KUN LA; ,CHOS KYI DBYINGS SU RNAM
PAR RGYU, ,DE BZHIN NYID LA GNAS SHING BRTEN, ,CHOS

RNAMS RGYA MTSO KUN LA ZHUGS, ,RGYAN GYI PHA ROL PHYIN PA RNAMS,
,BSKAL PA BYE BA BSAM YAS SU, ,SANGS RGYAS THAMS CAD SKU DAG TU,
,ZHING RNAMS KUN NA GNAS SHING SPYOD, ,RDUL RNAMS

RE RE'I STENG NAS KYANG, ,CHOS RNAMS KUN NI RAB TU 'BYUNG, ,ZHING
RNAMS KUN KYANG KHYAB PAR BYED, ,YE SHES CHAGS MED SPYOD YUL LO,
,SANGS RGYAS THAMS CAD SPYOD YUL DU, ,LUS PA


@117B MED PAR KUN BKANG ZHING, ,RNAM PAR 'PHRUL BA'I RNAM SPYOD
PAS, ,SANGS RGYAS SPYOD YUL RNAMS LA ZHUGS, ,SANGS RGYAS KUN GYI
RJES SNYEGS DBYANGS, ,CHOS KYI DBYINGS NI RAB SGROG

PA; ;CHOS DBYINGS RJES SU SHES PA RNAMS, ,DBYANGS KYI RGYA MTSO
RNAMS LA SPYOD, ,BSKAL PA RGYA MTSOR MA 'DRES PAR, ,SGRA DANG
DBYANGS RNAMS SHIN TU SGROG ,DUS RNAMS THAMS CAD SHES

PAS GSAL, ,DBYANGS KYIS DE DAG SA LA ZHUGS, ,SGRA YI SHES LA
RMONGS PA MED, ,SEMS CAN SGRA YANG SPYOD YUL TE, ,THAMS CAD
MKHYEN PA KUN GYI YANG, ,RNAM PAR 'PHRUL BA'I DBYANGS

SHES SO, ,SA NAS SAR YANG PHYIN GYUR CING, ,STOBS KYI SA LA RAB
GNAS TE, ,BSKAL PA BYE BAR SPYAD PAS NA, ,CHOS NYID 'DI LA RAB TU
'JUG ,DE NAS BYANG CHUB SEMS DPA' YE SHES

KYI 'OD ZER SHES RAB KUN NAS SGRON MA'I BLO GROS KYIS SANGS RGYAS
KYI BYIN GYIS BRLABS KYIS PHYOGS BCUR RNAM PAR BLTAS TE, DE'I TSE
TSIGS SU BCAD PA 'DI DAG SMRAS SO, ,GANG LA

SANGS RGYAS BZHUGS PA YI, ,CHOS RNAMS DE DAG MTSAN NYID MED, ,YE
SHES SA NI THOB PA RNAMS, ,'JIG RTEN GTZO BO RAB TU MTHONG, ,SHES
RAB SNANG BA'I KUN 'OD CAN, ,BYANG CHUB SEMS

DPA' MNYAM BZHAG RNAMS, ,SANGS RGYAS THAMS CAD KUN GYI YANG, ,SKU
YI RNAM PAR 'PHRUL LA ZHUGS, ,CHOS KYI DBYINGS LA RNAM SPYAD
CING, ,LUS KYI DNGOS LA RAB 'JUG STE, ,ZAB MO'I


@118A *, ,CHOS RNAMS RTOGS GYUR NAS, ,SMON LAM DAG GIS YANG DAG
BYUNG, ,BSOD NAMS RGYA MTSOS BYUNG GYUR CING, ,YE SHES SA LA RNAM
PAR GNAS, ,CHOS LA RNAM

SPYOD KHONG DU CHUD, ,SPYOD PA'I MCHOG LA RAB TU SPYOD, ,SANGS
RGYAS ZHING RNAMS THAMS CAD KYI, ,SANGS RGYAS KUN GYI DRUNG DAG
TU, ,CHOS KYI DBYINGS LA SPYAD PAS NA, ,RANG BZHIN LUS NI

RAB TU MTHONG, ,ZHING RNAMS 'BYAMS KLAS THAMS CAD DU, ,BSKAL PA
BYE BA BSAM YAS SU, ,THAMS CAD GZIGS PA'I CHOS KYI RNAMS, ,RGYA
MTSO KUN LA RAB TU SPYOD, ,BDAG MTHONG

BAS NI LUS DANG RDUL, ,GCIG TU 'DRES PAR MNGON PAR BYAS, ,MA
SKYES MTSAN NYID MED PA STE, ,ZHING RNAMS KUN TU'ANG RNAM PAR
MDZES, ,'JIG RTEN KUN GYI BSAM MTHUN PAR, ,

SEMS CAN KUN LA MNGON SUM DU, ,LUS KYI SPRIN NI BSTAN BYAS SHING,
,BYANG CHUB DON DU SEMS CAN 'DUL, ,SANGS RGYAS THAMS CAD MTHU YIS
NI, ,BYANG CHUB SEMS DPAR BRJOD

PA STE; ;GANG GIS MGON PO MTHONG BA YI, ,RGYAL BA'I BYIN RLABS
SHIN TU ZAB, ,MGON PO JI SNYED GANG BZHUGS PA'I, ,BYIN RLABS
MTHA' DANG DBUS MED DE, ,CHOS DBYINGS RAB TU GANG

BYAS NAS, ,BYANG CHUB SEMS DPA' RNAM 'TSANG RGYA, ,DE NAS BYANG
CHUB SEMS DPA' ME TOG KUN NAS 'OD 'PHRO GTZUG PHUD RAB TU 'PHYANG
BAS SANGS RGYAS KYI BYIN GYI RLABS KYIS PHYOGS


@118B BCUR RNAM PAR BLTAS TE, DE'I TSE TSIGS SU BCAD PA 'DI DAG
SMRAS SO, ,ZHING RNAMS KUN TU SANGS RGYAS KYI, ,GSUNG GI DKYIL
'KHOR SGRA 'BYIN TE, ,CHOS KYI DBYINGS RNAMS GANG BYAS NAS, ,

YON TAN SPRIN NI RAB TU BRJOD, ,YANG DAG SANGS RGYAS CHOS KYI
SKU, ,RNAM DAG NAM MKHA' 'DRA BA STE, ,GZUGS KYI SKU YANG RAB
STON CING, ,CHOS NYID 'DI LA SHIN TU 'JUG ,DGA' DANG MOS

PA'I SHUGS RNAMS DANG, ,SANGS RGYAS STOBS RNAMS THAMS CAD LA,
,RAB TU GNAS SHING DE DAG NI, ,DE BZHIN GSHEGS PA'I YE SHES 'JUG
,SHES RAB CHUNG NGUS CHOS 'DI DAG ,KUN

NAS SHES PAR MI NUS TE, ,YE SHES MIG NI RAB SBYANGS SHING, ,'DI
YI TSUL LA 'JUG PAR 'GYUR, ,RAB TU GNAS DANG BYIN RLABS DANG,
,CHOS KUN RNAM PAR SPYAD PA DANG, ,RAB TU 'JUG

DANG LDAN PA YI, ,MNYAM PA NYID LA RAB TU ZHUGS, ,CHOS RNAMS
MTHA' YAS KLONG GI RNAMS, ,CHOS KUN MTSAN NYID RNAMS LA STE, ,KUN
MKHYEN NYID LA RAB ZHUGS SHING, ,CHOS KYI RGYA

MTSO KUN LA SPYOD, ,SANGS RGYAS ZHING NA KUN 'KHOD CING, ,THAMS
CAD KUN NA RNAM PAR MDZES, ,'ONG BA MED CING 'PHOS PA MED, ,SANGS
RGYAS CHOS NYID DE 'DRA'O, ,GZUGS BRNYAN 'DRA

BA'I SKU RNAMS NI, ,SEMS CAN RGYA MTSO'I NANG NA SNANG, ,MOS PA
CI 'DRA YOD PA'I RNAMS, ,DE BZHIN MGON PO KUN GYIS MTHONG, ,KUN
TU BZANG PO'I SMON LAM DANG, ,SPYOD PA MANG PO SUS


@119A *, ,SBYANGS PA, ,DE DAG THAMS CAD BA SPU LA'ANG, ,RNAM
'PHRUL GZHAN DANG GZHAN DAG MTHONG, ,LUS KYI RNAMS NI RE RES
KYANG, ,CHOS KYI DBYINGS RNAMS KUN TU KHYAB,,

'KHOR LO KUN NA 'KHOR BA STE, ,CHOS KYI 'KHOR LO BSAM MI KHYAB,
,DE NAS BYANG CHUB SEMS DPA' 'OD ZER DANG, ,GZI BRJID MI ZAD PA'I
RGYAL PO BLO GROS KYIS SANGS RGYAS KYI BYIN GYI

RLABS KYIS PHYOGS BCUR RNAM PAR BLTAS TE, DE'I TSE TSIGS SU BCAD
PA 'DI DAG SMRAS SO, ,SANGS RGYAS SKU NI THAMS CAD NAS, ,'OD ZER
SPRIN MANG PHYOGS RNAMS BCUR, ,KHA DOG

MTHA' YAS 'BAR BA'I 'OD, ,SEMS CAN BSAM PA KUN LA 'PHRO, ,SANGS
RGYAS ZHING RNAMS THAMS CAD KYI, ,SNYING PO BYANG CHUB KUN NA
BZHUGS, ,BDUD RNAMS THAMS CAD RAB BTUL TE,,

'KHOR GYI NANG NA RNAM PAR MDZES, ,THAMS CAD RDUL NA'ANG MA 'DRES
PAR, ,'OD ZER DKYIL 'KHOR RGYAS PAR 'GENGS, ,PHYOGS RNAMS GZHAN
DANG GZHAN LAM DU, ,ZHING GI RGYUD RNAMS

RAB TU STON, ,ZHING GI RNAMS NI RGYA MTSO'I KLONG, ,PHYOGS KYI
RNAMS KYANG KUN TU GNON, ,ZHING RNAMS THANG CHEN MNYAM ZHING DAG,
AINDRA N'I LAR KUN NAS GNAS, ,SPYI'I TSUGS DAG DANG

SNREL ZHI DANG, ,PADMO'I DBYIBS DANG KHYAD KHYUD DANG, ,DKYIL
'KHOR 'KHOR LO'I KHYAD PAR DU, ,GZUGS RNAMS KUN GYIS RAB TU GNAS,
,CHOS KYI DBYINGS RNAMS GAR PHYIN PAR, ,THUG PA


@119B MED PAR GRAM BRDAL BA, ,DE DAG KUN GYI 'KHOR RNAMS SU,
,SHIN TU BSTAN PA'I CHOS 'BYUNG NGO, ,DE BZHIN GSHEGS PA'I SKU
DBYINGS NA, ,'KHOD PA'I ZHING RNAMS BSAM MI KHYAB, ,DE DAG KUN TU

CHOS NYID 'DI, ,'JIG RTEN MGON PO RNAMS KYANG STON, ,THA DAD MED
PA'I CHOS KYI DBYINGS, ,CHOS KYI 'KHOR LO RAB TU 'KHOR, ,GCIG GI
TSUL GYI RNAM PA YIS, ,CHOS BSTAN PA NI KUN TU

'BYUNG, ,SANGS RGYAS GSUNG GI DKYIL 'KHOR NI, ,TSUL RNAMS THAMS
CAD RAB TU BRJOD, ,DAD PA RGYA MTSO'I TSUL DAG GIS, ,MI ZAD TSUL
RNAMS RAB TU BSTAN, ,SANGS RGYAS ZHING RNAMS

KUN NA YANG, ,RGYAL BA RNAMS NI MIG YOR 'DRA, ,SNYING PO BYANG
CHUB RNAMS NA SNANG, ,'BYUNG BA DAG KYANG YOD PA MIN, ,DE NAS
BYANG CHUB SEMS DPA' CHOS KYI DBYINGS SU 'OD 'PHRO BA'I RNAM PAR
SNANG

BA 'BYUNG BA'I BLO GROS KYIS SANGS RGYAS KYI BYIN GYI RLABS KYIS
PHYOGS BCUR RNAM PAR BLTAS TE, DE'I TSE TSIGS SU BCAD PA 'DI DAG
SMRAS SO, ,BLTA ZHING BLTA ZHING SANGS RGYAS RNAMS, ,SKU GZUGS

BSAM GYIS MI KHYAB STE, ,DGA' BA RGYA MTSO KUN KYANG 'BYUNG,
,CHOS KYI SHUGS NI RAB TU 'PHEL, ,MTSAN RAB KUN NAS SANGS RGYAS
RNAMS, ,PHYOGS BCU KUN TU RAB TU 'BYUNG, ,RDUL RNAMS

KUN TU 'JUG PA YIS, ,SANGS RGYAS SPRIN KYANG DE BZHIN BSTAN,
,SKAD CIG SKAD CIG SEMS KUN LA, ,SANGS RGYAS 'OD NI DPAL GYIS
'BAR, ,RNAM 'PHRUL GZHAN DANG GZHAN DAG GIS, ,ZHING


@120A *, ,RNAMS RGYA MTSO KUN NA SNANG, ,BYANG CHUB SEMS DPA'
SHES RAB CHE, ,RGYA MTSO CHOS LAS BYUNG BA RNAMS, ,SANGS RGYAS
KUN GYIS BYIN RLABS PA, ,'DI YI YUL LA

RNAM PAR SPYOD, ,KUN TU BZANG PO'I SMON LAM LA, ,GANG RNAMS SHIN
TU GNAS GYUR PA, ,DE DANG DE RNAMS ZHING DAG TU, ,SANGS RGYAS
RNAM 'PHRUL KUN LA LTA, ,YE SHES ZAB MO RNAM GNON CING,,

CHOS KYI DBYINGS LA GZHOL BA NI, ,MOS PA RGYA MTSO SHES PA STE,
,SMON LAM KUN GYIS BYUNG BA'O, ,SANGS RGYAS KUN GYI SKU DANG
GSUNG, ,CHAGS PA MED LA RAB TU ZHUGS, ,SPYOD PA GZHAN DANG

GZHAN DAG GIS, ,SPYOD YUL KUN KYANG KHONG DU CHUD, ,SANGS RGYAS
KUN GYI SKU GNAS SHING, ,YE SHES SPYOD YUL GYUR PA RNAMS, ,CHOS
KYI DBYINGS LA RAB BRTZON PA, ,RGYAL BA RNAMS KYI SA

GNON TO, ,SKAD CIG SEMS KYIS ZHING GI RNAMS, ,SANGS RGYAS ZHING
GI RDUL MNYAM PA, ,DE DAG CHOS NYID JI BZHIN DU, ,RDUL GCIG STENG
DU RNAM PAR SPYOD, ,ZHING RNAMS JI SNYED THAMS CAD

NA; ;ZHING GI RNAM 'PHRUL GANG YOD PA, ,CHOS NYID 'DI LA ZHUGS PA
RNAMS, ,ZHING GCIG TU NI SDUD PA BYED, ,DE NAS BYANG CHUB SEMS
DPA' STOBS DANG, BRTZON 'GRUS CHAGS PA MED PA'I BLO GROS

KYIS SANGS RGYAS KYI BYIN GYI RLABS KYIS PHYOGS BCUR RNAM PAR
BLTAS TE, DE'I TSE TSIGS SU BCAD PA 'DI DAG SMRAS SO, ,ZHING
RNAMS RGYA MTSO THAMS CAD DU, ,DE DAG GSUNG NI ZAB MO 'BYUNG, ,


@120B DBYANGS KYI YAN LAG KUN RGYAS PA, ,CHOS KYI SPRIN GYI CHAR
'BEBS SO, ,BRJOD PA RGYA MTSO THAMS CAD KYIS, ,SEMS CAN KUN GYI
SKAD DAG TU, ,SANGS RGYAS ZHING RNAMS KUN TU YANG, ,CHOS RNAMS

BSTAN PA RAB TU 'BYUNG, ,ZHING RNAMS KUN TU MA LUS PAR, ,SANGS
RGYAS RNAMS PAR 'PHRUL MTHONG ZHING, ,SANGS RGYAS GSUNG RNAMS
THOS PA DANG, ,BYANG CHUB MCHOG PHYIR KUN KYANG 'JUG, RDUL RNAMS

RE RE'I STENG NAS KYANG, ,CHOS KYI DBYINGS KYI PHYOGS TSUL GYIS,
,SANGS RGYAS ZHING RNAMS KUN BKANG ZHING, ,SANGS RGYAS RNAM
'PHRUL STON PA BYED, ,CHOS KYI SKU NI THA DAD MIN, ,NAM MKHA'
BZHIN TE CHAGS

PA MED; ;GZUGS KYI SKUR NI RNAM DMIGS PA, ,MIG YOR SNANG BA'I
MTSAN NYID DO, ,MIG YOR YUL LA MI GNAS TE, ,NAM MKHA' BZHIN DU
DNGOS PO MED, ,MNYAM PA NYID 'DI RTOGS GYUR NAS, ,YE

SHES RGYA MTSO MTHONG BAR 'GYUR, ,SANGS RGYAS SKU NI MA SKYES TE,
,GZUNG BA MED CING 'BYUNG BA MED, ,NAM MKHA' MNYAM PA NYID DANG
MTSUNGS, ,GZUNG DU MED LAS 'DI BSTAN TO, ,ZHING RNAMS KUN GYI

SANGS RGYAS RNAMS, ,DE DAG SPU GCIG RTZE LA TSOGS, ,YE SHES MIG
DANG LDAN PA YIS, ,SPU RNAMS KUN TU RNAM 'PHRUL MTHONG, ,RNAM PAR
SNANG MDZAD SMON LAM STE, ,CHOS KYI DBYINGS NI KUN BKANG ZHING,,

BLA MED CHOS KYI 'KHOR LO DAG ,ZHING RNAMS KUN NA RTAG TU 'KHOR,
,JI STE BSKAL PA BSAM YAS PAR, ,SPU RTZE GCIG TU RNAM SPRUL PA,
,SANGS RGYAS KUN GYIS BSHAD MDZAD KYANG, ,DE YI MTHA' NI RNYED
PAR


@121A *, ,DKA'; ;JI LTAR GLING BZHI PA 'DIR DE BZHIN GSHEGS PAS
RNAM PAR SPRUL PA'I SNYING PO BYANG CHUB TU PHYOGS BCU NAS BYANG
CHUB SEMS DPA' RNAMS 'DUS PAR GYUR PA

DE BZHIN DU 'JIG RTEN GYI KHAMS RGYA MTSO'I GLING BZHI PA THAMS
CAD KYI GLING BZHI PA RE RER YANG DE BZHIN GSHEGS PAS RNAM PAR
SPRUL PA'I SNYING PO BYANG CHUB DAG TU BYANG CHUB SEMS DPA'

PHYOGS BCU'I 'JIG RTEN GYI KHAMS RGYA MTSO BYED PA'I RDUL SHIN TU
PHRA BA SNYED KUN NAS 'DUS PAR GYUR TO, ,'DI NA JI LTA BA DE
BZHIN DU 'JIG RTEN GYI KHAMS THAMS CAD KYI SNYING PO BYANG CHUB

DE BZHIN GSHEGS PAS RNAM PAR SPRUL PA DAG TU KUN NAS 'DUS PA'I
BYANG CHUB SEMS DPA' DE DAG KYANG CHOS NYID 'DI KHO NA RAB TU
STON TO,, ,,SHIN TU RGYAS PA CHEN PO'I

MDO; SANGS RGYAS PHAL PO CHE ZHES BYA BA LAS, DE BZHIN GSHEGS
PA'I LE'U STE, GNYIS PA'O,,