@197A ,,RGYA GAR
SKAD DU, PANYTZA PATTI NI K'A YA SHU BH'A SHUBHA PHA LA PA
R'IKshA S'U TRA, BOD SKAD DU, LTUNG BA SDE LNGA'I

DGE BA DANG, MI DGE BA'I 'BRAS BU BRTAG PA'I MDO, SANGS RGYAS
DANG, BYANG CHUB SEMS DPA' THAMS CAD LA PHYAG 'TSAL LO, ,'DI SKAD
BDAG GIS THOS PA DUS GCIG NA,


@197B BCOM LDAN 'DAS MNYAN YOD NA RGYAL BU RGYAL BYED KYI TSAL
MGON MED ZAS SBYIN GYI KUN DGA' RA BA NA BZHUGS TE, DE NAS BCOM
LDAN 'DAS KYIS DGE SLONG RNAMS LA BKA' STZAL

PA; DGE SLONG DAG ,DZAMBU'I GLING PA'I MI RNAMS KYI LO LNGA BCU
GANG YIN PA DE NI RGYAL CHEN BZHI'I RIS KYI LHA RNAMS KYI NYIN
ZHAG GCIG GO, NYIN ZHAG DE SUM CU LA ZLA BA GCIG ,ZLA BA BCU
GNYIS LA

LO GCIG TU BRTZIS PA'I LO LNGA BRGYA NI RGYAL CHEN BZHI'I RIS KYI
LHA RNAMS KYI TSE'I TSAD DO, ,DGE SLONG DAG ,BSLAB PA'I CHOS GANG
DAG BSRUNG BA DANG, SBED PA DANG, YONGS SU SKYONG BA

DANG, 'DA' BAR MI BYED PA DANG, DE DAG LAS 'DAS PA STON PA DANG,
RAB TU STON PA NI LUS ZHIG NAS BDE 'GRO RGYAL CHEN BZHI PA'I RIS
KYI LHA RNAMS SU SKYE BAR 'GYUR TE, DE

DAG DER YANG LHA'I TSE DANG, LHA'I KHA DOG DANG, LHA'I STOBS
DANG, LHA'I BDE BA DANG, LHA'I DBANG PHYUG LA DBANG BYED CING,
LHA'I GZUGS DANG, SGRA DANG, DRI DANG, RO DANG, REG BYA DANG,

LHA'I G-YOG 'KHOR DANG LDAN PAR 'GYUR RO, ,DGE SLONG DAG ,RGYAL
CHEN BZHI'I RIS KYI LHA RNAMS KYI LO LNGA BRGYA GANG YIN PA DE NI
DMYAL BA CHEN PO YANG SOS KYI NYIN ZHAG GCIG GO ,

NYIN ZHAG DE SUM CU LA ZLA BA GCIG ,ZLA BA BCU GNYIS LA LO GCIG
TU BRTZIS PA'I LO LNGA BRGYA NI DMYAL BA CHEN PO YANG SOS KYI
TSE'I TSAD DO, ,DGE SLONG DAG ,BSLAB PA'I CHOS GANG


@198A *, ,DAG MI SRUNG BA DANG, MI SBED PA DANG, YONGS SU MI
SKYONG BA DANG, DE DAG LAS 'DA' BAR BYED PA DANG, 'DAS PA DE DAG
MI STON PA DANG, RAB TU MI STON PA DE NI

LUS ZHIG NAS SHI BA'I 'OG TU DMYAL BA CHEN PO YANG SOS SU SKYE
BAR 'GYUR TE, DE DAG DER YANG SDUG BSNGAL DRAG PA DANG, RTZUB PA
DANG, TSA BA DANG, YID DU MA 'ONG BA'I TSOR BA

MYONG BAR 'GYUR RO, ,DGE SLONG DAG ,DZAMBU'I GLING PA'I MI RNAMS
KYI LO BRGYA GANG YIN PA DE NI SUM CU RTZA GSUM GYI LHA RNAMS KYI
NYIN ZHAG GCIG GO ,NYIN ZHAG DE SUM CU LA ZLA

BA GCIG ,ZLA BA BCU GNYIS LA LO GCIG TU BRTZIS PA'I LO STONG NI
SUM CU RTZA GSUM PA'I LHA RNAMS KYI TSE'I TSAD DO, ,DGE SLONG DAG
,SO SOR BSHAGS PA'I CHOS GANG DAG SRUNG

BA DANG, SBED PA DANG, YONGS SU SKYONG BA DANG, 'DA' BAR MI BYED
PA DANG, DE DAG LAS 'DAS PA STON PA DANG, RAB TU STON PA DE NI
LUS ZHIG NAS BDE 'GRO SUM CU RTZA GSUM

GYI LHA RNAMS SU SKYE BAR 'GYUR TE, DE DAG DER YANG LHA'I TSE
DANG, LHA'I KHA DOG DANG, LHA'I STOBS DANG, LHA'I BDE BA DANG,
LHA'I DBANG PHYUG LA DBANG BYED CING, LHA'I GZUGS

DANG, SGRA DANG, DRI DANG, RO DANG, REG BYA DANG, LHA'I G-YOG
'KHOR DANG LDAN PAR 'GYUR RO, ,DGE SLONG DAG ,SUM CU RTZA GSUM
GYI LHA RNAMS KYI LO STONG GANG YIN PA DE NI DMYAL


@198B PA CHEN PO THIG NAG GI NYIN ZHAG GCIG GO ,NYIN ZHAG DE SUM
CU LA ZLA BA GCIG ,ZLA BA BCU GNYIS LA LO GCIG TU BRTZIS PA'I LO
STONG NI DMYAL BA CHEN PO THIG NAG GI TSE'I TSAD DO, ,DGE

SLONG DAG ,SO SOR BSHAGS PA'I CHOS GANG DAG MI SRUNG BA DANG, MI
SBED PA DANG, YONGS SU MI SKYONG BA DANG, DE DAG LAS 'DA' BAR
BYED PA DANG, 'DAS PA DE DAG MI STON PA DANG, RAB

TU MI STON PA DE NI LUS ZHIG NAS SHI BA'I 'OG TU DMYAL BA CHEN PO
THIG NAG TU SKYE BAR 'GYUR TE, DE DAG DER YANG SDUG BSNGAL DRAG
PA DANG, RTZUB PA DANG, TSA BA DANG, YID DU MI 'ONG

BA'I TSOR BA MYONG BAR 'GYUR RO, ,NYES BYAS KYI LTUNG BA BRTAG
PA'O, ,DGE SLONG DAG ,DZAMBU'I GLING PA'I MI RNAMS KYI LO NYIS
BRGYA GANG YIN PA DE NI MTSE MA'I LHA RNAMS KYI NYIN ZHAG

GCIG GO ,NYIN ZHAG SUM CU LA ZLA BA GCIG ,ZLA BA BCU GNYIS LA LO
GCIG TU BRTZES PA'I LO NYIS STONG NI MTSE MA'I LHA RNAMS KYI
TSE'I TSAD DO, ,DGE SLONG DAG ,LTUNG BYED KYI

CHOS GANG DAG SRUNG BA DANG, SBED PA DANG, YONGS SU SKYONG BA
DANG, 'DA' BAR MI BYED PA DANG, DE DAG LAS 'DAS PA STON PA DANG,
RAB TU STON PAR DE NI LUS ZHIG NAS BDE 'GRO

MTSE MA'I LHA RNAMS SU SKYE BAR 'GYUR TE, DE DAG DER YANG LHA'I
TSE DANG, LHA'I KHA DOG DANG, LHA'I STOBS DANG, LHA'I BDE BA
DANG, LHA'I DBANG PHYUG LA DBANG BYED CING LHA'I GZUGS


@199A *, ,DANG; SGRA DANG, DRI DANG, RO DANG, REG BYA DANG, LHA'I
G-YOG 'KHOR DANG LDAN PAR 'GYUR RO, ,DGE SLONG DAG ,MTSE MA'I LHA
RNAMS KYI LO NYIS STONG GANG

YIN PA DE NI DMYAL BA CHEN PO BSDUS 'JOMS KYI NYIN ZHAG GCIG GO
,NYIN ZHAG DE SUM CU LA ZLA BA GCIG ,ZLA BA BCU GNYIS LA LO GCIG
TU BRTZIS PA'I LO NYIS STONG NI DMYAL

BA CHEN PO BSDUS 'JOMS KYI TSE'I TSAD DO, ,DGE SLONG DAG ,LTUNG
BYED KYI CHOS GANG DAG MI SRUNG BA DANG, MI SBED PA DANG, YONGS
SU MI SKYONG BA DANG, DE DAG LAS 'DA' BAR BYED

PA DANG, 'DAS PA DE DAG MI STON PA DANG, RAB TU MI STON PA DE NI
LUS ZHIG NAS SHI BA'I 'OG TU DMYAL BA CHEN PO BSDUS 'JOMS SU SKYE
BAR 'GYUR TE, DE DAG DER YANG

SDUG BSNGAL SHIN TU DRAG PA DANG, RTZUB PA DANG, TSA BA DANG, YID
DU MI 'ONG BA'I TSOR BA MYONG BAR 'GYUR RO, ,LTUNG BYED KYI LTUNG
BA BRTAG PA'O, ,DGE SLONG DAG ,DZAMBU'I GLING PA'I MI RNAMS

KYI LO BZHI BRGYA GANG YIN PA DE NI DGA' LDAN GYI LHA RNAMS KYI
NYIN ZHAG GCIG GO ,NYIN ZHAG DE SUM CU LA ZLA BA GCIG ,ZLA BA BCU
GNYIS LA LO GCIG TU BRTZIS PA'I LO BZHI STONG

NI DGA' LDAN GYI LHA RNAMS KYI TSE'I TSAD DO, ,DGE SLONG DAG
,SDOM PA'I CHOS GANG DAG SGRUB PA DANG, SBED PA DANG, YONGS SU
SKYONG BA DANG, 'DA' BAR MI BYED PA DANG, DE DAG LAS


@199B 'DAS PA STON PA DANG, RAB TU STON PA DE NI LUS ZHIG NAS BDE
'GRO DGA' LDAN GYI LHA RNAMS SU SKYE BAR 'GYUR TE, DE DAG DER
YANG LHA'I TSE DANG, LHA'I KHA DOG DANG, LHA'I STOBS DANG, LHA'I

BDE BA DANG, LHA'I DBANG PHYUG LA DBANG BYED CING LHA'I GZUGS
DANG, SGRA DANG, DRI DANG, RO DANG, REG BYA DANG, LHA'I G-YOG
'KHOR DANG LDAN PAR 'GYUR RO, ,DGE SLONG DAG ,DGA' LDAN

GYI LHA RNAMS KYI LO BZHI STONG GANG YIN PA DE NI DMYAL BA CHEN
PO DU 'BOD KYI NYIN ZHAG GCIG GO ,NYIN ZHAG DE SUM CU LA ZLA BA
GCIG GO ,ZLA BA BCU GNYIS LA LO GCIG TU BRTZIS PA'I

LO BZHI STONG NI DMYAL BA CHEN PO DU 'BOD KYI TSE'I TSAD DO, ,DGE
SLONG DAG ,SBOM PO'I CHOS GANG DAG MI SRUNG BA DANG, MI SBED PA
DANG, YONGS SU MI SKYONG BA DANG, DE DAG LAS 'DA'

BAR BYED PA DANG, 'DAS PA DE DAG MI STON PA DANG, RAB TU MI STON
PA DE NI LUS ZHIG NAS SHI BA'I 'OG TU DMYAL BA CHEN PO DU 'BOD DU
SKYE BAR 'GYUR TE, DE DAG DER YANG SDUG

BSNGAL SHIN TU DRAG PA DANG, RTZUB PA DANG, TSA BA DANG, YID DU
MI 'ONG BA'I TSOR BA MYONG BAR 'GYUR RO, ,SBOM PA'I LTUNG BA
BRTAG PA'O, ,DGE SLONG DAG ,DZAMBU'I GLING PA'I MI RNAMS

KYI LO BRGYAD BRGYA GANG YIN PA DE NI 'PHRUL DGA'I LHA RNAMS KYI
NYIN ZHAG GCIG GO ,NYIN ZHAG DE SUM CU LA ZLA BA GCIG GO ,ZLA BA
BCU GNYIS LA LO GCIG TU BRTZIS PA'I LO BRGYAD


@200A *, ,STONG NI 'PHRUL DGA'I LHA RNAMS KYI TSE'I TSAD DO, ,DGE
SLONG DAG ,LHAG MA'I CHOS GANG DAG SRUNG BA DANG, SBED PA DANG,
YONGS SU SKYONG BA DANG, 'DA' BAR MI

BYED PA DANG, DE DAG LAS 'DAS PA STON PA DANG, RAB TU STON PA DE
NI LUS ZHIG NAS BDE 'GRO 'PHRUL DGA'I LHA RNAMS SU SKYE BAR 'GYUR
TE, DE DAG DER YANG LHA'I TSE DANG, LHA'I

KHA DOG DANG, LHA'I STOBS DANG, LHA'I BDE BA DANG, LHA'I DBANG
PHYUG LA DBANG BYED CING LHA'I GZUGS DANG, SGRA DANG, DRI DANG,
RO DANG, REG BYA DANG, LHA'I G-YOG 'KHOR

DANG LDAN PAR 'GYUR RO, ,DGE SLONG DAG ,'PHRUL DGA'I LHA RNAMS
KYI LO BRGYAD STONG GANG YIN PA DE NI DMYAL BA DU 'BOD CHEN PO'I
NYIN ZHAG GCIG GO ,NYIN ZHAG DE SUM CU LA ZLA BA

GCIG GO ,ZLA BA BCU GNYIS LA LO GCIG TU BRTZIS PA'I LO BRGYAD
STONG NI DMYAL BA DU 'BOD CHEN PO'I TSE'I TSAD DO, ,DGE SLONG DAG
,LHAG MA'I CHOS GANG DAG MI SRUNG BA DANG,

MI SBED PA DANG, YONGS SU MI SKYONG BA DANG, DE DAG LAS 'DA' BAR
BYED PA DANG, 'DAS PA DE DAG MI STON PA DANG, RAB TU MI STON PA
DE NI LUS ZHIG NAS SHI BA'I 'OG TU DMYAL

BA CHEN PO DU 'BOD CHEN POR SKYE BAR 'GYUR TE, DE DAG DER YANG
SDUG BSNGAL SHIN TU DRAG PA DANG, RTZUB PA DANG, TSA BA DANG, YID
DU MI 'ONG BA'I TSOR BA MYONG BAR 'GYUR RO, ,LHAG


@200B MA'I LTUNG BA BRTAG PA'O, ,DGE SLONG DAG, DZAMBU'I GLING
PA'I MI RNAMS KYI LO BRGYA PHRAG BCU DRUG GANG YIN PA DE NI GZHAN
'PHRUL DBANG BYED KYI LHA RNAMS KYI NYIN ZHAG GCIG GO ,NYIN ZHAG
DE

SUM CU LA ZLA BA GCIG GO ,ZLA BA BCU GNYIS LA LO GCIG TU BRTZIS
PA'I LO STONG PHRAG BCU DRUG NI GZHAN 'PHRUL DBANG BYED KYI LHA
RNAMS KYI TSE'I TSAD DO, ,DGE SLONG DAG ,PHAM PAR

'GYUR BA'I CHOS BZHI PO GANG DAG SRUNG BA DANG, SBED PA DANG,
YONGS SU SKYONG BA DANG, 'DA' BAR MI BYED PA DANG, DE DAG LAS
'DAS PA STON PA DANG, RAB TU STON PA DE NI LUS ZHIG

NAS BDE 'GRO GZHAN 'PHRUL DBANG BYED KYI LHA RNAMS SU SKYE BAR
'GYUR TE, DE DAG DER YANG LHA'I TSE DANG, LHA'I KHA DOG DANG,
LHA'I STOBS DANG, LHA'I BDE BA DANG, LHA'I DBANG PHYUG

LA DBANG BYED CING LHA'I GZUGS DANG, SGRA DANG, DRI DANG, RO
DANG, REG BYA DANG, LHA'I G-YOG 'KHOR DANG LDAN PAR 'GYUR RO,
,DGE SLONG DAG ,GZHAN 'PHRUL DBANG BYED KYI LHA RNAMS KYI LO

STONG PHRAG BCU DRUG GANG YIN PA DE NI DMYAL BA CHEN PO TSA BA'I
NYIN ZHAG GCIG GO ,NYIN ZHAG DE SUM CU LA ZLA BA GCIG GO ,ZLA BA
BCU GNYIS LA LO GCIG TU BRTZIS PA'I LO KHRI DRUG STONG

NI DMYAL BA CHEN PO TSA BA'I TSE'I TSAD DO, ,DGE SLONG DAG ,PHAM
PAR 'GYUR BA'I CHOS BZHI PO GANG DAG MI SRUNG BA DANG, MI SBED PA
DANG, YONGS SU MI SKYONG BA DANG, DE DAG LAS 'DA'


@201A *, ,BAR BYED PA DANG, 'DAS PA DE DAG MI STON PA DANG, RAB
TU MI STON PA DE NI LUS ZHIG NAS SHI BA'I 'OG TU DMYAL BA CHEN PO
TSA BAR SKYE BAR 'GYUR TE, DE DAG

DER YANG SDUG BSNGAL SHIN TU DRAG PA DANG, RTZUB PA DANG, TSA BA
DANG, YID DU MI 'ONG BA'I TSOR BA MYONG BAR 'GYUR RO, ,PHAM PAR
'GYUR BA'I CHOS BZHI'I LTUNG BA BRTAG PA'O, ,DGE

SLONG DAG ,DE LTA BAS NA, GANG DE DAG BSTAN BCOS THOS PA RNAMS
KYIS BDAG LA PHAN PAR BYA BA DANG, SNYING BRTZE BA DANG, SNYING
RJE BA DANG, DON 'DOD PA DANG, PHAN PA TSOL BAS SNYING

BRTZE BA 'DIS KHYED CAG RNAMS KYIS 'DI LTAR BYA STE, DGE SLONG
DAG ,DGON PA DANG, SHING DRUNG DANG, KHANG STONG DANG, RI KHROD
DANG, RI PHUG DANG, PA LA PUN DZ'A BHYA BA KA SHA DANG, DUR

KHROD DANG, NAGS 'DAB DANG, BAS MTHA'I GNAS MAL DU GNAS TE 'DI
DAG NGES PAR BSAM PAR BYA'O, ,DGE SLONG DAG ,BAG YOD PAR GYIS
SHIG ,CI NAS KYANG PHYIS 'GYOD

PAR 'GYUR BA DE LTAR MA BYED CIG ,'DI NI NGA'I RJES SU BSTAN
PA'O, ,BCOM LDAN 'DAS KYIS DE SKAD CES BKA' STZAL NAS DGE SLONG
DE DAG YI RANGS TE, BCOM LDAN 'DAS

KYIS GSUNGS PA LA MNGON PAR BSTOD DO, ,LTUNG BA SDE LNGA'I DGE BA
DANG, MI DGE BA'I 'BRAS BU BRTAG PA'I MDO RDZOGS SO,, ,,RGYA GAR
GYI MKHAN PO A'A TZ'ARYA DZNY'A


@201B NA SHR'I GUPTA DANG, BOD KYI LO TZTSA BA DGE SLONG SH'AKYA
BLO GROS KYIS BSGYUR CING GTAN LA PHAB PA,, 
