@539A ,,RGYA GAR SKAD DU, d'A KI
N'I SARBA TZITTA AA DVA YA AATZINTA DZNY'A NA BADZRA B'A R'A

HI AA DHI BHA BA TANTRA R'A DZA N'A MA, BOD SKAD DU, MKHA' 'GRO
MA THAMS CAD KYI THUGS GNYIS SU MED PA BSAM GYIS MI KHYAB PA'I YE
SHES RDO RJE PHAG MO MNGON PAR 'BYUNG BA'I RGYUD

KYI RGYAL PO ZHES BYA BA, MGON PO DPA' BO 'JIGS BYED DPAL HE RU
KA LA PHYAG 'TSAL LO, ,'DI SKAD BDAG GIS THOS PA DUS GCIG NA,
PHYI DANG NANG DANG GSANG BA'I DUR KHROD

CHEN PO'I GNAS MCHOG TU GYUR PA NA, BCOM LDAN 'DAS ZHE SDANG
'JOMS PA'I HE RU KA DANG, GTI MUG 'JOMS PA'I HE RU KA DANG, NGA
RGYAL 'JOMS PA'I HE RU KA DANG,

'DOD CHAGS 'JOMS PA'I HE RU KA DANG, PHRAG DOG 'JOMS PA'I HE RU
KA DANG, YUM SANGS RGYAS SPYAN DANG, ,YU MA M'A MA K'I DANG, YUM
GOS DKAR MO DANG, YUM DAM TSIG


@539B SGROL MA DANG, YUM KUN TU BZANG MO DANG, DE RNAMS KYI BHA
GA LA LHAN CIG SKYES PA'I YE SHES BSAM GYIS MI KHYAB PA'I TSUL DU
BZHUGS SO, ,DE'I TSE DE'I DUS NA YE SHES KYI MKHA' 'GRO MA

DUR KHROD KYI BDAG MO DANG, KHROS MA NAG MO DANG, BDE CHEN DKAR
MO DANG, SER MO DON GRUB MA DANG, DMAR MO SGRA SGROG MA DANG, SNA
TSOGS MTHAR PHYIN MA DANG, LAS KYI GTZO MO LA

SOGS PA'I YE SHES DANG, LAS LAS GRUB PA'I MKHA' 'GRO MA'I TSOGS
DPAG TU MED PA DANG, GZHAN YANG BADZRA d'A KI N'I DANG, RATNA d'A
KI N'I DANG, PADMA d'A KI N'I DANG, KARMA d'A KI N'I DANG,

SA MA YA d'A KI N'I DANG, BI SHVA d'A KI N'I DANG, SARBA d'A KI
N'I DANG, LO KA d'A KI N'I LA SOGS TE DUR KHROD BRGYAD KYI MKHA'
'GRO MA DANG, DPA' BO DANG DPA' MO'I TSOGS DPAG TU MED PA

DANG, GZHAN YANG 'JIG RTEN PA'I MES PO TSANGS PA DANG, BRGYA BYIN
LA SOGS PA'I LHA'I TSOGS DPAG TU MED PA DANG, GZHAN YANG RGYAL PO
CHEN PO BZHI PO RANG GI 'KHOR [?] DANG BCAS

PA DANG, PHYOGS SKYONG BA BCU DANG, LHA MA SRIN SDE BRGYAD DANG,
'KHOR DPAG TU MED PA DANG THABS CIG PA'I TSUL GYIS GNAS SO, ,YANG
DE'I TSE NA YE SHES KYI MKHA' 'GRA MA DUR

KHROD KYI BDAG MO ZHES BYA BA RANG GI STAN LAS LANGS NAS MGON PO
DPA' BO 'JIGS BYED HE RU KA LA 'DI SKAD CES GSOL TO, ,KYE KYE
MGON PO BDAG LA GSON, ,KHYED KYI 'KHOR DU


@540A *, ,'DUS PA YI, ,SKAL DANG LDAN PA 'DI RNAMS LA, ,LAM LOG
MU STEGS MA LAGS PA'I, ,DMAN PA NYAN THOS MA LAGS PA'I, ,MA SMIN
MTSAN NYID MA LAGS

PA'I; ;BSAM GYIS MI KHYAB CHOS CIG ZHU, ,PHYOGS RIS MED PA LTA
BA'I MCHOG ,SAM GYIS MI KHYAB BSHAD DU GSOL, ,DGAG SGRUB MED PA
SPYOD PA'I MCHOG ,BSAM GYIS MI

KHYAB BSHAD DU GSOL, ,BAR CHOD SEL BA BRDA YI MCHOG ,BSAM GYIS MI
KHYAB BSHAD DU GSOL, ,SMIN PAR BYED PA DBANG GI MCHOG ,BSAM GYIS
MI KHYAB BSHAD DU GSOL, ,

SANGS RGYAS THOB BYED 'BRAS BU'I MCHOG ,YE SHES LNGA YI GZUGS
BRNYAN TE, ,BSAM GYIS MI KHYAB BSHAD DU GSOL, ,RNAM RTOG SEL BYED
RNAM RGYAL LNGA, ,BSAM GYIS MI KHYAB

BSHAD DU GSOL, ,MKHA' 'GRO MA THAMS CAD KYI THUGS GNYIS SU MED
PA'I YE SHES BSAM GYIS MI KHYAB PA PHAG MO MNGON PAR 'BYUNG BA
ZHES BYA BA LAS, GLENG GZHI'I LE'U STE

DANG PO'O,, ,,DE NAS MGON PO DES SPYAN PHYOGS MTSAMS KUN LA GZIGS
NAS ZHAL RDO RJE'I MGUR 'DZUM PA MDZAD NAS BKA' STZAL PA NI, AE
MA HO,

NYON CIG DUR KHROD BDAG MO KHYOD, ,DUS 'DIR TSOGS PA'I 'KHOR
RNAMS LA, ,MNGON PAR 'BYUNG BA'I RGYUD BSHAD KYIS, ,KHA SBUB
ZHABS RDOL DRI MA CAN, ,SNOD SKYON


@540B GSUM PO SPANG BYAS LA, ,RTZE GCIG SEMS KYIS MNYAN PAR GYIS,
,PHYOGS RIS MED PA'I LTA BA DE, ,GNYUG MA'I SEMS KYIS BLTA BAR
GYIS, ,DMIGS GTAD MED PA'I SGOM PA NI, ,GNYUG

MA'I YID KYIS BSGOM PAR BYA, ,DGAG SGRUB MED PA SPYOD PA'I MCHOG
,GNYUG MA'I YID KYIS SPYAD PAR BYA, ,BAR CHOD SEL BA BRDA YI
CHOS, ,GNYUG MA'I YID KYIS BSAL BAR BYA, ,SMIN PAR

BYED PA DBANG GI MCHOG ,GNYUG MA'I SEMS KYIS BSKUR BAR BYA, ,TSE
GCIG 'BRAS BU SANGS RGYAS DE, ,GNYUG MA'I SEMS KYIS BSGRUB PAR
BYA, ,YE SHES LNGA YI GZUGS BRNYAN DE, ,MA

BCOS SEMS KYIS BSGRUB PAR BYA, ,RNAM RTOG SEL BYED RNAM RGYAL
LNGA, ,MA BCOS SEMS KYIS GCOD PAR BYA, ,MKHA' 'GRO MA THAMS CAD
KYI THUGS GNYIS SU MED PA'I YE SHES BSAM

GYIS MI KHYAB PA LAS PHAG MO MNGON PAR 'BYUNG BA'I RGYUD LAS STON
PAS ZHAL GYIS BZHES PA'I LE'U STE GNYIS PA'O,, ,,DE NAS STON PAS
BKA' STZAL PA, ,TSE GCIG

SANGS RGYAS THOB 'DOD PAS, ,DANG PO GDENG CHEN LTA BA GCES, ,DES
NA LTA BA DANG POR BSTAN, ,PHYOGS RIS MED PA LTA BA'I MCHOG ,NAM
MKHA' LTA BU SHES PAR GYIS, ,THAMS CAD

'DOGS PA LTA BA'I MCHOG ,SA GZHI LTA BU SHES PAR GYIS, ,THAMS CAD
SDUD PA LTA BA'I MCHOG ,'BYUNG BA CHU LTAR SHES PAR GYIS, ,NYON
MONGS SREG PA LTA BA'I MCHOG ,'BYUNG


@541A *, ,BA ME LTAR SHES PAR GYIS, ,NGOS BZUNG MED PA LTA BA'I
MCHOG ,'BYUNG BA RLUNG LTAR SHES PAR GYIS, ,DE NAS YANG STON PAS
GSUNGS PA, 'PHO 'GYUR MED PA LTA

BA'I MCHOG ,RI BO LTA BUR SHES PAR GYIS, ,G-YO 'GUL MED PA LTA
BA'I MCHOG ,RGYA MTSO LTA BUR SHES PAR BYA, ,GSAL LA MA 'DRES LTA
BA'I MCHOG ,'JA' TSON LTA BUR SHES PAR

GYIS; ;GNYIS SU MED PA LTA BA'I MCHOG ,GA PUR LTA BUR SHES PAR
BYA, ,DE NAS YANG GSANG BAS TSIG 'DI GSUNGS TE, ZIL GYIS GNON PA
LTA BA'I MCHOG ,SENG GE LTA BUR SHES

PAR BYA, ,NYAM NGA MED PA LTA BA'I MCHOG ,GLANG CHEN LTA BUR SHES
PAR BYA, ,STOBS DANG LDAN PA LTA BA'I MCHOG ,RTA MCHOG LTA BUR
SHES PAR BYA, ,KUN TU RGYUG PA LTA BA'I MCHOG

STAG MO LTA BUR SHES PAR BYA, ,'JIGS PA MED PA LTA BA'I MCHOG
,DOM BU LTA BUR SHES PAR BYA, ,DE NAS YANG GSANG BA'I TSIG 'DI
GSUNGS TE, SKYON GYIS MA GOS LTA BA'I

MCHOG ,BYANG CHUB SEMS DE DKAR POR SNANG, ,DUS GSUM MI 'GYUR LTA
BA'I MCHOG ,BYANG CHUB SEMS DE NAG POR SNANG, ,YON TAN RGYAS PA
LTA BA'I MCHOG ,BYANG CHUB

SEMS DE SER POR SNANG, ,KUN LA KHYAB PA LTA BA'I MCHOG ,BYANG
CHUB SEMS DE DMAR POR SNANG, ,PHRIN LAS RDZOGS PA LTA BA'I MCHOG
,BYANG CHUB SEMS DE LJANG KHUR SHAR,,


@541B DE NAS YANG GSANG BA'I TSIG GSUNGS TE, ,DUS GSUM SNANG BA
LTA BA'I MCHOG ,RNAM PAR SNANG MDZAD LTA BUR SHAR, ,CHOS NYID DON
LA RTAG SEMS PAS, ,RDO RJE SEMS DPA' LTA BUR SHAR, ,

THAMS CAD MNYAM PA NYID RTOGS PAS, ,RIN CHEN 'BYUNG LDAN LTA BUR
SHAR, ,CHOS CAN SO SOR MA 'DRES PAS, ,SNANG BA MTHA' YAS LTA BUR
SHAR, ,SNA TSOGS SNANG LA MA 'DRES PAS, ,

DON YOD GRUB PA LTA BUR SHAR, ,ZHES PA GSUNGS SO, ,MKHA' 'GRO MA
THAMS CAD KYI THUGS GNYIS SU MED PA'I YE SHES BSAM GYIS MI KHYAB
PA PHAG MO MNGON PAR 'BYUNG BA'I RGYUD

LAS LTA BA BSTAN PA'I LE'U STE GSUM PA'O,, ,,DE NAS DUR KHROD
BDAG MO DES, ,STON PA LA NI 'DI SKAD ZHUS, ,RTOGS PA LTA BA'I
RJES THOGS LA, ,BSGOM PA'I

GO RIMS JI LTA BU, ,ZHES ZHUS PAS, DE NAS STON PAS BKA' STZAL PA,
,SANGS RGYAS THOB PAR 'DOD PA YIS, ,RTOGS PA'I DON GO BSGOMS LAS
BYUNG, ,GZHAN DU 'BRAS BU 'BYUNG

MI 'GYUR, ,SNA TSOGS SNANG BA'I CHOS RNAMS KUN, ,YE NAS SPROS
DANG BRAL BA LA, ,RTAG PAR 'DZIN PA BSGOM PA'I SKYON, ,PHYI DANG
NANG GI CHOS NYID LA, ,CHAD PAR 'DZIN PA'I SGOM PHA'I

SKYON; ;'O NA JI LTAR BSGOM ZHE NA, ,LAM MED LAM GOL DMAN PA'I
LAM, ,'DI RNAMS SPANGS TE BSGOM PAR BYA, ,DANG PO BYANG CHUB SEMS
BSKYED DE, ,SMON 'JUG GNYIS PO SNGON DU


@542A *, ,GCES, ,GZUNG BA YUL MED SGOM PA'I MCHOG ,CHOS KYI BDAG
MED RTOGS PAR BYA, ,'DZIN PA'I SEMS MED SGOM PA'I MCHOG ,GANG ZAG
BDAG MED RTOGS

PAR BYA, ,CHOS RNAMS GANG YIN MI 'GEGS PAS, ,THABS KYI LAM DU
SHES PAR BYA, ,NGO BO CI YANG MA GRUB PAS, ,SHES RAB LAM DU SHES
PAR BYA, ,CHOS RNAMS RGYA MED SGOM PA'I

MCHOG ,STONG PA NYID KYI RNAM THAR YIN, ,'BRAS BU STONG PA SGOM
PA'I MCHOG ,MTSAN MED PA YI RNAM THAR YIN, ,RGYU 'BRAS DBYER MED
SGOM PA'I MCHOG ,SMON PA MED PA'I RNAM THAR

YIN; ;KUN LA BYAMS PA SGOM PA'I MCHOG ,BYAMS PA TSAD MED RANG
BZHIN YIN, ,KUN LA BRTZE BA SGOM PA'I MCHOG ,SNYING RJE TSAD MED
NGO BO NYID, ,KUN LA PHAN PA SGOM PA'I

MCHOG ,DGA' BA TSAD MED NGO BO NYID, ,KUN LA KHYAB BA SGOM PA'I
MCHOG ,BTANG SNYOMS TSAD MED NGO BO NYID, ,BSOD NAMS TSOGS SOG
SGOM PA'I MCHOG ,BZHI GSUM BCU

GNYIS BDAG NYID CAN, ,LAM LA BSGOMS PA SGOM PA'I MCHOG ,NGES
'BYED BZHI YI BDAG NYID CAN, ,YE SHES MTHONG BA SGOM PA'I MCHOG
,BYANG CHUB YAN LAG RNAM BDUN

YIN; ;GOMS PAR BYED PA SGOM PA'I LAM, ,'PHAGS LAM BRGYAD GYI BDAG
NYID CAN, ,GOMS PA MTHAR PHYIN SGOM PA'I MCHOG ,BCU PA LA NI
YONGS SU GROL, ,SANGS RGYAS


@542B PA YI RNAM THAR YIN, ,CHAGS SEMS BAL BA SGOM PA'I MCHOG
,SBYIN PA'I PHA ROL PHYIN PA YIN, ,RANG SEMS DAG PA SGOM PA'I
MCHOG ,TSUL KHRIMS PHA ROL PHYIN PA YIN, ,JI MI SNYAM PA SGOM

PA'I MCHOG ,BZOD PA'I PHA ROL PHYIN PA YIN, ,GO CHA SBYOR BA SGOM
PA'I MCHOG ,BRTZON 'GRUS PHA ROL PHYIN PA YIN, ,G-YENG BA MED PA
SGOM PA'I MCHOG ,BSAM GTAN PHA ROL PHYIN PA YIN,,

'KHOR 'DAS SHES PA SGOM BA'I MCHOG ,SHES RAB PHA ROL PHYIN PA
YIN, ,NYON MONGS MI SPONG SGOM PA'I MCHOG ,THABS KYI PHA ROL
PHYIN PA YIN, ,MI MTHUN ZIL GNON SGOM PA'I

MCHOG ,STOBS KYI PHA ROL PHYIN PA YIN, ,CI BSAM 'GRUB PA SGOM
PA'I MCHOG ,SMON LAM PHA ROL PHYIN PA YIN, ,JI SNYED MKHYEN BYA
SGOM PA'I MCHOG ,YE SHES PHA ROL PHYIN PA

YIN; ;CHOS DBYINGS YE SHES SGOM PA'I MCHOG ,SPROS PA MED PA'I
RANG BZHIN YIN, ,ME LONG YE SHES SGOM PA'I MCHOG ,THAMS CAD GZUGS
BRNYAN LTAR SHES YIN, ,MNYAM NYID

YE SHES SGOM PA'I MCHOG ,KUN LA SNYOMS PA'I BDAG NYID YIN, ,KUN
RTOG YE SHES SGOM PA'I MCHOG ,MA 'DRES GSAL BA'I NGO BO NYID,
,BYA GRUB YE SHES SGOM PA'I MCHOG ,PHRIN

LAS THAMS CAD DUS GCIG RDZOGS, ,MKHA' 'GRO MA THAMS CAD KYI THUGS
GNYIS SU MED PA'I YE SHES BSAM GYIS MI KHYAB PA PHAG MO MNGON PAR
'BYUNG BA'I RGYUD CES BYA BA LAS SGOM


@543A *, ,PA'I LE'U STE BZHI PA'O,, ,,DE NAS DUR KHROD BDAG MO
DES, ,HE RU KA LA 'DI SKAD GSOL, ,GOMS PAR BYA BA'I RJES THOG

LA; ;SPYOD PA'I GO RIMS JI LTAR BGYI, ,DE NAS STON PAS GSANG BA'I
TSIG 'DI SKAD CES BKA' STZAL TO, ,CUNG ZAD DROD NI THOB PA DANG,
,DE TSE SPYOD PA SPYAD PAR BYA, ,DANG PO

GSANG BA'I SPYOD PA BYA, ,BYANG CHUB SEMS NI DROD THOB NAS, ,RIG
PA BRTUL ZHUGS SPYOD BAR BYA, ,LHAN CIG SKYES PA'I DROD THOB NAS,
,MA DAD ZLOG PA'I SPYOD PAR BYA, ,CHU CHOD

LTA BU'I DROD THOB NAS, ,TSOGS KYI SPYOD PA CI BDER SPYAD, ,SMYON
PA LTA BU'I SEMS THOG NAS, ,PHYOGS MED RNAM RGYAL SPYOD PA BYA,
,DE YI DBYE BA GZHAN NA GSAL, ,GNAS NGANG GROG

DANG DUS DANG ZAS, ,LE'U GZHAN NAS SHES PAR BYA, ,KUN GYIS BKUR
BA SPYOD PA'I MCHOG ,RGYAL PO LTA BU'I SPYOD PA BYA, ,NGO TSA
SHES PA SPYOD PA'I MCHOG ,RJE RIGS LTA BU'I SPYOD

PA BYA; ;CHAGS SDANG 'KHRU BA SPYOD PA'I MCHOG ,BRAM ZE LTA BU'I
SPYOD PA BYA, ,SRID DANG BRAL BA SPYOD PA'I MCHOG ,DMANGS RIGS
LTA BU'I SPYOD PA BYA, ,DMAN SA 'DZIN PA SPYOD

PA'I MCHOG ,GDOL PA LTA BU'I SPYOD PA BYA, ,DE NAS GZHAN YANG
BSHAD BYA STE, ,MTHO SA 'DZIN PA SPYOD PA'I MCHOG ,SENG GE LTA
BU'I SPYOD PA BYA, ,NYAM NGA MED PA SPYOD PA'I


@543B MCHOG ,GLANG CHEN LTA BU'I SPYOD PA BYA, ,SHUGS DANG LDAN
PA SPYOD PA'I MCHOG ,RTA MCHOG LTA BU'I SPYOD PA BYA, ,RNAM RTOG
GSOD PA SPYOD PA'I MCHOG ,SPYANG KI LTA BU'I SPYOD PA BYA, ,DRAG

SHUL LTA BYED SPYOD PA'I MCHOG ,DRED MO LTA BU'I SPYOD PA BYA,
,DE NAS GZHAN YANG BSHAD BYA STE, ,GZA' GTAD MED PA SPYOD PA'I
MCHOG ,RI DVAGS LTA BU'I SPYOD PA BYA, ,NGO TSA BRAL BA SPYOD
PA'I

MCHOG ,RO LANGS LTA BU'I SPYOD PA BYA, ,RO DANG 'GROGS BA SPYOD
PA'I MCHOG ,RIGS DAN LTA BU'I SPYOD PA BYA, ,DUR KHROD GNAS PA
SPYOD PA'I MCHOG ,CE SPYANG LTA BU'I SPYOD PA BYA, ,BAG YOD RNGAN

PA SPYOD PA'I MCHOG ,WA MO LTA BU'I SPYOD PA BYA, ,DE LAS GZHAN
YANG BSHAD PAR BYA, ,ZUNG DU 'BREL BA SPYOD PA'I MCHOG ,NGUR PA
LTA BU'I SPYOD PA BYA, ,GZHAN GYIS MI MTHONG SPYOD PA'I MCHOG,

KHVA TA LTA BU'I SPYOD PA BYA, ,DUG LNGA SPYOD PA SPYOD PA'I
MCHOG ,RMA BYA LTA BU'I SPYOD PA BYA, ,DUS TSOD 'DZIN PA SPYOD
PA'I MCHOG ,KHU BYUG LTA BU'I SPYOD PA BYA, ,NYES PAS MA GOS
SPYOD PA'I

MCHOG ,BYA RGOD LTA BU'I SPYOD PA BYA, ,DE NAS GZHAN YANG BSHAD
BYA STE, ,RIM GYIS 'DZEG PA SPYOD PA'I MCHOG ,SPRE'U LTA BU'I
SPYOD PA BYA, ,'JIGS PA MED PA SPYOD PA'I MCHOG ,DOM

BU LTA BU'I SPYOD PA BYA, ,MTSAN MO RGYU BA SPYOD PA'I MCHOG
,ZHAG MIG CAN GYI SPYOD PA BYA, ,GANG LA MI GNAS SPYOD PA'I MCHOG
,BUNG BA LTA BU'I SPYOD PA BYA, ,SNANG BA LTA BA SPYOD PA'I MCHOG


@544A *, ,'BAR BA LTA BU'I SPYOD BA BYA, ,DE LAS GZHAN YANG BSHAD
BYA STE, ,DGOS 'DOD 'BYUNG BA SPYOD PA'I MCHOG ,NOR BU LTA BU'I
SPYOD PA BYA, ,SMAN DUG GNYID

MED SPYOD PA'I MCHOG ,GA PUR LTA BUR SHES PAR BYA, ,CIS KYANG MI
TSUGS SPYOD PA'I MCHOG ,RDO RJE LTA BUR SHES PAR BYA, ,MI MTHUN
GCOD BA SPYOD PA'I MCHOG ,RAL GRI LTA BUR SHES PAR

BYA; ;DE NAS GZHAN YANG BSHAD BYA STE, ,THABS DANG SHES RAB SPYOD
PA'I MCHOG ,MDA' GZHU LTA BUR SHES PAR BYA, ,STONG PA'I KHA 'BYED
SPYOD PA'I MCHOG ,SHAK TI LTA BUR SHES

PAR BYA, ,'BIGS PAR BYED PA SPYOD PA'I MCHOG ,MDUNG THUNG LTA BUR
SHES PAR BYA, ,NGA BDAG GSOD PA SPYOD PA'I MCHOG ,STA RE LTA BUR
SHES PAR BYA, ,GDUL BYA 'DREN PA SPYOD PA'I

MCHOG ,LCAGS KYU LTA BUR SHES PAR BYA, ,DGON PA'I GNAS DANG DUR
KHROD DANG, ,GRONG KHYER DAG TU RNAL 'BYOR RGYU BA'I TSE, ,DE
'DRA'I SKYES BU'I PHYAG RGYA CHER RTOGS BYED, ,DE

NYID SEMS KYI KHYAD PAR MTHONG GYUR NA, ,BRTUL ZHUGS MED KYANG
SANGS RGYAS SA LA 'GRO, ,SEMS NYID GNYIS KYI GNAD DANG MA BRAL
NA, ,BRTUL ZHUGS SBYAD KYANG SDUG BSNGAL

SNA TSOGS SKYE, ,BSAM GYIS MI KHYAB BRTUL ZHUGS RAB LDAN NA,
,RGYAL PO RGYAL RIGS SPYI BOR DBANG BSKUR LTAR, ,THOGS PA MED BA
PHYAG RGYA CHEN PO DE, ,SKYE BA 'DI LA SANGS


@544B RGYAS SA LA REG ,CES GSUNGS SO, ,MKHA' 'GRO MA THAMS CAD
KYI THUGS GNYIS SU MED PA'I YE SHES BSAM GYI SA MI KHYAB PA PHAG
MO MNGON PAR 'BYUNG BA'I RGYUD LAS SPYOD PA'I RAB TU DBYE

PA'I LE'U STE LNGA PA'O,, ,,DE NAS DUR KHROD BDAG MO DES, ,STON
BA LA NI 'DI SKAD GSOL, ,YANG DAG BRDA NI BRDA CHEN PO,, KUN GYIS
MI RTOG SBAS BA'I DON, ,BAR

CHAD SEL BA BRDA YI CHOS, ,BSAM GYIS MI KHYAB BSHAD DU GSOL, ,DE
NAS STON PAS BKA' STZAL PA, ,SNANG BA THAMS CAD LAS KYI BRDA,
,TSIG NI JI SNYED NGAG GI BARDA, ,DE LA BSAM

GYIS MI KHYAB GNAS, ,DON GYI BRDA RU SHES PAR BYA, ,DE NAS DUR
KHROD BDAG MOS YANG ZHUS PA, GANG ZAG 'JUG PA'I RIM PA DANG,
,DPA' PO BRTAG PA'I RIM PA DANG, ,PHYAG RGYA MO YI

BRTAG PA DANG, ,MCHOG DANG THUN MONG DNGOS GRUB DANG, ,TSOGS KYI
'KHOR LO'I DUS DAG DANG, ,RNAL 'BYOR PHAG MO RDZOGS BYED DANG,
,BRDA YI BYE BRAG JI SNYED PA ,'GRO MGON KHYOD

KYIS BSHAD DU GSOL, ,MGON PO DPA' BOS BKA' STZAL PA, ,THAMS CAD
KUN GYI BARDA CHEN PO, ,SBAS PA'I BARDA NI BSHAD BYA BA, ,G-YAS
PA THABS KYI RANG BZHIN DANG, ,G-YON PA

SHES RAB RANG BZHIN DANG, ,LUS KYI BRDA RNAMS RDZOGS PAR BYA, ,MI
RTOG SGOM PA STON PA LA, ,LAG PA G-YON PA BSTAN PA NI, ,SA RO
ZHES NI BRJOD PAR BYA, ,RKANG PA GRONG KHYER SA BGROD


@545A *, ,PAS; ;SPYOD PA NYAMS MYONG GIS 'GRO BA, ,GO BA'I PHYIR
NAS RKANG BSTAN TE, ,AA GHU LA ZHES BRJOD PAR BYA, ,SRIN LAG
MKHA' 'GRO MA YI RTZA [?], ,DE YI PHYIR NA DE

BSTAN TE, ,SHES RAB CHEN POR GO BYA'I PHYIR, ,BHA TA RI ZHES
BRJOD PAR BYA, ,LCE YIS ZAS KYI RO MYONG LTAR, ,STONG PAS BDE BA
MYONG BSTAN PHYIR, ,LCE BSTAN TZARYA GHA ZHES BRJOD, ,SKAL

BAR LDAN PA'I BDAG NYID NI, ,YUL LA RIG PAR BYA BA'I PHYIR, ,LTO
BA ZAS KYI SNOD BSTAN PA, ,AAN BHA LI ZHES BRJOD PAR BYA, ,LTO BA
ZAS KYI SNOD YIN PHYIR, ,DE BZHIN SNOD NI BSTEN

PAR BYA, ,BLA MA'I BRGYUD PA GO CHA'I PHYIR, ,PAm KA TA ZHES
BRJOD PAR BYA, ,SOR MO LNGA'I NI RGYUD GCIG LTAR, ,LNGA YI RTZA
BA AE BAm DU, ,BSDUS PHYIR SOR MO LNGA BSTAN LA, ,TSAN BZHIN
RTOGS PAR BYED, ,GANG GIS SO NI BSTAN BYAS PAS, ,TZA LA

BRJOD PAR BYA, ,SO YI STOBS KYIS ZAS 'DUL LTAR, ,AE BAm JI BZHIN
RTOGS PAR BYED, ,GANG GIS SO NI BSTAN BYAS PAS, ,TZA LA NI ZHES
BRJOD PAR BYA, ,BYIN PAS LUS KYI STOBS

BSKYED LTAR, ,GOMS PAS 'BRAS BU SKYED PA'I PHYIR, ,GO PHYIN PA NI
BSTAN BYAS LA, ,ME GA PA ZHES BRJOD PAR BYA, ,SA GZHI 'GRO BA KUN
'DEGS LTAR, ,'BRAS BU DAM TSIG GIS

BSTEN LTAR, ,SA GZHI GRU BZHING BSTAN BYAS LA, ,MAn dAL ZHES SU
BRJOD PAR BYA, ,SOR MO LNGA NI RGYU MTHUN PHYIR, ,PHUNG LNGA RIGS
LNGAR RGYAS BTAB PAS, ,G-YAS PA'I SOR MO LNGA


@545B BSTAN PA, ,SPHA RA NA ZHES BRJOD PAR BYA, ,MI BSKYOD PA
DANG RDO RJE 'CHANG, ,RGYAS GDAB GNYIS NI GO BYA'I PHYIR, ,DBUGS
NI LA NI DBYUNG BAR BYA, ,DPA' KUN SHAM ZHES BRJOD PAR BYA, ,SO

'CHA' BA YI ZHE SDANG GIS, ,'BRAS PU'I RTAGS NI YIN PA'I PHYIR,
,GNYIS SNANG GCOD PHYIR SO 'CHA' BAS, ,MA TA KHRA ZHES BRJOD PAR
BYA, ,SHA NI SROG CHAGS THAMS CAD LAS, ,'BYUNG ZHING

CHOS RNAMS THAMS CAD NI, ,SEMS YIN PHYIR NAS SHA BSTAN PAS, ,RA
TZA NA ZHES BRJOD PAR BYA, ,KHRO GNYER KHROS PA'I RTAGS YIN PAS,
,BYA BA THAMS CAD SDUG BSNGAL GYI, ,RTAGS

YIN PHYIR NA KHRO GNYER BSTAN, ,NI RI HA ZHES BRJOD PAR BYA,
,BSDUMS PAS DBYE BA MED PA LTAR, ,'KHOR 'DAS DBYER MI PHYED PA
LTAR, ,BHA GA NI ZHES BRJOD PAR BYA, ,DPE YIS MTSON PA'I

DON DU NI, ,DRI MA KUN LAS GROL BA'I PHYIR, ,BSDAMS PA BKROL NAS
GRE NAN BRJOD, ,BYIN GYIS BRLABS PA'I GTOR MA YIN, ,THAMS CAD
TSIM PAR BYED PA LTAR, ,SNA TSOGS SNANG

BA'I CHOS KUN LA, ,BDE BA CHEN PO'I ROS TSIM PHYIR, ,GTOR MA
BTANG LA HI KA KA BRJOD, ,LTO BA ZAS KYI SNOD YIN LTAR, ,SEMS CAN
SANGS RGYAS SNOD YIN PAS, ,DON DU LTO BA

BSTAN NAS NI, ,NI GAR MA ZHES BRJOD PAR BYA, ,DE RNAMS PHAN YON
DANG YID PAS, ,SNYING PO RGYUD DU GSAL BAR BSTAN, ,BRDA DANG LDAN
PA'I RNAL 'BYOR PAS, ,BDUD RTZI RNAM PA


@546A *, ,LNGA PO LA, ,LONGS SPYOD BA NI THABS KYI MCHOG ,BYIN
GYIS BRLABS DANG SA BON DANG, ,RANG BZHIN BDUD RTZI LA 'BAD PAS,
,DPAG MED RIM GYIS

PHAN YON 'BYUNG, ,DE NAS GZHAN YANG BSHAD BYA STE, ,LNGA BSDUS
RTZE MO MNAN PA NI, ,BUM PA'I DBANG STE LUS KYI BRDA, ,MTHEB SRIN
AE YI DRANG RO GCIG, ,GSANG BA'I DBANG STE

LUS KYI BRDA, ,BYANG CHUB MCHOG GI PHYAG RGYA NI, ,GSUM PA SHES
RAB YE SHES YIN, ,SKYES DANG MA SKYES GNYIS MED PAS, ,BZHI PA YIN
TE LUS KYI BRDA, ,DE YI NGAG GI BRDA SMRAS

SMRAS PA, ,KA LA SHA YA BUM PA'I DBANG, ,YAR LA WA GSANG BA'I
BRDA'O, ,AE BAm MA YA GSUM PA'I BRDA'O, ,AE H'Um AOm A'A:BZHI
PA'O, ,MKHA' 'GRO MA THAMS CAD KYI THUGS GNYIS

SU MED PA'I YE SHES BSAM GYIS MI KHYAB PA PHAG MO MNGON PAR
'BYUNG PA'I RGYUD LAS BRDA'I LE'U STE DRUG PA'O,, ,,DE NAS DUR
KHROD BDAG MO DES, STON

BA MTSAN NYID BZHI DANG LDAN PA DE LA PHYI'I MCHOG PA'I TSOGS
DPAG TU MED PA DANG, NANG GI MCHOD PA'I TSOGS DPAG TU MED PA
DANG, GSANG BA'I MCHOD PA'I TSOGS DPAG TU MED

PA DANG, DE KHO NA NYID KYI MCHOD PA PHUL NAS 'DI SKAD ZHUS SO,
,BLA MED STON PA HE RU KA ,'KHOR BA'I SEMS CAN 'DREN MDZAD PA,
,THUGS RJE CHE DANG LDAN PA KHYOD, ,NAD PA LTA BU'I


@546B SEMS CAN LA, ,CHOS KYI SMAN MCHOG BSTAN DU GSOL, ,LONG BA
LTA BU'I SEMS CAN LA, ,CHOS KYI SGRON ME SBAR DU GSOL, ,RGYAL PO
LTA BU'I STON PA KHYOD, ,KUN LA BYAMS PA MDZAD DU

GSOL, ,BLO NA PO LTA BU'I STON PA KHYOD, ,KUN LA PHAN PA MDZAD DU
GSOL, ,ZHES ZHUS SO, ,DE NAS STON PA 'JIGS BYED HE RU KA DE THUGS
RAB TU DGYES TE, SKU'I SGO NAS MDZES GAR RNAM

PA GSUM MDZAD, GSUNG GI SGO NAS RDO RJE'I TSIG RNAM PA GSUM
MDZAD, THUGS KYI SGO NAS KHYAD PAR GYI YE SHES RNAM PA GSUM
BSKYED NAS, 'KHOR RNAMS LA SPYAN GZIGS NAS TSANGS

PA'I GSUNG GIS RDO RJE'I TSIG 'DI BKA' STZAL TO, ,NYON CIG DUR
KHROD BDAG MO KHYOD, ,'KHOR BA'I SEMS CAN THAMS CAD LA, ,MA RIG
PA YI MUN PAS BSGRIBS, ,'KHOR BA'I RGYA MTSO CHEN POR LTUNG,
,NYON

MONGS 'DAM DU BYING BA YIS, ,DUS GSUM SANGS RGYAS THAMS CAD KYIS,
,CHOS KYI SGO MO BRGYAD KHRI DANG, ,BZHI STONG GI NI GRANGS RNYED
KUN, ,NYON MONGS PA YI GNYEN POR BSTAN, ,DBANG PO RAB 'BRING DANG
SBYAR NAS, ,THUN MONG

THEG PA RIM GYIS BSTAN, ,MDO SDE 'DUL BA MNGON PA GSUM, ,BSTAN PA
KUN GYI RTZA BA YIN, ,BDER GSHEGS THUGS RJE BSAM MI KHYAB, ,SEMS
CAN RNAMS LA DE LTAR BSTAN, ,DE NAS DUR KHROD BDAG

MO DES YANG 'DI SKAD CES GSOL TO, ,BLA MED STON PA HE RU KA,
,THUN MONG THEG PA DE LTAR BSTAN, ,KHYAD PAR GSANG SNGAGS JI LTAR
LAGS, ,RGYUD SDE RNAMS KYI DBYE BA ZHU, ,SMIN PA'I LAM NI


@547A *, ,JI LTAR LAGS, ,GROL BA'I LAM NI GANG LA BGYI, ,DPA' BO
CHEN POS BSHAD DU GSOL, ,ZHES ZHUS SO, ,DE NAS STON PA HE RU KAS,
,NYON CIG DUR

KHROD BDAG MO KHYOD, ,SKAL BAR LDAN PA'I GANG ZAG LA, ,GSANG
SNGAGS RGYUD SDE NGAS BSHAD KYIS, ,SNOD SKYON GSUM PO SPANGS LA
NYON, ,BYA BA GTZO BOR BYED PA LA, ,KRI YA'I RGYUD

SNGE RNAM LNGA BSTAN, ,SPYOD PA GTZO BOR BYED PA LA, ,GNYIS PA'I
RGYUD SDE RNAM LNGA BSTAN, ,SEMS NYID GTZO BOR BYED PA LA, ,RNAL
'BYOR RGYUD SDE RNAM LNGA BSTAN, ,BDE STONG GTZO BOR

BYED PA LA, ,BLA NA MED PA'I RGYUD LNGA BSTAN, ,YID LA BYED PA
MED RNAMS LA, ,GONG NA MED PA'I RGYUD LNGA BSTAN, ,DE'I PHYIR
RGYUD SDE RNAM PA LNGA, ,GSANG SNGAGS RGYUD CES BYA BAR

GRAGS, ,RE RE LA YANG LNGA LNGA STE, ,RGYUD CHEN NYI SHU RTZA
LNGA NI, ,MA BYUNG 'BYUNG BAR MI 'GYUR RO, ,ZHES GSUNGS SO, ,DE
NAS YANG DUR KHROD BDAG MO DES YANG ZHUS PA, RGYUD KYI

DBYE BA DE LTAR NA, ,SMIN ZHES BGYI BA JI LTAR LAGS, ,LAM ZHES
BGYI BA NGAG LA BGYI, ,DE YI DBYE BA BSHAD DU GSOL, ,ZHES ZHUS
SO, ,DE NAS STON PAS BKA' STZAL PA,,

NYON CIG DUR KHROD BDAG MO KHYOD, ,'KHOR BA'I SEMS CAN THAMS CAD
LA, ,DE NYID YOD DE SMIN LAM MED, ,DES NA 'BRAS BU THOB MI 'GYUR,
,LAM LOG MU STEGS BYED RNAMS


@547B LA; ;DE NYID YOD DE SMIN LAM MED, ,DES NA 'BRAS BU THOB MI
'GYUR, ,DMAN PA NYAN THOS RANG RGYAL LA, ,DE NYID YOD DE SMIN LAM
MED, ,DE PHYIR BSKAL PA GRANGS MED DU, ,DKA' THUB

SPYOD PA NYON RE MONGS, ,MA SMIN MDO SDER ZHUGS RNAMS LA, ,DE
NYID YOD DE SMIN LAM MED, ,DES NA TSE GCIG SANGS RGYAS DKA',
,ZHES SO, ,DE NAS DUR KHROD BDAG MO DES YANG ZHUS PA,

SMIN ZHES BYA BA GANG LA BGYIS, ,LAM ZHES BYA BA JI LTAR LAGS,
,DPA' BO CHEN POS BSHAD DU GSOL, ,NYON CIG DUR KHROD DAG MO
KHYOD, ,SMIN ZHES BYA BA NI SANG DGA'I SGRA LAS SHES PAR

BYA'O; ;LAM ZHES BYA BA'I SGRA NI AA THA MI THA'I SGRA LAS SHES
PAR BYA, 'JIG RTEN PA'I LAM DANG SBYAR RO, ,LUS DANG NGAG DANG
SEMS DANG GSUM, ,MA SMIN SMIN PAR BYED PA'I THABS,

DBANG BSKUR CHO GA JI SNYED BSTAN, ,DANG PO BSNYEN PA BYA BA
GCES, ,GRANGS DANG DUS DANG MTSAN MA YI, ,BSNYEN PA RNAM GSUM
RDZOGS BYAS NAS, ,SA CHO GA STA GON TSUL BZHIN BYA, ,DANG

PO SA GZHI YONGS SU GZUNG, ,GNYIS PA STA GON GNAS PA STE, ,NUB
GSUM PA LA 'JUG PAR BYA, ,RGYUD RNAMS GZHAN DU SHES PAR BYA, ,DE
NAS DKYIL 'KHOR SHAR GYI SGOR, BA YI

RNAM LNGA'I MAndAL BRI, ,SKAL LDAN SLOB MA DER BZHAG LA, ,BUM
PA'I DBANG RNAMS RDZOGS PAR BSKUR, ,DKYIL 'KHOR DE YI LHO'I SGO
RU, ,BDUD RTZI LNGA YI MAndAL BYA, ,SKAL LDAN SLOB


@548A *, ,MA DER BZHAG LA, ,GSANG BA'I DBANG RNAMS RDZOGS PAR
BSKUR, ,DKYIL 'KHOR DE YI NUB SGO RU, ,DAL GYI CHOS 'BYUNG AE
DBYIBS BRI, ,SKAL LDAN

SLOB MA DER BZHAG LA, ,SHES RAB YE SHES DBANG BSKUR TE, ,GSUM
PA'I DBANG RNAMS RDZOGS PAR BSKUR, ,DKYIL 'KHOR DE YI BYANG SGO
RU, ,PHRIN LAS RNAM BZHI'I MAndAL

BRI; ;SKAL LDAN SLOB MA DER BZHAG LA, ,BZHI PA'I DBANG RNAMS
RDZOGS PAR BSKUR, ,DKYIL 'KHOR DE YI PHO BRANG DU, ,SENG CHEN
BSNOL BA'I KHRI STENG SA SU, SKAL LDAN SLOB

MA DENG BZHAG LA, ,RDO RJE SLOB DPON BYED PA'I DBANG, ,CHO GA
THAMS CAD RDZOGS PAR BSKUR, ,SKU GSUNG THUGS KYI DBANG GSUM PO,
,THOG MA NYID DU BSKUR BAR BYA, ,DE NAS

DUR KHROD BRGYAD RNAMS KYIS, ,DBANG NI RNAM PA BRGYAD PO BSKUR,
,DE NAS ZAS RNAMS BDUD RTZI'I DBANG, ,JI LTA BAR NI BSKUR BAR
BYA, ,DE NAS PHYAG MTSAN RNAMS KYI DBANG,,

GO RIMS BZHIN DU BSKUR BAR BYA, ,DE NAS NYAN PA'I DBANG RNAMS
BSKUR, ,DE NAS BSHAD PA'I DBANG RNAMS BSKUR, ,DE NAS SKAL LDAN
GANG ZAG LA, ,MNGA' GSOL SUM

CU RTZA LNGA BYA, ,DE NAS BKRA SHIS RDZAS BRGYAD KYIS, ,DBANG
RNAMS MA LUS RDZOGS PAR BSKUR, ,DE NAS DBANG RDZOGS GANG ZAG DE,
,BDER GSHEGS RNAMS KYI SRAS YIN TE,,


@548B MKHYEN RAB BDE GSHEGS RNAMS DANG MNYAM, ,MTHU STOBS KHRO
RGYAL RNAMS DANG MNYAM, ,TSE TSAD NYI ZLA GNYIS DANG MNYAM, ,DANG
PO LAS CAN SBYOR BA YIS, ,SA BRGYAD PA LA RAB TU

GNAS, ,DBANG BSKUR GNANG BA MA THOB NA, ,RIG PA SHES RAB RTZAL
RDZOGS KYANG, ,SLOB DPON BYA BA YOD MI NUS, ,DBANG BSKUR GNANG BA
MA MTHONG NA, ,GZHAN GYI YON TAN KUN 'CHANG

YANG, ,'KHOR LO SROG SHING MED PA 'DRA, ,DBANG MA THOB BAR LAS
RTZOM DANG, ,SGYID MA MA RTAGS KHAL 'GEL PA, ,'DI DAG PHUNG PO'I
RGYU YIN NO, ,SLOB DPON MNYES PAR MA BYAS SHING,,

DBANG RNAMS THOB PAR MA BYAS NA, ,NYAN PA LA SOGS RTZOM PA NI,
,'BRAS BU MED CING BRLAG PAR 'GYUR, ,MKHA' 'GRO MA THAMS CAD KYI
THUGS GNYIS SU MED PA'I YE SHES BSAM

GYIS MI KHYAB PA PHAG MO MNGON PAR 'BYUNG BA'I RGYUD PAS DBANG
BSKUR BA'I LE'U STE BDUN PA'O,, ,,DE NAS DUR KHROD PHAG MO DES,
,HE RU KA LA 'DI

SKAD ZHUS, ,SANGS RGYAS THOB BYED 'BRAS BU'I CHOS, ,BSAM GYIS MI
KHYAB BSHAD DU GSOL, ,DBANG PO RAB 'BRING THAM GSUM, ,GANG DANG
GANG GIS GROL BA LAGS, ,DUG

LNGA SPYOD PA'I GANG ZAG LNGA, ,GANG DANG GANG GIS 'JOMS PAR
BYED, ,DE NAS STON PAS BKA' STZAL TE, ,NYON CIG DUR KHROD BDAG MO
KHYOD, ,DBANG PHO RAB GYI GANG ZAG LA, RANG


@549A *, ,BZHIN RNAM DAG PHAG MO BSTAN, ,DBANG PO 'BRING GI GANG
ZAG LA, ,BRJOD PA SGRA YI PHAG MO BSTAN, ,DBANG PO THA MA'I GANG
ZAG LA, ,MTSON PA

BRDA YI PHAG MO BSTAN, ,ZHES BKA' STZAL TO, ,DE NAS DUR KHROD
BDAG MO DES, ,STON PA LA NI TSIG 'DI GSOL, ,RANG BZHIN RNAM PAR
DAG PA YI, ,RDO RJE PHAG MO JI LTA BU,

SGRA YI PHAG MO JI LTA BU, ,DBYIBS KYI PHAG MO JI LTA BU, ,ZHES
PA LA SOGS PA ZHUS SO, ,NYON CIG DUR KHROD BDAG MO KHYOD, ,RANG
BZHIN NYID NAS DAG PA DE, CHOS KYI SKU YI NGO

PO NYID, ,SKAD CIG DRUG GIS RDZOGS SANGS RGYAS, ,GROL 'GYUR 'DI
LA THE TSOM MED, ,BRJOD PA SGRA YI PHAG MO DE, ,LONGS SPYOD SGRA
YI NGO BO NYID, ,LONGS SPYOD RDZOGS SKU'I NGO

PO NYID, ,ZLA DRUG GOMS PA'I SBYOR BA YIS, ,'GRUB 'GYUR 'DI LA
THE TSOM MED, ,MTSON PA BRDA YI PHAG MO DE, ,SPRUL PA SKU YI NGO
BO NYID, ,ZLA DRUG GOMS PA'I SBYOR PO YIS,,

'GRUB 'GYUR 'DI LA THE TSOM MED, ,CES BKA' STZAL TO, ,DE NAS DUR
KHROD BDAG MO DES, ,DPA' BO CHE LA YANG ZHUS PA, ,GANG ZAG RIGS
LA LNGA YOD DE, ,GTI MUG CAN GYI

GANG ZAG DANG, ,ZHES DANG CAN GYI GANG ZAG DANG, ,'DOD PA GTZOR
BYENG GANG ZAG DANG, ,NGA RGYAL CAN GYI GANG ZAG DANG, ,PHRAG DOG
CAN GYI GANG ZAG LNGA, ,DE RNAMS GANG ZAG


@549B GANG GIS GROL, ,ZHES ZHUS SO, ,DE NAS STON PAS BKA' STZAL
TE, ,GTI MUG CAN GYI GANG ZAG LA, ,SKU YI PHAG MO DKAR MO BSTAN,
,GTI MUG TSUL GYIS GTI MUG 'JOMS,

'DOD PA GTZOR BYED SKYES BU LA, ,GSUNG GI PHAG MO DMAR MO BSTAN,
,'DOD CHAGS TSUL GYIS 'DOD CHAGS 'JOMS, ,ZHE SDANGS CAN GYI GANG
ZAG LA, ,THUGS KYI PHAG MO NAG MO

BSTAN, ,ZHE SDANG TSUL GYIS ZHE SDANG 'JOMS, ,NGA RGYAL CAN GYI
GANG ZAG LA, ,YON TAN CAN GYI PHAG MO BSTAN, ,NGA RGYAL TSUL GYIS
NGA RGYAL 'JOMS, ,PHRAG DOG CAN GYI GANG ZAG LA, ,

PHRIN LAS PHAG MO LJANG KHU BSTAN ,PHRAG DOG TSUL GYIS PHRAG DOG
'JOMS, ,DE NAS DUR KHROD BDAG MO DES, ,HE RU KA LA TSIG 'DI GSOL,
,DUG LNGA SHAS CHE GANG ZAG LA, ,'BRAS BU

BU SKU LNGA NI JI LTAR THOB, ,YE SHES LNGA NI JI LTAR SNANG,
,RIGS LNGA ZHES NI GANG LA BGYI, ,KHRO MO LNGA NI JI LTAR BSGOM,
,'KHOR LO LNGA NI JI LTAR GNAS, ,SNYING PO LNGA NI JI LTAR BZLAS,
,DAM

TSIG LNGA NI JI LTAR BSRUNG, ,NYAMS MYONG LNGA NI JI LTAR 'BYUNG,
,NYON MONGS LNGA NI JI LTAR 'BYUNG, ,YE SHES LNGA NI JI LTAR
'PHEL, ,GRANGS KYI TSAD NI JI LTAR BZLAS, ,MTSAN MA'I RTAGS

NI JI LTAR 'BYUNG, ,DUS KYI TSAD NI JI LTAR LAGS, ,LAS TSOGS
RNAMS NI JI LTAR 'GRUB, ,CES ZHUGS SO, ,DE NAS DPA' BO HE RU KAS,
,THUGS RAB TU DGYES TE BRDA'I TSIG 'DI,


@550A *, ,BKA' STZAL TO, ,NYON CIG DUR KHROD BDAG MO KHYOD, ,DUG
LNGA SPYOD PA'I GANG ZAG LNGA, ,'BRAS BU RNAM PA LNGA THOB STE,
,KUN LA KHYAB PA CHOS SKU DANG, ,

THEG CHEN SPYOD PA LONGS SKU DANG, ,GANG LA GANG 'DUL SPRUL SKU
DANG, ,CIS KYANG MI SHIGS RDO RJE'I SKU, ,NGO BO NYID KYI SKU
MCHOG DANG, ,SKYE BA GCIG GIS THOB PAR 'GYUR, THOB

PA'I DON LA GOMS PAR BYED, ,TSE 'DI NYID LA SANGS RGYAS 'THOB,
,RDZOGS SANGS RGYAS KYIS RGYUD DU BSHAD, ,THOB BYA'I YE SHES RNAM
LNGA YANG, ,SPROS BRAL CHOS DBYINGS YE SHES

DANG, ,ME LONG YE SHES GZUGS BRNYAN LTAR, ,BDAG GZHAN GNYIS MED
MNYAM PA NYID, ,GSAL LA MA 'DRES SO SOR RTOG ,PHRIN LAS MTHAR
PHYIN BYA BA RTOGS, ,YE SHES LNGA NI

NI DE LTAR SKYE, ,GZHAN NAS MA YIN RANG NYID LA'O, ,DUG LNGA
SPYOD PA'I GANG ZAG LNGA, ,RIGS NI RNAM PA LNGA THOB STE, ,SPROS
MED DE BZHIN GSHEGS PA'I RIGS, ,DGOS 'DOD

'BYUNG BA RIN CHEN RIGS, ,SKYON GYIS MA GOS PADMA'I RIGS, ,SEMS
CAN DON GRUB LAS KYI RIGS, ,GZHAN NAS MA YIN RANG NYID LA, ,DUG
LNGA SPYOD PA'I GANG ZAG DE, ,

YE SHES KHRO MO LNGA BSGOMS NAS, ,BDE BA SKYE BA SKU YIN PAS,
,BDE CHEN DKAR MO BSGOM PAR BYA, ,NUS PA 'BYUNG BA GSUNG YIN PAS,
,DMAR MO SGRA SGROGS BSGOM PAR BYA, ,


@550B RTOGS TSAD 'CHAR BA THUGS YIN PAS, ,KHROS MA NAG MO BSGOM
PAR BYA, ,BRTAN PAR BYED PA YON TAN TE, ,SER MO DON GRUB BSGOM
PAR BYA, ,BAR CHAD SEL BA PHRIN LAS TE, ,SNA TSOGS MTHAR

PHYIN BSGOM PAR BYA, ,RIM GYIS MA YIN CIG CAR YIN, ,RGYA DANG
'BUR GYI TSUL DU BYA, ,YIG 'BRU RNAMS KYI GNAS LUGS NI, ,SPYI
GTZUG BDE CHEN 'KHOR LO NA, ,BDE BYED SKU YI YI GE BZHI,,

RANG BZHIN RTZA YI GZUGS CAN NO, ,MGRIN PA LONGS SPYOD 'KHOR LO
NA, ,GSUNG MCHOG YI GE RNAM BZHI NI, ,RANG BZHIN RTZA YI TSUL DU
GNAS, ,SNYING GA CHOS KYI 'KHOR LO NA, ,THAGS MCHOG

YI GE RNAM BZHI NI, ,RTZA YI DBYIBS DANG MTHUN PAR GNAS, ,LTE BA
SPRUL PA'I 'KHOR LO NA, ,RTEN BYED YON TAN YI GE BZHI, ,DE YI
RANG BZHIN RTZA YI DBYIBS, ,PHRIN LAS YI GE RNAM

BZHI NI, ,ZHI RGYAS DBANG DRAG YI GE BZHI, ,LAS DANG RJES MTHUN
GZUGS SU GNAS, ,SNYING PO LNGA YI BZLAS THEBS NI, ,PHYI DANG NANG
DANG GSANG BA DANG, ,PHRIN LAS BZHI YI TSUL DU

BZLAS, ,DAM TSIG LNGA YI BSRUNG TSUL NI, ,BDE CHEN DKAR MO'I DAM
TSIG TU, ,SEMS CAN KUN LA BYAMS PA BSGOMS, ,KHROS MA NAG MO'I DAM
TSIG TU, ,DRAG CING RTZUB PA'I SPYOD PA

BYA; ;SER MO DON GRUB DAM TSIG TU, ,DNGOS PO KUN LA CHAGS MED
BYA, ,DMAR PO SGRA SGROGS DAM TSIG TU, ,SMRA ZHING BUD MED BSTEN
PAR BYA, ,SNA TSOGS MTHAR PHYIN DAM TSIG TU,


@551A *, ,RGYUD CING MCHOD PA'I SPYOD PA BYA, ,MKHA' 'GRO SPYI YI
DAM TSIG TU, ,BDUD RTZI LNGA DANG SHA LNGA LA, ,RTAG TU LONGS
SPYOD BYA BA NI, BZA' BA'I DAM TSIG

RNAM LNGA STE, ,GSANG SNGAGS SPYOD PAS BSTEN PAR BYA, ,DE NAS
NYAMS DANG BYIN BRLABS NI, ,GO RIMS SKYE TSUL 'DI LTA STE, ,DMIGS
PA MED PA'I SNYING RJE SKYE, ,SANGS RGYAS MKHA'

'GRO'I NYAMS MYONG YIN, ,CHOS RNAMS GZUGS BRNYAN LTAR MTHONG BA,
,RDO RJE MKHA' 'GRO'I NYAMS MYONG YIN, ,THAMS CAD MNYAM PA NYID
SKYE BA, ,RIN CHEN MKHA' 'GRO'I NYAMS MYONG

YIN; ;CHOS RNAMS MA 'DRES SO SOR GSAL, ,PADMA MKHA' 'GRO'I NYAMS
MYONG YIN, ,DNGOS PO GANG LA'ANG THOGS MED PA, ,LAS KYI MKHA'
'GRO'I NYAMS MYONG YIN, ,NYON MONGS

LNGA YI 'GYUR LUGS NI, ,GTI MUG CHOS KYI DBYINGS SU 'GYUR, ,ZHE
SDANG ME LONG YE SHES 'GYUR, ,NGA RGYAL MNYAM PA NYID KYIR 'GYUR,
,'DOD CHAGS SO SOR RTOG PAR 'GYUR, ,PHRAG

DOG BYA BA NAN TAN 'GYUR, ,DE NAS 'GYUR BA LAM DU BYED, ,DE NAS
GZHAN YANG BSHAD BYA STE, ,SKU YI YI GE RNAM BZHI YIS, ,CHOS KYI
DBYINGS KYI YE SHES 'PHEL, ,GSUNG GI YI GE

RNAM BZHI YIS, ,SO SOR RTOG PA'I YE SHES 'PHEL, ,THUGS KYI YI GE
RNAM BZHI YIS, ,ME LONG LTA BU'I YE SHES 'PHEL, ,YON TAN YI GE
RNAM BZHI YIS, ,MNYAM PA NYID KYI YE


@551B SHES 'PHEL, ,PHRIN LAS YI GE RNAM BZHI YIS, ,BYA BA GRUB
PA'I YE SHES 'PHEL, ,A'A LI DANG NI K'A LI YIS, ,SGRA DON DAG GIS
RTOGS PAR 'GYUR, ,ZHES SO, ,DE NAS GSANG BA BSHAD BYA

STE; ;GRANGS KYI TSAD NI 'DI LTA STE, ,'BUM PHRAG GCIG GIS BGEGS
RNAMS SKROD, ,'BUM PHRAG GNYIS KYIS GRONG KHYER SKROD, ,'BUM
PHRAG GSUM GYIS RGYAL PO 'JOMS, ,'BUM

PHRAG BZHI YIS BUD MED 'GUGS, ,'BUM PHRAG LNGA YIS PHYOGS RNAMS
BSREG ,'BUM PHRAG DRUG GIS 'BYUNG BA BZLOG ,'BUM PHRAG BDUN GYIS
GNAS KHANG G-YO, ,'BUM PHRAG

BRGYAD KYIS MNGON SHES 'CHAR, ,'BUM PHRAG DGU YIS ZAS NOR 'DU,
,'BUM PHRAG BCU YIS GANG 'DOD 'GRUB, ,DE NAS GSANG BA BSHAD BYA
STE, ,MTSAN LTAS RAB 'BRING THA MA

GSUM, ,SKAL DANG LDAN PA'I GANG ZAG LA, ,YE SHES KHRO MO RNAM PA
LNGA, ,MNGON SUM DAG TU MTHONG BAR 'GYUR, ,DBANG PO RAB KYI SNANG
BA STE, ,LAS 'PHRO CAN GYI SNANG BA YIN, ,SKAL

PA 'BRING GI GANG ZAG LA, ,YE SHES KHRO MO RNAM PA LNGA, ,RANG GI
LAS DANG GANG MTHUN PAR, ,RMI LAM DAG TU MCHOG TU GSEL, ,SKAL BA
'BRING GI MTSAN LTAS YIN, ,SKAL PA DMAN PA'I

GANG ZAG LA, ,TSUL BZHIN BRIS PA'I THANG SKU STE, ,'OD DANG SGRA
DANG 'DZUM PA DANG, ,MKHA' 'GRO LUNG BSTAN 'BYUNG BA DANG, ,SKYE
BA 'DI LA NGES PAR 'GRUB, SBYOR BA DMAN PA'I


@552A *, ,GANG ZAG LA, ,BAR MA DO NAS LAM SNA 'DREN, ,MKHA' SPYOD
GNAS SU 'KHRID PAR BYED, ,DUS KYI TSAD NI RNAM GSUM STE, ,RAB LA
SKAD CIG RNAM DRUG YIN, ,

'BRING LA ZLA BA DRUG GIS GROL, ,THA MA LO DRUG SBYAR BA'O, ,PHYI
DANG NANG DANG GSANG BA GSUM, ,RNAM PA GSUM DU SHES PAR BYA, ,LAS
TSOGS RANG BZHIN DBYE BA ZHI, ,RGYAS DANG BSDUS PA

SHIN TU RGYAS, ,RNAM PA GSUM DU SHES PAR BYA, ,BSDUS PA TSAR GCAD
RJES GZUNG GNYIS, ,RGYAS PA PHRIN LAS RNAM PA BZHI, ,SHIN TU
RGYAS PA THUN MONG BRGYAD, ,DE LAS 'PHROS PA NYI SHU

LNGA; ;BDE CHEN DKAR MO'I TING 'DZIN GYIS, ,ZHI BA'I LAS TSOGS
RNAM LNGA 'GRUB, ,SER MO DON GRUB TING 'DZIN GYIS, ,RGYAS PA'I
LAS TSOGS RNAM LNGA 'GRUB, ,DMAR PO SGRA SGROGS

TING 'DZIN GYIS, ,DBANG GI LAS TSOGS RNAM LNGA 'GRUB, ,KHROS MA
NAG MO'I TING 'DZIN GYIS, ,DRAG PO'I LAS TSOGS RNAM LNGA 'GRUB,
,SNA TSOGS MTHAR PHYIN TING 'DZIN GYIS, ,

PHRIN LAS BZHI YI LAS RNAMS 'GRUB, ,MKHA' 'GRO MA THAMS CAD KYI
THUGS GNYIS SU MED PA'I YE SHES BSAM GYIS MI KHYAB PA'I PHAG MO
MNGON PAR 'BYUNG BA'I RGYUD LAS 'BRAS

BU'I LE'U STE BRGYAD PA'O,, ,,DE NAS DUR KHROD BDAG MO DES, ,STON
PA MTSAN NYID BZHI LDAN LA, ,PHYI NANG GSANG BA'I MCHOD PA 'DI
PHUL NAS 'DI SKAD


@552B ZHUS TE, SKAL BAR LDAN PA'I GANG ZAG GIS, ,BDAG DANG GZHAN
LA PHAN GDAGS PHYIR, ,SKU DANG MCHOD RTEN JI LTAR BGYI, ,DE YI GO
RIMS BSHAD DU GSOL, ,ZHES ZHUS PA'O, ,DE NAS STON PAS

BKA' STZAL TE, ,NYON CIG DUR KHROD BDAG MO KHYOD, ,RIGS CAN LNGA
YI GANG ZAG DES, ,BDAG DON GZHAN DON BYED 'DOD PAS, ,SKU LNGA
GDUNG LNGA MCHOD RTEN LNGA, ,RGYU LNGA SNGAGS LNGA LAS RIM

LNGA; ;LNGA TSAN LNGA RU SHES PAR BYA, ,DE YI BYA BA'I RIM PA NI,
,DE NYID GSUM DANG LDAN PAR BYA, ,DANG PO BDAG GI DE NYID DANG,
,GNYIS PA RGYU YI DE NYID DANG, ,GSUM PA 'BRAS BU'I DE NYID DO,
,DANG PO

PO BDAG GI DE NYID NI, ,DE BZHIN RIGS KYI GANG ZAG DE, ,DAD DANG
BRTZON 'GRUS RAB LDAN PAS, ,SKU DANG MCHOD RTEN 'DEBS DUS SU,
,'DU SHES GSUM DANG LDAN PAR BYA, ,GNYIS PA RGYU YI DE

NYID NI, ,RNAM PA LNGA RU SHES PAR BYA, ,SA GZHI DKAR ZHING SNUM
PA LA, ,RIN CHEN SNA LNGA LA SOGS PA'I, ,LNGA TSAN LNGA NI LEGS
SBYAR TE, ,LUS NGAG YID GSUM SBYOR BA YIS, ,SKU DANG MCHOD

RTEN CI RIGS GDAB, ,'OG MIN GNAS NAS SBYAN DRANGS LA, ,RAB TU
GNAS PA GZHUNG BZHIN BYA, ,DE NAS MNGA' GSOL NA BZA' GSOL, ,DE LA
MCHOD DANG BSTOD PA BYA, ,BZHUGS

SU GSOL BA'I RIM PA NI, ,DAM CHOS GZHAN DANG MTHUN PAR BYA, ,ZHI
BA'I LAS RNAMS 'GRUB PAR 'GYUR, ,DANG PO BDAG GI DE NYID NI, ,RIN
CHEN RIGS KYI GANG ZAG DES, ,DAD DANG


@553A *, ,BRTZON 'GRUS RAB LDAN PAS, ,SKU 'AM MCHOD RTEN 'DEBS
DUS SU, ,'DU SHES GSUM DANG LDAN PAR BYA, ,GNYIS PA RGYU YI DE
NYID NI, RNAM PA LNGA RU SHES

PAR BYA, ,SA GZHI SER LA 'CHER BA LA, ,GONG DU BSTAN PA JI LTA
BAR, ,SKU DANG MCHOD RTEN CI RIGS GDAB, ,'OG MIN GNAS NAS SPYAN
DRANGS NAS, ,RAB TU GNAS PA GZHUNG BZHIN BYA, DE

LA MNGA' GSOL NA BZA' GSOL, ,MCHOD DANG BSTOD PA BZHUGS PA RNAMS,
,DAM CHOS GZHAN DANG MTHUN PAR BYA, ,RGYAS PA'I LAS RNAMS 'GRUB
PAR 'GYUR, ,DANG PO BDAG GI DE

NYID NI, ,PADMA RIGS KYI GANG ZAG DE, ,DAD DANG BRTZON 'GRUS RAB
LDAN PAS, ,SKU DANG MCHOD RTEN BYED DUS SU, ,'DU SHES GSUM DANG
LDAN PAR BYA, ,GNYIS PA RGYU YI DE NYID NI, RNAM

PA LNGA RU SHES PAR BYA, ,SA GZHI DMAR LA GDANG BA LA, ,LNGA TSAN
LNGA DANG LEGS SBYAR TE, ,LUS NGAG YID GSUM SBYOR BA YIS, ,SKU
DANG MCHOD RTEN CI RIGS GDAB, ,'OG MIN GNAS

NAS SPYAN DRANGS LA, ,RAB TU GNAS PA GZHUNG BZHIN BYA, ,DE LA
MNGA' GSOL NA BZA' GSOL, ,MCHOD DANG BSTOD DANG BZHUGS PA KUN,
,DAM CHOS GZHAN DANG MTHUN PAR BYA, ,

DBANG GI LAS RNAMS 'GRUB PAR 'GYUR, ,DANG PO BDAG GI DE NYID NI,
,RDO RJE RIGS KYI GANG ZAG DE, ,DAD DANG BRTZON 'GRUS RAB LDAN
PAS, ,SKU DANG MCHOD RTEN 'DEBS DUS SU, ,'DU


@553B [?] GSUM DANG LDAN PAR BYA, ,GNYIS PA RGYU YI DE NYID NI,
,RNAM PA LNGA RU SHES PAR BYA, ,SA GZHI GNAG CING RTZUB PA LA,
,KHRAG DANG DUG DANG TSER MA DANG, ,YUNGS KAR YUNGS NAG SKYE CHE
DANG, ,LNGA

TSAN LNGA DANG BCAS PA LA, ,LUS NGAG YID GSUM SBYOR BA YIS, ,SKU
DANG MCHOD RTEN CI RIGS GDAB, ,'OG MIN GNAS NAS SPYAN DRANGS LA,
,RAB TU GNAS PA GZHUNG BZHIN BYA, ,DE LA MNGA'

GSOL NA BZA' GSOL, ,MCHOD DANG BSTOD PA BZHUGS PA KUN, ,DAM CHOS
GZHAN DANG MTHUN PAR BYA, ,DRAG PO'I LAS RNAMS 'GRUB PAR BYED,
,DANG PO BDAG GI DE NYID NI, ,LAS KYI RIGS

KYI GANG ZAG DE, ,DAD DANG BRTZON 'GRUS RAB LDAN PAS, ,SKU DANG
MCHOD RTEN 'DEBS DUS SU, ,'DU SHES GSUM DANG LDAN PAR BYA, ,GNYIS
PA RGYU YI DE NYID NI, ,RNAM PA LNGA RU SHES PAR BYA, ,

SA GZHI LJANG ZHING KHA DOG SER, ,GONG DU LNGA TSAN LNGA DANG
SBYAR, ,DE LA SKU DANG MCHOD RTEN RNAMS, ,JI LTAR NUS PA BZHIN DU
GDAB, ,'OG MIN GNAS NAS SPYAN DRANGS LA, ,RAB TU GNAS PA GZHUNG

BZHIN BYA, ,DE LA MNGA' GSOL NA BZA' GSOL, ,MCHOD DANG BSTOD PA
BZHUGS PA RNAMS, ,DAM CHOS GZHAN DANG MTHUN PAR BYA, ,DRAG PO'I
LAS RNAMS 'GRUB PAR 'GYUR, ,BSTOD PA LNGA

NI SO SOR BSTOD, ,MKHA' 'GRO MA THAMS CAD KYI THUGS GNYIS SU MED
PA'I YE SHES BSAM GYIS MI KHYAB PA PHAG MO MNGON PAR 'BYUNG BA'I
RGYUD LAS SKU DANG MCHOD RTEN GDAB PA'I LE'U STE DGU


@554A *, ,PA'O,, ,,DE NAS DUR KHROD BDAG MO DES STON PA MTSAN
NYID BZHI LDAN LA PHYI NANG GSAD PA'I MCHOD PA GSUM PHUL NAS 'DI
SKAD ZHUS SO, ,

KYE KYE MGON PO BDAG LA GSON, ,KHAMS GSUM 'KHOR BA'I SEMS CAN
RNAMS, ,NYON MONGS BRGYAD KHRI BZHI STONG DANG, ,RNAM RTOG BRGYAD
KHRI BZHI STONG GIS, DUS GSUM KUN TU SDUG

BSNGAL BSKYED, ,DE YI GNYEN PO BSHAD DU GSOL, ,KHAMS GSUM 'KHOR
BA'I SEMS CAN RNAMS, ,RGYU NI MA RIG PA YIS BSKYED, ,RKYEN NI
RNAM PAR RTOG PA STE, ,DE RNAMS RNAM RTOG JI LTAR

BSAL, ,PHYOGS NGAN LA SOGS 'GRO BA'I TSE, ,DE YI RTOG PA GCAD PAR
ZHU, ,LEGS NYES KUN GYI STANGS GCOD PA'I, ,MNA' DANG GAL GYIS
'JIGS PA LA, ,DE YI RTOG PA GCAD PAR

ZHU; ;NYON MONGS NAD KYIS NYEN PA LA, ,DE LAS THAR BA'I THABS CIG
ZHU, ,BDAG GZHAN GNYIS PO RTZOD DUS SU, ,DE LAS RGYAL BA'I THABS
CIG ZHU, ,LUS SEMS GNYIS PO 'BRAL DUS

DER; ;DE LAS THAR BA'I THABS CIG ZHU, ,DE NAS STON PAS TSIG 'DI
SKAD CES BKA' STZAL TO, ,RGYU 'BRAS KUN TU SDUG BSNGAL BA, ,MA
LUS DBYER MED SHES GYUR NA, ,SDUG BSNGAL MA

LUS BDE BAR 'GYUR, ,GZHAN YANG THUN MONG 'DI LTA STE, ,PHYOGS
NGAN LA SOGS 'GRO BA'I TSE, ,PHYOGS LAS RNAM PAR RGYAL BAR BYA,
,NYES LEGS KUN GYI STANGS GCOD PA, ,MNA'


@554B 'AM GAL GYIS 'JIGS PA LA, ,MNA' LAS RNAM PAR RGYAL BAR BYA,
,NAD DANG GDON GYIS NYEN PA LA, ,BGEGS LAS RNAM PAR RGYAL BAR
BYA, ,BDAG GZHAN GNYIS PO RTZOD PA LA, ,DGRA LAS RNAM

PAR RGYAL BAR BYA, ,LUS SEMS GNYIS PO 'BRAL DUS DER, ,RLUNG LAS
RNAM PAR RGYAL BAR BYA, ,MKHA' 'GRO MA THAMS CAD KYI THUGS GNYIS
SU MED PA'I YE SHES BSAM GYIS MI KHYAB PA PHAG MO

MNGON PAR 'BYUNG BA'I RGYUD LAS RNAM PAR RGYAL BA RNAM PA LNGA'I
LE'U STE BCU PA'O,, ,,DE NAS MGON PO HE RU KAS 'KHOR RNAMS LA DE
SKAD CES BKA' STZAL PA DANG, GSANG

SNGAGS KYI SDUD PA MO RAB TU DGA' STE, 'KHOR RNAMS 'DUS PA'I
TSOGS KYIS KYANG DE LTAR DGA' MGU YI RANGS TE, PHYI NANG GSANG
BA'I MCHOD PA PHUL NAS, MGON PO THUGS RJE DANG LDAN

PAS; ;BDAG DANG 'DUS PA'I 'KHOR RNAMS DANG, ,'KHOR BA'I SEMS CAN
THAMS CAD LA, ,THUGS RJES GNANG BA BKA' DRIN LAGS, ,ZHES DGA' MGU
YI RANG TE, BCOM LDAN 'DAS

KYIS GSUNGS PA LA MNGON PAR BSTOD DO,, ,,MKHA' 'GRO MA THAMS CAD
KYI THUGS GNYIS SU MED PA'I YE SHES BSAM GYIS MI KHYAB PA PHAG MO
MNGON PAR 'BYUNG BA

RTZA BA'I RGYUD BCOM LDAN 'DAS 'JIGS BYED HE RU KAS GSUNGS PA
RDZOGS SO,, 
