@443B RGYA GAR SKAD DU, A'ARYA SU WARnnA N'A MA MA H'A
Y'A NA S'U TRA, BOD SKAD DU, 'PHAGS PA GSER GYI MDO ZHES BYA BA
THEG PA CHEN PO'I MDO, SANGS RGYAS DANG, BYANG CHUB SEMS DPA'

THAMS CAD LA PHYAG 'TSAL LO, ,'DI SKAD BDAG GIS THOS PA DUS GCIG
NA, BCOM LDAN 'DAS RGYAL BU RGYAL BYED KYI TSAL MGON MED ZAS
SBYIN GYI KUN DGA' RA BA NA BZHUGS TE, DE'I TSE BCOM

LDAN 'DAS LA TSE DANG LDAN PA KUN DGA' BOS 'DI SKAD CES GSOL TO,
,BCOM LDAN 'DAS, BYANG CHUB KYI SEMS JI LTAR BLTA BAR BGYI, ,BCOM
LDAN 'DAS KYIS BKA' STZAL PA, TSE DANG LDAN PA KUN

DGA' BO, BYANG CHUB KYI SEMS NI, GSER DANG RANG BZHIN 'DRA BAR
GNAS PAR BLTA BAR BGYI'O, ,GSER RANG BZHIN GYIS RNAM PAR DAG PA
LTAR BYANG CHUB KYI SEMS RANG BZHIN GYIS RNAM PAR DAG

PAR GNAS SO, ,MGAR BAS GSER LA BZO'I BYE BRAG THA DAD PAR BYAS
KYANG GSER RANG BZHIN MI 'GYUR PA LTAR, BYANG CHUB KYI SEMS LA
YON TAN KHYAD PAR SNA TSOGS PAR SNANG YANG DON DAM PAR

BYANG CHUB KYI SEMS LAS MA G-YOS PAS RANG BZHIN MI 'GYUR BA'I
PHYIR RO, ,DE NAS BCOM LDAN 'DAS KYIS TSIGS SU BCAD DE BKA' STZAL
PA, BYANG CHUB SEMS NYID RNAM PAR DAG ,BDAG DANG


@444A *, ,GZHAN GYI DON LA BRTZON, ,DNGOS MED NGO BO NYID DU
SGOM, ,SHES RAB SKYE BA'I RGYU LA MOS, ,BCOM LDAN 'DAS KYIS DE
SKAD CES BKA' STZAL PA DANG, TSE DANG LDAN PA

KUN DGA' BO DANG, THAMS CAD DANG LDAN PA'I 'KHOR DE DAG DANG, LHA
DANG, MI DANG, LHA MA YIN DANG, DRI ZAR BCAS PA'I 'JIG RTEN YI
RANG STE BCOM LDAN 'DAS KYIS GSUNGS

PA LA MNGON PAR BSTOD DO, ,'PHAGS PA GSER GYI MDO ZHES BYA BA
THEG PA CHEN PO'I MDO RDZOGS SO,, 
