@261B ,,RGYA GAR SKAD DU, A'ARYA TZA TU:

SA TYA S'U TRA, BOD SKAD DU, 'PHAGS PA BDEN PA BZHI'I MDO, SANGS
RGYAS DANG, BYANG CHUB SEMS DPA' THAMS CAD LA PHYAG 'TSAL LO,
,'DI SKAD BDAG GIS THOS PA DUS GCIG

NA; BCOM LDAN 'DAS DMAR BU CAN GYI GRONG KHYER DANG, RGYAL PO'I
KHAB KYI BAR GYI DBUS NA RGYAL PO'I GNAS 'OD MA'I DBYUG PA CAN NA
NUB MO NYE BAR RTEN CING DGE SLONG GI

DGE 'DUN CHEN PO DANG THABS GCIG TU BZHUGS SO, ,DE NAS BCOM LDAN
'DAS KYIS DGE SLONG RNAMS LA BKA' STZAL PA, DGE SLONG DAG ,NGA
DANG, KHYED CAG KHO NAS 'PHAGS


@262A *, ,PA'I BDEN PA BZHI PO DE DAG MA SHES MA MTHONG, KHONG DU
MA CHUD, SO SOR MA RTOGS PAS LAM RING PO 'DIR RGYUG CING 'KHOR
BAR GYUR TO, ,BZHI PO DE

GANG ZHE NA, NGA DANG, KHYED CAG KHO NAS SDUG BSNGAL 'PHAGS PA'I
BDEN PA MA SHES MA MTHONG, KHONG DU MA CHUD, SO SOR MA RTOGS PAS
LAM RING PO 'DIR RGYUG CING 'KHOR BAR GYUR

TO; ;NGA DANG, KHYED CAG KHO NAS SDUG BSNGAL KUN 'BYUNG 'PHAGS
PA'I BDEN PA MA SHES MA MTHONG, KHONG DU MA CHUD, SO SOR MA RTOGS
PAS LAM RING PO 'DIR RGYUG CING 'KHOR BAR

GYUR TO, ,NGA DANG, KHYED CAG KHO NAS SDUG BSNGAL 'GOG PA'I BDEN
PA MA SHES MA MTHONG, KHONG DU MA CHUD, SO SOR MA RTOGS PAS LAM
RING PO 'DIR RGYUG CING 'KHOR BAR GYUR TO,,

NGA DANG, KHYED CAG KHO NA SDUG BSNGAL 'GOG PAR 'GRO BA'I LAM
'PHAGS PA'I BDEN PA MA SHES MA MTHONG, KHONG DU MA CHUD, SO SOR
MA RTOGS PAS LAM RING PO 'DIR RGYUG

CING 'KHOR BAR GYUR TO, ,DGE SLONG DAG, NGAS SDUG BSNGAL 'PHAGS
PA'I BDEN PA RJES SU RTOGS SHING SO SOR RTOGS TE SRID PA'I SRED
PAR BCAD PAS 'KHOR BA'I SKYE BA ZAD

DE DA NI SRID PA GZHAN MED DO, ,NGAS SDUG BSNGAL KUN 'BYUNG
'PHAGS PA'I BDEN PA RJES SU RTOGS SHING SO SOR RTOGS TE, SRID
PA'I SRED PA DE BCAD PAS 'KHOR BA'I SKYE BA ZAD


@262B DE; DA NI SRED PA GZHAN MED DO, ,NGAS SDUG BSNGAL 'PHAGS
PA'I BDEN PA RJES SU RTOGS SHING SO SOR RTOGS TE, SRID PA'I SRED,
PA DE BCAD PAS 'KHOR BA'I SKYE BA ZAD DE, DA NI SRID PA

GZHAN MED DO, ,NGAS SDUG BSNGAL 'GOG PAR 'GRO BA'I LAM 'PHAGS
PA'I BDEN PA RJES SU RTOGS SHING SO SOR RTOGS TE, SRID PA'I SRED
PA DE BCAD PAS 'KHOR BA'I SKYE BA ZAD DE,

DA NI SRID PA GZHAN MED DO, ,BCOM LDAN 'DAS KYIS DE SKAD CES BKA'
STZAL TE, BDE BAR GSHEGS PAS DE SKAD GSUNGS NAS STON PAS GZHAN
YANG 'DI SKAD CES BKA' STZAL

TO; ;NGA DANG KHYED CAG KHO NA YIS, ,'PHAGS PA'I BDEN PA BZHI PO
DAG ,JI LTA BA BZHIN MA MTHONG BAS, ,LAM RING DU NI 'KHOR BAR
GYUR, ,BDEN PA DE DAG MTHONG NAS NI, ,SRID

PA'I SRED PA BCAD NAS SU, ,'KHOR BA'I SKYE BA ZAD PAS NA, ,DA NI
SRID PA GZHAN MED DO, ,BCOM LDAN 'DAS KYIS DE SKAD CES BKA' STZAL
PA DANG DGE SLONG DE DAG YI RANGS TE, BCOM

LDAN 'DAS KYIS GSUNGS PA LA MNGON PAR BSTOD DO, ,'PHAGS PA BDEN
PA BZHI'I MDO RDZOGS SO,, 
