@358A RGYA GAR SKAD DU, SVA STI G'Ath'A, BOD SKAD DU, BDE LEGS
KYI TSIGS

SU BCAD PA, DKON MCHOG GSUM LA PHYAG 'TSAL LO, ,LHA CIG NYE BAR
SONG NAS SU, ,LHAS MCHOD PA LA ZHUS BYAS TE, ,SANGS RGYAS CHEN PO
THUB PA CHE, ,CI ZHIG SMRAS NA BDE LEGS

'GYUR, ;DES NI TSIG 'DI GSAN GYUR NAS, ,'JIG RTEN RTZA LAG BKA'
STZAL PA, ,GANG ZHIG RTAG TU RJOD BYED PA, ,NGA YI BDE LEGS 'GYUR
TE STON, ,'JIG RTEN 'DI DANG GZHAN DANG

MTHO RIS NA, ,RIN CHEN RGYA CHEN MCHOG NI GANG YOD PA, ,DES NI
RDZOGS PA'I SANGS RGYAS RIN CHEN LA, ,CIS KYANG GRANGS DANG
BGRANG DANG CHAR MI PHOD, ,NGO MTSAR SHIN TU RMAD BYUNG DPAG MED

DE; ;RDZOGS PA'I SANGS RGYAS RIN CHEN 'JIG RTEN MCHOG ,JI LTAR
NGA'I 'DI DE BZHIN BDEN MCHOG NA, ,BDEN PA 'DIS NI SHIN TU BDE
LEGS SHOG ,ZHI 'GOG BDUD RTZI SHIN TU GYA

NOM GANG, ,SH'AKYA THUB PAS MNYAM BZHAG THUGS CHUD PA, ,CHOS DE
DANG NI MTSUNGS PA YOD MIN TE, ,DE SNGON BYAS NA PHYIN CHAD MYA
NGAN MED, ,NGO MTSAR SHIN TU RMAD BYUNG DPAG MED

DE; ;DAM PA'I CHOS KYI RIN CHEN 'JIG RTEN MCHOG ,JI LTAR NGA'I
'DI DE BZHIN BDEN MCHOG NA, ,BDEN PA 'DIS NI SHIN TU BDE LEGS
SHOG ,RGYAL BA GANG DAG GANG ZAG BRGYAD GSUNGS


@358B PA; ;DE DAG RNAMS NI SKYES BU ZUNG BZHI STE, ,SBYIN GNAS DE
DAG SA STENG SHIN TU DKON, ,DE DAG RNAMS LA BYIN NA DPAG MED
'GYUR, ,NGO MTSAR SHIN TU RMAD BYUNG DPAG MED DE, ,DGE

'DUN RIN CHEN GANG ZHIG 'JIG RTEN MCHOG ,JI LTAR NGA'I 'DI DE
BZHIN BDEN MCHOG NA, ,BDEN PA 'DIS NI SHIN TU BDE LEGS SHOG ,DAM
PA GTZO BO MCHOG SBYIN GYA NOM PA, ,'OD MCHOG

DPA' BO DAM PA MCHOG GI GNAS, ,SHES RAB DAM PA MCHOG GI DAM PA
MCHOG ,MCHOG MIN MCHOG MKHYEN 'DI NI BCOM LDAN GCIG ,NGO MTSAR
SHIN TU RMAD BYUNG DPAG MED DE, ,RDZOGS PA'I

SANGS RGYAS RIN CHEN 'JIG RTEN MCHOG ,JI LTAR NGA'I 'DI DE BZHIN
BDEN MCHOG NA, ,BDEN PA 'DIS NI SHIN TU BDE LEGS SHOG ,TING 'DZIN
DAM PA BAR CHAD MED PA GANG, ,MTHA' YAS BLO

LDAN DE BZHIN GSHEGS GSUNGS PA, ,TING 'DZIN DE BRTAN RDO RJE DPER
BYAS PA, ,TING 'DZIN DE DANG MTSUNGS PA'I TING 'DZIN MED, ,NGO
MTSAR SHIN TU RMAD BYUNG DPAG MED DE, ,TING

NGE 'DZIN GYI RIN CHEN 'JIG RTEN MCHOG ,JI LTAR NGA'I 'DI DE
BZHIN BDEN MCHOG NA, ,BDEN PA 'DIS NI SHIN TU BDE LEGS SHOG ,JI
LTAR SGO GTAN DAM ZHING RAB DAM STE, ,STOBS

CHEN RLUNG BZHI DAG GIS MI BSKYOD PA, ,DE LTAR MKHAS PA BDEN BZHI
MTHONG GNAS PA, ,'JIG RTEN SMRA BA RNAMS KYIS 'DIR MI G-YO, ,NGO
MTSAR SHIN TU RMAD BYUNG DPAG MED DE, ,


@359A *, ,DGE 'DUN RIN CHEN GANG ZHIG 'JIG RTEN MCHOG ,JI LTAR
NGA'I 'DI DE BZHIN BDEN MCHOG NA, ,BDEN PA 'DIS NI SHIN TU BDE
LEGS SHOG ,

THAMS CAD ZIL GNON KUN MKHYEN THAMS CAD GZIGS, ,THAMS CAD MKHYEN
PA STOBS RNAMS KUN DANG LDAN, ,KUN GYI DAM PA 'DZIN PA KUN DANG
BRAL, ,BSAM PA KUN

MKHYEN 'DI NI BCOM LDAN GCIG ,NGO MTSAR SHIN TU RMAD BYUNG DPAG
MED DE, ,RDZOGS PA'I SANGS RGYAS RIN CHEN 'JIG RTEN MCHOG ,JI
LTAR NGA'I 'DI DE BZHIN BDEN

MCHOG NA, ,BDEN PA 'DIS NI SHIN TU BDE LEGS SHOG ,SRID PA 'GOG
CING MI G-YO 'GYUR BA MED, ,SKYON MED 'JIG PA KUN LAS RNAM PAR
GROL, ,SHIN TU 'GOG

CING GYA NOM NGES PAR 'BYUNG, ,SHIN TU DRI MED ZHI BA BLOS MI
'PHROG ,NGO MTSAR SHIN TU RMAD BYUNG DPAG MED DE, ,DAM PA'I CHOS
KYI RIN CHEN 'JIG RTEN MCHOG ,JI LTAR

NGA'I 'DI DE BZHIN BDEN MCHOG NA, ,BDEN PA 'DI NI SHIN TU BDE
LEGS SHOG ,SHIN TU SDUG BSNGAL STON CING BDE SBYIN PA'I, ,BDEN
RNAMS MTHONG STE GANG DAG BAG

YOD PA, ,BDEN PA RIN CHEN RNAMS LA DOGS BRAL BA, ,DE DAG SKYE BA
BRGYAD PA PHYIS MI LEN, ,NGO MTSAR SHIN TU RMAD BYUNG DPAG MED
DE, ,DGE 'DUN RIN CHEN GANG ZHIG 'JIG


@359B RTEN MCHOG ,JI LTAR NGA'I 'DI DE BZHIN BDEN MCHOG NA, ,BDEN
PA 'DIS NI SHIN TU BDE LEGS SHOG ,DAM PA RNAMS KYIS DAM PA DON
LDAN MKHYEN, ,MCHOG DANG MCHOG MIN

MKHYEN CING DON DAM BRTZON, ,GZHAN GYIS MI PHROGS DAM PA THUGS
CHUD RTOGS, ,SHIN TU SDUG BSNGAL RNAMS KYI DPUNG MNYEN MCHOG ,NGO
MTSAR SHIN TU RMAD BYUNG DPAG MED DE, ,

RDZOGS PA'I SANGS RGYAS RIN CHEN 'JIG RTEN MCHOG ,JI LTAR NGA'I
'DI DE BZHIN BDEN MCHOG NA, ,BDEN PA 'DIS NI SHIN TU BDE LEGS
SHOG ,'DUN PA SKYED NAS RNAL 'BYOR LDAN

GYUR CING, ,GOO TAM BSTAN LA RTAG BRTZON RAB GROL ZHI, ,GZHAN
GYIS MI BKRI BA DAG ZHI DER REG, ,'DI LA DE REG GRANGS SU PHYIN
MI 'GYUR, ,NGO MTSAR SHIN TU RMAD BYUNG DPAG MED

DE; ;DGE 'DUN RIN CHEN GANG ZHIG 'JIG RTEN MCHOG ,JI LTAR NGA'I
'DI DE BZHIN BDEN MCHOG NA, ,BDEN PA 'DIS NI SHIN TU BDE LEGS
SHOG ,BDEN PA MTHONG BAS BRJED

PAS BRGYA LAM NA, ,GAL TE SDIG PA 'GA' ZHIG BYAS GYUR KYANG, ,DE
NI DE 'CHAL BA YI 'OS MIN TE, ,CHOS NYID 'DI NI MI G-YO GNAS
PHYIR RO, ,NGO MTSAR SHIN TU RMAD

BYUNG DPAG MED DE, ,DGE 'DUN RIN CHEN GANG ZHIG 'JIG RTEN MCHOG
,JI LTAR NGA'I 'DI DE BZHIN BDEN MCHOG NA, ,BDEN PA 'DIR NI SHIN
TU BDE LEGS SHOG ,LHA DANG


@360A *, ,BCAS PA'I 'JIG RTEN THAMS CAD NA, ,SANGS RGYAS DANG NI
LHAG PA'AM MTSUNGS PA MED, ,LHA DANG MI YI STON PA BLA NA MED,
,STON PA DED DBON SMAN PA

RNAMS KYI MCHOG ,NGO MTSAR SHIN TU RMAD BYUNG DPAG MED DE,
,RDZOGS PA'I SANGS RGYAS RIN CHEN 'JIG RTEN MCHOG ,JI LTAR NGA'I
'DI DE BZHIN BDEN MCHOG NA, ,BDEN PA

'DIS NI SHIN TU BDE LEGS SHOG ,SOS KA'I ZLA BA DANG POR THUB PA
YIS, ,NAGS KHROD CHOS KYI DAM PA RAB BRNYES PA, ,CHOS DE DANG NI
LHAG PA'AM MTSUNGS PA MED, ,

'DI LA DE REG GRANGS SU PHYIN MI 'GYUR, ,NGO MTSAR SHIN TU RMAD
BYUNG DPAG MED DE, ,DAM PA'I CHOS KYI RIN CHEN 'JIG RTEN MCHOG
,JI LTAR NGA'I 'DI DE BZHIN BDEN MCHOG

NA; ;BDEN PA 'DIS NI SHIN TU BDE LEGS SHOG ,SDUG PA RNYING ZAD
GSAR DU BYAS MED LA, ,RIMS NAD MED PAS 'JIGS MED MYA NGAN BRAL,
,RTZA BA 'GAGS PAS

SRID PA MI SKYED PA, ,BSTAN PA MAR ME BZHIN DU 'BAR BAR 'GYUR,
,NGO MTSAR SHIN TU RMAD BYUNG DPAG MED DE, ,DGE 'DUN RIN CHEN
GANG ZHIG 'JIG RTEN MCHOG ,JI LTAR

NGA'I 'DOD BZHIN BDEN MCHOG NA, ,BDEN PA 'DIS NI SHIN TU BDE LEGS
SHOG ,BDE LEGS KYI TSIGS SU BCAD PA RDZOGS SO,, ,,
