@472B 'PHAGS PA THABS KYI ZHAGS PA PADMO'I PHRENG ZHES BYA BA, DPAL RDO
RJE SEMS DPA' LA PHYAG 'TSAL LO, ,'PHAGS PA THABS KYI ZHAGS PA
PADMO PHRENG GI DON BSDUS PA, DE NAS BCOM LDAN


@473A *, ,'DAS DPAL KUN RIG RNAM PAR SNANG MDZAD LA BCOM LDAN
'DAS DPAL RDO RJE SEMS DPAS RIG PA'I BYIN RLABS LAS BYUNG BA'I
MCHOD PA RGYA YONGS SU MCHAD

PA'I GZHAL YAS KHANG DANG, BLA BRES DANG, RGYAL MTSAN DANG, BA
DAN DANG, GDUGS DANG, SGEG MO LA SOGS PA NANG GI MCHOD PA BZHI
DANG, BDUG SPOS LA SOGS PA PHYI'I MCHOD PA

BZHIS MCHOD DE LAN GSUM DU BSKOR BA BYAS NAS SO SO MA YIN PA'I
RIG PA'I 'DUD PAS PHYAG 'TSAL TE SPYAN SNGAR 'DUG NAS 'DI SKAD
CES GSOL TO, ,BCOM LDAN 'DAS KYIS DUS GSUM

DU GSHEGS PA'I SANGS RGYAS BCOM LDAN 'DAS KYIS MKHYEN PA'I SANGS
RGYAS BCOM LDAN 'DAS RNAMS KYI SPYOD YUL NYAN THOS DANG THUN MONG
MA LAGS PA THABS GANG GIS RTOGS PA DE TSE 'DI

NYID LA THAMS CAD MKHYEN PA'I GO 'PHANG THOB PA'I DON DU BSHAD DU
GSOL, DE SKAD CES GSOL BA DANG, CANG MI GSUNG BAR 'DZUM PA MDZAD
DE 'DI SKAD CES BKA' STZAL TO, ,SEMS

DPA' CHEN PO NYON CIG, DON 'DI DANG PHYI NANG GI CHOS THAMS CAD
'DRA STE, BDEN PA GNYIS SU 'DUS SO, ,BDEN PA GNYIS LA YANG TSUL
'DI LTAR SHES PAR BYA'O, ,BDEN GNYIS RGYU DANG 'BRAS

BU'I TSUL, ,DE BZHIN NYID LA GNAS BYAS NAS, ,PHYI NANG SNOD BCUD
RNAM PAR DAG ,BYED SPYOD THAMS CAD TSOGS GNYIS 'GYUR, ,PHA ROL
PHYIN BCU RDZOGS PA STE, ,SA BCU RIM GYIS BSGROD


@473B PA LA; ;MNYAM NYID RIG PA'I RDO RJE YIS, ,SA RNAMS MNYAM PA
NYID DU SBYOR, ,RDO RJE LTA BU'I YE SHES KYIS, ,CHOS KUN SGYU MAR
RIG PA'I PHYIR, ,DNGOS DANG DNGOS MED BAG CHAGS BSREGS,

YANG NA YE SHES ME ZHES BYA, ,RGYU DANG 'BRAS BU'I RNAM SMIN NI,
,MED MIN RGYU 'BRAS MTHUN PAR 'GRUB, ,DE BZHIN MNYAM NYID YE SHES
KYIS, ,RIG PAS TSOGS SU 'GYUR BAS SO, ,LAM GYI

NANG NA NYE LAM BDE RDZOGS PA, ,THABS KYI NANG NA MA NOR DAM PA
STE, ,BSGRUBS NA TSE 'DIS SANGS RGYAS CHE BA YANG, ,BLANG DOR MED
PA'I SKU GSUM RDO RJES 'THOB, ,'PHAGS PA THABS KYI

ZHAGS PA PADMO PHRENG LAS, BDEN PA GNYIS BSTAN PA'I LE'U STE DANG
PO'O,, ,,SEMS DPA' CHEN PO, DAM TSIG 'DI DAG NI, BDAG DANG GZHAN
LA PHAN PA'I PHYIR NGAS BSHAD

DO; ;GTI MUG ZHE SDANG NGA RGYAL DANG, ,'DOD CHAGS PHRAG DOG CHEN
PO NI, ,BSRUNG BA MED PA'I SDOM PA CAN, ,DE NI DAM TSIG RDO RJE
YIN, ,'PHAGS PA THABS KYI ZHAGS PA PADMO PHRENG LAS,

DAM TSIG BSTAN PA'I LE'U STE GNYIS PA'O,, ,,SEMS DPA' CHEN PO,
DBANG 'DI DAG NI, RANG RIG PA'I RTZAL GYIS 'THOB BO, ,THABS DANG
SHES RAB DBANG CHEN TE, ,RDO RJE DRIL

BU RIG BAS 'DZIN, ,MYA NGAN 'DAS DANG 'KHOR BA YI, ,CHOS LA 'DOD
BZHIN DBANG BYED DO, ,'PHAGS PA THABS KYI ZHAGS PA PADMO PHRENG
LAS, DBANG GI LE'U STE GSUM PA'O,, ,,


@474A *, ,SEMS DPA' CHEN PO, ,MCHOD PA'I MCHOG NI, 'DI LTAR RIG
PAR BYA'O, ,BDAG MCHOD KUN MNYES THAMS CAD 'DRONGS, ,KUN LA PHAN
PA'I SMAN YIN TE, ,

RNAL 'BYOR BDAG NYID CHEN PO YIS, ,THAMS CAD BZA' ZHING BRGYAN
PAR BYA, ,'PHAGS PA THABS KYI ZHAGS PA PADMO PHRENG LAS, MCHOD
PA'I LE'U STE BZHI PA'O,, ,,KUN TU 'OD

KYIS LAS 'DAS, ,PADMA'I SPYAN DU GYUR PA NA, ,RIG PA'I BYIN RLABS
CHEN PO LAS, ,RANG 'BYUNG DKYIL 'DU 'PHRO YI TSUL, ,YI GE 'KHOR
LO TSOGS CHEN TE, ,MTSAN DANG DPE BYAD KUN LAS

GROL; ;RNGAM ZHING GTUM PA'I GZUGS CAN DANG, ,MGYOGS MA MGYOGS
MA'I PHO NYAR LDAN, ,DE NI THIG LE RDO RJE YIN, ,'DI ZHES GANG
ZAG BDAG MED PAR, ,RTOGS PAR BYA PHYIR

NGAS BSHAD DE, ,MKHAS PAS DE LA 'BYOR PAR GYIS, ,'PHAGS PA THABS
KYI ZHAGS PA PADMO PHRENG LAS TING NGE 'DZIN GYI DKYIL 'KHOR GYI
LE'U STE LNGA PA'O,, ,,SEMS DPA' CHEN

PO, ,SPYOD YUL THAMS CAD NI, 'DI LTAR RIG PAR BYA'O, ,CHEN PO
LNGA YANG DE BZHIN GSHEGS, ,GCIG LA'ANG LNGA LNGAR RIG PAR GYIS,
,KHAMS GSUM BDAG NYID YIN PA STE, ,SKU

GSUNG THUGS KYANG DE LA BYA, ,YE SHES LNGA DANG 'GRO BA LNGA,
,MNYAM PAS SO SO DBYER MED DE, ,SNGAGS DANG PHYAG RGYA DBANG
BSKUR NAS, ,SPYOD YUL KUN TU MAndA LA, ,'PHAGS PA


@474B PA THABS KYI ZHAGS PA PADMO PHRENG LAS, GZUGS BRNYAN GYI
DKYIL 'KHOR GYI LE'U STE DRUG PA'O,, ,,SEMS DPA' CHEN PO ZHES RDO
RJE SEMS DPA' BOS NAS BSHAD DO, ,RGYAL

BA'I RGYAL BA RNAMS KYI SKU, ,SNA TSOGS CIR YANG SNANG MOD KYI,
,KUN TU RIN CHEN LTA BU STE, ,DON DANG LAS YIN BSGOMS PAS 'GRUB,
,DBU MIG RNA BA SNA LCE LA, ,AOm ZHES BYA BA LNGA BZHAG STE,,

GTZO BO LNGA DANG GTZO MO LNGA, ,SBYOR BA'I TSUL DU BSGOM PAR
BYA, ,LAG PA G-YAS PA'I SOR MO LA, ,H'Um ZHES BYA BA LNGA BZHAG
STE, ,SEMS DPA' LNGA DANG SEMS MA LNGA, ,SBYOR BA'I TSUL DU

BSGOM PAR BYA, ,LAG PA G-YON PA'I SOR MO LA, ,TR'Am ZHES BYA BA
LNGA BZHAG STE, ,SEMS DPA' LNGA DANG SEMS MA LNGA, ,SBYOR BA'I
TSUL DU BSGOM PAR BYA, ,RKANG PA G-YON PA'I SOR MO LA,,

HR'I: ZHES BYA BA LNGA BZHAG STE, ,SEMS DPA' LNGA DANG SEMS MA
LNGA, ,SBYOR BA'I TSUL DU BSGOM PAR BYA, ,RKANG PA G-YAS PA'I SOR
MO LA, ,A'A: ZHES BYA BA LNGA BZHAG STE, ,SEMS DPA' LNGA

DANG SEMS MA LNGA, ,SBYOR BA'I TSUL DU BSGOM PAR BYA, ,'PHAGS PA
THABS KYI ZHAGS PA PADMO PHRENG LAS, LHA'I MTSAN NYID DANG DKYIL
'KHOR DGOD PA'I RIM PA BSTAN PA'I LE'U STE BDUN

PA'O;; ;;SEMS DPA' CHEN PO NYON CIG CES RDO RJE SEMS DPA' BOS NAS
BSHAD DO, ,RNAL 'BYOR RIG 'DZIN MAR LDAN PAS, ,LNGA ZHING LNGA
DANG 'BYOR PA YI, ,TSOM BU LNGA


@475A *, ,YI LHA BSGOMS NA, ,THAMS CAD BDAG NYID CHEN POR 'GYUR,
,RIN CHEN PADMA'I DKYIL 'JAM 'DI, ,'DZUM PA'I MDANGS KYIS 'BUL
LAGS KYI, ,DGYES

PA'I RDO RJE RAB GSOR NAS, ,BYANG CHUB SEMS SPRIN DBAB PAR GSOL,
,RDO RJE GSOR BA'I DGA' MCHO GA 'DI, ,'DZUM ZHING 'KHYIL BA'I
GNAS SU GSOR, ,MI DMIGS BDE DANG 'PHRO BA NI,,

RDO RJE 'DZIN MAR LDAN LAS BYUNG, ,RNAL 'BYOR RIG 'DZIN MAR LDAN
PAS, ,NA BZA' DANG NI ZHAL ZAS RNAMS, ,GRUB PA'I RDZAS SU DBANG
BSKUR NAS, ,GSOL NA DNGOS GRUB MCHOG TU

'GYUR, ,RNAL 'BYOR RIG 'DZIN MAR LDAN PAS, ,GLU DANG TSIG GI SGRA
RNAMS NI, ,GSUNG GI NGO BOR BYIN BRLABS TE, ,BSGRAGS NA DNGOS
GRUB MCHOG TU 'GYUR, ,RNAL 'BYOR RIG

'DZIN MAR LDAN PAS, ,BRO DANG GAR GYIS BSKYOD BYAS TE, ,'OD KYI
'DU 'PHRO BYIN GYIS BRLAB, ,DNGOS GRUB MCHOG KYANG 'THOB PAR
'GYUR, ,'PHAGS PA THABS KYI ZHAGS PA PADMO

PHRENG LAS, DNGOS GRUB SGRUB PA'I LE'U STE BRGYAD PA'O,, ,,DE NAS
BCOM LDAN 'DAS DE DAG GI SKU DANG GSUNG DANG THUGS RDO RJE LAS
'DI PHYUNG NGO, ,AOm BADZRA BEE RO TZA NA AOm,

AOm SATVA BADZRE H'Um, AOm RATNA BADZRA TR'Am, AOm DHARMA BADZRA
HR'I:, AOm KARMA BADZRA A'A:, AOm BADZRA AAKshO BHYA: H'Um, AOm
BADZRA SATVA H'Um, AOm BADZRA R'A DZA H'Um, AOm BADZRA R'A GA
H'Um, AOm BADZRA S'A DH'U H'Um, AOm BADZRA RATNA


@475B SA BHA BA TR'Am, AOm BADZRA RATNA TR'Am, AOm BADZRA S'URYA
TR'Am, AOm BADZRA DHVA DZA TR'Am, AOm BADZRA H'A SA TR'Am, AOm
BADZRA AA MI T'A BHA HR'I:, AOm BADZRA T'IKshnA HR'I:, AOm BADZRA
TZAKRA HR'I:, AOm BADZRA P'A SHA HR'I:, AOm BADZRA AA MO GHA
SIDDHI H'A, AOm BADZRA

KARMA H'A, AOm BADZRA RAKshA H'A, AOm BADZRA YAKshA H'A, AOm
BADZRA MUshtI H'A, HO: BADZRO SHVA RA DH'A TU AOm, ,AOm BADZRA
BUDDHA LO TZA NA H'Um, AOm BADZRA M'A MA K'I TR'Am, AOm BADZRA
PAndA R'A PA SI NI H'A, AOm BADZRA SA MA YA T'A R'A H'A, AOm

BADZRA L'A SYEE H'Um, AOm BADZRA DHU PE H'Um, AOm BADZRA AAm KU
SHA H'Um, AOm BADZRA DE SHVA RE BHYA: DE H'Um, AOm BADZRA M'A LE
TR'Am, AOm BADZRA BUshPE TR'Am, AOm BADZRA P'A SHA TR'Am, AOm
BADZRA RATNA RA TI TR'Am, AOm BADZRA G'I TYEE HR'I:, AOm BADZRA

A'A LO KE HR'I:, AOm BADZRA SPHO tA HR'I:, AOm BADZRA NRi TYE
H'A, AOm BADZRA GANDHE H'A, AOm BADZRA GHANdA H'A, AOm BADZRA RA
TI H'A, AOm BADZRA MUshtI H'Um, AOm BADZRA MUshtI TR'Am, AOm
BADZRA MUshtI HR'I, AOm BADZRA MUshtI H'A, 'PHAGS PA

THABS KYI ZHAGS PA PADMO PHRENG LAS, SNGAGS KYI LE'U STE DGU
PA'O,, ,,SEMS DPA' CHEN PO NYON CIG CES RDO RJE SEMS DPA' LA BOS
NAS BSHAD DO, ,LHA DANG LHA MO'I NGANG

NYID DU; ;YAN LAG LNGA LA 'BYOR BAS NA, ,BSKYOD PA THAMS CAD
PHYAG RGYA YIN, ,DE SKAD DPA' BOS BKA' STZAL TO, ,DE LA PHYAG
RGYA'I MTSAN NYID NI, ,THABS DANG SHES RAB DANG NYID DU, ,LAG GI

'DU BYED BSGOMS NAS NI, ,THAL MO DAM SBYAR RTZE BSNOL GSHIBS,
,RDO RJE THAL MOR BKA' STZAL TO, ,SOR MO NANG DU BSNOL NAS BKAN,
,GUNG MDZUB MTHE BO MTHE CHUNG RNAMS, ,SO SOR


@476A *, ,RTZE SPRAD PHYIR BKYED DE, ,SRIN LAG GSHIBS BSGRENG DAM
TSIG RGYA, ,RKANG SOR G-YAS KYIS G-YON PA MNAN, ,LAG MTHIL G-YAS
KYIS G-YON BA MNAN, ,MTHA

BO RTZE SPRAD PANG DU BLANG, ,RNAM PAR SNANG MDZAD RGYA CHEN YIN,
,RDO RJE KHU TSUR BCANGS PA LAS, ,G-YAS KYI MDZUB MO G-YON GYIS
BZUNG, ,CHOGS PAS GCIG LA GCIG BZUNG BA, ,'DI

NI SBYOR BA'I RGYA MCHOG GO, ,MTHE BO GNYIS DANG MTHE CHUNG
GNYIS, ,SO SOR RTZE SPRAD ZLUM PO STE, ,LHAG MA 'OD 'PHRO RTING
PHYE BA, ,MI BSKYOD PA YI PHYAG RGYA YIN, ,RTING SPRAD GUNG MO
RTZE

SBYAR TE; ;MDZUB MO TSIGS BCAG GUNG LA SBYAR, ,SRIN MTHEB RTZE
SPRAD MTHE CHUNG SBA, ,RIN CHEN 'BYUNG BA'I PHYAG RGYA YIN, ,GUNG
MDZUB SRIN LAG RTZE SPRAD DE, ,MTHE CHUNG NGOS LA SBYAR

BAR BYA, ,MTHE BO RTZE SPRAD ZLUM PO STE, ,SNANG BA MTHA' YAS
PHYAG RGYA YIN, ,THAL MO SBYAR NAS SO SOR SPRAD, ,BSKYOD NAS
'KHOR LO LTAR BYAS TE, ,GLOG GI PHRENG BAS 'KHOR BAR BYA, ,DE NA

YOD GRUB PA'I PHYAG RGYA YIN, ,PHYAG RGYA'I RGYAL PO 'DI DAG NI,
,THUGS KAR BCING ZHING NYID DU MOS, ,'DU 'PHRO SGROL ZHING MKHA'
LA DGROL, ,LAS DANG THUN MONG NYID DU BSHAD, ,RDO

RJE DRIL BU BZUNG NAS NI, ,THUGS KAR RANG NI DKUR BRTEN NAS, ,GCU
THABS ZUR GYIS LTA BA NI, ,RDO RJE SEMS DPA'I RGYA CHEN YIN, ,LAG
PA BSNOL NAS KHU TSUR BCANG, ,GUNG MO


@476B GNYIS NI BRKYANG BAR BYA, ,MDZUB MO LCAGS KYU LTAR BYAS PA,
,RDO RJE RGYAL PO'I RGYA CHEN YIN, ,LAG PA KHU TSUR BCANGS PA
LAS, ,G-YON GYI MTHEB MDZUB RTZE SPRAD DE, ,G-YAS KYI GUNG MO
BRKYANGS

NAS GDENG, ,RDO RJE 'DOD PA'I RGYA CHEN YIN, ,LAG PA GNYIS KYI
SOR MO RNAMS, ,SO SO'I GUNG MO TSIGS DANG POR, ,NGOS BZHI NAS NI
RTZE MO GZUGS, ,RDO RJE LEGS PA'I RGYA CHEN YIN, ,RTING

SBYAR GUNG MO'I RTZE SPRAD DE, ,MTHEB MDZUB SRIN LAG TSIGS BCAG
STE, ,DRUG CAR RTZE SPRAD MTHE CHUNG SBAS, ,RDO RJE RIN CHEN RGYA
CHEN YIN, ,MTHE BO MTHE CHUNG RTZE SPRAD NAS, ,LU GU RGYUD

DU SBREL BAR BYA, ,LHAG MA 'OD LTAR BYAS PA NI, ,RDO RJE NYI MA'I
RGYA CHEN YIN, ,LAG NGAR G-YON PA BSGRENGS NAS NI, ,RDO RJE KHU
TSUR BCANGS PA LAS, ,G-YAS PA GRU MOR GZUNG BAR

BYA; ;RDO RJE RGYAL MTSAN RGYA CHEN YIN, ,G-YON GYI STENG DU
G-YAS BZHAG NAS, ,SOR MO'I TSIGS BCAG SPRAD BYAS TE, ,KHA YI THAD
KAR GZUNG BAR BYA, ,RDO RJE BZHAD PA'I RGYA CHEN

YIN; ;G-YON GYI SOR MO'I RTZE RNAMS NI, ,MA PHRAD TZAM DU BSDUS
PA LAS, ,G-YAS KYIS 'BYED PA LTAR BYAS PA, ,RDO RJE CHOS KYI RGYA
CHEN YIN, ,G-YAS KYI LAG NGAR BSGRENGS BA LA, ,

MTHE BO MTHE CHUNG RTZE SPRAD DE, ,LHAG MA GSUM YANG BSGRENG BAR
BYA, ,G-YON PA'I KHU TSUR DKUR BRTEN PA, ,RDO RJE RNON PO'I RGYA
CHEN YIN, ,LAG PA RGYA GRAM RTZE BSNOL NAS, ,MTHE BO


@477A *, ,GNYIS KYI RTZE SPRAD DE, ,BSKOR BA LTA BUR BYAS PA NI,
,RDO RJE 'KHOR LO'I RGYA CHEN YIN, ,SOR MO NANG DU BSNOL BA LAS,
,GUNG MO RTZE SPRAD MDZUB SBYAR TE, ,MTHE BOS

GUNG MO MNAN PA NI, ,RDO RJE SMRA BA'I RGYA CHEN YIN, ,LAG PA'I
'KHRIG MA BSNOL PA LAS, ,GUNG MO GNYIS KYI TSIGS DANG POR, ,NGOS
BZHIR SA YI SOR MO BRTEN, ,RDO RJE LAS KYI

PHYAG RGYA YIN, ,LAG PA GNYIS KYI SOR MO RNAMS, ,PHAN TSUN THAGS
SU BTAGS PA LAS, ,MTHE BO GNYIS NI BSGRENG BAR BYA, ,RDO RJE
GSUNG BA'I PHYAG RGYA YIN, ,RDO RJE KHU TSUR

BCANGS PA LAS, ,MDZUB MO GNYIS NI BSGRENGS NAS KYANG, ,KHA 'GRAM
GNYIS SU GZUNG BAR BYA, ,RDO RJE GNOD SBYIN RGYA CHEN YIN, ,RDO
RJE KHU TSUR BCANGS PA LAS, ,BSNOL TE KHA NI

SBYAR NAS KYANG, ,THUGS KAR DAM DU GZUNG BAR BYA, ,RDO RJE KHU
TSUR RGYA CHEN YIN, ,RIGS KYI PHYAG RGYA BSGOMS NAS NI, ,LAG GI
'DU SHES 'DI DAG GIS, ,'DU 'PHRO MOS

PA BSKYED NAS NI, ,BCING ZHING MKHA' LA DGROL BAR BYA, ,MTHE BO
MTHE CHUNG NANG DU SPRAD, ,GUNG MO RTZE SBYAR BZHI YANG BSGRENG,
,RDO RJE 'DZIN LTAR RTING SPRAD PA, ,RDO RJE 'DZIN PA'I

PHYAG RGYA YIN, ,RTING SBYAR MTHEB MDZUB RTZE SBYAR TE, ,MDZUB
MO'I MIG TU MTHE CHUNG DRANG, ,LHAG MA RTZE GSUM LTAR BYAS PA,
,RDO RJE SPYAN GYI PHYAG RGYA YIN, ,LAG NGAR G-YON


@477B PA BSGRENGS NAS KYANG, ,SOR MO AUTPAL LTAR BYAS PA, ,G-YAS
KYI SOR MO GZUNG BAR BYA, ,RDO RJE SGROL MA'I PHYAG RGYA YIN,
,RKANG PA GNYIS KYI PUS MO DANG, ,LAG PA GNYIS KYI GRU MO RNAMS,,

SPRAD NAS LAG PA GDENGS PA NI, ,KUN TU BZANG MO'I PHYAG RGYA YIN,
,RDO RJE KHU TSUR DKUR BRTEN NAS, ,LDAN PA G-YAS SU BYO BA LAS,
,CHAGS PA'I MIG GIS LTA BA NI, ,RDO RJE SGEG MO'I

PHYAG RGYA YIN, ,G-YON BRKONG RKONG PO BYAS TE, ,G-YAS PAS GRU MO
BZUNG NAS KYANG, ,BSKOR ZHING SOR MO 'PHRO BA NI, ,RDO RJE BDUG
PA'I PHYAG RGYA YIN, ,LAG PA GNYIS NI RGYAB SBYAR NAS, ,

RDO RJE KHU TSUR BCANGS PA LAS, ,MTHE CHUNG SBREL NAS MDZUB MO
BSGRENG, ,RDO RJE LCAGS KYU MA YI RGYA, ,MTHE CHUNG LU GU RGYUD
DU SBREL, ,SOR MO RNAMS NI SO SOR BSGRENG, ,THAL MO BKAN TE

LTA BA NI; ;RDO RJE SGROL MA'I PHYAG RGYA YIN, ,SRIN LAG DANG NI
MTHE BO GNYIS, ,SO SOR RTZE MO SPRAD PA LAS, ,DPRAL BA'I THAD KAR
DRANGS PA NI, ,RDO RJE PHRENG BA'I PHYAG RGYA YIN, ,'PHAGS PA

THABS KYI ZHAGS PA PADMO PHRENG LAS, PHYAG RGYA'I LE'U STE BCU
PA'O,, ,,DE NAS DKYIL 'KHOR GYI LHA DANG LHA MO RNAMS LA PHYAG NA
RDO RJE LA SOGS PA BYANG CHUB SEMS

DPA' BRGYAD DANG 'KHOR PHAL PO CHES DBYANGS MTHUN PAR BSTOD PA,
AOm, PHYOGS BCU'I 'JIG RTEN RAB 'BYAMS NA, ,RGYAL BA GANG BZHUGS
'KHOR DANG BCAS, ,BLA MED LHA DANG LHA MO YI,,


@478A *, ,GRUB PA'I BYIN RLABS BSAM MI KHYAB, ,SEMS DPA' BCU DRUG
RIGS KYI GTZO, ,SEMS MA BCU DRUG RIGS KYI YUM, ,MTHU CHEN KHRO BO
KHRO MO DANG, ,PHO

NYAR 'JIG RTEN SKYONG BAR LDAN, ,AOm, ,SNGON GYI THUGS DAM CHEN
PO NI, ,'JIG RTEN MA LUS THAMS CAD KUN, ,RGYAL BA'I ZHING DU
SBYOR BAS NA, ,PHYAG RGYA CHEN POR BDAG SBYOR CIG ,AOm,,

DPA' BO CHEN PO MTHU LDAN RNAMS, ,THUGS RJE CHEN PO'I BYIN RLABS
KYIS, ,BDAG GI LHAG PA'I BSAM PA RNAMS, ,GRUB PAR BYIN GYIS BRLAB
TU GSOL, ,AOm, ,KHAMS GSUM

ZHING DU SBYOR LA PHYAG 'TSAL LO, ,DMIGS MED CHOS KYI SKU LA
PHYAG 'TSAL LO, ,LONGS SPYOD RDZOGS PA'I SKU LA PHYAG 'TSAL LO,
,CIR YANG SPRUL PA'I SKU LA PHYAG 'TSAL LO, ,

ZHES BSTOD NAS NYID KYI THUGS KAR ZHUGS TE ROL PAR KHRO BO'I TING
NGE 'DZIN LA SNYOMS PAR ZHUGS TE KHRO BO'I RTOG PA BSHAD DO, ,DE
NAS BCOM LDAN 'DAS DPAL RDO RJE SEMS

DPA' LA LAG NA RDO RJES 'DI SKAD CES GSOL TO, ,BCOM LDAN 'DAS, DA
LTAR DANG MA 'ONGS PA'I DUS NA GCER BU PA DANG, KUN TU RGYU LA
SOGS PAS SO SO'I RIG SNGAGS KYI

LAS KYIS MAH'A DE BA LA SOGS PA 'JIG RTEN GYI LHA DANG, GNOD
SBYIN MTHU BO CHE DANG, PHRA MEN MA THAMS CAD BSKUL NAS SEMS CAN
RNAMS KYI SROG GI BAR CHAD BGYID, 'STE


@478B BAR BGYID, SHIN TU SDUG BSNGAL BAR BGYID NA, DE LA THABS
GANG GIS BZLOG PAR BGYI, SBYOR BA GCAD PAR BGYI, BKA' STZAL PA,
LAG NA RDO RJE NYON CIG ,'DI NI ,DE BZHIN GSHEGS

PA THAMS CAD KYI SKU DANG GSUNG DANG THUGS RDO RJE'I BDAG POS
SNGON CHAD BSHAD DE, LAG NA RDO RJE, KHYOD NYID KYIS BYAS PA'I
GSANG SNGAGS DANG, SRID PA ZAD PAR BYAS PA'I GSANG

SNGAGS THAMS CAD KYANG ZLOG PAR BYED DO, ,GNON PAR BYED DO,
,SBYOR BA GCOD PA BYED NA KUN TU RGYU LA SOGS PA GZHAN LTA CI
SMOS, DE NAS BCOM LDAN 'DAS KYIS RDO RJE MTSON CHA'I

TING NGE 'DZIN LA SNYOMS PAR ZHUGS NAS SKU DANG GSUNG NGANG THUGS
RDO RJE LAS GSANG SNGAGS ZLOG CING GNON PA DANG, SBYOR BA GCOD PA
ZHES BYA BA 'DI GSUNGS SO, ,AOm BADZRA DZVA LA BADZRA

H'Um; MANTRA SUMBHA NI, AOm BADZRA DZVA LA H'Um, AOm BR'Um H'Um
BR'Um TR'Am BR'Um H'Um BR'Um HR'I:BR'Um A'A BR'Um, 'DI GSUNGS MA
THAG TU PHYOGS BCU NAS MTSON CHA'I CHAR CHEN PO PHAB STE LAG NA
RDO RJE NYID

KYANG KHA BUB TU 'GYEL NAS KHRAG SKYUG PAR GYUR TO, ,LHA DANG
GNOD SBYIN THAMS CAD KYANG BRGYAL TE LUS DUM BUR CHAD PAR GYUR
TO, ,DE NAS BCOM LDAN 'DAS KYIS DE DAG GI SBYOR BA

CHAD PAR RIG NAS SLAR BSLANG STE, AOm BADZRA SATVA R'A DZA DZHA,
DE NAS BCOM LDAN 'DAS KYIS LAG NA RDO RJE LA BKA' STZAL PA, LAG
NA RDO RJE, KHYOD KYIS KYANG 'DI LAS 'DA' BAR MA


@479A *, ,BYED CIG ,KHYOD KYI 'KHOR THAMS CAD KYANG 'DI LAS 'DA'
BAR BYED NA THAMS CAD BRLAG PAR 'GYUR RO, ,DE BZHIN DU LAG NA RDO
RJE KHYOD KYIS KYANG

LHA DANG GNOD SBYIN THAMS CAD LA BSGO ZHIG ,DE NAS LAG NA RDO
RJES GSOL PA, BCOM LDAN 'DAS, 'DI NA SRID PA THAMS CAD 'DUL BAR
BGYID PA, MTHU BO CHE THAMS CAD

'DUL BAR BGYID PA, MTHU BO CHE THAMS CAD KYI NGA RGYAL GCOG PA
BDAG LAGS TE, JI LTAR BCOM LDAN 'DAS SH'AKYA THUB PAS MTHU STOBS
DANG LDAN PA'I SLAD DU BDAG GI MING

YANG LAG NA RDO RJE ZHES BTAGS NA, 'DIR RDO RJE SEMS DPA' BCOM
LDAN 'DAS KYI BYIN GYI RLABS KYIS 'DI SMRAS PAS, BDAG KYANG KHRAG
TU SKYUG CING 'GYEL BAR GYUR NA GZHAN

LTA CI SMOS, 'DI NI, 'DA' BAR DKA'O, ,DE BZHIN DU LHA DANG GNOD
SBYIN RNAMS LA YANG BSGO'O, ,DE NAS BCOM LDAN 'DAS KYIS MA 'ONGS
PA'I DUS NA GSANG SNGAGS 'DI

SGRUB PA'I CHO GA BSHAD DE, MAm LAS NYI MA'I DKYIL 'KHOR DU,
,DPAL CHEN KHRAG 'THUNG SPYAN DRANG NGO, ,SKU NI DUD KA CHEN PO
LA, ,DBU SKRA KHAM NAG RAL PA CAN, ,DBU GSUM

PA LA PHYAG DRUG STE, ,DMAR DANG DUD KA NAG PA YIN, ,G-YAS KYI
GSUM NA THOGS PA NI, ,STI RA'I DBYUG PA CHEN PO DANG, ,DUNG CHEN
DMAR GYIS BKANG BA LA, ,RDO RJES


@479B DKRUG CING MTHUN PAR BRTAG ,G-YON GYI GSUM NA THOGS PA NI,
,STI RA'I RGYU MA'I ZHAGS PA DANG, ,KHYUD GI KHRAG CHEN THOGS PA
DANG, STI RA PHRA MO'I GSUS PA NAS, ,GLO SNYING NANG GROL

'DREN CING ZA, ,GTZUG TU RNAM PAR SNANG MDZAD NYID, ,AOm PHRAG
G-YAS LA AAKshO BHYA: H'Um, G-YON RATNA SAMBHA BA TR'Am, RKANG
G-YAS A'A:MO GHA SIDDHI A'A: G-YON NA AA MI T'A BHA STE HR'I:,
BRUm

LAS RDO RJE 'KHOR LO LA, ,RDO RJE RNAMS NI RIG SNGAGS BRTAG ,KOO
RI DANG NI TZOO RI DANG, ,PRA MO HA DANG BEETTA LI, ,GZHAN YANG
BYA GHRi MU KH'A DANG, ,SIDHA LA SOGS MGYOGS MA RNAMS, ,

STI RA LA NI 'BRU TSUGS SU, ,LTA ZHING RTOD PA'I TSUL BZHIN GNAS,
,HA HA DE NAS SKAD CIG LA, ,RIG SNGAGS NYID DANG RBOD GTONG BCAS,
,DGUG PA'I PHO NYAR BRTAG PAR BYA, ,RAS

SAM GRO GA'AM RTZA RNAMS LA, ,KHRO BO'I GZUGS SU BRIS PA 'AM,
,YANG NA SKUD PA NAG POS BCING, ,HA HA GAD MO CHEN PO DANG, ,RDO
RJE SKUL BA'I GLU BLANGS TE, ,PHO NYA RNAMS LA

MNGAG PAR BYA, ,DE NAS RIG SNGAGS BZUNG NAS KYANG, ,RTZA YI GZUGS
LA GNAS PA DANG, ,'KHOR LO LA SOGS MTSON CHA YIS, ,DE DAG PHYE
MAR BRLAG PAR BYA, ,BADZRA TZAKRA H'Um,

PHYE MAR DE DAG GTUBS NAS NI, ,THOD PA GZHU DANG BCAS PA YIS,
,HOM KHUNG GRU GSUM SGO CAN DU, ,RAm ZHES BYA BA'I ME SBAR TE,
,DRANG SRONG 'KHOR BCAS G-YAB MOS 'BOD, ,DE


@480A *, ,NAS RIG SNGAGS BSREG PAR BYA, ,DE LTAR LHA DANG BDAG
SBYAR NA, ,RNAM LNGA'I CHAS DANG LDAN PAR BYA, ,MA MO CHEN MO SHA
LA SPYON, ,'BYUNG PO'I SHA NI ZAN

BAS ZHIM, ,'BYUNG PO'I KHRAG NI CHANG BAS ZHIM, ,MA MO CHEN MO
KHRAG LA SPYON, ,GLU DANG GAR DANG GAD RGYANGS KYIS, ,SO SOR
MCHOD DE BSGRUB PAR BYA, ,ZIN PA'I SEMS CAN GANG

YANG RUNG, ,DE DAG SKUD PA NAG POS BCING, ,DE YANG DUM BUR GCAD
PAR BYA, ,DE NAS MI DE SNGA MA BZHIN, ,TSE GNAS BYA PHYIR 'BRU
LNGA YIS, ,GNAS LNGA DAG TU RNAM BKOD DE, ,

ZIN PA'I SEMS CAN BSRUNG BAR BYA, ,TSA ZHING RTZUB PA'I SHING
DANG NI, ,SHA DANG CHANG DANG YO BYAD RNAMS, ,NAG CING TSA BAR
RNAM SBYAR TE, ,LHA CHEN RNAMS LA MCHOD PAR BYA, ,DE

NAS LAS RNAMS GRUB PA DANG, ,HA HA LA SOGS GAD MO DANG, ,GLU DANG
RDO RJE DBYUG PA YIS, ,LHA RNAMS BDAG LA THIM PAR BYA, ,'DI NI
BDAG NYID SRUNG BA DANG, ,LAS

RNAMS THAMS CAD GRUB PAR BYED, ,SHAR PHYOGS NA PHRA MEN MA KOO RI
KHA DOG SNGON MO PHYAG GNYIS PA STE, G-YON BHANDHA TZANDAN DMAR
GYIS BKANG BA THOGS PA, G-YAS NA ZHING

CHUNG NGU'I DBYUG BA THOGS PA, AOm BADZRA GOO R'I DZA DZA H'Um
ZHES STONG RTZA BRGYAD BZLAS TE BCOL NA, SANGS RGYAS KYANG DGUG
NUS NA GZHAN LTA CI SMOS, CHE GE MO ZHIG KHUG CIG


@480B CES BCOL NAS GTOR MA DANG TZANDAN DMAR CHEN AARGHAm LA AOm
RU LU RU LU H'Um BHYO ZHES BRJOD CING AARGHAm LAN GSUM DU BSGRENG
NGO, ,LHO PHYOGS NA TZOO RI KHA DOG SER MO PHYAG NA MDA' GZHU
'GENGS

PA; AOm BADZRA TZOO R'I H'Um DZA ZHES STONG RTZA BRGYAD BZLAS TE
BCOL NA, PHYAG NA RDO RJE'I MTHU YANG RDUL TZAM YANG MED PAR RKU
NUS NA GZHAN LTA CI SMOS, NUB PHYOGS NA PRA MO HA DMAR MO PHYAG
NA CHU SRIN GYI

RGYAL MTSAN THOGS PA, AOm BADZRA PRA MO H'A H'Um DZA ZHES STONG
RTZA BRGYAD BZLAS TE BCOL NA, PHYAG NA RDO RJE YANG RANG GI MTHU
BZHAG NAS DBANG DU 'ONG NA GZHAN LTA CI SMOS, BYANG PHYOGS NA
BEETTA

LI KHA DOG NAG MO PHYAG G-YON ZHING CHUNG DU 'DZIN CING ZA BA,
G-YAS NA RDO RJE 'PHYAR BA, AOm BADZRA BEETTA L'I H'Um DZA ZHES
STONG RTZA BRGYAD BZLAS TE BCOL NA, 'JIG RTEN DANG 'JIG RTEN LAS

'DAS PA'I DNGOS GRUB THAMS CAD KYANG 'GRUB NA 'JIG RTEN GYI SGRUB
PA PHRAN TSEGS LTA CI SMOS, SHAR LHO'I MTSAMS NA PUKKA SI KHA DOG
DMAR SER PHYAG GNYIS ZHING CHUNG DU'I BA SU TA

'DREN CING ZA BA AOm BADZRA PUKKA S'I H'Um DZA ZHES STONG RTZA
BRGYAD BZLAS TE BCOL NA, PHYAG NA RDO RJE YANG 'CHING ZHING 'DREN
PAR NUS NA GZHAN BCING ZHING ZA BA LTA CI SMOS, LHO NUB KYI
MTSAMS

NA GHASMA RI KHA DOG LJANG KHU PHYAG G-YON NA BHANDHA TZANDAN
DMAR POS BKANG BA RDO RJES DKRUG CING GSOL PA, AOm BADZRA GHASMA
R'I H'Um DZA ZHES STONG RTZA BRGYAD BZLAS TE BCOL NA, PHYAG NA
RDO


@481A *, ,RJE YANG MYOS PAR NUS NA GZHAN LTA SMOS KYANG CI DGOS,
NUB BYANG GI MTSAMS NA BADZRA KARMA KHA DOG LJANG KHU ZHING CHUNG
DU LAG PA GNYIS KYIS BZUNG STE SNYING

GA NAS ZA BA, AOm BADZRA KARM'A H'Um DZA ZHES STONG RTZA BRGYAD
BZLAS TE BCOL NA, LAS GANG BYA BA THAMS CAD 'GRUB BO, ,BYANG SHAR
GYI MTSAMS NA TZAndA LI KHA DOG SER SKYA PHYAG G-YAS NA ZHING

CHUNG NGU'I BHANDHA 'DZIN PA, G-YON GYIS ZHING DBYUG 'DZIN PA,
AOm BADZRA TZAndA L'I H'Um DZA ZHES STONG RTZA BRGYAD BZLAS TE
BCOL NA, ZA MA DANG MA NING YANG RGYUD 'PHEL BAR BYED NA DBANG PO

TSANG ZHING NYAMS PA MED PA LA RGYUD 'PHEL ZHING TSE DANG DBANG
THANG 'PHEL BAR BYA BA LTA CI SMOS TE, PHRA MEN MA 'DI RNAMS
'PHRIN LAS BSKUL BA'I TSE ARGHAm DANG GTOR MA 'BUL BA

NI; GONG DU SMOS PA BZHIN DU BGYI'O, ,KHROS NA THAMS CAD PHYAG NA
TRI SH'U LA 'BAR BA, G-YON RDE'U CHUNG BSNAMS PA, GDAN ME SMUG
NAG ,SKU'I KHA DOG NAG MO LA KHRAG DANG ZHAG

DANG THAL BA'I THIG LES TSOM BUR BYAS SHING BA SU TAS RKED PA
BCINGS PA, GSER GYI PAGS PA GO ZUR BGOS PA SROD TA AA DZA NAS LUS
BRGYAN TE GCER BU'I TSOGS SMUG NAG

'BAR BA, G-YON RDE'U CHUNG BSNAMS PA, G-YAS ME SMUG KUN KA KHA
DOG NAG MO LA 'JIG RTEN GYI KHAMS BSREGS SHING ZAD PAR BYAS NAS
SLAR DPAL CHEN PO'I SKU LA


@481B THIM PAR BYA'O, ,DA NI, PHYI RIM BSHAD PAR BYA'O, ,SHAR
PHYOGS SU SIDHA MU KH'A KHA DOG SER MO ZHING CHUNG KHA NA THOGS
PA, LAG PA G-YAS G-YON BSNOL BA, SENG+GE'I MGO CAN,

LHO PHYOGS NA BY'A GHRi MU KH'A KHA DOG DMAR MO LAG PA GNYIS
BSNOL TE MDUN NA ZHING GNAS PA LA LTA BA, STAG GI MGO CAN, NUB
PHYOGS SU SRIN GLA MU KH'A KHA DOG NAG MO LAG PA GNYIS

ZHING CHUNG NGU 'DZIN CING LCES BLNGAG PA, WA MGO CAN, BYANG
PHYOGS NA SHVA NA MU KH'A KHA DOG MTHING GA ZHING LAG PA GNYIS
KYIS KHONG DRAL TE LTA BA KHYI MGO CAN, SHAR LHO'I

MTSAMS KRi dHA MU KH'A KHA DOG DMAR NAG ZHING CHUNG NGU'I BA SU
TA KHA NA THOGS PA, LAG PA G-YAS BHANDHA, G-YON GRI THOGS PA BYA
RGOD KYI MGO CAN, LHO NUB MTSAMS NA KANGKA

MU KH'A KHA DOG DKAR DMAR PHRAG PA G-YON PA LA ZHING BKAL ZHING
RKANG PA NAS BZUNG BA, G-YAS PA MGO 'DZIN PA BYA KANGKA'I MGO
CAN, MCHU RING, THOR TO GUG, ZE BA DMAR MO, ,

NUB BYANG MTSAMS NA K'A KA MU KH'A KHA DOG NAG MO BYA ROG GI MGO
CAN MCHUS ZHING THOGS PA, LAG PA G-YON PAS PADMA BANDHA 'DZIN PA,
BYANG SHAR MTSAMS SU A'U L'U KA MU

KH'A KHA DOG SNA TSOGS LAG PA G-YON PA DUNG CHEN KHRAG GIS BKANG
PA LA 'THUNG BA, LAG PA G-YAS PA RDO RJE LCAGS KYU 'DZIN PA 'UG
PA'I MGO CAN, NANG RIM 'UG PA'I 'KHOR


@482A *, ,GYIS BSKOR, DE'I PHYI RIM BYA ROG GI 'KHOR GYIS BSKOR,
DE'I PHYI RIM BYA KANGKA MCHU RING GI 'KHOR GYIS BSKOR, DE'I PHYI
RIM BYA RGOD KYI 'KHOR GYIS BSKOR

DE DAG THAMS CAD KYANG ZHING MANG PO GSAR RNYING SPUNGS PA'I
STENG NA ZHING LA RTOD PA'I PHYIR 'THAB PA'I TSUL STON PA SHA
STAG GO ,DE DAG GI SNYING PO 'DI RNAMS SO, ,H'Um HA HE PHAt H'Um,

'DI KUN 'BRU RE RE YANG LAN BZHI BZHI BRJOD DO, ,H'Um GIS GTZO BO
BSKYED, HAS NANG GI LHA MO BSKYED, HES PHYI'I LHA MO BSKYED, PHAt
KYIS THAMS CAD KHROS PAR BSKUL, H'Um GIS

THAMS CAD KYI YE SHES KYI 'OD ZER 'BAR BAS PHYOGS BCUR KHYAB PAR
BGYI'O, ,LHA MO BLO LDAN TSOGS KYI BDAG ,HE RU DPAL LA PHYAG
'TSAL LO, ,SLOB DPON LA NI BRNYAS

BYED DANG, ,RNAL 'BYOR BAR DU GCOD PA DANG, ,DAM TSIG GNYAN PO
DRAL PA DANG, ,RDO RJE SPUN LA 'KHU BYED RNAMS, ,KHYED KYIS RDUL
DU BRLAGS NAS NI, ,GNOD SEMS

MA LUS GTAN NAS PHYUNG, ,DPAL CHEN PO STAN DANG GA NA'I GNAS SU
TSOGS CHEN PO LA GSHEGS PA'I TSE SKU GSUNG THUGS KYI KHRO BO'I
GZI BYIN GYIS GDUG PA THAMS CAD GTAN

NAS 'BYIN CING LONGS SPYOD CHEN PO 'GYING ZHING 'GYING BA'I GLU
BLANGS TE THAMS CAD DGYES PAR MDZAD PA'I DBYANGS 'DIS DGYES PAR
MDZAD DO, ,RDO RJE PADMO'I PHYAG RGYA DPRAL BAR


@482B BCINGS TE 'PHYAR NAS MCHONG ZHING 'KHOR THAMS CAD GCER BUR
BYUNG NAS SKRA GSHIG CING BRGYUGS TE SNGAGS 'DI GSUNGS SO, ,AOm
AE A'A RA LI HO:HR'Im HR'Im HR'Im HR'Im, DE NAS TSOGS SU GSHEGS
NAS

'KHOR THAMS CAD LA SPYAN BGRAD PAS GZIGS SHING 'DZUM PA'I BRDA HA
HA SAm SAm SGRA PHYUNG STE 'KHOR THAMS CAD KYIS MGRIN GCIG TU
DBYANGS 'DIS GTZO BO LA BSTOD DO, ,AE MA'O CHOS

KYI DON BYUNG BA, ,CHOS DON DAG PA BDAG MED PA, ,NAM MKHA' DANG
NI MNYAM PA'I GNAS, ,RDO RJE RGYAL LA PHYAG 'TSAL LO, ,ZHES BSTOD
PAS GTZO BO MNYES NAS 'KHOR THAMS CAD LA

GZIGS SHING DAM STZAL BA'I DBYANGS 'DI GSUNGS SO, ,KHA GA LYA SHA
TA BA KA ,AA LA LA LA HO:, MA H'A PANYTZA AA MRi TA, KHA RAm YO
GI NI, KHA RAm t'A KI NI, AA LA LA HO:, BHA GA W'A NA

KHA KHA KHA, LHA MO RNAMS RNGA RDUNG, DBYANGS LEN, RGYUD GSUM GYI
TSIG, TE GHEm TE GHEm, TE GHEm ,TE GHEm, TA GHOm, GHOm GHOm GHOm,
'PHAGS PA THABS KYI ZHAGS PA PADMO PHRENG LAS,

RIG SNGAGS GCOD PA'I LE'U STE BCU GCIG PA'O,, ,,SEMS DPA' CHEN PO
NYON CIG ,BSKAL PA'I ME LTAR 'BAR BA YI, ,'OD ZER 'DU 'PHRO'I
KLONG DKYIL NA, ,KHRO

BO CHEN PO RNAMS BZHUGS PA, ,BRKYANG BSKUM TSUL GYIS GNAS PA STE,
,DBUS KYI KHRAG 'THUNG CHEN PO NI, ,DBU DGU PHYAG KYANG BCO
BRGYAD DE, ,GSHOG PA RDO RJE GTAMS PA GDENGS, ,


@483A *, ,ZHABS KYANG BRGYAD DU RNAM PAR BSTAN, ,DE YI DKYIL
'KHOR KHRO BO NI, ,DBU GSUM PHYAG DRUG GSHOG PA CAN, ,ZHABS DRUG
RDO RJE'I BRAG STENG NA, ,'JIG

RTEN SKYONG BAS 'DUD TSUL LO, ,DE YI PHO NYA BKA' NYAN NI, ,RDO
RJE PHRA MEN GTUM BAG CAN, ,'JIGS PA'I GZUGS CAN MANG PO STE, ,DE
DAG CIR YANG 'GRUB PAR BYED, ,'PHAGS

PA THABS KYI ZHAGS PA PADMO PHRENG LAS, KHRO BO'I DKYIL 'KHOR
THAMS CAD KYI LE'U STE BCU GNYIS PA'O,, ,,RDO RJE SRIN MO CHEN MO
NI, ,'JIGS BYED CHEN MOR SNANG BA

STE; ;PHYAG KYANG SRIN PO CHEN PO LTAR, ,MTHUN TE ZHABS KYANG DE
DANG 'DRA, ,DE LTA BU YI DKYIL 'KHOR DU, ,RIN CHEN ME TOG BOR NAS
NI, ,LCAGS LA BAB PA'I LHA DE NI, ,GNYER

NA 'GRUB PAR THE TSOM MED, ,DGE DANG MI DGE'I CHOS RNAMS LA,
,LHAG PAR BSTEN PAR MI BYA STE, ,MNYAM NYID RIG PA'I KLONG ZHUGS
NAS, ,CI LA THOGS PA MED PAR SPYOD,,

RDO RJE DBYUG BA BLANGS NAS SU, ,G-YAB MO LNGA YANG G-YAB PAR
BYA, ,DE NAS DKYIL 'KHOR BZHUGS PAR BRTAG ,MCHOD PA CHEN PO DBUL
BAR BYA, ,SE GOL GTOGS PA TZAM

GYIS KYANG, ,MGYOGS MAS PHYOGS BCU GAR YANG PHYIN, ,DE LA ZHEN
NAS 'GRO BYED PA, ,BYA ROG MGO CAN LA SOGS KUN, ,SBED BYED MA YIS
SBAS PA NI, ,MTHU CHEN LHA SRIN


@483B GANG GIS KYANG, ,DE LA MTHONG BAR MI NUS NI, ,GZHAN GYIS
MTHONG BAR GA LA NUS, ,SKUL BYED LAS NI GZHEN 'DEBS YIN, ,MGYOGS
MA'I LAS NI PHYIN PAR 'GRO, ,GSOD MA'I LUS

NI GRUB PA YIN, ,SO SOR MA BSGRUBS NYID 'GRO MA, ,'PHAGS PA THABS
KYI ZHAGS PA PADMO PHRENG LAS, RDO RJE SRIN MO'I LE'U STE BCU
GSUM PA'O,, ,,AOm BADZRA KRO DHA SA MA

YA H'Um, AOm BADZRA KRO DHA SA MA YA PHAt, AOm BADZRA KRO DHA SA
MA YA STVAm, AE HYE HI BHA GA W'A NA DZA:H'Um BAm HO:, RU LU RU
LU RU LU H'Um, AOm BADZRA KRO DHA SHR'I HE RU KA H'Um, AA AA AA
H'Um PHAt, AOm BADZRA

KRO DHA H'Um K'A RA H'Um, GARDZA GARDZA GARDZA H'Um PHAt, AOm
BADZRA KO DHA BI DZA YA H'Um, HA NA HA NA HA NA H'Um PHAt, AOm
BADZRA KRO DHA N'I LA DAndA H'Um, DA HA DA HA DA HA H'Um PHAt,
AOm BADZRA KRO DHA YA M'ANTA KA H'Um,

PA TZA PA TZA PA TZA H'Um PHAt, AOm BADZRA KRO DHA A'ARYA AA TZA
LA H'Um, BANDHA BANDHA BANDHA H'Um PHAt, AOm BADZRA KRO DHA HA YA
GR'I BA H'Um, HU LU HU LU HU LU H'Um PHAt, AOm BADZRA KRO DHA AA
PA R'A RDZA TA H'Um

TIshthA TIshthA TIshthA H'Um PHAt, AOm BADZRA KRO DHA AA MRi TA
KUndA LI H'Um, TZTSINDHA TZTSINDHA TZTSINDHA H'Um PHAt, AOm
BADZRA KRO DHA TREE LO KYA BI DZA YA H'Um, BHINDHA BHINDHA
BHINDHA H'Um PHAt, AOm BADZRA KRO DHA MAH'A BA LA H'Um,

SPHO tA SPHO tA SPHO tA H'Um PHAt, 'PHAGS PA THABS KYI ZHAGS PA
PADMA PHRENG LAS, KHRO BO BCU'I RTZA BA'I SNGAGS DANG LAS KYI
SNGAGS RIL 'DUS PA'I LE'U STE BCU BZHI PA'O,, ,,


@484A *, ,AOm BADZRA KRO DHE H'Um, HA LA HA LA HA LA HA LA HA
H'Um, AOm BADZRA KRO DHA H'Um, RU LU RU LU RU LU RU LU RU LU
H'Um, MA MA MA MA MA H'Um, BHYO BHYO BHYO BHYO BHYO H'Um,
DZA:DZA:DZA:H'Um H'Um H'Um,

'PHAGS PA THABS KYI ZHAGS PA PADMO PHRENG LAS, RDO RJE SRIN MO'I
SNGAGS KYI LE'U STE BCO LNGA PA'O,, ,,MNYAM PA NYID DU RTOGS BYAS
NAS, ,BSKUL ZHING GSIGS PA

THAMS CAD KYANG, ,PHYAG RGYA YIN ZHES RGYAL POS BSHAD, ,MDO TZAM
DU NI 'DI LTAR BRTAG ,LAG PA THAL SBYAR GYEN DU BSGRENG, ,RKANG
PA MTHIL SBYAR THUR DU GZUGS, ,TSIGS

CHEN BZHI YANG GCAG PAR BYA, ,MGO DANG MTSAN YANG SNYING POR
BRTAG ,RDO RJE RTZE GCIG RTZE DGU DANG, ,BCU GCIG TU YANG RNAM
BRTAGS TE, ,'DI NI KHRAG 'THUNG CHEN PO YI,,

PHYAG RGYA YIN PAR DPA' BOS BSHAD, ,LAG NA THAL SBYAR GYEN DU
BSGRENG, ,RKANG PA PHRAL NAS BRKYANG BSKUM ZHING, ,GOM PA'I STABS
KYIS GAR BYED PA, ,'DI NI H'Um GI RGYA CHEN

YIN; ;RKANG PA PHRAL MTHIL ZUR DU GZUGS, ,LAG PA PHRAL NAS GAR
BYED CING, ,STABS SU MCHOD PAR BYED PA NI, ,'DI NI STOBS CHEN
PHYAG RGYA YIN, ,RKANG PA G-YON GYIS

G-YAS LA 'KHYUD, ,LAG PA GAR THABS BSKOR NAS KYANG, ,THAL MO DRAG
TU BRDABS PA NI, ,RNAM PAR RGYAL BA'I PHYAG RGYA YIN, ,LAG PA
G-YAS G-YON MTHE BO YIS, ,MTHE'U


@484B CHUNG SEN MO'I MTHIL DU GNON, ,GDENGS PA'I THABS SU BSGRENG
BA NI, ,DBYUG SNGON CAN GYI PHYAG RGYA YIN, ,LAG PA G-YAS PA'I
KHU TSUR GYIS, ,RDEG PA'I THABS SU GDENGS PA DANG, ,

G-YON PA DKU LA BRTEN PA NI, ,GSHIN RJE 'JOMS PA'I PHYAG RGYA
YIN, ,LAG PA G-YAS PA'I THAL MO YIN, ,GDAB PA'I THABS SU GDENGS
PA DANG, ,G-YON GYIS 'DZIN PA LTAR BYAS PA, ,

MI G-YO MGON GYI PHYAG RGYA YIN, ,LAG PA THAL MO SBYAR NAS NI,
,GUNG MO RGYAB TU BSNOL BAR BYA, ,MTHE BO GNYIS KYANG PHRAL TE
BSGRENG, ,SPYI BOR BZHAG PA GRE BA'I RGYA, ,RKANG PA G-YAS

PA THUR DU GZUGS, ,LAG PA G-YAS PA GYEN DU BSGRENG, ,G-YON PA'I
RKANG PA LAG 'PHYAR BA'I, ,GZHAN GYIS MI THUB PHYAG RGYA YIN,
,LAG PA G-YAS G-YON DKUR BRTEN TE, ,

RKANG PA GSHIBS TE MCHOD BA NI, ,BDUD RTZI 'KHYIL BA'I PHYAG RGYA
ZHES, ,DPA' BO CHEN POS YANG DU BSHAD, ,LAG PA G-YAS G-YON BSNOL
BA DANG, ,RKANG PA BRKYANG BSKUM BYAS PA NI, ,KHAMS

GSUM RGYAL BA'I PHYAG RGYA ZHES, ,MGON PO DPA' BOS YANG DU BSHAD,
,LAG PA G-YAS G-YON SPRUGS PA DANG, ,LUS KYANG DRAG TU GSIGS PA
NI, ,RDO RJE PHRA MEN MA RNAMS KYI, ,PHYAG

RGYA YIN PAR 'DREN PAS BSHAD, ,PHYAG RGYA 'DI DAG BCINGS NAS NI,
,STABS CHEN DRAG TU MCHONGS BYAS NA, ,KHAMS GSUM DAG LAS MCHONGS
PAR 'GYUR, ,GZHAN YANG GO 'PHANG THAMS


@485A *, ,CAD KUN, ,'GRUB PAR GYUR TE THE TSOM MED, ,RIG PA'I
SKYES BU CHEN POS BSHAD, ,'PHAGS PA THABS KYI ZHAGS PA PADMO
PHRENG LAS, PHYAG RGYA'I LE'U STE BCU

DRUG BA'O,, ,,'KHOR LO CHEN PO RTZIBS BRGYAD PA'I, ,DKYIL DU
KHRAG 'THUNG SPYAN DRANGS TE, ,MDUN DU H'Um YANG SPYAN DRANG NGO,
,RGYAB TU STOBS CHEN SPYAN DRANGS NAS, ,'KHOR

LO RTZIBS KYI STENG DAG TU, ,BCU BO RNAMS KYANG GO RIM BZHIN, ,SO
SO'I GNAS SU SPYAN DRANGS TE, ,DMAR GYI ARGHAm GSOL NAS NI,
,MCHOD YON GZHAN YANG DBUL BAR BYA, ,RDO

RJE DBYINGS KYIS BSTOD BYAS TE, ,DE NAS LAS RNAMS BSGRUB PAR BYA,
,ZHE SDANG RDO RJE 'KHOR BCAS PAS, ,'JIG RTEN KHAMS NI RAB 'BYAMS
KUN, ,KHROS PAS YUD TZAM RLAG

MDZAD DE, ,BRLAGS PAR MA GYUR GANG YANG MED, ,'PHAGS PA THABS KYI
ZHAGS PA PADMO PHRENG LAS, LAS KYI LE'U STE BCU BDUN PA'O,, ,,RDO
RJE PHRA MEN SBYOR BA

YIS; ;YUD TZAM GYIS NI DE BKUG NAS, ,RTOD PA'I TSUL DU RAB BSTABS
NA, ,LHA YANG RUNG STE BZLOG PAR 'GYUR, ,'UG PA'I MGO CAN LA SOGS
PA'I, ,PHRA MEN MA RNAMS

RBAD BYAS TE, ,MIG DANG RNA BA SNA DANG LCE, ,DE YI SEMS 'PHROG
SGOM NYAMS 'GYUR, ,PHRA MEN RNAMS NI RBAD BYAS TE, ,DE YI SGRUB
PA'I BAR GCOD CING, ,GSANG STE


@485B 'KHRUG PAR BSGOMS BYAS NA ,SGRUB PA NYAMS SHING 'BYE BAR
'GYUR, ,'PHAGS PA THABS KYI ZHAGS PA PADMO PHRENG LAS, DRAG PO'I
LAS KYI LE'U STE BCO BRGYAD PA'O,, ,,

HOM KHUNG ZUR GSUM GDENGS PA LA, ,RDO RJE MDA' GZHU LDAN BYAS TE,
,THOD PA DAG GIS RNAM PAR BRGYAN, ,SPYAN DRANGS BSREGS NA LHA
YANG 'CHI, ,PHRA MEN MNGAGS TE BKUG NAS NI, ,

THAB KUN BSREGS NA MOD LA 'CHI, ,GSUM DANG BSRES PA'I SHA RNAMS
KYIS, ,LHA RNAMS THAMS CAD MCHOD PAR BYA, ,RDO RJE GLU NI BLANGS
NAS SU, ,'BYUNG PO'I SHA NI SHIN TU ZHIM, ,'BYUNG

PO'I KHRAG NI SHIN TU ZHIM, ,'BYUNG PO'I RUS PA ZHIM PA STE,
,GSOL TE THAMS CAD DGYES PAR MDZOD, ,'PHAGS PA THABS KYI ZHAGS PA
PADMO PHRENG LAS, DRAG PO HOM GYI LE'U STE BCU

DGU PA'O,, ,,LCAGS SAM NAG PO'I SHING RNAMS LA, ,MGO BO RGYA MDUD
RTZE ZUR GSUM, ,KHRO BO KHRO MO RNAMS BSGOMS TE, ,BTAB NA LHA
YANG BRLAG PAR 'GYUR, ,'PHAGS

BA THABS KYI ZHAGS PA PADMO PHRENG LAS, DRAG PO PHUR PA'I LE'U
STE NYI SHU PA'O,, ,,LCAGS PHYE DUG DANG RDO PHYE DANG, ,KHRAG
LAS SPRUS TE BSRES PA DANG, ,MUD GA'I TSAN

DANG SBYOR BA DAG ,SBYOR BAS GTOR NA DE BRLAG 'GYUR, ,'PHAGS PA
THABS KYI ZHAGS PA PADMO PHRENG LAS, DRAG PO'I GTOR MA'I LE'U STE
NYI SHU GCIG PA'O,, ,,KHRO


@486A *, ,MO'I DKYIL 'KHOR GTUN KHUNG DU, ,KHRO BO'I THO BAS
BRDUNGS PA YI, ,RDO RJE GTUN PHRUGS BSGOMS BYAS NA, ,LHA YANG
RUNG STE BRDUNGS PAR 'GYUR,

'PHAGS PA THABS KYI ZHAGS PA PADMO PHRENG LAS, DRAG PO'I SBYOR
BA'I LE'U STE NYI SHU GNYIS PA'O,, ,,DRAG PO'I LAS KYIS BSGRUBS
PA RNAMS, ,'KHOR BA'I LAM LNGA

SGO BCAD NAS, ,RNAM SHES H'Um GIS BSDUS BTUMS TE, ,'OG MIN BLA
MED GNAS MCHOG NA, ,GTZO BO LNGA DANG GTZO MO LNGA, ,SEMS DPA'
DANG NI SEMS MA DANG, ,KHRO BO DANG NI

KHRO MO RNAMS, ,SBYOR BA'I LHUMS SU PHAt KYIS 'PHANG, ,'PHAGS PA
THABS KYI ZHAGS PA PADMO PHRENG LAS, GNAS BSTABS PA'I LE'U STE
NYI SHU GSUM PA'O,, ,,ZLA GAM

DKYIL 'KHOR RTZIBS BRGYAD PA, ,KHRO BO KHRO MO SPYAN DRANGS TE,
,MCHOD PA GLU LA SOGS PAS MCHOD, ,DE NAS LAS RNAMS BRTZAM PAR
BYA, ,CHAGS PA'I RDO RJE 'KHOR BCAS

PA; ;'JIG RTEN KHAMS NI RAB 'BYAMS KUN, ,CHAGS PAS YUD LA DBANG
MDZAD DE, ,DBANG DU MA GYUR GANG YANG MED, ,RDO RJE PHRA MEN
MNGAGS NAS SU, ,BKUG NAS KHRO BO

CHEN PO YIS, ,CHAGS PA'I TSUL GYIS DE LUS LAS, ,DPA' DANG GZI
BRJID BSDUS NAS 'GRUB, ,PHRA MEN RNAMS NI MNGAGS NAS SU, ,DE YI
MIG RNA SNA DANG LCE, ,LUS DANG


@486B SEMS BSGYUR RNAMS BSGOMS NA, ,KUN LA MDZES SHING DGA' BAR
'GYUR, ,'PHAGS PA THABS KYI ZHAGS PA PADMO PHRENG LAS, DBANG GI
LAS BSTAN PA'I LE'U STE NYI SHU BZHI PA'O,, ,,

HOM KHUNG ZLA GAM GDENGS PA LA, ,RDO RJE ZHAGS PAS BRGYAN PAR
BYA, ,DE NAS LHA RNAMS SPYAN DRANGS TE, ,MI PHAN RNAM RTOG BSREGS
NA 'GRUB, ,'PHAGS PA THABS KYI ZHAGS PA PADMO PHRENG

LAS; DBANG GI HOM GYI LE'U STE NYI SHU LNGA PA'O,, ,,ZANGS SAM
KHA DOG DMAR PO'I SHING, ,MGO BO RGYA MDUD RTZE ZLA GAM, ,MGO LA
KHRO BO'I 'KHOR BSGOMS TE, ,BTAB NA

NGES PAR DE DBANG BSGYUR, ,'PHAGS PA THABS KYI ZHAGS PA PADMO
PHRENG LAS, DBANG GI PHUR PA'I LAS BSHAD PA'I LE'U STE NYI SHU
DRUG PA'O,, ,,ZANGS PHYE DANG NI BU RAM DANG,,

DMAR PO'I 'BRAS CAN LA SOGS PA, ,SBYAR BAS GTOR MA GTANG BAR BYA,
,MTHONG BAS NGES PAR DE DBANG 'GYUR, ,'PHAGS PA THABS KYI ZHAGS
PA PADMO PHRENG LAS, DBANG GI GTOR

MA'I LE'U STE NYI SHU BDUN PA'O,, ,,KHRO MO RNAMS KYI DKYIL 'KHOR
DU, ,KHRO BO'I DKYIL 'KHOR BSGOMS BYAS NA, ,LHA YANG RUNG STE
DBANG DU 'GYUR, ,DE NI BDE BA CHEN

PO YIN, ,'PHAGS PA THABS KYI ZHAGS PA PADMO PHRENG LAS, DBANG GI
SBYOR BA'I LE'U STE NYI SHU BRGYAD PA'O,, ,,GRU BZHI DKYIL 'KHOR
RTZIBS BRGYAD PAR, ,LHA RNAMS


@487A *, ,'KHOR BCAS SPYAN DRANGS TE, ,MCHOD PA KLU LA SOGS PAS
MCHOD, ,DE NAS LAS RNAMS BRTZAM PAR BYA, ,NGA RGYAL RDO RJE 'KHOR
BCAS PAS, ,'JIG RTEN

KHAMS NI RAB 'BYAMS KUN, ,DPAL DANG GZI BRJID CHEN PO RNAMS, ,YUD
TZAM GYIS NI RGYAS PAR MDZOD, ,KHRO BO KHRO MO 'KHOR BCAS DANG,
,RDO RJE PHRA MEN 'KHOR BCAS PAS, ,

DPAL DANG GZI BRJID 'PHOL BSGOMS NA, ,BDAG NYID CHEN POR DE 'GYUR
RO, ,'PHAGS PA THABS KYI ZHAGS PA PADMO PHRENG LAS, RGYAS PA'I
LAS KYI LE'U STE NYI SHU DGU PA'O,, ,,

HOM KHUNG GRU BZHI GDENGS PA LA, ,RDO RJE 'KHOR LOS BRGYAN PAR
BYA, ,DE NAS LHA RNAMS SPYAN DRANGS TE, ,BSREGS PAS MCHOD CING
DPAL 'PHEL BSGOM, ,'PHAGS PA THABS

KYI ZHAGS PA PADMO PHRENG LAS, RGYAS PA'I HOM GYI LE'U STE SUM CU
PA'O,, ,,GSER RAM SER PO'I SHING RNAMS LA, ,MGO BO RGYA MDUD RTZE
ZUR BZHI, ,LHA RNAMS

BSGOMS TE GDAB PAR BYA, ,'DI NI RGYAS PA'I LAS LA SHIS, ,'PHAGS
PA THABS KYI ZHAGS PA PADMO PHRENG LAS, RGYAS PA'I PHUR PA'I LE'U
STE SUM CU GCIG PA'O,, ,

GSER PHYE 'BRAS CHAN SER PO RNAMS, ,'O MA SBRANG RTZI GTOR MA NI,
,RGYAS PAR 'GYUR BA'I GTOR MA STE, ,MKHAS PAS RGYAS PAR BSGOM
ZHING SBYIN, ,'PHAGS PA THABS


@487B KYI ZHAGS PA PADMO PHRENG LAS, RGYAS PA'I GTOR MA'I LE'U
STE SUM CU GNYIS PA'O,, ,,LHA MO RNAMS KYI DKYIL 'KHOR DU, ,LHA
YI DKYIL 'KHOR RDZOGS PAR BSGOM, ,BYANG CHUB

SEMS NI 'PHRO BSGOMS NA, ,'DI NI RGYAS PA'I LAS 'GRUB BO, ,'PHAGS
PA THABS KYI ZHAGS PA PADMO PHRENG LAS, RGYAS PA'I SBYOR BA'I
LE'U STE SUM CU GSUM PA'O,, ,,

ZLUM PO'I DKYIL 'KHOR RTZIBS BRGYAD PAR, ,LHA RNAMS 'KHOR BCAS
SPYAN DRANGS TE, ,DKAR PO'I YON GYIS MCHOD PAR BYA, ,DE NAS LAS
RNAMS BRTZAM PAR BYA, ,GTI

MUG RDO RJE 'KHOR BCAS PAS, ,'JIG RTEN KHAMS NI RAB 'BYAMS KUN,
,YUD TZAM NYID LA ZHI MDZAD DE, ,ZHI BAR GRUB LA PHYAG 'TSAL LO,
,LHA RNAMS 'KHOR

BCAS THAMS CAD KYIS, ,'KHRUG PA THAMS CAD ZHI MDZAD PAR, ,BSGOMS
NA THAMS CAD YUD TZAM GYIS, ,ZHI BAR 'GYUR TE THE TSOM MED,
,'PHAGS PA THABS KYI

ZHAGS PA PADMO PHRENG LAS, ZHI BA'I LAS KYI LE'U STE SUM CU BZHI
PA'O,, ,,HOM KHUNG ZLUM PO GDENGS PA LA, ,RDO RJE PADMOS BRGYAN
PAR BYA, ,

PHUR PA DKAR PO DRUG BTAB STE, ,SPYAN DRANGS RDUL PHYE SOGS PAS
MCHOD, ,'PHAGS PA THABS KYI ZHAGS PA PADMO PHRENG LAS, ZHI BA'I
HOM GYI LE'U STE SUM CU


@488A *, ,LNGA PA'O,, ,,PHUR PA KHA DOG DKAR PO LA, ,MGO BO RGYA
MDUD RTZE ZLUM POR, ,LHA RNAMS BSGOMS LA GDAB

PAR BYA; ;'DI NI ZHI BA'I LAS LA SHIS, ,'PHAGS PA THABS KYI ZHAGS
PA PADMO PHRENG LAS, ZHI BA'I PHUR BA'I LE'U STE SUM CU DRUG
PA'O,, ,,

DNGUL DANG 'BRAS CHAN DKAR PO RNAMS, ,'O MAR SBYAR BA'I GTOR MA
NI, ,ZHI BAR 'GYUR BA'I GTOR MA STE, ,MKHAS PAS ZHI BAR BSGOMS
SHING GTOR, ,'PHAGS

PA THABS KYI ZHAGS PA PADMO PHRENG LAS, ZHI BA'I GTOR MA'I LE'U
STE SUM CU BDUN PA'O,, ,,LHA MO RNAMS KYI DKYIL 'KHOR DU, ,LHA YI
GRUB PA BSGOM

PAR BYA, ,BYIN GYIS THAMS CAD ZHI BSGOMS NA, ,LHA RNAMS KUN KYANG
ZHI BAR 'GYUR, ,'PHAGS PA THABS KYI ZHAGS PA PADMO PHRENG LAS,
ZHI BA'I SPYOD PA LAS KYI LE'U

STE SUM CU BRGYAD PA'O,, ,,MTSAN NYID MED PA'I PHYAG RGYA DANG,
,DE LAS DNGOS 'BYUNG PHYAG RGYA RNAMS, ,NGES PA MED PAR DPA' BOS
BSHAD, ,

MKHAS PAS CI DAG BSGYUR NA 'GRUB, ,'PHAGS PA THABS KYI ZHAGS PA
PADMO PHRENG LAS, LAS BSDUS PA'I LE'U STE SUM CU DGU PA'O,,
,,DRAG


@488B POS THAMS CAD 'DUL BAR 'GYUR, ,DBANG GIS 'BYOR PA MCHOG
KYANG 'GRUB, ,RGYAS PAS GZI BRJID RNAM PAR 'PHEL, ,ZHIBS BDE BA'I
MCHOG KYANG

'GRUB; ;'PHAGS PA THABS KYI ZHAGS PA PADMO PHRENG LAS, LAS SGRUB
PA'I PHAN YON GYI LE'U STE BZHI BCU PA'O,, ,,DKYIL 'KHOR

'DI'I MTSAN NI, DBANG CHEN BSDUS PA'I DKYIL 'KHOR TE, DE LA DKYIL
'KHOR GYI GZHI ZLUM POR BYA BA NI, CHOS KYI DBYINGS SPROS PA MED
PA'I DON NO,,

'KHOR LO RTZIBS ZUR CAN DU BYA BA GZHI ZLUM PO'I NANG NA GNAS PA
NI, CHOS KYI DBYINGS SPROS PA MED BZHIN DU BYIN GYI RLABS GYIS
LHA DANG, LHA

MO DANG, KHRO BO DANG, KHRO MO DANG, PHO NYA LA SOGS PA NGANG
NYID KYIS 'PHRO BA'I DON NO, ,RNAM PA GCIG TU CHOS KYI DBYINGS
RNAM PAR RTOG PA MED BZHIN

DU THAMS CAD MKHYEN PA'I YE SHES CI YANG MKHYEN PA LHUN GYIS GRUB
PA'I DON NO, ,MTHA' GRU BZHI BYA BA NI, PHYOGS BCU'I SNOD DANG
BCUD KYI 'JIG

RTEN THAMS CAD LA DBANG BSGYUR PAS BDE BA CHEN PO RGYAS PA'I DON,
DKYIL NAS LHA MO LNGA PHYIR LTA BA, LHA MO NI, DBYINGS NYID NYE
BA'I BYIN RLABS TE,


@489A *, ,SEMS DPAS DBYINGS NYID DANG NYE BA MTHONG BA'I DON NO,
,SEMS DPA' LNGA NANG DU LTA BA NI, DBYINGS NYID NYE BA LA LTA
BA'I DON NO, ,SEMS

DPA' GZHAN PHYIR LTA BA NI, DBYINGS NYID THAMS CAD DU SA RDO LTA
BU BEM PO MA YIN GYI, MKHYEN PA'I YE SHES DANG LDAN ZHING SEMS
DPA' NYID DBYINGS LAS

MI GZHAN PA'I THA TSIG GO ,SEMS MA GZHAN NANG DU LTA BA NI,
MKHYEN PA'I YE SHES DNGOS PO LA SOGS PA THAMS CAD DU RNAM PAR
RTOG PA MA YIN GYI, DBYINGS

NYID DANG LDAN ZHING DBYINGS NYID KYANG MKHYEN PA'I YE SHES LAS
MI GZHAN PA'I THA TSIG GO ,RNAM PA GCIG TU SEMS DPA' PHYIR LTA BA
NI, SNOD DANG BCUD KYI 'JIG

RTEN THAMS CAD LA DBANG BSGYUR BA'I DON, SEMS MA NANG DU LTA BA
NI, SNOD DANG BCUD KYI 'JIG RTEN THAMS CAD DBANG DU 'DUS PA'I
DON, SEMS

DPA' DANG SEMS MA PHYI NANG DU GCIG LA GCIG GZIGS PA NI, MNYES
PAR BYED PA'I THA TSIG GO ,KHRO BO DANG, KHRO MO RIL PHYIR LTA BA
NI, PHYI'I DNGOS PO DANG

RGOL BA LA SOGS PA 'JOMS SHING 'DUL BA'I DON, DE LA DBYINGS NI,
DPER NA, NYI MA'I DKYIL 'KHOR LTA BU'O, ,MKHYEN PA'I YE SHES NI,
NYI MA'I


@489B 'OD SNANG ZHING GSAL BA LTA BU'O, ,DE'I BYIN RLABS NI, DRO
ZHING 'JAM PA LTA BU'O, ,PHYI'I DNGOS PO LA SOGS PA 'JOMS SHING
'DUL BA NI, RTZI SHING BSKAMS PA DANG TSIG PA LTA

BU STE; LHA MO DANG SEMS MA NI, CHOS KYI DBYINGS RIG PA'I DON
SEMS LA SNANG BA'O, ,LHA DANG SEMS DPA' NI, DBYINGS LA SNANG BA'I
DON MTHONG

BA'O; ;DBYINGS LA SNANG BA DANG MTHONG BA'I BYIN RLABS KYI NGANG
GIS DNGOS PO DANG RGOL BA'I RANG BZHIN LHUN GYIS 'JOMS SHING
DBYINGS SU SBYOR BAR

'DUL BA NI, ,KHRO BO DENG KHRO MO LAS RNAM BZHI RANG BZHIN DU
MDZAD CING THUGS RJES 'JIG RTEN SKYONG BA'I DON NO, ,'JIG RTEN
SKYONG BA LA SOGS

PA NI; BYIN GYI RLABS LAS PHO NYA LTAR GNAS PA YIN, RNAM PA GCIG
TU 'JIG RTEN GYI LHA MTHU BO CHE 'KHOR DU 'DUS PAR BSTAN PA'I DON
NO, ,

BKRA SHIS BRGYAD NI, THAMS CAD LA DBANG BSGYUR ZHING 'KHOR BA LA
SPYOD KYANG NYON MONGS PAS 'CHING PAR MI 'GYUR BA DANG, MYA NGAN
LAS 'DAS PA LA

SPYOD KYANG NYAN THOS KYI ZHI BA PHYOGS GCIG PAR MI 'GYUR TE,
GANG GIS KYANG ZIL GYIS MI NON PA'I PHYIR BKRA SHIS SO, ,DE LA
DPAL BE'U NI, MKHYEN PA'I


@490A *, ,YE SHES DANG LDAN PA'I BKRA SHIS SO, ,'KHOR LO NI,
THAMS CAD LA DBANG BSGYUR BA DANG, CHOS KYI 'KHOR LO BSKOR BA'I

BKRA SHIS SO, ,RIN PO CHE NI, ZAD MI SHES PA DANG LDAN PA'I BKRA
SHIS SO, ,PADMO NI, 'KHOR BAS MA ZIN PA'I BKRA SHIS SO, ,GDUGS
NI, NYON MONGS

PAS MA GDUNGS PA'I BKRA SHIS SO, ,BUM PA NI, BDUD RTZI MCHOG DANG
LDAN PA'I BKRA SHIS SO, ,DUNG NI, SGO THAMS CAD SPA BKONG BAR
SGRA SGROG PA'I BKRA

SHIS SO, ,NYA NI, LAM RGYUD LNGA'I SEMS CAN GYI DON MDZAD KYANG
NYAM NGA BA MED PA'O, ,KLONG BZHI NI, RIGS LNGA'I BYIN RLABS YIN
PA'AM, LAM RGYUD

LNGA'I SEMS CAN LA DE BZHIN GSHEGS PA'I RANG BZHIN YOD PAR BSTAN
PA'AM, THUGS RJES DE DAG GI DON MDZAD PA'I THA TSIG GO ,RNAM PA
GCIG TU

THAMS CAD DBANG DU 'DUS PA'I DON, DE LA GTZO MO 'KHOR LNGA LNGA
DANG BCAS PA NI, CI YANG MI MDZAD DO, ,SEMS DPA' SEMS MA NYI SHU
NI ,

KUN LA BU GCIG BZHIN NO, ,DE LTAR BYAS PA'I SHUGS KYI KHRO BO
DANG KHRO MO 'KHOR DANG BCAS PA NI, PHYIN PA THAMS CAD KYI DNGOS
PO LA RNGON


@490B PAS RI DVAGS MTHONG BA BZHIN NO, ,DE LTAR ZHE SDANG GI
SHUGS KYIS THAMS CAD DBYINGS NYID LA SBYAR RO, ,'BYOR NA 'KHOR
BA'I CHOS LA SPYOD KYANG LONGS

SPYOD CHEN PO STE, NYON MONGS PA'I 'CHING BAR MI 'GYUR BAS DE
LTAR SGRUB PA NI, 'DOD CHAGS SO, ,CHOS KYI DBYINGS NGANG GIS
GSANG BA PHRAG DOG GO ,

CHOS NYID SPROS PA MED PAS GTI MUG GO ,CHOS NYID DE LTA BU KHAMS
GSUM LAS RGYAL BAS NGA RGYAL LO, ,DE LA GTZO BO NI, 'KHOR LNGA'I
BYIN RLABS NI

THAMS CAD LA KHYAB MOD KYI, NYE BAR NI, DBU DANG MDUN DANG THONG
GA YAN CHAD, RGYAB MJUG YAN CHAD DO, ,MI 'KHRUGS PA'I 'KHOR
LNGA'I BYIN RLABS

NI; PHYAG G-YAS PA DANG RTZI BAS LOGS G-YAS SO, ,RIN CHEN 'BYUNG
LDAN 'KHOR LNGA'I BYIN RLABS NI, PHYAG G-YON DANG RTZIBS LOGS
G-YON NO, ,

'OD DPAG MED 'KHOR LNGA'I BYIN RLABS NI, ZHABS G-YON NAS RKED PA
G-YON MAN CHAD DO, ,DON YOD GRUB PA 'KHOR LNGA'I BYIN RLABS NI,
ZHABS G-YAS RKED

PA G-YON MAN CHAD DO, ,KHRO BO DANG KHRO MO THAMS CAD NI, RIGS SO
SO'I BYIN RLABS BZHIN NO, ,DE LTAR 'KHOR LNGA PO GCIG LA YANG
LNGA LNGAR 'GYUR TE,


@491A *, ,SRA BA'I BYA BA BYED PA THAMS CAD NI, RDO RJE'I RIGS
SO, ,DRO BA'I BYA BA BYED PA THAMS CAD NI, RIN PO CHE'I RIGS SO,
,GSHER BA'I BYA BA BYED PA THAMS CAD NI,

PADMA'I RIGS SO, ,BSKYOD PA'I BYA BA BYED PA THAMS CAD NI, LAS
KYI RIGS SO, ,DE RNAMS CHA MNYAM PA LAS SPYIR GRUB PA NI, DNGOS
SU BZHUGS PA DE BZHIN GSHEGS PA'I RIGS

SO; ;THAMS CAD BDAG NYID MA'I 'KHOR LNGA'I BYIN RLABS NI, DBUS SU
GYUR PA THAMS CAD DO, ,SRA BA'I RANG BZHIN MED PA NI, YANGS PA'I
SPYAN 'KHOR LNGA'I BYIN RLABS SO, ,

DRO BA'I RANG BZHIN MED PA NI, M'A MA K'I 'KHOR LNGA'I BYIN RLABS
SO, ,GSHER BA'I RANG BZHIN MED PA NI, GOS DKAR MO 'KHOR LNGA'I
BYIN RLABS SO, ,BSKYOD PA'I RANG BZHIN MED PA

NI; SGROL MA'I 'KHOR LNGA'I BYIN RLABS SO, ,DON DU BYA BA BYED
NUS PA SEMS DPA'O, ,DE BZHIN DU RANG BZHIN MED PA NI, SEMS MA'O,
,DE LTAR RIG PA NI, KHRO BO DANG, KHRO MO'O,,

DE LA BSDU ZHING SPRO BA YANG THAMS CAD DE LTAR BYA'O, ,PHYI NANG
GI CHOS THAMS CAD LA YANG DE LTAR BLTA'O, ,DE SKAD CES DPAL RNAM
PAR SNANG MDZAD KYIS BKA' STZAL PA LA RDO RJE GZHON NU SDE

'BUM PHRAG DU MA YI RANG STE 'DI SKAD CES BSTOD DO, ,H'Um, BSKAL
PA'I ME LTAR 'BAR BA YI, ,'OD ZER 'DU 'PHRO KLONG DKYIL NA, ,KHRO
BO KHRO MO RNAMS BZHUGS PA, ,SKUR


@491B NI CIR YANG SGYUR BA'I GZUGS, ,H'Um, DBU SKRA KHAM NAG RAL
PA CAN, ,GYEN DU 'KHYIL BA SRID RTZER 'BAR, ,MI MNYAM KHRO GNYER
SDANG MIG NI, ,LOG PAR LTA BA 'DUL

BA'I MTSAN, ,H'Um ,MCHE BA ZANG YAG GTZIGS PAS NI, ,SKYE SHI RTZA
BA GCOD PA'I TSUL, ,SKU GSUNG THUGS KYI BYIN RLABS NI, ,PHYAG
RGYA SNA TSOGS CIR YANG SNANG, ,

[?] THUGS RJE'I BYIN RLABS SPRIN LTAR 'KHRIGS, ,BYAMS PA'I 'OD ZER
GLOG BZHIN 'GYU, ,RNGAM PA'I SGRA SKAD 'BRUG LTAR SGROG ,SPRUL
PA'I THOG THOG CHAR

BZHIN 'BABS, ,H'Um, SNGON GYI THUGS DAM CHEN PO NI, ,KLAN KA CHEN
PO BDUD LA TSOL, ,KYAL KA CHEN PO BGEGS LA MDZAD, ,DAM TSIG CAN
LA DNGOS GRUB STZOL, ,H'Um, THUGS RJE CHEN PO'I BYIN

RLAB [?] KYIS, ,BDAG LA BYIN GYIS RLABS MDZAD CING, ,BDAG GI LHAG
PA'I BSAM PA RNAMS, ,'GRUB PAR BYIN GYIS BRLAB TU GSOL, ,'KHYIL
CING RGYAN YANG 'KHYIL BA LA, ,SEMS

GYI CHOS PAS SKU MI MNGA', ,SGRA LAS 'DAS PA'I SBYOR BA STE,
,BSAM DANG BRAL BA'I YE SHES LAGS, ,H'Um, SRID GSUM 'JOMS PA'I
LHA LA PHYAG 'TSAL LO, ,MNYAM NYID DANG GIS

[?] LA PHYAG 'TSAL LO, ,KHROS PAS LONGS SPYOD MDZAD LA PHYAG 'TSAL
LO, ,RDO RJE 'DU 'PHRO KHRO LA PHYAG 'TSAL LO, ,ZHES BSTOD DE
NYID KYI THUGS KAR ZHUGS NAS MI SNANG BAR GYUR


@492A ,TO; ;'PHAGS PA THABS KYI ZHAGS PA PADMO PHRENG RDZOGS SO,, ,,
