@314B RGYA GAR SKAD
DU, AA MRi TA KUndA LI NA MA, BOD SKAD DU, BDUD RTZI 'KHYAL PA LA
PHYAG 'TSAL LO, ,BDUD RTZI

RGYAL LA PHYAG 'TSAL NAS, ,BDUD RTZI SBYOR BA'I THABS BSTAN TE,
DE BZHIN GSHEGS PA KUN GYIS BDUD RTZI SGRUB PA'I DGONGS PA LA
ZHUGS TE, DE NAS BDUD RTZI RGYAL PO YIS, ,BDUD

RTZI SBYOR BA'I THABS 'DI BSTAN TE BKA' STZAL TO, ,DANG POR PHUN
SUM TSOGS PA'I YUL, ,DGA' ZHING BAR CHAD MED PA'I GNAS, ,BTZAL
NAS NYID KYI DBANG DU BYA'O, ,DE NAS RANG LUS

BSRUNG BA'I PHYIR, ,LAG CHA PHUN SUM TSOGS PA YIS, ,BAR CHAD BYED
PA'I DGRA BGEGS BZLOG ,DE NAS BSGRUB PA'I YO BYAD RNAMS, ,'TSO BA
ZAS KYI YO BYAD DANG, ,SGRUB PA PAS RDZAS


@315A *, ,YO BYAD DANG, ,RKYEN ZLOG SMAN GYI YO BYAD DANG, ,DE
LTAR PHUN SUM TSOGS LDAN NAS, ,JI BZHIN BDE BAR 'DUG NAS NI, ,SA
GZHI RAB TU SBYANGS BYAS TE, ,

TSES GRANGS YAR GYI BRGYAD LA BRTZAM, ,SNGA DRO'I DUS NAS DKYIL
'KHOR BYA, ,MAndAL 'DOM GANG PA LNGA BRI, ,SGRUB PA CHEN PO BYA
BA'I PHYIR, ,DRI CHEN DRI CHU'I SKYANG NUL BYA'O, ,DUR KHROD THOD

PA LNGA NANG DU, ,TSIL CHEN ME MAR RE RE YANG, ,ME MAR SDONG BU
LNGA BRGYA BYA'O, ,ME MAR LNGA BRGYA GTAMS NAS NI, ,DE NAS SGRUB
PA BRTZAM BYA ZHING, ,RDZOGS PA'I LAS NI RNAM BZHI

BYA; ;ZHI BA'I TSE NA BYANG DU BLTA'O, ,G'A NA'I TSE NA NUB TU
BLTA'O, ,STAN CHEN PO LHO RU BLTA'O, ,RGYAS PA'I TSE NA SHAR DU
BLTA'O, ,YANG NA 'PHRIN LAS RNAM PA BZHI, ,SO SO'I PHYOGS

PHYOGS DAG NAS BLTA'O, ,DE LTAR 'DUG STANGS BSTAN NAS NI, ,SHAR
GYI DKYIL 'KHOR STENG DU NI, ,SGRUB RDZAS THAMS CAD GZHAG PAR
BYA'O, ,LHO YI DKYIL 'KHOR STENG DU NI, ,

ME MAR LNGA BRGYA SMOS PA GZHAG ,NUB KYI DKYIL 'KHOR STENG DU NI,
,SGRUB PA YAB YUM GNAS PAR BYA, ,BYANG GI DKYIL 'KHOR STENG DU
NI, ,RGYU MCHOG CHEN PO GZHAG PAR BYA, ,DBUS

KYI DKYIL 'KHOR STENG DU NI, ,BRAM ZE BKRA SHIS GTZANG MA'I RIGS,
,BKRA SHIS THOD PA GZHAG PAR BYA'O, ,YANG NA BANDHA DPAL LDAN
RDZOGS, ,ZLUM ZHING 'KHYIL PA PADMA 'DRA, ,


@315B DBUS NA BU GA GCIG YOD PA, ,DE YI NANG DU HR'I ZHES BRI'O,
,DE YI NANG DU BLUGS PA NI, ,SNYING PO TSIM BYED BCUD KYI MCHOG
,GTZO BO LNGA DANG 'BRAS BU LNGA, ,DRI ZHIM BCUD LDAN THAMS

CAD KUN, ,'DI DAG RAB TU BSKYAB PA'I PHYIR, ,MANG PO 'DUS PA MTHU
BYIN CHE, ,YANG NA RTZA BA BRGYAD DANG SBYAR, ,GO TZI H'A DANG
LENG LENG HVA, ,GI WANG TZI'U TANG RA SA YAN, ,GA PUR MU TIG

LAN TSVA RNAMS, ,'DI RNAMS RTZA BA BRGYAD DANG SBYAR, ,YANG NA
GTZO BO LNGAR SBYAR BA, ,AA 'BRAS RGUN 'BRUM PA NA SE, ,GER RGYA
AA RU RA DANG LNGA, ,'DI NI NANG GI 'BRAS BU LNGA'O, ,SHA LNGA

DAG DANG SBYAR BA YANG, ,DBANG PO LNGA YI GZUGS DANG SBYAR, ,DE
YI PHRAD DU DGOS PA YANG, ,MIG DANG RNA BA SNA DANG LCE, ,GTZO BO
TZITTA NYID DANG LNGA'O, ,SHING TOG RGUN 'BRUM KA KO LA, ,

AA 'BRAS PA NA BUM SHA LNGA'O, ,DRIN CHEN PO SNA LNGA DANG, ,CHA
YI GRANGS DANG MNYAM STE SBYAR, ,N'A GA GE SAR SHING TSVA DANG,
,SUG SMEL GANDA PA TRA DANG, ,KUN DU RA DANG DRI SNA LNGA'O, ,

YANG NA DRI YI RGYAL PO LNGA, ,RGYA SPOS DZ'A TI PHA LA DANG, ,GA
PUR TZANDAN LI SHI LNGA'O, ,DE BZHIN SPOS LNGA'I DAM PA YANG, ,AA
KA RU DANG DU RU SKA, ,POG DANG SBRANG RTZI LCE POG DANG, ,GSER

DNGUL ZANGS LCAGS G-YU DANG LNGA, ,BRDAR RAM ZHIB TU BTAGS TE
BLUGS, ,'DI DAG RAB TU MNYAM ZHING GSOG ,'DI DAG SBYAR ZHING
BTAGS PA'I SNGAGS, ,AOm AA MRi TA MU SA LA GRA


@316A *, ,HE HA NA HA NA H'Um PHAt, 'DI RNAMS SBYAR BA'I BDUD
RTZI MCHOG ,DNGOS GRUB 'BRAS BU NGES THOB BO, ,'BRAS BU RNAM LNGA
BSGRAL BA'I PHYIR, ,BYANG GI PHYOGS KYI

DKYIL 'KHOR DU, ,ME LCE GLA GLI SNYING LA SOGS, ,GSANG BA'I BRDA
TSIG DAG GIS NI, ,DE DAG RAB TU SBA ZHING BSGRUB, ,PHYOGS BZHI
DBUS DANG LNGA RU GZHAG ,RGYU MCHOG CHEN PO

KHRUS BYAS NAS, ,MNGON SPYOD MNGON SPYOD YA MTSAN GYI, ,'JIGS
BYED 'JIGS BYED CHEN PO YI, ,AE YI DKYIL 'KHOR SUM BRTZEGS KYI,
,STENG DU BZHAG NAS DBANG BSKUR RO, ,DE

NAS DPAL CHEN HE RU KA ,DUR KHROD BDAG PO CHEN PO NI, ,CHE MCHOG
SHIN TU MI BZAD PA, ,DBU MANG PHYAG CHA RTZUB PA BSNAMS, ,SMUG
NAG SKU NI 'BAR BA CAN, ,ZHAL NI NYI SHU RTZA

GCIG STE, ,PHYAG KYANG BZHI BCU RTZA GNYIS SO, ,AOm BADZRA MAH'A
SHR'I HE RU KA RAm DZVA LA H'Um, GSANG BA'I YUM YANG YAB DANG
MTHUN, ,MAH'A KRO DH'I SHVA RI, AOm SARBA TA TH'A GA TA MU DRA AA
BHI

shINYTZA H'Um, ZHES YUM DBANG BSKUR NAS, GZHAN YANG RIGS DANG
MTHUN PA RU, ,PHYOGS BZHI DAG TU DGOD PAR BYA'O, ,DE YANG TSUL
BZHIN BYIN GYIS RLOB, ,AE HYE HI MAH'A RU

TRA H'Um PHAt, SARBED AA AA ZHES BRJOD PAS TZITTA DRANG NGO,
,YANG NAS YANG DU SBAR BYAS TE, ,DUG GSUM RTZA BA DER BCAD DO,
,RGYU 'BRAS MTHUN ZHING SBYAR BA YANG, ,YANGS SHING


@316B RGYUD LA GOMS PA DANG, ,CHOS SKU ZHI BA'I TING 'DZIN YOD,
,YON TAN BRGYAD DANG LDAN PA LA, ,NGES PA'I DON DBANG THOS PAR
BYA'O, ,'BYUNG BA BZHI LAS SKYED PA'I YUM, ,TSUL BZHI DAG

DANG LDAN PA'AM, ,YANG NA MTSAN BZANG SUM CU NI, ,LUS LA RDZOGS
PAR YOD PA LA, ,ZLA GSANG DKAR DMAR RLUNG DKAR LCI, ,DE BZHIN
SRING MO RNAL 'BYOR MA, ,BTZAL NAS SGRUB PA

CHEN PO BYA'O, ,'O MA SPOS CHUS MGO LUS BKRU, ,DKYIL 'KHOR NANG
DU GZHAG PAR BYA, ,'DZAG PA'I DUS SU SBYAR BA YI, ,KHRAG CHEN PO
NI SEMS DANG BCAS, ,RA SA YA NA'I GTZO BOR

BYA'O; ;BDUD RTZI DAM PA'I SNOD BSTAN PA, ,KUN BYED THAMS CAD ZA
BA YIN, ,SLOB MA DPA' RTUL GTZANG SBRA CAN, ,SKYON DRUG RNAM PAR
SPANGS PA YI, ,MI PHYED PA NI DGU DANG LDAN, ,

DAM TSIG THAMS CAD MA NYAMS SHING, ,SROG LUS BU DANG CHUNG MA
DANG, ,RIN CHEN SNA TSOGS 'BUL BYED PA, ,SRING MO SHIN TU BRGYAN
PA YANG, ,SLOB DPON BLA MA DE LA 'BUL, ,

DE LTAR 'BUL BA'I SLOB MA'I MCHOG ,YUD YANG PANYTZA YAN CHAD
KYIS, ,RAB TU 'BRU NI GDAMS PAS BYA'O, ,THUGS KYI DNGOS GRUB DAM
PA 'DI, ,RANG BYUNG NGA YIS BSTAN PA'I

PHYIR; ;RE BA MED PAS BLANG BAR BYA, ,MA DAG PA NI MTSAMS GCAD
DO, ,LAS KYI GTZOR NI BSKANG PA DANG, ,SBYANG DANG MTSAMS DANG
GSAL BAR BYA'O, ,NYI ZLA PADMA YANG DAG


@317A *, ,GNAS, ,BDAG NYID DPA' BO 'BRU LNGA YI, ,GNAS LNGA DAG
TU BSAM PAR BYA'O, ,DNGOS GRUB RAB 'BRING THA MA GSUM, ,MA THOB
BAR DU MI GTANG ZHING, ,

BTANG NA BAR CHAD CHEN POR 'GYUR, ,GSANG SNGAGS BDUD RTZI YON TAN
'DI, ,SAD PA'I PHYIR YANG BSGRUB DGOS NA, ,MKHAS PAS BDEN PA'I
DON SHES NAS, ,DON LA THE TSOM

CI STE ZA; ;ZHES THE TSOM BCAD LA DNGOS GRUB BLANG BA'I SNGAGS
'DI'O, ,AA HO SU KA DHARMA GA YA NI, AA MRi TA SIDDHI HR'I: ZHES
DNGOS GRUB BLANG NGO, ,GNAS LNGA DAG TU BSAM PA YANG, ,

SPYI GTZUG DBUS SU ZLA BA STE, ,DER NI AOm DKAR 'OD LDAN PA, ,'OD
ZER LNGA NI 'PHROS PA LAS, ,SLAR 'DUS SNANG MDZAD GTZO BO STE,
,RTAG PA'I PHYAG RGYA BCINGS PA'O, ,LCE LA HR'I:

DMAR 'OD 'PHROS PAS, ,SLAR 'DUS MTHA' YAS CHOS KYI GSUNG, ,MNYAM
PA'I PHYAG RGYAR GNAS PA'O, ,SNYING GAR YI GE H'Um MTHING GA ,'OD
ZER LNGA NI 'PHRO BA'O, ,SLAR 'DUS

MI 'KHRUGS SEMS PA STE, ,PHYAG GNYIS RDO RJE DRIL BU BSNAMS,
,YANG NA BDUD 'DUL SA GNON NO, ,LTA BAR YI GE SV'A SER PO, ,'OD
ZER LNGA NI 'PHRO BA LAS, ,SLAR 'DUS

RIN CHEN DAM PA'I GTZO, ,PHYAG RGYA YID BZHIN SBYIN PA'O, ,GSANG
BAR YI GE HA LJANG KHU, ,'OD ZER SNA LNGA 'PHROS PA LAS, ,SLAR
'DUS DON YOD GRUB PA STE, ,ZHI BA'I PHYAG


@317B RGYAR MNYAM RDZOGS PA'O, ,RIGS LNGA GTOGS PA 'DI KUN YANG,
,RANG BYUNG GI NI DKYIL 'KHOR YIN, ,DE LTAR 'OD ZER LNGA LNGA
YIS, ,NYI SHU RTZA LNGA'I 'PHRO 'DU LAS, ,KHAMS GSUM

'GRO BA'I DON BYAS NAS, ,SLAR 'DUS SMAN LNGA NYID LA BSDU, ,SMAN
NYID PHYAG RGYAR GSAL 'BAR NAS, ,'OD ZER SNA LNGA SLAR 'DUS NAS,
,PHYAG MTSAN SO SOR GSAL 'GYUR TE, ,GSER

GYI 'KHOR LO ZUR BRGYAD LAS, ,DRI CHEN BDUD RTZI ZHU BA 'O, ,H'Um
LAS RDO RJE RTZE LNGA PA, ,'BAR NAS BYANG CHUB SEMS SU ZHU, ,SV'A
LAS RIN CHEN 'OD 'BAR TE, ,MAH'A MAm SA BDUD RTZIR ZHU'O,,

HR'I: LAS 'OD ZER SNA TSOGS PA'O, ,PADMA RAKTA THIG LER ZHU'O,
,HA LJANG 'OD 'PHRO SNA TSOGS PAS, ,DAG PA'I DRI CHU BDUD RTZIR
ZHU'O, ,DE LTAR 'PHRO 'DU BYA BA YANG, ,GOMS PAS YANG

NAS YANG DU BYA'O, ,DE NAS BDUD RTZI RNAM LNGA LA, ,BSAM PA'I YI
GE DAM PA LNGA, ,AOm H'Um SV'A HR'I:A'A, ,RTZA BA'I YI GE LNGA PO
YANG, ,'OD ZER 'PHRO BA SNGA MA BZHI, ,DE NAS 'DZAB SGOM

BZLAS PA'I SNGAGS, ,DGU PA 'DI NI 'DZAB TU DRANG, ,AOm BADZRA
TZITTA SA MA YA H'Um THA, DE LA BDUD RTZI'I PHYAG RGYA NI, ,LAG
PA G-YON PA'I DPUNG PA BRGYAD, ,MTHE BONG SRIN LAG MTHIL DU

DGUG ,RDO RJE MTSON GANG BCAS PA DANG, ,MDZUB MO GUNG MO MTHE'U
CHUNG BRKYANG, ,SBYAR TE LAG PA'I MTHIL GYIS NI, ,BDUD RTZI SNOD
KYI STENG DU MNAN, ,DE NAS BDUD RTZI BYIN GYIS


@318A *, ,BRLAB, ,TING 'DZIN ME DANG 'DRA BA LAS, ,BZLAS BRJOD
RLUNG DANG 'DRA BA YIS, ,GLAL DANG LUD PAS BAR MI GCAD, ,DE NAS
BDUD RTZI BYIN GYIS BRLAB, ,BADZRA

AA MRi TA AOm A'A:H'Um HR'I TH'A, 'DI NI RTZA BA'I DKYIL 'KHOR
LNGA'O, ,DZA:H'Um BAm HO: MAH'A AA MRi TA A'A BE SHA HO ZHES BCOM
LDAN 'DAS BDUD RTZI RGYAL BAS BKA' STZAL TO, ,BDUD RTZI DAM PA
MCHOG

GI LUNG LAS 'BRAS BU CHEN PO LNGA BSGRAL BAR LUNG NGES PA DANG,
DE BSGRAL NAS DE SMAN DU SBYAR BA'I THABS BSTAN PA'I BDUD RTZI
CHEN PO SA MA YA 'BUM SDE LAS, BAM PO CHEN PO DRUG

PA'O,, ,,
