@361A RGYA GAR SKAD DU, DE BA PA RI PRI TZTSA MAm
GA LA G'A TH'A, BOD SKAD DU,

LHAS ZHUS PA'I BKRA SHIS KYI TSIGS SU BCAD PA, DKON MCHOG GSUM LA
PHYAG 'TSAL LO, ,GZHAN GYIS MI THUB RDZOGS SANGS RGYAS, ,MGON PO
PHYOGS GCIG BZHUGS PA

NA; ;LHA GCIG DPA' BO CHEN PO LA, ,PHYAG 'TSAL 'DI SKAD TSIG GSOL
TO, ,DGE BA DON DU GNYER BA NA, ,LHA DANG MI RNAMS SO SO NAS,
,BKRA SHIS DAG NI BRJOD BGYIS NA, ,BKRA SHIS

DAM PA GANG ZHIG LAGS, ,BCOM LDAN 'DAS KYIS BKA' STZAL PA, ,DGE
BA DON DU GNYER BA NA, ,LHA DANG MI RNAMS SO SO NAS, ,BKRA SHIS
RNAMS NI RJOD BYED PA, ,DE DAG BKRA SHIS


@361B BRJOD PAR BYA, ,YUL BZANG GNAS DANG GROGS MCHOG DANG,
,SNGON CHAD BSOD NAMS BYAS PA DANG, ,SEMS NI LEGS PAR GTAD BYAS
PA, ,DE NI BKRA SHIS DAM PA YIN, ,SBYIN DANG SHIN TU SNYAN

SMRA DANG, ,YANG DAG DON LA RNAM NGES DANG, ,KHRIMS LDAN RNAMS
DANG MTSUNGS SBYOR BA, ,DE NI BKRA SHIS DAM PA YIN, ,BYIS PA
RNAMS LA MI BSTEN DANG, ,MKHAS PA RNAMS LA BSTEN PA DANG, ,MCHOD

'OS RNAMS LA MCHOD BYED PA, ,DE NI BKRA SHIS DAM PA YIN, ,PHA MA
BSNYEN BKUR BYED PA DANG, ,ZHI DANG TSANGS PAR SPYOD PA DANG,
,'BYUNG PO KUN LA SNYING BRTZE BA, ,DE NI BKRA SHIS DAM PA YIN,,

SDIG PA'I LAS LAS LDOG PA DANG, ,DGE BA'I LAS LA BSTEN PA DANG,
,BAG YOD PA DANG RTAG MKHAS PA, ,DE NI BKRA SHIS DAM PA YIN, ,NGA
RGYAL MED DANG KHENGS MED DANG, ,CHOG SHES

MTHUN PA'I 'TSO BA DANG, ,RTAG TU BYAS PA GZO BYED PA, ,DE NI
BKRA SHIS DAM PA YIN, ,SBYIN SPYOD DE BZHIN BZOD PA DANG, ,'PHAGS
PA RNAMS DANG MTHUN SBYOR DANG, ,DUS SKABS SU NI

CHOS NYAN PA, ,DE NI BKRA SHIS DAM PA YIN, ,LE LO MED DANG MANG
THOS DANG, ,CHOS LA LEGS PAR RNAM NGES DANG, ,DE BZHIN SEMS LA
RNYOG MED PA, ,DE NI BKRA SHIS DAM PA YIN, ,GANG ZHIG

SEMS CAN THAMS CAD LA, ,BYAMS PA'I SEMS NI RAB BSGOM ZHING, ,DPAG
TU MED DE MI 'KHRUG PA, ,DE NI BKRA SHIS DAM PA YIN, ,GANG ZHIG
'PHAGS PA'I BDEN RNAMS LA, ,SHES RAB MIG


@362A *, ,NI RNAM SBYANGS DANG, ,TSUL KHRIMS NONGS PAR MA GYUR
PA, ,DE NI BKRA SHIS DAM PA YIN, ,'PHAGS PA'I BDEN PA MTHONG BA
DANG, ,TSANGS PAR SPYOD PA SGOM PA DANG, ,

MYA NGAN 'DAS PA 'THOB 'GYUR BA, ,DE NI BKRA SHIS DAM PA YIN,
,GANG ZHIG 'DOD CHAGS ZHE SDANG DANG, ,MA RIG PA YANG RNAM SPANGS
DANG, ,SHES PA MI 'KHRUGS SKYE 'GYUR BA, ,

DE NI BKRA SHIS DAM PA YIN, ,'JIG RTEN CHOS RNAMS KYIS BSKYOD
KYANG, ,GANG GI SEMS NI MI G-YO DANG, ,DRI MED ZHI DANG MYA NGAN
MED, ,DE NI BKRA SHIS DAM PA YIN, ,DE DANG DE NI

CI RIGS PAR, ,'DI LA BKRA SHIS DE DAG NI, ,MKHAS PA GANG ZHIG
BSTOD BYED PA, ,DE LA RTAG TU BKRA SHIS 'GYUR, ,LHAS ZHUS PA'I
BKRA SHIS KYI TSIGS SU BCAD PA RDZOGS SO,, ,


