@430B RGYA GAR SKAD DU,
A'ARYA TZAKshU BI SHO DHA NI N'A MA BIDY'A MANTRA, BOD SKAD DU,
'PHAGS PA MIG RNAM PAR SBYONG BA ZHES BYA BA'I

RIG SNGAGS, SANGS RGYAS DANG, BYANG CHUB SEMS DPA' THAMS CAD LA
PHYAG 'TSAL LO, ,'DI SKAD BDAG GIS THOS PA DUS GCIG NA, BCOM LDAN
'DAS SH'AKYA'I GRONG RDAL

BZANG PO ZHIG NA SH'AKYA RNAMS KYI NANG NA BZHUGS TE, DE'I TSE
STA DU SA ZHES BYA BA NA SH'AKYA BDE BA ZHES BYA BA SANGS RGYAS
LA MNGON PAR DAD PA, CHOS DANG DGE 'DUN LA MNGON


@431A *, ,PAR DAD PA, SANGS RGYAS LA SKYABS SU SONG, CHOS LA
SKYABS SU SONG, DGE 'DUN LA SKYABS SU SONG, SANGS RGYAS LA GCIG
TU PHYOGS, CHOS LA

GCIG TU PHYOGS, DGE 'DUN LA GCIG TU PHYOGS, SANGS RGYAS LA NEM
NUR MED CING THE TSOM MED, CHOS DANG, DGE 'DUN DANG, SDUG BSNGAL
DANG, KUN 'BYUNG BA

DANG, 'GOG PA DANG, LAM LA NEM NUR MED CING THE TSOM MED LA, BDEN
PA MTHONG BA, 'BRAS BU THOB PA, MNGON PAR RTOGS PAR GYUR PA,
MTSON DANG DBYIG PA BOR BA

ZHIG GNAS PA DE'I MIG LA SNANG BA DANG, MI SNANG BA'I GZUGS RNAMS
SNANG BAR MA GYUR NAS DE SANGS RGYAS BCOM LDAN 'DAS LA DAD PA
SKYES TE YID LA BYED CING, SANGS

RGYAS BCOM LDAN 'DAS LA PHYAG 'TSAL LO, ,SANGS RGYAS BCOM LDAN
'DAS SNANG BA MDZAD PA, SGRON MA 'JIN PA, GSAL BA 'DZIN PA LA
PHYAG 'TSAL LO, ,BDE BAR

GSHEGS PA THUGS RJE CHEN PO DANG LDAN PA GSAL BAR MDZAD DU GSOL,
BCOM LDAN 'DAS, BDAG GI MIG RNAM PAR SBYANG DU GSOL, ZHES BYAS PA
DANG, BCOM LDAN

'DAS LHA'I GNAS PA LA BZHUGS PA, LHA'I SNYAN RNAM PAR DAG PA MI
LAS 'DAS PAS, SH'AKYA BDE BAS TSIG DE SKAD CES BRJOD PA GSAN TO,
,GSAN NAS KYANG TING NGE


@431B 'DZIN DE LAS BZHENGS TE TSE DANG LDAN PA KUN DGA' BO LA
BKA' STZAL PA, KUN DGA' BO, KHYOD SONG LA MIG RNAM PAR SBYONG
BA'I RIG SNGAGS 'DIS SH'AKYA BDE BA LA SRUNG

PAR GYIS SHIG ,YONGS SU GZUNG BA DANG, YONGS SU BSKYANG BA DANG,
ZHI BA DANG, BDE LEGS SU 'GYUR BA DANG, CHAD PA SPANG BA DANG,
MTSON CHA SPANG BA DANG, DUG GZHIL BA

DANG, DUG GSAD PA DANG, MTSAMS GCAD PA DANG, SA BCING BAR GYIS
SHIG DANG, DE BZHIN DU 'KHOR BZHI PO DGE SLONG RNAMS DANG, DGE
SLONG MA RNAMS DANG, DGE BSNYEN

RNAMS DANG, DGE BSNYEN MA RNAMS DANG, SEMS CAN GZHAN GYI MIG
KYANG RNAM PAR SBYONGS SHIG ,MIG SBUBS RNAM PAR SBYONGS SHIG ,MIG
GI SKYON MED PAR GYIS SHIG,

TADYA TH'A; HI LI MI LI, KI LI MI LI, HI LI TE MI LI, HU Y'A HU
Y'A HU Y'A MA NI, HU LU HU LU HU LU, HU DU HU DU HU DU, TZAKshU
RA ME BI SHO DHA YA SV'AH'A, KUN DGA' PO, RIG SNGAGS

KYI RGYAL PO MIG RNAM PAR SBYONG BA 'DI NI, MIG GI SKYON DANG,
RLUNG GI SKYON DANG, MKHRIS PA'I SKYON DANG, BAD KAN GYI SKYON
DANG, 'DUS PA LAS GYUR PA'I SKYON SEL TE,

TSUL KHRIMS KYI BDEN PA DANG, BRTUL ZHUGS KYI BDEN PA DANG, DRANG
SRONG RNAMS KYI BDEN PA DANG, RTEN CING 'BREL PAR 'BYUNG BA'I
BDEN PA DANG, SDUG BSNGAL GYI BDEN


@432A *, ,PA DANG, KUN 'BYUNG BA'I BDEN PA DANG, 'GOG PA'I BDEN
PA DANG, LAM GYI BDEN PA DANG, DGRA BCOM PA RNAMS KYI BDEN PA
DANG, RANG SANGS RGYAS RNAMS

KYI BDEN PA DANG, SANGS RGYAS BCOM LDAN 'DAS RNAMS KYI BDEN PAS,
SH'AKYA BDE BA'I MIG NA BAR MA GYUR CIG ,MCHI MA 'DZAG PAR MA
GYUR CIG ,KUN DU MCHI MA 'DZAG

PAR MA GYUR CIG ,BDAG DANG SEMS CAN THAMS CAD KYI MIG RNAM PAR
DAG PAR GYUR CIG SV'AH'A, KUN DGA' BO, RIG SNGAGS KYI RGYAL MO
MIG RNAM PAR SBYONG BA 'DI NI,

YANG DAG PAR RDZOGS PA'I SANGS RGYAS DRUG GIS GSUNGS PA'O, ,NGA
YANG DA LTAR 'CHAD DE, RGYAL PO BZHI DANG, LHA RNAMS KYI DBANG PO
BRGYA BYIN DANG, MI MJED KYI BDAG

PO TSANGS PA YANG RJES SU YI RANG NGO, ,KUN DGA' BO, GANG GIS RIG
SNGAGS 'DI DUS GSUM DU BRJOD NA, DE LA THIBS POR 'GYUR BA DANG,
RAB RIB BAM, LING TOG GAM, MIG

NAD SNGON POR MTHONG BA'AM, MIG GI YUL GYI SKYON LHA LAS GYUR PA
RNAMS SAM, KLU LAS GYUR PA RNAMS SAM, DRI ZA LAS GYUR PA RNAMS
SAM, GNOD SBYIN LAS GYUR

PA RNAMS SAM, SHA ZA LAS GYUR PA RNAMS SAM, BYAD LAS GYUR PA
RNAMS SAM, RO LANGS LAS GYUR PA RNAMS SAM, RO LANGS DANG BYAD LAS
GYUR PA RNAMS SAM, KUN


@432B TU RGYU LAS GYUR PA RNAMS SAM, KUN DU RGYU DANG RO LANGS
LAS GYUR PA RNAMS KYIS TSUGS PAR 'GYUR BA NI, LHA DANG BCAS PA
DANG, BDUD DANG BCAS PA DANG, TSANGS PA DANG BCAS

PA DANG, DGE SBYONG DANG BRAM ZER BCAS PA DANG, LHA DANG, MI
DANG, LHA MA YIN DU BCAS PA'I SKYE RGU'I 'JIG RTEN NA NGAS MA
MTHONG STE, DE NI, GNAS MED DO, ,TSE DANG LDAN PA KUN

DGA' BOS BCOM LDAN 'DAS KYI LTAR MNYAN TE BCOM LDAN 'DAS, DE
BZHIN NO, ,ZHES GSOL NAS GSANG SNGAGS KYI GZHI 'DI RNAMS BZUNG
STE KUN CHUB PAR BYAS NAS SH'AKYA

BDE BA GA LA BA DER SONG STE, BDE BA, MIG RNAM PAR SBYONG BA'I
GSANG SNGAGS KYI GZHI DAG DE BZHIN GSHEGS PAS KHYOD LA BSKUR GYI,
NYIN RE BZHIN DUS GSUM DU DRAN PAR

GYIS SHIG ,CES DE LA RGYAS PAR SMRAS SO, ,SH'AKYA BDE BAS THOS MA
THAG TU DE KHO NAR MIG RNAM PAR DAG STE, MIG RNAM PAR DAG PAS DRI
MA MED PA'I MIG GIS THAMS CAD

MTHONG NGO, ,BCOM LDAN 'DAS KYIS DE SKAD CES BKA' STZAL NAS TSE
DANG LDAN PA KUN DGA' BO DANG, SH'AKYA BDE BA DANG, LHA DANG BCAS
PA'I 'JIG RTEN YI RANG STE BCOM LDAN

'DAS KYIS GSUNGS PA LA MNGON PAR BSTOD DO, ,'PHAGS PA MIG RNAM
PAR SBYONG BA ZHES BYA BA'I RIG SNGAGS RDZOGS SO,, ,,
