@259A ,,RGYA GAR SKAD DU, A'ARYA BHA GA BA
TI PRA DZNY'A BA RA MI T'A HRI DA YA, BOD SKAD DU, 'PHAGS PA BCOM
LDAN 'DAS MA SHES RAB KYI PHA ROL TU PHYIN PA'I

SNYING PO; BAM PO GCIG GO, SANGS RGYAS DANG, BYANG CHUB SEMS
DPA' THAMS CAD LA PHYAG 'TSAL LO, ,'DI SKAD BDAG GIS THOS PA'I
DUS GCIG NA, BCOM LDAN 'DAS RGYAL


@259B BO'I KHAB NA BYA RGOD PHUNG PO'I RI LA DGE SLONG GI DGE
'DUN CHEN PO DANG, BYANG CHUB SEMS DPA'I DGE 'DUN CHEN PO DANG
THABS CIG TU BZHUGS TE, DE'I TSE BCOM LDAN 'DAS ZAB MO SNANG

BA ZHES BYA BA'I CHOS KYI RNAM GRANGS KYI TING NGE 'DZIN LA
SNYOMS PAR ZHUGS SO, ,YANG DE'I TSE BYANG CHUB SEMS DPA' SEMS
DPA' CHEN PO 'PHAGS PA SPYAN RAS GZIGS DBANG PHYUG SHES RAB

KYI PHA ROL TU PHYIN PA ZAB MO SPYOD PAR RNAM PAR BLTA ZHING,
PHUNG PO LNGA PO DE DAG LA YANG NGO BO NYID KYIS STONG PAR RNAM
PAR BLTA'O, ,DE NAS SANGS RGYAS KYI MTHUS TSE DANG LDAN PA SH'A
RADVA TI'I

BUS BYANG CHUB SEMS DPA' SEMS DPA' CHEN PO 'PHAGS PA SPYAN RAS
GZIGS DBANG PHYUG LA 'DI SKAD CES SMRAS SO, ,RIGS KYI BU'AM, RIGS
KYI BU MO GANG LA LA SHES RAB KYI PHA ROL

TU PHYIN PA ZAB MO'I SPYOD PA SPYAD PAR 'DOD PA DES JI LTAR BSLAB
PAR BYA, DE SKAD CES SMRAS PA DANG, BYANG CHUB SEMS DPA' SEMS
DPA' CHEN PO 'PHAGS PA SPYAN RAS GZIGS DBANG

PHYUG GIS TSE DANG LDAN PA SH'A RI'I BU LA 'DI SKAD CES SMRAS SO,
,SH'A RI'I BU, RIGS KYI BU'AM, RIGS KYI BU MO GANG LA LA SHES RAB
KYI PHA ROL TU PHYIN PA ZAB MO'I SPYOD PA SPYAD PAR 'DOD

PA DES 'DI LTAR RNAM PAR BLTA BAR BYA STE, PHUNG PO LNGA PO DE
DAG KYANG NGO BO NYID KYIS STONG PAR RNAM PAR RJES SU BLTA'O,
,GZUGS STONG PA'O, ,STONG PA NYID GZUGS SO, ,GZUGS LAS STONG PA


@260A *, ,NYID GZHAN MA YIN, STONG PA NYID LAS GZUGS GZHAN MA YIN
NO, ,DE BZHIN DU TSOR BA DANG, 'DU SHES DANG, 'DU BYED RNAMS
DANG, RNAM PAR SHES PA RNAMS

STONG PA'O, ,SH'A RI'I BU, DE LTA BAS NA, CHOS THAMS CAD STONG PA
NYID DE, MTSAN NYID MED PA, MA SKYES PA, MA 'GAG PA, DRI MA MED
PA, DRI MA DANG BRAL BA MED PA, BRI BA MED PA ,GANG

BA MED PA'O, ,SH'A RI'I BU, DE LTA BAS NA STONG PA NYID LA GZUGS
MED, TSOR BA MED, 'DU SHES MED, 'DU BYED RNAMS MED, RNAM PAR SHES
PA MED, MIG MED, RNA BA MED, SNA MED,

LCE MED; LUS MED, YID MED, GZUGS MED, SGRA MED, DRI MED, RO MED,
REG BYA MED, CHOS MED DO, ,MIG GI KHAMS MED CING, MIG GI RNAM PAR
SHES PA'I KHAMS MED PA NAS

YID KYI KHAMS MED CING, YID KYI RNAM PAR SHES PA'I KHAMS KYI BAR
DU YANG MED DO, ,MA RIG PA MED CING, MA RIG PA ZAD PA MED PA NAS
RGA SHI MED CING, RGA SHI ZAD PA'I BAR DU YANG

MED DO; ;SDUG BSNGAL BA DANG, KUN 'BYUNG BA DANG, 'GOG PA DANG,
LAM MED, YE SHES MED, THOB PA MED, MA THOB PA YANG MED DO, ,SH'A
RI'I BU, DE LTA BAS NA, BYANG CHUB SEMS

DPA' RNAMS THOB PA MED PA'I PHYIR SHES RAB KYI PHA ROL TU PHYIN
PA LA BRTEN NAS GNAS TE SEMS LA SGRIB PA MED PAS 'JIGS PA MED DE,
PHYIN CI LOG LAS SHIN TU 'DAS NAS


@260B MYA NGAN LAS 'DAS PA'I MTHAR PHYIN TO, ,DUS GSUM DU RNAM
PAR BZHUGS PA'I SANGS RGYAS THAMS CAD KYANG SHES RAB KYI PHA ROL
TU PHYIN PA LA BRTEN TE BLA NA MED PA YANG DAG PAR RDZOGS

PA'I BYANG CHUB MNGON PAR RDZOGS PAR SANGS RGYAS SO, ,DE LTA BAS
NA, SHES RAB KYI PHA ROL TU PHYIN PA'I SNGAGS, RIG PA CHEN PO'I
SNGAGS, BLA NA MED PA'I SNGAGS, MI MNYAM PA DANG MNYAM

PA'I SNGAGS, SDUG BSNGAL THAMS CAD RAB TU ZHI BAR BYED PA'I
SNGAGS, MI RDZUN PAS NA, BDEN PAR SHES PAR BYA STE, SHES RAB KYI
PHA ROL TU PHYIN PA'I SNGAGS SMRAS PA, TADYA THA, GA TE GA TE,

PA RA GA TE, PA RA SAm GA TE, BO DHI SV'AH'A, SH'A RI'I BU, BYANG
CHUB SEMS DPA' SEMS DPA' CHEN POS SHES RAB KYI PHA ROL TU PHYIN
PA ZAB MO LA DE LTAR BSLAB PAR BYA'O, ,DE NAS BCOM

LDAN 'DAS TING NGE 'DZIN DE LAS BZHENGS TE BYANG CHUB SEMS DPA'
SEMS DPA' CHEN PO 'PHAGS PA SPYAN RAS GZIGS DBANG PHYUG LA LEGS
SO, ,ZHES BYA BA BYIN NAS LEGS SO, ,

LEGS SO, ,RIGS KYI BU, DE DE BZHIN NO, ,DE DE BZHIN TE, JI LTAR
KHYOD KYIS BSTAN PA DE BZHIN DU SHES RAB KYI PHA ROL TU PHYIN PA
ZAB MO LA SPYAD PAR BYA STE, DE BZHIN GSHEGS PA RNAMS

KYANG RJES SU YI RANG NGO, ,BCOM LDAN 'DAS KYIS DE SKAD CES BKA'
STZAL NAS TSE DANG LDAN PA SH'A RI'I BU DANG, BYANG CHUB SEMS
DPA' 'PHAGS PA SPYAN RAS GZIGS KYI DBANG PHYUG DANG,


@261A *, ,THAMS CAD DANG LDAN PA'I 'KHOR DE DAG LHA DANG, MI
DANG, LHA MA YIN DANG, DRI ZAR BCAS PA'I 'JIG RTEN YI RANG STE
BCOM LDAN 'DAS KYIS GSUNGS PA LA MNGON

PAR BSTOD DO, ,BCOM LDAN 'DAS MA SHES RAB KYI PHA ROL TU PHYIN
PA'I SNYING PO ZHES BYA BA THEG PA CHEN PO'I MDO RDZOGS SO, ,RGYA
GAR GYI MKHAN PO BI MA LA MI TRA DANG, LO TZ'A BA DGE

SLONG RIN CHEN SDES BSGYUR CING, ZHU CHEN GYI LO TZ'A BA DGE BLO
DANG, NAM MKHA' LA SOGS PAS ZHUS TE GTAN LA PHAB PA'O,, 
