@73B RGYA GAR SKAD DU, A'ARYA SA MANTA BHA DRA AAshtOTTA RA SHA
TA KA N'A MA DH'A RA n'I MANTRA SA HI TA, BOD SKAD

DU; 'PHAGS PA KUN TU BZANG PO'I MTSAN BRGYA RTZA BRGYAD PA GZUNGS
SNGAGS DANG BCAS PA, BYANG CHUB SEMS DPA' SEMS DPA' CHEN PO
SNYING RJE CHEN PO KUN TU BZANG PO NAM

MKHA'I DKYIL KUN TU RAB 'BYAMS MA LUS PA DANG MNYAM PA'I NGO BO
NYID KYI CHOS KYI SNANG BA GSAL BA BRNYES PA, SA'I DKYIL 'KHOR
KUN TU 'PHROS PA'I SKU THA DAD PA MED CING, DUS

GSUM GYI SKU MNYAM PA NYID BRNYES PA, GZUGS SNA TSOGS CAN, BYANG
CHUB SEMS DPA' SEMS DPA' CHEN PO'I MCHOG DANG, RAB MCHOG DAM PA
SBYIN PA YON TAN CHEN PO'I SKUS

KUN TU MNGA' MDZAD PA LA PHYAG 'TSAL LO, ,DE NAS DE'I TSE BYANG
CHUB SEMS DPA' SEMS DPA' CHEN PO'I MCHOG KUN TU BZANG PO GZUGS
SNA TSOGS CAN, BYANG CHUB SEMS

DPA' RNAMS KYI TING NGE 'DZIN RAB 'BYAMS SA'I DBANG PHYUG CHEN PO
ZHES BYA BA LA SNYOMS PAR ZHUGS SO, ,DE NAS BYANG CHUB SEMS DPA'
SEMS DPA' CHEN PO KUN TU BZANG


@74A *, ,PO SNYOMS PAR ZHUGS MA THAG PA DE'I TSE STONG CHEN PO'I
'JIG RTEN GYI KHAMS KYI RDUL PHRA RAB RDUL SNYED KYI SKU RAB
'BYAMS KUN TU YONGS

SU RGYAS PAR GYUR TE NAM MKHA'I KHAMS KYI KHONGS SU GTOGS PA'I
SKU RNAMS SA'I DKYIL 'KHOR DU MA DAG TU KUN NAS 'KHOD PAR GYUR
TO, ,DE NAS

SANGS RGYAS KYI ZHING RAB 'BYAMS THAMS CAD KYI KHONGS SU GTOGS
PA'I DE BZHIN GSHEGS PA RNAMS KYIS PHYAG G-YAS PA BRKYANG STE
BYANG CHUB SEMS DPA'

SEMS DPA' CHEN PO KUN TU BZANG PO'I MGO BO LA BYUGS TE BKA' STZAL
PA, RIGS KYI BU, LEGS SO LEGS SO, ,SANGS RGYAS 'BYUNG BA THAMS
CAD KYI SNYING

PO GZUNGS CHEN MO SHOD CIG ,DE NAS BYANG CHUB SEMS DPA' SEMS DPA'
CHEN PO'I MCHOG LUS 'OD ZER 'BUM GYIS SNANG BAR BYAS PAS DE'I TSE
SANGS RGYAS

KYI ZHING THAMS CAD G-YO BAR BYAS NAS GZUNGS 'DI BSHAD DO, ,TADYA
TH'A, AOm NA MO NA MASTRI, BHU BA NI, SHVA TE, MA H'A BHO G'A YA,
AA SA MA SA MA, AA MRi TA SA MA, AA

NANTA SA MA, GA GA NA SA MA, TRI BHU BA NA SA MA, AA SHE shA SA
MA, BE shA SA MA, PA RA M'A RTHA SA ME, SVA BHA BA SA MA, TA THA
T'A SA MA, AA RA DZE SA MA, AA DDHI SA MA, BUDDHI


@74B SA MA, DHARMA TA TH'A T'A SA MA, AA BHI shA SA MA, SA MA SA
MA, AE K'A N'A YA, S'A GA RA, BI SHUDDHE, A'A LO KA, H'I H'I,
LABDHA LABDHA, BI DZA YA BI DZA YA, AOm PRA SA GA TA, NA YA NA

YA; HI NI, NI RA DHIshth'A NA, SAm BHO GA ,AAm AA NA LA YA LA YA,
DHARMA AA GRA, DHA RA DHA RA, DZA YA DZA YA, H'Um H'Um, DHA MA
DHA MA SV'A H'A, DE NAS RGYAL BA'I SRAS KYI THU BO, ,'JIG RTEN

THAMS CAD KYI MGON PO GCIG PU, ,SEMS CAN THAMS CAD LA PHAN PAR
'DOD PA, BYANG CHUB SEMS DPA' KUN TU BZANG POS BCOM LDAN 'DAS KYI
ZHAL DU BLTAS

TE SA'I DKYIL 'KHOR G-YO BAR BYAS NAS DE SKAD CES SMRAS TE, 'JIG
RTEN GSUM PO KUN TU GANG BAR BYAS SO, ,DE NAS LHA DANG LHA MA YIN
DU BCAS PA'I BANG CHUB

SEMS DPA' CHEN PO RNAMS KYIS GANG BA'I DKYIL 'KHOR NAS GSER GYI
'OD ZER 'BAR ZHING SNANG LA RAB TU G-YO BAS BRGYAN PA'I LUS CAN
SA STENG KUN GYI RDO RJE ME

TOG THOD STAN CHEN PO LAS BSKYOD DE DKYIL 'KHOR NAS LANGS NAS HA
HA ZHES BYA BA'I SGRA PHYUNG STE SMRAS PA, KYE MA SNYING RJE CHEN
PO DANG, YON TAN GRANGS MED PA'I RGYA MTSO RAB

TU 'BYAMS PA'I GZUNGS CHEN MO, KYE MA SANGS RGYAS 'BYUNG BA CHEN
MO, MTHA' DANG DBUS MED PA'I SA GSUM DANG MNYAM ZHING, SEMS CAN
GYI KHAMS GRANGS


@75A *, ,MED PA YONGS SU SMIN PAR BYA BA'I PHYIR GNAS PA, CHOS
KYI DKYIL 'KHOR GNAS PA MED PA'I GZUNGS CHEN MO, KYE MA BSKAL

PA MTHA' YAS PA NAS 'PHANGS PA'I SDIG PA'I BAG CHAGS SEL CING
NYON MONGS PA'I RGYA MTSO SKEM LA, LTA BA'I RI BO 'THOR BAR BYED
PA'I GZUNGS CHEN MO,

BSKAL PA MTHA' YAS PAR DGE BA'I TSOGS 'BYUNG BA YANG DAG PAR
BSAGS SHING BDE BAR GSHEGS PA 'BUM PHRAG DU MA MNGON SUM DU
MTHONG BAS BYANG

CHUB KYI SA BON MA BSNUBS LA, THAMS CAD MKHYEN PA'I SA'I KHYAD
PAR GYI YON TAN RGYA MTSO YONGS SU RDZOGS PA RJES SU THOB PA MA
YIN PA GZHAN NI, SUS

KYANG DE BZHIN GSHEGS PA THAMS CAD KYI SNYING PO GZUNGS CHEN MO
'DI MNYAM PAR YANG MI NUS NA, GZUNG BA DANG, BKLAG PA DANG, KUN
CHUB PAR BYA BA LTA

CI SMOS; ;GZUNGS CHEN MO 'DI'I MING TZAM YANG BSKAL PA BYED BA
PHRAG STONG GI BAR DU THOS PAR DKA'O, ,KYE MA GZUNGS CHEN MO 'DI
SEMS CAN GANG DAG GI

LAG NA 'DUG PA DE DAG NI, RNYED PA LEGS PAR RNYED PA'O, ,'TSO BA
BZANG POS 'TSO BA'O, ,MNGON PAR SHES PA RNAMS KYI GZHI BZANG
BA'O, ,DGE BA'I RTZA BA


@75B YANG DAG PAR RDZOGS PAS SO, ,DE BZHIN GSHEGS PA'I SPYOD YUL
LA GNAS PA'O, ,YON TAN THAMS CAD YANG DAG PAR RDZOGS PA'O, ,'DI
LAN GCIG BRJOD PA TZAM

GYIS NGAN SONG GI SDUG BSNGAL THAMS CAD LAS THAR PAR 'GYUR RO,
,LAN GNYIS BRJOD PA TZAM GYIS SDIG PA THAMS CAD LAS GROL BAR
'GYUR RO, ,LAN

GSUM BRJOD PA TZAM GYIS NYON MONGS PA THAMS CAD LAS THAR PAR
'GYUR RO, ,DE LTAR NA BRJOD PA TZAM GYIS GONG NAS GONG DU YON TAN
RNAMS 'THOB PAR 'GYUR

TE; DE BZHIN GSHEGS PA YANG MTHONG BAR 'GYUR RO, ,'CHAG BZHIN DU
BZLAS BRJOD BYAS NA, SDUG BSNGAL THAMS CAD LAS THAR PAR 'GYUR RO,
,SHING GCIG

'GRENG GI DRUNG DU BZLAS BRJOD BYAS NA, GRUB PA THAMS CAD THOB
PAR 'GYUR RO, ,'GRO BZHIN DU BZLAS BRJOD BYAS NA, SEMS CAN THAMS
CAD DBANG DU 'GYUR

RO; ;NAGS TSAL CHEN PO'I NANG DU SKYIL MO KRUNG BCAS TE 'DUG LA
LAN BDUN BRJOD NA, BSAM GTAN CHEN PO THOB PAR 'GYUR LA NYON MONGS
PA DANG BRAL BAR

'GYUR RO, ,'PHAGS PA KUN TU BZANG PO'I SKU GZUGS KYI DRUNG DU
SKYIL MO KRUNG BCAS TE 'DUG LA, ME TOG LA SOGS PA JI SNYED PAS
MCHOD NAS LUS NGAL BAR


@76A *, ,GYUR GYI BAR DU GZUNGS CHEN MO 'DI BRJOD LA, NGAL BAR
GYUR NAS DE NYID DU NYAL NA, RMI LAM DU BYANG CHUB SEMS DPA' KUN
TU

BZANG PO MTHONG BAR 'GYUR TE, PHYAG G-YAS PAS DE LA BYUGS NAS
YANG DAG PAR DBUGS 'BYIN PAR MDZAD DE, CHOS KYI SNANG BA CHEN PO
YANG STZOL BAR MDZAD

DO; ;'DI SKAD DU RGYAL BA'I SRAS, LEGS SO LEGS SO, ,KHYOD NI, ,DE
BZHIN GSHEGS PA'I DKYIL 'KHOR CHEN POR ZHUGS PA YIN TE, KHYOD TSE
BRJES

NAS SA CHEN PO YANG THOB PAR 'GYUR RO, ,ZHES KYANG GSUNG NGO, ,DE
NAS LUS BDE BA DANG, SEMS BDE BA DANG, DGA' BA CHEN PO DANG, DANG
BA DANG, MCHOG TU

DGA' BA CHEN PO DANG LDAN BZHIN DU SAD PAR 'GYUR RO, ,MTHU CHEN
PO DANG, DBANG CHE BAR GRAGS PAR YANG 'GYUR RO, ,LHA RNAMS KYANG
DE LA BLTA BA'I PHYIR 'ONG NGO, ,

NANG PAR LANGS NAS BYANG CHUB SEMS DPA' RNAMS KYIS YANG DAG PAR
BSDUS PA'I MDO SDE RNAMS BKLAG PAR BYA'O, ,SEMS CAN THAMS CAD LA
PHAN PA DANG,

BDE BA'I SEMS BSKYED PAR BYA'O, ,DE NAS PHA ROL TU PHYIN PA THAMS
CAD YONGS SU RDZOGS SHING SDIG PA THAMS CAD DANG BRAL TE NYON
MONGS PA'I PHYOGS RNAMS


@76B BCOM PA, DE BZHIN GSHEGS PA RNAMS KYIS KYANG BSNGAGS PAR
'GYUR RO, LHA LA SOGS PA YANG DE LA BSRUNG BA DANG, BSKYAB PA
DANG, SPA BA'I PHYIR BRTZON PAR

'GYUR RO, ,DE LTAR JI SKAD BSTAN PA BZHIN DU BYED PA'I RGYAL BA'I
SRAS DE NI, RING PO MI THOGS PAR KUN TU BZANG PO'I SA CHEN PO LA
'JUG PAR 'GYUR RO, ,DE NAS RDO RJE'I

GTZUG PHUD LA SOGS PA STONG GSUM GYI BDAG PO RIG SNGAGS 'CHANG
CHEN PO RNAMS DANG, SPYAN CHEN MO LA SOGS PA RIG SNGAGS 'CHANG
CHEN MO RNAMS DANG, RDO RJE

SNYING PO LA SOGS PA BYANG CHUB SEMS DPA' CHEN PO RNAMS DANG, RDO
RJE'I ZHAGS PA LA SOGS PA RIG SNGAGS KYI LHA CHEN MO RNAMS DANG,
RIN CHEN DRA BA CAN LA

SOGS PA RIG SNGAGS KYI LHA MO CHEN MO RNAMS DANG, LHA MO SGROL MA
LA SOGS PA BYANG CHUB SEMS DPA' CHEN PO'I DKYIL 'KHOR GYI LHA
RNAMS DANG, DAR CHEN DANG,

GZUGS BZANG DANG, SHIN TU BLTA NA SDUG PA LA SOGS PA GZHON NU
RNAMS DANG, BRAN RNAMS DANG, BRAN MO RNAMS DANG, MI 'KHRUGS PA LA
SOGS PA LOG

'DREN CHEN PO RNAMS DANG, LUS MCHOG LA SOGS PA SRIN PO'I DBANG PO
RNAMS DANG, MA MO LA SOGS PA SRIN MO RNAMS DANG, DBANG PHYUG CHEN
PO LA SOGS PA LHA'I


@77A *, ,DBANG PHYUG RNAMS DANG, RDO RJE ME TOG THOD LA SOGS PA
DKYIL 'KHOR CHEN POR 'DUS PA'I BYANG CHUB SEMS DPA' LA SOGS PA
THAMS

CAD LANGS NAS BYANG CHUB SEMS DPA' CHEN PO'I MCHOG 'PHAGS PA KUN
TU BZANG PO LA MTSAN BRGYA RTZA BRGYAD BLA NA MED PA'I YON TAN
GYI SNANG BA ZHES BYA BAS

BSTOD PA, KUN TU BZANG PO KUN GYI MCHOG ,SNA TSOGS KUN GYI 'BYOR
BA CHE, ,DKYIL 'KHOR CHEN PO'I RDO RJE'I MCHOG ,SNA TSOGS GZUGS
CAN PHYOGS KYI

BDAG ,RDO RJE CHEN PO DGYES PA CHE, ,GZI BRJID CHEN PO STOBS PO
CHE, ,GNON DANG RAB GNON DPAL GYI RAB, ,KHYAB BDAG RGYAL BA'I BLO
GROS RGYAL, ,RDO RJE CHEN PO

RAB TU BZHAD, ,SGRUB DKA' CHEN PO SGRUB MDZAD PA, ,ROL MO CHEN
POS RNAM PAR ROL, ,RAB DGA' CHEN POS 'DUL BA PO, LHA CHEN DBANG
PHYUG CHEN PO STE, ,

BTZAN PO KHYAB 'JUG SKYE RGU'I BDAG ,SA STENG SA 'OG SA LA DGYES,
,DE BZHIN SA 'DZIN SA GSUM PA, ,DUL DANG SBYIN PA'I GO RIM THABS,
,RAB MKHYEN STONG

GI MNGA' BDAG LAGS, ,SHES NYEN CAN DE BZOD LA DGYES, ,BRTZON
'GRUS 'BYUNG BA 'BYOR PA CHE, ,BRTZON 'GRUS BCU DANG THABS BCU
PA, ,STOBS BCU'I SRAS


@77B CHEN THU PO STE, ,MTHU STOBS STONG GIS SPRO BA DANG, ,YONGS
SU LDAN ZHING BCU SEL BA, ,RDUL SEL RGYA MTSO CHEN PO STE, ,RGYAL
BA'I DKYIL 'KHOR RGYA MTSO BA, ,RDUL RNAMS

RAB TU ZHI BA'I THABS, ,CHO GA MKHYEN PA BLO MNGA' BA, ,MKHAS PA
MDZES PA SKAL BA BZANG, ,SHIN TU SDUG PA DGA' SKYED PA, ,SNYING
PO CHEN PO LAS BYUNG BA, ,NYON MONGS

BRAL BA THUB PAR DKA', ,SA DANG MNYAM PA MKHA' DANG MNYAM, ,RLUNG
DANG MTSUNGS PA'I SPYOD YUL CAN, ,GZI BRJID NYID DE GZI BRJID
MTSUNGS, ,RGYA MTSO BZHI YI CHU DANG

'DRA, ,RMUGS DANG SMYO BA ZHI BAR MDZAD, ,THUB PAR DKA' BA'I NYON
MONGS 'JIL, ,G-YUL SEL G-YUL LA 'GYED PA STE, ,G-YUL GYI NYES PA
RAB 'JOMS PA, ,GSUNG

BZANG NGANG BA'I GDANGS SU BZHAD, ,DBANG PO NYE DBANG DBANG CHEN
SRAS, ,DBANG PO'I LAS LHAG THUB DANG MNYAM, ,CHOS 'DZIN 'BYOR
DANG LDAN PAR BSTAN, ,RAB DGA'I

BUN LONG ZHI MDZAD PA, ,NYON MONGS 'DAM RDZAB SKEM PAR MDZAD,
,DBANG PO RGYAGS PA'I RIMS NAD SEL, ,KHRO BO'I DREGS PA RNAM PAR
'JOMS, ,

GSUNG SNYAN 'JAM PA NYID DANG MNYAM, ,MNYAM PA MI MNYAM MNYAM PA
DANG, ,MNYAM MED YUL LAS RNAM PAR 'DAS, ,SANGS RGYAS KUN DANG
SPYOD YUL GCIG


@78A *, ,BYANG CHUB SNYING PO RGYA CHER ROL, ,RIM PA RAB STEN DGE
BA STE, ,SPYAN BZANG PHUN SUM TSOGS PA DGE, ,GTZANG MA LAM BZANG
SBYIN MDZAD PA,

DAG MDZAD SREG MDZAD MCHOG SBYIN PO, ,'JOMS BYED BGEGS RNAMS RNAM
PAR 'JOMS, ,THOB MDZAD DPE MED GSUNG BA PO, ,RDO RJE'I 'JIG RTEN
GCIG

SNANG BA, ,SKYES PA BUD MED CHOGS KYI BDAG ,NGES PAR YON TAN
'BYOR MDZAD PA, ,SEMS CAN 'KHOR BA ZHI MDZAD PA, ,BRTAN PO SDIG
PA RNAMS DANG

BRAL; ;KUN TU RNAM RGYAL SNANG BA PO, ,KUN TU RGYAS PA'I DKYIL
'KHOR CAN, ,KUN TU RGYA MTSO'I SNANG BA MDZAD, ,KUN TU NYES PA
SEL BA LAGS, ,MI BZANG SA

'OG RNAM PAR DKRUGS, ,DE BZHIN ZAD MDZAD THUG PAR MDZAD, ,NYON
MONGS RGYA MTSO RNAM PAR DKRUGS, ,NYON MONGS PHYOGS RNAMS ZAD PAR
MDZAD, ,'BAR

BA'I DKA' BA 'PHROG MDZAD PA, ,RGYAGS SHING BDO BA ZHI BAR MDZAD,
,RDO RJE CHEN PO STOBS BSKYED PA, ,SDANG BA THAMS CAD NGES PAR
'JOMS, ,PHA ROL ZHUGS PA

SDIG SEL BA, ,DAG PA NAM MKHA'I SPYOD YUL CAN, ,DAG PA SBYIN
ZHING YON TAN SBYIN, ,'BRAS BU SBYIN ZHING KUN SBYIN PA, ,YE SHES
SBYIN ZHING BSOD NAMS


@78B SBYIN; ;LONGS SPYOD SBYIN ZHING RGYAL SBYIN PA, ,DBANG PHYUG
SBYIN ZHING TSIG SBYIN PA, ,NOR SBYIN TSOGS LDAN RDO RJE CAN,
,GZUGS BZHIN DBANG PO RNAM PAR RGYAL, ,DAG CING

DGE BA'I TSUL SBYIN PA, ,BDE 'BYUNG GTZUG NA NOR BU THOGS, ,SA
'DZIN GZUNG BAR DKA' BA PO, ,DKYIL 'KHOR MGU BAR SGRUB MDZAD PA,
,'BAB CING DE BZHIN 'BEBS

PAR MDZAD, ,RIN CHEN DRA BA RIN CHEN MNYAM, ,SGRON MA MUN SEL
RGYAL BA CAN, ,YON TAN YE SHES THEG CHEN LDAN, ,BRTAN MCHOG CHE
BA'I CHOS NYID CAN, ,GSUNG BA

CHEN PO SHES RAB CHE, ,SANGS RGYAS TSUL NI RAB STON PA, ,MCHOD PA
CHEN PO THEG CHEN GYI, ,THEG PA BLA NA MED PAR LDAN, ,MCHOD PA
CHEN PO'I CHOS CHE BA, ,'BRAS BU CHEN

PO'I CHOS KYI MCHOG ,STON MDZAD 'DUL MDZAD STON PA PO, ,ZHI BA DE
BZHIN ZHI MDZAD PA, ,BZANG PO BZANG DANG MTSUNGS PA NYID, ,KUN TU
RAB 'BYAMS SEL MDZAD PA, ,SNYING

RJE YE SHES SNYING PO MKHYEN, ,SNYING RJE'I 'OD KYI DKYIL 'KHOR
CAN, ,SNYING RJE CHEN PO YONGS SU RDZOGS, ,DUS CHEN RNAM PAR DAG
PAR MDZAD, ,MTSO MCHOG DANG BA RAB

MTHO BA, ,RTZOD CHEN 'DAS PA SPYOD YUL CAN, ,SKYE RGU SRUNG ZHING
SPYAN YANGS PA, ,RNYED PAR DKA' BA'I 'BYOR PA CAN, ,KUN TU SPYOD
PA KHONG DGE BA, ,DGA' BA'I DAM PA


@79A *, ,SBYIN PA PO, ,KUN TU YUL KUN MNGA' BA STE, ,ZHE SA BZANG
PO RTAG TU MNGA', ,DUL BA SANGS RGYAS KUN DANG MNYAM, ,DKYIL
'KHOR CHEN

PO'I PADMA LAGS, ,ZLA BA LTA BUR SI MA MDZAD THABS, ,MKHAS PA
RGYAGS SPANGS CHO GA MKHYEN, ,SPYOD YUL GCIG LA GNAS PA STE, ,DE
BZHIN GSHEGS PA'I YE

SHES MNGA', ,DAM TSIG CHEN PO'I DE NYID MKHYEN, ,SLOB DPON CHEN
PO GRAGS PA CHE, ,DAM PA NYID DE BLA NA MED, ,GSANG SNGAGS RLABS
NI RGYAS PAR MDZAD, ,DE LTAR

KHYAB BDAG CHEN PO NI, ,YON TAN BRGYA YI SPOS KYIS RGYAS, ,DAG
CING BYANG LA MKHAS LA SOGS, ,YON TAN 'BYUNG BA RIG SNGAGS RGYAL,
,GTZUG NA NOR BU THOGS

LA SOGS, ,MCHOG RNAMS KYIS NI BSTOD NAS KYANG, ,SDUG BSNGAL CHU
BO BCOM PA YI, ,BCOM LDAN 'DAS KYIS TSIG 'DI GSUNGS, ,KYE MA
BSTOD PA CHEN PO BRGYA, ,

MING BRGYA RTZA BRGYAD DAM PA YIN, ,MI RNAMS LA LA GANG ZHIG GIS,
,SDIG PA BSAL KUN TU BZANG PO LA, ,SNYING NAS 'DI YIS BSTOD BYAS
NA, ,DES NI SANGS RGYAS NYID KYANG

'THOB; ;GANG ZHIG MING BRGYA RTZA BRGYAD 'DON, ,MI DE YON TAN
YONGS RDZOGS SHING, ,DE BZHIN GSHEGS TSUL CHE BA YI, ,YE SHES MA
LUS SMRA BAR NUS, ,DE LTAR


@79B THUB MCHOG SRAS PO YON TAN BRGYA YI SPOBS LAS NGES PAR
'BYUNG 'GYUR ZHING, ,YON TAN SNA TSOGS BYUNG DANG 'JIG RTEN YAN
CHAD DAG GIS YON TAN RGYAS RNAMS LAS, ,BSTOD PA CHEN PO SNANG
BYAS

RGYAL BA'I SRAS LA BSTOD PAS NYIN RE BSTOD BYAS NA, STOBS BCU
MNGA' BA'I SKUR 'GYUR SNANG BA THOB CING RNAM DAG YON TAN 'BYUNG
GNAS 'GYUR, ,'PHAGS PA KUN TU BZANG PO'I MTSAN

BRGYA RTZA BRGYAD PA GZUNGS SNGAGS DANG BCAS PA RDZOGS SO,,
,,
