@37A ,RGYA GAR SKAD DU, A'ARY'A BA LO KI TE SHVA R'A
YA SIm HA N'A DA N'A MA DH'A RA nI, BOD SKAD DU, 'PHAGS PA SPYAN
RAS GZIGS

DBANG PHYUG SENGGE SGRA'I GZUNGS ZHES BYA BA, BCOM LDAN 'DAS RDO
RJE 'CHANG LA PHYAG 'TSAL LO, ,'DI SKAD BDAG GIS THOS PA DUS GCIG
NA, BCOM


@37B LDAN 'DAS 'PHAGS PA SPYAN RAS GZIGS DBANG PHYUG GI PHO BRANG
RI BO tA LA'I RTZE MO NA RIN PO CHE'I KHANG BZANG RIN PO CHE
DANG, MU TIG DANG, NOR BU DPAG MED

KYIS SPRAS PA, 'OD KYIS STONG GSUM KHYAB PA, ME TOG DRI ZHIM PO
SNA TSOGS KYIS KUN NAS BRGYAN PA'I SA PHYOGS DE NA BYAMS PA LA
SOGS PA'I BYANG CHUB

SEMS DPA' DPAG TU MED PA DANG, NYAN THOS CHEN PO SH'A RA DVA TI'I
BU LA SOGS PA DGE SLONG RAB TU MANG POS YONGS SU BSKOR ZHING,
BCOM LDAN 'DAS

SENGGE'I GDAN BSHAMS PA LA BZHUGS SO, ,'KHOR DER BYANG CHUB SEMS
DPA' SEMS DPA' CHEN PO 'JAM DPAL ZHES BYA BA 'DUS TE 'DUG PAR
GYUR PA

DE RANG GI STAN LAS LANGS TE BLA GOS PHRAG PA GCIG TU GZAR NAS
PUS MO G-YAS PA'I LHA NGA SA LA BTZUGS NAS BCOM LDAN 'DAS KYI
ZHABS LA MGO BOS

PHYAG 'TSAL TE BCOM LDAN 'DAS LA 'DI SKAD CES GSOL TO, ,BCOM LDAN
'DAS, YUL MA GA DHA NA RGYAL PO DBANG PHYUG 'OD CES BGYI BA 'KHOR
DANG,

BTZUN MO DANG, LONGS SPYOD PHUN SUM TSOGS PA DANG LDAN PA LAS,
RGYAL PO DE MDZE DANG, PHOL MIG DANG, DBUGS MI BDE BA SNYING NAD
'BAR BA BYUNG STE, DE


@38A *, ,JI LTAR BSAL BAR BGYI, BCOM LDAN 'DAS KYIS BKA' STZAL
PA, BYANG CHUB SEMS DPA' SEMS DPA' CHEN PO 'JAM DPAL,

SNGON 'JIG RTEN GYI KHAMS 'DI NYID NA 'JAM DPAL KHYED NYID BYANG
CHUB SEMS DPA' SHES RAB CHEN PO ZHES BYA BA YIN LA, 'PHAGS PA
SPYAN RAS GZIGS

DBANG PHYUG SENGGE SGRA 'DI NYID BYANG CHUB SEMS DPA' SNYING
RJE'I MCHOG CES BYA BA YIN PAS, BYANG CHUB SEMS DPA' DE GNYIS
STONG GSUM DU SEMS

CAN GYI DON LA GSHEGS PA LA SENGGE DKAR PO GCIG DBANG DU BSDUS TE
CHIBS PA BYAS, SKU LA RIN PO CHE'I RGYAN SNA TSOGS KYIS BRGYAN,
MDUNG RTZE GSUM

PA DANG, RAL GRI DANG, PADMA DANG, AUTPA LA THOGS NAS PHYIN PA LA
RGYA MTSO CHEN PO LA RGAL BA'I DUS SU SENGGE BZHAG NAS 'KHUR RES
BYAS SHING BYON PA

LA; BYANG CHUB SEMS DPA' SHES RAB CHEN PO KHYOD NYID NI, GROGS LA
PHAN PA'I SEMS KYIS RANG GI RAL GRIS RANG BKUM MO, ,BYANG CHUB
SEMS DPA'

SNYING RJE MCHOG GI BSAM PA LA STENG 'OG BAR SNANG GI KLU DANG,
LHA LA SOGS PAS BSAD DAM SNYAM NAS BTUNG BA'I SNOD BRAM ZE'I THOD
PA LAG NA THOGS


@38B TRI SH'U LA RTZE GSUM PA LAG NA THOGS, SENGGE DKAR PO LA
ZHON, MYA NGAN DU RAL PA THOD DU BCINGS NAS STENG GI LHA LA
BSDIGS TE, SNYING RJE'I STOBS KYIS SEMS CAN

DON BYAS PAS, ,RANG GI GROGS POS SPANGS NAS GCIG PU LUS, ,LHA
RNAMS KUN GYIS NYES NA CHAD PA'I LAS, ,GRONG KHYER 'JOMS SHING
LHA RNAMS 'GUM

PAR BGYID, ,CES SMRAS TE LHA RNAMS LA TRI SH'U LA GDENGS PA DANG,
RGYAL PO CHEN PO BZHI DANG, LHA'I DBANG PO BRGYA BYIN DANG, MI
MJED KYI BDAG PO TSANGS PA

DANG, KHAMS GSUM GYI LHA DGA' BA'I MDANGS PHYUNG STE LHA'I ME TOG
PADMA DANG, KU MU DA DANG, PUndA R'I KA DANG, TZAM PA KA LA SOGS
PA PHUL TE THOD PA BKANG

NGO, DE NAS BAR SNANG GI LHA DANG, KLU DANG, DRI ZA DANG, GNOD
SBYIN DANG, LHA MA YIN DANG, GRUL BUM DANG, NAM MKHA' LDING DANG,
MI'AM CI LA SOGS PA LA

BSDIGS PA, TRI SH'U LA GDENGS NAS, SNYING RJE'I STOBS KYIS SEMS
CAN DON BYAS PAS, ,RANG GI GROGS POS SPANGS NAS GCIG PU LUS, ,SDE
BRGYAD TSOGS

KYIS NYES NA CHAD PA'I LAS, ,GRONG KHYER 'JOMS SHING SDE BRGYAD
'GUM PAR BGYID, ,CES SMRAS TE, SDE BRGYAD LA TRI SH'U LA GDENGS
PA DANG, KLU'I RGYAL PO


@39A *, ,GTZUG NA RIN CHEN DANG, DRI ZA'I RGYAL PO ZUR PHUD LNGA
PA DANG, GNOD SBYIN GYI RGYAL PO RNAM THOS KYI BU DANG, LHA MA
YIN GYI RGYAL PO THAGS

BZANG RIS DANG, MI'AM CI'I RGYAL PO LJON PA RTA MGO CAN DANG,
GRUL BUM GYI RGYAL PO SBRUL MGO DGU PA DANG, NAM MKHA' LDING GI
RGYAL PO GSER MIG CAN

LA SOGS PA 'KHOR MANG PO DANG BCAS PA DGA' BA'I MDANGS PHYUNG STE
SENGGE LA RIN PO CHE'I RGYAN PHUL LO, ,DE NAS SA'I 'OG NA GNAS
PA'I KLU LA

BSDIGS TE, SNYING RJE'I STOBS KYIS SEMS CAN DON BYAS PAS, ,RANG
GI GROGS POS SPANGS NAS GCIG PU LUS, ,KLU TSOGS RNAMS KYIS NYES
NA CHAD

PA'I LAS, GRONG KHYER 'JOMS SHING KLU RNAMS 'GUM PAR BGYID, ,CES
SMRAS TE, RGYA MTSO CHEN PO TRI SH'U LAS DKRUGS PA DANG, KLU'I
RGYAL PO MA DROS PA

DANG, KLU'I RGYAL PO WA RA nA DANG, KLU'I RGYAL PO 'JOG PO DANG,
DE DAG LA SOGS PA RDZU 'PHRUL DANG LDAN PA, 'OD DANG LDAN PA, LHA
DANG LHA MA YIN GYI G-YUL

MYONG BAR BYED PA, KLU'I RGYAL PO 'BUM PHRAG DRUG G-YOG DANG
'KHOR DU BCAS PA 'DUS TE DGA' BA'I MDANGS PHYUNG NAS KLU'I RGYAL
PO WA RU NA SBRUL DKAR


@39B PO GCIG TU BYAS NAS PHYAG 'TSAL BSKOR BA LAN GSUM BYAS TE,
BYANG CHUB SEMS DPA' SNYING RJE CAN, ,KHYOD LA BDAG NI SKYABS SU
MCHI, ,KLU RNAMS KUN GYI

MGON MDZOD CIG ,NYAMS NA KLU YI GSHED MA MDZOD, ,CES SMRAS NAS
TRI SH'U LA LA LAN GSUM DKRIS, KHA BYANG CHUB SEMS DPA' LA
BSGYUR, ,PHU: PHU: ZHES

BRJOD CING GUS PAS KHA NAS KHRAG 'BYIN CING GNAS SO, ,KLU'I RGYAL
PO GZHAN RNAMS KYANG THAL MO SBYAR NAS BSKOR BA LAN GSUM GSUM
BYAS NAS, BYANG

CHUB SEMS DPA' SNYING RJE CAN, ,KHYOD LA BDAG CAG SKYABS SU
MCHI'O, ,KLU RNAMS THAMS CAD SKYABS SU ZUNGS, ,NYAMS NA KLU YI
GSHED MA MDZOD, ,CES

SMRAS NAS KLU CHEN PO BRGYAD SBRUL DKAR PO GCIG TU BYAS NAS
TSANGS SKUD LA 'KHRIS SO, ,KLU'I RGYAL PO DE RNAMS KYANG BDAG CAG
NI, BRAN BGYID DO, ,CI

BKA' STZAL PA NYAN NO, ,ZHES SMRAS NAS KLU RNAMS SO SO'I GNAS SU
DENGS SO, ,'JAM DPAL, BYANG CHUB SEMS DPA' DE NI, SNYING RJE KLU
'DUL ZHES BYA'O, ,

SNYING NAD SEL BA ZHES BYA'O, ,'JAM DPAL, DE LTAR SNGON GYI BYANG
CHUB SEMS DPA' SHES RAB CHEN PO DE 'JAM DPAL SMRA BA'I SENGGE
KHYOD NYID YIN NO, ,DE'I


@40A *, ,DUS KYI BYANG CHUB SEMS DPA' SNYING RJE MCHOG DE NI, DA
LTA'I 'PHAGS PA SPYAN RAS GZIGS DBANG PHYUG SENGGE SGRA KLU'I DED
DPON CHEN

PO 'DI NYID YIN NO, ,'JAM DPAL, NGAS RGYAL PO CHEN PO DE'I DON DU
THUGS RJE CHEN PO'I SNGAGS BRJOD PAR BYA'O, ,YID LA ZUNGS SHIG
,NA MO RATNA TRA Y'A YA,

NA MA A'ARY'A BA LO KI TE SHVA R'A YA, BO DHI SATV'A YA, MA H'A
SATV'A YA, MA H'A K'A RU nI K'A YA, TADYA TH'A, AOm AA KA tE, BI
KA tE, NI KA tE, KA tAm KA tE, KA RO tE, TZI TI DZVA LA KA

RO TI BIRYA SV'A H'A, GZUNGS 'DI NI, SANGS RGYAS BYE BA PHRAG
BRGYAD CUS GSUNGS LA, DA LTAR NGA NYID KYIS BRJOD PA'O, ,'DI'I
CHO GA NI, MI DGOS PAS LAS

THAMS CAD 'GRUB PA'O, ,BCOM LDAN 'DAS SPYAN RAS GZIGS DBANG PHYUG
SENGGE SGRA'I SKU LUGS MA'AM, BRIS SKU'I SPYAN SNGAR BA'I LCI BA
SA LAM LHUNG

BAS SO SOR MA 'DRES PAR MAndAL BRGYAD BYAS TE, MAnDAL RE RE LA ME
TOG TSOM BU LNGA LNGA BKRAM STE ME TOG DANG, BDUG PA DANG, SPOS
DANG, PHRENG BA DANG,

PHYE MA RNAMS KYIS MCHOD NAS MAndAL RE RE LA GZUNGS LAN BCU GSUM
BCU GSUM GYI BAR DU BZLAS LA LCI BA DE BSDUS TE, LCI BA LHAG MA
LA BSNGAGS


@40B SHING NAD PA LA BYUGS NA, NAD THAMS CAD NYE BAR ZHI BAR
'GYUR RO, ,LHA DANG KLU LA SOGS PA'I DUG GI NAD THAMS CAD ZHI BAR
'GYUR RO, ,ZHAG NYI SHU RTZA GCIG

LA GRUB PAR MA GYUR NA, 'JAM DPAL, THUGS RJE CHEN PO NYID KYIS
MTSAMS MED PA LNGA'I LAS BYAS PA YIN NO, ,'JAM DPAL, THUGS RJE
CHEN PO NYID KYIS DAM

BCAS PA'I TSIG GO ,'JAM DPAL, RGYAL PO CHEN PO'I GNOD PA NI,
GZUNGS 'DIS SNYING NAD 'BAR BA LAS GROL NAS SKYE BA PHYI MA LA
BDE BA CAN GYI ZHING KHAMS

SU SKYE BAR 'GYUR RO, ,'JAM DPAL, NYON CIG ,SANGS RGYAS 'OD DPAG
MED LA SOGS PA SANGS RGYAS BYE BA PHRAG DGU BCU RTZA DGUS SNYING
PO 'DI GSUNGS SO, ,

AOm A'A: HR'I: SIm HA N'A DA H'Um PHAt, DA LTAR NGA NYID KYIS
BRJOD DE, RIG SNGAGS KYI SNYING PO 'DI LAN GCIG BRJOD PAS SDIG PA
KUN LAS GROL BAR 'GYUR RO, ,SRID PA

NYAM NGAR 'GRO MI 'GYUR, ,LUS LA MTSON GYIS TSUGS MI 'GYUR, ,DGRA
DANG CHOM POS MI TSUGS CING, ,KLU LA SOGS PAS 'TSE MI 'GYUR,
,RTAG TU DPAL DANG

LDAN PAR 'GYUR, ,BUD MED LUS SU MI 'GYUR ZHING, ,RTAG TU SKYE BA
DRAN PAR 'GYUR, ,SHI NAS BDE BA CAN DU 'GRO, ,'JAM DPAL, DE
VBZHIN GSHEGS PA RNAM


@41A *, ,PAR GZIGS DANG, GTZUG TOR CAN DANG, THAMS CAD SKYOB
DANG, LOG PAR DAD SEL DANG, GSER THUB DANG, 'OD SRUNG GIS KYANG

GSANG SNGAGS 'DI GSUNGS LA, DA LTAR SH'AKYA THUB PA NGAS KYANG
BRJOD PA STE, NA MO RATNA TRA Y'A YA, NA MA HA YA GRI B'A YA, NA
MO LO KE SHVA R'A YA, TADYA TH'A, AOm

HR'I: KU LU KU LU N'I LA KAnthA, HU LU HU LU, TIshthA, TIshthA,
BANDHA BANDHA, M'A RA YA M'A RA YA, H'A H'A H'A H'A, BADZRA KRO
DHA HA YA GRI BA HR'I: H'Um PHAt, 'JAM DPAL, GZUNGS

'DI 'PHAGS PA SPYAN RAS GZIGS DBANG PHYUG NYID PADMA HA YA GRI
BA'I SNGAGS YIN TE, LAN GCIG KLOG PAR BYED PA'I MI, ,SDIG PA KUN
LAS GROL 'GYUR

ZHING, ,NGAN SONG SGO RNAMS GCOD PAR 'GYUR, ,KLU SOGS GDON GYIS
'TSE MI 'GYUR, ,BYAD DANG DUG LAS GROL 'GYUR ZHING, ,SANGS RGYAS
KUN GYI GSUNG

YIN NO, ,BYE BA GRANGS MED MTHU LAS BYUNG, ,DE YI YON TAN DPAG TU
MED, ,LAN GCIG BKLAGS NA SDIG PA SEL, ,LAN GNYIS BKLAGS PAS DPAL
DANG

LDAN; ;GSUM GYIS TSE RNAMS RING BAR 'GYUR, ,'BUM PHRAG BCU YIS
ZHAL MTHONG 'GYUR, ,PADMA CAN GYI ZHING DER 'GRO, ,'JAM DPAL, MI
GZHAN DAG


@41B LA NI, KHRAG DANG MKHRIS PA LAS GYUR PA DANG, RLUNG DANG
GRANG BA LAS GYUR PA DANG, KLU RGYAL RIGS KYIS ZIN PA DANG, KLU
BRAM ZE'I RIGS KYIS ZIN PA DANG, KLU

GDOL PA DANG DMANGS RIGS KYIS ZIN PA NI, SNYING MI DGA' BA DANG,
SNYING NA BA DANG, DBUGS MI BDE BA DANG, LTO RGYAB TU NA BA DANG,
KLAD KOR DU NA BA DANG, GZHOGS

PHYED DU NA BA DANG, MA ZHU BA DANG, SBOS PA DANG, ZHA GRUM GYIS
BTAB PA DANG, SBRUM PA LTA BUR NA BA DANG, SROG CHAGS SU NA BA
DANG, TSIGS DANG SHA KHOL BUR NA

BA DANG, ZA KHU CAN DANG, LUD PA GLO CAN DANG, RUS KHOL DU NA BA
DANG, 'PHRES PA DANG, ZHA BA DANG, YI GA MI BDE BA DANG, THOR PA
LTA BU'I NAD DANG, SKRAN CAN

DANG, DMU CHU CAN DANG, 'BRAS DANG, ME DPAL DANG, LHOG PA DANG,
GAG PA DANG, CHU THIG CAN DANG, GRANG LHANG LHANG DANG, TSA TZAG
TZAG LA SOGS PA'I MDZE

RIGS CAN DANG, PHOL MIG DANG BCAS PA DANG, LHA DANG, BDUD DANG,
TSANGS PA DANG, GSHIN RJE DANG, BRAG SRIN DANG, SEMS 'KHRUG GI
GDON DANG,

THAB GZHOB DANG, MTSO SMAN DANG, KLU LA SOGS PAS ZIN PA DANG,
GNOD SBYIN DANG, 'BYUNG PO DANG, LOG 'DREN DANG, SHA ZA'I GDON
RNAMS KYIS ZIN


@42A *, ,PA DANG, NAD SNA TSOGS 'BYUNG STE, DE YANG MI DGE BA LAS
SDUG BSNGAL 'BYUNG BA YIN NO, ,BCOM LDAN 'DAS KYIS BKA' STZAL PA,

BYANG CHUB SEMS DPA' SEMS DPA' CHEN PO 'JAM DPAL NYON CIG ,SNYING
PO GZUNGS KYI CHO GA 'DI, ,DANG PO THUGS RJE CHEN PO LA, ,GUS
SHING DAD PA'I

SEMS BSKYED NAS, ,SNUM PA'I SA LA DKYIL 'KHOR BYA, ,LCI BA DRIR
BCAS BYUGS NAS NI, ,TSON RTZI KHA DOG SNA LNGA YIS, ,DKYIL 'KHOR
PADMA LTA BUR BRI, ,

BUM PA GANG BA LNGA DAG KYANG, ,PHYOGS BZHI DBUS DANG LNGA RU
GZHAG ,GANG BA'I GTOR MA LNGA YANG BSHAMS, ,SENG LDENG PHUR BU
LNGA YANG DGOD, ,DAR GYIS

DKRIS PA'I MDA' BZHI DGOD, ,TSON SKUD LNGA YI DRA BA BRE, ,'PHAGS
PA SPYAN RAS GZIGS DBANG PHYUG SENG+GE SGRA LA PHYAG 'TSAL LO,
,KHRO BO'I RGYAL PO RTA

MGRIN LA PHYAG 'TSAL LO, ,BCOM LDAN 'DAS MA GOS DKAR MO LA PHYAG
'TSAL LO, ,BCOM LDAN 'DAS MA SGROL MA LA PHYAG 'TSAL LO, ,BYANG
CHUB SEMS

DPA' KLU'I RGYAL PO WA RU nA LA PHYAG 'TSAL LO, ,A'A: HR'I: HRI
PAm TAm NAm, YI GE DRUG PA'I SNGAGS 'DI NI, ,BRJOD PAS SDIG PA
SDUG BSNGAL SEL SV'A H'A, SANGS RGYAS


@42B MCHOD LA BRTZON PAR BYA, ME TOG DANG, BDUG PA DANG, SPOS
DANG, ME TOG GI PHRENG BA DANG, BYUG PA DANG, GDUGS DANG, RGYAL
MTSAN DANG, BA DAN DANG, PHYE

MA DANG, RGYAN THAMS CAD KYIS MCHOD NAS, SENG LDENG RGYA SHUG ME
BTANG LA, ,TSON SKUD BCANG ZHING 'BRU RNAMS BSREG ,RMA BYA RMAG
SHAD LCUG MA YIS, ,KLU YI DUG

RNAMS SEL BAR BYED, ,HR'I: NA GA LE LE, N'A GA DUM BA LE LE, N'A
GA PHUD PHUD, HA LE HA LE, H'A LA H'A LA, SPHU tA SPHU tA, N'A GA
KHROL KHROL SHIG SHIG SV'A H'A, KLU DANG,

LOG 'DREN THAMS CAD KYI YID KYI DUG DANG, MTHONG BA'I DUG DANG,
BCINGS PA'I DUG DANG, KHA RLANGS KYI DUG DANG, REG PA'I DUG DANG,
DUG THAMS CAD PHYIR

KHUD CIG SV'A H'A, DUG 'DIR MA 'DUG CIG ,SBYIN PAR BYED PA'I GAN
DU SONG ZHIG ,'DZIN PA'I NANG DU SONG ZHIG ,ME'I NANG DU SONG
ZHIG ,CHU'I NANG DU SONG ZHIG ,ZHI BAR

GYUR CIG SV'A H'A, 'JAM DPAL, 'DI DAG NI, DE BZHIN GSHEGS PAS
SPYI BO NAS DBANG BSKUR BA'O, ,HR'I: BHRUm AAm H'Um KHAm, RIGS
LNGAS DBANG BSKUR BA'O, ,RDO RJE SRUNG

BA'I MCHOG TU 'GYUR, ,BKRA SHIS LHA MO DPAL DANG LDAN, ,BSNYEN
GNAS LA NI GNAS GYUR NAS, ,DKON MCHOG RJES DRAN SEMS BSKYED NAS,
,BUM CHU DAG


@43A *, ,PAS LAS SGRIB SEL, ,LUS NGAG SEMS KYIS DAG PA THOB, ,PHA
ROL PHYIN DRUG GNAS GYUR CING, ,SANGS RGYAS SEMS CAN MKHYEN PAR

GYUR; ;TING 'DZIN THAMS CAD MNGON DU 'GYUR, ,BU MO GZHON NUS BKAL
PA YI, ,SKUD PA DKAR PO SUM BSGRIL LA, ,BZLAS BRJOD NYI SHU
BRGYAD BYAS NAS, ,

MGUL DU BTAGS NA NAD LAS GROL, ,NAD LA PHAN PA'I SMAN RNAMS LA,
,GZUNGS SNGAGS BZLAS SHING BTAB GYUR NA, ,NAD RNAMS KUN LAS GROL
BAR

'GYUR, ,CHU LA GZUNGS SNGAGS MANG BZLAS NA, ,KLU NAD KHONG DU SEL
BAR 'GYUR, ,LO TOG ZA BA KHA BCING NA, ,BYE MA SA DANG THAL BAS
SEL, ,HA CANG CHAR

PA CHES PA NA, ,LHA LA PHUL BA'I RNYING PA LA, ,KHAM PHOR GSAR
PA'I NANG DU YANG, ,ME TOG GTZANG MA BLANGS NAS NI, ,BSREGS NA
CHAR PA 'CHAD PAR 'GYUR, ,

SER BA DRAG PO 'ONGS PA NA, ,THAL CHE YUNGS KAR BZLAS BRJOD KYIS,
,SER BA NYA LCIB LCUG MA DANG, ,LCUM PO BTAGS TE BTZUGS GYUR NA,
,SER BA 'CHAD PAR

'GYUR BA YIN, ,LHA KLU DRI ZA LA SOGS PA'I, ,GDON NI GNOD PAR
GYUR PA LA, ,DKYIL 'KHOR 'DOM GANG GRU BZHI LA, ,BUM PA GTZANG MA
LNGA BZHAG STE, ,


@43B SMAN SBYAR CHUS NI GANG BA LA, ,BZLAS BRJOD BRGYA NI RTZA
BRGYAD BZLAS, ,SLOB MA GOS ZAS DKAR PO SBYAR, ,DKYIL 'KHOR DE YI
NANG DU GZHUG ,BUM PA'I CHU YIS

BKRU BAR BYA, ,NAD DANG GNOD PA KUN LAS THAR, ,KLU SOGS GDON
RNAMS DPAG MED KYIS, ,GLAGS KYANG RNYED PAR MI 'GYUR RO, ,BUS PA
GDON GYIS 'JIGS

PA LAS, ,GI WANG GIS NI SRUNG 'KHOR BRI, ,YUNGS KAR DAG DANG BCAS
TE GDAGS, ,BYIS PA GDON DANG NAD LAS THAR, ,LAM DU ZHUGS TE 'GRO
BA NA, ,THU

BA G-YAS PA'I GOS KYI GRAR, ,BZLAS BRJOD BDUN BYAS MDUD PA BOR,
,SONG NA BDE ZHING DON YANG 'GRUB, ,RTA LA SOGS PA'I PHYUG RNAMS
LA, ,CHU DANG YUNGS

KAR BCAS PA LA, ,BZLAS NAS GTOR NA BDE BAR 'GYUR, ,MI NAD PHYUGS
NAD THAMS CAD LA, ,YUNGS KAR DANG NI BUM PA'I CHUS, ,BKRU ZHING
BTAGS NA MI

NAD ZHI, ,AA MRA RI YI GZUNGS SEL LTAR, ,LAS RNAMS THAMS CAD
'GRUB PAR 'GYUR, ,BCOM LDAN 'DAS KYIS BKA' STZAL PA, BYANG CHUB
SEMS DPA'

SEMS DPA' CHEN PO 'JAM DPAL, ,RGYAL PO 'DI'I KHONG NA KLU'I DUG
GIS GANG NAS 'DUG STE, 'DI NI, KLU'I RGYAL PO WA RU nA 'DIS KLU
THAMS CAD LA DBANG


@44A *, ,BYED PA YIN PAS 'DIS DBYUNG BAR BYA'O, ,BCOM LDAN 'DAS
'JIG RTEN DBANG PHYUG SENGGE SGRA LA PHYAG 'TSAL LO, ,KLU'I RGYAL
PO WA RU nA

LA PHYAG 'TSAL LO, ,KLU'I RGYAL PO TAKshA KA LA PHYAG 'TSAL LO,
,KLU'I RGYAL PO MTHA' YAS LA PHYAG 'TSAL LO, ,KLU'I RGYAL PO
PADMA LA PHYAG 'TSAL LO, ,KLU'I

RGYAL PO PADMA CHEN PO LA PHYAG 'TSAL LO, ,KLU'I RGYAL PO DUNG
SKYONG LA PHYAG 'TSAL LO, ,KLU'I RGYAL PO RIGS LDAN LA PHYAG
'TSAL LO, ,KLU'I RGYAL PO DGA' BO LA

PHYAG 'TSAL LO, ,KLU'I RGYAL PO NOR RGYAS LA PHYAG 'TSAL LO, ,AOm
WA RU n'A YA SV'A H'A, AOm AA NANT'A YA SV'A H'A, AOm B'A SU K'A
YA SV'A H'A, AOm TAKshA K'A YA SV'A H'A, AOm KARKO

t'A YA SV'A H'A, AOm PADM'A YA SV'A H'A, AOm MA H'A PADM'A YA
SV'A H'A, AOm SHAm KHA P'A L'A YA SV'A H'A, AOm KU LI K'A YA SV'A
H'A, KLU YI GZUGS NI MANG PO YANG, ,DKAR GSUM

MNGAR GSUM 'BRAS ZAN LA, ,LEGS BYAS KHA DOG BSGYUR BYAS LA, ,ME
TOG SPOS DANG BYUG PA DANG, MAR ME ZHAL ZAS SGRA SNYAN DANG,
,GDUGS DANG RGYAL

MTSAN ME TOG PHRENG, ,TSANGS PA'I SKUD PAS MNYES PAR BYA, ,RTZA
BA LO MA SDONG BU DANG, ,ME TOG 'BRAS BU SMAN GYIS MCHOD, ,RMA
BYA GZUNGS MO ME LONG GIS,,


@44B RGYAL PO'I KHONG GI DUG THON CIG ,RIN CHEN RMAG SHAD MCHOD
PA'I RTEN, ,MI LDOG PA YI RDZAS SU CHONGS, ,BUM PA GTER GYIS GANG
BA MDZES, ,SROG CHAGS YID 'ONG

GZUGS KYIS MCHOD, ,ZHI 'GYUR 'DI LA THE TSOM MED, ,KLU YI RGYAL
PO 'JOG PO YIS, ,ZIN KYANG SKAD CIG GCIG LA THON, ,'JAM DPAL,
,'DI GZHAN GYI

MTHU MA YIN TE, 'PHAGS PA SPYAN RAS GZIGS DBANG PHYUG DE'I
MTHU'O, ,STOBS SO, ,BYIN GYI RLABS SO, ,THUGS RJE DANG LDAN PA
'DI'I YON TAN BRJOD KYIS

MI LANG YANG BDAG GIS CHA SHAS TZAM ZHIG BRJOD NA, AOm BCOM LDAN
'DAS, ,BYA BA BYAS SHING BYED PA BYAS, ,KHUR BOR BDAG DON RJES SU
BRNYES, ,SRID PAR SBYOR BA

YONGS SU ZAD, ,YANG DAG BKA' LAS RNAM PAR GROL, ,SEMS DPA' DBANG
SGYUR THAMS CAD KYI, ,MCHOG TU PHA ROL PHYIN THOB PA, ,SRID LAS
RGAL ZHING TSOGS

GNYIS RDZOGS, ,A'A:, GZHAN LA PHAN BRTZON THUGS BRTZE CAN, ,SEMS
CAN KUN LA MCHOG TU BYAMS, ,KHAMS GSUM KUN GYI GNYEN GCIG PU,
,MTHA' YAS

SEMS CAN SGROL LA MKHAS, ,HR'I:, 'GRO BA NYAM THAG KUN TU SKYOB,
,DRI MA GSUM SPANGS PHA ROL PHYIN, ,MNGON SHES DRUG BRNYES N+YA
GRO BU, ,SKYES BU CHEN PO'I


@45A *, ,MTSAN RNAMS NI, ,SUM CU RTZA GNYIS DAG DANG LDAN, ,DPE
BYAD BZANG PO BRGYAD CUS MDZES, ,SKU MDOG SHEL GYI KHA DOG 'DRA,
,GANGS

RI NYI SHAR LTA BUR MTSON, ,SKU TSAD CHE LA 'OD ZER 'BAR, ,RIGS
LNGA SANGS RGYAS SKU LA 'PHRO, ,DBU SKRA THOR TSUGS GYEN LA
BARDZES, ,DBU LA 'OD DPAG MED

PA BZHUGS, ,KLU RNAMS THAMS CAD 'DUL MDZAD PA, ,RTZE GSUM SBRUL
GYIS RAB TU DKRIS, ,RIGS GSUM MGON PO'I BYIN RLABS 'DZIN, ,DUG
GSUM

RTZAD NAS GCOD LA BSTOD, ,SKYON GYIS MA GOS PADMA BSNAMS, ,SHES
RAB PHUN SUM RAL GRI 'BAR, ,NYON MONGS DAG PA BRAM ZE'I MGO ,ME
TOG DRI ZHIM

TSOGS KYIS BKANG, ,KLU RNAMS KUN NAS DBANG BSDUS PAS, ,SBRUL GYI
TSANGS SKUD MDZES LA BSTOD, ,SIm HA, PADMA DAG GI GDAN LA BZHUGS,
,BDUD BZHI ZIL GYIS GNON

MDZAD PA, ,SENGGE DKAR PO'I GDAN LA BZHUGS, ,'DOD PA'I DON RNAMS
SGRUB PA'I PHYIR, ,RIN CHEN SNA TSOGS RGYAN GYIS BRGYAN, ,BA SPU
NYA GA MA RE RE YANG, ,SEMS CAN KUN

GYI MCHOG TU 'GYUR, ,PHYAG 'TSAL THUGS RJE CAN LA BSTOD,, T'A,
,DAM CHOS RGYAL TSAB DBANG BSKUR BA, ,LHA MO SGROL MA RJES SU
'BRANG, ,'JIGS PA BRGYAD SKYOB SKU MDOG LJANG, ,GNOD


@45B PA SEL BA MI 'JIGS SBYIN, ,AUTPAL THUGS RJE'I BDAG NYID CAN,
,BTUD DE SPRUL PA MANG PO 'GYED, ,H'Um, GOS DKAR MO NI BKA' BZHIN
BYED, ,YID BZHIN

'KHOR LO BDE BAR BSKOR, ,'DOD PA'I DON YOD SDUG BSNGAL ZHI,
,'JIGS PA BRGYAD PO SEL BA LA BSTOD, ,PHAt, HA YA GRI BA KHRO
BO'I SKU, ,'PHAGS PA RTA MGRIN

BDUD BZHI 'JOMS, ,KRO DHA MGRIN SNGON GDUG PA 'DUL, ,KLU BDUD
'DUL MDZAD H'Um GIS BSTOD, ,N'A, NAM MKHA' KLU RGYAL WA RU nA,
,CHU LHA STON PA'I ZHAL

MTHONG ZHING, ,BSTAN LA RAB DGA' KLU RNAMS 'DUL, ,SA DANG PO YI
BDEN PA MTHONG, ,BDE BAR GSHEGS PA'I RING BSREL 'DZIN, ,KLU RGYAL
BYANG CHUB SEMS

LA BSTOD, ,AOm T'A RE TUTT'A RE TU RE SV'A H'A, AOm KA tE BI KA
tE NI KA tE, KA TAm KA RA SV'A H'A, GANG GIS BSTOD CING ZLOS PA
DE MTSAMS MED PA LNGA BYAS PA'I LAS KYI

SGRIB PA YANG YONGS SU BYANG BAR 'GYUR RO, ,DKYIL 'KHOR THAMS CAD
DU ZHUGS PAR 'GYUR RO, ,GSANG SNGAGS THAMS CAD BZLAS PAR 'GYUR
RO, ,BSKAL

PA STONG GI BAR DU NGAN SONG DU MI SKYE'O, ,BUD MED KYI LUS SU MI
SKYE'O, ,SU ZHIG NANG PAR LANGS NAS CHU DRI ZHIM POS KHRUS BYAS
TE GTZANG SBRA LA GNAS NAS THUGS


@46A *, ,RJE CHEN PO SENGGE SGRA'I SPYAN SNGAR GZUNGS 'DI KLOG
GAM, 'BRI 'AM, 'CHANG NGAM, KLOG TU 'JUG GAM, KHA TON DU BTON NAS
SNYING PO

DANG, GZUNGS SNGAGS ZLOS NA NI, DE'I LUS LA MDZE DANG, SHU BA
DANG, PHOL MIG DANG, 'BRAS DANG, BAS LDAGS DANG, ME DBAL DANG,
G-YAN PA DANG,

LHOG PA DANG, GAG PA DANG, SBOS PA DANG, DMU CHU DANG, SKEM PA
DANG, MKHAL MA RDOL BA DANG, DON SNOD DU 'DUS PA DANG, BYAD KYI
DKYIL 'KHOR LA NAD SNA

TSOGS 'DUS PA DANG, GLO BA NA BA DANG, DBUGS MI BDE BA DANG,
RLUNG MKHRIS BAD KAN 'DUS PA THAMS CAD LAS THAR PAR 'GYUR RO,
,'JAM DPAL, GZUNGS

'DI NI, DE BZHIN GSHEGS PA THAMS CAD KYIS BYIN GYIS BRLABS PA'O,
,SU ZHIG GAM RGYAL PO CHEN PO DES GZUNGS 'DI GLEGS BAM LA BRIS TE
'CHANG BA

DANG, KLOG PA DANG, KUN CHUB PAR BYED PA DANG, MCHOD PA DANG, YI
GER 'BRI BA DANG, GRONG NGAM, GRONG KHYER RAM, GRONG RDAL LAM,
LJONGS SAM, RGYAL PO

YUL 'KHOR DANG BCAS PA'AM, GTZUG LAG KHANG DU GLEGS BAM 'DI
'CHANG NA, DPAL NAG PO CHEN PO DANG, RGYAL PO CHEN PO BZHI DANG,
KLU'I RGYAL PO WA RU


@46B nA DANG, KLU CHEN PO BRGYAD RNAMS SLAD BZHIN 'BRANG ZHING
DPAG TSAD STONG TSUN CHAD DU SLAR RGOL BA DANG, LHA DANG, KLU
DANG, GNOD SBYIN DANG, GDON MA RUNGS PA THAMS

CAD DANG, LOG PAR 'DREN PA DANG, PHYIR RGOL BA THAMS CAD 'JOMS
PAR 'GYUR RO, ,SGOM NYES PA DANG, BRI NYES PA DANG, SNGAGS NOR PA
DANG, PHYAG RGYA NOR BA

DANG, BSHAD NYES PA DANG, NYAN PA NOR BA YANG GZUNGS 'DI BKLAGS
PAS DAG PAR 'GYUR RO, ,GZUNGS 'DIS SU LA SRUNG BA BYAS PA DANG,
YONGS SU BSKYAB

PA BYAS PA DANG, BSKYANG BA DANG, ZHI BA DANG, BDE LEGS SU BYAS
PA DE LA MTSON DANG, DUG DANG, DBYIG DUG DANG, BYAD DANG, GSHED
MA DANG, RIMS DANG,

GNOD PA THAMS CAD DANG, DUS MA YIN PAR 'CHI BAS MI TSUGS SO,
,GNOD PAR BYED PA TSAR GCOD PAR 'GYUR RO, ,BCOM LDAN 'DAS KYIS DE
SKAD CES BKA'

STZAL NAS BYANG CHUB SEMS DPA' 'JAM DPAL DANG, NYAN THOS CHEN PO
SH'A RA DVA TI'I BU DANG, LHA DANG, MI DANG, LHA MA YIN DANG, DRI
ZAR BCAS PA'I 'JIG RTEN

YI RANG STE BCOM LDAN 'DAS KYIS GSUNGS PA LA MNGON PAR BSTOD DO,
,'PHAGS PA SPYAN RAS GZIGS DBANG PHYUG SENGGE SGRA ZHES BYA BA'I
GZUNGS RDZOGS SO,, ,,


@47A *, ,KHA CHE'I YUL DUR KHROD 'BRI SA KA RANG BYUNG GI MCHOD
RTEN RTZAR DNGOS GRUB BRNYES PA'I RJE BTZUN MA RDO RJE SEMS MA
DANG, SGRA SGYUR GYI LOTZTSA BA

MGAR SHES RAB 'BYUNG GNAS ZHES BYA BAS BSGYUR CING ZHUS TE GTAN
LA PHAB PA, 
