@420B ,,RGYA GAR SKAD DU, A'ARYA
SARBA DHARM'A PRA PRiTTI NI RDE SHA N'A MA MAH'A Y'A NA S'U TRA,
BOD SKAD DU, 'PHAGS PA CHOS THAMS CAD 'BYUNG

BA MED PAR BSTAN PA ZHES BYA BA THEG PA CHEN PO'I MDO, BAM PO
DANG PO, SANGS RGYAS DANG, BYANG CHUB SEMS DPA' THAMS CAD LA
PHYAG 'TSAL LO, ,'DI SKAD BDAG GIS THOS PA DUS

GCIG NA, BCOM LDAN 'DAS RGYAL PO'I KHAB KYI BYA RGOD PHUNG PO'I
RI LA DGE SLONG LNGA BRGYA TZAM GYI DGE SLONG GI DGE 'DUN CHEN PO
DANG THABS GCIG TU BZHUGS TE, BYANG CHUB

SEMS DPA' STONG PHRAG BCU GNYIS 'DUS PA DANG, 'DI LTA STE, BYANG
CHUB SEMS DPA' SEMS DPA' CHEN PO BKOD PA RAB TU BRGYAN PA DANG,
BYANG CHUB SEMS DPA' SEMS DPA'


@421A *, ,CHEN PO SENG GE'I RTZAL GYIS 'GRO BA DANG, BYANG CHUB
SEMS DPA' SEMS DPA' CHEN PO 'OD ZER THOGS PA MED PAR SHIN TU
SBYANGS PA'I 'OD KYI GZI

BRJID 'BAR BA DANG, BYANG CHUB SEMS DPA' SEMS DPA' CHEN PO RI RAB
ZOM LA RNAM PAR SPYOD PA'I RGYAL PO DANG, BYANG CHUB SEMS DPA'
SEMS DPA' CHEN PO DGA' BAS RAB

TU 'DZUM PA'I 'OD DRI MA MED PA DANG, BYANG CHUB SEMS DPA' SEMS
DPA' CHEN PO NYI MA'O 'OD ZIL GYIS GNON PA'I 'OD 'PHRO DANG,
BYANG CHUB SEMS DPA' CHEN PO GO

'PHANG DAM PA DRI MA MED PA THOB PA DANG, BYANG CHUB SEMS DPA'
SEMS DPA' CHEN PO GZI BRJID 'GRO BA LA 'PHRO BA'I PADMA RAB TU
RGYAS PA'I LUS DANG, BYANG CHUB SEMS DPA'

SEMS DPA' CHEN PO TSANGS PA'I SGRA DBYANGS KYI SKAD SGROG PA
DANG, BYANG CHUB SEMS DPA' SEMS DPA' CHEN PO SENG GE'I RGYAL PO
'GRO BA RNAM PAR ROL PA'I BLO GROS DANG, BYANG

CHUB SEMS DPA' SEMS DPA' CHEN PO GSER MDOG GZI BRJID DRI MA MED
PA RNAM PAR DAG PA DANG, BYANG CHUB SEMS DPA' SEMS DPA' CHEN PO
REG NA 'JAM ZHING GZHON

PA'I LUS DANG, BYANG CHUB SEMS DPA' SEMS DPA' CHEN PO GSER GYI
RGYAN LTAR MTSAN RAB TU RGYAS PA'I LUS DANG, BYANG CHUB SEMS DPA'
SEMS DPA' CHEN PO 'OD ZER


@421B BCUS PA DUD RAB TU 'DUL BA DANG, BYANG CHUB SEMS DPA' SEMS
DPA' CHEN PO SPYOD LAM ZHI BAS NYE BAR ZHI BAR 'GRO BA DANG,
BYANG CHUB SEMS DPA' SEMS DPA' CHEN PO GZUGS

'DZIN MNGON PAR 'PHAGS PA'I RGYAL PO DANG, BYANG CHUB SEMS DPA'
SEMS DPA' CHEN PO LHA'I SGRA DBYANGS SKAD SGROG DANG, BYANG CHUB
SEMS DPA' SEMS DPA' CHEN PO CHOS THAMS

CAD LA DBANG PHYUG GI DBANG GI RTZAL GYIS SPYOD PA DANG, BYANG
CHUB SEMS DPA' SEMS DPA' CHEN PO GZI BRJID DRI MA MED PA'I LUS
DANG, BYANG CHUB SEMS DPA' SEMS DPA'

CHEN PO 'JAM DPAL GZHON NUR GYUR PA DANG, DE DAG LA SOGS PA BYANG
CHUB SEMS DPA' STONG PHRAG DGU BCU RTZA GNYIS DANG YANG THABS
GCIG GO ,DE NAS BYANG CHUB SEMS DPA'

SEMS DPA' CHEN PO SENG GE'I RTZAL GYIS 'GRO BAS, BYANG CHUB SEMS
DPA'I TSOGS DE LTA BU DE MTHONG NAS, STAN LAS LANGS TE BLA GOS
PHRAG PA GCIG LA GZAR NAS, PUS MO

G-YAS PA'I LHA NGA SA LA BTZUGS TE, BCOM LDAN 'DAS GANG NA BA DE
LOGS SU THAL MO SBYAR BA BTUD NAS, TSIGS SU BCAD DE ZHU BA ZHUS
PA, GSO MED SROG MED BDAG MED CHOS KYI

RNAMS, ,MGON PO MTHA' YAS GRAGS MANGS BSHAD DU GSOL, ,'KHOR 'DI
'DI 'DRA DAM PA MCHOG LAGS TE, ,ZHI BA RTAG ZHI RTAG TU NYE BAR
ZHI, ,LTA BA'I RNAM PA JI LTAR BYANG CHUB LAGS,,


@422A *, ,KHRO DANG PHRAG DOG NGA RGYAL BRAL BA DANG, ,'DOD CHAGS
DNGOS BRAL JI LTAR BYANG CHUB LAGS, ,MGON PO MTHA' YAS GRAGS
MANGS BSHAD DU GSOL,,

SKYON BRAL THAR PA GANG LA MA MCHIS PA'I, ,'DU BYED KHAMS KYANG
JI LTAR BYANG CHUB LAGS, ,JI LTAR CHOS RNAMS GNYIS SU MA MCHIS
PA, ,RGYAL BA THUGS RJE MNGA' BAS BSHAD

DU GSOL, ,CHOS RNAMS SHIN TU RNAM PAR GROL GYUR CING, ,MYA NGAN
'DAS DANG GROL MNYAM JI LTAR LAGS, ,CHAGS PA MA CHAGS NAM MKHA'I
TSUL 'DRA ZHING, ,'CHING BAR MI 'GYUR

GANG LAGS MGON PO GSUNGS, ,KA LA PINGKA TSANGS PA LHA YI GSUNG,
,'OD LA DRI MED GSER GYI MDOG MNGA' BA, ,YID 'ONG 'OD GSAL YON
TAN MCHOG MNGA' BAS, ,CHOS NYID

RTAG PAR TSUL GCIG BKA' STZAL GSOL, ,SGRIB PA JI LTAR BYANG CHUB
MNYAM PA LAGS, ,BYANG CHUB RANG BZHIN JI LTAR CHOS RNAMS LAGS,
,CHOS DANG CHOS MIN JI LTAR 'DRA BA

LAGS, ,DE GNYIS JI LTAR NAM MKHA' MTSUNGS PA LAGS, ,CHOS RNAM
GRANGS DANG BGRANG BA MCHIS SHING, ,ZHI DANG MNYAM PAR DE DAG JI
LTAR 'GYUR, ,SKYON BAL BYANG

CHUB DE LA MA MCHIS SHING, ,DE LA KUN MKHYEN MA MCHIS JI LTAR
LAGS, ,BGYI DANG BGYID DANG BGYI BA'I RANG BZHIN DANG, ,GZUNG
DANG 'DZIN PA NAM YANG MA MCHIS LA, ,


@422B SEMS CAN RNAMS KYANG RTAG PAR MA MCHIS SHING, ,DE LA CHOS
SPYOD JI LTAR MA MCHIS 'GYUR, ,DE LA TSUL KHRIMS BZOD PA MA MCHIS
SHING, ,TSUL KHRIMS 'CHAL PA'ANG DE LA

MA MCHIS LA, ,BSAM GTAN SHES RAB DE LA MA MCHIS SHING, ,RTOGS
DANG MA RTOGS MA MCHIS JI LTAR LAGS, ,CHOS RNAMS DRI MED DAG PA
JI LTAR LAGS, ,NAM MKHA' 'DRA

ZHING CI YANG MA LAGS LA, ,NAM YANG SEMS KYI RANG BZHIN MI DMIGS
SHING, ,CHOS RNAMS SEMS MED JI LTAR LAGS PAR 'BYUNG, ,YONGS SU
SHES BGYI JI LTAR MA MCHIS

SHING; ;SGOM DANG MNGON BGYI MCHIS PA MA LAGS LA, ,GANG DU'ANG DE
LA SPANG PA MA MCHIS PAS, ,SEMS CAN JI LTAR NAM MKHA'I DBYINGS
'DRA LAGS, ,GANG LA CHOS NYID

GCIG GI TSUL GYUR PA, ,DE LA RANG BZHIN NAM YANG MA MCHIS LA,
,SKYE BA NAM YANG DE LA MA MCHIS PA'I, ,CHOS KYI TSUL NI MGON POS
BSHAD DU GSOL, ,DE LA SLOB DANG DGRA

BCOM MA MCHIS TE, ,RANG RGYAL JI LTAR MCHIS PA MA LAGS SHING,
,BYANG CHUB 'TSOL BA'I CHOS KYANG MA MCHIS LA, ,SONG DANG 'ONGS
PA MA MCHIS JI LTAR LAGS, ,GANG LA GNAS

DANG RTEN PA MA MCHIS SHING, ,'ONG DANG 'GRO BA DAG KYANG MA
MCHIS LA, ,CHOS RNAMS 'GRO DANG 'ONG DANG BRAL BAS NA, ,RI BZHIN
MI G-YO BRTAN GNAS JI LTAR LAGS, ,DE LE JI


@423A *, ,LTAR 'DU SHES GZUGS MA MCHIS, GZUGS KYI RANG BZHIN JI
LTAR BYANG CHUB LAGS, ,GZUGS DANG BYANG CHUB JI LTAR GNYIS MA
MCHIS, ,DRI

MED MCHOG MNGA' RGYAL BAS DE DAG GSUNGS, ,SANGS RGYAS GANG LA MA
MCHIS CHOS DAG DANG, ,DGE 'DUN GANG LA MA MCHIS DE SLAD DU,
,SANGS RGYAS CHOS DANG DGE 'DUN MCHOG

GI RNAMS, ,DE DAG GCIG GI TSUL DU JI LTAR 'GYUR, ,GANG LA STONG
DANG MTSAN NYID MA MCHIS SHING, ,'DU DANG 'BRAL BA DE LA MA MCHIS
LA, ,CHOS RNAMS MING DANG MING MED

BRAL BA MED, ,SGRA BRJOD BRAG CA 'DRA BA JI LTAR LAGS, ,SKYE DANG
SKYE MED GANG LA MA MCHIS SHING, ,GANG LA SKYON BRAL MYA NGAN
'DAS PA DANG, ,'KHOR BA DAG KYANG DE LA MA MCHIS

PAS; ;CHOS RNAMS THAMS CAD TSUL NI JI LTAR 'GYUR, ,LHA DANG KLU
DAG DE LA MA MCHIS SHING, ,GNOD SBYIN MI'AM CI DANG 'DRE DAG
DANG, ,SEMS CAN DMYAL BA DE LA MA

MCHIS SHING, ,JI LTAR DE LA SEMS CAN LAM MA MCHIS, ,MGON POS CHOS
RNAMS GANG GSUNGS TSUL DAG DANG, ,SDIG PA'I BLO CAN MU STEGS GANG
SMRA BA, ,DE DAG

GNYIS SU MA MCHIS JI LTAR LAGS, ,YI GE KUN LA GCIG TU JI LTAR
'GYUR, ,DE NAS BCOM LDAN 'DAS KYIS BYANG CHUB SEMS DPA' SEMS DPA'
CHEN PO SENG GE'I


@423B RTZAL GYIS 'GRO BA LA LEGS SO ZHES BYA BA GNANG STE, RIGS
KYI BU, LEGS SO, ,LEGS SO, ,KHYOD KYIS JI TZAM DU 'JIG RTEN THAMS
CAD KYIS YID CHES PAR DKA' BA'I DRI BA

'DI DRIS PA NGO MTSAR CHE'O, ,RIGS KYI BU, CHOG MOD KHYOD KYIS
'DI DRIS PAS CI ZHIG BYA, 'DI NI BYANG CHUB SEMS DPA' LAS DANG PO
PA STONG PA NYID KYI LTA BA CAN, ,MTSAN

MA MED PA'I LTA BA CAN, SMON PA MED PA'I LTA BA CAN, SKYE BA MED
PA'I LTA BA CAN, DNGOS PO MED PA'I LTA BA CAN, MTSAN NYID MED
PA'I LTA BA CAN, SANGS RGYAS KYI LTA BA CAN, BYANG

CHUB KYI LTA BA CAN DAG GI GNAS MA YIN NO, ,RIGS KYI BU, CHOS
BSTAN PA 'DI NI BYANG CHUB SEMS DPA' LAS DANG PO PA'I MDUN DU MI
BRJOD DO, ,DE CI'I PHYIR ZHE NA, DE NI DE'I DGE

BA'I RTZA BA RNAMS THAMS CAD KYI THAMS CAD DU RGYUN CHAD DU 'ONG
NGO, ,SANGS RGYAS KYI BYANG CHUB LAS KYANG NYAMS PAR 'GYUR SRID
DO, ,RTAG PA'AM, CHAD PAR YANG LTUNG DU 'ONG NGO, ,DE BZHIN

GSHEGS PAS KYANG CI LAS DGONGS TE CHOS BSTAN MI SHES SRID DO, ,DE
SKAD CES BKA' STZAL PA DANG, BYANG CHUB SEMS DPA' SEMS DPA' CHEN
PO SENG GE'I RTZAL GYIS 'GRO BAS

BCOM LDAN 'DAS LA 'DI SKAD CES GSOL TO, ,BCOM LDAN 'DAS, BSHAD PA
'DI BYUNG BA'I DUS NA, BYANG CHUB SEMS DPA' STONG PA NYID KYI LTA
BA CAN, MTSAN MA MCHIS


@424A *, ,PA'I LTA BA CAN, SMON PA MA MCHIS PA'I LTA BA CAN, SKYE
BA MA MCHIS PA'I LTA BA CAN, MTSAN NYID MA MCHIS PA'I LTA BA CAN,
SANGS RGYAS KYI LTA

BA CAN, BYANG CHUB KYI LTA BA CAN DAG 'BYUNG BAR 'GYUR PA DANG,
GANG YANG STONG PA NYID DANG, MTSAN MA MA MCHIS PA RTOG PA DANG,
SMRA BA LA DGA' BA DANG, SMRA BA'I TSIG LA

CHAGS PA DANG, YI GE DAG PAR 'DZIN PA DANG, TSIG GI LAS LA GZHOL
BA DANG, LEGS PA BRJOD PA GCES PAR 'DZIN PA DANG, MING CES PAR
'DZIN PA GANG 'BYUNG BAR

'GYUR BA DE DAG GIS DE BZHIN GSHEGS PAS CHOS BSTAN PA, YI GE MA
MCHIS SHING TSIG DANG BRAL BA 'DI THOS NA, LTA BA DE DAG SPONG
ZHING, JI LTAR MOS PA'I SEMS

CAN RNAMS LA DE LTAR MOS PA'I CHOS STON PAR 'GYUR RO, ,DE DAG
THAMS CAD MKHAS PA LA BSLABS PAS, 'DOD PA CHUNG BA'I TSIG GI
RGYUD KYANG BRJOD LA, DES DAG PAR

YANG MI SEMS, TSIG 'CHAL BA'I TSIG GI RGYUD BRJOD LA, DES DAG PAR
YANG MI SEMS, SDOM PA'I TSIG GI RGYUD KYANG BRJOD LA, DES DAG PAR
YANG MI SEMS, 'DU

'DZI'I MI BSNGAGS PA'ANG BRJOD LA, CHOS THAMS CAD RAB TU DBEN PAR
YANG MOS PAR 'GYUR RO, ,GCIG PUR DGA' BA DANG, 'DU 'DZI MA MCHIS
PA'I BSNGAGS PA'ANG


@424B BRJOD LA, DES DAG PAR YANG MI SEMS, BYANG CHUB KYI SEMS KYI
BSNGAGS PA'ANG BRJOD LA, SEMS KYI RANG BZHIN YANG BYANG CHUB TU
'TSAL BAR 'GYUR, SHIN TU RGYAS PA'I MDO

RNAMS KYI BSNGAGS PA'ANG BRJOD LA, CHOS THAMS CAD SHIN TU RGYAS
PAR YANG 'TSAL BAR 'GYUR, BYANG CHUB SEMS DPA'I TSIG GI RGYUD
KYANG BRJOD LA, NYAN THOS DANG, RANG RGYAL BA DANG,

SANGS RGYAS RNAMS THA DAD PAR YANG MI LTA, SBYIN PA'I BSNGAGS
PA'ANG BRJOD LA, SBYIN PA'I MNYAM PA NYID KYANG DE DAG GIS RTOGS
PAR 'GYUR, TSUL KHRIMS KYI BSNGAGS PA'ANG BRJOD LA

RANG BZHIN GYI TSUL KHRIMS KYANG DE DAG GIS RTOGS PAR 'GYUR, BZOD
PA'I BSNGAGS PA'ANG BRJOD LA CHOS THAMS CAD KYI ZAD PA'I CHOS
DANG, BYANG BA'I CHOS DANG, MI SKYE BA'I CHOS NYID

KYANG DE DAG GIS SHIN TU MTHONG BAR 'GYUR, BRTZON 'GRUS KYI
BSNGAGS PA'ANG BRJOD LA, CHOS THAMS CAD LA BTZAL BA MA MCHIS PA
DANG, RTZOM PA MA MCHIS PA'ANG RAB TU RTOGS PAR

'GYUR, BSAM GTAN DANG, SNYOMS PAR 'JUG PA RNAMS KYI SGO BYE BA
KHRAG KHRIG BRGYA STONG GIS MNGON PAR BSGRUB PA'ANG STON LA, CHOS
THAMS CAD RANG BZHIN GYIS MNYAM PAR BZHAG

PA'ANG 'TSAL BAR 'GYUR, SHES RAB KYI BSNGAGS PA STONG YANG BRJOD
LA, SHES RAB DANG, SHES RAB 'CHAL BA'I RANG BZHIN YANG DE DAG GIS
SHIN TU RIG PAR 'GYUR, 'DOD CHAGS


@425A *, ,KYI SKYON YANG STON LA, CHOS GANG YANG 'DOD CHAGS PAR
MI MTHONG, ZHE SDANG GI SKYON YANG STON LA, CHOS GANG YANG ZHE
SDANG BAR MI MTHONG, GTI

MUG GI SKYON YANG STON LA, CHOS THAMS CAD GTI MUG GI SGRIB PA
DANG BRAL BAR YANG MOS PAR 'GYUR, SEMS CAN RNAMS LA SEMS CAN
DMYAL BA DANG, DUD 'GRO'I SKYE GNAS

DANG; GSHIN RJE'I 'JIG RTEN DU MCHI BA'I 'JIGS PA'ANG STON LA,
SEMS CAN DMYAL BA DANG, DUD 'GRO'I SKYE GNAS DANG, GSHIN RJE'I
'JIG RTEN YANG MI DMIGS TE,

DE DAG SEMS CAN JI LTAR MOS PA DAG LA, DE LTAR MOS PA'I CHOS STON
CING, GANG 'DI STONG PA NYID LA MOS PAR TSUL GCIG PA LA MOS PAR
'GYUR, DE BZHIN DU MTSAN

MA MA MCHIS PA LA MOS PA DANG, SMON PA MA MCHIS PA LA MOS PA
DANG, SKYE BA MA MCHIS PA LA MOS PA DANG, DNGOS PO MA MCHIS PA LA
MOS PA DANG, MTSAN NYID MA MCHIS

PA LA MOS PAR TSUL GCIG PAR MOS PAR 'GYUR NA, BCOM LDAN 'DAS ;
DE'I SLAD DU THABS MKHAS PA'I TSIG GANG NYAN THOS DANG, RANG
SANGS RGYAS RNAMS DANG, THEG

PA LA GSAR DU ZHUGS PA'I BYANG CHUB SEMS DPA' SEMS DPA' CHEN PO
RNAMS KYIS MA LAGS SHING, GZHAN DU NA ZAB MO LA MOS PA DANG, TSUL
GCIG PA LA MOS


@425B PA'I YUL DU 'GYUR BA'I THABS MKHAS PA'I TSIG DE DAG BSHAD
DU GSOL, DE SKAD CES GSOL PA DANG, BCOM LDAN 'DAS KYIS BYANG CHUB
SEMS DPA' SEMS DPA' CHEN PO

SENG GE'I RTZAL GYIS 'GRO BA LA 'DI SKAD CES BKA' STZAL TO, ,RIGS
KYI BU, DE BAS NA LEGS PAR RAB TU NYON LA YID LA ZUNGS SHIG DANG,
DON 'DI NGAS KHYOD LA BSHAD DO, ,

BCOM LDAN 'DAS, DE LTAR BGYI'O ZHES BYANG CHUB SEMS DPA' SEMS
DPA' CHEN PO SENG GE'I RTZAL GYIS 'GRO BAS, BCOM LDAN 'DAS KYI
LTAR NYAN PA DANG, BCOM LDAN 'DAS KYIS

DE'I TSE TSIGS SU BCAD PA 'DI DAG BKA' STZAL TO, ,'DOD CHAGS ZHE
SDANG 'KHRUG PA MED TSUL DU, ,GANG ZHIG BYANG CHUB MCHOG TU
'TSANG RGYA BAR, ,'DOD PAS CHOS KUN 'DOD

CHAGS RANG BZHIN ZHES, ,DE LTAR SHES NA DE NI RGYAL BAR 'GYUR,
,'DOD CHAGS MI DMIGS DE BZHIN ZHE SDANG DANG, ,GTI MUG 'DI LA NAM
YANG MI DMIGS TE, ,CHOS RNAMS

KUN KYANG NAM MKHA' 'DRA BA ZHES, ,DE LTAR GANG SHES DE NI RGYAL
PAR 'GYUR, ,LTA DANG LTA MED GNYIS KA TSUL GCIG STE, ,MNYAM DANG
MI MNYAM DE BZHIN MNYAM PA YIN, ,SANGS

RGYAS MED CING CHOS DANG DGE 'DUN MED, ,DE LTAR SUS SHES DE NI
MKHAS PA YIN, ,SKYES BU LA JI LTAR RMI LAM NA, ,BYANG CHUB SANGS
RGYAS 'GRO BA 'DUL RMIS NA, ,DE LA BYANG


@426A *, ,CHUB YOD MIN SEMS CAN MED, ,DE 'DRA'I DNGOS NYID CHOS
'DI THAMS CAD DO, ,BYANG CHUB PHYIR BZHUGS GANG YANG MA BRNYES
TE, ,GANG ZHIG MA BRNYES

NAM YANG DE MI BRNYES, ,RIG DANG MA RIG GNYIS KA TSUL GCIG STE,
,DE LTAR SHES NA DE NI RGYAL BAR 'GYUR, ,SEMS CAN RANG BZHIN
BYANG CHUB NYID DU GSUNGS, ,BYANG CHUB RANG

BZHIN SEMS CAN THAMS CAD DE, ,SEMS CAN RNAMS DANG BYANG CHUB
GNYIS MA YIN, ,DE LTAR SHES NA SKYES BU'I MCHOG TU 'GYUR, ,JI
LTAR SKYES BU SGYU MA BSLABS PA YIS,,

SGYU MA RNAM MANG GZUGS DAG SPRUL BYAS NA, ,SNANG BA YIN YANG DE
LA GANG YANG MED, ,RNAM PAR RMONGS PA'I SEMS CAN RNAM PAR 'GRANG,
,'DOD CHAGS ZHE SDANG RTAG PAR MNYAM

PA STE, ,GTI MUG SGYU MA GNYIS KYANG RTAG PAR MNYAM, ,BYIS PA
BDAG CAG ZHE SDANG RMONGS SHES SEMS, ,GTI MUG DE DAG NGAN 'GROR
'DONG BAR 'GYUR, ,GANG LA 'DOD CHAGS

ZHE SDANG GNYIS MED CING, ,GTI MUG GANG LA NAM YANG MED PAS NA,
,CHOS NYID SGYU 'DRA RNAM PAR BRTAGS BYAS SHING, ,BYIS PA RNAMS
NI NYON MONGS MES KYANG GDUNGS, ,GANG

LA NYON MONGS SEMS CAN MED PA DANG, ,SANGS RGYAS NAM YANG YOD PA
MA YIN PA, ,MA SKYES CHOS SHES RNAM PAR BRTAGS BYAS SHING, ,BDAG
CAG SANGS RGYAS 'GYUR ZHES BYIS


@426B PA SMRA, ,SANGS RGYAS YOD MIN SANGS RGYAS CHOS MED DE, ,NAM
YANG SEMS CAN MED PAR SUS MTHONG ZHING, ,NAM MKHA' 'DRA BAR CHOS
NYID SUS SHES PA, ,DE NI MYUR DU SKYES BU GTZO

BOR 'GYUR, ,BYANG CHUB SU 'DOD DE LA BYANG CHUB MED, ,SA DANG
GNAM LTAR BYANG CHUB MCHOG LAS RING, ,SGYU 'DRAR CHOS NYID GANG
GIS SHES GYUR PA, ,DE NI MYUR DU SANGS RGYAS

THOB PAR 'GYUR, ,SU ZHIG TSUL KHRIMS RNAM RTOG DE LA NI, ,TSUL
KHRIMS MED DE MTHONG NA TSUL KHRIMS MIN, ,TSUL KHRIMS 'CHAL DANG
TSUL KHRIMS MTSAN NYID GCIG ,DE LTAR SHES

NA DE NI MGON POR 'GYUR, ,JI LTAR SKYES BU LA LA RMI LAM NA,
,'DOD LA SPYOD PA DGA' BA MYONG BA'I NYAMS, ,GTI MUG RMONGS PAS
BUD MED RNAM PAR BRTAGS, ,DE NA BUD

MED GANG YANG YOD PA MIN, ,TSUL KHRIMS 'CHAL DANG TSUL KHRIMS
BYIS PA RNAMS, ,RMONGS PAS YANG DAG MA YIN YONGS SU BRTAGS, ,DE
LA TSUL KHRIMS 'CHAL MED TSUL KHRIMS

MED; ;DE LTAR SHES NA DE NI MGON POR 'GYUR, ,SGRA YI RANG BZHIN
YONGS SU MI SHES PAS, ,BYIS PA'I BLO CAN 'DI DAG MING LA CHAGS,
,GANG GIS MING DE MING MED SHES GYUR

NA; ;DE NI BZOD PA'I STOBS MCHOG THOB PAR 'GYUR, ,BYANG CHUB DAM
PA BCAS SEMS CAN MANG BA STE, ,DE DAG TSIG GIS GZHAN LA DE SKAD
BRJOD, ,TSIG GIS DAG 'DZIN


@427A *, ,NAN TAN YOD PA MIN, ,DE DAG BYANG CHUB KUN NAS KHEBS
PAR GNAS, ,SPYOD LAM DAG DANG 'KHRUL LA CHAGS GYUR CING, ,TSIG
DANG SMRA LA DGA'

ZHING MI MKHAS TE, ,CHOS KYI RANG BZHIN YONGS SU MA SHES NA,
,TSIG GI DAG PAS BYANG CHUB 'TSANG MI RGYA, ,STONG NYID CHOS DAG
YONGS SU RJOD BYED CING, ,RTZOD LA DGA' ZHING

'THAB BAS SDANG BA'I SEMS, ,SDOM MED NGAN SEMS BYED PA DE DAG LA,
,SANGS RGYAS CHOS DANG BYANG CHUB GA LA YOD, ,NGAN SEMS BZOD
GNYIS TSUL GCIG RANG BZHIN ZHES, ,

DE LTAR SHES PAR BYAS SHING KHRO BA SPANG, ,SEMS CAN RANG BZHIN
YONGS SU MI SHES PAS, ,BYIS PA'I BLO CAN KHRO BA SKYED PAR BYED,
,SEMS CAN THAMS CAD BDAG LA DBEN

PA STE, ,RGYAL BA SEMS CAN 'GREL 'GYUR SMON CES ZER, ,DE DAG
GLENGS PA TZAM GYIS KHROR 'GYUR ZHING, ,ZHE SDANG 'CHANG BAS DE
DAG TSIG MI STER, ,'THAB LA DGA'

ZHING NYES PA 'TSOL BYED LA, ,BZOD PA'I BSNGAGS PA'ANG RTAG PAR
DE DAG BRJOD, ,CHOS RNAMS THAMS CAD STONG PA NYID CES SMRA, ,NGA
RGYAL KHENGS PAS 'KHRUL PA RJES SU

RTOG ;ZAS LA CHAGS SHING MA RIG MDUD PAS BCINGS, ,NYIN MTSAN DAG
TU 'DOD PA'I YON TAN SEMS, ,DE DAG LHAS DANG GRONG KHYER GRONG
SONG ZHING, ,SEMS CAN MANG POS


@427B YONGS SU DGROL ZHES ZER, ,'GRO BA KUN LA SNYING RJE BDAG LA
YOD, ,'JIG RTEN KUN LA PHAN SEMS DE BZHIN TE, ,DE DAG ZHE SDANG
SEMS KYIS DE LTA BU'I, ,CHOS NYID 'TSE BA'I TSUL

CAN RJOD PAR BYED, ,'TSE BA SNYING RJE GCIG TU 'DUS PA NI, ,NAM
YANG YOD PAR MA MTHONG MA THOS TE, ,PHAN TSUN KHRO BAR BYED DANG
LDAN GYUR CING, ,TSAD MED TSE YI ZHING DU SMON PAR BYED,,

GANGG'A'I KLUNG GI BYE MA JI SNYED PAR, ,BRDEG CING SPYOD BA
'THOB PA'I GNAS YOD KYI, ,BZOD PA DAM PA YONGS SU MA BSGOMS PAR,
,RGYAL BA DE DAG ZHING DU DE MI 'GRO ,ZHING RNAMS ZHING

MIN GANG GIS SHES GYUR CING, ,ZHING RNAMS THAMS CAD NAM MKHA'I
RANG BZHIN ZHES, ,ZHING GI YON TAN RLOM SEMS GANG MED PA, ,SKYES
BU KHYU MCHOG ZHING DU DE 'GRO'O, ,THAMS CAD

NYES BYAS BDAG GIS BZOD PAR BYA, ,RGYAL BA'I SRAS LA STON PAR
SEMS ZHES SMRA, ,STON PA'I 'DU SHES CAN LA KHRO YOD PA, ,NGAS NI
NAM YANG MI MTHONG MTHOS SO, ,BSLANG BA'I

GRONG DANG MDZA' BA'I GRONG CHAGS SHING, ,GCIG LA GCIG NI SPYOD
PA SUN YANG 'BYIN, ,'DI NI BDAG GIS SMIN BYA'I SKAL YIN GYI, ,SU
YANG DER MA 'GRO ZHES DE DAG ZER, ,BDAG

DANG 'DRA BA DE 'DRA GANG YANG MED, ,DE LA SPYOD PA RNAM DAG MED
CES ZER, ,MI MKHAS DE NI BYANG CHUB 'THOB MI 'GYUR, ,DE LA DON DU
'GYUR BA GANG YANG MED, ,NYIN PAR LAN


@428A *, ,GSUM MTSAN YANG DE BZHIN TE, ,BYANG CHUB SEMS DPA' DAG
LA SPYI BOS THUD, ,DE DAG 'KHRUL PA GANG LA'ANG BRTAG MI BYA,
,RTAG PAR SPYOD

PA CI BDER SPYOD DU TSUD, ,'DOD PA'I YON TAN DGA' BAR SPYOD
MTHONG NA, ,DE YI 'KHRUL PA GANG YANG BRTAG MI BYA, ,BYANG CHUB
SPYOD PA MTHA' YAS YON TAN GYIS, ,DE YANG

MA 'ONGS DUS NA BYANG CHUB 'THOB, ,LAN GCIG KHO NAR RGYAL BAR
'GYUR BA MIN, ,RIGS PA'I RIM DANG BYA BA'I RIM GYIS 'THOB, ,BSKAL
PA BYE BA KHRAG KHRIG GRANGS MANG DU, ,

GO CHA BGOS PAS 'THOB KYI GZHAN DU MIN, ,RTOG DANG RNAM RTOG 'DOD
CHAGS MED PA STE, ,NGAS KYANG BYANG CHUB 'DOD CHAGS 'DRA BA THOB,
,NYON MONGS YOD MIN DE DAG YOD

MI 'GYUR, ,DE LTAR YID CHES BZOD PA DAM PA 'THOB, ,YI GE MED PA'I
CHOS LA ZHUGS GYUR CING, ,SGRA RNAMS THAMS CAD SGRA MED BLTA BAR
BYA, ,GANG ZHIG DE 'DRA'I CHOS

LA YID CHES PA, ,DE LA 'DOD CHAGS ZHE SDANG GTI MUG MED, ,'DOD
CHAGS BYANG CHUB LHAG CHAD MED PAR MNYAM, ,DE GNYIS YI GE MED PAR
RTOGS PAR GYIS, ,DE NI

GNYIS KA'I MING TZAM BYUNG BA STE, ,YI GER BRJOD PA DE LA CI YANG
MED, ,SGRA RNAMS THAMS CAD SGRA GCIG RAB SHES NA, ,SNA TSOGS SU
NI NAM YANG 'GYUR BA MED, ,NGA YIS


@428B GANG BSHAD MU STEGS DE DAG 'CHAD, ,DE DAG 'DI 'DRA'I CHOS
NYID SHES PA YIN, ,CHOS RNAMS 'DI DAG SKAD KYI SGRAS BRJOD DE,
,CHOS DANG SGRA NI DE LA DMIGS PA MED, ,

CHOS NYID TSUL GCIG DE LA RAB ZHUGS NA, ,BZOD PA BLA MED MCHOG NI
'THOB PAR 'GYUR, ,KHRO DANG BZOD DANG 'DOD PA'I YON TAN DANG, ,MI
BZOD MI RTAG RNAM PAR MI RTAG STE,,

SKYE MED DE LTAR RAB TU SHES GYUR NA, ,SKYON MED SEMS CAN MCHOG
TU DE DAG 'GYUR, ,LHO BYANG SHAR NUB PHYOGS RNAMS THAMS CAD KYI,
,GANGG'A'I KLUNG GI BYE MA JI SNYED PA, ,SKYES

BU LA LAS DE BLANGS 'BRU RE NAS, ,PHYOGS GCIG ZHING RER RAB TU
DGOD BYAS TE, ,ZHING RNAMS JI SNYED BYUNG BA DE DAG KUN, ,RGYAL
BA RNAMS LA RIN CHEN BKANG BYAS TE, ,BSKAL PA BYE BA MANG

BOR PHUL BA BAS, ,MDO SDE 'DI YI BSOD NAMS CHES KYANG MANG, ,DE
LA BSOD NAMS GRANGS MED 'PHEL BAR 'GYUR, ,BYANG CHUB DON GNYER
'DI LA RAB BYUNG BA, ,DE DAG LA NI

MDO SDE 'DI GTAD DE, ,DE DAG BZOD PA DAM PA MYUR DU 'THOB, ,MTHA'
YAS SGO YI MDO 'DI SU STON PA, ,DE LA GZUNGS RNAMS MI RING NYE
BAR GNAS, ,MDO SDE BYE BA KHRAG KHRIG NGES

'THOB STE, ,SPOBS DANG BLO RNO'I YON TAN 'THOB PAR 'GYUR, ,TSIG
LA THOGS PA'ANG PHYE BAS SHES PAR 'GYUR, ,SO SO YANG DAG RIG
KYANG MYUR DU 'THOB, ,SANGS RGYAS MTHA' YAS


@429A *, ,SPOBS PA'I SBYIN PA MDZAD, ,RNAM PA MANG POR MDO SDE
MANG PO STON, ,TSUL 'DI GANG GIS SHES GYUR DE DAG NI, ,RANG GIS
MDO SDE MANG PO DRAN

PAR 'GYUR, ,ZHING GI DAM PA DAG TU'ANG DE DAG 'GRO ,SONG NAS MGON
PO DAG LA MCHOD PAR BYED, ,DE NAS BCOM LDAN 'DAS LA BYANG CHUB
SEMS DPA' SENG GE'I RTZAL

GYIS 'GRO BAS 'DI SKAD CES GSOL TO, ,BCOM LDAN 'DAS, TSIGS SU
BCAD PA BSTAN PA 'DI THOS PAS SEMS CAN JI SNYED CIG GI DON BGYIS
PAR GYUR, BKA'

STZAL PA, RIGS KYI BU, KHYOD KYIS 'KHOR GYI DKYIL 'KHOR 'DI
MTHONG NGAM, GSOL PA, BCOM LDAN 'DAS, MTHONG NGO, ,BCOM LDAN
'DAS, CHOS BSTAN PA 'DI'I TSE, SEMS

CAN GRANGS MA MCHIS PA 'DUS PAR GYUR TE, BCOM LDAN 'DAS, STENG GI
BAR SNANG YANG LHA DANG, KLU DANG, GNOD SBYIN DANG, DRI ZA DANG,
LHA MA YIN DANG, NAM MKHA' LDING

DANG; MI'AM CI DANG, LTO 'PHYE CHEN POS MA GTAMS PA MA MCHIS SO,
,BCOM LDAN 'DAS, 'JIG RTEN GYI KHAMS GZHAN NAS KYANG SEMS CAN
MANG POS CHOS 'DI BSTAN PA THOS

SO; ;DE SKAD CES GSOL PA DANG, BCOM LDAN 'DAS KYIS BYANG CHUB
SEMS DPA' SEMS DPA' CHEN PO SENG GE'I RTZAL GYIS 'GRO BA LA 'DI
SKAD CES BKA' STZAL TO, ,RIGS


@429B KYI BU, CHOS BSTAN PA 'DI BSTAN PA'I TSE LHA'I BU STONG
PHRAG DGU BCU RTZA BRGYAD KYIS MI SKYE BA'I CHOS LA BZOD BA RAB
TU THOB BO, ,GNOD SBYIN STONG PHRAG DGU BCU RTZA GNYIS KYIS BLA
NA MED

PA YANG DAG PAR RDZOGS PA'I BYANG CHUB TU SEMS BSKYED DO, ,KLU
STONG PHRAG SUM CU RTZA DRUG BYANG CHUB TU SEMS SKYES PAR GYUR
TO, ,DGE SLONG MNGON PA'I NGA RGYAL CAN MA THOB PA LA THOB PAR
'DU

SHES PA LNGA BRGYAS MNGON PA'I NGA RGYAL MED PA'I CHOS BSTAN PA
'DI THOS NAS, CHOS THAMS CAD NI TSUL GCIG GO ZHES BYA BAR YID
CHES PAR GYUR TE, NYE BAR LEN PA MED PAR ZAG PA

RNAMS LAS SEMS RNAM PAR GROL LO, ,BYANG CHUB SEMS DPA'I TSOGS
'DI'I NANG NAS KYANG BYANG CHUB SEMS DPA' STONG PHRAG DRUG CU
RTZA GNYIS KYIS CHOS THAMS CAD SGRIB PA MED

PAR KHONG DU CHUD NAS, MI SKYE BA'I CHOS LA BZOD PA RAB TU THOB
BO, ,DE CI'I PHYIR ZHE NA, RIGS KYI BU, CHOS BSTAN PA 'DI NI PHUL
DU BYUNG BA STE, RIGS KYI BU, NGAS KYANG SNGON DE

BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS
MAR ME MDZAD KYI DRUNG DU, CHOS THAMS CAD NI TSUL GCIG PA'O ZHES
BYA BAR KHONG DU CHUD PAR GYUR NAS,

DE'I 'OG TU NGAS MI SKYE BA'I CHOS LA BZOD PA THOB BO, ,RIGS KYI
BU, PHA ROL TU PHYIN PA DRUG PO THAMS CAD THOB PA DANG, CHOS
BSTAN PA 'DI THOS PAR MTSUNGS TE, RIGS KYI BU,


@430A *, ,TSUL 'DI RTOGS NA, BYANG CHUB SEMS DPA' SEMS DPA' CHEN
PO RNAMS KYI PHA ROL TU PHYIN PA DRUG YONGS SU RDZOGS PAR 'GYUR
PA NGAS BSHAD

DO; ;DE CI'I PHYIR ZHE NA, RIGS KYI BU, GAL TE BYANG CHUB SEMS
DPAS BSKAL PA GANGG'A'I KLUNG GI BYE MA SNYED DU SBYIN PA BYIN,
TSUL KHRIMS BSRUNGS, BZOD PA BSGRUBS, BRTZON

'GRUS BRTZAMS, BSAM GTAN LA MNYAM PAR GZHAG ,SHES RAB YANG DAG
PAR BLANGS TE GNAS KYANG CHOS KYI TSUL 'DI MA SHES NA DGE BA'I
RTZA BA DE DAG THAMS CAD PHYIR ZAD

PAR 'GYUR RO, ,RIGS KYI BU, LHAS BYIN DGE BA'I RTZA BA DE LTA BU
DANG LDAN PAR GYUR PA LA LTOS, ,RIGS KYI BU, LHAS BYIN NI MI CHEN
PO'I MTSAN SUM CU DANG LDAN PAR GYUR TO, ,

DE LTA BU'I DGE BA'I RTZA BA DANG LDAN PA DE'ANG CHOS KYI TSUL
'DI MA SHES PAS, DGE BA'I RTZA BA DE DAG THAMS CAD YONGS SU CHAD
NAS, MNAR MED PA'I SEMS CAN DMYAL BA CHEN POR

SKYES TE, RIGS KYI BU, RNAM GRANGS DES KYANG JI LTAR CHOS KYI
TSUL 'DI KHONG DU MA CHUD PA RNAMS KYI DGE BA'I RTZA BA CHAD PAR
'GYUR BAR RIG PAR BYA'O, ,RIGS KYI BU, SNGON 'DAS

PA'I DUS BSKAL PA GRANGS MED PA SHIN TU BGRANG BA LAS 'DAS PA,
TSAD MED PA, YANGS PA, GZHAL DU MED PA DE'I PHA ROL DE'I YANG PHA
ROL GCIG GI DUS NA, DE BZHIN


@430B GSHEGS PA, DGRA BCOM PA, YANG DAG PAR RDZOGS PA'I SANGS
RGYAS RI RAB LTAR MNGON PAR 'PHAGS PA'I RGYAL PO ZHES BYA BA, RIG
PA DANG, ZHABS SU LDAN PA, BDE BAR GSHEGS PA, 'JIG RTEN

MKHYEN PA, BLA NA MED PA, SKYES BU 'DUL BA'I KHA LO SGYUR BA, LHA
DANG, MI RNAMS KYI STON PA, SANGS RGYAS BCOM LDAN 'DAS 'JIG RTEN
DU BYUNG STE, DE BZHIN GSHEGS PA DE'I SKU TSE'I

TSAD NI LO BYE BA KHRAG KHRIG BRGYA STONG DGU BCU RTZA DGUR GYUR
TO, ,'JIG RTEN GYI KHAMS DE'I MING NI GSER GYI MDOG 'OD 'PHRO BA
ZHES BYA BAR GYUR TE, SANGS RGYAS KYI ZHING DE NI GSER GYI RGYU

LAS GRUB PAR GYUR TO, ,SEMS CAN RNAMS KYANG GANG 'DI NYAN THOS
KYI THEG PA DANG, RANG SANGS RGYAS KYI THEG PA DANG, BYANG CHUB
SEMS DPA'I THEG PA DANG, THEG PA GSUM PO 'DI NYID

KYIS MYA NGAN LAS 'DA' BAR GYUR TE, DE BZHIN GSHEGS PA DE'I NYAN
THOS KYI TSOGS DANG PO NI DGE SLONG BYE BA KHRAG KHRIG BRGYA
STONG PHRAG BRGYAD CU THAMS CAD KYANG DGRA BCOM PA, ZAG

PA ZAD PA, KHUR BOR BA, RANG GI DON RJES SU THOB PA, SRID PAR KUN
TU SBYOR BA YONGS SU ZAD PA, BKA' YANG DAG PAS SEMS SHIN TU RNAM
PAR GROL BA SHA STAG GI TSOGS SU GYUR

TO; ;TSOGS GNYIS PA NI DGE SLONG BYE BA KHRAG KHRIG BRGYA STONG
BDUN CU'I TSOGS SU GYUR TO, ,TSOGS GSUM PA NI DGE SLONG BYE BA
KHRAG KHRIG DRUG CU'I TSOGS SU GYUR TO, ,TSOGS BZHI


@431A *, ,PA NI DGE SLONG BYE BA KHRAG KHRIG BRGYA STONG PHRAG
LNGA BCU THAMS CAD KYANG DGRA BCOM PA, ZAG PA ZAD PA, KHUR BOR
BA, RANG GI DON RJES SU THOB PA, SRID

PAR KUN TU SBYOR BA YONGS SU ZAD PA, BKA' YANG DAG PAS SEMS SHIN
TU RNAM PAR GROL BA SHA STAG GI TSOGS SU GYUR TO, ,DGE SLONG MA'I
TSOGS NI DE'I NYIS 'GYUR DU GYUR TO,,

DGE BSNYEN GYI TSOGS DANG, DGE BSNYEN MA'I TSOGS KYANG DE'I NYIS
'GYUR DU GYUR TO, ,BYANG CHUB SEMS DPA'I TSOGS KYANG DE'I NYIS
'GYUR DU GYUR TE, THAMS CAD KYANG PHYIR MI

LDOG PA, MI SKYE BA'I CHOS KYI BZOD PA DANG LDAN PA, TING NGE
'DZIN GYI TSUL MNGON PAR BSGRUB PA LA MKHAS PA, SGO MTHA' YAS
PA'I GZUNGS RAB TU THOB PA, PHYIR MI LDOG PA'I CHOS

KYI 'KHOR LO BSKOR BA SHA STAG GI TSOGS SU GYUR NA, BYANG CHUB
SEMS DPA' THEG PA LA GSAR DU ZHUGS PA RNAMS KYI TSOGS LTA SMOS
KYANG CI DGOS TE, DER NI RANG SANGS RGYAS

KYI THEG PA PA'ANG TSAD MED PAR GYUR TO, ,RIGS KYI BU, DE LTAR
DE'I TSE BCOM LDAN 'DAS DE'I 'KHOR GYI TSOGS NI TSAD MED PAR 'DUS
PAR GYUR TO, ,'JIG RTEN GYI KHAMS

GSER GYI MDOG 'OD 'PHRO BA DE NA, SHING NGAM, LDUM BU GANG CI YOD
PA THAMS CAD KYANG RIN PO CHE'I RGYU LAS GRUB PAR GYUR TE, SHING
DE DAG LAS KYANG 'DI LTA BU'I SGRA GANG 'DI


@431B STONG PA NYID KYI SGRA DANG, MTSAN MA MED PA'I SGRA DANG,
SMON PA MED PA'I SGRA DANG, SKYE BA MED PA'I SGRA DANG, 'GAG PA
MED PA'I SGRA DANG, DNGOS PO MED PA'I SGRA DANG, MTSAN NYID MED
PA'I

SGRA DANG, DE LTA BU'I SGRA DAG 'BYUNG BAR 'GYUR TE, SGRA DE DAG
BYUNG BAS SEMS CAN DE DAG GI SEMS RNAM PAR GROL BAR GYUR TO, ,DE
BZHIN GSHEGS PA DE YONGS SU MYA NGAN LAS

'DAS NAS LO STONG DU DAM PA'I CHOS GNAS PAR GYUR TE, DE PHYIN
CHAD SGRA DE DAG KYANG SHING DE DAG LAS 'BYUNG BA MED PAR GYUR
TO, ,RIGS KYI BU, DE BZHIN GSHEGS PA DGRA BCOM PA

YANG DAG PAR RDZOGS PA'I SANGS RGYAS RI RAB LTAR MNGON PAR 'PHAGS
PA'I RGYAL PO DE'ANG DGE SLONG CHOS SMRA BA'I SPYOD PA RNAM PAR
DAG PA ZHES BYA BA, DAM PA'I CHOS YONGS SU 'DZIN PAR

BSKOS NAS YONGS SU MYA NGAN LAS 'DAS PAR GYUR TO, ,DE'I TSE DGE
SLONG SPYOD PA'I BLO GROS ZHES BYA BA ZHIG KYANG BYUNG STE, DE NI
TSUL KHRIMS KYI PHUNG PO SHIN TU DAG PA DANG LDAN ZHING,

'JIG RTEN PA'I MNGON PAR SHES PA LNGA THOB PAR 'GYUR TE, 'DUL
BA'I SDE SNOD LA'ANG SHIN TU BYANG BAR GYUR TO, ,DGE SLONG DE NI
DKA' THUB KYI MCHOG DANG LDAN PA NGAN NGON LA MOS

PA; 'KHOR GYI NANG NA SPYOD PA STE, DES GTZUG LAG KHANG GCIG
BRTZIGS NAS, DE NA GNAS SHING DE'I 'KHOR DU GYUR PA RNAMS KYANG
TSUL KHRIMS KYI PHUNG PO SHIN TU DAG PA LA


@432A *, ,BKOD PAR GYUR TE, SBYANGS PA'I YON TAN SNGOM PA LA MOS
PAR GYUR TO, ,DGE SLONG DE NI BRTZON 'GRUS BRTZAMS SHING RTAG PAR
BYANG CHUB KYI SEMS

LA GNAS PAR GYUR TO, ,BYANG CHUB SEMS DPA' GZHAN DAG KYANG SPYOD
LAM DE NYID LA YANG DAG PAR BSKUL TE, DMIGS PA CAN GYI LTA BA LA
YANG DAG PAR BSKUL TO, ,DES

'DU BYED THAMS CAD MI RTAG PA ZHES BYA BAR 'DZIN DU BTZUD DO,
,'DU BYED THAMS CAD SDUG BSNGAL ZHES BYA BAR 'DZIN DU BTZUD DO,
,'DU BYED THAMS CAD BDAG MED PA ZHES

BYA BAR 'DZIN DU BTZUD DO, ,DGE SLONG DE NI TING NGE 'DZIN LA
MKHAS PAR GYUR TE, BYANG CHUB SEMS DPA'I SPYOD PA LA MKHAS PA MA
YIN ZHING, DGE BA'I RTZA BA DANG LDAN PAR GYUR

TO; ;DGE SLONG CHOS SMRA BA SPYOD PA RNAM PAR DAG PA DE NI SEMS
CAN RNAMS KYI DBANG PO MCHOG DANG, THA MA SHES PA LA MKHAS PAR
GYUR TE, DE'I 'KHOR DU GYUR PA JI SNYED PA DE

DAG KYANG SBYANGS PA'I YON TAN GYI SDOM PA LHUR LEN PAR GYUR TE,
MI DMIGS PA'I BZOD PA CAN THABS LA MKHAS PA DAG TU GYUR TO, ,RIGS
KYI BU, DE NAS CHOS SMRA BA SPYOD PA

RNAM PAR DAG PA 'KHOR DANG BCAS TE, DGE SLONG SPYOD PA'I BLO GROS
GANG NA GNAS PA'I GTZUG LAG KHANG DER PHYIN NAS, DE NA GNAS PAR
GYUR TE, DE GTZUG LAG KHANG DE


@432B NAS YANG DANG YANG SEMS CAN LA SNYING BRTZE BA'I PHYIR
GRONG DU 'GRO ZHING, DE DAG TU ZAS KYI BYA BA BYAS NAS PHYIR 'ONG
BAR GYUR TO, ,DES DE DAG TU RIGS BRGYA STONG DU MA DAD PAR BYAS
PAR

GYUR TO, ,DE'I 'KHOR JI SNYED PA DE DAG KYANG TSUL LA MKHAS PAR
GYUR TO, ,DE NAS KYANG DE DAG TU DONG ZHING SEMS CAN RNAMS LA
CHOS STON TO, ,DE DAG GIS KYANG SROG CHAGS

BRGYA STONG MANG PO BLA NA MED PA YANG DAG PAR RDZOGS PA'I BYANG
CHUB TU BKOD PAR GYUR TO, ,DGE SLONG SPYOD PA'I BLO GROS KYI
'KHOR DE DAG NI BSAM GTAN LHUR LEN CING, GRONG DAG TU'ANG

'KHOR BAR MI 'DONG NGO, ,DE NAS DGE SLONG SPYOD PA'I BLO GROS
KYIS BYANG CHUB SEMS DPA' GZHAN DAG LA MA DAD PA'I SEMS BSKYED
NAS DES GAndI DE BRDUNGS TE, DGE SLONG GI DGE

'DUN BSDUS NAS DAM TSIG BYAS PA, BDAG CAG GI NANG NAS SU'ANG RUNG
STE, SUS KYANG GRONG DU 'GRO BAR MI BYA'O, ,KHYED NI SHES BZHIN
MED PAR SPYOD PA YIN TE, NYUNG DU SMRA BA MA

YIN GYI, KHYOD GRONG DU DONG BAS KYANG CI ZHIG BYA STE, DGON PA
LA GNAS PA NI BCOM LDAN 'DAS KYIS GNANG ZHING BSNGAGS PA YIN GYI,
KHYOD GRONG DU MA 'DONG BAR BSAM GTAN

GYI BDE BAS RNAM PAR SPYOD CIG CES BSGO'O, ,DE DAG GIS DE ZER BA
LTAR MA NYAN TE, YANG GRONG DAG TU 'DONG BAR GYUR TO, ,RIGS KYI
BU, DE NAS DGE SLONG DE DAG NAM GRONG NAS


@433A *, ,PHYIR 'ONGS PAR GYUR PA DE'I TSE, DGE SLONG SPYOD PA'I
BLO GROS KYIS YANG GAndI BRDUNGS NAS, DGE SLONG GI DGE 'DUN BSDUS
TE, 'DI SKAD DU GAL TE

DE PHAN CHAD KHYED GRONG DU 'DONG DANG, KHYOD GTZUG LAG KHANG 'DI
NA MA GNAS SHIG CES BSGO'O, ,RIGS KYI BU, DE NAS DGE SLONG CHOS
SMRA BA SPYOD PA RNAM PAR DAG PAS DGE SLONG

DE'I SEMS BSRUNG BA'I PHYIR, RANG GI PHYIR 'KHOR RNAMS POS TE,
'DI SKAD DU, KHYED GRONG DU SU'ANG MA 'DONG ZHIG CES SMRAS SO,
,DE NAS DE'I TSE DGE SLONG DE DAG GIS SEMS CAN

GANG JI SNYED CIG SMIN PAR BYAS PA DE DAG DGE SLONG DE DAG DANG
MA PHRAD PAS SHIN TU MI DGA' BAR YANG GYUR, DGE BA'I RTZA BA'ANG
YONGS SU 'GRIB PAR GYUR TO, ,RIGS KYI BU, DE

NAS DGE SLONG CHOS SMRA PA, SPYOD PA RNAM PAR DAG PA ZLA BA GSUM
PO DE DAG 'DAS NAS GTZUG LAG KHANG DE NAS GTZUG LAG KHANG GZHAN
DU 'PHOS NAS, GRONG DANG, GRONG

KHYER DANG, LJONGS DANG, YUL DANG, RGYAL PO'I PHO BRANG 'KHOR DAG
TU 'GRO ZHING, SEMS CAN DAG LA CHOS STON PAR GYUR TO, ,RIGS KYI
BU, DE NAS DGE SLONG SPYOD PA'I BLO

GROS KYIS, CHOS SMRA BA SPYOD PA RNAM PAR DAG PA YANG DANG YANG
GRONG DU 'GRO BA'ANG MTHONG, DE'I 'KHOR KYANG SPYOD LAM THA MAL
PA CAN DU MTHONG NAS, DES YANG DE LAM DAD PA'I SEMS


@433B BSKYED PAR GYUR TE, DGE SLONG 'DI NI TSUL KHRIMS 'CHAL BA
CAN, TSUL KHRIMS LOG PA CAN TE, 'DIS BYANG CHUB GA LA 'THOB, DGE
SLONG 'DI'I BYANG CHUB NI RGYANG RING NGO, ,DGE SLONG

'DI NI 'DU 'DZIR GNAS GNAS PA'O ZHES 'GRO BA MANG PO DAG LA DE
SKAD BRJOD DO, ,RIGS KYI BU, DE NAS DUS GZHAN ZHIG NA, DGE SLONG
SPYOD PA'I BLO GROS DE 'CHI BA'I DUS BYAS PAR

GYUR NAS, DE DE LTAR 'CHI BA'I DUS BYAS PA DANG, LAS DE'I RNAM
PAR SMIN PAS MNAR MED PA'I SEMS CAN DMYAL BA CHEN POR LHUNG NGO,
,DE BSKAL PA BYE BA STONG PHRAG DGU BCU RTZA DGUR

SEMS CAN DMYAL BA CHEN POR SDUG BSNGAL GYI TSOR BA MYONG BAR GYUR
NAS TSE RABS DRUG CUR MI SNYAN PAR BRJOD PA THOB PAR GYUR TO,
,TSE RABS STONG PHRAG SUM CU RTZA GNYIS SU RAB TU BYUNG BA

LAS PHYIR BABS PAR GYUR TO, ,LAS KYI SGRIB PA DE NYID KYI LHAG
MAS DE BZHIN GSHEGS PA DGRA BCOM PA YANG DAG RDZOGS PA'I SANGS
RGYAS 'OD 'PHRO DRI MA MED PA'I GSUNG RAB LA RAB TU

BYUNG BAR GYUR TO, ,DE RAB TU BYUNG NAS LO BYE BA BRGYA STONG
PHRAG DRUG TU MGO'I THOD LA ME 'BAR BA LTAR RNAM PAR SPYOD KYANG,
MTHUN PA'I BZOD PA TZAM YANG MTHOB STE, TSE RABS BRGYA STONG

MANG POR DBANG PO RTUL POR GYUR TO, ,RIGS KYI BU, DE'I TSE DE'I
DUS NA DGE SLONG CHOS SMRA BA SPYOD PA RNAM PAR DAG PA ZHES BYA
BA DE GZHAN ZHIG YIN PAR SEMS NA, DE LTAR MI BLTA STE,


@434A *, ,DE CI'I PHYIR ZHE NA, DE BZHIN GSHEGS PA MI SGUL BA NI
DE'I TSE DE'I DUS NA, DGE SLONG CHOS SMRA BA SPYOD PA RNAM PAR
DAG PA ZHES BYA BAR GYUR TO, ,RIGS

KYI BU, DE'I TSE DE'I DUS NA DGE SLONG CHOS SMRA BA SPYOD PA'I
BLO GROS ZHES BYA BA DE GZHAN ZHIG YIN PA SNYAM DU SEMS NA, DE
LTAR MI BLTA STE, DE CI'I PHYIR ZHE NA, NGA NI DGE SLONG CHOS
SMRA BA

SPYOD PA'I BLO GROS ZHES BYA BAR GYUR TE, NGA'ANG DE LTA BU'I
THABS PHRA MOS DE LA MA DAD PA'I SEMS BSKYED DE, LAS KYI SGRIB PA
MNGON PAR 'DU BYAS PAS SEMS CAN DMYAL BA DAG

TU LHUNG BAR TO, ,RIGS KYI BU, DE LTAR PHRA BA NI LAS KYI SGRIB
PA YIN GYI, RIGS KYI BU, SU LAS KYI SGRIB PA DE LTA BU MI 'DOD PA
DE DAG GIS GZHAN GYI SPYOD PA LA KHONG KHRO BAR MI

BYA'O, ,DE'I SPYOD PA THAMS CAD LA YID CHES PAR BYA'O, ,'DI SNYAM
DU PHA ROL GYI SEMS NI BDAG GIS MI SHES TE, SEMS CAN GYI SPYOD PA
NI SHES PAR DKA'O, ,SNYAM DU

SEMS BSKYED PAR BYA'O, ,DON GYI DBANG DE GZIGS NAS DE BZHIN
GSHEGS PAS, 'DI SKAD DU, CHOS STON TE, GANG ZAG GIS GANG ZAG GI
TSOD GZUNG BAR MI BYA'O, ,GANG

ZAG GIS GANG ZAG LA TSOD BZUNG NA RMA 'BYUNG BAR 'GYUR TE,
NGA'AM, GZHAN YANG, NGA DANG 'DRA BA DAG GIS GANG ZAG LA TSOD
GZUNG NGO, ,RIGS KYI BU, SU BDAG BSRANG BAR


@434B 'DOD PA DES GZHAN SU'I SPYOD PA LA'ANG BRTAG PAR MI BYA
STE, DE DAG LA 'DI NI 'DI 'DRA'O, ,'DI NI 'DI 'DRA'O ZHES DBYA
BAR MI BYA'O, ,NYIN MTSAN DU SANGS RGYAS KYI CHOS LA BRTZON

PAR BYA'O, ,RIGS KYI BU, CHOS LA BSGOMS PA'I YID KYIS BSAM PA
THAG PA NAS YANG DAG PAR ZHUGS PA'I BYANG CHUB SEMS DPA' NI GZHAN
LA DBYA BAR BRTZON PAR MI GNAS SO, ,

RIGS KYI BU, GAL TE STONG GSUM GYI STONG CHEN PO'I 'JIG RTEN GYI
KHAMS NA SEMS CAN GANG JI SNYED CIG YOD PA DE DAG THAMS CAD BYANG
CHUB SEMS DPA' LA ZHIG GIS DGE BA

BCU'I LAS KYI LAM LA BKOD PA BAS, BYANG CHUB SEMS DPA' GANG GCIG
PU DBEN PAR 'DUG STE, CHUNG DU NA SE GOL GTOGS PA TZAM DU'ANG
CHOS THAMS CAD TSUL GCIG PAR YID

CHES SHING THA NA CHUNG DU DRI BA'AM, DPYAD PA'AM, LUNG 'BOG
PA'AM, KHA TON BYA BA'I PHYIR GNAS NA, 'DI NI DE BAS CHES BSOD
NAMS MANG DU 'PHEL LO, ,DE CI'I PHYIR ZHE NA, RIGS

KYI BU, TSUL 'DI KHONG DU CHUD PAS BYANG CHUB SEMS DPA' RNAMS LAS
KYI SGRIB PA THAMS CAD RNAM PAR DAG PA 'THOB BO, ,SEMS CAN THAMS
CAD LA CHAGS PA DANG, KHONG KHRO BA DANG

BRAL BAR 'GYUR RO, ,RNAM PA THAMS CAD MKHYEN PA'ANG MYUR DU 'THOB
PAR 'GYUR RO, ,DE NAS BCOM LDAN 'DAS LA, 'JAM DPAL GZHON NUR GYUR
PAS 'DI SKAD CES GSOL TO, ,BCOM


@435A *, ,LDAN 'DAS, LAS KYI SGRIB PA RNAM PAR DAG PA ZHES BYA
BA, JI TZAM GYIS NA LAS KYI SGRIB PA RNAM PAR DAG PAR 'GYUR, BCOM
LDAN 'DAS KYIS BKA'

STZAL PA, 'JAM DPAL, BYANG CHUB SEMS DPA' GANG CHOS THAMS CAD LAS
MED CING, RNAM PAR SMIN PA MED PAR SHES PA DES LAS KYI SGRIB PA
RNAM PAR DAG PA 'THOB BO, ,'JAM

DPAL, GZHAN YANG, BYANG CHUB SEMS DPA' GANG GIS 'DOD CHAGS KYI
MTHA' YANG DAG PA'I MTHAR MTHONG BA DANG, ZHE SDANG GI MTHA' YANG
DAG PA'I MTHAR MTHONG BA DANG, GTI

MUG GI MTHA' YANG DAG PA'I MTHAR MTHONG BA DES LAS KYI SGRIB PA
RNAM PAR DAG PA 'THOB BO, ,'JAM DPAL, GZHAN YANG, BYANG CHUB SEMS
DPA' GANG GIS SEMS CAN THAMS

CAD DANG, CHOS THAMS CAD MYA NGAN LAS 'DAS PA'I DBYINGS SU MTHONG
BA DES LAS KYI SGRIB PA RNAM PAR DAG PA 'THOB BO, ,'JAM DPAL, DE
CI'I PHYIR ZHE NA, LTA BA YOD NA

LAS MNGON PAR 'DU BYED PAR 'GYUR TE, 'JAM DPAL, BYIS PA THOS PA
MED PA SO SO'I SKYE BO NI CHOS THAMS CAD SHIN TU YONGS SU MYA
NGAN LAS 'DAS PAR MI SHES PAS, BDAG

DANG; GZHAN DU DMIGS SO, ,DMIGS NAS LUS DANG, NGAG DANG, YID KYI
LAS RNAM PA GSUM MNGON PAR 'DU BYED DE, DE YANG DAG PA MA YIN PAR
SGRO 'DOGS PAS BDAG


@435B NI 'DOD CHAGS SO, ,BDAG NI ZHE SDANG NGO, ,BDAG NI GTI MUG
GO ZHES RNAM PAR RTOG GO ,GAL TE DE BZHIN GSHEGS PA'I BSTAN PA LA
RAB TU BYUNG NA, DE 'DI SNYAM DU BDAG NI TSUL

KHRIMS DANG LDAN PA'O, ,BDAG NI TSANGS PAR SPYOD PA'O, ,BDAG GIS
NI 'KHOR BA LAS YANG DAG PAR 'DA' BAR BYA'O, ,BDAG GIS NI MYA
NGAN LAS 'DAS PA THOB PAR BYA'O, ,BDAG GIS

NI SDUG BSNGAL LAS RNAM PAR GROL BA THOB PAR BYA'O SNYAM DU SEMS
SHING, DE YANG DAG PA MA YIN PAR SGRO 'DOGS PAS CHOS 'DI DAG NI
DGE BA'O, ,CHOS 'DI DAG NI MI DGE BA'O, ,CHOS

'DI DAG NI YONGS SU SHES PAR BYA'O, ,CHOS 'DI DAG NI SPANG BAR
BYA'O, ,CHOS 'DI DAG NI MNGON PAR BYA BA'O, ,CHOS 'DI DAG NI
BSGOM PAR BYA'O, ,SDUG BSNGAL NI SHES PAR BYA'O, ,KUN

'BYUNG BA NI SPANG BAR BYA'O, ,'GOG PA NI MNGON DU BYA'O, ,LAM NI
BSGOM PAR BYA'O ZHES RNAM PAR RTOG GO ,DE 'DU BYED THAMS CAD NI
MI RTAG PA'O, ,'DU BYED THAMS CAD NI SDUG BSNGAL

BA'O; ;'DU BYED THAMS CAD KUN NAS 'BAR BA'O, ,CI NAS KYANG BDAG
NI 'DU BYED RNAMS LAS 'BROS PAR BYA'O SNYAM DU RNAM PAR RTOG STE,
DE DE LTAR RTOG PA'I TSE SKYO BA DANG LDAN

PA'I 'DU SHES YID LA BYED PA, MTSAN MA SNGON DU BTANG BA DAG
'BYUNG STE, DE 'DI SNYAM DU GANG 'DI CHOS RNAMS YONGS SU SHES PA
'DI NI SDUG BSNGAL YONGS SU SHES PA'O, ,DE 'DI


@436A *, ,SNYAM DU CI NAS KYANG BDAG GIS KUN 'BYUNG BA SPANG BAR
BYA'O ZHES DE CHOS THAMS CAD LA NGO MI MTHO ZHING KHREL BAR SEMS,
'JIGS PA DANG, RAB TU 'JIGS

PA DANG, YONGS SU 'JIGS PA SKYED CING, DE 'DI SNYAM DU GANG 'DI
CHOS DE DAG LAS NGO TSA BAR GYUR PA DE NI KUN 'BYUNG BA SPANG
PA'O SNYAM DU SEMS SO, ,DE 'DI SNYAM DU CI NAS KYANG

BDAG GIS 'GOG PA MNGON DU BYA'O SNYAM NAS, DE CHOS DE DAG RNAM
PAR BRTAGS NAS DE'I 'GOG TU DE DAG 'GOG PAR 'DU SHES SHING, DE
'DI SNYAM DU GANG CHOS RNAMS MNGON DU BYA BA DE NI

'GOG PA YIN NO SNYAM MO, ,DE 'DI SNYAM DU CI NAS KYANG BDAG GIS
LAM BSGOM PAR BYA'O SNYAM STE, DE GCIG PU DBEN PAR SONG NAS CHOS
DE DAG YID LA BYAS PAS ZHI GNAS 'THOB STE,

DE'I SKYO BA DANG LDAN PA'I YID LA BYA BA DE DANG, ZHI GNAS THOB
PA NGES CHOS THAMS CAD LAS SEMS RAB TU ZHUM PAR 'GYUR, SEMS RAB
TU 'GONG BAR 'GYUR, SEMS PHYIR LOG PAR

'GYUR ZHING NGO MI MTHO STE, NGO TSA LA RNAM PAR SMONG DE MNGON
PAR DGA' BA MED PA SKYED DO, ,DE 'DI SNYAM DU BDAG NI SDUG BSNGAL
THAMS CAD LAS GROL BA STE, BDAG GIS DE LAS

GONG DU BYA BA GZHAN MED DO, ,BDAG NI DGRA BCOM PA YIN NO ZHES
DAM 'CHA'O, ,DE 'CHI BA'I DUS LA BAB PA'I TSE, BDAG SKYE BAR
'GYUR BA MTHONG NAS, SANGS RGYAS KYI BYANG CHUB


@436B LA NEM NUR DANG THE TSOM DU GYUR TE, DE THE TSOM DU LTUNG
BA'I SEMS KYIS DUS BYAS NAS SEMS CAN DMYAL BA CHEN PO DAG TU SKYE
STE, DE'ANG MA SKYES PA'I CHOS RNAMS LA RNAM PAR BRTAGS

PA'I PHYIR RO,, ,,BAM PO GNYIS PA, DE NAS BCOM LDAN 'DAS LA 'JAM
DPAL GZHON NUR GYUR PAS 'DI SKAD CES GSOL TO, ,BCOM LDAN 'DAS,
'PHAGS PA'I

BDEN PA BZHI PO RNAMS JI LTAR BLTA BAR BGYI, BCOM LDAN 'DAS KYIS
BKA' STZAL PA, 'JAM DPAL, GANG CI 'DU BYED THAMS CAD MA SKYES PAR
MTHONG BA DES SDUG BSNGAL YONGS SU SHES

SO; ;GANG GIS CHOS THAMS CAD 'BYUNG BA MED PAR MTHONG BA DES KUN
'BYUNG BA RAB TU SPANGS SO, ,GANG GIS CHOS THAMS CAD SHIN TU MYA
NGAN LAS 'DAS PAR MTHONG BA DES 'GOG PA MNGON

DU BYAS SO, ,GANG GIS CHOS THAMS CAD DNGOS PO MED PAR MTHONG BA
DES LAM BSGOMS SO, ,'JAM DPAL, GANG GIS 'PHAGS PA'I BDEN PA BZHI
DE LTAR MTHONG BA DE NI,

CHOS 'DI DAG NI DGE BA'O, ,CHOS 'DI DAG NI MI DGE BA'O, ,CHOS 'DI
DAG NI YONGS SU SHES PAR BYA'O, ,CHOS 'DI DAG NI SPANG BAR BYA
BA'O, ,CHOS 'DI DAG NI MNGON DU BYA BA'O, ,CHOS

'DI DAG NI BSGOM PAR BYA BA'O, ,SDUG BSNGAL NI YONGS SU SHES PAR
BYA'O, ,KUN 'BYUNG BA NI SPANG BAR BYA'O, ,'GOG PA NI MNGON DU
BYA'O, ,LAM NI BSGOM PAR BYA'O ZHES MI


@437A *, ,RTOG RNAM PAR MI RTOG GO ,DE CI'I PHYIR ZHE NA, CHOS
GANG DAG LA BYIS PA SO SO'I SKYE BO DAG 'DOD CHAGS PA DANG, ZHE
SDANG BA DANG, GTI MUG PAR

'GYUR BA'I CHOS DE DAG DES MA SKYES PA DANG, MED PA DANG, NOR BA
DANG, YONGS SU BRTAGS PA DANG, YONGS SU BSKYED PAR MTHONG BA'I
PHYIR TE, DE CHOS GANG YANG MI LEN MI

'DOR RO, ,DE'I SEMS NI KHAMS GSUM PA LA CHAGS PA MED DE, KHAMS
GSUM PA THAMS CAD MA SKYES PA DANG, SGYU MA LTA BU DANG, RMI LAM
LTA BU DANG, BRAG CA LTA BU DANG, MIG

YOR LTA BUR YANG DAG PAR MTHONG NGO, ,DES DGE BA DANG, MI DGE
BA'I CHOS THAMS CAD SMIG RGYU LTA BUR MTHONG STE, DES 'DOD CHAGS
KYI KHAMS MYA NGAN 'DAS PA'I DBYINGS SU

MTHONG NGO, ,DE BZHIN DU ZHE SDANG GI KHAMS DANG, GTI MUG GI
KHAMS MYA NGAN LAS 'DAS PA'I DBYINGS SU MTHONG NGO, ,DES CHOS
RNAMS DE LTA BU'I RANG BZHIN DU MTHONG BAS, SEMS

CAN THAMS CAD LA CHAGS PA DANG, KHONG KHRO BA MED PAR 'GYUR RO,
,DE CI'I PHYIR ZHE NA, DES GANG LA CHAGS PAR BYA BA DANG, KHONG
KHRO BAR BYA BA DE LTA BU'I CHOS MI DMIGS SO, ,DE

NAM MKHA' DANG MNYAM PA'I SEMS KYIS SANGS RGYAS KYANG YANG DAG
PAR RJES SU MI MTHONG NGO, ,CHOS DANG, DGE 'DUN YANG DAG PAR RJES
SU MI MTHONG NGO, ,DE CHOS THAMS CAD YANG


@437B DAG PAR RJES SU MA MTHONG BAS CHOS GANG LA YANG THE TSOM MI
SKYED DO, ,THE TSOM MED PAS NYE BAR LEN PA MED DO, ,NYE BAR LEN
PA MED PAS NYE BAR LEN PA MED PAR YONGS SU MYA NGAN LAS

'DAS TE, 'JAM DPAL, DE LTA BU'I CHOS SHES PAS GNAS BRTAN RAB
'BYOR DE BZHIN GSHEGS PA'I ZHABS LA PHYAG 'TSAL DU MI 'ONG NGO,
,DE CI'I PHYIR ZHE NA, BDAG NYID KYANG MI

DMIGS NA, DE BZHIN GSHEGS PA DMIGS PA LTA SMOS SU GA LA YOD DO,
,DE NI GNAS MED DO, ,DE NAS BCOM LDAN 'DAS LA, 'JAM DPAL GZHON
NUR GYUR PAS 'DI SKAD

CES GSOL TO, ,BCOM LDAN 'DAS, DRAN PA NYE BAR GZHAG PA BZHI RNAMS
JI LTAR BLTA BAR BGYI, BCOM LDAN 'DAS KYIS BKA' STZAL PA, 'JAM
DPAL, MA 'ONGS PA'I DUS

NA DGE SLONG DAG 'BYUNG STE, DE DAG MI SDUG PA'I RNAM PAS LUS LA
LUS KYI RJES SU LTA BA'I DRAN PA NYE BAR GZHAG PA STON TO, ,SKYE
BA DANG, 'GAG PA'I RNAM PAS TSOR BA LA TSOR BA'I RJES

SU LTA BA'I DRAN PA NYE BAR GZHAG PA STON TO, ,SEMS SKYE BA DANG,
'GAG PA'I CHOS CAN DU LTA'O ZHES SEMS LA SEMS KYI RJES SU LTA
BA'I DRAN PA NYE BAR GZHAG PA STON TO, ,GANG LA

RIL PO'I 'DU SHES MED PA DE LA CHOS KYI 'DU SHES MED DO ZHES CHOS
LA CHOS KYI RJES SU LTA BA'I DRAN PA NYE BAR GZHAG PA STON TO,
,DE SKAD CES BKA' STZAL PA DANG, BCOM LDAN 'DA


@438A *, ,LA 'JAM DPAL GZHON NUR GYUR PAS 'DI SKAD CES GSOL TO,
,BCOM LDAN 'DAS, 'O NA, DRAN PA NYE BAR GZHAG PA BZHI RNAMS JI
LTAR BLTA

BAR BGYI, BCOM LDAN 'DAS KYIS BKA' STZAL PA, 'JAM DPAL, CHOG MOD,
DE BZHIN GSHEGS PA RNAMS KYI LDEM PO DAG NI SHES PAR DKA'O, ,'JAM
DPAL GYIS

GSOL PA, BCOM LDAN 'DAS, 'ON KYANG DRAN PA NYE BAR GZHAG PA BSGOM
PA BSTAN DU GSOL, BCOM LDAN 'DAS KYIS BKA' STZAL PA, 'JAM DPAL,
GANG GIS LUS

NAM MKHA' DANG MNYAM PAR MTHONG NA, DE NI LUS LA LUS KYI RJES SU
LTA BA'I DRAN PA NYE BAR GZHAG PA'O, ,'JAM DPAL, GANG GIS TSOR BA
NANG DANG, PHYI DANG, GNYIS

KA MED PAR YANG MI DMIGS NA, DE NI TSOR BA LA TSOR BA'I RJES SU
LTA BA'I DRAN PA NYE BAR GZHAG PA'O, ,'JAM DPAL, GANG GIS SEMS
MING TZAM DU SHES NA, DE NI

SEMS LA SEMS KYI RJES SU LTA BA'I DRAN PA NYE BAR GZHAG PA'O,
,'JAM DPAL, GANG GIS DGE BA DANG MI DGE BA'I CHOS MA DMIGS NA, DE
NI CHOS LA CHOS KYI RJES SU

LTA BA'I DRAN PA NYE BAR BZHAG PA'O, ,'JAM DPAL, DRAN PA NYE BAR
GZHAG PA BZHI NI DE LTAR BLTA'O, ,'JAM DPAL GYIS GSOL BA, BCOM
LDAN 'DAS, DBANG PO


@438B LNGA RNAMS JI LTAR BLTA BAR BGYI, BCOM LDAN 'DAS KYIS BKA'
STZAL PA, 'JAM DPAL GANG GIS CHOS THAMS CAD RANG BZHIN GYIS MA
BYUNG BA'I PHYIR MA SKYES PAR MTHONG NA, DE NI DAD

PA'I DBANG PO'O, ,'JAM DPAL, GANG GIS NYE BA DANG, RING BA'I 'DU
SHES DANG BRAL BA'I PHYIR, CHOS THAMS CAD LA SEMS MI GTONG NA, DE
NI BRTZON 'GRUS KYI DBANG PO'O, ,'JAM

DPAL; GANG DMIGS PA DANG BRAL BA'I PHYIR CHOS THAMS CAD YID LA MI
BYED CING DRAN PA LA MI 'DOGS NA, DE NI DRAN PA'I DBANG PO'O,
,'JAM DPAL, GANG CHOS THAMS CAD LA MI

SEMS PA 'DI NI TING NGE 'DZIN GYI DBANG PO'O, ,'JAM DPAL, GANG
GIS CHOS THAMS CAD SKYE BA DANG, 'JIG PA DANG BRAL ZHING SHES PA
DANG, MI SHES PA DANG BRAL BA STE RANG BZHIN

GYIS STONG PAR MTHONG NA, DE NI SHES RAB KYI DBANG PO'O, ,'JAM
DPAL, DBANG PO LNGA DAG NI DE LTAR BLTA'O, ,'JAM DPAL GYIS GSOL
PA, BCOM LDAN 'DAS, BYANG CHUB

KYI YAN LAG BDUN RNAMS JI LTAR BLTA BAR BGYI, BCOM LDAN 'DAS KYIS
BKA' STZAL PA, 'JAM DPAL, GANG GIS CHOS THAMS CAD RANG BZHIN MED
CING YID LA BYANG MED PAR

MTHONG BA 'DI NI DRAN PA YANG DAG BYANG CHUB KYI YAN LAG GO ,'JAM
DPAL, GANG GIS DGE BA DANG, MI DGE BA DANG, LUNG DU MA BSTAN PAR
RAB TU PHYE STE BRTAGS NA YONGS SU MA GRUB


@439A *, ,PAS CHOS THAMS CAD MI DMIGS PA 'DI NI CHOS RAB TU 'BYED
PA YANG DAG BYANG CHUB KYI YAN LAG GO ,'JAM DPAL, GANG GIS KHAMS
KYI 'DU

SHES SHIN TU RIG PA'I PHYIR KHAMS GSUM PA MI LEN MI 'DOR BA 'DI
NI BRTZON 'GRUS YANG DAG BYANG CHUB KYI YAN LAG GO ,'JAM DPAL,
GANG GIS DGA' BA DANG, MI

DGA' BA SHIN TU RTOGS PA'I PHYIR, 'DU BYED THAMS CAD LA DGA' BA
MI SKYED PA 'DI NI DGA' BA YANG DAG BYANG CHUB KYI YAN LAG GO
,'JAM DPAL, GANG GIS DMIGS PA'I

DNGOS PO MI DMIGS TE, CHOS THAMS CAD LA SEMS BAG YONGS SU GYUR BA
'DI NI BAG YANGS YANG DAG BYANG CHUB KYI YAN LAG GO ,'JAM DPAL,
GANG GIS CHOS THAMS

CAD RNAM PAR BSGOM PA RJES SU RTOGS PAS SEMS MI DMIGS PA 'DI NI
TING NGE 'DZIN YANG DAG BYANG CHUB KYI YAN LAG GO ,GANG CHOS
THAMS CAD LA MI GNAS MI RTEN LA CHAGS

PAR MI 'GYUR, SHES PAR MI 'GYUR ZHING CHOS THAMS CAD YANG DAG PAR
RJES SU MI MTHONG BAS, BTANG SNYOMS SU GNAS PA 'DI NI BTANG
SNYOMS YANG DAG BYANG CHUB KYI

YAN LAG GO ,'JAM DPAL, BYANG CHUB KYI YAN LAG BDUN NI DE LTAR
BLTA'O, ,'JAM DPAL GYIS GSOL PA, BCOM LDAN 'DAS, 'PHAGS PA'I LAM
YAN LAG


@439B BRGYAD PA JI LTAR BLTA BAR BGYI, BCOM LDAN 'DAS KYIS BKA'
STZAL PA, 'JAM DPAL, GANG GIS CHOS THAMS CAD MI MNYAM PA MED CING
GNYIS SU MED DE GNYIS SU BYANG

MED PAR MTHONG BA 'DI NI YANG DAG PA'I LTA BA'O, ,'JAM DPAL, GANG
GIS CHOS THAMS CAD MTHONG BA MED PA'I TSUL GYIS BRTAG TU MED
CING, RNAM PAR BRTAG TU MED LA,

YONGS SU BRTAG TU MED PAR MTHONG BA 'DI NI YANG DAG PA'I RTOG
PA'O, ,'JAM DPAL, GANG GIS BRJOD DU MED PA MNYAM PA NYID SHIN TU
BSGOMS PA'I PHYIR, CHOS THAMS CAD

BRJOD DU MED PAR MTHONG BA 'DI NI YANG DAG PA'I NGAG GO ,'JAM
DPAL, GANG GIS BYED PA MI DMIGS PA'I PHYIR CHOS THAMS CAD BYA BA
MED CING BYED PA MED PAR MTHONG BA 'DI NI

YANG DAG PA'I LAS KYI MTHA'O, ,'JAM DPAL, GANG 'TSO BA MNYAM PA
NYID LA GNAS PA'I PHYIR CHOS THAMS CAD MI GSOG MI 'BRI BA 'DI NI
YANG DAG PA'I 'TSO BA'O, ,'JAM DPAL,

GANG RTZOL BA MED CING SGRUB PA MED PA'I TSUL GYIS CHOS THAMS CAD
YONGS SU SGRUB PA MED PA 'DI NI YANG DAG PA'I RTZOL BA'O, ,'JAM
DPAL, GANG DRAN PA'I LAS KYI DBEN PA'I PHYIR

CHOS THAMS CAD YID LA MI BYED CING, DRAN PA MED PA 'DI NI YANG
DAG PA'I DRAN PA'O, ,'JAM DPAL, GANG CHOS THAMS CAD MI DMIGS PA'I
PHYIR RANG BZHIN GYIS MNYAM PAR


@440A *, ,GZHAG CING, 'KHRUG PA MED LA DMIGS PA MED PAR MTHONG BA
'DI NI YANG DAG PA'I TING NGE 'DZIN TO, 'JAM DPAL, 'PHAGS PA'I
LAM

YAN LAG BRGYAD PA NI DE LTAR BLTA STE, 'JAM DPAL, GANG LA LAS
'PHAGS PA'I BDEN PA BZHI DE LTAR SHES SHING, DRAN PA NYE BAR
GZHAG PA BZHI DANG, DBANG PO LNGA DANG,

BYANG CHUB KYI YAN LAG BDUN DANG, 'PHAGS PA'I LAM YAN LAG BRGYAD
PA DE LTAR MTHONG BA DE NI NGAN PA BRGAL BA, PHA ROL TU PHYIN PA,
THANG LA GNAS PA, BDE BAR GYUR PA,

MI 'JIGS PA RNYED PA, KHUR BOR BA, RDUL SPRUGS PA, CI DANG YANG
BRAL BA, NYON MONGS PA MED PA, DGRA BCOM PA, DGE SBYONG, BRAM ZE,
KHRUS BYAS PA, MTHAR PHYIN PA, GTZANG

BA; SH'AKYA'I BU, SANGS RGYAS KYI SRAS, TSER MA PHYUNG BA, 'OBS
BOR BA, 'OBS LAS BRGAL BA, GSAL SHING PHYUNG BA, RIMS DANG BRAL
BA, DGE SLONG, 'PHAGS PA RGYAL

MTSAN RDZOGS PA ZHES BRJOD DO, ,'JAM DPAL, DE LTA BU'I BZOD PA
DANG LDAN PA'I DGE SLONG NI 'JIG RTEN LHA DANG BCAS PA'I SBYIN
PA'I GNAS YIN TE, DE LA 'THOB PA DANG,

BKUR STI THAMS CAD KYANG 'OS SO, ,'JAM DPAL, DE LTA BAS NA DGE
SLONG YUL GYI ZAS DON YOD PAR BZA' BAR 'DOD PA DANG, BDUD 'DUL
BAR 'DOD PA DANG, 'KHOR BA


@440B LAS 'DA' BAR 'DOD PA DANG, MYA NGAN LAS 'DAS PA THOB PAR
'DOD PA DANG, SDUG BSNGAL LAS BRAL BAR 'DOD PA DANG, 'JIG RTEN
LHA DANG BCAS PA'I SBYIN PA'I GNAS SU

'GYUR BAR 'DOD PAS CHOS DE DAG LA DE LTAR BRTZON PAR BYA'O, ,CHOS
KYI RNAM GRANGS 'DI BSTAN PA'I TSE, ,LHA'I BU, STONG PHRAG SUM CU
RTZA GNYIS KYIS CHOS MNGON PAR RTOGS PA

THOB PAR GYUR NAS DE DAG GIS BCOM LDAN 'DAS DANG, 'JAM DPAL GZHON
NUR GYUR PA LA ME TOG MAND'A RA BA MANG POS MNGON PAR GTOR NAS,
'DI SKAD CES SMRAS SO, ,BCOM

LDAN 'DAS, GANG GIS CHUNG DU NA BSTAN PA 'DI RNA LAM DU GRAGS PA
TZAM DU THOS KYANG DE DAG NI DE BZHIN GSHEGS PA'I BSTAN PA LA
LEGS PAR RAB TU BYUNG BA LAGS NA, GANG GIS

THOS TE MOS SHING YID CHES PAR 'GYUR PA DANG, DE BZHIN NYID DU
NAN TAN DU BGYID PA DE LTA SMOS KYANG CI 'TSAL TE, BCOM LDAN
'DAS, GANG GIS BSTAN PA 'DI THA NA RNA [?] LAM DU GRAGS

PA TZAM THOS KYANG DE DAG NI MNGON PA'I NGA RGYAL MA MCHIS PAR
'GYUR RO, ,DE NAS BCOM LDAN 'DAS LA 'JAM DPAL GZHON NUR GYUR PAS
'DI SKAD CES GSOL TO, ,BCOM LDAN 'DAS, DE

BZHIN GSHEGS PAS GZUNGS KYI TSIG GANG GIS BYANG CHUB SEMS DPA'
RNAMS THOGS PA MA MCHIS PA'I SPOBS PA THOB PAR 'GYUR ZHING, SGRA
GANG GIS KYANG 'JIGS PAR MI 'GYUR


@441A *, ,BA DANG, CHOS THAMS CAD SANGS RGYAS KYI CHOS DANG,
SBYOR BAR 'GYUR BA DANG, CHOS THAMS CAD TSUL GCIG PAR RTOGS PAR
'GYUR BA DE LTA BU'I

GZUNGS KYI TSIG BKA' STZAL DU GSOL, DE SKAD CES GSOL BA DANG,
BCOM LDAN 'DAS KYIS 'JAM DPAL GZHON NUR GYUR PA LA 'DI SKAD CES
BKA' STZAL TO, ,'JAM

DPAL, DE BAS NA CHOS KYI SGO GANG GIS BYANG CHUB SEMS DPA' CHOS
THAMS CAD LA SNANG BA THOB PAR 'GYUR ZHING, MYUR DU MI SKYE BA'I
CHOS LA BZOD PA THOB PAR 'GYUR BA'I PHUR BA'I

TSIG DANG, SA BON GYI TSIG BSTAN PA ZHES BYA BA'I CHOS KYI SGO
'DI NYON CIG ,'JAM DPAL, PHUR BA'I TSIG DANG, SA BON GYI TSIG
BSTAN PA ZHES BYA BA'I CHOS KYI SGO DE'ANG GANG ZHE NA,

'JAM DPAL, SEMS CAN THAMS CAD SEMS GCIG PA'O ZHES BYA BA 'DI NI
SA BON GYI TSIG GO ,GSOL BA, BCOM LDAN 'DAS, CI'I SLAD DU DE SA
BON GYI TSIG CES BGYI, BCOM

LDAN 'DAS KYIS BKA' STZAL PA, 'JAM DPAL, CHOS THAMS CAD NI DMIGS
PA MI DMIGS PA'I PHYIR SEMS MED PA STE, DE'I PHYIR DE NI SA BON
GYI TSIG GO ,'JAM DPAL,

SEMS CAN THAMS CAD NI 'GYUR BA GCIG GO ZHES BYA BA 'DI NI SA BON
GYI TSIG GO ,GSOL PA, BCOM LDAN 'DAS, CI'I SLAD DU DE SA BON GYI
TSIG CES BGYI, BCOM LDAN


@441B 'DAS KYIS BKA' STZAL PA, 'JAM DPAL, CHOS THAMS CAD NI CHAGS
PA MED PAR GZHOL PA STE, NAM MKHA' 'GYUR BA YIN PAS DE'I PHYIR DE
NI SA BON GYI TSIG GO ,'JAM

DPAL, SEMS CAN THAMS CAD NI SEMS CAN GCIG PA'O ZHES BYA BA 'DI NI
SA BON GYI TSIG GO ,GSOL PA, BCOM LDAN 'DAS, CI'I SLAD DU DE SA
BON GYI TSIG CES BGYI, BCOM

LDAN 'DAS KYIS BKA' STZAL PA, 'JAM DPAL, SEMS CAN THAMS CAD NI MA
SKYES SHIN TU MA SKYES SHING MING MED LA, LAM GCIG PA DMIGS SU
MED PAS GCIG TU BSTAN PA STE,

DE'I PHYIR DE NI SA BON GYI TSIG GO ,'JAM DPAL, 'DOD CHAGS ZHES
BYA BA 'DI NI PHUR BA'I TSIG GO ,GSOL PA, BCOM LDAN 'DAS, CI'I
SLAD DU DE PHUR BA'I TSIG CES BGYI,

BCOM LDAN 'DAS KYIS BKA' STZAL PA, 'JAM DPAL, 'DOD CHAGS NI MI
GNAS PA'I TSUL GYI CHOS KYI DBYINGS LA GNAS PA STE, MI G-YO MI
'GUL ZHING RANG BZHIN GYIS DBEN

PA STE, G-YO BA MED PAS DE'I PHYIR DE'I PHUR BA'I TSIG GO ,'JAM
DPAL, ZHE SDANG ZHES BYA BA 'DI NI RDO RJE'I TSIG GO ,GSOL BA,
BCOM LDAN 'DAS, CI'I SLAD DU RDO RJE'I TSIG

CES BGYI, BCOM LDAN 'DAS KYIS BKA' STZAL PA, 'JAM DPAL, ZHE SDANG
NI DBYER MED PA STE, 'DI LTAR DPER NA, 'JAM DPAL, RDO RJE NI MI
PHYED MI SHIGS PA'O, ,'JAM


@442A *, ,DPAL, DE BZHIN DU CHOS THAMS CAD NI DNGOS PO MA GRUB
PA'I PHYIR, GZHIG TU MED CING DBYER MED PA STE, DE'I PHYIR 'DI NI
RDO RJE'I TSIG GO ,'JAM

DPAL, GTI MUG CES BYA BA 'DI NI YE SHES KYI TSIG GO ,GSOL PA,
BCOM LDAN 'DAS, CI'I SLAD DU YE SHES KYI TSIG CES BGYI, BCOM LDAN
'DAS KYIS BKA' STZAL

PA; 'JAM DPAL, CHOS THAMS CAD NI YE SHES KYIS GRUB CING MI SHES
PA DANG BRAL BA STE, 'DI LTAR, DPER NA, 'JAM DPAL, NAM MKHA' NI
SHES PA DANG LDAN PA'ANG MA

YIN; MI SHES PA DANG LDAN PA'ANG MA YIN NO, ,'JAM DPAL, DE BZHIN
DU CHOS THAMS CAD NI SHES PA DANG LDAN PA'ANG MA YIN, MI SHES PA
DANG LDAN PA'ANG MA YIN, SHES

PAR BYA BA'I RANG BZHIN SHIN TU ZHI BA'I PHYIR SHES PA'ANG MA
YIN, MI SHES PA'ANG MA YIN PA DE'I PHYIR YE SHES KYI TSIG CES
BYA'O, ,'JAM DPAL, GZUGS ZHES BYA BA 'DI

NI PHUR PA'I TSIG GO ,GSOL PA, BCOM LDAN 'DAS CI'I SLAD DU PHUR
BA'I TSIG CES BGYI, BCOM LDAN 'DAS KYIS BKA' STZAL PA, 'JAM DPAL,
'DI LTA STE, DPER NA,

DBANG PO'I [?] NI RAB TU GNAS PA'I PHYIR MI G-YO MI 'GUL LO, ,'JAM
DPAL, DE BZHIN DU CHOS THAMS CAD MI GNAS PA'I TSUL GYIS CHOS KYI
DBYINGS LA GNAS PA NI 'GRO


@442B BA DANG, 'ONG BA MED DE, BLANG DU MED CING RTZOL BA MED LA
SHIN TU BRTAN PA'I PHYIR MI GNAS PA STE, DE'I PHYIR DE NI PHUR
PA'I TSIG GO ,'JAM DPAL, TSOR BA ZHES BYA BA 'DI NI ZHI

BA'I TSIG GO ,GSOL PA, BCOM LDAN 'DAS, CI'I SLAD DU DE ZHI BA'I
TSIG CES BGYI, BCOM LDAN 'DAS KYIS BKA' STZAL PA, 'JAM DPAL, CHOS
THAMS CAD NI RANG

BZHIN GYIS SHIN TU ZHI BA STE, TSOR BA NI NANG NA'ANG MED, PHYIR
ROL NA'ANG MED, SHAR PHYOGS NA'ANG MED, LHO PHYOGS NA'ANG MED,
NUB PHYOGS NA'ANG MED, BYANG PHYOGS

NA'ANG MED, STENG NA'ANG MED, 'OG NA'ANG MED, PHYOGS MTSAMS RNAMS
NA'ANG MED DO, ,'JAM DPAL, GAL TE BDE BA'I TSOR BA NANG NA YOD NA
NI, SEMS CAN THAMS CAD

KYANG BDE BAS SHIN TU BDE BAR 'GYUR RO, ,'JAM DPAL, 'ON TAM, GAL
TE SDUG BSNGAL GYI TSOR BA NANG NA YOD NA NI, SEMS CAN THAMS CAD
KYANG SDUG BSNGAL GYIS SHIN TU

SDUG BSNGAL BAR 'GYUR RO, ,'JAM DPAL, GAL TE BDE BA'ANG MA YIN,
SDUG BSNGAL BA'ANG MA YIN PA'I TSOR BA NANG NA YOD NA NI SEMS CAN
THAMS CAD KYANG SHIN TU RMONGS

PAR 'GYUR RO, ,'JAM DPAL, GANG GI PHYIR TSOR BA THAMS CAD NI NANG
NA'ANG MED, PHYI ROL NA'ANG MED, SHAR PHYOGS NA'ANG MED, LHO
PHYOGS NA'ANG MED, NUB PHYOGS NA'ANG


@443A *, ,MED; BYANG PHYOGS NA'ANG MED, STENG NA'ANG MED, 'OG
NA'ANG MED, PHYOGS MTSAMS RNAMS NA'ANG MED PAS DE'I PHYIR SEMS
CAN THAMS CAD NI

RTZVA SHING DANG, RTZIG PA LTA BU STE, RANG BZHIN GYIS MA SKYES
SHING 'GAG PA MED PAR MTSAN NYID MNYAM PA STE, DE'I PHYIR DE NI
ZHI PA'I TSIG GO ,'JAM DPAL, 'DU SHES

ZHES BYA BA 'DI NI SA BON GYI TSIG GO ,GSOL PA, BCOM LDAN 'DAS,
CI'I SLAD DU DE SA BON GYI TSIG CES BGYI, BCOM LDAN 'DAS KYIS
BKA' STZAL PA, 'JAM DPAL

'DU SHES DE YONGS SU BRTAGS PA LAS BYUNG BA STE, LOG PA LAS BYUNG
BA, CHAD PA STONG PA LTA BU, SMIG RGYU'I NGO BO NYID, RANG BZHIN
GYIS DBEN PA STE, DE'I PHYIR DE NI SA

BON GYI TSIG GO, 'JAM DPAL, 'DU BYED CES BYA BA 'DI NI SA BON GYI
TSIG GO ,GSOL PA, BCOM LDAN 'DAS, CI'I SLAD DU DE SA BON GYI TSIG
CES BGYI, BCOM LDAN

'DAS KYIS BKA' STZAL PA, 'JAM DPAL, CHOS THAMS CAD NI BGRANG DU
MED CING, BGRANG BA MNYAM PA NYID DANG LDAN PA, CHU SHING GI
SNYING PO LTA BU STE, 'JAM DPAL,

'DI LTAR, DPER NA, CHU SHING GI SNYING PO NI RANG BZHIN GYIS MA
SKYES PA'I PHYIR SHIN TU MED CING MI DMIGS SO, ,'JAM DPAL, DE
BZHIN DU CHOS THAMS CAD NI RANG


@443B BZHIN GYIS DBEN ZHING MING MED PA STE, DE'I PHYIR DE NI SA
BON GYI TSIG GO ,'JAM DPAL, RNAM PAR SHES PA ZHES BYA BA 'DI NI
SA BON GYI TSIG GO ,GSOL PA, BCOM LDAN

'DAS, CI'I SLAD DU DE SA BON GYI TSIG CES BGYI, BCOM LDAN 'DAS
KYIS BKA' STZAL PA, 'JAM DPAL, RNAM PAR SHES PA NI SGYU MA LTA BU
STE, MA SKYES PA, MA BYUNG BA, STONG PA

MTSAN MA MED PA, NGO BO NYID MED PA, MTSAN NYID MED PA, NAM MKHA'
DANG, SOR MO LNGA LTA BU MING MED PA STE, DE'I PHYIR DE NI SA BON
GYI TSIG GO ,'JAM DPAL, GZUGS ZHES BYA BA

'DI NI SA BON GYI TSIG GO ,GSOL PA, BCOM LDAN 'DAS, CI'I SLAD DU
DE SA BON GYI TSIG CES BGYI, BCOM LDAN 'DAS KYIS BKA' STZAL PA,
'DI LTA STE, DPER NA, MIG YOR NI

SNANG LA YOD PA MA YIN NO, ,'JAM DPAL, DE BZHIN DU CHOS THAMS CAD
NI SNANG LA YOD PA MA YIN TE, MIG BSLU BA, SEMS BSLU BA, GSOG
,GSOB, RDZUN PA, SGYU MA'I

CHOS CAN TE, DE'I PHYIR DE NI SA BON GYI TSIG GO ,'JAM DPAL ,SGRA
ZHES BYA BA 'DI NI SA BON GYI TSIG GO ,GSOL PA, BCOM LDAN 'DAS,
CI'I SLAD DU DE SA BON GYI TSIG CES BGYI, BCOM

LDAN 'DAS KYIS BKA' STZAL PA, 'JAM DPAL, CHOS THAMS CAD NI THA
DAD DU BYAR MED CING GNYIS SU MED PA STE, RI'I SGRA'I TSIG GI LA
MA BRAG CA DANG 'DRA BA STE, DE'I PHYIR DE


@444A *, ,NI SA BON GYI TSIG GO ,'JAM DPAL, DRI ZHES BYA BA 'DI
NI SA BON GYI TSIG GO ,GSOL PA, BCOM LDAN 'DAS, CI'I SLAD DU DE
SA BON GYI TSIG

CES BGYI, BCOM LDAN 'DAS KYIS BKA' STZAL PA, 'JAM DPAL, CHOS
THAMS CAD NI SNA DANG, DRI DANG, RNAM PAR SHES PAR MI DMIGS PA'I
PHYIR MNAM DU MED

CING RANG BZHIN GYIS BLUN LA, NAM MKHA' DANG 'DRA BA STE, DE'I
PHYIR DE NI SA BON GYI TSIG GO ,'JAM DPAL RO ZHES BYA BA 'DI NI
SA BON GYI TSIG GO ,GSOL PA ,BCOM

LDAN 'DAS, CI'I SLAD DU DE SA BON GYI TSIG CES BGYI, BCOM LDAN
'DAS KYIS BKA' STZAL PA, 'JAM DPAL, CHOS THAMS CAD NI RANG BZHIN
DANG, NGO BO NYID KYIS

DPEN PA'I PHYIR BSAM GYIS MI KHYAB CING RO'I KHAMS MI DMIGS PAS,
RO DMIGS SU MED PA STE, DE'I PHYIR DE NI SA BON GYI TSIG GO ,'JAM
DPAL, REG CES BYA

BA 'DI NI SA BON GYI TSIG GO ,GSOL PA, BCOM LDAN 'DAS, CI'I SLAD
DU DE SA BON GYI TSIG CES BGYI, BCOM LDAN 'DAS KYIS BKA' STZAL
PA, 'JAM DPAL,

CHOS THAMS CAD NI NAM MKHA' LTAR DBEN PA DANG, LUS SHIN TU BSGOMS
PA DANG, REG BYA 'BYUNG BA MED PA DANG, REG PA DBEN PA'I PHYIR
REG PA MED PA STE, DE'I


@444B PHYIR DE NI SA BON GYI TSIG GO ,'JAM DPAL, SA ZHES BYA BA
'DI NI SA BON GYI TSIG GO ,GSOL PA, BCOM LDAN 'DAS, CI'I SLAD DU
DE SA BON GYI TSIG CES BGYI, BCOM

LDAN 'DAS KYIS BKA' STZAL PA, 'JAM DPAL, CHOS THAMS CAD NI SEMS
DANG BRAL BA, SEMS MED PA, NGO BO NYID MED PA, YONGS SU MA GRUB
PA, MING DANG BRAL BA,

MTSAN NYID KYIS DBEN PA, CHOS KYI DBYINGS KYI RANG BZHIN TE, DE'I
PHYIR DE NI SA BON GYI TSIG GO ,'JAM DPAL, CHU ZHES BYA BA 'DI NI
SA BON GYI TSIG GO ,GSOL PA, BCOM

LDAN 'DAS, CI'I SLAD DU DE SA BON GYI TSIG CES BGYI, BCOM LDAN
'DAS KYIS BKA' STZAL PA, 'JAM DPAL, CHOS THAMS CAD NI CHU MED PA
STE, MA 'DRES SHING RLAN

MED PA, SMIG SGYU'I CHU LTA BU STE, DE'I PHYIR DE NI SA BON GYI
TSIG GO ,'JAM DPAL, ME ZHES BYA BA 'DI NI SA BON GYI TSIG GO
,GSOL PA, BCOM LDAN 'DAS, CI'I SLAD DU

DE SA BON GYI TSIG CES BGYI, BCOM LDAN 'DAS KYIS BKA' STZAL PA,
'JAM DPAL, CHOS THAMS CAD NI TSA BA MED PA STE, YONGS SU GDUNG BA
DANG BRAL BA, RANG BZHIN GYIS

MED PA, NGO BO NYID KYIS ZHI BA, PHYIN CI LOG GIS YONGS SU BRTAGS
PA, SHIN TU MA SKYES PA STE, DE'I PHYIR DE NI SA BON GYI TSIG GO
,'JAM DPAL, RLUNG ZHES BYA BA 'DI NI SA


@445A *, ,BON GYI TSIG GO ,GSOL PA, BCOM LDAN 'DAS, CI'I SLAD DU
DE SA BON GYI TSIG CES BGYI, BCOM LDAN 'DAS KYIS BKA' STZAL PA,
'JAM

DPAL, CHOS THAMS CAD NI G-YO BA DANG YANG DAG PAR BRAL BA'I PHYIR
CHAGS PA MED CING SGRIB PA MED PA STE, RLUNG GI LAM LAS YANG DAG
PAR 'DAS SHING MTSAN NYID MED

LA NGO BO NYID MED PA STE, DE'I PHYIR DE NI SA BON GYI TSIG GO
,'JAM DPAL, SANGS RGYAS ZHES BYA BA 'DI NI SA BON GYI TSIG GO
,GSOL PA, BCOM LDAN 'DAS, CI'I SLAD DU DE

SA BON GYI TSIG CES BGYI, BCOM LDAN 'DAS KYIS BKA' STZAL PA, 'JAM
DPAL, CHOS THAMS CAD NI 'TSANG RGYA BAR BYED PA MED PA STE, SANGS
RGYAS PA MED, RJES SU SANGS

RGYAS PA MED, RDZOGS PAR SANGS RGYAS PA MED, 'TSANG RGYA BAR NYE
BAR DANG BRAL BA, 'TSANG RGYA BAR BYED PAS DBEN PA STE, DE'I
PHYIR DE NI SA BON GYI TSIG GO ,'JAM DPAL,

CHOS ZHES BYA BA 'DI NI SA BON GYI TSIG GO ,GSOL PA, BCOM LDAN
'DAS, CI'I SLAD DU DE SA BON GYI TSIG CES BGYI, BCOM LDAN 'DAS
KYIS BKA' STZAL PA, 'JAM DPAL,

CHOS THAMS CAD NI DBYER MED CING BCAD DU MED PA STE, GCAD PA DANG
BRAL BA, CHAD PAS DBEN PA, MING MED PA, MTSAN MA MED PA, MTSAN
NYID MED PA, NGO BO NYID MED PA,


@445B TSIG GIS LAM LAS YANG DAG PAR 'DAS PA STE, DE'I PHYIR DE NI
SA BON GYI TSIG GO ,'JAM DPAL, DGE 'DUN ZHES BYA BA 'DI NI PHUR
BA'I TSIG GO ,GSOL PA, BCOM LDAN

'DAS; CI'I SLAD DU DE PHUR PA'I TSIG CES BGYI, BCOM LDAN 'DAS
KYIS BKA' STZAL PA, 'JAM DPAL, 'PHAGS PA'I DGE 'DUN NI CHOS NYID
LA SHIN TU GNAS PA, CHOS KYI DBYINGS

DANG, YANG DAG PA'I MTHA' DANG, TSUL KHRIMS DANG, TSUL KHRIMS
'CHAL PA MNYAM PA NYID DANG, TING NGE 'DZIN DANG, 'KHRUGS PA
MNYAM PA NYID DANG, SHES RAB DANG, SHES RAB

'CHAL PA MNYAM PA NYID DANG, RNAM PAR GROL BA DANG, KUN NAS NYON
MONGS PA MNYAM PA NYID LA SHIN TU GNAS SHING, GNAS DANG, GNAS MA
YIN PA MI DMIGS PA'I PHYIR CHOS

THAMS CAD LA RAB TU GNAS PAS, DE'I PHYIR DE NI PHUR PA'I TSIG GO
,'JAM DPAL, CHOS THAMS CAD YUL MA YIN NO ZHES BYA BA 'DI NI PHUR
PA'I TSIG GO ,GSOL PA, BCOM LDAN

'DAS, CI'I SLAD DU PHUR BA'I TSIG CES BGYI, BCOM LDAN 'DAS KYIS
BKA' STZAL PA, 'JAM DPAL, CHOS THAMS CAD NI NAM MKHA'I YUL, BSAM
GYIS MI KHYAB PA'I YUL,

YUL MED PA [?] YUL YANG DAG PAR CHAD PA, DNGOS PO MED PA, CHAD PA
DANG BRAL BA'I PHYIR DBANG DANG BRAL BA STE, DE'I PHYIR DE NI
PHUR PA'I TSIG GO ,'JAM DPAL, CHOS THAMS


@446A *, ,CAD DMIGS PA MED DO ZHES BYA BA 'DI NI PHUR PA'I TSIG
GO ,GSOL PA, BCOM LDAN 'DAS, CI'I SLAD DU DE PHUR BA'I TSIG CES
BGYI, BCOM LDAN

'DAS KYIS BKA' STZAL PA, 'JAM DPAL, CHOS THAMS CAD NI GNAS PA MED
CING RTEN PA'ANG MED PA STE, DE DAG NI DMIGS PAS DBEN PA'I PHYIR
MI DMIGS, RNAM PAR MI

DMIGS, MI SBYOR, RNAM PAR MI SBYOR, YONGS SU MI SBYOR BA STE,
DE'I PHYIR DE NI PHUR PA'I TSIG GO ,'JAM DPAL, CHOS THAMS CAD NI
LEN PA MED DO ZHES BYA BA 'DI NI PHUR

PA'I TSIG GO ,GSOL PA, BCOM LDAN 'DAS, CI'I SLAD DU DE PHUR PA'I
TSIG CES BGYI, BCOM LDAN 'DAS KYIS BKA' STZAL PA, 'JAM DPAL, CHOS
THAMS CAD NI CHOS

KYI DBYINGS LA YANG DAG PAR ZHEN PA STE, DE DAG NI MI 'DOR, MI
LEN, MI 'TSOL, MI SMON CING SMON PA YANG DAG PAR CHAD PA, RANG
BZHIN GYIS RNAM PAR ZHI BA, NAM MKHA'

DANG MNYAM ZHING 'DRA BA STE, DE'I PHYIR DE NI PHUR BA'I TSIG GO
,'JAM DPAL, CHOS THAMS CAD NI NYON MONGS PA MED CES BYA BA 'DI NI
PHUR PA'I TSIG GO ,GSOL PA, BCOM LDAN

'DAS, CI'I SLAD DU DE PHUR PA'I TSIG CES BGYI, BCOM LDAN 'DAS
KYIS BKA' STZAL PA, 'JAM DPAL, CHOS THAMS CAD NI DRI MA MED PA
STE, CI'ANG MA YIN PA, DAG PA, 'OD


@446B GSAL PA STE, NAM MKHA' YONGS SU DAG PA'I PHYIR SHIN TU DAG
PA, NYON MONGS PA MI DMIGS PA'I PHYIR NYON MONGS PA MED PA STE,
DE'I PHYIR DE NI PHUR PA'I TSIG GO ,'JAM DPAL,

CHOS THAMS CAD GZHI MED PA ZHES BYA BA 'DI NI PHUR PA'I TSIG GO
,GSOL PA, BCOM LDAN 'DAS, CI'I SLAD DU DE PHUR BA'I TSIG CES
BGYI, BCOM LDAN 'DAS KYIS BKA' STZAL PA,

'JAM DPAL, CHOS THAMS CAD NI DNGOS PO MED CING DBANG BRAL BAS DE
DAG LA KUN GZHI MED PA STE, DE'I PHYIR DE NI PHUR PA'I TSIG GO
,'JAM DPAL, CHOS THAMS CAD NI BSLAB

PA MED CES BYA BA 'DI NI PHUR PA'I TSIG GO ,GSOL PA, BCOM LDAN
'DAS, CI'I SLAD DU DE PHUR PA'I TSIG CES BGYI, BCOM LDAN 'DAS
KYIS BKA' STZAL PA, 'JAM DPAL, CHOS

THAMS CAD NI BSLAB PA DANG BRAL BA STE, DE DAG NI BSLAB PAR BYA
BA MA YIN, BSGOM PAR BYA BA MA YIN, BSAM PAR BYA BA MA YIN, YID
LA BYA BA MA YIN, GNAS PAR BYA BA MA YIN,

'GRO BAR BYA BA MA YIN, NAN TAN DU BYA BA MA YIN, LOG PA'I NAN
TAN DU BYA BA MA YIN, SPANG BAR BYA BA MA YIN, MNGON DU BYA BA MA
YIN, BSHAGS PAR BYA BA MA YIN, RAB TU BSHAGS

PAR BYA BA MA YIN, DGOD PAR BYA BA MA YIN, DGROL BAR BYA BA MA
YIN, BRJOD PAR BYA BA MA YIN, SMOS PAR BYA BA MA YIN, GZUNG BAR
BYA BA MA YIN, GTANG BAR BYA BA MA YIN,


@447A *, ,RAB TU GTANG BAR BYA BA MA YIN, YONGS SU BTANG BAR BYA
BA MA YIN TE, DE CI'I PHYIR ZHE NA, 'JAM DPAL, CHOS THAMS CAD NI
SHIN TU BTANG BA, RANG BZHIN

GYIS MA BZUNG BA, RTAG PAR BTANG BA STE, DE DAG NI SHES PAS KHONG
DU CHUD PAR BYA BA MA YIN, MI SHES PAS KHONG DU CHUD PAR BYA
BA'ANG MA YIN TE, DE'I PHYIR DE NI PHUR PA'I TSIG GO,

DE NAS BCOM LDAN 'DAS LA 'JAM DPAL GZHON NUR GYUR PAS 'DI SKAD
CES GSOL TO, ,BCOM LDAN 'DAS, PHUR PA'I TSIG LAS BRTZAMS TE, BDAG
KYANG SPOBS PA SKYE'O, ,

BCOM LDAN 'DAS KYIS BKA' STZAL PA, 'JAM DPAL, KHYOD KYIS SPOBS PA
SKYED CIG ,'JAM DPAL GYIS GSOL PA, BCOM LDAN 'DAS, SEMS CAN THAMS
CAD BYANG CHUB

THOB PA'O ZHES BGYI BA 'DI NI PHUR PA'I TSIG GO ,BKA' STZAL PA,
'JAM DPAL, CI'I PHYIR DE PHUR PA'I TSIG CES BYA, 'JAM DPAL GYIS
GSOL PA, BCOM LDAN 'DAS, CHOS

THAMS CAD NI THOB PA MA MCHIS PA, YANG DAG PAR THOB PA MA MCHIS
PA, RJES SU THOB PA MA MCHIS PA, THOB PAR BGYI BA DANG BRAL BA,
RTOGS PAR BGYI BA MA MCHIS PA, MNGON

PAR RTOGS PAR BGYI BA MA MCHIS PA STE, BCOM LDAN 'DAS, DE'I SLAD
DU DE NI PHUR PA'I TSIG GO ,BCOM LDAN 'DAS, SEMS CAN THAMS CAD
THAMS CAD MKHYEN PA NYID THOB


@447B PA'O ZHES BGYI BA 'DI NI PHUR BA'I TSIG GO ,BKA' STZAL PA,
'JAM DPAL, CI'I PHYIR DE PHUR PA'I TSIG CES BYA, 'JAM DPAL GYIS
GSOL PA, BCOM LDAN 'DAS, SEMS CAN RNAMS

NI THAMS CAD KYI THAMS CAD TU MA MCHIS PA THAMS CAD MKHYEN PA
NYID KYANG DNGOS PO MA MCHIS PA'I RJES SU 'BRANG BA STE, DE'I
SLAD DU THAMS CAD MKHYEN PA NYID THOB PA'O ZHES BGYI

STE; BCOM LDAN 'DAS, THAMS CAD MKHYEN PA NYID NI SU LA'ANG THOB
PAR BGYI BA'I TSUL GYIS NYE BAR GNAS PA MA LAGS SO, ,DE CI'I SLAD
DU ZHE NA, BCOM LDAN 'DAS, THAMS CAD

MKHYEN PA NYID NI SEMS CAN GYI RANG BZHIN TE, DE'I SLAD DU DE NI
PHUR PA'I TSIG GO ,BCOM LDAN 'DAS, SEMS CAN THAMS CAD NI THAMS
CAD MKHYEN PA'I YE SHES DANG LDAN NO ZHES

BGYI BA 'DI NI PHUR PA'I TSIG GO ,BKA' STZAL PA, 'JAM DPAL, CI'I
PHYIR DE PHUR PA'I TSIG CES BYA, 'JAM DPAL GYIS GSOL PA, BCOM
LDAN 'DAS, SEMS CAN THAMS CAD NGO

BO NYID MA MCHIS SHING NGO BO NYID DANG BRAL BA STE, NGO BO NYID
GCIG PA'I MTSAN NYID PAS, DE BZHIN GSHEGS PA DANG MNYAM PA NYID
KYI RJES SU MCHIS PA, THAMS CAD MKHYEN PA'I YE

SHES KYI RANG BZHIN CAN TE, DE'I SLAD DU DE NI PHUR PA'I TSIG GO
,BCOM LDAN 'DAS, SEMS CAN THAMS CAD BYANG CHUB KYI SNYING PO ZHES
BGYI BA 'DI NI PHUR PA'I TSIG GO ,BKA' STZAL PA,


@448A *, ,'JAM DPAL, CI'I PHYIR DE PHUR BA'I TSIG CES BYA, 'JAM
DPAL GYIS GSOL PA, BCOM LDAN 'DAS, BYANG CHUB KYI SNYING PO ZHES
BGYI BA'I TSIG GI DON

CI LAGS, BCOM LDAN 'DAS KYIS BKA' STZAL PA, 'JAM DPAL, BYANG CHUB
KYI SNYING PO ZHES BYA BA NI CHOS THAMS CAD ZHI BA'I SNYING PO'O,
,CHOS THAMS CAD SKYE BA MED PA'I SNYING

BO'O; ;CHOS THAMS CAD DNGOS PO MED PA'I SNYING PO'O, ,CHOS THAMS
CAD GZUNG DU MED PA'I SNYING PO'O, ,CHOS THAMS CAD NGO BO NYID
MED PA'I SNYING PO STE, 'JAM DPAL, DE NI BYANG

CHUB KYI SNYING PO'I TSIG GI DON TO, ,GSOL PA, BCOM LDAN 'DAS, 'O
NA, SEMS CAN THAMS CAD SNYING PO DE DANG RTAG PAR LDAN PA MA LAGS
SAM, BCOM LDAN 'DAS KYIS

BKA' STZAL PA, 'JAM DPAL, DE DE BZHIN NO, ,GSOL PA, BCOM LDAN
'DAS, DE LTAR RNAM GRANGS DES KYANG SEMS CAN THAMS CAD NI BYANG
CHUB KYI SNYING PO STE, DE'I SLAD DU

DE NI PHUR BA'I TSIG GO ,BCOM LDAN 'DAS, SEMS CAN THAMS CAD BZOD
PA THOB BO ZHES BGYI BA 'DI NI PHUR BA'I TSIG GO ,BKA' STZAL PA,
'JAM DPAL, CI'I PHYIR DE PHUR BA'I TSIG

CES BYA, 'JAM DPAL GYIS GSOL PA, BCOM LDAN 'DAS, SEMS CAN THAMS
CAD NI MI ZAD PA'I CHOS DANG, MI 'GRIB PA'I CHOS DANG, MI SKYE
BA'I CHOS CAN TE, MING GI MTSAN


@448B NYID KYIS DBEN PA'I BZOD PA MNYAM PA NYID KYI RJES SU MCHIS
PA, DE'I SLAD DU DE NI PHUR BA'I TSIG GO, BCOM LDAN 'DAS, SEMS
CAN THAMS CAD THOGS PA MED PA'I SPOBS PA CAN NO

ZHES BGYI BA 'DI NI PHUR BA'I TSIG GO ,BKA' STZAL PA, 'JAM DPAL,
CI'I PHYIR DE PHUR BA'I TSIG CES BYA, 'JAM DPAL GYIS GSOL PA,
BCOM LDAN 'DAS, SEMS CAN THAMS

CAD KYIS GANG CI'ANG RUNG STE, GANG DANG, GANG SPOBS PAR GYUR PA
DE DANG, DE NI PHYOGS BCU KUN LA'ANG MA MCHIS TE, BCOM LDAN 'DAS,
SEMS CAN THAMS CAD SGRIB PA MA MCHIS PA

MNYAM PA NYID KYI RJES SU MCHIS SHING DBEN LA RANG GI MTSAN NYID
LA GNAS PAS DE LTAR DE DAG MA MCHIS PA LAGS TE, BCOM LDAN 'DAS,
RNAM GRANGS DE'I SLAD DU DE NI PHUR BA'I

TSIG GO ,BCOM LDAN 'DAS, SEMS CAN THAMS CAD GZUNGS THOB BO ZHES
BGYI BA 'DI NI PHUR PA'I TSIG GO ,BKA' STZAL PA, 'JAM DPAL, CI'I
PHYIR DE PHUR PA'I TSIG CES BYA, 'JAM

DPAL GYIS GSOL PA, BCOM LDAN 'DAS, SEMS CAN THAMS CAD NI SEMS CAN
GYI 'DU SHES CAN TE, YANG DAG PA MA LAGS PAR YONGS SU BRTAGS PA'I
PHYIN CI LOG GI RTOG

BAS MTSAN MAR 'DZIN PA'I SLAD DU, GZUGS DANG, SGRA DANG, DRI
DANG, RO DANG, REG RNAMS 'DZIN PAS DE'I SLAD DU DE NI PHUR BA'I
TSIG GO ,BCOM LDAN 'DAS, SEMS CAN THAMS


@449A *, ,CAD BYAMS PA'I SEMS DANG LDAN NO ZHES BGYI BA 'DI NI
PHUR PA'I TSIG GO ,BKA' STZAL PA, 'JAM DPAL, CI'I PHYIR DE PHUR
BA'I TSIG CES BYA, 'JAM

DPAL GYIS GSOL PA, BCOM LDAN 'DAS, SEMS CAN THAMS CAD NI SEMS CAN
MA MCHIS PA STE, RANG BZHIN GYIS GNOD SEMS MA MCHIS SHING GNOD
SEMS DANG, BYAMS

PA RTAG TU MA MCHIS PA MNYAM PA NYID THOB PAS DE'I SLAD DU DE NI
PHUR BA'I TSIG GO ,BCOM LDAN 'DAS, SEMS CAN THAMS CAD SNYING RJE
CHEN PO DANG LDAN NO ZHES BGYI BA

'DI NI PHUR PA'I TSIG GO ,BKA' STZAL PA, 'JAM DPAL, CI'I PHYIR DE
PHUR BA'I TSIG CES BYA, 'JAM DPAL GYIS GSOL PA, BCOM LDAN 'DAS,
SEMS CAN THAMS CAD

NI MA BCOS MA BGYIS PA'I SNYING RJE CAN TE, DE BZHIN GSHEGS PA'I
MNYAM PA NYID LAS MA 'DAS PA SNYING RJE CHEN PO'I NGO BO NYID
DANG LDAN PAS, DE'I SLAD DU DE NI PHUR PA'I

TSIG GO ,BCOM LDAN 'DAS, SEMS CAN THAMS CAD NI TING NGE 'DZIN
DANG LDAN NO ZHES BGYI BA 'DI NI PHUR PA'I TSIG GO ,BKA' STZAL
PA, 'JAM DPAL, CI'I PHYIR DE PHUR

BA'I TSIG CES BYA, 'JAM DPAL GYIS GSOL PA, BCOM LDAN 'DAS, SEMS
CAN THAMS CAD NI DMIGS PAS DBEN PA'I SLAD DU RANG BZHIN DANG LDAN
PA STE, BCOM


@449B LDAN 'DAS, DMIGS PA GANG GIS SEMS CAN GANG GI RNAM PAR SHES
PA 'BYUNG BA DE NI DMIGS PA DE LA MA 'KHRUGS PA STE, DE'I SLAD DU
ZHE NA, BCOM LDAN 'DAS, DMIGS

PA'I RNAM PAR SHES PA RNAMS SKAD CIG MA'I SLAD DU STE, DE'I SLAD
DU DE NI PHUR BA'I TSIG GO ,BCOM LDAN 'DAS, SANGS RGYAS THAMS CAD
'DOD CHAGS DANG LDAN NO ZHES BGYI BA

'DI NI PHUR PA'I TSIG GO ,BKA' STZAL PA, 'JAM DPAL, CI'I PHYIR DE
PHUR PA'I TSIG CES BYA, 'JAM DPAL GYIS GSOL PA, BCOM LDAN 'DAS,
SANGS RGYAS THAMS CAD NI

'DOD CHAGS DANG LDAN PA STE, 'DOD CHAGS KYI NGO BO NYID DANG LDAN
ZHING RJES SU RTOGS PAS MNYAM PA NYID LAS MA 'DAS TE, DGYES SHING
RAB TU DGYES LA RNAM PAR DGYES TE NYON

MONGS PA MI MNGA' BAS NA, BCOM LDAN 'DAS, 'DOD CHAGS NYID NI
BYANG CHUB STE, DE CI'I SLAD DU ZHE NA, BCOM LDAN 'DAS, 'DOD
CHAGS KYI NGO BO NYID RJES SU RTOGS PAS BYANG

CHUB CES BGYI STE, DE'I SLAD DU DE NI PHUR PA'I TSIG GO ,BCOM
LDAN 'DAS, SANGS RGYAS BCOM LDAN 'DAS RNAMS NI ZHE SDANG DANG
LDAN PA'O ZHES BGYI BA 'DI NI PHUR PA'I TSIG GO ,BKA'

STZAL PA, 'JAM DPAL, CI'I PHYIR DE PHUR PA'I TSIG CES BYA, 'JAM
DPAL GYIS GSOL PA, BCOM LDAN 'DAS, SANGS RGYAS BCOM LDAN 'DAS
RNAMS NI ZHE SDANG MNYAM PA NYID


@450A *, ,LA BZHUGS SHING, 'DU BYED THAMS CAD KYI SKYON YANG DAG
PAR STON PA STE, ZHE SDANG GI NGO BO NYID RJES SU RTOGS PAS ZHE
SDANG DANG LDAN PA ZHES BGYI STE,

DE'I SLAD DU DE NI PHUR PA'I TSIG GO ,BCOM LDAN 'DAS, SANGS RGYAS
BCOM LDAN 'DAS RNAMS NI GTI MUG DANG LDAN NO ZHES BGYI BA 'DI NI
PHUR BA'I TSIG GO ,BKA' STZAL PA, 'JAM

DPAL, CI'I PHYIR DE PHUR PA'I TSIG CES BYA, 'JAM DPAL GYIS GSOL
PA, BCOM LDAN 'DAS, SANGS RGYAS BCOM LDAN 'DAS RNAMS NI GTI MUG
GI NGO BO NYID RJES SU RTOGS

PAS; GTI MUG MNYAM PA NYID LA BZHUGS SHING MING THAMS CAD LAS
'GREL BA STE, DE'I SLAD DU DE NI PHUR PA'I TSIG GO ,BCOM LDAN
'DAS, SANGS RGYAS BCOM LDAN 'DAS

RNAMS 'JIG TSOGS DANG LDAN NO ZHES BGYI BA 'DI NI PHUR PA'I TSIG
GO ,BKA' STZAL PA, 'JAM DPAL, CI'I PHYIR DE PHUR PA'I TSIG CES
BYA, 'JAM DPAL GYIS GSOL PA, BCOM

LDAN 'DAS, SANGS RGYAS BCOM LDAN 'DAS RNAMS NI 'JIG TSOGS LA
BZHUGS PA STE, 'JIG TSOGS MI SKYE MI 'BYUNG BAR THUGS SU CHUD PAS
CHOS THAMS CAD KYIS RGYAS

PAR MI 'GYUR, RNAM PAR RGYAS PAR MI 'GYUR, YONGS SU RGYAS PAR MI
'GYUR TE, MI BZHUGS PA'I TSUL GYIS BZHUGS PAS DE'I SLAD DU DE NI
PHUR PA'I TSIG GO ,BCOM LDAN


@450B 'DAS, SANGS RGYAS BCOM LDAN 'DAS RNAMS LOG PAR LTA BA DANG [?]
LDAN NO ZHES BGYI BA 'DI NI PHUR PA'I TSIG GO ,BKA' STZAL PA,
'JAM DPAL, CI'I PHYIR DE PHUR PA'I TSIG CES

BYA; 'JAM DPAL GYIS GSOL PA, BCOM LDAN 'DAS, SANGS RGYAS BCOM
LDAN 'DAS RNAMS NI 'DUS BYAS LOG PAR YANG DAG PAR STON CING, 'DUS
BYAS YANG DAG PA MA

LAGS PAR YANG DAG PAR STON, 'DUS BYAS NOR PAR YANG DAG PAR STON
PA STE, LOG PAR LTA BA'I NGO BO NYID MTSAN NYID KYIS MNYAM PA
NYID THUGS SU CHUD PAS, 'DUS BYAS THAMS

CAD GSOB GSOG STE, RDZUN PA SLU BA'I CHOS CAN DU STON PA MDZAD
PAS, DE'I SLAD DU DE NI PHUR PA'I TSIG GO ,BCOM LDAN 'DAS, SANGS
RGYAS BCOM LDAN 'DAS RNAMS KYIS PHYIN CI

LOG LA GNAS TE, BYANG CHUB BRNYES SO ZHES BGYI BA DANG, SANGS
RGYAS BCOM LDAN 'DAS RNAMS KYIS SGRIB PA LA GNAS, 'DOD PA'I YON
TAN LNGA LA GNAS, 'DOD CHAGS LA

GNAS, ZHE SDANG LA GNAS, GTI MUG LA GNAS TE BYANG CHUB BRNYES SO
ZHES BGYI BA 'DI NI PHUR PA'I TSIG GO ,BKA' STZAL PA, 'JAM DPAL,
CI'I PHYIR DE PHUR PA'I TSIG

CES BYA, 'JAM DPAL GYIS GSOL PA, BCOM LDAN 'DAS, GNAS ZHES BGYI
BA 'DI NI LOG PAR GNAS PA'I TSIG GO ,BCOM LDAN 'DAS KYIS BKA'
STZAL PA, 'JAM


@451A *, ,DPAL, LOG PAR GNAS PA ZHES BYA BA'I TSIG GI DON CI,
'JAM DPAL GYIS GSOL PA, BCOM LDAN 'DAS, LOG PAR GNAS PA, SMAD PAR
GNAS

PA; G-YO BA, RAB TU G-YO BA ZHES BGYI BA 'DI NI, SO SO'I SKYE BO
RNAMS KYI TSIG BLA DVAGS TE, SANGS RGYAS BCOM LDAN 'DAS RNAMS NI
'DOD CHAGS MNYAM PA NYID DANG, ZHE

SDANG MNYAM PA NYID DANG, GTI MUG MNYAM PA NYID DANG, 'DOD PA'I
YON TAN LNGA MNYAM PA NYID DANG, SGRIB PA MNYAM PA NYID DANG,
PHYIN CI LOG MNYAM PA NYID LA YANG DAG PAR

BZHUGS SHING LEGS PAR BZHUGS PA STE, DE DAG NI 'DOD CHAGS KYI NGO
BO NYID KYI GNAS NA BZHUGS BZHIN DU, BLA NA MED PA YANG DAG PAR
RDZOGS PA'I BYANG CHUB MNGON PAR

RDZOGS PAR 'TSANG RGYA'O, ,ZHE SDANG GI NGO BO NYID KYI GNAS NA
BZHUGS, GTI MUG GI NGO BO NYID KYI GNAS NA BZHUGS, 'DOD PA'I YON
TAN LNGA'I NGO BO NYID KYI GNAS NA BZHUGS,

SGRIB PA'I NGO BO NYID KYI GNAS NA BZHUGS, PHYIN CI LOG GI NGO BO
NYID KYI GNAS NA BZHUGS BZHIN DU, BLA NA MED PA YANG DAG PAR
RDZOGS PA'I BYANG CHUB TU MNGON PAR 'TSANG

RGYA'O; ;DE SKAD CES GSOL PA DANG, BCOM LDAN 'DAS KYIS 'JAM DPAL
GZHON NUR GYUR PA LA 'DI SKAD CES BKA' STZAL TO, ,'JAM DPAL,
KHYOD LA GAL TE LA LA ZHIG GIS,


@451B 'DI SKAD DU, DE BZHIN GSHEGS PA DGRA BCOM PA YANG DAG PAR
RDZOGS PA'I SANGS RGYAS NI MI DGE BA'I CHOS THAMS CAD SPANGS PA,
DGE BA'I CHOS THAMS CAD DANG LDAN PA'O ZHES

ZER ZHING DE SKAD CES 'DRI NA, LAN CI SKAD GDAB, GSOL PA, BCOM
LDAN 'DAS, GAL TE LA LA ZHIG GIS BDAG LA, DE SKAD DU, DE BZHIN
GSHEGS PA DGRA BCOM PA YANG DAG

PAR RDZOGS PA'I SANGS RGYAS NI MI DGE BA'I CHOS THAMS CAD SPANGS
PA, DGE BA'I CHOS THAMS CAD DANG LDAN PA'O ZHES MCHI NA, BCOM
LDAN 'DAS, DE SKAD CES 'DRI BA DE LA BDAG

GIS; 'DI SKAD CES BGYI STE, RE ZHIG DGE BA'I BSHES GNYEN DAG LA
RI MA GRO GYIS SHIG ,RNAL 'BYOR LA BRTZON PAR GYIS SHIG ,CHOS
GANG LA'ANG SBYAR BA DANG, DBYE BA MA BYED CIG ,

GZUNG BA DANG, BTANG BAR MA BYED CIG ,DMIGS PA DANG, RNAM PAR
DMIGS PAR MA BYED CIG ,BTANG SNYOMS DANG, SPANG BAR MA BYED CIG
,TSOL BA DANG, SMON PAR MA BYED CIG ,CHOS

GANG LA YANG RAB CE'AM, THA MA ZHE'AM, MCHOG CES BYA BAR YANG DAG
PAR RJES SU MA LTA ZHIG DANG, DE'I 'OG TU DE BZHIN GSHEGS PA'I
YUL SHES PAR 'GYUR RO, ,DE BZHIN GSHEGS

PA'I YUL NI BSAM GYIS MI KHYAB PA STE, YUL DANG BRAL ZHING YUL
MED PA, YUL THAMS CAD DANG YANG DAG PAR BRAL BA, CHOS YANG DAG
PAR CHAD PA'O ZHES BGYI'O, ,BKA' STZAL PA,


@452A *, ,'JAM DPAL, KHYOD KYIS DE SKAD CES LUNG BSTAN NA CI ZHIG
LUNG BSTAN PAR 'GYUR, GSOL PA, BCOM LDAN 'DAS, BDAG GIS DE SKAD
CES LUNG

BSTAN PAS CHOS GANG YANG LUNG BSTAN PAR GYUR PA MA MCHIS SO,
,BCOM LDAN 'DAS, DE BZHIN GSHEGS PA BCOM LDAN 'DAS KYIS BYANG
CHUB KYI SNYING PO LA BZHUGS PA'I

TSE; CHOS LA LA'I SKYE BA'AM 'GAG PA GANG YANG GZIGS SAM, BKA'
STZAL PA, 'JAM DPAL, DE NI MA YIN NO, ,'JAM DPAL GYIS GSOL PA,
BCOM LDAN

'DAS, CHOS GANG MA SKYES SHING MA BYUNG LA, DGE BA'I CHOS DANG
LDAN PA'ANG MA LAGS, MI DGE BA'I CHOS DANG LDAN PA'ANG MA LAGS PA
DE LA YONGS SU SHAS PAR BGYI BA

NI GANG ZHIG MCHIS, SPANG BA NI CI ZHIG MCHIS, BSGOM PA NI GANG
ZHIG MCHIS, MNGON DU BGYI BA NI GANG ZHIG MCHIS, MNGON PAR RTOGS
PAR BGYI BA'ANG GANG ZHIG

MCHIS, DE NAS STENG GI BAR SNANG LAS LHA'I BU STONG PHRAG BCUS DE
BZHIN GSHEGS PA DANG, 'JAM DPAL GZHON NUR GYUR PA LA LHA RDZAS
KYI ME TOG AUTPA LA DANG, KU

MUD DANG, PUndA RI KA DANG, MAND'A RA BA DANG, MAND'A RA BA CHEN
PO DANG, MANYDZU SHI KA DANG, MANYDZU SHI KA CHEN PO MANG POS
MNGON PAR GTOR, RAB TU GTOR NAS BCOM LDAN


@452B 'DAS DANG, 'JAM DPAL GYI ZHABS LA PHYAG 'TSAL ZHING 'DI
SKAD KYI TSIG BRJOD PAR GYUR TE, BCOM LDAN 'DAS, 'DI NI CHAGS PA
MA MCHIS PA'I DPAL TE, DE NI 'JAM

DPAL LO, ,BCOM LDAN 'DAS, 'DI NI MI GNYIS PA'I DPAL TE, DE NI
'JAM DPAL LO, ,BCOM LDAN 'DAS, 'DI NI DNGOS PO MA MCHIS PA'I DPAL
TE, DE NI 'JAM DPAL

LO; ;BCOM LDAN 'DAS, 'DI NI NYON MONGS PA MA MCHIS PA'I DPAL TE,
DE NI 'JAM DPAL LO, ,BCOM LDAN 'DAS, 'DI NI DE BZHIN NYID KYI
DPAL TE, DE NI 'JAM DPAL

LO; ;BCOM LDAN 'DAS, 'DI NI MA NOR BA DE BZHIN NYID KYI DPAL TE,
DE NI 'JAM DPAL LO, ,BCOM LDAN 'DAS, 'DI NI CHOS KYI DBYINGS KYI
DPAL TE, DE NI 'JAM DPAL

LO; ;BCOM LDAN 'DAS, 'DI NI YANG DAG PA'I MTHA'I DPAL TE, DE NI
'JAM DPAL LO, ,BCOM LDAN 'DAS, 'DI NI DAM PA'I DPAL TE, DE NI
'JAM DPAL LO, ,BCOM

LDAN 'DAS, 'DI NI MCHOG GI DPAL TE, ,DE NI 'JAM DPAL LO, ,BCOM
LDAN 'DAS, 'DI NI PHUL GYI DPAL TE, DE NI 'JAM DPAL LO, ,BCOM
LDAN 'DAS, 'DI NI BLA

NA MA MCHIS PA'I DPAL TE, DE NI 'JAM DPAL LO, ,DE SKAD CES SMRAS
PA DANG, 'JAM DPAL GZHON NUR GYUR PAS LHA'I BU DE DAG LA 'DI SKAD
CES SMRAS SO, ,LHA'I BU DAG, CHOG


@453A *, ,GI ;BDAG LA MA RTOG ,RNAM PAR MA RTOG CIG ,KHO BOS NI
CHOS GANG YANG DAM PA ZHES BYA BA'AM, MCHOG CES BYA BA'AM, PHUL
ZHES BYA BA DE

LTA BU YANG DAG PAR RJES SU MA MTHONG NGO, ,LHA'I BU DAG ,KHO BO
NI 'DOD CHAGS KYI DPAL TE, DE'I PHYIR KHO BO 'JAM DPAL LO, ,KHO
BO NI ZHE SDANG GI DPAL TE, DE'I PHYIR KHO BO

'JAM DPAL LO, ,KHO BO NI GTI MUG GI DPAL TE, DE'I PHYIR KHO BO
'JAM DPAL LO, ,LHA'I BU DAG ,KHO BO NI 'DOD CHAGS LAS YONGS SU
'DAS PA MA YIN, ZHE SDANG LAS

YONGS SU 'DAS PA MA YIN, GTI MUG LAS YONGS SU 'DAS PA MA YIN TE,
LHA'I BU DAG ,BYIS PA SO SO'I SKYE BO DAG NI 'DA' ZHING YONGS SU
'DA' BA DANG, RNAM PAR 'DA'

BA DAG BYED KYI, BYANG CHUB SEMS DPA' RNAMS NI CHOS GANG LA'ANG
'PHO BA'AM, 'GRO BA'AM, 'DA' BA MED DO, ,LHA'I BU RNAMS KYIS
SMRAS PA, 'JAM DPAL, 'O NA,

BYANG CHUB SEMS DPA' RNAMS SANGS RGYAS KYI CHOS RNAMS RNAM PAR MI
GNON TAM, SA BCU RJES SU MI GNON TAM, 'JAM DPAL GYIS SMRAS PA,
LHA'I BU DAG ,DE JI

SNYAM DU SEMS, SGYU MAS SPRUL PA'I SEMS DANG, SEMS LAS BYUNG BA
DAG SANGS RGYAS KYI CHOS RNAM PAR GNON CING SA BCU RJES SU GNON
PA YOD DAM, LHA'I BU RNAMS


@453B KYIS SMRAS PA, 'JAM DPAL, SGYU MA'I SKYES BU LA GNAS KYANG
MED NA, SANGS RGYAS KYI CHOS RNAM PAR GNON PA'AM, SA RJES SU GNON
PA LTA GA LA YOD, 'JAM DPAL

GYIS SMRAS PA, LHA'I BU DAG ,DE BZHIN DU CHOS THAMS CAD NI SGYU
MA LTA BU STE, DE DAG NI GNON PA MED, RNAM PAR GNON PA MED, YONGS
SU GNON PA MED DE 'DA' BA MED DO, ,

LHA'I BU DAG GIS SMRAS PA, 'O NA, 'JAM DPAL, KHYOD BYANG CHUB
MNGON PAR RDZOGS PAR 'TSANG RGYA BAR MI 'GYUR RAM, 'JAM DPAL GYIS
SMRAS PA, LHA'I BU DAG ,DE JI SNYAM DU

SEMS, BYIS PA SO SO'I SKYE BO 'DOD CHAGS KYIS KUN NAS GLAGS PA
ZHIG BYANG CHUB KYI SNYING POR 'DUG NA THAMS CAD MKHYEN PA'I YE
SHES DANG LDAN PAR 'GYUR RAM,

LHA'I BU DAG GIS SMRAS PA, CI 'JAM DPAL, 'O NA, KHYOD 'DOD CHAGS
KYIS KUN NAS GLAGS PA'I BYIS PA SO SO'I SKYE BO YIN NAM, 'JAM
DPAL GYIS SMRAS PA, LHA'I BU

DAG ;DE DE BZHIN TE, BDAG NI 'DOD CHAGS KYIS KUN NAS GLAGS PA'O,
,ZHE SDANG GIS KUN NAS GLAGS PA'O, ,GTI MUG GIS KUN NAS GLAGS
PA'O, ,BDAG NI MU

STEGS CAN GZHAN NO, ,LOG PA LA ZHEN PA'O, ,LHA'I BU DAG GIS SMRAS
PA, 'JAM DPAL, CI LAS BSAMS TE, DE SKAD DU, BDAG NI 'DOD CHAGS
KYIS KUN NAS GLAGS


@454A *, ,PA'O; ;ZHE SDANG GIS KUN NAS GLAGS PA'O, ,GTI MUG GIS
KUN NAS GLAGS PA'O ZHES SMRA, 'JAM DPAL GYIS SMRAS PA, LHA'I BU
DAG ,DE NI

JI LTAR MI GNAS PA'I TSUL GYIS 'DOD CHAGS DANG, ZHE SDANG DANG,
GTI MUG GI NGO BO NYID LA GNAS PA'I PHYIR, JI LTAR PHYOGS BCU KUN
TU GNAS MED PA DE LTAR GNAS

SO; ;LHA'I BU DAG GIS SMRAS PA, 'JAM DPAL, KHYOD JI LTAR MU STEGS
CAN GZHAN ZHES BYA BA YIN, SMRAS PA, LHA'I BU DAG ,KHO BO NI MU
STEGS CAN GZHAN DU MI 'GRO

STE; DE'I PHYIR MU STEGS CAN GZHAN ZHES BYA'O, ,LHA'I BU DAG GIS
SMRAS PA, 'JAM DPAL, KHYOD JI LTAR LOG PA LA ZHEN CES BYA, 'JAM
DPAL GYIS SMRAS PA, LHA'I

BU DAG ,KHO BOS NI CHOS THAMS CAD LOG PAR SHES TE, YANG DAG PA
MA YIN ZHING NOR BA YONGS SU BRTAGS PAR KHONG DU CHUD PAS, DE'I
PHYIR KHO BO NI LOG PA

LA ZHEN PA'O, ,DE NAS DE'I TSE LHA'I BU STONG PHRAG BCU PO DE DAG
GIS, 'JAM DPAL GYIS BSTAN PA DE THOS NAS, MI SKYE BA'I CHOS LA
BZOD PA THOB PAR GYUR TO, ,

'DI SKAD CES KYANG SMRAS TE, RDO RJE'I TSIG DANG, SA BON GYI TSIG
DANG, PHUR PA'I TSIG RNAM PA 'DI LTA BU DAG GANG GI RNA LAM DU
GRAG PAR GYUR PA DE DAG KYANG THOB


@454B PAR BYA BA LEGS PAR THOB PA YIN NA, GANG GIS THOS NAS MOS
PAR GYUR PA DANG, YID CHES PA DANG, LUNG 'BOG PA DANG, KHA TON
BYED PA DANG, 'DZIN PA DANG, KLOG PA DANG,

STON PA DANG, DE BZHIN NYID DU [?] NAN TAN BYED PA LTA SMOS KYANG CI
DGOS TE, DE DAG NI THOGS PA MED PA'I SPOBS PA RJES SU THOB PAR
'GYUR RO, ,CHOS THAMS CAD LA SNANG BA THOB

PAR 'GYUR RO, ,TSUL GCIG TU BSTAN PA LA MKHAS PAR 'GYUR RO, ,CHOS
THAMS CAD KYANG SANGS RGYAS KYI CHOS DANG SBYOR BAR 'GYUR RO,,
,,BAM PO

GSUM PA STE THA MA, DE NAS BCOM LDAN 'DAS LA LHA'I BU PADMO RNAM
PAR ROL PA'I MNGON PAR SHES PAS 'DI SKAD CES GSOL TO, ,BCOM LDAN
'DAS, DUS SLAD

MA LA BYANG CHUB SEMS DPA' RNAMS KYIS RNAM PA 'DI LTA BU'I CHOS
THOS NA, MI 'JIGS, MI DNGANG, SKRAG PAR MI 'GYUR BA DANG, SGRA
THAMS CAD RTOGS PAR

'TSAL BAR 'GYUR BA DANG, THOGS PA MA MCHIS SHING, THE TSOM MA
MCHIS PAR BGYI BA'I SLAD DU SGRA DANG, TSIG LA 'JUG PA'I RIG PA
BSTAN DU GSOL, DE SKAD CES GSOL

PA DANG, BCOM LDAN 'DAS KYIS LHA'I BU PADMO RNAM PAR ROL PA'I
MNGON PAR SHES PA LA 'DI SKAD CES BKA' STZAL TO, ,LHA'I BU, KHYOD
LA GNAS DE DRIS PAS CI ZHIG BYA, CHOG


@455A *, ,MOD ,SGRA DANG, SKAD LA 'JUG PA'I RIG PA DE NI LAS DANG
PO PA'I BYANG CHUB SEMS DPAS SHES PA'AM, KHONG DU CHUD PA'AM,
BSAM PA'AM

GZHAL BA'AM, DPYAD PAR SLA BA MA YIN NO, ,DE NI BYANG CHUB SEMS
DPA' LAS DANG PO PA'I MDUN DU BRJOD PAR BYA BA MA YIN TE, LHA'I
BU, SGRA DANG, SKAD LA

'JUG PA'I KHONG DU CHUD PA'I BYANG CHUB SEMS DPA' SEMS DPA' CHEN
PO NI GAL TE BSKAL PA GANGG'A'I KLUNG GI BYE MA SNYED DU LOG PA'I
TSIG YANG DAG PA MA YIN PA'I

NGAG DAG GIS MI SNYAN PA BRJOD DE, SPYOS PAS DE LA KHONG KHRO
BA'I SEMS MI SKYED DO, ,GAL TE BSKAL PA GANGG'A'I KLUNG GI BYE MA
SNYED DU BDE BA'I YO BYAD GOS DANG,

ZAS DANG, MAL CHA DANG, NAD KYI RKYEN RTZI DANG, YO BYAD THAMS
CAD KYIS RIM GROR BYAS, BKUR STI BYAS, BSTI STANG DU BYAS, MCHOD
PA BYAS KYANG DE LA

CHAGS PA'I SEMS MI 'BYUNG STE, LHA'I BU, 'DI LTA STE, DPER NA,
DGRA BCOM PA, ZAG PA ZAD PA NI CHAGS PAR BYA BA'I GNAS KYI CHOS
THAMS CAD LA'ANG CHAGS

PAR MI 'GYUR, KHONG KHRO BAR BYA BA'I GNAS KYI CHOS THAMS CAD
LA'ANG KHONG KHRO BAR MI 'GYUR RO, ,LHA'I BU, DE BZHIN DU SGRA
DANG, SKAD LA 'JUG PA KHONG DU CHUD PA'I


@455B BYANG CHUB SEMS DPA' YANG BSKAL PA GANGG'A'I KLUNG GI BYE
MA SNYED DU BDE BA'I YO BYAD THAMS CAD KYIS RIM GROR BYAS KYANG,
DE LA CHAGS PA'I SEMS MI BSKYED DO, ,BSKAL

PA GANGG'A'I KLUNG GI BYE MA SNYED DU LOG PA YANG DAG PA MA YIN
PA'I TSIG GIS MI SNYAN PAR BRJOD DE, SPYOS KYANG KHONG KHRO BA'I
SEMS MI BSKYED DO, ,LHA'I BU, DE LTAR SGRA DANG,

SKAD LA 'JUG PA KHONG DU CHUD PA'I BYANG CHUB SEMS DPA' NI THOB
PA DANG, MA THOB PA DANG, GRAGS PA DANG, MA GRAGS PA DANG, BSTOD
PA DANG, SMAD PA DANG, BDE BA

DANG; SDUG BSNGAL THAMS CAD KYIS MI BSKYOD MI 'PHROGS TE, 'JIG
RTEN GYI CHOS THAMS CAD ZIL GYIS GNON CING, RI'I RGYAL PO LTAR MI
BSGUL BAR GNAS SO, ,DE SKAD

CES BKA' STZAL PA DANG, BCOM LDAN 'DAS LA LHA'I BU PADMO RNAM PAR
ROL PA'I MNGON PAR SHES PAS 'DI SKAD CES GSOL TO, ,BCOM LDAN
'DAS, 'ON KYANG MA

BYUNG BA'I DUS NA, BYANG CHUB SEMS DPA' 'DU SHES SBYANGS PA, 'DU
SHES BYANG BA GANG JI SNYED CIG 'BYUNG BAR 'GYUR BA DE DAG GIS,
SGRA DANG, SKAD LA 'JUG PA'I RIG PA 'DI

THOS NA, RANG GI SKYON YANG RTOGS PAR 'GYUR, GZHAN LA YANG STON
PAR 'GYUR NA, BCOM LDAN 'DAS, SGRA DANG, SKAD LA 'JUG PA'I RIG PA
BSHAD DU GSOL, DE SKAD CES


@456A *, ,GSOL PA DANG, BCOM LDAN 'DAS KYIS LHA'I BU PADMO RNAM
PAR ROL PA'I MNGON PAR SHES PA LA 'DI SKAD CES BKA' STZAL TO,
,LHA'I BU, DE BAS

NA SHIN TU LEGS PAR NYON LA YID LA ZUNGS SHIG DANG, DON 'DI NGAS
KHYOD LA BSHAD DO, ,BCOM LDAN 'DAS, DE DE LTAR BGYI'O ZHES NAS,
LHA'I BU PADMO RNAM PAR ROL

PA'I MNGON PAR SHES PA BCOM LDAN 'DAS KYIS BKA' STZAL PA LTAR
NYAN TO, ,BCOM LDAN 'DAS KYIS DE LA 'DI SKAD CES BKA' STZAL TO,
,LHA'I BU, GAL TE BYANG

CHUB SEMS DPA' 'DOD CHAGS KYI SGRA LA NYES PA'I 'DU SHES SU 'GYUR
ZHING 'DOD CHAGS DANG BRAL BA'I SGRA LA CHAGS PA'I 'DU SHES SU
'GYUR NA, SANGS RGYAS KYI CHOS

RNAMS LA MI SLOB BO, ,ZHE SDANG GI SGRA LA KHA NA MA THO BA'I 'DU
SHES SU 'GYUR ZHING, ZHE SDANG DANG BRAL BA'I SGRA LA LEGS PA'I
'DU SHES SU 'GYUR NA, SANGS RGYAS KYI CHOS

RNAMS LA MI SLOB BO, ,GTI MUG GI SGRA LA KHA NA MA THO BA'I 'DU
SHES SU 'GYUR ZHING, GTI MUG DANG BRAL BA'I SGRA LA LEGS PA'I 'DU
SHES SU 'GYUR NA, SANGS RGYAS KYI

CHOS RNAMS LA MI SLOB PO, ,'DOD PA CHUNG BA'I SGRA LA CHAGS SHING
'DOD PA CHE BA'I SGRA LA KHONG KHRO NA, SGRA DANG, SKAD LA 'JUG
PA'I RIG PA LA MI SLOB BO, ,CHO GA SHES PA'I SGRA


@456B LA CHAGS SHING, CHOG MI SHES PA'I SGRA LA KHONG KHRO NA,
SGRA DANG, SKAD LA 'JUG PA'I RIG PA LA MI SLOB BO, ,SDOM PA'I
SGRA LA CHAGS SHING, MI SDOM PA'I SGRA LA KHONG KHRO NA,

SGRA DANG, SKAD LA 'JUG PA'I RIG PA LA MI SLOB BO, ,GCIG PUR DGA'
BA'I SGRA LA CHAGS SHING, SKYE BO PHAL PO CHE'I SGRA LA KHONG
KHRO NA, SGRA DANG, SKAD LA 'JUG PA'I RIG PA LA MI SLOB

BO; ;SANGS RGYAS KYI SGRA LA CHAGS SHING, MU STEGS CAN GYI SGRA
LA KHONG KHRO NA, SGRA DANG, SKAD LA 'JUG PA'I RIG PA LA MI SLOB
BO, ,TSANGS PAR SPYOD PA'I SGRA LA ZHEN CING, TSANGS

PAR MI SPYOD PA'I SGRA LA ZHE SDANG NA, SGRA DANG, SKAD LA 'JUG
PA'I RIG PA LA MI SLOB BO, ,KUN NAS NYON MONGS PA'I SGRA LA KHONG
KHRO ZHING, RNAM PAR BYANG BA'I SGRA LA CHAGS NA, SGRA

DANG; SKAD LA 'JUG PA'I RIG PA LA MI SLOB BO, ,'BRAS BU LA GNAS
PA'I SGRA LA CHAGS SHING, BYIS PA SO SO'I SKYE BO'I SGRA LA KHONG
KHRO NA, SGRA DANG, SKAD LA 'JUG PA'I RIG PA LA

MI SLOB BO, ,BDE BA'I SGRA LA CHAGS SHING, SDUG BSNGAL GYI SGRA
LA KHONG KHRO NA, SGRA DANG, SKAD LA 'JUG PA'I RIG PA LA MI SLOB
BO, ,RAB TU BYUNG BA'I SGRA LA CHAGS SHING, KHYIM PA'I

SGRA LA KHONG KHRO NA, SGRA DANG, SKAD LA 'JUG PA'I RIG PA LA MI
SLOB BO, ,'JIG RTEN LAS 'DAS PA'I SGRA LA CHAGS SHING, 'JIG RTEN
PA'I SGRA LA KHONG KHRO NA, SGRA DANG, SKAD LA 'JUG PA'I


@457A *, ,RIG PA LA MI SLOB BO, ,SBYIN PA'I SGRA LA LEGS PA'I 'DU
SHES SU 'GYUR ZHING, SER SNA'I SGRA LA KHONG KHRO BA'I 'DU SHES
SU GYUR NA, SANGS RGYAS KYI

CHOS RNAMS LA MI SLOB BO, ,TSUL KHRIMS KYI SGRA LA CHAGS PA'I 'DU
SHES SU 'GYUR ZHING, TSUL KHRIMS 'CHAL BA'I SGRA LA KHONG KHRO
BA'I 'DU SHES SU 'GYUR NA, SANGS RGYAS KYI

CHOS RNAMS LA MI SLOB BO, ,BZOD PA'I SGRA LA LEGS PA'I 'DU SHES
SU 'GYUR ZHING, GNOD SEMS KYI SGRA LA KHONG KHRO BA'I 'DU SHES SU
'GYUR NA, SANGS RGYAS KYI CHOS

RNAMS LA MI SLOB BO, ,BRTZON 'GRUS BRTZAMS PA'I SGRA LA LEGS PA'I
'DU SHES SU 'GYUR ZHING, LE LO'I SGRA LA KHONG KHRO BA'I 'DU SHES
SU 'GYUR NA, SANGS RGYAS KYI

CHOS RNAMS LA MI SLOB BO, ,BSAM GTAN GYI SGRA LA LEGS PA'I 'DU
SHES SU 'GYUR ZHING, 'KHRUG PA'I SGRA LA KHONG KHRO BA'I 'DU SHES
SU GYUR NA, SANGS RGYAS KYI CHOS

RNAMS LA MI SLOB BO, ,SHES RAB KYI SGRA LA LEGS PA'I 'DU SHES SU
'GYUR ZHING, SHES RAB 'CHAL PA'I SGRA LA KHONG KHRO BA'I 'DU SHES
SU 'GYUR NA, SANGS RGYAS KYI CHOS

RNAMS LA MI SLOB BO, ,NYE BA'I SGRA LA CHAGS SHING, RING PA'I
SGRA LA KHONG KHRO NA SGRA DANG, SKAD LA 'JUG PA'I RIG PA LA MI
SLOB BO, ,'KHOR BA'I SGRA LA KHA NA MA THO BA'I 'DU


@457B SHES SU 'GYUR ZHING, MYA NGAN LAS 'DAS PA'I SGRA LA LEGS
PA'I 'DU SHES SU 'GYUR NA, SGRA DANG, SKAD LA 'JUG PA'I RIG PA LA
MI SLOB BO, ,TSU ROL GYI SGRA LA KHONG KHRO ZHING PHA

ROL GYI SGRA LA CHAGS NA, SGRA DANG, SKAD LA 'JUG PA'I RIG PA LA
MI SLOB BO, ,GRONG GI SGRA LA KHA NA MA THO BAR 'DU SHES PAR GYUR
CING, DGON PA'I SGRA LA CHAGS PAR GYUR NA, SGRA

DANG, SKAD LA 'JUG PA'I RIG PA LA MI SLOB BO, ,GCIG PUR SPYOD
PA'I SGRA LA CHAGS SHING, 'DU 'DZIR SPYOD PA'I SGRA LA KHONG KHRO
NA, SGRA DANG, SKAD LA 'JUG PA'I RIG PA LA MI SLOB BO, ,

DGE SLONG GI SPYOD PA LA CHAGS SHING, KHYIM PA'I SPYOD PA LA
KHONG KHRO NA, SGRA DANG, SKAD LA 'JUG PA'I RIG PA LA MI SLOB BO,
,SPYOD LAM GYI BYA BA LA CHAGS SHING, SPYOD LAM MA YIN

PA'I BYA BA LA KHONG KHRO NA, SANGS RGYAS KYI CHOS RNAMS LA MI
SLOB BO, ,TSUL DU SHIS PA LA CHAGS SHING, TSUL DU MI SHIS PA LA
KHONG KHRO NA, SANGS RGYAS KYI CHOS RNAMS LA MI SLOB

BO; ;TSUL KHRIMS KYI SPYOD PA LA CHAGS SHING, TSUL KHRIMS 'CHAL
BA'I SPYOD PA LA KHONG KHRO NA, SANGS RGYAS KYI CHOS RNAMS LA MI
SLOB BO, ,MA 'DRES PA'I SPYOD PA LA CHAGS SHING

'DRES PA'I SPYOD PA LA KHONG KHRO NA, SANGS RGYAS KYI CHOS RNAMS
LA MI SLOB BO, ,'DOD CHAGS DANG BRAL BA'I SPYOD PA LA CHAGS
SHING, 'DOD CHAGS KYI SPYOD PA LA KHONG KHRO NA ,SANGS


@458A *, ,RGYAS KYI CHOS RNAMS LA MI SLOB BO, ,ZHE SDANG MED PA'I
'DU SHES LA CHAGS SHING, ZHE SDANG GI 'DU SHES LA KHONG KHRO NA,
SANGS RGYAS KYI CHOS RNAMS LA

MI SLOB BO, ,GTI MUG DANG BRAL BA'I 'DU SHES LA CHAGS SHING, GTI
MUG GI 'DU SHES LA KHONG KHRO NA, SANGS RGYAS KYI CHOS RNAMS LA
MI SLOB BO, ,STONG PA NYID LA CHAGS SHING,

DMIGS PA LA KHONG KHRO NA, SANGS RGYAS KYI CHOS RNAMS LA MI SLOB
BO, ,MTSAN MA MED PA LA CHAGS SHING, MTSAN MA LA KHONG KHRO NA,
SANGS RGYAS KYI CHOS RNAMS LA MI SLOB BO, ,

SMON PA MED PA LA CHAGS SHING, SMON PA LA KHONG KHRO NA, SANGS
RGYAS KYI CHOS RNAMS LA MI SLOB BO, ,BYANG CHUB SEMS DPA'I SPYOD
PA LA CHAGS SHING, NYAN THOS DANG, RANG SANGS

RGYAS KYI SPYOD PA LA KHONG KHRO NA, SANGS RGYAS KYI CHOS RNAMS
LA MI SLOB BO, ,BYANG CHUB SEMS DPA' LA LTUNG BAS RGOL NA, BYANG
CHUB LAS RING DU 'GYUR TE, LAS KYI SGRIB PA YONGS

SU 'DZIN TO, ,SPYOD PA LA 'PHYA NA BYANG CHUB LAS RING DU 'GYUR
RO, ,SPYOD LAM GYIS RGOL NA BYANG CHUB LAS RING DU 'GYUR RO, ,GAL
TE BYANG CHUB SEMS DPAS BYANG CHUB SEMS

DPA' LA DMA' BA'I 'DU SHES BSKYED DE, BDAG LA CHE BA'I 'DU SHES
BSKYED NA BDAG LA RMA 'BYUNG STE, LAS KYI SGRIB PA'ANG YONGS SU
'DZIN TO, ,'DI LA BYANG CHUB SEMS DPAS


@458B BYANG CHUB SEMS DPA' LA GDAMS SHING RJES SU BSTAN NA STON
PA'I 'DU SHES NYE BAR BZHAG STE, GDAMS SHING RJES SU BSTAN PAR
BYA'O, ,GAL TE DES BYANG CHUB YONGS SU BTANG

ZHE NA, BYANG CHUB SEMS DPAS BYANG CHUB SEMS DPA' LA BRNYAS PA'I
SEMS BSKYED PAR MI BYA'O, ,LHA'I BU, BYANG CHUB SEMS DPA'I DGE
BA'I RTZA BA RNAMS NI JI LTAR BYANG CHUB SEMS

DPA' GNYIS PA LA BRTEN TE, 'CHAD PAR 'GYUR BA DE LTAR GANG GIS
KYANG YONGS SU 'CHAD PAR MI 'GYUR RO, ,LHA'I BU, DE LTA BAS NA
BYANG CHUB SEMS DPA'I DGE BA'I RTZA BA THAMS CAD

YONGS SU BSRUNG BAR 'DOD CING, LAS KYI SGRIB PA THAMS CAD YONGS
SU SPYAD PAR 'DOD PA DANG, CHOS THAMS CAD LA SGRIB PA MED PA MYUR
DU THOB PAR 'DOD PAS NYIN LAN GSUM MTSAN LAN

GSUM DU BYANG CHUB SEMS DPA'I THEG PA PA THAMS CAD LA PHYAG
BYA'O, ,DE NAS BCOM LDAN 'DAS LA 'JAM DPAL GZHON NUR GYUR PAS 'DI
SKAD CES GSOL TO, ,BCOM LDAN 'DAS

KYIS JI SKAD GSUNGS PA'I DON BDAG GIS 'TSAL TE, 'DOD CHAGS KYI
SGRA DANG, SANGS RGYAS KYI SGRA DE NI MTSUNGS PA'O, ,ZHE SDANG GI
SGRA DANG, SANGS RGYAS KYI SGRA DE NI MTSUNGS PA'O, ,

GTI MUG GI SGRA DANG, SANGS RGYAS KYI SGRA DE NI MTSUNGS PA'O,
,MU STEGS CAN GYI SGRA DANG, SANGS RGYAS KYI SGRA DE NI MTSUNGS
PA'O, ,'DOD PA CHUNG BA'I SGRA DANG, 'DOD PA CHE BA'I SGRA DE NI


@459A *, ,MTSUNGS PA'O, ,CHOG SHES PA'I SGRA DANG, CHOG MI SHES
PA'I SGRA DE NI MTSUNGS PA'O, ,SDOM PA'I SGRA DANG, MI SDOM PA'I
SGRA DE NI MTSUNGS PA'O, GCIG

PUR DGA' BA'I SGRA DANG, 'DU 'DZI'I SGRA DE NI MTSUNGS PA'O, ,TSU
ROL GYI SGRA DANG, PHA ROL GYI SGRA DE NI MTSUNGS PA'O, ,RING
BA'I SGRA DANG, NYE BA'I SGRA DE NI MTSUNGS PA'O, ,'KHOR

BA'I SGRA DANG, MYA NGAN LAS 'DAS PA'I SGRA DE NI MTSUNGS PA'O,
,GRONG GI SGRA DANG, DGON PA'I SGRA DE NI MTSUNGS PA'O, ,SBYIN
PA'I SGRA DANG, SER SNA'I SGRA DE NI MTSUNGS PA'O, ,TSUL

KHRIMS KYI SGRA DANG, TSUL KHRIMS 'CHAL PA'I SGRA DE NI MTSUNGS
PA'O, ,BZOD PA'I SGRA DANG, GNOD SEMS KYI SGRA DE NI MTSUNGS
PA'O, ,BRTZON 'GRUS KYI SGRA DANG, LE LO'I SGRA

DE NI MTSUNGS PA'O, ,BSAM GTAN GYI SGRA DANG, 'KHRUG PA'I SGRA DE
NI MTSUNGS PA'O, ,SHES RAB KYI SGRA DANG, SHES RAB 'CHAL BA'I
SGRA DE NI MTSUNGS PA'O, ,DE NAS

LHA'I BU PADMO RNAM PAR ROL PA'I MNGON PAR SHES PAS 'JAM DPAL
GZHON NUR GYUR PA LA 'DI SKAD CES SMRAS SO, ,'JAM DPAL, CI'I
PHYIR NA DE DAG MTSUNGS ZHES

BYA; 'JAM DPAL GYIS SMRAS PA, LHA'I BU, 'DOD CHAGS KYI SGRA LA
KHYOD JI LTAR SEMS, LHA'I BUS SMRAS PA, BRAG CA DANG 'DRA BAR
SHES SO, ,'JAM DPAL GYIS SMRAS


@459B PA; LHA'I BU, 'O NA SANGS RGYAS KYI SGRA KHYOD KYIS JI LTAR
SHES, LHA'I BUS SMRAS PA, 'JAM DPAL, DE'ANG SGRA BRNYAN GYIS
MNYAM PA NYID LAS MA 'DAS PA'O, ,'JAM DPAL

GYIS SMRAS PA, LHA'I BU, RNAM GRANGS NGES KYANG KHYOD KYIS 'DI
LTAR DE DAG NI MTSUNGS PA YIN PAR RIG PAR BYA'O, ,DE NAS BCOM
LDAN 'DAS KYIS 'JAM DPAL GZHON NUR GYUR PA LA

'DI SKAD CES BKA' STZAL TO, ,'JAM DPAL, KHYOD SNGON LAS DANG PO
PA'I SA LA GNAS SHING 'DI LTA BU'I TSUL KHONG DU MA CHUD PA'I
TSE, LAS KYI SGRIB PA JI LTA BU DAG MNGON PAR

'DU BYED PA LUNG STON CIG DANG, 'JAM DPAL, DES MA 'ONGS PA'I DUS
NA, BYANG CHUB SEMS DPAR DAM 'CHA' BA JI SRID CIG 'BYUNG BAR
'GYUR BA DE DAG KYANG, DE LTA BU'I

LAS KYI SGRIB PA THOS PA DANG, RANG RANG SRUNG BAR 'GYUR RO, ,DE
SKAD CES BKA' STZAL PA DANG, BCOM LDAN 'DAS LA 'JAM DPAL GZHON
NUR GYUR PAS 'DI SKAD CES GSOL

TO; ;CI SMAN, BCOM LDAN 'DAS, GAL TE DE LTAR DE LTA BU'I SUG LAS
KYI SGRIB PA'I NONGS PA THOS NA, YID MI BDE BAR YANG 'GYUR LA SU
GA LAS KYI SGRIB PA RNAM PAR DAG PA THOB TU

LAGS KYANG, CHOS THAMS CAD LA SGRIB PA 'THOB PAR 'GYUR LAGS PA
SNYAM, BCOM LDAN 'DAS, SNGON 'DAS PA'I DUS NA, BSKAL PA GRANGS MA
MCHIS PA SHIN TU BGRANG BA


@460A *, ,LAS 'DAS PA, YANGS PA, TSAD MA MCHIS PA, BSAM GYIS MI
KHYAB PA DE'I PHA ROL, DE'I MANG PHA ROL DE'I DUS DE'I TSE NA, DE
BZHIN GSHEGS

PA DGRA BCOM PA YANG DAG PAR RDZOGS PA'I SANGS RGYAS SENG GE'I RO
RNGA SGRA'I RGYAL PO ZHES BGYI BA, RIG PA DANG RKANG PAR LDAN PA,
BDE BAR GSHEGS PA, 'JIG RTEN

MKHYEN PA, BLA NA MED PA, SKYES BU 'DUL BA'I KHA LO SGYUR BA, LHA
DANG, MI RNAMS KYI STON PA, SANGS RGYAS BCOM LDAN 'DAS 'JIG RTEN
DU BYUNG STE, DE BZHIN GSHEGS PA

DE'I SKU TSE'I TSAD NI DGUNG LO BYE BA KHRAG KHRIG BRGYA PHRAG
STONG DU GYUR TO, ,THEG PA NI GSUM GYIS SEMS CAN RNAMS YONGS SU
MYA NGAN LAS 'DA' BAR GYUR TO, ,'JIG RTEN

GYI KHAMS DE'I MING NI SNANG BA CHEN PO CAN ZHES BGYI STE, 'JIG
RTEN GYI KHAMS DE NA ZHUGS SHING NGAM, LDUM BU GANG JI SNYED PA
DE DAG THAMS CAD KYANG RIN PO CHE SNA BDUN

GYI RGYU LAS GRUB PAR GYUR TE, ZHUGS SHING DE DAG LAS KYANG DE
LTA BU'I SGRA 'BYUNG STE, GANG 'DI STONG PA NYID KYI SGRA DANG,
MTSAN MA MA MCHIS PA'I SGRA DANG, SMON PA MA

MCHIS PA'I SGRA DANG, SKYE BA MA MCHIS PA'I SGRA DANG, DNGOS PO
MA MCHIS PA'I SGRA DANG, MTSAN NYID MA MCHIS PA'I SGRA DANG, RNAM
PA DE LTA BU'I SGRA DAG 'BYUNG STE, SGRA 'BYUNG


@460B PA DE DAG GIS SEMS CAN DE DAG MNGON PAR RTOGS PA 'THOB PAR
GYUR TO, ,DE BZHIN GSHEGS PA DE'I NYAN THOS KYI TSOGS DANG PO NI
DGE SLONG BYE BA DGU BCU RTZA DGU'I

TSOGS SU GYUR TE, THAMS CAD KYANG DGRA BCOM PA, ZAG PA ZAD PA,
KHUR BOR PA, RANG GI DON RJES SU THOB PA, SRID PAR SBYOR BA YONGS
SU BAS PA, BKA' YANG DAG PAS SEMS

SHIN TU RNAM PAR GROL BA SHA STAG GI TSOGS SU GYUR TO, ,TSOGS
GNYIS PA NI DGE SLONG BYE BA PHRAG DGU BCU RTZA DRUG GI TSOGS SU
GYUR TO, ,TSOGS GSUM PA NI DGE SLONG BYE BA

PHRAG DGU BCU RTZA GSUM GYI TSOGS SU GYUR TO, ,TSOGS BZHI PA NI
DGE SLONG BYE BA PHRAG DGU BCU'I TSOGS SU GYUR TE, THAMS CAD
KYANG DGRA BCOM PA, ZAG PA ZAD PA, KHUR BOR

PA; RANG GI DON RJES SU THOB PA, SRID PAR SBYOR BA YONGS SU BAS
PA, BKA' YANG DAG PAS SEMS SHIN TU RNAM PAR GROL BA SHA STAG GI
TSOGS SU GYUR TO, ,BYANG CHUB SEMS

DPA'I TSOGS KYANG GRANGS DE SNYED DU GYUR TE, THAMS CAD KYANG MI
SKYE BA'I CHOS KYI BZOD PA DANG LDAN PA TSUL SNA TSOGS PA BSGRUB
PA LA MKHAS PA, SANGS RGYAS BYE BA KHRAG KHRIG BRGYA STONG

MANG PO BSNYEN BKUR BA, SANGS RGYAS KYI ZHING BYE BA KHRAG KHRIG
BRGYA STONG MANG POR RNAM PAR GRAGS PA, SEMS CAN BYE BA KHRAG
KHRIG BRGYA STONG MANG PO YANG DAG PAR SGROL PA, SGO MTHA'


@461A *, ,YAS PA'I GZUNGS RAB TU THOB PA, TING NGE 'DZIN BYE BA
KHRAG KHRIG BRGYA STONG MNGON PAR BSGRUB PA LA MKHAS PA SHA STAG
GI TSOGS SU GYUR TO, DE

MA LAGS PA'I BYANG CHUB SEMS DPA' SEMS DPA' CHEN PO LAS DANG PO
PA DANG, THEG PA LA GSAR DU ZHUGS PA RNAMS LTA CI SMOS KYANG CI
'TSAL TE, DE BZHIN

GSHEGS PA DE'I SANGS RGYAS KYI ZHING GI RGYAN DU GYUR PA DE DAG
NI TSIG GIS BRJOD PAR SLA BA MA LAGS SO, ,DE BZHIN GSHEGS PA DE
YONGS SU MYA NGAN LAS 'DAS

NAS DAM PA'I CHOS NI DGUNG LO STONG PHRAG DRUG CU'I BAR DU GNAS
PAR 'GYUR TE, ZHUGS SHING DE DAG LAS KYANG SGRA DE DAG DE SLAN
CHAD MI 'BYUNG BAR GYUR TO, ,BCOM LDAN

'DAS, DE'I TSE DGE SLONG BYANG CHUB SEMS DPA' CHOS SMRA BA RAB TU
DGA' BA'I DBANG PO ZHES BGYI BA BYUNG STE, BCOM LDAN 'DAS, BYANG
CHUB SEMS DPA' RAB TU DGA' BA'I

DBANG PO DE NI SNGON SPYOD SPYOD PA STE, SPYOD LAM BCOS MI 'TSAL
BA 'JIG RTEN PA'I CHOS THAMS CAD LAS SLAR LOG PA MA MCHIS PA STE,
SEMS CAN DE DAG KYANG DBANG PO RNO ZHING PHYE

BTZAM GYIS 'TSAL LA ZAB [?] MO LA MOS PA SHA STAG STE, DE NI SEMS
CAN DE DAG LA 'DOD PA CHUNG BA'I BSNGAGS PA'ANG MI BRJOD, CHOG
SHES PA DANG, SDOM PA DANG, GCIG PUR DGA'


@461B PA'I BSNGAGS PA'ANG MI BRJOD, 'DU 'DZI MA MCHIS PA'I
BSNGAGS PA'ANG MI BRJOD CING, DES SEMS CAN DE DAG LA CHOS THAMS
CAD NI 'DOD CHAGS KYI NGO BO NYID DO ZHES BGYI BAR BSTAN, CHOS

THAMS CAD NI ZHE SDANG GI NGO BO NYID DO ZHES BGYI BAR BSTAN,
CHOS THAMS CAD NI GTI MUG GI NGO BO NYID DO ZHES BGYI BAR BSTAN,
CHOS THAMS CAD NI SGRIB PA MED PA'O ZHES BGYI BAR BSTAN

TO; ;DES THABS DES SPYOD PA THAMS CAD KYANG MTSAN NYID GCIG PA'O
ZHES BGYI BAR BSTAN NAS, SEMS CAN THABS DE LTA BUS BSTAN PA DE
DAG KYANG BYANG CHUB SEMS DPA' DE'I SPYOD

PA LA MI DGA' BAR MA GYUR TE, KHONG KHRO BA'I SEMS MA MCHIS PA DE
DAG BZOD PA'I SA THOB PAR GYUR, DE BZHIN GSHEGS PA'I BSTAN PA
LA'ANG MI PHYED CING NGES PAR GYUR TO, ,DE'I TSE

DGE SLONG BYANG CHUB SEMS DPA' CHOS SMRA BA RGYAL BA'I BLO GROS
ZHES BGYI BA BYUNG STE, BCOM LDAN 'DAS, CHOS SMRA BA RGYAL BA'I
BLO GROS ZHES BGYI BA DE NI BSAM GTAN BZHI THOB PA,

GZUGS MA MCHIS PA'I SNYOMS PAR 'JUG PA BZHI THOB PA STE, SBYANGS
PA'I YON TAN BCU GNYIS KYANG YANG DAG PAR BLANGS TE, GNAS PAR
GYUR TO, ,BCOM LDAN 'DAS, BYANG CHUB SEMS

DPA' RGYAL BA'I BLO GROS KYIS 'DUL BAR GYUR PA DE DAG NI SKYON
'DZIN CING SKYON BRJOD PA, BLO MI BRTAN PA SHA STAG TU GYUR TE,
BCOM LDAN 'DAS, DE NAS BYANG CHUB SEMS DPA' RGYAL BA'I BLO


@462A *, ,GROS BSOD SNYOMS LA SPYOD PA ZHIG GI TSE, MA RIG NAS
BYANG CHUB SEMS DPA' RAB TU DGA' BA'I DBANG PO'I BSLANG BA'I
GRONG DER MCHIS TE, DES DE NA KHYIM

BDAG GI BU'I GNAS SHIG MCHIS PAR MTHONG NAS, KHYIM BDAG GI BU
GANG NA BA DER MCHIS NAS PHYIN PA DANG, STAN BTING BA LA MCHIS
TE, KHYIM BDAG GI BU DE LA 'DOD PA CHUNG

BA'I BKA' MCHID BRJOD, CHOG SHES PA'I BKA' MCHID BRJOD, SDOM PA'I
BKA' MCHID BRJOD, 'DU 'DZI'I NONGS PA BRJOD, GCIG PUR DGA' BA'I
BSNGAGS PA BRJOD,

'DU 'DZI MA MCHIS PA'I BSNGAGS PA BRJOD NAS, KHYIM BDAG GI BU
DE'I MDUN DU BYANG CHUB SEMS DPA' RAB TU DGA' BA'I DBANG PO LA MI
SNYAN PA BRJOD PA DGE SLONG DES

NI SKYE BO MANG PO LOG PAR BSTAN TO, ,DGE SLONG DES NI SKYE BO
MANG PO LOG PAR LTA BAR BYAS SO, ,DGE SLONG DE NI 'DU 'DZI'I NANG
NA RNAM PAR SPYOD PA STE, 'DOD CHAGS NI SGRIB

PA MED DO ZHES STON TO, ,ZHE SDANG NI SGRIB PA MED DO ZHES STON
TO, ,GTI MUG NI SGRIB PA MED DO ZHES STON TO, ,CHOS THAMS CAD NI
SGRIB PA MED PA ZHES STON TO ZHES BRJOD PA DANG,

KHYIM BDAG GI BU DE'ANG DBANG PO RNO BA BZOD PA THOB PA ZHIG STE,
DES DGE SLONG DE LA SMRAS PA, BTZUN PA KHYOD KYIS 'DOD CHAGS JI
LTAR MKHYEN, DES SMRAS PA, KHYIM BDAG GI BU,


@462B 'DOD CHAGS NI KUN NAS NYON MONGS PAR SHES SO, ,SMRAS PA,
BTZUN PA, 'O NA, 'DOD CHAGS DE NANG NA MCHIS SAM, PHYI ROL NA
MCHIS, SMRAS PA, 'DOD CHAGS NI NANG NA'ANG MED, PHYI

ROL NA'ANG MED DO, ,SMRAS PA, BTZUN PA, DE LTAR 'DOD CHAGS NANG
NA'ANG MA MCHIS, PHYI ROL NA'ANG MA MCHIS, SHAR PHYOGS NA'ANG MA
MCHIS, LHO PHYOGS NA'ANG MA MCHIS,

NUB PHYOGS NA'ANG MA MCHIS, BYANG PHYOGS NA'ANG MA MCHIS, STENG
NA'ANG MA MCHIS, 'OG NA'ANG MA MCHIS, PHYOGS MTSAMS RNAMS NA'ANG
MA MCHIS TE, DE LTA LAGS NA DE

NI MA SKYES PA LAGS TE, GANG MA SKYES PA DE LA KUN NAS NYON MONGS
PA'AM, RNAM PAR BYANG BA'ANG CI ZHIG MCHIS, DE NAS DGE SLONG
RGYAL BA'I BLO GROS KYIS BSTAN PA DE THOS NAS 'KHRUG

TE SHIN TU MI DGA' NAS, BSOD SNYOMS KYANG MA BLANGS PAR STAN LAS
LANGS TE MCHIS SO, ,'DI SKAD KYI TSIG BRJOD DE, KYE MA DGE SLONG
DES NI, SKYE BO MANG PO LOG PAR BSTAN TO ZHES KYANG BRJOD

NAS DE KHYIM DE NAS BYUNG STE, DGON PA LOGS SU MCHIS SO, ,DE SLAD
KYIS GTZUG LAG KHANG DU MCHIS NAS DGE SLONG LHAG MA RNAMS LA'ANG
BSGO, DGE 'DUN GYI NANG DU'ANG DGE SLONG DE

MTHONG NAS, 'DI SKAD DU, DGE SLONG 'DI NI SKYE BO MANG PO LOG PAR
STON CING, DGE SLONG 'DI NI SKYE BO MANG PO LOG PAR LTA BAR BYED
DE, 'DI NI 'DOD CHAGS SGRIB PA MED DO ZHES STON


@463A *, ,TO; ;ZHE SDANG SGRIB PA MED DO ZHES STON TO, ,GTI MUG
SGRIB PA MED DO ZHES STON TO, ,CHOS THAMS CAD SGRIB PA MED DO
ZHES STON TO ZHES BGYIS SO, ,

DE NAS BYANG CHUB SEMS DPA' RAB TU DGA' BA'I DBANG PO DE 'DI
SNYAM DU GYUR TE, DGE SLONG 'DIS NI GDON MI ZA BAR LAS KYI SGRIB
PA BSAGS PAR GYUR GOR MA CHAG NA DE LA

BDAG GIS ZAB MO'I GTAM BYA'O, ,DES NI MA NUS NA'ANG 'DI'I BYANG
CHUB KYI PHYOGS KYI CHOS RNAMS BSGOM PA'I RGYU TZAM DU'ANG 'GYUR
RO SNYAM STE, DE NAS BYANG CHUB SEMS

DPA' RAB TU DGA' BA'I DBANG POS, DGE SLONG GI DGE 'DUN THAMS CAD
GCIG TU 'DUN PAR BGYIS NAS, DE'I TSE TSIGS SU BCAD PA 'DI DAG
SMRAS SO, ,'DOD CHAGS

MYA NGAN 'DAS PAR GSUNGS, ,ZHE SDANG GTI MUG DE BZHIN TE, ,BYANG
CHUB DE DAG GNAS NYID YIN, ,SANGS RGYAS BYANG CHUB BSAM MI KHYAB,
,'DOD CHAGS GANG GIS RNAM

BRTAGS PA, ,ZHE SDANG GTI MUG DE BZHIN TE, ,SANGS RGYAS BYANG
CHUB DE LA RING, ,GNAM DANG SA GNYIS JI BZHIN NO, ,BYANG CHUB
'DOD CHAGS GNYIS NI GNYIS SU MED, ,

'JUG PA GCIG PA MNYAM NYID LDAN PA STE, ,'DI DAG CHOS LA BYIS PA
GANG 'JIGS PA, ,DE DAG SANGS RGYAS BYANG CHUB RING BA YIN, ,'DOD
CHAGS SKYE MIN 'JIG PA MA


@463B YIN TE, ,SEMS KYANG KUN NAS NYON MONGS 'GYUR BA MED, ,GANG
ZHIG DMIGS PA'I BDAG LA BLO CHAGS PA, ,'DOD CHAGS NGAN SONG DE
DAG LTUNG BAR BYED, ,GANG ZHIG 'DOD

CHAGS CHOS KYANG SANGS RGYAS CHOS, ,DE DAG KHYAD PAR GANG YANG
MED PA STE, ,YI GE GCIG CING TSUL GCIG MTSAN NYID MED, ,DE LTAR
SHES PA BDE GSHEGS NYID DU 'GYUR, ,TSUL

KHRIMS 'CHAL DANG TSUL KHRIMS RNAM BRTAGS SHING, ,GANG ZHIG TSUL
KHRIMS RLOM PAS MYOS GYUR PA, ,DMIGS PA'I LTA LA RAB GNAS DE LA
NI, ,BYANG CHUB MED CING SANGS RGYAS

CHOS KYANG MED, ,GANG ZHIG DGON PA'I GNAS LA RTOG BYED CING,
,BDAG LA BSTOD BYED GZHAN LA SMOD BYED PA, ,DGON PAR LTA LA RAB
GNAS DE LA NI, ,MTHO RIS MED NA BYANG

CHUB GA LA YOD, ,BYANG CHUB BLTA BA GNYIS SU MED GSUNGS TE, ,MING
DANG YI GE GRANGS DANG SGRA 'JUG PA, ,DE DAG GANG GIS YANG DAG
RTOGS GYUR PA, ,DE LA SANGS RGYAS BYANG CHUB

RING BA MIN, ,KUN NAS NYON MONGS DE LA RNAM RTOG CING, ,RNAM
BYANG LTA LA BYIS PA GANG CHAGS PA, ,DMIGS PA'I LTA LA RAB GNAS
DE LA NI, ,BYANG CHUB MED CING SANGS RGYAS

CHOS KYANG MED, ,GANG ZHIG SANGS RGYAS CHOS LA 'DOD SKYES PA, ,DE
LA SANGS RGYAS BYANG CHUB RING BA STE, ,YOD MIN CHOS LA 'DOD PA
BSKYED PAS NA, ,DE NI SDUG BSNGAL


@464A *, ,YONGS SU MYONG BAR 'GYUR, ,GANG ZHIG 'DOD CHAGS ZHE
SDANG MI RTOG CING, ,GTI MUG CHUNG BYAS BYANG CHUB YIN LTA BA,
,DE LA SANGS RGYAS BYANG CHUB

RING BA MIN, ,BZOD PA MCHOG KYANG MYUR DU DES 'THOB 'GYUR, ,'DUS
MA BYAS DANG 'DUS BYAS SUS MTHONG BA, ,DE NI 'KHOR BA'I CHOS LAS
GZHAR MI 'GROL, ,GANG GIS

KHAMS DE MNYAM PA NYID RTOGS PA, ,DE MYUR SKYES BU SANGS RGYAS
MCHOG TU 'GYUR, ,GANG GIS SANGS RGYAS CHOS DANG SANGS RGYAS DAG
,THAMS CAD KUN TU NAM YANG

MA MTHONG NA, ,CHOS RNAMS KUN GYIS GOS PA MED PA DE, ,BDUD BCOM
BYANG CHUB MNGON PAR 'TSANG YANG RGYA, ,SU ZHIG SEMS CAN RNAM PAR
'GROL 'DOD PA, ,

DES NI SEMS CAN KHAMS SU BLTA MI BYA, ,MA LUS SEMS CAN MYA NGAN
'DAS DANG 'DRA, ,DE LTAR SUS SHES DE NI RANG BYUNG 'GYUR, ,DGON
PA'I CHOS LA GANG ZHIG MI

SNANG ZHING, ,GRONG DU BYIN NA SPYOD LAM 'CHOS BYED PA, ,DE NI
'JIG RTEN LHAR BCAS RKUN PO STE, ,DE LA BYANG CHUB SANGS RGYAS
CHOS RNAMS MED, ,BDAG NI SANGS RGYAS

'GYUR ZHES GANG RLOM PA, ,BYIS PA DE NI GTI MUG DBANG GIS NON,
,SANGS RGYAS CHOS NI NAM MKHA' MTSUNGS PA STE, ,BLANG DANG DOR
BA'I SGRA NI DE LA MED, ,RGYAL BAS NAM


@464B YANG BYANG CHUB SANGS MA RGYAS, ,DES NI NAM YANG SEMS CAN
DKROL BA MED, ,MED PA'I CHOS RNAMS BRTAGS SHING BYIS PA RNAMS,
,SANGS RGYAS BYANG CHUB LAS NI RING BA YIN, ,

SEMS CAN 'DI DAG NYON MONGS SUS MTHONG BA, ,DE LA NYON MONGS
MTHA' YAS 'BYUNG BAR 'GYUR, ,SEMS CAN DE DAG SEMS CAN MED CES
GSUNGS, ,SEMS CAN 'DU SHES GNAS

LA BYANG CHUB MED, ,GANG GIS SEMS CAN SHIN TU GROL MTHONG ZHING,
,'DOD CHAGS ZHE SDANG GTI MUG RTAG MED LA, ,SEMS CAN ZHI ZHING
RAB ZHI RNAM ZHI BAR, ,GANG GIS SHES PA DE NI

MGON POR GYUR, ,GANG GIS SEMS CAN SEMS CAN MED MA MTHONG, ,YANG
DAG NYID DU SANGS RGYAS CHOS MA DMIGS, ,JI LTAR SEMS CAN DE BZHIN
SANGS RGYAS ZHES, ,DE LTAR SUS SHES

DE NI MGON POR GYUR, ,NYON MONGS RTOG NA NYON MONGS YOD PAR
'GYUR, ,TSUL BZHIN LAM SEMS DE BZHIN NYON MONGS YOD, ,NYON MONGS
LAM DU NA MA YANG MA BRTAGS NA, ,DES NI

BYANG CHUB MI RTOG SA 'THOB BO, ,STONG BA'I CHOS KYIS MI MKHAS
GANG 'JIGS PA, ,DE DAG SANGS RGYAS CHOS LAS RING BA YIN, ,STONG
NYID CHOS LA THE TSOM SU MED PA, ,DE DAG SANGS

RGYAS BYANG CHUB 'THOB PAR 'GYUR, ,BYANG CHUB MCHOG THOB PAR NI
SU 'DOD PA, ,DES NI 'DOD CHAGS CHOS LA BRTAG MI BYA, ,'DOD CHAGS
CHOS KYI MTSAN NYID GANG YIN PA, ,DE DAG


@465A *, ,SANGS RGYAS YON TAN BSAM MI KHYAB, ,GANG ZHIG SANGS
RGYAS CHOS LA MI 'JIG CING, ,SEMS DANG BYANG CHUB SKYE BA MED PA
DANG, ,SEMS DANG SANGS

RGYAS BYANG CHUB GNYIS MED PAR, ,SHES PAR GYUR NA DE NI MGON POR
'GYUR, ,SDIG SEMS MU STEGS CAN GYIS GANG BRJOD DANG, ,SANGS RGYAS
RNAMS KYIS GSUNGS GANG BKA'

STZAL PA, ,DE DAG THA DAD TSUL GYUR MED PA STE, ,DE LTAR SHES NA
DE NI MGON POR 'GYUR, ,GANG GIS BYANG CHUB MTHONG ZHING SMON BYED
PA, ,DE DANG BYANG CHUB RING STE BYANG CHUB

MED; ;SANGS RGYAS SANGS RGYAS MIN PA MI MNYAM ZHE'AM, ,SANGS
RGYAS 'DI ZHES MI RTOG MGON POR 'GYUR, ,GANG ZHIG BDAG NI SEMS
CAN 'GREL BA ZHES, ,RLOM NA

SEMS CAN 'DU SHES CHAGS RMONGS PAS, ,DMIGS PA'I LTA LA RAB GNAS
DE LA NI, ,BYANG CHUB MED CING SANGS RGYAS CHOS KYANG MED, ,'DOD
CHAGS NANG DANG PHYI NA MI

GNAS TE, ,PHYOGS DANG PHYOGS MTSAMS GANG NA'ANG YOD PA MIN, ,CHOS
RNAMS YOD MIN RNAM PAR BRTAG BYAS SHING, ,BYIS PA 'DOD CHAGS 'DU
SHES DE LTAR RMONGS,,

SGYU MA SMIG RGYU BRAG CA LTA BU STE, ,MO GSHAM BU DANG RMI LAM
'DRA BA NI, ,NYON MONGS 'DI DAG THAMS CAD DMIGS SU MED, ,BYIS PA
DE LTAR MI SHES RNAM PAR RMONGS, ,'DUS


@465B BYAS CHOS DANG 'DUS MA BYAS KYI CHOS, ,DE DAG THA DAD GNYIS
SU NAM YANG MED, ,GANG LA GRANGS DANG BGRANG DU MED PA DAG ,DE YI
TSUL GYIS GNYIS SU MED PAR 'JUG ,BYIS PA

GANG ZHIG BYANG CHUB SEMS RLOM ZHING, ,SANGS RGYAS 'GYUR ZHES
RLOM SEMS BYED GYUR NA, ,CHOS KYI DNGOS NYID PHYAG RGYA 'DI BOR
BAS, ,DE LA SANGS RGYAS CHOS DANG BYANG CHUB MED, ,

SMRA LA GANG DGA' YONGS RTOG SPYOD YUL CAN, ,SMRA BA'I DON LA
RNAM PAR MI SEMS SHING, ,MING DANG LEGS LA DE BZHIN CHAGS GYUR
PA, ,DE DAG BYANG CHUB 'GYUR BA THE TSOM YOD, ,

LTA BA'I RNAM PA BYANG CHUB GNYIS MED GSUNGS, ,MING DANG YI GE
GRANGS DANG SKAD 'JUG PAS, ,MI MKHAS GANG GIS CHOS 'DI MA RTOGS
PA, ,DE DAG SANGS RGYAS BYANG CHUB RING BAR

GNAS, ,MING LA CHAGS SHING SMRA LA DGA' BA DANG, ,BDAG TU LTA LA
GANG ZHIG GNAS GYUR CING, ,'DOD PA CHUNG DANG CHOG SHES RNAM
BRTAGS PAS, ,'DOD PA'I DBANG GIS DA DUNG

DE 'DUG GO ,'DOD CHAGS CHOS LAS SHED SKYES GANG 'BROS PA, ,DE NI
'DOD CHAGS CHOS LAS GZHAR MI 'GROL, ,GANG GIS YANG DAG 'DOD CHAGS
CHOS SHES NA, ,'DOD CHAGS

BRAL BA'I 'DOD CHAGS CHOS SHES 'GYUR, ,YUN RING DUS SU TSUL
KHRIMS BSRUNG BYAS SHING, ,BSKAL BA BYE BAR BSAM GTAN BSKYED BYAS
KYANG, ,YANG DAG NYID MTHA' 'DI NI


@466A *, ,MI RTOGS NA, ,BSTAN PA 'DI LA DE DAG BLO YOD MIN, ,CI
YANG MA YIN CHOS 'DI SUS SHES PA, ,NAM YANG DE NI CHOS KUN CHAGS
MI 'GYUR, ,TSUL

KHRIMS 'CHAL DANG TSUL KHRIMS RNAM PA RTAGS PAS, ,BYIS PAS DMIGS
PA'I SPYOD YUL THAR MI 'GYUR, ,TSUL KHRIMS TSUL KHRIMS MED PAR
SUS SHES SHING, ,TSUL KHRIMS

'CHAL DANG TSUL KHRIMS TSUL GCIG CES, ,TSUL KHRIMS NGANG TSUL DE
LTAR SUS SHES PA, ,TSUL KHRIMS 'CHAL PA DE LA NA MA YANG MED,
,CHOS RGYAL CHOS LA RTOG PAR

MA GYUR NA, ,THABS KYI SA LA SEMS CAN RNAMS 'DUL ZHING, ,BYANG
CHUB ZAG MED ZHI BA 'DI LA YANG, ,TSUL GCIG CHOS KYIS SEMS CAN
'DZUD PA YIN, ,CHOS RGYAL DAM

PA'I CHOS 'DI MI G-YO ZHING, ,DNGOS MED MTSAN NYID MED LA TSUL
GCIG PAR, ,NGO BO NYID KYIS STONG CHOS MA THOS PAS, ,G-YANG SA
CHEN POR BYIS PA DE DANG LTUNG,,

CHOS 'DI THOS SHING MI DNGANG GANG GYUR PA'I, ,'DOD PA'I YON TAN
LNGA CHAGS KHYIM PA'ANG SLA'I, ,BSTAN PA 'DI LA RAB TU BYUNG GYUR
CING, ,DMIGS LTA SBYANGS PA'I YON

TAN RLOM PA MIN, ,PHYOGS BCU KUN NA SANGS RGYAS RANG BYUNG BA,
,'JIG RTEN DON MDZAD GANG DAG BZHUGS PA RNAMS, ,DE DAG KUN GYIS
NAM MKHA' MTSUNGS PA'I CHOS, ,


@466B G-YO BA MED SHES BYANG CHUB 'GYUR ZHES GSUNGS, ,MI MKHAS
GANG RNAMS MI SDUG BSGOM SEMS SHING, ,CHOS RAB 'DI THOS 'JIGS PAR
'GYUR BA DAG ,RTAG PAR SDUG BSNGAL

CHE DANG LDAN GYUR CING, ,BSKAL BA BYE BA MANG POR SDUG BSNGAL
'GYUR, ,TSIGS SU BCAD PA BSTAN PA 'DI BSHAD PA'I TSE, LHA'I BU
STONG PHRAG SUM CU RTZA GNYIS KYIS MI SKYE BA'I CHOS

LA BZOD PA THOB BO, ,DGE SLONG STONG PHRAG BRGYAD CU NYE BAR LEN
PA MED PAR ZAG PA LAS SEMS RNAM PAR GROL LO, ,BYANG CHUB SEMS
DPA' RGYAL BA'I BLO GROS KYANG 'CHI BA'I DUS

BGYIS NAS DOG SA'I SGO PHYE STE, SEMS CAN DMYAL BA CHEN POR LTUNG
NGO, ,DE SUG LAS KYI SGRIB PA DES BSKAL PA BYE BA KHRAG KHRIG
BRGYA PHRAG STONG DU SEMS CAN DMYAL BA CHEN PO

DAG TU SDUG BSNGAL TSA ZHING RTZUB LA YID DU MI 'ONG BA'I TSOR BA
MI ZAD PA MYONG BAR GYUR TO, ,TSE RABS BRGYA STONG PHRAG BDUN CU
RTZA BZHIR MI SNYAN PAR BRJOD PA THOB PAR GYUR

TO; ;BSKAL PA BRGYA STONG MANG POR DE BZHIN GSHEGS PA'I MTSAN
TZAM YANG MA THOS PAR GYUR TO, ,DE DE NAS SLAD KYIS DE BZHIN
GSHEGS PA GZHAN DANG, GZHAN DAG

DANG MJAL TE, DE DAG GI BSTAN PA LA RAB TU BYUNG NAS MNGON PAR
MOS PAR MA GYUR TE, TSE RABS STONG PHRAG BDUN CU RTZA DRUG RAB TU
BYUNG BA LAS SLAR BABS PAR GYUR TO, ,


@467A *, ,SUG LAS KYI SGRIB PA DE NYID KYI LHAG MAS TSE RABS
STONG PHRAG MANG POR DBANG PO RTUL BOR GYUR TO, ,BCOM LDAN 'DAS,
DE'I TSE BYANG CHUB SEMS

DPA' DGE SLONG CHOS SMRA BA RAB TU DGA' BA'I DBANG PO ZHES BGYI
BA BYUNG BA DE NI BLA NA MED PA YANG DAG PAR RDZOGS PA'I BYANG
CHUB TU MNGON PAR RDZOGS PAR SANGS RGYAS TE, DA

LTAR BZHUGS SHING 'TSO GZHES CHOS KYANG STON TO, ,SHAR PHYOGS KYI
'JIG RTEN GYI KHAMS BYE BA BRGYA STONG 'DAS PA NA, SANGS RGYAS
KYI ZHING RIN CHEN SNA TSOGS KYI 'JIG

RTEN GYI KHAMS NA DE BZHIN GSHEGS PA DGRA BCOM PA YANG DAG PAR
RDZOGS PA'I SANGS RGYAS GZI BRJID SDUG CING DRI MA MED LA NYI ZLA
ZIL GYIS GNON PA BZHUGS SHING

'TSO GZHES CHOS KYANG STON TE, BCOM LDAN 'DAS, DGE SLONG RGYAL
BA'I BLO GROS ZHES BGYI BAR GANG GYUR BA DE NI BDAG NYID DE'I TSE
DE'I DUS NA, DGE SLONG RGYAL BA'I BLO GROS

ZHES BGYI BAR GYUR TE, BCOM LDAN 'DAS, BDAG GIS DE'I TSE TSUL 'DI
MA 'TSAL BAS DE LTA BU'I SDUG BSNGAL MYONG BAR GYUR TO, ,BCOM
LDAN 'DAS, BDAG NI DE 'DRA

BA'I GNAS SU GYUR TE, DE LTA BU'I SDUG BSNGAL MA MCHIS PA'I SDUG
BSNGAL, YONGS SU BRTAGS PA'I SDUG BSNGAL, PHYIN CI LOG GI SDUG
BSNGAL RNAM PA DE LTA BU MYONG BAR


@467B GYUR TO, ,BCOM LDAN 'DAS, DE LTA LAGS PAS BYANG CHUB SEMS
DPA'I THEG PA LA ZHUGS PA'AM, NYAN THOS KYI THEG PA LA ZHUGS PA
GANG YANG RUNG STE, DE LTA BU'I SUG LAS KYI SGRIB

PA MI 'TSAL ZHING, DE LTA BU'I SDUG BSNGAL MI 'TSAL NA DES DAM
PA'I CHOS SPANG BAR MI BGYI'O, ,DAM PA'I CHOS LA DPYAD BAR MI
BGYI'O, ,CHOS GANG LA'ANG KHONG KHRO BAR MI BGYI'O, ,

DE NAS BCOM LDAN 'DAS KYIS 'JAM DPAL GZHON NUR GYUR PA LA 'DI
SKAD CES BKA' STZAL TO, ,'JAM DPAL, TSIGS SU BCAD PA DE THOS PAS
KHYOD LA KHYAD PAR CI ZHIG

TU GYUR, GSOL PA, BCOM LDAN 'DAS, TSIGS SU BCAD PA DE THOS PAS
SUG LAS KYI SGRIB PA DE LAS LANGS NAS GANG DANG, GANG DU SKYES PA
DE DANG, DE DAG TU'ANG ZAB MO'I BZOD

PA CAN, NGES PA'I BZOD PA CAN DU GYUR TE, CHOS ZAB MO STON PA LA
MKHAS PAR GYUR TO, ,BCOM LDAN 'DAS KYIS BKA' STZAL PA, 'JAM DPAL,
SU'I MTHUS KHYOD KYIS DE LTAR

YUN RING PO NA MNGON PAR 'DU BYAS PA'I LAS KYI SGRIB PA RJES SU
DRAN, 'JAM DPAL GYIS GSOL PA, BCOM LDAN 'DAS, BYANG CHUB SEMS
DPA' RNAMS NI CI SEMS, CI SMRA,

RJES SU CI DRAN YANG DE DAG THAMS CAD DE BZHIN GSHEGS PA'I MTHU
STE, DE CI'I SLAD DU ZHE NA, BCOM LDAN 'DAS, DE BZHIN GSHEGS PA
LAS BYUNG BA NI CHOS THAMS CAD DO, ,


@468A *, ,BCOM LDAN 'DAS KYIS BKA' STZAL PA, 'JAM DPAL, DE BZHIN
GSHEGS PA'I STOBS BCU THOB PA DANG, 'DI THOS PA DE NI MTSUNGS SO,
,MI SKYE

BA'I CHOS LA BZOD PA THOB PA DANG, 'DI THOS PA DE NI MTSUNGS SO,
,'JAM DPAL GYIS GSOL PA, BDAG GIS BCOM LDAN 'DAS KYIS GSUNGS PA'I
DON 'TSAL TE, CHOS

KYI RNAM GRANGS 'DI THOS PA NI BSAM GYIS MI KHYAB BO, ,BCOM LDAN
'DAS KYIS BKA' STZAL PA, 'JAM DPAL, DE DE BZHIN TE, CHOS KYI RNAM
GRANGS 'DI THOS PA NI BSAM GYIS

MI KHYAB BO, 'ON KYANG SBYOR BA MED PA LA LA DE THOS NAS MOS PAR
MI 'GYUR DU 'ONG BA'I PHYIR RO, ,DE BZHIN GSHEGS PA LUNG MI STON
TO, ,DE NAS BCOM LDAN 'DAS LA 'JAM

DPAL GZHON NUR GYUR PA DANG, BYANG CHUB SEMS DPA' SEMS DPA' CHEN
PO BYAMS PAS 'DI SKAD CES GSOL TO, ,BCOM LDAN 'DAS, SLAD MA'I DUS
LNGA BRGYA PA

THA MA LA CI NAS KYANG CHOS KYI RNAM GRANGS 'DI RGYAS PAR 'GYUR
ZHING SKYE BO MANG PO'I SUG PAR PHYIN PAR 'GYUR BA DANG, DE LA
BDUD DAM, BDUD KYI RIS KYI LHA DAG GIS GLAGS RNYED

PAR MI 'GYUR BA DE LTAR BYIN GYIS BRLAB TU GSOL, DE NAS BCOM LDAN
'DAS KYIS CHOS KYI RNAM GRANGS 'DI BYIN GYIS BRLAB PA'I PHYIR
G-YAS G-YON DU GZIGS SO, ,BCOM


@468B LDAN 'DAS KYIS DE LTAR GZIGS MA THAG TU DE'I TSE PHYOGS
BCUR SANGS RGYAS KYI ZHING GANGG'A'I KLUNG GI BYE MA SNYED RNAM
PA DRUG TU G-YOS PAR GYUR, RAB TU G-YOS PAR GYUR, KUN

TU G-YOS PAR GYUR TO, ,DE'I TSE BCOM LDAN 'DAS KYIS CHOS KYI RNAM
GRANGS 'DI BYIN GYIS BRLAB PA MDZAD DO, ,SANGS RGYAS BCOM LDAN
'DAS GZHAN DAG GIS KYANG 'JIG RTEN

GYI KHAMS GANGG'A'I KLUNG GI BYE MA SNYED DAG NAS CHOS KYI RNAM
GRANGS 'DI BYIN GYIS BRLABS SO, ,BCOM LDAN 'DAS KYIS CHOS KYI
RNAM GRANGS 'DI BSTAN PA'I TSO PHYOGS BCU NA GANGG'A'I

KLUNG GI BYE MA JI SNYED YOD LA DE BAS KYANG SHIN TU MANG BA'I
SEMS CAN RNAMS KYIS MI SKYE BA'I CHOS LA BZOD PA THOB PAR GYUR
TO, ,GANG DAG NYAN THOS NYID LA GNAS PAR GYUR PA DANG,,

SLOB PA'I SA'AM, MI SLOB PA'I SA LA GNAS PAR GYUR PA DE DAG NI
SMOS KYANG MI SMOS SO, ,DE NAS BCOM LDAN 'DAS LA TSE DANG LDAN PA
DGA' BOS 'DI SKAD CES GSOL TO, ,BCOM

LDAN 'DAS, CHOS KYI RNAM GRANGS 'DI'I MING CI ZHES BGYI, JI LTAR
GZUNG BAR BGYI, BCOM LDAN 'DAS KYIS BKA' STZAL PA, DGA' BO, DE
BAS NA CHOS KYI RNAM GRANGS 'DI

CHOS THAMS CAD 'BYUNG BA MED PA ZHES BYA BAR ZUNGS SHIG ,BCOM
LDAN 'DAS KYIS DE SKAD CES BKA' STZAL PA DANG, 'JAM DPAL GZHON
NUR GYUR PA DANG, BYANG CHUB SEMS


@469A *, ,DPA' BYAMS PA DANG, LHA'I BU PAD MO RNAM PAR ROL PA'I
MNGON PAR SHES PA DANG, BYANG CHUB SEMS DPA'I TSOGS CHEN PO DE
DANG, DGE SLONG LNGA

[?] ,TSE DANG LDAN PA KUN DGA' BO DANG, LHA DANG, MI DANG, LHA MA
YIN DANG, DRI ZAR BCAS PA'I 'JIG RTEN BCOM LDAN 'DAS KYIS GSUNGS
PA LA

[?] DGA'O, ,'PHAGS PA CHOS THAMS CAD 'BYUNG BA MED PA ZHES BYA BA
THEG PA CHEN PO'I MDO RDZOGS SO,, ,,LO TZ'A BA BANDE RIN CHEN
'CHOS

[?] GTAN LA PHAB PA,, ,,
