@130B ,,RGYA GAR SKAD DU, A'ARYA BUDDHA
AA NU SMRi TI, BOD SKAD DU, 'PHAGS PA SANGS RGYAS RJES SU DRAN
PA, SANGS RGYAS DANG, BYANG CHUB SEMS DPA'

THAMS CAD LA PHYAG 'TSAL LO, ,'DI LTAR SANGS RGYAS BCOM LDAN 'DAS
DE NI DE BZHIN GSHEGS PA DGRA BCOM PA YANG DAG PAR RDZOGS PA'I
SANGS RGYAS, RIG PA DANG, ZHABS SU

LDAN PA, BDE BAR GSHEGS PA, 'JIG RTEN MKHYEN PA, SKYES BU 'DUL
BA'I KHA LO SGYUR BA BLA NA MED PA, LHA DANG MI RNAMS KYI STON
PA, SANGS RGYAS BCOM LDAN 'DAS SO, ,DE BZHIN

GSHEGS PA DE DAG NI BSOD NAMS DAG GI RGYU MTHUN PA, DGE BA'I RTZA
BA RNAMS CHUD MI ZA BA, BZOD PAS BRGYAN PA, BSOD NAMS KYI GTER
RNAMS KYI GZHI, DPE BYAD BZANG PO RNAMS KYIS

SPRAS PA, MTSAN RNAMS KYI ME TOG RGYAS PA, SPYOD YUL RAN PAR
MTHUN PA, MTHONG NA MI MTHUN PA MED PA, DAD PAS MOS PA RNAMS
MNGON PAR DGA' BA, SHES RAB ZIL GYIS MI NON PA,

STOBS RNAMS LA BRDZI BA MED PA, SEMS CAN THAMS CAD KYI STON PA,
BYANG CHUB SEMS DPA' RNAMS KYI YAB, 'PHAGS PA'I GANG ZAG RNAMS
KYI RGYAL PO, MYA NGAN LAS 'DAS PA'I GRONG

KHYER DU 'GRO BA RNAMS KYI DED DPON, YE SHES DPAG TU MED PA,
SPOBS PA BSAM GYIS MI KHYAB PA, GSUNG RNAM PAR DAG PA, DBYANGS
SNYAN PA, SKU BYAD LTA BAS CHOG MI SHES PA, SKU MTSUNGS


@131A *, ,PA MED PA, 'DOD PA DAG GIS MA GOS PA, GZUGS DAG GIS NYE
BAR MA GOS PA, GZUGS MED PA DAG DANG MA 'DRES PA, SDUG BSNGAL LAS
RNAM PAR GROL BA

PHUNG PO DAG LAS RAB TU RNAM PAR GROL PA, KHAMS RNAMS DANG MI
LDAN PA, SKYE MCHED RNAMS BSDAMS PA, MDUD PA RNAMS SHIN TU BCAD
PA, YONGS SU GDUNG BA DAG LAS RNAM

PAR GROL BA, SRED PA LAS SHIN TU GROL BA, CHU BO LAS BRGAL BA, YE
SHES YONGS SU RDZOGS PA, 'DAS PA DANG, MA BYON PA DANG, DA LTAR
BYUNG BA'I SANGS RGYAS BCOM LDAN 'DAS

RNAMS KYI YE SHES LA GNAS PA, MYA NGAN LAS 'DAS PA LA MI GNAS PA,
YANG DAG PA NYID KYI MTHA' LA GNAS PA, SEMS CAN THAMS CAD LA
GZIGS PA'I SA LA BZHUGS PA STE,

'DI DAG NI DE BZHIN GSHEGS PA'I YE SHES YANG DAG PA'I CHE BA'I
YON TAN YIN NO, ,'PHAGS PA SANGS RGYAS RJES SU DRAN PA RDZOGS
SO,, 
