@102A ,,RGYA GAR SKAD
DU, A'ARYA MA H'A PRA TI H'ARYA NI RA DE SHA N'A MA

MA H'A YA NA S'U TRA, BOD SKAD DU, 'PHAGS PA CHO 'PHRUL CHEN PO
BSTAN PA ZHES BYA BA THEG PA CHEN PO'I MDO, BAM PO DANG PO, SANGS
RGYAS DANG, BYANG CHUB SEMS DPA' THAMS CAD LA

PHYAG 'TSAL LO, ,'DI SKAD BDAG GIS THOS PA'I DUS GCIG NA, BCOM
LDAN 'DAS MNYAN YOD NA RGYAL BU RGYAL BYED KYI TSAL MGON MED ZAS
SBYIN GYI KUN DGA' RA BA NA DGE

SLONG STONG NYIS BRGYA LNGA BCU'I DGE SLONG GI DGE 'DUN CHEN PO
DANG, BYANG CHUB SEMS DPA' BRGYAD STONG DANG THABS GCIG TU BZHUGS
SO, ,DE NAS LHA'I BU DED DPON ZHES BYA


@102B BA 'KHOR DE NYID DU 'DUS PAR GYUR TE 'DUG GO ,'JAM DPAL
GZHON NUR GYUR PA YANG 'KHOR DE NYID DU 'DUS PAR GYUR TE 'DUG GO,
DE NAS BCOM LDAN 'DAS LA LHA'I BU DED DPON GYIS

'DI SKAD CES GSOL TO, ,BCOM LDAN 'DAS, DE BZHIN GSHEGS PA CHO
'PHRUL DU ZHIG GIS SEMS CAN RNAMS 'DUL BAR MDZAD LAGS, BCOM LDAN
'DAS KYIS BKA' STZAL

PA; LHA'I BU, NGA NI CHO 'PHRUL RNAM PA GSUM GYIS SEMS CAN RNAMS
'DUL BAR BYED DO, ,GSUM GANG ZHE NA, 'DI LTA STE, KUN BRJOD PA'I
CHO 'PHRUL DANG, RJES SU BSTAN PA'I CHO 'PHRUL

DANG; RDZU 'PHRUL GYI CHO 'PHRUL LO, ,DE LA DE BZHIN GSHEGS PA'I
KUN BRJOD PA'I CHO 'PHRUL DE GANG ZHE NA, THOGS PA MED PA'I YE
SHES KYIS MA 'ONGS PA'I DUS GZIGS PA GANG YIN PA DANG, SEMS

CAN THAMS CAD KYI SEMS KYI SPYOD PA MKHYEN CING GZIGS PA DANG,
DKON MCHOG GSUM PO DAG LA MA DAD PA RNAMS DAD PAR MDZAD PA DANG,
LAS KYI RNAM PAR SMIN PA LA 'JUG PA MKHYEN PA

DANG; DE BZHIN GSHEGS PAS GANG ZAG GANG LA DA LTAR BYUNG BA NA
NYES PAR SPYAD PA'I GZHI NGAN SONG DANG, NGAN 'GRO GANG YANG RUNG
BA DAG TU SKYE BAR 'GYUR BA DE DAG NI DE KHO NA BZHIN DU 'GYUR

GYI; GZHAN DU MA YIN NO ZHES KUN BRJOD PAR MDZAD PA DANG, GANG
ZAG DE SNGON DGE BA'I RTZA BA YANG DAG PAR BLANGS PA'I RGYUS NGAN
SONG RNAMS LAS THAR NAS LHA DANG MI DAG TU SKYE BAR 'GYUR


@103A *, ,ZHING THEG PA GANG GIS NGES PAR 'BYUNG BAR 'GYUR BA
DANG, YANG NA NYAN THOS KYI THEG PA'AM, YANG NA RANG SANGS RGYAS
KYI THEG PA'AM, YANG NA THEG PA CHEN POS NGES

PAR 'BYUNG BAR 'GYUR BA DANG, DE BZHIN DU BDE BA DANG SDUG BSNGAL
MYONG BAR 'GYUR BA DANG, BSKAL PA JI SNYED GCIG GIS NGES PAR
'BYUNG BAR 'GYUR BA DANG, SPYOD PA JI LTA BUS SANGS RGYAS

BCOM LDAN 'DAS JI SNYED CIG MTHONG BAR 'GYUR ZHING, MNYES PAR
BYED PAR 'GYUR BA DE DAG THAMS CAD DE BZHIN GSHEGS PAS RAB TU
MKHYEN TO, ,MKHYEN NAS KYANG DE NI DE KHO NA

BZHIN DU 'GYUR GYI, GZHAN DU MA YIN NO ZHES DE KHO NA BZHIN DU
KUN BRJOD PAR MDZAD PA DANG, GANG ZAG GANG DGE BA'I RTZA BA YANG
DAG PAR BLANGS PA'I RGYUS 'DOD PA'I KHAMS RNAMS SU SKYE

BAR 'GYUR BA DANG, GZUGS KYI KHAMS DANG, GZUGS MED PA'I KHAMS KYI
SKYE MCHED GANG YANG RUNG BA DAG TU SKYE BAR 'GYUR BA DE YANG DE
BZHIN GSHEGS PAS RAB TU MKHYEN TO, ,THEG

PA GANG GIS NGES PAR 'BYUNG BAR 'GYUR BA DANG, BSKAL PA JI SNYED
CIG GIS NGES PAR 'BYUNG BAR 'GYUR BA DANG, SPYOD PA JI LTA BUS
SANGS RGYAS BCOM LDAN 'DAS JI SNYED CIG MTHONG

BAR 'GYUR ZHING, MNYES PAR BYED PAR 'GYUR BA DE DAG THAMS CAD
KYANG DE BZHIN GSHEGS PAS RAB TU MKHYEN TO, ,MKHYEN NAS KYANG DE
KHO NA BZHIN DU KUN BRJOD CING LUNG STON PAR


@103B MDZAD PA DANG, DGE BA'AM, MI DGE BA'AM, DMAN PA'AM, BAR
MA'AM, MCHOG GAM, THA NA SEMS BSKYED PA GCIG KYANG MI 'DA' STE,
DE NI DE BZHIN GSHEGS PA'I KUN BRJOD PA'I CHO

'PHRUL YIN NO, ,DE LA DE BZHIN GSHEGS PA'I RJES SU BSTAN PA'I CHO
'PHRUL GANG ZHE NA, BSLAB PA BSRUNG BA'I DON GYI PHYIR RJES SU
STON PAR MDZAD PA GANG YIN PA STE, 'DI NI BYA BA'O, ,'DI

NI BYA BA MA YIN PA'O, ,'DI NI BSTEN PAR BYA BA MA YIN PA'O, ,'DI
NI BSGRUB PA'O, ,'DI NI LOG PAR BSGRUB PA'O, ,CHOS 'DI DAG NI KUN
NAS NYON MONGS PA'I CHA DANG MTHUN PA'O, ,CHOS 'DI DAG

NI RNAM PAR BYANG BA'I CHA DANG MTHUN PA'O ZHES DE LTAR YON TAN
THAMS CAD YANG DAG PAR BLANG BA RJES SU STON PA DANG, MI DGE BA
THAMS CAD SPANG BA RJES SU STON PA DANG, DGE BA'I LAM GYI TSOGS

THAMS CAD RJES SU STON PA DANG, LAM 'DI NI NYAN THOS KYI THEG PA
YONGS SU RDZOGS PAR 'GYUR BA'O, ,LAM 'DI NI RANG SANGS RGYAS KYI
THEG PA YONGS SU RDZOGS PAR 'GYUR BA'O, ,LAM

'DI NI THEG PA CHEN PO YONGS SU RDZOGS PAR 'GYUR BA'O ZHES RJES
SU STON PA GANG YIN PA STE, DE DAG JI SKAD BSTAN PA BZHIN DU
BSGRUBS NA GNAS GANG YIN PA DE RJES SU 'THOB PAR MI

'GYUR BA NI GNAS MA YIN, SKABS MA YIN TE, DE NI GNAS MED DO, ,LAS
'DI YANG DAG PAR BLANGS NA NI SEMS CAN DMYAL BA RNAMS SU KHRID
PAR BYED DO, ,LAS 'DI YANG DAG PAR


@104A *, ,BLANGS NA NI DUD 'GRO'I SKYE GNAS RNAMS SU KHRID PAR
BYED DO, ,LAS 'DI YANG DAG PAR BLANGS NA NI GSHIN RJE'I 'JIG RTEN
RNAMS SU KHRID PAR BYED DO, ,LAS 'DI

YANG DAG PAR BLANGS NA NI LHA RNAMS SU KHRID PAR BYED DO, ,LAS
'DI GANG DAG PAR BLANGS NA NI MI RNAMS SU KHRID PAR BYED DO, ,DE
LA GANG DAG MI DGE BA SPANGS NA DGE BA YANG DAG PAR

BLANG BA'I PHYIR 'JUG PA DANG, 'PHAGS PA'I LAM DU 'JUG PA DE DAG
NI LHA DANG MI RNAMS SU SKYES NAS RIM GYIS YONGS SU MYA NGAN LAS
'DAS PA'I CHOS CAN DU 'GYUR BA DANG, TSUL DE

LTA BUS KHA NA MA THO BA MED PA DANG, RMONGS PA MED PA'I RJES SU
STON PAR MDZAD PA GANG YIN PA STE, DE NI DE BZHIN GSHEGS PA'I
RJES SU BSTAN PA'I CHO 'PHRUL YIN NO, ,DE LA DE BZHIN

GSHEGS PA'I RDZU 'PHRUL GYI CHO 'PHRUL GANG ZHE NA, GANG DAG RDZU
'PHRUL GYIS 'DUL BA'I SEMS CAN NGA RGYAL DANG, RGYAGS PA DANG,
DREGS PAS BCOM PA RNAMS LA RDZU 'PHRUL GYI CHO

'PHRUL KUN TU STON PAR MDZAD DE, 'DI LTA STE, GCIG TU GYUR NAS DU
MAR 'GYUR RO, ,DU MAR GYUR NAS GCIG TU 'GYUR RO, ,SNANG BAR 'GYUR
ZHING MI SNANG BAR 'GYUR RO, ,RTZIG PA

LA YANG THAD KAR 'GRO'O, ,RA BA LA YANG MI THOGS PAR THAD KAR
'GRO'O, ,RI LA YANG MI THOGS PAR THAD KAR 'GRO'O, ,SA LA STENG DU
'BYUNG BA DANG BYE'U ZUL BYED DE, DPER NA, CHU LA


@104B BYA BA BZHIN NO, ,CHU LA YANG MI NUB PAR 'GRO STE, DPER NA,
SA LA BYA BA BZHIN NO, ,NAM MKHA' LA YANG 'GRO STE, DPER NA, 'DAB
CHAGS BYA BZHIN NO, ,LUS KYI STOD NAS ME 'BAR BAR BYED

CING LUS KYI SMAD NAS CHU'I RGYUN 'BAB PAR BYED DO, ,LUS KYI SMAD
NAS ME 'BAR BAR BYED CING LUS KYI STOD NAS CHU'I RGYUN 'BAB PAR
BYED DO, ,NYI MA DANG, ZLA BA 'DI GNYIS 'DI LTAR RDZU 'PHRUL

CHE BA; 'DI LTAR MTHU CHE BA, 'DI LTAR GZI BRJID CHE BA LA YANG
LAG PAS 'DZIN CING KUN TU NYUG PAR BYED DO, ,TSANGS PA'I 'JIG
RTEN GYI BAR DU YANG LUS KYIS DBANG BSGYUR RO, ,STONG GSUM

GYI STONG CHEN PO'I 'JIG RTEN GYI KHAMS 'DI YANG KUN TU 'BAR BAR
STON TE, SEMS CAN YONGS SU SMIN PAR BYA BA'I PHYIR RDZU 'PHRUL
GYI RNAM PAR 'PHRUL BA'I KHYAD PAR CI DANG CI LTA BUS SEMS

CAN RNAMS 'DUL BAR 'GYUR BA DE DANG DE LTA BU'I RDZU 'PHRUL GYI
RNAM PA DAG MNGON PAR SGRUB PAR BYED DE, DE NI DE BZHIN GSHEGS
PA'I RDZU 'PHRUL GYI CHO 'PHRUL YIN NO, ,LHA'I BU, NGA NI CHO

'PHRUL GSUM PO DE DAG GIS SEMS CAN RNAMS 'DUL BAR BYED DO, ,DE
NAS BCOM LDAN 'DAS LA LHA'I BU DED DPON GYIS 'DI SKAD CES GSOL
TO, ,BCOM LDAN 'DAS, CHO 'PHRUL DE

DAG MA LAGS PA'I CHO 'PHRUL DAM PA GZHAN CI ZHIG MNGA' LAGS SAM,
BCOM LDAN 'DAS KYIS BKA' STZAL PA, LHA'I BU, YOD DO, ,DE NAS BCOM
LDAN 'DAS KYIS 'JAM DPAL


@105A *, ,GZHON NUR GYUR PA LA BKA' STZAL PA, 'JAM DPAL, CHO
'PHRUL BSTAN PA'I CHOS KYI RNAM GRANGS GANG THOS NA ZAB MO LA
SPYOD PA'I BYANG CHUB SEMS DPA'

SEMS DPA' CHEN PO RNAMS BZOD PA THOB PAR 'GYUR BA DANG, BDUD KYI
PHYOGS KYANG SHIN TU TSAR GCAD PAR 'GYUR BA DANG, DE BZHIN GSHEGS
PA RNAMS KYI BYANG CHUB 'DI YANG

YUN RING DU GNAS PAR 'GYUR BA'I CHO 'PHRUL BSTAN PA ZHES BYA BA'I
CHOS KYI RNAM GRANGS LA KHYOD SPOBS PAR GYIS SHIG, DE SKAD CES
BKA' STZAL PA DANG, BCOM LDAN 'DAS LA

'JAM DPAL GZHON NUR GYUR PAS 'DI SKAD CES GSOL TO, ,BCOM LDAN
'DAS, DE BZHIN GSHEGS PA NI BZHED NA STONG GSUM GYI STONG CHEN
PO'I 'JIG RTEN GYI KHAMS KYI RGYA

MTSO CHEN PO'I CHAB KYI PHUNG PO GANG LAGS PA DE THAMS CAD PHYAG
GI KHYOR BA YA GCIG TU STZAL KYANG CHAB KYI SEMS CAN RNAMS LA
YANG GNOD PAR MI 'GYUR TE, BCOM LDAN 'DAS

DE BZHIN GSHEGS PA LA NI CHO 'PHRUL 'DI MNGA' LAGS SO, ,YANG 'DI
NI CHO 'PHRUL DAM PA LAGS TE, GANG DE BZHIN GSHEGS PAS BRJOD DU
MA MCHIS PA DANG, YI GE MA MCHIS

PA DANG, BSNYAD DU MA MCHIS PA DANG, SKYE BA MA MCHIS PA DANG,
'BYUNG BA MA MCHIS PA DANG, MING MA MCHIS PA DANG, MTSAN MA MA
MCHIS PA DANG, SGRA MA MCHIS PA DANG, DBYANGS


@105B MA MCHIS PA DANG, TSIG GI LAM MA MCHIS PA DANG, RGYU MTSAN
MA MCHIS PA DANG, MTSAN NYID MA MCHIS PA DANG, SPYOD PA MA MCHIS
PA DANG, RGYU BA MA MCHIS PA DANG, KUN TU 'BYUNG BA MA

MCHIS PA DANG, RNAM PAR RIG PA MA MCHIS PA DANG, 'DUS MA BGYIS PA
DANG, SEMS DANG YID DANG RNAM PAR SHES PA DANG BRAL BA DANG, THA
SNYAD THAMS CAD YANG DAG PAR CHAD PA DANG,

ZHI BA DANG, BYANG BA DANG, PHRA BA DANG, MTHONG BAR DKA' BA
DANG, RTAG TU MA MCHIS PA DANG, RTOG GE'I SPYOD YUL MA LAGS PA'I
CHOS MNGON PAR RDZOGS PAR SANGS RGYAS NAS, YI GE

DANG; NGES PA'I TSIG DANG, BRDA DANG, THA SNYAD KYI LAM DE DANG
DE DAG GIS CHOS DE DAG GZHAN DAG LA RNAM PAR RIG PAR MDZAD PA DE
NI DE BZHIN GSHEGS PA'I CHO 'PHRUL CHEN PO LAGS

SO; ;LHA DANG BCAS PA'I 'JIG RTEN GYIS DE'I GTING MI RTOGS SHING,
DMIGS PA DANG, MTSAN MA DANG, YONGS SU RTOG PA DANG BCAS PA'I DGE
SBYONG DANG, BRAM ZE THAMS CAD DNGANG

ZHING 'JUG PAR MI 'GYUR BA DE YANG DE BZHIN GSHEGS PA'I CHO
'PHRUL CHEN PO LAGS SO, ,BCOM LDAN 'DAS, GZHAN YANG DE BZHIN
GSHEGS PA NI BZHED NA STONG GSUM GYI STONG CHEN

PO 'JIG RTEN GYI KHAMS 'DI ZHAL GYI SGOR STZAL KYANG GLING CHEN
PO BZHI PA'I SEMS CAN RNAMS DANG, DGUNG ZLA DANG, GDUGS DAG DANG,
KHOR YUG RNAMS DANG, RI DANG, SHING GEL


@106A *, ,PA DANG, SMAN DANG, NAGS TSAL RNAMS LA YANG SGRIB PAR
MI 'GYUR BA DANG, SLAR PHYUNG STE GNAS JI LTA BA BZHIN DU BKOD
KYANG SEMS CAN RNAMS KYANG 'DI LTAR

BDAG CAG YUL GANG DU BKOD PA DANG, BDAG CAG YUL GANG NAS BTON PA
YANG MI 'TSAL TE, BCOM LDAN 'DAS, DE YANG DE BZHIN GSHEGS PA'I
CHO 'PHRUL CHEN PO LAGS SO, ,

'DI NI CHO 'PHRUL CHEN PO DAM PA LAGS TE, GANG DE BZHIN GSHEGS
PAS BRJOD DU MA MCHIS PA DANG, YI GE MA MCHIS PA DANG, BSNYAD DU
MA MCHIS PA DANG, MING MA MCHIS PA DANG,

MTSAN MA MA MCHIS PA DANG, DE BZHIN DU SBYAR TE, SEMS DANG YID
DANG RNAM PAR SHES PA DANG BRAL BA DANG, THA SNYAD THAMS CAD YANG
DAG PAR CHAD PA DANG, ZHI BA DANG, BYANG BA

DANG; PHRA BA DANG, MTHONG BAR DKA' BA DANG, BRTAG TU MA MCHIS PA
DANG, RTOG GE'I SPYOD YUL MA LAGS PA'I BAR GYI CHOS THAMS CAD
MNGON PAR RDZOGS PAR SANGS RGYAS NAS, YI

GE DANG, NGES PA'I TSIG DANG, BRDA DANG, THA SNYAD KYI LAM DE
DANG DE DAG GIS CHOS DE BSTAN PA DE YANG DE BZHIN GSHEGS PA'I CHO
'PHRUL CHEN PO LAGS SO, ,BCOM LDAN 'DAS,

GZHAN YANG GANG DAG DE BZHIN GSHEGS PA'I SKU DANG LDAN PA'I CHO
'PHRUL DE DAG THAMS CAD NI MTSAN MA'I DNGOS PO DANG BCAS PA'I
SEMS CAN RNAMS KUN NAS 'DREN PAR MDZAD


@106B PA LAGS SO, ,'DI YANG DE BZHIN GSHEGS PA'I CHO 'PHRUL CHEN
PO LAGS TE, 'DI LTA STE, BDAG MA MCHIS PA LA BDAG TU THA SNYAD
'DOGS PA DANG, SEMS CAN MA MCHIS PA LA SEMS CAN DU THA

SNYAD 'DOGS PA DANG, SROG MA MCHIS PA LA SROG TU THA SNYAD 'DOGS
PA DANG, GSO BA MA MCHIS PA LA GSO BAR THA SNYAD 'DOGS PA DANG,
GANG ZAG MA MCHIS PA LA GANG ZAG TU THA SNYAD 'DOGS PA

DANG; SHED LAS SKYES PA MA MCHIS PA LA SHED LAS SKYES SU THA
SNYAD 'DOGS PA DANG, SHED BU MA MCHIS PA LA SHED BUR THA SNYAD
'DOGS PA DANG, MING MA MCHIS PA LA MING DU THA SNYAD 'DOGS

PA DANG, GZUGS MA MCHIS PA LA GZUGS SU THA SNYAD 'DOGS PA DANG,
TSOR BA MA MCHIS PA LA TSOR BAR THA SNYAD 'DOGS PA DANG, 'DU SHES
MA MCHIS PA LA 'DU SHES SU THA SNYAD 'DOGS

PA DANG, 'DU BYED RNAMS MA MCHIS PA LA 'DU BYED RNAMS SU THA
SNYAD 'DOGS PA DANG, RNAM PAR SHES PA MA MCHIS PA LA RNAM PAR
SHES PAR THA SNYAD 'DOGS PA DANG, PHUNG PO MA MCHIS PA

LA PHUNG POR THA SNYAD 'DOGS PA DANG, KHAMS MA MCHIS PA LA KHAMS
SU THA SNYAD 'DOGS PA DANG, SKYE MCHED MA MCHIS PA LA SKYE MCHED
DU THA SNYAD 'DOGS PA DANG, MIG STONG ZHES BGYI BA THA

SNYAD 'DOGS KYANG MIG NI 'DI SNYAM DU BDAG STONG NGO SNYAM DU MI
SEMS PA DANG, GZUGS STONG NGO ZHES BGYI BAR THA SNYAD 'DOGS KYANG
GZUGS NI 'DI SNYAM DU BDAG STONG NGO SNYAM DU MI SEMS


@107A *, ,PA DANG, MIG GI RNAM PAR SHES PA STONG ZHES BGYI BAR
THA SNYAD 'DOGS KYANG MIG GI RNAM PAR SHES PA NI 'DI SNYAM DU
BDAG STONG NGO SNYAM DU MI SEMS PA DANG,

DE BZHIN DU RNA BA DANG, SGRA DANG, RNA BA'I RNAM PAR SHES PA
DANG, SNA DANG, DRI DANG, SNA'I RNAM PAR SHES PA DANG, LCE DANG,
RO DANG, LCE'I RNAM PAR SHES PA DANG, LUS DANG, REG

BYA DANG, LUS KYI RNAM PAR SHES PA DANG, YID STONG ZHES BGYI BAR
THA SNYAD 'DOGS KYANG YID NI 'DI SNYAM DU BDAG STONG NGO SNYAM DU
MI SEMS PA DANG, CHOS RNAMS STONG ZHES BGYI BAR THA

SNYAD 'DOGS KYANG CHOS RNAMS NI 'DI SNYAM DU BDAG STONG NGO SNYAM
DU MI SEMS PA DANG, YID KYI RNAM PAR SHES PA STONG NGO ZHES BGYI
BAR THA SNYAD 'DOGS KYANG YID KYI RNAM PAR SHES PA

NI 'DI SNYAM DU BDAG STONG NGO SNYAM DU MI SEMS TE, 'DI LTAR BEM
PO DANG, SEMS PA MA MCHIS PA DANG, DNGOS PO MA MCHIS PA DANG,
MING MA MCHIS PA DANG, MTSAN MA MA MCHIS

PA'I CHOS 'DI LTA BU 'DI DAG SEMS CAN GZHAN DANG GANG ZAG GZHAN
DAG LA YANG DAG PAR GO BAR MDZAD PA GANG LAGS PA 'DI NI DE BZHIN
GSHEGS PA'I CHO 'PHRUL CHEN PO LAGS

TE; CHO 'PHRUL DE NI MIG DANG LDAN PA YANG MA LAGS, GZUGS DANG
LDAN PA YANG MA LAGS, MIG GI RNAM PAR SHES PA DANG LDAN PA YANG
MA LAGS, RNA BA DANG LDAN PA YANG MA


@107B LAGS, SGRA DANG LDAN PA YANG MA LAGS, RNA BA'I RNAM PAR
SHES PA DANG LDAN PA YANG MA LAGS, SNA DANG LDAN PA YANG MA LAGS,
DRI DANG LDAN PA YANG MA LAGS, SNA'I RNAM PAR SHES PA

DANG LDAN PA YANG MA LAGS, LCE DANG LDAN PA YANG MA LAGS, RO DANG
LDAN PA YANG MA LAGS, LCE'I RNAM PAR SHES PA DANG LDAN PA YANG MA
LAGS, LUS DANG LDAN PA YANG MA LAGS,

REG BYA DANG LDAN PA YANG MA LAGS, LUS KYI RNAM PAR SHES PA DANG
LDAN PA YANG MA LAGS, YID DANG LDAN PA YANG MA LAGS, CHOS RNAMS
DANG LDAN PA YANG MA LAGS, YID KYI RNAM

PAR SHES PA DANG LDAN PA YANG MA LAGS TE, DE LTA BU'I CHO 'PHRUL
DE NI YUL MA MCHIS PA'I CHO 'PHRUL LAGS SO, ,DE NI YUL DANG BRAL
BA'I CHO 'PHRUL LAGS TE, CHO 'PHRUL

DE NI LUS DANG LDAN PAR LTA BA MA LAGS, SEMS DANG, YID DANG, RNAM
PAR SHES PA DANG LDAN PAR LTA BA MA LAGS TE, DE'I SLAD DU CHO
'PHRUL DE NI 'JIG RTEN THAMS CAD

GLO BA MI CHES PAR 'GYUR BA LAGS SO, ,DE CI'I SLAD DU ZHE NA,
'JIG RTEN ZHES BGYI BA NI PHUNG PO LNGA PO DAG LAGS TE, PHUNG PO
LNGA PO MI RTAG PA DE LA BYIS PA RNAMS MNGON PAR ZHEN

CING; DE DAG GI PHUNG PO LNGA PO DAG RTAG PAR BZUNG BA'I SLAD DU
STE, DE'I SLAD DU CHO 'PHRUL DE NI 'JIG RTEN THAMS CAD GLO BA MI
CHES PAR 'GYUR BA LAGS SO, ,'JIG RTEN GYI PHUNG PO LNGA


@108A *, ,PO DAG RTAG CES BGYI BAR GLO BA CHES PAS NA, DE DAG MI
RTAG GO ZHES BSHAD NA 'JIG RTEN THAMS CAD GLO BA MI CHES PA LAGS
SO, ,'JIG RTEN NI PHUNG PO LNGA PO

DAG BDE ZHES BGYI BAR GLO BA CHES PAS NA, DE DAG SDUG BSNGAL LO
ZHES BSHAD NA 'JIG RTEN THAMS CAD GLO BA MI CHES PA LAGS SO,
,'JIG RTEN NI PHUNG PO LNGA PO DAG BDAG CES BGYI

BAR GLO BA CHES PAS NA DE DAG BDAG MA MCHIS SO ZHES BSHAD NA 'JIG
RTEN THAMS CAD GLO BA MI CHES LAGS SO, ,'JIG RTEN NI PHUNG PO
LNGA PO DAG SDUG CES BGYI BAR GLO BA CHES PAS

NA; DE DAG MI SDUG GO ZHES BSHAD NA 'JIG RTEN THAMS CAD GLO BA MI
CHES LAGS SO, ,'JIG RTEN NI PHUNG PO LNGA PO DAG BDAG GI ZHES
BGYI BAR GLO BA CHES PAS NA, DE DAG BDAG PO MA

MCHIS SO ZHES BSHAD NA 'JIG RTEN THAMS CAD GLO BA MI CHES LAGS
SO, ,'JIG RTEN NI PHUNG PO LNGA PO DAG YANG DAG PAR ZHES BGYI BAR
GLO BA CHES PAS NA, DE DAG YANG DAG PA MA LAGS

SO ZHES BSHAD NA 'JIG RTEN THAMS CAD GLO BA MI CHES PA LAGS TE,
DE'I SLAD DU DE BZHIN GSHEGS PA'I CHO 'PHRUL DE NI, 'JIG RTEN
THAMS CAD GLO BA MI CHES PAR 'GYUR BA LAGS

SO; ;CHO 'PHRUL DE LA NI SEMS RANGS PAR MI 'GYUR LAGS TE, CHO
'PHRUL DE NI BSAM GYIS MI KHYAB PA LAGS SO, ,CHO 'PHRUL DE NI MIG
TU BGRANG BA MA LAGS, GZUGS SU BGRANG BA


@108B MA LAGS TE, CHO 'PHRUL DE NI MIG DANG GZUGS KYI YUL LAS
YANG DAG PAR 'DAS PA LAGS SO, ,CHO 'PHRUL DE NI RNA BAR BGRANG BA
MA LAGS, SGRAR BGRANG BA MA LAGS TE, CHO 'PHRUL DE NI RNA

BA DANG SGRA'I YUL LAS YANG DAG PAR 'DAS PA LAGS SO, ,DE BZHIN DU
SBYAR TE, CHO 'PHRUL DE NI YID DU BGRANG BA MA LAGS, CHOS SU
BGRANG BA MA LAGS TE, CHO 'PHRUL DE NI YID DANG,

CHOS KYI YUL LAS YANG DAG PAR 'DAS PA LAGS SO, ,CHO 'PHRUL DE NI
SHES PA'I SPYOD YUL MA LAGS, RANGS PAR BGYID PA MA LAGS TE, CHO
'PHRUL DE NI RNAM PAR RIG PAR BGYI BA MA

LAGS SO, ,STONG PA NYID NI BRJOD DU MA MCHIS PA LAGS NA, STONG PA
NYID BRJOD PA DE NI CHO 'PHRUL LAGS SO, ,MTSAN MA MA MCHIS PA NI
BRJOD DU MA MCHIS PA LAGS NA, MTSAN MA MA

MCHIS PA BRJOD PA DE NI CHO 'PHRUL LAGS SO, ,SMON PA MA MCHIS PA
NI BRJOD DU MA MCHIS PA LAGS NA, SMON PA MA MCHIS PA BRJOD PA DE
NI CHO 'PHRUL LAGS SO, ,MNGON PAR 'DU BGYI BA

MA MCHIS PA NI BRJOD DU MA MCHIS PA LAGS NA, MNGON PAR 'DU BGYI
BA MA MCHIS PA BRJOD PA DE NI CHO 'PHRUL LAGS SO, ,SKYE BA MA
MCHIS PA NI BRJOD DU MA MCHIS PA LAGS NA, SKYE

BA MA MCHIS PA BRJOD PA DE NI TSE 'PHRUL LAGS SO, ,'BYUNG BA MA
MCHIS PA NI BRJOD DU MA MCHIS PA LAGS NA, 'BYUNG BA MA MCHIS PA
BRJOD PA DE NI CHO 'PHRUL LAGS SO, ,DNGOS PO


@109A *, ,MA MCHIS PA NI BRJOD DU MA MCHIS PA LAGS NA, DNGOS PO
MA MCHIS PA BRJOD PA DE NI CHO 'PHRUL LAGS SO, ,MTSAN NYID MA
MCHIS PA NI BRJOD DU MA MCHIS

PA LAGS NA, MTSAN NYID MA MCHIS PA BRJOD PA DE NI CHO 'PHRUL LAGS
SO, ,'GAG PA MA MCHIS PA NI BRJOD DU MA MCHIS PA LAGS NA, 'GAG PA
MA MCHIS PA BRJOD PA DE NI CHO

'PHRUL LAGS SO, ,MYA NGAN LAS 'DAS PA NI BRJOD DU MA MCHIS PA
LAGS NA, MYA NGAN LAS 'DAS PA BRJOD PA DE NI CHO 'PHRUL LAGS SO,
,'DI LTA STE, BDAG TU DMIGS PA MA MCHIS

PA DANG, SEMS CAN DU KUN 'BYUNG BA MA MCHIS PA DANG, BYANG CHUB
LA RLOMS SEMS MA MCHIS PA'I 'KHOR GSUM YONGS SU DAG PA'I SBYIN PA
DE NI CHO 'PHRUL LAGS SO, ,'DI LTA STE,

LUS G-YO BA MA MCHIS PA DANG, NGAG BRJOD PA MA MCHIS PA DANG,
SEMS RGYU BA MA MCHIS PA'I 'KHOR GSUM YONGS SU DAG PA'I TSUL
KHRIMS DE NI CHO 'PHRUL LAGS SO, ,'DI LTA

STE; SRED PAR SGRO 'DOGS PA MA MCHIS PA DANG, SEMS SKAD CIG TU
'JIG PA DANG, LUS DANG SEMS RNAM PAR MI RTOG PA'I 'KHOR GSUM
YONGS SU DAG PA'I BZOD PA DE NI CHO

'PHRUL LAGS SO, ,'DI LTA STE, BLANG BA MA MCHIS PA DANG, DOR BA
MA MCHIS PA DANG, GNAS PA MA MCHIS PA'I 'KHOR GSUM YONGS SU DAG
PA'I BRTZON 'GRUS DE NI CHO 'PHRUL


@109B LAGS SO, ,'DI LTA STE, NANG NYE BAR ZHI BA DANG, PHYI ROL
DU RGYU BA MA MCHIS PA DANG, SEMS BSAM PA MA MCHIS PA'I 'KHOR
GSUM YONGS SU DAG PA'I BSAM GTAN DE NI CHO 'PHRUL

LAGS SO, ,'DI LTA STE, NGAR 'DZIN PA RNAM PAR SPANGS PA DANG, NGA
YI BA RNAM PAR SPANGS PA DANG, NGA YI RA 'DZIN PA BOR BA DANG,
LTA BA'I RNAM PA THAMS CAD DANG BRAL BA'I 'KHOR GSUM

YONGS SU DAG PA'I SHES RAB DE NI CHO 'PHRUL LAGS SO, ,CHOS THAMS
CAD NI RNAM PAR BRAL BA MA MCHIS PA LAGS NA, DE DAG RNAM PAR BRAL
BAR BSHAD PA NI CHO 'PHRUL LAGS SO, ,CHOS

THAMS CAD NI DNGOS PO MA MCHIS PA LAGS NA, RANG GI NGO BO DANG
BRAL BAR BSHAD PA DE NI CHO 'PHRUL LAGS SO, ,CHOS THAMS CAD NI
DBYER MA MCHIS PA LAGS NA, YI GES KUN TU PHYE STE

BSHAD PA NI CHO 'PHRUL LAGS SO, ,CHOS THAMS CAD NI 'ONG BA MA
MCHIS PA DANG, 'GRO BA MA MCHIS PA LAGS NA, 'ONG BA DANG 'GRO BAR
BSHAD PA NI CHO 'PHRUL LAGS SO, ,CHOS THAMS

CAD NI 'BYUNG BA MA MCHIS PA LAGS NA, 'BYUNG BAR BSHAD PA NI CHO
'PHRUL LAGS SO, ,CHOS THAMS CAD NI MNGON PAR RTOGS PA GCIG PA
LAGS NA, 'BRAS BU RNAM PAR DGOD

PA BSHAD PA NI CHO 'PHRUL LAGS SO, ,CHOS THAMS CAD NI RO GCIG PA
LAGS NA, THEG PA GSUM DU RNAM PAR DGOD PA BSHAD PA NI CHO 'PHRUL
LAGS SO, ,CHOS KYI DBYINGS NI DBYER MA


@110A *, ,MCHIS PA LAGS NA, CHOS THAMS CAD RNAM PAR DGOD PA BSHAD
PA NI CHO 'PHRUL LAGS SO, ,SANGS RGYAS THAMS CAD NI SANGS RGYAS
GCIG PA LAGS NA,

SANGS RGYAS DPAG TU MA MCHIS PAR BSHAD PA NI CHO 'PHRUL LAGS SO,
,ZHING THAMS CAD ZHING GCIG PA LAGS NA, ZHING SNA TSOGS BSHAD PA
NI CHO 'PHRUL LAGS SO, ,SEMS CAN

THAMS CAD NI SEMS CAN GCIG PA LAGS NA, SEMS CAN GYI RIM PA BSHAD
PA NI CHO 'PHRUL LAGS SO, ,CHOS THAMS CAD NI CHOS GCIG PA LAGS
NA, THA MA DANG MCHOG DANG BAR

MAR BSHAD PA'I CHO 'PHRUL LAGS SO, ,CHOS THAMS CAD NI RNAM PAR
BSGRUBS PA MA MCHIS PA LAGS NA, RNAM PAR BSGRUBS PA'I MTSAN NYID
BSHAD PA NI CHO 'PHRUL LAGS SO, ,

CHOS THAMS CAD NI RNAM PAR RIG PA MA MCHIS PA LAGS NA, GZHAN LA
RNAM PAR RIG PA BSHAD PA NI CHO 'PHRUL LAGS SO, ,DE NAS LHA'I BU
DED DPON GYIS 'JAM DPAL GZHON NUR

GYUR PA LA 'DI SKAD CES SMRAS SO, ,'JAM DPAL KHYOD KYIS JI SKAD
SMRAS PA'I DON KHO BOS SHES PA LTAR NA JI TZAM DU BRJOD PA'I CHOS
DE DAG THAMS CAD NI CHO 'PHRUL YIN NO, ,'JAM

DPAL GYIS SMRAS PA, LHA'I BU, DE DE BZHIN NO, ,JI SKAD SMRAS PA
DE BZHIN TE, CHOS THAMS CAD NI BRJOD DU MA MCHIS PA YIN PAS DE
DAG BRJOD PA GANG YIN PA DE NI CHO 'PHRUL CHEN PO


@110B YIN NO, ,BSTAN PA 'DI BSHAD PA NA LHA'I BU KHRI NYIS STONG
BLA NA MED PA YANG DAG PAR RDZOGS PA'I BYANG CHUB TU SEMS SKYES
SO, ,BYANG CHUB SEMS DPA' LNGA BRGYA NI MI SKYE BA'I CHOS LA BZOD
PA

THOB PAR GYUR TO, ,DE NAS TSE DANG LDAN PA SH'A RADVA TI'I BUS
LHA'I BU DED DPON LA 'DI SKAD CES SMRAS SO, ,LHA'I BU, CI KHYOD
CHO 'PHRUL BSTAN PA 'DI THOS NAS SKRAG PAR MI 'GYUR RAM, LHA'I
BUS

SMRAS PA, BTZUN PA SH'A RADVA TI'I BU, KHO BO NYID KYANG CHO
'PHRUL YIN NA DE LA, KHO BO SKRAG PAR 'GYUR DU CI YOD, SH'A RADVA
TI'I BUS SMRAS PA, LHA'I BU, KHYOD CI LAS BSAMS TE DE SKAD SMRA,

LHA'I BUS SMRAS PA, BTZUN PA SH'A RADVA TI'I BU, CHOS THAMS CAD
NI 'PHO BA MED PA YIN NA, DE LA DGE BA DANG MI DGE BA'I CHOS 'PHO
BA GANG YIN PA DE NI CHO 'PHRUL CHEN PO YIN NO, ,BTZUN PA

SH'A RADVA TI'I BU, DGE BA'I LAS MNGON PAR 'DU BYA BA GANG GIS
KHO BO LHA RNAMS KYI NANG DU SKYES TE, BDAG NYID CHEN PO 'DI YANG
THOB PA'I DGE BA'I LAS MNGON PAR 'DU BYA BA GANG YIN PA DE NI

SEMS PAR MI BYED CING RNAM PAR SHES PAR MI BYED DO, ,DE LTA BAS
NA SEMS CAN THAMS CAD KYI 'CHI 'PHO DANG SKYE BA YANG SEMS PAR MI
BYED CING, RNAM PAR SHES PAR MI BYED DE, RNAM

PAR SHES PAR MI BYED PA GANG YIN PA DE NI CHO 'PHRUL CHEN PO YIN
TE, BCOM LDAN 'DAS KYIS JI SKAD DU LAS RNAMS KYI LAS KYI RNAM PAR
SMIN PA NI BSAM GYIS MI KHYAB BO, ,KLU RNAMS


@111A *, ,KYI KLU'I YUL YANG BSAM GYIS MI KHYAB BO, ,BSAM GTAN PA
RNAMS KYI BSAM GTAN GYI YUL YANG BSAM GYIS MI KHYAB BO, ,SANGS
RGYAS BCOM LDAN 'DAS

RNAMS KYI SANGS RGYAS KYI YUL YANG BSAM GYIS MI KHYAB BO, ,ZHES
GSUNGS PA LTA BU STE, DE LTA BAS NA CHOS THAMS CAD NI BSAM GYIS
MI KHYAB STE, BSAM GYIS MI KHYAB PA GANG YIN PA DE NI

CHO 'PHRUL CHEN PO YIN NO, ,YANG GNAS BRTAN SH'A RADVA TI'I BUS
'DI SKAD DU, LHA'I BU, CI KHYOD BCOM LDAN 'DAS KYI CHO 'PHRUL
BSTAN PA GANG YIN PA DE THOS NA SKRAG PAR MI 'GYUR RAM

ZHES ZER BA NI, BTZUN PA SH'A RADVA TI'I BU, CI DE BZHIN GSHEGS
PAS CHO 'PHRUL BSTAN PA GANG YIN PA DES NAM MKHA'I KHAMS SKRAG
PAR 'GYUR RAM, SMRAS PA, LHA'I BU, DE NI MA

YIN NO, ,SMRAS PA, BTZUN PA SH'A RADVA TI'I BU, GAL TE DE BZHIN
GSHEGS PAS CHO 'PHRUL BSTAN PA DES NAM MKHA'I KHAMS SKRAG PAR MI
'GYUR NA KHO BO YANG SKRAG PAR MI 'GYUR

RO; ;SMRAS PA, LHA'I BU, CI KHYOD NAM MKHA' YIN NAM, SMRAS PA,
BTZUN PA SH'A RADVA TI'I BU, KHO BO NI NAM MKHA' YIN NO, ,SMRAS
PA, LHA'I BU, KHYOD CI LAS BSAMS TE DE SKAD SMRA,

SGRAS PA, BTZUN PA SH'A RADVA TI'I BU, CI BCOM LDAN 'DAS KYIS
NANG GI NAM MKHA'I KHAMS SU GSUNGS PA GANG YIN PA DANG, PHYI ROL
GYI NAM MKHA'I KHAMS SU GSUNGS PA GANG


@111B YIN PA DE NYID NAM MKHA'I KHAMS MA YIN NAM, SMRAS PA, LHA'I
BU, DE NI YIN NO, ,SMRAS PA, BTZUN PA SH'A RADVA TI'I BU, DE LTA
BAS NA SEMS CAN THAMS CAD KYANG NAM MKHA'I KHAMS KYI RANG

BZHIN CAN YIN NO, ,SMRAS PA, LHA'I BU, JI LTAR KHYOD KYIS BSTAN
PA BZHIN DU KHYOD NYID KYANG RING PO MA THOGS PAR CHO 'PHRUL DE
DAG NYID NYE BAR STON PAR 'GYUR RO, ,SMRAS PA, BTZUN PA SH'A
RADVA

TI'I BU, CHO 'PHRUL DE DAG NI NYE BAR BSTAN PAR MI NUS SO, ,DE
CI'I SLAD DU ZHE NA, CHO 'PHRUL DE DAG NI YUL THAMS CAD LAS YANG
DAG PAR 'DAS PA YIN PA'I PHYIR RO, ,DE NAS BCOM LDAN 'DAS

LA TSE DANG LDAN PA SH'A RADVA TI'I BUS 'DI SKAD CES GSOL TO,
,BCOM LDAN 'DAS, LHA'I BU DED DPON 'DI DE LTA BUR STON PA LAS NA
'DI NI SNGON GYI RGYAL BA LA LHAG PAR BGYI BA BGYIS SHING,

'JAM DPAL GZHON NUR GYUR PA LA YANG BSNYEN BKUR BGYIS PA LAGS SO,
,BCOM LDAN 'DAS KYIS BKA' STZAL PA, SH'A RADVA TI'I BU, DE DE
BZHIN NO, ,JI SKAD SMRAS PA DE BZHIN TE, SH'A

RADVA TI'I BU, LHA'I BU DED DPON 'DI NI 'JAM DPAL GZHON NUR GYUR
PAS YONGS SU SMIN PAR BYAS PA YIN NO, ,SH'A RADVA TI'I BU, SNGON
BYUNG BA 'DAS PA'I DUS NA BSKAL PA GRANGS MED PA'I

YANG CHES GRANGS MED PA 'DAS PAR GYUR PA DE'I TSE DE'I DUS NA,
BSKAL PA MNGON PAR DGA' BA ZHES BYA BA LA 'JIG RTEN GYI KHAMS BDE
BA ZHES BYA BAR DE BZHIN GSHEGS PA DGRA BCOM PA


@112A *, ,YANG DAG PAR RDZOGS PA'I SANGS RGYAS, RIG PA DANG ZHABS
SU LDAN PA, BDE BAR GSHEGS PA, 'JIG RTEN MKHYEN PA, SKYES BU 'DUL
BA'I KHA LO SGYUR BA,

BLA NA MED PA LHA DANG MI RNAMS KYI STON PA, SANGS RGYAS BCOM
LDAN 'DAS RI RAB LTA BU ZHES BYA BA 'JIG RTEN DU BYUNG BAR GYUR
TO, ,SH'A RADVA TI'I BU, 'JIG RTEN GYI KHAMS BDE BA ZHES BYA BA

DE YANG 'JIG RTEN GYI KHAMS DE NA SEMS CAN RNAMS BDE BA THAMS CAD
DANG LDAN PAR GNAS SHING, SDUG BSNGAL BA DANG, YID MI BDE BA'I
SGRA 'GA' TZAM YANG MED LA, 'JIG RTEN

GYI KHAMS DE YANG RIN PO CHE SNA BZHI GSER DANG, DNGUL DANG, BEE
d'URYA DANG, SHEL LAS GRUB CING, LAG MTHIL LTAR MNYAM LA, KA TZA
LIN DA'I GOS LTAR REG NA 'JAM ZHING, MI

KHOM PA DANG, NGAN SONG RNAMS DANG BRAL LA, LHA DANG MI RNAMS
KYIS KUN TU GANG ZHING, YID LA BSAMS PA TZAM GYIS BZA' BA DANG
BTUNG BA DAG 'BYOR LA, BDE BA TSAD MED PA DANG

LDAN PAS NA DE'I PHYIR 'JIG RTEN GYI KHAMS DE BDE BA ZHES BYA'O,
,DE BZHIN GSHEGS PA DE'I DGE 'DUN NI BYANG CHUB SEMS DPA' 'BA'
ZHIG STE, BRTZON 'GRUS 'BAR BA, SHES RAB

KYI SNANG BA THOB PA, GZUNGS DANG MDO SDE'I RGYAL PO THOB PA,
SPOBS PA MI CHOD PA, TSIG THAMS CAD RAB TU 'BYED CING STON PA'I
SHES PA LA MKHAS PA, MNGON PAR SHES PAS RNAM PAR


@112B SHES PA KHONG DU CHUD PA, BDUD DANG PHYIR RGOL BA NGES PAR
BCOM PA, SGRIB PA MED PA'I RNAM PAR THAR PA'I YE SHES KYI BZOD PA
DANG LDAN PA, SEMS CAN THAMS CAD KYI SEMS KYI SPYOD PA LA

JI LTAR RIGS PA BZHIN DU CHOS KYI SMAN SBYOR BA LA MKHAS PA, BSOD
NAMS DANG YE SHES KYI TSOGS CHEN PO BSAGS PA, GSOL BA MA BTAB PAR
SEMS CAN THAMS CAD KYI DGE BA'I BSHES

GNYEN BYED PA, RDZU 'PHRUL GYIS SANGS RGYAS KYI ZHING THAMS CAD
DU 'GRO BA'I SHES PA LA MKHAS PA, DRAN PA DANG, BLO GROS DANG,
RTOGS PA DANG, NGO TSA SHES PA DANG, BRTAN PA DANG, BLO

RGYA MTSO'I RJES SU ZHUGS PA, SBYIN PA DANG, DUL BA DANG, LEGS
PAR SDOM PA DANG, TSUL KHRIMS DANG, THOS PA DANG, SHES RAB LA
SHIN TU GNAS PA, THABS MTHA' YAS PAS DGE BA'I

RTZA BA YONGS SU BSNGO BA LA MKHAS PA, STOBS DANG, MI 'JIGS PA
DANG, SANGS RGYAS KYI CHOS THAMS CAD LA LHAG PA'I BSAM PAS SHIN
TU ZHUGS PA, BSAM GTAN DANG, RNAM

PAR THAR PA DANG, TING NGE 'DZIN DANG, SNYOMS PAR 'JUG PAS RNAM
PAR RTZE BA'I BYANG CHUB SEMS DPA' SHA STAG GO, SH'A RADVA TI'I
BU, DE'I TSE DE'I DUS NA BCOM LDAN 'DAS DE BZHIN

GSHEGS PA DGRA BCOM PA YANG DAG PAR RDZOGS PA'I SANGS RGYAS RI
RAB LTA BU DE'I GSUNG RAB LA 'KHOR LOS BSGYUR BA'I RGYAL PO DGE
BA'I BKOD PA ZHES BYA BA CHOS DANG LDAN PA, CHOS


@113A *, ,KYI RGYAL PO GLING BZHI'I DBANG PHYUG, RIN PO CHE SNA
BDUN DANG LDAN PA, MI'I DBANG POR GYUR PA LTA BU ZHIG BYUNG BAR
GYUR TO, ,DE'I BU STONG DU TSANG BAR GYUR TE,

DE DAG THAMS CAD KYANG BLA NA MED PA YANG DAG PAR RDZOGS PA'I
BYANG CHUB LA YANG DAG PAR ZHUGS PA SHA STAG GO, SH'A RADVA TI'I
BU, RGYAL PO DGE BA'I BKOD PA DE YANG BTZUN MO'I

TSOGS RNAMS DANG LHAN CIG TU BLA NA MED PA YANG DAG PAR RDZOGS
PA'I BYANG CHUB LA YANG DAG PAR ZHUGS PAR GYUR TO, ,BCOM LDAN
'DAS DE BZHIN GSHEGS PA DGRA BCOM PA YANG

DAG PAR RDZOGS PA'I SANGS RGYAS RI RAB LTA BU DE'I SKU TSE'I TSAD
DANG, MI DAG GI TSE TSAD NI LO DUNG PHYUR PHRAG BDUN DU GYUR TO,
,DE NAS RGYAL PO DGE BA'I BKOD PA BU STONG DANG LHAN CIG,

BTZUN MO'I 'KHOR DANG LHAN CIG TU CHOS LA DGA' BA DANG, MCHOG TU
DGA' BA DANG, DAD PA THOB NAS, BCOM LDAN 'DAS DE BZHIN GSHEGS PA
DGRA BCOM PA YANG DAG PAR

RDZOGS PA'I SANGS RGYAS RI RAB LTA BU BYANG CHUB SEMS DPA'I DGE
'DUN DANG BCAS PA DE LA LO 'BUM TSANG BAR THUGS LA DGONGS PA
BZHIN DU NA BZA' DANG, ZHAL ZAS DANG, GZIMS

CHA DANG; GDAN DANG, SNYUN GYI GSOS SMAN DANG, YO BYAD RNAMS
DANG, BDE BAR SBYAR BA THAMS CAD KYIS BSNYEN BKUR BYAS SO, ,RGYAL
PO DGE BA'I BKOD PA 'KHOR DANG BCAS PAS


@113B RTAG PAR RGYUN DU DE BZHIN GSHEGS PA DE LA MNGON SUM DU
NYIN GCIG MI 'CHAD PAR RANG GI LAG NAS GUS PAR PHUL ZHING, RTAG
TU RGYUN MI 'CHAD PAR CHOS NYAN PA LA YANG 'JUG PAR GYUR TO, ,

DE BU DANG BCAS, BTZUN MO'I 'KHOR DANG BCAS PAS LO 'BUM 'DAS NAS
KYANG YANG DANG YANG DU SANGS RGYAS MTHONG ZHING, YANG DANG YANG
DU DE LA CHOS NYAN PAS RJES SU DRAN PA BZHI THOB PAR

GYUR TO, ,BZHI GANG ZHE NA, SANGS RGYAS RJES SU DRAN PA DANG,
CHOS RJES SU DRAN PA DANG, DGE 'DUN RJES SU DRAN PA DANG, SBYIN
PA DANG LDAN ZHING BYANG CHUB KYI SEMS MI BRJED PA'I TSUL KHRIMS

RJES SU DRAN PA STE, RJES SU DRAN PA BZHI PO DE DAG THOB PAR GYUR
TO, ,DE RJES SU DRAN PA BZHI PO DE DAG DANG LDAN PAS NYIN MTSAN
DU SANGS RGYAS MTHONG BA DANG, CHOS YANG DAG PAR BGRO BA DANG,

BYANG CHUB SEMS DPA'I DGE 'DUN MTHONG BA DANG BRAL BAR MA GYUR
TO, ,DE NAS DUS GZHAN ZHIG NA RGYAL PO DGE BA'I BKOD PA BU DANG
BCAS, BTZUN MO'I 'KHOR DANG BCAS PA DE CHOS MNYAN

PA'I PHYIR BCOM LDAN 'DAS DE BZHIN GSHEGS PA DGRA BCOM PA YANG
DAG PAR RDZOGS PA'I SANGS RGYAS RI RAB LTA BU DE GA LA BA DER
SONG NGO, ,DE'I TSE DE'I DUS NA DE BZHIN GSHEGS PA DGRA

BCOM PA YANG DAG PAR RDZOGS PA'I SANGS RGYAS RI RAB LTA BU DES
BYANG CHUB SEMS DPA' DE DAG LA CHO 'PHRUL RNAM PA DU MAS RJES SU
GDAMS PA MDZAD PAR GYUR TO, ,DE NAS BCOM LDAN


@114A *, ,'DAS DE BZHIN GSHEGS PA DGRA BCOM PA YANG DAG PAR
RDZOGS PA'I SANGS RGYAS RI RAB LTA BU DE LA RGYAL PO DGE BA'I
BKOD PA DES 'DI SKAD CES GSOL TO, ,BCOM

LDAN 'DAS, CHO 'PHRUL DE DAG MA LAGS PA'I CHO 'PHRUL DAM PA GZHAN
MA MCHIS LAGS SAM, DE SKAD CES GSOL PA DANG, BCOM LDAN 'DAS DE
BZHIN GSHEGS PA DGRA BCOM PA

YANG DAG PAR RDZOGS PA'I SANGS RGYAS RI RAB LTA BU DES RGYAL PO
DGE BA'I BKOD PA DE LA 'DI SKAD CES BKA' STZAL TO, ,RGYAL PO CHEN
PO, CHO 'PHRUL DE DAG MA YIN PA'I CHO 'PHRUL DAM

PA GZHAN YANG YOD DO, ,DE YANG GANG ZHE NA, 'DI LTA STE, SEMS
DANG SEMS LAS BYUNG BA GZUGS CAN MA YIN PA RNAMS BSHAD PA DANG,
SEMS DANG SEMS LAS BYUNG BA 'GAGS PA

RNAMS BSHAD PA DANG, DA LTAR BYUNG BA'I SEMS DANG SEMS LAS BYUNG
BA MI GNAS PA RNAMS SMOS PA DANG, MA SKYES MA BYUNG BA'I LAM
BSHAD PA DANG, RNAM PAR THAR PA'I SGO RO GCIG

PA RNAMS LA YAN LAG GSUM DU SMOS PA DANG, MNGON PAR RTOGS PA GCIG
TU 'DUS PA LA BDEN PA BZHIR YONGS SU BRJOD PA DANG, MTSAN MA MED
PA DANG, RNAM PA MED PA

DANG; 'DUS MA BYAS PA'I BYANG CHUB LA YONGS SU SGRUB PAR BYED PA
DANG, STONG PA NYID DANG, MTSAN MA MED PA DANG, SMON PA MED PA'I
CHOS RNAMS BSHAD PA DANG, PHYIN CI


@114B LOG DANG NYON MONGS PAS GRUB PA'I SEMS CAN RNAMS YONGS SU
SMIN PAR BYED PA DANG, BLANG BA MED PA DANG, DOR BA MED PA'I CHOS
RNAMS LA SBYIN PA'I PHA ROL TU PHYIN PA YOD PA DANG,

MNGON PAR 'DU BYED PA MED PA DANG, BYAS PA MED PA'I CHOS RNAMS LA
TSUL KHRIMS KYI PHA ROL TU PHYIN PA YOD PA DANG, 'BYUNG BA MED
CING SKAD CIG MA'I CHOS RNAMS LA BZOD PA'I PHA

ROL TU PHYIN PA YOD PA DANG, LUS DANG SEMS DBEN PA'I CHOS RNAMS
LA BRTZON 'GRUS KYI PHA ROL TU PHYIN PA YOD PA DANG, BSDUS PA
DANG, RNAM PAR G-YENGS PA MED PA'I CHOS RNAMS

LA BSAM GTAN GYI PHA ROL TU PHYIN PA YOD PA DANG, PHA ROL DANG,
TSU ROL MED PA'I CHOS RNAMS LA SHES RAB KYI PHA ROL TU PHYIN PA
YOD PA DANG, BRTAG PA DANG, BSAL BA MED

PA'I CHOS RNAMS LA THABS MKHAS PA YOD PA DANG, SKYOB PA MED PA
DANG, RTON PA MED PA'I CHOS RNAMS LA BYAMS PA BSGOM PA DANG, BYA
BA MED PA DANG, GZHIG PA MED PA'I CHOS RNAMS

LA SNYING RJES SBYOR BA DANG, DGA' BA MED PA'I CHOS RNAMS LA DGA'
BA MNGON PAR SGRUB PA DANG, GNAS PA MED PA'I CHOS RNAMS LA BTANG
SNYOMS BSGOM PA DANG, SHES PA MED PA DANG,

MTHONG BA MED PA'I CHOS RNAMS LA LHA'I MIG MNGON PAR SGRUB PA
DANG, THOS PA MED PA DANG, RNAM PAR RIG PA MED PA'I CHOS RNAMS LA
LHA'I RNA BA MNGON PAR SGRUB PA DANG, DMIGS


@115A *, ,PA DANG, SEMS PA DANG, RNAM PAR BRAL BA'I CHOS RNAMS LA
PHA ROL GYI SEMS SHES PA YOD PA DANG, SNGON GYI MTHA' DANG BRAL
BA'I CHOS RNAMS LA SNGON

GYI GNAS RJES SU DRAN PA SHES PA YOD PA DANG, SEMS DANG, LUS
DANG, SGRA DANG, BRTZON 'GRUS DANG BRAL BA'I CHOS RNAMS LA RDZU
'PHRUL GYI RKANG PA 'THOB PA DANG, GNAS PA

MED PA'I CHOS RNAMS LA DRAN PA NYE BAR GZHAG PA BSGOM PA DANG,
SKYE BA MED PA DANG, 'GAG PA MED PA'I CHOS RNAMS LA YANG DAG PA'I
SPONG BA BSGOM PA DANG, DBANG PO MED PA'I

CHOS RNAMS LA DBANG PO BSTAN PA DANG, STOBS MED PA DANG, NYAM
CHUNG BA'I CHOS RNAMS LA STOBS YONGS SU BRJOD PA DANG, NYE BAR
ZHI BA'I CHOS RNAMS LA BYANG CHUB KYI YAN LAG

BSHAD PA DANG, KHYAD PAR MED PA'I CHOS RNAMS LA LAM SMOS PA DANG,
ZHI BA'I MTHAR SONG BA'I CHOS RNAMS LA ZHI GNAS BSKYED PA DANG,
RNAM PAR GROL BA'I MTSAN NYID KYI

CHOS RNAMS LA LHAG MTHONG LA MKHAS PA DANG, RANG BZHIN GYIS YONGS
SU MYA NGAN LAS 'DAS PA'I CHOS RNAMS LA MYA NGAN LAS 'DAS PAR
SMON PA'O, ,ZHES BCOM LDAN

'DAS DE BZHIN GSHEGS PA DGRA BCOM PA YANG DAG PAR RDZOGS PA'I
SANGS RGYAS RI RAB LTA BU DES RGYAL PO DGE BA'I BKOD PA DE DANG,
BU STONG PO DE DAG DANG, BTZUN MO'I TSOGS


@115B DE DAG LA CHO 'PHRUL BSTAN PA'I CHOS KYI RNAM GRANGS DE
NYID LAS BRTZAMS TE, DE LTA DE LTAR CHOS BSTAN PA DANG SROG CHAGS
BRGYAD KHRI BZHI STONG BLA NA MED PA YANG DAG PAR RDZOGS PA'I
BYANG

CHUB TU SEMS SKYES SO, ,RGYAL PO DGE BA'I BKOD PA DANG, DE'I BU
STONG GIS NI CHOS RNAMS LA RJES SU MTHUN PA'I BZOD PA THOB PAR
GYUR TO, ,DE DAG GIS BZOD PA THOB NAS SANGS

RGYAS KYI MTHU DANG, RANG GI SPOBS PAS BCOM LDAN 'DAS DE BZHIN
GSHEGS PA DGRA BCOM PA YANG DAG PAR RDZOGS PA'I SANGS RGYAS RI
RAB LTA BU DE LA TSIGS SU BCAD PA 'DI

DAG GIS MNGON PAR BSTOD DO, ,JI LTAR RGYA MTSO'I DBUS NA NI,
,LHUN PO'I RGYAL PO MDZES PA LTAR, ,DE BZHIN DGE 'DUN DBUS NA NI,
,CHOS KYI RGYAL PO RNAM PAR MDZES, ,JI LTAR

NYI MA 'CHAR BA YIS, ,MUN PA THAMS CAD SEL BA LTAR, ,DE BZHIN
SANGS RGYAS MDZOD SPU YANG, ,SANGS RGYAS ZHING RNAMS SNANG BAR
BGYID, ,JI LTAR ZLA BA NYA BA YIS, ,ZLA BA YONGS

RDZOGS LHANG NGE LTAR, ,SANGS RGYAS CHOS RNAMS RDZOGS PA YI,
,'JIG RTEN MGON YANG LHANG NGE LAGS, ,JI LTAR ME TOG PADMA NI,
,CHAB KYI NANG DU MI GOS LTAR, ,DE BZHIN 'JIG

RTEN MGON PO YANG, ,'JIG RTEN CHOS KYIS MI GOS LAGS, ,JI LTAR
SENG GE RI DVAGS RGYAL, ,NAGS NA SGRA SKAD SGROGS PA LTAR, ,DE
BZHIN SKYES BU SENG GE YANG, ,STONG PA NYID KYI


@116A *, ,SGRA SKAD SGROGS, ,MCHIS SAM YANG NA MA MCHIS DANG,
,MCHIS DANG MA MCHIS THAMS CAD DANG, ,MTHAR LTA BA LA RNAM 'DAS
PAS, ,NGES PAR SENG GE SGRA ZHES

BGYI; ;SKYE BA'AM YANG NA 'JIG PA'ANG RUNG, ,DE DAG MTSAN MAR
BSTAN 'DZIN CING, ,MI SKYE 'GAG PA MA MCHIS PA, ,NGES PAR SENG
GE'I SGRA ZHES BGYI, ,PHA ROL DANG NI TSU ROL

DAG; DE DAG RNAM PAR RTOG PAR BSTAN, ,CHOS RNAMS KUN LA MI GNAS
PA, ,NGES PAR SENG GE'I SGRA ZHES BGYI, ,KUN NAS NYON MONGS RNAMS
BYANG BA, ,DE GNYIS MTSAN NYID MA

MCHIS TE, ,SHIN TU DRI MA MA MCHIS CHOS, ,NGES PAR SENG GE'I SGRA
ZHES BGYI, ,'DOD CHAGS ZHE SDANG GTI MUG NI, ,YONGS SU RTOG LAS
BYUNG BA STE, ,RTOG BRAL RNAM RTOG MA MCHIS

PA; ;NGES PAR SENG GE'I SGRA ZHES BGYI, ,'KHOR BA DAG NI MYA NGAN
'DAS, ,DE DAG LAM DU GZHUG PA STE, ,CHOS RNAMS SHIN TU GSOG LAGS
PA, ,NGES PA SENG GE'I SGRA ZHES

BGYI; ;SKYE DANG 'CHI DANG 'KHOR BA NI, ,PHYIN CI LOG LAS BYUNG
BA STE, ,MI RTAG SDUG BSNGAL BDAG MED DON, ,NGES PAR SENG GE'I
SGRA ZHES BGYI, ,LTA DANG DMIGS PA GNAS LAGS

TE; ;DE DAG GIS NI 'JIG RTEN 'JUG, CHOS RNAMS STONG PAR RAB BSHAD
PA, ,NGES PAR SENG GE'I SGRA ZHES BGYI, ,'JIG RTEN MGON POS CHO
'PHRUL NI, ,GANG DAG JI SNYED


@116B BSTAN MDZAD PA, ,DE DAG THAMS CAD BSHAD PA NI, ,NGES PAR
SENG GE'I SGRA ZHES BGYI, ,SEMS NI MNYAM PA NYID SLAD DU, ,RJES
SU MTHUN DANG MI MTHUN PA'I, ,GANG LA'ANG SEMS NI MI

'JUG PA, ,DE NI RJES MTHUN BZOD PA LAGS, ,SANGS RGYAS RNAMS KYIS
BSHAD PA YI, ,ZAB CING ZHI LA MTHUN BGYID CING, ,DE LA RTZOD PAR
MI BGYID PA, ,DE NI RJES MTHUN BZOD PA

LAGS, ,MI DGE THAMS CAD MA GTOGS PAR, ,DGE CHOS RNAMS LA 'JUG
'GYUR ZHING, ,DE LA'ANG GNAS PAR MI BGYID PA, ,DE NI RJES MTHUN
BZOD PA LAGS, ,STONG PA'I SGRA DANG

SEMS CAN SGRA, ,DE BZHIN LTA BA'I SGRA DANG NI, ,SGRA RNAMS KUN
LA MA CHAGS PA, ,DE NI RJES MTHUN BZOD PA LAGS, ,SANGS RGYAS SGRA
DANG NYON MONGS SGRA, ,RNAM MANG CHOS KYI SGRA

RNAMS DANG, ,GANG GI SGRA'ANG MI RTOG PA, ,DE NI RJES MTHUN BZOD
PA LAGS, ,SBYIN DANG TSUL KHRIMS THOS PA DANG, ,BRTZON 'GRUS BSAM
GTAN SHES RAB DANG, ,DE BZHIN

KUN LA BRTZON BGYID PA, ,DE NI RJES MTHUN BZOD PA LAGS, ,THAMS
CAD BDAG LA SEMS MNYAM ZHING, ,BYANG CHUB SEMS NI MI SPONG LA,
,BYANG CHUB LAM NI STON BGYID PA, ,

DE NI RJES MTHUN BZOD PA LAGS, ,RDZOGS SANGS RGYAS KYIS BDAG CAG
LA, ,DE 'DRA'I CHOS NI STON MDZAD DE, ,DE LA SOM NYI MA MCHIS PA,
,DE NI RJES MTHUN BZOD PA LAGS ,


@117A *, ,BDAG KYANG BYANG CHUB SANGS RGYAS SHING, ,SENG GE'I
SGRA SKAD BSGRAGS NAS NI, ,JI LTAR 'DREN PAS BSTAN MDZAD PA'I,
,CHO 'PHRUL NGES PAR BSTAN PAR

BGYI, ;ZHING 'DI BSAM GYIS MI KHYAB STE, ,BLA MED BSOD NAMS ZHING
DE LA, ,BDAG GIS SA BON BTAB PAS NA, ,BDAG NI SLAR MDOG MA MCHIS
LAGS, ,DOG SA THAMS

CAD RDOL 'GYUR ZHING, ,RGYA MTSO'ANG BAS PAR 'GYUR BA BZHIN,
,RDZOGS SANGS RGYAS LA BSKRUN PA YI, ,SA BON NAM YANG CHAB MI
'TSAL, ,SEMS CAN RNAMS KYI SEMS 'TSAL

CING; ;NAM MKHA' GZHAL BAR RNGO THOGS KYI, BYANG CHUB TU NI
BSKRUN PA'I SEMS, ,DE NI BSOD NAMS TSAD MA MCHIS, ,BDAG GI BSAM
BA CI 'DRA BA'I, ,DBANG DAG LHA DANG DRI

ZA DANG, ,MI RNAMS GZHAN DAG MA MCHIS TE, ,BCOM LDAN 'DAS NYID
BDAG GI DBANG, ,'DREN PA BDAG NI LONGS SPYOD DANG, ,GZUGS DANG
MTHO RIS MI 'TSAL GYI, ,

MI MCHOG KHYOD KYI MKHYEN PA NI, ,CI 'DRA DE LTAR BDAG GYUR CIG
,BYANG CHUB LAM NI DMIGS BGYIS NAS, ,BDAG GIS DGUNG LO 'BUM DU
NI, ,MA CHAGS SDANG BA MA

MCHIS PAR, ,BDAG GIS BDE GSHEGS BSNYEN BKUR BGYIS, ,BDAG GIS BYIS
PA STONG RNAMS DANG, ,MCHIS 'BRANG YONGS SU SMIN BGYIS PA, ,GANG
LAGS 'DI


@117B DAG SANGS RGYAS KYI, ,BYANG CHUB SLAD DU SPRO BAR MDZAD,
,BDAG GIS BDE GSHEGS LAM MTHONG ZHING, ,CHOS 'DI LEGS PAR THOS PA
DANG, ,BYANG CHUB LA NI RTAG DGA' BA, ,

BDAG GIS RNYED PA LEGS PAR RNYED, ,GANG ZHIG BYANG CHUB DGA'
BGYID PA, ,DE NI CHOS LA'ANG RTAG TU DGA', ,CHOS RNAMS SPONG BAR
MI BGYID PA, ,SEMS CAN KUN LA

RTAG DGA' LAGS, ,DE NAS 'KHOR DE NYID DU CHOS SMRA BA'I DGE SLONG
CHOS KYI RGYAL MTSAN ZHES BYA BA ZHIG 'DUS TE 'DUG PAR GYUR PA
DES, ,RGYAL PO DGE BA'I BKOD PA LA 'DI

SKAD CES SMRAS SO, ,RGYAL PO CHEN PO KHYOD KYIS NI DE BZHIN
GSHEGS PA'I CHO 'PHRUL DE DAG DANG MTHUN PAR MA BYAS KYI, MI
MTHUN PAR BYAS PAS NA, KHYOD NI GNAS MA YIN PA

LA GNAS PA YIN NO, ,DE CI'I PHYIR ZHE NA, RGYAL PO CHEN PO, BYANG
CHUB NI CHOS KYI DBYINGS KYI GNAS LA GNAS PAS 'JUG PA MED PA'O,
,RGYAL PO CHEN PO, BYANG CHUB NI TSOR BA

THAMS CAD MED PAS SHES PA MED PA'I MTSAN NYID YIN NO, ,RGYAL PO
CHEN PO, BYANG CHUB NI BLANG PA MED CING DOR BA MED PAS, BLANG BA
MED LA DOR BA MED PA YIN NO, ,RGYAL PO

CHEN PO, BYANG CHUB NI NAM MKHA' LA BRIS PA DANG 'DRA BAS GZUGS
MED PA, KHA DOG MED PA, RTAGS MED PA, DBYIBS MED PA YIN NO,
,RGYAL PO CHEN PO, BYANG CHUB NI RANG


@118A *, ,BZHIN GYIS YONGS SU DAG CING GNYEN PO MED PA YIN NO,
,RGYAL PO CHEN PO, BYANG CHUB NI CHOS THAMS CAD DANG MNYAM PAS
THAMS CAD KYI RJES SU

SONG BA YIN NO, ,RGYAL PO CHEN PO, BYANG CHUB NI MTSAN MA THAMS
CAD DANG BRAL BAS G-YO BA MED PA YIN NO, ,RGYAL PO CHEN PO, BYANG
CHUB NI RAB TU ZHI BA'I MTSAN NYID YIN

PAS ZHI BA'O, ,RGYAL PO CHEN PO, BYANG CHUB NI BRTAG PA DANG,
BSAL BA DANG BRAL BAS NYE BAR ZHI BA'O, ,RGYAL PO CHEN PO, BYANG
CHUB NI MI MTHUN PA MED PAS LHAG PAR G-YO

BA MED PA'O, ,RGYAL PO CHEN PO, BYANG CHUB NI YONGS SU GRUB PA
MED PAS SEMS MNYAM PA'O, ,RGYAL PO CHEN PO, BYANG CHUB NI GZOD MA
NAS MA SKYES PAS SEMS CAN DANG

MTSUNGS PA'O, ,RGYAL PO CHEN PO, BYANG CHUB NI RNAM PAR RIG PA'I
MTSAN NYID MA YIN PAS SKYE BA MED PAS RAB TU PHYE BA'O, ,RGYAL PO
CHEN PO, BYANG CHUB NI SEMS DANG, YID

DANG; RNAM PAR SHES PA DANG BRAL BAS RNAM PAR RIG PA MED PA'O,
,RGYAL PO CHEN PO, BYANG CHUB NI YUL THAMS CAD LAS YANG DAG PAR
'DAS PAS RGYU BA MED PA'O, ,RGYAL

PO CHEN PO, BYANG CHUB NI RNAM PAR RTOG PA THAMS CAD DANG BRAL
BAS SPROS PA MED PA'O, ,RGYAL PO CHEN PO, BYANG CHUB NI STONG PA
NYID KYI MTSAN NYID YIN PAS STONG PA'O, ,RGYAL


@118B PO CHEN PO, BYANG CHUB NI MTSAN MA THAMS CAD DANG BRAL BAS
MTSAN MA MED PA'O, ,RGYAL PO CHEN PO, BYANG CHUB NI SMON PA DANG
BRAL BAS SMON PA MED PA'O, ,RGYAL PO CHEN PO, BYANG CHUB

NI LAS KYI RNAM PAR SMIN PA MED PAS MNGON PAR 'DU BYED PA MED
PA'O, ,RGYAL PO CHEN PO, BYANG CHUB NI MTSAN NYID GSUM DANG BRAL
BAS 'DUS MA BYAS PA STE, RGYAL PO CHEN PO, GANG

DAG BYANG CHUB KYI MTSAN NYID DE LTA BU DANG, NGO BO NYID DE LTA
BU LA SGRUB PAR BYED PA DANG, GANG DAG SMON LAM 'DEBS PAR BYED PA
DANG, GANG DAG MNGON PAR DGA' BAR BYED PA

DANG; GANG DAG 'DOD PAR BYED PA DE DAG THAMS CAD NI LOG PAR RTZOL
BA YIN NO, ,DE CI'I PHYIR ZHE NA, RGYAL PO CHEN PO, BYANG CHUB CI
'DRA BAR BYANG CHUB SEMS DPA'I SPYOD PA YANG DE

'DRA BA YIN PAS NA, GANG DAG DE LTAR SPYOD PA DE DAG NI YANG DAG
PAR SPYOD PA YIN PA'I PHYIR RO,, ,,BAM PO GNYIS PA, DE NAS RGYAL
PO DGE BA'I BKOD PAS CHOS

SMRA BA'I DGE SLONG CHOS KYI RGYAL MTSAN LA 'DI SKAD CES SMRAS
SO, ,RIGS KYI BU KHYOD BYANG CHUB SEMS DPA' RNAMS KYI YANG DAG PA
NYID KYI SPYOD PA LA SPOBS PAR GYIS SHIG ,DE SKAD

CES SMRAS PA DANG, CHOS SMRA BA'I DGE SLONG CHOS KYI RGYAL MTSAN
GYIS RGYAL PO DGE BA'I BKOD PA LA 'DI SKAD CES SMRAS SO, ,RGYAL
PO CHEN PO, SEMS CAN THAMS CAD LA RLOM SEMS


@119A *, ,MED PA MNYAM PA NYID KYIS BDOG PA THAMS CAD YONGS SU
GTONG BA'I SPYOD PA NI BYANG CHUB SEMS DPA' RNAMS KYI SPYOD PA
YIN NO, ,TSUL KHRIMS KYIS

RLOM SEMS SU MI BYED PA MNYAM PA NYID KYIS TSUL KHRIMS DANG,
BSLAB PA DANG, SBYANGS PA'I YON TAN THAMS CAD YANG DAG PAR LEN
PA'I SPYOD PA NI BYANG CHUB SEMS DPA' RNAMS

KYI SPYOD PA YIN NO, ,BZOD PAS RLOM SEMS SU MI BYED PA MNYAM PA
NYID KYIS THA BA DANG, KHRO BA DANG, GNOD SEMS DANG, 'CHAB PA'I
YONGS SU GDUNG BA DANG, ZHE SDANG GI

YONGS SU GDUNG BA THAMS CAD 'BYIN PAR BYED PA NI BYANG CHUB SEMS
DPA' RNAMS KYI SPYOD PA YIN NO; ;BRTZON 'GRUS KYIS RLOM SEMS SU
MI BYED PA MNYAM PA NYID KYIS BRTZON

'GRUS BRTAN ZHING 'BAR BA DANG, ZHUM PA MED PA NI BYANG CHUB SEMS
DPA' RNAMS KYI SPYOD PA YIN NO, ,BSAM GTAN GYIS RLOM SEMS SU MI
BYED PA MNYAM PA NYID KYIS BSAM

GTAN DANG, RNAM PAR THAR PA DANG, TING NGE 'DZIN DANG, SNYOMS PAR
'JUG PA SGRUB PA NI BYANG CHUB SEMS DPA' RNAMS KYI SPYOD PA YIN
NO, ,SHES RAB KYIS RLOM SEMS SU MI

BYED PA MNYAM PA NYID KYIS MNYAM PA'I SHES RAB TSOGS YONGS SU
TSOL BA NI BYANG CHUB SEMS DPA' RNAMS KYI SPYOD PA YIN NO, ,GNYIS
DANG BRAL BA'I BTANG SNYOMS MNYAM PA


@119B NYID KYIS TSANGS PA'I GNAS PA BSKYED PA NI, BYANG CHUB SEMS
DPA' RNAMS KYI SPYOD PA YIN NO, MNGON PAR SHES PAS RLOM SEMS SU
MI BYED PA MNYAM PA NYID KYIS MNGON PAR SHES PA

BSKYED PA NI, BYANG CHUB SEMS DPA' RNAMS KYI SPYOD PA YIN NO,
,DON DANG CHOS LA NGES PAR SEMS PA MNYAM PA NYID KYIS SO SO YANG
DAG PAR RIG PA LA 'JUG PA NI, BYANG CHUB SEMS

DPA' RNAMS KYI SPYOD PA YIN NO, ,CHOS KYI DBYINGS G-YO BA MED PA
MNYAM PA NYID KYIS RTON PA LA MOS PA NI, BYANG CHUB SEMS DPA'
RNAMS KYI SPYOD PA YIN NO, ,YANG DAG PAR

SKYE BA MED PA'I SEMS KYIS NGES PAR SEMS MNYAM PA NYID KYIS BYANG
CHUB KYI PHYOGS KYI CHOS RNAMS YANG DAG PAR SDUD PA NI, BYANG
CHUB SEMS DPA' RNAMS KYI SPYOD PA YIN NO, ,

DON MTHUN PA MNYAM PA NYID KYIS BSDU BA'I DNGOS PO BZHIS YANG DAG
PAR 'DZIN PA NI, BYANG CHUB SEMS DPA' RNAMS KYI SPYOD PA YIN NO,
,SEMS KYIS RLOM SEMS SU MI BYED PA

MNYAM PA NYID KYIS SEMS CAN THAMS CAD LA SEMS MNYAM PA NI, BYANG
CHUB SEMS DPA' RNAMS KYI SPYOD PA YIN NO, ,NAM MKHA' YONGS SU DAG
PA DANG, SEMS YONGS

SU DAG PA DANG, ZHING YONGS SU DAG PA MNYAM PA NYID KYIS SANGS
RGYAS KYI ZHING YONGS SU DAG PAR BYED PA NI, BYANG CHUB SEMS DPA'
RNAMS KYI SPYOD PA YIN NO, ,MTSAN NYID


@120A *, ,MED PA'I CHOS LA SO SOR RTOG PA MNYAM PA NYID KYIS
MTSAN SUM CU RTZA GNYIS KYI TSOGS YANG DAG PAR SDUD PA NI, BYANG
CHUB SEMS DPA' RNAMS KYI

SPYOD PA YIN NO, ,LUS DANG, NGAG DANG, SEMS MNYAM PA NYID KYIS
LUS DANG, NGAG DANG, SEMS BRGYAN PA NI, BYANG CHUB SEMS DPA'
RNAMS KYI SPYOD PA YIN NO, ,SEMS CAN

THAMS CAD LA BDAG MED PAR MNYAM PA NYID KYIS SEMS CAN THAMS CAD
LA CI ZHIG BYA SNYAM DU SPRO BA NI, BYANG CHUB SEMS DPA' RNAMS
KYI SPYOD PA YIN NO, ,RMI LAM GYI RANG

BZHIN LTA BUR MOS PA MNYAM PA NYID KYIS 'KHOR BAS YONGS SU MI
SKYO BA NI, BYANG CHUB SEMS DPA' RNAMS KYI SPYOD PA YIN NO, ,LAS
DANG LAS KYI RNAM PAR SMIN PA LA MOS PA MED

PA MNYAM PA NYID KYIS LEGS PAR SPYOD PA'I LAS BYED PA NI, BYANG
CHUB SEMS DPA' RNAMS KYI SPYOD PA YIN NO, ,CHOS SGYU MA LTA BUR
SO SOR RTOG PA MNYAM PA NYID KYIS BRTUL

ZHUGS DANG DKA' THUB KYI GO CHA BGOS PA NI, BYANG CHUB SEMS DPA'
RNAMS KYI SPYOD PA YIN NO, ,SDUG BSNGAL SKYE BA MED PAR SHES PA
MNYAM PA NYID KYIS SDUG BSNGAL THAMS

CAD BZOD PA NI, BYANG CHUB SEMS DPA' RNAMS KYI SPYOD PA YIN NO,
,MDZA' BSHES DANG, MDZA' BSHES MA YIN PA LA SEMS SNYOMS PA MNYAM
PA NYID KYIS MDZA' BA


@120B BRTAN PA NI, BYANG CHUB SEMS DPA' RNAMS KYI SPYOD PA YIN
NO, ,LAN LA RE BA MED PA MNYAM PA NYID KYIS LHAG PA'I BSAM PA LA
SBYOR BA NI, BYANG CHUB SEMS DPA' RNAMS KYI

SPYOD PA YIN NO, ,THOS PA DANG SGRUB PA MNYAM PA NYID KYIS THOS
PA TSOL BAS MI NGOMS PA NI, BYANG CHUB SEMS DPA' RNAMS KYI SPYOD
PA YIN NO, ,ZANG ZING MED PA'I CHOS STON PA

MNYAM PA NYID KYIS CHOS LA SLOB DPON GYI DPE MKHYUD MED PA NI,
BYANG CHUB SEMS DPA' RNAMS KYI SPYOD PA YIN NO, ,CHOS DBEN PA
MNYAM PA NYID KYIS DAM PA'I CHOS YONGS

SU 'DZIN PA NI, BYANG CHUB SEMS DPA' RNAMS KYI SPYOD PA YIN NO,
,DON DAM PA'I BDEN PA MNYAM PA NYID KYIS BDEN PA'I SHES PA YONGS
SU TSOL BA NI, BYANG CHUB SEMS DPA'

RNAMS KYI SPYOD PA YIN NO, ,SEMS CAN LA SHIN TU 'DUD PA MNYAM PA
NYID KYIS NGA RGYAL NGES PAR BCOM PA NI, BYANG CHUB SEMS DPA'
RNAMS KYI SPYOD PA YIN NO, ,YON TAN THAMS

CAD YANG DAG PAR BLANGS PAS RLOM SEMS SU MED PA MNYAM PA NYID
KYIS YON TAN THAMS CAD YANG DAG PAR BSDU BA YONGS SU TSOL PA NI,
BYANG CHUB SEMS DPA' RNAMS KYI

SPYOD PA YIN NO, ,DE NAS RGYAL PO DGE BA'I BKOD PAS, BYANG CHUB
SEMS DPA' RNAMS KYI YANG DAG PA NYID KYI SPYOD PA DE DAG THOS
NAS, DGA' BA DANG, MGU BA DANG, YI


@121A *, ,RANGS PA DANG, RAB TU DGA' BA DANG, DGA' ZHING YID BDE
BA SKYES NAS, GOS DANG RGYAN CI GYON PA RNAMS KYIS CHOS SMRA BA'I
DGE SLONG CHOS KYI RGYAL

MTSAN LA MNGON PAR BKAB BO, ,BU STONG PO DE DAG GIS KYANG RANG
RANG GI RGYAN DAG GIS CHOS SMRA BA'I DGE SLONG CHOS KYI RGYAL
MTSAN LA BKAB NAS, TSIG 'DI SKAD DU, GANG BDAG

CAG GIS SKYES BU DAM PA 'DI LTA BU LA BLTA BA DANG, PHYAG BYA BA
DANG, BSNYEN BKUR BYA BA DAG RNYED PA NI, BDAG CAG GIS RNYED PA
LEGS PAR RNYED DO, ,SEMS CAN THAMS

CAD KYIS KYANG BYANG CHUB SEMS DPA'I SPYOD PA DE LTA BU DANG,
SPOBS PA DE LTA BU DAG THOB PAR GYUR CIG ,CES SMRAS SO, ,DE NAS
CHOS SMRA BA'I DGE SLONG CHOS KYI RGYAL MTSAN

GYIS RGYAL PO DGE BA'I BKOD PA LA 'DI SKAD CES SMRAS SO, ,RGYAL
PO CHEN PO, 'DI LTA STE, GOS DANG RGYAN TZAM GYIS MCHOD PA DE NI,
MCHOD PA CHEN PO MA YIN GYI, DE LAS

GZHAN PA'I MCHOD PA KHYAD PAR DU 'PHAGS PA DAG KYANG YOD KYI, DE
DAG KHYOD KYIS SGRUBS SHIG ,DE YANG GANG ZHE NA, DE NAS DE'I TSE
CHOS SMRA BA'I DGE SLONG CHOS KYI

RGYAL MTSAN GYIS TSIGS SU BCAD PA 'DI DAG SMRAS SO, ,GANG DAG
STONG CHEN SEMS CAN DE DAG KUN, ,BYANG CHUB PHYIR NI RAB TU ZHUGS
GYUR CING, ,MA ZHUM SEMS


@121B KYIS BSKAL PA RDZOGS PAR NI, ,BU DANG CHUNG MA'I SBYIN PA
BYAS PA BAS, ,GANG GIS BYANG CHUB PHYIR NI SEMS BSKYED NAS, ,DE
BZHIN DU NI RJES SU BSLABS PA DANG, ,RAB BYUNG

SEMS KYI GOM PA GCIG BOR BA, ,DE NI DE BAS BSOD NAMS KHYAD PAR
'PHAGS, ,GANG DAG SNGON CHAD BYUNG BA'I SANGS RGYAS DANG, ,GANG
DAG MA BYON BYUNG DANG BZHUGS PA RNAMS, ,

DE DAG SKYON MANG KHAB NI MA SPANGS PAR, ,BLA MED BYANG CHUB ZHI
BA THOB PA MED, ,RAB BYUNG DE BZHIN GSHEGS PA THAMS CAD KYIS,
,RAB TU BSTOD CING BSNGAGS LA BKUR BA STE, ,

GANG ZHIG SANGS RGYAS KUN LA MCHOD 'DOD PA, ,RGYAL BA'I BSTAN LA
RAB BYUNG GZUNG BAR GYIS, ,GANG ZHIG KHYIM GNAS RIN CHEN KHYIM
BRGYAN PA'I, ,GANGG'A'I BYE SNYED SANGS RGYAS

ZHING BYIN DANG, ,GANG ZHIG RAB BYUNG NYID DANG MTSAN GCIG TU,
,MI RTAG SDUG BSNGAL BDAG MED SEMS BYED NA, ,GANG ZHIG RAB BYUNG
BAG YOD GYUR PA YI, ,BYANG CHUB SEMS

DPA' BYANG CHUB NYE BA DANG, ,BDUD KYI DKYIL 'KHOR SHIN TU BCOM
BYAS SHING, ,DGE BA'I PHYOGS KYANG MI 'GRIB 'PHEL BA YIN, ,RAB
BYUNG DE NI LAM NGAN SPANGS PA DANG, ,LAS

KYI RJES MTHUN 'PHAGS PA'I SKYE BOS BSTOD, ,DE NA DGE BA CHUD ZA
MA YIN ZHING, ,DE NI YONGS SU 'DZIN PA SPANGS PA YIN, ,KHYIM LAS
GROL BA NYON MONGS MI 'PHEL ZHING, ,


@122A *, ,NYON MONGS RNAM GROL BDUD KYI 'CHING BA MED, ,RNAM GROL
SEMS NI BYANG CHUB SPYAD PA SPYOD, ,SPYOD PA DAG PAS BYANG CHUB
RNYED MI DKA', ,DE NAS

RGYAL PO DGE BA'I BKOD PAS TSIGS SU BCAD PA DE DAG THOS PA DANG,
'DOD PA'I DGA' BA DANG, LONGS SPYOD DANG, RGYAL SRID KYI DBANG
PHYUG DAG LA MI LTA BAR GYUR CING,

SKYO LA 'DOD CHAGS DANG BRAL BA SKYES PAR GYUR TE, RAB TU 'BYUNG
BA LA SEMS GZHOL BAR GNAS NAS, BCOM LDAN 'DAS DE BZHIN GSHEGS PA
RI RAB LTA BU DE LA 'DI SKAD

CES GSOL TO, ,BCOM LDAN 'DAS, BDAG LEGS PAR GSUNGS PA'I CHOS 'DUL
BA LA RAB TU BYUNG ZHING BSNYEN PAR RDZOGS PA DGE SLONG GI DNGOS
PO 'THOB LAGS SAM, BCOM

LDAN 'DAS DE BZHIN GSHEGS PA RI RAB LTA BU DES BKA' STZAL PA,
RGYAL PO CHEN PO, RAB TU BYUNG BA NI DGAG PA MED PA STE, SEMS CAN
THAMS CAD LA YANG BAR DU MI GCOD

CING SKABS YOD DO, ,KHYIM NA GNAS PA NI NYON MONGS PA'I NANG NA
GNAS PA YIN GYI, GAL TE 'DOD NA NGAS KHYOD LA GDAMS SHING RJES SU
BSTAN GYI, KHYOD KYIS KYANG GDAMS

SHING RJES SU BSTAN PA BZHIN DU BSGRUB PAR BYA'O, ,DE NAS BCOM
LDAN 'DAS DES RAB TU 'BYUNG BA'I SKABS PHYE BA DANG, RGYAL PO DGE
BA'I BKOD PAS BU STONG PO DE


@122B DAG LA SMRAS PA, KHYED CAG LAS RGYAL SRID GRUB PA DANG,
SEMS CAN RNAMS CHOS YANG DAG PAR 'DZIN DU 'JUG PAR SPRO BA SU
YOD, DE DAG THAMS CAD KYIS SMRAS PA, YAB, BDAG

CAG KYANG DAD PAS KHYIM NAS KHYIM MA MCHIS PAR RAB TU 'BYUNG LAGS
KYI, BDAG CAG MI DOR BAR GSOL, RGYAL POS SMRAS PA, GAL TE KHYED
THAMS CAD RAB TU BYUNG NA GLING

BZHI PA'I 'JIG RTEN GYI KHAMS THAMS CAD KYI SKYE BO'I TSOGS THAMS
CAD RAB TU CHUD ZOS PAR 'GYUR GYI, KHYED CAG LAS GANG SEMS CAN
RNAMS LA BRTAN PA'I SNYING RJE CHEN PO

'JUG PAR 'GYUR BA DES, RGYAL SRID BSGRUBS LA, SEMS CAN RNAMS LA
CHOS YANG DAG PAR 'DZIN DU CHUG CIG ,DE NAS RGYAL BU GZHON NU DE
DAG GI NANG NAS, RGYAL BU

GZHON NU SNYING RJE CHER SEMS ZHES BYA BA DES, RANG GI PHA DE
DANG, RGAN RABS DE DAG LA TSIGS SU BCAD DE SMRAS PA, RAB BYUNG
YON TAN DU MA BSAGS PA ZHES, ,DE BZHIN

GSHEGS PA RNAMS KYIS GSUNGS MOD KYI, ,DE LTAR LAGS KYANG SNYING
RJER GYUR PA NA, ,'GRO LA PHAN PHYIR RGYAL SRID BDAG GIS BSGRUB,
,JI SRID 'TSO BAR BDAG NI TSANGS

SPYOD CING, ,GSO SBYONG YAN LAG BRGYAD PA BLANG BAR BGYI, ,ME TOG
RNAMS DANG DRI DANG BYUG PA DANG, ,DE BZHIN CHANG YANG MYANG BAR
MI BGYI'O, ,LUS LA RGYAN RNAMS KYANG NI MI


@123A *, ,'DOGS SHING, ,MCHIL LHAM MI 'TSAL RIN CHEN GTZUG PHUD
MIN, ,KHRI RKANG GSER LAS BGYIS PAR MI NYAL SHING, ,RGYAL PO'I
RKYEN GYI GOS

KYANG MI 'TSAL LO, ,SIL SNYAN GLU DBYANGS SGRA LA MI DGA' ZHING,
,RMA BYA NGANG PA'I SGRA LA'ANG DGA' MI BGYID, ,SKYE BOS MDUN
BDAR BUD MED GNAS SPONG ZHING, ,GCIG PU MAL

NA MCHIS NYAL RLUNG MI G-YAB, ,BDAG NI GLING NAS GLING DU MCHI
BGYI ZHING, ,DGE BA BCU RNAMS RAB TU BSHAD PAR BGYI, ,KHYIM NA
GNAS PA'I NONGS PA BSTAN BGYI ZHING, ,RAB TU

'BYUNG BA'I BSNGAGS PA'ANG BRJOD PAR BGYI, ,GZUGS DANG DBANG
PHYUG LONGS SPYOD DREGS PA YIS, ,SANGS RGYAS CHOS DANG DGE 'DUN
BGROD MI BGYI, ,BYANG CHUB SEMS NI BSKYUD

PAR MI BGYI ZHING, ,RTAG TU YID BYUNG SRID GSUM SPYAD PAR BGYI,
,SBYIN DANG SNYAN SMRA DON SPYOD DON MTHUN PAS, ,SEMS CAN BSDU BA
LA NI BRTZON BGYI ZHING, ,BLA MED THEG CHEN DAM

PA 'DI LA YANG, ,SROG CHAGS BYE BA MANG PO YONGS SMIN BGYI, ,CHOS
DON MNYAN CING BSHAD PAR BYA'I SLAD DU, ,NYIN MO DUS GSUM MTSAN
MO DUS GSUM DU, ,RI RAB LTA BU'I

SPYAN SNGAR NYER MCHI ZHING, ,DE BZHIN GSHEGS PA LA NI MCHOD
PA'ANG BGYI, ,DE NAS BCOM LDAN 'DAS DE BZHIN GSHEGS PA RI RAB LTA
BU DES, RGYAL BU GZHON NU SNYING RJE CHER


@123B SEMS LA LEGS SO, ,ZHES BYA BA BYIN TE, SKYES BU DAM PA,
LEGS SO, ,LEGS SO, ,BSLAB PA BRGYAD KYI TSUL KHRIMS YANG DAG PAR
BLANGS PA'I CHOS KYI YON TAN DES NA KHYIM PAR

GYUR PA'I BYANG CHUB SEMS DPA' YANG RAB TU BYUNG BA DANG YON TAN
MTSUNGS PA YIN NO, ,KHYOD KYI SNYING RJE CHEN PO DES NA RAB TU
BYUNG BA'I YON TAN BSGRUB PA'ANG SGRUB PAR BYED PA YIN NO, ,DE
NAS

RGYAL PO DGE BA'I BKOD PAS, RGYAL PO GZHON NU SNYING RJE CHER
SEMS RGYAL SRID LA BZHAG NAS, BU STONG DU GCIG GIS MA TSANG BA
DANG LHAN CIG TU BCOM LDAN 'DAS DE'I BSTAN PA LA DAD PAS

KHYIM NAS KHYIM MED PAR RAB TU BYUNG BAR GYUR TO, ,DE DAG RAB TU
BYUNG NAS KYANG, DE BZHIN GSHEGS PA DES CHO 'PHRUL BSTAN PA 'DI
NYID KYIS DE LTA DE LTAR GDAMS SHING RJES SU

BSTAN PAS, DE DAG GIS RING PO MI THOGS PAR MNGON PAR SHES PA LNGA
BSKYED PAR GYUR TO, ,GZUNGS DANG, DRAN PA DANG, CHOS MNYAN PA'I
SHES PA YANG SKYES PAR GYUR TO, ,RGYAL BU

GZHON NU SNYING RJE CHER SEMS KYANG RGYAL SRID LA DBANG BSKUR NAS
ZLA BA NYA'O COG LA GLING CHEN PO BZHI PO DAG TU RJES SU STON PAR
BYED DE, CI NAS KYANG SROG CHAGS DUNG PHYUR PHRAG DGU DANG,

BYE BA PHRAG GNYIS BLA NA MED PA YANG DAG PAR RDZOGS PA'I BYANG
CHUB TU SEMS BSKYED PAR 'GYUR BA DANG, DE LTA DE LTAR SEMS CAN
RNAMS LA CHOS STON PAR GYUR TO, ,DE DAG THAMS CAD


@124A *, ,KYANG BCOM LDAN 'DAS DE BZHIN GSHEGS PA RI RAB LTA BU
DE'I BSTAN PA LA DAD PAS KHYIM NAS KHYIM MED PAR RAB TU BYUNG
NAS, THEG PA CHEN PO 'DIS BLA NA

MED PA YANG DAG PAR RDZOGS PA'I BYANG CHUB LAS PHYIR MI LDOG PA
SHA STAG TU GYUR TO, ,SH'A RADVA TI'I BU KHYOD KYIS CI TZAM DU
DGE BA'I RTZA BA BSKYED PA DANG, YONGS SU SBYANG BA

BYAS PA'I SEMS CAN RNAMS KYI RTEN DU GYUR CING, DAD PA BSKYED PAR
GYUR PA'I GSUNG RAB DE LA LTOS, SH'A RADVA TI'I BU, DE'I TSE DE'I
DUS NA, 'KHOR LOS BSGYUR BA'I RGYAL

PO DGE BA'I BKOD PA ZHES BYA BAR GYUR PA DE GZHAN ZHIG YIN PA
SNYAM DU KHYOD SOM NYI DANG YID GNYIS ZA BAR GYUR NA, SH'A RADVA
TI'I BU KHYOD KYIS DE LTAR MI BLTA STE, LHA'I BU DED

DPON 'DI NYID DE'I TSE DE'I DUS NA, 'KHOR LOS BSGYUR BA'I RGYAL
PO DGE BA'I BKOD PA ZHES BYA BAR GYUR TO, ,SH'A RADVA TI'I BU,
DE'I TSE DE'I DUS NA, CHOS SMRA BA'I DGE SLONG CHOS

KYI RGYAL MTSAN ZHES BYA BAR GYUR PA DE GZHAN ZHIG YIN PA SNYAM
DU KHYOD YID GNYIS DANG SOM NYI ZA BAR GYUR NA, SH'A RADVA TI'I
BU KHYOD KYIS DE LTAR MI BLTA STE, 'JAM DPAL

GZHON NUR GYUR PA 'DI NYID DE'I TSE DE'I DUS NA CHOS SMRA BA'I
DGE SLONG CHOS KYI RGYAL MTSAN ZHES BYA BAR GYUR TO, ,SH'A RADVA
TI'I BU, DE'I TSE DE'I DUS NA, RGYAL PO DGE BA'I BKOD


@124B PA DE'I BU STONG THAM PAR GYUR PA DE DAG GZHAN ZHIG YIN PA
SNYAM DU KHYOD SOM NYI DANG YID GNYIS ZA BAR GYUR NA, SH'A RADVA
TI'I BU KHYOD KYIS DE LTAR MI BLTA STE, BSKAL PA BZANG PO 'DI

NYID KYI SANGS RGYAS STONG PO DE DAG DE'I TSE DE'I DUS NA, RGYAL
PO DGE BA'I BKOD PA DE'I BU STONG THAM PAR GYUR TO, ,SH'A RADVA
TI'I BU, DE'I TSE DE'I DUS NA, RGYAL BU GZHON NU SNYING RJE CHER

SEMS ZHES BYA BAR GYUR PA DE GZHAN ZHIG YIN PA SNYAM DU KHYOD SOM
NYI DANG YID GNYIS ZA BAR GYUR NA, SH'A RADVA TI'I BU KHYOD KYIS
DE LTAR MI BLTA STE, NGA NYID DE'I TSE DE'I DUS NA RGYAL BU

GZHON NU SNYING RJE CHER SEMS ZHES BYA BAR GYUR TO, ,SH'A RADVA
TI'I BU, DE LTAR NA SNGON GYI BYANG CHUB SEMS DPA' BAG YOD PA
RNAMS NI, LHAG PA'I BSAM PA DANG, SHES BZHIN GYI SPYOD

PAS BLA NA MED PA YANG DAG PAR RDZOGS PA'I BYANG CHUB TU NGES PAR
BYUNG BA YIN NO, ,BCOM LDAN 'DAS KYIS SNGON GYI TSUL DANG LDAN
PA'I GTAM 'DI BSHAD PA NA, LHA DANG MI RNAMS KYI SKYE

DGU LAS, SROG CHAGS SUM KHRI NYIS STONG NI BLA NA MED PA YANG DAG
PAR RDZOGS PA'I BYANG CHUB TU SEMS SKYES SO, ,DE NAS TSE DANG
LDAN PA SH'A RADVA TI'I BUS, 'JAM DPAL GZHON NUR

GYUR PA LA 'DI SKAD CES SMRAS SO, ,'JAM DPAL KHYOD NI LHA'I BU
DED DPON 'DI DANG LHAN CIG TU YUN RING PO NAS, TSANGS PAR SPYOD
PA SPYAD PA DANG, SANGS RGYAS MANG


@125A *, ,PO LA BSNYEN BKUR BYAS SHING, DGE BA'I RTZA BA BSKYED
PA YIN NO, ,'JAM DPAL GYIS SMRAS PA, BTZUN PA SH'A RADVA TI'I BU,
TSANGS PAR SPYOD

PA ZHES BYA BA DE NI 'PHAGS PA'I LAM YAN LAG BRGYAD PA'I TSIG BLA
DVAGS YIN LA, LAM NI 'DUS BYAS YIN GYI, KHO BO NI 'DUS MA BYAS SU
RTOGS PA YIN PAS, DE'I PHYIR KHO BO NI YUN

RING PO NAS TSANGS PAR SPYOD PA MA YIN NO, ,BTZUN PA SH'A RADVA
TI'I BU, TSANGS PAR SPYOD PA ZHES BYA BA DE NI SPYOD PA'I MTSAN
NYID YIN GYI, KHO BO NI SPYOD PA MED PA DANG, RAB TU SPYOD PA

MED PA YIN TE, DE'I PHYIR KHO BO NI YUN RING PO NAS TSANGS PAR
SPYAD PA MA YIN NO, ,BTZUN PA SH'A RADVA TI'I BU, TSANGS PAR
SPYOD PA ZHES BYA BA DE NI GNYIS SU SBYOR BA YIN GYI, KHO BO NI

GNYIS SU SBYOR BA YANG MA YIN LA, GNYIS SU MED PAR SBYOR BA YANG
MA YIN TE, DE'I PHYIR KHO BO NI YUN RING PO NAS TSANGS PAR SPYAD
PA MA YIN NO, ,BTZUN PA SH'A RADVA TI'I BU, TSANGS

PAR SPYOD PA ZHES BYA BA DE NI NYON MONGS PA'I GNYEN PO YIN GYI,
KHO BO NI GNYEN POS RAB TU PHYE BA MA YIN TE, DE'I PHYIR KHO BO
NI YUN RING PO NAS TSANGS PAR SPYAD PA MA YIN NO, ,BTZUN

PA SH'A RADVA TI'I BU, TSANGS PAR SPYOD PA ZHES BYA BA DE NI,
GZUGS DANG, SGRA DANG, DRI DANG, RO DANG, REG BYA DANG, CHOS LAS
'BYOL BA YIN GYI, KHO BO NI GZUGS DANG, SGRA DANG, DRI


@125B DANG, RO DANG, REG BYA DANG, CHOS LAS 'BYOL BA MA YIN TE,
DE'I PHYIR KHO BO NI YUN RING PO NAS TSANGS PAR SPYAD PA MA YIN
NO, ,BTZUN PA SH'A RADVA TI'I BU, TSANGS PAR SPYOD PA ZHES BYA BA

NI; BDUD KYI LAM LAS YANG DAG PAR 'DA' BA YIN GYI, KHO BO NI BDUD
KYI LAM LAS YANG DAG PAR 'DA' BA MA YIN TE, DE'I PHYIR KHO BO NI
YUN RING PO NAS TSANGS PAR SPYAD PA MA YIN

NO; ;BTZUN PA SH'A RADVA TI'I BU, TSANGS PAR SPYOD PA ZHES BYA BA
DE NI DGE BA'I BSHES GNYEN THAMS CAD YIN GYI, KHO BO NI DGE BA
DANG SDIG PA LA NGES PAR SBYOR BA MI BYED DE, DE'I PHYIR KHO

BO NI YUN RING PO NAS TSANGS PAR SPYAD PA MA YIN NO, ,BTZUN PA
SH'A RADVA TI'I BU, TSANGS PAR SPYOD PA ZHES BYA BA DE NI NYAN
THOS DANG, RANG SANGS RGYAS KYI SKYON MED PA THOB PA YIN GYI, KHO
BO

NI NYAN THOS DANG, RANG SANGS RGYAS KYI SKYON MED PA THOB PA MA
YIN TE, DE'I PHYIR KHO BO NI YUN RING PO NAS TSANGS PAR SPYAD PA
MA YIN NO, ,BTZUN PA SH'A RADVA TI'I BU, TSANGS PAR SPYOD PA

ZHES BYA BA DE NI 'KHOR BA LAS 'BYOL BA YIN GYI, KHO BO NI 'KHOR
BA LAS 'BYOL BA MA YIN TE, DE'I PHYIR KHO BO NI YUN RING PO NAS
TSANGS PAR SPYAD PA MA YIN NO, ,BTZUN PA SH'A

RADVA TI'I BU, TSANGS PAR SPYOD PA ZHES BYA BA DE NI MYA NGAN LAS
'DA' BA'I LAM DU 'GRO BA YIN GYI, KHO BO NI MYA NGAN LAS 'DA' BA
DON DU GNYER BA MA YIN TE, DE'I PHYIR KHO BO NI YUN RING


@126A *, ,PO NAS TSANGS PAR SPYAD PA MA YIN NO, ,BTZUN PA SH'A
RADVA TI'I BU, GANG YANG KHYOD 'DI SKAD DU 'JAM DPAL KHYOD NI
SANGS RGYAS MANG PO LA BSNYEN BKUR

BYAS PA YIN NO ZHES ZER BA NI, BTZUN PA SH'A RADVA TI'I BU, DE
BZHIN GSHEGS PA LA NI BSNYEN BKUR BYA BAR MI NUS SO, ,DE CI'I
PHYIR ZHE NA, DE BZHIN GSHEGS PA NI GZUGS MED

CING BSTAN DU MED PA YIN PAS DE LA BSNYEN BKUR BYA BAR MI NUS PA
DANG, DE BZHIN GSHEGS PA NI TSOR BA MED CING TSOR BA THAMS CAD
RGYUN BCAD PA YIN PAS DE LA BSNYEN BKUR

BYA BAR MI NUS PA DANG, DE BZHIN GSHEGS PA NI 'DU SHES MED CING
'DU SHES KYI MDUD PA THAMS CAD DANG BRAL BA YIN PAS DE LA BSNYEN
BKUR BYA BAR MI NUS PA DANG, DE BZHIN

GSHEGS PA NI 'DU BYED RNAMS MED CING 'DUS MA BYAS BRNYES PA YIN
PAS DE LA BSNYEN BKUR BYA BAR MI NUS PA DANG, DE BZHIN GSHEGS PA
NI RNAM PAR SHES PA MED CING YID

GNAS PA MED PA YIN PAS DE LA BSNYEN BKUR BYA BAR MI NUS PA DANG,
DE BZHIN GSHEGS PA NI MIG DANG GZUGS KYI YUL MA YIN ZHING, STONG
PA NYID KYI SPYOD YUL MA YIN PAS,

DE LA BSNYEN BKUR BYA BAR MI NUS PA DANG, DE BZHIN GSHEGS PA NI
RNA BA DANG SGRA'I YUL MA YIN ZHING, MTSAN MA MED PA'I YUL YIN
PAS DE LA BSNYEN BKUR BYA BAR MI NUS PA


@126B DANG; DE BZHIN GSHEGS PA NI SNA DANG DRI'I YUL MA YIN
ZHING, GNYIS DANG BRAL BA YIN PAS DE LA BSNYEN BKUR BYA BAR MI
NUS PA DANG, DE BZHIN GSHEGS PA NI LCE DANG RO'I YUL MA YIN

ZHING; RNAM PAR RIG PA MED PA'I MTSAN NYID YIN PAS DE LA BSNYEN
BKUR BYA BAR MI NUS PA DANG, DE BZHIN GSHEGS PA NI LUS DANG REG
BYA'I YUL MA YIN ZHING, THOGS PA MED PA'I

MTSAN NYID YIN PAS DE LA BSNYEN BKUR BYA BA MA NUS PA DANG, DE
BZHIN GSHEGS PA NI YID DANG CHOS KYI YUL MA YIN ZHING, CHOS KYI
DBYINGS SU YANG DAG 'DU BA YIN PAS DE LA BSNYEN

BKUR BYA BAR MI NUS PA DANG, DE BZHIN GSHEGS PA NI DE BZHIN NYID
LA GNAS PA YIN PAS DE LA BSNYEN BKUR BYA BAR MI NUS PA DANG, DE
BZHIN GSHEGS PA NI YANG DAG PA'I MTHA'

DANG MTHUN PAR ZHUGS PA YIN PAS, DE LA BSNYEN BKUR BYA BAR MI NUS
PA DANG, DE BZHIN GSHEGS PA NI CHOS KYI DBYINGS KYIS RAB TU PHYE
BA YIN PAS, DE LA BSNYEN BKUR BYA BAR MI

NUS PA DANG, DE BZHIN GSHEGS PA NI CHEN PO STONG PA NYID LA ZHUGS
PA YIN PAS, DE LA BSNYEN BKUR BYA BAR MI NUS PA DANG, DE BZHIN
GSHEGS PA NI RANG BZHIN MNYAM PA NYID

YIN PAS DE LA BSNYEN BKUR BYA BAR MI NUS PA DANG, DE BZHIN GSHEGS
PA NI SPROS PA THAMS CAD YANG DAG PAR CHAD PA YIN PAS, DE LA
BSNYEN BKUR BYA BAR MI NUS PA DANG, DE BZHIN


@127A *, ,GSHEGS PA NI DMIGS PA MED PA LA ZHUGS PA YIN PAS, DE LA
BSNYEN BKUR BYA BAR MI NUS PA DANG, DE BZHIN GSHEGS PA NI RNAM
PAR SHES PA LA

MI GNAS PA YIN PAS, DE LA BSNYEN BKUR BYA BAR MI NUS PA DANG, DE
BZHIN GSHEGS PA NI KHAMS GSUM NA MI GNAS PA YIN PAS, DE LA BSNYEN
BKUR BYA BAR MI NUS PA DANG, DE BZHIN

GSHEGS PA NI ZAG PA MED PA YIN PAS, DE LA BSNYEN BKUR BYA BAR MI
NUS PA DANG, DE BZHIN GSHEGS PA NI 'JIG RTEN 'DI DANG, 'JIG RTEN
PHA ROL LA MI GNAS PA YIN PAS,

DE LA BSNYEN BKUR BYA BAR MI NUS PA DANG, DE BZHIN GSHEGS PA NI
ZHI ZHING RAB TU ZHI LA NYE BAR ZHI BA YIN PAS, DE LA BSNYEN BKUR
BYA BAR MI NUS PA DANG, DE BZHIN GSHEGS

PA NI LUS DANG, NGAG DANG, YID DANG BRAL BA YIN PAS, DE LA BSNYEN
BKUR BYA BAR MI NUS PA DANG, DE BZHIN GSHEGS PA NI KHA DOG DANG,
GZUGS DANG, DBYIBS DANG

BRAL BA YIN PAS, DE LA BSNYEN BKUR BYA BAR MI NUS PA DANG, DE
BZHIN GSHEGS PA NI THAMS CAD DU MA SMAD CING KHA NA MA THO BA MED
PA YIN PAS, DE LA BSNYEN BKUR BYA BAR

MI NUS PA DANG, DE BZHIN GSHEGS PA NI SPYOD LAM THAMS CAD LA YANG
DAG PAR MI GNAS PA YIN PAS, DE LA BSNYEN BKUR BYA BAR MI NUS PA
DANG, BTZUN PA SH'A RADVA


@127B TI'I BU; DE BZHIN GSHEGS PA NI THAMS CAD DU SKUR PA GDAB TU
MED CING NAM MKHA' LA BRIS PA LTA BU YIN PAS, DE LA BSNYEN BKUR
BYA BAR MI NUS PA'I PHYIR RO, ,BTZUN

PA SH'A RADVA TI'I BU, GANG YANG KHYOD 'DI SKAD DU 'JAM DPAL
KHYOD NI DGE BA'I RTZA BA BSKYED PA YIN NO ZHES ZER BA LA, BTZUN
PA SH'A RADVA TI'I BU, DGE BA'I RTZA BA DE NI 'JIG TSOGS

RTZA BA MA YIN PA DANG, MA RIG PA DANG SRID PA'I SRED PA RTZA BA
MA YIN PA DANG, 'DOD CHAGS DANG, ZHE SDANG DANG, GTI MUG RTZA BA
MA YIN PA DANG, PHYIN CI LOG BZHI RTZA BA MA YIN PA DANG,

PHUNG PO LNGA RTZA BA MA YIN PA DANG, SKYE MCHED DRUG RTZA BA MA
YIN PA DANG, RNAM PAR SHES PA'I GNAS BDUN RTZA BA MA YIN PA DANG,
LOG PA BRGYAD RTZA BA MA YIN PA DANG, KUN NAS MNAR

SEMS KYI DNGOS PO DGU RTZA BA MA YIN PA DANG, SEMS CAN GYI GNAS
DGU RTZA BA MA YIN PA DANG, MI DGE BA BCU'I LAS KYI LAM RTZA BA
MA YIN PA DE GANG YIN PA NI DGE BA'I RTZA BA YIN

NO; ;BTZUN PA SH'A RADVA TI'I BU, BGROD PA GCIG PA'I LAM LA MNGON
PAR ZHEN PA RTZA BA MA YIN PA DANG, RIG PA DANG RNAM PAR GROL BA
LA YONGS SU RTOG PA RTZA BA MA YIN PA DANG, LHAG

PA'I TSUL KHRIMS KYI BSLAB PA DANG, LHAG PA'I SEMS KYI BSLAB PA
DANG, LHAG PA'I SHES RAB KYI BSLAB PAS RLOM SEMS SU BYED PA RTZA
BA MA YIN PA DANG, BDEN PA BZHI PO DAG


@128A *, ,LA YONGS SU RTOG PA RTZA BA MA YIN PA DANG, DBANG PO
LNGAR 'DU SHES PA RTZA BA MA YIN PA DANG, MNGON PAR SHES PA DRUG
LA DMIGS PA RTZA BA MA YIN PA

DANG, BYANG CHUB KYI YAN LAG BDUN LA SGRO 'DOGS PA RTZA BA MA YIN
PA DANG, 'PHAGS PA'I LAM YAN LAG BRGYAD PAS RLOM SEMS SU BYED PA
RTZA BA MA YIN PA DANG, MTHAR GYIS

GNAS PA'I SNYOMS PAR 'JUG PA DGU LA LTA BA SKYED PA RTZA BA MA
YIN PA DANG, MI SLOB PA'I CHOS BCU LA MNGON PAR ZHEN PA RTZA BA
MA YIN PA GANG YIN PA DE NI DGE BA'I RTZA BA YIN

NO; ;PHUNG PO'I BDUD RTZA BA MA YIN PA DANG, NYON MONGS PA'I BDUD
RTZA BA MA YIN PA DANG, 'CHI BDAG GI BDUD RTZA BA MA YIN PA DANG,
LHA'I BU'I BDUD RTZA BA MA YIN PA GANG YIN PA DE

NI DGE BA'I RTZA BA YIN NO, ,SGRIB PA RTZA BA MA YIN PA DANG,
CHOD PA DANG, KUN NAS LDANG BA RTZA BA MA YIN PA DANG, 'GYOD PA
RTZA BA MA YIN PA GANG YIN PA DE NI DGE BA'I RTZA BA YIN NO, ,

BDAG TU LTA BA RTZA BA MA YIN PA DANG, SEMS CAN DU LTA BA RTZA BA
MA YIN PA DANG, SROG TU LTA BA RTZA BA MA YIN PA DANG, GSO BA
DANG, GANG ZAG TU LTA BA RTZA BA MA YIN PA GANG YIN PA

DE NI DGE BA'I RTZA BA MA YIN NO, ,'BYUNG BAR LTA BA RTZA BA MA
YIN PA DANG, 'JIG PAR LTA BA RTZA BA MA YIN PA DANG, CHAD PAR LTA
BA RTZA BA MA YIN PA DANG, RTAG PAR LTA BA RTZA BA MA


@128B YIN PA GANG YIN PA DE NI DGE BA'I RTZA BA YIN NO, ,TSUL
BZHIN MA YIN PA RTZA BA MA YIN PA DANG, MA RIG PA RTZA BA MA YIN
PA DANG, 'DU BYED RTZA BA MA YIN PA DANG, RNAM PAR SHES PA RTZA
BA

MA YIN PA DANG, MING DANG GZUGS RTZA BA MA YIN PA DANG, SKYE
MCHED DRUG RTZA BA MA YIN PA DANG, REG PA RTZA BA MA YIN PA DANG,
TSOR BA RTZA BA MA YIN PA DANG, SRED PA RTZA BA MA YIN PA DANG,

LEN PA RTZA BA MA YIN PA DANG, SRID PA RTZA BA MA YIN PA DANG,
SKYE BA RTZA BA MA YIN PA DANG, RGA SHI RTZA BA MA YIN PA DANG,
NAD DANG SDUG BSNGAL BA DANG, YID MI BDE BA DANG, 'KHRUG PA RTZA
BA

MA YIN PA GANG YIN PA DE NI DGE BA'I RTZA BA YIN NO, ,'DOD PA'I
KHAMS RTZA BA MA YIN PA DANG, GZUGS KYI KHAMS RTZA BA MA YIN PA
DANG, GZUGS MED PA'I KHAMS RTZA BA MA YIN PA GANG YIN PA DE NI

DGE BA'I RTZA BA YIN NO, ,SBYIN PAS RLOM SEMS SU BYED PA RTZA BA
MA YIN PA DANG, TSUL KHRIMS DANG, BZOD PA DANG, BRTZON 'GRUS
DANG, BSAM GTAN DANG, SHES RAB KYIS RLOM SEMS SU BYED PA RTZA BA
MA

YIN PA GANG YIN PA DE NI DGE BA'I RTZA BA YIN NO, ,BYAMS PA DANG,
SNYING RJE DANG, DGA' BA DANG, BTANG SNYOMS KYIS RLOM SEMS SU
BYED PA RTZA BA MA YIN PA GANG YIN PA DE NI BYANG CHUB

SEMS DPA'I DGE BA'I RTZA BA YIN NO, ,NYAN THOS DANG, RANG SANGS
RGYAS 'DOD PA RTZA BA MA YIN PA GANG YIN PA DE NI BYANG CHUB SEMS
DPA'I DGE BA'I RTZA BA YIN NO, ,BYAMS


@129A *, ,PA CHEN PO'I RTZA BA DANG, SNYING RJE CHEN PO'I RTZA BA
DANG, THAMS CAD MKHYEN PA NYID KYI SEMS MI 'DOR BA'I RTZA BA
DANG, SEMS CAN YONGS SU SMIN

PAR BYED PA'I RTZA BA DANG, DAM PA'I CHOS YONGS SU 'DZIN PA'I
RTZA BA DANG, BDOG PA THAMS CAD YONGS SU GTONG BA'I RTZA BA DANG,
RNAM PAR SMIN PA LA RE BA MED PA'I RTZA BA DANG, TSUL

KHRIMS DANG BSLAB PA THAMS CAD YANG DAG PAR LEN PA'I RTZA BA
DANG, BRGYA BYIN DANG, TSANGS PA DANG, 'JIG RTEN SKYONG BA YANG
MI 'DOD PA'I RTZA BA DANG, BZOD PA DANG, ZHI BA DANG,

DUL BA DANG, NGES PA'I RTZA BA DANG, BDAG DANG GZHAN LA YANG MI
GNOD PA'I RTZA BA DANG, BRTAN PA'I BRTZON 'GRUS CHEN PO RTZOM
PA'I RTZA BA DANG, DMAN PA'I CHOS YANG DAG PAR MI

SDUD PA'I RTZA BA DANG, BSAM GTAN GYI RTZA BA DANG, BSAM GTAN GYI
RO MYONG BAR MI BYED PA'I RTZA BA DANG, SHES RAB KYI RTZA BA
DANG, BTANG SNYOMS KYANG MA YIN PA'I RTZA BA DANG, THABS

KYI RTZA BA DANG, THAMS CAD KYI RJES SU 'JUG PA'I RTZA BA GANG
YIN PA DE NI BYANG CHUB SEMS DPA'I DGE BA'I RTZA BA YIN NO, ,DKON
MCHOG GSUM GYI GDUNG RGYUN MI GCOD PA'I RTZA BA

DANG, STOBS BCU DANG, MI 'JIGS PA'I RTZA BA DANG, SANGS RGYAS KYI
CHOS THAMS CAD YONGS SU SGRUB PA'I RTZA BA GANG YIN PA DE NI
BYANG CHUB SEMS DPA'I DGE BA'I RTZA BA YIN NO, ,


@129B LUS DANG NGAG DANG SEMS KYI RGYUN GYI RTZA BA GANG YIN PA
DE NI BYANG CHUB SEMS DPA'I DGE BA'I RTZA BA YIN NO, ,GZUNGS KYI
SHES PA THOB PA GANG YIN PA DE NI BYANG CHUB SEMS DPA'I DGE BA'I

RTZA BA YIN NO, ,SPOBS PA MI CHOD PA'I RTZA BA GANG YIN PA DE NI
BYANG CHUB SEMS DPA'I DGE BA'I RTZA BA YIN NO, ,MNGON PAR SHES PA
DANG, RIG PA THOB PA'I RTZA BA GANG YIN PA DE NI BYANG CHUB

SEMS DPA'I DGE BA'I RTZA BA YIN NO, ,SANGS RGYAS KYI ZHING YONGS
SU DAG PAR BYED PA'I RTZA BA GANG YIN PA DE NI BYANG CHUB SEMS
DPA'I DGE BA'I RTZA BA YIN NO, ,BYANG CHUB KYI SNYING POR 'GRO

BA BYIN GYIS RLOB PA'I RTZA BA GANG YIN PA DANG, LAN GSUM DU
BZLAS TE, CHOS KYI 'KHOR LO RNAM PA BCU GNYIS SU BSKOR BA'I RTZA
BA GANG YIN PA DE NI BYANG CHUB SEMS DPA'I DGE BA'I

RTZA BA YIN NO, ,'JAM DPAL GZHON NUR GYUR PAS DON GYI GZHI RNAM
PAR NGES PAR BSTAN PA GSUM PO 'DI BSHAD PA NA, THAMS CAD DANG
LDAN PA'I 'KHOR DES LEGS SO, ,ZHES BYA BA

BYIN NAS THAMS CAD DANG LDAN PA'I 'KHOR DES BCOM LDAN 'DAS DANG,
'JAM DPAL GZHON NUR GYUR PA LA, ME TOG RNAM PA SNA TSOGS DAG GIS
MNGON PAR GTOR NAS, TSIG

'DI SKAD DU SANGS RGYAS KYI ZHING GANG NA, 'JAM DPAL GZHON NUR
GYUR PA GNAS PA DER NI DE BZHIN GSHEGS PA GNYIS BYUNG BA YIN PAR
RIG PAR BYA'O, ,SEMS CAN GANG DAG


@130A *, ,'JAM DPAL GZHON NUR GYUR PAS BSTAN PA 'DI THOS NAS, MI
SKRAG, MI DNGANG ZHING, DNGANG BAR MI 'GYUR BA DE DAG NI DGE BA'I
RTZA BA NGAN NGON DANG LDAN

PA MA YIN NO, ,DE DAG GIS NI BDUD KYI LAS THAMS CAD BKAG PA YIN
NO, ,DE DAG NI THEG PA CHEN PO LA SNANG BA THOB PA YIN NO ZHES
KYANG SMRAS SO, ,DE NAS BCOM LDAN 'DAS KYIS THAMS

CAD DANG LDAN PA'I 'KHOR DES SMRAS PA LA RJES SU THUGS RANGS PA
MDZAD NAS, LHA'I BU DED DPON LA 'DI SKAD CES BKA' STZAL TO,
,LHA'I BU, GANG DAG 'JAM DPAL GZHON NUR

GYUR PAS BSHAD PA DE THOS NAS MOS PAR 'GYUR BA DE YANG CHO 'PHRUL
CHEN PO YIN TE, DE DAG NI DE LAS GZHAN PA'I CHO 'PHRUL RNAMS KYIS
SKRAG PAR MI 'GYUR RO, ,DE CI'I PHYIR ZHE NA,

LHA'I BU, 'DI LTA STE, RTAG PAR 'DU SHES PA'I SEMS CAN RNAMS LA
MI RTAG PAR BSHAD PA DANG, BDE BAR 'DU SHES PA RNAMS LA SDUG
BSNGAL BAR BSHAD PA DANG, BDAG TU

'DU SHES PA RNAMS LA BDAG MED PAR BSHAD PA DANG, SDUG PAR 'DU
SHES PA RNAMS LA MI SDUG PAR BSHAD PA DANG, DNGOS POR 'DU SHES PA
RNAMS LA DNGOS PO MED PAR BSHAD

PA DANG, LTA BAR 'DU SHES PA RNAMS LA STONG PAR BSHAD PA DANG,
MTSAN MAR 'DU SHES PA RNAMS LA MTSAN MA MED PAR BSHAD PA DANG,
KHAMS GSUM PAR 'DU SHES PA RNAMS


@130B LA SMON PA MED PAR BSHAD PA DANG, NGAR 'DZIN PA DANG, NGA
YIR 'DZIN PA 'DU SHES PA RNAMS LA LTA BA'I RNAM PA THAMS CAD DANG
BRAL BAR BSHAD PA DE NI 'JIG RTEN GYI 'JIGS PA

CHEN PO YIN TE, GANG DAG DE LA SKRAG PAR MI 'GYUR BA DE DAG NI
YANG DAG PAR DUL BA YIN PAS NA, YANG DAG PAR DUL BA RNAMS NI GANG
LA YANG SKRAG PAR MI 'GYUR BA'I PHYIR RO, ,DE CI'I

PHYIR ZHE NA, DE GANG LAS SKRAG PAR 'GYUR BA'I CHOS 'DI LTA STE,
NGAR 'DZIN PA YONGS SU 'DZIN PA DANG, NGA YIR 'DZIN PA YONGS SU
'DZIN PA DE DAG DES YONGS SU MA BZUNG BAS, YONGS

SU MA BZUNG BA LA RTEN MED PA DANG, RTEN MED PA LA G-YO BA MED PA
DANG, G-YO BA MED PA LA 'GUL BA MED PA DANG, 'GUL BA MED PA LA
BLANG BA MED PA DANG, BLANG BA MED PA LA DOR BA

MED PA DANG, DOR BA MED PA LA 'DZIN PA MED PA DANG, 'DZIN PA MED
PA LA MCHOG TU 'DZIN PA MED PA DANG, MCHOG TU 'DZIN PA MED PA LA
PHYIN CI LOG MED PA DANG, PHYIN CI LOG MED

PA LA LOG PA NYID MED PA DANG, LOG PA NYID DANG BRAL BA NI YANG
DAG PAR BSGRUB PA YIN PA DANG, YANG DAG PAR BSGRUB PA NI YANG DAG
PAR LTA BA YIN PA DANG, YANG DAG PAR LTA BA NI YANG

DAG PA'I TING NGE 'DZIN GYI BAR DAG YIN PA DANG, YANG DAG PA'I
TING NGE 'DZIN LA GNAS PA LA RNAM PAR G-YENG BA MED PA DANG, SEMS
RNAM PAR MI G-YENG BA LA GNAS PA MED PA DANG,


@131A *, ,SEMS MI GNAS PA LA GNAS MED PA DANG, SEMS KYI GNAS MED
PA LA RNAM PAR SHES PA'I GNAS MED PA DANG, RNAM PAR RIG PA MED PA
LA BRTAG CING

BSAL BA MED PA DANG, BRTAG CING BSAL BA DANG BRAL BAS DMIGS PA
MED PAR GNAS PA LA SGRIB PA MED PA DANG, SGRIB PA MED PAR GNAS PA
LA RLOM SEMS MED PA DANG, GANG

GI TSE RLOM SEMS MED PA DE'I TSE LHAG PAR RLOM SEMS MED PA DANG,
GANG GI TSE LHAG PAR RLOM SEMS MED PA DE'I TSE BDAG DANG GZHAN DU
MTHONG BA MED PA DANG, MTHONG BA MED PA LA

YONGS SU GDUNG BA MED PA DANG, YONGS SU GDUNG BA MED PA LA SGYID
LUG PA MED PA DANG, SGYID LUG PA MED PA LA NYON MONGS PA'I RGYU
MED PA DANG, NYON MONGS PA CAN MA YIN PA'I SEMS

LA GSAL BA SNANG BA DANG, GSAL BA THOB PAS YE SHES MTHONG BA
DANG, YE SHES MTHONG BA LA GNAS PA'I SEMS KYI SHES PA RGYA CHE
BA, SEMS KYI SHES PA RGYA CHEN PO LA GNAS

PA LA BDUD KYIS GLAGS MI RNYED PA DANG, BDUD DANG PHYIR RGOL BA
NGES PAR BCOM PA LA SGRIB PA MED PA MNGON DU GYUR BA DANG, SGRIB
PA MED PA LA GNAS PA LA, SANGS RGYAS KYI CHOS

THAMS CAD MNGON DU GYUR BA'I PHYIR RO, ,LHA'I BU, GANG BYAS PA
MED CING SKYE BA MED PA'I CHOS RNAMS LA, CHOS KYI GO RIM GYI
MTSAMS SBYAR BA DE LTAR STON PA DE YANG CHO 'PHRUL CHEN PO


@131B YIN NO, ,DE NAS TSE DANG LDAN PA SH'A RADVA TI'I BUS 'JAM
DPAL GZHON NUR GYUR PA LA 'DI SKAD CES SMRAS SO, ,KHO BO CAG 'JAM
DPAL GZHON NUR GYUR PA LA CI DANG CI 'DRI BA DE DANG DE NYID KYI

TSIG GI MTSAMS LAS, SANGS RGYAS KYI CHOS THAMS CAD SNANG NGO,
,'JAM DPAL GYIS SMRAS PA, BTZUN PA SH'A RADVA TI'I BU, CHOS THAMS
CAD NI BDAG PO MED PA STE, DE DAG NI JI LTAR 'DOD

PA DE BZHIN DU SGRUB PAR BYED DO, ,BTZUN PA SH'A RADVA TI'I BU,
CHOS THAMS CAD NI MI ZAD PA STE, DE DAG NI JI LTAR 'DOD PA DE
BZHIN DU STON PAR BYED DO, ,BTZUN PA SH'A RADVA TI'I BU, CHOS

THAMS CAD NI BEM PO STE, DE DAG NI JI LTAR 'DOD PA DE BZHIN DU
RJOD PAR BYED DO, ,BTZUN PA SH'A RADVA TI'I BU, CHOS THAMS CAD NI
THER ZUG TU GNAS PA MA YIN PA STE, DE DAG NI JI LTAR

'DOD PA DE BZHIN DU RNAM PAR 'JOG PAR BYED DO, ,BTZUN PA SH'A
RADVA TI'I BU, CHOS THAMS CAD NI MTHONG BA MED PA STE, DE DAG NI
JI LTAR 'DOD PA DE BZHIN DU RNAM PAR DGOD PAR BYED DO, ,

BTZUN PA SH'A RADVA TI'I BU, CHOS THAMS CAD BTANG SNYOMS PA STE,
DE DAG NI JI LTAR 'DOD PA DE BZHIN DU 'CHAD PAR BYED DO, ,BTZUN
PA SH'A RADVA TI'I BU, CHOS DE DAG NI GANG NAS KYANG MA

BLANGS; GANG DU YANG MA KHRID PA STE, DE DAG NI BSAGS PA YANG MA
YIN, SPUNGS PA YANG MA YIN NO, ,DE DAG NI BSHAD KYANG RUNG, MA
BSHAD KYANG RUNG STE, CHOS KYI DE BZHIN DE MI 'DOR


@132A *, ,BA YIN NO, ,SEMS CAN THAMS CAD KYI YI GE 'BYUNG BA GANG
YIN PA DANG, SANGS RGYAS THAMS CAD KYI CHOS BSTAN PA'I YI GE
'BYUNG BA GANG YIN PA'I YI

GE DE DAG THAMS CAD NI, LUS LAS KYANG MA BYUNG, SEMS LAS KYANG MA
BYUNG BA STE, RGYU DANG RKYEN NYID LAS BYUNG BA YIN NO, ,JI LTAR
YI GE RNAMS LA BSAGS PA MED PA DE BZHIN

DU; SEMS DANG SEMS LAS BYUNG BA'I CHOS RNAMS LA YANG BSAGS PA MED
DO, ,JI LTAR SEMS DANG SEMS LAS BYUNG BA'I CHOS RNAMS LA BSAGS PA
MED PA DE BZHIN DU ,

NYON MONGS PA'I DMIGS PA THAMS CAD LA YANG BSAGS PA MED DO, ,JI
LTAR NYON MONGS PA'I DMIGS PA THAMS CAD LA BSAGS PA MED PA DE
BZHIN DU, SHES PA GANG GIS

NYON MONGS PA RNAMS SPANGS PA'I SHES PA DE LA YANG BSAGS PA MED
DE, BTZUN PA SH'A RADVA TI'I BU, GANG MI GNAS PA'I SHES PAS MI
GNAS PA'I NYON MONGS PA RNAMS SPANGS

PA DE YANG CHO 'PHRUL CHEN PO YIN NO, ,DE NAS LHA'I BU DED DPON
GYIS 'JAM DPAL GZHON NUR GYUR PA LA 'DI SKAD CES SMRAS SO, ,'JAM
DPAL, BYANG CHUB SEMS DPA' RNAMS

KYI SHES PA GANG YIN, 'JAM DPAL GYIS SMRAS PA, LHA'I BU, SDUG
BSNGAL YONGS SU SHES PA'I SHES PA DANG, PHUNG PO YONGS SU SPANGS
PA LA YONGS SU SKYO BA MED PA'I SHES PA


@132B DANG, KUN 'BYUNG BA SHES PA DANG, DGE BA'I RTZA BA YANG DAG
PAR BSDU BA SHES PA DANG, 'GOG PA SHES PA DANG, SKYE BA SHES PA
DANG, 'BYUNG BA SHES PA DANG, LAM SHES PA DANG, LAM

NGAN PA RNAM PAR BCAD PA SHES PA DANG, RGYU SHES PA DANG, CHUD MI
ZA BA SHES PA DANG, 'BRAS BU SHES PA DANG, MNGON SUM DU BYA BA
SPANGS PA SHES PA DANG, RKYEN SHES PA DANG, TSOGS BSAGS

PA SHES PA DANG, BDEN PA SHES PA DANG, SANGS RGYAS KYI YE SHES LA
LTA ZHING THOB PAR BYA BA SHES PA DANG, RTEN CING 'BREL BAR
'BYUNG BA SHES PA DANG, 'BYUNG BA LA MNGON PAR ZHEN PA

MED PA SHES PA DANG, PHUNG PO LNGA SHES PA DANG, PHUNG PO'I BDUD
SPANGS PA SHES PA DANG, KHAMS SHES PA DANG, CHOS KYI DBYINGS
DBYER MED PA SHES PA DANG, SKYE MCHED SHES PA DANG,

GRONG STONG PA LTA BU SO SOR RTOG PA SHES PA DANG, SBYIN PA SHES
PA DANG, DUS DANG DUS MA YIN PA LAS MI 'DA' BA SHES PA DANG, TSUL
KHRIMS SHES PA DANG, TSUL KHRIMS 'CHAL BA'I SEMS

CAN YONGS SU SMIN PAR BYA BA SHES PA DANG, BZOD PA SHES PA DANG,
SEMS CAN RJES SU BSRUNG BA SHES PA DANG, BRTZON 'GRUS SHES PA
DANG, LEGS PAR BYA BA'I LAS BYA BA SHES PA

DANG, BSAM GTAN SHES PA DANG, BSAM GTAN LAS LDOG PA SHES PA DANG,
SHES RAB SHES PA DANG, LTA BA YONGS SU SHES PA DANG, THABS SHES
PA DANG, SEMS CAN YONGS SU SMIN PAR


@133A *, ,BYA BA SHES PA DANG, BYAMS PA SHES PA DANG, SEMS CAN
BSKYAB PA SHES PA DANG, SNYING RJE SHES PA DANG, YONGS SU MI SKYO
BA SHES PA DANG, DGA' BA SHES

PA DANG, CHOS LA DGA' ZHING RAB TU DGA' LA MCHOG TU DGA' BA SHES
PA DANG, BTANG SNYOMS SHES PA DANG, SANGS RGYAS KYI CHOS YONGS SU
BSGRUB PA SHES PA DANG, SEMS CAN

GZHUG PA SHES PA DANG, THA SNYAD SHES PA DANG, DRAN PA NYE BAR
GZHAG PA SHES PA DANG, GNAS MED PA LA GNAS PA SHES PA DANG, YANG
DAG PAR SPONG BA SHES PA DANG, MNYAM

PA NYID DANG MI 'GAL BA SHES PA DANG, RDZU 'PHRUL GYI RKANG PA
SHES PA DANG, MNGON PAR 'DU BYA BA MED PAR SO SOR RTOG PA SHES PA
DANG, DAD PA'I DBANG PO DANG, STOBS SHES PA

DANG; CHAGS PA THAMS CAD LAS YANG DAG PAR 'DA' BA SHES PA DANG,
BRTZON 'GRUS KYI DBANG PO DANG, STOBS SHES PA DANG, NYON MONGS PA
THAMS CAD KYIS MI TSUGS PA SHES PA

DANG; DRAN PA'I DBANG PO DANG, STOBS SHES PA DANG, CHOS THAMS CAD
MI BRJED PA SHES PA DANG, TING NGE 'DZIN GYI DBANG PO DANG, STOBS
SHES PA DANG, CHOS THAMS CAD MNYAM

PA NYID DU SHES PA DANG, SHES RAB KYI DBANG PO DANG, STOBS SHES
PA DANG, SEMS CAN THAMS CAD KYI DBANG PO MCHOG DANG, MCHOG MA YIN
PA SHES PA DANG, BYANG CHUB KYI YAN


@133B LAG SHES PA DANG, RANG BYUNG GI YE SHES RJES SU RTOGS PA
SHES PA DANG, LAM SHES PA DANG, LAM NGAN PA THAMS CAD LAS YANG
DAG PAR 'DA' BA SHES PA DANG, SNYING RJE CHEN PO LA LHAG PAR
DMIGS

PA SHES PA DANG, ZAD PA SHES PA DANG, DGE BA'I RTZA BA THAMS CAD
MI ZAD PA SHES PA DANG, SKYE BA MED PA SHES PA DANG, MI SKYE BA'I
CHOS LA BZOD PA THOB PA SHES PA DANG, SANGS RGYAS RJES SU DRAN PA

SHES PA DANG, SANGS RGYAS KYI SKU YONGS SU GRUB PA SHES PA DANG,
CHOS RJES SU DRAN PA SHES PA DANG, CHOS KYI 'KHOR LO RAB TU BSKOR
BA SHES PA DANG, DGE 'DUN RJES SU DRAN PA SHES PA DANG, PHYIR

MI LDOG PA'I BYANG CHUB SEMS DPA'I DGE 'DUN YANG DAG PAR 'DU BA
SHES PA DANG, GTONG BA RJES SU DRAN PA SHES PA DANG, SEMS CAN
THAMS CAD YONGS SU MI GTONG BA SHES PA DANG, TSUL

KHRIMS RJES SU DRAN PA SHES PA DANG, SMON LAM THAMS CAD YONGS SU
RDZOGS PAR BYA BA SHES PA DANG, LHA RJES SU DRAN PA SHES PA DANG,
SDIG PA THAMS CAD MI BYA BAR SHES PA DANG, SEMS CAN GYI DBANG

PO SHES PA DANG, RIM PA RJES SU RTOGS PA SHES PA DANG, THOS PA'I
TSOGS YONGS SU RDZOGS PAR BYA BA SHES PA DANG, TSOGS THAMS CAD
KYIS MI NGOMS PA SHES PA DANG, SMAN THAMS CAD SHES

PA DANG, RKYEN JI LTA BA BZHIN DU SBYOR BA SHES PA DANG, GNAS
DANG GNAS MA YIN PA SHES PA DANG, GNAS MA YIN PA MI BYA BAR SHES
PA DANG, STOBS BCU SHES PA DANG, NYAN THOS DANG, RANG


@134A *, ,SANGS RGYAS THAMS CAD KYI THEG PA DANG RJES SU MTHUN PA
SHES PA DANG, MI 'JIGS PA SHES PA DANG, BAR DU GCOD PA DANG BAR
DU GCOD PA MA YIN PA'I CHOS RJES

SU RTOGS PA SHES PA DANG, 'DAS PA'I DUS LA MA THOGS PA'I SHES PA
DANG, RNAM PAR SHES PA MI GNAS PAR SHES PA DANG, MA 'ONGS PA'I
DUS LA MA THOGS PA'I SHES PA DANG, CHOS

THAMS CAD LAS YANG DAG PAR MI 'DA' BA SHES PA DANG, DA LTAR BYUNG
BA'I DUS LA MA THOGS PA'I SHES PA DANG, GNAS PA MED PA DANG, RAB
TU GNAS PA MED PA SHES PA DANG, LUS

SNGON DU 'GRO BA SHES PA DANG, SEMS CAN THAMS CAD KYI LUS LA 'JUG
PA SHES PA DANG, NGAG SNGON DU 'GRO BA SHES PA DANG, SEMS CAN
THAMS CAD KYI SGRA RAB TU DBYE BA SHES

PA DANG, YID SNGON DU 'GRO BA SHES PA DANG, SEMS CAN THAMS CAD
KYI SEMS KYI SPYOD PA RNAM PAR G-YO BA RJES SU RTOGS PA'I SHES PA
DANG, 'KHRUL PA MED PA'I SHES PA DANG,

SEMS CAN THAMS CAD KYI 'KHRUL PA RJES SU RTOGS PA'I SHES PA DANG,
NYON MONGS PA DANG BRAL BA SHES PA DANG, SEMS CAN THAMS CAD KYI
NYON MONGS PA DANG, RTZOD PA NYE

BAR ZHI BAR BYA BA SHES PA DANG, MI BRJED PA'I SHES PA DANG, SEMS
RNAM PAR G-YENGS PA'I SEMS CAN DRAN PA LA 'JOG PA SHES PA DANG,
DGONGS PA RAB TU


@134B 'DZIN PA SHES PA DANG, SEMS CAN LE LO CAN YONGS SU BZUNG BA
SHES PA DANG, SANGS RGYAS KYI CHOS MA 'DRES PA SHES PA DANG, GDUL
BA'I SEMS CAN 'DUL BA RJES SU

RTOGS PA'I SHES PA DANG, THABS SHES PA DANG, SHES RAB SHES PA
STE, LHA'I BU, DE NI BYANG CHUB SEMS DPA'I SHES PA YIN TE, SHES
PA DE DANG LDAN PA'I BYANG CHUB SEMS DPA'

NI SANGS RGYAS KYI YE SHES CHAGS PA MED PA 'THOB BO, ,LHA'I BUS
SMRAS PA, 'JAM DPAL, JI TZAM DU BYANG CHUB SEMS DPA' RNAMS KYI
SHES PA BSAM GYIS MI KHYAB PA DE DANG,

'JIG RTEN GSUM PO THAMS CAD LAS KHYAD PAR DU 'PHAGS PA'I SHES PA
DE NI NGO MTSAR TE, SHES PA DE NI GO CHA NGAN NGON DANG LDAN PAS
YANG DAG PAR BSDU BAR MI NUS SO, ,'JAM

DPAL GANG DE LTA BU'I SHES PA SKYED PAR BYED PA DE YANG CHO
'PHRUL CHEN PO YIN NO,, ,,BAM PO GSUM PA STE THA MA, 'JAM DPAL,
JI LTAR NA BYANG CHUB SEMS DPA' GO

CHA LEGS PAR BGOS PA YIN, 'JAM DPAL GYIS SMRAS PA, LHA'I BU, GANG
GI TSE BYANG CHUB SEMS DPA' RANG BZHIN GYIS YONGS SU MYA NGAN LAS
'DAS PA'I SEMS CAN

RNAMS LA SKRAG PAR MI 'GYUR BA DE LTA BU NI BYANG CHUB SEMS DPA'
NI GO CHA LEGS PAR BGOS PA YIN NO, ,SMRAS PA, 'JAM DPAL, CI'I
PHYIR BYANG CHUB SEMS DPA' ZHES BYA,


@135A *, ,SMRAS PA; LHA'I BU, BYANG CHUB KYI GNAS RJES SU 'JUG
PAS BYANG CHUB SEMS DPA' ZHES BYA'O, ,SMRAS PA, 'JAM DPAL, CI'I
PHYIR SEMS DPA' CHEN

PO ZHES BYA, SMRAS PA, LHA'I BU, RTZOM PA CHEN PO NYAMS 'OG TU
CHUD PAR BYED PA DANG, YE SHES CHEN PO YONGS SU RDZOGS PAR BYED
PAS NA SEMS DPA' CHEN PO ZHES BYA'O, ,SMRAS PA, 'JAM

DPAL; CI'I PHYIR SEMS CAN MCHOG CES BYA, SMRAS PA, LHA'I BU, SHES
RAB KYIS GZUNG BA MED PA'I CHOS LA 'JUG PA DANG, THABS KYIS CHOS
THAMS CAD YANG DAG PAR BSDUS PAS

DE'I PHYIR SEMS CAN MCHOG CES BYA'O, ,SMRAS PA, 'JAM DPAL, CI'I
PHYIR SEMS CAN DAG PA ZHES BYA, SMRAS PA, LHA'I BU, GANG NYON
MONGS PA'I DRI MA RNAMS DANG LHAN CIG MI GNAS SHING,

SEMS CAN THAMS CAD KYI NYON MONGS PA SPANG BA'I PHYIR BRTZON
'GRUS RTZOM PAR YANG BYED PAS, DE'I PHYIR SEMS CAN DAG PA ZHES
BYA'O, ,SMRAS PA, 'JAM DPAL, CI'I PHYIR SEMS

CAN RNAM PAR DAG PA ZHES BYA, SMRAS PA, LHA'I BU, 'DI LTAR SEMS
CAN THAMS CAD NGES PAR 'BYUNG BA'I LAM RNAM PAR SBYONG BAR BYED
PAS, DE'I PHYIR SEMS CAN RNAM PAR DAG PA

ZHES BYA'O, ,SMRAS PA, 'JAM DPAL, CI'I PHYIR 'DREN PA ZHES BYA,
SMRAS PA, LHA'I BU, 'DI LTAR LAM DE LA GNAS NAS, SEMS CAN GRANGS
MED DPAG TU MED PA DAG YONGS SU SMIN


@135B PAR BYED PAS, DE'I PHYIR 'DREN PA ZHES BYA'O, ,SMRAS PA,
'JAM DPAL, CI'I PHYIR RNAM PAR 'DREN PA ZHES BYA, SMRAS PA, LHA'I
BU, 'DI LTAR GDUL BA'I SEMS CAN RNAMS SHIN TU 'DUL

BA LA RAB TU 'GOD PAR BYED PAS, DE'I PHYIR RNAM PAR 'DREN PA ZHES
BYA'O, ,SMRAS PA, 'JAM DPAL, JI LTAR NA BYANG CHUB SEMS DPA' DPA'
BA YIN, SMRAS PA, LHA'I BU, JI TZAM GYIS

BDUD DANG PHYIR RGOL BA NGES PAR BCOM ZHING SEMS CAN YONGS SU
SMIN PAR BYA BA'I PHYIR SRED PA LEN PAR BYED PA DE TZAM GYIS NA,
BYANG CHUB SEMS DPA' DPA' BA YIN NO, ,SMRAS PA,

'JAM DPAL, JI LTAR NA BYANG CHUB SEMS DPA' THUL BAR DKA' BA YIN,
SMRAS PA, LHA'I BU, 'DI LTAR SNGON DAM BCAS PA DANG, SNGON GYI
BSAM PA YONGS SU RDZOGS PAR BYED PAS,

NYAN THOS DANG RANG SANGS RGYAS KYI THEG PA DAG LA 'DOD PAR MI
BYED PA DE LTA BU NI THUL BAR DKA' BA YIN NO, ,SMRAS PA, 'JAM
DPAL, JI LTAR NA BYANG CHUB SEMS DPA' MNGON PAR

'PHAGS PA YIN, SMRAS PA, LHA'I BU, GANG GI TSE 'PHAGS PA'I SHES
RAB DANG, THABS KYIS SEMS CAN YONGS SU SMIN PAR BYA BA DANG, DAM
PA'I CHOS YONGS SU GZUNG BA'I PHYIR KUN

DU SNANG BA DE TZAM GYIS NA, BYANG CHUB SEMS DPA' MNGON PAR
'PHAGS PA YIN NO, ,SMRAS PA, 'JAM DPAL, JI LTAR NA BYANG CHUB
SEMS DPA' CHOS SMRA BA YIN, SMRAS PA, LHA'I BU, GANG


@136A *, ,GI TSE SANGS RGYAS KYIS YONGS SU BZUNG BA'I TSIG GIS,
SEMS CAN THAMS CAD KYI NYES PAR SMRA BA ZIL GYIS GNON PAR BYED PA
DE LTA BU NI, CHOS SMRA

BA YIN NO, ,SMRAS PA, 'JAM DPAL, JI LTAR NA 'DUL BA SMRA BA YIN,
SMRAS PA, LHA'I BU, GANG GI TSE BDAG TSUL KHRIMS LA GNAS LA, SEMS
CAN THAMS CAD KYI 'GYOD PA

DANG, KUN NAS LDANG BA RNAM PAR BSAL BA'I PHYIR, CHOS STON PAR
BYED PA DE LTA BU NI 'DUL BA SMRA BA YIN NO, ,SMRAS PA, 'JAM
DPAL, JI LTAR NA DON SMRA BA YIN, SMRAS PA, LHA'I

BU; GANG GI TSE THOS PA THAMS CAD LA NAN TAN SNYING POR BYED CING
DON RJES SU RTOGS PA DE LTA BU NI DON SMRA BA YIN NO, ,SMRAS PA,
'JAM DPAL, JI LTAR NA BYANG CHUB SEMS DPA'

SEMS CAN THAMS CAD LA PHAN PA'I GZHI PHUN SUM TSOGS PA YIN, SMRAS
PA, LHA'I BU, GANG GI TSE DGE BA'I RTZA BA YANG DAG PAR BSGRUBS
PA THAMS CAD SEMS CAN RNAMS LA

STOB PAR BYED PA DE LTA BU NI, SEMS CAN THAMS CAD LA PHAN PA'I
GZHI PHUN SUM TSOGS PA YIN NO, ,SMRAS PA, 'JAM DPAL, JI LTAR NA
BYANG CHUB SEMS DPA' DRANG PO YIN,

SMRAS PA, LHA'I BU, GANG GI TSE BDAG GI NYES PA MI 'CHAB PA DE
LTA BU NI DRANG PO YIN NO, ,SMRAS PA, 'JAM DPAL, JI LTAR NA BYANG
CHUB SEMS DPA' DAM PA YIN, SMRAS PA, LHA'I BU,


@136B GANG GI TSE SEMS CAN 'DOD CHAGS DANG, ZHE SDANG DANG, GTI
MUG GI GYA GYU CAN RNAMS LA KHONG KHRO BAR MI BYED PA DE'I PHYIR
DAM PA YIN NO, ,SMRAS PA, 'JAM DPAL, JI LTAR NA G-YO BA MED PA

YIN; SMRAS PA, LHA'I BU, GANG GI TSE JI SKAD SMRAS PA'I TSIG LAS
'DA' BA MED PA YIN NO, ,SMRAS PA, 'JAM DPAL, JI LTAR NA SGYU MED
PA YIN, SMRAS PA, LHA'I BU, GANG GI TSE JI LTAR

SEMS KYIS MNGON PAR BSGRUBS PA DE BZHIN DU TSIG TU BRJOD PA DE
LTA BU NI SGYU MED PA YIN NO, ,SMRAS PA, 'JAM DPAL, JI LTAR NA
NGA RGYAL MED PA YIN, SMRAS PA, LHA'I BU, GANG GI TSE SEMS

CAN THAMS CAD LA 'DUD PAR BYED CING MI DGE BA MI BYED PA DE LTA
BU NI NGA RGYAL MED PA YIN NO, ,SMRAS PA, 'JAM DPAL, JI LTAR NA
BYANG CHUB SEMS DPA' SBYIN BDAG YIN, SMRAS PA, GANG

GI TSE YONGS SU BSDUS PA'I BYANG CHUB KYANG GTONG BAR BYED NA,
DNGOS PO GZHAN DAG LTA SMOS KYANG CI DGOS PA'O, ,SMRAS PA, 'JAM
DPAL, JI LTAR NA TSUL KHRIMS DANG LDAN PA YIN, SMRAS

PA; LHA'I BU, GANG TSUL KHRIMS 'CHAL PA MTHONG NA, SROG GI PHYIR
YANG BYANG CHUB KYI SEMS MI GTONG BA YIN NO, ,SMRAS PA, 'JAM
DPAL, JI LTAR NA BZOD PA SMRA BA YIN, SMRAS PA, LHA'I BU,

GANG GI TSE GNOD PA BZOD CING, GZHAN LA GNOD PAR MI BYED PA YIN
NO, ,SMRAS PA, 'JAM DPAL, JI LTAR NA BRTZON 'GRUS DANG LDAN PA
YIN, SMRAS PA, LHA'I BU, GANG RNAM PAR BSAMS


@137A *, ,NA; CHOS 'GA' YANG MI DMIGS PA YIN NO, ,SMRAS PA, 'JAM
DPAL, JI LTAR NA BSAM GTAN LA BSAM GTAN PA YIN, SMRAS PA, LHA'I
BU,

GANG 'DOD PA'I KHAMS SU PHYIS MI SNANG BA YIN NO, ,SMRAS PA, 'JAM
DPAL, JI LTAR NA SHES RAB DANG LDAN PA YIN, SMRAS PA, LHA'I BU,
GANG SHES RAB KYIS BYA BA SBYIN PAR MI BYED

PA YIN NO, ,SMRAS PA, 'JAM DPAL, JI LTAR NA BYAMS PA LA GNAS PA
YIN, SMRAS PA, LHA'I BU, GANG GI TSE SEMS CAN GYI KHAMS LA STONG
PA NYID DU RNAM PAR LTA BA YIN NO, ,

SMRAS PA, 'JAM DPAL, JI LTAR NA SNYING RJE LA GNAS PA YIN, SMRAS
PA, LHA'I BU, GANG GI TSE CHOS THAMS CAD NAM MKHA' LTA BUR SHES
NAS, BYANG CHUB LA BRTZON 'GRUS MI 'DOR

BA YIN NO, ,SMRAS PA, 'JAM DPAL, JI LTAR NA DGA' BA LA GNAS PA
YIN, SMRAS PA, LHA'I BU, GANG GI TSE THUB CING ZHI LA RAB TU ZHI
BA THOB CING CHOS YONGS SU TSOL BA LA DGA'

BA MI NGOMS PA YIN NO, ,SMRAS PA, 'JAM DPAL, JI LTAR NA BTANG
SNYOMS LA GNAS PA YIN, SMRAS PA, LHA'I BU, SEMS CAN YONGS SU
BSKYAB PA'I PHYIR 'JIG RTEN NA SPYOD KYANG,

'JIG RTEN GYI CHOS RNAMS KYIS MI 'PHROGS PA YIN NO, ,SMRAS PA,
'JAM DPAL, JI LTAR NA BYANG CHUB SEMS DPA' LUS YONGS SU DAG PA
YIN, SMRAS PA, LHA'I BU, GANG


@137B GI TSE YID LAS BYUNG BA'I LUS KYIS SEMS CAN THAMS CAD KYI
LUS DANG MTHUN PAR STON PA YIN NO, ,SMRAS PA, 'JAM DPAL, JI LTAR
NA NGAG YONGS SU DAG PA YIN, SMRAS PA, LHA'I BU,

GANG GI TSE SEMS CAN THAMS CAD KYI SGRA YONGS SU RDZOGS PAS,
'BRAS BU YOD PAR CHOS STON PA YIN NO, ,SMRAS PA, 'JAM DPAL, JI
LTAR NA SEMS YONGS SU DAG PA YIN, SMRAS PA,

LHA'I BU, GANG GI TSE SEMS GCIG GIS SEMS CAN THAMS CAD KYI SEMS
RNAMS RAB TU SHES PA YIN NO, ,SMRAS PA, 'JAM DPAL, JI LTAR NA
BYANG CHUB SEMS DPA'I LHA'I MIG

DANG LDAN PA YIN, SMRAS PA, LHA'I BU, GANG GI TSE GZUGS SNANG BA
THAMS CAD KYANG MTHONG LA, GZUGS DBEN PAR YANG STON PA YIN NO,
,SMRAS PA, 'JAM DPAL, JI LTAR NA LHA'I

RNA BA THOB PA YIN, SMRAS PA, LHA'I BU, GANG GI TSE SGRA THAMS
CAD THOS LA, SGRA DBEN PAR YANG STON PA YIN NO, ,SMRAS PA, 'JAM
DPAL, JI LTAR NA PHA ROL GYI SEMS LA MKHAS PA YIN

SMRAS PA; LHA'I BU, GANG GI TSE SEMS SKYES PA ZHIG PAR GYUR PA
RNAMS KYI SEMS KYI RGYUN RAB TU SHES PA YIN NO, ,SMRAS PA, 'JAM
DPAL, JI LTAR NA SNGON GYI GNAS LA MKHAS PA YIN

SMRAS PA; LHA'I BU, GANG GI TSE SNGON GYI MTHA'I MU RJES SU DRAN
ZHING, YANG DAG PA'I MTHA' LAS KYANG MI G-YO BA YIN NO, ,SMRAS
PA, 'JAM DPAL, JI LTAR NA RDZU 'PHRUL GYI BYA BA SHES PA


@138A *, ,YIN; SMRAS PA, LHA'I BU, GANG BDUD THAMS CAD KYANG STON
LA, BDUD KYI LAS RNAMS KYIS KYANG MI GOS PA YIN NO, ,SMRAS PA,
'JAM DPAL, JI LTAR

NA DUL BA YIN, SMRAS PA, LHA'I BU, GANG GI TSE MA DUL BA RNAMS
'DUL BA YIN NO, ,SMRAS PA, 'JAM DPAL, JI LTAR NA BSRUNGS PA YIN,
SMRAS PA, LHA'I BU, DBANG PO THAMS

CAD MI G-YENG BA YIN NO, ,SMRAS PA, 'JAM DPAL, JI LTAR NA RNAM
PAR DUL BA YIN, SMRAS PA, LHA'I BU, GANG GI TSE MI 'KHRUGS PA'I
CHOS SU GYUR PA YIN NO, ,SMRAS PA ,

'JAM DPAL, JI LTAR NA ZHI BA YIN, SMRAS PA, LHA'I BU, NYON MONGS
PA'I YONGS SU GDUNG BA THAMS CAD KYIS GDUNG BA MED LA, SEMS CAN
THAMS CAD KYI NYON MONGS PA

SDANG BA'I PHYIR YANG CHOS STON PA YIN NO, ,SMRAS PA, 'JAM DPAL,
JI LTAR NA DAD PA YIN, SMRAS PA, LHA'I BU, GANG SANGS RGYAS KYI
SKU'I GZUGS KYIS PHYE YANG MI PHYED PA YIN

NO; ;SMRAS PA, 'JAM DPAL, JI LTAR NA BYANG CHUB SEMS DPA' THABS
LA MKHAS PA YIN, SMRAS PA, LHA'I BU, GANG GI TSE BYANG CHUB SEMS
DPA' SEMS CAN THAMS CAD

LA BYANG CHUB LA RAG LAS PAR MTHONG BA YIN NO, ,BSTAN PA 'DI
BSHAD PA NA, SROG CHAGS KHRI NYIS STONG BLA NA MED PA YANG DAG
PAR RDZOGS PA'I BYANG CHUB TU SEMS SKYES SO, ,


@138B BYANG CHUB SEMS DPA' LNGA BRGYA NI MI SKYE BA'I CHOS LA
BZOD PA THOB PAR GYUR TO, ,DE NAS BCOM LDAN 'DAS KYIS 'JAM DPAL
GZHON NUR GYUR PA LA LEGS SO, ,ZHES BYA BA BYIN TE, 'JAM

DPAL, LEGS SO, ,LEGS SO, ,KHYOD KYIS BYANG CHUB SEMS DPA' RNAMS
KYI MING BSHAD PA DE DANG, SKYES BU DAM PA DE DAG GI YON TAN DE
DAG LEGS PAR SMRAS TE, GZHAN YANG DPAG TU

MED PA DAG YOD DO, ,LHA'I BU, DED DPON GYIS 'JAM DPAL GZHON NUR
GYUR PA LA GZHAN YANG 'DI SKAD CES SMRAS SO, ,'JAM DPAL KHYOD
KYIS SNGON GYI DE BZHIN GSHEGS PA JI SNYED CIG

LA BSNYEN BKUR BYAS NA, KHYOD SPOBS PA 'DI LTA BU DANG LDAN, 'JAM
DPAL GYIS SMRAS PA, LHA'I BU, SPRUL PA'I SGYU MA'I SKYES BU'I
SEMS CAN SEMS LAS BYUNG BA JI SNYED 'GAG PA DE SNYED

LA'O; ;SMRAS PA, 'JAM DPAL SPRUL PA NYID LA YANG SEMS DANG SEMS
LAS BYUNG BA DAG MED NA SGYU MA SPRUL PA LA LTA CI SMOS, SMRAS
PA, LHA'I BU, DE BZHIN GSHEGS PA DE DAG KYANG NGO BO

NYID DE LTA BU'I MTSAN NYID YIN LA, DE DAG LA BSNYEN BKUR BYA
BA'I MTSAN NYID KYANG DE LTA BU YIN NO, ,SMRAS PA, 'JAM DPAL
KHYOD KYIS YUN RING PO JI SRID CIG NAS, SBYIN PA'I PHA ROL TU

PHYIN PA LA SPYAD, SMRAS PA, LHA'I BU, GAL TE DE BZHIN GSHEGS
PA'I SPRUL PA ZHIG LA KHYOD KYIS YUN RING PO JI SRID CIG NAS
SBYIN PA'I PHA ROL TU PHYIN PA LA SPYAD CES DRIS NA, CI DE LA LAN


@139A *, ,LDON PAR BYED DAM, SMRAS PA, 'JAM DPAL, DE NI CUNG ZAD
KYANG LAN LDON PAR MI BYED DO, ,SMRAS PA, LHA'I BU, KHO BO YANG
SPRUL PA DE NYID KYI MTSAN NYID YIN

PAS NA, KHO BOS JI SKAD DU, KHO BO YUN RING PO 'DI TZAM ZHIG NAS
SBYIN PA'I PHA ROL TU PHYIN PA LA SPYOD DO ZHES LAN GDAB PAR BYA,
SMRAS PA, 'JAM DPAL, 'O NA CI KHYOD SER SNA CAN

YIN NAM, SMRAS PA, LHA'I BU, DE BZHIN TE, KHO BO NI SER SNA CAN
YIN NO, ,SMRAS PA, 'JAM DPAL KHYOD CI LAS BSAMS TE DE SKAD SMRA,
SMRAS PA, LHA'I BU, GANG YONGS SU MI

GTONG BA DE SER SNA CAN MA YIN NAM, SMRAS PA, 'JAM DPAL KHYOD CI
ZHIG YONGS SU MI GTONG, SMRAS PA, LHA'I BU, KHO BO NI SANGS RGYAS
KYI CHOS THAMS CAD DANG, SEMS CAN THAMS

CAD YONGS SU MI GTONG BA YIN TE, DE'I PHYIR KHO BO NI SER SNA CAN
YIN NO, ,SMRAS PA, 'JAM DPAL KHYOD KYIS JI SKAD SMRAS PA'I DON
KHO BOS SHES PA LTAR NA, KHYOD NI TSUL KHRIMS

'CHAL BA YIN NO, ,SMRAS PA, LHA'I BU, DE BZHIN TE, KHO BO NI TSUL
KHRIMS 'CHAL BA YIN NO, ,SMRAS PA, 'JAM DPAL KHYOD CI LAS BSAMS
TE DE SKAD SMRA, SMRAS PA, LHA'I BU,

GANG TSUL KHRIMS 'CHAL BA DE NGAN SONG GSUM PO DE DAG TU LTUNG BA
MA YIN NAM, SMRAS PA, 'JAM DPAL, DE BZHIN NO, ,SMRAS PA, LHA'I BU
KHO BO YANG SEMS CAN YONGS SU SMIN PAR BYA


@139B BA'I PHYIR BSAMS BZHIN DU NGAN SONG RNAMS SU 'GRO STE, DE'I
PHYIR KHO BO NI TSUL KHRIMS 'CHAL BA YIN NO, ,SMRAS PA, 'JAM
DPAL, CI KHYOD GNOD SEMS KYI SEMS DANG LDAN PA YIN NAM

SMRAS PA, LHA'I BU, DE BZHIN TE, KHO BO NI GNOD SEMS DANG LDAN PA
YIN NO, ,SMRAS PA, 'JAM DPAL KHYOD CI LAS BSAMS TE DE SKAD SMRA,
SMRAS PA, LHA'I BU, GANG GNOD SEMS KYI SEMS

DANG LDAN PA DE RJES SU CHAGS PA MED PA MA YIN NAM, SMRAS PA,
'JAM DPAL, DE BZHIN NO, ,SMRAS PA, LHA'I BU, KHO BO YANG NYON
MONGS PA THAMS CAD DANG, BYIS PA THAMS CAD DANG,

NYAN THOS DANG, RANG SANGS RGYAS KYI SA THAMS CAD LA RJES SU
CHAGS PA MED DE, DE'I PHYIR KHO BO NI GNOD SEMS KYI SEMS DANG
LDAN PA YIN NO, ,SMRAS PA, 'JAM DPAL, CI KHYOD LE LO

CAN YIN NAM, SMRAS PA, LHA'I BU, DE BZHIN TE, KHO BO LE LO CAN
YIN NO, ,SMRAS PA, 'JAM DPAL KHYOD CI LAS BSAMS TE DE SKAD SMRA,
SMRAS PA, LHA'I BU, LE LO CAN ZHES BYA BA NI

GANG LUS DANG, NGAG DANG, YID KYIS MI RTZOM PA YIN LA, KHO BO
YANG RTZOM PA MED CING BRTUL BAR MI BYED PA DANG, LEN PA MED PA
DANG, 'DOR BA MED PA YIN TE, DE'I PHYIR KHO BO NI

LE LO CAN YIN NO, ,SMRAS PA, 'JAM DPAL, CI KHYOD SEMS RNAM PAR
G-YENGS PA YIN NAM, SMRAS PA, LHA'I BU, DE BZHIN TE, KHO BO NI
SEMS RNAM PAR G-YENGS PA YIN NO, ,SMRAS PA,


@140A *, ,'JAM DPAL KHYOD CI LAS BSAMS TE DE SKAD SMRA, SMRAS PA,
LHA'I BU, GANG GI SEMS RNAM PAR GROL BA LA MI GNAS PA DE, SEMS
RNAM PAR G-YENGS PA

MA YIN NAM, SMRAS PA, 'JAM DPAL, DE BZHIN NO, ,SMRAS PA, LHA'I
BU, KHO BO YANG 'PHAGS PA RNAMS KYI RNAM PAR GROL BA LA SEMS MI
GNAS PA DANG, SEMS CAN YONGS SU

SMIN PAR BYA BA'I PHYIR SEMS RNAM PAR G-YENGS PA YIN TE, DE'I
PHYIR KHO BO NI SEMS RNAM PAR G-YENGS PA YIN NO, ,SMRAS PA, 'JAM
DPAL, CI KHYOD SHES RAB 'CHAL BA YIN NAM,

SMRAS PA, LHA'I BU, DE BZHIN TE, KHO BO NI SHES RAB 'CHAL PA YIN
NO, ,SMRAS PA, 'JAM DPAL KHYOD CI LAS BSAMS TE DE SKAD SMRA,
SMRAS PA, LHA'I BU, GANG 'KHOR BAS MI SKRAG

CING SEMS CAN RMONGS PA RNAMS DANG LHAN CIG NA DGA' BA DE SHES
RAB 'CHAL BA MA YIN NAM, SMRAS PA, 'JAM DPAL, DE BZHIN NO, ,SMRAS
PA, LHA'I BU, KHO BO YANG 'KHOR

BAS MI SKRAG CING, DE DAG NYID YONGS SU SMIN PAR BYA BA'I PHYIR,
SEMS CAN RMONGS PA RNAMS DANG LHAN CIG NA DGA' BA YIN TE, DE'I
PHYIR KHO BO NI SHES RAB 'CHAL BA YIN NO,

SMRAS PA, 'JAM DPAL, 'JIG RTEN NA SBYIN GNAS SU YIN, SMRAS PA,
LHA'I BU, GANG DAG BSAD PA GSOD PA'I SEMS SKYES PA RNAMS SO,
,SMRAS PA, 'JAM DPAL KHYOD CI LAS


@140B BSAMS TE DE SKAD SMRA, SMRAS PA, LHA'I BU, GSOD PA ZHES BYA
BA NI 'DOD CHAGS DANG, ZHE SDANG DANG, GTI MUG RNAMS TE, GANG DE
DAG GSOD PAR BYED PA DE NI, BSAD PA GSOD PAR BYED PA

YIN PAS, DE NI 'JIG RTEN NA SBYIN GNAS YIN NO, ,SMRAS PA, 'JAM
DPAL KHYOD KYIS BSHAD PA DE LTA BU NI 'JIG RTEN GNAS PA SKRAG PAR
'GYUR BA YIN NO, ,SMRAS PA, LHA'I BU, GAL TE

YANG DAG PA'I MTHA' SKRAG PAR 'GYUR NA NI, 'JIG RTEN GNAS PA YANG
SKRAG PAR 'GYUR RO, ,DE CI'I PHYIR ZHE NA, 'JIG RTEN NI YANG DAG
PA'I MTHA' LA GNAS PA YIN PA'I PHYIR RO, ,SMRAS

PA; 'JAM DPAL, GANG DAG KHYOD KYIS BSHAD PA 'DI SPONG BAR 'GYUR
BA DE DAG GANG DU 'GRO BAR 'GYUR, SMRAS PA, LHA'I BU, DE DAG NI
MYA NGAN LAS 'DAS PAR 'GRO BAR 'GYUR RO, ,

SMRAS PA, 'JAM DPAL, KHYOD CI LAS BSAMS TE DE SKAD SMRA, SMRAS
PA, LHA'I BU, PHA ROL GYI SGRA NYAN PA MA SPANGS PAR NI, 'PHAGS
PA'I RNAM PAR GROL BA 'THOB PAR MI NUS SO, ,DE CI'I

PHYIR ZHE NA, SKYON MED PAR ZHUGS PA LA NI YI GE'I 'JUG PA MED
PAS NA, GANG DAG MOS PAR 'GYUR BA DE DAG NI, RNAM PAR GROL BAR MI
'GYUR BA'I PHYIR RO, ,SMRAS PA, 'JAM

DPAL KHYOD CI LAS BSAMS TE DE SKAD SMRA, SMRAS PA, LHA'I BU, RNAM
PAR GROL BA NI, YANG RNAM PAR GROL BAR 'GYUR BA MED DO, ,SMRAS
PA, 'JAM DPAL, DAM PA'I CHOS SPONG BA RNAMS


@141A *, ,NI SEMS CAN DMYAL BAR 'GRO BA YIN NO, ,SMRAS PA, LHA'I
BU, GANG DAG RNAM PAR GROL BA DE DAG THAMS CAD SEMS CAN DMYAL BAR
'GRO BA YIN

NAM; SMRAS PA, 'JAM DPAL KHYOD KYIS CHOS BSTAN PA NI GNYEN PO MED
PA YIN NO, ,SMRAS PA, LHA'I BU, STONG PA NYID DANG, MTSAN MA MED
PA DANG, SMON PA MED PA LA NI GNYEN PO

BRJOD PAR MI NUS SO, ,SMRAS PA, 'JAM DPAL, STONG PA NYID LA GNAS
PA NI CI ZHIG LA GNAS PA YIN, SMRAS PA, LHA'I BU, STONG PA NYID
LA GNAS PA NI SEMS CAN THAMS CAD LA BYAMS

PAR GNAS PA YIN NO, ,DE CI'I PHYIR ZHE NA, SEMS CAN MA GTOGS PAR
STONG PA NYID MED PA'I PHYIR RO, ,SMRAS PA, 'JAM DPAL, JI LTAR NA
BYANG CHUB SEMS DPA' SEMS

CAN GYI KHAMS KYI MTHA' KHONG DU CHUD PA YIN, SMRAS PA, LHA'I BU,
GANG GI TSE SEMS CAN THAMS CAD RTEN CING 'BREL PAR 'BYUNG BA
MTHONG ZHING DE LA RTAG PA DANG, CHAD PA'I

MTHAR LTA BAR YANG MI LTUNG BA DE LTA BU NI, BYANG CHUB SEMS DPA'
SEMS CAN GYI KHAMS KYI MTHA' KHONG DU CHUD PA YIN NO, ,SMRAS PA,
'JAM DPAL, SEMS CAN GYI KHAMS

GANG DANG LDAN PA YIN, SMRAS PA, LHA'I BU, SEMS CAN GYI KHAMS NI,
CHOS KYI DBYINGS KYI KHAMS DANG LDAN PA YIN NO, ,SMRAS PA, 'JAM
DPAL, CHOS KYI DBYINGS KHAMS GANG


@141B DANG LDAN PA YIN, SMRAS PA, LHA'I BU, NAM MKHA'I NGO BO
NYID KYI KHAMS DANG LDAN PA YIN NO, ,SMRAS PA, 'JAM DPAL, NAM
MKHA'I KHAMS GANG DANG LDAN PA YIN, SMRAS PA, LHA'I BU, YUL

THAMS CAD LAS YANG DAG PAR 'DAS PA'I KHAMS DANG LDAN PA YIN NO,
,SMRAS PA, 'JAM DPAL, YUL GANG SANGS RGYAS KYI YUL YIN, SMRAS PA,
LHA'I BU, MIG GI YUL NI SANGS RGYAS KYI

YUL YIN TE, SANGS RGYAS KYI YUL NI MIG DANG, GZUGS DANG, RNAM PAR
SHES PA'I YUL MA YIN NO, ,RNA BA'I YUL NI SANGS RGYAS KYI YUL YIN
TE, SANGS RGYAS KYI YUL NI RNA BA DANG, SGRA DANG,

RNAM PAR SHES PA'I YUL MA YIN NO, ,SNA'I YUL NI SANGS RGYAS KYI
YUL YIN TE, SANGS RGYAS KYI YUL NI SNA DANG, DRI DANG, RNAM PAR
SHES PA'I YUL MA YIN NO, ,LCE'I YUL NI SANGS RGYAS

KYI YUL YIN TE, SANGS RGYAS KYI YUL NI LCE DANG, RO DANG, RNAM
PAR SHES PA'I YUL MA YIN NO, ,LUS KYI YUL NI SANGS RGYAS KYI YUL
YIN TE, SANGS RGYAS KYI YUL NI LUS DANG,

REG BYA DANG, RNAM PAR SHES PA'I YUL MA YIN NO, ,YID KYI YUL NI
SANGS RGYAS KYI YUL YIN TE, SANGS RGYAS KYI YUL NI YID DANG, CHOS
DANG, RNAM PAR SHES PA'I YUL MA YIN

NO; ;GZUGS KYI YUL NI SANGS RGYAS KYI YUL YIN TE, SANGS RGYAS KYI
YUL NI GZUGS SU RUNG BA'I YUL MA YIN NO, ,TSOR BA'I YUL NI SANGS
RGYAS KYI YUL YIN TE, SANGS RGYAS


@142A *, ,KYI YUL NI MYONG BA'I YUL MA YIN NO, ,'DU SHES KYI YUL
NI SANGS RGYAS KYI YUL YIN TE, SANGS RGYAS KYI YUL NI KUN TU G-YO
BA'I YUL MA YIN NO, ,'DU

BYED KYI YUL NI SANGS RGYAS KYI YUL YIN TE, SANGS RGYAS KYI YUL
NI MNGON PAR 'DU BYED PA'I YUL MA YIN NO, ,RNAM PAR SHES PA'I YUL
NI SANGS RGYAS KYI YUL YIN TE, SANGS RGYAS KYI

YUL NI RNAM PAR RIG PA'I YUL MA YIN NO, ,MA RIG PA'I YUL NI SANGS
RGYAS KYI YUL YIN TE, SANGS RGYAS KYI YUL NI RGYU DANG RKYEN GYI
YUL MA YIN NO, ,RGA SHI'I BAR DAG GI YUL

NI SANGS RGYAS KYI YUL YIN TE, SANGS RGYAS KYI YUL NI NYID MTSAMS
SBYOR BA'I YUL MA YIN NO, ,'DOD PA'I KHAMS KYI YUL NI SANGS RGYAS
KYI YUL YIN TE, SANGS RGYAS KYI YUL NI

'DOD CHAGS SO SOR RNAM PAR RIG PA'I YUL MA YIN NO, ,GZUGS KYI
KHAMS KYI YUL NI SANGS RGYAS KYI YUL YIN TE, SANGS RGYAS KYI YUL
NI 'DOD CHAGS KYI GNYEN PO'I YUL

MA YIN NO, ,GZUGS MED PA'I KHAMS KYI YUL NI SANGS RGYAS KYI YUL
YIN TE, SANGS RGYAS KYI YUL NI LTA BA'I LAM RNAM PAR GROL BA'I
YUL MA YIN NO, ,'DUS MA BYAS KYI KHAMS

KYI YUL NI SANGS RGYAS KYI YUL YIN TE, SANGS RGYAS KYI YUL NI
GNYIS SU SBYOR BA'I YUL MA YIN NO, ,'DUS BYAS KYI YUL NI SANGS
RGYAS KYI YUL YIN TE, SANGS RGYAS KYI YUL NI


@142B MTSAN NYID GSUM DANG LDAN PA'I YUL MA YIN NO, ,LHA'I BU, DE
NI SANGS RGYAS KYI YUL YIN TE, MTHA' DANG MTHA' MA YIN PA'I YUL
YIN PA'I PHYIR, YUL DER NI YUL THAMS CAD

'DUS SHING KHONGS SU CHUD PA YIN NO, ,LHA'I BU, BYANG CHUB SEMS
DPA' NI YUL DE LTA BUR ZHUGS SHING, DON GYI YUL THAMS CAD LA RNAM
PAR SPYOD KYANG BDUD KYI YUL THOB PA MA YIN

TE; DE NI BDUD KYI YUL DANG, SANGS RGYAS KYI YUL YANG MNYAM ZHING
DBEN PA'I YUL DU MNGON PAR RDZOGS PAR KHONG DU CHUD DO, ,LHA'I
BU, GANG MNYAM PA DANG MI MNYAM PAS SEMS CAN

RNAMS YONGS SU SMIN PAR BYED KYANG, MNYAM PA NYID LAS KYANG MI
'DA' BA 'DI YANG CHO 'PHRUL CHEN PO YIN NO, ,DE LA MNYAM PA NYID
NI GANG, MI MNYAM PA NYID NI GANG ZHE NA, 'DI LTAR

CHOS THAMS CAD STONG PA NYID DU MNYAM PA DE NI MNYAM PA NYID YIN
NO, ,GANG DAG STONG PA NYID LA MI 'JUG PA DE DAG NI MI MNYAM PAR
GNAS PA YIN TE, BYANG CHUB SEMS DPA' DE DAG YONGS

SU SMIN PAR BYED KYANG STONG PA NYID KYI MNYAM PA NYID LAS KYANG
MI G-YO'O, ,CHOS THAMS CAD MTSAN MA MED PAR MNYAM PA NYID DU
MNYAM PA DE NI MNYAM PA NYID YIN NO, ,GANG DAG MNYAM

PA NYID DE LA MI 'JUG PA DE DAG NI MI MNYAM PAR GNAS PA YIN TE,
BYANG CHUB SEMS DPA' NI DE DAG YONGS SU SMIN KYANG MTSAN MA MED
PA'I MNYAM PA NYID LAS KYANG MI G-YO'O, ,CHOS


@143A *, ,THAMS CAD SMON PA MED PAR MNYAM PA NYID DU MNYAM PA DE
NI MNYAM PA NYID YIN NO, ,GANG DAG MNYAM PA NYID DE LA MI 'JUG PA
DE DAG NI MI MNYAM PAR

GNAS PA YIN TE, BYANG CHUB SEMS DPA' NI DE DAG YONGS SU SMIN PAR
BYED KYANG, SMON PA MED PA'I MNYAM PA NYID LAS KYANG MI G-YO'O,
,CHOS THAMS CAD MNGON PAR 'DU BYED PA

MED PAR MNYAM PA NYID DU MNYAM PA DE NI MNYAM PA NYID YIN NO,
,GANG DAG MNYAM PA NYID DE LA MI 'JUG PA DE DAG NI MI MNYAM PAR
GNAS PA YIN TE, BYANG CHUB SEMS DPA'

NI DE DAG YONGS SU SMIN PAR BYED KYANG MNGON PAR 'DU BYED PA MED
PA'I MNYAM PA NYID LAS KYANG MI G-YO'O, ,CHOS THAMS CAD SKYE BA
MED PAR MNYAM PA NYID DANG, 'BYUNG BA MED

PAR MNYAM PA NYID DANG, 'GAG PA MED PAR MNYAM PA NYID DANG, 'DOD
CHAGS DANG BRAL BAR MNYAM PA NYID DANG, DBEN PAR MNYAM PA NYID
DANG, DNGOS PO MED PAR MNYAM PA

NYID DANG, 'GOG PAR MNYAM PA NYID DANG, CHOS THAMS CAD MYA NGAN
LAS 'DAS PAR MNYAM PA NYID DU MNYAM PA DE NI MNYAM PA NYID YIN
NO, ,GANG DAG MNYAM PA NYID DE LA MI

'JUG PA DE DAG NI MI MNYAM PAR MNYAM PA YIN TE, BYANG CHUB SEMS
DPA' NI DE DAG YONGS SU SMIN PAR BYED KYANG MYA NGAN LAS 'DAS
PA'I MNYAM PA NYID LAS KYANG MI G-YO STE, LHA'I


@143B BU; DE LTAR MNYAM PA DANG MI MNYAM PA LA SPYOD PA'I BYANG
CHUB SEMS DPA' NI, BYANG CHUB SEMS DPA'I SPYAD PA SPYOD PA YIN
NO, ,DE NAS LHA'I BU DED DPON GYIS 'JAM DPAL GZHON

NUR GYUR PA LA 'DI SKAD CES SMRAS SO, ,'JAM DPAL KHYOD BYANG CHUB
SEMS DPA' RNAMS KYI SPYOD PA LA SPOBS PAR GYIS SHIG ,'JAM DPAL
GYIS SMRAS PA, LHA'I BU, BYANG CHUB SEMS

DPA' RNAMS KYI SPYOD PA NI BSAM GYIS MI KHYAB PA YIN NO, ,SMRAS
PA, 'JAM DPAL, JI LTAR NA BYANG CHUB SEMS DPA' RNAMS KYI SPYOD PA
BSAM GYIS MI KHYAB PA YIN, SMRAS PA, LHA'I

BU; 'DOD CHAGS KYI SPYOD PA BSAM GYIS MI KHYAB PA'I PHYIR, BYANG
CHUB SEMS DPA' RNAMS KYI SPYOD PA YANG BSAM GYIS MI KHYAB PA STE,
'DOD CHAGS DANG BRAL BA'I SPYOD PA NI MA YIN

NO; ;ZHE SDANG GI SPYOD PA BSAM GYIS MI KHYAB PA'I PHYIR, BYANG
CHUB SEMS DPA' RNAMS KYI SPYOD PA YANG BSAM GYIS MI KHYAB PA STE,
ZHE SDANG DANG BRAL BA'I SPYOD PA NI MA YIN NO, ,GTI MUG

GI SPYOD PA BSAM GYIS MI KHYAB PA'I PHYIR, BYANG CHUB SEMS DPA'
RNAMS KYI SPYOD PA YANG BSAM GYIS MI KHYAB PA STE, SHES RAB KYI
BYA BA SGRUB PAR BYED PA'I SPYOD PA NI MA YIN NO, ,SER

SNA MED PA'I SPYOD PA NI BYANG CHUB SEMS DPA' RNAMS KYI SPYOD PA
YIN TE, SBYIN PAS RLOM SEMS SU BYED PA'I SPYOD PA NI MA YIN NO,
,'CHAL BA'I TSUL KHRIMS DANG BRAL BA'I SPYOD PA NI ,


@144A *, ,BYANG CHUB SEMS DPA' RNAMS KYI SPYOD PA YIN TE, TSUL
KHRIMS KYIS RLOM SEMS SU BYED PA'I SPYOD PA NI MA YIN NO, ,GNOD
SEMS MED PA'I SPYOD PA NI BYANG CHUB

SEMS DPA' RNAMS KYI SPYOD PA YIN TE, BZOD PAS RLOM SEMS SU BYED
PA'I SPYOD PA NI MA YIN NO, ,LE LO MED PA'I SPYOD PA NI BYANG
CHUB SEMS DPA' RNAMS KYI SPYOD PA YIN TE, BRTZON

'GRUS KYIS RLOM SEMS SU BYED PA'I SPYOD PA NI MA YIN NO, ,RNAM
PAR G-YENG BA MED PA'I SPYOD PA NI BYANG CHUB SEMS DPA' RNAMS KYI
SPYOD PA YIN TE, BSAM GTAN GYIS RLOM SEMS

SU BYED PA'I SPYOD PA NI MA YIN NO, ,'CHAL BA'I SHES RAB MED PA'I
SPYOD PA NI BYANG CHUB SEMS DPA' RNAMS KYI SPYOD PA YIN TE, SHES
RAB KYIS RLOM SEMS SU BYED PA'I SPYOD PA NI MA

YIN NO, ,NYON MONGS PA MED PA'I SPYOD PA NI BYANG CHUB SEMS DPA'
RNAMS KYI SPYOD PA YIN TE, NYON MONGS PA MED PAS RLOM SEMS SU
BYED PA'I SPYOD PA NI MA YIN NO, ,NANG DANG PHYI'I

DNGOS PO YONGS SU GTONG BAS BRTZE BA MED PA'I SPYOD PA NI BYANG
CHUB SEMS DPA' RNAMS KYI SPYOD PA YIN NO, ,BU DANG, BU MO DANG,
CHUNG MA YONGS SU GTONG BAS MNGON PAR DGA'

BA MED PA'I SPYOD PA NI BYANG CHUB SEMS DPA' RNAMS KYI SPYOD PA
YIN NO, ,'DOD PA'I YON TAN LA SMOD PAS RTAG TU GNOD SEMS MED PA'I
SPYOD PA NI BYANG CHUB SEMS DPA' RNAMS


@144B KYI SPYOD PA YIN NO, ,DGE BA'I RTZA BA YANG DAG PAR BSDUS
PAS MI LTA BA'I SPYOD PA NI BYANG CHUB SEMS DPA' RNAMS KYI SPYOD
PA YIN NO, ,LUS DANG SROG LA MI LTA BAS LTA BA MED PA'I SPYOD PA
NI BYANG

CHUB SEMS DPA' RNAMS KYI SPYOD PA YIN NO, ,SDUG PA DANG MI SDUG
PA YONGS SU GTONG BAS TSAM TSOM MED PA'I SPYOD PA NI BYANG CHUB
SEMS DPA' RNAMS KYI SPYOD PA YIN NO, ,'KHOR BA DPAG

TU MED PAS MI SKRAG PAS 'JIGS PA MED PA'I SPYOD PA NI BYANG CHUB
SEMS DPA' RNAMS KYI SPYOD PA YIN NO, ,SEMS CAN THAMS CAD KYI KHUR
SGROL BAS KHUR CHEN PO SGROL BA'I SPYOD PA NI BYANG

CHUB SEMS DPA' RNAMS KYI SPYOD PA YIN NO, ,SNGAR DAM BCAS PA
NYAMS SU LEN PAR BYED PAS PHYIR MI LDOG PA'I SPYOD PA NI BYANG
CHUB SEMS DPA' RNAMS KYI SPYOD PA YIN NO, ,RJES SU 'GYOD

PA MED PAS YID LA GCAGS PA MED PA'I SPYOD PA NI BYANG CHUB SEMS
DPA' RNAMS KYI SPYOD PA YIN NO, ,THEG PA THAMS CAD ZIL GYIS MNAN
PAS MNGON PAR 'PHAGS PA'I SPYOD PA NI BYANG CHUB

SEMS DPA' RNAMS KYI SPYOD PA YIN NO, ,YI DAM MA ZHIG PAS GO CHA
RDO RJE LTA BU'I SPYOD PA NI BYANG CHUB SEMS DPA' RNAMS KYI SPYOD
PA YIN NO, ,SEMS CAN THAMS CAD KYI SEMS LA NGES PAR SEMS

PAS RANG GI SEMS LA NGES PAR SEMS PA'I SPYOD PA NI BYANG CHUB
SEMS DPA' RNAMS KYI SPYOD PA YIN NO, ,LAS BYAS PA CHUD MI ZA BAS
CHUD MI ZA BA'I SPYOD PA NI BYANG CHUB SEMS DPA' RNAMS


@145A *, ,KYI SPYOD PA YIN NO, ,SEMS CAN THAMS CAD LA SEMS MNYAM
PAS THA DAD MED PA'I SPYOD PA NI BYANG CHUB SEMS DPA' RNAMS KYI
SPYOD PA YIN NO, ,DGRA THAMS CAD

NGES PAR BCOM PAS DPA' BA'I SPYOD PA NI BYANG CHUB SEMS DPA'
RNAMS KYI SPYOD PA YIN NO, ,SKAL PA MNYAM PA'I SKYE BO DANG MTHUN
PAR 'JUG PAS MA 'DRES PA'I SPYOD PA NI BYANG CHUB

SEMS DPA' RNAMS KYI SPYOD PA YIN NO, ,GSHE BA DANG, SDANG BA
THAMS CAD RAB TU DGA' BAR BYED PAS, RAB TU DGA' BAR BYED PA'I
SPYOD PA NI BYANG CHUB SEMS DPA' RNAMS KYI SPYOD PA

YIN NO, ,SANGS RGYAS LTA BA DANG, CHOS MNYAN PA DANG, BLA MA LA
BSNYEN BKUR BYA BA LA MCHOG TU DGA' BAS DGA' BA DANG, RAB TU DGA'
BA DANG, MCHOG TU DGA' BA'I SPYOD PA NI BYANG

CHUB SEMS DPA' RNAMS KYI SPYOD PA YIN NO, ,LUS DANG, NGAG DANG,
SEMS DANG, SANGS RGYAS KYI ZHING RGYAN PAR BYED PAS RGYAN GYI
SPYOD PA NI BYANG CHUB SEMS DPA' RNAMS KYI SPYOD PA YIN

NO; ;MNYAM PA DANG, MI MNYAM PA'I GNYEN POR GYUR PAS ZIL GYIS MI
NON PA'I SPYOD PA NI BYANG CHUB SEMS DPA' RNAMS KYI SPYOD PA YIN
NO, ,SKYE BO MKHAS SHING MDZANGS PA RNAMS

KYIS RAB TU BSNGAGS PAS NGAN PA MA YIN PA'I SPYOD PA NI BYANG
CHUB SEMS DPA' RNAMS KYI SPYOD PA YIN NO, ,TSUL BZHIN GYIS NYON
MONGS PA RNAMS SHIN TU NGES PAR BRTAGS PAS MI RTZI


@145B BA'I SPYOD PA NI BYANG CHUB SEMS DPA' RNAMS KYI SPYOD PA
YIN NO, ,KHUR BLANGS PA NYAMS SU LON PAS SKYES BU DAM PA'I SPYOD
PA NI BYANG CHUB SEMS DPA' RNAMS KYI SPYOD PA YIN NO, ,BRTZON
'GRUS

BRTAN POS PHYIR MI LDOG PAS KHYAD PAR DU 'GRO BA'I SPYOD PA NI
BYANG CHUB SEMS DPA' RNAMS KYI SPYOD PA YIN NO, ,BYANG CHUB KYI
PHYOGS KYI CHOS YANG DAG PAR SDUD PAS CHOS SPYOD PA NI BYANG

CHUB SEMS DPA' RNAMS KYI SPYOD PA YIN NO, ,SANGS RGYAS KYI GDUNG
RGYUN MI GCOD PAS BYAS PA SHES SHING BYAS PA GZO BA'I SPYOD PA NI
BYANG CHUB SEMS DPA' RNAMS KYI SPYOD PA YIN

NO; ;DKON MCHOG GSUM 'DRI BAR MI BYED PAS DKON MCHOG GI SPYOD PA
NI BYANG CHUB SEMS DPA' RNAMS KYI SPYOD PA YIN NO, ,SDUD PA DANG
YONGS SU GCOD PAS SHES RAB DANG

THABS KYI SPYOD PA NI BYANG CHUB SEMS DPA' RNAMS KYI SPYOD PA YIN
NO, ,BYANG CHUB SEMS DPA' RNAMS KYI SPYOD PA BSTAN PA 'DI BSHAD
PA NA, SPYOD PA LA ZHUGS PA'I BYANG CHUB SEMS

DPA' LNGA BRGYAS MI SKYE BA'I CHOS LA BZOD PA THOB PAR GYUR TO,
,DE NAS LHA'I BU DED DPON GYIS 'JAM DPAL GZHON NUR GYUR PA LA 'DI
SKAD CES SMRAS SO, ,'JAM DPAL KHYOD KYIS

BYANG CHUB SEMS DPA' RNAMS KYI SPYOD PA DE NI LEGS PAR SMRAS SO,
,BYANG CHUB SEMS DPA' GANG DAG SPYOD PA DE DANG MA BRAL BA DE DAG
NI, DE NYID KYIS LUNG BSTAN PA YIN NO, ,BCOM LDAN


@146A *, ,'DAS KYIS BKA' STZAL PA, LHA'I BU, DE DE BZHIN NO, ,JI
SKAD SMRAS PA DE BZHIN TE, LHA'I BU, GANG GI TSE NGA SPYOD PA DE
DANG MA BRAL BAR GYUR PA DE'I TSE DE

BZHIN GSHEGS PA MAR ME MDZAD KYIS, NGA BLA NA MED PA YANG DAG PAR
RDZOGS PA'I BYANG CHUB TU LUNG BSTAN TE, DER NGAS MI SKYE BA'I
CHOS LA BZOD PA THOB BO, ,LHA'I BU, GANG SPYOD PA

RNAM PAR DAG PA'I MTSAN NYID KYI CHOS RNAMS LA, BYANG CHUB SEMS
DPA' RNAMS KYI SPYOD PA DE LTA BU DE DAG RAB TU 'BYED PAR BYED PA
DE YANG DE BZHIN GSHEGS PA'I CHO 'PHRUL CHEN

PO YIN NO, ,DE NAS BCOM LDAN 'DAS LA LHA'I BU DED DPON GYIS 'DI
SKAD CES GSOL TO, ,BCOM LDAN 'DAS, MI SKYE BA ZHES BYA BA NI CI
LAGS, 'JUG PA GANG GIS NI BYANG

CHUB SEMS DPA' MI SKYE BA'I CHOS LA BZOD PA THOB PA LAGS, BCOM
LDAN 'DAS KYIS BKA' STZAL PA, LHA'I BU, MI SKYE BA ZHES BYA BA DE
NI, GZOD MA NAS MA SKYES PA'I MU'I MTSAN

NYID KYI TSIG BLA DVAGS YIN TE, DE NI SNGON BYUNG BAR GYUR LA,
PHYIS MA BYUNG BAR GYUR PA MA YIN TE, DE NI GZOD MA NAS MA BYUNG
BA NYID YIN NO, ,DE NI SNGON SRID PAR GYUR LA, PHYIS

MI SRID PAR GYUR PA MA YIN TE, DE NI GZOD MA NAS MI SRID PA NYID
YIN NO, ,DE NI SNGON SKYES PAR GYUR LA, PHYIS MA SKYES PAR GYUR
PA MA YIN TE, DE NI GZOD MA NAS MA SKYES PA NYID YIN


@146B NO; ;DE NI SNGON MNGON PAR 'DUS BYAS PA YIN LA, PHYIS MNGON
PAR 'DUS MA BYAS PA MA YIN TE, DE NI GZOD MA NAS MNGON PAR 'DUS
MA BYAS PA NYID YIN NO, ,DE NI SNGON YOD PAR GYUR LA,

PHYIS MED PAR GYUR PA MA YIN TE, DE NI GZOD MA NAS 'GYUR BA MED
PA NYID YIN NO, ,DE NI SNGON GANG ZAG TU BGRANG BAR GYUR LA,
PHYIS GANG ZAG TU MI BGRANG BAR GYUR PA MA YIN TE, DE NI GZOD

MA NAS STONG PA NYID YIN NO, ,DE NI SNGON MTSAN MAR BGRANG BAR
GYUR LA, PHYIS MTSAN MAR MI BGRANG BAR GYUR PA MA YIN TE, DE NI
GZOD MA NAS MTSAN MA MED PA NYID YIN NO, ,GANG GIS DE

LTAR RJES SU RTOGS PA DANG, SEMS KYI SKYE BA DANG, 'JIG PA LA
MNGON PAR ZHEN PA MED PAR RTOGS PA DE NI MI SKYE BA ZHES BYA'O,
,DE LA BZOD PA GANG ZHE NA, DE DAG JI LTAR MI SKYE BA DE BZHIN

DU SEMS CAN THAMS CAD LA YANG BZOD PA DE NI BZOD PA ZHES BYA'O,
,DE DAG JI LTAR MI SKYE BA DE BZHIN DU ZHING THAMS CAD LA YANG
BZOD PA DE NI BZOD PA ZHES BYA'O, ,DE DAG JI LTAR MI SKYE

BA DE BZHIN DU SLOB PA DANG, MI SLOB PA DANG, RANG SANGS RGYAS
THAMS CAD LA YANG BZOD PA DE NI BZOD PA ZHES BYA'O, ,DE DAG JI
LTAR MI SKYE BA DE BZHIN DU, SANGS RGYAS KYI CHOS THAMS

CAD DANG, BYANG CHUB SEMS DPA'I SPYOD PA THAMS CAD DANG, SANGS
RGYAS THAMS CAD LA YANG BZOD PA DE NI BZOD PA ZHES BYA'O, ,DE DAG
JI LTAR MI SKYE BA DE BZHIN DU, CHOS THAMS CAD


@147A *, ,LA YANG BZOD PA DE NI BZOD PA ZHES BYA'O, ,BZOD PA DE
YANG SKAD CIG PA YIN TE, GANG GIS SKAD CIG PA YIN ZHE NA, SKAD
CIG PA NYID KYIS SKAD CIG PA

YIN NO, ,STONG PA NYID NI STONG PA NYID KYIS SKAD CIG PA YIN NO,
,MTSAN MA MED PA NI MTSAN MA MED PAS SKAD CIG PA YIN NO, ,JI LTAR
STONG PA NYID DANG, MTSAN MA MED PA STONG PA

NYID DANG, MTSAN MA MED PAS SKAD CIG PA YIN PA DE NI DE BZHIN DU,
GZUGS KYANG GZUGS KYI MTSAN NYID KYIS SKAD CIG PA YIN NO, ,JI
LTAR STONG PA NYID DANG

MTSAN MA MED PA STONG PA NYID DANG, MTSAN MA MED PAS SKAD CIG PA
YIN PA DE BZHIN DU, TSOR BA DANG, 'DU SHES DANG, 'DU BYED RNAMS
DANG, RNAM PAR

SHES PA YANG RNAM PAR SHES PA'I MTSAN NYID KYIS SKAD CIG PA YIN
NO, ,JI LTAR STONG PA NYID DANG, MTSAN MA MED PA STONG PA NYID
DANG, MTSAN MA MED PAS SKAD CIG PA YIN PA

DE BZHIN DU, CHOS THAMS CAD KYI KHAMS KYANG CHOS KYI KHAMS KYI
MTSAN NYID KYIS SKAD CIG PA YIN NO, ,JI LTAR STONG PA NYID DANG,
MTSAN MA MED PA STONG PA NYID DANG, MTSAN MA

MED PAS SKAD CIG PA YIN PA DE BZHIN DU, SKYE MCHED THAMS CAD
KYANG SKYE MCHED RNAMS KYI MTSAN NYID KYIS SKAD CIG PA YIN TE,
SKAD CIG PA GANG YIN PA DE NI YA MA RLA YIN


@147B NO; ;YA MA RLA GANG YIN PA DE NI GSOG YIN NO, ,GSOG GANG
YIN PA DE NI GSO BA YIN NO, ,GSO BA GANG YIN PA DE NI 'DOD CHAGS
MED PA YIN NO, ,'DOD CHAGS MED PA GANG YIN PA

DE NI 'DOD CHAGS DANG BRAL BA YIN NO, ,'DOD CHAGS DANG BRAL BA
GANG YIN PA DE NI NGO BO NYID MED PA YIN NO, ,NGO BO NYID MED PA
GANG YIN PA DE NI DNGOS PO MED PA YIN TE, DE NI CHOS THAMS

CAD STONG PA NYID DANG, SKAD CIG PA DANG, YA MA RLA DANG, DBEN PA
DANG, GSOG CES BYA STE, CHOS THAMS CAD LA DE LTAR BZOD PA GANG
YIN PA DE NI BZOD PA ZHES BYA'O, ,BZOD PA DE YANG BZOD

PA NYID KYIS SKAD CIG PA YIN TE, DE LTAR MNYAM PA NYID THOB PA'I
BYANG CHUB SEMS DPA' NI LUNG BSTAN PA DANG, MI SKYE BA'I CHOS LA
BZOD PA THOB PA YIN NO, ,BZOD PA DE YANG DMIGS

PAS RAB TU PHYE BA MA YIN TE, DE LA DMIGS PA GANG ZHE NA, GANG GI
TSE BDAG DANG, BZOD PA GNYI GAR DMIGS NA, DE NI DMIGS PA ZHES
BYA'O, ,SEMS CAN DANG, SROG DANG, GSO BA

DANG; GANG ZAG DANG, BZOD PA GNYI GAR DMIGS NA DE NI DMIGS PA
ZHES BYA'O, ,DE LA DMIGS PA MED PA GANG ZHE NA, GANG GI TSE BDAG
DANG, BZOD PA GNYI GAR MI DMIGS PA DE NI

DMIGS PA MED PA ZHES BYA'O, ,SEMS CAN DANG, SROG DANG, GSO BA
DANG, GANG ZAG DANG, BZOD PA GNYI GAR MI DMIGS PA DE NI DMIGS PA
MED PA ZHES BYA'O, ,DE BZHIN DU SBYAR TE, PHUNG


@148A *, ,PO DANG, KHAMS DANG, SKYE MCHED RNAMS KYI CHOS THAMS
CAD KYI NGO BO NYID GANG YIN PA DE NI, NGO BO NYID GTAN MED PA
YIN NO, ,NGO BO NYID GTAN MED PA GANG

YIN PA DE NI 'DUS MA BYAS PA YIN TE, NGO BO NYID DE DANG, BZOD PA
DE LA GNYIS SU RJES SU RTOG PAR MI BYED PA GANG YIN PA DE NI
DMIGS PA MED PA ZHES BYA'O, ,LHA'I BU, BZOD PA DE LTA

BU DANG LDAN PA'I BYANG CHUB SEMS DPA' BSKAL PA GRANGS MED PAR
SPYOD PA DE YANG DE BZHIN GSHEGS PA'I CHO 'PHRUL CHEN PO BSTAN PA
YIN NO, ,BZOD PA BSTAN PA 'DI BSHAD PA NA

STONG GSUM GYI STONG CHEN PO'I 'JIG RTEN GYI KHAMS 'DI RNAM PA
DRUG TU RAB TU G-YOS SO, ,'JIG RTEN 'DI SNANG BA CHEN POS KYANG
KHYAB PAR GYUR TO, ,SIL SNYAN BRGYA STONG YANG

MA DKROL BAR SGRA 'KHROL BAR GYUR TO, ,ME TOG GI CHAR PA DAG
KYANG RAB TU BAB BO, ,SROG CHAGS BZHI KHRI NYIS STONG GIS NI, BLA
NA MED PA YANG DAG PAR RDZOGS PA'I BYANG CHUB TU

SEMS BSKYED PAR GYUR TO, ,BYANG CHUB SEMS DPA' DGU KHRI DRUG
STONG GIS NI, CHOS RNAMS LA RJES SU MTHUN PA'I BZOD PA THOB PAR
GYUR TO, ,'JIG RTEN GYI KHAMS MI MJED

'DIR JI LTAR DE BZHIN GSHEGS PA MAR ME MDZAD, RGYAL PO'I PHO
BRANG PADMA CAN DU ZHUGS PAR GYUR PA DE LTA BU YANG KUN TU SNANG
BAR GYUR TO, ,DE NAS DE'I TSE BCOM LDAN 'DAS


@148B 'DZUM PA MDZAD DO, ,GANG GI TSE SANGS RGYAS BCOM LDAN 'DAS
'DZUM PA MDZAD PA DE'I TSE, CHOS NYID KYIS BCOM LDAN 'DAS KYIS
ZHAL GYI SGO NAS 'OD ZER KHA DOG DU MA, KHA DOG SNA TSOGS

KHA DOG 'BUM PHRAG DU MA 'DI LTA STE, SNGON PO DANG, SER PO DANG,
DMAR PO DANG, DKAR PO DANG, BTZOD KA DANG, SHEL DANG, DNGUL GYI
KHA DOG LTA BU DAG BYUNG BAR GYUR TE, DE DAG GIS

'JIG RTEN GYI KHAMS MTHA' YAS MU MED PA DAG SNANG BAS KHYAB PAR
BYAS NAS, TSANGS PA'I 'JIG RTEN GYI BAR DU MNGON PAR 'PHAGS TE,
NYI MA DANG ZLA BA DAG GI 'OD KYANG ZIL GYIS

MNAN NAS YANG PHYIR LOG STE, BCOM LDAN 'DAS LA LAN GSUM BSKOR BA
BYAS NAS, BCOM LDAN 'DAS KYI DBU'I GTZUG TU NUB PAR GYUR TO, ,DE
NAS TSE DANG LDAN PA KUN DGA'

BO STAN LAS LANGS TE, CHOS GOS PHRAG PA GCIG TU GZAR NAS, PUS MO
G-YAS PA'I LHA NGA SA LA BTZUGS TE, BCOM LDAN 'DAS GA LA BA DE
LOGS SU THAL MO SBYAR BA BTUD NAS

DE'I TSE BCOM LDAN 'DAS LA MNGON SUM DU TSUL DANG 'DRA BA'I TSIGS
SU BCAD PA 'DI DAG GSOL TO, ,THUB PA CI SLAD 'DZUM PA MDZAD GYUR
PA, ,MI MNYAM GZI BRJID MNGA' BA KHYOD

LA ZHU, ,'OD KYI BKOD PA MDZAD PA KHYOD LA ZHU, ,RAB RIB NYON
MONGS SPONG BA KHYOD LA ZHU, ,BDE GSHEGS CI SLAD 'DZUM PA BSTAN
MDZAD PA, ,PHA ROL TSOGS RNAMS 'JOMS PA KHYOD


@149A *, ,LA ZHU; ;BDUD DPUNG PHAM PAR MDZAD PA KHYOD LA ZHU,
,STOBS BCU'I STOBS DANG LDAN PA KHYOD LA ZHU, ,RGYAL BA CI SLAD
'DZUM PA STON MDZAD PA, ,SUM

CU RTZA GNYIS YON TAN MTSAN BRGYAN PA, ,BDE GSHEGS RAB DGA' 'DZUM
PA MDZAD PA PO, ,GZUGS KYI DAM PA MNGA' BA KHYOD LA ZHU, ,BCOM
LDAN CI SLAD 'DZUM PA BSTAN MDZAD PA, ,MKHYEN

PA MTHA' YAS YON TAN STON PA PO, ,YE SHES 'BYUNG GNAS 'GRO BA
SHES MDZAD PA, ,YE SHES LJON SHING MKHYEN PA MCHOG LA ZHU, ,'JIG
RTEN GSUM GRAGS GRAGS PA MTHA' YAS

PA; ;GSUM RIG DRI GSUM MTHA' MAR MDZAD PA PO, ,'JIG RTEN GSUM RIG
RNAM THAR GSUM MTHAR BYON, ,CI YI SLAD DU 'DZUM PA BSTAN PA
MDZAD, ,SMAN PA DAM PA SKYE RGA MTHAR

MDZAD PA, ,BCOM LDAN ZHABS LA DRI MCHOG 'KHOR LO MNGA', ,SRED MED
SRAS PO RDO RJE MKHREGS PA PO, ,THUB PA 'DZUM MDZAD SBYOR BA BKA'
STZAL GSOL, ,GANG GIS SPYOD PA DE

NI RNAM SBYANGS SAM, ,GANG 'DIR BZOD PA DE DAG YONGS RDZOGS SAM,
,GANG SEMS SANGS RGYAS YON TAN NGES GYUR TAM, ,CI YI SLAD DU THUB
CHEN 'DZUM PA MDZAD, ,BDE GSHEGS

BLA MED RGYU ZHIG MI MNGA' BAR, ,BCOM LDAN 'DREN PA 'DZUM PA MI
STON PAS, ,DE THOS SEMS CAN GLO BA RANGS 'GYUR GYI, ,TSANGS PA'I
DBYANGS CAN LEGS PAR GSUNG DBYUNG


@149B GSOL, ,DE SKAD CES GSOL BA DANG, BCOM LDAN 'DAS KYIS TSE
DANG LDAN PA KUN DGA' BO LA 'DI SKAD CES BKA' STZAL TO, ,KUN DGA'
BO, CHOS KYI RNAM GRANGS 'DI BSHAD PA NA, SROG

CHAGS BDUN KHRI NYIS STONG GIS BLA NA MED PA YANG DAG PAR RDZOGS
PA'I BYANG CHUB TU SEMS BSKYED PAR GYUR TO, ,BYANG CHUB SEMS DPA'
SUM KHRI NYIS STONG GIS NI MI SKYE BA'I CHOS LA BZOD PA

THOB PAR GYUR TO, ,KUN DGA' BO, GZHAN YANG KHYOD KYIS LHA'I BU
DED DPON 'DI MTHONG NGAM, GSOL PA, BCOM LDAN 'DAS, MTHONG LAGS
SO, ,BCOM LDAN 'DAS KYIS BKA' STZAL

PA; KUN DGA' BO, LHA'I BU DED DPON GYIS NI DE BZHIN GSHEGS PA
BGRANG BA LAS YANG DAG PAR 'DAS PA DAG LA BSTI STANG DU BYAS, BLA
MAR BYAS, RIM GROR BYAS, MCHOD PAR BYAS ,

YONGS SU ZHU BA BYAS, YONGS SU DRI BA BYAS SHING, SEMS CAN DPAG
TU MED PA DAG KYANG BLA NA MED PA YANG DAG PAR RDZOGS PA'I BYANG
CHUB YANG DAG PAR 'DZIN DU BCUG GO ,KUN DGA' BO,

LHA'I BU DED DPON 'DI NI BSKAL PA GRANGS MED PA SUM BRGYA 'DAS
PA'I 'OG TU BSKAL PA DRI MA MED PA ZHES BYA BA LA 'JIG RTEN GYI
KHAMS YONGS SU DAG PA ZHES BYA BAR BLA NA MED PA YANG DAG

PAR RDZOGS PA'I BYANG CHUB MNGON PAR RDZOGS PAR 'TSANG RGYA BAR
'GYUR TE, DE BZHIN GSHEGS PA DGRA BCOM PA YANG DAG PAR RDZOGS
PA'I SANGS RGYAS RIG PA DANG ZHABS SU LDAN PA, BDE


@150A *, ,BAR GSHEGS PA 'JIG RTEN MKHYEN PA, SKYES BU 'DUL BA'I
KHA LO SGYUR BA, BLA NA MED PA, LHA DANG MI RNAMS KYI STON PA,
SANGS RGYAS BCOM LDAN 'DAS YON TAN

RGYAL PO 'OD CES BYA BAR 'JIG RTEN DU 'BYUNG BAR 'GYUR RO, ,KUN
DGA' BO, 'JIG RTEN GYI KHAMS YONGS SU DAG PA DE YANG, RIN PO CHE
SNA BDUN 'DI LTA STE, GSER DANG, DNGUL DANG,

BEE d'URYA DANG, SHEL DANG, RDO'I SNYING PO DANG, SPUG DANG, MU
TIG DMAR PO LAS GRUB CING, LAG MTHIL LTAR MNYAM LA, RIN PO CHE'I
DRA BA SNA TSOGS KYIS MIG MANG RIS SU KUN NAS

BKAB PAR GYUR TE, 'JIG RTEN GYI KHAMS DER NYAN THOS DANG, RANG
SANGS RGYAS DAG GI MING YANG 'BYUNG BAR MI 'GYUR RO, ,GZHAN YANG
MU STEGS CAN SPYOD PA PA DANG, KUN TU RGYU DAG

DANG; BDUD RNAMS DANG, DAM PA'I CHOS SPONG BA'I SEMS CAN RNAMS
KYI MING YANG MED CING MI 'BYUNG BAR 'GYUR RO, ,SANGS RGYAS KYI
ZHING DE NA MI KHOM PA BRGYAD PO DAG KYANG MED LA,

BZA' BA DANG, BTUNG BA DAG KYANG YID LA BSAMS PA TZAM GYIS 'GRUB
PAR 'GYUR RO, ,SANGS RGYAS KYI ZHING DE NA LTUNG BA DANG, 'KHRUL
PA'I NYES PA DAG DANG, SDUG BSNGAL GYI SGRA YANG

'BYUNG BAR MI 'GYUR RO, ,SEMS CAN DE DAG GI LONGS SPYOD DANG, NYE
BAR SPYOD PA YANG GZHAN 'PHRUL DBANG BYED KYI LHA RNAMS KYI LONGS
SPYOD DANG, NYE BAR SPYOD PA CI 'DRA BA DE LTA BUR 'GYUR


@150B RO; ;SEMS CAN DE DAG THAMS CAD KYANG GSER GYI MDOG 'DRA
ZHING, SKYES BU CHEN PO'I MTSAN SUM CU RTZA GNYIS DANG LDAN PAR
'GYUR RO, ,PHAL CHER BLA NA MED PA YANG DAG PAR RDZOGS PA'I

BYANG CHUB LA YANG DAG PAR ZHUGS PA SHA STAG 'BYUNG BAR 'GYUR
BAS, DE'I PHYIR 'JIG RTEN GYI KHAMS DE NI YONGS SU DAG PA ZHES
BYA'O, ,BCOM LDAN 'DAS DE BZHIN GSHEGS PA YON

TAN RGYAL PO 'OD DE'I SKU TSE'I TSAD NI, BAR GYI BSKAL PA BZHI
BCUR 'GYUR RO, ,BYANG CHUB SEMS DPA' DE DAG KYANG SMON LAM GYI
DBANG GIS BAR MA DOR 'CHI BA'I DUS BYED PAR MI 'GYUR

RO; ;DE BZHIN GSHEGS PA DE'I BYANG CHUB SEMS DPA'I DGE 'DUN NI
DUNG PHYUR PHRAG DRUG DANG BYE BA PHRAG GNYIS SU 'GYUR TE, KUN
DGA' BO, BYANG CHUB SEMS DPA' GANG DAG GIS BLA

NA MED PA YANG DAG PAR RDZOGS PA'I BYANG CHUB TU SEMS BSKYED PAR
'GYUR BA DANG, GANG DAG GIS MI SKYE BA'I CHOS LA BZOD PA 'THOB
PAR 'GYUR BA DE DAG ,'JIG RTEN GYI KHAMS YONGS

SU DAG PA DER SKYE BAR 'GYUR RO, ,DE DAG THAMS CAD KYANG BCOM
LDAN 'DAS DE BZHIN GSHEGS PA DGRA BCOM PA YANG DAG PAR RDZOGS
PA'I SANGS RGYAS YON TAN RGYAL PO 'OD KYIS,

SANGS RGYAS KYI ZHING DER DE BZHIN GSHEGS PAS BLA NA MED PA YANG
DAG PAR RDZOGS PA'I BYANG CHUB TU LUNG STON PAR 'GYUR RO, ,DE NAS
'KHOR DE NYID DU LHA'I BU SPYAN RAS GZIGS ZHES BYA BA


@151A *, ,ZHIG 'DUS TE 'DUG PAR GYUR PA DES, BCOM LDAN 'DAS LA
LHA'I ME TOG MAN DA RA BA DAG GIS MNGON PAR GTOR NAS, TSIG 'DI
SKAD CES KYANG GSOL

TO; ;BCOM LDAN 'DAS BDAG KYANG GANG GI TSE, BCOM LDAN 'DAS DE
BZHIN GSHEGS PA'I YON TAN RGYAL PO 'OD DE, BLA NA MED PA YANG DAG
PAR RDZOGS PA'I BYANG CHUB MNGON PAR

RDZOGS PAR 'TSANG RGYA BAR 'GYUR BA DE'I TSE, 'JIG RTEN GYI KHAMS
YONGS SU DAG PA DER SKYE ZHING 'KHOR LOS BSGYUR BA'I RGYAL POR
GYUR NAS, DE BZHIN GSHEGS PA'I BYANG CHUB

SEMS DPA'I DGE 'DUN DANG BCAS PA DE LA BSNYEN BKUR BGYI ZHING,
BCOM LDAN 'DAS DE YONGS SU MYA NGAN LAS 'DAS PA'I 'OG TU BDAG
KYANG 'JIG RTEN GYI KHAMS DER BLA NA MED

PA YANG DAG PAR RDZOGS PA'I BYANG CHUB MNGON PAR RDZOGS PAR
'TSANG RGYA BAR BGYI'O, ,DE NAS BCOM LDAN 'DAS KYIS TSE DANG LDAN
PA KUN DGA' BO LA BKA' STZAL PA, KUN DGA'

BO; LHA'I BU SPYAN RAS GZIGS 'DI NI GANG GI TSE, BCOM LDAN 'DAS
DE BZHIN GSHEGS PA YON TAN RGYAL PO 'OD DE BLA NA MED PA YANG DAG
PAR RDZOGS PA'I BYANG CHUB MNGON PAR

RDZOGS PAR 'TSANG RGYA BAR 'GYUR BA DE'I TSE, 'DI YANG DER 'KHOR
LOS BSGYUR BA'I RGYAL PO LEGS MTHONG ZHES BYA BAR GYUR TE, DES
BCOM LDAN 'DAS DE LA MCHOD PA DPAG TU


@151B MED PA BYAS SHING, BYANG CHUB KYI PHYOGS KYI CHOS RNAMS
YONGS SU RDZOGS PAR BYAS NAS, BCOM LDAN 'DAS DE YONGS SU MYA NGAN
LAS 'DAS PA'I 'OG TU, BLA NA MED PA YANG DAG PAR RDZOGS

PA'I BYANG CHUB MNGON PAR RDZOGS PAR 'TSANG RGYA BAR 'GYUR TE, DE
BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS
RIG PA DANG ZHABS SU LDAN PA, BDE BAR GSHEGS

PA; 'JIG RTEN MKHYEN PA, SKYES BU 'DUL BA'I KHA LO SGYUR BA, BLA
NA MED PA LHA DANG MI RNAMS KYI STON PA, SANGS RGYAS BCOM LDAN
'DAS KUN TU 'OD CES BYA BAR 'JIG RTEN DU 'BYUNG BAR

'GYUR RO, ,KUN DGA' BO, RGYAL PO LEGS MTHONG DE YANG DUS GZHAN
ZHIG NA, BU THU BO RGYAL SRID LA BZHAG NAS, BCOM LDAN 'DAS DE'I
BSTAN PA LA DAD PAS KHYIM NAS KHYIM MED PAR

RAB TU 'BYUNG BAR 'GYUR RO, ,DE BZHIN GSHEGS PA DE YANG YONGS SU
MYA NGAN LAS 'DA' BA'I DUS KYI TSE, BYANG CHUB SEMS DPA' DE LA
BYANG CHUB SEMS DPA' LEGS MTHONG 'DI NI, NGA

YONGS SU MYA NGAN LAS 'DAS PA'I 'OG TU BLA NA MED PA YANG DAG PAR
RDZOGS PA'I BYANG CHUB MNGON PAR RDZOGS PAR 'TSANG RGYA BAR 'GYUR
RO, ,ZHES LUNG BSTAN NAS YONGS SU MYA NGAN LAS 'DA'

BAR 'GYUR RO, ,DE NAS TSE DANG LDAN PA SH'A RADVA TI'I BUS LHA'I
BU DED DPON LA 'DI SKAD CES SMRAS SO, ,LHA'I BU KHYOD DE BZHIN
GSHEGS PAS LUNG BSTAN TAM, SMRAS PA, BTZUN PA SH'A RADVA TI'I


@152A *, ,BU; KHO BO NI JI LTAR DE BZHIN GSHEGS PA'I SPRUL PA
LUNG BSTAN PA LTAR LUNG BSTAN TE, DA LTAR GYI DE BZHIN NYID JI
LTA BA DE BZHIN DU, MA 'ONGS PA'I DE BZHIN

NYID KYANG DE LTA BU YIN PAS, DE BZHIN NYID DE LA NI 'PHEL BA
YANG MED LA, YONGS SU 'GRIB PA MED DO, ,DE NAS BCOM LDAN 'DAS
KYIS TSE DANG LDAN PA KUN DGA' BO LA BKA' STZAL PA,

KUN DGA' BO, KHYOD KYIS CHOS KYI RNAM GRANGS 'DI GZUNG ZHIG
,CHONGS SHIG ,LHOGS SHIG ,SHOD CIG ,KUN CHUB PAR GYIS SHIG ,SKYE
BO MANG PO LA PHAN PA DANG, SKYE BO MANG PO LA

BDE BA DANG, DA LTAR DANG MA 'ONGS PA'I BYANG CHUB SEMS DPA'
RNAMS LA PHAN PA DANG, BDE BA RJES SU YONGS SU GZUNG BA'I PHYIR,
GZHAN DAG LA YANG RGYA CHER YANG DAG PAR RAB TU STON

CIG ;KUN DGA' BOS GSOL PA, BCOM LDAN 'DAS, BDAG GIS BZUNG LAGS
NA, BCOM LDAN 'DAS CHOS KYI RNAM GRANGS 'DI'I MING CI LAGS, 'DI
JI LTAR GZUNG BAR BGYI,

BCOM LDAN 'DAS KYIS BKA' STZAL PA, KUN DGA' BO, CHOS KYI RNAM
GRANGS 'DI NI, CHO 'PHRUL CHEN PO BSTAN PA ZHES BYA BAR GZUNG
ZHIG ,'DI NI 'JAM DPAL GZHON NUR GYUR PAS

BSTAN PA ZHES BYA BA DANG, RIN PO CHE THAMS CAD KYI LE'U ZHES BYA
BAR YANG GZUNG ZHIG ,KUN DGA' BO, RIGS KYI BU'AM, RIGS KYI BU MO
GANG DAG CHOS KYI RNAM GRANGS 'DI 'DZIN PA


@152B DANG; MOS PA DANG, MOS NAS KYANG YI GER 'DRI BA DANG, KLOG
PA DANG, RAB TU 'DON PA DANG, GZHAN DAG LA YANG RGYA CHER YANG
DAG PAR STON PAR BYED PA DE DAG NI, BSOD NAMS THAMS CAD

KYIS YONGS SU ZIN PAR 'GYUR RO, ,BCOM LDAN 'DAS KYIS DE SKAD CES
BKA' STZAL NAS TSE DANG LDAN PA KUN DGA' BO DANG, LHA'I BU DED
DPON DANG, 'JAM DPAL GZHON NUR GYUR

PA DANG, THAMS CAD DANG LDAN PA'I 'KHOR DE DANG, LHA DANG, MI
DANG, LHA MA YIN DANG, DRI ZAR BCAS PA'I 'JIG RTEN YI RANGS TE,
BCOM LDAN 'DAS KYIS GSUNGS PA LA MNGON

PAR BSTOD DO,, ,,'PHAGS PA DKON MCHOG BRTZEGS PA CHEN PO'I CHOS
KYI RNAM GRANGS LE'U STONG PHRAG BRGYA PA LAS, CHO 'PHRUL CHEN PO
BSTAN PA LHA'I BU DED DPON GYIS

ZHUS PA'I LE'U STE NYI SHU RTZA GNYIS PA RDZOGS SO,, ,,RGYA GAR
GYI MKHAN PO DZI NA MI TRA DANG, SU REN DRA BO DHI DANG, PRA
DZNY'A WARMA DANG, LO TZTSA BA ZHANG YE SHES SDE LA SOGS PAS

BSGYUR CING ZHUS TE GTAN LA PHAB PA,, 
