@220A RGYA GAR SKAD DU, DHY'A
NOTTA RA BA tA LA KRA MA, BOD SKAD DU,


@220B BSAM GTAN GYI PHYI MA RIM PAR PHYE BA, DPAL RDO RJE RNON PO
LA PHYAG 'TSAL LO, ,GSANG SNGAGS RGYUD KYI PHYOGS LA YANG, ,GANG
GI BLO NI MI ZHEN PA, ,DE YANG SMRA BAR SPRO BA NI, ,MA

SMRAS NA NI MI 'TSO'AM CI, ,GSANG SNGAGS RGYA MTSO CHEN PO 'DI,
,DPE DANG TSAD MA GTAN TSIGS SAM, ,RJES SU DPAG PA'AM SHES RAB
KYIS, ,RTOGS PAR NUS PA MA YIN NO, ,LUNG

DANG MAN NGAG DON MED PAR, ,GANG ZHIG LAM GZHAN 'JUG PA DE,
,BSKAL PA DAG NI BRGYA RU YANG, ,SNGAGS LAS DNGOS GRUB MI THOB
BO, ,LUNG DANG MAN NGAG MA LUS PA, ,GANG

GI YONGS SU SPANGS PA DAG ,GRUB PA MYONG BA LA LA ZHIG ,YOD DAM
DE NI MED PA SMROS, ,DE NAS GSANG SNGAGS BDAG NYID CHE, ,DNGOS
GRUB RLABS NI 'KHRIGS PA CAN, ,BSAM YAS

GTING NI DPAG DKA' BA, ,RTOGS PAR NUS PA SMRA BA'I MCHOG ,GAL TE
DE LTAR MI SHES NA, ,TSANGS PA JI LTAR SHES PA SMROS, ,YANG DAG
SMRA BA MI SPRO NA, ,NGA YIS BSHAD KYIS NGA LA

NYON; ;BYANG CHUB SEMS DANG DE NYID GSUM, ,GAL TE SHES NA DNGOS
GRUB SNOD, ,DE DAG LEGS PAR MI SHES NA, ,KHYOD KYIS DNGOS GRUB CI
ZHIG THOB, ,RIG SNGAGS LAS NI GRUB PA

PO; ;GZHAN NAM GZHAN MIN CI ZHIG NYES, ,GAL TE GZHAN NA 'GRUB MI
'GYUR, ,'ON TE GZHAN MIN GRUB PA NYID, ,GAL TE GZHAN MIN KHYOD
'GRUB PAS, ,MKHA' LA SOGS PA


@221A *, ,DA SONG ZHIG ,DE STE MIN NA BRDZUN TSIG PAS, ,BA LANG
RDZI DANG LHAN CIG SMES, ,MI 'CHI TSANGS CHEN PHA MCHOD KYIS,
,YONGS SU BSAMS NAS TSIG SMRAS PA, ,

MI MJED BDAG POS GANG SMRAS PA, ,GZHAN PAS BDAG LA DNGOS GRUB
MED, ,RIGS LAS GRUB PA GZHAN MIN NA, ,DNGOS GRUB BDAG LA YOD DAM
CI, ,DE LTAR GYUR NA CI ZHIG NYES, ,

'ON TANG 'GAL BA CI ZHIG YOD, ,AE MA'O TSANGS PA KHYOD KYI BLO,
,SHIN TU DRI MA MED PA DANG, ,SHES RAB GSAL BAR NGAS BSAMS NA,
,TSIG RE LA NI RNYOGS PA BZHIN, ,GZHAN

PAS KHYOD LA DNGOS GRUB MED, ,GZHAN MIN PA NI YONGS GRUB RGYU,
,GZHAN MIN PA LAS GRUB 'DOD NA, ,SMYON PA NYID NI YIN PAR 'GYUR,
,'GRO BA'I BDAG PO JI LTAR NA, ,DNGOS GRUB

YOD PAR KHAS 'CHE BA, ,YE SHES SGRON MAR GYUR PA KHYOD, ,JI LTAR
PHAN PA BSHAD DU GSOL, ,BDAG GIS RNAM PAR DPYAD NA NI, ,RIG LAS
GZHAN PA'AM MI GZHAN MIN, ,GZHAN

MIN MI GZHAN MA YIN PAS, ,BDAG NI GOMS LAS DNGOS GRUB 'THOB,
,SHES BYA BLA MED GANG YIN PAS, ,YE SHES DE YANG GOMS 'THOB NA,
,LAS KYI CHO GA 'DI DAG GIS, ,

DNGOS GRUB YOD PA CI ZHIG SMOS, ,BZLAS BRJOD LHA YI DE NYID DANG,
,BDAG GI DE NYID JI LTA BA, ,GNAS RTEN GZHAN LA MED PAR NI,
,MTSUNGS PA MED PAR BDAG GIS RTOGS, ,TSIG


@221B LAS TSIG TU 'PHROS PA LAS, ,TSANGS CHEN MI 'CHI ZHES BYA
BA, ,DNGOS GRUB 'DOD PA SKAL CHEN PO, ,GTZUG TOR RGYUD NI NYAN
PAR BYED, ,DE NAS TSANGS PA CHEN PO DE, ,RDO RJE GTZUG TOR

NYAN PA LA, ,SA YI ME TOG 'CHAR BYED PAS, ,BSAM GTAN GYIS NI
BRGYAN PAR BSHAD, ,DE NAS YE SHES KUN RDZOGS PA, ,RIG SNGAGS
GSANG SNGAGS THABS CHEN DE, ,PHRA BA DE BZHIN

GSHEGS PAS GSUNGS, ,BSAM GTAN GYIS KYANG SHIN TU BRGYAN, ,RNAL
'BYOR THABS NI KUN BSTAN PA, ,SDUG BSNGAL SDIG PA SEL BA STE,
,PHYAG NA RDO RJES ZHAL NAS GSUNGS, ,SKYE

DANG 'CHI BA SDIG BYED PA, ,KUN TU MI TSUGS BRTAN PA STE, ,'DI
DANG PHA ROL BYED PAR GNAS, ,DKYIL 'KHOR CHEN PO LA SOGS 'BYUNG,
,'DOD PA'I DON NI RJES SU SGRUB, ,CHO GA GANG

DANG GANG DAG GIS, ,BSAM GTAN LAS LA GANG GNAS PA, ,DE BZHIN
GSHEGS LA PHYAG BTZAL NAS, ,DE DAG MA LUS BSHAD PAR BYA, ,GSANG
SNGAGS BSAM GTAN ZHES BYA

BA; ;MCHOG TU GSANG BA YANG DAG GSUNGS, ,DRANG SRONG DKA' THUB
CHEN PO YANG, ,DE DAG MED NA MI 'GRUB BO, ,GSANG SNGAGS RNAL
'BYOR CAN RNAMS KYIS, ,GSANG SNGAGS BZLAS

BRJOD MER 'BAR BA, ,SKYE DANG 'CHIB 'JIG BYED PA, ,RDO RJE CAN
GYIS SNGON GSUNGS SO, ,DE BAS DE 'DIR GSANG SNGAGS KYI, ,BSAM
GTAN TSIM BYA ME DAG LA, ,DNGOS GRUB 'DOD


@222A *, ,PA DAG GIS NI, ,RTAG PAR RGYUN TU SBYOR BAR BYA, ,LHA
YI SKU YI GNAS DE LA, ,DANG PO KHO NAR MCHOD NAS NI, ,RNAL 'BYOR
GNAS BCAS SHES RAB CAN, ,

BDE GSHEGS MDUN DU BSAMS NAS NI, ,PHYI NAS YAN LAG RNAM GROL
BA'I, ,MI 'BYED 'BYED PA'I RNAM PAR SPANGS, ,PHRA MO MI G-YO GSAL
BA STE, ,BLO YI SPYOD PA MDUN NA GNAS, ,

BDAG NYID 'DI 'DRIR GZHAG NAS NI, ,SNGAGS KYI RNAM PAR SHES PAS
BSGOM, ,BSDAMS NAS TING NGE 'DZIN LA GNAS, ,SROG DANG RTZOL BA
RAB TU BSDAMS, ,SGRA DANG SEMS DANG

GZHI LA GZHOL, ,GSANG SNGAGS MI 'GYUR GZHI LA GNAS, ,YAN LAG
NYAMS GSANG SNGAGS BZLAS, ,NGAL NA BDAG LA NGAL SOS SHIG ,MI
'GYUR BA NI YI GER LDAN, ,BZHI

LAS GZHIR 'GYUR DE BZHIN TE, ,RANG SNGAGS PHYIR NI GANG BRTAGS
PA, ,YID KYI DAG PA BSAM PAR BYA, ,SLAR SDUD PA YIS BKUG NAS NI,
,SROG DANG RTZOL BA BSDAMS PA'I YID, ,

GSANG SNGAGS RIG PAS SNGAGS LA SBYAR, ,YID KYI BZLAS BRJOD BRTZAM
PAR BYA, ,'DI NYID KYI NI CHO GA YIS, ,YANG NA SHUB BUR BYA YANG
RUNG, ,SNGAGS RIG DNGOS GRUB 'DOD PA YIS,,

BZLAS BRJOD GZHAN DU MI BYA 'O, ,RIG SNGAGS DE NYID MA LUS DANG,
,BDAG GI DE NYID CHO GA DANG, ,BZLAS BRJOD DE NYID MCHOG SHES
DANG, ,MIS NI DNGOS GRUB THOB PAR


@222B 'GYUR, ,DBEN PA'I SKYED MOS TSAL DANG NGOGS, ,PHUG DANG RI
BO NAGS TSAL DU, ,BRTUL ZHUGS GNAS SAM SDOM PA YIS, ,SNGAGS PA
BSAM GTAN BYED CING GNAS, ,GSANG

SNGAGS ME GNAS DNGOS GRUB STE, ,SGRA GNAS RNAL 'BYOR STER BAR
DRAN, ,SGRA MTHAR THAR PA STER BA NYID, ,'DI DAG DE NYID GSUM PO
YIN, ,MI 'BYED LAS BYUNG DNGOS PO RNAMS, ,BLO CAN

GYIS NI BDAG LA BSDAM, ,SNGAGS PA YAN LAG 'DAS LA GNAS, ,ZHEN PA
MED PAR BSAM PAR BYA, ,SGRA ZHEN BYA BA PHRENG BAR SBYAR, ,YI GE
BRGYUS LA MI 'GYUR RNAMS, ,DRIL BU'I SGRA

BZHIN MA CHAD PAR, ,YID LA ZHEN PAR SEMS PA NA, ,ME YI NANG NAS
ZHI BA STE, ,TSIG RNAMS DAG PA YAN LAG LDAN, ,SROG DANG RTZOL
BA'ANG BKAG PA'I BDAG ,GNYID SPANGS NAS

NI RNAM PAR BSAM, ,SNYING GAR GNAS PA'I PHRA BA NI, ,DRI MED ZLA
BA'I DKYIL 'KHOR TE, ,DE NAS RAB TU ZHI BA YI, ,ME LCE RAB TU 'OD
BZANG BA, ,MI 'GYUR GZHI NI DER BZHAG NAS, ,BDE

BAR 'DUG NAS SGRA BSAM MAM, ,MI 'GYUR BA LA YI GE GZHAG ,SGRA
NYID 'BA' ZHIG BSAM PAR BYA, ,SGRA LA DMIGS PA'I BSAM GTAN NI,
,'BA' ZHIG BYAS PA NYID KYIS KYANG, ,

DNGOS PO KUN RNAMS DAM PA'I DPAL, ,SGRUB PA'I SKYES BUS THOB PAR
'GYUR, ,LTOS BCAS YAN LAG GYUR PAR SNANG, ,SKRA ZHES BYA DANG YID
KYI DANG, ,TSIG RNAMS DAG PA RIG


@223A *, ,SNGAGS DBANG, ,YAN LAG SPANG BA RGYAL BAS MKHYEN, ,SLAR
SDUD DKA' THUB BSAM GTAN DANG, ,SROG RTZOL CHO GA'I BYA BA DANG,
,RNAM PAR SHES PA

SNA TSOGS PA'I, ,SNGAGS PA RE ZHIG LTOS BCAS PA'O, ,DKA' THUB
CHEN PO DANG LDAN PAR, ,CHOS BSKYED BRTUL ZHUGS MCHOG LDAN PA,
,LTOS BCAS PA NI YUL LAS GROL, ,

YAN LAG SNANG BA NAN TAN BYA, ,DE YANG BRTUL ZHUGS BYAS NAS NI,
,DOGS PA'I 'JIG RTEN SMAD PA YI, ,BSAM GTAN GCIG PU RAB BSDAMS
NAS, ,BLO GROS ZHI BA BRTAN PA

SPYAD; ;KHU BA BSHANG GCI DAG DANG NI, ,'PHAGS PA DAG NI RGYU BA
LA'ANG, ,DOGS PA YI NI GZUGS KYIS KYANG, ,DBEN PAR GTZANG SBRA
BRTZAM PAR BYA, ,SRANG DANG KHRON PA LU MA

DANG; ;GRONG DANG GNAG LHAS DAG LA YANG, ,NGAG LUS YID KYIS SPANG
BA NI, ,SEMS CAN GNOD PA KUN MI SPYAD, ,BSAM GTAN DANG NI BZLAS
BRJOD DANG, ,GSANG SNGAGS

GRUB PAR BYA BA DANG, ,SBYIN SREG DBANG BSKUR THAMS CAD DANG,
,YUL GYI BYA BA RNAMS LA YANG, ,BRTUL ZHUGS GSUNGS PA GANG YIN
PA, ,DE YI GNAS DANG TSAD RNAMS DANG, ,

SNGON NI BDAG NYID 'BA' ZHIG LA, ,MTHU CHEN RDO RJE 'DZIN GYI
LHAS, ,RAB TU GSANG BA GSUNGS PA YIN, ,NYER 'GYUR MNGON DU PHYOGS
PA DANG, ,GSANG SNGAGS STER BAR


@223B 'GYUR BA DANG, ,GZHAN DU PHYOGS PA GANG YIN PA, ,DE KUN
TSANGS PA KHYOD LA BSHAD, ,GSANG SNGAGS LA SOGS DANG LDAN PA'I,
,RIG SNGAGS KHRO BO MANG PO KUN, ,RGYAL BA'I SKU

LA MNGON PHYOGS PAR, ,BSAM GTAN NGOMS PHYIR RTAG TU GNAS, ,DUS
GSUM DU NI PHRA MO 'DI, ,GSANG SNGAGS SGRUB LA BRTUN PA YIS,
,TSANGS PA RTAG TU RIG BYA BA, ,YAN LAG

BCU YI CHO GA LAS, ,MA DAD PA DANG SNYOM PA DANG, ,BKRES SKOM ZIL
GNON DE BZHIN TE, ,RGOD DANG YID KYI GDUNG BA DANG, ,LAS LA THE
TSOM ZA BA DANG, ,BZLAS BRJOD BSAM GTAN

MI ZHEN DANG, ,BSNGAM PA DAG NI BSHIG PA DANG, ,CAL COL GTAM LA
RAB TU DAD, ,MI BYA BA LA 'JUG PA DANG, ,LOG 'DREN GYIS NI BRLABS
PA DANG, ,RMI LAM NGAN PA RNAMS

KYANG MTHONG, ,SEMS CAN THAMS CAD LA GNOD BYED DANG, ,LHA RNAMS
LA NI SMOD PA DANG, ,SGRUB PA PO YI CHO GA LA, ,GANG TSE 'DI DAG
BYED PA NA, ,RTAG TU 'TSE BA 'BYUNG BAR 'GYUR, ,GSANG

SNGAGS DE LAS GZHAN DU PHYOGS, ,GANG ZHIG ZHI BAR 'DUG PA DANG,
,SGRA YI NGO BOR GYUR PA NA, ,DE TSE SNGAGS PA GSANG SNGAGS LA,
,NYE BAR GYUR TE MNGON DU PHYOGS, ,LHA DANG LHA

MIN SEMS CAN NI, ,DBANG PHYUG YE SHES 'JUG PA RNAMS, ,MTHONG NA
ZHI BA SKYE 'GYUR BA, ,DE NI MNGON DU GYUR PA STE, ,RGYAL PO DANG
NI PHYUG PO DANG, ,SKYE BO BUD MED DGE BA RNAMS,,


@224A *, ,DBANG DU GYUR CING MNGON DU PHYOGS, ,PUS MO 'DZUGS
SHING SPYI BOS 'DUD, ,DE LA SHES PA'ANG SKYE BAR 'GYUR, ,MA THOS
PA YANG SHES PAR 'GYUR, ,SKAD

CIG DAG LA LUS LAS NI, ,BAR BAR ME BZHIN 'BAR BAR 'GYUR, ,GLU
DANG SIL SNYAN SGRA RNAMS DANG, ,LHA RNAMS KYIS NI SMRA BAR YANG,
,LHA MNGON PHYOGS PA'I SNGAGS PA YIS,,

DE DAG RTAG TU THOB PAR 'GYUR, ,GSANG SNGAGS LHA NI MNGON PHYOGS
PA'I, ,SGRUB PA PO NI MTHU CHEN PO, ,BLO CAN DKA' THUB 'GRUB PA
YIS, ,KUN TU ZHEN PAR RTAG TU BYA, ,MNGON

DU PHYOGS PA'I GNAS THOB NA, ,NAM MKHA' RGYU BA MNGON PA'I GNAS,
,DBANG PHYUG MANG PO RTAG GYUR KYANG, ,GANG ZHIG MA MOS DE SNGAGS
RIG ,GSANG SNGAGS 'BRAS BU MA LUS

PA; ;YE SHES DBANG PHYUG BRGYAN PA YANG, ,DE MYOS GNAS NI MCHOG
TU 'GRO, ,RANG GI MTHU YI SHES PAS GSAL, ,RDO RJE CAN GYI GSANG
BA'I MCHOG ,TSANGS PA SKYON MED

GANG YIN PA, ,GANG ZHIG THOB NAS BDER 'GYUR BA, ,YONGS SU RDZOGS
PA RGYAL BA BZHIN, ,SPRO ZHING STOBS DANG LDAN PA NI, ,BZLAS
BRJOD BSAM GTAN DKA' THUB MIS, ,

GSANG SNGAGS RANG BZHIN ME YIS NI, ,SDIG PA THAMS CAD BSREG PAR
BYA, ,GNAS DANG ZAS DANG GRANG BA DANG, ,CHAR DANG RLUNG DANG TSA
BA LA, ,CI MI SNYAM PAR NAM 'GYUR


@224B NI; ;DE TSE LAS KYI 'BRAS BU NGES, ,SGRA 'AM YANG NA GZUGS
LA YANG, ,GANG BRTZON PA NI MI RMONGS PA, ,NYE BAR GYUR BAR DE
SHES BYA, ,DKA' THUB CAN GYIS GNOD PA SPANGS, ,GANG

ZHIG MTHONG BA TZAM GYIS NI, ,SEMS CAN THAMS CAD BYAMS 'GYUR BA,
,DE NI DNGOS GRUB NYE BAR 'GYUR, ,BGEGS RNAMS THAMS CAD RNAM PAR
SPANGS, ,BDE BA DANG NI SDUG BSNGAL

MTHA', ,'DOD DANG KHRO DANG 'JIGS PA DANG, ,NAD DANG 'CHI DANG
GNOD DAG GI, ,RGYU NI SNGAGS PA RNAMS LA YID, ,NAM ZHIG NYE BAR
GYUR PA NI, ,DUS DANG LUS DANG BYA DANG LAS, ,

CHOS DANG CHOS MIN 'BRAS BU LA, ,DE TSE SNGAGS LA MI LTOS SO,
,RIG SNGAGS NYE GYUR 'DOD PA DANG, ,GRUB PA DANG NI DE BZHIN
MCHOG ,NYES PA STONG DAG BYAS PA YANG, ,BZOD

PAR 'GYUR BA DOGS PA MED, ,RIGS BYUNG RDZAS BYUNG DNGOS GRUB
DANG, ,SMAN GYI YANG NI LUS CAN LA, ,NYE BAR GYUR DANG SNGAGS
GRUB PA, ,DBANG DU GYUR PA RTAG PAR RO, ,BSAM

GTAN GYI PHYI MA RIM PAR PHYE BA RDZOGS SO,, ,,
