@213B RGYA GAR SKAD DU, SU R'U BA NA MA DHA RA
nI, BOD SKAD DU, SU R'U PA ZHES BYA BA'I GZUNGS, SANGS RGYAS
DANG, BYANG CHUB SEMS DPA'


@214A *, ,THAMS CAD LA PHYAG 'TSAL LO, ,NA MA: SU R'U P'A YA, TA
TH'A GA T'A YA, AAmRHA TE, SAMYAKSAm BUDDH'A YA, TA DYA TH'A, AOm
SU RU SU RU, PRA SU

RU PRA SU RU, TA RA TA RA, BHA RA BHA RA, SAm BHA RA SAm BHA RA,
SMA RA SMA RA, SANTAR PA YA, SANTAR PA YA, SARBA PRE TA N'AMA
SV'A H'A, GZUNGS 'DIS CHU DANG BCAS PA'I

ZAN LA LAN BDUN YONGS SU BZLAS TE LAG PA G-YON PAS SE GOL GYI
SGRA LAN GSUM DU BYAS NAS YI DVAGS THAMS CAD LA DBEN PA'I SA
PHYOGS SU SBYIN

PAR BYA ZHING, 'DI SKAD KYANG BRJOD PAR BYA STE, SKABS TSOL PA
DANG, GLAGS LTA BA RNAMS DENGS SHIG ,'JIG RTEN GYI KHAMS THAMS
CAD NA GNAS PA'I YI

DVAGS RNAMS LA BZA' BA 'DI BDAG GIS SBYIN PAR BGYI'O, ,ZHES PA'O,
,ZAS MA ZOS PA'I SNGON ROL NYID DU SBYIN PAR BYA'O, ,DE LTAR NA
YI DVAGS THAMS

CAD LA 'BRAS BRE BO CHE RE RE'I BZA' BA SO SOR BYIN PAR 'GYUR RO,
,DE LTAR BYAS NA, SKYE BA NAS SKYE BAR YANG NYAM CHUNG BAR MI
'GYUR RO, ,DBUL POR MI

'GYUR RO, ,STOBS CHE BA DANG, MDZES PA DANG, MTHONG NA DGA' BA
DANG, PHYUG CING LONGS SPYOD CHE BAR 'GYUR RO, ,TSE RING ZHING
NAD MED PA DANG, MYUR DU BLA


@214B NA MED PA YANG DAG PAR RDZOGS PA'I BYANG CHUB TU MNGON PAR
RDZOGS PAR 'TSANG RGYA BAR 'GYUR RO, ,SHI 'PHOS NAS KYANG BDE BA
CAN GYI 'JIG RTEN GYI KHAMS SU SKYE BAR 'GYUR RO, ,

GZUGS LEGS ZHES BYA BA'I GZUNGS RDZOGS SO,, ,,
