@85B RGYA GAR SKAD
DU, MA H'A SH'I TA PA NI S'U TRA, BOD SKAD DU BSIL BA'I TSAL CHEN
PO'I MDO, ,DKON MCHOG GSUM LA PHYAG

'TSAL LO, ,'JIG RTEN MKHAS PA RDZOGS SANGS RGYAS, ,GANG GIS THOG
MAR RIG SNGAGS RNAMS, ,'DZAM BU'I GLING DU GSUNGS PA YI, ,SANGS
RGYAS DPAL LA PHYAG 'TSAL LO, ,

DA LTAR BYUNG DANG 'DAS PA DANG, ,MA BYON SANGS RGYAS GANG LAGS
PA, ,THAMS CAD LA YANG BDAG PHYAG 'TSAL, ,DE DAG KUN LA SKYABS SU
MCHI, ,'KHOR LO BSKOR BA BLA MED PA, ,MAR

ME MDZAD LA PHYAG 'TSAL LO, ,CHOS KYI RGYAL PO 'OD MDZAD PA,
,THAMS CAD GNON LA PHYAG 'TSAL LO, ,THAMS CAD MKHYEN PA GRAGS
LDAN PA, ,PADMA'I BLA LA PHYAG 'TSAL LO, ,SPYAN

DANG LDAN PA SKYOB MDZAD PA, ,RAB MTHONG [?] GSHEGS LA PHYAG 'TSAL
LO, ,DED DPON BLA NA MED PA PO, ,GRAGS PA'I BLA LA PHYAG 'TSAL
LO, ,NYI ZLA LTA BUR 'OD MDZAD PA, ,BDE MDZAD DE LA


@86A *, ,PHYAG 'TSAL LO, ,CHOS KYI ME LONG STON PA PO, ,DON GZIGS
LA YANG PHYAG 'TSAL LO, ,DUL BA'I TSUL KHRIMS 'JIGS MED PA,
,RGYAL ZHES BYA LA PHYAG

'TSAL LO, ,MTSAN MCHOG SUM CU RTZA GNYIS LDAN, ,SKAR RGYAL LA
YANG PHYAG 'TSAL LO, ,RDZOGS PA'I SANGS RGYAS DPAL LDAN PA, ,RNAM
PAR GZIGS LA PHYAG 'TSAL LO, ,

'OD CAN GZI BRJID LDAN PA PO, ,GTZUG TOR CAN LA PHYAG 'TSAL LO,
,LEGS PAR MCHOD PA GRAGS LDAN PA, ,THAMS CAD SKYOB LA PHYAG 'TSAL
LO, ,BDUD DPUNG RAB TU

'JOMS PA PO, ,LOG DAD SEL LA PHYAG 'TSAL LO, ,BRAM ZE DPAL DANG
LDAN PA PO, ,GSER THUB DE LA PHYAG 'TSAL LO, ,SEMS CAN KUN LA
THUGS BRTZE BA, ,'OD SRUNG DE LA

PHYAG 'TSAL LO, ,SH'AKYA SENG+GE 'OD MDZAD PA, ,GSER MDOG CAN LA
PHYAG 'TSAL LO, ,SER SNA MED PA THUGS RJE CAN, ,BYAMS PA LA YANG
PHYAG 'TSAL LO, ,SANGS RGYAS KUN LA'ANG

PHYAG 'TSAL LO, ,DE DAG LA NI BDAG SKYABS MCHI, ,GANG DAG GIS NI
CHOS BSTAN PA, ,SANGS RGYAS KUN LA PHYAG 'TSAL LO, ,GANG LA SANGS
RGYAS GUS MDZAD PA'I, ,CHOS LA

BDAG NI PHYAG 'TSAL LO, ,GANG LA PHUL NA DON CHE BA'I, ,DGE 'DUN
LA YANG PHYAG 'TSAL LO, ,NYAN THOS SHES RAB MCHOG GYUR PA, ,SH'A
RI'I BU LA PHYAG 'TSAL LO, ,RDZU 'PHRUL


@86B CAN GYI MCHOG GYUR PA, ,MOO GAL BU LA PHYAG 'TSAL LO, ,CHOS
KYI GTAM LA 'JIGS MED PA, ,K'A T'A'I BU LA PHYAG 'TSAL LO, ,NYAN
THOS SBYANGS PA'I MCHOG GYUR PA, ,'OD SRUNG

LA YANG PHYAG 'TSAL LO, ,SKYOB PA YI NI DBANG GYUR PA, ,KOO'U DI
N+YA LA PHYAG 'TSAL LO, ,MANG DU THOS PA RIG SNGAGS 'CHANG, ,KUN
DGA' BO LA PHYAG 'TSAL LO, ,LUS NGAN DANG NI

YUL 'KHOR SRUNG, ,MIG MI BZANG DANG 'PHAGS SKYES PO, ,PHYOGS
BZHI'I KHO RA KHOR YUG GI ,RGYAL CHEN RNAMS LA PHYAG 'TSAL LO,
,GNOD SBYIN GYI NI SDE DPON MCHOG ,NYI

SHU BRGYAD LA PHYAG 'TSAL LO, ,PHA MA MKHAN PO SLOB DPON DANG,
,LHA RNAMS LA YANG PHYAG 'TSAL LO, ,DE DAG LA NI PHYAG 'TSAL NAS,
,RIG SNGAGS 'DI NI GRUB GYUR CIG ,GANG

GI DON DU BYA BA YI, ,DON DE BDAG LA GRUB GYUR CIG ,SDANG BAR
SEMS SHING GNOD BYED PA'I, ,MI MA YIN RNAMS GUD DU DENGS, ,GNOD
PAR 'DOD PA GLAGS LTA RNAMS, ,STON

PA'I BSTAN PA MNYAN PAR GYIS, ,BYAMS PAR SEMS SHING PHAN 'DOD
PA'I, ,MI MA YIN PA GANG YIN RNAMS, ,THAMS CAD 'DUS SHING MTHUN
GYUR NAS, ,'JIG RTEN SKYONG BA

RNAMS KYI TSIG ,STON PAS RJES SU YI RANG BA, ,DGA' BA'I SEMS KYIS
BDAG LA NYON, ,BSIL BA'I TSAL GYI MDO CHEN PO 'DI NI, ,RGYAL PO
CHEN PO BZHI'I SRUNG BA CHEN PO STE,


@87A *, ,'KHOR BZHI PO RNAMS LA YONGS SU KHYAB PA'O, ,GNOD SBYIN
DANG, SRIN PO DANG, DRI ZA DANG, KLU DANG, NAM MKHA' LDING DANG,
GSANG BA PA DANG, 'BYUNG PO DANG,

GRUL BUM DANG, YI DVAGS DANG, SRUL PO DANG, SHA ZA DANG, LHA MA
YIN DANG, RLUNG LHA DANG, SKEM BYED DANG, 'TSE RGYU DANG, SMYO
BYED DANG, MI 'AM CI DANG, GYEN RGYU DANG, RGYU BA

DANG, 'DUN PA DANG, NGAN BYED DANG, GZI BYIN 'PHROG PA DANG, RJED
BYED DANG, RIMS DRAG PO DANG, RIMS ZHAG GCIG PA DANG, ZHAG GNYIS
PA DANG, ZHAG GSUM PA

DANG, ZHAG BZHI PA DANG, MI DANG MI MA YIN PA SDANG BAR SEMS PA
DANG, GLAGS LTA BA DANG, MI PHAN PAR 'DOD PA DANG, GNOD PAR BYED
PA, SANGS RGYAS BCOM LDAN

'DAS KYI BSTAN PA LA MI DGA' BA DANG, GNOD PAR 'DOD PA DANG, PHAN
PAR MI 'DOD PA DANG, BDE BAR MI 'DOD PA DANG, GRUB PA DANG BDE
BAR MI 'DOD PA DANG, 'KHOR

BZHI PO RNAMS LA MI DGA' BA DANG, GNOD PAR 'DOD PA DANG, PHAN PAR
MI 'DOD PA DANG, BDE BAR MI 'DOD PA DANG, GRUB PA DANG BDE BAR MI
'DOD PA DANG, MING 'DI ZHES

BYA BA LA MI DGA' BA DANG, GNOD PAR 'DOD PA DANG, PHAN PAR MI
'DOD PA DANG, BDE BAR MI 'DOD PA DANG, GRUB PA DANG BDE BAR MI
'DOD PA GANG YIN PA DE DAG NI, BSIL


@87B BA'I TSAL GYI MDO CHEN PO 'DI THOS NAS DENGS SHIG ,SKRAG PAR
GYUR CIG ,DNGANGS BAR GYUR CIG ,KUN TU DNGANGS PAR GYUR CIG ,'DI
NA MA 'KHOD CIG ,NGAN SEMS DANG, GNOD SEMS KYI MGO BO

TSAL BA BDUN DU 'GAS TA RE, GNOD SBYIN DANG, SRIN PO DANG, DRI BA
DANG, KLU DANG, NAM MKHA' LDING DANG, GSANG BA PA DANG, 'BYUNG PO
DANG, GRUL BUM DANG, YI DVAGS DANG,

SRUL PO DANG, SHA ZA DANG, LHA MA YIN DANG, RLUNG LHA DANG, SKEM
BYED DANG, 'TSE RGYU DANG, SMYO BYED DANG, MI 'AM CI DANG, GYEN
RGYU DANG, RGYU BA DANG, 'DUN PA DANG, NGAN BYED DANG,

GZI BYIN 'PHROG PA DANG, BRJED BYED DANG, RIMS DRAG PO DANG, RIMS
ZHAG GCIG PA DANG, ZHAG GNYIS PA DANG, ZHAG GSUM PA DANG, ZHAG
BZHI PA DANG, MI DANG MI MA YIN

PA SDANG BAR SEMS PA MA YIN PA RNAMS DANG, GLAGS MI LTA BA DANG,
PHAN PAR 'DOD PA DANG, GNOD PAR MI 'DOD PA DAG ,SANGS RGYAS BCOM
LDAN 'DAS KYI BSTAN PA LA DGA'

BA DANG, DON DU 'GYUR BAR 'DOD PA DANG, PHAN PAR 'DED PA DANG,
BDE BAR 'DOD PA DANG, GRUB PA DANG BDE BAR 'DOD PA DANG, MING 'DI
ZHES BYA BA LA DGA' BA DANG, DON DU 'GYUR

BAR 'DOD PA DANG, PHAN PAR 'DOD PA DANG, BDE BAR 'DOD PA DANG,
GRUB PA DANG BDE BAR 'DOD PA GANG YIN PA DE DAG NI, BSIL BA'I
TSAL GYI MDO CHEN PO 'DI THOS NAS 'DIR 'KHOD


@88A *, ,CIG ,MA SKRAG CIG ,MA DNGANGS PAR GYUR CIG ,KUN TU
DNGANGS PAR MA GYUR CIG ,MI 'JIGS PA KHO NAR GYUR CIG ,MING 'DI
ZHES BYA BA'I DON DANG, PHAN PA

DANG, BDE BA DANG, BDE BAR GNAS PAR BYA BA'I PHYIR BSIL BA'I TSAL
GYI MDO CHEN PO 'DI BDAG GIS BSTAN CING BSHAD PAR BYA'O, ,DE LA
BSIL BA'I TSAL GYI MDO CHEN

PO BDAG LA SRUNG BA NI, 'DI YIN TE, S+Y'AD YA THE DA NA, KHA tE
KHA tE, KHATTYA SI, PA LA KA BA dE, RO GA BHA DRI GA nE, HI LI HI
LI, DU MA TE, GRITTYA TI, AA DZA tI, KA THA RI, MA S'A RA KALBE,

SA MANTE NA, TZA TUR DI SHI, YO DZA NA SHA TA A'ATMA RAKshA, AA
nI TI KRA MA nI, SARBBA BE HE thA KE BHYA, NA MO BHA GA BA TE,
BUDDHA SYA, SIDDHYA NTU MANTRA PA D'A, DA RA DU BI DY'A, PRATMA
nO, MANDU SV'AH'A, 'DI

SKAD BDAG GIS THOS PA DUS GCIG NA, BCOM LDAN 'DAS RGYAL PO'I KHAB
NA DUR KHROD CHEN PO BSIL BA'I TSAL 'JIGS SU RUNG BA SKYI BUNG
ZHES BYED PA NI DGE SLONG STONG

NYIS BRGYA LNGA BCU'I DGE SLONG GI DGE 'DUN CHEN PO DANG THABS
GCIG TU BZHUGS SO, ,DE NAS RGYAL PO BZHI PO LUS NGAN DANG, YUL
'KHOR SRUNG DANG, MIG MI BZANG DANG,

'PHAGS SKYES PO BU DANG BCAS, BLON PO DANG BCAS, 'KHOR DANG BCAS,
MNGAG GZHUG PA DANG BCAS, PHO NYA DANG BCAS, G-YOG 'KHOR DANG
BCAS PA, KHA DOG 'PHAGS


@88B BDAG NAM PHYED NA LHAGS NAS GROS MTHUN PAR DUR KHROD CHEN PO
BSIL BA'I TSAL DU DONG STE, RANG BZHIN GYI KHA DOG DANG MTHUS 'OD
CHEN POS SNANG BAR BYAS NAS BCOM LDAN

'DAS GA LA BA DER SONG STE PHYIN NAS BCOM LDAN 'DAS KYI ZHABS
GNYIS LA MGO BOS PHYAG 'TSAL NAS LAN GSUM BSKOR BA BYAS NAS THAL
MO SBYAR TE BCOM LDAN 'DAS 'BA'

ZHIG LA PHYAG 'TSAL ZHING PHYOGS GCIG TU 'KHOD DO, ,PHYOGS GCIG
TU 'KHOD NAS RGYAL PO CHEN PO BZHIS BCOM LDAN 'DAS LA TSIGS SU
BCAD PAS BSTOD PA, 'JIG RTEN

MKHAS PA RDZOGS SANGS RGYAS, ,DPA' CHEN KHYOD LA PHYAG 'TSAL LO,
,GO'U TAM KHYOD KYIS GANG MKHYEN PA, ,DE NI LHA RNAMS MA 'TSAL
TO, ,LAN GNYIS LAN GSUM DU YANG RGYAL PO

CHEN PO BZHIS BCOM LDAN 'DAS LA TSIGS SU BCAD NAS BSTOD PA, 'JIG
RTEN MKHAS PA RDZOGS SANGS RGYAS, ,DPA' CHEN KHYOD LA PHYAG 'TSAL
LO, ,GO'U TAM KHYOD KYIS GANG

MKHYEN PA, ,DE NI LHA RNAMS MA 'TSAL TO, ,DE NAS BCOM LDAN 'DAS
LA RGYAL PO CHEN PO BZHIS 'DI SKAD CES GSOL TO, ,BTZUN PA BCOM
LDAN 'DAS YUL DANG 'PHROD LAGS SAM,

'TSO BA DANG LDAN LAGS SAM, BTZUN PA BCOM LDAN 'DAS SKU BDE LAGS
SAM, SNYUN MI MNGA' LAGS SAM, NYAM NGA BA MA MCHIS SAM, BCOM LDAN
'DAS KYI SKU LA GNOD


@89A *, ,PA MI MNGA' LAGS SAM, BCOM LDAN 'DAS LA GNOD SBYIN DANG,
SRIN PO DANG, DRI ZA DANG, KLU DANG, NAM MKHA' LDING DANG, GSANG
BA BA DANG, 'BYUNG PO

DANG, GRUL BUM DANG, YI DVAGS DANG, SRUL PO DANG, SHA ZA DANG,
LHA MA YIN DANG, RLUNG LHA DANG, SKEM BYED DANG, 'TSE RGYU DANG,
SMYO BYED DANG, MI 'AM CI DANG, GYEN DU RGYU DANG,

RGYU BA DANG, 'DUN PA DANG, NGAN BGYID DANG, GZI BYIN 'PHROG PA
DANG, BRJED BYED DANG, RIMS DRAG PO DANG, RIMS ZHAG GCIG PA DANG,
ZHAG GNYIS PA DANG, ZHAG GSUM

PA DANG, ZHAG BZHI PA DANG, MI DANG MI MA LAGS PA SDANG BAR SEMS
PA DANG, GLAGS LTA BA DANG, PHAN PAR MI 'DOD PA DANG, GNOD PAR
BGYID PA DAG LAS, GNOD PAR

BGYID PAR SEMS PA LTA MA MCHIS LAGS SAM, DE SKAD CES GSOL BA
DANG, BCOM LDAN 'DAS KYIS RGYAL PO CHEN PO BZHI LA 'DI SKAD CES
BKA' STZAL TO, ,KYE RGYAL PO

CHEN PO DAG ,NGA LA NI, THAMS CAD YOD DE, YUL DANG YANG 'PHROD,
'TSO BA DANG YANG LDAN, LUS KYANG BDE, NAD KYANG MED, NYAM NGA BA
YANG MED DO, ,KYE RGYAL PO CHEN PO DAG ,NGA'I LUS

LA NI; GNOD PA YANG MED DO, ,KYE RGYAL PO CHEN PO DAG ,NGAS NI,
'JIG RTEN LHA DANG BCAS PA, BDUD DANG BCAS PA, TSANGS PA DANG
BCAS PA, DGE SBYONG DANG BRAM ZER BCAS PA'I


@89B SKYE RGU DANG, LHA DANG MIR BCAS PA'I NANG NA GANG DE BZHIN
GSHEGS PA DGRA BCOM PA YANG DAG PAR RDZOGS PA'I SANGS RGYAS LA
GNOD PA BYED PAR SEMS PA YANG DAG PAR MA MTHONG

NGO, ,KYE RGYAL PO CHEN PO DAG ,DE LTA MOD KYI, KHYOD KYI 'KHOR
RNAMS NGA'I 'KHOR LA GNOD PA BYED PAR SEMS SO, ,DE SKAD CES BKA'
STZAL PA DANG, BCOM LDAN 'DAS LA RGYAL PO

CHEN PO BZHIS 'DI SKAD CES GSOL TO, ,BTZUN PA BCOM LDAN 'DAS,
BDAG CAG GSOL BA MCHIS TE, DE'I SLAD DU BCOM LDAN 'DAS LA BLTA BA
DANG, PHYAG BGYI BA DANG,

BSNYEN BKUR BGYI BA DANG, BCOM LDAN 'DAS NYID LA ZHU BA'I SLAD DU
BDAG CAG BCOM LDAN 'DAS KYI SPYAN SNGAR MCHIS LAGS SO, ,DE CI'I
SLAD DU ZHE NA, BTZUN PA BCOM LDAN

'DAS; DGON PA DANG, BAS MTHA'I GNAS MAL 'DI DAG NA SHIN TU SDANG
BA'I GNOD SBYIN DANG, SRIN PO DANG, DRI ZA DANG, KLU DANG, NAM
MKHA' LDING DANG, GSANG BA PA DANG, 'BYUNG PO

DANG, GRUL BUM DANG, YI DVAGS DANG, SRUL PO DANG, SHA ZA DANG,
LHA MA YIN DANG, RLUNG LHA DANG, SKEM BYED DANG, 'TSE RGYU DANG,
SMYO BYED DANG, MI 'AM CI DANG, GYEN DU RGYU DANG, RGYU BA

DANG, 'DUN PA DANG, NGAN BYED DANG, GZI BYIN 'PHROG PA DANG,
BRJED BYED DANG, RIMS DRAG PO DANG, RIMS ZHAG GCIG PA DANG, ZHAG
GNYIS PA DANG, ZHAG GSUM PA DANG, ZHAG


@90A *, ,BZHI PA DANG, MI DANG MI MA LAGS PA SDANG BAR SEMS PA
DANG, GLAGS LTA BA DANG, PHAN PAR MI SEMS PA DANG, GNOD PA BGYID
PA DAG MCHIS SO, ,BTZUN PA

BCOM LDAN 'DAS KYI NYAN THOS DE DAG KYANG DE NA GNAS TE, BCOM
LDAN 'DAS KYE NYAN THOS DE DAG NI, SROD DANG THO RANGS MI NYAL
BAR SBYOR BA LA BRTZON PAR GNAS LAGS SO, ,BTZUN

PA BCOM LDAN 'DAS, GNOD SBYIN NAM, SRIN PO NAS GNOD PAR BGYID
PA'I BAR DAG BCOM LDAN 'DAS KYI BSTAN PA 'DI LA DAD PA'I SEMS
DANG LDAN PA NI, NYUNG ZAD CIG

MCHIS PAR BAS SO, ,GANG DAG BCOM LDAN 'DAS KYI BSTAN PA 'DI LA MA
DAD PA'I SEMS DANG LDAN PA NI, CHES MANG LAGS TE, DE DAG NI,
BTZUN PA BCOM LDAN 'DAS KYI

NYAN THOS SROD DANG THO RANGS LA MI NYAL ZHING SBYOR BA LA BRTZON
PAR GNAS PA RNAMS LA GNOD PAR BGYID PAR SEMS LAGS TE, DE DAG DGAG
PA'I SLAD DU GNOD SBYIN MA RUNGS

PA MA DAD PA RNAMS DAD PAR BGYI BA DANG, DAD PA RNAMS SLAR ZHING
DAD PAR BGYI BA DANG, 'KHOR BZHI PO RNAMS BDE LEGS DANG, BDE BAR
GNAS PAR BGYI BA DANG, MA LUS PAR

SHIN TU MNYAM PAR GZHOG PAR 'GYUR BA'I SLAD DU BSIL BA'I TSAL GYI
MDO CHEN PO 'DI BSHAD PAR 'TSAL LO, ,MI MA YIN PA SDANG SEMS CAN,
,RGYAL BA'I BSTAN LA


@90B MA DAD PA, ,DE DAG BDAG GIS BZLAG PAR BYA, ,RGYAL CHEN RNAMS
NI BDAG LA NYON, ,MDO CHEN 'DI NI THOS NAS KYANG, ,MI RNAMS LA NI
GNOD MA BYED, ,GNOD SBYIN SRIN PO KLU RNAMS

DANG, ,NAM MKHA' LDING DANG GSANG BA PA, ,PHAN PAR MI 'DOD GANG
YANG RUNG, ,DE DAG THAMS CAD BZLOG PAR BYA, ,LHA DANG LHA MIN
RLUNG LHA DANG, ,LHA MO'I TSOGS KYIS GANG BA YI, ,

GZHAL MED KHANG MDZES DE DAG NI, ,ME DANG 'DRA BAR 'OD GSAL
ZHING, ,NYI MA ZLA BA'I TSUL 'DRA BA, ,RIN CHEN LAS BYAS SHIN TU
SNANG, ,BSOD NAMS BYAS PA DAG GIS GANG, ,BAR SNANG

GDON RNAMS RNAM PAR SPANGS, ,MI LA GNOD BYED GANG YIN PA'I,
,'BYUNG PO GRUL BUM SRIN PO DANG, ,YI DVAGS SRUL PO DE DAG GIS,
,RMAD BYUNG DE DAG MI MTHONG STE, ,GZI BYIN LDAN

PA'I LHA RNAMS KYE, ,GRONG KHYER DU YANG DE MI 'GRO, ,'BYUNG PO
CHEN PO 'DU BA NA, ,DE YANG DE DAG 'DUR MI DBANG, ,STAN NAM YANG
NA CHU YANG RUNG, ,ZAS DANG SKOM YANG MI DBANG NGO, ,LUS

NGAN GYI NI PHO BRANG DU, ,NAM YANG DE DAG 'GRO MI 'GYUR, ,RGYAL
PO CHEN PO RNAMS KYI TSIG ,'BYUNG PO GANG ZHIG MI NYAN PA, ,DE YI
KHA NAS KHRAG DRON DAG ,MYUR DU RAB TU 'BAB PAR

'GYUR, ,DE YI BRLA YI G-YAS ROL NAS, ,PHOL MIG DAG KYANG 'BYUNG
'GYUR TE, ,DE NI NAD KYIS 'CHI 'GYUR ZHING, ,GNOD SBYIN GZUGS
KYANG STON PAR 'GYUR, ,'JIG RTEN


@91A *, ,SKYONG GIS BSHAD PA YI, ,MDO LAS GANG ZHIG 'GAL BYED PA,
,'JIGS PA THAMS CAD DE LA 'ONG, ,MGO BO TSAL PA BDUN DU 'GAS,
,RGYAL PO CHEN PO

RNAMS KYI TSIG ,GNOD SBYIN GANG DAG MI NYAN PA, ,'BYUNG PO SRIN
PO GANG YOD PA, ,NGAN PHRENG LHAG PA'I NGAN PHRENG RNAMS, ,LCAGS
LAS BYAS PA'I 'KHOR LO YI, ,MTSON CHA SPU

GRI SO 'DRA BAS, ,GNOD SBYIN DE DAG BRLAG PAR BYA, ,RGYAL PO CHEN
PO DPAL DANG LDAN, ,GO CHA SRA ZHING MTSON RNOL, ,STAN RNAMS LA
NI 'KHOD PA DAG ,SHAR PHYOGS NA NI YUL

'KHOR SRUNG, ,LHO PHYOGS NA NI 'PHAGS SKYES PO, ,NUB PHYOGS NA NI
MIG MI BZANG, ,BYANG PHYOGS NA NI LUS NGAN PO, ,DE DAG DE NA
'KHOD PA YI, ,NYE 'KHOR GNOD SBYIN 'DI

RNAMS GNAS, ,SENG+GE GZUGS DANG STAG GI GZUGS, ,MI SDUG PA DAG
'GRO ZHING RGYU, ,GLANG CHEN GZUGS DANG RTA YI GZUGS, ,KHA CIG MA
HE'I GZUGS CAN LA, ,DRED

MO DANG NI WA YI GZUGS, ,LUG DANG SPYANG KI PHAG RGOD RNAMS, ,RNA
BA 'PHYANG DANG RNA BO CHE, ,RNA BA GCIG PA THA DAD PA, ,SGRA
CHER 'BYIN CING 'JIGS BYED PA, ,SA GZHI RAB TU G-YO

BAR BYED, ,BONG BU DANG NI RNGA MO KHYI, ,CHA LUGS GZHAN YANG NYE
'KHOR 'KHOD, ,RGYAL PO CHEN PO STOBS PO CHE, ,DE DAG PHAN TSUN
'DU BA NA, ,LHA YI SHING RTA BCAS PA YIS, ,NAM


@91B MKHA' LAS NI 'GRO BAR BYED, ,GNOD SBYIN DAG NI BDAG PO YANG,
,MI RNAMS LA NI BDE LEGS BYED, ,SY'AD YA THE DAN, BA KA HU MU LE,
HA SHI nA SHA SHI nA BA NA MU HA LE SA MU H'A

LE; AU DU HA LA, SA MA H'A LE, PRA SHA MA M'I, R'AKshA SA, AA MA
NU shY'A, B'A RE MI YAKshA NI, B'A R'A MI PRE TA MA BHE THE, DU
MA NU shY'A, MA SAPTA HA DHA MURNAN, SU TI shA TI, RGYAL PO CHEN
PO RNAM

THOS BU; ;MI LA ZHON PA SDER BCAS PAS, ,'DI SMRAS NAS NI 'TSUB MA
LANGS, ,DE BZHIN RI YANG G-YOS PAR GYUR, ,RGYAL PO CHEN PO RNAM
THOS BU'I, ,RIN CHEN SHING RTA BCAS PA

NA; ;LHA DANG MI YI SGRA SKAD GRAGS, ,RGYAL PO CHEN PO MCHI BA
NA, ,DNGOS PO RNAMS KYANG 'BAR BAR 'GYUR, ,SRIN PO 'DOD RGUR
BSGYUR BA'I GZUGS, ,DE YI MDUN NA RGYUG PAR

BGYID; ;MI MA YIN PA'I GZUGS RNAMS KYIS, ,'JIGS SHING SKRAG PA
SKYED PAR BGYID, ,CHE ZHING GTUM LA MI BZAD PA, ,DRAG CING MTHONG
NA MI SDUG LA, ,SPU YANG RING ZHING

SEN MO RING, ,LAG NA RAL GRI THO BA THOGS, ,SO NI ZANGS CAN 'JIGS
PAR BGYID, ,SNA CHE RNGA MO STAG GI 'DRA, ,DRAG CING LAG PA KHRAG
DMAR BA, ,YAN LAG MA TSANG PHYED TZAM

LUS; ;MIG SER LUS KYANG SHIN TU SAR, ,DRI MA CAN LA LUS SKEM PA,
,SKRA BRDZES LCAGS KYI MCHU CAN LA, ,MTSON CHA TSABS CHER 'DEBS
PAR BGYID, ,RNA BA GZHU SNA GSUS


@92A *, ,PO CHE; ;SBRUL GYI GZUGS CAN BE 'U'I GZUGS, ,PHAG GI
GZUGS CAN LTO BO CHE, ,MGO BO CHE LA LAG RING BA, ,RNA 'PHYANG BA
LA NU MA 'PHYANG, ,DE 'DRA'I

GNOD SBYIN MANG PO YI, ,G-YOG 'KHOR DAG GIS YONGS SU BSKOR, ,GNOD
SBYIN BYE BA PHRAG STONG RNAMS, ,DE DAG MA NI LIM LOG CAN, ,G-YOG
'KHOR DE DAG LHAN CIG

TU; ;BDAG NI PHYAG 'TSAL SLAD DU MCHI, ,GO'U TAM DPA' BO KHYOD LA
NI, ,CHOS BZHIN MTHUN PAR LTA ZHING MCHIS, ,DRAG CING RGOD LA
GTUM PA DANG, ,MGO BO CHE LA SKRA RING

BA; ;MI RNAMS DANG NI RI DVAGS DANG, ,BYA RNAMS GZI BYIN 'PHROG
PAR BGYID, ,ME 'BAR ZA DANG MANG DU ZA, ,MIG GCIG PA DANG MIG SER
DANG, ,SNA DANG RNA BA BCAD PA DANG,,

CHAD PA MANG POS BCAD PA DANG, ,MGO MA MCHIS DANG MGO BCAD DANG,
,LUS KYANG SGUR LA GNYER MA GDONG, ,MIG LA ME 'BAR RKANG MED PA,
,MI RNAMS 'JIGS PAR BGYID

PA STE; ;'PHEL KA CHE LA RGOD BAG CAN, ,DE BZHIN 'GRO ZHING RGYU
BAR BGYID, ,DE 'DRA'I GNOD SBYIN MANG PO YI, ,G-YOG 'KHOR DAG GIS
YONGS SU BSKOR, ,GNOD SBYIN BYE BA

PHRAG STONG RNAMS, ,DE DAG MA NI RKUN MA LAGS, ,G-YOG 'KHOR DE
DAG LHAN CIG TU, ,BDAG NI PHYAG 'TSAL SLAD DU MCHIS, ,GO'U TAM
DPA' BO KHYOD LA NI, ,CHOS BZHIN


@92B MTHUN BAR LTA ZHING MCHIS, ,BDAG CAG GI NI GNAS RNAMS NA,
,SHING RTA ZHES BGYI SRIN MO MCHIS, ,DE LA BU PHO STOBS LDAN PA,
,STONG PHRAG BCU YIS GRANGS SNYED MCHIS, ,DE DAG

BDAG GI G-YOG LAGS TE, ,DE DAG PHYAG 'TSAL SLAD DU MCHIS, ,GO'U
TAM DPA' BO KHYOD LA NI, ,CHOS BZHIN MTHUN PAR LTA ZHING MCHIS,
,BDAG CAG GI NI GNAS RNAMS NA, ,

MGRIN RING ZHES BGYI SRIN MO MCHIS, ,SRIN MO SHIN TU NAG PA DANG,
,SRIN MO NAG MO ZHES BGYI DANG, ,SRIN MO RAB NAG RNAMS MCHIS TE,
,DE DAG GO'U TAM MTHUN PAR BLTA, ,SA YI

GNOD SBYIN BDAG NYID CHE, ,DE DAG SA STENG GNAS PA STE, ,G-YOG
'KHOR DE DAG RNAMS KYIS NI, ,YONGS SU BSKOR TE 'DIR MCHIS LAGS,
,DE DAG KUN DANG LHAN CIG TU, ,BDAG NI

PHYAG 'TSAL SLAD DU MCHIS, ,GO'U TAM DPA' BO KHYOD LA NI, ,CHOS
BZHIN MTHUN PAR LTA ZHING MCHIS, ,BDAG GI MDUN NA RGYUG PA YI,
,YI DVAGS GNOD SBYIN SRIN PO RNAMS, ,LUS CHEN

SHUGS KYANG DRAG PO STE, ,SO YANG CHE LA LTO BO CHE, ,RNA 'PHYANG
'JIGS PA CHEN PO STE, ,SLO MA RNA LA RAB TU 'PHYANG, ,YAN LAG
DRUG PA SO BRTAN PA, ,GUR GUM MDOG CAN THO BA 'DRA, ,

SO YANG RTZUB CING RNO BA DANG, ,MDUNG THUNG GSAL ZHING 'JIGS PAR
BGYID, ,GLANG CHEN MGO DANG BUM RNA CAN, ,MGO BO STAG DANG
SENG+GE 'DRA, ,LCAGS KYI SO CAN LCAGS KYI SKRA, ,GDON


@93A *, ,RNAMS RNAM PAR SKRAG BGYID PA, ,LAG NA LCAGS KYI GTUN BU
THOGS, ,LAG NA LCAGS KYI THO BA THOGS, ,SO RNON LAG PA RING BA
STE, ,'JIGS PA'I

GZUGS CAN LCAGS KYI MCHU, ,MGO BO CHE LA SKRA G-YENGS PA, ,NAG
CING MIG SER SNA ZHOM PA, ,BUM PA'I MGRIN DANG MIG DMAR DANG,
,MIG GCIG PA DANG LTO BO CHE, ,MCHU

'PHYANG BA DANG LAG GCIG PA, ,RKANG GCIG PA DANG RKANG GNYIS PA,
,KHA MED KHA GNYIS DRAG PO STE, ,MI RNAMS RAB TU 'JIGS PAR BGYID,
,LAG NA KHAR BA DBYUG PA THOGS, ,MDUNG

RTZE GSUM PA SKRAG CING 'JIGS, ,SKRAG CING 'JIGS PAR BYED PA STE,
,GDON RNAMS RNAM PAR SKRAG BGYID PA, ,SKRAG PAR BGYID CING SMRA
BAR BGYID, ,SEMS KYANG 'KHRUL

PAR BGYID PA STE, ,SKYO BAR BGYID CING RMONGS PAR BGYID, ,DE NAS
GZI BYIN 'PHROG PAR BGYID, ,DE DAG 'JIG RTEN 'JIGS PA STE, ,STOBS
PO CHE LA BSTEN PAR DKA', ,STONG

PHRAG DRUG CU RTZA BZHI PO, ,RGYAL PO CHEN PO'I MDUN NA RGYUG ,DE
'DRA'I GNOD SBYIN MANG PO YI, ,G-YOG 'KHOR DAG GIS YONGS SU
BSKOR, ,GNOD SBYIN BYE BA PHRAG STONG RNAMS,,

DE DAG PHYAG 'TSAL SLAD DU MCHIS, ,GO'U TAM DPA' BO KHYOD LA NI,
,CHOS BZHIN MTHUN PAR LTA ZHING MCHIS, ,SA GA LNGAS RTZEN ZLA BA
DANG, ,SENG+GE SDE DANG RAB GNON DANG, ,MA LA


@93B SBYIN BRTZON DRAG PO DANG, ,GANG PO DANG NI NOR 'DZIN DANG,
,TZANDAN DANG NI 'DOD MCHOG DANG, ,SNA TSOGS SDE DANG GTOR MA
LEN, ,YID BZHIN RAB 'BYOR BZHIN BZANG DANG, ,'DAM

BU CAN DANG SHIN TU RGYAL, ,'DOD PA THAMS CAD 'BYOR PA DANG,
,DBANG PO RGYAL BA KHYU MCHOG DANG, ,NOR BU BZANG SRAS RDZOGS
BZANG DANG, ,'DAM BU SA MCHOG 'DAM BUS DGA',,

KHAB KYI SPU CAN RING BZANG DANG, ,LAG MCHOG SKYE RGU'I BDAG PO
DANG, ,'DAM BU'I RGYUD DANG MDUNG RING DANG, ,RIG PA STOBS CAN
NOR BU DANG, ,'JOG PO NAG PO CHEN PO DANG, ,LA BA

CAN DANG DRE'U DANG GNYIS, ,KLU YI RGYAL PO SA SRUNG BU, ,YAN LAG
CHEN PO RDZU 'PHRUL CHE, ,NAM MKHA' LDING NI SHUGS CHEN LDAN,
,'DAB CHAGS KUN GYI MCHOG GYUR PA, ,BYA YI GZUGS

KYIS MCHI BGYID CING, ,RGYA MTSO KUN TU 'KHRUG PAR BGYID, ,LHA
DANG LHA MIN DRI ZA RNAMS, ,'JIGS PAR BGYID DANG DGE BA'ANG RUNG,
,MA DAD PA DANG DAD PA RNAMS, ,DE DAG THAMS CAD

'DIR MCHIS TE, ,GO'U TAM DPA' BO KHYOD LA NI, ,CHOS BZHIN MTHUN
PAR LTA ZHING MCHIS, ,'PHROG MA ZHES BGYI GNOD SBYIN MO, ,'JIGS
PAR BGYID PA STOBS CHEN MO, ,DE YI BU

NI LNGA BRGYA RNAMS, ,'JIGS BGYID GNOD SBYIN MTHU RTZAL CAN,
,BDAG NYID KYI NI G-YOG LAGS TE, ,DE DAG PHYAG 'TSAL SLAD DU
MCHIS, ,GO'U TAM DPA' BO KHYOD LA NI, ,CHOS BZHIN


@94A *, ,MTHUN PAR LTA ZHING MCHIS, ,MA GA DHA NA THAMS CAD
MTHONG, ,KA SHI KA NA PADMA 'CHANG, ,YANGS PA CAN NA RGYAL MCHOG
GNAS, ,GYAD YUL NA NI GRAGS

'DZIN GNAS, ,RGYAL PO'I KHAB NA KU BE RA, ,SER SKYA'I GNAS NA
DRAG PO STE, ,TA MA LA NA 'BYOR PA GNAS, ,MI TI LA NA KUN TU
RGYAL, ,MA MO CHEN MO 'DI BRGYAD NI, ,GNOD SBYIN

RNAMS KYI SDE DPON MCHOG ,RDZU 'PHRUL CHEN PO SKAL BA CHE, ,STOBS
CHEN DE DAG THAMS CAD NI, ,YID DGE DAD PA'I SEMS DANG LDAN,
,RDZOGS SANGS RGYAS LA SKYABS

MCHIS PAS, ,DE DAG DANG NI 'DUS NAS KYANG, ,RGYAL PO CHEN PO
STOBS CHEN GYIS, ,YANG DAG RDZOGS SANGS RGYAS BSTAN LA, ,MI RNAMS
LA NI SNYING BRTZE'I SLAD, ,GNOD SBYIN

'BYUNG PO YI DVAGS DANG, ,SDANG BA'I GDON RNAMS BZLOG PA DANG,
,MI MA YIN RNAMS ZLOG PA YI, ,SRUNG BA 'DI NI LEGS PAR BGYIS, ,DE
NAS RGYAL PO RNAM THOS BU, ,

THAL SBYAR 'DUG STE SMRAS PA NI, ,'KHON DANG 'JIGS PA KUN 'DAS
PA, ,RNAM GROL ZAG PA MI MNGA' BA, ,GO'U TAM DPA' BO KHYOD LA NI,
,CHOS BZHIN MTHUN PAR LTA ZHING MCHIS,,

KHYED LA LHA DANG GRUB PA DANG, ,BRAM ZE THAMS CAD PHYAG 'TSAL
TE, ,GNOD SBYIN BYE BA DRUG KHRI DANG, ,BZHI STONG DAG KYANG
LHAGS NAS NI, ,KHO RA KHOR YUG YONGS BSKOR NAS, ,


@94B THAL MO SBYAR TE 'KHOD GYUR LAGS, ,BDAG NI RGYAL PO RNAM
THOS BU, ,BYANG PHYOGS SKYONG BAR BGYID PA STE, ,'JIG RTEN MGON
PO'I NYE 'KHOR DU, ,GNOD SBYIN RGYU SKAR SMYO BYED DANG,, ,,

BRJED BYED DANG NI MI'AM CI, ,SKEM BYED DANG NI RIMS DRAG DANG,
,DE BZHIN RIMS NAD ZHAG BZHI PA, ,DE DAG BDAG GIS BZLOG PAR BGYI,
,SY'AD YA THE DAm, AU HA HAm, AU HA HAm, MA H'A

HA; AU HA MA H'A HAm, SA LA MU DZI, AI L'I MI L'I, AI L'I MI L'I,
KI L'I MI LE, TZI RI tI, AI AU BHI AU TU BHI, PI TI LI YE, MA tA
MA LI, MA NANDA YE SV'AH'A, RGYAL PO CHEN PO RNAM THOS KYI BU

LUS NGAN LCANG LO CAN GYI BDAG PO PHYOGS SKYONG BAR GYUR CIG
,GNOD SBYIN DANG, RGYU SKAR DANG, SMYO BYED DANG, BRJED BYED
DANG, MI'AM CI DANG, GYEN DU RGYU DANG, RGYU BA DANG, 'DUN

PA DANG, NGAN BYED DANG, GZI BYIN 'PHROG PA RNAMS BZLOG PAR GYUR
CIG ,LHA'I NANG NA LHA'I RGYAL PO NOR LHA'I BU ZHES BGYI BA MCHIS
TE, DE LA BDAG PHYAG 'TSAL LO, ,DE YANG

BCOM LDAN 'DAS NYID LA PHYAG 'TSAL TE, RDZOGS PA'I SANGS RGYAS
DPA' BO STE, ,KUN MKHYEN KUN GZIGS KHYOD LA 'DUD, ,YANG DAG DPA'
BO KHYOD LA 'DUD, ,CHOS BZHIN

MTHUN PAR LTA ZHING MCHIS, ,DE NAS RGYAL PO YUL 'KHOR SRUNG,
,THAL SBYAR 'DUG STE SMRAS PA NI, ,CHOS KYI RGYAL PO 'OD MDZAD
PA, ,SANGS RGYAS DPAL LA PHYAG 'TSAL LO, ,GO'U


@95A *, ,TAM DPA' BO KHYOD LA NI, ,CHOS BZHIN MTHUN PAR LTA ZHING
MCHIS, ,GO'U TAM KHYOD KYIS GANG MKHYEN PA, ,DE NI LHA RNAMS MA
'TSAL TO, ,SRIN PO MTHO

NA RAB 'JIGS PA, ,STONG PHRAG DRUG CU RTZA BZHI RNAMS, ,KHO RA
'KHOR YUG YONGS BSKOR NAS, ,THAL MO SBYAR TE 'KHOD 'GYUR LAGS,
,BDAG NI RGYAL PO YUL 'KHOR SRUNG, ,

SHAR PHYOGS SKYONG BAR BGYID PA STE, ,'JIG RTEN MGON PO'I NYE
'KHOR DU, ,SRIN PO RNAMS DANG SHA ZA DANG, ,DRI ZA DANG NI RLUNG
LHA RNAMS, ,DE DAG BDAG GIS BZLOG PAR BGYI,,

SYAD YA THE NGAN, AI TI MI t'I, KHU RA tE, PHU RA tE, MA TI BI MA
TI, AU MA TI, AAKKE, MAKKE, NAKKE, AA tU MI, BA tU MI, MA BHE, AI
RI tI, PI RI tI SV'AH'A, RGYAL PO CHEN PO YUL 'KHOR

SRUNG PHYOGS SKYONG BAR GYUR CIG ,SRIN PO DANG, YI DVAGS DANG,
DRI ZA DANG, RLUNG LHA DANG, MI'AM CI DANG, GZI BYIN 'PHROG PA
RNAMS BZLOG PAR GYUR CIG ,LHA'I NANG NA LHA'I

RGYAL PO NOR LHA'I BU ZHES BGYI BA MCHIS TE, DE LA BDAG PHYAG
'TSAL LO, ,DE YANG BCOM LDAN 'DAS NYID LA PHYAG 'TSAL TE, RDZOGS
PA'I SANGS RGYAS DPA' BO STE, ,KUN

MKHYEN KUN GZIGS KHYOD LA 'DUD, ,YANG DAG DPA' BO KHYOD LA 'DUD,
,CHOS BZHIN MTHUN PAR LTA ZHING MCHIS, ,DE NAS RGYAL PO 'PHAGS
SKYES PO, ,THAL SBYAR 'DUG STE


@95B SMRAS PA NI, ,'JIG RTEN MGON PO SKYABS MDZAD PA, ,'JIG RTEN
KUN LA PHAN PA MDZAD, ,GO'U TAM DPA' BO KHYOD LA NI, ,CHOS BZHIN
MTHUN PAR LTA ZHING MCHIS, ,GRUL BUM YI DVAGS

SRUL PO RNAMS, ,STONG PHRAG DRUG CU RTZA BZHI RNAMS, ,KHO RA KHOR
YUG YONGS BSKOR NAS, ,THAL MO SBYAR TE 'KHOD GYUR LAGS, ,BDAG NI
RGYAL PO 'PHAGS SKYES PO, ,LHO PHYOGS

SKYONG BAR BGYID PA STE, ,'JIG RTEN MGON PO'I NYE 'KHOR DU,
,'BYUNG PO RGYU BA GZI BYIN 'PHROG ,GRUL BUM YI DVAGS SRUL PO
RNAMS, ,DE DAG BDAG GIS BZLOG PAR BGYI, ,SY'AD

YA THE DAN, AA LE, AI LE LE, KI LI KI LE LE, KU PA KU PA SA, SI
LE SI LE LE, SI LI LI LI, ,LI LI LI LI LI, HI TI SI LE, MA TI, SU
MA TI, SU SU MA TI, SU SU SU SU, SU SU MA TI,

HI LI shA LI shA SV'AH'A, RGYAL PO CHEN PO 'PHAGS SKYES PO PHYOGS
SKYONG BAR GYUR CIG ,GRUL BUM DANG, YI DVAGS DANG, SRUL PO DANG,
'BYUNG PO DANG, RGYU BA DANG, GZI BYIN 'PHROG PA

RNAMS BZLOG PAR GYUR CIG ,LHA'I NANG NA LHA'I RGYAL PO NOR LHA'I
BU ZHES BGYI BA MCHIS TE, DE LA BDAG PHYAG 'TSAL LO, ,DE YANG
BCOM LDAN 'DAS NYID LA PHYAG 'TSAL TE,

RDZOGS PA'I SANGS RGYAS DPA' BO STE, ,KUN MKHYEN KUN GZIGS KHYOD
LA 'DUD, ,YANG DAG DPA' BO KHYOD LA 'DUD, ,CHOS BZHIN MTHUN PAR
LTA ZHING MCHIS, ,DE NAS RGYAL PO


@96A *, ,MIG MI BZANG, ,THAL SBYAR 'DUG STE SMRAS PA NI, ,MUN PAR
GYUR PA'I 'JIG RTEN LA, ,BCOM LDAN LAM RNAMS STON MDZAD PA, ,GO'U
TAM DPA' BO KHYOD LA

NI; ;CHOS BZHIN MTHUN PAR LTA ZHING MCHIS, ,'JIG RTEN DAG NA NYI
ZLA 'DRA, ,RIN CHEN SNYING PO STOBS PO CHE, ,KLU DANG MKHA' LDING
GSANG BA PA, ,STONG PHRAG DRUG CU RTZA BZHI RNAMS,,

KHO RA KHOR YUG YONGS BSKOR NAS, ,THAL MO SBYAR TE 'KHOD GYUR
LAGS, ,BDAG NI RGYAL PO MIG MI BZANG, ,NUB PHYOGS SKYONG BAR
BGYID PA STE, ,'JIG RTEN MGON PO'I NYE

'KHOR DU, ,KLU DANG MKHA' LDING GSANG BA PA, ,LHA MIN DBANG PO
STOBS PO CHE, ,DE DAG BDAG GIS BZLOG PAR BGYI, ,SY'AD YA THE DAN,
DA GE DA GE ,SU BA TI YE PA tE, AA tA, KA MAttE,

BI MA BA DA MA, BI DA DA MA, BHI DA DA MA NI, AA BHI NA ME,
GATZTSA BHU TE, NA LA PHI YE, BA RA DA RA TRA TZI TZI LE, TZI LI
LI LI LI LI LI SV'AH'A, RGYAL PO CHEN PO MIG MI BZANG PHYOGS
SKYONG BAR

GYUR CIG ,KLU DANG, NAM MKHA' LDING DANG, GSANG BA PA DANG, LHA
MA YIN DANG, GZI BYIN 'PHROG PA RNAMS BZLOG PAR GYUR CIG ,LHA'I
NANG NA LHA'I RGYAL PO NOR LHA'I BU ZHES BGYI

BA MCHIS TE, DE LA BDAG PHYAG 'TSAL LO, ,DE YANG BCOM LDAN 'DAS
NYID LA PHYAG 'TSAL TE, RDZOGS PA'I SANGS RGYAS DPA' BO STE, ,KUN
MKHYEN KUN GZIGS KHYOD LA


@96B 'DUD; ;YANG DAG DPA' BO KHYOD LA 'DUD, ,CHOS BZHIN MTHUN PAR
LTA ZHING MCHIS, ,DE NAS RGYAL PO CHEN PO BZHI BLA GOS PHRAG PA
GCIG TU GZAR NAS PUS MO G-YAS PA'I LHA NGAS

LA BTZUGS TE THAL MO SBYAR NAS BCOM LDAN 'DAS 'BA' ZHIG LA PHYAG
'TSAL ZHING GROS MTHUN PA DANG, TSIG MTHUN PA DANG, SKAD MTHUN
PAR BCOM LDAN 'DAS LA 'DI SKAD CES

GSOL TO, ,BTZUN PA BCOM LDAN 'DAS, BSIL BA'I TSAL GYI MDO CHEN PO
'DI NI, RGYAL PO CHEN PO BZHI'I SRUNG BA STE, 'KHOR BZHI PO RNAMS
LA YONGS SU KHYAB PA'O, ,GNOD

SBYIN DANG, SRIN PO NAS GNOD PA BGYID PA'I BAR DU BZLOG PAR BGYI
BA DANG, 'KHOR BZHI RNAMS LA SRUNG BA DANG, SKYOB PA DANG, SBED
PA DANG, BDE LEGS SU 'GYUR BA DANG, BDE

BAR GNAS PAR BGYID PA LAGS SO, ,DE SKAD CES GSOL PA DANG, BCOM
LDAN 'DAS KYIS RGYAL PO CHEN PO BZHI LA 'DI SKAD CES BKA' STZAL
TO, ,KYE RGYAL PO CHEN PO DAG ,RIG

SNGAGS KYI RGYAL MO CHEN MO BZUNG ZIN TO, ,BSIL BA'I TSAL GYI MDO
CHEN PO NGAS YONGS SU BZUNG ZIN TO, ,KYE RGYAL PO CHEN PO DAG
,GZHAN YANG NGAS BSIL BA'I TSAL GYI MDO CHEN PO

LA RJES SU YI RANG BA'I RIG SNGAGS KYI RGYAL MO CHEN MO BRJOD
KYI, DE LEGS PAR RAB TU NYON LA YID LA ZUNGS SHIG DANG, NGAS
BSHAD DO, ,BCOM LDAN 'DAS DE LTAR 'TSAL LO, ,


@97A *, ,ZHES RGYAL PO CHEN PO BZHIS BCOM LDAN 'DAS KYIS BKA'
STZAL PA MNYAN TO, ,DE NAS BCOM LDAN 'DAS KYIS PHYAG G-YAS PAS NA
BZA' CHOS GOS PHYE

NAS 'BYUNG PO'I TSOGS DE DAG LA 'DI SKAD CES BKA' STZAL TO, ,NGAS
'DI BSTAN PAR BYA'O, ,RGYAL PO CHEN PO RNAM THOS KYI BU LA DBYE
BAR BYA'O, ,THAMS CAD LA GO BAR

BYA'O; ;DE NAS BCOM LDAN 'DAS YANG DAG PAR RDZOGS PA'I SANGS
RGYAS KYI SRIG SNGAGS 'DI BKA' STZAL TO, ,SY'AD YA THE DAN, HI
L'I HI L'I, BHI SI NI BAKKE ,AA HA RA YE, TA MA

TI; TA MA TI, TI LA BAKKE, BA L'I TA KE, DA RI TI NA, DHI NA DA,
PHU tYI PHU PHU tYI, GU GU tYA, HI TZA KAm TI, M'A M'A K'Am T'I
SV'AH'A, BCOM LDAN 'DAS KYIS RIGS SNGAGS KYI RGYAL MO CHEN MO 'DI

BKA' STZAL PA NA SA 'DI KUN TU G-YOS, 'BYUNG PO THAMS CAD RAB TU
'DAR NAS KYE MA KYI HUD, KYE MA SDUG BSNGAL LO, ,ZHES SGRA CHEN
PO BYUNG NGO, ,SRIN PO RNAMS KYIS KYANG 'DI

SKAD CES SMRAS TE, 'DI LTAR YANG DAG RDZOGS SANGS RGYAS, ,SEMS
CAN KUN LA THUGS BRTZE NAS, ,'BYUNG PO KUN 'JIGS NYEN PA YI, ,RIG
SNGAGS 'DI 'DRA GSUNG BAR

MDZAD; ;DE NAS KUN MKHYEN STON PA PO, ,SEMS CAN KUN LA THUGS
BRTZE BAS, ,GNOD SBYIN SRIN PO DRI ZA DANG, ,KLU DANG MKHA' LDING
GSANG BA PO, ,'BYUNG PO RGYU BA GZI BYIN


@97B 'PHROG ,GRUL BUM YI DVAGS SRUL PO DANG, ,LHA MIN GSHED BYED
RO LANGS DANG, ,BRJED BYED DANG NI MI 'AM CI, ,SKEM BYED DANG NI
RIMS DRAG DANG, ,DE BZHIN BRAM ZE SRIN PO DANG, ,SKYO BYED

RIMS NANG ZHAG GSUM PA, ,DE BZHIN ZHAG NI BZHI PA RNAMS, ,SKRAG
CING RAB TU 'DAR GYUR TE, ,PHYOGS BCUR RGYUG PA GZIGS NAS KYANG,
,DE DAG LA NI THUGS BRTZE'I PHYIR, ,RIG

SNGAGS 'DI NI BRJOD PAR MDZAD, ,SY'AD YA THE DAN, HI RI MA KHA,
TI RI KHA KHA, KA tA MA t'A, SIDDHA MAH'A TA RI, AA dA TI NI, DA
dA DA dA, DA TI LI, DA MUttU, DA MADDE, DHU DHU RI, DA RA RI, DA
RA

MI RA; KI LA K'A YE, KA TA BA RE nE, SU SU MA LE SV'AH'A, GSANG
SNGAGS CHEN MO RIG SNGAGS CHEN MO 'DI LAS 'GAL BAR MA BYED CIG
,BCOM LDAN 'DAS KYI GSUNG GI CHOS LA YANG

DAG PAR SO SOR RTOGS SHIG ,KHYED KUN LUS ZHIG STE SHI BA'I 'OG TU
NGAN SONG NGAN 'GRO LOG PAR LTUNG BA SEMS CAN DMYAL BA RNAMS SU
SKYE ZHING 'KHOR BAR 'GRO BA RE, DE NAS

RGYAL PO CHEN PO BZHIS BCOM LDAN 'DAS KYI RIG SNGAGS KYI RGYAL MO
CHEN MO SNGON MA THOS PA 'DI THOS NAS SKRAG CING DNGANGS TE, MI
DGA' LAS KYI BUNG ZHES BYED NAS THAL MO SBYAR TE

BCOM LDAN 'DAS LA PHYAG 'TSAL ZHING GROS MTHUN PA DANG, TSIG
MTHUN PA DANG, SKAD MTHUN PAR BCOM LDAN 'DAS LA 'DI SKAD CES GSOL
TO, ,SDANG BA'I 'BYUNG PO ZAD BGYID PA,,


@98A *, ,RIG SNGAGS 'DI NI LEGS PAR GSUNGS, ,MI YI 'JIG RTEN BDE
BGYI BA'I, ,RIG SNGAGS BDAG CAG BRJOD PAR 'TSAL, ,DE LA RIG
SNGAGS 'DI LAGS

TE; ;'JIG RTEN MGON PO BDAG LA GSON, ,SY'AD YA THE DAm, AU HU HA
LA, KU LI DZI BA, AU BHU YA, MA SU RA BI LA, AAD PHY'A BAD DY'A,
AAD DY'A BA DY'A, AAD DY'A BA TE, NAD DA BAD DYE, MA

RUDHYA, MA RU DHYA, BA DI MA RUNG DYA PHA LA SV'AH'A, BCOM LDAN
'DAS 'BYUNG PO THAMS CAD BZLOG PA 'DI GZUNG BAR GSOL, SY'AD YA
THE DAm, AI LI AI LI, MI LI MI LI, KI LI KI

LI; BA NA RA, NI LA PA YA, BHU BHU BHU RA, THI RU PHU PHU PHU RA,
GA SHA L'I ROO KHA DA YA MA LA, KHU LI KHU LI PA YA SV'AH'A, RIG
SNGAGS KYI RGYAL MO 'DI NI, LO GCIG GI BAR DU MTSAMS

GCOD PA DANG, 'BYUNG PO THAMS CAD ZLOG PA DANG, DON THAMS CAD
GRUB PA LAGS SO, ,DE NAS GNOD SBYIN DANG, SRIN PO DANG, DRI ZA
NAS GNOD PAR BGYID PA'I BAR RNAMS KYIS

BCOM LDAN 'DAS KYI RIG SNGAGS KYI RGYAL MO CHEN MO SNGON MA THOS
PA 'DI YANG THOS, RGYAL PO CHEN PO BZHI'I SRUNG BA SNGON MA THOS
PA 'DI THOS NAS SKRAG CING SDANGS LA MI DGA'

STE; SKYI BUNG ZHES BYAS NAS SA LA 'DZUL, KUN TU 'DZUL, KUN TU
RAB TU 'DZUL BAR BYED DO, ,DE NAS BCOM LDAN 'DAS KYIS SA GZHI RDO
RJER SPRUL NAS DE DAG PHYOGS BZHIR


@98B RGYUG GO, ,DE NAS RGYAL PO BZHIS PHYOGS BZHIR ME'I PHUNG PO
CHEN PO SPRUL TE, DE NAS NAM MKHA' LA RGYUG GO, DE NAS BCOM LDAN
'DAS KYIS NAM MKHA' GSER DU SPRUL TO, ,DE NAS

'JIG RTEN SKYONG BA RGYAL PO CHEN PO RNAM THOS KYI BU LHA DANG
DRI ZAS BSKOR CING MDUN DU BDAR TE, STENG GI BAR SNANG LA 'PHAGS
NAS GNOD SBYIN DANG SRIN PO NAS GNOD PAR BYED PA'I

BAR RNAMS GZHOM PA DANG, SEMS CAN THAMS CAD LA SNYING BRTZE BA
DANG, 'BYUNG PO THAMS CAD BZLOG PA DANG, 'KHOR BZHI PO RNAMS
BSRUNG BA DANG, BSKYAB PA DANG, SBA BA DANG, BDE

LEGS SU 'GYUR BA DANG, BDE BAR GNAS PAR BYA BA'I PHYIR RIG SNGAGS
'DI BRJOD DO, ,SY'AD YA THE DAm, GI MI GI MI GI MI GI MI GI NI,
GI NI GI NI GI NI, NA KHI MI NA KHI, NI shA NI shA NI

shA; AU BA AA, DI SHVA DI SHVA, BI DA SHA, SARBBA DI SHVA AA DHI
PA TI, GI RA BI RA, DZA NI BHU MI PA TI, AI LI L'I, AI LI L'I, KI
LI L'I, KI LI L'I, KI LI KI LI L'I, KI LI KI LI L'I, KI LI KI LI

L'I; KI LI KI LI L'I, KI LI LI LI LI LI LI, KI LI LI LI LI LI LI
LI LI, AAD DYI, NAD DYI, KU N+YAD DYI, MAH'A KU NAD DYI, KU LAD
DYI, KHU LAm DYI, MA H'A KHU LAm DYI, HU LU HU LU LU, HU

LU LU LU, HU LU LU LU LU, HU LU LU LU LU LU, HU LU LU LU LU LU LU
LU LU LU LU, HA LA HA LA, HI LI HI LI, LA HA HA LU, HU LE, AI HA,
HU LE HU LE, AU LAD TYI, HI LE, AU HA HI LI,


@99A *, ,HI LE HI LE, HU LU HI, HU LU HU LU HU LU, HU LU HU LE,
HA HA HA HA HA HA SV'AH'A, RGYAL PO CHEN PO RNAM THOS KYI BU
PHYOGS SKYONG BAR GYUR CIG ,LHA RNAMS KYI NANG NA

LHA'I RGYAL PO NOR LHA'I BU ZHES BGYI BA MCHIS TE, DE LA BDAG
PHYAG 'TSAL LO, ,DA YANG BCOM LDAN 'DAS NYID LA PHYAG 'TSAL TE,
RDZOGS PA'I SANGS RGYAS DPA' BO STE, ,KUN

MKHYEN KUN GZIGS KHYOD LA 'DUD, ,RDZOGS PA'I SANGS RGYAS RKANG
GNYIS MCHOG ,SHES RAB CHEN PO KHYOD LA 'DUD, ,GO'U TAM KHYOD KYIS
GANG MKHYEN PA, ,DE NI LHA RNAMS MA

'TSAL TO, ,YANG DAG DPA' BO KHYOD LA 'DUD, ,CHOS BZHIN MTHUN PAR
LTA ZHING MCHIS, ,GNOD SBYIN DANG, SRIN PO DANG, DRI ZA NAS GNOD
PAR BGYI BA'I BAR RNAMS MING 'DI ZHES

BYA BA'I LUS LA BABS PA LAS GUD DU DENGS SHIG ,GAL TE MING 'DI
ZHES BYA BA'I LUS LAS MYUR DU GUD DU MA DONG NA, DE DAG LA MYUR
DU 'JIGS PA CHEN PO DANG, NAD DRAG POS

'DEBS PAR 'GYUR LA, DE'I RKYEN GYIS MGO BO DANG, SNYING TSAL PA
BRGYAR 'GAS PAR 'GYUR TE, DE'I MOD LA SDUG BSNGAL DU MA 'BYUNG BA
DANG, BRLAG PA DANG, MTHA' MED

PAR 'GYUR RO, ,'BRUM BU'I GDON GANG YIN PA DANG, SKYA RENGS 'CHAR
KA'I GDON GANG YIN PA DANG, GRIB GNON GYI GDON GANG YIN PA DE DAG
KYANG BSIL BA'I TSAL GYI MDO


@99B CHEN PO 'DI THOS NAS MING 'DI ZHES BYA BA'I LUS LAS MYUR DU
GUD DU DENGS SHIG ,GAL TE MYUR DU GUD DU MA DONG NA, DE DAG LA
MYUR DU 'JIGS PA CHEN PO DANG, NAD DVAG POS 'DEBS

PAR 'GYUR LA, DE'I RKYEN GYIS MGO BO DANG, SNYING TSAL PA BRGYAR
'GAS PAR 'GYUR TE, DE'I MOD LA SDUG BSNGAL DU MA 'BYUNG BA DANG,
BRLAG PA DANG, MTHA' MED PAR 'GYUR RO, ,

GZI BYIN DANG NI KHRAG ZA BA, ,NYIN MTSAN RGYU BA GANG YIN PA,
,DE DAG GIS KYANG LEGS GSUNGS PA'I, ,MDO BSHAD THOS NAS GTANG BAR
GYIS, ,SHA ZA LUS 'PHAGS SKEM BYED

DANG, ,'BYUNG PO 'JIGS BYED SRUL PO RNAMS, ,DE DAG GIS KYANG LEGS
GSUNGS PA'I, ,MDO 'DI BSHAD PA THOS NAS THONG, ,LHA DANG LHA MIN
RLUNG LHA DANG, ,DRI ZA DANG NI GDON GYI

BLA; ;'BYUNG PO DANG NI SHA ZA DANG, ,DE BZHIN GNOD SBYIN SRIN PO
RNAMS, ,KUN TU 'KHRUGS SHING KUN TU G-YOS, ,SKRAG CIG KUN TU RAB
TU 'GUL, ,GDON SDANG GNOD PA BYED PA

RNAMS; ;LTUNG ZHING RAB TU PHAM PAR GYUR, ,SA GZHI DAG KYANG RAB
TU G-YOS, ,SGRA BO CHE DAG SGROG PAR BYED, ,YI DVAGS DANG NI GRUL
BUM RNAMS, ,SDANG BA'I GDON NI ZLOG BYED

PA'I; ;MDO 'DI DAG NI THOS GYUR NAS, ,'JIGS PA DRAG POS 'DEBS PAR
'GYUR, ,SANGS RGYAS CHOS DANG DGE 'DUN LA, ,DAD PA'I GNOD SBYIN
GANG YIN PA, ,DE DAG MGU ZHING


@100A *, ,YID DGA' NAS, ,LEGS PAR RJES SU YI RANG NGO, ,DE NAS
RGYAL PO CHEN PO BZHI PAR SNANG LAS BABS NAS BCOM LDAN 'DAS GA LA
BA DER SONG STE LHAGS

NAS BCOM LDAN 'DAS KYI ZHABS LA MGO BOS PHYAG 'TSAL TE THAL MO
SBYAR NAS BCOM LDAN 'DAS LA PHYAG 'TSAL ZHING GROS MTHUN PA DANG,
TSIG MTHUN PAR BCOM LDAN

'DAS LA 'DI SKAD CES GSOL TO, ,BTZUN PA BCOM LDAN 'DAS, BSIL BA'I
TSAL GYI MDO CHEN PO 'DI RGYAL PO CHEN PO BZHIS ZHABS LA PHYAG
BGYIS PA DANG, 'KHOR BZHI PO

RNAMS SRUNG BA DANG, YONGS SU SKYOB PA DANG, GNOD SBYIN DANG,
SRIN PO NAS GNOD PAR BGYID PA'I BAR RNAMS 'JOMS PA LAGS SO,
,BTZUN PA BCOM LDAN 'DAS, DGE SLONG

DANG, DGE SLONG MA DANG, DGE BSNYEN DANG, DGE BSNYEN MA GANG LA
BSRUNG BA DANG, DE DAG GIS KYANG BSIL BA'I TSAL GYI MDO CHEN PO
'DRI GZUNG BAR BGYI, BCANG BAR BGYI,

BRJOD PAR BGYI, KUN CHUB PAR BGYI'O, ,BTZUN PA BCOM LDAN 'DAS,
DGE SLONG NGAM, DGE SLONG MA'AM, DGE BSNYEN NAM, DGE BSNYEN MA
GANG LA LA BDAG BSRUNG BA DANG,

BDAG SBA PA DANG, GZHAN BSRUNG BA DANG, GZHAN SBA PA'I SLAD DU
BSIL BA'I TSAL GYI MDO CHEN PO 'DI 'DZIN PA DANG, 'CHANG BA DANG,
BRJOD PA DANG, KUN CHUB PAR BGYID PA DE LA


@100B NI; GNOD SBYIN DANG, SRIN PO NAS GNOD PAR BGYID PA'I BAR
RNAMS NYE 'KHOR DU YANG GNAS PAR MI 'GYUR NA, GNOD PAR BGYID PA
LTA GA LA SEMS LAGS, DE GANG DU MTSAN

GCIG TZAM GNAS PA DER YANG GNOD SBYIN DANG, SRIN PO NAS GNOD PA
BGYID PA'I BAR RNAMS NYE 'KHOR DU YANG GNAS PAR MI 'GYUR NA, DE
GANG DU RTAG TU GNAS PA DER LTA SMOS

KYANG CI 'TSAL LAGS, BTZUN PA BCOM LDAN 'DAS, GANG LA MI MA LAGS
PA'I GNOD PAS THEBS PA DE'I MDUN DU BSIL BA'I TSAL GYI MDO CHEN
PO 'DI BRJOD NA, DE MYUR BA KHO

NAR BDE LEGS DANG, NAD MA MCHIS PA DANG, BDE BAR 'GYUR ZHING THAR
PAR 'GYUR LA, MI MA LAGS PA RNAMS DE LA LOG PA MI BGYID CING MYUR
DU GUD DU MCHI BAR 'GYUR LAGS

TE; BTZUN PA BCOM LDAN 'DAS, BSIL BA'I TSAL GYI MDO CHEN PO 'DI
DE LTAR DON CHE BA LAGS SO, ,BTZUN PA BCOM LDAN 'DAS, DGE SLONG
NGAM, DGE SLONG MA'AM, DGE BSNYEN

NAM; DGE BSNYEN MA GANG LA LA BSIL BA'I TSAL GYI MDO CHEN PO 'DI
'DZIN PA DANG, 'CHANG BA DANG, BRJOD PA DANG, KUN CHUB PAR BGYID
PA DANG, SBYOR BAR BGYID PA DE LA NI, DAD PA CAN

GYI GNOD SBYIN DGE BSNYEN RNAMS RGYAL PO CHEN PO BZHI'I GNAS SU
MCHIS NAS MING SMRA BAR BGYID DE, KYE RGYAL PO CHEN PO DAG ,DGE
SLONG NGAM, DGE SLONG MA'AM, DGE BSNYEN NAM,


@101A *, ,DGE BSNYEN MA CHE GE MO ZHIG BDAG BSRUNG BA DANG, BDAG
SBA BA DANG, GZHAN BSRUNG BA DANG, GZHAN SBA BA'I PHYIR BSIL BA'I
TSAL GYI MDO CHEN PO 'DI

'JIN PAR BYED, 'CHANG BAR BYED, BRJOD PAR BYED, KUN CHUB PAR
BYED, SBYOR BAR BYED DO, ,ZHES SGROG PAR BGYID LAGS SO, ,BTZUN PA
BCOM LDAN 'DAS, DAD PA CAN GYI

GNOD SBYIN DGE BSNYEN RNAMS RGYAL PO'I PHO BRANG LCANG LO CAN DU
MCHIS NAS RGYAL PO CHEN PO RNAM THOS KYI BU'I MDUN DU GNOD SBYIN
RNAMS 'DUS SHING 'BYUNG PO THAMS CAD TSOGS

PA'I NANG DU YANG BSGRAGS NAS DER DE DAG MNGON PAR DGA' BAR 'GYUR
TE, BTZUN PA BCOM LDAN 'DAS, BSIL BA'I TSAL GYI MDO CHEN PO 'DI
NI, DE LTAR DON CHE BA LAGS

MO; ,BTZUN PA BCOM LDAN 'DAS, DGE SLONG NGAM, DGE SLONG MA'AM,
DGE BSNYEN NAM, DGE BSNYEN NAM, DGE BSNYEN MA GANG LA LA BDAG
BSRUNG BA DANG, BDAG SBA BA DANG, GZHAN BSRUNG BA

DANG, GZHAN SBA BA'I SLAD DU BSIL BA'I TSAL GYI MDO CHEN PO 'DI
'DZIN PA DANG, 'CHANG BA DANG, BRJOD PA DANG, KUN CHUB PAR BGYID
PA DANG, SBYOR BAR BGYID PA DE NI, TSANGS PAR

SPYAD PAR BGYI'O, ,CHANG MI BTUNG BA DANG, DRAN PA DANG, SHES
BZHIN CAN DU MCHIS PA DANG, ZAS RNAM PA LNGA LA 'DI LTA STE, BU
RAM DANG, SBRANG RTZI DANG, TIL DANG, SHA DANG, NYE


@101B SHA RNAMS YONGS SU SPANG BAR BGYI'O, ,DE CI'I SLAD DU ZHE
NA, BTZUN PA BCOM LDAN 'DAS, GNOD SBYIN DANG, SRIN PO NAS GNOD
PAR BGYID PA'I BAR RNAMS BSIL BA'I TSAL GYI

MDO CHEN PO 'DI 'DZIN PA DANG, 'CHANG BA DANG, KUN CHUB PAR BGYID
PA DANG, SBYOR BA DE LA DE'I SKABS KHO NAR BRLAG PA DANG, MTHA'
MA MCHIS BAR BGYID PA DAG MCHIS TA, DE

DAG GZHOM PA'I SLAD DU YI DAM BGYI 'TSAL LO, ,BTZUN PA BCOM LDAN
'DAS, DGE SLONG NGAM, DGE SLONG MA'AM, DGE BSNYEN NAM, DGE BSNYEN
MA GANG LA LA BSIL BA'I

TSAL GYI MDO CHEN PO 'DI 'DZIN PA DANG, 'CHANG BA DANG, BRJOD PA
DANG, KUN CHUB PAR BGYID PA DANG, SBYOR BA BGYID PA DE LA NI, DAD
PA CAN GYI GNOD SBYIN DGE BSNYEN RNAMS GOS

DANG, ZAS DANG, MAL CHA DANG, STAN DANG, BO'I GSOS SMAN DANG, YO
BYAD RNAMS KYI SPO BA BSKYED PAR BGYID DE, BTZUN PA BCOM LDAN
'DAS, BSIL BA'I TSAL GYI MDO CHEN PO 'DI

NI; DE LTAR DON CHE BA LAGS SO, ,BTZUN PA BCOM LDAN 'DAS, GZHAN
MU STEGS CAN BCOM LDAN 'DAS KYIS GSUNG RAB LA MA DAD PA DANG,
MNGON PAR MI DGA' BA DANG, GNOD

PAR 'TSAL BA DANG, SMAN PAR MI 'TSAL BA DANG, GRUB BA DANG BDE
BAR MI 'TSAL BA GANG LA LA BSIL BA'I TSAL GYI MDO CHEN PO 'DZIN
PA DANG, 'CHANG BA DANG, BRJOD PA DANG,


@102A *, ,KUN CHUB PAR BGYID PA DANG, SBYOR BAR BGYID PA DE LA
NI, DON DE 'GRUB PAR MI BGYID DE, MI MA LAGS PA RNAMS KYIS BAR MA
DOR 'GUM PA DANG; SDUG BSNGAL

DU MA 'BYUNG BA DANG, BRLAG PA DANG MTHA' MA MCHIS PAR BGYID LAGS
SO, ,DE CI'I SLAD DU ZHE NA, DE NI, DE DAG LA GNOD PAR 'TSAL BA
DANG, SMAN PAR MI 'TSAL BA DANG, GRUB

PA DANG BDE BAR MI 'TSAL BA LAGS PA'I SLAD DU STE, DE DAG LA NI,
LOG PAR LTA BA GANG LAGS PA DE BRLAG PAR BGYI LAGS SO, ,BTZUN PA
BCOM LDAN 'DAS, 'JIG

RTEN NA SEMS CAN RNAMS BSRUNG BA DANG, BSKYAB PA DANG, SBA BA'I
SLAD DU RGYAL PO CHEN PO BZHIS SRUNG BA BGYIS PA GANG CI YANG
RUNG BA'I SRUNG BA DE DAG GI NANG NA NI, 'DI MCHOG

DANG, GTZO BO DANG, RAB MCHOG LAGS SO, ,DE NAS BCOM LDAN 'DAS LA
RGYAL PO CHEN PO BZHIS TSIGS SU BCAD PA 'DI DAG GSOL TO, ,MI
MCHOG GANG ZHIG MDO 'DI

DAG ,YONGS SU RDZOGS PAR SRUNG BA DANG, ,BDE LEGS BGYID PA DE LA
NI, ,SRIN PO RNAMS KYANG 'TSE MI BGYID, ,SU YANG RUNG STE MDO 'DI
DAG ,MI MCHOG GIS NI GSUNGS PA

BZHIN, ,YONGS SU RDZOGS SHING MA CHAD PAR, ,SHIN TU TSANG BAR
'CHAD BGYID NA, ,DE LA GNOD SBYIN YI DVAGS DANG, ,'BYUNG PO GRUL
BUM SRIN PO DANG, ,SMYO BYED RGYU BA KLU RNAMS DANG, ,


@102B DE LTA BU DAG 'TSE MI BGYI, ,DE LA MI MA LAGS DANG GDON,
,MYUR DU GUD DU MCHI BAR 'GYUR, ,DE LA CIS KYANG MI TSUGS TE, ,DE
LA 'TSE BAR YONG MI NUS, ,RGYAL PO CHEN PO BZHI PO

YIS; ;BCOM LDAN PHYAG 'TSAL ZHES BRJOD DE, ,SANGS RGYAS ZHABS LA
PHYAG 'TSAL NAS, ,DE NYID DU NI MI SNANG GYUR, ,DE NAS BCOM LDAN
'DAS KYIS DE'I MTSAN MO 'DAS TE NAM

LANGS NAS DGE SLONG GI DGE 'DUN GYI GUNG LA BZHUGS TE DGE SLONG
RNAMS LA BKA' STZAL PA, DGE SLONG DAG, MDANG SUM RGYAL PO CHEN PO
BZHI BU DANG BCAS, BLON PO DANG BCAS

'KHOR DANG BCAS, MNGAG GZHUG PA DANG BCAS, PHO NYA DANG BCAS,
G-YOG 'KHOR DANG BCAS PA KHA DOG 'PHAGS PA DAG NAM SROS NAS LHAGS
NAS GROS MTHUN PAR DUR KHROD

CHEN PO BSIL BA'I TSAL DU 'ONGS TE, RANG GI 'OD KYIS SNANG BAR
BYAS NAS LUS NGAN DANG, YUL 'KHOR SRUNG DANG, MIG MI BZANG DANG,
'PHAGS SKYES PO RNAMS NGA GA LA BA DER

'ONGS TE LHAGS NAS NGA'I RKANG PA GNYIS LA MGO BOS PHYAG 'TSAL TE
PHYOGS GCIG TU 'KHOD DO, ,PHYOGS GCIG TU 'KHOD NAS RGYAL PO CHEN
PO BZHIS NGA'I THAD DU BSIL BA'I

TSAL GYI MDO CHEN PO 'DI BRJOD NAS DONG NGO, ,KHYOD KYIS DE LEGS
PAR RAB TU NYON LA YID LA ZUNGS SHIG DANG NGAS BSHAD DO, ,BTZUN
PA, DE LTAR 'TSAL LO ZHES GSOL TE, DGE SLONG


@103A *, ,RNAMS KYIS BCOM LDAN 'DAS KYIS BKA' STZAL PA MNYAN NAS
BCOM LDAN 'DAS KYIS DGE SLONG DANG, DGE SLONG MA DANG, DGE BSNYEN
DANG, DGE BSNYEN MA

RNAMS LA BSIL BA'I TSAL GYI MDO CHEN PO 'DI RGYAS PAR GSUNGS SO,
,BCOM LDAN 'DAS KYIS DE SKAD CES BKA' STZAL NAS DGE SLONG DANG,
DGE SLONG MA DANG, DGE BSNYEN DANG,

DGE BSNYEN MA DE DAG YID RANGS TE, BCOM LDAN 'DAS KYIS GSUNGS PA
LA MNGON PAR BSTOD DO, ,'DI'I CHO GA NI, ZAS DKAR GSUM ZA BA
DANG, LEGS PAR KHRUS BYAS PA DANG,

SMYUNG BA BYAS PA DANG, TSUL KHRIMS DANG LDAN PA DANG, BSAM PA
RGYA CHEN PO DANG LDAN PAS RGYAL PO CHEN PO BZHI'I GZUGS LDONG
ROS SAM, BTZAG GIS BRIS LA, SPOS THAMS CAD

DANG LDAN PA'I DKYIL 'KHOR GRU BZHI PA BYAS NAS SANGS RGYAS KYI
SPYAN SNGAR DUS GSUM DU BRJOD PAR BYA'O, ,BSIL BA'I TSAL GYI MDO
CHEN PO RDZOGS SO,, ,,PAndI TA

SH'I LENDRA BO DHI DANG, DZNYA NA SIDDHI DANG, SH'AKYA PRA BHA
DANG, LO TZ'A BA BANDE YE SHES SDES BSGYUR CING ZHUS TE SKAD GSAR
BCAD KYIS BCOS NAS GTAN LA PHAB PA, PHYIS 'GOS GZHON

NU DPAL GYIS CHAG LO TZ'A BA'I PHYAG DPE LAS ZHUS SO,, ,,
