@132B RGYA GAR SKAD DU, A'ARYA TRI K'A YA N'A MA MAH'A Y'A NA S'U
TRA, BOD SKAD DU, 'PHAGS PA SKU GSUM ZHES BYA BA THEG PA CHEN
PO'I MDO, SANGS RGYAS DANG, BYANG CHUB SEMS DPA' THAMS

CAD LA PHYAG 'TSAL LO, ,'DI SKAD BDAG GIS THOS PA DUS GCIG NA,
BCOM LDAN 'DAS RGYAL PO'I KHANG BYA RGOD PHUNG PO'I RI LA BZHUGS
SO, ,BYANG CHUB SEMS DPA' TSAD MED GRANGS

MED PA DANG, LHA DANG, KLU DANG, 'KHOR THAMS CAD DANG THABS GCIG
TU BZHUGS TE, BCOM LDAN 'DAS LA BKUR STIR BGYID CING MCHOD DO,
,DE'I TSE 'KHOR DER BYANG CHUB SEMS

DPA' SA'I SNYING PO 'DUG PA STAN LAS LANGS NAS, BCOM LDAN 'DAS LA
'DI SKAD CES GSOL TO, ,BCOM LDAN 'DAS LA SKU DU MNGA', BCOM LDAN
'DAS KYIS BKA' STZAL PA,

SA'I SNYING PO, BCOM LDAN 'DAS DE BZHIN GSHEGS PA LA SKU GSUM
MNGA' STE, CHOS KYI SKU DANG, LONGS SPYOD RDZOGS PA'I SKU DANG,
SPRUL PA'I SKU'O, ,RIGS KYI BU, DE BZHIN

GSHEGS PA'I SKU GSUM NI RANG BZHIN RNAM PAR DAG PA NI CHOS KYI
SKU'O, ,TING NGE 'DZIN RNAM PAR DAG PA NI LONGS SPYOD RDZOGS PA'I
SKU'O, ,SPYOD PA RNAM PAR DAG PA NI SANGS RGYAS THAMS

CAD KYI SPRUL PA'I SKU'O, ,RIGS KYI BU, DE BZHIN GSHEGS PA'I CHOS
KYI SKU NI NAM MKHA' LTAR RANG BZHIN MED PA'I DON NO, ,LONGS
SPYOD RDZOGS PA'I SKU NI SPRIN LTAR 'BYUNG BA'I


@133A *, ,DON NO, ,SPRUL PA'I SKU NI SANGS RGYAS THAMS CAD KYI
'PHRIN LAS TE, CHAR PA LTA BU STE THAMS CAD BANGS PA'I DON NO,
,BCOM LDAN 'DAS LA BYANG CHUB SEMS

DPA' SA'I SNYING POS 'DI SKAD CES GSOL TO, ,BCOM LDAN 'DAS KYI
SKU GSUM GYI BSHAD PA JI LTAR BLTA BAR BGYI, BCOM LDAN 'DAS KYIS
BYANG CHUB SEMS DPA' SA'I SNYING

PO LA BKA' STZAL PA, RIGS KYI BU, DE BZHIN GSHEGS PA'I SKU GSUM
NI 'DI LTAR BLTA BAR BYA'O, ,CHOS KYI SKU NI DE BZHIN GSHEGS PA'I
NGO GANG LA BLTA BAR BYA'O, ,LONGS

SPYOD RDZOGS PA'I SKU NI BYANG CHUB SEMS DPA'I NGO GANG LA BLTA
BAR BYA'O, ,SPRUL PA'I SKU NI MOS PAS SPYOD PA'I SO SO SKYE BO'I
RO GANG LA BLTA BAR BYA'O, ,RIGS KYI BU, CHOS KYI SKU NI

SANGS RGYAS THAMS CAD DANG RANG BZHIN MTHUN PAR GNAS SO, ,LONGS
SPYOD RDZOGS PA'I SKU NI SANGS RGYAS THAMS CAD DANG TING NGE
'DZIN MTHUN PAR GNAS SO, ,SPRUL PA'I SKU NI

SANGS RGYAS THAMS CAD DANG 'PHRIN LAS MTHUN PAR GNAS SO, ,RIGS
KYI BU, KUN GZHI GNAS SU DAG PA NI ME LONG LTA BU'I YE SHES TE
CHOS KYI SKU'O, ,NYON MONGS PA'I YID

GNAS SU DAG PA NI MNYAM PA NYID KYI YE SHES SO, ,YID KYI RNAM PAR
SHES PA GNAS SU DAG PA NI SO SOR KUN TU RTOG PA'I YE SHES TE
LONGS SPYOD RDZOGS PA'I SKU'O, ,SGO LNGA'I RNAM


@133B PAR SHES PA GNAS SU DAG PA NI BYA BA GRUB PA'I YE SHES TE
SPRUL PA'I SKU'O, ,DE NAS BYANG CHUB SEMS DPA' SA'I SNYING POS
BCOM LDAN 'DAS LA 'DI SKAD CES GSOL TO, ,BCOM LDAN

'DAS; BDAG GIS BCOM LDAN 'DAS LA DAM PA'I CHOS THOS PA NI RAB TU
LEGS SO, ,BDE BAR GSHEGS PA, RAB TU LEGS SO, ,BCOM LDAN 'DAS KYIS
BKA' STZAL PA, RIGS

KYI BU; BCOM LDAN 'DAS LA CHOS KYI RNAM GRANGS 'DI GANG GIS RAB
TU 'DZIN PA DES BSOD NAMS TSAD MED BRJOD DU MED GRANGS MED CING
DPAG TU MED PA THOB BO, ,BCOM LDAN

'DAS KYIS DE SKAD CES BKA' STZAL PA DANG, BYANG CHUB SEMS DPA'
SA'I SNYING PO DANG, LHA DANG, KLU DANG, GNOD SBYIN DANG, DRI ZAR
BCAS PA'I 'JIG RTEN YI RANGS TE, BCOM

LDAN 'DAS KYIS GSUNGS PA LA MNGON PAR BSTOD DO, ,'PHAGS PA SKU
GSUM ZHES BYA BA THEG PA CHEN PO'I MDO RDZOGS SO,, 
