@133B ,,RGYA GAR
SKAD DU, A'ARYA TRI SKA NDHA KA N'A MA

MAH'A Y'A NA S'U TRA, BOD SKAD DU, 'PHAGS PA PHUNG PO GSUM PA
ZHES BYA BA THEG PA CHEN PO'I MDO, SANGS RGYAS DANG, BYANG CHUB
SEMS DPA' THAMS CAD LA PHYAG 'TSAL LO, ,'DI SKAD

BDAG GIS THOS PA DUS GCIG NA, BCOM LDAN 'DAS CHOS KYI DBYE DGON
PA NA BZHUGS TE, 'DAS PA DANG, MA BYON PA DANG, DA LTAR BYUNG
BA'I SANGS RGYAS BCOM LDAN 'DAS YE SHES


@134A *, ,CHEN POS LEGS PAR THUGS SU CHUD PA'I BLO MNGA' BA,
SANGS RGYAS THAMS CAD DANG MNYAM PA NYID BRNYES PA, CHOS KYI SKU
GNYIS SU MED PA LA BRTEN CING

GNAS PA, NAM MKHA'I DKYIL YUL DU GYUR CING THUG PA MED PA'I YE
SHES MNGA' BA, CHOS KYI DBYINGS THAMS CAD DU RAB TU ZHUGS PA'I
SKU DANG LDAN PA, CHOS KYI COD PA NA CHAGS

PA MED PA MCHOG DAM PA DRI MA MED PAS BCINGS PA, SO SO YANG DAG
PAR RIG PA CHEN PO RJES SU BSGRAGS PAS SHIN TU RNAM PAR DBYE BA'I
DBYANGS CAN, BSOD NAMS MI ZAD PA'I

MDZOD KYIS YE SHES KYI DKYIL 'KHOR YANGS SHING 'OD GSAL BA, NYON
MONGS PA MED PA'I CHOS THUGS SU CHUD PAS MI RTEN PAR GNAS PA,
CHOS KYI DBYINGS THAMS CAD DU SHIN TU

RNAM PAR GROL BA'I YE SHES KYI SKU DANG LDAN PA, BSKAL PA BYE BA
DPAG TU MED PAR YON TAN GYI CHOS YONGS SU BRJOD KYANG MI ZAD CING
THUG PA MED PA'I YON TAN GYI BSNGAGS PA

BSTAN PA'I KHYAD PAR BRNYES PA DE DAG LA PHYAG 'TSAL LO, ,DE
BZHIN GSHEGS PA SEMS CAN THAMS CAD SNYED KYIS SANGS RGYAS BCOM
LDAN 'DAS GANG RNAMS LAS DE

BZHIN GSHEGS PA RE RE'I TSUL KHRIMS KYI YON TAN GYI BSNGAGS PA
PHUN SUM TSOGS PA LAS BRTZAMS TE, BSKAL PA MTHA' YAS PA BSNGAGS
PA BRJOD KYANG DE BZHIN GSHEGS


@134B PA DE'I TSUL KHRIMS KYI YON TAN GYI BSNGAGS PA PHUN SUM
TSOGS PA'ANG MI ZAD CING THUG PA MA MCHIS LA, DE BZHIN GSHEGS PA
DE DAG GI SPOBS PA SO SO YANG DAG PAR RIG PA LA'ANG THUG

PA MA MCHIS TE, DE LTAR SANGS RGYAS BCOM LDAN 'DAS TSUL KHRIMS
DPAG TU MA MCHIS PA DE DAG LA MOS PA'I MCHOG GIS MOS SO, ,GTZO BO
DANG, DAM PA DANG, KHYAD PAR DU 'PHAGS

PA DANG, RAB DANG, PHUL DANG, GYA NEM PA DANG, BLA MA DANG, BLA
NA MA MCHIS PA DANG, MNYAM PA MA MCHIS PA DANG, MI MNYAM PA DANG
MNYAM PA DANG, MTSUNGS PA MA MCHIS PA DANG,

SNANG BA MA MCHIS PA DANG, BDAG NYID CHEN PO DANG, ZIL GYIS MI
NON PA DANG, YON TAN GYI CHOS THAMS CAD SDUD PA DANG, YANG DAG
PAR RDZOGS PA'I SANGS RGYAS KYIS BKA' STZAL

PA'I MOS PAS LHAG PAR MOS SO, ,TSUL KHRIMS LA JI LTA BA DE BZHIN
DU TING NGE 'DZIN DANG, SHES RAB DANG, RNAM PAR GROL BA DANG,
RNAM PAR GROL BA'I YE SHES MTHONG BA DANG, DE BZHIN

DU BYAMS PA CHEN PO DANG, SNYING RJE CHEN PO DANG, DGA' BA CHEN
PO DANG, BTANG SNYOMS CHEN PO DANG, DE BZHIN DU STOBS DANG, MI
'JIGS PA DANG, DE BZHIN DU SANGS RGYAS KYI CHOS THAMS

CAD YANG DAG PAR 'BYUNG BA'I BAR DAG LA LHAG PAR MOS SO, ,MOS NAS
KYANG SANGS RGYAS BCOM LDAN 'DAS DE DAG LA PHYAG 'TSAL LO, ,BSTOD
DO, ,BKUR RO, ,BSNGAGS SO, ,RAB TU


@135A *, ,BSNGAGS SO, ,'DUD DO, ,RAB TU 'DUD DO, ,PHYAG BGYI'O,
,GZHOL LO, ,BLTA'O, ,BRTAG GO ,BYAMS PA'I LUS KYI LAS DANG, BYAMS
PA'I NGAG GI LAS

DANG, BYAMS PA'I YID KYI LAS YE SHES SNGON DU 'GRO BA DANG, KUN
TU BZANG BA DANG, SANGS RGYAS KYI RGYAN GYI LUS KYI LAS DANG,
NGAG GI LAS DANG, YID KYI LAS KYIS SANGS RGYAS

BCOM LDAN 'DAS DE DAG LA PHYAG 'TSAL LO, ,BSTOD DO, ,BKUR RO,
,BSNGAGS SO, ,RAB TU BSNGAGS SO, ,'DUD DO, ,RAB TU 'DUD DO,
,PHYAG BGYI'O, ,GZHOL LO, ,BLTA'O, ,

BRTAG GO ,DMIGS PA DPAG TU MA MCHIS PA DANG LDAN PA'I ME TOG
DANG, SPOS DANG, PHRENG BA DANG, BYUG PA DANG, PHYE MA DANG, CHOS
GOS DANG, GDUGS DANG, RGYAL MTSAN

DANG, BA DAN DANG, MAR ME DANG, BKOD PA DANG, LHAB LHUB DANG,
MCHOD RTEN RTZIG PA DANG, SKU GZUGS BGYI BA DANG, RIN PO CHE
DANG, RGYAN DANG, BZHON PA DANG, 'CHAGS

DANG, GTZUG LAG KHANG DANG, YO BYAD THAMS CAD BKOD PA RNAM PAR
DAG PA RGYA CHEN PO 'DI DAG GIS KYANG DE BZHIN GSHEGS PA DE DAG
LA BSTI STANG DU BGYI'O, ,BTZUN PAR

BGYI'O; ;RI MOR BGYI'O, ,MCHOD DO, ,GSOL LO, ,RIM GROR BGYI'O,
,MCHOD PA MOS PA'I STOBS LAS NGES PAR BYUNG BA, KHAMS GSUM PA LAS
SHIN TU 'DAS PA, NYON


@135B MONGS PA MA MCHIS PA'I CHOS LAS BYUNG BA, MNGON PAR 'DU
BGYID PA MA MCHIS PA'I PHYAG RGYAS BTAB PA, YE SHES SGYU MA LAS
SHIN TU YONGS SU GRUB PA, LAS SGYU MA LAS SHIN

TU RNAM PAR PHYE BA, GNAS THAMS CAD LAS SHIN TU SPANGS PA, 'JIG
RTEN SGYU MA LAS BYUNG BA, NGO BO NYID KYI CHOS DANG 'BREL PA,
YANG DAG PAR RDZOGS PA'I SANGS RGYAS KYIS BKA'

STZAL PA'I MCHOD PAS DE BZHIN GSHEGS PA DE DAG LA BSTI STANG DU
BGYI'O, ,BTZUN PAR BGYI'O, ,RI MOR BGYI'O, ,MCHOD DO, ,GSOL LO,
,RIM GROR BGYI'O, ,GONG DU'ANG BYANG CHUB

SEMS DPA' DE BZHIN GSHEGS PA'I RGYUD BSAB PAR 'TSAL BA, SEMS CAN
GYI RGYUD YONGS SU SMIN PAR BGYID PAR 'TSAL BA, ZHING GI RGYUD
RNAM PAR SBYONG BAR 'TSAL BA, LAS KYI RGYUD

DANG MI 'GAL BAR 'TSAL BA, CHOS KYI RGYUD RAB TU RNAM PAR 'BYED
PAR 'TSAL BA, DUS GSUM GYI RGYUD YONGS SU RTOGS PAR 'TSAL BA,
PHYOGS KYI RGYUD LA RAB TU 'JUG PAR 'TSAL BA,

'DOD CHAGS MA MCHIS PA'I RGYUD LA RAB TU 'GOD PAR 'TSAL BA, MOS
PA'I RGYUD RNAM PAR SBYONG BAR 'TSAL BA, DBANG PO'I RGYUD LA LTA
BAR 'TSAL BA, CHOS KYI DBYINGS KYI 'KHOR LO

LA RNAM PAR 'PHRUL PAR 'TSAL BA, 'GRO BA'I 'KHOR LO THAMS CAD
BSDU BAR 'TSAL BA'I BYANG CHUB SEMS DPA' RNAMS KYIS JI LTAR SANGS
RGYAS BCOM LDAN 'DAS DAG GIS SANGS


@136A *, ,RGYAS KYI MKHYEN PA CHAGS PA MI MNGA' ZHING SGRIB PA MI
MNGA' BAS MKHYEN CING RAB TU MKHYEN PA DE LTA BUS DE BZHIN GSHEGS
PA DE DAG LA MCHOD PAR BGYI BA DE

BZHIN DU BDAG GIS KYANG YANG DAG PAR RDZOGS PA'I SANGS RGYAS KYIS
BKA' STZAL BA'I MCHOD PA, BYANG CHUB SEMS DPA'I DKYIL 'KHOR THAMS
CAD RAB TU DGA' BAR BGYID PA, BYANG

CHUB SEMS DPA' KUN TU BZANG PO'I SPYOD PA RAB 'BYAMS LAS NGES PAR
BYUNG BA, BYANG CHUB SEMS DPA' YE SHES BLA MA GNAS PA'I YUL GYI
RJES SU ZHUGS PAS DE BZHIN GSHEGS PA

LA MCHOD PAR BGYI'O, ,DE BZHIN GSHEGS PA LA MCHOD PA'I LAS KYI
SLAD DU DE BZHIN GSHEGS PA LA MCHOD PA DANG, RIM GRO BGYI BA
GTZUG GI BLA MA ZHES BGYI BAS 'JIG RTEN GYI KHAMS

RAB 'BYAMS THAMS CAD DU 'DUG STE, DE BZHIN GSHEGS PA LA MCHOD PA,
'DI LTA STE, PHA ROL TU PHYIN PA LAS BYUNG BA, MA SKYES PA'I CHOS
LAS BYUNG BA, BYANG CHUB SEMS DPA'

RIGS BTZUN PAR SKYES PA'I YE SHES KYI MIG GIS RIG PA, SANGS RGYAS
KYI YUL THAMS CAD RGYAS PAR 'GENGS PAS 'JIG RTEN GYI KHAMS CHOS
KYI DBYINGS SU GTOGS PA MING GIS

KHYAB PA MANG PO DAG NA CHOS KYI DBYINGS RGYAS PAR 'GENGS PA'I
'KHOR GYI DKYIL 'KHOR RNAMS DANG, NAM MKHA'I KHAMS KYI MTHAS
GTUGS PA CHOS KYI DBYINGS SU GTOGS


@136B PA'I 'JIG RTEN GYI KHAMS RNAMS SU 'JUG GO ,DE BAS GONG
DU'ANG MCHOD PA YON TAN DPAG TU MA MCHIS PA DANG LDAN PA, DGE
BA'I RTZA BA CHEN PO'I SHUGS KYIS BSKYED PA, RDO RJE'I DBANG PO

SNANG BAR BGYID PA, SANGS RGYAS KYI YUL THAMS CAD DU SNANG BA'I
ME TOG GI RGYAL PO'I YE SHES LAS BYUNG BA'I MCHOD PAS DE BZHIN
GSHEGS PA DE DAG LA BCI SNANG [?] DU BGYI'O, ,BTZUN PAR

BGYI'O, ,RI MOR BGYI'O, ,MCHOD DO, ,GSOL LO, ,RIM GROR BGYI'O,
,JI LTAR BDAG GI DON DU MCHOD PA DE BZHIN DU 'JIG RTEN GYI KHAMS
RAB 'BYAMS MA LUS PA THAMS CAD NA SEMS

CAN JI TZAM SEMS CAN GYI RIS NA MCHIS PA, SEMS CAN GYI KHAMS DE
DAG THAMS CAD KYI CHED DU'ANG DE BZHIN GSHEGS PA DE DAG LA MCHOD
PAR BGYI'O, ,DE LTAR BDAG DE BZHIN

GSHEGS PA LA MCHOD PA'I STOBS KYIS BRLAN PA'I SEMS BSKYED PA,
BYAMS PA CHEN PO DANG, SNYING RJE CHEN POS NYE BAR BSTEN PA, 'GRO
BA THAMS CAD YONGS SU BSKYAB PA'I SMON LAM DANG

LDAN PAS DE BZHIN GSHEGS PA THAMS CAD KYI BYIN GYI RLABS KYI
MDZOD KYI RJES SU ZHUGS PAR GYUR, SHES RAB DANG, THABS KYI STOBS
CHEN POS YONGS SU BZUNG BAR GYUR, BDUD KYI LAM

DANG, YUL THAMS CAD LAS YANG DAG PAR 'DAS PAR GYUR NAS SGRIB PAR
'GYUR BA'I LAS THAMS CAD BSHAGS PAR BGYI STE, GANG SANGS RGYAS
BCOM LDAN 'DAS RNAMS KYIS BKA' MA


@137A *, ,STZAL PA DANG, GANG SEMS CAN DAM PA RNAMS KYIS RNAM PAR
SPANGS PA DANG, GANG DE BZHIN GSHEGS PA RNAMS KYIS SMAD PA DANG,
GANG BYANG CHUB SEMS

DPA' RNAMS KYIS YONGS SU SPANGS PA DANG, GANG 'PHAGS PA RNAMS
KYIS BSHUNG BA DANG, GANG MKHAS PA RNAMS DANG ZHE 'GRAS PA DANG,
GANG RIG PA RNAMS KYIS BOR BA 'DOD CHAGS

DANG; ZHE SDANG DANG, GTI MUG GIS RAB TU GZIR BA'I DBANG GIS
BYUNG BA'AM, NGA RGYAL DANG, 'CHAB PA DANG, 'KHON DU 'DZIN PA'I
DBANG GIS BYUNG BA'AM, PHRAG DOG DANG, SER SNA DANG,

MYA NGAN GYI DBANG GIS BYUNG BA'AM, SGYU DANG, G-YO'I DBANG GIS
BYUNG BA'AM, MNGON PAR ZHEN PA'I STOBS KYIS BYUNG BA, 'DI LTA
STE, LAS KYI SGRIB PA'AM, CHOS KYI SGRIB PA'AM, NYON MONGS

PA'I SGRIB PA'AM, LTA BA'I SGRIB PA'AM, MI SHES PA'I SGRIB PA'AM,
RNAM PAR SMIN PA'I SGRIB PA'AM, CHOS KYIS PHONGS PAR 'GYUR BA'I
SGRIB PA'AM, NYAN THOS DANG, RANG SANGS

RGYAS KYI THEG PA DANG LDAN PA'I SGRIB PA'AM, THEG PA CHEN PO'I
BAR CHAD DU 'GYUR BA'I SGRIB PA'AM, DGE BA'I RTZA BA THAMS CAD PA
GSOG PA LA GNOD PA'I SGRIB PA'AM, SDIG PA'I

GROGS PO DANG 'DRE BA'I SGRIB PA'AM, BYANG CHUB SEMS DPA' KUN TU
BZANG PO'I SPYOD PA'I SMON LAM YONGS SU RDZOGS PAR BGYI BA LA
SGRIB PA DANG CHOD PA'ANG RUNG STE, SGRIB


@137B PA'I LAS BGYIS SHING BSAGS PA SGRIB PA'I KUN NAS LDANG BA
GANG GIS SEMS CAN DMYAL BAR MCHI BAR 'GYUR BA DANG, DUD 'GRO'I
SKYE GNAS SU MCHI BAR 'GYUR BA DANG, YI DVAGS

KYI YUL DU MCHI BAR 'GYUR BA DANG, LHA DBUL POR SKYE BAR 'GYUR BA
DANG, SANGS RGYAS LA LTA BA YONGS SU MI 'DZIN PA DANG, CHOS MNYAN
PA YONGS SU MI LEN PA DANG, DE BZHIN

GSHEGS PA DANG, CHOS DANG, DGE 'DUN DKON MCHOG MNGON PAR MI RIG
PAR 'GYUR BA DANG, BYANG CHUB SEMS DPA' DANG 'GROGS PA MI 'THOB
PAR 'GYUR BA DANG, DGE BA'I

BSHES GNYEN YANG DAG PAS YONGS SU BZUNG BA MI RNYED PAR 'GYUR BA
DANG, DGE BA'I RTZA BA CHAB 'TSAL BA YONGS SU 'DZIN PAR 'GYUR BA
DANG, BYANG CHUB KYI SEMS BRJED PAR 'GYUR

BA DANG, PHA ROL TU PHYIN PA'I LAM MI NYAN PAR 'GYUR BA DANG,
BDUD SDIG CAN RNAMS KYIS 'JOMS PAR 'GYUR BA DANG, SANGS RGYAS KYI
CHOS THAG RING DU BGYID PAR 'GYUR BA DANG,

DGE BA'I RTZA BA THAMS CAD BRTZAM PA'I SBYOR BA LAS RNAM PAR LDOG
PAR 'GYUR BA DANG, DGE BA'I BSHES GNYEN LA 'KHU BAR 'GYUR BA
DANG, BSAM PA YONGS SU DAG PA MI THOB PA

DANG; DRAN PA BRJED PA MA MCHIS PA MI 'THOB PA DANG, CHOS LA LTA
BA MI 'THOB PA DANG, SANGS RGYAS KYI RNAM PAR SPRUL PA LA MI MOS
PA DANG, SANGS RGYAS KYI CHOS RNAMS LA YID


@138A *, ,GNYIS 'TSAL BAR 'GYUR BA DANG, TING NGE 'DZIN GYI SGO
KHONG DU MI CHUD PA DANG, SA NAS SAR GNAS PA MI 'THOB PA DANG,
BYANG CHUB SEMS DPA' DANG

'GROGS PA MI 'THOB PA DANG, PHA ROL TU PHYIN PA YONGS SU RDZOGS
PAR BGYI BA'I LAS BYAS PA DANG LDAN PA KHONG DU MI CHUD PA DANG,
SMON LAM CHEN PO LAS NUR BAR 'GYUR

BA DANG, SPYOD PA YONGS SU DAG PA MI 'THOB PA DANG, GZUNGS KYI
RGYAN GYI SNANG BA MI 'THOB PA DANG, SPOBS PA'I RGYAN GYI SNANG
BA KHONG DU MI CHUD PA DANG, BYANG CHUB SEMS DPA' KUN

TU BZANG PO'I SPYOD PA'I SMON LAM LA YONGS SU 'DRIS PAR BGYI BA
KHONG DU MI CHUD PA DANG, CHOS MNYAM PA NYID MI RTOGS PA DANG,
BSOD NAMS MNYAM PA NYID MI SKYED PA DANG,

YE SHES MNYAM PA NYID KHONG DU MI CHUD PA DANG, 'KHOR BA'I CHOS
RNAMS KYIS KUN TU GZHOM PAR 'GYUR BA'I SGRIB PA DE LTA BU LA SOGS
PA DANG, BYANG CHUB SEMS DPA'I SPYOD PA

DANG; YON TAN GYI CHOS THAMS CAD KUN TU SGRUB PA LA MI PHYOGS PAR
'GYUR BA'I SGRIB PA'I 'GEBS PA GRANGS MA MCHIS PA 'BUM PHRAG BCU
PO DE DAG DUS GSUM DU GTOGS

PA'I DE BZHIN GSHEGS PA THAMS CAD CHOS KYI DBYINGS SU 'DUS PA, YE
SHES GZIGS PA SGRIB PA MI MNGA' BA, CHAGS PA MA MCHIS PA'I MIG GI
YUL BRNYES PA, MNYAM PA


@138B NYID KYI RJES SU ZHUGS PA'I SKU DANG LDAN PA, CHOS KYI
DBYINGS MUN PA MA MCHIS PAR ZHUGS PA'I YE SHES KYI SPYAN BRNYES
PA'I DE BZHIN GSHEGS PA DE DAG THAMS CAD KYI SPYAN

SNGAR BDAG MNGON SUM DU GYUR PAR MOS NAS DE BZHIN GSHEGS PA'I YUL
TSAD MED PAR BRTAGS TE, SKRA'I RTZE MO'I CHA SHAS BZHAG PA'I
KHYON TZAM RE RE LA DE BZHIN GSHEGS PA

SEMS CAN THAMS CAD SNYED DU LHAG PAR MOS SO, ,SKRA'I RTZE MO'I
CHA SHAS GCIG BZHAG PA'I KHYON LA JI LTA BA DE BZHIN DU CHOS KYI
DBYINGS THAMS CAD DU'ANG DE BZHIN GSHEGS PA SEMS

CAN THAMS CAD SNYED DU LHAG PAR MOS SO, ,DE BZHIN GSHEGS PA RE RE
LA'ANG LUS THOB PA 'GRO BA THAMS CAD KYI SEMS SNYED KYIS ZHABS
KYI 'OG TU GTUGS TE PHYAG 'TSAL LO, ,

LUS THOB PA RE RE LA'ANG MGO DAG GI LAM NGES PA'I TSIG SNYED DU
LHAG PAR MOS SO, ,MGO RE RE LA'ANG KHA'I SGO ZHING THAMS CAD KYI
RDUL PHRA RAB TU DBYE BA SNYED DU LHAG PAR MOS SO, ,KHA'I

SGO RE RE LA'ANG LCE'I RTZE MO ZHING THAMS CAD KYI RDUL PHRA RAB
TU DBYE BA SNYED DU LHAG PAR MOS SO, ,LCE'I RTZE MO'I DKYIL 'KHOR
RE RE LA'ANG NGES PA'I TSIG GI SGRAR BRTAGS PA'I THA SNYAD YANG

DAG PAR RDZOGS PA'I SANGS RGYAS KYIS BKA' STZAL PA, 'GRO BA THAMS
CAD KYI TSIG GI SPYOD PA DANG MNYAM PAS SGRIB PA MA MCHIS PA'I
DKYIL 'KHOR DANG MTHUN PAR GYUR NAS LHAG PA'I


@139A *, ,BSAM PA NYON MONGS PA'I RI CHEN PO RNAM PAR 'THOR PA
LAS BYUNG BA'I SGRIB PAR 'GYUR BA'I LAS DE DAG 'CHAGS SO, ,MI
'CHAB BO, ,'JIG RTEN GYIS

KHAMS THAMS CAD DU 'TSAL BAR 'GYUR BA'I BSHAGS PAS 'CHAGS SO,
,BSAL LO, ,RNAM PAR GZHIG GO ,RAB TU GZHOM MO, ,SPANG NGO, ,GDON
TO, ,LAS LA DBANG PAS

DBANG BGYI'O, ,STOBS BSKYED PA BRNYES PA RNAMS KYI BDE BA NYE BAR
BSTAN PA'I SLAD DU YONGS SU BSNGO'O, ,GONG DU'ANG BYANG CHUB SEMS
DPA' DE BZHIN GSHEGS PA THAMS CAD MNYES

PAR BGYID PAR 'TSAL BA, BYANG CHUB SEMS DPA'I SPYOD PA THAMS CAD
YONGS SU SPYOD PAR 'TSAL BA, BYANG CHUB SEMS DPA' RNAM PAR BZHAG
PA THAMS CAD LAS YANG DAG

PAR 'DA' BAR 'TSAL BA, BYANG CHUB SEMS DPA'I SMON LAM THAMS CAD
YONGS SU RDZOGS PAR BGYID PAR 'TSAL BA, BYANG CHUB SEMS DPA'I
GTER THAMS CAD THOB PAR

'TSAL BA, DE BZHIN GSHEGS PA THAMS CAD KYI BSTAN PA YANG DAG PAR
'DZIN PAR 'TSAL BA, PHA ROL TU PHYIN PA THAMS CAD YONGS SU RDZOGS
PAR BGYID PAR 'TSAL BA, SEMS

CAN THAMS CAD YONGS SU SMIN PAR BGYID PAR 'TSAL BA, 'JIG RTEN GYI
KHAMS YONGS SU DAG PA THAMS CAD RTOGS PAR 'TSAL BA, BYANG CHUB
SEMS DPA' KUN TU BZANG


@139B PO'I SPYOD PA'I SMON LAM YONGS SU RDZOGS PAR BGYI BA RTOGS
PAR 'TSAL BA RNAMS KYIS JI LTAR SANGS RGYAS BCOM LDAN 'DAS DAG
GIS SANGS RGYAS KYI MKHYEN PA CHAGS PA MI MNGA'

ZHING SGRIB PA MI MNGA' BAS MKHYEN CING RAB TU MKHYEN PA DE LTA
BUS SGRIB PAR 'GYUR BA'I LAS BSHAGS PAR BGYI BA DE BZHIN DU CI
NAS KYANG BDAG GIS BSHAGS PAS LEGS PAR

BSHAGS PAR 'GYUR BA DANG, YONGS SU DAG PAR 'GYUR BA DANG, 'OD
GSAL BAR 'GYUR BA DANG, KHA NA MA THO BA MA MCHIS PAR 'GYUR BA
DANG, GSAL BAR 'GYUR BA DANG, DUG

MA MCHIS PAR 'GYUR BA DANG, SGRIB PA MA MCHIS PAR 'GYUR BA DANG,
BAR DU GCOD PA MA MCHIS PAR 'GYUR BA DANG, YON TAN GYI CHOS THAMS
CAD SGRUB PAR 'GYUR BA DE LTA BUR

SGRIB PAR 'GYUR BA'I LAS KYI NYES PA THAMS CAD 'CHAGS SO, ,JI
LTAR BDAG GI DON DU BSHAGS PA DE BZHIN DU 'JIG RTEN GYI KHAMS RAB
'BYAMS MA LUS PA THAMS CAD NA SEMS

CAN JI TZAM SEMS CAN GYI RIS NA MCHIS PA SEMS CAN GYI KHAMS DE
DAG THAMS CAD KYI CHED DU'ANG SGRIB PAR 'GYUR BA'I LAS KYI NYES
PA 'CHAGS SO, ,DE LTAR BDAG GI LAS KYI

NYES PA SGRIB PAR 'GYUR BA THAMS CAD SO SOR BSHAGS NAS SGRIB PA
MA MCHIS PA RNAM PAR DAG PA'I DKYIL 'KHOR LA GNAS TE, 'GRO BA
THAMS CAD KYI DGE BA'I RTZA BA LA RJES SU YI


@140A *, ,RANG NGO, ,DGE BA'I RTZA BA'I TSOGS KYI KHYAD PAR GANG
GIS NGAN SONG DBUL PO YI DVAGS KYI MI KHOM PAR MCHI BA THAMS CAD
RNAM PAR BZLOG PA DE LA'ANG RJES SU

YI RANG NGO, ,SEMS LA GNOD PA MA MCHIS SHING 'OD GSAL BA, DGE
BA'I RTZA BA'I TSOGS KYI KHYAD PAR GANG GIS NGAN SONG DUD 'GRO'I
SKYE GNAS KYI MI KHOM PAR MCHI BA THAMS CAD

RNAM PAR BZLOG PA DE LA'ANG RJES SU YI RANG NGO, ,DGE BA'I RTZA
BA'I TSOGS KYI KHYAD PAR GANG GIS SEMS CAN DMYAL BA'I MI KHOM PAR
MCHI BA THAMS CAD RNAM PAR BZLOG PA DE LA'ANG

RJES SU YI RANG NGO, ,BZANG PO'I GNAS DGE BA'I RTZA BA'I TSOGS
KYI KHYAD PAR GANG GIS LHA DANG, MIR SKYE BA THAMS CAD YONGS SU
'DZIN PA DE LA'ANG RJES SU YI RANG NGO, ,DGE BA'I RTZA BA'I

TSOGS KYI KHYAD PAR GANG GIS BSAM GTAN GYI DGA' BA DANG, MGU BA
DANG, BDE BA THAMS CAD MYONG BA DE LA'ANG RJES SU YI RANG NGO,
,DGE BA'I RTZA BA'I TSOGS KYI KHYAD PAR GANG GIS 'KHOR

BA LA YID 'BYUNG BA'I SEMS THOB PA DE LA'ANG RJES SU YI RANG NGO,
,DGE BA'I RTZA BA'I TSOGS KYI KHYAD PAR GANG GIS DGE BA'I BSHES
GNYEN YANG DAG PAS YONGS SU BZUNG BA THOB

PA DE LA'ANG RJES SU YI RANG NGO, ,DGE BA'I RTZA BA'I TSOGS KYI
KHYAD PAR GANG GIS DGE BA'I BSHES GNYEN RNAMS LA GUS PA'I SEMS
SNYED PA DE LA'ANG RJES SU YI RANG NGO, ,DGE


@140B BA'I RTZA BA'I TSOGS KYI KHYAD PAR GANG GIS SANGS RGYAS
BCOM LDAN 'DAS RNAMS MNYES PAR BGYID DE, MNYES NAS MI MNYES PAR
MI 'GYUR BA DE LA'ANG RJES SU YI RANG NGO, ,DGE

BA'I RTZA BA'I TSOGS KYI KHYAD PAR GANG GIS SANGS RGYAS BCOM LDAN
'DAS RNAMS LAS CHOS BSTAN PA MNGON SUM DU NYAN CING THOS NAS, SOM
NYI DANG, YID GNYIS BZLOG PA DE

LA'ANG RJES SU YI RANG NGO, ,DGE BA'I RTZA BA'I TSOGS KYI KHYAD
PAR GANG GIS 'JIG RTEN GSUM PO THAMS CAD NAS 'BYUNG BA RTOGS PA
DE LA'ANG RJES SU YI RANG NGO, ,DGE BA'I RTZA BA'I

TSOGS KYI KHYAD PAR GANG GIS SEMS CAN THAMS CAD KYI STON PA'I
SEMS BSKYED PA SNYED PA DE LA'ANG RJES SU YI RANG NGO, ,DGE BA'I
RTZA BA'I TSOGS KYI KHYAD PAR GANG GIS 'GRO BA

THAMS CAD THOGS PA MA MCHIS PA'I MIG THOB PA DE LA'ANG RJES SU YI
RANG NGO, ,DGE BA'I RTZA BA'I TSOGS KYI KHYAD PAR GANG GIS NGOS
MNYAM PA'I RJES SU MCHI BA SMON LAM CHEN PO

YONGS SU DAG PAR BGYID PA DE LA'ANG RJES SU YI RANG NGO, ,DGE
BA'I RTZA BA'I TSOGS KYI KHYAD PAR GANG GIS LUS MTSAN DANG, DPE
BYAD BZANG POS LEGS PAR BRGYAN PA THOB PA DE

LA'ANG RJES SU YI RANG NGO, ,DGE BA'I RTZA BA'I TSOGS KYI KHYAD
PAR GANG GIS YON TAN THAMS CAD RNAM PAR DAG PA'I RGYAN DAG YONGS
SU DAG PA THOB PA DE LA'ANG RJES SU YI RANG NGO, ,DGE


@141A *, ,BA'I RTZA BA'I TSOGS KYI KHYAD PAR GANG GIS STOBS BCUS
BRGYAN PA'I SEMS RIN PO CHE THOB PA DE LA'ANG RJES SU YI RANG
NGO, ,DGE BA'I RTZA BA'I TSOGS KYI

KHYAD PAR GANG GIS THAMS CAD MKHYEN PA NYID KYI SHUGS LAS PHYIR
MI LDOG PA THOB PA DE LA 'ANG RJES SU YI RANG NGO, ,DGE BA'I RTZA
BA'I TSOGS KYI KHYAD PAR GANG GIS GZUNGS KYI

RIGS KHONG DU CHUD PA DE LA'ANG RJES SU YI RANG NGO, ,DGE BA'I
RTZA BA'I TSOGS KYI KHYAD PAR GANG GIS CHOS KYI DBYINGS RNAM PAR
DAG PA KHONG DU CHUD PA DE LA'ANG RJES SU YI RANG NGO, ,

DGE BA'I RTZA BA'I TSOGS KYI KHYAD PAR GANG GIS RNAM PAR SMIN PA
MI ZAD PA LA GNAS TE, MNGON PAR SHES PA THOB PA DE LA'ANG RJES SU
YI RANG NGO, ,DGE BA'I RTZA BA'I TSOGS

KYI KHYAD PAR GANG GIS SANGS RGYAS KYI ZHING GI RGYAN BSGRUB PA
KHONG DU CHUD PA DE LA'ANG RJES SU YI RANG NGO, ,DGE BA'I RTZA
BA'I TSOGS KYI KHYAD PAR GANG GIS BDUD KYI RTZOD PA'I DMAG

TSOGS THAMS CAD RAB TU BCOM NAS KHYU MCHOG TU GYUR PA KHONG DU
CHUD PA DE LA'ANG RJES SU YI RANG NGO, ,DGE BA'I RTZA BA NYAN
THOS DANG, RANG SANGS RGYAS THAMS CAD KYI CHOS MNYAM

PA NYID LAS SKYES PA'I RIG PA DANG, RNAM PAR GROL BA DANG, 'DOD
CHAGS DANG BRAL BA DANG, ZAG PA MA MCHIS PA DANG LDAN PA GANG
LAGS PA DE DAG LA'ANG RJES SU YI RANG


@141B NGO; ;BYANG CHUB SEMS DPA' THAMS CAD KYI DGE BA'I RTZA BA
GANG DAG BYANG CHUB SEMS DPA'I SPYOD PA THAMS CAD DANG LDAN PA
NAS, BLA NA MED PA YANG DAG PAR RDZOGS PA'I BYANG CHUB

KHONG DU CHUD PA DANG LDAN PA'I BAR GYI DGE BA'I RTZA BA DE DAG
LA'ANG RJES SU YI RANG NGO, ,DE BZHIN GSHEGS PA LA MCHOD PA'I LAS
KYI SLAD DU, DE BZHIN GSHEGS PA LA MCHOD PA

DANG; RIM GROR BGYI BA BYANG CHUB SEMS DPA' DBANG BSKUR BA RNAMS
KYI KHYAD PAR DU 'GRO BA ZHES BGYI BAS 'JIG RTEN GYI KHAMS RAB
'BYAMS THAMS CAD DU 'JUG PA GANG LAGS

PA DE LA'ANG RJES SU YI RANG NGO, ,DE BZHIN GSHEGS PA LA MCHOD
PA'I LAS KYI SLAD DU, DE BZHIN GSHEGS PA LA MCHOD PA DANG, RIM
GROR BGYI BA BYANG CHUB SEMS DPA'

DGA' LDAN GYI GNAS MCHOG NA GNAS PA RNAMS KYI KHYAD PAR DU 'GRO
BA ZHES BGYI BAS 'JIG RTEN GYI KHAMS RAB 'BYAMS THAMS CAD DU 'JUG
PA GANG LAGS PA DE LA'ANG RJES

SU YI RANG NGO, ,DE BZHIN GSHEGS PA LA MCHOD PA'I LAS KYI SLAD
DU, DE BZHIN GSHEGS PA LA MCHOD PA DANG, RIM GRO BGYI BA BYANG
CHUB SEMS DPA' MNGAL NA GNAS PA RNAMS

KYI BSOD NAMS KYI ME TOG RGYAS PA'I SNYING PO SNANG BA ZHES BGYI
BAS 'JIG RTEN GYI KHAMS RAB 'BYAMS THAMS CAD DU 'JUG PA GANG LAGS
PA DE LA'ANG RJES SU YI RANG NGO, ,DE BZHIN


@142A *, ,GSHEGS PA LA MCHOD PA'I LAS KYI SLAD DU, DE BZHIN
GSHEGS PA LA MCHOD PA DANG, RIM GRO BGYI BA BYANG CHUB KYI SNYING
PO MCHOG DAM PA NA GNAS PA

BYANG CHUB SEMS DPA' KUN TU BZANG PO'I GTZUG GI BLA MA ZHES BGYI
BAS 'JIG RTEN GYI KHAMS RAB 'BYAMS THAMS CAD DU 'JUG PA GANG LAGS
PA DE LA'ANG RJES SU YI RANG NGO, ,

YANG DAG PAR RDZOGS PA'I SANGS RGYAS DUS GSUM DU GSHEGS PA RNAMS
KYI DGE BA'I RTZA BA THABS MKHAS PA BSAM GYIS MI KHYAB PAS RNAM
PAR 'PHRUL PA DANG LDAN PA GANG LAGS PA

DE LA'ANG RJES SU YI RANG NGO, ,GANG DU'ANG BYANG CHUB SEMS DPA'
BDUD KYIS RTZOD PA'I DMAG TSOGS THAMS CAD RAB TU GDUL BAR 'TSAL
BA, PHAS KYI RGOL BA'I TSOGS THAMS

CAD ZIL GYIS GNON PAR 'TSAL BA, MA RIG PA'I MUN PA MUN GNAG DANG,
RAB RIB KYI LING TOG MANG PO SEL BAR 'TSAL BA NGAN SONG DANG, MI
KHOM PA DANG, NGAN 'GRO'I LAM

THAMS CAD GCOD PAR 'TSAL BA, YE SHES KYI DKYIL 'KHOR THAMS CAD
RNAM PAR SBYONG BAR 'TSAL BA, CHOS THAMS CAD SNANG BA THOB PAR
'TSAL BA, KUN TU BZANG PO'I LUS KHYU

MCHOG TU GYUR PA THOB PAR 'TSAL BA, 'GRO BA THAMS CAD KYI BSAM PA
JI LTA BA BZHIN DU TSIM PAR BGYID PA'I DBYANGS KYI YAN LAG RNAM
PAR DAG PA THOB PAR 'TSAL BA, CHOS


@142B THAMS CAD JI LTA BA BZHIN DU RTOGS PAR BGYI BA'I SLAD DU YE
SHES KYI MIG RNAM PAR SBYONG BAR 'TSAL BA, 'KHOR BA'I 'KHOR LO
BZLOG PAR 'TSAL BA, CHOS KYI 'KHOR LO CHEN PO RAB

TU BSKOR BAR 'TSAL BA, STOBS BCU'I YE SHES KYIS GNON PAR 'TSAL BA
RNAMS KYIS JI LTAR SANGS RGYAS BCOM LDAN 'DAS DAG GIS SANGS RGYAS
KYI MKHYEN PA CHAGS PA MI MDA'

ZHING SGRIB PA MI MNGA' BAS MKHYEN CING RAB TU MKHYEN PA DE LTA
BUS DGE BA'I RTZA BA'I TSOGS THAMS CAD LA RJES SU YI RANG BAR
BGYI BA DE BZHIN DU BDAG KYANG RJES SU YI RANG BA'I MCHOG

GIS RJES SU YI RANG NGO, ,GTZO BO DANG, DAM PA DANG, KHYAD PAR DU
'PHAGS PA DANG, RAB DANG, PHUL DANG, GYA NOM PA DANG, BLA MA
DANG, BLA NA MA MCHIS PA DANG, MNYAM PA MA MCHIS

PA DANG, MI MNYAM PA DANG MNYAM PA DANG, MTSUNGS PA MA MCHIS PA
DANG, SNANG BAS MA MCHIS PA DANG, BDAG NYID CHEN PO DANG, ZIL
GYIS MI NON PA DANG, YON TAN GYI CHOS THAMS

CAD SDUD PA DANG, YANG DAG PAR RDZOGS PA'I SANGS RGYAS KYIS BKA'
STZAL PA'I RJES SU YI RANG BAS RJES SU YI RANG NGO, ,JI LTAR BDAG
GI DON RJES SU YI RANG BA DE BZHIN DU 'JIG RTEN

GYI KHAMS RAB 'BYAMS MA LUS PA THAMS CAD NA SEMS CAN JI TZAM PA
SEMS CAN GYI RIS NA MCHIS PA SEMS CAN GYI KHAMS DE DAG THAMS CAD
KYI CHED DU'ANG DGE BA'I RTZA BA DE


@143A *, ,DAG THAMS CAD LA RJES SU YI RANG NGO, ,DA LTAR BDAG DGE
BA'I RTZA BA THAMS CAD LA RJES SU YI RANG NAS SANGS RGYAS BCOM
LDAN 'DAS THAMS CAD LA BSKUL

LO; ;DE LTAR NA PHYOGS BCU'I 'JIG RTEN GYI KHAMS PHYOGS BCU'I MU
THUG YONGS SU RJE BAR 'JUG PA, 'JIG RTEN GYI KHAMS THAMS CAD GZHI
PHYAL BA'I RJES SU 'GRO ZHING 'JUG PA,

STENG G-YOGS MED PA'I RGYUD KYI PHYOGS YONGS SU RJE BAR BSHAD PA,
'CHOL BA'I RGYUD KYI 'JIG RTEN GYI KHAMS MNGON DU SGRUB PA, RNAM
PAR DBYE BA'I MIG 'PHRUL LTA BU CHOS KYI

DBYINGS SU GTOGS PA'I 'JIG RTEN GYI KHAMS RAB 'BYAMS THAMS CAD NA
SANGS RGYAS BCOM LDAN 'DAS GANG DAG KHA CIG BDUD KYI RTZOD PA'I
DMAG TSOGS THAMS CAD MNGON

PAR BTUL NAS BLA NA MED PA YANG DAG PAR RDZOGS PA'I BYANG CHUB
MNGON PAR RDZOGS PAR SANGS RGYAS TE, CHOS THAMS CAD LA SGRIB PA
MED PA NYID BRNYES PA, BYANG CHUB KYI SNYING PO

MCHOG DAM PAR GSHEGS PA, CHOS KYI TSUL G-YO BA MA MCHIS PA'I RANG
BZHIN DU GYUR PA, CHOS KYI SKUR RAB TU ZHI BA DANG LDAN PA DAG
,'DI LTA STE, CHOS GZUNG BAR MDZAD

PA'I SLAD DU 'JIG RTEN THAMS CAD BSDUL BA'I SA LA GZHES TE CHOS
KYI 'KHOR LO MI SKOR BA'I SANGS RGYAS BCOM LDAN 'DAS DE DAG LA
BDAG GIS BLA MA LA RI MO GUS PAR


@143B BGYI BA CHEN POS LUS BTUD PA BGYIS NAS CHOS KYI 'KHOR LO
CHEN PO RAB TU BSKOR BAR BSKUL GYI, BYANG CHUB SEMS DPA' THAMS
CAD YONGS SU GRUB PAR BGYI BA DANG, 'GRO BA THAMS

CAD BSKYAB PA DANG, NYON MONGS PA THAMS CAD RNAM PAR BYANG BA
BGYI BA DANG, SOM NYI THAMS CAD YANG DAG PAR GZHOM PA DANG, THE
TSOM THAMS CAD KUN TU GCAD PA DANG, SANGS

RGYAS DANG, CHOS DANG, DGE 'DUN THAMS CAD RAB TU BSGRAGS PA DANG,
SANGS RGYAS KYI ZHING THAMS CAD DU SANGS RGYAS 'BYUNG BA RGYUN MI
'CHAD PAR BGYI BA'I SLAD DU SANGS RGYAS BCOM

LDAN 'DAS RNAMS KYIS PHA ROL TU PHYIN PA'I YAN LAG THAMS CAD SHIN
TU YONGS SU SBYANGS PA, PHYIR MI ZLOG PA, STOBS BCUS ZIL GYIS MI
NON PA, 'KHOR BA'I 'KHOR LO RAB TU

'JOMS PA, LTA BAR GYUR PA DANG, NYON MONGS PA THAMS CAD RAB TU
'JIG PA, SO SO YANG DAG PAR REG PA BZHI RJES SU BSGRAGS PA, SHIN
TU RNAM PAR PHYE BA'I SGRA DANG LDAN PA, 'PHAGS

PA'I BDEN PA BZHI'I TSUL NGES PAR BRTAGS PA'I CHOS KYI 'KHOR LO
CHEN PO BSKOR BAR GSOL LO, ,SNYING RJE CHEN PO'I STOBS LA LHAG
PAR DMIGS PAR BGYI BA DANG, RANG GI BYANG

CHUB SEMS DPA'I SPYOD PA RGYUN MI GCAD PAR BGYI BA DANG, BYANG
CHUB SEMS DPA'I LAM THAMS CAD YONGS SU SBYANG BA'I SLAD DU BYANG
CHUB SEMS DPA' THAMS CAD LA'ANG


@144A *, ,BDAG SKUL LO, ,SNYING RJE CHEN PO'I STOBS LA LHAG PAR
DMIGS PAR BGYI BA'I SLAD DU NYAN THOS DANG, RANG SANGS RGYAS
THAMS CAD LA'ANG BDAG SKUL

LO; ;MI DGE BA'I CHOS THAMS CAD RNAM PAR BZLOG PA DANG, DGE BA'I
CHOS THAMS CAD YONGS SU RDZOGS PAR BGYI BA'I SLAD DU SEMS CAN
THAMS CAD LA'ANG BDAG TU SKUL LO,,

GONG DU'ANG BYANG CHUB SEMS DPA' BSKUL BA'I PHUNG PO DANG LDAN PA
RNAMS KYIS JI LTAR SANGS RGYAS BCOM LDAN 'DAS BDAG GIS SANGS
RGYAS KYI MKHYEN PA CHAGS PA MI MNGA'

ZHING SGRIB PA MI MNGA' BAS MKHYEN CING RAB TU MKHYEN PA DE LTA
BUS SANGS RGYAS THAMS CAD DANG, BYANG CHUB SEMS DPA' THAMS CAD
DANG, NYAN THOS DANG, RANG SANGS RGYAS

THAMS CAD DANG, SEMS CAN THAMS CAD LA BSKUL BAR BGYI BA DE BZHIN
DU BDAG KYANG BSKUL BA'I MCHOG DANG, GTZO BO DANG, DAM PA DANG,
KHYAD PAR DU 'PHAGS PA

DANG, RAB DANG, PHUL DANG, GYA NOM PA DANG, BLA MA DANG, BLA NA
MA MCHIS PA DANG, GONG NA MA MCHIS PA DANG, MNYAM PA MA MCHIS PA
DANG, MI MNYAM PA DANG MNYAM

PA DANG, MTSUNGS PA MA MCHIS PA DANG, SNANG BA MA MCHIS PA DANG,
BDAG NYID CHEN PO DANG, ZIL GYIS MI NON PA DANG, YON TAN GYI CHOS
THAMS CAD SDUD PA DANG, YANG


@144B DAG PAR RDZOGS PA'I SANGS RGYAS KYIS BKA' STZAL BA'I BSKUL
BAS SKUL LO, ,JI LTAR BDAG GI DON DU BSKUL BA DE BZHIN DU 'JIG
RTEN GYI KHAMS RAB 'BYAMS MA LUS PA THAMS

CAD NA SEMS CAN JI TZAM SEMS CAN GYI RIS NA MCHIS PA SEMS CAN GYI
KHAMS DE DAG THAMS CAD KYI CHED DU'ANG SKUL LO, ,GANG DU'ANG DE
BZHIN GSHEGS PA THAMS CAD

LA BDAG MNGON PAR GSOL BA, DA LTA NA PHYOGS BCU'I 'JIG RTEN GYI
KHAMS PHYOGS BCU'I MU THUG YONGS SU RJE BAR 'JUG PA, 'JIG RTEN
GYI KHAMS THAMS CAD GZHI PHYAL

BA'I RJES SU 'GRO ZHING 'JUG PA, STENG G-YOGS MED PA'I RGYUD KYI
PHYOGS YONGS SU RJE BAR BSHAD PA, 'CHOL BA'I RGYUD KYI 'JIG RTEN
GYI KHAMS MNGON PAR SGRUB PA, RNAM PAR DBYE

BA'I MIG 'PHRUL LTA BU CHOS KYI DBYINGS SU GTOGS PA'I 'JIG RTEN
GYI KHAMS RAB 'BYAMS THAMS CAD NA SANGS RGYAS BCOM LDAN 'DAS GANG
DAG KHA CIG CHOS KYI 'KHOR LO DAG

SHIN TU BSKOR BA, GDUL BA DAG SHIN TU BTUL BA, ZAM PA DAG SHIN TU
BTAGS PA, BSTAN PA DAG SHIN TU BYIN GYIS BRLABS PA, BYANG CHUB
SEMS DPA' DAG SHIN TU LUNG BSTAN

PA; SANGS RGYAS KYI MDZAD PA DAG SHIN TU MDZAD PA, PHAS KYI RGOL
BA'I PHYOGS THAMS CAD SHIN TU TSAR BCAD PA, RJES SU BSTAN PA
RNAMS SHIN TU 'PHAGS PA, ZHING THAMS CAD DU


@145A *, ,BSGRAGS PA, 'GRO BA THAMS CAD KYI BSAM PA JI LTA BA
BZHIN DU RNAM PAR DAG PA'I GNAS RNAMS ZHING DE DANG DE DAG DANG,
'JIG RTEN GYI KHAMS RAB

'BYAMS DE DANG DE DAG DANG, SEMS CAN GYI RIS DE DANG DE DAG NA
SEMS CAN RAB 'BYAMS MA GUS PAR GYUR PA, DBANG PO YONGS SU SKYOB,
SNOD DU MA GYUR PA, DE BZHIN

GSHEGS PA LA LTA BA'I RGYUN BCAD PA, RTAG TU CHAGS PA, YUL LA
MNGON PAR DGA' BA, 'DUS BYAS KYI SGRIB PAS ZIN PA, 'DOD PA'I YON
TAN LNGA LA SRED PA'I DBANG DU

MCHIS PA DE DANG, DE DAG LA YUL THAMS CAD LAS BDAG MED PAR YANG
DAG PAR STON CING SEMS CAN 'KHOR BA LA MNGON PAR DGA' BA RNAMS
YID 'BYUNG BA SKYED PA'I CHED DANG,

'DU BYED THAMS CAD MI RTAG PAR RAB TU BSTAN PA'I CHED DU 'BYOR PA
THAMS CAD MTHAR RGUD PA'I SGOR YANG DAG PAR STON LA, SANGS RGYAS
YONGS SU MYA NGAN LAS 'DAS PA

CHEN PO ZHI BAR YANG DAG PAR BSTAN PA'I CHED DU SROG GI DBANG PO
THAMS CAD MTHAR 'CHI BAR YANG DAG PAR STON CING DE BZHIN GSHEGS
PA 'PHOS TE, SHIN TU BRAL NAS

'JIG RTEN DU MI DGA' BA CHEN PO STON LA, LHA DANG, MI DANG, LHA
MA YIN DU BCAS PA'I 'JIG RTEN GYI MDUN DU YONGS SU MYA NGAN LAS
'DAS PA CHEN PO STON TE, LHA'I


@145B DBANG PO THAMS CAD DU BA DANG, KLU'I DBANG PO THAMS CAD MYA
NGAN BGYID PA DANG, GNOD SBYIN GYI DBANG PO THAMS CAD SMRE SNGAGS
'DON PA DANG, 'GRO BA'I DBANG PO THAMS CAD RAB TU

MI DGA' BA'I YONGS SU MYA NGAN LAS 'DAS PA CHEN PO LHA DANG, MI
DANG, LHA MA YIN DU BCAS PA'I 'JIG RTEN GYI MDUN DU STON PA NA
BDAG GIS BLA MA LA RIM GRO GUS PA CHEN

POS LUS BTUD PA BGYIS NAS SANGS RGYAS BCOM LDAN 'DAS DE DAG LA
SKU TSE BA SRING BA DANG, RING DU BZHUGS PAR GSOL GYI, SANGS
RGYAS BCOM LDAN 'DAS RNAMS 'GRO BA

THAMS CAD SDUG BSNGAL GYI PHUNG PO LAS BZLOG PA DANG, SEMS CAN
THAMS CAD RAB TU BDE BA LA DGOD PA DANG, SEMS CAN THAMS CAD KYI
DBUL PO'I LAM RNAM PAR GCAD

PA DANG, SEMS CAN THAMS CAD 'KHOR BA'I 'BROG DGON PA CHEN PO LAS
BSGRAL BA DANG, 'GRO BA THAMS CAD SANGS RGYAS KYI YUL SGRIB PA MA
MCHIS PA LA GNAS PA LA DGOD PA

DANG; DBUL BO'I LAM THAMS CAD GCAD PA DANG, 'GRO BA THAMS CAD
CHOS DKON MCHOG GIS TSIM PAR BGYI BA DANG, 'JIG RTEN GYI KHAMS
THAMS CAD YONGS SU SBYANG BA

DANG, 'GRO BA THAMS CAD GDUL BA MTHAR THUG PA DANG, BYANG CHUB
SEMS DPA' THAMS CAD YONGS SU GZUNG BA'I SLAD DU BSKAL PA CHOS KYI
DBYINGS KYIS KLAS PA, NAM MKHA'I


@146A *, ,KHAMS KYI MTHAS GTUGS PAR BZHUGS SU GSOL, SANGS RGYAS
BCOM LDAN 'DAS DE DAG LA BDAG MNGON PAR GSOL BA'I MCHOG GIS MNGON

PAR GSOL LO, ,GTZO BO DANG, DAM PA DANG, KHYAD PAR DU 'PHAGS PA
DANG, RAB DANG, PHUL DANG, GYA NOM PA DANG, BLA MA DANG, BLA NA
MA MCHIS PA DANG, GONG NA MA MCHIS

PA DANG, MNYAM PA MA MCHIS PA DANG, MI MNYAM PA DANG MNYAM PA
DANG, MTSUNGS PA MA MCHIS PA DANG, SNANG BA MA MCHIS PA DANG,
BDAG NYID CHEN PO DANG, ZIL GYIS MI

NON PA DANG, YON TAN GYI CHOS THAMS CAD SDUD PA DANG, YANG DAG
PAR RDZOGS PA'I SANGS RGYAS KYIS BKA' STZAL PA'I MNGON PAR GSOL
PAS GSOL LO, ,GONG DU'ANG SANGS

RGYAS BCOM LDAN 'DAS DAG GIS JI LTAR SANGS RGYAS KYI MKHYEN PA
CHAGS PA MI MNGA' ZHING SGRIB PA MI MNGA' BAS MKHYEN CING RAB TU
MKHYEN PA DE LTA BUS BYANG CHUB SEMS

DPA' RNAMS KYI GUS PA DE LTA BU DANG, LUS BTUD PA DE LTA BU DANG,
NGAG GI LAS 'BYUNG BA DE LTA BU DANG, YID KYI LAS SGRUB PA DE LTA
BUS SANGS RGYAS BCOM LDAN 'DAS MYA

NGAN LAS 'DA' BAR PHYOGS PAR DGONGS PA LA PHYI MA'I MTHA'I MUR
THUGS PA'I BSKAL PAR SKU TSE YONGS SU BSKYANG BAR MNGON PAR GSOL
BAR BGYI BA DE BZHIN DU BDAG KYANG


@146B GSOL LO, ,JI LTAR BDAG GI DON DU GSOL BA DE BZHIN DU 'JIG
RTEN GYI KHAMS RAB 'BYAMS MA LUS PA THAMS CAD NA SEMS CAN JI TZAM
SEMS CAN GYI RIS NA MCHIS PA SEMS

CAN GYI KHAMS DE DAG THAMS CAD KYI CHED DU'ANG MNGON PAR GSOL LO,
,BDAG DE LTAR DE BZHIN GSHEGS PA LA MNGON PAR GSOL BA'I DGE BA'I
RTZA BA'I STOBS BSKYED PA THOB PAR

GYUR; BSAM PA DANG, LHAG PA'I BSAM PA'I STOBS KYIS BRTAN PAR
GYUR, DAD PA DANG, MOS PA'I STOBS LA SHIN TU GNAS PAR GYUR NAS
LHAG PA'I BSAM PA'I SNOD YANGS PA YANG DAG

PAR BSKYED DE, DGE BA'I RTZA BA RAB 'BYAMS THAMS CAD YANG DAG PAR
BZUNG NGO, ,BYANG CHUB SEMS DPA'I DKYIL 'KHOR THAMS CAD NA 'DAS
PA DANG, MA 'ONGS PA DANG, DA LTAR

BYUNG BA'I BYANG CHUB SEMS DPA' THAMS CAD MKHYEN PA NYID SGRIB PA
MA MCHIS PA LA BRTZON PA, CHOS KYI DBYINGS KYI DKYIL 'KHOR RNAM
PAR DAG PA RJES SU DRAN PA, 'GRO BA THAMS

CAD YONGS SU SKYOB PA'I SEMS DANG LDAN PA, DGE BA'I RTZA BA'I
TSOGS CHEN PO BLANG BAR RAB TU BRTZON PA, BYANG CHUB SEMS DPA'
SEMS DPA' CHEN PO'I RTZOL BAS RTZOL BA, GO

CHA CHEN PO BGOS PA, SMON LAM CHEN PO MNGON PAR BSGRUB PA, DGE BA
RTZOM PA RGYA CHEN PO LA RAB TU BRTZON PA, PHA ROL TU PHYIN PA
CHEN PO'I DKYIL 'KHOR DU RAB TU SBYOR BA, YON TAN GYI


@147A *, ,SA THAMS CAD RNAM PAR SBYONG BAR 'TSAL BA, MTHA' DANG,
DBUS MA MCHIS PA'I SA LA GNAS PAR 'TSAL BA, 'GRO BA THAMS CAD
KYIS YONGS SU RDZOGS

PAR 'TSAL BA, SEMS KYI 'KHRI SHING RNAM PAR SBYONG BAR 'TSAL BA,
CHOS KYI SGO NYE BAR STOBS PAR 'TSAL BA, DGE BA'I RTZA BA CHEN
PO'I SHUGS RNAM PAR SPEL BAR 'TSAL

BA'I BYANG CHUB SEMS DPA' THAMS CAD KYIS, 'DI LTA STE, SEMS CAN
THAMS CAD STOBS BCU RNAM PAR DAG PA'I MTHAR GCUGS PA DANG, SANGS
RGYAS THAMS CAD LA MCHOD

PA DANG, RIM GRO BGYI BA'I SLAD DU THAMS CAD MKHYEN PA NYID LA
DGE BA'I RTZA BA JI SNYED CIG BSKYED PA DANG, SKYED PAR 'GYUR BA
DANG, SKYED PA DE DAG DANG, BYANG CHUB SEMS

DPA' THAMS CAD KYI DGE BA'I RTZA BA GCIG PU LA BTANG BA RNAMS
DANG, YANG DGE BA'I RTZA BA GANG DAG BYANG CHUB SEMS DPA'I SA NAS
SAR 'PHAR BA'I MOD LAS SKYES PA RNAMS

DANG; DGE BA'I RTZA BA BYANG CHUB SEMS DPA' KUN TU BZANG PO'I
SPYOD PA'I SMON LAM YONGS SU RDZOGS PA LAS BYUNG BA RNAMS DANG,
BYANG CHUB SEMS DPA'I SA 'PHRUL BA DANG

LDAN PA LA ZHUGS PA DANG, CHOS THAMS CAD KYI DON MTHONG BA RJES
SU THOB PA, CHAGS PA MA MCHIS PA'I YE SHES KYI SA'I SNYING PO RDO
RJE LTAR SRA BA, MI SHIGS PA'I SEMS


@147B BSKYED PA RNAMS KYIS DGE BA'I RTZA BA'I TSOGS KUN NAS SGO,
DE BZHIN GSHEGS PA THAMS CAD MNGON SUM DU GYUR PA, LAS KYI SHUGS
KUN NAS NGOS YE SHES 'PHAGS PA ZHES

BGYI BAS BSKYED PA, SEMS KYI SKAD CIG SEMS KYI SKAD CIG LA'ANG DE
BZHIN GSHEGS PA LA MCHOD PA DANG, RIM GRO BGYID PAR 'JUG STE, DE
DAG 'JUG PA DANG, DGE

BA'I RTZA BA'I RGYU MTHUN PAS THAMS CAD MKHYEN PA NYID KYI TSAD
MED PA'I RKYEN RNAMS KYIS SEMS KYI SKAD CIG SEMS KYI SKAD CIG LA
SEMS CAN GYI KHAMS THAMS CAD LA MNGON

PAR 'GEBS SHING JI TZAM DU THABS KYI TSUL BRJOD PA LA 'JUG PA
DPAG TU MA MCHIS PA DAG GIS BYANG CHUB SEMS DPA' THAMS CAD DANG
MNYAM PA NYID KYANG YANG DAG

PAR 'GRUB STE, BYANG CHUB SEMS DPA' DE DAG THAMS CAD DGE BA'I
RTZA BA'I SHUGS DE DAG THAMS CAD RGYUN MI 'CHAD PAR GTONG BA DE
TZAM DU BDAG GIS LHAG PA'I BSAM

PA'I SMOD LA MOS PA'I LAM SHIN TU RNAM PAR DAG PA YANG DAG PAR
BSKYED NAS DGE BA'I RTZA BA'I SHUGS DE DAG THAMS CAD YANG DAG PAR
MNOD DO, ,YANG DAG PAR GZUNG NGO, ,

BDAG GIR BGYI'O, ,BLANG NGO, ,LHAG PAR MOS SO, ,KUN GYI RJES SU
ZHUGS PAR BGYI'O, ,BDAG GIR BGYI BA MCHOG DANG, GTZO BO DANG, DAM
PA DANG, KHYAD PAR DU 'PHAGS


@148A *, ,PA DANG, RAB DANG, PHUL DANG, GYA NOM PA DANG, BLA MA
DANG, BLA NA MA MCHIS PA DANG, MNYAM PA MA MCHIS PA DANG, MI
MNYAM PA DANG MNYAM PA DANG,

MTSUNGS PA MA MCHIS PA DANG, SNANG BA MA MCHIS PA DANG, BDAG NYID
CHEN PO DANG, ZIL GYIS MI NON PA DANG, YON TAN GYI CHOS THAMS CAD
SDUD PA DANG, YANG DAG PAR RDZOGS

PA'I SANGS RGYAS KYIS BKA' STZAL BA'I BDAG GIR BGYI BAS BDAG GIR
BGYI'O, ,GONG DU'ANG BYANG CHUB SEMS DPA' BSOD NAMS KYI TSOGS
YANG DAG PAR LEN PAR 'TSAL BA,

YON TAN GYI TSOGS BSGRUB PAR 'TSAL BA, SGRIB PA MA MCHIS PA'I YUL
LA 'JUG PAR 'TSAL BA, CHAGS PA MA MCHIS PA'I MTHA' LA GNAS PAR
'TSAL BA, DUS GSUM

THAMS CAD DU 'JUG PAR 'TSAL BA RNAMS KYIS JI LTAR SANGS RGYAS
BCOM LDAN 'DAS DAG GIS MKHYEN CING RAB TU MKHYEN PA DE LTA BUS
DGE BA'I RTZA BA THAMS CAD BDAG GIR

BGYI BA DE BZHIN DU BDAG GIS KYANG BDAG GIR BGYI'O, ,BDAG GIR
BGYI BA'I MCHOG DANG, GTZO BO DANG, DAM PA DANG, KHYAD PAR DU
'PHAGS PA DANG, DPE MA MCHIS PA

DANG, SNANG BA MA MCHIS PA DANG, MNYAM PA MA MCHIS PA DANG, 'DRA
BA MA MCHIS PA DANG, MI 'DRA BA RNAM PAR DAG PA DANG, RTOG PA
DANG, TSIG GI LAM DANG, BSNGAGS


@148B PA BSTAN PA MTHA' YAS PA THAMS CAD KYI BDAG GIR BGYI BAS
BDAG GIR BGYI'O, ,JI LTAR BDAG GI DON DU BDAG GIR BGYI BA DE
BZHIN DU 'JIG RTEN GYI KHAMS RAB 'BYAMS MA

LUS PA THAMS CAD NA SEMS CAN JI TZAM SEMS CAN GYI RIS NA MCHIS
PA, SEMS CAN GYI KHAMS DE DAG THAMS CAD KYI CHED DU'ANG BDAG GIR
BGYI'O, ,BDAG GI MOS PA DANG LDAN

PA'I DGE BA'I RTZA BA GANG LAGS PA DANG, SANGS RGYAS THAMS CAD LA
PHYAG 'TSAL BA DANG LDAN PA'I DGE BA'I RTZA BA GANG LAGS PA DANG,
DE BZHIN GSHEGS PA THAMS CAD LA LHAG

PAR MCHOD PA DANG LDAN PA'I DGE BA'I RTZA BA GANG LAGS PA DANG,
MOS PA'I STOBS LAS NGES PAR BYUNG BA'I MCHOD PA DANG LDAN PA'I
DGE BA'I RTZA BA GANG LAGS PA DANG, SGRIB PAR

'GYUR BA THAMS CAD SEL BA'I DGE BA'I RTZA BA GANG LAGS PA DANG,
RJES SU YI RANG BA DANG LDAN PA'I DGE BA'I RTZA BA GANG LAGS PA
DANG, SANGS RGYAS THAMS CAD LA BSKUL BA DANG

LDAN PA'I DGE BA'I RTZA BA GANG LAGS PA DANG, DE BZHIN GSHEGS PA
THAMS CAD LA MNGON PAR GSOL BA DANG LDAN PA'I DGE BA'I RTZA BA
GANG LAGS PA DANG, BDAG GIS DGE

BA'I RTZA BA RAB 'BYAMS THAMS CAD SANGS RGYAS DANG, BYANG CHUB
SEMS DPA' THAMS CAD LA SHIN TU PHUL NAS BDAG GIR BGYI BA DANG
LDAN PA'I DGE BA'I RTZA BA GANG LAGS PA


@149A *, ,DANG; BDAG GI DGE BA'I RTZA BA THOG MA DANG PO MA MCHIS
PA'I TSE RABS NAS BGYIS PA THAMS CAD MKHYEN PAR YONGS SU MA
BSNGOS PA GANG LAGS PA

DANG; BDAG GI DGE BA'I RTZA BA 'DUS BYAS KYIS YO BYAD 'TSAL BAS
MNGON PAR BSGRUBS PA GANG LAGS PA DANG, NYAN THOS DANG, RANG
SANGS RGYAS KYIS MNGON PAR BSGRUBS

PA'I DGE BA'I RTZA BA GANG LAGS PA DANG, BDAG GI DGE BA'I RTZA BA
LAS KYIS MNGON PAR BSGRUBS PA, DUS THAMS CAD DU BSAGS PA, DE
BZHIN GSHEGS PA'I YE SHES KYIS

MKHYEN PA GANG LAGS PA DE DAG THAMS CAD YONGS SU BSDU'O, ,BZLUM
MO, ,BSDU BAR BGYI'O, ,GONG DU'ANG BYANG CHUB SEMS DPA' SANGS
RGYAS THAMS CAD LA MCHOD PAR

'TSAL BA, DE BZHIN GSHEGS PA THAMS CAD KYI BSTAN PA YANG DAG PAR
'DZIN PAR 'TSAL BA RNAMS KYIS JI LTAR SANGS RGYAS BCOM LDAN 'DAS
BDAG GIS MKHYEN CING

RAB TU MKHYEN PA DE LTA BUS DGE BA'I RTZA BA THAMS CAD YONGS SU
BSDU BAR BGYI BA DE BZHIN DU BDAG GIS KYANG YONGS SU BSDU'O,
,BSDUS NAS, 'DI LTA STE, 'DAS PA'I SANGS

RGYAS BCOM LDAN 'DAS RNAMS LA MCHOD PA'I LAS DANG, MTSAN RGYAS
PAR BGYI BA DANG, MA BYON PA'I SANGS RGYAS BCOM LDAN 'DAS RNAMS
KYI BYANG CHUB SEMS DPA'


@149B KUN TU BZANG PO'I SMON LAM YONGS SU RDZOGS PAR BGYI BA
DANG, STOBS BCU DANG, BYANG CHUB KYI PHYOGS MYUR DU KHONG DU CHUD
PAR BGYI BA'I SLAD DU SEMS CAN THAMS CAD LA STZAL TO, ,

GTANG NGO, ,YONGS SU GTANG NGO, ,RNAM PAR GTANG NGO, ,NGES PAR
GTANG NGO, ,NYAN THOS DANG, RANG SANGS RGYAS THAMS CAD LA DBUL
LO, ,GTANG NGO, ,YONGS SU GTANG NGO, ,RNAM

PAR GTANG NGO, ,NGES PAR GTANG NGO, ,BYANG CHUB SEMS DPA' THAMS
CAD LA DBUL LO, ,GTANG NGO, ,YONGS SU GTANG NGO, ,RNAM PAR GTANG
NGO, ,NGES PAR GTANG NGO, ,SANGS RGYAS

THAMS CAD LA DBUL LO, ,GTANG NGO, ,YONGS SU GTANG NGO, ,RNAM PAR
GTANG NGO, ,NGES PAR GTANG NGO, ,DE BZHIN GSHEGS PA RE RE LA
MCHOD PA'I LAS KYI SLAD DU DA LTAR BYUNG

BA'I SANGS RGYAS BCOM LDAN 'DAS THAMS CAD MKHYEN PA BYANG CHUB
KYI YAN LAG TU GYUR PA RNAMS KYI 'KHOR GYI DKYIL 'KHOR CHOS KYI
DBYINGS KYI TSAD TZAM RNAMS SU MCHOD PA BKOD

PA THAMS CAD KYI RGYAN GYIS CHOS KYI DBYINGS KUN TU GNAS PAR GYUR
CIG ,RIN PO CHE THAMS CAD KYIS KHEBS PA'I RGYAN GYIS CHOS KYI
DBYINGS KUN TU GNAS PAR GYUR CIG ,ME TOG

THAMS CAD KYI BLA BRE BRES PA'I RGYAN GYIS CHOS KYI DBYINGS KUN
TU GNAS PAR GYUR CIG ,RIN PO CHE THAMS CAD KYI RGYAL MTSAN
BSGRENG BA'I RGYAN GYIS CHOS KYI DBYINGS KUN TU GNAS PAR


@150A *, ,GYUR CIG ,RIN PO CHE THAMS CAD KYI DRA BA BRES PA'I
RGYAN GYIS CHOS KYI DBYINGS KUN TU GNAS PAR GYUR CIG ,RIN PO CHE
THAMS CAD KYI NA BZAS G-YOGS

PA'I RGYAN GYIS CHOS KYI DBYINGS KUN TU GNAS PAR GYUR CIG ,GZHAL
DU MA MCHIS PA'I GOS KYI SPRIN GYI CHAR DANG, RIN PO CHE THAMS
CAD KYIS SANGS RGYAS LA MCHOD PA BKOD PA'I

RGYAN GYIS CHOS KYI DBYINGS KUN TU GNAS PAR GYUR CIG ,SNYING PO'I
SPOS THAMS CAD KYIS BDUGS PA'I RGYAN GYIS CHOS KYI DBYINGS KUN TU
GNAS PAR GYUR CIG ,RGYAN GYI DMIGS PA

THAMS CAD LA CHAGS PA LAS GROL BA'I SIL SNYAN 'KHROL BA DANG LDAN
PA'I DBYINGS KYI RGYAN GYIS CHOS KYI DBYINGS KUN TU GNAS PAR GYUR
CIG ,RIN PO CHE THAMS CAD KYI

PADMA BKRAM PA'I RGYAN GYIS CHOS KYI DBYINGS KUN TU GNAS PAR GYUR
CIG ,THAMS CAD KYI RJES SU SGROGS PA'I SPRIN GYI RGYAN GYIS CHOS
KYI DBYINGS KUN TU GNAS PAR GYUR CIG ,

RIN PO CHE THAMS CAD KYI SPRIN SNANG BA RAB TU 'BYED PA'I RGYAN
GYIS CHOS KYI DBYINGS KUN TU GNAS PAR GYUR CIG ,LHA'I THAMS CAD
LAS SHIN TU 'DAS PA RIN PO CHE'I COD PAN SNA

TSOGS KYI SPRIN GYI RGYAN GYIS CHOS KYI DBYINGS KUN TU GNAS PAR
GYUR CIG ,DE LTAR DGE BA'I RTZA BA 'DIS JI LTAR BYANG CHUB SEMS
DPA' KUN TU BZANG PO RNAMS DE BZHIN GSHEGS


@150B PA'I 'KHOR GYI DKYIL 'KHOR DU MCHOD PA THAMS CAD DANG LDAN
PAS 'JUG PA DE BZHIN DU BDAG KYANG DGE BA'I RTZA BA 'DIS DE BZHIN
GSHEGS PA THAMS CAD KYI 'KHOR GYI DKYIL

'KHOR DU DE LTAR DPAG TU MA MCHIS PA'I MCHOD PA PHYI MA'I MTHA'I
MUR THUG PAR BYIN GYIS RLOB PA LA 'JUG PAR GYUR CIG ,GONG DU'ANG
JI LTAR SANGS RGYAS BCOM LDAN 'DAS DAG

GIS MKHYEN CING RAB TU MKHYEN PA DE LTA BUS BYANG CHUB SEMS DPA'
RNAMS KYIS DGE BA'I RTZA BA THAMS CAD SEMS CAN THAMS CAD DANG,
NYAN THOS DANG, RANG SANGS RGYAS THAMS

CAD DANG, BYANG CHUB SEMS DPA' THAMS CAD DANG, DE BZHIN GSHEGS PA
THAMS CAD LA MCHOD PAR BGYI BA DANG, GSOL BAR BGYI BA DANG, DBUL
BAR BGYI BA DE BZHIN DU

BDAG KYANG DGE BA'I RTZA BA THAMS CAD SEMS CAN THAMS CAD DANG,
NYAN THOS DANG, RANG SANGS RGYAS THAMS CAD DANG, BYANG CHUB SEMS
DPA' THAMS CAD DANG, DE BZHIN GSHEGS

PA THAMS CAD LA GSOL LO, ,YONGS SU GTONG NGO, ,DON TO, ,DBUL LO,
,BDAG GIS SEMS CAN THAMS CAD DANG, NYAN THOS DANG, RANG SANGS
RGYAS THAMS CAD DANG, BYANG

CHUB SEMS DPA' THAMS CAD DANG, SANGS RGYAS BCOM LDAN 'DAS THAMS
CAD LA DGE BA'I RTZA BA THAMS CAD PHUL NAS BSOD NAMS KYI PHUNG PO
YONGS SU BSDUS PA BSOD NAMS


@151A *, ,KYI PHUNG PO DPAG TU MA MCHIS SHING BSAM GYIS MI KHYAB
PA DE BZHIN GSHEGS PA'I YE SHES KYIS MKHYEN PA GANG LAGS PA DES
BDAG BRTAN PA 'GYUR NAS

BDAG BLA NA MED PA YANG DAG PAR RDZOGS PA'I BYANG CHUB TU SEMS
BSKYED PAR BGYI'O, ,JI LTAR BCOM LDAN 'DAS DE BZHIN GSHEGS PA MAR
ME MDZAD KYIS BCOM LDAN 'DAS DE

BZHIN GSHEGS PA ZLA 'OD LA MCHOD PA DAM PAS MCHOD NAS, DANG PO
BYANG CHUB TU THUGS BSKYED PA DE BZHIN DU BDAG KYANG BYANG CHUB
TU SEMS BSKYED PAR BGYI'O, ,JI LTAR BCOM

LDAN 'DAS DE BZHIN GSHEGS PA SH'AKYA THUB PA TSONG DPON GYI BU
MNGON DGAR GYUR PA NA BCOM LDAN 'DAS DE BZHIN GSHEGS PA MDZES
CHEN LA BRTEN TE, DANG PO BYANG CHUB TU THUGS

BSKYED PA DE BZHIN DU BDAG KYANG BYANG CHUB TU SEMS BSKYED PAR
BGYI'O, ,JI LTAR BCOM LDAN 'DAS DE BZHIN GSHEGS PA TSE DPAG MED
DGE SLONG CHOS KYI 'BYUNG GNAS SU GYUR

PA NA BCOM LDAN 'DAS DE BZHIN GSHEGS PA 'JIG RTEN DBANG PHYUG
RGYAL PO LA TSIGS SU BCAD PA'I DBYANGS KYIS MNGON PAR BSTOD NAS
BYANG CHUB TU THUGS BSKYED PA DE

BZHIN DU BDAG KYANG BYANG CHUB TU SEMS BSKYED PAR BGYI'O, ,JI
LTAR BCOM LDAN 'DAS DE BZHIN GSHEGS PA MI 'KHRUGS PAS SEMS THOGS
PA MA MCHIS PA DANG, SEMS


@151B MI 'KHRUGS PA DANG, TSE RABS THAMS CAD DU RAB TU 'BYUNG BA
DANG, MNGON PAR 'BYUNG BA'I SEMS KYIS SENG GE'I SGRA MNGON PAR
BSGRAGS TE, DE BZHIN GSHEGS PA SPYAN RAB TU

DANG BA LAS BYANG CHUB TU THUGS BSKYED PA DE BZHIN DU BDAG KYANG
SEMS BSKYED PAR BGYI'O, ,JI LTAR BCOM LDAN 'DAS DE BZHIN GSHEGS
PA DPAL BZANG POS BCOM LDAN 'DAS

DE BZHIN GSHEGS PA RGYA MTSO'I DPAL LA DGE BA'I RTZA BA'I RNAM PA
MANG PO BSKYED NAS BYANG CHUB TU THUGS BSKYED PA DE BZHIN DU BDAG
KYANG SEMS BSKYED PAR BGYI'O, ,JI LTAR BYANG

CHUB SEMS DPA' BYAMS PA RGYAL PO GSER MDOG LTA BUR GYUR PA NA
BCOM LDAN 'DAS DE BZHIN GSHEGS PA GSER GYI MCHOD SDONG GI 'OD LA
BKOD PA DU MAS MCHOD PA DANG,

RIM GRO BGYIS NAS BYANG CHUB TU THUGS BSKYED PA DE BZHIN DU BDAG
KYANG SEMS BSKYED PAR BGYI'O, ,JI LTAR BYANG CHUB SEMS DPA' BLO
GROS RGYA MTSO YUL SHIN TU RNAM PAR DAG

PA'I 'KHOR LOS BSGYUR BA'I RGYAL POR GYUR PA NA DE BZHIN GSHEGS
PA YON TAN GYI 'OD ZER MTHA' YAS LA BKUR STIR BGYIS NAS BYANG
CHUB TU THUGS BSKYED PA DE BZHIN DU

BDAG KYANG SEMS BSKYED PAR BGYI'O, ,JI LTAR BYANG CHUB SEMS DPA'
NAM MKHA' MDZOD LHAS DBANG BSKUR TE, STONG GSUM GYI 'KHOR LOS
BSGYUR BA'I RGYAL POR GYUR


@152A *, ,PA NA, DE BZHIN GSHEGS PA SMON LAM THAMS CAD LAS YANG
DAG PAR BYUNG BA RIN PO CHE'I GZI BRJID MNGON PAR 'PHAGS PA'I
RGYAL PO LA GDUGS GCIG

BZHIN DU RIN PO CHE'I PHUNG PO RI RAB TZAM BAS PAR BGYIS TE, BAR
GYIS BSKAL PA BZHI BCUR MCHOD PA DANG, RIM GRO BGYIS NAS BYANG
CHUB TU SEMS BSKYED PA DE BZHIN DU BDAG

KYANG SEMS BSKYED PAR BGYI'O, ,JI LTAR 'JAM DPAL GZHON NUR GYUR
PA 'KHOR LOS BSGYUR BA'I RGYAL POR GYUR PA NA BCOM LDAN 'DAS DE
BZHIN GSHEGS PA SGRA DBYANGS

BSGRAGS PA'I RGYAL PO LA MCHOD PA DANG, RIM GRO RNAM PA DU MA
BGYIS NAS BYANG CHUB TU SEMS BSKYED PA DE BZHIN DU BDAG KYANG
SEMS BSKYED PAR BGYI'O, ,JI LTAR BYANG CHUB

SEMS DPA' KUN TU BZANG POS BCOM LDAN 'DAS DE BZHIN GSHEGS PA YE
SHES RDO RJE RGYA MTSO'I RGYAL PO LA BSTI STANG BGYIS NAS BYANG
CHUB TU SEMS BSKYED PA DE BZHIN DU

BDAG KYANG SEMS BSKYED PAR BGYI'O, ,MCHOG DAM PA NGA RGYAL ZHI BA
SEMS MA LAGS PA'I SEMS DANG, 'GRO BA THAMS CAD YONGS SU BSKYAB
PA'I SEMS DANG, BYANG CHUB

KYI SEMS DES KHYAB PAR MA GYUR PA'I CHOS KYI DBYINGS DE GANG YANG
MA MCHIS SO, ,BYANG CHUB TU SEMS BSKYED PA'I DGE BA'I RTZA BA'I
TSOGS DES DUS GSUM DU MA KHYAB PA


@152B CUNG ZAD KYANG MA MCHIS SO, ,SANGS RGYAS THAMS CAD MNYES
PAR BGYID PA'I SEMS DANG, BYANG CHUB SEMS DPA'I DKYIL 'KHOR THAMS
CAD RAB TU DGA' BAR BGYID PA'I SEMS

DANG; NYAN THOS DANG, RANG SANGS RGYAS THAMS CAD RJES SU YI RANG
BA'I SEMS DANG, SEMS BSKYED PA DES YONGS SU ZIN PAR MA GYUR PA'I
SEMS CAN DE GANG YANG MA MCHIS SO, ,

MCHOD PAR MA GYUR PA'I DE BZHIN GSHEGS PA DE GANG YANG MI BZHUGS
SO, ,GONG DU SEMS BSKYED DE BSKYED MA THAG PA'I BSOD NAMS KYI
PHUNG PO NI RAB TU MANG GI ,SEMS CAN THAMS

CAD 'KHOR LOS BSGYUR BA DANG, 'JIG RTEN SKYONG BA DANG, BRGYA
BYIN DANG, TSANGS PA DANG, NYAN THOS DANG, RANG SANGS RGYAS SU
GYUR PA RNAMS KYI BSOD NAMS KYI PHUNG PO NI DE TZAM MA

LAGS SO, ,BDAG GI BSOD NAMS KYI PHUNG PO BYANG CHUB TU SEMS
BSKYED PA DANG LDAN PA GANG LAGS PA DANG, SEMS CAN THAMS CAD LA
RTZAL BA GANG LAGS PA DANG, NYAN THOS

DANG; RANG SANGS RGYAS THAMS CAD LA PHUL BA GANG LAGS PA DANG,
BYANG CHUB SEMS DPA' THAMS CAD LA PHUL BA GANG LAGS PA DANG,
SANGS RGYAS THAMS CAD LA DGE BA'I RTZA BA

THAMS CAD PHUL BA'I BSOD NAMS KYI PHUNG PO YONGS SU BZUNG BA GANG
LAGS PA DANG, GANG YE SHES DANG, MOS PA MNGON PAR BSGRUBS PA
RNAMS KYI MOS PA DANG LDAN PA'I DGE BA'I RTZA


@153A *, ,BA GANG LAGS PA DANG, SANGS RGYAS THAMS CAD LA PHYAG
'TSAL BA DANG LDAN PA'I DGE BA'I RTZA BA GANG LAGS PA DANG, DE
BZHIN GSHEGS PA THAMS

CAD LA LHAG PAR MCHOD PA DANG LDAN PA'I DGE BA'I RTZA BA GANG
LAGS PA DANG, MOS PA'I STOBS LAS BYUNG BA'I MCHOD PA DANG LDAN
PA'I DGE BA'I RTZA BA GANG LAGS PA DANG, SGRIB PAR

'GYUR BA THAMS CAD SEL BA'I DGE BA'I RTZA BA GANG LAGS PA DANG,
RJES SU YI RANG BA DANG LDAN PA'I DGE BA'I RTZA BA GANG LAGS PA
DANG, SANGS RGYAS THAMS CAD LA BSKUL BA DANG LDAN

PA'I DGE BA'I RTZA BA GANG LAGS PA DANG, DE BZHIN GSHEGS PA THAMS
CAD LA GSOL BA 'DEBS PA DANG LDAN PA'I DGE BA'I RTZA BA GANG LAGS
PA DANG, BDAG GI DGE BA'I RTZA

BA RAB 'BYAMS SANGS RGYAS DANG, BYANG CHUB SEMS DPA' THAMS CAD LA
BOS TE, BDAG GIR BGYI BA DANG LDAN PA GANG LAGS PA DANG, BDAG GI
DGE BA'I RTZA BA THOG MA DANG PO MA

MCHIS PA'I TSE RABS NAS BGYIS PA THAMS CAD MKHYEN PAR YONGS SU MA
BSNGOS PA GANG LAGS PA DANG, BDAG GI DGE BA'I RTZA BA 'DUS BYAS
KYI YO BYAD 'TSAL BAS MNGON

PAR BSGRUBS PA GANG LAGS PA DANG, BDAG GI DGE BA'I RTZA BA NYAN
THOS DANG, RANG SANGS RGYAS THAMS CAD KYI SA'I SLAD DU MNGON PAR
BSGRUBS PA GANG LAGS PA DANG, BDAG


@153B GI DGE BA'I RTZA BA LAS KYIS BSGRUBS PA SNGON GYI DUS NAS
BSAGS PA DE BZHIN GSHEGS PA'I YE SHES KYIS MKHYEN PA GANG LAGS PA
DE DAG THAMS CAD YONGS SU BSDU'O, ,YONGS

SU BSDUS NAS BLA NA MED PA YANG DAG PAR RDZOGS PA'I BYANG CHUB TU
YONGS SU BSNGO'O, ,BDAG GI DGE BA'I RTZA BA 'DI DAG GIS SANGS
RGYAS THAMS CAD MNYES PAR BGYID CING DGYES PAR

BGYID PAR GYUR CIG ,SANGS RGYAS KYI ZHING THAMS CAD YONGS SU
SBYONG BAR GYUR CIG ,SEMS CAN THAMS CAD YONGS SU SMIN PAR BGYID
PAR GYUR CIG ,DGE BA'I BSHES GNYEN THAMS

CAD DANG, CHOS SMRA BA THAMS CAD MGU BAR BGYID CING DGA' BAR
BGYID PAR GYUR CIG ,DE BZHIN GSHEGS PA THAMS CAD KYI BSTAN PAR
YANG DAG PAR 'DZIN CING BSRUNG BA DANG, YONGS

SU SKYONG BAR GYUR CIG ,SGRIB PA'I LING TOG THAMS CAD RNAM PAR
SBYONG BAR GYUR CIG ,BDUD KYI RTZOD PA'I DMAG TSOGS THAMS CAD RAB
TU 'DUL BAR GYUR CIG ,SANGS RGYAS KYI CHOS

THAMS CAD MNGON PAR RDZOGS PAR BYANG CHUB PAR GYUR CIG ,TING NGE
'DZIN THAMS CAD DANG, DBANG THAMS CAD THOB PA DANG, MNGON PAR
SHES PA THAMS CAD KYIS RNAM PAR RTZEN PA DANG,

RNAM PAR THAR PA THAMS CAD KYIS RNAM PAR 'PHRUL BAR GYUR CIG ,CI
NAS KYANG 'KHOR BA NA MI 'DRA LA ZHING TSE RABS GZHAN DU RJES BA
NA CHAB 'TSAL BAR MI 'GYUR BA DANG, BYANG CHUB


@154A *, ,SEMS DPA'I SPYOD PA PHA ROL TU PHYIN PA BSKYUD PAR MI
'GYUR BA DANG, BYIS PA SO SO'I SKYE BO DANG 'DRE BAS SGRIB PA'I
CHA DANG MTHUN PAR MI 'GYUR BA DE LTA

BUR BDAG GI DGE BA'I RTZA BA DE DAG YONGS SU BSNGO'O, ,CI NAS
KYANG BYANG CHUB SEMS DPA' DE DAG SANGS RGYAS KYI ZHING 'DI NAS
SANGS RGYAS MNGON SUM DU BZHUGS PA'I 'JIG

RTEN GYI KHAMS GZHAN DU SANGS RGYAS DE DAG LA MCHOD PA BKOD PA'I
RGYAN GYIS BRGYAN PAR BGYID DU MCHI BA DANG, SANGS RGYAS LA MCHOD
PA BKOD PA'I RGYAN DE'I THA MA'I SEMS

BSKYED PA THOB PA YONGS SU RDZOGS PAR DGE BA'I RTZA BA DE DAG
YONGS SU BSNGO'O, ,'CHI BA'I DUS KYI TSE NA'ANG SANGS RGYAS BCOM
LDAN 'DAS DE DAG GIS PHYAG G-YAS PA GSER

GYI KHA DOG CAN BRKYANG STE BDAG GI SPYI BOR 'JOG PAR GYUR CIG
,CI NAS BDAG DNGOS PO THAMS CAD LA MI LTA BA BKOD PA RGYUN THOGS
PA MA MCHIS PA SHES RAB KYI PHA ROL TU PHYIN

PAS YONGS SU BSGOS PA'I SEMS DANG, TSOR BA THAMS CAD RGYUN CHAD
PA'I SEMS KYIS 'CHI BA'I DUS BGYID PAR GYUR CIG ,DAD PA GRANGS MA
MCHIS PA DANG, RI MO GUS PAR

BGYI BA GRANGS MA MCHIS PA DANG, DGA' BA DANG, DAD PA GRANGS MA
MCHIS PAS SANGS RGYAS BCOM LDAN 'DAS DE DAG LA LTA ZHING RTOG LA
KUN TU SMRA ZHING YANG DAG PAR SMRA BZHIN


@154B DU 'CHI BA'I DUS BGYID PAR GYUR CIG ,MCHOD PA YID DU 'ONG
BAS DE BZHIN GSHEGS PA DE DAG LA MCHOD CING ME TOG DANG, SPOS
DANG, PHRENG BA DANG, BYUG PA DANG, PHYE MA DANG, NA BZA'

DANG; GDUGS DANG, RGYAL MTSAN DANG, BA DAN DPAG TU MA MCHIS PA
DAG GIS DE BZHIN GSHEGS PA DE DAG LA MCHOD CING BLTA LA RTOG
BZHIN DU 'CHI BA'I DUS BYED PAR GYUR

CIG ;BDAG GI DGE BA'I RTZA BA 'DIS 'JIG RTEN GYI KHAMS THAMS CAD
NA SEMS CAN DMYAL BA THAMS CAD RGYUN CHAD PAR GYUR CIG ,DUD
'GRO'I SKYE GNAS DANG, GSHIN RJE'I 'JIG

RTEN THAMS CAD RGYUN CHAD PAR GYUR CIG ,LHA DBUL PO THAMS CAD
DANG, MI DBUL PO THAMS CAD DANG, SER SNA THAMS CAD DANG, 'CHAL
BA'I TSUL KHRIMS THAMS CAD DANG, GNOD

SEMS THAMS CAD DANG, LE LO THAMS CAD DANG, RNAM PAR G-YENG BA
THAMS CAD DANG, 'CHAL BA'I SHES RAB THAMS CAD RGYUN CHAD PAR GYUR
CIG ,BYANG CHUB TU SEMS BSKYED PA

DANG; SANGS RGYAS LA BLTA BA DANG, DAM PA'I CHOS MNYAN PA DANG,
DGE BA'I BSHES GNYEN DANG 'GROGS PA DANG MI 'BRAL BAR GYUR CIG
,DGE BA'I RTZA BA 'DIS BDAG SANGS

RGYAS BCOM LDAN 'DAS THAMS CAD DANG LUS MNYAM PAR GYUR CIG ,NGAG
MNYAM PA DANG, SEMS MNYAM PA DANG, YE SHES MNYAM PAR GYUR CIG ,JI
LTAR GONG DU'ANG SANGS


@155A *, ,RGYAS BCOM LDAN 'DAS DAG GIS JI LTAR SANGS RGYAS KYI
MKHYEN PA CHAGS PA MI MNGA' ZHING SGRIB PA MI MNGA' BAS MKHYEN
CING RAB TU MKHYEN PA DE LTA BUS BYANG

CHUB SEMS DPA' RNAMS KYIS DGE BA'I RTZA BA THAMS CAD BLA NA MED
PA YANG DAG PAR RDZOGS PA'I BYANG CHUB TU YONGS SU BSNGO BAR BGYI
BA DE BZHIN DU BDAG GIS KYANG DGE BA'I

RTZA BA THAMS CAD BLA NA MED PA YANG DAG PAR RDZOGS PA'I BYANG
CHUB TU YONGS SU BSNGO BA'I MCHOG GIS YONGS SU BSNGO'O, ,GTZO BO
DANG, DAM PA DANG, KHYAD PAR DU 'PHAGS PA DANG,

RAB DANG, PHUL DANG, GYA NOM PA DANG, BLA NA MA MCHIS PA DANG,
GONG NA MA MCHIS PA DANG, MNYAM PA MA MCHIS PA DANG, MI MNYAM PA
DANG MNYAM PA DANG, MTSUNGS PA MA

MCHIS PA DANG, SNANG BA MA MCHIS PA DANG, BDAG NYID CHEN PO DANG,
BLA MA DANG, ZIL GYIS MI NON PA DANG, YON TAN GYI CHOS THAMS CAD
SDUD PA DANG, YANG DAG PAR RDZOGS

PA'I SANGS RGYAS KYIS BKA' STZAL PA'I YONGS SU BSNGO BAS YONGS SU
BSNGO'O, ,JI LTAR BDAG GI DON DU YONGS SU BSNGO BA DE BZHIN DU
'JIG RTEN GYI KHAMS RAB 'BYAMS MA LUS

PA THAMS CAD NA SEMS CAN JI TZAM SEMS CAN GYI RIS NA MCHIS PA
SEMS CAN GYI KHAMS DE DAG THAMS CAD KYI CHED DU'ANG YONGS SU
BSNGO'O, ,DGE BA'I RTZA BA 'DI LAS SU


@155B DAG SHAS KYIS 'DZIN PAR 'DOD PA DE DAG GIS KYANG RJES SU YI
RANG NGO ZHES BRJOD PAR BYA'O, ,DE NAS BYANG CHUB SEMS DPA' SEMS
DPA' CHEN PO CHOS THAMS CAD LA DAM 'CHA'

BAR GNAS PAS 'JAM DPAL GZHON NUR GYUR PA LA 'DI SKAD CES SMRAS
SO, ,'JAM DPAL, JI LTAR NA BYANG CHUB SEMS DPA'I 'CHAGS PA KHA NA
MA THO BA MED PA YIN, RJES SU YI

RANG BA KHA NA MA THO BA MED PA DANG, BSKUL BA KHA NA MA THO BA
MED PA DANG, GSOL BA 'DEBS PA KHA NA MA THO BA MED PA DANG, YONGS
SU BSNGO BA KHA NA MA THO BA MED PA YIN, DE SKAD CES

SMRAS PA DANG, 'JAM DPAL GZHON NUR GYUR PAS, BYANG CHUB SEMS DPA'
CHOS THAMS CAD LA DAM 'CHA' BAR GNAS PA LA 'DI SKAD CES SMRAS SO,
,RIGS KYI BU, 'DI LA BYANG

CHUB SEMS DPA' SEMS DPA' CHEN PO DAG 'DAS PA DANG, MA BYON PA
DANG, DA LTAR BYUNG BA'I SANGS RGYAS BCOM LDAN 'DAS RNAMS KYI
CHOS MNYAM PA NYID LA 'JUG CING DES

YAN LAG LNGA SA LA GTUGS PAR BYAS TE, DES PUS MO G-YAS PA'I LHA
NGA SA LA 'DZUGS PA NA, TSIG 'DI SKAD CES, SEMS CAN THAMS CAD
G-YAS PHYOGS KYI LAM LA GNAS

PAR GYUR CIG CES BRJOD PAR BYA'O, ,DES PUS MO G-YON PA'I LHA NGA
SA LA 'DZUGS PA NA, TSIG 'DI SKAD CES, SEMS CAN GANG SU DAG G-YON
PHYOGS KYI LAM LA GNAS PA DE DAG


@156A *, ,THAMS CAD 'PHAGS PA'I LAM LA GNAS SHING YANG DAG PA'I
LAM LA GNAS PAR GYUR CIG CES BRJOD PAR BYA'O, ,DES LAG PA G-YAS
PA SA LA

'JUGS PA NA, TSIG 'DI SKAD CES, JI LTAR DE BZHIN GSHEGS PA BYANG
CHUB KYI SNYING PO MCHOG DAM PA LA BZHUGS PA DGE BA'I CHOS THAMS
CAD DANG LDAN PAS DBU DANG, SKU DANG, SKYIL

MO KRUNG LA YONGS SU BYUGS TE, PHYAG G-YAS PA SA LA BSNUN NAS,
BDUD DPUNG DANG BCAS PA BTUL TE, BYANG CHUB BRNYES PA DE BZHIN DU
SEMS CAN 'DI DAG GIS KYANG

BDUD PHYIR RGOL BA CHOMS PAR GYUR CIG ,BYANG CHUB KYI SNYING PO
LA 'DUG CING SA CHEN PO LA BSNUN NAS SANGS RGYAS KYI YE SHES THOB
PAR GYUR CIG CES BRJOD PAR BYA'O, ,DES

LAG PA G-YON PA SA LA 'DZUGS PA NA, TSIG 'DI SKAD CES, SEMS CAN
GANG SU DAG BYIS PA'I CHOS LA GNAS TE, G-YON PHYOGS SU 'DZIN PA
LA GDUL DKA' BA DE DAG

THAMS CAD BSDU BA'I DNGOS PO BZHIS SHIN TU SDUD PAR GYUR CIG CES
BRJOD PAR BYA'O, ,DES GDONG DANG, DPRAL BA SA LA GTUGS PA NA,
TSIG 'DI SKAD CES, SEMS CAN

THAMS CAD NGA RGYAL MA MCHIS PA 'DIS BLA MA RNAMS LA RIM GRO
BGYID PA RNYED CING SPYI GTZUG BLTAR MI MTHONG BA DANG, DGE BA'I
CHOS THAMS CAD 'PHAGS PAR GYUR CIG ,DA


@156B LTAR BDAG YAN LAG LNGAS PHYAG 'TSAL BA 'DIS SEMS CAN THAMS
CAD KYI SGRIB PA LNGA RNAM PAR SEL BAR GYUR CIG ,DBANG PO LNGA
YONGS SU RDZOGS PAR GYUR CIG ,'DOD PA'I YON TAN

LNGA YONGS SU SHES PAR GYUR CIG ,MNGON PAR SHES PA NYAMS PA MED
PA LNGA THOB PAR GYUR CIG ,MIG LNGA YONGS SU DAG PAR GYUR CIG
,SEMS CAN 'GRO BA LNGAR SKYES PA RNAMS 'GRO

BA LNGA LAS KHYAD PAR DU 'PHAGS PAR GYUR CIG ,TSUL KHRIMS KHYAD
PAR DU 'PHAGS PA DANG, TING NGE 'DZIN KHYAD PAR DU 'PHAGS PA
DANG, SHES RAB KHYAD PAR DU 'PHAGS PA DANG, RNAM

PAR GROL BA KHYAD PAR DU 'PHAGS PA DANG, RNAM PAR GROL BA'I YE
SHES MTHONG BA KHYAD PAR DU 'PHAGS PAR GYUR CIG CES BRJOD PAR
BYA'O, ,DES YAN LAG LNGA YONGS SU DAG PA DANG

SGRIB PA LNGA DANG BRAL BA DANG, STOBS LNGA LA GNAS PA DANG, DE
BZHIN GSHEGS PA YID LA BYED PA DANG MA BRAL BAS, TSIG 'DI SKAD
CES, SANGS RGYAS BCOM LDAN 'DAS CHOS KYI SKU

DANG LDAN PA, SKU MA LAGS PA, GSUNG DAG PA, GSUNG MI MNGA' BA,
SEMS DANG BA, SEMS MI MNGA' BA, YE SHES CHAGS PA MI MNGA' BA DANG
LDAN PA, MA BYON MA BZHUD PA

THAMS CAD MKHYEN PA DANG LDAN PA, THAMS CAD GZIGS PA DANG LDAN PA
RNAMS BDAG LA DGONGS SU GSOL, BDAG GIS 'KHOR BA THOG MA'I MTHA'I
MU NAS BZUNG STE, YANG DAG


@157A *, ,PA'I MTHA' DANG, BDAG GI MTHA' MA 'TSAL BAS CHOS MA
LAGS PA LA CHOS SU 'DU SHES BSKYED PA DANG, 'DUL BA MA LAGS PA LA
'DUL BAR 'DU SHES

BSKYED PA DANG, SBYIN GNAS MA LAGS PA LA SBYIN GNAS SU 'DU SHES
BSKYED PA DANG, MI DGE BA LA DGE BAR 'DU SHES BSKYED PA DANG,
PHYIN CI LOG GI SEMS KYIS BDAG

GI LUS SU LTA BAS YONGS SU DKRIS PA DANG, DGE BA'I CHOS GANG
SANGS RGYAS KYIS BKA' MA STZAL PA MNGON PAR 'DUS BGYIS PA DANG,
BGYID PA DANG, BGYID DU STZAL BA

DANG; BGYID PA LA RJES SU YI RANG BAR GYUR PA GANG CI MCHIS PA DE
BDAG 'CHAGS SO, ,DMIGS PA LA GNAS TE, BDAG GIS SEMS CAN MA MCHIS
PA LA SEMS CAN

DU 'DU SHES PA DANG, SEMS SGYU MA LTA BUR MA 'TSAL NAS BLA NA MED
PA YANG DAG PAR RDZOGS PA'I BYANG CHUB TU SEMS BSKYED PA GANG
LAGS PA DE THAMS CAD 'CHAGS SO, ,

BDAG GIS MNGON PAR 'DU BGYID PA MA MCHIS PAR MA 'TSAL NAS LUS
DANG, NGAG DANG, YID KYIS CHOS DGE BA DANG, MI DGE BA MNGON PAR
'DU BGYID PA DANG, MNGON PAR

'DUS BGYIS PA GANG LAGS PA DE 'CHAGS SO, ,BDAG GYIS SBYIN PA
DANG, TSUL KHRIMS DANG, BZOD PA DANG, BRTZON 'GRUS DANG, BSAM
GTAN DANG, SHES RAB MNYAM


@157B PA NYID DU MA 'TSAL NAS DMIGS PAR LHUNG BAS SBYIN PA SBYIN
PA DANG, TSUL KHRIMS MCHOG TU 'DZIN PAS TSUL KHRIMS BSRUNGS PA
DANG, BDAG DANG, GZHAN DU 'DU SHES PAS

BZOD PA BSGOMS PA DANG, LUS DANG, SEMS LA GNAS TE BRTZON 'GRUS
BRTZAMS PA DANG, 'DU SHES DANG, DMIGS PA LA GNAS TE BSAM GTAN
BSKYED PA DANG, KUN TU

RTOG PA DANG, RNAM PAR RTOG PA RAB TU 'JUG PA LA MNGON PAR DGA'
BAS SHES RAB RNAM PAR DPYAD PA GANG LAGS PA DE 'CHAGS SO, ,BDAG
GIS DON DAM PA'I MCHOD PA MA

'TSAL NAS GZUGS DANG, RGYAN DANG, MTSAN LA MNGON PAR ZHEN PAS
SANGS RGYAS LA MCHOD PA BGYIS PA GANG LAGS PA DE 'CHAGS SO, ,BDAG
CHOS KYI DBYINGS THA MI DAD PA'I

YE SHES LA MA ZHUGS KYI, CHOS THA DAD PA LA GNAS TE, CHOS MNYAN
PA'AM, BSHAD PA'AM, RAB TU BSAMS PAR GYUR PA GANG LAGS PA DE
'CHAGS SO, ,BDAG GIS CHOS

'DUS MA BYAS SU MA 'TSAL TE, DGE 'DUN LA MANG POR 'DU SHES NAS
DGE 'DUN LA BSNYEN BKUR BGYIS PA GANG LAGS PA DE 'CHAGS SO, ,BDAG
GIS DGON PA MA 'TSAL NAS

DGON PA'I GNAS BSNYEN TE, 'DOD PA NYUNG ZHING CHOG SHES PA LA
MNGON PAR ZHEN PA GANG LAGS PA DE 'CHAGS SO, ,BDAG GIS CHOS NYID
GNAS PAR MA 'TSAL NAS 'BYUNG BA


@158A *, ,DANG; 'JIG PA LA GNAS TE, SANGS RGYAS KYI YON TAN BLANG
BAR ZHUGS PA GANG LAGS PA DE 'CHAGS SO, ,BDAG GIS CHOS KYI
DBYINGS YONGS SU GZUNG BA

MA MCHIS PAR MA 'TSAL MA ZHUGS KYI, SEMS CAN BSDU BAR 'TSAL BA'I
BSDU BAS SEMS CAN DAG BSDUS PA GANG LAGS PA DE 'CHAGS SO, ,BDAG
GIS BYANG CHUB KYI MTSAN

NYID KYI RANG BZHIN MA 'TSAL NAS LTA BA LA YONGS SU ZHEN PAS
BYANG CHUB KYI PHYOGS KYI CHOS SUM CU RTZA BDUN BSGOMS PA GANG
LAGS PA DE 'CHAGS SO, ,BDAG GIS DGE SBYONG

GI LAM ZHI BA MA 'TSAL NAS RAB TU BYUNG BA BSNYEN PAR RDZOGS TE,
DGE SLONG GI DNGOS PO BSKYED PA GANG LAGS PA DE 'CHAGS SO, ,KUN
RDZOB LA 'JUG PA'I DGE BA'I RTZA BA GZHAN

GANG DAG BSAGS PA DANG, DGE BA'I RTZA BA GANG DAG GIS 'DUS BYAS
KYI BDE BAR GYUR TE, 'DUS MA BYAS LAS SHIN TU RING BAR GYUR PA
GANG LAGS PA DE DAG 'CHAGS SO ZHES

BRJOD PAR BYA'O, ,RIGS KYI BU, DE LTAR THOG MAR BYANG CHUB SEMS
DPAS BAG LA NYAL DANG BCAS PA DANG, MNGON PAR 'DU BYED PA DANG
BCAS PA DANG, MTSAN MA DANG BCAS PA DANG,

'BAD PA DANG BCAS PA DANG, SPROS PA DANG BCAS PA DANG, LEN PA
DANG BCAS PA DANG, GNAS PA DANG BCAS PA DANG, RTEN PA DANG BCAS
PA'I NYE BAR LEN PA'I CHOS THAMS CAD BSHAGS


@158B PAR BYA'O, ,'DI LA 'DI LTA BU'I BSDU BA DANG, SPROS PA
DANG, BCOS PA KUN TU MI 'BYUNG BA GANG YIN PA DE NI SDIG PA
BSHAGS PA YONGS SU DAG PA YIN TE, 'DI NI BSHAGS PA'I PHUNG PO'O,

RIGS KYI BU, GZHAN YANG, BYANG CHUB SEMS DPA' DES DE BZHIN DU
'DUG STE, TSIG 'DI SKAD CES, 'DAS PA DANG, MA BYON PA DANG, DA
LTAR BYUNG BA'I SANGS RGYAS BCOM LDAN 'DAS,

RNAMS KYIS DANG PO THUGS BSKYED PA NAS BZUNG STE, BLA NA MED PA
YANG DAG PAR RDZOGS PA'I BYANG CHUB TU MNGON PAR RDZOGS PAR SANGS
RGYAS PA'I BAR DANG LDAN PA RNAMS KYI BAR DE'I

DGE BA'I RTZA BA GANG CI'ANG RUNG, SANGS RGYAS KYIS BKA' STZAL
PA, RTZA BA MA MCHIS SHING RTEN MA MCHIS PA, GTONG BA MA MCHIS
PAS GTONG BA RNAM PAR DAG PA DANG, RANG BZHIN GYI

TSUL KHRIMS MI ZAD MI SKYE BA DANG, SEMS CAN MA MCHIS PA'I BZOD
PA DANG, DMIGS PA LAS DBEN PA'I BRTZON 'GRUS DANG, SEMS KYI NGO
BO NYID LA NGES PAR SEMS PA'I BSAM

GTAN DANG, TSU ROL DANG, PHA ROL GYI MTHAR LTA BA RNAM PAR SPANGS
PA'I SHES RAB RTEN CING 'BREL PAR 'BYUNG BA ZAB MO LA 'JUG PA
DANG, STONG PA NYID KYI RNAM PA'I BYAMS PA DANG,

RNAM PA'I RNAM PA MA MCHIS PA'I SNYING RJE DANG, CHOS LA KUN TU
MI 'BYUNG BA'I DGA' BA DANG, YAL BAR 'DOR BA MA LAGS PA'I BTANG
SNYOMS GANG LAGS PA DE DAG LA RJES SU YI


@159A *, ,RANG NGO, ,KHYIM GYI DNGOS PO THAMS CAD BZUNG BA MA
MCHIS SHING GANG YONGS SU MA BZUNG BA, RTZA BA MA MCHIS SHING
RTEN PA MA MCHIS PA'I DGE BA'I

RTZA BA MA DRAN PA DRAN PAR GYUR PA'I DRAN PA NYE BAR BZHAG PAR
RNAMS DANG, MA 'GAGS PA DANG, MA SKYES PA'I YANG DAG PAR SPONG BA
RNAMS DANG, LUS DANG, SEMS DANG, BRTZON

'GRUS DANG, 'DUN PA DANG LDAN PA'I RDZU 'PHRUL GYI RKANG PA RNAMS
DANG, DBANG PO LNGA MTSAN NYID MA MCHIS PA'I DBANG PO RNAMS DANG,
NAM MKHA' LTAR MI THUL BA'I STOBS

RNAMS DANG, DON DAM PA YANG DAG PAR RTOGS PA'I BYANG CHUB KYI YAN
LAG RNAMS DANG, MI GNYIS PA'I LAM DANG LDAN PA'I LAM DANG, ZHI
BA'I ZHI GNAS THOB PA DANG, RIG

PA DANG, RNAM PAR GROL BA DANG MTHUN PA'I LHAG MTHONG DANG, MNGON
PAR SHES PA'I YE SHES MNGON DU 'GRO BA DE DAG THAMS CAD LA RJES
SU YI RANG NGO, ,THOG MA'I MTHA' NAS

LUS KYI NGO BO NYID YONGS SU DAG PA DANG, BRJOD DU MA MCHIS PA'I
NGAG RNAM PAR DAG PA DANG, SANGS RGYAS LA RIM GRO BGYI BA BSNYEN
BKUR BGYIS PA MA MCHIS PA DANG, CHOS

LA RIM GRO BGYI BA CHOS THAMS CAD YONGS SU GZUNG BA MA MCHIS PA
DANG, DGE 'DUN LA RIM GRO BGYI BA TSOGS PA MA MCHIS SHING YON TAN
MA MCHIS PA DANG, SPYOD LAM


@159B THAMS CAD RNAM PAR MA BRTAGS PA'I SDOM PA SPYOD PA DANG,
'DAS PA DANG, MA BYON PA DANG, DA LTAR BYUNG BA'I SANGS RGYAS
BYANG CHUB SEMS DPAR GYUR PA DE DAG GI CHOS SPYOD PA,

YANG DAG PA'I SDOM PA, BDUD THAMS CAD KYIS MI SHIGS PA, 'JIG RTEN
THAMS CAD DANG MA 'DRES PA, NYAN THOS DANG, RANG SANGS RGYAS
THAMS CAD KYI SAR MA DES PA, BYANG

CHUB SEMS DPA'I LAM DANG MTHUN PA, DGE BA'I RTZA BA BZANG PO, LAS
DKAR PO MA LAGS PA 'GAG PAR 'GYUR BA GZHAN GANG CI MCHIS PA DANG,
DGE BA'I RTZA BA BZANG PO 'OD

GSAL BA'I LAS GANG GIS BYANG CHUB SEMS DPA' DE DAG GIS SANGS
RGYAS KYI YE SHES THOB PA DANG, 'THOB PA DANG, 'THOB PAR 'GYUR BA
DE DAG THAMS CAD LA BDAG RJES

SU YI RANG NGO, ,'DAS PA DANG, MA BYON PA DANG, DA LTAR BYUNG
BA'I SANGS RGYAS BCOM LDAN 'DAS BYANG CHUB BRNYES PA DE DAG GI
TSUL KHRIMS DANG, TING NGE 'DZIN DANG, SHES

RAB DANG, RNAM PAR GROL BA DANG, RNAM PAR GROL BA'I YE SHES
MTHONG BA ZAG PA MA MCHIS PA DANG, STOBS MI THUL BA RNAMS DANG,
MI 'JIGS PA PHYIR MI LDOG PA RNAMS

DANG; SANGS RGYAS KYI CHOS CHAGS PA MA MCHIS PA RNAMS DANG, KUN
TU MI 'BYUNG BA'I BYAMS PA CHEN PO DANG, SNYING RJE CHEN PO GZHAN
GYI DRING LA MI 'JOG PA DANG, SPYI GTZUG BLTAR


@160A *, ,MI MTHONG BA NAM MKHA' DANG MTSUNGS PA GANG LAGS PA
DANG, GNYIS SU MA MCHIS PA'I BSOD NAMS RNAM PAR SMIN PA'I MTSAN
NYID DANG, LUS

DANG; NGAG DANG, SEMS KYI RGYUD BCOS MA MA LAGS PA NAM MKHA' LTAR
YONGS SU DAG PA DANG, BRGYA BYIN PA DANG, TSANGS PA THAMS CAD
KYIS BSKUL BA'I CHOS KYI 'KHOR LO DANG,

BRJOD PA MA MCHIS PA DANG LDAN PA'I CHOS BSTAN PA DANG, SEMS CAN
THAMS CAD LA SHES PA SNANG BA RNAM PAR SHES PA LAS GZHAN MA LAGS
PA DE DAG THAMS CAD LA RJES SU

YI RANG NGO, ,SEMS CAN THAMS CAD LA PHAN GDAGS PA'I SLAD DU THABS
MKHAS PA'I GNAS LA GNAS PA DAG 'DAS PA DANG, MA BYON PA DANG, DA
LTAR BYUNG BA'I SANGS

RGYAS BCOM LDAN 'DAS BZHUGS PA'AM, YONGS SU MYA NGAN LAS 'DAS
PA'ANG RUNG STE, DAM PA'I CHOS NUB KYI BAR DU DE DAG LA MCHOD PA
BGYIS PA DANG, BGYID PA

DANG; BGYID PAR 'GYUR BA GANG LAGS PA DE DAG THAMS CAD LA RJES SU
YI RANG NGO, ,SANGS RGYAS BCOM LDAN 'DAS YONGS SU MYA NGAN LAS
'DAS PA DE DAG GI NYAN THOS

'DUS PA SEMS CAN THAMS CAD LAS YANG DAG PAR 'DAS PA RNAMS DANG,
DAD PAS RJES SU 'BRANG BA RNAMS DANG, CHOS KYI DBYINGS LA ZHUGS
PA RNAMS DANG, CHOS KYI


@160B RJES SU 'BRANG BA RNAMS DANG, LOG PA BRGYAD LAS YANG DAG
PAR 'DAS PA'I BRGYAD PA RNAMS DANG, CHAGS PA MED PA'I RIGS LA
GNAS PA'I RIGS KYIS PA RNAMS DANG, RGYUN DU

ZHUGS PA RGYUN LAS BZLOG STE ZHUGS PA RNAMS DANG, LAN GCIG PHYIR
'ONG BA GANG DU'ANG MI 'GRO BA RNAMS DANG, PHYIR MI 'ONG BA 'DI
NAS SHI 'PHOS NAS DER GNAS PAR 'GYUR BA

RNAMS DANG, DGRA BCOM PA GRANGS MA MCHIS SHING SKYE BA MA MCHIS
PAR RAB TU PHYE BA RNAMS DANG, RANG SANGS RGYAS RTEN CING 'BREL
BAR 'BYUNG BA ZAB MO KHONG DU CHUD PA RNAMS DANG,

BYANG CHUB SEMS DPA' YE SHES MNGON SUM DU RTOGS PA RNAMS DANG,
BYANG CHUB SEMS DPA' SEMS SA DANG MTSUNGS PA'I SEMS DANG PO
BSKYED PA RNAMS DANG, BYANG CHUB

SEMS DPA' SPYOD PA THAMS CAD LAS YANG DAG PAR 'DAS PA'I SPYOD PA
LA ZHUGS PA RNAMS DANG, BYANG CHUB SEMS DPA'I 'KHOR BA'I CHOS LAS
'DAS SHING SANGS RGYAS KYI CHOS

THOB PA PHYIR MI LDOG PA RNAMS DANG, BYANG CHUB SEMS DPA' SKYE BA
THAMS CAD LAS SHIN TU 'DAS PA RNAMS DANG, BYANG CHUB SEMS DPA'
SKYE BA GCIG GIS THOGS PA RNAMS

KYI DGE BA'I RTZA BA RTEN PA MA MCHIS PA GANG LAGS PA DE DAG
DANG, 'DUS BYAS LAS YONGS SU BRGAL BA DE DAG THAMS CAD LAS RJES
SU YI RANG NGO, ,'DAS PA DANG, MA 'ONGS PA


@161A *, ,DANG; DA LTAR BYUNG BA'I DUS KYI SEMS CAN RNAMS KYI
SBYIN PA'I BSOD NAMS BGYI BA'I DNGOS PO DANG, TSUL KHRIMS KYI
BSOD NAMS BGYI BA'I DNGOS PO DANG,

BSGOM PA DNGOS PO MA MCHIS PA'I DNGOS POR GYUR PA'I BSOD NAMS
BGYI BA'I DNGOS PO SANGS RGYAS KYI SPYAN GYIS MKHYEN PA GANG LAGS
PA DE DAG THAMS CAD LA RJES SU YI RANG NGO, ,RJES

SU YI RANG BA'I MCHOG DANG, MA CHAD PA DANG, MA LHAG PA DANG, NAM
MKHA' LTAR RNAM PAR DAG PA DANG, SHES RAB DANG, YE SHES KYIS
RTOGS PA DANG, GZHAN YANG NGES PA'I DON

GYI CHOS DANG LDAN PA DANG, BLA NA MA MCHIS PA DANG, NAM MKHA'
DANG MNYAM PA DANG, MYA NGAN LAS 'DAS PA DANG MNYAM PA DANG, MI
MNYAM PA DANG, MNYAM PA NYID KYI RJES SU YI

RANG BAS RJES SU YI RANG NGO, ,JI LTAR 'DAS PA DANG, MA BYON PA
DANG, DA LTAR BYUNG BA'I SANGS RGYAS BCOM LDAN 'DAS BYANG CHUB
SEMS DPAR GYUR PA, SHES RAB KYI PHA

ROL TU PHYIN PA THABS LA MKHAS PA ZUNG DU 'BREL BA, MCHAGS PAR
SPYAD PA, SHIN TU SPYOD PA SPYAD PA RAB TU MKHYEN PAS MKHYEN PA
DE DAG GIS SANGS RGYAS KYI YE SHES

MNGON SUM DU MDZAD NAS DGE BA'I RTZA BA DE DAG LA RJES SU YI RANG
BA DANG, RJES SU YI RANG BAR MDZAD PA DANG, RJES SU YI RANG BAR
'GYUR BA'I MNYAM PA NYID DE DANG, CHOS


@161B NYID DES RJES SU SLOB PA DE BZHIN DU BDAG KYANG RJES SU YI
RANG NGO, ,RJES SU YI RANG BA MCHOG DANG, MCHOD PA DANG, MA LHAG
PA DANG, NAM MKHA' LTAR RNAM PAR DAG PA DANG, SHES RAB

DANG; YE SHES KYIS RTOGS PA DANG, GZHAN YANG NGES PA'I DON GYI
CHOS DANG LDAN PA DANG, BLA NA MA MCHIS PA DANG, NAM MKHA' DANG
MNYAM PA'I RJES SU YI RANG BAS RJES SU YI

RANG NGO ZHES BRJOD PAR BYA'O, ,RIGS KYI BU, 'DI NI SANGS RGYAS
BCOM LDAN 'DAS KYIS BKA' STZAL PA'I RJES SU YI RANG BA'I PHUNG PO
KHA NA MA THO BA MED PA'O, ,RIGS KYI BU, GZHAN

YANG; BYANG CHUB SEMS DPA' DES DE BZHIN DU 'DUG STE, TSIG 'DI
SKAD CES, SANGS RGYAS BCOM LDAN 'DAS GANG DAG KHA CIG 'JIG RTEN
GYI KHAMS DPAG TU MA MCHIS SHING GRANGS

MA MCHIS PA RNAMS SU BLA NA MED PA YANG DAG PAR RDZOGS PA'I BYANG
CHUB MNGON PAR RDZOGS PAR SANGS RGYAS TE, CHOS THAMS CAD MA DMIGS
NAS BDUD BZHI'I LAM LAS YANG DAG PAR

'DAS PA, BRJOD DU MED PA'I CHOS SKYON MA MCHIS PA BRNYES PA, YI
GE DANG, BRJOD PA DANG, SKAD THAMS CAD DANG BRAL BA, CHOS JI LTA
BA BZHIN DU BRNYES PA, THABS MKHAS PAS CHOS

BZANG BA MDZAD PA'I SLAD DU JI TZAM DU BRTAGS PA, SEMS CAN YONGS
SU SMIN PAR MDZAD PA'I SLAD DU THUGS RJE CHEN PO CHUD MA GZAN PA,
BSKUL BA LA GZHES PA, CANG MI GSUNG BA LA


@162A *, ,DGYES PA, BYANG CHUB KYI SHING LA GZIGS PA, LHA DANG,
KLU DANG, GNOD SBYIN DANG, DRI ZA DANG, LHA MA YIN DANG, NAM
MKHA' LDING DANG, MI 'AM CI DANG, LTO

'PHYE CHEN PO THAMS CAD KYIS MNGON PAR BSTOD DE, DGYES SHING
BZHUGS PA'I SANGS RGYAS BCOM LDAN 'DAS DE DAG LA CHOS KYI 'KHOR
LO RAB TU BSKOR BAR BSKUL GYI, SANGS RGYAS

BCOM LDAN 'DAS RNAMS KYIS CHOS KYI 'KHOR LO RAB TU BSKOR DU GSOL,
'DI LTA STE, CHOS KYIS 'KHOR LO MI 'JUG PA'I CHOS KYI 'KHOR LO
DANG, MNGON PAR MI 'GRUB PA'I 'KHOR LO

DANG; TSU ROL DANG, PHA ROL YONGS SU GCOD PA'I 'KHOR LO DANG,
RTEN CING 'BREL BAR 'BYUNG BA ZAB MO'I 'KHOR LO DANG, BDUD PHYIR
RGOL BA CHOMS PA'I 'KHOR LO BSKOR DU GSOL,

BRJOD DU MA MCHIS PA'I RNGA BRDUNG DU GSOL, SGRA MA MCHIS PA'I
DUNG BUD DU GSOL, CHOS SHES PA'I RGYAL MTSAN DANG, TOG BSGRENG DU
GSOL, SHES RAB DANG, YE SHES DANG, RNAM

PAR GROL BA'I SGRON MA 'BAR BAR MDZAD DU GSOL, THUGS RJE CHEN
PO'I SPRIN BSDU BAR GSOL, CHOS CHEN PO'I CHU'I CHAR BA'I RGYUN
GYIS SEMS CAN RNAMS KYI DGE BA'I RTZA BA'I LO

TOG RNAM PAR SPEL DU GSOL, 'PHAGS PA'I YE SHES RAB DANG, YE SHES
KYI NOR GYIS SEMS CAN THAMS CAD TSIM PAR MDZAD DU GSOL ZHES BRJOD
PAR BYA'O, ,RIGS KYI BU, 'DI NI


@162B BYANG CHUB SEMS DPA' SEMS DPA' CHEN PO'I BSKUL BA'I PHUNG
PO KHA NA MA THO BA MED PA'O, ,RIGS KYI BU, GZHAN YANG, BYANG
CHUB SEMS DPA' DES DE BZHIN DU 'DUG STE, TSIG 'DI SKAD

CES; SANGS RGYAS BCOM LDAN 'DAS GANG DAG PHYOGS BCU'I 'JIG RTEN
GYI KHAMS RAB 'BYAMS DPAG TU MA MCHIS PA DAG NA SANGS RGYAS KYI
MDZAD PA DAG SHIN TU MDZAD PA, LEGS PAR BGYIS

PA'I CHOS KYI RGYUN MI GCOD PA, BYANG CHUB SEMS DPA' RNAMS SHIN
TU LUNG BSTAN PA, DGE 'DUN 'PHAGS PA RAB TU GNAS PA, GDUL BA'I
SEMS CAN DAG SHIN TU BTUL BA, MYA NGAN LAS

'DAS PA'I BDE BA TSOL BA, CHOS GZUNG BA 'DZIN PAR MDZAD PA'I SLAD
DU YONGS SU MI SKYO BA, YONGS SU MYA NGAN LAS 'DA' BAR BZHED PA'I
SANGS RGYAS BCOM LDAN 'DAS DE DAG LA

BDAG CHOS KYI DBYINGS GNAS PA'I TSUL GYIS JI LTAR DE DAG MI SKYE
BA, MA SKYES PA DE BZHIN DU MA 'GAGS, MI 'GAG ,'GAG PAR MI 'GYUR
BAR BZHUGS SU GSOL LO ZHES

BRJOD PAR BYA'O, ,RIGS KYI BU, 'DI NI BYANG CHUB SEMS DPA' RNAMS
KYI GSOL BA 'DEBS PA YOD PA MA YIN PA LEN PA MED PA KHA NA MA THO
BA MED PA'O, ,RIGS KYI BU, GZHAN YANG,

BYANG CHUB SEMS DPA' DES DE BZHIN DU 'DUG STE, TSIG 'DI SKAD CES,
MA MCHIS BZHIN DU BDAG GIS MGOS PHYAG BGYIS PA DANG, BSHAGS PA
DANG, RJES SU YI RANG BA DANG,


@163A *, ,BSKUL BA DANG, GSOL BA 'DEBS PA GANG LAGS PA DANG,
PHYAG 'TSAL BA DANG, 'CHAGS PA DANG, RJES SU YI RANG BA DANG,
BSKUL BA DANG, GSOL BA

'DEBS PA DE'ANG MA MCHIS PA, LEN PA MA MCHIS PA, 'DUS MA BGYIS
PA'O, ,DE LTAR PHYAG 'TSAL BA DANG, 'CHAGS PA DANG, RJES SU YI
RANG BA DANG, BSKUL BA DANG, GSOL BA

'DEBS PA GANG LAGS PA DE'ANG MA MCHIS PA, LEN PA MA MCHIS PA,
'DUS MA BGYIS PA STE, DE BZHIN DU BYANG CHUB KYANG LEN PA MA
MCHIS PA, 'DUS MA BGYIS PA STE, CHOS

NYID DE DANG, MA CHAD PA DANG, MA LHAG PA DANG, MA SMAD PA DANG,
MNYAM PA MA MCHIS PA DANG, MI MTHO BA DANG, MI DMA' BA'I YONGS SU
BSNGO BAS BLA NA MED PA YANG DAG

PAR RDZOGS PA'I BYANG CHUB LA CHOS PHRA RAB TZAM YANG MI DMIGS
PAR YONGS SU BSNGO'O ZHES BRJOD PAR BYA'O, ,MIG GZUGS RNAMS LA MI
'JUG STE, GZUGS KYANG MIG LA

MA YIN MOD KYI, 'ON KYANG DMIGS PA'I RGYU RKYEN GYIS RNAM PAR
SHES PA 'BYUNG STE, RNAM PAR SHES PA DE'ANG MIG LAS MA BYUNG,
GZUGS LAS KYANG MA YIN TE, BYUNG NAS KYANG

ZHIG CING MED DE MI GNAS SO, ,DE BZHIN DU RNA BA LA MA YIN, SGRA
LA MA YIN, SNA LA MA YIN, DRI LA MA YIN, LCE LA MA YIN, RO LA MA
YIN, LUS LA MA YIN, REG BYA LA


@163B MA YIN TE, YID CHOS RNAMS LA MI 'JUG ,CHOS RNAMS KYANG YID
LA MI 'JUG MOD KYI, 'ON KYANG DMIGS PA'I RGYU RKYEN GYIS RNAM PAR
SHES PA 'BYUNG STE, DE'ANG YID LAS KYANG MA BYUNG,

CHOS LAS KYANG MA YIN TE, DE NI BYUNG NAS ZHIG CING MED DE MI
GNAS SO, ,DE BZHIN DU DGE BA'I RTZA BA BYANG CHUB LA MI 'JUG
,BYANG CHUB KYANG DGE BA'I RTZA BA LA MI 'JUG MOD KYI, 'ON

KYANG BYANG CHUB KYI RGYU RKYEN GYIS DGE BA'I RTZA BA LA DMIGS
PA'I SEMS BSKYED PA RNAMS KYIS SKYE'O, ,DE'ANG MI GNAS PA STE,
SKYES NAS ZHIG CING MED DO, ,DE LA SEMS GANG GIS DGE

BA'I RTZA BA MNGON PAR 'DUS BYAS PA DANG, SEMS GANG GIS BYANG
CHUB TU YONGS SU BSNGOS PA'I SEMS BSKYED PA DE DAG PHAN TSUN DU
'BREL BAR MI BYED DO, ,'DI LTA STE, DPER NA,

ME NI GANG NAS KYANG MA 'ONGS TE, BYUNG NAS KYANG ZHIG CING MED
DO, ,DE BZHIN DU BYANG CHUB SEMS DPA' RNAMS KYI SHES RAB KYI
ME'ANG GANG NAS KYANG MA 'ONGS MOD KYI, 'ONGS NAS KYANG

DGE BA'I RTZA BA LA BRTEN NAS 'BAR TE BYUNG NAS ZHIG CING MED DO,
,YE SHES SNANG BA RAB TU THOB PA CHOS RNAM PAR 'BYED PA DE LTA BU
DAG LA BLO RNAM PAR MI SPYOD PA GANG YIN PA DE NI BYANG

CHUB SEMS DPA'I YONGS SU BSNGO BA'O, ,SKYON MED PAR 'JUG PA DANG,
LUNG BSTAN PA DANG, BZOD PA SNANG BA'I YE SHES THOB PA RNAMS PAR
'BYED PA RNAMS KYI BLO RNAMS PAR MI DPYOD


@164A *, ,PA GANG YIN PA DES SANGS RGYAS BCOM LDAN 'DAS MNGON SUM
DU BYAS TE YONGS SU BSNGO BAR BYA'O, ,JI LTAR DE BZHIN GSHEGS PA
DE DAG GIS SHES RAB

KYI PHA ROL TU PHYIN PA'I RGYU MTHUN PA'I THABS MKHAS PA'I YE
SHES KYIS BYANG CHUB SEMS DPA' RNAMS KYI YONGS SU BSNGO BA BSHAD
PA DE BZHIN DU THAMS CAD MKHAS PA'I YE SHES DES YONGS

SU BSNGO'O, ,RIGS KYI BU, 'DI NI BYANG CHUB SEMS DPA' RNAMS KYI
BSNGO BA KHA NA MA THO BA MED PA'O, ,'JAM DPAL GZHON NUR GYUR PAS
PHUNG PO GSUM PA'I BSNGO BA 'DI BSHAD

PA NA, BYANG CHUB SEMS DPA' LNGA BRGYA MI SKYE BA'I CHOS LA BZOD
PA THOB PAR GYUR TO, ,BYANG CHUB SEMS DPA' CHOS THAMS CAD LA DAM
'CHA' BAR GNAS PA'ANG MGU'O, ,LHA

DANG; MI DANG, LHA MA YIN DU BCAS PA'I 'JIG RTEN YANG 'JAM DPAL
GZHON NUR GYUR PAS BSHAD PA LA MNGON PAR BSTOD DO, ,'PHAGS PA
PHUNG PO GSUM PA ZHES BYA

PA THEG PA CHEN PO'I MDO RDZOGS SO,, ,,SKAD GSAR BCAD KYIS KYANG
BCOS NAS GTAN LA PHAB PA,, 
