@28B RGYA GAR SKAD DU,


@29A *, ,A'ARYA'A BA LO KI TE SHVA RA SYA N'A MA AAshtA SHA TA
KAm, ,BOD SKAD DU, 'PHAGS PA SPYAN RAS GZIGS DBANG PHYUG MTSAN
BRGYA RTZA BRGYAD PA, SANGS

RGYAS DANG, BYANG CHUB SEMS DPA' THAMS CAD LA PHYAG 'TSAL LO,
,'DI SKAD BDAG GIS THOS PA DUS GCIG NA, BCOM LDAN 'DAS 'PHAGS PA
SPYAN RAS

GZIGS DBANG PHYUG GI PHO BRANG RI PO tA LA'I RTZE MO NA ME TOG
DRI ZHIM PO SNA TSOGS KYIS BRGYAN PA, DZAMBU N'A DA'I GSER GYI
KHA DOG DANG 'DRA BA, RIN PO CHE SNA

TSOGS KUN TU 'BAR BA'I SA PHYOGS NA BZHUGS TE, LHA DANG, KLU
DANG, GNOD SBYIN DANG, DRI ZA DANG, LHA MA YIN DANG, NAM MKHA'
LDING DANG, MI'AM

CI DANG, LTO 'PHYE CHEN PO DANG, BRGYA BYIN DANG, TSANGS PA DANG,
'JIG RTEN SKYONG BA DANG, MI DANG, MI MA YIN PA BYE BA KHRAG
KHRIG BRGYA STONG DU MAS BCOM

LDAN 'DAS LA BSTI STANG DU BYAS, BLA MAR BYAS, RIM GROR BYAS,
MCHOD CING BKUR STIR BYAS TE YONGS SU BSKOR NAS MDUN DU BYAS PA
LA CHOS STON TE, THOG

MAR DGE BA, BAR DU DGE BA, THA MAR DGE BA, DON BZANG PO, TSIG
'BRU BZANG PO, MA 'DRES PA, YONGS SU BYANG BA, YONGS SU DAG PA,
YONGS SU RDZOGS PA,


@29B YONGS SU GSAL BA, TSANGS PAR SPYOD PA 'BA' ZHIG YANG DAG PAR
RAB TU STON TO, ,DE NAS TSANGS PA LA SOGS PAS BYANG CHUB SEMS
DPA' SEMS DPA' CHEN PO 'PHAGS

PA SPYAN RAS GZIGS DBANG PHYUG LA BSTOD PA, KYE BCOM LDAN 'DAS,
BYA BA BYAS SHING BYED LA MKHAS, ,KHUR BOR BDAG DON RJES SU
BRNYES, ,SRID PAR SBYOR BA YONGS

SU ZAD, ,YANG DAG BKA' LA RNAM GROL SEMS, SHES RAB SHIN TU RNAM
PAR GROL, ,KLU CHEN PO NA CING SHES PO, ,SEMS LA DBANG BA SGYUR
THAMS CAD KYI, ,MCHOG

TU PHA ROL PHYIN PA THOB, ,YE SHES TSOGS NI YONGS SU RDZOGS,
,SRID PA'I DGON PA RAB TU BRGAL, GZHAN LA PHAN PA MDZAD LA
BRTZON, ,THUGS RJE DANG NI 'BREL

BA'I THUGS, ,SKYE RGU KUN LA MCHOG TU BYAMS, ,BDE BAR BRTZON PA
BYAMS LAS BYUNG, ,MTHA' YAS SEMS CAN GROL LA MKHAS, ,BDE BAR
GSHEGS PA NYID LAS

SKYES; ;BDE BAR GSHEGS PA NYID KYI BKA', ,KHAMS GSUM KUN GYI
GNYEN GCIG PU, ,'DOD CHAGS ZHE SDANG GTI MUG MED, ,DRI MA GSUM NI
RAB TU SPANGS, ,

RIG PA GSUM GYI PHA ROL PHYIN, ,MNGON PAR SHES PA DRUG KYANG
BRNYES, ,N+YA GRO DHA NI LTA BUR ZLUM, ,SKYES BU CHEN PO'I MTSAN
RNAMS NI, ,SUM CU RTZA GNYIS DAG DANG


@30A *, ,LDAN; ;DPE BYAD BZANG PO BRGYAD CUS KYANG, ,SKU NI RNAM
PA KUN TU BRGYAN, ,SKU MDOG GSER GYI KHA DOG 'DRA, ,SKU TSAD CHE
LA DKAR SHAM PO, ,N'A GA GE SAR

GZHON NU LTAR, ,CUNG ZAD DMAR BA 'DRA BA'I MDOG ,DBU YI THOR
TSUGS DAG DANG LDAN, ,THOR TSUGS MANG POS NYE BAR G-YOGS, ,DBU LA
'OD DPAG MED PA BZHUGS, ,'OD

ZER DAG NI RNAM PAR 'PHRO, ,'OD 'PHRO 'DOM GANG RAB TU 'BAR,
,GSER GYI RI 'DRA GRAGS PAS KHYAB, ,GZI BRJID DAG KYANG RAB TU
CHE, ,SHAR GYI RI LA 'CHAR BA YI, ,NYI MA'I

GTZUG TOR DAG DANG LDAN, ,NOR BU RIN CHEN 'BAR BA YI, ,SE RAL
KHAS NI SKU PHYED BRGYAN, ,SA DAG LA NI RAB TU MKHAS, ,PHA ROL
PHYIN PA BCU RNAMS SPYOD, ,TSUL KHRIMS MA NYAMS RAL

PA MED; ;THONG GA SENG+GE MCHONG BA 'DRA, ,SKU NI 'JAM ZHING LDEM
BAG CAN, ,GZIGS SHING GSHEGS PA KHYU MCHOG 'DRA, G-YAS SU 'KHYIL
BA'I DUNG YANG 'DRA, ,DPRAL BA ZLA BA KHAM PA 'DRA,,

DPRAL BA'I DBYIBS KYI RGYA YANG CHE, ,SMIN MTSAMS BAR YANG YONG
MA CHAD, ,SPYAN NI NOR BU RIN CHEN 'BAR, ,SHANGS KYI DBYIBS NI
CUNG ZAD MTHO, ,TSEMS KYI SGROS KYIS RNAM PAR

GNON; ;LJAGS KYIS STONG GSUM KHEBS MDZAD CING, ,SNYAN GYI KHRUNG
YANG RAB TU ZAB, ,MGUR KYANG BUM PA'I MGRIN PA 'DRA, ,DPUNG PA
DAG KYANG RAB TU


@30B ZLUM; ;PHYAG SOR RNAMS KYI TSIGS KYANG RING, ,SOR MO 'JAM
ZHING CUNG ZAD DMAR, ,PHYAG SOR RNAMS KYI BAR 'BREL BA, ,PHYAG
DANG ZHABS KYI MTHIL RNAMS LA, ,'KHOR

LO DAG GIS RAB TU BRGYAN, ,STON KA'I PADMA 'DRA BAR MDZES, ,SKU
MDANGS 'JAM ZHING SHANGS KYANG RGYAS, ,GSUNG NI TSANGS PA'I
DBYANGS LTAR SNYAN, ,YID DU 'ONG ZHING

DGA' BAR 'GYUR, ,BLTA NA SDUG CING MDANGS DGA' BA, ,PADMA LAS
'KHRUNGS PADMA 'DRA, ,PADMA DAG LAS KUN TU SKYES, ,PADMA DAG GI
GDAN LA BZHUGS, ,PHYAG

NA PADMA BZANG PO BSNAMS, ,RIL BA SPYI BLUGS PHYAG NA BSNAMS,
,KHRI SNYAN SA LE'I PAGS PA MNABS, ,DBYUG PA DANG NI BGRANG
PHRENG 'DZIN, ,BKRA SHIS DAG GIS

GTZANG MAR GYUR, ,SNGA NAS GSUNGS SHING GSONG POR GSUNGS, ,BDUD
RTZI'I CHAR NI RAB TU 'BEBS, ,YID BZHIN NOR BU RIN CHEN 'DRA,
,SEMS CAN THAMS CAD

DGA' BAR MDZAD, ,BZANG PO SNANG BA'I LJON SHING LTAR, ,SEMS CAN
KUN GYI GSOS SU GYUR, ,SANGS RGYAS KYI NI SPRUL PA LAGS, ,BDE BAR
GSHEGS PA'I CHA

LUGS MNGA', ,BDE BAR GSHEGS PA'I RING BSREL 'DZIN, ,BA SPU NYAG
MA RE RE YANG, ,SEMS CAN RNAMS KYI GTZO BOR GYUR, ,BSOD NAMS
MDZAD CING DGE BA MDZAD, ,BSHOL BA MED,


@31A *, ,CING NGES PAR MDZAD, ,RAB TU DRAG PA'I BRTZON 'GRUS CAN,
,'KHOR BA DAG LAS RAB TU BRGAL, ,DAM CHOS RGYAL MTSAN MNGA' GSOL
BA, ,YID BZHIN 'KHOR LO DGE

BA SBYOR, ,DON YOD ZHAGS PA SDUG BSNGAL 'DREN, ,HA YA GRI BA BDUD
BZHI 'JOMS, ,GRO DHA MGRIN SNGON GDUG PA SEL, ,CHU SRIN 'DZIN
KHRI'I 'JIGS LAS SGROL, ,LHA MO SGROL MA RJES SU

'BRANG, ,KHRO GNYER CAN NI BKA' BZHIN BYED, ,RGYAL BA CAN NI TSUL
DANG LDAN, ,MTHU CHEN LDAN ZHING DRAN DANG LDAN, ,YON TAN LDAN
ZHING BYAMS DANG LDAN, ,SHES RAB LDAN

ZHING DPAL DANG LDAN, ,TSUL KHRIMS LDAN ZHING DON DANG LDAN, ,DON
RNAMS KUN NI RIG PA PO, ,THE TSOM THAMS CAD GCOD PA PO, ,CHOS
RNAMS THAMS CAD SMRA BA'O, ,'JIG

RTEN RNAMS KYI STON PA PO, ,ZHAL BZANG ZLA BA NYA BA 'DRA, ,SKU
SMAD RIN CHEN KUN GYIS BRGYAN, ,GSER GYI MCHOD SDONG 'DRA BAR
GNAS, ,'OD ZER NYI MA STONG BAS LHAG ,TSANGS

PA LA SOGS PHYAG BGYIS PA'I, ,'JIG RTEN MGON LA PHYAG 'TSAL LO,
,GANG LA LA ZHIG 'PHAGS PA SPYAN RAS GZIGS DBANG PHYUG LA MTSAN
BRGYA RTZA BRGYAD KYIS

GANG ZHIG BSTOD PA BYED PA DE MTSAMS MED PA LNGA BYAS PA'I LAS
KYI SGRIB PA YONGS SU BYANG BAR 'GYUR RO, ,DKYIL 'KHOR THAMS CAD
DU ZHUGS PAR 'GYUR RO, ,GSANG SNGAGS


@31B THAMS CAD KYANG 'GRUB PAR 'GYUR RO, ,BSKAL PA STONG GI BAR
DU YANG NGAN 'GROR MI SKYE'O, ,MNAR MED PAR MI 'GRO'O, ,SU ZHIG
NANG PAR LANGS NAS KLOG GAM, KLOG

TU 'JUG GAM, KHA TON DU 'DON NA, MI DE'I LUS LA MDZE DANG, SHU BA
DANG, GLO NA BA DANG, DBUGS MI BDE BA LA SOGS PA'I NAD THAMS CAD
LAS THAR BAR

'GYUR RO, ,SKYES SO COG TU SKYE BA DRAN PAR 'GYUR RO, ,LHA'I BU
DANG 'DRA BAR 'GYUR RO, ,'CHI BA'I DUS KYI TSE NA YANG 'JIG RTEN
GYI KHAMS BDE BA CAN DU SKYE BAR 'GYUR

RO; ;GAR SKYES KYANG 'PHAGS PA SPYAN RAS GZIGS DBANG PHYUG DANG
MI 'BRAL BAR 'GYUR RO, ,RTAG TU BZLAS BRJOD BYAS NA, YID GZHUNGS
PAR 'GYUR RO, ,SEMS

DPA' BAR 'GYUR RO, ,DBYANGS SNYAN PAR 'GYUR RO, ,SKAL BA BZANG
POR 'GYUR RO, ,GTZUG LAG THAMS CAD LA MKHAS PAR 'GYUR RO, ,TSIG
BTZUN PAR 'GYUR RO, ,BSTOD PA 'DIS BSTOD NA,

SANGS RGYAS BCOM LDAN 'DAS GANGG'A'I KLUNG DRUG CU RTZA GNYIS KYI
BYE MA SNYED DAG LA MCHOD PA BYAS PAR 'GYUR TE, RNAM PAR SMIN PA
YANG DE DANG 'DRA BAS NA BYE BRAG MED DO,,

RGYAL BA THAMS CAD KYI RING BSREL RIN PO CHE ZA MA TOG CES BYA BA
'PHAGS PA SPYAN RAS GZIGS DBANG PHYUG GI MTSAN BRGYA RTZA BRGYAD
PA RDZOGS SO,, ,,


