@299A RGYA GAR SKAD DU, AA MRi TA RA SA YA NA TA NA
DZHA YA,

PRA SHA STA PHRA MA NA SHRI KRA NA SHASTA YA NA MO, ,BOD SKAD DU,
TSANGS PA LA SOGS PA DRANG SRONG DANG, LHA DANG, KLU DANG, MI'I
BYANG CHUB SEMS DPA' RNAMS LA

PHYAG 'TSAL LO, ,DE NAS TSANGS PA'I GTZO BO MCHOG ,DUNG GI THOR
TSUGS KHONG SENG CAN, ,TSANGS PA KUN GROL CHEN PO DANG, ,DRANG
SRONG CHEN PO LJANG SNGON DANG,

TZA RA KA DANG NAB SO SKYES, ,THA SKAR BU DANG LHA SKABS DANG,
,RGYUN SHES PA DANG G-YON PHYOGS LHA, ,THANG LA GNAS DANG ME
BZHIN 'JUG ,DKA' GNYIS SPYOD DANG

KA LA YAN, ,SHING KHYER DANG NI LJANG SNGON PU, ,NYI MA ZLA BA
KLU RU BCAS, ,SHING GI LHA MO 'OD 'CHANG MA, ,SMAN GYI LHA MO NOR
GYI RGYUN, ,'DI KUN 'KHOR DANG BCAS

PA YIS; ;KUN BZANG LHA LA PHYAG 'TSAL NAS, ,SMAN GYI DBANG DANG
DAM TSIG MNOS, ,DRANG SRONG RNAMS LA RJES SU GNANG, ,DE NAS KUN
BZANG BDE GSHEGS

KYIS; ;SMAN GYI RGYAL PO BDUD RTZI MCHOG ,NGES PA'I LUNG 'DI BKA'
STZAL TO, ,DE NAS THUGS RJE'I CHO 'PHRUL GYIS, ,SA RNAMS RAB TU
G-YOS


@299B NAS NI; ;STONG GSUM 'JIG RTEN SA STENG DU, ,THAMS CAD SMAN
CHEN RA SA YAN, ,SKYE BA MED LAS THAMS CAD SKYES, ,DE LTAR SMIN
PAR BYED PA YANG, ,

THUGS RJE RGYA MTSO CHEN PO LAS, ,THUGS RJE SPRIN NI KHYAB PA
YIS, ,SPRIN CHEN GLOG GI PHRENG BA CAN, ,YUD TZAM SGRA DANG BCAS
PA YIS, ,SA STENG

KHENGS PAR CHAR PHAB NAS, ,DE NYID THUGS RJE SNYEMS PA'I MGON,
,CHU YI PHUNG PO BDUD RTZI YIS, ,MA LUS PAR NI NGOMS PAR BYAS,
,BDUD RTZI'I RGYA MTSO

THIGS CHEN GYIS, ,SA DANG SMAN RNAMS KUN GYI GSOS, ,RI RAB RTZE
MO RI SU LA DANG, ,SMAN LJONGS DANG NI NAGS TSAL DANG, ,LCANG LO
CAN GYI 'KHOR KUN DU,,

SMAN CHEN BDUD RTZI CHAR GYIS BRLAN, ,CHU DE THAMS CAD RO GCIG
STE, ,CHU YI BCUD LA SKYES PA NI, ,DPAG BSAM SHING DANG GEL BA'I
SHING, ,LJON SHING DANG NI TZU

TA'I SHING, ,SA STENG KHEBS PAR SKYES PA STE, ,BDUD RTZIR GYUR TE
THAMS CAD RGYAS, ,SDONG PO DANG NI SDONG CHEN DANG, ,RTZA BA
SDONG BU SHUN LPAGS DANG, ,SNYING PO YAL

GA LO MA DANG, ,'DAB MA ME TOG 'BRAS BUR BCAS, ,DE BZHIN 'BRU YI
RNAM GRANGS KUN, ,THAMS CAD BANGS SHING SMIN PAR MDZAD, ,'THUNGS
NA NGOMS TE RGYAS


@300A *, ,PAR GYUR, ,SO SO'I YUL DANG GNAS DAG DANG, ,MDOG DANG
RO DANG DRI DANG MTHU, ,GANG GIS SA BON DE NYID LAS, ,DE DAG RANG
RANG

'BYIN PAR BYED, ,DE BZHIN SROG CHAGS THAMS CAD KUN, ,RA SA YA
NA'I RDZAS LA SPYOD, ,'GRO BA DRUG GI GSOS SU 'GYUR, ,BDUD RTZI
SGO NI RNAM PAR PHYE, ,'JIG

RTEN MGON POS BKA' STZAL TO, ,DE NAS BYANG CHUB SEMS DPA' SEMS
DPA' CHEN PO 'JAM DPAL RNON POS BSDUS TE BKA' STZAL PA, LHA DANG,
KLU DANG, DRANG

SRONG DANG, MI'I BYANG CHUB SEMS DPA'I DGE BSNYEN CHEN PO DRI MA
MED PAR GRAGS PA LI TZA B'I LA SOGS PA LA BDUD RTZI RA SA YA NA
TA NAN DZHA YA 'DI DAG BSTAN NO, ,

DANG POR BSGRUB PA'I YUL DANG GNAS NI, AU HU SI TI PA TZA ZHES
BYA STE, ,BA TRI SA ZHES KYANG BYA BA RI'I RGYAL PO GSER MDOG CAN
GYI RTZE MO RTA RNA RI ZHES BYA BA DER RAS

YA NA ZHES BYA BA DRANG SRONG RNAMS KYIS BSGRUBS SO, ,DE YANG
THANG GCIG YUD KYIS 'GRUB, ,LA LA NYIN ZHAG GCIG GIS 'GRUB, ,LA
LA NYIN ZHAG BDUN GYIS

'GRUB, ,THA MA NYI SHU GCIG GIS 'GRUB, ,DE LA THE TSOM MED BAS
'GRUB, ,DE DAG KUN GYI MTSAN NYID NI, ,RTZA BA SDONG BU YAL GA
DANG, ,LO MA 'DAB MA ME


@300B TAG DANG, ,SHUN LPAGS 'BRAS BU SNYING POR BCAS, ,RO DANG
MTHU DANG MDOG DANG LAS, ,RTZA BA GCIG LA YAN LAG BRGYAD, ,YAN
LAG BRGYAD LA YON TAN STONG, ,'DI DAG

KUN GYI YON TAN YANG, ,BZHI BRGYA RTZA BZHI'I NAD SEL ZHING,
,BDUD BZHI NGES PAR 'JOMS PAR BYED, ,SMAN GYI RGYAL PO BDUD
RTZI'I MCHOG ,BCOM LDAN 'DAS KYIS

BKA' STZAL TO, ,DRANG SRONG CHEN PO 'DI KUN KYANG, ,MNGON SHES
LNGA DANG LDAN 'GYUR ZHING, ,RIG PA'I GNAS MCHOG BCO BRGYAD SHES,
,DE NAS SMAN NI BSGRUB PAR BYA, ,

STEGS BU KHRU GANG PA GCIG LA, ,MAndAL GTZANG MA'I DRIS BYUGS LA,
,DE YI DBUS SU SMAN GYI MCHOG ,BDUD RTZI CONG ZI RNAM GSUM DANG,
,SER SKYA BA LAS BYUNG BA

YI; ;'O MA BRE GANG BTZAGS NANG DU, ,AA SHO KANDA'I PHYE MA DANG,
,BSRES NAS BSKOL BA'I NANG DU GDAB, ,LCAGS LAS BYAS PA'I SNOD DU
BLUGS, ,STEGS BU'I DBUS

SU BZHAG NAS NI, ,BYIN GYIS BRLABS PA'I SNGAGS 'DI DAG ,STONG
NGAM BRGYA NI RTZA BRGYAD BZLAS, ,AOm BADZRA AA MRi TA, PA LA LI
KA ,BE LA LIG TZA NA DA LIG SV'AH'A, DNGOS

GRUB BLANG BA'I SNGAGS 'DI'O, ,AA MRi TA SIDDHI BYI TZURNA YA
,SV'AH'A, BU TZA LHA HA KA NA, BYIN GYIS BRLAB CING BZA' BA YANG,
,NYI MA'I GUNG LA BZA' BAR BYA, ,DON DAM


@301A *, ,THIG LE BDEN PA LAS, ,SNYING PO MED LAS SNYING PO
BLANG, ,RNAM SMIN 'BRAS BU RIG 'DZIN 'GRUB, ,NAD MED LO BRGYA
'TSO BAR BYED, ,DE

NAS DRANG SRONG NYI SHU GCIG ,GRUB PA'I RIG 'DZIN MCHOG TU GYUR,
,DE YI 'OG TU DRANG SRONG MCHOG ,BCO LNGA YIS NI BDUD RTZI SMAN,
,RA SA YA NA DAM PA 'DI, ,TSE YI

RIG 'DZIN 'DOD PA'I PHYIR, ,GZHON NU SRED CES BYA BA DANG, ,'DRON
SKYOB CES NI BYA BA DANG, ,RTZIBS KYI MU KHYUD LA SOGS PAS, ,CHU
BO GANG+G'A'I 'GRAM DU BSGRUBS,,

LHA RDZAS DAG PA AA RU RA, ,RIGS BDUN SA LA LHUNG BA NI, ,BRGYA
BYIN BDUD RTZI 'THUNG BA'I TSE, ,THIGS PA BDUN NI KHA NAS LHUNG,
,RLUNG GIS KHYER TE SA LAS SKYAS,,

BDUD RTZI'I GTZO BOR RAB TU GRAGS, ,RLUNG DANG MKHRIS PA BAD KAN
DANG, ,'DUS PA'I NAD DANG DUS KYI NAD, ,DUS MIN 'CHI LAS THAR BAR
BYED, ,RLUNG MKHRIS

BAD KAN 'DI KUN YANG, ,GCIG LA'ANG LNGA LNGA YOD PAR BSHAD, ,DE
KUN RAB TU BSAL BA'I PHYIR, ,PHUNG PO'I BDUD DANG NYON MONGS
BDUD, ,LHA BU'I BDUD DANG

'CHI BDAG BCOM, ,BDUD RTZI 'DI YIS SEL BAR BYED, ,SHAR LHO NUB
BYANG GANG YANG RUNG, ,BRAG PHUG STONG PA YOD PA LAS, ,BDUD RTZI
'DZAG PA'I KHU BA NI,,


@301B RIN CHEN SNA LNGA 'BYUNG BA 'O, ,MING NI SHI LA MDZA' DU
ZHES, ,RA SA YA NA BDUD RTZI'I MCHOG ,AA RU RA BRGYA RTZA BRGYAD
DAM, ,YANG NA NYI SHU RTZA GCIG GAM, ,SUL BU ZLUM

POR GYUR BTZOS TE, ,DE DAG RAB TU BTZOS PA DANG, ,LCAGS ZANGS
'KHAR BA'I SNOD NANG DU, ,BKANG STE STEGS BU GONG MA YI, ,DBUS SU
BDUD RTZI SMAN DE GZHAG ,BYIN

GYIS BRLAB PA SNGA MA BZHIN, ,'OD DANG DRI BRO BA'ANG MED, ,RTAGS
'DI RNAM GSUM GANG BYUNG YANG, ,LAG PA G-YON PA BKAN TE 'PHYAR,
,MTHE BONG SRIN LAG MTHIL DU

DGUG ,BLANGS TE BTUNG BA'I SNGAGS 'DI'O, ,AOm AA MRi TA SIDDHI
BYI TZURNA YA, ,LHA HA KA NA ZHES BRJOD DO, ,DE YI YON TAN BRJOD
MI LANG, ,RDO RJE BRAG DANG 'DRAR 'GYUR

TE; ;NAD MED RTAG TU DAR LA BAB, ,GRUB PA'I RIG 'DZIN DAM PAR
'GYUR, ,SRID PA CHAGS NAS SRUB SHING GIS, ,BSRUBS PA'I 'BRAS BU
RIN PO CHE, ,ME SHEL

CHU SHEL GNYIS BYUNG BA, ,DE YANG THABS DANG SHES RAB STE, ,NYIN
MTSAN GNYIS LA DBANG BYED PA'O, ,DE NYID ZUNG YANG 'KHOR DU BCAS,
,DE NAS BDUD RTZI ZAGS

PA NI; ;SA DMAN DAG TU MI SKYE STE, ,AA LA PE TAS SAR KAL BA,
,LHA DANG DRI ZA GNOD SBYIN DANG, ,RIN CHEN SNA TSOGS 'BYUNG
KHUNGS GNAS, ,LEGS LDAN GANGS


@302A *, ,RA GNYAN GYI SHOD, ,RI BRAG CHU KLUNG BGEGS GNAS SU,
,LHUNG NAS BABS TE SKYES PA NI, ,AOm LIK DANG BRIS RTZI KA ,NYI
MA GZI BRJID LDAN PA'I CHU, ,

AA LA BE TA SAR SRA KAL BA BRiKshA 'BRU, ,DE BZHIN ZLA BA GZI
LDAN CHU, ,DE YI SA BON LHUNG BA NI, ,GSER MDOG BDUD RTZI 'DRA
BAR GSAL, ,DMAR BA MER BLUGS PUS PUS

ZER; ;GZUGS BZANG MDZES PA PHUN SUM TSOGS, ,TSER MA RNO BA DBAL
DANG LDAN, ,BDUD RTZI SHING DANG 'BRAS BUR LDAN, ,DUG RNAMS 'JOMS
SHING SLAR YANG

ZLOG ,SNA TSOGS NAD RNAMS SEL BAR BYED, ,NYI MA'I 'OD DANG ZLA
BA'I MDOG ,RO YANG RNAM PA SNA TSOGS LDAN, ,RAKTA'I GTZO BOR 'DI
SBYOR CIG ,TSANGS PA TSE DANG

LDAN PAR 'GYUR, ,NYI MA ZLA BA'I DNGOS GRUB THOB, ,RA SA YA NA'I
GTZO BO YIN, ,DE NAS DRANG SRONG GZHON NU SRID, ,KHYAB 'JUG SPANG
GNYIS BYA BA YI, ,RVA YI GZHU

THOGS MI SRUN PA, ,LAG NA MTSON CHA SNA LNGA THOGS, ,DE YIS SRID
PA CHAGS PA'I BCUD, ,BDUD RTZI RNAM LNGA BSKUS PA LAS, ,KHA NAS
THIGS GNYIS SA LA LHUNG,,

DE NAS BDUD RTZI DAM PA'I MCHOG ,RA SA YA NA PHYI MA'I RGYUD, ,BU
MO BZANG MO GCIG TU GYUR, ,CHU KLUNG GANG+G'A'I BYE MA LA, ,YOD
DE SKYE BA BSTAN PA NI, ,NYE'U SHING NGAM


@302B NYE'U ZHES BYA'O, ,GANTA KU LE PAR PA TA, ,GANDA PRI YA KU
MAH'A GO NA SIG HAM KHA, TSER MA YAR LTA MAR LTA BA'O, ,DE LA LHA
BRAN TSOGS KUN GYIS, ,BSKOR ZHING MCHOD PA BYED

PA YIN; ;STON ZLA THA CHUNG DPYID ZLA 'BRING, ,NYA YI TSE NA
BTZAL BAR BYA'O, ,BTZAL BA'I THABS NI 'DI LTAR RO, ,BYIS PA LO
DRUG LO BDUN PA, ,KHRUS BYAS DAR LDAN GOS

BSKON NAS, ,SHAR PHYOGS NGOS SU KHA BLTAS TE, ,LHA PHYAG LAN GSUM
BYAS NAS NI, ,DE DAG RTZA NAS DBYUNG BA'I SNGAGS, ,TADYA TH'A,
SHO HOD GA TE DA RE SV'AH'A, PHYAG 'TSAL

BDUD RTZI MCHOG KHYOD LA, ,PHYAG 'TSAL BDUD RTZI LAS BYUNG BA,
,STOBS DANG GZI BRJID 'PHEL MDZAD MA, ,RANG BYUNG STON PA'I BKA'
BZHIN DU, ,LHA MO KHYOD NI DBANG GYUR CIG,

KHU BA RA SA YA NI MCHOG ,DNGOS GRUB MCHOG TU NYE BA KHYOD, ,TSE
DANG STOBS NI BDAG STZOL CIG ,YE SHES THAMS CAD GSAL BAR MDZOD,
,SHUN LPAGS DANG NI RGYUD PA

GSAL; ;THO TO BSNYIL TE SLAR LA SBA'O, ,SNYING PO BRDUNGS LA KHU
BA YANG, ,RAS NI GSAR PA'I NANG DU BTZIR, ,BDAG NYID LUS KYANG
KHRUS BYAS TE, ,DAR LDAN GOS BZANG

GYON NAS NI, ,SMAN DU SGRUB PA'I 'DZAB LA 'JUG ,BSNYEN DANG 'DZAB
SGOM BYAS NAS NI, ,STONG NGAM 'BUM MAM CI NUS BZLA, ,BZA' BA'AM
YANG NA 'THUNG BA'I TSE, ,


@303A *, ,NYUG CHU BA YI 'O MA BTUNG, ,YANG NA PHYE MA MCHOG TU
BGAM, ,BZA' ZHING BTUNG BA'I SNGAGS 'DI'O, ,NA MA DZA RA AA GA
DZA TU SV'AH'A, ZHAG GAM ZA MA RE RE YANG,,

SRANG RE'I CHA NAS BSKYED DE BZA', ,ZOS PA'I YON TAN 'DI RNAMS
SO, ,LUS NGAG YID GSUM DBANG PO GSAL, ,BDUD RTZI 'DI DAG SU
'THUNG BA, ,JI LTAR LHA RNAMS 'CHI MED

LTAR; ;KLU RNAMS LA NI SMAN BZHIN NO, ,SHING RNAMS LA NI CHU
BZHIN NO, ,ME TOG LA NI ZLA BA BZHIN, ,LO NI LNGA BRGYA LON BAR
DU, ,BCU DRUG MDOG NI

GZHON NU 'DRA, ,NAD MED RTAG TU DAR LA BAB, ,STOBS KYANG GLANG PO
CHE DANG 'DRA, ,MNGON SHES LNGA DANG LDAN PAR 'GYUR, ,'O MA DAG
DANG BTUNG BA 'AM, ,

MAR KHU'AM SBRANG RTZI DAG DANG BTUNG, ,ZHAG GCIG ZAS NA YON TAN
BCU, ,ZHAG BDUN ZOS NA YON TAN BRGYA, ,NYI SHU RTZA GCIG ZOS NA
NI, ,BRGYA RTZA BRGYAD

'DIS THOB PAR 'GYUR, ,BUD MED STONG LA KHYAB PAR SBYOR, ,SA BON
MI ZAD 'BRAS BU YANG, ,BU PHOR 'PHEL ZHING DPA' DANG LDAN, ,MI
RNAMS KYIS NI

MI SOD DO, ,ZLA GCIG ZOS NA YON TAN NI, ,NGO YANG ZLA BA NYA BA
BZHIN, ,GNOD SBYIN SRIN POS MI SOD DO, ,LHA RNAMS KUN DANG MNYAM
PAR 'GYUR, ,ZAG PA ZAD NAS NAM


@303B MKHAR 'PHUR, ,RDO RJE 'GROS KYIS NAM MKHAR 'GRO, ,RIG 'DZIN
GO 'PHANG 'DIR THOB BO, ,'DRES PA GANG ZAG MI YI ZAS, ,ZOS NA
DNGOS GRUB MI THOB NGES, ,ZHES LUNG DU BKA' STZAL TO,,

DE NAS DANG SRENG TRAG SHA NA, ,RGYAL PO BSHES GNYEN CAN ZHES
BYA, ,LHA DANG DRANG SRONG THAMS CAD LA, ,MCHOD SBYIN RGYA CHEN
BYAS PA LAS, ,MA H'A DE BA LHA CHEN PO, ,KUN GYI MJUG

TU SPYAN DRANGS PAS, ,LHA CHEN DRAG PO DE KHROS TE, ,LHA CHEN DE
YI DPRAL BA LAS, ,MIG GCIG LHAG PAR BYUNG BA STE, ,LHA DANG DRANG
SRONG THAMS CAD LA, ,RLUNG MKHRIS BAD KAN SNA

TSOGS DANG, ,DE BZHIN MI LA RIMS NAD DANG, ,RLUNG LHA'I LAG PAR
BSKUR NAS GTOR, ,LHA DANG DRANG SRONG MANG POS KYANG, ,MA SHES
MTSOR MYOS PAR GYUR, ,PHYE MA'I RGYAL PO 'DAB

MA 'DI; ;SA STENG KHYAB PAR SKYES PA LA, ,DRANG SRONG RNAMS KYANG
MCHOD PA BYED, ,LUG MIG ME TOG CHEN PO 'DI, ,RA SA YA NA'I RGYAL
MO STE, ,BA YI 'O MA DAG NGANG BSKOL, ,RDUBS

GCIG 'THUNGS PAS BA SPU LANGS, ,RDUBS GNYIS 'THUNG BA'I YON TAN
NI, ,RIMS NAD THAMS CAD BYANG BAR BYED, ,RDUBS GSUM 'THUNGS PA'I
YON TAN NI, ,MIG RTZA DMAR

ZHING MDOG KYANG GZHON, ,PHYE MA GRIM MAR BSKAMS PA DANG, ,MA TO
LA YI KHU BAR SBYAR, ,BLUD NA DGRA RNAMS MYOS PAR 'GYUR, ,LHA YIS
BSRUNGS KYANG 'CHI BAR 'GYUR, ,BYIN GYIS


@304A *, ,BRLAB PA'I SNGAGS 'DI'O, ,STONG NGAM BRGYA NI RTZA
BRGYAD BZLA, ,AOm SO'U GRI B'A HA NA HA NA H'Um, MA RA YA MA RA
YA, TZE TA YA TZE TA YA SU GRI PA PHAt, BDUD RTZI RA SA YA NA'I
GTZO, ,SHU

DAG DANG NI RU RTA DANG, ,PHYE MAR BYAS TE SU BLUD PA, ,RGYAL PO
BUD MED DBANG DU 'GYUR, ,GRI HA 'GRO LO KI DANG SBYAR, ,DGRA LA
BLUD NA RNA BA 'ON, ,LUG MIG GRIB MAR BSKAMS PA DANG, ,SU

TA'I 'O MAR SBYAR BA NI, ,DGRA LA BLUD NA 'CHI BAR 'GYUR, ,LHA
CHEN DRAG POS BSKYED PA NI, ,'JAM DPAL GZHON NUS MKHYEN PA LAS,
,LHA DANG DRANG SRONG GZHAN MI SHES, ,DE SKAD CES BCOM

LDAN 'DAS 'JAM DPAL GZHON NUS MI MJED KYI BDAG PO LHA TSANGS PA
DANG, DRANG SRONG DANG, KLU'I RGYAL PO 'JOG PO DANG, BSKAL PA
BZANG PO'I MI'I BYANG CHUB SEMS DPA' LI TZA B'I LA SOGS

PA RNAMS LA BKA' STZAL TO, ,DE YANG TSE PHYI MA'AM DUS PHYI MAR
MI SDOD PAR BSKAL PA BZANG PO'I 'BRAS BU MNGON DU THOB PA YANG
'BRAS BU TSE 'DI NYID LA SMON TO, ,DE NAS RTZI YI LHA MO MCHOG ,

MING NI GRUB PA'I BLO GROS MA, ,BU MO MU LA ZHES BYA BA, ,DE YI
SA BON LHUNG BA NI, ,'DZAM GLING SHING GI NAGS LA SKYES, ,RAKTA
ZHES NI 'DIR GRAGS PA, ,RA SA YA NA'I GTZO MO STE, ,RTZA BA RAKTA
MU LA

KHA; ;RTZA BA ME TOG 'BRAS BU RNAMS, ,MTHUN BAR ZAD PAR DMAR BA
STE, ,'BRAS BU SRAN MA MA SHA TZAM, ,GYEN DU ZUG PA DE BRKO BA,
,STON ZLA RA BA'I NYAL BRKO'O, ,SRID PA'I NA DANG NAGS LAS
SKYES,,


@304B KHRAG GI NYUNGS MA ZHES NI GRAGS, ,RLON PA'I KHU BA BTZIR
BA DANG, ,PADMA'I RAKTA CHA MNYAM BSRES, ,DE DAG SGRUB PA'I
SNGAGS 'DI'O, ,AOm NA MO RA GA RAKTA MU LA PHU NE SV'AH'A, 'GRO
BA DBANG BYED DAM PA

YIN; ;RTZI YI LHA MOS BKA' STZAL TO, ,MING GIS MED DU MI RUNG
NGO, ,RGYAL BU DON GRUB BYA BA STE, ,MYA NGAN 'DAS PA'I SKU GDUNG
NI, ,SHA RI RAM ZHES GRAGS PA YIN, ,DE YI SA BON 'PHEL BA NI,
,'DZAM

GLING SA STENG KHYAB PAR SKYES, ,MA H'A NI LE ZHES BYA BA, ,MING
NI THA SKAR RDO RJE YIN, ,ME TOG THA SKAR BZHIN DU STE, ,SNYE MA
ZUR GSUM TIL GANG 'DRA, ,RDO RJE BRAG KYANG 'JOMS PAR NUS, ,SHA
RI RAM DANG

RUS PA YI, ,SBYAR BA'I PHRAD KYI DAM PAR RUNG, ,MING GIS MED DU
MI RUNG NGO, ,DE YI YON TAN THAMS CAD KYANG, ,RUS PA SRA MKHREGS
RDO RJER 'GYUR, ,PHYAG NA RDO RJE'I MTHU YANG MNYAM, ,RA SA YA

NA'I MCHOG TU GSUNGS, ,DE NAS LHA YI DBANG PO MCHOG ,BRGYA BYIN
BU YI LAG PA RU, ,GNOD SBYIN RGYAL POS MDA' BRGYAB PA, ,DE YI DUM
BU LAG SOR YANG, ,SA STENG KHYAD PAR SKYES PA NI, ,SI BI

RTZE LAG DBANG PO LAG ,SDONG BU YAL GA 'DZER BA MED, ,ME TOG ZUR
GSUM MDA' SGRO 'DRA, ,RTZA BA LAG SOR LNGA PA STE, ,DBYAR ZLA THA
CHUNG NYA LA BRKO, ,SGRUB POS LAG MTHIL G-YON DU GZHAG ,

RA SA YAN THAMS CAD KYI, ,DNGOS GRUB BLANG BA'I PHYAG RGYA YIN,
,DE TSE MED DU MI RUNG NGO, ,MANG DU 'PHEL 'GYUR BSGRUB RDZAS
YIN, ,LUS LA 'BYUNG BA'I DRI CHEN DANG, ,BSGRAL BA'I [?] RI CHEN
YUNGS


@305A *, ,KAR GSUM, ,CHA MNYAM 'THUNGS NA DUG RNAMS THUB, ,'TSO
BYED DUG NI SEL BA'I PHYIR, ,BDUD RTZI ZHES NI DE LA BYA'O, ,MING
GIS MED DU MI RUNG NGO, ,'CHI BDAG BDUD KYANG

DES BCOM MO, ,PURNA ZHES BYA'I RNA BA YANG, ,SRIN PO PURNA'I RNA
BA STE, ,BSGRAL BA'I RNA BA DAG DANG SBYAR, ,RNA BA'I MNGON SHES
THOB PAR BYED, ,MING GIS MED DU MI RUNG NGO, ,BHA HU LUG MIG ME

TOG DANG, ,MKHA' LDING BYA YI MIG DANG SBYAR, ,A'A LA BI GA SHANG
SHANG DE'U, ,RMA BYA NGANG PA KO KI LA, ,'DI RNAMS BSGRAL BA'I
MIG DANG SBYAR, ,MIG GIS MNGON SHES DES THOB STE, ,STOBS

LDAN GYI NI MIG YIN NO, ,MING GIS MED DU MI RUNG NGO, ,TZI TRA KA
DANG SNYING ZHO SHA ,THAMS CAD GNOD SBYIN SNYING GI BRLA, ,BSGRAL
BA'I TZITTA DAG DANG SBYAR, ,MNGON SHES LNGA YI DNGOS

GRUB THOB, ,MING GIS MED DU MI RUNG NGO, ,BUD MED GONG BSHAD 'DRA
BA YI, ,KLAD PA GO RO TZA NA 'BYUNG, ,DE NI BAN GLANG RIGS CAN
YIN, ,BSGRAL BA'I KLAD PA THAMS CAD DANG, ,THANG

PHAL HVA YI RTZA BAR SBYAR, ,MDANGS KYI DNGOS GRUB DES THOB
'GYUR, ,HA LCE KI YA KHA 'BAR MA'I, ,LCE YIN PAS NA LCE DANG
SBYAR, ,DBANG NGO LCAGS KYI DNGOS GRUB DANG, ,SPYAN RAS GZIGS

KYI DNGOS GRUB THOB, ,MING GIS MED DU MI RUNG NGO, ,SRID PA'I
BDAG PO TSANGS PA'I GTZO, ,MING NI MGO BTZUN PHYA ZHES BYA'O,
,NAL GYI BU NI DZI HVA ZHES, ,SKAD MA PHYUNG GI LCE ZHES BYA'O, ,


@305B SKAD PHYUNG BA NI TSANGS PA STE, ,SKAD MA PHYUNG GI GRUB
PAR GCAD, ,DE DANG SBYAR BA'I 'PHRAD DU NI, ,ME TOG RMA LO KRIL
KRIL STE, ,MING NI BA YA SA YA 'O, ,RTZA BA MAH'A GO NA SIG ,ME
TOG GSER GYI MDUN ZHU

CAN; ;SHAR PHYOGS SU NI KHA LTA BA, ,'DI'I KUN HA KI YA STE, ,CHA
MNYAM BTAGS TE PHYE MAR BYA, ,ZLA BA GZA' YIS ZIN PA'I TSE, ,YI
DAM LHA LA MCHOD BYA ZHING, ,PHYE MA RGYA CHANG NANG DU GDAB,
,THANG GCIG YUD

KYIS 'GRUB PA STE, ,RTA MGRIN DBANG GI DNGOS GRUB THOB, ,BSGRAL
BA'I LCE NI THAMS CAD DANG, ,SBYAR BA 'PHRAD KYI DAM PAR RUNG,
,MING GIS MED DU MI RUNG NGO, ,SNA DANG SNA MA'I 'BRAS BUR SBYAR,
,TSANGS

PA'I GSUNG DBYANGS SGROGS NUS 'GYUR, ,BSGRAL BA'I SNA NI THAMS
CAD SBYAR, ,MING GIS MED DU MI RUNG NGO, ,DUNG DANG 'BRUG RUS
GDUNG DANG NI, ,BSGRAL BA'I RUS PA THAMS CAD SBYAR, ,LUS KYI RDO
RJE MNGON

SHES THOB, ,MING GIS MED DU MI RUNG NGO, ,RGYA MTSO DBU PA 'DUS
PA'I CHU, ,SNA TSOGS CHU DANG GANGS KYI CHU, ,LAN TSVA SNA TSOGS
DRI CHU RNAMS, ,BSGRAL BA'I CHU NI THAMS CAD SBYAR, ,RDO RJE CHU
YI BDUD RTZI STE, ,RTAG TU 'GRO

BA'I DON BYED NUS, ,MING GIS MED DU MI RUNG NGO, ,DGONGS PA'I DON
SEMS CAN MTHA' DAG LA SNANG BA DANG, ,NUS MTHU'I YON TAN GYIS
SEMS CAN KUN LA PHAN 'DOGS PAR NUS SO, ,'GRO BA YONGS KYI GSOS

MDZAD PAR DGONGS NAS BCOM LDAN 'DAS DPAL KUN TU BZANG POS YE SHES
KYI THUGS NAS DGONGS NAS MGUR GYI BUM PAR BRIS TE LJAGS KYI DBANG
PO LA BKRAM STE ZHAL 'DZUM PA MDZAD NAS MKHYEN RAB KYI


@306A *, ,DBANG PO 'JAM DPAL RNON PO DANG, RDO RJE CHOS LA BKA'
STZAL TO, ,'JAM DPAL GYIS DKYIL 'KHOR GYI SRAS MCHOG NYE BA DANG,
TSANGS PA DANG, DRANG SRONG DANG, LHA DANG, KLU DANG, MI'I BYANG
CHUB

SEMS DPA' BA MA LA GHI RTI RNAMS LA BKA' STZAL TO, ,BDUD RTZI
CHEN PO MCHOG GI LUNG GI SDE LAS, SMAN RAS YAN SGRUB PA'I LUNG
'BUM SDE LAS BTUS PA BAM PO CHEN PO GNYIS PA'O,, ,,
