@101B RGYA GAR SKAD DU, A'A t'A N'A

t'I YA SU TRAm N'A MA MA H'A S'U TRAm, BOD SKAD DU, MDO CHEN PO
KUN TU RGYU BA DANG, KUN TU RGYU BA MA YIN PA DANG MTHUN PA'I MDO
ZHES BYA BA, DKON MCHOG GSUM LA PHYAG

'TSAL LO, ,'DI SKAD BDAG GIS THOS PA DUS GCIG NA, BCOM LDAN 'DAS
MNYAN YOD NA RGYAL BU RGYAL BYED KYI TSAL MGON MED ZAS SBYIN GYI
KUN DGA' RA

BA BZHUGS SO, ,DE NAS RGYAL PO CHEN PO RNAM THOS KYI BU KHA DOG
'PHAGS PA, G-YOG 'KHOR GNOD SBYIN DU MA DANG, G-YOG 'KHOR GNOD
SBYIN BRGYA PHRAG DU MA DANG,


@102A *, ,G-YOG 'KHOR GNOD SBYIN STONG PHRAG DU MA DANG, G-YOG
'KHOR GNOD SBYIN 'BUM PHRAG DU MA DANG LDAN PA NAM SROS PA DANG
BCOM

LDAN 'DAS GA LA BDER SONG STE PHYIN NAS BCOM LDAN 'DAS KYI ZHABS
LA MGO BOS PHYAG 'TSAL TE PHYOGS GCIG TU 'DUG GO, ,DE'I TSE RGYAL
PO CHEN PO RNAM THOS KYI

BU'I KHA DOG GI MTHUS RGYAL BU RGYAL BYED KYI TSAL THAMS CAD
SNANG BA CHEN POS GSAL BAR GYUR TO, ,RGYAL PO CHEN PO RNAM THOS
KYI BU PHYOGS GCIG TU 'DUG NAS

DE'I TSE TSIGS SU BCAD PA 'DI DAG GSOL TO, ,RKANG GNYIS DAM PA
RDZOGS SANGS RGYAS, ,BLO LDAN KHYOD KYIS GANG MKHYEN PA, ,LHA
RNAMS KYIS NI DE MA 'TSAL, ,DPA'

CHEN KHYOD LA PHYAG 'TSAL LO, ,SANGS RGYAS GANG DAG 'DAS PA DANG,
,DA LTAR BYUNG DANG MA BYON PA, ,THAMS CAD LA NI BDAG PHYAG
'TSAL, ,KHYOD LA'ANG BDAG NI

SKYABS SU MCHI, ,BTZUN PA, BCOM LDAN 'DAS KYI NYAN THOS KYI DGE
SLONG DANG, DGE SLONG MA DANG, DGE BSNYEN DANG, DGE BSNYEN MA
GANG DAG GNAS MAL DGON

PA DAG DANG, NAGS 'DAB DAG DANG, BAS MTHA' DAG NA GNAS PA DAG
KYANG MCHIS LA, DE NA GNOD SBYIN DANG, MI MA LAGS PA GDUG PA
GNYUG MAR GNAS PA


@102B GANG DAG BCOM LDAN 'DAS KYI GSUNG RAB LA MNGON PAR DAD PA
DAG DANG, MNGON PAR MA DAD PA DAG KYANG MCHIS TE, ,GNOD SBYIN
DANG, MI MA LAGS PA GDUG PA GNYUG MAR GNAS PA GANG

DAG BCOM LDAN 'DAS KYI GSUNG RAB LA MNGON PAR DAD PA DE DAG NI,
SHIN TU NYUNG LA, GNOD SBYIN DANG, MI MA LAGS PA GDUG PA GNYUG
MAR GNAS PA GANG DAG BCOM LDAN 'DAS

KYI GSUNG RAB LA MNGON PAR MA DAD PA DE DAG NI, CHES MANG LAGS
TE, BTZUN PA BCOM LDAN 'DAS KYI NYAN THOS KYI DGE SLONG RNAMS
DANG, DGE SLONG MA RNAMS DANG, DGE BSNYEN

RNAMS DANG, DGE BSNYEN MA RNAMS 'DI LTAR BDAG NYID SRUNG BA DANG,
BSKYAB PA DANG, BDE BA LA REG PAR GNAS PAR BGYI BA DANG, GNOD
SBYIN DANG, MI MA LAGS PA GDUG PA GNYUG MAR GNAS

PA MNGON PAR MA DAD PA DAG MNGON PAR DAD PAR BGYI BA DANG, MNGON
PAR DAD PA RNAMS KYANG SLAR ZHING 'PHEL BAR BGYI BA'I SLAD DU KUN
TU RGYU BA DANG, KUN TU RGYU BA MA LAGS PA DANG MTHUN PA'I MDO

RIG SNGAGS DANG, SRUNG BA DANG, SUG PA RKANG BA LA PHYAG 'TSAL
BAR 'GYUR BA 'DI NYID RGYA CHER 'DZIN CING KUN CHUB PAR BGYID NA
LEGS SO LEGS SO ZHES GSOL BA DANG, BCOM LDAN

'DAS KYIS RGYAL PO CHEN PO RNAM THOS KYI BU LA CANG MI GSUNG BAR
GNANG BAR MDZAD DO, ,DE NAS RGYAL PO CHEN PO RNAM THOS KYI BUS
BCOM LDAN 'DAS KYIS CANG MI GSUNG BAS GNANG


@103A *, ,BAR RIG NAS BCOM LDAN 'DAS KYI ZHABS LA MGO BOS PHYAG
'TSAL TE DE'I TSE BCOM LDAN 'DAS KYI SPYAN SNGAR KUN TU RGYU BA
DANG, KU

TU RGYU BA MA YIN PA DANG MTHUN PA'I MDO RIG SNGAGS DANG, SRUNG
BA DANG, SUG PA RKANG PA LA PHYAG 'TSAL BAR 'GYUR BA 'DI NYID
RGYA CHEN GSOL TO, ,SKYE BO GANG

DAG GTONG PHOD CING, PHRA MA MCHIS SER SNA BRAL, ,GANG DAG SANGS
RGYAS SKYABS MCHIS PA, ,MI DE RNAMS KYIS RNYED PA LEGS, ,GANG GI
CHAR LA BRTEN NAS

NI; ;DE NA NYI MOR BRJOD PA YI, ,NYI MA CHEN PO DKYIL 'KHOR CAN,
,NYI GDUGS GANG NAS 'CHAR 'GYUR BA'I, ,PHYOGS DE MNGON PAR SKYONG
BGYID PA, ,RGYAL

CHEN GEGS DANG LDAN PA NI, ,DRI ZA'I BDAG PO RGYAL PO STE, ,MING
NI YUL 'KHOR SRUNG ZHES BGYI, ,DE NI NYE DU LHAN CIG TU, ,GLU
DANG GAR GYIS RTAG TU RTZE, ,DRI ZA

RNAMS KYIS YONGS BSKOR CING, ,DRI ZA RNAMS KYIS MDUN GYIS BLTAS,
,DE LA BU NI MANG MCHIS TE, ,BRGYAD CU DANG NI BCU DANG GCIG ,DE
DAG MING MTHUN GRAGS

PA NI, ,DBANG PO ZHES BGYI STOBS PO CHE, ,LHA DANG LHA MIN G-YUL
'GYED PA, ,KUN TU GZHAN GYIS MI THUB LAGS, ,DE DAG RNAMS KYIS
RDZOGS SANGS RGYAS, ,SANGS


@103B RGYAS NYI MA GNYEN MTHONG NAS, ,SKYES BU CANG SHES KHYOD LA
'DUD, ,SKYES MCHOG KHYOD LA PHYAG 'TSAL ZHES, ,MI YIS PHYAG BGYIS
KHYOD LA NI, ,RGYANG RING GNAS

SHING PHYAG 'TSAL LAGS, ,BDAG LA DGE BAS GZIGS SU GSOL, ,KHYOD LA
MI MIN PHYAG 'TSAL BA, ,DE SKAD YANG DANG YANG DU THOS, ,DE SLAD
BDAG NI 'DI

SKAD CES, ,'DREN PA RGYAL LA PHYAG 'TSOL CIG ,GOO TAM RGYAL LA
PHYAG 'TSAL CIG ,SANGS RGYAS RIG DANG ZHABS LDAN PA, ,MYA NGAN
'DAS LA PHYAG 'TSOL MCHI,,

DE LTAR SHAR GYI PHYOGS DE NI, ,BZANG PA LAGS ZHES SKYE BO MCHI,
,PHYOGS DE MNGON PAR SKYONG BGYID PA, ,RGYAL CHEN GRAGS DANG
LDANG PA LAGS, ,GANG NA YI DVAGS

ZHES BGYI BA, ,RGYAB KYI SHA 'TSAL PHRA MA CAN, ,SROG GCOD BGYID
PA MA RUNGS PA, ,'JUNGS SHING MI SNYAN SMRA BGYID PA'I, ,PHYOGS
DE MNGON PAR SKYONG BGYID PA, ,RGYAL

CHEN GRAGS DANG LDAN PA NI, ,GRUL BUM BDAG PO RGYAL PO STE, ,MING
NI 'PHAGS SKYES PO ZHES BGYI, ,DE NI NYE DU LHAN CIG TU, ,GLU
DANG GAR GYIS RTAG TU RTZE, ,GRUL BUM

RNAMS KYIS YONGS BSKOR CING, ,GRUL BUM RNAMS KYIS MDUN GYIS
BLTAS, ,DE LA BU NI MANG MCHIS TE, ,BRGYAD CU DANG NI BCU DANG
GCIG ,DE DAG MING MTHUN GRAGS PA


@104A *, ,NI; ;DBANG PO ZHES BGYI STOBS PO CHE, ,LHA DANG LHA MIN
G-YUL 'GYED PA, ,KUN TU GZHAN GYIS MI THUB LAGS, ,DE DAG RNAMS
KYIS

RDZOGS SANGS RGYAS, ,SANGS RGYAS NYI MA'I GNYEN MTHONG NAS,
,SKYES BU CANG SHES KHYOD LA 'DUD, ,SKYED MCHOG KHYOD LA PHYAG
'TSAL ZHES, ,MI YIS PHYAG BGYIS

KHYOD LA NI, ,RGYANG RING GNAS SHING PHYAG 'TSAL LAGS, ,BDAG LA
DGE BAS GZIGS SU GSOL, ,KHYOD LA MI MIN PHYAG 'TSAL BA, ,DE SKAD
YANG DANG

YANG DU THOS, ,DE SLAD BDAG NI 'DI SKAD CES, ,'DREN PA RGYAL LA
PHYAG 'TSOL CIG ,GOO TAM RGYAL LA PHYAG 'TSOL CIG ,SANGS RGYAS
RIG DANG ZHABS

LDAN PA; ;MYA NGAN 'DAS LA PHYAG 'TSAL MCHI, ,DE LTAR LHO YI
PHYOGS DE NI, ,BZANG BA LAGS ZHES SKYE BO MCHI, ,PHYOGS DE MNGON
PAR SKYONG BGYID PA, ,

RGYAL CHEN GRAGS DANG LDAN PA LAGS, ,GANG ZHIG NUB PA KHO NA LAS,
,DES NA MTSAN MOR BRJOD PA YI, ,NYI MA CHEN PO DKYIL 'KHOR CAN,
,NYI GDUGS

GANG DU NUB 'GYUR BA, ,DE NA MTSO CHEN ZAB MO NI, ,SHIN TU 'DA'
BAR DKA' BA STE, ,DE NI CHU SNGON RGYA MTSO ZHES, ,SKYE BOS RTOGS
PA MCHIS PA YI, ,PHYOGS DE


@104B MNGON PAR SKYONG BGYID PA, ,RGYAL CHEN GRAGS DANG LDAN PA
NI, ,KLU YI BDAG PO RGYAL PO STE, ,MING NI MIG MI BZANG ZHES
BGYI, ,DE NI NYE DU LHAN CIG TU, ,KLU DANG GAR

GYIS RTAG TU RTZE, ,KLU RNAMS KYIS NI YONGS BSKOR CING, ,KLU
RNAMS KYIS NI MDUN GYIS BLTAS, ,DE LA BU NI MANG MCHIS TE,
,BRGYAD CU DANG NI BCU DANG GCIG ,DE

DAG MING MTHUN GRAGS PA NI, ,DBANG PO ZHES BGYI STOBS PO CHE,
,LHA DANG LHA MIN G-YUL 'GYED PA, ,KUN TU GZHAN GYIS MI THUB
LAGS, ,DE DAG RNAMS KYIS

RDZOGS SANGS RGYAS, ,SANGS RGYAS NYI MA'I GNYEN MTHONG NAS,
,SKYES BU CANG SHES KHYOD LA 'DUD, ,SKYES MCHOG KHYOD LA PHYAG
'TSAL ZHES, ,MI YIS PHYAG BGYIS

KHYOD LA NI, ,RGYANG RING GNAS SHING PHYAG 'TSAL LAGS, ,BDAG LA
DGE BAS GZIGS SU GSOL, ,KHYOD LA MI MIN PHYAG 'TSAL BA, ,DE SKAD
YANG DANG YANG

DU THOS; ;DE SKAD BDAG NI 'DI SKAD CES, ,'DREN PA RGYAL LA PHYAG
'TSOL CIG ,GOO TAM RGYAL LA PHYAG 'TSOL CIG ,SANGS RGYAS RIG DANG
ZHABS LDAN PA, ,MYA NGAN

'DAS LA PHYAG 'TSOL MCHI, ,DE LTAR NUB KYI PHYOGS DE NI, ,BZANG
BA LAGS ZHES SKYE BO MCHI, ,PHYOGS DE MNGON PAR SKYONG BGYID PA,
,RGYAL CHEN GRAGS DANG LDAN PA


@105A *, ,LAGS; ;GANG NA BYANG GI SGRA MI SNYAN, ,DGA' ZHING LHUN
CHEN BLTA MDZES DANG, ,GANG NA MI RNAMS TSE LO NI, ,BRGYA PHRAG
BCU PA SKYE 'GYUR ZHIG,,

DE DAG MI RMO MI 'DEBS LA, ,GSHOL YANG 'CHA' BAR MI BGYID CING,
,TSE RING MDOG DANG LDAN PA DANG, ,NGES PAR YONGS SU SPYOD BGYID
CING, ,ZAS SU S'A LU KHA

DOG DANG, ,DRI DANG RO DANG LDAN PA DANG, ,DRI BDA' ME TOG TSOGS
'DRA ZHING, ,LHA YI BDUD RTZI 'DRA BA 'TSAL, ,NA LI KE RA BSKOL
BGYIS NAS, ,TSOD MAR DE 'TSAL

SRAN TSOD MIN, ,GANG NA ME LCE'I RTZE 'DRA BA'I, ,SMAN DAG
'KHRUNGS PAR 'GYUR BA YIN, ,PHYOGS DE MNGON PAR SKYONG BGYID PA,
,RGYAL CHEN GRAGS DANG LDAN PA NI, ,GNOD

SBYIN BDAG PO RGYAL PO STE, ,MING NI LUS NGAN BO ZHES BGYI, ,DE
NI NYE DU LHAN CIG TU, ,GLU DANG GAR GYIS RTAG TU RTZE, ,GNOD
SBYIN RNAMS KYIS YONGS BSKOR CING, ,

GNOD SBYIN RNAMS KYIS MDUN GYIS BLTAS, ,DE LA BU NI MANG MCHIS
TE, ,BRGYAD CU DANG NI BCU DANG GCIG ,DE DAG MING MTHUN GRAGS PA
NI, ,DBANG PO ZHES BGYI

STOBS PO CHE, ,LHA DANG LHA MIN G-YUL 'GYED PA, ,KUN TU GZHAN
GYIS MI THUB LAGS, ,DE DAG RNAMS KYIS RDZOGS SANGS RGYAS, ,SANGS
RGYAS NYI MA'I GNYEN MTHONG


@105B NAS; ;SKYES BU CANG SHES KHYOD LA 'DUD, ,SKYES MCHOG KHYOD
LA PHYAG 'TSAL ZHES, ,MI YIS PHYAG BGYIS KHYOD LA NI, ,RGYANG
RING GNAS SHING PHYAG 'TSAL LAGS, ,

BDAG LA DGE BAS GZIGS SU GSOL, ,KHYOD LA MING MTHUN PHYAG 'TSAL
BA, ,DE SKAD YANG DANG YANG DU THOS, ,DE SLAD BDAG NI 'DI SKAD
CES, ,'DREN PA RGYAL LA PHYAG

'TSOL CIG ,GOO TAM KHYOD LA PHYAG 'TSOL CIG ,SANGS RGYAS RIG DANG
ZHABS LDAN PA, ,MYA NGAN 'DAS LA PHYAG 'TSOL MCHI, ,DE LTAR BYANG
GI PHYOGS DE NI, ,

BZANG BA LAGS ZHES SKYE BO MCHI, ,PHYOGS DE MNGON PAR SKYONG
BGYID PA, ,RGYAL CHEN GRAGS DANG LDAN PA LAGS, ,SHAR PHYOGS NA NI
YUL 'KHOR SRUNG, ,LHO PHYOGS

NA NI 'PHAGS SKYES PO, ,NUB PHYOGS NA NI MIG MI BZANG, ,BYANG
PHYOGS NA NI LUS NGAN PO, ,RGYAL PO CHEN PO SDE BZHI DAG ,'JIG
RTEN SKYONG BA GRAGS DANG LDAN, ,RDZU

'PHRUL CHEN PO STOBS PO CHE, ,PHYOGS BZHI DAG NI SKYONG BAR
BGYID, ,RGYAL PO DAG GI MNGAG GZHUG PA, ,GNOD SBYIN 'DOD RGUR
MCHI BA RNAMS, ,DE DAG GLANG PO CHE

'TSAL ZHING, ,PHYOGS PHYOGS DAG TU RNAM PAR RGYU, ,DE DAG NI,
CHIBS RTA DANG, RNGA MO DANG, KHYU MCHOG DANG, MA HE DANG, RA
DANG, LUG DANG, SBRUL DANG, BYA DANG,


@106A *, ,SKYES PA DANG, BUD MED DANG, GZHON NU DANG, GZHON NU MA
LA 'TSAL ZHING PHYOGS PHYOGS DAG TU YANG MCHI LAGS SO, ,GLANG PO
CHE GCIG

GIS SHING RTA DRANGS SHING PHYOGS PHYOGS DAG TU YANG MCHI LAGS
SO, ,CHIBS RTA DANG, RNGA MO DANG, KHYU MCHOG DANG, MA HE DANG,
RA DANG, LUG DANG, SPRUL DANG,

BYA DANG, SKYES PA DANG, BUD MED DANG, GZHON NU DANG, GZHON NU MA
GCIG GIS SHING RTA DRANGS SHING PHYOGS PHYOGS DAG TU YANG MCHI
LAGS SO, ,RDZU 'PHRUL CHEN

PO STOBS PO CHE'I, ,GNOD SBYIN 'DOD RGUR MCHI BA RNAMS, ,BZHON PA
DE DAG 'TSAL NAS NI, ,PHYOGS BZHI DAG NI SKYONG BAR BGYID, ,RGYAL
PO DAG GI GRONG KHYER

DAG ,SNA TSOGS MKHA' LA RGYU BA MCHIS, ,'DI LTA STE, KUN TU RGYU
BA DANG, KUN TU RGYU BA MA LAGS PA DANG, SA LA KUN TU RGYU BA MA
LAGS PA DANG, GAR BCAS

SA STENG KUN TU RGYU BA DANG, SBUBS CAN DANG, GRONG KHYER SBUBS
CAN ZHES BGYI BA DAG LAGS SO, ,BYANG PHYOGS NA MTSO KA BI PANGKA
ZHES BGYI BA YANG MCHIS LAGS

SO; ;NUB PHYOGS NA GRONG KHYER GSAR PA GSER LDAN DANG, GOS CAN
DANG, GOS MCHOG CAN DANG, PADMA CAN DANG, PADMA BZANG PO CAN
DANG, SA GZHI CAN ZHES BGYI


@106B BDAG KYANG MCHIS SO, ,CHAB RGYUN MANG PO'I GNAS GYUR PA,
,'DZIN PA ZHES BGYI'O MTSO MCHIS TE, ,CHAB RGYUN THA DAD DE LAS
'BYUNG, ,DE LAS DGUNG CHAR 'BAB PAR 'GYUR

BTZUN PA, ,GRONG KHYER AU SHI RI'I SBUBS KYI PHA ROL NA, LUS GNAS
DANG NI GNAS YANGS DANG, ,DE BAS GNAS YANGS RGYUN LUGS CAN,
,RGYUN LUGS MANG DANG DE BAS

MANG, ,BAR SNANG MKHA' LA BYA LTAR GDA', ,BTZUN PA, GRONG KHYER
SBUBS CAN GYI PHA ROL BYANG GI PHYOGS CHA NA 'DUN SA BYA GAR CAN
ZHES BGYI BDE MCHIS TE, DER NI, GNOD

SBYIN RNAMS 'DU ZHING GNAS LAGS SO, ,RKANG MI SDUG LA MCHU
'PHYANG DANG, ,'JIGS RUNG LTO SPU CAN DAG MCHIS, ,DE NA LJON
SHING 'BRAS BU RTAG ,RMA BYA KHRUNG KHRUNG SGRA

SNYAN CING, ,KHU BYUG SGRA SKAD CHEN PO DANG, ,SHANG SHUG TE'U
DAG SGRA 'BYIN CING, ,RMA BYA RNAMS KYI SGRA DAG DANG, ,KOO
KUMBHA DANG CHUN LAG DANG, ,BYA RNAMS SNA TSOGS SKAD 'BYIN

CING, ,ME TOG SBRANG RTZI'I RO LA DGA', ,LUS NGAN PA DE GLU GAR
GYIS, ,PADMA CAN DANG LHAN CIG RTZE, ,BTZUN PA, GRONG KHYER LCANG
LO CAN GYI PHA ROL NA RGYAL PO DPA' BO ZHES BGYI

BA YUL 'KHOR MU KHYUD NA MCHIS LAGS SO, ,BDAG GANG NA MCHIS PA'I
MDUN SA DE NI, KHYU MCHOG CAN ZHES BGYI STE, BDAG GI MING NI,
RNAM THOS KYI BU ZHES BGYI LAGS


@107A *, ,SO; ;DE LA GSANG SNGAGS KYI TSIG NI, 'DI DAG LAGS SO,
,TA PYA TH'A, AI LI MI LI, AI LI MI LI, KI tI M'U LE, HI LI KI tI
M'U LE, HU

DU ME; HU DUR DU ME, GOO RI, GANDHA RI, GO DO HA NI, AO KE MO KE
SV'AH'A, BTZUN PA, BCOM LDAN 'DAS KYI SPYAN SNGAR BDAG GIS DRI ZA
RNAMS DANG, DRI ZA CHEN PO

RNAMS DANG, DRI ZA'I SDE DPON RNAMS DANG, DMAG DPON RNAMS KYI
MING BRJOD PAR BGYI LAGS SO, ,'DI LTA STE, 'DOD MYOS DGA' BAS
MYOS PA DANG, GLU YIS

MYOS PA SPUN DANG NI, ,PHRENG BAS MYOS DANG SPRANG RTZIS MYOS,
,ME TOG MYOS PA SPHUN RNAMS DANG, ,RTAG TU MYOS DANG DPAL GYIS
MYOS, ,NOR GYIS MYOS DANG DGA' BYED

DANG; ;AUTPAL PADMA ZLA BA DANG, ,RNGA 'DZIN DANG NI KHU BYUG
SGRA, TUMBU RU DANG GTZUG LNGA DANG, ,GSER SPYOD BU MO GSER CAN
DANG, ,PA BA SANGS DANG PHUR BU DAG

'BROG GNAS JI SNYED RGYAL PO LAGS, ,DE DAG NI, BDAG GI SPUN LAGS
TE, DE DAG LA BDAG DRI ZA 'DI NI, BDAG LA 'TSE'O, ,DRI ZA 'DI NI,
BDAG MI GTONG

NGO; ;ZHES MCHI ZHING, DE DAG LA GO BAR BGYID LAGS SO, ,BDAG LA
'TSE BA'I DRI ZA DANG, ,BDAG MI GTONG BA'I DRI ZA YIS, ,LEGS PAR
SMRAS PA 'DI THOS NAS, ,


@107B AARDZA KA YI DOG PA BZHIN, ,DE MGO TSAL PA BDUN DU 'GAS,
,DE LA GSANG SNGAGS KYI TSIG NI, 'DI DAG LAGS SO, ,TADYA TH'A,
KUNTU LE, KUNTU LE, KUNTU LE, KUNTU

LE; AA HI AE HI, S'A DHA MA TI KE ,S'A DHA BHAndI NI KE, TIshthA
DUshthA BA TO SI SV'AH'A, BTZUN PA, BCOM LDAN 'DAS KYI NYAN THOS
DGE SLONG NGAM, DGE SLONG MA'AM, DGE

BSNYEN MA GANG LA LA KUN TU RGYU BA DANG, KUN TU RGYU BA MA LAGS
PA DANG MTHUN PA'I MDO RIG SNGAGS DANG, SRUNG BA DANG, SRUG PA
RKANG PA LA PHYAG 'TSAL BAR 'GYUR

BA 'DI NYID RGYA CHER LUNG MNOS SHING 'DON PAR BGYID PA DE LA GAL
TE DRI ZA'AM, DRI ZA MO'AM, DRI ZA RGAN PO'AM, DRI ZA RGAN MO'AM,
DRI ZA'I BU PHO'AM, DRI ZA'I

BU MO'AM, DRI ZA'I 'KHOR PHO'AM, DRI ZA'I 'KHOR MO 'AM, DRI ZA'I
MNGAG GZHUG PA'AM, DRI ZA'I MNGAG GZHUG MA 'TSE BAR BGYID PA,
GLAGS LTA ZHING GLAGS

TSOL BA LA LA ZHIG NYE BAR MCHI ZHING NYE BAR 'GRENG NGAM, NYE
BAR MCHIS PAR GYUR NA, GLAGS MI RNYED CING GNAS MI RNYED LA, DRI
ZA RNAMS KYI DRI ZA 'DU BA'I NANG DU

MCHIR MI CHUD CING RGYAL PO'I PHO BRANG LCANG LO CAN DU YANG GNAS
MI 'THOB STE, DE'I MGO AARDZA KA'I DOG PA BZHIN DU TSAL PA BDUN
DU 'GAS LAGS SO, ,BTZUN


@108A *, ,PA; BCOM LDAN 'DAS KYI NYAN THOS DGE SLONG NGAM, DGE
SLONG MA'AM, DGE BSNYEN NAM, DGE BSNYEN MA GANG LA LA KUN TU RGYU
BA

DANG; KUN TU RGYU BA MA LAGS PA DANG MTHUN PA'I MDO RIG SNGAGS
DANG, SRUNG BA DANG, SUG PA RKANG PA LA PHYAG 'TSAL BAR 'GYUR BA
'DI NYID RGYA CHER LUNG MNOS

SHING 'DON PAR BGYID PA DE LA GAL TE SHA ZA'AM, SHA ZA MO'AM, SHA
ZA RGAN PO'AM, SHA ZA RGAN MO'AM, SHA ZA'I BU PHO'AM, SHA ZA'I BU
MO'AM, SHA

ZA'I 'KHOR PHO'AM, SHA ZA'I 'KHOR MO'AM, SHA ZA'I MNGAG GZHUG
PA'AM, SHA ZA'I MNGAG GZHUG MA 'TSE BAR BGYID PA, GLAGS LTA ZHING
GLAGS TSOL

BA LA LA ZHIG NYE BAR MCHI ZHING NYE BAR 'GRENG NGAM, NYE BAR
MCHIS PAR GYUR NA, GLAGS MI RNYED CING GNAS MI RNYED LA SHA ZA
RNAMS KYI SHA ZA 'DU BA'I NANG DU MCHIR

MI CHUD CING, RGYAL PO'I PHO BRANG LCANG LO CAN DU YANG GNAS MI
'THOB STE, DE'I MGO AARDZA KA'I DOG PA BZHIN DU TSAL PA BDUN DU
'GAS LAGS SO, ,DE LA GSANG

SNGAGS KYI TSIG NI, 'DI DAG LAGS, ,TADYA TH'A, HU ME HU ME, HU ME
LI, HU MI L'A BA T'I YE SV'AH'A, BTZUN PA, BCOM LDAN 'DAS KYI
SPYAN SNGAR BDAG GIS


@108B GRUL BUM RNAMS DANG, GRUL BUM CHEN MO RNAMS DANG, GRUL BUM
GYI SDE DPON RNAMS DANG, DMAG DPON GYI MING BRJOD PAR BGYI LAGS
SO, ,'DI LTA STE, BYIN DANG NYE

BYIN KRI MI SHA ,RTZIBS LOGS CHE DANG GSUS PO CHE, ,LAG BCU DANG
NI SA LA RGYU, ,G-YON PHYOGS NAG PO DMAR PO DANG, ,SPRIN MDOG
DANG NI DRI MED DANG, ,RNA BA RING DANG 'BRUG

SGRA SGROG ,RAL PA CAN DANG STOBS BCU DANG, ,SRID SGRUB DANG NI
'DOD RGUR MCHI, ,'JOG PO DANG NI BYA BA SBED, ,LA BA BZANG LDAN
GSUM PO DANG, ,TSON KUN DANG NI MIG

BKRA BO; ;'GRO GNAS JI SNYED MCHIS PA LAGS, ,DE DAG NI, BDAG GI
SPUN LAGS TE, DE DAG LA BDAG GRUL BUM 'DI NI, BDAG LA 'TSE'O,
,GRUL BUM 'DI

NI; BDAG MI GTONG NGO, ,ZHES MCHI ZHING, DE DAG LA GO BAR BGYID
LAGS SO, ,BDAG LA 'TSE BA'I GRUL BUM DANG, ,BDAG MI GTONG BA'I
GRUL BUM GYIS, ,LEGS

BAR SMRAS PA 'DI THOS NA, ,AA RDZA KA YI DOG PA BZHIN, ,DE YI MGO
TSAL BDUN DU 'GAS, ,DE LA GSANG SNGAGS KYI TSIG NI, 'DI DAG LAGS
SO, ,TAPYA TH'A, SI RE BI SI

RE; SI RI BI SI RE, SI RI BI SI RE, SI RI BI SI RE, KRIshnA TSA
GA LE, KA R'A dI, BIm GA LE SV'AH'A, BTZUN PA, BCOM LDAN 'DAS KYI
NYAN THOS DGE SLONG NGAM, DGE SLONG


@109A *, ,MA'AM; DGE BSNYEN NAM, DGE BSNYEN MA GANG LA LA KUN TU
RGYU BA DANG, KUN TU RGYU BA MA LAGS PA DANG MTHUN PA'I MDO RIG
SNGAGS

DANG, SRUNG BA DANG, SUG PA RKANG PA LA PHYAG 'TSAL BAR 'GYUR BA
'DI NYID RGYA CHER LUNG MNOS SHING 'DON BAR BGYID PA DE LA GAL TE
GRUL BUM MAM, GRUL

BUM MO'AM, GRUL BUM RGAN PO'AM, GRUL BUM RGAN MO'AM, GRUL BUM GYI
BU PHO'AM, GRUL BUM GYI BU MO'AM, GRUL BUM GYI 'KHOR PHO'AM, GRUL

BUM GYI 'KHOR MO'AM, GRUL BUM GYI MNGAG GZHUG PA DANG, GRUL BUM
GYI MNGAG GZHUG MA 'TSE BAR BYED PA, GLAGS LTA ZHING GLAGS TSOL
BA LA LA ZHIG NYE

BAR MCHI ZHING, NYE BAR 'GRANG NGAM, NYE BAR MCHIS PAR GYUR NA,
GLAGS MI RNYED CING GNAS MI RNYED LA GRUL BUM RNAMS KYI GRUL BUM
'DU BA'I NANG DU MCHIR

MI CHUD CING, RGYAL PO'I PHO BRANG LCANG LO CAN DU YANG GNAS MI
'THOB STE, DE'I MGO AARDZA KA'I DOG PA BZHIN TSAL PA BDUN DU 'GAS
LAGS SO, ,BTZUN PA

BCOM LDAN 'DAS KYI NYAN THOS KYI DGE SLONG NGAM, DGE SLONG MA'AM,
DGE BSNYEN NAM, DGE BSNYEN MA GANG LA LA KUN TU RGYU BA DANG, KUN
TU RGYU BA MA LAGS PA


@109B DANG MTHUN PA'I MDO RIG SNGAGS DANG, SRUNG BA DANG, SUG PA
RKANG PA LA PHYAG 'TSAL BAR 'GYUR BA 'DI NYID RGYA CHER LUNG MNOS
SHING 'DON PAR BGYID PA DE LA GAL

TE YI DVAGS SAM, YI DVAGS MO'AM, YI DVAGS RGAN PHO'AM, YI DVAGS
RGAN MO'AM, YI DVAGS BU PHO'AM, YI DVAGS KYI BU MO'AM, YI DVAGS
KYI 'KHOR

PHO'AM, YI DVAGS KYI 'KHOR MO'AM, YI DVAGS KYI MNGAG GZHUG PA'AM,
YI DVAGS KYI MNGAG GZHUG MA 'TSE BAR BGYID PA GLAGS LTA ZHING
GLAGS TSOL BA LA

LA ZHIG NYE BAR MCHI ZHING, NYE BAR 'GRENG NGAM NYE BAR MCHIS PAR
GYUR NA, GLAGS MI RNYED CING GNAS MI RNYED LA YI DVAGS RNAMS KYI
YI DVAGS 'DU BA'I NANG DU

MCHIR MI CHUD CING, RGYAL PO'I PHO BRANG LCANG LO CAN DU YANG
GNAS MI 'THOB STE, DE'I MGO AA RDZA KA'I DOG PA BZHIN TSAL PA
BDUN DU 'GAS LAGS SO, ,DE LA

GSANG SNGAGS KYI TSIG NI, 'DI DAG LAGS SO, ,TADYA TH'A, YU MI YU
MI, YU MI LE, YU MI LA B'A TI YE SV'AH'A, BTZUN PA, BCOM LDAN
'DAS KYI SPYAN SNGAR

BDAG GIS KLU RNAMS DANG, KLU CHEN PO RNAMS DANG, KLU'I SDE DPON
RNAMS DANG, DMAG DPON RNAMS KYI MING BRJOD PAR BGYI LAGS SO, ,'DI
LTA STE, DGA' DANG NYE


@110A *, ,DGA' KUN DGA' DANG, ,NOR RGYAS DANG NI 'DZAM BU BZANG,
,SER PO DANG NI ZHO RNA DANG, ,DBANG PO'I LAG DANG BKRA SHIS
DANG, ,MYA NGAN MED DANG

MYA NGAN BRAL, ,RAB GROL DANG NI RGYAL BA'I BDAG ,NGOS YANGS PO
DANG NGOS BKRA DANG, ,YANGS PA CAN DANG BKRA BDUD RGYAL, ,GDENGS
KA CHEN DANG SKAR DGA' DANG, ,NAG

PO CHE DANG LAG 'GRO DANG, ,RA SKYONG DANG NI 'JOG PO DANG,
,G-YON PHYOGS DE BZHIN NAG PO DANG, ,SNGO BSANGS DKAR DANG 'GROGS
PA NI, ,'GRO GNAS JI SNYED MCHIS

PA LAGS, ,DE DAG NI, BDAG GI SPUN LAGS TE, DE DAG LA BDAG KLU 'DI
NI, BDAG LA 'TSE'O, ,KLU 'DI NI, BDAG MI GTONG NGO ZHES MCHI
ZHING, DE DAG LA GO

BAR BGYID LAGS SO, ,BDAG LA 'TSE BA'I KLU DAG DANG, ,BDAG MI
GTONG BA'I KLU RNAMS KYIS, ,LEGS PAR SMRAS PA 'DI THOS NA,
,AARDZA KA YI DOG PA BZHIN,,

DE YI MGO TSAL BDUN DU 'GAS, ,DE LA GSANG SNGAGS KYI TSIG NI, 'DI
DAG LAGS SO, ,TADYA TH'A, TZI LE BI TZI LE, TZI LI BI TZI LI, GOO
RI, GANDHA RI, MA TAm GI

GAndA LI SV'AH'A, BTZUN PA, BCOM LDAN 'DAS KYI NYAN THOS KYIS DGE
SLONG NGAM, DGE SLONG MA'AM, DGE BSNYEN NAM, DGE BSNYEN MA GANG
LA LA KUN TU RGYU BA MA


@110B LAGS PA DANG MTHUN PA'I MDO RIG SNGAGS DANG, SRUNG BA DANG,
SUG PA RKANG PA LA PHYAG 'TSAL BAR 'GYUR BA 'DI NYID RGYA CHER
LUNG MNOS SHING 'DON PAR 'GYID

PA DE LA GAL TE KLU'AM, KLU MO'AM, KLU RGAN PO'AM, KLU RGAN
MO'AM, KLU'I BU PHO'AM, KLU'I BU MO'AM, KLU'I 'KHOR PHO'AM, KLU'I
'KHOR MO'AM, KLU'I

MNGAG GZHUG PA'AM, KLU'I MNGAG GZHUG MA 'TSE BAR BGYID PA GLAGS
LTA ZHING GLAGS TSOL BA LA LA ZHIG NYE BAR MCHI ZHING NYE BAR
'GRENG NGAM, NYE BAR MCHIS

PAR GYUR NA, GLAGS MI RNYED CING GNAS MI RNYED LA, KLU RNAMS KYI
KLU 'DU BA'I NANG DU MCHIR MI CHUD CING, RGYAL PO'I PHO BRANG
LCANG LO CAN DU YANG GNAS MI 'THOB

STE; DE'I MGO AARDZA KA'I DOG PA BZHIN TSAL PA BDUN DU 'GAS LAGS
SO, ,BTZUN PA, BCOM LDAN 'DAS KYI NYAN THOS KYI DGE SLONG NGAM,
DGE SLONG MA'AM,

DGE BSNYEN NAM, DGE BSNYEN MA GANG LA LA KUN TU RGYU BA DANG, KUN
TU RGYU BA MA LAGS PA DANG MTHUN PA'I MDO RIG SNGAGS DANG, SRUNG
BA DANG, SUG PA RKANG PA

LA PHYAG 'TSAL BAR 'GYUR BA 'DI NYID RGYA CHER LUNG MNOS SHING
'DON PAR BGYID PA DE LA GAL TE LAS SRUL BO'AM, LUS SRUL MO'AM,
LUS SRUL RGAN PO'AM,


@111A *, ,LUS SRUL RGAN MO'AM, LUS SRUL PO'I BU PHO'AM, LUS SRUL
PO'I BU MO'AM, LUS SRUL PO'I 'KHOR PHO'AM, LUS SRUL

PO'I 'KHOR MO'AM, LUS SRUL PO'I MNGAG GZHUG PA'AM, LUS SRUL PO'I
MNGAG GZHUG MA'AM, 'TSE BAR BGYID PA GLAGS LTA ZHING GLAGS TSOL
BA LA LA

ZHIG NYE BAR MCHI ZHING, NYE BAR 'GRENG NGAM NYE BAR MCHIS PAR
GYUR NA, GLAGS MI RNYED CING GNAS MI RNYED LA LUS SRUL PO RNAMS
KYI LUS SRUL PO 'DU BA'I NANG DU MCHIR

MI CHUD CING, RGYAL PO'I PHO BRANG LCANG LO CAN DU YANG GNAS MI
'THOB STE, DE'I MGO AARDZA KA'I DOG PA BZHIN DU TSAL PA BDUN DU
'GAS LAGS SO, ,DE LA GSANG SNGAGS KYI TSIG

NI; 'DI DAG LAGS SO, ,TADYA TH'A, A'A PE NE BA HA NI, MA H'A NA
BA T'I YA SV'A H'A, BTZUN PA, BCOM LDAN 'DAS KYI SPYAN SNGAR BDAG
GIS GNOD SBYIN RNAMS DANG, GNOD SBYIN

CHEN PO RNAMS DANG, GNOD SBYIN GYI SDE DPON RNAMS DANG, DMAG DPON
RNAMS KYI MING BRJOD PAR BGYI LAGS SO, ,'DI LTA STE, DBANG PO ZLA
BA CHU LHA DANG, ,BHA RA DHVA

DZA SKYE RGU'I BDAG ,DBANG LDAN TZANDAN 'DOD GTZO DANG, ,MGRIN
NGAN DANG NI MGUL NGES DANG, ,STOBS LDAN NOR BU NOR SPYOD DANG,
,SGRA RAB DANG NI NYE LNGA DANG, ,RI MNYAM GSER


@111B CAN GANG PO DANG, ,SENG LDENG MA DANG G-YON CAN DANG, ,GNOD
SBYIN BA SKYONG 'BROG GNAS DANG, ,RGYAL BA KHYU MCHOG MI RGYAL
PO, ,DRI ZA SNA TSOGS SDE DANG NI, ,LCAGS MDUNG RING DANG

MA LDAN DANG, ,TSIG LNGA SER PO YID DGA' DANG, ,GNOD SBYIN RING
PO 'KHOR DANG BCAS, ,'BRAS BU GSUM DANG MGUL GSUM PA, ,'GRO GNAS
JI SNYED MCHIS PA LAGS,,

DE DAG NI; BDAG GI SPUN LAGS TE, DE DAG LA BDAG GNOD SBYIN 'DI
NI, BDAG LA 'TSE'O, ,GNOD SBYIN 'DI NI, BDAG MI GTONG NGO ZHES
MCHI ZHING, DE DAG LA GO

BAR BGYID LAGS SO, ,BDAG LA 'TSE BA'I GNOD SBYIN DANG, ,BDAG MI
GTONG BA'I GNOD SBYIN GYIS, ,LEGS PAR SMRAS PA 'DI THOS NA,
,AARDZA KA YI DOG PA BZHIN, ,DE'I

MGO TSAL PA BDUN DU 'GAS, ,DE LA GSANG SNGAGS KYI TSIG NI, 'DI
DAG LAGS SO, ,TADYA TH'A, HI LI MI LI, HI LI MI LE, K'IRTI M'U
LE, HI LI K'IRTI M'U LE, AOm TUMBE TUMBE,

AOm TUMBE TUMBE, AOm GHE MO GHE, GO DE HI, BHRIm GA RE, RI shI
SATTA ME SV'A H'A, BTZUN PA, BCOM LDAN 'DAS KYI NYAN THOS DGE
SLONG NGAM, DGE SLONG MA'AM, DGE BSNYEN NAM, DGE BSNYEN

MA GANG LA LA KUN TU RGYU BA DANG, KUN TU RGYU BA MA LAGS PA DANG
MTHUN PA'I MDO RIG SNGAGS DANG, ,SRUNG BA DANG, SUG PA RKANG PA
LA PHYAG 'TSAL BAR 'GYUR PA 'DI NYID RGYA


@112A *, ,CHER LUNG MNOS SHING 'DON PAR BGYID PA DE LA GAL TE
GNOD SBYIN NAM, GNOD SBYIN MO'AM, GNOD SBYIN RGAN PO'AM, GNOD
SBYIN

RGAN MO'AM, GNOD SBYIN GYI BU PHO'AM, GNOD SBYIN GYI BU MO'AM,
GNOD SBYIN GYI 'KHOR PHO'AM, GNOD SBYIN GYI 'KHOR MO'AM, GNOD
SBYIN GYI MNGAG GZHUG

PA'AM, GNOD SBYIN GYI MNGAG GZHUG MA 'TSE BAR BGYID PA GLAGS LTA
ZHING GLAGS TSOL BA LA LA ZHIG NYE BAR MCHI ZHING NYE BAR 'GRENG
DAM, NYE BAR MCHIS PAR

GYUR NA; GLAGS MI RNYED CING GNAS MI RNYED LA, GNOD SBYIN RNAMS
KYI GNOD SBYIN 'DU BA'I NANG DU MCHIR MI CHUD CING, RGYAL PO'I
PHO BRANG LCANG LO CAN DU YANG GNAS

MI 'THOB STE, DE'I MGO AARDZA KA'I DOG PA BZHIN TSAL PA BDUN DU
'GAS LAGS SO, ,BTZUN PA, BCOM LDAN 'DAS KYI NYAN THOS DGE SLONG
NGAM, DGE SLONG MA'AM,

DGE BSNYEN NAM, DGE BSNYEN MA GANG LA LA KUN TU RGYU BA DANG, KUN
TU RGYU BA MA LAGS PA DANG MTHUN PA'I MDO, RIG SNGAGS DANG, SRUNG
PA DANG, SUG PA RKANG PA LA PHYAG

'TSAL BAR 'GYUR BA 'DI NYID RGYA CHER LUNG MNOS SHING 'DON PAR
BGYID PA DE LA GAL TE SRIN PO'AM, SRIN MO'AM, SRIN PO RGAN PO'AM,
SRIN PO RGAN MO'AM, SRIN


@112B PO'I BU PHO'AM, SRIN PO'I BU MO'AM, SRIN PO'I 'KHOR PHO'AM,
SRIN PO'I 'KHOR MO'AM, SRIN PO'I MNGAG GZHUG PA'AM, SRIN PO'I
MNGAG GZHUG MA'AM,

'TSE BAR BGYID PA GLAGS LTA ZHING GLAGS TSOL BA LA LA ZHIG NYE
BAR MCHI ZHING NYE BAR 'GRENG NGAM, NYE BAR MCHIS PAR GYUR NA,
GLAGS MI RNYED CING GNAS MI RNYED LA SRIN PO RNAMS KYI SRIN

PO 'DU BA'I NANG DU MCHIR MI CHUD CING, RGYAL PO'I PHO BRANG
LCANG LO CAN DU YANG GNAS MI 'THOB STE, DE'I MGO AARDZA KA'I DOG
PA BZHIN DU TSAL PA BDUN DU 'GAS LAGS

SO; ;DE LA GSANG SNGAGS KYI TSIG NI, 'DI DAG LAGS SO, ,TADYA
TH'A, HI LI HI LI, H'U LU H'U LU, YU ME YU ME LA, YU M'I LA BA
TR'I YE SV'A H'A, DE NAS RGYAL PO RNAM

THOS KYI BUS BCOM LDAN 'DAS KYI SPYAN SNGAR KUN TU RGYU BA DANG,
KUN TU RGYU BA MA YIN PA DANG MTHUN PA'I MDO RIG SNGAGS DANG,
SRUNG BA DANG, SUG PA RKANG PA LA PHYAG 'TSAL

BAR 'GYUR BA 'DI NYID RGYA CHER BRJOD NAS BCOM LDAN 'DAS KYI
ZHABS LA MGO BOS PHYAG 'TSAL TE DE NYID DU MI SNANG BAR GYUR TO,
,DE NAS BCOM LDAN 'DAS DE NYID KYI MTSAN

MO 'DAS PA DANG, DGE SLONG GI DGE 'DUN GYI GTZO LA GDAN BSHAMS PA
DE NYID LA BZHUGS SO, ,BZHUGS NAS KYANG BCOM LDAN 'DAS KYIS DGE
SLONG RNAMS LA BKA' STZAL


@113A *, ,PA; DGE SLONG DAG ,MDANG RGYAL PO CHEN PO RNAM THOS KYI
BU KHA DOG 'PHAGS PA, G-YOG 'KHOR GNOD SBYIN DU MA DANG, ,G-YOG
'KHOR

GNOD SBYIN BRGYA PHRAG DU MA DANG, G-YOG 'KHOR GNOD SBYIN STONG
PHRAG DU MA DANG, G-YOG 'KHOR GNOD SBYIN 'BUM PHRAG DU MA DANG
LDAN PA NAM SROS PA DANG, NGA

GA LA BA DER 'ONGS TE PHYIN NAS NGA'I ZHABS LA MGO BOS PHYAG
'TSAL TE PHYOGS GCIG TU 'DUG GO ,DE'I TSE RGYAL PO CHEN PO RNAM
THOS KYI BU'I KHA DOG GI MTHUS

RGYAL BYED KYI TSAL THAMS CAD SNANG BA CHEN POS GSAL BAR GYUR TO,
,RGYAL PO CHEN PO RNAM THOS KYI BU PHYOGS GCIG TU 'DUG NAS DE'I
TSE TSIGS SU BCAD PA 'DI DAG

GSOL TO, ,RKANG GNYIS DAM PA RDZOGS SANGS RGYAS, ,BLO LDAN KHYOD
KYIS GANG MKHYEN PA, ,LHA RNAMS KYIS NI DE MA 'TSAL, ,DPA' CHEN
KHYOD LA PHYAG 'TSAL LO, ,

SANGS RGYAS GANG DAG 'DAS PA DANG, ,DA LTAR BYUNG DANG MA BYON
PA, ,THAMS CAD LA NI BDAG PHYAG 'TSAL, ,KHYOD LA BDAG NI SKYABS
SU MCHI, ,BTZUN PA, BCOM

LDAN 'DAS KYI NYAN THOS DGE SLONG NGAM, DGE SLONG MA'AM, DGE
BSNYEN NAM, DGE BSNYEN MA GANG DAG GNAS MAL DGON PA DANG, NAGS
'DABS DAG DANG, BAS


@113B MTHA' DAG NA GNAS PA DAG KYANG MCHIS LA, DE NA GNOD SBYIN
DANG, MI MA LAGS PA GDUG PA GNYUG MAR GNAS PA GANG DAG BCOM LDAN
'DAS KYI GSUNG RAB LA

MNGON PAR DAD PA DAG DANG, MNGON PAR MA DAD PA DAG KYANG MCHIS
TE, GNOD SBYIN DANG, MI MA LAGS PA GDUG PA GNYUG MAR GNAS PA GANG
DAG BCOM LDAN 'DAS KYI

GSUNG RAB LA MNGON PAR DAD PA DE DAG NI, SHIN TU NYUNG LA, GNOD
SBYIN DANG, MI MA LAGS PA GDUG PA GNYUG MAR GNAS PA GANG DAG BCOM
LDAN 'DAS KYI GSUNG

RAB LA MNGON PAR MA DAD PA DE DAG NI, CHES MANG LAGS TE, BTZUN
PA, BCOM LDAN 'DAS KYI NYAN THOS KYI DGE SLONG RNAMS DANG, DGE
SLONG MA RNAMS DANG,

DGE BSNYEN RNAMS DANG, DGE BSNYEN MA RNAMS 'DI LTAR BDAG NYID
BSRUNG BA DANG, BSKYAB PA DANG, BDE BA LA REG PAR GNAS PAR BGYI
BA DANG, GNOD SBYIN DANG, MI

MA LAGS PA GDUG PA GNYUG MAR GNAS PA MNGON PAR MA DAD PA DAD PAR
BGYI BA DANG, MNGON PAR DAD PA RNAMS KYANG SLAR ZHING 'PHEL BAR
BGYI BA'I SLAD DU KUN

TU RGYU BA DANG, KUN TU RGYU BA MA LAGS PA DANG MTHUN PA'I MDO
RIG SNGAGS DANG, SRUNG BA DANG, SUG PA RKANG PA LA PHYAG 'TSAL
BAR 'GYUR BA 'DI NYID RGYA CHER 'DZIN CING


@114A *, ,KUN CHUB PAR BGYID NA LEGS SO LEGS SO ZHES GSOL PA
DANG, DGE SLONG DANG ,NGAS RGYAL PO CHEN PO RNAM THOS KYI BU LA
CANG MI

GSUNG BAS GNANG BAR MDZAD DO, ,DE NAS RGYAL PO CHEN PO RNAM THOS
KYI BUS NGAS CANG MI GSUNG BAS GNANG BAR RIG NAS NGA'I ZHABS LA
MGO BOS PHYAG 'TSAL TE

NGA'I SPYAN SNGAR KUN TU RGYU BA DANG, KUN TU RGYU BA MA YIN PA
DANG MTHUN PA'I MDO RIG SNGAGS DANG, SRUNG BA DANG, SUG PA RKANG
PA LA PHYAG 'TSAL BAR 'GYUR BA

'DI NYID RGYA CHER GSOL TE, SKYE BO GANG DAG GTONG PHOD CING,
,PHRA MA MCHIS SER SNA BRAL, ,GANG DAG SANGS RGYAS SKYABS MCHIS
PA, ,MI DE RNAMS KYIS RNYED PA

LAGS; ;GANG GI 'CHAR LA BRTEN NAS NI, ,DES NA NYIN MOR BRJOD PA
YI, ,NYI MA CHEN PO'I DKYIL 'KHOR CAN, ,NYI GDUGS GANG NAS 'CHAR
'GYUR BA'I, ,PHYOGS

DE MNGON PAR SKYONG BGYID PA, ,RGYAL CHEN GRAGS DANG LDAN PA NI,
,DRI ZA'I BDAG PO RGYAL PO STE, ,MING NI YUL 'KHOR SRUNG ZHES
BGYI, ,DE NI NYE DU LHAN CIG TU, ,GLU

DANG GAR GYIS RTAG TU RTZE, ,DRI ZA RNAMS KYIS YONGS BSKOR CING,
,DRI ZA RNAMS KYIS MDUN GYIS BLTAS, ,DE LA BU NI MANG MCHIS TE,
,BRGYAD CU DANG NI BCU DANG GCIG,


@114B DE DAG MING MTHUN GRAGS PA NI, ,DBANG PO ZHES BGYI STOBS PO
CHE, ,LHA DANG LHA MIN G-YUL 'GYED PA, ,KUN TU GZHAN GYIS MI THUB
LAGS, ,DE DAG RNAMS KYIS RDZOGS

SANGS RGYAS, ,SANGS RGYAS NYI MA'I GNYEN MTHONG NAS, ,SKYES BU
CANG SHES KHYOD LA 'DUD, ,SKYES MCHOG KHYOD LA PHYAG 'TSAL ZHES,
,MI YIS PHYAG BGYIS KHYOD LA NI, ,

RGYANG RING GNAS SHING PHYAG 'TSAL LAGS, ,BDAG LA DGE BAS GZIGS
SU GSOL, ,KHYOD LA MI MIN PHYAG 'TSAL BA, ,DE SKAD YANG DANG YANG
DU THOS, ,DE SLAD

BDAG NI 'DI SKAD CES, ,'DREN PA RGYAL NI PHYAG 'TSOL CIG ,GOO TAM
RGYAL LA PHYAG 'TSOL CIG ,SANGS RGYAS RIG DANG ZHABS LDAN PA,
,MYA NGAN 'DAS LA PHYAG 'TSOL

MCHI; ;DE LTAR SHAR GYI PHYOGS DE NI, ,BZANG BA LAGS ZHES SKYE BO
MCHI, ,PHYOGS DE MNGON PAR SKYONG BGYID PA, ,RGYAL CHEN GRAGS
DANG LDAN PA LAGS, ,GANG NA YI

DVAGS ZHES BGYI BA, ,RGYAB KYI SHA 'TSAL PHRA MA CAN, ,SROG GCOD
BGYID PA MA RUNGS PA, ,'JUNGS SHING MI SNYAN SMRA BGYID PA'I,
,PHYOGS DE MNGON PAR SKYONG BGYID PA, ,

RGYAL CHEN GRAGS DANG LDAN PA NI, ,GRUL BUM BDAG PO RGYAL PO STE,
,MING NI 'PHAGS SKYES BO ZHES BGYI, ,DE NI NYE DU LHAN CIG TU,
,GLU DANG GAR GYIS RTAG TU RTZE, ,GRUL BUM


@115A *, ,RNAMS KYIS YONGS BSKOR CING, ,GRUL BUM RNAMS KYIS MDUN
GYIS BLTAS, ,DE LA BU NI MANG MCHIS TE, ,BRGYAD CU DANG NI BCU
DANG GCIG

DE DAG MING MTHUN GRAGS PA NI, ,DBANG PO ZHES BGYI STOBS PO CHE,
,LHA DANG LHA MIN G-YUL 'GYED PA, ,KUN TU GZHAN GYIS MI THUB
LAGS, ,DE DAG RNAMS KYIS

RDZOGS SANGS RGYAS, ,SANGS RGYAS NYI MA'I GNYEN MTHONG NAS,
,SKYES BU CANG SHES KHYOD LA 'DUD, ,SKYES MCHOG KHYOD LA PHYAG
'TSAL ZHES, ,MI YIS PHYAG BGYIS

KHYOD LA NI, ,RGYANG RING GNAS SHING PHYAG 'TSAL LAGS, ,BDAG LA
DGE BAS GZIGS SU GSOL, ,KHYOD LA MI MIN PHYAG 'TSAL BA, ,DE SKAD
YANG DANG YANG DU

THOS, ,DE SLAD BDAG NI 'DI SKAD CES, ,'DREN PA RGYAL LA PHYAG
'TSOL CIG ,GOO TAM RGYAL LA PHYAG 'TSOL CIG ,SANGS RGYAS RIG DANG
ZHABS LDAN PA, ,MYA NGAN

'DAS LA PHYAG 'TSOL MCHI, ,DE LTAR LHO YI PHYOGS DE NI, ,BZANG BA
LAGS ZHES SKYE BO MCHI, ,PHYOGS DE MNGON PAR SKYONG BGYID PA,
,RGYAL CHEN GRAGS DANG LDAN

PA LAGS, ,GANG ZHIG NUB PA KHO NA LAS, ,DES NA MTSAN MOR BRJOD PA
YI, ,NYI MA CHEN PO DKYIL 'KHOR CAN, ,NYI GDUGS GANG DU NUB 'GYUR
BA, ,DES NA MTSO CHEN


@115B ZAB MO NI, ,SHIN TU 'DA' BAR DKA' BA STE, ,DE NI CHU SNGON
RGYA MTSO ZHES, ,SKYE BO RTOGS PA MCHIS PA YI, ,PHYOGS DE MNGON
PAR SKYONG BGYID PA, ,RGYAL CHEN GRAGS DANG LDAN PA

NI; ;KLU YI BDAG PO RGYAL PO STE, ,MING NI MIG MI BZANG ZHES
BGYI, ,DE NI NYE DU LHAN CIG TU, ,GLU DANG GAR GYIS RTAG TU RTZE,
,KLU RNAMS KYIS NI YONGS BSKOR CING, ,KLU

RNAMS KYIS NI MDUN GYIS BLTAS, ,DE LA BU NI MANG MCHIS TE,
,BRGYAD CU DANG NI BCU DANG GCIG ,DE DAG MING MTHUN GRAGS PA NI,
,DBANG PO ZHES BGYI STOBS PO CHE, ,

LHA DANG LHA MIN G-YUL 'GYED PA, ,KUN TU GZHAN GYIS MI THUB LAGS,
,DE DAG RNAMS KYIS RDZOGS SANGS RGYAS, ,SANGS RGYAS NYI MA'I
GNYEN MTHONG NAS, ,SKYES BU CANG SHES KHYOD

LA 'DUD, ,SKYES MCHOG KHYOD LA PHYAG 'TSAL ZHES, ,MI YIS PHYAG
BGYIS KHYOD LA NI, ,RGYANG RING GNAS SHING PHYAG 'TSAL LAGS,
,BDAG LA DGE BAS GZIGS SU GSOL, ,

KHYOD LA MI MIN PHYAG 'TSAL BA, ,DE SKAD YANG DANG YANG DU THOS,
,DE SLAD BDAG NI 'DI SKAD CES, ,'DREN PA RGYAL LA PHYAG 'TSOL CIG
,GOO TAM RGYAL LA PHYAG 'TSOL

CIG ,SANGS RGYAS RIG DANG ZHABS LDAN PA, ,MYA NGAN 'DAS LA PHYAG
'TSOL MCHI, ,DE LTAR NUB KYI PHYOGS DE NI, ,BZANG BA LAGS ZHES
SKYE BO MCHI, ,PHYOGS DE MNGON


@116A *, ,PAR SKYONG BGYID PA, ,RGYAL CHEN GRAGS DANG LDAN PA
LAGS, ,GANG NA BYANG GI SGRA MI SNYAN, ,DGA' ZHING LHUN CHEN BLTA
MDZES PA, ,GANG

NA MI RNAMS TSE LO NI, ,BRGYA PHRAG BCU PA SKYE 'GYUR ZHING, ,DE
DAG MO RMO MI 'DEBS LA, ,GSHOL YANG 'CHANG BAR MI BGYID CING,
,TSE RING MDOG DANG LDAN PA

DANG; ;NGES PAR YONGS SU SPYOD BGYID CING, ,ZAS SU S'A LU KHA DOG
DANG, ,DRI DANG RO DANG LDAN PA DANG, ,DRI DANG ME TOG TSOGS 'DRA
ZHING, ,LHA YI BDUD RTZI 'DRA BA

'TSAL; ;NA LI KE RA BSKOL BGYIS NAS, ,TSOD MAR DE 'TSAL SRAN TSOD
MIN, ,GANG NA ME LCE'I RTZE 'DRA BA'I, ,SMAN DAG 'KHRUNGS PAR
'GYUR BA YI, ,PHYOGS DE

MNGON PAR SKYONG BGYID PA, ,RGYAL CHEN GRAGS DANG LDAN PA NI,
,GNOD SBYIN BDAG PO RGYAL PO STE, ,MING NI LUS NGAN PO ZHES BGYI,
,DE NI NYE DU LHAN CIG TU,

GLU DANG GAR GYIS RTAG TU RTZE, ,GNOD SBYIN RNAMS KYI YONGS BSKOR
CING, ,GNOD SBYIN RNAMS KYIS MDUN GYIS BLTAS, ,DE LA BU NI MANG
MCHIS TE, ,BRGYAD CU

DANG NI BCU DANG GCIG ,DE DAG MING MTHUN GRAGS PA NI, ,DBANG PO
ZHES BGYI STOBS PO CHE, ,LHA DANG LHA MIN G-YUL 'GYED PA, ,KUN TU
GZHAN GYIS MI THUB LAGS, ,DE


@116B DAG RNAMS KYIS RDZOGS SANGS RGYAS, ,SANGS RGYAS NYI MA'I
GNYEN MTHONG NAS, ,SKYES BU CANG SHES KHYOD LA 'DUD, ,SKYE MCHOG
KHYOD LA PHYAG 'TSAL ZHES, ,MI YIS

PHYAG BGYIS KHYOD LA NI, ,RGYANG RING GNAS SHING PHYAG 'TSAL
LAGS, ,BDAG LA DGE BAS GZIGS SU GSOL, ,KHYOD LA MI MIN PHYAG
'TSOL BA, ,DE SKAD YANG

DANG YANG DU THOS, ,DE SLAD BDAG NI 'DI SKAD CES, ,'DREN PA RGYAL
LA PHYAG 'TSOL CIG ,GOO TAM RGYAL LA PHYAG 'TSOL CIG ,SANGS RGYAS
RIG DANG ZHABS LDAN

PA; ;MYA NGAN 'DAS LA PHYAG 'TSAL MCHI, ,DE LTAR BYANG GI PHYOGS
DE NI, ,BZANG BA LAGS ZHES SKYE BO MCHI, ,PHYOGS DE MNGON PAR
SKYONG BGYID PA, ,RGYAL CHEN GRAGS

DANG LDAN PA LAGS, ,SHAR PHYOGS NA NI YUL 'KHOR SRUNG, ,LHO
PHYOGS NA NI 'PHAGS SKYES PO, ,NUB PHYOGS NA NI MIG MI BZANG,
,BYANG PHYOGS NA NI LUS NGAN PO, ,

RGYAL PO CHEN PO DE BZHI DAG ,'JIG RTEN SKYONG BA GRAGS DANG
LDAN, ,RDZU 'PHRUL CHEN PO STOBS PO CHE, ,PHYOGS BZHI DAG NI
SKYONG BAR BGYID, ,RGYAL PO DAG GI MNGAG GZHUG

PA; ;GNOD SBYIN 'DOD RGUR MCHI BA RNAMS, ,DE DAG GLANG PO CHE
'TSAL ZHING, ,PHYOGS PHYOGS DAG TU RNAM PAR RGYU, ,DE DAG NI,
CHIBS RTA DANG, RNGA MO DANG, KHYU MCHOG DANG,


@117A *, ,MA HE DANG, RA DANG, LUG DANG, SBRUL DANG, BYA BA DANG,
SKYES PA DANG, BUD MED DANG, GZHON NU DANG, GZHON NU MA LA

CHE GCIG GIS SHING RTA DRANGS SHING PHYOGS PHYOGS DAG TU YANG CHE
GCIG GIS SHING RTA DRANGS SHING PHYOGS PHYOGS DAG TU YANG MCHI
LAGS SO, ,CHIBS RTA

DANG; RNGA MO DANG, KHYU MCHOG DANG, MA HE DANG, RA DANG, LUG
DANG, SBRUL DANG, BYA DANG, SKYES PA DANG, BUD MED DANG, GZHON NU
DANG, GZHON NU MA GCIG

GIS SHING RTA DRANGS SHING PHYOGS PHYOGS DAG TU YANG MCHI LAGS
SO, ,RDZU 'PHRUL CHEN PO STOBS PO CHE, ,GNOD SBYIN 'DOD RGUR MCHI
BA RNAMS, ,BZHON PA DE DAG

'TSAL NAS NI, ,PHYOGS BZHI DAG NI SKYONG BAR BGYID, ,RGYAL PO DAG
NI GRONG KHYER DAG ,SNA TSOGS MKHA' LA RGYU BA MCHIS, ,'DI LTA
STE, KUN TU RGYU BA DANG,

KUN TU RGYU BA MA LAGS PA DANG, SA LA KUN TU RGYU BA MA LAGS PA
DANG, GAR BCAS SA STENG KUN TU RGYU BA DANG, SBUBS CAN DANG,
GRONG KHYER SBUBS CAN ZHES BGYI

BA DAG LAGS SO, ,BYANG PHYOGS NA MTSO KA BI BANGKA ZHES BGYI BA
YANG MCHIS LAGS SO, ,NUB PHYOGS NA GRONG KHYER GSAR PA GSER LDAN
DANG, GOS CAN DANG,


@117B GOS MCHOG CAN DANG, PADMA CAN DANG, PADMA BZANG PO CAN
DANG, SA GZHI CAN ZHES BGYI BA DAG KYANG MCHIS LAGS SO, ,CHAB
RGYUN MANG PO'I GNAS RGYUR PA, ,'DZIN PA

ZHES BGYI'I MTSO MCHIS TE, ,CHAB RGYUN THA DAD DE LAS 'BYUNG, ,DE
LAS DGUNG CHAR 'BAB PAR 'GYUR, ,BTZUN PA, GRONG KHYER AU SHI RA'I
SBUBS KYI PHA ROL NA, LUS

GNAS DANG NI GNAS YANGS DANG, DE BAS GNAS YANGS RGYUN LUGS CAN,
,RGYUN LUGS MANG DANG DE BAS MANG, ,BAR SNANG MKHA' LA BYA LTAR
GDA', ,BTZUN

PA; GRONG KHYER SBUBS CAN GYI PHA ROL BYANG PHYOGS NA 'DUN SA BYA
GAR CAN ZHES BGYI BA DE MCHIS TE, DER NI, GNOD SBYIN RNAMS 'DU
ZHING GNAS LAGS SO, ,

RKANG MI SDUG LA MCHU 'PHYANG DANG, ,'JIGS RUNG LTO SBU CAN DAG
MCHIS, ,DE NA LJON SHING 'BRAS BU RTAG ,RMA BYA KHRUNG KHRUNG
SGRA SNYAN DANG, ,KHU BYUG SGRA SKAD CHEN PO

DANG; ;SHANG SHANG TE'U DAG SGRA 'BYIN CING, ,RMA BYA RNAMS KYI
SGRA DAG DANG, ,KOO KUMBHA DANG TSUN LAG DANG, ,BYA RNAMS SNA
TSOGS SKAD 'BYIN CING, ,ME TOG SBRANG RTZI'I RO LA

DGA'; ;LUS NGAN PO DE GLU GAR GYIS, ,PADMA CAN DANG LHAN CIG
RTZE, ,BTZUN PA, ,GRONG KHYER LCANG LO CAN GYI PHA ROL NA RGYAL
PO DPA' BO ZHES BGYI BA YUL 'KHOR MU KHYUD


@118A *, ,NA MCHIS LAGS SO, ,BDAG GANG NA MCHIS PA'I 'DUN SA DE
NI, KHYU MCHOG CAN ZHES BGYI STE, BDAG GI MING NI, RNAM THOS KYI

BU ZHES BGYI LAGS SA, ,DE LA GSANG SNGAGS KYI TSIG NI, 'DI DAG
LAGS SO, ,TADYA TH'A, AI LI MI LI, AI LE MI LE, KI tI M'U LE, HI
LI KI tI M'U LE, HI LI KI tI M'U LE, HU DU ME,

HU DUR DU ME, GOO RI, GANDHA RI, GOO DO HA NI, AO KE MO KE SV'A
H'A, BTZUN PA, BCOM LDAN 'DAS KYI SPYAN SNGAR BDAG GIS DRI ZA
RNAMS DANG, DRI ZA CHEN PO RNAMS

DANG; DRI ZA'I SDE DPON RNAMS DANG, DMAG DPON RNAMS KYI MING
BRJOD PAR BGYI LAGS SO, ,'DI LTA STE, 'DOD MYOS DGA' BAS MYOS PA
DANG, ,GLU YIS MYOS

PA SPUN RNAMS DANG, ,PHRENG BAS MYOS DANG SBRANG RTZIS MYOS, ,ME
TOG MYOS PA SPUN RNAMS DANG, ,RTAG TU MYOS DANG DPAL GYIS MYOS,
,NOR GYIS MYOS DANG DGA'

BYED DANG, ,AUTPA LA PADMA ZLA BA DANG, ,RNGA 'DZIN DANG NI KHU
BYUG SGRA, ,TUMBU RU DANG GTZUG LNGA DANG, ,GSER SPYOD BU MO GSER
CAN DANG, ,PA BA SANGS DANG PHUR

BU DAG ,'GRO GNAS JI SNYED RGYAL PO LAGS, ,DE DAG NI, BDAG GI
SPUN LAGS TE, DE DAG LA BDAG DRI ZA 'DI NI, BDAG LA 'TSE'O, ,DRI
ZA 'DI NI, ,BDAG NI


@118B GTONG NGO ZHES MCHI ZHING, ,DE DAG LA GO BAR BGYID LAGS SO,
,BDAG LA 'TSE BA'I DRI ZA DANG, ,BDAG MI GTONG BA'I DRI ZA YIS,
,LEGS PAR SMRAS PA 'DI THOS

NAS; ;AARDZA KA YI DOG PA BZHIN, ,DE'I MGO TSAL PA BDUN DU 'GAS,
,DE LA GSANG SNGAGS KYI TSIG NI, 'DI DAG LAGS SO, ,TADYA TH'A,
KUN TU LE, KUNTU LE,

KUNTU LE; KUNTU LE, AE HI AE HI, S'A DHA MA TI KE, S'A DHA BHAndI
NI KE ,TIshthA DUshshA BHA TO SI SV'A H'A, BTZUN PA, BCOM LDAN
'DAS KYI NYAN THOS DGE SLONG NGAM, DGE SLONG

MA'AM; DGE BA SNYEN NAM, DGE BSNYEN MA GANG LA LA KUN TU RGYU BA
DANG, KUN TU RGYU BA MA LAGS PA DANG MTHUN PA'I MDO RIG SNGAGS
DANG, SRUNG BA DANG, SUG PA RKANG PA

LA PHYAG 'TSAL BAR 'GYUR BA 'DI NYID RGYA CHER LUNG MNOS SHING
'DON PAR BGYID PA DE LA GAL TE DRI ZA'AM, DRI ZA MO'AM, DRI ZA
RGAN PO'AM, DRI ZA RGAN MO'AM, DRI

ZA'I BU PHO'AM, DRI ZA'I BU MO'AM, DRI ZA'I 'KHOR PHO'AM, DRI
ZA'I 'KHOR MO'AM, DRI ZA'I MNGAG GZHUG PA'AM, DRI ZA'I MNGAG
GZHUG MA 'TSE BAR BGYID PA

GLAGS LTA ZHING GLAGS TSOL BA LA LA ZHIG NYE BAR MCHI ZHING NYE
BAR 'GRENG NGAM, NYE BAR MCHIS PAR GYUR NA, GLAGS MI RNYED CING
GNAS MI RNYED LA, DRI ZA RNAMS KYI DRI


@119A *, ,ZA 'DU BA'I NANG DU MCHIR MI CHUD CING, RGYAL PO'I PHO
BRANG LCANG LO CAN DU YANG GNAS MI 'THOB STE, DE'I MGO AARDZA
KA'I DOG PA BZHIN

DU TSAL PA BDUN DU 'GAS LAGS SO, ,BTZUN PA, BCOM LDAN 'DAS KYI
NYAN THOS DGE SLONG NGAM, DGE SLONG MA'AM, DGE BSNYEN NAM, DGE
BSNYEN MA GANG

LA LA KUN TU RGYU BA DANG, KUN TU RGYU BA MA LAGS PA DANG MTHUN
PA'I MDO RIG SNGAGS DANG, SRUNG BA DANG, SUG PA RKANG PA LA PHYAG
'TSAL BAR 'GYUR 'DI NYID

RGYA CHER LUNG MNOS SHING 'DON PAR BGYID PA DE LA GAL TE SHA
ZA'AM, SHA ZA MO'AM, SHA ZA RGAN PO'AM, SHA ZA RGAN MO'AM, SHA
ZA'I BU PHO'AM, SHA ZA'I

BU MO'AM, SHA ZA'I 'KHOR PHO'AM, SHA ZA'I 'KHOR MO'AM, SHA ZA'I
MNGAG GZHUG PA'AM, SHA ZA'I MNGAG GZHUG MA 'TSE BAR BGYID PA
GLAGS LTA ZHING

GLAGS TSOL BA LA LA ZHIG NYE BAR MCHI ZHING, NYE BAR 'GRENG NGAM
NYE BAR MCHIS PAR GYUR NA, GLAGS MI RNYED CING GNAS MI RNYED LA
SHA ZA RNAMS KYI SHA ZA 'DU BA'I

NANG DU MCHIR MI CHUD CING, RGYAL PO'I PHO BRANG LCANG LO CAN DU
YANG GNAS MI 'THOB STE, DE'I MGO AARDZA KA'I DOG PA BZHIN DU TSAL
PA BDUN DU 'GAS LAGS SO, ,DE


@119B LA GSANG SNGAGS KYI TSIG NI, 'DI DAG LAGS SO, ,TADYA TH'A,
H'U ME H'U ME, H'U MI LE, H'U MI LE, B'A T'I YE SV'A H'A, BTZUN
PA, BCOM LDAN 'DAS KYI SPYAN SNGAR

BDAG GIS GRUL BUM RNAMS DANG, GRUL BUM CHEN PO RNAMS DANG, GRUL
BUM GYI SDE DPON RNAMS DANG, DMAG DPON RNAMS KYI MING BRJOD PAR
BGYI LAGS

SO; ;'DI LTA STE, BYIN DANG NYE BYIN KRI MI SHA ,RTZIBS LOGS CHE
DANG GSUS PO CHE, ,LAG BCU DANG NI SA LA RGYU, ,G-YON PHYOGS NAG
PO DMAR PO DANG, SPRIN MDOG

DANG NI DRI MED DANG, ,RNA BA RING DANG 'BRUG SGRA SGROG ,RAL PA
CAN DANG STOBS BCU DANG, ,SRID SGRUB DANG NI 'DOD RGUR MCHI,
,'JOG PO DANG NI BYA BA SBED, ,LA BA

BZANG LDAN GSUM PO DANG, ,TSON KUN DANG NI MIG BKRA PO, ,'GRO
GNAS JI SNYED MCHIS PA LAGS, ,DE DAG NI, BDAG GI SPUN LAGS TE, DE
DAG LA BDAG GRUL BUM

'DI NI; BDAG LA 'TSE'O, ,GRUL BUM 'DI NI, BDAG MI GTONG NGO ZHES
MCHI ZHING, DE DAG LA GO BAR BGYID LAGS SO, ,BDAG LA 'TSE BA'I
GRUL BUM DANG, ,BDAG

GI GTONG BA'I GRUL BUM GYIS, ,LEGS PAR SMRAS PA 'DI THOS NA,
AARDZA KA YI DOG PA BZHIN, ,DE'I MGO TSAL PA BDUN DU 'GAS, ,DE LA
GSANG SNGAGS KYI TSIG


@120A *, ,NI 'DI DAG LAGS SO, ,TADYA TH'A, SI RE PI SI RE, SI RE
BI SI RE, SI RE BI SA RE, KLAshnA CHA KA LE, KA RA dI, PI GA LE
SV'A H'A,

BTZUN PA, BCOM LDAN 'DAS KYI NYAN THOS DGE SLONG NGAM, DGE SLONG
MA'AM, DGE BSNYEN NAM, DGE BSNYEN MA GANG LA LA KUN TU RGYU BA
DANG, KUN TU RGYU BA

MA LAGS PA DANG MTHUN PA'I MDO RIG SNGAGS DANG, SRUNG BA DANG,
SUG PA RKANG PA LA PHYAG 'TSAL BAR 'GYUR BA 'DI NYID RGYA CHER
LUNG MNOS SHING 'DON

PAR BGYID PA DE LA GAL TE GRUL BUM MAM, GRUL BUM MO'AM, GRUL BUM
RGAN PO'AM, GRUL BUM RGAN MO'AM, GRUL BUM GYI BU PHO'AM, GRUL BUM
GYI

BU MO'AM, GRUL BUM GYI 'KHOR PHO'AM, GRUL BUM GYI 'KHOR MO'AM,
GRUL BUM GYI MNGAG GZHUG PA'AM, GRUL BUM GYI MNGAG GZHUG MA 'TSO
BAR

BGYID PA GLAGS LTA ZHING GLAGS TSOL BA LA LA ZHIG NYE BAR MCHI
ZHING, NYE BAR 'GRENG NGAM, NYE BAR MCHIS PAR GYUR NA, GLAGS MI
RNYED CING GNAS MI RNYED

LA; GRUL BUM RNAMS KYI GRUL BUM 'DU BA'I NANG DU MCHIR MI CHUD
CING, RGYAL PO'I PHO BRANG LCANG LO CAN DU YANG GNAS MI 'THOB
STE, DE'I MGO AARDZA KA'I DOG


@120B PA BZHIN DU TSAL BA BDUN DU 'GAS LAGS SO, ,BTZUN PA, BCOM
LDAN 'DAS KYI NYAN THOS DGE SLONG NGAM, DGE SLONG MA'AM, DGE
BSNYEN NAM, DGE BSNYEN MA GANG LA LA

KUN TU RGYU BA DANG, KUN TU RGYU BA MA LAGS PA DANG MTHUN PA'I
MDO RIG SNGAGS DANG, SRUNG BA DANG, SUG PA RKANG PA LA PHYAG
'TSAL BAR 'GYUR BA 'DI NYID RGYA CHER LUNG

MNOS SHING 'DON PAR BGYID PA DE LA GAL TE YI DVAGS SAM, YI DVAGS
MO'AM, YI DVAGS RGAN PO'AM, YI DVAGS RGAN MO'AM, YI DVAGS KYI BU
PHO'AM, YI

DVAGS KYI BU MO'AM, YI DVAGS KYI 'KHOR PHO'AM, YI DVAGS KYI 'KHOR
MO'AM, YI DVAGS KYI MNGAG GZHUG PA'AM, YI DVAGS KYI MNGAG GZHUG
MA 'TSE BAR BGYID PA

GLAGS LTA ZHING GLAGS TSOL BA LA LA ZHIG NYE BAR MCHI ZHING, NYE
BAR 'GRENG NGAM, NYE BAR MCHIS PAR GYUR NA, GLAGS MI RNYED CING
GNAS MI RNYED LA YI DVAGS RNAMS KYI YI

DVAGS 'DU BA'I NANG DU MCHIR MI CHUD CING, RGYAL PO'I PHO BRANG
LCANG LO CAN DU YANG GNAS MI 'THOB STE, DE'I MGO AARDZA KA'I DOG
PA BZHIN DU TSAL PA BDUN DU

'GAS LAGS SO, ,DE LA GSANG SNGAGS KYI TSIG NI 'DI DAG LAGS SO,
,TADYA TH'A, YU ME YU ME, YU MI LI, YU MI L'A BA TR'I YE SV'A
H'A, BTZUN PA, BCOM LDAN


@121A *, ,'DAS KYI SPYAN SNGAR BDAG GIS KLU RNAMS DANG, KLU CHEN
PO RNAMS DANG, KLU'I SDE DPON RNAMS DANG, DMAG DPON RNAMS KYI
MING

BRJOD PAR BGYID LAGS SO, ,'DI LTA STE, DGA' DANG NYE DGA' KUN
DGA' DANG, ,NOR RGYAS DANG NI 'DZAM BU BZANG, ,SER PO DANG NI ZHO
RNA DANG, DBANG PO LAG

DANG BKRA SHIS DANG, ,MYA NGAN MED DANG MYA NGAN BRAL, ,RAB GROL
DANG NI RGYAL PO'I BDAG ,NGOS YANGS PO DANG NGOS BKRA DANG,
,YANGS PA CAN DANG BKRA BDUN

RGYAL; ;GDENGS KA CHE DANG SKAR DGA' DANG, ,NAG PO CHE DANG LAG
'GRO DANG, ,RA SKYONG DANG NI 'JOG PO DANG, ,G-YON PHYOGS DE
BZHIN NAG PO DANG, ,SNGO BSANGS

DKAR DANG 'GROGS PA NI, ,'GRO GNAS JI SNYED MCHIS PA LAGS, ,DE
DAG NI, BDAG GI SPUN LAGS TE, DE DAG LA BDAG KLU 'DI NI, BDAG LA
'TSE'O, ,

KLU 'DI NI, BDAG MI GTOR NGO ZHES MCHI ZHING, DE DAG LA GO BAR
BGYID LAGS SO, ,BDAG LA 'TSE BA'I KLU DAG DANG, ,BDAG MI GTONG
BA'I KLU RNAMS

KYIS, ,LEGS PAR SMRAS PA 'DI THOS NA, ,AARDZA KA YI DOG PA BZHIN,
,DE'I MGO TSAL BA BDUN DU 'GAS, ,DE LA GSANG SNGAGS KYI TSIG NI,
'DI DAG LAGS SO, ,


@121B TADYA TH'A; CI LE BI TZE LE, GOO RI, GANDHA RI, MA TAm GI,
TZANdA LI SV'A H'A, BTZUN PA, BCOM LDAN 'DAS KYI NYAN THOS DGE
SLONG NGAM, DGE SLONG MA'AM, DGE BSNYEN NAM,

DGE BSNYEN MA GANG LA LA KUN TU RGYU BA DANG, KUN TU RGYU BA MA
LAGS PA DANG MTHUN PA'I MDO RIG SNGAGS DANG, SRUNG BA DANG, SUG
PA RKANG PA LA PHYAG 'TSAL BAR

'GYUR BA 'DI NYID RGYA CHER LUNG MNOS SHING 'DON PAR BGYID PA DE
LA GAL TE KLU'AM, KLU MO'AM, KLU RGAN PO'AM, KLU RGAN MO'AM,
KLU'I BU PHO'AM, ,KLU'I BU

MO'AM; KLU'I 'KHOR PHO'AM, KLU'I 'KHOR MO'AM, KLU'I MNGAG GZHUG
PA'AM, ,KLU'I MNGAG GZHUG MA 'TSE BAR BGYID PA GLAGS LTA ZHING
GLAGS TSOL BA

LA LA ZHIG NYE BAR MCHI ZHING NYE BAR 'GRENG NGAM NYE BAR MCHIS
PAR GYUR NA, GLAGS MI RNYED CING GNAS MI RNYED LA, KLU RNAMS KYI
KLU 'DU BA'I NANG DU MCHIR MI

CHUD CING, RGYAL PO'I PHO BRANG LCANG LO CAN DU YANG GNAS MI
'THOB STE, DE'I MGO AARDZA KA'I DOG PA BZHIN DU TSAL BA BDUN DU
'GAS LAGS SO, ,BTZUN PA, BCOM

LDAN 'DAS KYI NYAN THOS DGE SLONG NGAM, DGE SLONG MA'AM, DGE
BSNYEN NAM, DGE BSNYEN MA GANG LA LA KUN TU RGYU BA DANG, KUN TU
RGYU BA MA LAGS PA DANG MTHUN


@122A *, ,PA'I MDO RIG SNGAGS DANG, SRUNG BA DANG, SUG PA RKANG
PA LA PHYAG 'TSAL BAR 'GYUR BA 'DI NYID RGYA CHER LUNG MNOS SHING
'DON

PAR BGYID PA DE LA GAL TE LUS SRUL PO'AM, LUS SRUL MO'AM, LUS
SRUL BO RGAN PO'AM, ,LUS SRUL PO RGAN MO'AM, LUS SRUL PO'I BU
PHO'AM, LUS

SRUL PO'I BU MO'AM, LUS SRUL PO'I 'KHOR PHO'AM, LUS SRUL PO'I
'KHOR MO'AM, LUS SRUL PO'I MNGAG GZHUG PA'AM, LUS SRUL PO'I MNGAG

GZHUG MA 'TSE BAR BGYID PA GLAGS LTA ZHING GLAGS TSOL BA LA LA
ZHIG NYE BAR MCHI ZHING, NYE BAR 'GRENG DAM, NYE BAR MCHIS PAR
GYUR NA, GLAGS MI RNYED

CING GNAS MI RNYED LA LUS SRUL PO RNAMS KYI LUS SRUL PO 'DU BA'I
NANG DU MCHIR MI CHUD CING, RGYAL PO'I PHO BRANG LCANG LO CAN DU
YANG GNAS MI 'THOB STE, ,

DE'I MGO AARDZA KA'I DOG PA BZHIN DU TSAL PA BDUN DU 'GAS LAGS
SO, ,DE LA GSANG SNGAGS KYI TSIG NI, ,'DI DAG LAGS SO, ,TADYA
TH'A, AA BE BA HA NA BA HA

NA BA T'I YE SV'AH'A, BTZUN PA, BCOM LDAN 'DAS KYI SPYAN SNGAR
BDAG GIS GNOD SBYIN RNAMS DANG, GNOD SBYIN CHEN PO RNAMS DANG,
GNOD SBYIN GYI SDE DPON RNAMS


@122B DANG, DMAG DPON RNAMS KYI MING BRJOD PAR BGYI LAGS SO, ,'DI
LTA STE, DBANG PO ZLA BA CHU LHA DANG, BHA RA DHVA DZA SKYE RGU'I
BDAG ,DBANG LDAN TZANDAN 'DOD GTZO DANG, ,

MGRIN NGAN DANG NI MGUL NGES DANG, ,STOBS LDAN NOR BU NOR SPYOD
DANG, SGRA RAB DANG NI NYE LNGA DANG, ,RI MNYAM GSER CAN GANG PO
DANG, ,SENG LDENG BA DANG G-YON CAN

DANG, ,GNOD SBYIN BA SKYONG 'BROG GNAS DANG, ,RGYAL BA KHYU MCHOG
MI RGYAL PO, ,DRI ZA SNA TSOGS SDE DANG NI, ,LCAGS MDUNG RING
DANG MA LDAN DANG, ,TSIG LNGA SER PO

YID DGA' DANG, ,GNOD SBYIN RING PO 'KHOR DANG BCAS, ,'BRAS BU
GSUM DANG MGUL GSUM PA, ,'GRO GNAS JI SNYED MCHIS PA LAGS, ,DE
DAG NI, BDAG

GI SPUN LAGS TE, DE DAG LA BDAG GNOD SBYIN 'DI NI, BDAG LA TSE'O,
,GNOD SBYIN 'DI NI, BDAG MI GTONG NGO ZHES MCHI ZHING, DE DAG LA
GO BAR BGYID

LAGS SO, ,BDAG LA 'TSE BA'I GNOD SBYIN DANG, ,BDAG MI GTONG BA'I
GNOD SBYIN GYIS, ,LEGS PAR SMRAS PA 'DI THOS NA, ,AARDZA KA YI
DOG PA BZHIN, ,DE'I

MGO TSAL BA BDUN DU 'GAS, ,DE LA GSANG SNGAGS KYI TSIG NI, 'DI
DAG LAGS SO, ,TADYA TH'A, HI LE MI LE, HI LE MI LE, K'I RTI M'U
LE, HI LE K'I RTI M'U LE, AOm TUMBE


@123A *, ,TUMBE; AOm TUMBE TUMBE, AOm GHE MO GHE, GO DE HI,
BHINGGA RE, Ri shI SAD TTA ME SV'AH'A, BTZUN PA, BCOM LDAN 'DAS
KYI NYAN THOS DGE

SLONG NGAM, DGE SLONG MA'AM, DGE BSNYEN NAM, DGE BSNYEN MA GANG
LA LA KUN TU RGYU BA DANG, KUN TU RGYU BA MA LAGS PA DANG MTHUN
PA'I MDO RIG SNGAGS

DANG, SRUNG BA DANG, SUG PA RKANG PA LA PHYAG 'TSAL BAR 'GYUR BA
'DI NYID RGYA CHER LUNG MNOS SHING 'DON PAR BGYID PA DE LA GAL TE
GNOD SBYIN NAM, GNOD

SBYIN MO'AM, GNOD SBYIN RGAN PO'AM, GNOD SBYIN RGAN MO'AM, GNOD
SBYIN GYI BU PHO'AM, GNOD SBYIN GYI BU MO'AM, GNOD SBYIN GYI
'KHOR PHO'AM, GNOD

SBYIN GYI 'KHOR MO'AM, GNOD SBYIN GYI MNGAG GZHUG PA'AM, GNOD
SBYIN GYI MNGAG GZHUG MA 'TSE BAR BGYID PA GLAGS LTA ZHING GLAGS
TSOL BA LA LA ZHIG

NYE BAR MCHI ZHING, NYE BAR 'GRENG NGAM, NYE BAR MCHIS PAR GYUR
NA, GLAGS MI RNYED CING GNAS MI RNYED LA GNOD SBYIN RNAMS KYI
GNOD SBYIN 'DU BA'I NANG DU MCHIR MI

CHUD CING, RGYAL PO'I PHO BRANG LCANG LO CAN DU YANG GNAS MI
'THOB STE, DE'I MGO AARDZA KA'I DOG PA BZHIN DU TSAL PA BDUN DU
'GAS LAGS SO, ,BTZUN PA,


@123B BCOM LDAN 'DAS KYI NYAN THOS DGE SLONG NGAM, DGE SLONG
MA'AM, DGE BSNYEN NAM, DGE BSNYEN MA GANG LA LA KUN TU RGYU BA
DANG, KUN TU RGYU BA MA LAGS PA

DANG MTHUN PA'I MDO RIG SNGAGS DANG, SRUNG BA DANG, SUG PA RKANG
PA LA PHYAG 'TSAL BAR 'GYUR BA 'DI NYID RGYA CHER LUNG NOD CING
'DON PAR BGYID PA DE LA GAL

TE SRIN PO'AM, SRIN MO'AM, SRIN MO RGAN PO'AM, SRIN MO RGAN
MO'AM, SRIN PO'I BU PHO'AM, SRIN PO'I BU MO'AM, SRIN PO'I 'KHOR
PHO'AM, SRIN PO'I

'KHOR MO'AM, SRIN PO'I MNGAG GZHUG PA'AM, SRIN PO'I MNGAG GZHUG
MA 'TSE BAR BGYID PA GLAGS LTA ZHING GLAGS TSOL BA LA LA ZHIG NYE
BAR MCHI

ZHING, NYE BAR 'GRENG NGAM NYE BAR MCHIS PAR GYUR NA, GLAGS MI
RNYED CING GNAS MI RNYED LA, SRIN PO RNAMS KYI SRIN PO 'DU BA'I
NANG DU MCHIR MI CHUD CING, RGYAL PO'I

PHO BRANG LCANG LO CAN DU YANG GNAS MI 'THOB STE, DE'I MGO AARDZA
KA'I DOG PA BZHIN DU TSAL PA BDUN DU 'GAS LAGS SO, ,DE LA GSANG
SNGAGS KYI TSIG NI, 'DI

DAG LAGS SO, ,TADYA TH'A, HI LE HI LE, HU LU HU LU, YU ME YU ME
LE, YU MI L'A BI H'I YE SV'A H'A ZHES RGYA CHER SMRAS NAS NGA'I
RKANG PA LA MGO BOS PHYAG 'TSAL TE DE


@124A *, ,NYID DU MI SNANG BAR GYUR TO, ,DGE SLONG DAG ,KHYED
KYIS 'DI LTAR BDAG NYID BSRUNG BA DANG, BSKYAB PA DANG, BDE BA LA
REG PAR

GNAS PAR BYA BA DANG, GNOD SBYIN DANG, MI MA YIN PA GDUG PA GNYUG
MAR GNAS PA MNGON PAR MA DAD PA DAG MNGON PAR DAD PAR BYA BA
DANG, MNGON PAR

DAD PA RNAMS KYANG PHYIR ZHING 'PHEL BAR BYA BA'I PHYIR KUN TU
RGYU BA DANG, KUN TU RGYU BA MA YIN PA DANG MTHUN PA'I MDO RIG
SNGAGS DANG, SRUNG BA DANG, SUG

PA RKANG PA LA PHYAG 'TSAL BAR 'GYUR BA 'DI NYID LONGS SHIG
,ZUNGS SHIG ,CHONGS SHIG ,LHOGS SHIG ,BCOM LDAN 'DAS KYIS DE SKAD
CES BKA'

STZAL NAS DGE SLONG DE DAG YI RANG STE BCOM LDAN 'DAS KYIS GSUNGS
PA LA MNGON PAR BSTOD DO, ,PAR SDOM NI, AI, KU, HU, SI, YU, CI,
A'A,

HI; HI, GSANG SNGAGS KYI TSIG RNAM PA DGU SMOS PA DANG GO RIM
BZHIN DU SBYAR RO, ,MDO CHEN PO KUN TU RGYU BA DANG, KUN TU RGYU
BA MA YIN PA DANG MTHUN PA'I MDO

ZHES BYA BA RDZOGS SO,, ,,RGYA GAR GYI MKHAN PO DZI NA MI TRA
DANG, PRA DZNY'A WA RMA DANG, ZHU CHEN GYI LO TZTSA BA BANDHE YE
SHES SDE LA SOGS PAS BSGYUR CING


@124B ZHUS TE GTAN LA PHAB PA, 
