@350A ,,RGYA GAR SKAD DU, A'ARYA RATNA TZ'U dA PA RI PRi

TZTS'A N'A MA MAH'A Y'A NA SU TRA, BOD SKAD DU, 'PHAGS PA GTZUG
NA RIN PO CHES ZHUS PA ZHES BYA BA THEG PA CHEN PO'I MDO, BAM PO
DANG PO, SANGS RGYAS DANG BYANG CHUB SEMS DPA' DANG, NYAN

THOS DANG RANG SANGS RGYAS THAMS CAD LA PHYAG 'TSAL LO, ,'DI SKAD
BDAG GIS THOS PA DUS GCIG NA, BCOM LDAN 'DAS RGYAL PO'I KHAB NA
BYA RGOD KYI PHUNG PO'I RI LA DGE SLONG BZHI KHRI NYIS


@350B STONG GI DGE SLONG GI DGE 'DUN CHEN PO DANG THABS GCIG TU
BZHUGS TE, THAMS CAD KYANG DGRA BCOM PA ZAG PA ZAD PA, NYON MONGS
PA MED PA DBANG DANG LDAN PAR GYUR PA, SEMS SHIN TU RNAM PAR GROL

PA; SHES RAB SHIN TU RNAM PAR GROL BA, CANG SHES PA, GLANG PO
CHEN PO, BYA BA BYAS PA, BYED PA BYAS PA, KHUR BOR BA, BDAG GI
DON RJES SU THOB PA, SRID PAR KUN TU SBYOR BA YONGS SU ZAD PA,
YANG DAG

PA'I SHES PAS SEMS SHIN TU RNAM PAR GROL BA, SEMS THAMS CAD KYI
DBANG DAM PA'I PHA ROL TU SON PA SHA STAG GO, BYANG CHUB SEMS
DPA' PHYOGS BCU'I 'JIG RTEN GYI KHAMS NAS 'DUS PA

BRGYAD KHRI BZHI STONG DANG YANG THABS GCIG STE, THAMS CAD KYANG
SKYE BA GCIG GIS THOGS PA, DBANG BSKUR BA THOB PA, DPA' BAR 'GRO
BA'I TING NGE 'DZIN 'DI LAS BYUNG BA, PADMA BLA MA'I TING NGE
'DZIN

RAB TU THOB PA, RDO RJE'I DKYIL 'KHOR GYI TING NGE 'DZIN LA RAB
TU GNAS PA, RGYAL MTSAN GYI RTZE MO'I DPUNG RGYAN GYI TING NGE
'DZIN GYIS RNAM PAR ROL PA, RDO RJE LTA BU'I TING NGE 'DZIN SHIN
TU RTOGS

PA; YON TAN 'BYUNG GNAS BKOD PA'I TING NGE 'DZIN SHIN TU GTAN LA
PHEBS PA, SANGS RGYAS KYI CHOS THAMS CAD MNGON DU GYUR PA, BYANG
CHUB KYI SNYING POR RAB TU GZHOL PA, BDUD KYI YUL THAMS

CAD LAS SHIN TU 'DAS PA, SANGS RGYAS KYI YUL GYI GNAS LA RAB TU
GNAS PA, MI ZAD PA'I BSTAN PA'I GZUNGS RAB TU THOB PA, SEMS CAN
THAMS CAD KYI DBANG PO TSIM PAR BYED PA'I SPOBS


@351A *, ,PA RAB TU THOB PA, MI 'JIG PA SENG GE'I STABS KYIS
'KHOR THAMS CAD GNON PA LA MKHAS PA, TSIG BSTAN PA LA PHYED PAS
DON YOD PAR BSKAL PA'I BAR DU

LUNG STON PA, GZUGS KYI MTSAN BZANG POS LEGS PAR BRGYAN PA, 'DUS
PA NGAN PA'I TSOGS PHA ROL RGOL BA YANG DAG PAR RAB TU 'JOMS PA,
GRAGS PA DANG BRJOD PA'I SGRA MTHON PO

PHYOGS BCUR GRAGS PA, SANGS RGYAS THAMS CAD KYIS BSTOD CING
BSNGAGS TE RAB TU BKUR BA, SBYIN PA DANG, TSUL KHRIMS DANG, BZOD
PA DANG, BRTZON 'GRUS DANG, BSAM GTAN DANG,

SHES RAB DANG, THABS DPAG TU MED PA LAS BYUNG BA, BSKAL PA BYE BA
KHRAG KHRIG BRGYA STONG GRANGS MED PAR SHIN TU SPYAD PA BYAS PA,
SEMS CAN THAMS CAD KYI NYON MONGS PA'I NAD YONGS

SU SHES NAS SO SO CI RIGS PAR CHOS KYI SMAN GTONG BA, RKYEN LAS
BYUNG BA'I CHOS ZAB CING GTING DPAG DKA' BA LA 'JUG CING MTHA'
DANG MTHA' MA YIN PA DANG, RTAG PA DANG CHAD

PAR LTA BA YONGS SU SPANGS PAS DGE BA DAG CING DRI MA MED PA'I
BSAM PA DANG, LHAG PA'I BSAM PA SHIN TU YONGS SU DAG PA, SEMS CAN
THAMS CAD YONGS SU SMIN PAR BYA BA DANG,

BSDU BA DANG, KUN RIG PA DANG, RNAM PAR RIG PA'I TSUL LA MKHAS
PA, RANG GI SEMS LA DBANG BSGYUR BA, SEMS DPA' ZHING BRTAN LA RDO
RJE LTAR MI PHYED PA, DAD PA DANG, BRTZON 'GRUS DANG,


@351B DRAN PA DANG, TING NGE 'DZIN DANG, SHES RAB KYI STOBS DANG
LDAN PA, STOBS BCU DANG, GZUNGS DANG, SMON LAM LA YANG DAG PAR
RAB TU ZHUGS PA, YON TAN DANG, YE SHES DPAG TU MED PA'I BLO NAM

MKHA'I DBYINGS DANG MNYAM PA RNAMS LA 'DI LTA STE, BYANG CHUB
SEMS DPA' SEMS DPA' CHEN PO SPYAN RAS GZIGS RNAM PAR LTA BA ZHES
BYA BA DANG, RTAG TU RNAM PAR LTA BA DANG, SPYAN RAS GZIGS

DBANG PHYUG DANG, MTHU CHEN THOB PA DANG, SENG GE DANG, SENG GE
BLO GROS DANG, SENG GE'I STABS SU 'GRO BA DANG, SENG GE'I SGRA
MNGON PAR BSGRAGS PA DANG, MCHOG GI BLO GROS DANG, RDO RJE'I BLO
GROS

DANG, RDO RJE RNAM PAR GNON PA DANG, RDO RJE'I RGYAL MTSAN DANG,
RDO RJE'I SDE DANG, MI G-YO BA'I GOM PAS RNAM PAR GNON PA DANG,
'JIG RTEN GSUM GOM PAS RNAM PAR GNON PA DANG, MIG

BZANG DANG, PADMA'I MIG DANG, PADMA BKOD PA DANG, RIN PO CHE BKOD
PA DANG, SPOBS PA CHEN PO DANG, MTHU BO CHE DANG, RIN CHEN 'KHAR
BA DANG, RIN CHEN 'BYUNG GNAS DANG, LAG NA PHYAG RGYA RIN

PO CHE DANG, YON TAN GYI RGYAL PO SNANG DANG, BKOD PA'I RGYAL PO
SNANG DANG, BKOD PA'I RGYAL PO DANG, YID GNYIS RNAM PAR 'JOMS
PA'I RGYAL PO DANG, GLOG GI SNANG BAS BRGYAN DANG, NAM MKHA'

MDZOD DANG, DBYANGS SNYAN DANG, SPRIN DBYANGS DANG, RNGA SGRA
DANG, DBYANGS RNAM PAR DAG DANG, RNAM PAR DAG PA'I BLO GROS DANG,
BZANG SKYONG LA SOGS PA SKYES BU DAM PA BCU DRUG DANG, 'JAM DPAL


@352A *, ,LA SOGS PA SEMS DPA' DPE MED PA DRUG CU DANG, SPOS KYI
GLANG PO CHE LA SOGS PA DAG PA'I SEMS CAN SUM CU RTZA GNYIS DANG,
BYAMS PA LA SOGS PA THAMS CAD

KYANG BSKAL PA BZANG PO'I BYANG CHUB SEMS DPA' SEMS DPA' CHEN PO
SHA STAG GO, LHA'I BU BDUD LAS RGYAL DANG, LHA'I BU DGE BA BKOD
DANG, LHA'I BU MTSAMS RAB DANG, BZANG PO'I RGYAL

PO DANG, RGYAL BA DANG, RGYAL BA'I BLO GROS DANG, RAB TU ZHI
ZHING DUL BA'I DBANG PHYUG DANG, LHA'I BU LEGS PAR SEMS PA DANG,
DE DAG LA SOGS PA THAMS CAD KYANG THEG PA CHEN PO LA YANG

DAG PAR ZHUGS PA'I LHA'I BU STONG PHRAG NYI SHU DANG, RGYAL PO
CHEN PO BZHI DANG, LHA RNAMS KYI DBANG PO BRGYA BYIN DANG, MI
MJED KYI BDAG PO TSANGS PA DANG, LHA'I BU DED DPON DANG, LHA'I BU

DBANG PHYUG CHEN PO DANG, DE DAG DANG, GZHAN YANG LHA DANG, KLU
DANG, GNOD SBYIN DANG, DRI ZA DANG, LHA MA YIN DANG, NAM MKHA'
LDING DANG, MI'AM CI DANG, LTO 'PHYE CHEN PO DANG, MI DANG

MI MA YIN PA DU MA DANG YANG THABS GCIG GO, DE NAS BCOM LDAN 'DAS
BKOD PA CHEN PO'I SENG GE'I KHRI LA BZHUGS TE, 'KHOR BRGYA STONG
DU MAS YONGS SU BSKOR CING MDUN GYIS

BLTAS NAS CHOS STON TE, SENG GE LTAR NI SGROGS, NYI MA LTAR NI
LHAN NE, ZLA BA LTAR NI LHAM ME, SGRON MA LTAR NI 'BAR, BRGYA
BYIN LTAR NI LHANG NGE, TSANGS PA LTAR NI LHAG GE, RGYA MTSO CHEN


@352B PO'I DBUS NA RI RAB LTAR NI 'PHAGS TE, 'KHOR CHEN PO'I DBUS
SU GSHEGS PAS CHOS STON PA NI TSANGS PAR SPYOD PA, THOG MAR DGE
BA, BAR DU DGE BA, THA MAR DGE BA, DON BZANG PO, TSIG

'BRU BZANG PO, MA 'DRES PA, YONGS SU RDZOGS PA, YONGS SU DAG PA,
YONGS SU BYANG BA, 'DI LTA STE, BYANG CHUB SEMS DPA' SEMS DPA'
CHEN PO RNAMS KYI BYANG CHUB SEMS DPA'I SPYOD PA RNAM

PAR DAG PA ZHES BYA BA'I CHOS KYI SGO LAS BRTZAMS NAS, JI LTAR
BYANG CHUB SEMS DPA' SEMS DPA' CHEN PO RNAMS BYANG CHUB SEMS
DPA'I SPYOD PA YONGS SU DAG PA LA SPYOD PAR 'GYUR BAR

YANG DAG PAR RAB TU STON TO, ,YANG DE'I TSE SHAR PHYOGS LOGS KYI
SANGS RGYAS KYI ZHING BRGYA STONG PHRAG DGU BCU RTZA GNYIS 'DAS
PA NA 'JIG RTEN GYI KHAMS LEGS PAR SPRUL PA ZHES BYA BA DE

NA; DE BZHIN GSHEGS PA DGRA BCOM PA YANG DAG PAR RDZOGS PA'I
SANGS RGYAS YONGS SU DAG PAR RAB TU GNAS PA ZHES BYA BA DA LTAR
BZHUGS TE 'TSO ZHING BZHES LA CHOS KYANG STON PA

DE'I GAN NAS, BYANG CHUB SEMS DPA' SEMS DPA' CHEN PO GTZUG TU NA
RIN PO CHE ZHES BYA BA, BYANG CHUB SEMS DPA' BRGYAD STONG DANG
LHAN CIG TU LHA DANG, KLU DANG, GNOD SBYIN DANG, DRI ZA

DANG, LHA MA YIN DANG, NAM MKHA' LDING DANG, MI'AM CI DANG, LTO
'PHYE CHEN PO DANG, MI DANG MI MA YIN PA BRGYA STONG MANG POS
YONGS SU BSKOR CING MDUN DU BDAR TE, 'JIG RTEN GYI KHAMS


@353A *, ,LEGS PAR SPRUL PA DE NAS MI SNANG BAR GYUR NAS, 'JIG
RTEN GYI KHAMS MI MJED 'DIR GNAS PAR GYUR TO, ,DE TSANGS PA'I
'JIG RTEN DE NYID DU 'DUG NAS, RIN

PO CHE'I GDUGS GCIG GIS STONG GSUM GYI STONG CHEN PO'I 'JIG RTEN
GYI KHAMS KHEBS PAR BYAS TE, ME TOG KHA DOG DU MA, KHA DOG SNA
TSOGS DAG GIS STONG GSUM GYI STONG CHEN PO'I

'JIG RTEN GYI KHAMS KHEBS PAR BYAS NAS, TSANGS PA'I 'JIG RTEN DE
NYID DU 'DUG STE, DE'I TSE TSIGS SU BCAD PA 'DI DAG SMRAS SO,
,GANG GIS SDUG BSNGAL MTHA' YAS BZOD BYAS

SHING, ,BRTUL ZHUGS BRTEN PAS BYANG CHUB RAB BSGRUBS PA, ,DRANG
SRONG CHEN PO SH'AKA [*SH'AKYA?] THUB SUS MTHONG BA, ,LHA MI
RNAMS KYI RNYED PA LEGS PAR RNYED, ,GANGG'A'I BYE SNYED BYANG
CHUB SEMS

DPA' MANG, ,BRTZON 'GRUS DAG GI STOBS KYIS PHYIR BOR TE, ,STONG
PHRAG BYE BA'I BDUD RNAMS RAB BTUL BAS, ,BYANG CHUB RDUL BRAL MYA
NGAN MED PA THOB, ,'GRO BA KUN GYI GTZO BOR BSNYEN

BKUR BAR, ,SHAR PHYOGS LOGS KYI MCHOG GI 'JIG RTEN KHAMS, ,LEGS
PAR SPRUL NAS SPYOD PA YONGS DAG PA'I, ,RGYAL BA'I THAD NAS BDAG
NI 'DIR MCHIS SO, ,SU DAG CHOS KYI

GTAM RNAMS NYAN PA DANG, ,PHYOGS BCU'I BYANG CHUB SEMS DPA' BLTA
BA DANG, ,RKANG GNYIS GTZO BO DE YANG BLTA 'DOD PA, ,DE DAG BYA
RGOD PHUNG POR MYUR DU SHOG ,'DREN PA MTHONG


@353B BA SHIN TU RNYED PAR DKA', ,ZHI BA'I CHOS KYANG THOS PAR
SHIN TU DKA', ,DAL 'BYOR MIR SKYE SHIN TU RNYED PAR DKA', ,TSUL
KHRIMS DAD PA'ANG RTAG TU RNYED PAR DKA', ,'JIG RTEN RNAM PAR
'DREN

PA BZHUGS BZHIN DU, ,BDE 'DOD GANG ZHIG BSOD NAMS MI BYED NA,
,MYA NGAN 'DAS NAS DE NI CI BYA YI, ,DA NI RGYAL PA'I DRUNG DER
'DONG PAR BYA, ,GANG DAG NGAN 'GRO THAMS CAD SPANGS NAS

NI; ;LHA MI'I NANG DU BDE BA 'THOB PA DANG, ,MYA NGAN 'DAS THOB
BDE BAR 'GYUR 'DOD PA, ,MTSUNGS MED DE YI GAN DU DE DAG DENG, ,DE
NI SMAN PA'I RGYAL PO BDUD RTZI SBYIN, ,DE NI DED DPON

MCHOG GI LAM MTSON PA, ,DE NI CHOS RGYAL RIN CHEN DAM PA 'CHANG,
,DE NI SEMS CAN KUN GYI RTEN DANG DPUNG, ,DE NAS BYANG CHUB SEMS
DPA' SEMS DPA' CHEN PO GTZUG NA RIN PO CHES

TSIGS SU BCAD PA MNGON PAR SGRUB PA 'DI DAG SMRAS PAS, STONG GSUM
GYI STONG CHEN PO'I 'JIG RTEN GYI KHAMS KYANG DBYANGS KYIS GO BAR
GYUR, TSE DANG LDAN PA SH'A RADVA TI'I BUS KYANG TSIGS

SU BCAD PA 'DI DAG THOS TE, THOS NAS BCOM LDAN 'DAS LA 'DI SKAD
CES GSOL TO, ,BCOM LDAN 'DAS, 'DI LTA BU'I DON DANG LDAN PA'I
TSIGS SU BCAD PA 'DI DAG GANG NAS BYUNG, BCOM

LDAN 'DAS KYIS BKA' STZAL PA, SH'A RI'I BU, SHAR PHYOGS LOGS SU
SANGS RGYAS KYI ZHING 'DI NAS SANGS RGYAS KYI ZHING BRGYA STONG
PHRAG DGU BCU RTZA GNYIS 'DAS PA NA 'JIG RTEN GYI KHAMS LEGS


@354A *, ,PAR SPRUL PA ZHES BYA BA ZHIG YOD DE, DE NA DE BZHIN
GSHEGS PA DGRA BCOM PA YANG DAG PAR RDZOGS PA'I SANGS RGYAS YONGS
SU DAG PAR RAB TU GNAS PA ZHES BYA BA DE

LTAR BZHUGS TE 'TSO ZHING GZHES LA CHOS KYANG STON PA DE'I GAN
NAS, BYANG CHUB SEMS DPA' SEMS DPA' CHEN PO GTZUG NA RIN PO CHE
ZHES BYA BA BYANG CHUB SEMS DPA' BRGYAD STONG

DANG BCAS TE, NGA LA BLTA BA DANG, PHYAG BYA BA DANG, BSNYEN BKUR
BA DANG, PHYOGS BCU NAS 'DUS PA'I BYANG CHUB SEMS DPA' SEMS DPA'
CHEN PO 'DI DAG KYANG BLTA BA'I PHYIR,

LHA DANG; KLU DANG, GNOD SBYIN DANG, DRI ZA DANG, LHA MA YIN
DANG, NAM MKHA' LDING DANG, MI'AM CI DANG, LTO 'PHYE CHEN PO
DANG, MI DANG MI MA YIN PA BRGYA STONG MANG POS

YONGS SU BSKOR CING MDUN DU BDAR NAS, RNGA NI RAB TU BRDUNG, ME
TOG GI CHAR NI RAB TU 'BEBS, 'OD ZER NI 'BYIN, STONG GSUM GYI
STONG CHEN PO'I 'JIG RTEN GYI KHAMS NI

G-YO BAR BYED CING, BYANG CHUB SEMS DPA'I MTHU CHEN PO DANG,
BYANG CHUB SEMS DPA'I RDZU 'PHRUL CHEN POS 'JIG RTEN GYI KHAMS
LEGS PAR SPRUL PA DE NAS MI SNANG BAR GYUR NAS 'JIG

RTEN GYI KHAMS MI MJED 'DIR PHYIN TE, SH'A RI'I BU, BYANG CHUB
SEMS DPA' SEMS DPA' CHEN PO GTZUG NA RIN PO CHE DES SEMS CAN BAG
MED PA RNAMS YANG DAG PAR BSKUL BA'I PHYIR,,


@354B TSANGS PA'I 'JIG RTEN DU 'DUG NAS TSIGS SU BCAD PA 'DI DAG
SMRAS SO, ,SH'A RI'BU [*R'I BU?], TSIGS SU BCAD PA 'DI DAG GIS
STONG GSUM GYI STONG CHEN PO'I 'JIG RTEN GYI KHAMS GO BAR BYAS
NAS, SEMS

CAN DPAG TU MED PA YANG DGE BA'I RTZA BA YANG BSKYED DO, ,DE NAS
BYANG CHUB SEMS DPA' SEMS DPA' CHEN PO GTZUG NA RIN PO CHE BYANG
CHUB SEMS DPA' BRGYAD STONG PO DE DAG DANG LHAN CIG TU LHA

DANG, KLU DANG, GNOD SBYIN DANG, DRI ZA DANG, LHA MA YIN DANG,
NAM MKHA' LDING DANG, MI 'AM CI DANG, LTO 'PHYE CHEN PO DANG, MI
DANG MI MA YIN PA BRGYA STONG DU MAS YONGS SU BSKOR CING MDUN DU

BDAR NAS, RNGA NI RAB TU BRDUNG, ME TOG GI CHAR NI RAB TU 'BEBS,
'OD ZER NI 'BYIN, STONG GSUM GYI STONG CHEN PO'I 'JIG RTEN GYI
KHAMS NI G-YO BAR BYED CING, BYANG CHUB SEMS DPA'I MTHU

CHEN PO DANG, BYANG CHUB SEMS DPA'I RDZU 'PHRUL CHEN POS, BCOM
LDAN 'DAS GA LA BA DER DONG STE LHAGS NAS, BCOM LDAN 'DAS KYI
ZHABS LA MGO BOS PHYAG 'TSAL TE, BCOM LDAN 'DAS LA

LAN GSUM BSKOR BA BYAS NAS, BYANG CHUB SEMS DPA' SEMS DPA' CHEN
PO DE DAG DANG, LHA DANG, KLU DANG, GNOD SBYIN DANG, DRI ZA DANG,
LHA MA YIN DANG, NAM MKHA' LDING DANG, MI 'AM CI DANG,

LTO 'PHYE CHEN PO DANG, MI DANG MI MA YIN PA BRGYA STONG MANG PO
DE DAG DANG LHAN CIG TU BCOM LDAN 'DAS KYI SPYAN SNGAR 'DUG GO
,PHYOGS GCIG TU 'DUG NAS KYANG BCOM LDAN 'DAS LA BYANG CHUB


@355A *, ,SEMS DPA' GTZUG NA RIN PO CHES 'DI SKAD CES GSOL TO,
,BCOM LDAN 'DAS DE BZHIN GSHEGS PA DGRA BCOM PA YANG DAG PAR
RDZOGS PA'I SANGS RGYAS YONGS SU DAG

PAR RAB TU GNAS PA, BCOM LDAN 'DAS LA GNOD PA CHUNG NGAM, NYAM
NGA BA NYUNG NGAM, BSKYOD PA YANG NGAM, 'TSO 'AM, STOBS DANG BDE
BAR REG PA LA GNAS SAM ZHES SNYUN GSOL TO, ,BCOM LDAN

'DAS, BDAG KYANG BYANG CHUB SEMS DPA' SEMS DPA' CHEN PO RNAMS KYI
SPYOD PA YONGS SU DAG PA NYAN PA'I SLAD DU 'DIR MCHIS NA, BCOM
LDAN 'DAS, BYANG CHUB SEMS DPA' RNAMS SPYOD

PA YONGS SU DAG PA GANG LA GNAS NA SHIN TU MTHAR PHYIN PA DANG,
SHIN TU GRUB PA DANG, BDE BAR 'GYUR BA DANG, SHIN TU YONGS SU DAG
PA THOB PAR 'GYUR BA DANG, DE DAG LA BAG CHAGS KYI SA

MTSAMS SBYOR BAR 'GYUR BA'I NYON MONGS PA THAMS CAD KUN DU 'BYUNG
BAR MI 'GYUR BA DANG, RANG GI SPYOD PA YONGS SU DAG PAS SEMS CAN
THAMS CAD KYI SEMS KYI SPYOD PA RAB TU 'TSAL BAR

'GYUR BA DANG, SPYOD PA'I MTSAN NYID RNAMS YANG DAG PA JI LTA BA
BZHIN DU KHONG DU CHUD PAR 'GYUR BA DANG, YE SHES KYI SPYOD PAS
'DOD CHAGS DANG, ZHE SDANG DANG, GTI MUG GI SPYOD PA RNAM PAR

SBYONG BAR 'GYUR BA DANG, CHOS KYI SPYOD PAS SEMS CAN MI MTHUN
PAR SPYOD PA LA GNAS PA RNAMS YANG DAG PA'I CHOS KYI NAN TAN LA
MOS PAR BGYID PAR 'GYUR BA DANG, DE BZHIN GSHEGS PA


@355B THAMS CAD LA KHA NA MA THO BA MA MCHIS PAR 'GYUR BA DANG,
SEMS CAN THAMS CAD NYE BAR 'TSO BAR 'GYUR BA DANG, DE DAG LA BDUD
THAMS CAD KYIS GLAGS MI RNYED PAR 'GYUR BA DANG, DE DAG PHYOGS

BCU'I 'JIG RTEN NA DA LTAR BYUNG BA'I SANGS RGYAS THAMS CAD BLTA
BA LA SGRIB PA MA MCHIS PAR 'GYUR BA DANG, DE DAG GI SPYOD PA
THAMS CAD DE BZHIN GSHEGS PA'I YE SHES KYI SPYOD

PAS RIG PAR 'GYUR BA'I BYANG CHUB SEMS DPA' RNAMS KYI SPYOD PA
YONGS SU DAG PA DE, DE BZHIN GSHEGS PA DGRA BCOM PA YANG DAG PAR
RDZOGS PA'I SANGS RGYAS KYIS LEGS PAR

BSTAN DU GSOL, DE SKAD CES GSOL PA DANG, BCOM LDAN 'DAS KYIS
BYANG CHUB SEMS DPA' SEMS DPA' CHEN PO GTZUG NA RIN PO CHE LA 'DI
SKAD CES BKA' STZAL TO, ,RIGS KYI BU,

DE'I PHYIR LEGS PAR RAB TU NYON LA YID LA GZUNG ZHIG DANG, BYANG
CHUB SEMS DPA' SEMS DPA' CHEN PO RNAMS KYI SPYOD PA YONGS SU DAG
PA'I DPE TZAM CUNG ZAD CIG BSHAD DO, ,BCOM

LDAN 'DAS LEGS SO ZHES GSOL NAS, BYANG CHUB SEMS DPA' GTZUG NA
RIN PO CHE BCOM LDAN 'DAS KYI LTAR NYAN PA DANG, BCOM LDAN 'DAS
KYIS DE LA 'DI SKAD CES BKA' STZAL TO, ,RIGS

KYI BU, BYANG CHUB SEMS DPA' SEMS DPA' CHEN PO RNAMS KYI SPYOD PA
YONGS SU DAG PA NI 'DI BZHI STE, BZHI GANG ZHE NA, 'DI LTA STE,
PHA ROL TU PHYIN PA'I SPYOD PA YONGS SU DAG PA DANG, BYANG


@356A *, ,CHUB KYI PHYOGS KYI CHOS KYI SPYOD PA YONGS SU DAG PA
DANG, MNGON PAR SHES PA BSGRUB PA'I SPYOD PA YONGS SU DAG PA
DANG, SEMS CAN YONGS SU SMIN

PAR BYA BA'I SPYOD PA YONGS SU DAG PA STE, RIGS KYI BU, BZHI PO
DE DAG NI BYANG CHUB SEMS DPA' RNAMS KYI SPYOD PA YONGS SU DAG
PA'O, ,DE LA PHA ROL TU PHYIN PA'I SPYOD PA YONGS SU DAG

PA NI KUN DU BSNGO BA'I YE SHES LA MKHAS PAR KHONG DU CHUD PAR
BYA'O, ,BYANG CHUB KYI PHYOGS KYI CHOS KYI SPYOD PA YONGS SU DAG
PA NI LAM SMRA BA'I YE SHES LA MKHAS PAR KHONG DU CHUD PAR

BYA'O, ,MNGON PAR SHES PA BSGRUB PA'I SPYOD PA YONGS SU DAG PA NI
BSAM GTAN LA SEMS LAS SU RUNG BA'I YE SHES LA MKHAS PAR KHONG DU
CHUD PAR BYA'O, ,SEMS CAN YONGS SU

SMIN PAR BYA BA'I SPYOD PA YONGS SU DAG PA NI SNYING RJE CHEN POS
LHAG PA'I BSAM PA BRTEN PA'I YE SHES LA MKHAS PAR KHONG DU CHUD
PAR BYA'O, ,RIGS KYI BU, DE LA BYANG CHUB SEMS DPA' RNAMS

KYI PHA ROL TU PHYIN PA'I SPYOD PA YONGS SU DAG PA GANG ZHE NA,
'DI LTA STE, PHA ROL TU PHYIN PA DRUG GI SPYOD PA YONGS SU DAG
PA'O, ,DRUG PO DE DAG GANG ZHE NA, 'DI LTA STE, SBYIN PA DANG,

TSUL KHRIMS DANG, BZOD PA DANG, BRTZON 'GRUS DANG, BSAM GTAN
DANG, SHES RAB KYI PHA ROL TU PHYIN PA RNAMS SO, ,RIGS KYI BU, DE
LA BYANG CHUB SEMS DPA' RNAMS KYI SBYIN PA'I


@356B PHA ROL TU PHYIN PA'I SPYOD PA YONGS SU DAG PA GANG ZHE NA,
'DI LTA STE, SER SNA'I DRI MAS KUN DU DKRIS PA'I SEMS SEL BA
DANG, GTONG BA'I RJES SU 'JUG PA'I SEMS 'PHEL BAR BYED

PA DANG, DE SER SNA'I DRI MA BSAL TE, GTONG BA'I SEMS LA GNAS NAS
BDOG PA THAMS CAD YONGS SU GTONG PA'I SEMS LA GNAS SO, ,DE SBYIN
PA SBYIN PA NA THA DAD PA BZHI MI BYED DE,

BZHI GANG ZHE NA, 'DI LTA STE, SEMS CAN THA DAD DU MI BYED PA
DANG, CHOS THA DAD PA DANG, YONGS SU BSNGO BA THA DAD PA DANG,
BSAM PA THA DAD DU MI BYED DO, ,DE LA JI LTAR NA SEMS CAN THA DAD

DU MI BYED CE NA, 'DI LA NI SBYIN, 'DI LA NI MI SBYIN, 'DI LA NI
MANG DU SBYIN, 'DI LA NI NYUNG DU SBYIN, 'DI LA NI BZANG PO
SBYIN, 'DI LA NI NGAN PA SBYIN, 'DI LA NI RTAG TU SBYIN, 'DI LA
NI

RTAG TU MI SBYIN, 'DI LA NI BSTI STANG DU BYAS TE SBYIN, 'DI LA
NI BSTI STANG DU BYAS TE MI SBYIN, 'DI LA NI THAMS CAD SBYIN, 'DI
LA NI THAMS CAD MI SBYIN, 'DI NI TSUL KHRIMS DANG LDAN PA,

'DI NI TSUL KHRIMS DANG MI LDAN PA, 'DI NI SBYIN PA'I GNAS, 'DI
NI SBYIN PA'I GNAS MA YIN, 'DI LA BYIN NA SBYIN PA RNAM PAR DAG
PAR 'GYUR, 'DI LA NI RNAM PAR DAG PAR MI 'GYUR,

'DI NI YANG DAG PAR ZHUGS PA, 'DI NI LOG PAR ZHUGS PA'O ZHES BYA
BA STE, RIGS KYI BU, DE LTAR GANG 'DI LTA BU'I SEMS 'PHRO BA
SPONG ZHING MNYAM PA NYID DANG, THA DAD PA MA YIN PA DANG,


@357A *, ,MI MTHO MI DMA' BA DANG, SEMS CAN THAMS CAD LA SEMS
MNYAM PA DANG, YANG DAG PAR SBYOR BA DANG, MTSUNGS PAR SPYIN PA
DANG, MTSUNGS PAR BYAMS

PA DANG, MTSUNGS PAR SNYING RJE BA DANG, BYE BRAG MED PA DANG,
NAM MKHA' DANG MTSUNGS PAR GYUR PA DE NI, SEMS CAN THA DAD PA MA
YIN PA ZHES BYA'O, ,DE LA JI LTAR NA CHOS THA DAD DU MI

BYED CE NA, GANG CHOS SMRA BAR 'GYUR BA DE DAG LA NI SBYIN, GANG
CHOS MA YIN PA SMRA BAR 'GYUR BA DE DAG LA NI MI SBYIN NO SNYAM
DU DE LTAR SEMS MI SKYED DE, DE CHOS THAMS CAD MNYAM PA NYID

THOB NAS SBYIN PA SBYIN TE, SO SO'I SKYE BO RNAMS NI DMAN PA'O
SNYAM DU SBYIN PA MI SBYIN, 'PHAGS PA RNAMS NI RGYA CHEN PO'O
ZHES SBYIN PA MI SBYIN GYI, CHOS KYI DBYINGS RANG BZHIN GYIS
MNYAM

STE; BYE BRAG MED PAS SBYIN PA SBYIN PA 'DI NI CHOS THA DAD PA MA
YIN PA ZHES BYA'O, ,DE LA JI LTAR NA YONGS SU BSNGO BA THA DAD DU
MI BYED CE NA, GANG SBYIN PA BYIN PA'I DGE BA'I RTZA BA DE BRGYA

BYIN THOB PAR MI BSNGO, TSANGS PA THOB PAR MA YIN, RGYAL PO'I
SRID DANG, TSONG DPON DANG, KHYIM BDAG DANG, GZUGS DANG, LONGS
SPYOD DANG, DBANG PHYUG DANG, G-YOG 'DOD

PAR MA YIN, SRID PA'I 'GRO BA THAMS CAD DU 'CHI 'PHO BA DANG,
SKYE BA'I SKYE GNAS RNAMS SU DGE BA'I RTZA BA DE YONGS SU MI
BSNGO, NYAN THOS KYI THEG PAR MA YIN, RANG SANGS RGYAS KYI


@357B THEG PAR MA YIN TE, DGE BA'I RTZA BA DE DAG BLA NA MED PA
YANG DAG PAR RDZOGS PA'I BYANG CHUB LAS GZHAN DU MI BSNGO BA 'DI
NI BSNGO BA THA DAD PA MA YIN PA ZHES BYA'O, ,DE LA JI LTAR NA
SBYIN PA

SBYIN PA NA BSAM PA THA DAD DU MI BYED CE NA, BSAM PA MNYAM PA,
SBYOR BA MNYAM PA, RNAM PAR SMIN PA LA MI RE BA, PHA ROL LA BYAS
PA'I LAN RE BA MED PA, G-YO MED PA DANG, SGYU MED PAS SEMS

THAG PA NAS SHIN TU YONGS SU BTANG BA'I BLO, SEMS 'GYOD PA MED
PA, GNAS GSUM DU DAD PA THOB STE, SBYIN NO SNYAM PA DANG, SBYIN
PAR BYED PA DANG, BYIN NAS DAD PAR RAB TU THOB PA 'DI NI

BSAM PA THA DAD PA MA YIN PA ZHES BYA'O, ,RIGS KYI BU, DE LTAR NA
BYANG CHUB SEMS DPA' SBYIN PA SBYIN PA NI THA DAD PA 'DI BZHI MI
BYED DE, 'DI NI BYANG CHUB SEMS DPA' RNAMS SBYIN

PA'I PHA ROL TU PHYIN PA'I YONGS SU DAG PA'I RKANG PA DANG PO'O,
,DE LTA BA BRGYAD YONGS SU DAG PAR SBYIN PA SBYIN PAR BYED DE,
BRGYAD PO DAG GANG ZHE NA, 'DI LTA STE, BDAG TU LTA BA YONGS SU
DAG

PAR SBYIN PA SBYIN PA DANG, DE BZHIN DU SEMS CAN DU LTA BA DANG,
SROG TU LTA BA DANG, GANG ZAG TU LTA BA DANG, CHAD PAR LTA BA
DANG, RTAG PAR LTA BA DANG, 'BYUNG BAR LTA BA DANG, 'JIG PAR LTA
BA

YONGS SU DAG PA STE, LTA BA BRGYAD PO DE DAG YONGS SU DAG PAR
SBYIN PA SBYIN BAR BYED DO, ,DE BAG LA NYAL BA BZHI YONGS SU
SPANGS NAS SBYIN PA SBYIN PAR BYED DE, BZHI GANG ZHE NA, SO SO'I
SKYE


@358A *, ,BO'I CHOS KYI BAG LA NYAL DANG, NYAN THOS KYI CHOS KYI
BAG LA NYAL DANG, RANG SANGS RGYAS KYI CHOS KYI BAG LA NYAL DANG,
BAG CHAGS KYI MTSAMS SBYOR BA'I BAG LA

TE; BAG LA NYAL BA BZHI PO DE DAG YONGS SU SPANGS NAS SBYIN PA
SBYIN PAR BYED DO, ,DE 'DU SHES BZHI YONGS SU SPANGS NAS SBYIN PA
SBYIN PAR BYED DE, BZHI GANG ZHE NA, RTAG PAR 'DU

SHES PA DANG, BDE BAR 'DU SHES PA DANG, GTZANG BAR 'DU SHES PA
DANG, BDAG TU 'DU SHES PA STE, 'DU SHES BZHI PO DE DAG YONGS SU
SPANGS NAS SBYIN PA SBYIN PAR BYED DO, ,DE RNAM

PA BZHI YONGS SU DAG PAR SBYIN PA SBYIN PAR BYED, BZHI GANG ZHE
NA, LUS YONGS SU DAG PA DANG, NGAG YONGS SU DAG PA DANG, SEMS
YONGS SU DAG PA DANG, BSAM PA YONGS

SU DAG PA STE, RNAM PA BZHI PO DE DAG YONGS SU DAG PAR SBYIN PA
SBYIN PAR BYED DO, ,DE CHAGS PA GSUM LAS SHIN TU 'DAS NAS SBYIN
PA SBYIN PAR BYED DE, GSUM GANG ZHE NA, RNAM

PAR SMIN PA LA CHAGS PA DANG, 'GYOD PA LA CHAGS PA DANG, THEG PA
DMAN PAR BSNGO BA LA CHAGS PA STE, GSUM PO DE DAG LAS SHIN TU
'DAS NAS SBYIN PA SBYIN PAR BYED DO, ,DE 'JIGS

PA GSUM LAS SHIN TU 'DAS NAS SBYIN PA SBYIN PAR BYED DE, GSUM
GANG ZHE NA, LHAG PA'I NGA RGYAL GYI 'JIGS PA DANG, RLOM SEMS KYI
'JIGS PA DANG, BDUD KYI LAS KYI 'JIGS


@358B PA STE, GSUM PO DE DAG LAS SHIN TU 'DAS NAS SBYIN PA SBYIN
PAR BYED DO, ,DE RGYA BZHIS BTAB NAS SBYIN PA SBYIN PAR BYED DE,
BZHI GANG ZHE NA, NANG STONG PA NYID KYI RGYAS BTAB PA DANG, PHYI

STONG PA NYID KYI RGYAS BTAB PA DANG, SEMS CAN STONG PA NYID KYI
RGYAS BTAB PA DANG, BYANG CHUB STONG PA NYID KYI RGYAS BTAB PA
STE, RGYA BZHI PO DE DAG GIS BTAB NAS SBYIN PA SBYIN PAR BYED DO,
,DE

BRTZON 'GRUS RTZOM PA BZHI DANG MI 'BRAL BAR SBYIN PA SBYIN PAR
BYED DE, BZHI GANG ZHE NA, SEMS CAN THAMS CAD TSIM PAR BYED PA'I
BRTZON 'GRUS RTZOM PA DANG, SANGS RGYAS KYI CHOS THAMS

CAD YONGS SU BSGRUB PA'I BRTZON 'GRUS RTZOM PA DANG, MTSAN DANG
DPE BYAD BZANG PO YONGS SU RDZOGS PAR BYED PA'I BRTZON 'GRUS
RTZOM PA DANG, SANGS RGYAS KYI ZHING YONGS SU SBYONG BA'I BRTZON

'GRUS RTZOM PA STE, BRTZON 'GRUS RTZOM PA BZHI PO DE DAG DANG MA
BRAL BAR SBYIN PA SBYIN PAR BYED DO, ,DE DRAN PA BZHI DANG MI
'BRAL BAR SBYIN PA SBYIN PAR BYED DE, BZHI GANG ZHE NA, BYANG
CHUB KYI

SEMS DRAN PA DANG, SANGS RGYAS MTHONG BA DRAN PA DANG, BYAMS PA
CHEN PO DRAN PA DANG, SEMS CAN THAMS CAD KYI NYON MONGS PA SPONG
BA DRAN PA STE, DRAN PA BZHI PO DE DAG DANG MA BRAL BAR SBYIN

PA SBYIN PAR BYED DO, ,DE 'KHOR GSUM YONGS SU DAG PAR SBYIN PA
SBYIN PAR BYED DE, GSUM GANG ZHE NA, BDAG GI 'KHOR YONGS SU DAG
PA DANG, SEMS CAN GYI 'KHOR YONGS SU DAG PA


@359A *, ,DANG; BYANG CHUB KYI 'KHOR YONGS SU DAG PA STE, 'KHOR
GSUM PO DE DAG YONGS SU DAG PAR SBYIN PA SBYIN PAR BYED DO, ,DE
SHES PA YONGS SU DAG PA

BZHIS YONGS SU DAG PAR SBYIN PA SBYIN PAR BYED DE, BZHI GANG ZHE
NA, SBYIN PA SHES PA YONGS SU DAG PA DANG, SEMS CAN GYI BSAM PA
TSIM PAR BYED PA SHES PA YONGS SU DAG PA DANG,

SGYU MA'I CHOS SU SO SOR RTOG PA YONGS SU DAG PA DANG, BSNGO BA
LA SO SOR RTOG PA SHES PA YONGS SU DAG PA STE, SHES PA YONGS SU
DAG PA BZHI PO DE DAG GIS YONGS SU DAG PAR

SBYIN PAR BYED DO, ,RIGS KYI BU, BYANG CHUB SEMS DPA' DE LTA BU'I
CHOS LA ZHUGS PA DE'I SBYIN PA'I PHA ROL TU PHYIN PA'I SPYOD PA
YONGS SU DAG PA SHIN TU YONGS SU DAG PAR 'GYUR TE,

RIGS KYI BU, 'DI NI BYANG CHUB SEMS DPA'I SBYIN PA'I PHA ROL TU
PHYIN PA'I SPYOD PA YONGS SU DAG PA'O, ,RIGS KYI BU, DE LA BYANG
CHUB SEMS DPA'I TSUL KHRIMS KYI PHA ROL TU PHYIN PA'I

SPYOD PA YONGS SU DAG PA GANG ZHE NA, RIGS KYI BU, BYANG CHUB
SEMS DPA'I TSUL KHRIMS KYI PHA ROL TU PHYIN PA'I SPYOD PA YONGS
SU DAG PA NI RNAM PA GCIG STE, RNAM PA GCIG GANG ZHE NA,

'DI LTA STE, BYANG CHUB KYI SEMS, MNYAM PA MED PA'I SEMS, THUN
MONG MA YIN PA'I SEMS, 'JIG RTEN GSUM PO THAMS CAD LAS MCHOG TU
BYE BRAG TU 'PHAGS PA'I SEMS, NYAN


@359B THOS DANG, RANG SANGS RGYAS THAMS CAD ZIL GYIS GNON PA'I
SEMS, BDUD THAMS CAD 'DUL BA'I SEMS, LAS DANG NYON MONGS PA'I
SGRIB PA THAMS CAD YONGS SU ZAD PAR BYED PA'I SEMS,

SEMS CAN THAMS CAD SGROL BA'I SEMS, YON TAN RIN PO CHE DPAG TU
MED PA THAMS CAD KYI SEMS DE NYID MI 'DOR ZHING BSRUNG BA DANG,
SPONG BA DANG, MI BRJED PA STE, RIGS KYI BU, 'DI

NI BYANG CHUB SEMS DPA'I TSUL KHRIMS KYI PHA ROL TU PHYIN PA'I
SPYOD PA YONGS SU DAG PA RNAM PA GCIG GO ,RIGS KYI BU, GZHAN YANG
BYANG CHUB SEMS DPA'I TSUL KHRIMS KYI PHA ROL TU PHYIN

PA'I SPYOD PA YONGS SU DAG PA RNAM PA GNYIS TE, RNAM PA GNYIS
GANG ZHE NA, 'DI LTA STE, SEMS CAN THAMS CAD LA 'OD ZER THOGS PA
MED PA DANG, SEMS CAN DE DAG

KYANG BYANG CHUB KYI BSAM PA'I TSUL KHRIMS LA 'DZUD PA STE, 'DI
NI RNAM PA GNYIS SO, ,RIGS KYI BU, BYANG CHUB SEMS DPA'I TSUL
KHRIMS KYI PHA ROL TU PHYIN PA'I SPYOD PA YONGS SU DAG

PA RNAM PA GSUM STE, RNAM PA GSUM GANG ZHE NA, 'DI LTA STE, LUS
KYI GNOD PA THAMS CAD BSAL NAS LUS YONGS SU DAG PA DANG, KHA GSAG
DANG, GZHOG SLONG DANG, NGAG GI SKYON

THAMS CAD BSAL BAS NGAG YONGS SU DAG PA DANG, 'DOD PA DANG, GNOD
SEMS DANG, RNAM PAR 'TSE BA'I RNAM PAR RTOG PA BSAL BAS SEMS
YONGS SU DAG PA STE, 'DI NI RNAM PA


@360A *, ,GSUM MO, ,RIGS KYI BU, BYANG CHUB SEMS DPA'I TSUL
KHRIMS KYI PHA ROL TU PHYIN PA'I SPYOD PA YONGS SU DAG PA RNAM PA
BZHI STE, RNAM PA BZHI GANG ZHE

NA; 'DI LTA STE, BSLAB PA YANG DAG PAR 'DZIN PA DANG, BSLAB PA
YANG DAG PAR BZUNG BA MA NYAMS PA DANG, SEMS CAN TSUL KHRIMS
'CHAL BA YONGS SU SMIN PAR BYED PA

DANG; TSUL KHRIMS DANG LDAN PA LA STON PA BZHIN DU GUS PAR BYED
PA STE, 'DI NI RNAM PA BZHI'O, ,RIGS KYI BU, BYANG CHUB SEMS
DPA'I TSUL KHRIMS KYI PHA ROL TU PHYIN PA'I SPYOD PA

YONGS SU DAG PA RNAM PA LNGA STE, RNAM PA LNGA GANG ZHE NA, 'DI
LTA STE, BDAG LA MI BSTOD PA DANG, GZHAN LA MI SMOD PA DANG, MA
BSLABS PA LA MI BRNYES PA DANG, NYAN THOS KYI SEMS

LA MI RE BA DANG, RANG SANGS RGYAS KYI THEG PA MI 'DOD PA STE,
'DI NI RNAM PA LNGA'O, ,RIGS KYI BU, BYANG CHUB SEMS DPA'I TSUL
KHRIMS KYI PHA ROL TU PHYIN PA'I SPYOD PA YONGS SU DAG PA RNAM

PA DRUG STE, RNAM PA DRUG GANG ZHE NA, 'DI LTA STE, BSLAB PA LAS
MI 'DA' BAS SANGS RGYAS RJES SU DRAN PA DANG, TSUL KHRIMS LA
'GYOD PA MED PAS CHOS RJES SU DRAN PA DANG, SANGS

RGYAS KYI BSLAB PA LA LTA BAS DGE 'DUN RJES SU DRAN PA DANG, NYON
MONGS PA THAMS CAD YONGS SU SPONG BAS GTONG BA RJES SU DRAN PA
DANG, SKYE BA THAMS CAD LA MI GNAS PAS TSUL


@360B KHRIMS RJES SU DRAN PA DANG, DGE BA'I CHOS THAMS CAD YONGS
SU RDZOGS PAR BYED PAS LHA RJES SU DRAN PA STE, 'DI NI RNAM PA
DRUG GO ,RIGS KYI BU, BYANG CHUB SEMS DPA'I TSUL KHRIMS KYI

PHA ROL TU PHYIN PA'I SPYOD PA YONGS SU DAG PA RNAM PA BDUN TE,
RNAM PA BDUN GANG ZHE NA, 'DI LTA STE, SANGS RGYAS KYI CHOS THAMS
CAD LA MNGON PAR DAD PA DANG, BDAG NYID DBANG DU BYAS TE NGO TSA

SHES PA DANG, SANGS RGYAS THAMS CAD MNGON SUM DU BYAS TE KHREL
YOD PA DANG, NGA RGYAL MED PAS GUS PA DANG, BDAG DANG GZHAN LA
GDUNG BA MED PAS NGES PA DANG, 'JIG RTEN PHA ROL TU KHA NA

MA THO BA LA 'JIGS PAR LTA BAS RNAM PAR 'TSE BA MED PA DANG, SEMS
KYI YONGS SU GDUNG BA NYE BAR ZHI BAS KHON DU MI 'DZIN PA STE,
'DI NI RNAM PA BDUN NO, ,RIGS KYI BU, BYANG CHUB SEMS DPA'I

TSUL KHRIMS KYI PHA ROL TU PHYIN PA'I SPYOD PA YONGS SU DAG PA
RNAM PA BRGYAD DE, RNAM PA BRGYAD GANG ZHE NA, 'DI LTA STE, ZANG
ZING MED PA'I SEMS KYIS TSUL MI 'CHOS PA DANG, YONGS SU 'DZIN PA

THAMS CAD 'DOR BAS KHA GSAG MED PA DANG, RANG BZHIN GYIS CHOG
SHES PAS THOB KYIS 'JAL BA MI BYED PA DANG, SBYANGS PA'I YON TAN
DANG YO BYAD BSNYUNGS PAS 'PHAGS PA'I RIGS YANG

DAG PAR 'DZIN PA YONGS SU RDZOGS PA DANG, DGON PA LA GNAS PA RJES
SU MI GTONG BAS LUS LA MI LTA BA DANG, DAM PA'I CHOS YONGS SU
'DZIN PAS SROG LA MI LTA BA DANG, 'DU 'DZI SPONG BAS


@361A *, ,GCIG PU NA DGA' BA DANG, KHAMS GSUM THAMS CAD KYIS
'JIGS PAS CHOS KYI DGA' BA LA MOS PA STE, 'DI NI RNAM PA BRGYAD
DO, ,RIGS KYI BU, BYANG CHUB

SEMS DPA'I TSUL KHRIMS KYI PHA ROL TU PHYIN PA'I SPYOD PA YONGS
SU DAG PA RNAM PA DGU STE, RNAM PA DGU GANG ZHE NA, 'DI LTA STE,
KUN NAS MNAR SEMS KYI DNGOS PO DGU PO RNAMS 'DUL BA

DANG; SEMS CAN GYI GNAS DGU PO RNAMS LAS SHIN TU 'DA' BA DANG,
MTHAR GYIS GNAS PA'I SNYOMS PAR 'JUG PA DGU PO RNAMS KYI RTZA BA
YONGS SU SPYOD PA DANG, YONGS SU GDUNG BA

MED PAS SEMS ZHI BA DANG, SEMS LAS SU RUNG BAS ZHI GNAS KYI TSOGS
KUN DU TSOL BA DANG, CHO GA DANG, TSUL KHRIMS DANG, LTA BA NYAMS
PA LAS SHIN TU 'DAS PAS MI LHOD PA DANG, THEG

PA CHEN PO YONGS SU RDZOGS PAS SEMS CAN THAMS CAD LA MI SLU BA
DANG, TSUL KHRIMS LA SKYON MED PAS SHIN TU MTHAR THUG PA DANG,
YONGS SU BSNGO BA LA MKHAS PAS SEMS PHYED PA STE ,

'DI NI RNAM PA DGU'O, ,RIGS KYI BU, BYANG CHUB SEMS DPA'I TSUL
KHRIMS KYI PHA ROL TU PHYIN PA'I SPYOD PA YONGS SU DAG PA RNAM PA
BCU STE, RNAM PA BCU GANG ZHE NA, 'DI LTA STE, LUS KYI

LAS RNAM PA GSUM YONGS SU DAG PA DANG, NGAG GI LAS RNAM PA BZHI
YONGS SU DAG PA DANG, YID KYI LAS RNAM PA GSUM YONGS SU DAN, PA
DANG, G-YO SGYU DANG BRAL TE DRANG ZHING TSUL 'CHOS


@361B PA MED PA'I BSAM PA DANG LDAN PA DANG, BSLAB PA THAMS CAD
DANG MI 'GAL BA DANG PHAN PAR SBYOR BA'I DNGOS PO'I SNGON DU 'GRO
BAS RJES SU STON PA DANG, DUL ZHING CANG SHES KYI SA'I PHYIR SEMS

DMU RGOD MA YIN PA DANG, BDAG NYID BYED PAS SEMS CAN THAMS CAD
KYI SLOB MAR GYUR PA DANG, NGA RGYAL MED PAS SBYIN PA'I GNAS
RNAMS LA 'DUD CING PHYAG 'TSAL BA DANG, SROG GI DBANG

POR CHOS MDUN DU BYED KYI, 'JIG RTEN GYI ZANG ZING MDUN DU MI
BYED PA STE, 'DI NI RNAM PA BCU'O, ,RIGS KYI BU, GZHAN YANG BYANG
CHUB SEMS DPA' RNAMS KYI TSUL KHRIMS KYI PHA ROL TU PHYIN

PA'I SPYOD PA YONGS SU DAG PA RNAM PA GNYIS TE, RNAM PA GNYIS
GANG ZHE NA, 'DI LTA STE, MTSAN MA DANG BCAS SHING 'BAD PA DANG
BCAS PA'I TSUL KHRIMS NI SROG GI PHYIR YANG MI 'BRAL BA DANG,
MTSAN

MA MED PA DANG LHUN GYIS GRUB PA'I TSUL KHRIMS NI CHOS THAMS CAD
LA SGRO MI 'DOGS PAR SLOB PA STE, 'DI NI RNAM PA GNYIS SO, ,RIGS
KYI BU, GZHAN YANG BYANG CHUB SEMS DPA'I TSUL

KHRIMS KYI PHA ROL TU PHYIN PA'I SPYOD PA YONGS SU DAG PA GNYIS
TE, GNYIS GANG ZHE NA, 'DI LTA STE, NANG RNAM PAR DAG PAS SKYE
MCHED RNAM PAR DAG PA DANG, PHYI RNAM PAR DAG PAS YUL

THAMS CAD SPANGS PA'O, ,RIGS KYI BU, GZHAN YANG BYANG CHUB SEMS
DPA'I TSUL KHRIMS KYI PHA ROL TU PHYIN PA'I SPYOD PA YONGS SU DAG
PA GNYIS TE, GNYIS GANG ZHE NA, 'DI LTA STE,


@362A *, ,BYANG CHUB KYI NGO BO NYID KYI MTSAN NYID KYIS BYANG
CHUB TU YONGS SU BSNGO BA DANG, MNGON PAR 'DU MI BYED PAS TSUL
KHRIMS RNAM PAR DAG PA'I MTSAN NYID DE, GNYIS

PO DE DAG GO ,RIGS KYI BU, 'DI NI BYANG CHUB SEMS DPA'I TSUL
KHRIMS KYI PHA ROL TU PHYIN PA'I SPYOD PA YONGS SU DAG PA'O,
,RIGS KYI BU, DE LA BYANG CHUB SEMS DPA'I BZOD PA'I PHA

ROL TU PHYIN PA'I SPYOD PA YONGS SU DAG PA GANG ZHE NA, RIGS KYI
BU, 'DI LA BYANG CHUB SEMS DPA' NI NGAG YONGS SU DAG PAS 'DI LTAR
GSHE YANG SLAR MI GSHE'O, ,LUS YONGS SU DAG

PAS BRDEGS KYANG SLAR MI BRDEG GO ,SEMS YONGS SU DAG PAS KHROS
KYANG SLAR MI KHRO'O, ,LHAG PA'I BSAM PA YONGS SU DAG PAS 'TSIG
PAR BYAS KYANG SLAR MI 'TSIG GO ,RIGS KYI BU, GZHAN

YANG BYANG CHUB SEMS DPA' NI SEMS CAN LA BLTA BA'I PHYIR, GZHAN
GYIS NGAN DU SMRAS SAM, NGAN DU BRJOD PA'I TSIG GI LAM THOS KYANG
MI GSHE'O, ,'JIG RTEN PHA ROL LA BLTA BA'I

PHYIR; LAG PA DANG, BONG BA DANG, DBYUG PAS BRDEG KYANG KHONG
KHRO BAR MI 'GYUR RO, ,BYANG CHUB KUN DU BSRUNG BA'I PHYIR, YAN
LAG DANG, NYING LAG BCAD KYANG, KHONG KHRO BAR MI 'GYUR RO, ,

RIGS KYI BU, GZHAN YANG BYANG CHUB SEMS DPA' NI BSDU BA'I DNGOS
PO YONGS SU 'DZIN PA'I PHYIR SLONG BA LA MI GSHE'O, ,BYANG CHUB
KYI LAM GYIS NYE BAR BSTAN PA'I PHYIR, DE DAG LA


@362B BYAMS PA NYE BAR SGRUB PO, ,SMON LAM YONGS SU RDZOGS PAR
BYA BA'I PHYIR DE DAG LA SNYING RJE SKYED DO, ,BDUD KYI LAS DANG
NYON MONGS PA THAMS CAD SPANG BA'I PHYIR, GANG SLONG YANG DE LA
PHAN PAR

SEMS SHING SNYING RJE CHEN PO DANG LDAN TE, BYANG CHUB KYI YAN
LAG TU NGES PAR SBYIN PAR BYED DO, ,RIGS KYI BU, GZHAN YANG BYANG
CHUB SEMS DPA' NI SANGS RGYAS KYI SKU YONGS SU RDZOGS PAR

BYA BA'I PHYIR SANGS RGYAS RJES SU DRAN ZHING BZOD DO, ,STOBS BCU
YONGS SU RDZOGS PAR BYA BA'I PHYIR BYANG CHUB RJES SU DRAN ZHING
BZOD DO, ,DUS GSUM LA CHAGS PA MED PA'I YE SHES MTHONG

BA YONGS SU RDZOGS PAR BYA BA'I PHYIR YE SHES RJES SU DRAN ZHING
BZOD DO, ,BYAMS PA CHEN PO YONGS SU RDZOGS PAR BYA BA'I PHYIR
PHAN PAR 'DOD PA RJES SU DRAN ZHING BZOD DO, ,SNYING RJE CHEN

PO YONGS SU RDZOGS PAR BYA BA'I PHYIR 'BRAS BU YOD PA RNAM PAR
GNON PA RJES SU DRAN ZHING BZOD DO, ,MI 'JIGS PA YONGS SU RDZOGS
PAR BYA BA'I PHYIR SENG GE BSGYINGS PA RJES SU DRAN ZHING

BZOD DO, ,SEMS CAN THAMS CAD LA 'DUD PA'I PHYIR SPYI GTZUG BLTAR
MI SNANG BA RJES SU DRAN ZHING BZOD DO, ,'JIG RTEN THAMS CAD KYIS
ZIL GYIS MI GNON PA'I PHYIR, MTSAN DANG DPE BYAD BZANG

PO RJES SU DRAN ZHING BZOD DO, ,THAMS CAD MKHYEN PA'I YE SHES
MYANG BA'I PHYIR SANGS RGYAS KYI CHOS THAMS CAD YONGS SU RDZOGS
PA RJES SU DRAN ZHING BZOD DO, ,RIGS KYI BU, BYANG CHUB SEMS
DPA'I


@363A *, ,BZOD PA NI STOBS GNYIS KYIS YONGS SU DAG PAR 'GYUR TE,
GNYIS GANG ZHE NA, 'DI LTA STE, SO SOR RTOG PA'I STOBS DANG,
BSGOM PA'I STOBS SO, ,DE

LA GANG LUS DANG SEMS LA GNAS TE, BZOD PA NI SO SOR RTOG PA'I
STOBS SO, ,GANG CHOS THAMS CAD LA GNAS TE BZOD PA NI BSGOM PA'I
STOBS SO, ,RIGS KYI BU, GZHAN YANG BYANG

CHUB SEMS DPA'I BZOD PA'I PHA ROL TU PHYIN PA'I SPYOD PA YONGS SU
DAG PA NI GANG SEMS CAN THAMS CAD LA BDAG MED PAS BZOD CING, CHOS
THAMS CAD LA BDEN PAR BZOD DE, GANG

CHOS THAMS CAD LA MI BZOD PA DE NI BZOD PA YONGS SU DAG PA'O, ,DE
CI'I PHYIR ZHE NA, 'DI LA DON DAM PAR GANG BZOD PA'AM, MI BZOD
PA'I CHOS GANG YANG MED DE, GANG CHOS THAMS

CAD KHAS MI LEN PA DE'I BZOD PA YONGS SU DAG PA STE, CHOS KHAS
LEN PA LA NI BZOD PA YONGS SU DAG PA GANG YANG MED DO, ,GANG CHOS
THAMS CAD LA ZHUM PA MED PA NI BZOD PA YONGS

SU DAG PA STE, ZHUM PA LA NI BZOD PA YONGS SU DAG PA GANG YANG
MED DO, ,GANG CHOS THAMS CAD MI 'DZIN PA DE NI BZOD PA YONGS SU
DAG PA STE, 'DZIN PA LA NI BZOD PA YONGS SU DAG PA

GANG YANG MED DE, ,GANG LA BDAG MED PA DANG, SEMS CAN MED PA
DANG, CHOS MED PA NI BZOD PA YONGS SU DAG PA STE, BDAG DANG, SEMS
CAN DANG, CHOS LA GNAS PA LA NI BZOD PA


@363B YONGS SU DAG PA GANG YANG MED DO, ,RIGS KYI BU, GZHAN YANG
BYANG CHUB SEMS DPA'I BZOD PA'I PHA ROL TU PHYIN PA'I SPYOD PA
YONGS SU DAG PA RNAM PA GNYIS TE, GNYIS GANG ZHE NA, 'DI LTA STE,

LUS RNAM PAR 'PHRUL PA'I BZOD PA YONGS SU DAG PA DANG, CHOS THAMS
CAD JI LTA BA BZHIN DU BZOD PA YONGS SU DAG PA STE, GNYIS PO DE
DAG GO ,RIGS KYI BU, 'DI NI BYANG CHUB SEMS DPA'I

BZOD PA'I PHA ROL TU PHYIN PA'I SPYOD PA YONGS SU DAG PA'O, ,RIGS
KYI BU, DE LA BYANG CHUB SEMS DPA'I BRTZON 'GRUS KYI PHA ROL TU
PHYIN PA'I SPYOD PA YONGS SU DAG PA GANG ZHE NA, BYANG CHUB KYI
SEMS

MI GTONG BA DANG, DGOS PA DANG DGOS PA MA YIN PA LA ZHUM PA MED
PA DANG, RTZOM PAS MI NGAL BA DGE BA'I RTZA BA GSOG PA LA MI ZHEN
PA, PHA ROL TU PHYIN PA 'DI DAG LAS PHYIR MI LDOG PA'I CHOS

THAMS CAD YONGS SU TSOL BA LA BRTZON PA, CHOS THAMS CAD STON PAR
BRTZON PA, CHOS THAMS CAD YONGS SU 'DZIN PA LA SPRO BA, MCHOD
SBYIN CHEN PO LAS SGROL BA, SEMS CAN RNAMS YONGS SU

SMIN PAR BYED PA LA YONGS SU MI SKYO BA, SANGS RGYAS KYI ZHING
RNAM PAR SBYONG BA, THEG PA DMAN PA LAS SHIN TU 'DA' BA, SNGON
DAM BCAS PA YONGS SU RDZOGS PAR BYED PA, SBYIN PA DANG, TSUL

KHRIMS DANG, THOS PA'I TSOGS BSAGS PA, SNGON GYI BSOD NAMS BSAGS
PA CHUD MI GZON PA, NGA RGYAL MED PAS SEMS CAN THAMS CAD LA RIM
GROR BYA'O COG BYED PA STE, 'DI NI BRTZON


@364A *, ,'GRUS KYI PHA ROL TU PHYIN PA ZHES BYA'O, ,DE'I YONGS
SU DAG PA GANG ZHE NA, GANG LUS LA MIG YOR DANG, GZUGS BRNYAN DU
SHES PA, TSIG LA BRJOD DU MED

PAR SHES PA, SEMS LA SHIN TU NYE BAR ZHI BAR SHES PA, ZAD PA SHES
PA RNAM PAR RIG PA, ZAD PA SHES PA RAB TU SHES PA, MI SKYE BA
SHES PA NGES PAR RTOGS PA'O, ,DE RTZOM PA GSUM

LAS RNAM PAR GROL BAR BRTZON 'GRUS RTZOM STE, GSUM GANG ZHE NA,
GNAS PA'I RTZOM PA DANG, DMIGS PA'I RTZOM PA DANG, YONGS SU RTOG
PA'I RTZOM PA STE, GSUM PO DE DAG GO ,DE CHAGS PA GSUM LA

MI CHAGS PAR BRTZON 'GRUS RTZOM STE, GSUM GANG ZHE NA, MIG DANG,
GZUGS DANG, MIG GI RNAM PAR SHES PA LA MI CHAGS PA, RNA BA DANG,
SGRA DANG, RNA BA'I RNAM PAR SHES PA LA MI CHAGS PA,

SNA DANG, DRI DANG, SNA'I RNAM PAR SHES PA LA MI CHAGS PA, LCE
DANG, RO DANG, LCE'I RNAM PAR SHES PA LA MI CHAGS PA, LUS DANG,
REG BYA DANG, LUS KYI RNAM PAR SHES PA LA MI

CHAGS PA, YID DANG, CHOS DANG, YID KYI RNAM PAR SHES PA LA MI
CHAGS PA'O, ,DE 'DZIN PA MED CING 'DOR BA MED PA'I BRTZON 'GRUS
DANG LDAN PAS SBYIN PA MI LEN, SER SNA MI

'DOR, TSUL KHRIMS MI LEN, 'CHAL BA'I TSUL KHRIMS MI 'DOR, BZOD PA
MI LEN, GNOD SEMS MI 'DOR, BRTZON 'GRUS MI LEN, LE LO MI 'DOR,
BSAM GTAN MI LEN,


@364B G-YENG BA MI 'DOR, SHES RAB MI LEN, 'CHAL PA'I SHAS
[*SHES?] RAB MI 'DOR, DGE BA MI LEN, MI DGE BA MI 'DOR, SANGS
RGYAS KYI BYANG CHUB MI LEN, NYAN THOS DANG, RANG SANGS RGYAS KYI

BYANG CHUB MI 'DOR RO, ,DE LEN PA MED CING 'DOR BA MED PAS GNYIS
YONGS SU DAG PA'I BRTZON 'GRUS DANG LDAN PAR 'GYUR TE, DE LA
GNYIS GANG ZHE NA, GANG NANG GI KUN DU LDANG BA LAS,

DMIGS PA KUN DU LDANG BA DANG, PHYI ROL TU RNAM PAR SHES PA MTSAN
MA'I RJES SU 'BRANG PAR 'GYUR BA DE NI GNYIS ZHES BYA'O, ,DE LA
GNYIS YONGS SU DAG PA GANG ZHE NA, GANG NANG NYE BAR

ZHI BAS PHYI ROL TU MI RGYU BA DANG, SPROS PA MED PA STE, 'DI NI
GNYIS YONGS SU DAG PA ZHES BYA'O, ,GANG RGYU BA MED CING MA SPROS
PA, SPROS PA MED PA'I BRTZON 'GRUS 'DI LTA BU 'DI NI BYANG CHUB

SEMS DPA'I BRTZON 'GRUS KYI PHA ROL TU PHYIN PA'I SPYOD PA YONGS
SU DAG PA'O, ,RIGS KYI BU, DE LA BYANG CHUB SEMS DPA'I BSAM GTAN
GYI PHA ROL TU PHYIN PA'I SPYOD PA YONGS SU DAG PA

GANG ZHE NA, GANG BSAM GTAN GYI YAN LAG RNAMS YANG DAG PAR BSGRUB
CING YANG DAG PAR BSGRUBS NAS SO SOR RTOG PA DANG, SO SOR BRTAGS
NAS KYANG SNYOMS PAR 'JUG PA YIN TE ,DE BSAM

GTAN BYED KYANG GZUGS LA GNAS TE, BSAM GTAN MI BYED, DE BSAM GTAN
BYED KYANG TSOR BA LA MA YIN, 'DU SHES LA MA YIN, 'DU BYED RNAMS
LA MA YIN, RNAM PAR SHES PA LA GNAS


@365A *, ,TE BSAM GTAN MI BYED DO, ,DE BSAM GTAN BYED KYANG MIG
LA GNAS TE, BSAM GTAN MI BYED, DE BSAM GTAN BYED KYANG RNA BA LA
GNAS TE, BSAM

GTAN MI BYED, SNA LA MA YIN, LCE LA MA YIN, LUS LA MA YIN, YID LA
GNAS TE, BSAM GTAN MI BYED DO, ,DE BSAM GTAN BYED KYANG GZUGS LA
GNAS TE ,BSAM GTAN

MI BYED ,SGRA LA MA YIN, DRI LA MA YIN, RO LA MA YIN, REG BYA LA
MA YIN, CHOS LA GNAS TE, BSAM GTAN MI BYED DO, ,DE BSAM GTAN BYED
KYANG LUS LA RNAM PAR RTOG PA LA

GNAS TE, BSAM GTAN MI BYED, DE BSAM GTAN BYED KYANG SEMS SU RNAM
PAR RTOG PA LA GNAS TE, BSAM GTAN MI BYED, DE BSAM GTAN BYED
KYANG SA LA GNAS TE, BSAM

GTAN MI BYED, DE BZHIN DU CHU LA MA YIN, ME LA MA YIN, RLUNG LA
MA YIN, NAM MKHA' LA GNAS TE, BSAM GTAN MI BYED DO, ,DE BSAM GTAN
BYED KYANG ZLA BA LA MA YIN, NYI

MA LA MA YIN, BRGYA BYIN LA MA YIN, TSANGS PA LA MA YIN, SKYE
DGU'I BDAG PO LA GNAS TE, BSAM GTAN MI BYED DO, ,'DOD PA'I KHAMS
LA GNAS TE, BSAM GTAN MI BYED DO, ,

GZUGS KYI KHAMS LA MA YIN, GZUGS MED PA'I KHAMS LA GNAS TE, BSAM
GTAN MI BYED DO, ,DE BSAM GTAN BYED KYANG 'JIG RTEN 'DI LA GNAS
TE, BSAM GTAN MI BYED, 'JIG


@365B RTEN PHA ROL LA GNAS TE, BSAM GTAN MI BYED DO, ,DE BSAM
GTAN BYED KYANG MI MTHO MI DMA' BAR GNAS TE, MI G-YO BAR GYUR
CING BSAM GTAN BYED DO, ,DE BSAM GTAN BYED KYANG BDAG NYE

BAR LEN PA'I LTA BA LA GNAS TE, BSAM GTAN MI BYED DO, ,DE BSAM
GTAN BYED KYANG SEMS CAN LA MA YIN, SROG LA MA YIN, GSO BA LA MA
YIN, GANG ZAG LA MA YIN, SHED LAS SKYES PA

LA MA YIN, SHED PUR NYE BAR LEN PA'I LTA BA LA GNAS TE, BSAM GTAN
MI BYED DO, ,DE BSAM GTAN BYED KYANG CHAD PAR LTA BAR KHAS BLANGS
TE, BSAM GTAN MI BYED DO, ,DE BSAM GTAN BYED

KYANG RTAG PAR LTA BA MA YIN, 'BYUNG BAR LTA BA MA YIN, 'JIG PAR
LTA BAR KHAS BLANGS TE, BSAM GTAN MI BYED DO, ,DE BSAM GTAN BYED
KYANG ZAG PA SHIN TU ZAD PAR BYA BA'I PHYIR BSAM

GTAN MI BYED DO, ,DE BSAM GTAN BYED KYANG SKYON MED PA LA 'JUG PA
DANG, 'BRAS BU THOB PA MNGON SUM DU BYA BA'I PHYIR BSAM GTAN MI
BYED DO, ,DE BSAM GTAN BYED KYANG SHIN TU MNGON

PAR 'DU MI BYA BA'I PHYIR BSAM GTAN MI BYED DO, ,DE STONG PA NYID
KYI TING NGE 'DZIN 'DRIS PAR BYA BA'I PHYIR BSAM GTAN BYED KYANG,
STONG PA NYID KYI TING NGE 'DZIN MNGON SUM DU BYA BA'I PHYIR BSAM

GTAN MI BYED DO, ,DE MTSAN MA MED PA'I TING NGE 'DZIN 'DRIS PAR
BYA BA'I PHYIR BSAM GTAN BYED KYANG, MTSAN MA MED PA'I TING NGE
'DZIN MNGON SUM DU BYA BA'I PHYIR BSAM GTAN MI BYED DO, ,


@366A *, ,DE SMON PA MED PA'I TING NGE 'DZIN 'DRIS PAR BYA BA'I
PHYIR BSAM GTAN BYED KYANG, SMON PA MED PA'I TING NGE 'DZIN MNGON
SUM DU BYA BA'I PHYIR BSAM

GTAN MI BYED DO, ,DE BYAMS PA CHEN PO'I GO BGOS, SNYING RJE CHEN
PO'I BYIN GYIS BRLABS LA GNAS TE, RNAM PA THAMS CAD KYI MCHOG
DANG LDAN PA'I STONG PA NYID KYI RNAM PAS

MNGON PAR BSGRUBS PA BSAM GTAN DU BYED DO, ,DE LA RNAM PA THAMS
CAD KYI MCHOG DANG LDAN PA'I STONG PA NYID GANG ZHE NA, SBYIN PA
MA TSANG BA MED PA, TSUL KHRIMS MA TSANG BA MED

PA; BZOD PA MA TSANG BA MED PA, BRTZON 'GRUS MA TSANG BA MED PA,
BSAM GTAN MA TSANG BA MED PA, SHES RAB MA TSANG BA MED PA, THABS
MA TSANG BA MED PA, BYAMS PA CHEN

PO MA TSANG BA MED PA, SNYING RJE DANG, DGA' BA DANG, BTANG
SNYOMS MA TSANG BA MED PA, BDEN PA SHES PA LA 'JUG PA MA TSANG BA
MED PA, BYANG CHUB KYI SEMS SEMS CAN

LA LTA BA MA TSANG BA MED PA DANG, BSAM PA DANG LHAG PA'I BSAM
PA'I SBYOR BA MA TSANG BA MED PA, SBYIN PA DANG, SNYAN PAR SMRA
BA DANG, DON BYED PA DANG, DON MTHUN PA MA TSANG BA

MED PA, DRAN PA DANG SHES BZHIN MA TSANG BA MED PA, DRAN PA NYE
BAR GZHAG PA DANG, YANG DAG PAR SPONG BA DANG, RDZU 'PHRUL GYI
RKANG PA DANG, DBANG PO DANG, STOBS DANG, BYANG CHUB


@366B KYI YAN LAG DANG, 'PHAGS PA'I LAM YAN BRGYAD PA MA TSANG BA
MED PA, ZHI GNAS DANG, LHAG MTHONG MA TSANG BA MED PA, SBYIN PA
DANG, DUL BA DANG, YANG DAG PAR SDOM PA DANG, DES PA

MA TSANG BA MED PA, NGO TSA SHES PA DANG, KHREL YOD PA MA TSANG
BA MED PA, MI DGE BA'I CHOS DANG MI LDAN PA, DGE BA'I CHOS THAMS
CAD DANG LDAN PA, SANGS RGYAS KYI TSUL RGYUN MI CHAD PAS BYIN

GYIS BRLABS PA, CHOS KYI TSUL 'BAR BAS YANG DAG PAR BSDUS BA, DGE
'DUN GYI TSUL YONGS SU SDUD PA DANG LDAN PA, SEMS CAN THAMS CAD
LA LTA BAS BYIN GYIS BRLABS PA, SANGS RGYAS

KYI SKU YONGS SU BSGRUBS PAS LEGS PAR BRGYAN PA, SANGS RGYAS KYI
DBYANGS YONGS SU RDZOGS PAR BSNGOS PA, SANGS RGYAS KYI TING NGE
'DZIN MNYAM PA NYID DANG LDAN PA, SANGS RGYAS KYI

RDZU 'PHRUL DANG, SO SOR YANG DAG PAR RIG PA DANG LDAN PA, STOBS
BCU'I STOBS KYIS YANG DAG PAR BZUNG BA, MI 'JIGS PA BZHI LA RAB
TU GNAS PA, SANGS RGYAS KYI CHOS MA

'DRES PA BCO BRGYAD DANG RJES SU MTHUN PA NYAN THOS DANG RANG
SANGS RGYAS KYI THEG PA DANG MA 'DRES PA, BAG CHAGS KYI MTSAMS
SBYOR BA'I NYON MONGS PA BSAL BA, MNGON PAR SHES PA'I YE

SHES DANG MA BRAL BA, SEMS CAN THAMS CAD KYI STON PAR GYUR PA,
STON PA BZHI THOB PAS 'JIG RTEN DANG 'JIG RTEN LAS 'DAS PA'I CHOS
MNYAM PA NYID THOB PA, SEMS CAN THAMS CAD


@367A *, ,YONGS SU SMIN PAR BYED PAS MA SMAD PA, DRANG BA, MKHAS
PA, SEMS CAN THAMS CAD KYI SDUG BSNGAL SEL BA, NYON MONGS PA
THAMS CAD SBYONG BA, CHU

BO LAS SGROL BA, 'DZIN PA THAMS CAD GCOD PA, RANG BZHIN GYIS NYE
BAR ZHI BA, LAS DANG NYON MONGS PA RNAMS KYIS NYE BAR ZHI BA,
CHOS NYID KYIS BTANG SNYOMS PA, SANGS RGYAS KYI

CHOS THAMS CAD LA LTA BA, RANG GI MTSAN NYID KYIS BEMS PO BYIN
GYIS BRLAB BYA BA'I PHYIR RNAM PAR GROL BA MED PA, RANG GI NGANG
GIS LUNG DU MA BSTAN PA, SANGS RGYAS KYI BYA BA

LA RTAG TU BRTZON PA, NYE BAR ZHI BAS BSIL BAR GYUR PA, SEMS CAN
YONGS SU SMIN PAR BYA BA LA RTAG TU 'BAR BA STE, 'DI NI RNAM PA
THAMS CAD KYI MCHOG DANG LDAN PA'I STONG PA

NYID CES BYA'O, ,RIGS KYI BU, 'DI LTA STE, DPER NA, YONGS SU
BRTAG PA BZUNG STE, STONG GSUM GYI STONG CHEN PO'I 'JIG RTEN GYI
KHAMS NA SEMS CAN JI SNYED CIG YOD PA DE

DAG THAMS CAD RI MO MKHAN BZO THA DAD PAR BSLABS PA, YAN LAG RNAM
PAR PHYE BA THA DAD DU BSLABS PAR GYUR TE, DE LA LA LA NI SA GCOD
PA LA MKHAS KYANG 'BRI BA LA MI MKHAS,

LA LA NI GTAN LA 'BEBS PA LA MKHAS KYANG YAN LAG DANG NYING LAG
LA MI MKHAS, KHA CIG RKANG LAG 'BRI BA LA MKHAS KYANG MIG DANG
MGO BO DANG RNA BA 'BRI BA LA MI MKHAS PA DAG


@367B CIG YIN LA, RIGS KYI BU, DE LTAR RNAM PA THA DAD DU BSLABS
PA, YAN LAG RNAMS RNAM PAR DBYE BA LA THA DAD DU BSLABS PAS GZUGS
THA DAD DU BSLABS PA'I RI MO MKHAN DE DAG

THAMS CAD LA RGYAL PO RGYAL RIGS SPYI BO NAS DBANG BSKUR BAS RAS
SHIG BYIN TE, KHYED RNAMS KYIS RAS 'DI LA NGA'I GZUGS BRIS TE 'ON
CIG ,KHYED CAG THAMS CAD KYIS KYANG 'DI LA RI

MOR BRIS SHIG, DE NAS RI MO MKHAN DE DAG TSOGS NAS RAS DE
BRGYANGS PA LAS, RI MO MKHAN DE DAG GI NANG NAS RI MO MKHAN GCIG
CIG YUL GZHAN ZHIG TU SONG BAR GYUR LA, DE NAS RI MO

MKHAN PHYI MA DE DAG GIS DE LA RGYAL PO DE'I GZUGS BRIS NA, RIGS
KYI BU, 'DI JI SNYAM DU SEMS, RI MO MKHAN GCIG PO DE'I LAG TU MA
BLANGS NA RAS DE RNAM PA THAMS CAD KYI MCHOG

DANG LDAN PAR 'GYUR RAM, GSOL PA, BCOM LDAN 'DAS, DE NI MA LAGS
SO, ,BCOM LDAN 'DAS KYIS BKA' STZAL PA, RIGS KYI BU, DE LTAR NA
JI TZAM DU DON RNAM PAR RIG PAR BYA BA'I

PHYIR 'DI DPER BYAS TE, 'DI'I DON CIR LTA ZHE NA, RIGS KYI BU, JI
LTAR RI MO MKHAN GCIG PO DE MED NA RAS DE RNAM PA THAMS CAD KYI
MCHOG DANG LDAN PAR MI 'GYUR BA DE BZHIN DU, RIGS

KYI BU, RNAM PA JI SNYED DANG, SPYOD PA JI SNYED DANG, BRTZON PA
JI SNYED KYIS SANGS RGYAS KYI CHOS YONGS SU 'GRUB PAR 'GYUR BA'I
RNAM PA DE DAG LAS GAL TE RNAM PA GCIG MA BSTAN NA YANG,


@368A *, ,RNAM PA THAMS CAD KYI MCHOG DANG LDAN PA'I STONG PA
NYID MA YIN NO, ,NAM SANGS RGYAS KYI CHOS THAMS CAD KYI RNAM PA
YANG DAG PAR BSDUS SHING LTA BA DANG,

NYON MONGS PA'I KUN NAS LDANG BA DANG, MTSAN MA LA DMIGS PA'I
SPROS PA THAMS CAD DANG LHAN CIG MI GNAS PA DE NA BYANG CHUB SEMS
DPA'I RNAM PA THAMS CAD KYI MCHOG DANG

LDAN PA'I STONG PA NYID YIN NO, ,BSTAN PA 'DI NGES PAR BSHAD PA
NA BYANG CHUB SEMS DPA' BRGYAD STONG GIS RNAM PA THAMS CAD KYI
MCHOG DANG LDAN PA'I STONG PA NYID LA BZOD PA RAB

TU THOB BO, ,RIGS KYI BU, 'DI NI BYANG CHUB SEMS DPA'I BSAM GTAN
GYI PHA ROL TU PHYIN PA'I SPYOD PA YONGS SU DAG PA'O, ,RIGS KYI
BU, DE LA BYANG CHUB SEMS DPA'I SHES

RAB KYI PHA ROL TU PHYIN PA'I SPYOD PA YONGS SU DAG PA GANG ZHE
NA, RIGS KYI BU, 'DI LA BYANG CHUB BYANG CHUB SEMS DPA' NI SHES
RAB YONGS SU DAG PA RNAM PA BCU GNYIS DANG LDAN

PA YIN TE, RNAM PA BCU GNYIS GANG ZHE NA, 'DI LTA STE, SNGON GYI
MTHA' LA YANG DE'I SHES RAB DANG YE SHES MTHONG BA CHAGS PA MED
CING THOGS PA MED PAR 'JUG PA DANG, PHYI MA'I

MTHA' LA YANG DE'I SHES RAB DANG YE SHES MTHONG BA CHAGS PA MED
CING THOGS PA MED PAR 'JUG PA DANG, DA LTAR BYUNG BA LA YANG DE'I
SHES RAB DANG YE SHES MTHONG BA CHAGS PA


@368B MED CING THOGS PA MED PAR 'JUG PA DANG, 'DUS BYAS PA LA
YANG DE'I SHES RAB DANG YE SHES MTHONG BA CHAGS PA MED CING THOGS
PA MED PAR 'JUG PA DANG, 'DUS MA BYAS LA YANG

DE'I SHES RAB DANG YE SHES MTHONG BA CHAGS PA MED CING THOGS PA
MED PAR 'JUG PA DANG, 'JIG RTEN GYI BZO'I GNAS DANG LAS KYI GNAS
THAMS CAD LA YANG DE'I SHES RAB DANG YE SHES

MTHONG BA CHAGS PA MED CING THOGS PA MED PAR 'JUG PA DANG, 'JIG
RTEN LAS 'DAS PA LA YANG DE'I SHES RAB DANG YE SHES MTHONG BA
CHAGS PA MED CING THOGS PA MED PAR 'JUG PA DANG,

RTEN CING 'BREL PAR 'BYUNG BA SHES PA LA YANG DE'I SHES RAB DANG
YE SHES MTHONG BA CHAGS PA MED CING THOGS PA MED PAR 'JUG PA
DANG, BDEN PA SHES PA LA YANG DE'I SHES RAB DANG

YE SHES MTHONG BA CHAGS PA MED CING THOGS PA MED PAR 'JUG PA
DANG, KUN RDZOB BSTAN PA LA YANG DE'I SHES RAB DANG YE SHES
MTHONG BA CHAGS PA MED CING THOGS PA MED PAR 'JUG

PA DANG, DON DAM PA BSTEN PA LA YANG DE'I SHES RAB DANG YE SHES
MTHONG BA CHAGS PA MED CING THOGS PA MED PAR 'JUG PA DANG, SEMS
CAN GYI DBANG PO DANG BRTZON 'GRUS RNAM PA THA

DAD PA'I PHYIR, RAB DANG, 'BRING DANG, THA MA'I DBANG PO MCHOG
DANG MCHOG MA YIN PA SHES PAS SEMS CAN THAMS CAD LA YANG DE'I
SHES RAB DANG YE SHES MTHONG BA CHAGS PA MED CING


@369A *, ,THOGS PA MED PAR 'JUG PA YIN TE, DE'I SHES RAB DE YANG
'PHAGS PA ZAG PA MED PA DANG, 'JIG RTEN LAS 'DAS PA DANG, NGES
PAR 'BYED PA'I CHA DANG

MTHUN PA, SEMS CAN GYI BSAM PA'I RJES SU ZHUGS PA NI GTING DPAG
DKA' STE, MTHONG BAR DKA' ZHING ZAB LA, KHONG DU CHUD PAR DKA' BA
BYE BRAG PHYED CING, NGES PAR RTOG PA, LTA BA

DANG BRAL BA, BAG CHAGS BSAL BA, BDAG STONG PA NYID DU RTOGS PA,
THAMS CAD STONG PA NYID KYI RJES SU ZHUGS PA, CHOS STONG PA NYID
KYI TSUL SHES PA, DON LA NGES PAR RTOG PA, SHIN TU

LCIGS PA, SHIN TU SBYANGS PA, CI YANG SNANG BA MED PA, 'GAL BA
MED PA, MA 'GAGS PA, DUS DANG DUS MA YIN PA LA RTOG PA, DUS LAS
MI 'DA' BA, SKYON MED PA, LEGS PAR BSRUNGS

PA; SKYON MED PA LA DGA' BA, BDEN PA KHONG DU CHUD PA, 'GOG PA'I
BDEN PA RJES SU RTOGS PA, SHIN TU BRGAL BA, THAMS CAD KHA NA MA
THO BA MED PA, GCIG TU SPYOD PA MED PA SPYOD

PA; LEGS PAR SPYAD PA SPYOD PA, SEMS CAN THAMS CAD KYI SEMS KYI
SPYOD PA LA SPYOD PA, 'JIG RTEN THAMS CAD LAS PHYIR LOG KYANG
GANG NAS KYANG 'ONG BA MED PA, YUL THAMS

CAD LAS SHIN TU 'DAS KYANG SANGS RGYAS KYI YUL LAS PHYIR MA LOG
PA, BRTZOM [?] PA THAMS CAD LAS SHIN TU 'DAS KYANG SEMS CAN YONGS
SU SMIN PAR BYED PA LAS PHYIR MA LOG


@369B PA; SPYOD PA THAMS CAD LAS SHIN TU 'DAS KYANG DGE BA'I
SPYOD PA LAS PHYIR MA LOG PA, SEMS KYI DMIGS PA THAMS CAD LAS
SHIN TU 'DAS KYANG SEMS CAN THAMS CAD KYI SEMS KYI SPYOD

PA LAS PHYIR MA LAG PA, NYE BAR LEN PA LA SPYOD KYANG NYE BAR LEN
PA MED PAR 'BAR BA, 'JIG RTEN GYI CHOS THAMS CAD KYIS MA GOS
KYANG 'JIG RTEN DANG MA BRAL BA, LUS MED KYANG SEMS

CAN THAMS CAD KYI SPYOD PA DANG BSAM PA'I RJES SU ZHUGS PA'O,
,DE'I SHES RAB DE YANG DE'I NGANG TSUL LA SPYOD PA MYUR DU KHONG
DU CHUD PAR DBANG PO SMIN PAR 'GYUR BA, YUN RING POR LTA BA, RTAG

TU RGYUN MI 'CHAD PAR DGE BA'I CHOS LA BRTZON PA, BYANG CHUB KYI
SNYING PO LA GZHOL BA, DGE BA SBYIN PA LA SPYOD PA, NYE BAR LEN
PA MED PAR 'BAR BA, SANGS RGYAS THAMS CAD KYIS BYIN GYIS

BRLABS PA, BDUD THAMS CAD 'DUL BA, SEMS CAN THAMS CAD TSIM PAR
BYED PA, THAMS CAD MKHYEN PA'I YE SHES MTHONG BA, DON THAMS CAD
RJES SU RTOGS PA, CHOS THAMS CAD RO MTSUNGS

PA; THABS THAMS CAD KYIS YANG DAG PAR BZUNG BA'O, ,RIGS KYI BU,
SHES RAB KYI PHA ROL TU PHYIN PA NI SRID PA'I PHA ROL TU SONG BA
DANG DPAG TU MED PA'I PHYIR, SHES RAB KYI PHA ROL TU PHYIN PA

ZHES BYA'O, ,MTSAN MA THAMS CAD DANG, DMIGS PA THAMS CAD DANG,
SEMS CAN GYI SEMS KYI SPYOD PA THAMS CAD KYI PHA ROL TU SON PAS
DE'I PHYIR SHES RAB KYI PHA ROL TU PHYIN PA ZHES


@370A *, ,BYA'O; ;DE'I SHES RAB YONGS SU DAG PA NI GNYIS TE,
GNYIS GANG ZHE NA, 'DI LTA STE, CHAGS PA MED PA'I MTSAN NYID
YONGS SU DAG PA, THOGS PA MED

PA'I YE SHES KYI MTSAN NYID YONGS SU DAG PA STE, DE DAG NI YONGS
SU DAG PA GNYIS SO, ,GZHAN YANG YONGS SU DAG PA GNYIS TE, GNYIS
GANG ZHE NA, DMIGS PA YONGS SU DAG PA DANG,

LTA BA YONGS SU DAG PA STE, DE DAG NI YONGS SU DAG PA GNYIS SO,
,DE'I SHES RAB DE YANG THAMS CAD KYI RJES SU SONG BA, SEMS CAN
GYI RJES SU SONG BA, CHOS KYI RJES SU SONG BA'O, ,DE'I

SHES RAB DE NI NYON MONGS PA THAMS CAD KYI PHYIR MTSAMS SBYOR
BA'ANG MED LA, SKYE BA'I GNAS THAMS CAD KYI MTSAMS KYANG SBYOR
RO, ,DE'I SHES RAB DE GNAS PA YANG MED LA, YUL

THAMS CAD DANG THAMS CAD MKHYEN PA'I YE SHES KYI YUL LA YANG GNAS
SO, ,DE'I SHES RAB DE NI MTHA' DANG YANG BRAL LA, DBUS LA YANG MI
GNAS SO, ,DE'I SHES RAB DE NI PHYOGS

BCUR RNAM PAR LTA BA'I SGRIB PA MED PA'I SPYOD YUL LO, ,'BYUNG BA
SHIN TU MTHONG BA'I PHYIR SGRIB PA MED PA YANG RNYED PA'O, ,DE'I
SHES RAB DE NI CHOS THAMS CAD SHES SHING MNGON PAR RTOGS

PA'I SNGON DU 'GRO BA'O, ,DE'I SHES RAB DE NI CHOS KYI DON THAMS
CAD DANG LDAN YANG LDAN PA YANG MA YIN, MI LDAN PA YANG MA YIN,
BRAL BA YANG MA YIN TE, SBYOR BA'AM, MI SBYOR BA'AM,


@370B CHOS GANG GIS KYANG BRJOD PAR BYA BA MA YIN NO, ,RIGS KYI
BU, BYANG CHUB SEMS DPA' SHES RAB KYI 'BYUNG GNAS NI YE SHES KYI
'BYUNG GNAS YIN NO, ,BSOD NAMS KYI 'BYUNG GNAS YIN

NO; ;THOS PA'I 'BYUNG GNAS YIN NO, ,YON TAN GYI 'BYUNG GNAS YIN
NO, ,CHOS KYI 'BYUNG GNAS YIN NO, ,GZUNGS DANG SPOBS PA'I 'BYUNG
GNAS YIN NO, ,SO SO YANG DAG PAR RIG PA'I

'BYUNG GNAS YIN NO, ,YON TAN DANG YE SHES RNAM PA THAMS CAD KYI
MCHOG DANG LDAN PA'I 'BYUNG GNAS YIN TE, RIGS KYI BU, 'DI NI
BYANG CHUB SEMS DPA'I SHES RAB KYI PHA ROL TU PHYIN PA'I

SPYOD PA YONGS SU DAG PA'O, ,SHES RAB KYI PHA ROL TU PHYIN PA'I
SPYOD PA YONGS SU DAG PA 'DI BSTAN PA NA 'KHOR DE'I NANG NAS LHA
DANG MI'I SROG CHAGS NYI KHRI NYIS STONG BLA NA MED PA YANG DAG
PAR

RDZOGS PA'I BYANG CHUB TU SEMS SKYES SO, ,BYANG CHUB SEMS DPA'
BRGYAD STONG NI MI SKYE BA'I CHOS LA BZOD PA RAB TU THOB PAR GYUR
TO, ,DGE SLONG LNGA BRGYA NI LEN PA MED PAR ZAG PA RNAMS LAS

SEMS RNAM PAR GROL LO, ,LHA'I BU KHRI NI CHOS RNAMS LA CHOS KYI
MIG RDUL DANG BRAL ZHING DRI MA MED PA RNAM PAR DAG NAS, DE DAG
GI TSIG 'DI SKAD CES 'DZER TO, ,BCOM LDAN 'DAS, GANG

SHES RAB KYI PHA ROL TU PHYIN PA'I SPYOD PA YONGS SU DAG PA'I
CHOS KYI SGO'I LE'U 'DI THOS PAR 'GYUR BA'I SEMS CAN DE DAG NI
SANGS RGYAS KYI CHOS THAMS CAD YONGS SU BZUNG BA LAGS NA,


@371A *, ,GANG DAG THOS NAS MOS PA DANG, 'DZIN PA DANG, 'CHANG BA
DANG, KLOG PA DANG, STON PA DANG, DE BZHIN NYID DU BSGRUB PA LTA
SMOS KYANG CI 'TSAL ZHES SMRAS SO,, ,,

BAM PO GNYIS PA, DE NAS YANG BCOM LDAN 'DAS KYIS BYANG CHUB SEMS
DPA' SEMS DPA' CHEN PO GTZUG NA RIN PO CHE LA BKA' STZAL PA, RIGS
KYI BU, DE LA BYANG CHUB SEMS DPA'I

BYANG CHUB KYI PHYOGS KYI CHOS KYI SPYOD PA YONGS SU DAG PA GANG
ZHE NA, RIGS KYI BU, 'DI LA BYANG CHUB SEMS DPA'I LUS LA LUS KYI
RJES SU LTA BAS DRAN PA NYE BAR BZHAG PA LA GNAS TE, LUS

LA RNAM PA GNYIS SU SO SOR RTOG PA DANG LDAN PA'I DRAN PA NYE BAR
'JOG GO ,RNAM PA GNYIS SU SO SOR RTOG PA DANG LDAN PA GANG ZHE
NA, 'DI LTA STE, MI SDUG PA'I RNAM PAR SO SOR RTOG PA DANG

LDAN PA DANG, SDUG PA'I RNAM PAR SO SOR RTOG PA DANG LDAN PA'O,
,DE LA MI SDUG PA'I RNAM PAR SO SOR RTOG PA DANG LDAN PA GANG ZHE
NA, 'DI LTA STE, KYE MA LUS 'DI NI MI GTZANG BA STE, BTZOG

PAS YONGS SU GANG BA YUN THUNG ZHING BYIS PA 'DRID PA YIN NO ZHES
BYA BA 'DI NI MI SDUG PA'I RNAM PAR SO SOR RTOG PA DANG LDAN
PA'O, ,DE LA SDUG PA'I RNAM PAR SO SOR RTOG PA DANG LDAN PA GANG

ZHE NA, 'DI LTA STE, GANG LUS MI GTZANG BA GROGS MED PA 'DIS DE
BZHIN GSHEGS PA'I SKU, CHOS KYI SKU, BSOD NAMS KYI SKU, YE SHES
KYI SKU, RDO RJE'I SKU, MI SHIGS PA'I SKU, ZAG


@371B PA MED PA'I SKU, 'JIG RTEN GSUM LAS BYE BRAG TU 'PHAGS PA'I
SKU, GZUGS MTHONG NA SEMS CAN THAMS CAD TSIM PAR 'GYUR BA'I SKU
THOB PAR BYA'O SNYAM PA 'DI NI SDUG PA'I RNAM PAR SO SOR

RTOG PA DANG LDAN PA ZHES BYA STE, RIGS KYI BU, 'DI NI BYANG CHUB
SEMS DPA'I RNAM PA GNYIS SU SO SOR RTOG PA DANG LDAN PA'I DRAN PA
NYE BAR BZHAG PA BSGOM PA'O, ,RIGS KYI BU, GZHAN YANG

BYANG CHUB SEMS DPA'I LUS LA LUS KYI RJES SU LTA BA'I DRAN PA NYE
BAR BZHAG PA BSGOM PA NA CHOS GNYIS YONGS SU SBYONG STE, GNYIS
GANG ZHE NA, 'DI LTA STE, MI RTAG PA'I RNAM PA DANG, RTAG PA'I

RNAM PA'O, ,DE LA MI RTAG PA'I RNAM PA NI, GANG ZHE NA, KYE MA
LUS 'DI NI MI RTAG PA'I RNAM PA STE, RING POR MI GNAS PA, THA MAR
'CHI BA YIN PAR SHES NAS, LUS KYI PHYIR MI MTHUN PA'I 'TSO BA

MI SPYOD CING SNYING PO NYID LEN TO, ,DE SNYING PO GSUM YIN TE,
GSUM GANG ZHE NA, LUS KYI SNYING PO DANG, LONGS SPYOD KYI SNYING
PO DANG, 'TSO BA'I SNYING PO DANG GSUM MO, ,DE LUS MI RTAG GO
SNYAM NAS

SEMS CAN THAMS CAD KYI BRAN DANG SLOB MAR KHAS BLANGS TE, CI
BYA'O COG LA 'BAD PA YIN, LUS MI RTAG GO SNYAM NAS LUS KYI NYES
PA YON PO DANG, G-YO DANG, TSUL 'CHOS PA THAMS CAD MI BYED

DO; ;LUS MI RTAG GO SNYAM NAS SROG LA BAG MI RTON PAR 'GYUR TE,
SROG GI PHYIR YANG SDIG PA MI BYED DO, ,LUS MI RTAG GO SNYAM NAS
LONGS SPYOD LA SRED CING CHAGS PAR MI BYED DE, BDOG PA


@372A *, ,THAMS CAD YONGS SU GTONG BA YIN NO, ,RIGS KYI BU, DE
LTAR NA BYANG CHUB SEMS DPA' MI RTAG PA'I RNAM PAS LUS LA LUS KYI
RJES SU LTA ZHING GNAS TE, DE LAS

YON TAN GYI PHAN YON RAB TU THOB BO, ,DE LA RTAG PA'I RNAM PA
GANG ZHE NA, GANG LUS LA LUS KYI RJES SU LTA ZHING GNAS PA'I
BYANG CHUB SEMS DPA' DGE BA DANG LDAN PA'I SEMS KYI

SPYOD PA'I YE SHES SKYES SHING BYUNG BA DE DAG SANGS RGYAS KYI
RIGS MI 'CHAD PA DANG, CHOS KYI RIGS MI 'CHAD PA DANG, DGE 'DUN
GYI RIGS MI 'CHAD PA DANG, SEMS CAN GYI KHAMS

MTHA' DAG YONGS SU BSKYAB PA'I PHYIR THAMS CAD MKHYEN PA NYID DU
YONGS SU BSNGO STE, SEMS CAN THAMS CAD LA BTANG BA, SEMS CAN
THAMS CAD DANG THUN MONG DU BYED PA 'DI NI

RTAG PA'I RNAM PA ZHES BYA'O, ,GANG MI ZAD PA NI RTAG PA ZHES BYA
STE, 'DUS MA BYAS NI MI ZAD PA ZHES BYA'O, ,'DUS MA BYAS NI RTAG
PA'O, ,RIGS KYI BU, BYANG CHUB SEMS DPA'I DGE

BA'I RTZA BA RTZOM PA THAMS CAD THAMS CAD MKHYEN PA'I 'DUS MA
BYAS NYID DU YONGS SU BSNGO BA 'DI NI RTAG PA'I RNAM PA ZHES
BYA'O, ,STONG PA NYID DANG, MTSAN MA MED PA DANG, SMON PA

MED PA NI RTAG PA ZHES BYA STE, DE LA BYANG CHUB SEMS DPA' STONG
PA NYID KYI SPYOD YUL DANG, MTSAN MA MED PAS NGES PAR BRTAGS PA
DANG, SMON PA MED PA'I RGYU MTHUN PAS BRTZON 'GRUS


@372B BRTZAM PA THAMS CAD RTZOM PA 'DI NI RTAG PA'I RNAM PA ZHES
BYA'O, ,NAM MKHA' NI RTAG PA ZHES BYA STE, DE LA BYANG CHUB SEMS
DPA' NAM MKHA' DANG MTSUNGS PA'I SEMS RNAM PAR MI RTOG PAS

BYANG CHUB SEMS DPA'I SPYOD PA 'DI NI RTAG PA'I RNAM PA ZHES
BYA'O, ,RIGS KYI BU, GZHAN YANG BYANG CHUB SEMS DPA' LUS LA LUS
KYI RJES SU LTA BA'I DRAN PA NYE BAR BZHAG PA BSGOM PA,

BDAG GI LUS DE SEMS CAN THAMS CAD KYI LUS NYE BAR 'DOGS SHING,
BDAG GIS SEMS CAN THAMS CAD KYI LUS SANGS RGYAS KYI SKU'I GNAS LA
GNAS PAR BYA'O SNYAM STE, JI LTAR DE BZHIN

GSHEGS PA'I SKU ZAG PA MED PA LTAR RANG GI LUS KYI CHOS NYID LA
YANG DE BZHIN DU RTOG GO ,DE ZAG PA MED PA'I CHOS LA MKHAS PAS
SEMS CAN THAMS CAD KYI LUS KYANG DE'I MTSAN NYID DU RAB

TU SHES SO, ,DE ZAG PA MED PA'I CHOS THOB PAS ZAG PA LAS 'BYUNG
BAR MI BYED DO, ,ZAG PA RNAMS GANG ZHE NA, 'DI LTA STE, 'DOD PA'I
ZAG PA DANG, SRID PA'I ZAG PA DANG, MA RIG PA'I ZAG

PA DANG, LTA BA'I ZAG PA'O, ,DE LA 'DOD PA'I ZAG PA YONGS SU SHES
PA DANG LDAN PAS SEMS CAN YONGS SU SMIN PAR BYA BA'I PHYIR BSAM
BZHIN DU 'DOD PA'I KHAMS SU SKYE'O, ,SRID PA'I

ZAG PA YONGS SU SHES PA DANG LDAN PAS DGE BA'I RTZA BA BSAGS PA'I
PHYIR BSAM BZHIN DU SRID PA YONGS SU 'DZIN TO, ,MA RIG PA'I ZAG
PA DANG, LTA BA'I ZAG PA DE GNYIS RTZA BA NAS 'DON


@373A *, ,PA'I PHYIR BYANG CHUB SEMS DPA' RNAL 'BYOR LA 'JUG GO
,LUS LA LUS KYI RJES SU LTA ZHING DRAN PA NYE BAR BZHAG PA BSGOM
PA DE LUS LA SNGON GYI MTHA'

NAS KYANG MA BYUNG BAR SO SOR RTOG GO ,LUS LA PHYI MA'I MTHAR
YANG MI 'PHO BAR SO SOR RTOG GO ,LUS LA DA LTAR BYUNG BA NA RANG
BZHIN GYIS DBEN PAR YANG SO SOR RTOG GO ,DE

DE LTAR LUS LA LUS KYI RJES SU LTA ZHING GNAS PAS LAS DANG LDAN
PA'I 'JIG TSOGS LA LTA BA MI BSKYED DO, ,'JIG TSOGS LA LTA BA
DANG BRAL BAS BDAG GIR MI BYED DO, ,

BDAG GIR BYED PA MED PAS YONGS SU 'DZIN PA LA YONGS SU MI 'DZIN
TO, ,YONGS SU 'DZIN PA MED PAS RTZOD PA MED PA RAB TU THOB BO,
,RTZOD PA SPANGS PAS GNOD SEMS MED

DO; ;GNOD SEMS MED PAS BZOD PA RAB TU THOB BO, ,BZOD PA RAB TU
THOB PAS PHYIR KHENGS PAR MI 'GYUR, 'DUD PAR YANG MI 'GYUR RO,
,KHENGS PAR YANG MI 'GYUR,

'DUD PAR YANG MI 'GYUR BAS CHOS NYID LA GNAS PAR 'GYUR RO, ,CHOS
NYID LA GNAS PAS PHYIR YANG CHOS MA YIN PA SPYOD PAR MI 'GYUR RO,
,CHOS SPYOD PAS CHOS DANG LDAN PA'I

'GROS SU SONG NGO, ,CHOS KYI 'GROS SU SONG BAS CHOS DANG LDAN
PA'I GROGS PO RAB TU RNYED DO, ,CHOS DANG LDAN PA'I GROGS POS
YONGS SU BZUNG BAS CHOS DANG LDAN PA'I MNYAN


@373B PA THOS PAR 'GYUR RO, ,CHOS THOS PA DANG LDAN PAS PHYIR
YANG YUL RNAMS LA ZAG PAR MI 'GYUR RO, ,YUL LA BSRUNGS PAS TING
NGE 'DZIN SGRUB BO, ,MNYAM PAR BZHAG PAS YANG

DAG PA JI LTA BA BZHIN DU RAB TU SHES SO, ,YANG DAG PA JI LTA BA
BZHIN TU RAB TU SHES PAS PHYIR YANG RTOG PAR MI BYED DO, ,RNAM
PAR RTOG PAR MI BYED DO, ,RNAM PAR MI RTOG PAS MI 'GYUR

RO; ;MI 'GYUR BAS PHYIR YANG MI BYED DO, ,RNAM PAR MI BYED DO,
,NAM MI BYED, RNAM PAR MI BYED PA DE NI CHOS MNYAM PA NYID KYIS
CHOS JI LTA BA BZHIN THOB NAS, THAMS CAD MKHYEN PA'I YE SHES

RAB TU THOB PA 'DI NI, RIGS KYI BU, BYANG CHUB SEMS DPA'I LUS LA
LUS KYI RJES SU LTA BA'I DRAN PA NYE BAR BZHAG PA'I SPYOD PA
YONGS SU DAG PA'O, ,RIGS KYI BU, DE LA BYANG CHUB SEMS

DPA'I TSOR BA RNAMS LA TSOR BA'I RJES SU LTA BA'I DRAN PA NYE BAR
BZHAG PA'I SPYOD PA YONGS SU DAG PA GANG ZHE NA, RIGS KYI BU, 'DI
LA BYANG CHUB SEMS DPA'I TSOR BA RNAMS LA TSOR BA'I

RJES SU LTA BA'I DRAN PA NYE BAR BZHAG PA BSGOM PA NI, TSOR BA LA
BDE BAR GNAS PA'I SEMS CAN RNAMS LA SNYING RJE CHEN PO THOB PAR
'GYUR RO, ,DE 'DI LTAR GANG LA TSOR BA MED PA DE NI BDE

BA YIN NO ZHES SLOB STE, DE SEMS CAN THAMS CAD KYI TSOR BA SPONG
BA'I PHYIR TSOR BA RNAMS LA TSOR BA'I RJES SU LTA BA'I DRAN PA
NYE BAR BZHAG PA BSGOM MO, ,DE SEMS CAN RNAMS KYI TSOR BA


@374A *, ,'GOG PA'I PHYIR GO CHA BGOS KYANG BDAG GI TSOR BA YANG
'GOG PAR MI BYED DO, ,DES TSOR BA GANG CI MYONG YANG TSOR BA DE
DAG THAMS CAD SNYING RJE CHEN POS

YONGS SU BZUNG ZHING MYONG BAR BYED DO, ,DE NAM BDE BA'I TSOR BA
MYONG BA DE NA 'DOD CHAGS LA SPYOD PA'I SEMS CAN RNAMS LA SNYING
RJE CHEN PO RNYED DE, BDAG GI 'DOD CHAGS KYI BAG LA NYAL YANG

RAB TU SPONG NGO, ,NAM SDUG BSNGAL GYI TSOR BA MYONG BA DE NA ZHE
SDANG LA SPYOD PA'I SEMS CAN RNAMS LA SNYING RJE CHEN PO RNYED
DE, BDAG GI ZHE SDANG GI BAG LA NYAL YANG RAB TU SPONG NGO, ,NAM

BDE BA YANG MA YIN, SDUG BSNGAL YANG MA YIN PA'I TSOR BA MYONG BA
DE NI GTI MUG LA SPYOD PA'I SEMS CAN RNAMS LA SNYING RJE CHEN PO
RNYED DE, BDAG GI GTI MUG GI BAG LA NYAL YANG RAB

TU SPONG NGO, ,DE BDE BA'I TSOR BA LA RJES SU CHAGS PAR MI 'GYUR
TE, RJES SU CHAGS PA LEGS PAR 'JOMS PAR YANG BYED DO, ,SDUG
BSNGAL GYI TSOR BA LA KHONG KHRO BAR MI 'GYUR TE, KHONG

KHRO BA LEGS PAR 'JOMS PAR BYED DO, ,SDUG BSNGAL YANG MA YIN, BDE
BA YANG MA YIN PA'I TSOR BA LA MA RIG PA DANG LDAN PAR MI 'GYUR
TE, MA RIG PA LEGS PAR 'JOMS PAR

YANG BYED DO, ,DES TSOR BA GANG CI MYONG YANG DE DAG THAMS CAD
KYANG MI RTAG PAR SHES SHING MYONG BAR BYED DO, ,SDUG BSNGAL DU
SHES SHING MYONG BAR BYED DO, ,DE BDE BA'I TSOR BA LA NI MI


@374B RTAG PAR SHES PAR 'GYUR RO, ,SDUG BSNGAL GYI TSOR BA LA NI
ZUG RNGUR SHES PAR 'GYUR RO, ,SDUG BSNGAL YANG MA YIN, BDE BA
YANG MA YIN PA'I TSOR BA LA NI ZHI BAR SHES PAR 'GYUR

RO; ;DE LTAR NA GANG BDE BA DE NI MI RTAG PA'O, ,GANG SDUG BSNGAL
BA DE NI SDUG BSNGAL NYID DO, ,GANG BDE BA YANG MA YIN, SDUG
BSNGAL BA YANG MA YIN PA DE NI BDAG MED PA'O, ,RIGS

KYI BU, BYANG CHUB SEMS DPA' DE LTAR TSOR BA RNAMS LA TSOR BA'I
RJES SU LTA ZHING GNAS PA DE CHOS THAMS CAD SKYES PA DANG, ZHIG
PA DANG, ZHU BA DANG, GNAS PA MED PAR SHES SO, ,

CHOS THAMS CAD LA SKYE BA DANG, 'JIG PAR YANG SO SOR RTOG GO ,SO
SOR RTOG PA NA CHOS SKYE BA DE DAG GANG NAS 'ONGS, 'GAG PA RNAMS
GANG DU GSOG PAR 'GYUR SNYAM DU CHOS RNAMS KYI

SKYE BA DANG 'JIG PA YANG DAG PAR RJES SU MI MTHONG NGO, ,DES
CHOS RNAMS GANG NAS KYANG MI 'ONG, GANG DU YANG MI 'GRO BAR SHES
NAS TSOR BA THAMS CAD RGYUN CHAD PAR BSGRUB BO, ,BSGRUBS

NAS KYANG NAN TAN DU MI BYED DO, ,DE CI'I PHYIR ZHE NA, SEMS CAN
THAMS CAD KYI TSOR BA 'GAG PAR BYED KYI, BDAG 'BA' ZHIG GI TSOR
BA 'GAG PAR BYED PA NI MA YIN TE, RIGS KYI BU,

'DI NI BYANG CHUB SEMS DPA'I TSOR BA RNAMS LA TSOR BA'I RJES SU
LTA BA'I DRAN PA NYE BAR BZHAG PA THABS MKHAS PA DANG SNYING RJE
CHEN POS YONGS SU ZIN PA'O, ,GANG TSOR BA 'GAG PA YANG RAB TU


@375A *, ,SHES LA, TSOR BA 'GAG PA MNGON SUM DU YANG MI BYED DE,
TSOR BA RNAMS LA TSOR BA'I RJES SU LTA BA'I DRAN PA NYE BAR BZHAG
PA BSGOM PA LA GNAS PA DE

TSOR BA RNAMS DBEN PA DANG, RNAM PAR DBEN PAR YANG DAG PAR JI LTA
BA BZHIN DU RAB TU SHES SO, ,'DI LA NI MYONG BA GANG YANG MED DO,
,'DI LA NI TSOR BAR BYED PA GANG YANG MED DO, ,

CHOS DE DAG THAMS CAD NI STONG PA STE, BDAG DANG BDAG GI DANG
BRAL BA'O, ,BYED PA PO DANG TSOR BA PO DANG MI LDAN PA'O, ,RGYU
DANG RKYEN LA RAG LUS PA'O, ,BDAG PO MED PA'O, ,NGA

YI BA MED PA'O, ,YONGS SU 'DZIN PA MED PA'O, ,DES YANG DAG PAR
RGYU DANG RKYEN DE DAG GI DNGOS PO MI DMIGS SO, ,DES MA DMIGS NAS
'DI SNYAM DU SEMS TE, JI LTAR RKYEN

STONG PA YIN PA DE BZHIN DU RKYEN LAS BYUNG BA'I CHOS RNAMS KYANG
STONG PA'O SNYAM NAS DE STONG PA NYID KYI DON RIG PAS LUS DBEN PA
DANG, SEMS DBEN PA DANG, DON SHES PA DANG,

CHOS RNAMS SHES PA DANG, YE SHES RIG PAS TSOR BA RNAMS LA TSOR
BA'I RJES SU LTA BA'I DRAN PA NYE BAR BZHAG PA BSGOM PA 'DI NI
BYANG CHUB SEMS DPA'I TSOR BA RNAMS LA TSOR

BA'I RJES SU LTA BA'I DRAN PA NYE BAR BZHAG PA'I SPYOD PA YONGS
SU DAG PA'O, ,RIGS KYI BU, DE LA BYANG CHUB SEMS DPA'I SEMS LA
SEMS KYI RJES SU LTA BA'I DRAN PA NYE BAR BZHAG


@375B PA'I SPYOD PA YONGS SU DAG PA GANG ZHE NA, RIGS KYI BU, 'DI
LA BYANG CHUB SEMS DPA' SEMS LA SEMS KYI RJES SU LTA BA'I DRAN PA
NYE BAR BZHAG PAS GNAS PA BYANG CHUB KYI SEMS

DRAN PA NYE BAR BZHAG PA SHIN TU NYE BAR BZHAG STE, SEMS DRAN PA
YE SHES KYIS SEMS KUN TU TSOL LO, ,DE SEMS KUN DU TSOL BA NA SEMS
NANG NA YANG YANG DAG PAR RJES SU MI MTHONG,

SEMS PHYI ROL NA YANG YANG DAG PAR RJES SU MI MTHONG, SEMS PHYI
DANG NANG NA YANG YANG DAG PAR RJES SU MI MTHONG, PHUNG PO RNAMS
LA YANG SEMS YANG DAG PAR RJES SU MI MTHONG, KHAMS

RNAMS LA YANG SEMS YANG DAG PAR RJES SU MI MTHONG, SKYE MCHED
RNAMS LA YANG SEMS YANG DAG PAR RJES SU MI MTHONG NGO, ,DES SEMS
YANG DAG PAR RJES SU MA MTHONG BAS SEMS

GA LAS BYUNG ZHES SEMS KYI RGYUN KUN TU TSOL ZHING DE 'DI SNYAM
DU SEMS TE, DMIGS PA YOD PA LAS SEMS 'BYUNG BAR 'GYUR RO SNYAM
MO, ,DE YANG 'DI SNYAM DU SEMS TE, CI DMIGS

PA DE YANG GZHAN LA, SEMS DE YANG GZHAN NAM, 'ON TE DMIGS PA GANG
YIN PA DE NYID SEMS YIN, GAL TE DMIGS PA YANG GZHAN LA, SEMS
KYANG GZHAN YIN NA NI SEMS

DE GNYIS SU 'GYUR RO, ,'ON TE DMIGS PA GANG YIN PA DE NYID SEMS
YIN NA NI, SEMS KYIS SEMS DE JI LTAR MTHONG BAR 'GYUR TE, SEMS
KYIS SEMS MTHONG BAR MI RUNG NGO, ,'DI


@376A *, ,LTA STE, DPER NA, RAL GRI'I SO DE NYID KYIS RAL GRI'I
SO DE NYID GCAD PAR MI NUS PA DANG, SOR MO'I RTZE MO DE NYID KYIS
SOR MO'I RTZE MO DE NYID LA REG PAR

MI NUS PA DE BZHIN DU SEMS DE NYID KYIS KYANG SEMS DE NYID MTHONG
BAR MI NUS SO SNYAM NAS, DE 'DI LTAR TSUL BZHIN DU RAB TU SBYOR
BA LA GANG SEMS MI GNAS PA, CHAD PA MA YIN

PA; RTAG PA MA YIN PA, THER ZUG TU MI GNAS PA, RGYU MED PA MA YIN
PA, RKYEN DANG MI 'GAL BA, DE LAS KYANG MA YIN, GZHAN LAS KYANG
MA YIN PA, DE NYID KYANG MA YIN, GZHAN

YANG MA YIN PA'I SEMS KYI RGYUD, SEMS KYI 'KHRI SHING, SEMS KYI
CHOS NYID, SEMS MI GNAS PA DANG, SEMS RGYU BA MED PA DANG, SEMS
SNANG BA MED PA DANG, SEMS KYI RANG GI MTSAN

NYID JI LTAR DE BZHIN NYID DU 'KHRUG PAR MI BYED PA DE LTAR SHES
SO, ,DE LTAR MTHONG NGO, ,DE BZHIN NYID JI LTA BA DE BZHIN DU
SEMS DE DAG DBEN PA NYID DU RAB TU SHES, DE BZHIN DU MTHONG

BA DE NA, RIGS KYI BU, BYANG CHUB SEMS DPA'I SEMS LA SEMS KYI
RJES SU LTA BA'I DRAN PA NYE BAR BZHAG PA'I SPYOD PA YONGS SU DAG
PA'O, ,RIGS KYI BU, GZHAN YANG SEMS LA CUNG ZAD TZAM

YANG MI MTHONG, RNAM PAR MI MTHONG, MI RTOG ,RNAM PAR MI RTOG
,G-YO MED, RLOM SEMS MED, SPROS PA MED PA 'DI YANG BYANG CHUB
SEMS DPA'I SEMS LA SEMS KYI RJES SU LTA BA'I DRAN


@376B PA NYE BAR GZHAG PA'O, ,RIGS KYI BU, GZHAN YANG JI LTAR
SEMS GZUGS MED PA DE BZHIN DU SEMS KYIS MNGON PAR 'DUS BYAS PA'I
DGE BA'I RTZA BA RNAMS KYANG GZUGS MED PA'O, ,

JI LTAR SEMS KYIS MNGON PAR 'DUS BYAS PA'I DGE BA'I RTZA BA RNAMS
GZUGS MED PA DE BZHIN DU, BYANG CHUB KYI SEMS YONGS SU BSNGOS PA
YANG GZUGS MED PA'O, ,JI LTAR BYANG CHUB KYI

SEMS SU BSNGOS PA GZUGS MED PA DE BZHIN DU BYANG CHUB DE YANG
GZUGS MED DE, DE'I PHYIR SEMS JI LTA BAR SPYOD PA YANG DE BZHIN
NO, ,SPYOD PA JI LTA BAR BYANG CHUB KYANG DE BZHIN NO, ,BYANG

CHUB JI LTA BAR YONGS SU BSNGO BA YANG DE BZHIN ZHES BYA STE,
SEMS KYI RANG BZHIN NI BYANG CHUB BO, ,BYANG CHUB KYI RANG BZHIN
NI CHOS THAMS CAD DE, GANG 'DI LTAR SEMS RAB TU RNAM PAR 'BYED PA

SHES PA 'DI NI BYANG CHUB SEMS DPA'I SEMS LA SEMS KYI RJES SU LTA
BA'I DRAN PA NYE BAR BZHAG PA'O, ,RIGS KYI BU, GZHAN YANG GANG
MGYOGS PA, RAB TU MGYOGS PA, MI GNAS PAR RGYU

BA; SPRE'U DANG, RLUNG 'DRA BA, 'BAB CHU'I RGYUN DANG, 'BRU MAR
GYI MAR ME DANG 'DRA BA, RGYANG RING POR 'GRO BA, LUS MED PA, YUL
LA BRKAM PA, SKYE MCHED DRUG LA SPYOD YUL BA, GZHAN DANG

GZHAN GYI SHES PA DANG LDAN PA'I SEMS GNAS PA, RTZE GCIG PA, MI
'PHRO BA, RNAM PAR MI 'PHRO BA, ZHI GNAS LA RTZE GCIG PA, G-YENG
BA MED PA 'DI NI SEMS GNAS PA ZHES BYA'O, ,DE LA


@377A *, ,DRAN PA NYE BAR BZHAG PA YONGS SU RDZOGS PA GANG ZHE
NA, SEMS LA RNAM PAR 'BYED PAR SHES PA DANG, SEMS LA CHOS KYI
DBYINGS SU GNAS PAR SHES PA

DANG, SEMS LA SEMS GNAS PAR SHES PA DANG, SEMS LA RANG BZHIN GYIS
'OD GSAL BAR SHES PA DANG, SEMS LA JI LTA BA BZHIN DU SHES PA
DANG, SEMS LA MNGON SUM GYI

SHES PAS RAB TU SHES PA DANG, SEMS LA SGYU MA'I CHOS SU SHES PA
DANG, SEMS LA DUS GSUM MNYAM PA NYID DU SHES PA DANG, SEMS LA DE
KHO NAR SHES PA DANG, SEMS LA

G-YO BA MED CING GZUNG BA MED PAR SHES PA 'DI NI DRAN PA NYE BAR
BZHAG PA YONGS SU RDZOGS PA ZHES BYA'O, ,DE RANG GI SEMS KYI RANG
BZHIN GANG YIN PA SEMS CAN THAMS

CAD KYI SEMS KYI RANG BZHIN YANG DE YIN PAR RAB TU SHES SO, ,SEMS
KYI RANG BZHIN DE YONGS SU SHES NAS DE BZHIN DU CHOS STON TO,
,RANG GI SEMS KYI NGO BO NYID GANG YIN

PA SEMS CAN THAMS CAD KYI SEMS KYI NGO BO NYID KYANG DE YIN PAR
RAB TU SHES SO, ,SEMS KYI NGO BO NYID SHES NAS KYANG DE BZHIN DU
CHOS STON TO, ,RANG GI SEMS KYI MTSAN NYID

GANG YIN PA SEMS CAN THAMS CAD KYI SEMS KYI SPYOD PA'I MTSAN NYID
KYANG DE YIN PAR RAB TU SHES SO, ,SEMS KYI MTSAN NYID DE SHES NAS
KYANG DE BZHIN DU CHOS STON TO, ,JI LTAR


@377B RANG GI SEMS STONG PA DE BZHIN DU SEMS CAN THAMS CAD KYI
SEMS KYANG STONG PAR RAB TU SHES SO, ,SEMS DE DAG STONG PA NYID
DU SHES NAS KYANG DE BZHIN DU CHOS STON TO, ,DE RANG GI SEMS

YANG DAG PAR 'DU BA GANG YIN PA SEMS CAN THAMS CAD KYI SEMS YANG
DAG PAR 'DU BA YANG DE YIN PAR RAB TU SHES SO, ,SEMS YANG DAG PAR
'DU BA DE DAG SHES NAS KYANG DE BZHIN

DU CHOS STON TO, ,DE RANG GI SEMS MNYAM PA NYID KYIS SEMS CAN
THAMS CAD KYI SEMS MNYAM PA NYID DU RAB TU SHES SO, ,SEMS CAN
THAMS CAD KYI SEMS MNYAM PA NYID KYIS CHOS THAMS

CAD MNYAM PA NYID DU RAB TU SHES SO, ,CHOS THAMS CAD MNYAM PA
NYID KYIS BYANG CHUB MNYAM PA NYID DU RAB TU SHES SHING, SEMS
KYIS 'GYUR BAR MI BYED DE RNAM PAR MI 'GYUR RO, ,SEMS

GNAS PAS CHOS KYI DBYINGS GNAS PAR RJES SU SHES KYANG, SEMS GNAS
PA'I CHOS NYID DE LAS KYANG MI G-YO STE, RIGS KYI BU, 'DI NI
BYANG CHUB SEMS DPA'I SEMS LA SEMS KYI RJES

SU LTA BA'I DRAN PA NYE BAR BZHAG PA'I SPYOD PA YONGS SU DAG
PA'O, ,RIGS KYI BU, DE LA BYANG CHUB SEMS DPA'I CHOS RNAMS LA
CHOS KYI RJES SU LTA BA'I DRAN PA NYE BAR BZHAG PA'I SPYOD PA

YONGS SU DAG PA GANG ZHE NA, RIGS KYI BU, 'DI LA BYANG CHUB SEMS
DPA'I CHOS RNAMS LA CHOS KYI RJES SU LTA BA'I DRAN PA NYE BAR
BZHAG PA LA GNAS PA 'DI SNYAM DU SEMS TE, CHOS KHO NA


@378A *, ,SKYE BA RNAMS SKYE, CHOS KHO NA 'GAG PA RNAMS 'GAG STE,
'DI LA BDAG GAM, SEMS CAN NAM, SROG GAM, SKYE BA PO'AM, GSO
BA'AM, SKYES

BU'AM, GANG ZAG GAM, SHED LAS SKYES PA'AM, SHED BU'AM, GANG SKYE
BA'AM, RGA BA'AM, 'CHI BA'AM, 'PHO BA'AM, SKYE BAR 'GYUR BA GANG
YANG MED DO, ,'DI NI CHOS

RNAMS KYI CHOS NYID DO, ,GAL TE BSGRUBS NA NI 'GRUB, GAL TE MA
BSGRUBS NA NI MI 'GRUB STE, DGE BA YANG RUNG, MI DGE BA YANG
RUNG, MI G-YO BA YANG RUNG, JI LTA BUR BSGRUBS

PA DE LTA BUR 'GRUB MOD KYI, CHOS RNAMS LA SGRUB PAR BYED PA YANG
MED LA, CHOS RNAMS RGYU BA MED PAR YANG GANG GIS KYANG MI SKYE'O
SNYAM DU NYE BAR BRTAGS NA, 'DI LTAR CHOS

DRAN PA'I YE SHES SKYE STE, GANG BSOD NAMS DANG, BSOD NAMS MA YIN
PA DANG, MI G-YO BA MNGON PAR 'DU BYED PA DANG GSUM MO, ,DE LA
BDAG GIS NI BSOD NAMS

MNGON PAR 'DU BYED PA LA BRTZON PAR BYA'O, ,'DI NI BDAG GI SANGS
RGYAS KYI CHOS BLA NA MED PA, MCHOG ,DAM PA, RAB, KHYAD PAR DU
'PHAGS PA BCU'I RGYUR 'GYUR TE, BCU PO

DE DAG GANG ZHE NA, 'DI LTA STE, LUS YONGS SU DAG PAS MTSAN DANG
DPE BYAD BZANG PO DANG, SPYI GTZUG BLTAR MI MTHONG BA DANG, PHA
ROL GYI GNOD PA BYAS PA THAMS CAD LAS


@378B SHIN TU 'DAS PA DANG, NGAG YONGS SU DAG PAS DE BZHIN GSHEGS
PA'I GSUNG SEMS CAN THAMS CAD TSIM PAR BYED PA, RNAM PA DRUG CU
SHIN TU YONGS SU RDZOGS PA DANG, SEMS

YONGS SU DAG PAS SEMS CAN THAMS CAD LA KHONG KHRO BA MED CING,
RTAG TU RGYUN MI 'CHAD PAR TING NGE 'DZIN MI 'KHRUGS PA DANG, SO
SO YANG DAG PAR RIG PA YONGS SU DAG PAS

DON DANG, CHOS DANG, NGES PA'I TSIG DANG, SPOBS PA MI ZAD PA
DANG, BYAMS PA CHEN PO YONGS SU DAG PAS SEMS CAN THAMS CAD MYA
NGAN LAS 'DAS PA'I LAM LA RAB TU 'GOD

PA DANG, SNYING RJE CHEN PO YONGS SU DAG PAS BSKAL PA DPAG TU MED
PAR 'KHOR BAS YONGS SU MI SKYO BA DANG, STOBS BCU YONGS SU RDZOGS
PAS SEMS CAN THAMS CAD KYI DBANG PO

MCHOG DANG, MCHOG MA YIN PA SHES PA DANG, MI 'JIGS PA YONGS SU
RDZOGS PAS BAR DU GCOD PA DANG, BAR DU GCOD PA'I CHOS MA YIN PA
RAB TU RTOGS PA DANG, SANGS RGYAS

KYI CHOS MA 'DRES PA YONGS SU RDZOGS PAS 'DAS PA DANG, MA 'ONGS
PA DANG, DA LTAR BYUNG BA DANG, DUS GSUM LA MI CHAGS PA'I YE SHES
MTHONG BA DANG, SANGS RGYAS KYI CHOS

THAMS CAD YONGS SU RDZOGS PAS RANG BYUNG GI YE SHES RAB TU RTOGS
PA STE, SANGS RGYAS KYI CHOS BLA NA MED PA DAM PA, BZANG PO,
MCHOG ,RAB, BYE BRAG TU 'PHAGS PA BCU PO DE DAG GI RGYUR


@379A *, ,'GYUR RO, ,DES DON GYI DBANG 'DI MTHONG BAS, BSOD NAMS
KYI TSOGS GSOG PA LA CHOG MI SHES PAR 'GYUR RO, ,DE BSOD NAMS MA
YIN PA'I 'DU BYED

RNAMS MNGON PAR 'DU MI BYED PA'I PHYIR JI LTAR BDAG LA MI DGE
BA'I CHOS RNAMS THAMS CAD KYI THAMS CAD DU BAG CHAGS SU YANG MI
'GYUR BAR BYA'O SNYAM NAS BRTZON PAR BYED DO,,

DE MI G-YO BA'I 'DU BYED RNAMS RAB TU SHES NAS MI G-YO BA'I
SNYOMS PAR 'JUG PA BSKYED KYANG, TING NGE 'DZIN DE LA SNYING POR
'DU SHES PAR YANG MI 'GYUR LA, TING NGE 'DZIN GYI

DBANG GIS KYANG MI SKYE STE, BSOD NAMS KYI TSOGS BSAGS PA DANG,
SEMS CAN YONGS SU SMIN PAR BYA BA'I PHYIR SMON LAM GYI DBANG GIS
'DOD PA'I KHAMS SU YANG SKYE'O, ,

RIGS KYI BU, DE LTAR NA BYANG CHUB SEMS DPA' THABS MKHAS PAS,
CHOS RNAMS LA CHOS KYI RJES SU LTA BA'I DRAN PA NYE BAR BZHAG PA
LA GNAS SHING BYANG CHUB TU SGRUB PA'I CHOS

GANG YIN PA DE DAG SGOM LA, BYANG CHUB KYI MI MTHUN PA'I PHYOGS
KYI CHOS GANG YIN PA DE DAG SPONG YANG DGE BA'I CHOS MNGON PAR
'DU BYED PAS RTAG PAR LTA BAR MI LTUNG, MI DGE

BA'I CHOS SPONG YANG CHAD PAR LTA BAR YANG MI LTUNG STE, GANG LA
CHAD PA MED CING RTAG PA MED PA DE NI BYANG CHUB SEMS DPA'I RTAG
PA DANG CHAD PA YONGS SU SPANGS PA'I DBU MA'I LAM MO, ,


@379B DE YANG GANG ZHE NA, 'DI LTA STE, GANG TSUL BZHIN MA YIN PA
YID LA BYED PA DANG, MA RIG PA DE GNYI GA YANG MTHA' STE GANG DE
GNYIS KYI DBU MA DE NI BTAGS PA MED CING GDAGS PAR

'GYUR BA MA YIN TE, 'DI NI CHOS RNAMS KYI DBU MA'I LAM ZHES
BYA'O, ,DE BZHIN DU MA RIG PA DANG, 'DU BYED RNAMS DANG, 'DU BYED
MED PA RNAMS DANG, RNAM PAR SHES PA DANG, RNAM PAR

SHES PA MED PA DANG, MING DANG GZUGS DANG, MING DANG GZUGS MED PA
DANG, SKYE MCHED DRUG DANG, SKYE MCHED DRUG MED PA DANG, REG PA
DANG, REG PA MED PA DANG, TSOR BA DANG, TSOR

BA MED PA DANG, SRED PA DANG, SRED PA MED PA DANG, LEN PA DANG,
LEN PA MED PA DANG, SRID PA DANG, SRID PA MED PA DANG, SKYE BA
DANG, SKYE BA MED PA DANG, RGA SHI DANG, RGA SHI MED PA

DANG, MYA NGAN DANG, SMRE SNGAGS 'DON PA DANG, SDUG BSNGAL BA
DANG, YID MI BDE BA DANG, 'KHRUG PA ZHES BYA BA DE GNYI GA YANG
MTHA' STE, GANG DE GNYIS KYI DBU MA DE NI BTAGS

PA MED CING GDAGS PAR 'GYUR BA MA YIN TE, 'DI NI CHOS RNAMS KYI
DBU MA'I LAM ZHES BYA'O, ,CHOS RNAMS KYI DBU MA'I LAM DE NI 'DI
'DRA'O, ,DE 'DRA'O ZHES BSTAN PAR MI RUNG STE,

DBU MA'I LAM LA NI BTAGS PA MED PA, GDAGS PAR 'GYUR BA MA YIN PA,
MTSAN MA MED PA, GNAS PA MED PA, GZUNG BA MED PA, KUN GZHI MED
PA, ZHI BA, RAB TU ZHI BA, NYE BAR


@380A *, ,ZHI BA'O, ,RIGS KYI BU, 'DI LTA STE, DPER NA, MDA' GANG
NAS 'PHANGS PA DANG, GANG DU PHOG PA DE GNYI GA YANG MTHA' STE,
GANG PHIGS PA DANG,

PHOG PA DE NI DBU MA DE NI BTAGS PA MED CING GDAGS PAR 'GYUR BA
MA YIN TE, BLTA BA'AM REG PAR MI NUS PA DE BZHIN DU, RIGS KYI BU,
DMIGS PA GANG GIS RNAM PAR

SHES PA SKYE BA DANG, GANG DU SO SOR RNAM PAR RIG PA GNAS PA DE
GNYI GA YANG MTHA' STE, GANG DE GNYIS KYIS DBU MAR BSTAN PAR MI
NUS PA NI, RIGS KYI BU, BRDA TZAM DU DBU MA'I

LAM ZHES BYA'I, DON DAM PAR NI MA YIN NO, ,DON DAM PA GANG YIN PA
DE NI BRJOD DU MED DE, DE LA NI NYUNG NGU YANG MED, MANG PO YANG
MED DO, ,GANG LA NYUNG NGU YANG MED, MANG PO

YANG MED PA DE NI DBU MA'I LAM MO, ,RIGS KYI BU, GZHAN YANG BDAG
DANG, BDAG MED PA ZHES BYA BA DE GNYI GA YANG MTHA' STE, BDAG
DANG, BDAG MED PA'I NGO BO NYID RNAM PAR

DAG PA NI DBU MA'I LAM MO, ,SROG DANG, GANG ZAG CES BYA BA DE
GNYI GA YANG MTHA' STE, SROG DANG, GANG ZAG GI NGO BO NYID RNAM
PAR DAG PA NI DBU MA'I LAM MO, ,MTSAN MA DANG,

MTSAN MA MED PA ZHES BYA BA DE GNYI GA YANG MTHA' STE, MTSAN MA
MED PAR RTOG PA NI DBU MA'I LAM MO, ,DMIGS PA DANG, MI DMIGS PA
ZHES BYA BA DE GNYI GA YANG MTHA' STE, RTOG


@380B PA DANG, 'JIG PA MED PA DE NI DBU MA'I LAM MO, ,RDZUN PA
DANG, BDEN PA ZHES BYA BA DE GNYI GA YANG MTHA' STE, BRJOD DU MED
PA NI DBU MA'I LAM MO, ,TSU ROL DANG, PHA ROL CES BYA

BA DE GNYI GA YANG MTHA' STE, 'JIG TSOGS 'GAG PA NI DBU MA'I LAM
MO, ,'DUS BYAS DANG, 'DUS MA BYAS ZHES BYA BA DE GNYI GA YANG
MTHA' STE, SPYOD PA MED PA NI DBU MA'I LAM MO, ,'KHOR BA

DANG; MYA NGAN LAS 'DAS PA ZHES BYA BA DE GNYI GA YANG MTHA' STE,
RNAM PAR RIG PA MED PA NI DBU MA'I LAM MO, ,RIGS KYI BU, DE LTAR
CHOS RNAMS LA CHOS KYI RJES SU LTA ZHING DRAN

PA NYE BAR BZHAG PA LA GNAS PA'I BYANG CHUB SEMS DPA' DE NI CHOS
KYI DBYINGS DBYER MED PA'I PHYIR DRAN PA LA GNAS TE, DE CHOS
THAMS CAD CHOS KYI DBYINGS SU 'DU BAR RAB TU

SHES SO, ,CHOS KYI DBYINGS GANG YIN PA DE NYID SEMS CAN GYI KHAMS
SO, ,DE CHOS KYI DBYINGS DBYER MED PAS SEMS CAN GYI KHAMS DBYER
MED PAR KHONG DU CHUD DO, ,CHOS KYI

DBYINGS GANG YIN PA DANG, SEMS CAN GYI KHAMS GANG YIN PA DE GNYI
GA YANG NAM MKHA'I DBYINGS DANG MTSUNGS PAR RAB TU SHES SO, ,DES
CHOS THAMS CAD DBYINGS GCIG

TU SHES NAS CHOS RNAMS LA CHOS KYI RJES SU LTA ZHING GNAS KYANG
CHOS LA MNGON PAR CHAGS SHING LTA BAR YANG MI 'GYUR RO, ,DE NAM
MI MTHONG BA DE NA CHOS RNAMS LA THA DAD DU MI BYED DO, ,


@381A *, ,DES CHOS RNAMS LA MTHONG YANG SHA'I MIG GIS MTHONG BA
MA YIN, LHA'I MIG GIS MTHONG BA MA YIN, SHES RAB KYI MIG GIS
MTHONG BA MA YIN NO, ,

DE CI'I PHYIR ZHE NA, DE'I MIG MTSAN MAR 'DU SHES PA MA YIN TE,
DE'I PHYIR DE SHA'I MIG GIS MTHONG BA MA YIN, DE'I MIG MNGON PAR
'DU BYED PAR LTUNG BA MA YIN TE, DE'I PHYIR DE

LHA'I MIG GIS MTHONG BA MA YIN NO, ,DE'I MIG SPROS PA LA SPYOD PA
MA YIN TE, DE'I PHYIR DE SHES RAB KYI MIG GIS MTHONG BA MA YIN
NO, ,CHOS RNAMS LA CHOS KYI RJES SU LTA ZHING

GNAS PA DE CHOS THAMS CAD JI LTA BA BZHIN DU MTHONG NAS CHOS GANG
LA YANG MI GNAS SO, ,DE CHOS THAMS CAD MI GNAS PAR SHES NAS CHOS
RJES SU DRAN PA DES SNGON GYI SMON LAM MI

GTONG BA 'DI NI, RIGS KYI BU, BYANG CHUB SEMS DPA'I CHOS RJES SU
DRAN PA SANGS RGYAS KYIS GNANG BA'O, ,GANG CUNG ZAD CHOS ZAB MO
LA SO SOR RTOG KYANG, THAMS CAD MKHYEN PA NYID

KYI BYANG CHUB KYI SEMS RJES SU DRAN PA DE YANG MI 'DOR BA 'DI
NI, RIGS KYI BU, BYANG CHUB SEMS DPA'I CHOS RNAMS LA CHOS KYI
RJES SU LTA BA'I DRAN PA NYE BAR BZHAG PA'I SPYOD PA

YONGS SU DAG PA'O, ,DRAN PA NYE BAR BZHAG PA BZHI PO DE DAG LA
GNAS PA DE PHYIN CI LOG BZHI RAB TU SPONG STE, BZHI GANG ZHE NA,
'DI LTA STE, LUS LA LUS KYI RJES SU LTA ZHING


@381B GNAS PAS MI SDUG PA LA SDUG PAR 'DU SHES PA'I PHYIN CI LOG
RAB TU SPONG NGO, ,TSOR BA RNAMS LA TSOR BA'I RJES SU LTA ZHING
GNAS PAS SDUG BSNGAL LA BDE BAR 'DU SHES PA'I

PHYIN CI LOG RAB TU SPONG NGO, ,SEMS LA SEMS KYI RJES SU LTA
ZHING GNAS PAS MI RTAG PA LA RTAG PAR 'DU SHES PA'I PHYIN CI LOG
RAB TU SPONG NGO, ,CHOS RNAMS LA CHOS KYI RJES SU LTA

ZHING GNAS PAS BDAG MED PA LA BDAG TU 'DU SHES PA'I PHYIN CI LOG
RAB TU SPONG NGO, ,DE PHYIN CI LOG MED PAS YANG DAG PA NYID
BSGRUB BO, ,YANG DAG PA NYID LA ZHUGS NAS BYANG

CHUB SEMS DPA'I SPYOD PA THAMS CAD RNAM PAR DAG PAR 'GYUR RO,
,RIGS KYI BU, DE LTAR BYANG CHUB SEMS DPA'I SPYOD PA YONGS SU DAG
PA DE YANG DAG PAR SPONG BA'I SPYOD PA YONGS

SU DAG PA RAB TU 'THOB STE, YANG DAG PAR SPONG BA'I SPYOD PA
YONGS SU DAG PA GANG ZHE NA, BYANG CHUB SEMS DPA' DE 'BAD PA MED
CING LHUN GYIS GRUB PAS DGE BA'I CHOS LA SBYOR BA LA

SEMS 'JUG GI, MI DGE BA LA NI MA YIN NO, ,DE PHYIR ZHING SDIG PA
MI DGE BA'I CHOS SKYES PA RNAMS SPANG BA'I PHYIR BRTZON 'GRUS
RTZOM PA DANG, SDIG PA MI DGE BA'I CHOS MA SKYES PA RNAMS

MI BSKYED PA'I PHYIR BRTZON 'GRUS RTZOM PA DANG, DGE BA'I CHOS MA
SKYES PA RNAMS BSKYED PA'I PHYIR BRTZON 'GRUS RTZOM PA DANG, DGE
BA'I CHOS SKYES PA RNAMS GNAS PA DANG NYAMS PAR MI


@382A *, ,'GYUR BA DANG, PHYIR ZHING 'BYUNG BA DANG, YONGS SU
RDZOGS PAR BYA BA'I PHYIR BRTZON 'GRUS RTZOM PA'O, ,RIGS KYI BU,
BYANG CHUB SEMS DPA'

DE SNGON GYI LAS YONGS SU DAG PA'I PHYIR RANG GI NGANG NYID KYIS
DGE BA'I CHOS RNAMS MNGON DU 'GYUR TE, 'BAD BA MED CING LHUN GYIS
GRUB PAS DGE BA'I CHOS MA SKYES PA RNAMS

NI SKYE'O, ,DGE BA'I CHOS SKYES PA RNAMS NI NYAMS PAR MI 'GYUR
RO, ,RIGS KYI BU, DE LTAR BYANG CHUB SEMS DPA'I SPYOD PA YONGS SU
DAG PA DE YANG DAG PAR SPONG BA BZHI PO 'DI

DAG SEMS KYIS DBANG BSGYUR BAR 'GYUR GYI, BRTZON 'GRUS KYIS DBANG
BSGYUR BAR 'GYUR BA NI MA YIN NO, ,DE DAG PA DANG, DRI MA MED PA
DANG, KHA NA MTHO [*MA THO?] BA MED PA DANG,

SANGS RGYAS THAMS CAD KYIS GNANG BA'I BYAMS PA CHEN PO DANG,
SNYING RJE CHEN PO DANG LDAN PA'I SEMS DANG SEMS LAS BYUNG BA
'JUG STE, YANG DAG PA LA ZHUGS PA DE NI YANG

DAG PAR SPONG BA LA GNAS PA ZHES BYA'O, ,DE CI'I PHYIR ZHE NA,
DE'I SPONG BA MNYAM PA YIN GYI, MI MNYAM PA NI MA YIN NO, ,DE'I
SBYOR BA MNYAM PA YIN GYI, MI MNYAM PA MA YIN

NO; ;YANG DAG PAR SPONG BA ZHES BYA BA NI MNYAM PA NYID KYIS
MNYAM PAR SBYOR BA DANG, MNYAM PA NYID KYIS MNYAM PAR BSGRUB PA
STE, DE'I PHYIR YANG DAG PAR SPONG BA ZHES BYA'O, ,DE


@382B LTAR YANG DAG PAR ZHUGS PA DE'I RDZU 'PHRUL GYI RKANG PA
BZHI YONGS SU RDZOGS PAR 'GYUR TE, BZHI GANG ZHE NA, 'DI LTA STE,
'DUN PA'I TING NGE 'DZIN SPONG BA'I 'DU BYED DANG LDAN PA'I RDZU

'PHRUL GYI RKANG PA DANG, BRTZON 'GRUS KYI TING NGE 'DZIN SPONG
BA'I 'DU BYED DANG LDAN PA'I RDZU 'PHRUL GYI RKANG PA DANG, SEMS
KYI TING NGE 'DZIN SPONG BA'I 'DU BYED DANG LDAN PA'I RDZU 'PHRUL
GYI RKANG

PA DANG, DPYOD PA'I TING 'DZIN SPONG BA'I 'DU BYED DANG LDAN PA'I
RDZU 'PHRUL GYI RKANG PA'O, ,DE BYANG CHUB KYI SEMS KYI LHAG PA'I
BSAM PAS 'DUN PA YANG BAR 'GYUR RO, ,MI DGE BA'I CHOS

SPONG BAS BRTZON 'GRUS YANG BAR 'GYUR RO, ,SNYING RJE CHEN PO RAB
TU THOB PAS SEMS YANG PAR 'GYUR RO, ,THABS MKHAS PA RAB TU THOB
PAS SPYOD PA YANG PAR 'GYUR RO, ,RIGS KYI BU, BYANG

CHUB SEMS DPA' DE RDZU 'PHRUL GYI RKANG PA BZHI PO DE DAG GIS
BYANG CHUB KYI RNAM PA MNGON PAR BSGRUBS PAS DBANG BZHI RAB TU
'THOB STE, BZHI GANG ZHE NA, 'DI LTA STE, TSE LA DBANG BA THOB

BO; ;TSE LA DBANG BA DES 'DOD NA, SEMS CAN TSE THUNG NGU RNAMS
KYI NANG DU TSE RING PO YONGS SU 'DZIN CING SEMS CAN DE DAG YONGS
SU SMIN PAR BYED PA DANG, SEMS CAN TSE RING PO CHOS BSTAN

NA; YONGS SU SKYO BA RNAMS LA CHOS BSTAN PAS YONGS SU TSIM PAR
BYA BA'I PHYIR TSE THUNG NGU YONGS SU 'DZIN PA DANG, LHA'AM MI
GANG DANG GANG DU SKYE BA THAMS CAD DU TSE'I TSAD LA DBANG BSGYUR


@383A *, ,BA YIN TE, RIGS KYI BU, BYANG CHUB SEMS DPAS DBANG DANG
PO 'DI THOB BO, ,RIGS KYI BU, GZHAN YANG BYANG CHUB SEMS DPA' LUS
LA DBANG THOB STE,

LUS LA DBANG BA DES YID KYI LUS RAB TU THOB NAS LUS CI 'DRA BA
DANG, GZUGS CI 'DRA BA DANG, KHA DOG DANG, MTSAN MA DANG, DBYIBS
DANG, SPYOD LAM CI 'DRA BAS SEMS CAN RNAMS

YONGS SU SMIN PAR 'GYUR BA DANG, 'DUL BAR 'GYUR BA DE 'DRA BAR
BYANG CHUB SEMS DPA' DE LUS DANG, GZUGS DANG, KHA DOG DANG, MTSAN
MA DANG, DBYIBS DANG, SPYOD LAM KUN DU

STON TE, DE 'DOD NA SEMS CAN THAMS CAD KYI LUS DANG, GZUGS DANG,
KHA DOG DANG, MTSAN MA DANG, DBYIBS DANG, SPYOD LAM MTSUNGS PAR
'GYUR BA YIN TE, RIGS KYI BU, BYANG

CHUB SEMS DPAS DBANG GNYIS PA 'DI THOB BO, ,RIGS KYI BU, GZHAN
YANG BYANG CHUB SEMS DPAS CHOS LA DBANG THOB STE, CHOS LA DBANG
BA DES 'JIG RTEN LAS 'DAS PA'I CHOS

LA RTON PAR 'GYUR GYI, 'JIG RTEN GYI CHOS LA RTON PAR MI 'GYUR BA
DANG, DE 'JIG RTEN LAS 'DAS PA'I CHOS LA RTON KYANG 'JIG RTEN GYI
BYA BA THAMS CAD DU YANG SNANG LA, 'JIG RTEN

LAS 'DAS PA'I YE SHES DE LAS KYANG MI G-YO BA DANG, GANG 'DI SHES
RAB DANG, YE SHES CHAGS PA MED PA DANG, RTEN CING 'BREL BAR
'BYUNG BA ZAB MO'I YE SHES KYI BDAG NYID


@383B DANG, CHOS RNAM PAR BSGRUBS PAS LHA DANG BCAS PA'I 'JIG
RTEN MOS PAR BYED CING, GANG GIS SEMS CAN TSAD MED PA RNAMS BSAM
PA DANG, MOS PA JI LTA BA BZHIN DU 'DUL BAR 'GYUR

BA DE 'DRA BA'I CHOS KYI GTAM BYED PA YIN TE, RIGS KYI BU, BYANG
CHUB SEMS DPAS DBANG GSUM PA 'DI 'THOB BO, ,RIGS KYI BU, GZHAN
YANG BYANG CHUB SEMS DPA' BYIN GYI RLABS

KYI DBANG THOB STE, BYIN GYI RLABS LA DBANG BA DES GANG STONG
GSUM GYI STONG CHEN PO'I 'JIG RTEN GYI KHAMS KYI RGYA MTSO CHEN
PO DE DAG THAMS CAD RGYA MTSO GCIG TU BYIN GYIS BRLABS KYANG
'DRES

PA YANG MED LA, SPYOD PA DE YANG KUN DU STON PA DANG, GANG STONG
GSUM GYI STONG CHEN PO'I 'JIG RTEN GYI KHAMS KYI RI'I RGYAL PO RI
RAB DE DAG THAMS CAD RI GCIG TU BYIN GYIS BRLABS KYANG RGYAL

CHEN BZHI'I RIS KYI LHA RNAMS DANG, SUM CU RTZA GSUM PA'I LHA'I
BU RNAMS PHAN TSUN 'PHOS PAR YANG MI SHES LA, SPYOD PA DE YANG
KUN DU STON PA DANG, STONG GSUM GYI STONG CHEN PO'I 'JIG

RTEN GYI KHAMS 'DI DAG JI LTAR RIN PO CHE'I SA GZHI'AM, TZAN DAN
GYI SA GZHI'AM, SPOS KYI SA GZHI'AM, ME TOG GI SA GZHI'AM, NAM
MKHAR GYUR PA'AM, CHUS YONGS SU GANG BA'AM,

MES YONGS SU GANG BA'AM, RIN PO CHE THAMS CAD KYIS YONGS SU GANG
BAR GYUR CIG CES DE LTAR BYIN GYIS BRLABS NA YANG DE 'DRA BAR
GNAS PA DANG, DE BZHIN DU BYIN GYIS BRLABS THAMS


@384A *, ,CAD KYIS GANG JI LTAR BYIN GYIS BRLABS PA DE LTAR 'GYUR
BA DANG, DE'I SEMS BSKYED MA THAG TU BYIN GYIS BRLABS THAMS CAD
DE BZHIN DU KUN DU GNAS

PA YIN TE, RIGS KYI BU, BYANG CHUB SEMS DPAS DBANG BZHI PA 'DI
'THOB BO, ,RIGS KYI BU, GZHAN YANG BYANG CHUB SEMS DPA' RDZU
'PHRUL GYI RKANG PA BZHI LA GNAS PA, PHYOGS

BCU'I SANGS RGYAS BCOM LDAN 'DAS RNAMS DANG LHAN CIG TU GNAS
SHING 'DUG STE GTAM ZER RO, ,DE BZHIN DU TSANGS PA THAMS CAD
DANG, BRGYA BYIN THAMS CAD DANG, 'JIG RTEN SKYONG

PA THAMS CAD DANG, LHA DANG, KLU DANG, GNOD SBYIN DANG, DRI ZA
DANG, LHA MA YIN DANG, NAM MKHA' LDING DANG, MI'AM CI DANG, LTO
'PHYE CHEN PO DANG, MI DANG MI MA YIN PA THAMS CAD DANG

LHAN CIG TU GNAS SHING 'DUG STE GTAM ZER RO, ,DE CI'I PHYIR ZHE
NA, BYANG CHUB SEMS DPA' DE'I RDZU 'PHRUL GYI RKANG PA DE DAG
SHIN TU YONGS SU SBYANG BA BYAS PA'I PHYIR RO, ,DE LA RDZU 'PHRUL

GYI RKANG PA YONGS SU SBYANG BA GANG ZHE NA, 'DI LTA STE, LUS
YANG BAR BYA BA'I PHYIR BLA MA DANG, SBYIN GNAS RNAMS LA LDANG BA
DANG, RIM 'GRO BYED PA DANG, GUS PAR SMRA BA DANG, PHYAG 'TSAL

BA DANG, THAL MO SBYOR CING MTHUN PAR BYED PA DANG, NGAG YANG BAR
BYA BA'I PHYIR BKA' BLO BDE ZHING MTHUN PAR 'DZIN TE, JI SKAD
SMRAS PA DE BZHIN DU BYED PA DANG, SEMS YANG BAR BYA


@384B BA'I PHYIR NGA RGYAL MED PA DANG, ZHE 'GRAS PA MED PA DANG,
BLA MA LA RIM GRO BYED CING GUS PA DANG, 'DUD PA DANG, RAB TU
'DUD PA DANG, SEMS LAS SU RUNG BA DANG, SEMS LA YONGS SU

GDUNG BA MED PA DANG, SPONG BA RNAMS LA BRTZON PA MI 'DOR BA
DANG, BDEN PA'I BRTUL ZHUGS RDZOGS PAR BYED PA DANG, MI LHOD PAR
BRTZON PA DANG, DGOS PA GRUB PAR BYED PA DANG, SNYOMS

LAS MI BYED PA DANG, SEMS MI ZHUM PA DANG, 'DOD CHAGS RNAM PAR
SEL BA DANG, ZHE SDANG NYE BAR ZHI BAR BYED PA DANG, GTI MUG GI
MUN PA SEL BA DANG, 'DOD PA MED PA DANG, PHRAG DOG

MED PA DANG, SER SNA DANG BRAL BA DANG, BSAM PA DANG, LHAG PA'I
BSAM PA LA SBYOR BA DANG, GZHAN GYI DGOS PA BSGRUB CING KHUR
KHYER BA DANG, NYAM CHUNG BA RNAMS KYI KHUR SGROL BA DANG,

'DAM RDZAB LA STEGS 'DOGS PA DANG, KLUNG LA ZAM PAS SGROL BA
DANG, CHU BO LA GRU SBYOR BA DANG, SEMS CAN GYI BSAM PA YONGS SU
RDZOGS PAR BYED PA DANG, DGA' BA'I TSIG THOS PAR BYED PA

DANG; GZHAN GYI NYES PA MI GLENG BA DANG, NYES PA BYUNG BA RNAMS
GSO BAR BYED PA DANG, 'GYOD PA RNAMS SEL BA DANG, KUN NAS LDANG
BA RNAMS RNAM PAR SEL BA DANG, KHAMS GANG GIS

'BYUNG BA KHONG DU CHUD PA DANG, PHANGS PA'I DNGOS PO THAMS CAD
YONGS SU GTONG BA DANG, BYIN NAS KYANG 'GYOD PA MED PA DANG, SEMS
CAN THAMS CAD LA LTA BA'I PHYIR BYANG CHUB TU BSNGO BA DANG,


@385A *, ,DAD PA SNGON DU 'GRO BA DANG, GZHAN DAG DGE BA'I RTZA
BA YANG DAG BAR 'DZIN DU 'JUG PA DANG, BDAG BDE BA LA MI CHAGS PA
DANG, BDE BA GZHAN LA STOB PA

DANG; BDAG GI RNYED PAS CHOG SHES PA DANG, GZHAN GYI RNYED PA LA
PHRAG DOG MED PA DANG, RAB TU BYUNG BA LA GZHOL BA DANG, GZHAN
DAG KYANG RAB TU BYANG BA LA MOS PAR BYED PA DANG, BYAS

PA BZO BA DANG, BYAS PA SHES PA DANG, MDZA' BA BRTAN PA DANG,
MDZA' BA DANG, MI MDZA' BA LA SEMS MNYAM PA DANG, RTA DANG, GLANG
PO CHE DANG, SHING RTA DANG, DPUNG BU CHUNG SBYIN

PA DANG, NGAL BA RNAMS YANG DAG PAR SPRO BAR BYED PA DANG, SEMS
CAN THAMS CAD LA MI 'JIGS PA SBYIN PA DANG, BSLAB PA RNAMS LA
STON PA TZAM DU PHANGS PAR 'DZIN PA DANG, MA BSLABS

PA RNAMS LA MI BRNYAS PA DANG, DBUL PO RNAMS LA LONGS SPYOD 'GYED
PA DANG, NAD PA RNAMS KYI G-YOG BYED PA DANG, SMAN SBYIN PA DANG,
BYAS PA RNAMS LA MI SMOD PA DANG, DKON

MCHOG GSUM LA RIM GRO BYED PA DANG, BSTI STANG BYED PA DANG, BSTI
STANG MI BYED PA RNAMS LA BTANG SNYOMS PA DANG, 'JIG RTEN GYI
CHOS LAS SHIN TU 'DA' PA DANG, SDIG PA THAMS

CAD SHIN TU MI BYED PA DANG, 'JIG RTEN GYI CHOS THAMS CAD KYIS MI
GOS PA DANG, YON TAN THAMS CAD BSGRUBS PA DANG, BYANG CHUB KYI
SEMS SNGON DU 'GRO BA DANG, DRAN PA MI NYAMS


@385B PA STE, RIGS KYI BU, 'DI NI BYANG CHUB SEMS DPA'I RDZU
'PHRUL GYI RKANG PA YONGS SU SBYANG BA'O, ,DE LTAR RDZU 'PHRUL
GYI RKANG PA RNAMS YONGS SU SBYANGS NAS BYANG CHUB KYI SNYING
PO'I BAR DU

NYAMS PAR MI 'GYUR, YONGS SU NYAMS PAR MI 'GYUR TE, RIGS KYI BU,
'DI NI BYANG CHUB SEMS DPA'I RDZU 'PHRUL GYI RKANG PA'I SPYOD PA
YONGS SU DAG PA'O, ,RIGS KYI BU, DE LA BYANG CHUB

SEMS DPA'I DBANG PO'I SPYOD PA YONGS SU DAG PA GANG ZHE NA, 'DI
LTA STE, MI 'PHROGS PA DAD PA'I DBANG PO DANG, GZHAN GYI DRING LA
MI 'JOG PA BRTZON 'GRUS KYI DBANG PO DANG, BYANG

CHUB KYI SEMS MI BRJED PA DRAN PA'I DBANG PO DANG, SNYING RJE
CHEN PO MI GTONG BA TING NGE 'DZIN GYI DBANG PO DANG, CHOS THAMS
CAD YONGS SU 'DZIN PAR BRTZON PA SHES RAB KYI DBANG PO'O, ,RIGS

KYI BU, GZHAN YANG SANGS RGYAS KYI CHOS THAMS CAD LA MOS SHING
DAD PA NI BYANG CHUB SEMS DPA'I DAD PA'I DBANG PO'O, ,SANGS RGYAS
KYI CHOS THAMS CAD YANG DAG PAR BSGRUBS PAS YONGS SU

MI SKYO BA NI BRTZON 'GRUS KYI DBANG PO'O, ,SANGS RGYAS KYI CHOS
THAMS CAD MI BRJED PA NI DRAN PA'I DBANG PO'O, ,SANGS RGYAS KYI
TING NGE 'DZIN THAMS CAD MNGON PAR BSGRUB PA NI TING NGE 'DZIN

GYI DBANG PO'O, ,SEMS CAN THAMS CAD KYI THE TSOM BCAD PAR YONGS
SU BSNGOS PA NI SHES RAB KYI DBANG PO'O, ,RIGS KYI BU, GZHAN YANG
SANGS RGYAS THAMS CAD KYI BYANG CHUB DANG BSAM PA MI


@386A *, ,PHYED PAR GYUR PA NI, BYANG CHUB SEMS DPA'I DAD PA'I
DBANG PO'O, ,LHAG PA'I BSAM PA KHYAD PAR DU 'GRO BA NI BRTZON
'GRUS KYI DBANG PO'O, ,YONGS

SU BSNGO BA LA MKHAS PA NI DRAN PA'I DBANG PO'O, ,SEMS CAN THAMS
CAD LA 'OD ZER MNYAM PAR GTONG BA NI TING NGE 'DZIN GYI DBANG
PO'O, ,SEMS CAN THAMS CAD KYI DBANG PO YONGS

SU SHES PA NI SHES RAB KYI DBANG PO'O, ,RIGS KYI BU, GZHAN YANG
SEMS CAN THAMS CAD CHAGS PA LAS SHIN TU 'DA' BAR BYED PA NI BYANG
CHUB SEMS DPA'I DAD PA'I DBANG PO'O, ,

SEMS CAN THAMS CAD CHAGS PA LAS SHIN TU THAR BAR BYED PA NI
BRTZON 'GRUS KYI DBANG PO'O, ,GANG LA YANG MI CHAGS PA NI DRAN
PA'I DBANG PO'O, ,SEMS CAN THAMS CAD KYI CHAGS

PA MNYAM PA NYID DU KHONG DU CHUD PA NI TING NGE 'DZIN GYI DBANG
PO'O, ,GANG CHAGS PA DANG MI CHAGS PA THAMS CAD SHES PA 'DI NI
SHES RAB KYI DBANG PO'O, ,RIGS KYI BU, GZHAN YANG

GANG RNYOG PA MED PAR GYUR PA 'DI NI DAD PA'I DBANG PO'O, ,SEMS
RNYOG PA CAN DANG PAR BYED PA GANG YIN PA DE NI BRTZON 'GRUS KYI
DBANG PO'O, ,GANG RNYOG PA MED PA'I CHOS NYID KYI

DRAN PA MI 'DOR BA 'DI NI DRAN PA'I DBANG PO'O, ,GANG SEMS RNYOG
PA MED PAR TING NGE 'DZIN LA SNYOMS PAR 'JUG PA DANG, LDANG BA
SHES PA 'DI NI TING NGE 'DZIN GYI DBANG PO'O, ,GANG


@386B RNYOG PA MED PA'I CHOS THOS PAS RNYOG PA CAN DU GYUR PA
RNAMS RNYOG PA MED PA'I CHOS NYID LA RAB TU 'GOD PA 'DI NI SHES
RAB KYI DBANG PO'O, ,RIGS KYI BU, GZHAN YANG MI DGE BA'I CHOS

THAMS CAD SPONG BA NI BYANG CHUB SEMS DPA' DAD PA'I DBANG PO'O,
,DGE BA'I CHOS THAMS CAD YANG DAG PAR SGRUB PA NI BRTZON 'GRUS
KYI DBANG PO'O, ,DGE BA'I CHOS THAMS CAD BSGRUB PA DANG,

MA BSGRUB PA RNAMS MI BRJED PA NI DRAN PA'I DBANG PO'O, ,GANG
TING NGE 'DZIN GYI DGA' BA DANG, BDE BA MI 'DOD CING SEMS CAN
THAMS CAD LA PHAN PA DANG BDE BA'I PHYIR BSAM GTAN BYED PA 'DI

NI TING NGE 'DZIN GYI DBANG PO'O, ,GANG DGE BA DANG MI DGE BA'I
CHOS RNAMS MNYAM PA NYID DU SO SO RANG GIS SHES PA 'DI NI SHES
RAB KYI DBANG PO'O, ,RIGS KYI BU, GZHAN YANG BYANG CHUB SEMS

DPA' DAD PAS NI 'DOR RO, ,BRTZON 'GRUS KYIS NI YANG DAG PAR
BSGRUB BO, ,DRAN PAS NI CHUD MI GSON TO, ,TING NGE 'DZIN GYIS NI
BSRUNG NGO, ,SHES RAB KYIS NI RNAM PAR 'BYED DO, ,RIGS

KYI BU; GZHAN YANG BYANG CHUB SEMS DPA' DAD PAS NI BDAG TU 'DZIN
PA RAB TU SPONG NGO, ,BRTZON 'GRUS KYIS NI BDAG TU 'DZIN PA 'DOR
RO, ,DRAN PAS NI 'JIG TSOGS LA LTA BA LAS SHIN TU

'DA'O; ,TING NGE 'DZIN GYIS NI LTA BAR GYUR PA DRUG CU RTZA GNYIS
'DOR RO, ,SHES RAB KYIS NI BAG CHAGS KYI MTSAMS SBYOR BAR GYUR
PA'I NYON MONGS PA RAB TU SPONG STE, RIGS KYI BU, 'DI NI


@387A *, ,BYANG CHUB SEMS DPA'I DBANG PO'I SPYOD PA YONGS SU DAG
PA'O, ,RIGS KYI BU, DE LA BYANG CHUB SEMS DPA'I STOBS KYI SPYOD
PA YONGS SU DAG PA GANG ZHE NA,

GANG DBANG PO DE DAG GIS NYE BAR BRTAN NAS BDUD THAMS CAD KYIS MI
RDZI BAR 'GYUR BA DANG, NYAN THOS DANG RANG SANGS RGYAS KYI THEG
PA GNYIS KYIS MI 'PHROGS PAR 'GYUR BA DANG, THEG PA

CHEN PO 'DI LAS PHYIR MI LDOG PAR 'GYUR BA DANG, NYON MONGS PA
THAMS CAD KYIS MI THUL BAR 'GYUR BA DANG, SNGON GYI DAM BCAS PA
LA BRTAN PAR 'GYUR BA DANG, SEMS KYIS SHIN TU

BRTAN PAR 'GYUR BA DANG, LUS KYIS STOBS DANG LDAN PAR 'GYUR BA
DANG, DBANG PO RNAMS SBED PAR 'GYUR BA DANG, DGRA RNAMS KYIS MI
TSUGS PAR 'GYUR BA DANG, BAS KYI RGOL BA THAMS

CAD KYIS MI BSKYOD PAR 'GYUR BA'O, ,RIGS KYI BU, DE LTAR BYANG
CHUB SEMS DPA' DAD PA'I STOBS KYIS BYA BA MA YIN PA MI BYED DO,
,BRTZON 'GRUS KYI STOBS KYIS NI BYA BA BYED DO, ,DRAN

PA'I STOBS KYIS NI BYAS PA'I LAS CHUD MI GZON TO, ,TING NGE 'DZIN
GYI STOBS KYIS NI GZUGS DANG, SGRA DANG, DRI DANG, RO DANG, REG
PA RNAMS LA RMA MI 'BYIN TO, ,SHES RAB KYI STOBS

KYIS NI 'GYOD PA DANG, KUN NAS LDANG BA THAMS CAD LAS SHIN TU
'DA'O, ,RIGS KYI BU, GZHAN YANG BYANG CHUB SEMS DPA'I DAD PA'I
STOBS KYIS NI YANG GZHAN LA DAD PAS MI 'GRO'O,,


@387B BRTZON 'GRUS KYI STOBS KYIS NI BAR MA DOR ZHUM PAR MI 'GYUR
RO, ,DRAN PA'I STOBS KYIS NI GZUNGS DANG, SPOBS PA RAB TU THOB
BO, ,TING NGE 'DZIN GYI STOBS KYIS NI MTSUNGS PAR CHOS STON

TO; ;SHES RAB KYI STOBS KYIS NI SEMS CAN THAMS CAD KYI THE TSOM
THAMS CAD GCOD DO, ,RIGS KYI BU, GZHAN YANG BYANG CHUB SEMS DPA'I
DAD PA'I STOBS KYIS NI MOS PA'I STOBS YONGS

SU RDZOGS PAR BYED DO, ,BRTZON 'GRUS KYI STOBS KYIS NI RNAM PAR
GROL BA'I STOBS YONGS SU RDZOGS PAR BYED DO, ,DRAN PA'I STOBS
KYIS NI RNAM PAR GROL BA'I YE SHES MTHONG BA'I STOBS

YONGS SU RDZOGS PAR BYED DO, ,TING NGE 'DZIN GYI STOBS KYIS NI
SEMS DANG BSAM PA'I STOBS YONGS SU RDZOGS PAR BYED DO, ,SHES RAB
KYI STOBS KYIS NI SEMS CAN THAMS CAD KYI SPYOD PA

TSIM PAR BYED DO, ,RIGS KYI BU, GZHAN YANG BYANG CHUB SEMS DPA'I
DAD PA'I STOBS KYIS NI SER SNA'I DRI MA RAB TU SPONG NGO, ,BRTZON
'GRUS KYI STOBS KYIS NI BDAG GI BDOG PA THAMS

CAD YONGS SU GTONG NGO, ,DRAN PA'I STOBS KYIS NI BYANG CHUB TU
YONGS SU BSNGO'O, ,TING NGE 'DZIN GYI STOBS KYIS NI MNYAM PA'I
SEMS KYIS MI 'DOR RO, ,SHES RAB KYI STOBS KYIS NI RNAM

PAR SMIN PA LA RE BA MED DO, ,RIGS KYI BU, GZHAN YANG BYANG CHUB
SEMS DPA'I DAD PA'I STOBS KYIS NI 'CHAL BA'I TSUL KHRIMS KYI DRI
MA RAB TU SPONG NGO, ,BRTZON 'GRUS KYI STOBS KYIS NI


@388A *, ,BSLAB PA RNAMS LAS MI 'DA'O, ,DRAN PA'I STOBS KYIS NI
BYANG CHUB TU YONGS SU BSNGO'O, ,TING NGE 'DZIN GYI STOBS KYIS NI
DUL BA DANG, ZHI BA DANG, CANG

SHES KYIS LA 'GRO'O, ,SHES RAB KYI STOBS KYIS NI MNGON PAR 'DU
BYED PA'I TSUL KHRIMS RAB TU SPONG NGO, ,RIGS KYI BU, GZHAN YANG
BYANG CHUB SEMS DPA'I DAD PA'I STOBS KYIS NI

GNOD SEMS KYI DRI MA RAB TU SPONG NGO, ,BRTZON 'GRUS KYI STOBS
KYIS NI BZOD PA BSGOM MO, ,DRAN PA'I STOBS KYIS NI BYANG CHUB TU
YONGS SU BSNGO'O, ,TING NGE 'DZIN GYI STOBS KYIS NI SEMS CAN

THAMS CAD RNAMS RJES SU BSRUNG NGO, ,SHES RAB KYI STOBS KYIS NI
BDAG DANG, SEMS CAN DANG, BZOD PA LA RNAM PAR MI RTOG GO ,RIGS
KYI BU, GZHAN YANG BYANG CHUB SEMS

DPA'I DAD PA'I STOBS KYIS NI LE LO'I DRI MA RAB TU SPONG NGO,
,BRTZON 'GRUS KYI STOBS KYIS NI RTZOM PA THAMS CAD NYAMS 'OG TU
CHUD PAR BYED DO, ,DRAN PA'I STOBS KYIS NI BYANG CHUB

TU YONGS SU BSNGO'O, ,TING NGE 'DZIN GYI STOBS KYIS NI LUS DANG
SEMS SHIN TU SBYANGS PA BSGRUB BO, ,SHES RAB KYI STOBS KYIS NI MI
BYED, RNAM PAR MI BYED DO, ,RIGS KYI BU, GZHAN

YANG BYANG CHUB SEMS DPA'I DAD PA'I STOBS KYIS NI RNAM PAR G-YENG
BA'I DRI MA RAB TU SPONG NGO, ,BRTZON 'GRUS KYI STOBS KYIS NI
BSAM GTAN GYI YAN LAG RNAMS YANG DAG PAR BSGRUB


@388B BO; ;DRAN PA'I STOBS KYIS NI RTZE GCIG TU YONGS SU BSNGO'O,
,TING NGE 'DZIN GYI STOBS KYIS NI TING NGE 'DZIN LAS MI G-YO'O,
,SHES RAB KYI STOBS KYIS NI BSAM GTAN DE LA CHAGS PA RAB

TU SPONG NGO, ,RIGS KYI BU, GZHAN YANG BYANG CHUB SEMS DPA'I DAD
PA'I STOBS KYIS NI 'CHAL BA'I SHES RAB KYI DRI MA RAB TU SPONG
NGO, ,BRTZON 'GRUS KYI STOBS KYIS NI THOS PA YONGS SU TSOL

LO; ;DRAN PA'I STOBS KYIS NI TSUL BZHIN LA RAB TU SBYOR RO, ,TING
NGE 'DZIN GYI STOBS KYIS NI SEMS NGES PAR SEMS PA RAB TU 'THOB
BO, ,SHES RAB KYI STOBS KYIS NI NAN TAN GYIS YANG DAG

PAR BSGRUB BO, ,RIGS KYI BU, GZHAN YANG BYANG CHUB SEMS DPA'I DAD
PA'I STOBS KYIS NI NOR BDUN RAB TU 'THOB BO, ,BRTZON 'GRUS KYI
STOBS KYIS NI BYANG CHUB KYI YAN LAG BDUN RAB TU

'THOB BO, ,DRAN PA'I STOBS KYIS NI RJES SU DRAN PA DRUG RAB TU
'THOB BO, ,TING NGE 'DZIN GYI STOBS KYIS NI RNAM PAR SHES PA GNAS
PA BDUN LAS SHIN TU 'DA'O, ,SHES RAB KYI STOBS KYIS

NI LOG PA NYID DU NGES PA BRGYAD LAS SHIN TU 'DA'O, ,RIGS KYI BU,
GZHAN YANG GANG MI PHYED CING SEMS DANG, BSAM PA RNYOG PA MED PA
'DI NI BYANG CHUB SEMS DPA'I DAD PA'I STOBS

KYIS SPYOD PA YONGS SU DAG PA'O, ,GANG PHYIR MI LDOG CING BLANG
BA MED LA DOR BA MED PA 'DI NI BRTZON 'GRUS KYI STOBS KYI SPYOD
PA YONGS SU DAG PA'O, ,GANG DRAN PA SNGON DU 'GRO LA DRAN PA MED


@389A *, ,CING YID LA BYED PA MED PA 'DI NI DRAN PA'I STOBS KYI
SPYOD PA YONGS SU DAG PA'O, ,GANG SEMS RAB TU DUL BAS RANG BZHIN
GYIS TING NGE 'DZIN DANG SPONGS PA LA

SNYOMS PAR 'JUG PA DANG LDANG BA SHES PA 'DI NI TING NGE 'DZIN
GYI STOBS KYI SPYOD PA YONGS SU DAG PA'O, ,GANG LTA BA THAMS CAD
SEL BA LA MKHAS PA 'DI NI SHES RAB KYI SPYOD PA YONGS SU

DAG PA'O, ,RIGS KYI BU, GZHAN YANG DANG BAR BYED PA'I MTSAN NYID
NI BYANG CHUB SEMS DPA'I DAD PA'I STOBS KYI SPYOD PA YONGS SU DAG
PA'O, ,PHYIR MI LDOG PA'I MTSAN NYID NI BRTZON 'GRUS

KYI STOBS KYI SPYOD PA YONGS SU DAG PA'O, ,MI BRJED PA'I MTSAN
NYID NI DRAN PA'I STOBS KYI SPYOD PA YONGS SU DAG PA'O, ,RNAM PAR
G-YENG BA MED PA'I MTSAN NYID NI TING NGE 'DZIN GYI STOBS KYI
SPYOD PA

YONGS SU DAG PA'O, ,SO SOR RTOG PA'I MTSAN NYID NI SHES RAB KYI
STOBS KYI SPYOD PA YONGS SU DAG PA STE, RIGS KYI BU, 'DI NI BYANG
CHUB SEMS DPA'I STOBS KYI SPYOD PA YONGS SU DAG PA'O,,

RIGS KYI BU, DE LA BYANG CHUB SEMS DPA' BYANG CHUB KYI YAN LAG GI
SPYOD PA YONGS SU DAG PA GANG ZHE NA, RIGS KYI BU, BYANG CHUB
SEMS DPA'I BYANG CHUB KYI YAN LAG RNAMS ZHES BYA BA NI BDUN

TE; BDUN GANG ZHE NA, 'DI LTA STE, DRAN PA YANG DAG BYANG CHUB
KYI YAN LAG DANG, CHOS RNAM PAR 'BYED PA YANG DAG BYANG CHUB KYI
YAN LAG DANG, BRTZON 'GRUS YANG DAG BYANG CHUB KYI YAN LAG


@389B DANG; DGA' BA YANG DAG BYANG CHUB KYI YAN LAG DANG, SHIN TU
SBYANGS PA YANG DAG BYANG CHUB KYI YAN LAG DANG, TING NGE 'DZIN
YANG DAG BYANG CHUB KYI YAN LAG DANG, BTANG SNYOMS YANG DAG BYANG

CHUB KYI YAN LAG GO ,DE LA DRAN PA YANG DAG BYANG CHUB KYI YAN
LAG NI GANG BYANG CHUB KYI PHYOGS KYI CHOS BSAGS SHING BSAGS PA
RNAMS CHUD MI GZON PA YIN TE, 'DI NI DRAN PA YANG DAG BYANG

CHUB KYI YAN LAG GO ,CHOS RNAM PAR 'BYED PA YANG DAG BYANG CHUB
KYI YAN LAG NI GANG LHAG MTHONG GI TSOGS DANG ZUNG DU 'BREL PAR
GYUR PA YIN TE, 'DI NI CHOS RNAM PAR 'BYED PA YANG DAG BYANG

CHUB KYI YAN LAG GO ,BRTZON 'GRUS YANG DAG BYANG CHUB KYI YAN LAG
NI GANG SPONG BA KHYAD PAR DU 'GRO BAR 'GYUR BA YIN TE, 'DI NI
BRTZON 'GRUS YANG DAG BYANG CHUB KYI YAN LAG GO ,DGA' BA

YANG DAG BYANG CHUB KYI YAN LAG NI GANG MI DGA' BA SEL BAR 'GYUR
BA YIN TE, 'DI NI DGA' BA YANG DAG BYANG CHUB KYI YAN LAG GO
,SHIN TU SBYANGS PA YANG DAG BYANG CHUB KYI YAN LAG NI GANG

LUS DANG SEMS SHIN TU BYANG BAR 'GYUR BA YIN TE, 'DI NI SHIN TU
SBYANGS PA YANG DAG BYANG CHUB KYI YAN LAG GO ,TING NGE 'DZIN
YANG DAG BYANG CHUB KYI YAN LAG NI GANG RNAM PAR GROL BA SNYING
POR

'GYUR BA YIN TE, 'DI NI TING NGE 'DZIN YANG DAG BYANG CHUB KYI
YAN LAG GO ,BTANG SNYOMS YANG DAG BYANG CHUB KYI YAN LAG NI GANG
BYED PA BYAS PAR 'GYUR BA YIN TE, 'DI NI BTANG SNYOMS YANG


@390A *, ,DAG BYANG CHUB KYI YAN LAG CES BYA'O, ,RIGS KYI BU,
GZHAN YANG BYANG CHUB KYI BSAM PA MA BRJED PA 'DI NI DRAN PA YANG
DAG BYANG CHUB KYI YAN LAG GO ,GANG DAM PA'I

CHOS YONGS SU 'DZIN PA LA BRTZON PA 'DI NI CHOS RNAM PAR 'BYED PA
YANG DAG BYANG CHUB KYI YAN LAG GO ,GANG SEMS CAN YONGS SU SMIN
PAR BYED PAS YONGS SU MI SKYO BA 'DI NI BRTZON 'GRUS YANG DAG

BYANG CHUB KYI YAN LAG GO ,GANG DAM PA'I CHOS KYI KUN DGA' LA
DGA' BAS GNAS PA 'DI NI DGA' BA YANG DAG BYANG CHUB KYI YAN LAG
GO ,GANG SHIN TU SBYANGS PA LA SEMS CAN RNAMS 'GOD PA 'DI

NI SHIN TU SBYANGS PA YANG DAG BYANG CHUB KYI YAN LAG GO ,GANG
TING NGE 'DZIN LA SEMS CAN RNAMS 'GOD PA 'DI NI TING NGE 'DZIN
YANG DAG BYANG CHUB KYI YAN LAG GO ,GANG MNGON SUM DU SHES PA

BTANG SNYOMS LA SEMS CAN RNAMS RAB TU 'GOD PA 'DI NI BTANG SNYOMS
YANG DAG BYANG CHUB KYI YAN LAG GO ,RIGS KYI BU, GZHAN YANG GANG
NYAN THOS DANG, RANG SANGS RGYAS KYI THEG PA GNYIS DRAN

PA MED CING YID LA MI BYED PA 'DI NI DRAN PA YANG DAG BYANG CHUB
KYI YAN LAG GI SPYOD PA YONGS SU DAG PA'O, ,GANG CHOS THAMS CAD
KYI TSIG RAB TU DBYE BA'I YE SHES LA MKHAS PA 'DI NI CHOS RNAM

PAR 'BYED PA YANG DAG BYANG CHUB KYI YAN LAG GI SPYOD PA YONGS SU
DAG PA'O, ,GANG LUS DANG, NGAG DANG, YID KYI LAS BRTUL BA 'DI NI
BRTZON 'GRUS YANG DAG BYANG CHUB KYI YAN LAG GI SPYOD PA


@390B YONGS SU DAG PA'O, ,GANG RJES SU CHAGS PA DANG, KHONG KHRO
BA SPONG BA 'DI NI DGA' BA YANG DAG BYANG CHUB KYI YAN LAG GI
SPYOD PA YONGS SU DAG PA'O, ,GANG BYA BA BYAS PA DANG, BYED PA
BYAS PA 'DI

NI SHIN TU SBYANGS PA YANG DAG BYANG CHUB KYI YAN LAG GI SPYOD PA
YONGS SU DAG PA'O, ,GANG 'JIG RTEN GYI BYA BA THAMS CAD KYI RJES
SU 'JUG KYANG GCIG TU SNYOMS PAR ZHUGS PAR YANG 'GYUR BA

'DI NI TING NGE 'DZIN YANG DAG BYANG CHUB KYI YAN LAG GI SPYOD PA
YONGS SU DAG PA'O, ,GANG GNYIS SU MED PA'I CHOS LA RAB TU GNAS TE
RTOG PA DANG SEL BA MED CING BTANG SNYOMS PAR KUN TU

SNANG LA, SEMS CAN LA YANG LTA BA 'DI NI BTANG SNYOMS YANG DAG
BYANG CHUB KYI YAN LAG GI SPYOD PA YONGS SU DAG PA'O, ,RIGS KYI
BU, GZHAN YANG BYANG CHUB SEMS DPA' GANG CHOS THAMS CAD KHONG

DU CHUD PAR BYED PA DANG, RJES SU RTOG PAR BYED PA DANG, RAB TU
'BYED PAR BYED PA DANG, 'JAL BAR BYED PA DANG, NYE BAR RTOG PA
KHONG DU CHUD CING SEMS CAN GYI SPYOD PA MTHO BA DANG, DMA' BA

THAMS CAD RTOGS TE, DE LA GNAS NAS KYANG NGAN SONG DU 'GYUR BA'I
LAM BSGOM PA DANG, DNGOS PO DANG DNGOS PO MED PA'I BAG LA NYAL BA
DANG KUN NAS DKRIS PA DANG BRAL BA 'DI DAG NI, RIGS KYI BU,

BYANG CHUB SEMS DPA'I BYANG CHUB KYI YAN LAG RNAMS ZHES BYA STE,
'DI NI 'PHAGS PA RNAMS KYI SPYOD YUL YIN GYI, 'PHAGS PA MA YIN PA
RNAMS KYI NI MA YIN NO, ,'PHAGS PA RNAMS KYI


@391A *, ,SPYOD YUL GANG YIN PA DE NI BDUD SDIG CAN RNAMS KYI
SPYOD YUL MA YIN NO, ,'PHAGS PA RNAMS KYI SPYOD YUL GANG YIN PA
DE NI NGA RGYAL CAN RNAMS KYI SPYOD YUL

MA YIN NO, ,'PHAGS PA RNAMS KYI SPYOD YUL GANG YIN PA DE NI PHAS
KYI RGOL BA THAMS CAD KYI SPYOD YUL MA YIN NO, ,'PHAGS PA RNAMS
KYI SPYOD YUL GANG YIN PA DE NI MTSAN MA LA DMIGS

PA THAMS CAD KYI SPYOD YUL MA YIN NO, ,'PHAGS PA RNAMS KYI SPYOD
YUL GANG YIN PA DE NI GZUGS DANG, SGRA DANG, DRI DANG, RO DANG,
REG DANG, CHOS THAMS CAD KYI SPYOD YUL MA YIN NO, ,

'PHAGS PA RNAMS KYI SPYOD YUL GANG YIN PA DE NI TSOR BA YONGS SU
'DZIN PA THAMS CAD KYI SPYOD YUL MA YIN NO, ,'PHAGS PA RNAMS KYI
SPYOD YUL GANG YIN PA DE NI SEMS DANG, YID DANG,

RNAM PAR SHES PA RNAMS KYI SPYOD YUL MA YIN NO, ,'PHAGS PA RNAMS
KYI SPYOD YUL GANG YIN PA DE NI MTHONG BA DANG, THOS PA DANG, BYE
BRAG PHYED PA DANG, RNAM PAR RIG PA'I CHOS RNAMS KYI

SPYOD YUL MA YIN NO, ,'PHAGS PA RNAMS KYI SPYOD YUL GANG YIN PA
DE NI THA NA MYA NGAN LAS 'DA' BA'I 'DU SHES YID LA BYED PA RNAMS
KYI SPYOD YUL YANG MA YIN TE, CHOS THAMS CAD KYI SPYOD

YUL MA YIN PA DE NI 'PHAGS PA RNAMS KYI SPYOD YUL LO, ,CHOS THAMS
CAD LA RTOG PA DANG, RNAM PAR RTOG PA DANG, YONGS SU RTOG PA'I
SPYOD YUL MA YIN PA NI 'PHAGS PA RNAMS KYI SPYOD YUL


@391B LO; ;CHOS THAMS CAD KUN NAS MI LDANG BA'I SPYOD YUL NI
'PHAGS PA RNAMS KYI SPYOD YUL LO, ,CHOS THAMS CAD DANG MI MTHUN
PA'I SPYOD YUL NI 'PHAGS PA RNAMS KYI SPYOD YUL LO, ,CHOS

THAMS CAD RTZOD PA MED PA'I SPYOD YUL NI 'PHAGS PA RNAMS KYI
SPYOD YUL LO, ,CHOS THAMS CAD MTSAN MA MED PA'I SPYOD YUL NI
'PHAGS PA RNAMS KYI SPYOD YUL LO, ,RIGS KYI BU, DE LTAR GANG
'PHAGS

PA'I SPYOD YUL YONGS SU DAG PA 'DI NI BYANG CHUB SEMS DPA'I BYANG
CHUB KYI YAN LAG GI SPYOD PA YONGS SU DAG PA'O, ,RIGS KYI BU, DE
LA BYANG CHUB SEMS DPA'I LAM GYI SPYOD PA YONGS SU DAG

PA GANG ZHE NA, 'DI LTA STE, YANG DAG PA'I LTA BA DANG, YANG DAG
PA'I RTOG PA DANG, YANG DAG PA'I NGAG DANG, YANG DAG PA'I LAS KYI
MTHA' DANG, YANG DAG PA'I TSO BA DANG, YANG DAG PA'I RTZOL

PA DANG, YANG DAG PA'I DRAN PA DANG, YANG DAG PA'I TING NGE 'DZIN
TO, ,YANG DAG PA'I LTA BA ZHES SMOS PA DE LA YANG DAG PA'I LTA BA
GANG ZHE NA, GANG CHOS THAMS CAD MNYAM PA NYID NI

YANG DAG PA'I LTA BA ZHES BYA STE, DE BDAG TU LTA BA DANG, SEMS
CAN DU LTA BA DANG, SROG TU LTA BA DANG, GANG ZAG TU LTA BA DANG,
STONG PA NYID DU LTA BA YANG LDANG BAR MI BYED DO, ,DE CI'I PHYIR
ZHE

NA; BDAG TU LTA BA DANG, SEMS CAN DU LTA BA DANG, SROG TU LTA BA
DANG, GANG ZAG TU LTA BA DANG, STONG PA NYID DU LTA BA DE NI
MTSUNGS SO, ,DE CHAD PAR LTA BA DANG, RTAG PAR LTA BA DANG, STONG
PA


@392A *, ,NYID DU LTA BA YANG LDANG BAR MI BYED DO, ,DE CI'I
PHYIR ZHE NA, CHAD PAR LTA BA DANG, RTAG PAR LTA BA DANG, STONG
PA NYID DU LTA BA DE NI MTSUNGS SO, ,DE 'BYUNG BAR

LTA BA DANG, 'JIG PAR LTA BA DANG, STONG PA NYID DU LTA BA YANG
LDANG BAR MI BYED DO, ,DE CI'I PHYIR ZHE NA, DE 'BYUNG BAR LTA BA
DANG, 'JIG PAR LTA BA DANG, STONG PA NYID DU LTA BA DE NI MTSUNGS

SO; ;DE 'JIG TSOGS LA LTA BA DANG, NGAR 'DZIN PAR LTA BA DANG,
NGA YIR 'DZIN PAR LTA BA DANG, STONG PA NYID DU LTA BA YANG LDANG
BAR MI BYED DO, ,DE CI'I PHYIR ZHE NA, 'JIG TSOGS LA LTA

BA DANG, NGAR 'DZIN PAR LTA BA DANG, NGA YIR 'DZIN PAR LTA BA
DANG, STONG PA NYID DU LTA BA DE NI MTSUNGS SO, ,DE SANGS RGYAS
SU LTA BA DANG, CHOS SU LTA BA DANG, DGE 'DUN DU LTA BA DANG,

STONG PA NYID DU LTA BA YANG LDANG BAR MI BYED DO, ,DE CI'I PHYIR
ZHE NA, SANGS RGYAS SU LTA BA DANG, CHOS SU LTA BA DANG, DGE 'DUN
DU LTA BA DANG, STONG PA NYID DU LTA BA DE NI MTSUNGS SO, ,RIGS

KYI BU; DE LTAR NA LTA BA'I DMIGS PA NI JI TZAM DU CHUNG NA MYA
NGAN LAS 'DAS PA LA LTA BA'I DMIGS PA YANG RUNG STE, DE TZAM DU
YANG DAG PA'I LTA BA MA YIN NO, ,GANG THA MA DANG, RAB DANG,

'BRING GI LTA BAR GYUR PA THAMS CAD DANG BRAL BA 'DI NI YANG DAG
PA'I LTA BA ZHES BYA'O, ,DE CI'I PHYIR ZHE NA, 'DI LTAR DE MNYAM
PAR LTA'I, MI MNYAM PAR MA YIN NO, ,JI LTAR NA MNYAM


@392B PAR LTA'I, MI MNYAM PAR MA YIN NO ZHE NA, SO SO'I SKYE BO'I
CHOS RNAMS NI DMAN PA, SLOB PA'I CHOS RNAMS NI DAM PA'O SNYAM DU
GAL TE DE LTAR LTA NA MI MNYAM PAR LTA BA'O, ,SO SO'I SKYE BO'I
CHOS RNAMS

NI ZAG PA DANG BCAS PA, MI SLOB PA'I CHOS RNAMS NI ZAG PA MED
PA'O SNYAM DU GAL TE DE LTAR NA MI MNYAM PAR LTA BA'O, ,SO SO'I
SKYE BO'I CHOS RNAMS NI ZANG ZING DANG BCAS PA, RANG SANGS RGYAS

KYI CHOS RNAMS NI ZANG ZING MED PA'O SNYAM DU GAL TE DE LTAR LTA
NA MI MNYAM PAR LTA BA'O, ,SO SO'I SKYE BO'I CHOS RNAMS NI NYON
MONGS PA DANG BCAS PA, BYANG CHUB SEMS DPA'I CHOS RNAMS NI

NYON MONGS PA MED PA'O SNYAM DU GAL TE DE LTAR LTA NA MI MNYAM
PAR LTA BA'O, ,SO SO'I SKYE BA'I CHOS RNAMS NI 'DUS BYAS YIN LA,
SANGS RGYAS KYI CHOS RNAMS NI 'DUS MA BYAS YIN NO SNYAM DU

GAL TE DE LTAR LTA NA MI MNYAM PAR LTA BA'O, ,NAM SO SO'I SKYE
BO'I CHOS KYI RANG BZHIN GYI CHOS THAMS CAD SLOB PA'I CHOS KYI
RANG BZHIN GYI NGO BO NYID DU MTHONG STE, DE LTAR LTA BA NI YANG
DAG PA'I

LTA BA ZHES BYA'O, ,SO SO'I SKYE BO'I CHOS STONG PA NYID DANG, MI
SLOB PA'I CHOS STONG PA NYID MTSUNGS PAR MTHONG STE, DE LTAR LTA
BA NI YANG DAG PA'I LTA BA ZHES BYA'O, ,SO SO'I SKYE BO'I CHOS
KYI RKYEN MNYAM

PA NYID KHONG DU CHUD PA DANG, RANG SANGS RGYAS KYI CHOS KYI
RKYEN MNYAM PA NYID KHONG DU CHUD PA MTSUNGS PAR MTHONG STE, DE
LTAR LTA BA NI YANG DAG PA'I LTA BA ZHES BYA'O, ,SO SO'I SKYE
BO'I CHOS DBEN PA DANG, BYANG


@393A *, ,CHUB SEMS DPA'I CHOS DBEN PA NYID MTSUNGS PAR MTHONG
STE, DE LTAR LTA BA NI YANG DAG PA'I LTA BA ZHES BYA'O, ,SO SO'I
SKYE BO'I CHOS YONGS SU GRUB PA MED PA MNYAM

PA NYID DANG, SANGS RGYAS KYI CHOS YONGS SU GRUB PA MED PA MNYAM
PA NYID MTSUNGS PAR MTHONG STE, DE LTAR LTA BA NI YANG DAG PA'I
LTA BA ZHES BYA'O, ,GANG MTSUNGS PAR MTHONG BA DE'I PHYIR YANG

GNYIS LA BLO MI 'JUG STE, GANG GNYIS SU MED PAR MTHONG BA DE YANG
DAG PA MTHONG BA'O, ,GANG MTSUNGS PAR MTHONG BA DE YANG THA DAD
DU MI BYED DO, ,THA DAD MED PA MTHONG BA NI YANG DAG PA MTHONG

BA'O; ;GANG MTSUNGS PAR MTHONG BA DE THA MA DANG, 'BRING DANG,
RAB KYI CHOS LA RNAM PAR RTOG PA MI SKYED DE, CHOS THAMS CAD RNAM
PAR RTOG PA MED PAR MTHONG BA NI YANG DAG PA MTHONG BA'O, ,

GANG MTSUNGS PAR MTHONG BA DE NI MTHONG BA CI YANG MED DO,
,MTHONG BA CI YANG MED PA NI YANG DAG PA MTHONG BA'O, ,GANG
MTSUNGS PAR MTHONG BA DE NI CHOS GANG YANG SNANG BAR MI 'GYUR TE,
CHOS THAMS

CAD SNANG BA MED PAR MTHONG BA DE NI YANG DAG PA MTHONG BA'O,
,RIGS KYI BU, GANG CHOS 'DI DAG DE LTAR MTHONG BA 'DI NI YANG DAG
PA MTHONG BA'O, ,JI LTA BA BZHIN DU MTHONG BA DANG,

MNYAM PA NYID DU MTHONG BA 'DI NI LEGS PAR GSUNGS PA'I CHOS 'DUL
BA LA YANG DAG PA'I LTA BA ZHES BYA'O, ,YANG DAG PA'I LTA BA
BSTAN PA 'DI BSHAD PA NA DGE SLONG LNGA BRGYA NI


@393B LEN PA MED PAR ZAG PA RNAMS LAS SEMS RNAM PAR GROL LO,
,BYANG CHUB SEMS DPA' STONG PHRAG MANG PO ZHIG NI MNYAM PA NYID
KYI CHOS NYID LA BZOD PA SKYES SO, ,RIGS KYI BU, DE LA

BYANG CHUB SEMS DPA'I YANG DAG PA'I RTOG PA GANG ZHE NA, RTOG PA
GANG RTAG PA SPONG PAR 'GYUR BA'O, ,DE YANG GANG ZHE NA, 'DI LTA
STE, ZHI GNAS KYIS YONGS SU BSDUS PA'I LHAG MTHONG

LA MKHAS PA STE, DE CHOS GANG ZHIG CHOS GANG DANG LDAN SNYAM DU
CHOS DE DAG LA RNAM PAR LTA'O, ,RNAM PAR RTOG GO ,DE CHOS THAMS
CAD PHAN TSUN MI LDAN PA DANG, RAB TU LDAN PA MA YIN PA

DANG; MA 'DRES PAR RAB TU SHES TE, DES DE LTAR SHES NAS MNYAM PAR
YANG MI RTOG NA GANG MI MNYAM PAR RTOG PAR 'GYUR BA LTA CI SMOS
TE, DE NI GNAS MA YIN NO, ,DE CHOS SU RTOG

PA DANG, YONGS SU RTOG PA DANG, RNAM PAR RTOG PA THAMS CAD SPANGS
TE, PHYIR YANG MI RTOG ,RNAM PAR MI RTOG PA 'DI NI YANG DAG PA'I
RTOG PA ZHES BYA'O, ,RIGS KYI BU, DE LA BYANG CHUB

SEMS DPA'I YANG DAG PA'I NGAG GANG ZHE NA, TSIG GANG GIS BDAG LA
YANG MI GDUNG LA, GZHAN LA YANG MA YIN PA DANG, BDAG KYANG KUN
NAS NYON MONGS PAR MI BYED LA, GZHAN LA YANG MA

YIN PA DANG, BDAG LA YANG MI GNOD LA, GZHAN LA YANG MA YIN PA
STE, 'DI NI YANG DAG PA'I NGAG CES BYA'O, ,GZHAN YANG YANG DAG
PA'I NGAG NI TSIG GIS CHOS THAMS CAD MNYAM BA


@394A *, ,NYID DU NGES PAR RTOG PA'O, ,DE'I CHOS NGES PAR RTOG PA
DE YANG CHOS NGES PA'I TSIG DES 'BYUNG BA 'DI NI YANG DAG PA'I
NGAG CES BYA'O, ,GZHAN YANG YANG

DAG PA'I NGAG NI GANG MDZA' BA DANG, MI MDZA' BA RNAMS LA NGAG
MNYAM PA DANG, CHOS THAMS CAD STONG PA'O ZHES NGAG MNYAM PA DANG,
CHOS THAMS CAD MTSAN MA MED PA DANG, SMON PA

MED PA DANG, MNGON PAR 'DU MI BYED PA DANG, MA SKYES PA DANG, MA
BYUNG BA'O ZHES NGAG MNYAM PA DANG, 'DU BYED THAMS CAD MI RTAG
PA'O, ,'DU BYED THAMS CAD SDUG BSNGAL BA'O,,

CHOS THAMS CAD NI BDAG MED PA'O, ,MYA NGAN LAS 'DAS PA NI ZHI
BA'O ZHES NGAG MNYAM PA DANG, CHOS THAMS CAD NI BDAG MED PA DANG,
SEMS CAN MED PA DANG, SROG MED PA DANG,

GANG ZAG MED PA DANG, BDAG DANG BRAL BA'O ZHES NGAG MNYAM PA
DANG, CHOS THAMS CAD NI RTEN CING 'BREL BAR 'BYUNG BA STE NGO BO
NYID MED PA'O ZHES NGAG MNYAM PA DANG, RGYU CI 'DRA

BA 'BRAS BU YANG DE 'DRA BA'O ZHES NGAG MNYAM PA'O, ,GZHAN YANG
YANG DAG PA'I NGAG CES BYA BA NI GANG SEMS CAN GZHAN RNAMS DANG,
GANG ZAG GZHAN DAG YANG DAG PA'I CHOS

LA 'DZUD PA DANG, BYANG CHUB KYANG YANG DAG PAR RAB TU 'DZIN DU
'JUG PA YIN TE, 'DI NI YANG DAG PA'I NGAG CES BYA'O, ,DE LA YANG
DAG PA'I NGAG YONGS SU DAG PA GANG ZHE NA,


@394B NGAG THAMS CAD SANGS RGYAS KYIS YONGS SU ZIN PAR 'GYUR BA
STE, RIGS KYI BU, 'DI NI BYANG CHUB SEMS DPA'I YANG DAG PA'I NGAG
YONGS SU DAG PA ZHES BYA'O, ,RIGS KYI BU, DE LA BYANG

CHUB SEMS DPA'I YANG DAG PA'I LAS KYI MTHA' GANG ZHE NA, LAS GANG
LAS ZAD PAR 'GYUR GYI, LAS MNGON PAR 'DU BYA BA'I PHYIR MA YIN PA
DANG, LAS GANG NYON MONGS PA NYE BAR ZHI BAR

'GYUR GYI, NYON MONGS PA 'BAR BA'I PHYIR MA YIN PA DANG, LAS GANG
NYON MONGS PA DANG BRAL BAR 'GYUR GYI, NYON MONGS PA SKYE BA'I
PHYIR MA YIN PA STE, 'DI NI YANG DAG PA'I LAS KYI MTHA'

ZHES BYA'O, ,RIGS KYI BU, GZHAN YANG BYANG CHUB SEMS DPA'I YANG
DAG PA'I LAS KYI MTHA' NI GANG CHOS 'DI DAG 'DI LTAR RAB TU SHES
SHING, DGE BAS MNGON PAR 'DU BYA BA THAMS CAD MNGON

PAR 'DU BYED KYANG DE MNGON PAR 'DU BYA BA DE DAG KYANG GSOB NYID
DU SNANG BA DANG, GSOG NYID DANG, SNYING PO MED PA NYID DANG,
STONG PA NYID DU SNANG BA STE, RIGS KYI BU, 'DI NI BYANG CHUB
SEMS DPA'I

BYANG CHUB KYI RNAM PAS MNGON PAR BSGRUBS PA'I YANG DAG PA'I LAS
KYI MTHA'O, ,RIGS KYI BU, DE LA BYANG CHUB SEMS DPA'I YANG DAG
PA'I 'TSO BA GANG ZHE NA, 'TSO BA GANG BDAG LA YANG GNOD

PAR MI 'GYUR, GZHAN LA YANG GNOD PAR MI 'GYUR, GNYIS KA LA YANG
GNOD PAR MI 'GYUR BA STE, 'DI NI YANG DAG PA'I 'TSO BA ZHES
BYA'O, GZHAN YANG YANG DAG PA'I 'TSO BA NI 'TSO BA


@395A *, ,GANG NYON MONGS PA THAMS CAD MI GSOG PA STE, 'DI NI
YANG DAG PA'I 'TSO BA ZHES BYA'O, ,BYANG CHUB SEMS DPA'I YANG DAG
PA'I 'TSO BA ZHES BYA BA NI GANG

SEMS CAN THAMS CAD KYI 'TSO BA YONGS SU DAG PAR 'GYUR BA STE,
'TSO BA YONGS SU DAG PA DE LA HA CANG 'DUD PAR YANG MI BYED, MI
'DUD PAR YANG MI BYED LA, 'TSO BA GANG GIS

BDAG GI DON DANG, GZHAN GYI DON DANG, CHOS KYI DON YONGS SU
RDZOGS PAR 'GYUR BA 'DI NI RIGS KYI BU BYANG CHUB SEMS DPA'I YANG
DAG PA'I 'TSO BA'O, ,RIGS KYI BU, DE LA BYANG

CHUB SEMS DPA'I YANG DAG PA'I RTZOL BA GANG ZHE NA, GANG DGE
ZHING ZAB PA'I CHOS DE DAG LA YANG DAG PAR BSGRUB PA'I PHYIR SEMS
YANG DAG PAR RAB TU 'DZIN PA DANG, 'DUN PA DANG,

BRTZON PA DANG, SPRO BA DANG, RTZOM PA DANG, MI ZHUM PA DANG,
YANG DAG PA'I NAN TAN GYIS MNGON DU BYED PA STE, 'DI NI YANG DAG
PA'I RTZOL BA ZHES BYA'O, ,GZHAN YANG YANG DAG PA'I RTZOL

BA NI GANG MNYAM PAR RTZOL GYI, MI MNYAM PAR NI MA YIN NO, ,JI
LTAR NA MNYAM PAR RTZOL GYI MI MNYAM PAR MA YIN ZHE NA, GANG CHOS
RNAMS MNYAM PAR YANG MI BYED, MI MNYAM PAR

YANG MI BYED LA, BYED PA MED CING RNAM PAR MI BYED PA'O, ,CHOS DE
DAG GI CHOS NYID DANG, CHOS GNAS PA NYID JI LTA BA DE BZHIN DU
RTZOL BA'O, ,CHOS DE DAG GI YANG DAG PA'I CHOS NYID


@395B JI LTA BA DE BZHIN DU RTZOL BA'O, ,CHOS DE DAG GI MNYAM PA
NYID DANG BYE BRAG TU BYA BA MED PA JI LTA BA DE BZHIN DU RTZOL
BA'O, ,YANG DAG PA'I RTZOL BA DE YANG SEMS CAN THAMS CAD KYI LOG
PA'I

RTZOL BA SPANG BA'I PHYIR THAMS CAD MKHYEN PAR YONGS SU BSNGO BA
YIN TE, RIGS KYI BU, 'DI NI BYANG CHUB SEMS DPA'I YANG DAG PA'I
RTZOL BA'O, ,RIGS KYI BU, DE LA BYANG CHUB SEMS DPA'I

YANG DAG PA'I DRAN PA GANG ZHE NA, GANG BYANG CHUB KYI SEMS DRAN
PA DANG, SBYIN PA DRAN PA DANG, TSUL KHRIMS DRAN PA DANG, BZOD PA
DRAN PA DANG, BRTZON 'GRUS DRAN PA DANG, BSAM GTAN

DRAN PA DANG, SHES RAB DRAN PA DANG, BYAMS PA DANG, SNYING RJE
DANG, DGA' BA DANG, BTANG SNYOMS DRAN PA STE, 'DI NI YANG DAG
PA'I DRAN PA ZHES BYA'O, ,RIGS KYI BU, GZHAN YANG BYANG CHUB

SEMS DPA'I YANG DAG PA'I DRAN PA NI YANG DAG PA'I DRAN PA GANG
GIS NYON MONGS PA THAMS CAD KYI SKABS MI 'BYED PA DANG, DRAN PA
GANG GIS BDUD KYI LAS THAMS CAD KYI SKABS MI 'BYED

PA DANG, DRAN PA GANG GIS LAM GOL BA DANG, LAM NGAN PAR MI LTUNG
BA DANG, DRAN PA BSGOM PA LTA BUR GYUR PA GANG GIS SEMS DANG SEMS
LAS BYUNG BA'I CHOS MI DGE BA THAMS CAD KYI

SKABS MI 'BYED PA STE, 'DI NI YANG DAG PA'I DRAN PA ZHES BYA'O,
,GZHAN YANG BYANG CHUB SEMS DPA'I YANG DAG PA'I DRAN PA NI DRAN
PA GANG GIS DRAN PA PHUN SUM TSOGS PA DANG, SKYON MED


@396A *, ,PA'I RIGS THOB KYANG 'BRAS BU MNGON SUM DU MI BYED PA
STE, RIGS KYI BU, 'DI NI BYANG CHUB SEMS DPA'I YANG DAG PA'I DRAN
BA'O, ,RIGS KYI BU, DE LA

BYANG CHUB SEMS DPA'I YANG DAG PA'I TING NGE 'DZIN GANG ZHE NA,
GANG 'PHAGS PA'I RNAM PAR THAR PAR GYUR PA'I TING NGE 'DZIN TE,
SDUG BSNGAL GYI BDEN PA YONGS SU SHES PA DANG MTHUN PA,

KUN 'BYUNG BA'I BDEN PA SPANG BA DANG MTHUN PA, 'GOG PA'I BDEN PA
MNGON DU BYA BA DANG MTHUN PA, LAM GYI BDEN PA BSGOM PA DANG
MTHUN PA STE, 'DI NI YANG DAG PA'I TING NGE 'DZIN CES

BYA'O; ;BDAG MNYAM PA NYID PAS CHOS THAMS CAD MNYAM PA NYID DANG,
BDAG RNAM PAR DAG PAS CHOS THAMS CAD RNAM PAR DAG PA DANG, BDAG
STONG PA NYID PAS CHOS THAMS CAD STONG

PA NYID DU YANG DAG PAR SNYOMS PAR 'JUG LA, GANG DE LTAR SNYOMS
PAR 'JUG CING YANG DAG PA NYID LA 'JUG KYANG NGES PAR MI LTUNG BA
'DI NI BYANG CHUB SEMS DPA'I YANG DAG PA'I TING

NGE 'DZIN TO, ,YANG DAG PA'I TING NGE 'DZIN GANG GIS SEMS KYI
SKAD CIG GCIG DANG LDAN PA'I SHES RAB KYIS THAMS CAD MKHYEN PA
DANG, RNAM PA THAMS CAD MKHYEN PA'I YE SHES MNGON

PAR RDZOGS PAR 'TSANG RGYA BA 'DI NI, RIGS KYI BU, BYANG CHUB
SEMS DPA'I YANG DAG PA'I TING NGE 'DZIN CES BYA STE, 'DI NI BYANG
CHUB SEMS DPA'I LAM GYI SPYOD PA YONGS SU DAG PA'O, ,


@396B BYANG CHUB KYI PHYOGS KYI CHOS KYI SPYOD PA YONGS SU DAG PA
'DI BSTAN PA NA LHA DANG MI SROG CHAGS NYAN THOS KYI THEG PA CAN
NGES PAR GYUR PA LA MA ZHUGS PA KHRI DRUG STONG BLA NA MED PA
YANG DAG PAR RDZOGS

PA'I BYANG CHUB TU SEMS BSKYED DO,, ,,BAM PO GSUM PA STE THA
MA'O, ,DE NAS BCOM LDAN 'DAS KYIS YANG BYANG CHUB SEMS DPA' SEMS
DPA' CHEN PO GTZUG NA RIN PO CHE LA

BKA' STZAL PA, RIGS KYI BU, DE LA BYANG CHUB SEMS DPA'I MNGON PAR
SHES PA'I SPYOD PA YONGS SU DAG PA GANG ZHE NA, RIGS KYI BU, 'DI
LA BYANG CHUB SEMS DPA'I LHA'I MIG GI MNGON PAR

SHES PA'I SPYOD PA YONGS SU DAG PA RNAM PA LNGA DANG LDAN PA YIN
TE, RNAM PA LNGA GANG ZHE NA, 'DI LTA STE, PHYOGS BCUR RNAM PAR
LTA BAS SNANG BA THOB PA DE NI DE'I LHA'I MIG YIN NO, ,PHYOGS
BCU'I

SANGS RGYAS THAMS CAD LA YANG DAG PAR LTA BAS MUN PA MUN NAG DANG
BRAL BA DE NI DE'I LHA'I MIG YIN NO, ,SEMS CAN THAMS CAD KYI 'CHI
'PHO DANG SKYE BA LA YANG DAG PAR LTA BAS SHIN

TU NGES PAR BRTAGS PA DE NI DE'I LHA'I MIG YIN NO, ,PHYOGS BCU'I
GZUGS SNANG BA DANG, KHA DOG DANG, MTSAN MA DANG, DBYIBS LA YANG
DAG PAR LTA BAS SHIN TU RGYAN PA DE

NI DE'I LHA'I MIG YIN NO, ,RANG GI GZI BRJID GRUB PAS MNGON PAR
'DU MI BYED PA'I MTSAN NYID DU LHA DANG, KLU DANG, GNOD SBYIN
DANG, DRI ZA THAMS CAD DANG, NYAN THOS DANG RANG SANGS


@397A *, ,RGYAS THAMS CAD KYI SPYI BOR PHYIN PA DE NI DE'I LHA'I
MIG YIN TE, RIGS KYI BU, RNAM PA 'DI LNGA NI BYANG CHUB SEMS
DPA'I LHA'I MIG GI MNGON PAR

SHES PA'I SPYOD PA YONGS SU DAG PA'O, ,DE'I LHA'I RNA BA'I MNGON
PAR SHES PA'I SPYOD PA YONGS SU DAG PA RNAM PA LNGA DANG LDAN PA
YIN TE, RNAM PA LNGA GANG ZHE NA, GANG GIS MI'I

SGRA RNAMS THOS PAR 'GYUR BA DANG, MI MA YIN PA'I SGRA RNAMS THOS
PAR 'GYUR BA DANG, SEMS CAN DMYAL BA PA DANG, DUD 'GRO'I SKYE
GNAS DANG, GSHIN RJE'I 'JIG RTEN

PA'I SGRA RNAMS THOS PAR 'GYUR BA DANG, SANGS RGYAS KYIS CHOS
BSTAN PA'I SGRA THAMS CAD THOS PAR 'GYUR BA DANG, PHYOGS BCU'I
SKAD DANG, SGRA THAMS CAD THOS PAR 'GYUR PA STE ,

RIGS KYI BU, 'DI NI BYANG CHUB SEMS DPA'I LHA'I RNA BA'I MNGON
PAR SHES PA'I SPYOD PA YONGS SU DAG PA RNAM PA LNGA'O, ,DE PHA
ROL GYI SEMS SHES PA'I MNGON PAR SHES PA'I SPYOD

PA YONGS SU DAG PA RNAM PA LNGA DANG LDAN PA YIN TE, RNAM PA LNGA
GANG ZHE NA, GANG GIS LHA DANG, MI DANG, SEMS CAN DMYAL BA PA
DANG, DUD 'GRO'I SKYE GNAS PA DANG, GSHIN RJE'I

'JIG RTEN PA'I SEMS CAN THAMS CAD KYI SNGON GYI MTHAR SEMS SKYES
PA GANG YIN PA DE YANG RAB TU SHES PA DANG, PHYI MA'I MTHAR SEMS
SKYE BAR 'GYUR BA GANG YIN PA DE YANG RAB TU


@397B SHES PA DANG, DA LTAR BYUNG BA'I DUS NA SEMS SKYE BA GANG
YIN PA DE YANG RAB TU SHES PA DANG, RGYU DANG, RKYEN DANG, DMIGS
PAR LDAN PA DANG, NGES PA DANG, MA NGES PA DANG, LOG PA NYID

DU NGES PA DANG, YANG DAG PA NYID DU NGES PA'I SEMS CAN RNAMS KYI
SEMS KYI SPYOD PA RAB TU SHES PA DANG, 'DOD CHAGS LA SPYOD PA
RNAMS DANG, ZHE SDANG LA SPYOD PA RNAMS DANG, GTI MUG

LA SPYOD PA RNAMS DANG, CHA MNYAM PA LA SPYOD PA'I SEMS CAN RNAMS
KYI SEMS KYI SPYOD PA RNAMS RAB TU SHES TE, SHES NAS KYANG DE KHO
NA BZHIN DU DE DANG MTHUN PAR CHOS STON PA STE, RIGS

KYI BU; 'DI NI BYANG CHUB SEMS DPA'I PHA ROL GYI SEMS SHES PA'I
MNGON PAR SHES PA'I SPYOD PA YONGS SU DAG PA RNAM PA LNGA'O, ,DE
SNGON GYI GNAS RJES SU DRAN PA'I MNGON PAR SHES PA'I

SPYOD PA YONGS SU DAG PA RNAM PA LNGA DANG LDAN PA YIN TE, RNAM
PA LNGA GANG ZHE NA, SEMS GANG 'DOD CHAGS KYI RGYU LAS BYUNG BA
RNAMS DANG, ZHE SDANG GI RGYU LAS BYUNG BA RNAMS DANG, GTI MUG GI

RGYU LAS BYUNG BA RNAMS DANG, DE DAG GIS LUS CI 'DRA BA YONGS SU
BZUNG BA DE DAG KYANG RJES SU DRAN PA DANG, SEMS GANG SBYIN PA'I
RGYU LAS BYUNG BA RNAMS DANG, TSUL KHRIMS KYI RGYU LAS BYUNG BA

RNAMS DANG, BYAMS PA'I RGYU LAS BYUNG BA RNAMS DANG, SNYING RJE'I
RGYU LAS BYUNG BA RNAMS DANG, TING NGE 'DZIN GYI RGYU LAS BYUNG
BA RNAMS DANG, DE DAG GIS LUS CI 'DRA BA YONGS SU BZUNG BA DE


@398A *, ,DAG KYANG RJES SU DRAN PA DANG, SEMS GANG RGYU DANG MI
'DRA BA RNAMS DANG, RKYEN DANG MI 'DRA BA RNAMS DANG, DMIGS PA
DANG MI 'DRA BA RNAMS DANG, DE DAG GIS

LUS CI 'DRA BA YONGS SU BZUNG BA DE DAG KYANG RJES SU DRAN PA
DANG; SEMS GANG LUNG DU MA BSTAN PA RNAMS DANG, MA RIG PA DANG,
GTI MUG GIS YANG DAG PAR BSDUS PA RNAMS DANG, DE

DAG GIS LUS CI 'DRA BA YONGS SU BZUNG BA DE DAG KYANG RJES SU
DRAN PA DANG, DE DAG GI TSE DANG, KHA DOG DANG, GZUGS DANG, GZI
BRJID DANG, G-YOG DANG, STOBS DANG, GRAGS

PA DANG, BRJOD PA DANG, DBANG PHYUG CI 'DRA BAR GYUR PA DE YANG
RJES SU DRAN PA STE, RIGS KYI BU, 'DI NI BYANG CHUB SEMS DPA'I
SNGON GYI GNAS RJES SU DRAN PA'I MNGON PAR SHES

PA'I SPYOD PA YONGS SU DAG PA RNAM PA LNGA'O, ,DE RDZU 'PHRUL BYA
BA MNGON PAR SHES PA'I SPYOD PA YONGS SU DAG PA RNAM PA LNGA DANG
LDAN PA YIN TE, RNAM PA LNGA GANG ZHE NA, 'DI LTA STE,

LUS DANG GZUGS KUN DU STON PA'I RDZU 'PHRUL DANG, TSIG DANG SKAD
RNAM PAR RIG PAR BYED PA'I RDZU 'PHRUL DANG, SEMS DANG YID MNGON
PAR 'DU BYED PA'I RDZU 'PHRUL DANG, SEMS

CAN THAMS CAD KYI SKAD DU RNAM PAR RIG PAR BYED PA'I RDZU 'PHRUL
DANG, MNGON DU MNGON PAR 'DU MI BYED PA'I RDZU 'PHRUL TE, RDZU
'PHRUL BYA BA'I MNGON PAR SHES PA'I SPYOD PA YONGS


@398B SU DAG PA RNAM PA 'DI LNGA DANG LDAN PA YIN NO, ,RIGS KYI
BU, 'DI NI BYANG CHUB SEMS DPA'I RDZU 'PHRUL GYI MNGON PAR SHES
PA'I SPYOD PA YONGS SU DAG PA RNAM PA LNGA'O, ,RIGS KYI BU, GZHAN

YANG SHES RAB KYI MIG GIS BRTAGS PA NI BYANG CHUB SEMS DPA'I
LHA'I MIG MNGON PAR SHES PA'I SPYOD PA YONGS SU DAG PA'O, ,RNAM
PAR SHES PA RAB TU GNAS PA NI LHA'I RNA BA'I

MNGON PAR SHES PA'I SPYOD PA YONGS SU DAG PA'O, ,RANG BZHIN GYIS
YONGS SU DAG PAR RAB TU GNAS PA NI PHA ROL GYI SEMS SHES PA'I
MNGON PAR SHES PA'I SPYOD PA YONGS SU DAG

PA'O; ;SNGON GYI MTHA' DANG PHYI MA'I MTHA' YONGS SU GCOD PAR RAB
TU GNAS PA NI SNGON GYI GNAS RJES SU DRAN PA'I MNGON PAR SHES
PA'I SPYOD PA YONGS SU DAG PA'O, ,MNGON PAR 'DU

MI BYED PAR RAB TU GNAS PA NI RDZU 'PHRUL GYI MNGON PAR SHES PA'I
SPYOD PA YONGS SU DAG PA'O, ,RIGS KYI BU, MNGON PAR SHES PA RNAMS
ZHES BYA BA DE NI ZAG PA ZAD PA'I YE SHES KYI

TSIG BLA DVAGS SO, ,RIGS KYI BU, DE LTAR BYANG CHUB SEMS DPA' NI
MNGON PAR SHES PA LNGA PO 'DI DAG GIS RNAM PAR RTZEN CING ZAG PA
ZAD PA'I YE SHES LA'ANG GNAS SO, ,RIGS

KYI BU, 'DI LTA STE, DPER NA, DPAG TSAD BRGYA STONG PHRAG BYE BA
BGROD DGOS PA NA GRONG KHYER CHEN PO ZHIG YOD DE, GRONG KHYER
CHEN PO DE'I LAM NI BGROD PAR DKA' ZHING RING LA, NYAM NGA


@399A *, ,STE 'JIGS PA DANG BCAS PA, ZAS DANG SKOM DANG BZA' BA
YANG MED PA ZHIG LA, GANG GRONG KHYER CHEN PO DER PHYIN PA DE'I
SDUG BSNGAL THAMS CAD RGYUN CHAD

PAR 'GYUR BA ZHIG YOD PA DANG, DE NAS SKYES BU LA LA ZHIG GIS
GRONG KHYER CHEN PO DE'I YANG DAG PA'I YON TAN DANG BSNGAGS PA
THOS NAS SKYES BU DE LA BU MTHONG NA DGA' BA,

SDUG PA, YID DU 'ONG BA, MI MTHUN PA MA YIN PA'I BU GCIG KYANG
YOD PA LAS, DES BU GCIG PA DE BOR NAS GRONG KHYER CHEN PO DE'I
LAM DU ZHUGS TE, DE STOBS KYI SHUGS DANG,

BRTZON 'GRUS THAMS CAD KYIS SDUG BSNGAL THAMS CAD KHYAD DU BSAD
DE, LAM RING PO DE 'DAS NAS RKANG PA YA GCIG NI GRONG KHYER CHEN
PO DE'I SGO'I THEM PA LA BZHAG, RKANG PA

YA GCIG NI PHYI ROL NA 'DUG PA LAS DES BU GCIG PO DE YID LA DRAN
PAR GYUR NAS DE 'DI SNYAM DU SEMS TE, MA LA KYE MA'O, ,BDAG GIS
BU GCIG PA DE 'DIR KHRID DE MA

'ONGS PA LTA ZHIG SNYAM NAS, BU GCIG PA DE SDUG PAS GRONG KHYER
CHEN PO DER MA ZHUGS KYI, PHYIR PHYOGS NAS BU GCIG PA DE GA LA
'DUG PAR SLAR LOG PA DE BZHIN DU ,RIGS

KYI BU; BYANG CHUB SEMS DPA' SEMS DPA' CHEN PO YANG 'BAD PA CHEN
PO DANG, BRTZON 'GRUS RTZOM PA CHEN PO DANG, LHAG PA'I BSAM PA
BRTAN PA'I NAN TAN GYIS MNGON PAR SHES


@399B PA LNGA PO RNAMS BSKYED DE, SEMS KYIS BSAM GTAN DANG MNGON
PAR SHES PA YONGS SU SBYANG BA BYAS PA DE LA ZAG PA ZAD PA'I YE
SHES MNGON SUM DU 'GYUR RO, ,DE SNYING RJE CHEN PO'I

SEMS SKYES NAS SEMS CAN THAMS CAD YONGS SU BSKYAB PA'I PHYIR ZAG
PA ZAD PA'I YE SHES 'DRIS PAR BYAS PA LAS SEMS CAN RNAMS LA LTA
BAS PHYIR PHYOGS TE, SLAR LOG NAS SO

SO'I SKYE BO'I SA NA YANG KUN DU SNANG NGO, ,RIGS KYI BU, GRONG
KHYER ZHES BYA BA DE NI ZAG PA ZAD PA'I YE SHES KYI TSIG BLA
DVAGS SO, ,DPAG TSAD BRGYA STONG PHRAG BYE BA BGROD DGOS PA ZHES

BYA BA DE NI 'KHOR BA DPAG TU MED PA YONGS SU 'DZIN PA'I TSIG BLA
DVAGS SO, ,BAR DU GCOD PA MANG PO BGROD CES BYA BA DE NI BDUD
KYIS 'DUN PA BZLOG PA'I BAR CHAD KYI TSIG BLA DVAGS SO,,

SKYES BU ZHES BYA BA DE NI BYANG CHUB SEMS DPA'I TSIG BLA DVAGS
SO, ,RKANG PA YA GCIG NI GRONG KHYER GYI SGO'I THEM PA LA BZHAG,
RKANG PA YA GCIG SGO'I PHYI ROL DU BZHAG CES BYA BA DE NI 'DI

LTAR BYANG CHUB SEMS DPA'I 'DUS BYAS DANG, 'DUS MA BYAS DANG
'DRES PA'I SEMS DANG SEMS LAS BYUNG BA RNAMS 'JUG PA'O, ,BU GCIG
PA DRAN NAS GRONG KHYER CHEN PO DER ZHUGS PA LAS

PHYIR PHYOGS TE SLAR LOG CES BYA BA DE NI 'DI LTAR BYANG CHUB
SEMS DPA' SEMS CAN THAMS CAD LA BU GCIG PA BZHIN DU BYAMS PA NYE
BAR GNAS PAR 'GYUR BA'O, ,DE ZAG PA ZAD PA'I


@400A *, ,SPYI BOR PHYIN KYANG ZAG PA YANG MI SPONG LA, SEMS CAN
YONGS SU SMIN PAR BYA BA'I PHYIR, PHYIR PHYOGS SHING LDOG PAR
YANG 'GYUR TE, RIGS KYI

BU; BYANG CHUB SEMS DPA' RNAMS CI 'DRA BA'I THABS MKHAS PAS SEMS
CAN RNAMS LA CHER SNYING RJE BA LA LTOS, DE NAS BCOM LDAN 'DAS LA
BYANG CHUB SEMS DPA' SEMS DPA'

CHEN PO GTZUG NA RIN PO CHES 'DI SKAD CES GSOL TO, ,BCOM LDAN
'DAS, BYANG CHUB SEMS DPA' SEMS DPA' CHEN PO RNAMS 'DI LTAR BYANG
CHUB LAG MTHIL DU THOB PA YANG MI

'TSAL BAR 'KHOR BA NYID KYI RJES SU 'JUG CING, SEMS CAN YONGS SU
SMIN PAR BGYIS PAS YONGS SU MI SKYO BA NI NGO MTSAR TO, ,BCOM
LDAN 'DAS, BYANG CHUB SEMS DPA' SEMS

DPA' CHEN PO CHOS DU ZHIG DANG LDAN NA 'KHOR BA NA YONGS SU MI
SKYO BA LAGS, BCOM LDAN 'DAS KYIS BKA' STZAL PA, RIGS KYI BU,
BYANG CHUB SEMS DPA' SEMS DPA'

CHEN PO RNAMS CHOS NYI SHU DANG LDAN NA 'KHOR BA NA YONGS SU MI
SKYO BA YIN TE, CHOS NYI SHU GANG ZHE NA, 'DI LTA STE, DGE BA'I
RTZA BAS YANG DAG PAR ZIN PA'I BYAMS PA CHEN PO DANG, BYAMS

PA CHEN POS YANG DAG PAR ZIN PA'I SNYING RJE CHEN PO DANG, SNYING
RJE CHEN POS YANG DAG PAR ZIN PA'I SEMS CAN YONGS SU SMIN PAR
BYED PA DANG, SEMS CAN YONGS SU SMIN PAR BYED PAS YANG


@400B DAG PAR ZIN PA'I BRTZON 'GRUS DANG, BRTZON 'GRUS KYIS YANG
DAG PAR ZIN PA'I LHAG PA'I BSAM PA DANG, LHAG PA'I BSAM PAS YANG
DAG PAR ZIN PA'I THABS DANG, THABS KYIS

YANG DAG PAR ZIN PA'I SHES RAB DANG, SHES RAB KYIS YANG DAG PAR
ZIN PA'I BSAM GTAN DANG, BSAM GTAN GYIS YANG DAG PAR ZIN PA'I
MNGON PAR SHES PA DANG, MNGON PAR SHES

PAS YANG DAG PAR ZIN PA'I YE SHES DANG, YE SHES KYIS YANG DAG PAR
ZIN PA'I BRTUL BA DANG, BRTUL BAS YANG DAG PAR ZIN PA'I DRAN PA
DANG, DRAN PAS YANG DAG PAR ZIN PA'I BYANG

CHUB KYI SEMS KYI LHAG PA'I BSAM PA DANG, BYANG CHUB KYI SEMS KYI
LHAG PA'I BSAM PAS YANG DAG PAR ZIN PA'I BSDU BA'I DNGOS PO BZHI
DANG, BSDU BA'I DNGOS PO BZHIS YANG DAG PAR

ZIN PA'I TSUL KHRIMS KYI SDOM PA DANG, TSUL KHRIMS KYI SDOM PAS
YANG DAG PAR ZIN PA'I NAN TAN DANG, THOS PA'I NAN TAN GYIS YANG
DAG PAR ZIN PA'I GZUNGS DANG, GZUNGS KYIS YANG

DAG PAR ZIN PA'I SPOBS PA DANG, SPOBS PAS YANG DAG PAR ZIN PA'I
BSOD NAMS KYI TSOGS DANG, BSOD NAMS KYI TSOGS KYIS YANG DAG PAR
ZIN PA'I SHES RAB KYI TSOGS TE, RIGS

KYI BU; BYANG CHUB SEMS DPA' SEMS DPA' CHEN PO CHOS NYI SHU PO DE
DAG DANG LDAN NA 'KHOR BA NA YONGS SU MI SKYO BA YIN NO, ,DE NAS
BCOM LDAN 'DAS LA BYANG CHUB SEMS DPA' SEMS DPA' CHEN


@401A *, ,PO GTZUG NA RIN PO CHES YANG 'DI SKAD CES GSOL TO,
,BCOM LDAN 'DAS, JI LTAR NA BYANG CHUB SEMS DPA' SEMS DPA' CHEN
PO 'KHOR BA NA MDZES

SHING SKYE BO MANG PO NYE BAR 'TSO BAR 'GYUR, BCOM LDAN 'DAS KYIS
BKA' STZAL PA, RIGS KYI BU, BSOD NAMS KYIS BRGYAN PA'I THOS PAS
NI BYANG CHUB SEMS DPA' 'KHOR BA NA MDZES

SO; ;THOS PAS BRGYAN PA'I SPOBS PAS NI SKYE BO MANG PO NYE BAR
'TSO BAR 'GYUR RO, ,RIGS KYI BU, GZHAN YANG DRAN PA NYAMS PA MED
PA THOB PA'I GZUNGS KYIS NI BYANG CHUB SEMS DPA' 'KHOR

BA NA MDZES SO, ,LAG NA RIN PO CHE MI ZAD PA'I LONGS SPYOD KYIS
NI, SKYE BO MANG PO NYE BAR 'TSO BAR 'GYUR RO, ,RIGS KYI BU,
GZHAN YANG BYANG CHUB SEMS DPA' BAG YOD PAS NI

'KHOR BA NA MDZES SO, ,CHOS STON PAS YONGS SU MI SKYO BA NI SKYE
BO MANG PO NYE BAR 'TSO BAR 'GYUR RO, ,RIGS KYI BU, GZHAN YANG
BYANG CHUB SEMS DPA' MTSAN GYIS LEGS PAR

BRGYAN PA NI 'KHOR BA NA MDZES SO, ,YE SHES KYIS BRGYAN PAS NI
SKYE BO MANG PO NYE BAR 'TSO BAR 'GYUR RO, ,RIGS KYI BU, GZHAN
YANG BYANG CHUB SEMS DPA' JI SKAD SMRAS PA DE

BZHIN BYED PAS NI 'KHOR BA NA MDZES SO, ,DE BZHIN DU BYED PA NYID
KYIS KYANG SKYE BO MANG PO NYE BAR 'TSO BAR 'GYUR RO, ,RIGS KYI
BU, GZHAN YANG BDOG PA THAMS CAD YONGS SU GTONG


@401B BAS NI BYANG CHUB SEMS DPA' 'KHOR BA NA MDZES SO, ,SO SO CI
RIGS PAR CHOS STON PAS NI SKYE BO MANG PO NYE BAR 'TSO BAR 'GYUR
RO, ,RIGS KYI BU, GZHAN YANG TSUL KHRIMS

YONGS SU DAG PAS NI BYANG CHUB SEMS DPA' 'KHOR BA NA MDZES SO,
,THOS PA YONGS SU DAG PAS NI SKYE BO MANG PO NYE BAR 'TSO BAR
'GYUR RO, ,RIGS KYI BU, JI LTAR BAG YOD PAS BYANG CHUB

SEMS DPA' 'KHOR BA NA MDZES SHING SKYE BO MANG PO NYE BAR 'TSO
BAR 'GYUR BA DE KHYOD KYIS RNAM GRANGS 'DIS 'DI LTAR RIG PAR
BYA'O, ,RIGS KYI BU, SNGON BYUNG BA 'DAS PA'I DUS

BSKAL PA GRANGS MED PAS KYANG CHES GRANGS MED PA, YANGS PA, TSAD
MED PA, BSAM GYIS MI KHYAB PAR GYUR PA DE'I TSE DE'I DUS NA,
BSKAL PA DGA' BAR GYUR PA ZHES BYA BA LA 'JIG

RTEN GYI KHAMS LHAS RNAM PAR BLTAS PA ZHES BYA BAR, DE BZHIN
GSHEGS PA DGRA BCOM PA YANG DAG PAR RDZOGS PA'I SANGS RGYAS RIG
PA DANG ZHABS SU LDAN PA, BDE BAR GSHEGS PA 'JIG

RTEN MKHYEN PA, SKYES BU 'DUL BA'I KHA LO BSGYUR BA, BLA NA MED
PA LHA DANG MI RNAMS KYI STON PA, SANGS RGYAS BCOM LDAN 'DAS 'JIG
RTEN THAMS CAD MNGON PAR DGA' BA ZHES BYA BA

'JIG RTEN DU BYUNG NGO, ,RIGS KYI BU, CI'I PHYIR BSKAL PA DE DGA'
BAR GYUR PA ZHES BYA ZHE NA, RIGS KYI BU, BSKAL PA DE LA SANGS
RGYAS STONG PHRAG DRUG CU BYUNG BAR GYUR TE, DE NA


@402A *, ,GNAS GTZANG MA'I RIGS KYI BU LHA DAG GIS, KYE MA'O
GROGS PO DAG 'DI NI BSKAL PA BZANG PO YIN TE, BSKAL PA 'DI LA
SANGS RGYAS STONG PHRAG DRUG

CU 'BYUNG BAR 'GYUR RO ZHES DGA' BA'I SGRA BSGRAGS PA DANG, DE NA
LHA DANG BCAS PA'I 'JIG RTEN GYIS DGA' BA'I SGRA DE THOS SO,
,THOS NAS KYANG DGA' BA DANG, DAD PA DANG, MOS PA

CHEN PO SKYES TE, DE NAS LHA DANG MI DE DAG GIS, KYE MA'O BSKAL
PA 'DI NI DGA' BAR GYUR PA'O ZHES DE SKAD CES SMRAS PAS DE'I
PHYIR BSKAL PA DE'I MING DGA' BAR GYUR PA ZHES BTAGS

SO; ;RIGS KYI BU, 'JIG RTEN GYI KHAMS DE LHA THAMS CAD KYIS BLTAS
BRTAGS KYANG DE NGOMS PAR MI 'GYUR BA DE TZAM DU LTA NA SDUG
CING, DE TZAM DU NYAMS DGA' BAR GYUR PAS

DE'I PHYIR 'JIG RTEN GYI KHAMS DE LHAS RNAM PAR BLTAS PA ZHES
BYA'O, ,RIGS KYI BU, 'JIG RTEN GYI KHAMS LHAS RNAM PAR BLTAS PA
DE'I GZHI NI TZAN DAN SBRUL GYI SNYING PO SHA STAG STE,

STONG GI 'JIG RTEN GYI KHAMS KYI TZAN DAN SBRUL GYI SNYING PO DE
PHYE MA KHAL GCIG GI RIN DU YANG MI BZOD DO, ,'JIG RTEN GYI KHAMS
DE NAS SPOS KYI NGAD LANGS PA'I DRIS NI PHYOGS BCU'I

'JIG RTEN GYI KHAMS TSAD MED GRANGS MED PA DAG TU KHYAB BO, ,TZAN
DAN SBRUL GYI SNYING PO LAS GYUR PA'I SA CHEN PO DE LAS 'OD ZER
GYI DRA BA SNANG BA ZHES BYA BA'I PADMO CHEN PO SHA STAG


@402B 'BYUNG BAR 'GYUR TE, PADMO DE DAG GI 'OD KYIS 'JIG RTEN GYI
KHAMS DE RTAG TU SNANG BAR GYUR TO, ,MI DE DAG KYANG TZAN DAN GYI
PHYE MA LAS BYAS PA'I KHANG PA BRTZEGS PA PU SHU DANG,

SGO KHANG DANG, KHYAMS DANG, RTA BABS KYIS LEGS PAR BRGYAN PA LA
LONGS SPYOD PAR GYUR TO, ,'JIG RTEN GYI KHAMS DE NA GRONG DANG,
GRONG KHYER DANG, GRONG RDAL GNAS PA MED DO, ,MI

DE DAG THAMS CAD KYANG NAM MKHA' LA 'GRO'O, ,DE DAG MNGON PAR
SHES PA RAB TU THOB NAS NAM MKHA'I DKYIL NA 'DUG PA'I KHANG PA
BRTZEGS PA DAG GI NANG DU 'JUG CING NAM MKHA' LA

'GRO'O, ,'JIG RTEN GYI KHAMS DE NA MNGAL NA GNAS PA YANG MED DE,
MI DE DAG THAMS CAD KYANG BRDZUS TE SKYES PA SHA STAG GO ,DE NA
BUD MED KYI MING YANG MI GRAG GO ,NGAN SONG RNAMS

KYANG MED DO, ,NGAN 'GRO RNAMS KYANG MED DO, ,SDUG BSNGAL YANG
MED DO, ,'JIG RTEN GYI KHAMS DE NA KHA ZAS RAGS PA YANG MED DO,
,MI DE DAG THAMS CAD KYANG MNGON PAR SHES PA DANG,

BSAM GTAN GYI DGA' BA'I ZAS CAN NO, ,MOS PA RLABS PO CHES THEG PA
CHEN PO LA ZHUGS PA STE, DE NA THEG PA GZHAN GYI MING YANG MED
DO, ,GANG 'JIG RTEN GYI KHAMS KYI MI DE DAG THAMS

CAD KYANG GSER GYI COD PAN THOGS SHING, DPUNG RGYAN DANG, RNA
CHAS BA RGYAN PA LHA'I KHA DOG DANG GZUGS DANG LDAN PAR GYUR PA
SHA STAG GO ,GANG NYON MONGS PA DANG BRAL BAR GYUR PA DE NYID DE


@403A *, ,DAG GI RAB TU BYUNG BA YIN TE, BCOM LDAN 'DAS DE BZHIN
GSHEGS PA DES BYANG CHUB SEMS DPA' DE DAG LA GOS NGUR SMRIG TU
BKA' STZAL PA YANG

MED DE, 'DI LTAR SEMS LA RNYOG PA MED PA'I PHYIR RO, ,DE BZHIN
GSHEGS PA DE YANG TSANGS PA'I KHA DOG LTA BU SPYOD LAM RAB TU ZHI
BAS BYANG CHUB SEMS DPA' DE DAG LA CHOS STON TO, ,RIGS

KYI BU; GANG PHYOGS BCU'I BYANG CHUB SEMS DPA' RDZU 'PHRUL CHE BA
DE DAG KYANG, BCOM LDAN 'DAS DE BZHIN GSHEGS PA 'JIG RTEN THAMS
CAD MNGON PAR DGA' BA DE LA BLTA BA DANG, PHYAG 'TSAL

BA DANG, BSNYEN BKUR BYA BA'I PHYIR 'JIG RTEN GYI KHAMS LHAS RNAM
PAR BLTAS PA DER LHAGS TE, SANGS RGYAS KYI ZHING DE'I YON TAN
BKOD PA MTHONG NAS NGO MTSAR DU GYUR TE, CHED DU BRJOD PA CHED

DU BRJOD CING 'DONG NGO, ,RIGS KYI BU, DE BZHIN GSHEGS PA 'JIG
RTEN THAMS CAD MNGON PAR DGA' BA DE NAM BYANG CHUB SEMS DPA' DE
DAG LA CHOS STON PA DE NA, TA LA BRGYAD CU SRID DU NAM

MKHA' LA MNGON PAR 'PHAGS NAS, TSANGS PA BKOD PA'I SENG GE'I KHRI
LA BZHUGS TE CHOS STON TO, ,RIGS KYI BU, DE BZHIN GSHEGS PA DE NI
JI LTAR DA LTAR NGA BZHIN DU MANG DU SPROS TE RNAM PAR

PHYE BAS CHOS KYI GTAM MI STON TE, DE BZHIN GSHEGS PA DE TSIG
DANG YI GE NYUNG NGUS CHOS KYI GTAM MDOR STON TO, ,DE CI'I PHYIR
ZHE NA, SKYES BU DAM PA DE DAG NI ZUR TZAM GYIS GO BA SHA STAG


@403B STE; TSIG GCIG GIS TSIG BRGYA STONG GI RJES SU 'JUG PA'O,
,DE BZHIN GSHEGS PA DE YANG 'DI LTA STE, PHA ROL TU PHYIN PA'I
SPYOD PA YONGS SU DAG PA DANG, BYANG CHUB KYI PHYOGS KYI CHOS

KYI SPYOD PA YONGS SU DAG PA DANG, MNGON PAR SHES PA BSGRUB PA'I
SPYOD PA YONGS SU DAG PA DANG, SEMS CAN YONGS SU SMIN PAR BYED
PA'I SPYOD PA YONGS SU DAG PA DANG, SPYOD PA YONGS SU DAG PA

BZHI PO DE DAG NYID BYANG CHUB SEMS DPA' DKON MCHOG SKAR MDA' LAS
BRTZAMS TE YANG DAG PAR RAB TU STON TO, ,DE NAS BCOM LDAN 'DAS DE
BZHIN GSHEGS PA 'JIG RTEN THAMS CAD

MNGON PAR DGA' BA DE LA BYANG CHUB SEMS DPA' SEMS DPA' CHEN PO
DKON MCHOG SKAR MDAS 'DI SKAD DU, BCOM LDAN 'DAS JI LTAR NA BYANG
CHUB SEMS DPA' 'KHOR BA NA MDZES SHING

SKYE BO MANG PO NYE BAR 'TSO BAR 'GYUR ZHES GSOL TO, DE BZHIN
GSHEGS PA DES TSIG DE GNYIS RGYAS PAR RNAM PAR PHYE STE BSTAN NAS
DE LA 'DI SKAD CES BKA' STZAL TO, ,RIGS KYI BU, BYANG

CHUB SEMS DPA' YE SHES KYI BLO THOGS PA MED PA NI 'KHOR BA NA
MDZES SO, ,YE SHES KYI SNANG BA RAB TU THOB PA NI SKYE BO MANG PO
NYE BAR 'TSO BAR 'GYUR RO, ,RIGS KYI BU, DE BZHIN GSHEGS

PA 'JIG RTEN THAMS CAD MNGON PAR DGA' BA DES BSTAN PA DE LTA BU
BSHAD PA NA BYANG CHUB SEMS DPA' STONG PHRAG DRUG CU CHOS RNAMS
LA MTHUN PA'I BZOD PA RAB TU 'THOB BO, ,RIGS KYI BU,


@404A *, ,DE NAS BCOM LDAN 'DAS DE BZHIN GSHEGS PA 'JIG RTEN
THAMS CAD MNGON PAR DGA' BA DE LA BYANG CHUB SEMS DPA' SEMS DPA'
CHEN PO

DKON MCHOG SKAR MDA' DES YANG 'DI SKAD CES GSOL TO, ,BCOM LDAN
'DAS, JI LTAR NA BYANG CHUB SEMS DPA' BYANG CHUB KYI SNYING POR
MDZES PAR 'GYID PA LAGS, DE SKAD CES GSOL

PA DANG, BCOM LDAN 'DAS DE BZHIN GSHEGS PA 'JIG RTEN THAMS CAD
MNGON PAR DGA' BA DES BYANG CHUB SEMS DPA' SEMS DPA' CHEN PO DKON
MCHOG SKAR MDA' LA 'DI SKAD

CES BKA' STZAL TO, ,RIGS KYI BU, BYANG CHUB SEMS DPA' BAG YOD PA
NI BYANG CHUB KYI SNYING PO MDZES PAR BYED PA'O, ,DE LA BAG YOD
PA GANG ZHE NA, JI TZAM DU CHOS RNAMS BSGRUB PA'O,,

CHOS RNAMS BSGRUB PA YANG GANG ZHE NA, 'DI LTA STE, JI SKAD SMRAS
PA DE BZHIN DU BYED PA 'DI NI BAG YOD PA ZHES BYA'O, ,RIGS KYI
BU, GZHAN YANG BYANG CHUB SEMS DPA'I BAG YOD PA NI,

'DI LTA STE, SBYOR BA TSAD MED PA MTHAR GTUGS PAS GO CHA RTZOM PA
TSAD MED PA DANG, SEMS CAN TSAD MED PA SDUD PAS SBYIN PA MI ZAD
PA TSAD MED PA DANG, MI LHOD CING SANGS RGYAS KYI RIGS

KYI RJES SU 'BRANG BA'I TSUL KHRIMS TSAD MED PA DANG, SDUG BSNGAL
THAMS CAD DANG DU LEN PAS BZOD PA TSAD MED PA DANG, SKYES BU DAM
PA'I LAS KYIS BRTZON 'GRUS TSAD MED PA DANG, TING NGE


@404B 'DZIN TSAD MED PA BSGRUBS PAS BSAM GTAN TSAD MED PA DANG,
CHAGS PA MED PA'I SHES RAB KYI PHYIR SHES RAB TSAD MED PA DANG,
SEMS CAN TSAD MED PAS BYAMS PA TSAD MED PA DANG, PHAN PA'I

DNGOS POS SNYING RJE TSAD MED PA DANG, SANGS RGYAS KYI CHOS YANG
DAG PAR BSGRUBS PAS 'KHOR BA YONGS SU 'DZIN PA TSAD MED PA DANG,
BDAG BDE BA LA MI CHAGS PAS SEMS CAN YONGS SU SMIN PAR BYED PA

TSAD MED PA DANG, BRTZON 'GRUS BRTAN PAS DAM PA'I CHOS YONGS SU
'DZIN PA TSAD MED PA DANG, YANG DAG PAR SBYOR BAS YON TAN YANG
DAG PAR BSGRUB CING GSOG PA TSAD MED PA DANG, YE SHES

TSAD MED PAS SANGS RGYAS LA MCHOD PA DANG RIM GRO BYED PA TSAD
MED PA DANG, SHES RAB SBYONG BAS THOS PA YONGS SU TSOL BA TSAD
MED PA DANG, SEMS CAN GYI BSAM PA'I TSUL SHES PAS SEMS LA

'JUG PA TSAD MED PA DANG, BYAMS PA NGES PAS SBYANGS PA'I YON TAN
DANG YO BYAD BSNYUNGS PA TSAD MED PA DANG, SEMS 'DUL BAS DGON PA
NA GNAS PA'I YON TAN GYI TSOGS TSAD MED PA

DANG, MYUR DU THAMS CAD MKHYEN PA'I YE SHES YONGS SU RDZOGS PAR
'GYUR BAS ZHI GNAS DANG LHAG MTHONG GI TSOGS TSAD MED PA STE,
DKON MCHOG SKAR MDA', CHOS 'DI DAG NI BAG YOD

PA BSGRUB PA'O, ,RIGS KYI BU, BYANG CHUB SEMS DPA' BAG YOD PA NI
BYANG CHUB KYI SNYING PO MDZES PAR BYED PA'O, ,RIGS KYI BU, BAG
YOD PA NI BYANG CHUB KYI PHYOGS KYI CHOS RNAMS KYI RTZA BA'O,
,BAG


@405A *, ,YOD PA NI YE SHES BSGRUB PA'I CHOS RNAMS KYI GNAS SO,
,BAG YOD PA NI DGE BA'I CHOS BSAGS SHING BSAGS PA RNAMS SO SO
YANG DAG PAR 'DZIN

PA'O; ;BAG YOD PA NI SNGON THOS PA'I CHOS RNAMS CHUD MI GSON
PA'O, ,BAG YOD PA NI BSDU BAR BYA BA'I CHOS RNAMS SDUD PA'O, ,BAG
YOD PA NI SGRIB PA'I CHOS RNAMS MI SDUD PA'O, ,

BAG YOD PA NI SGRIB PAR MI 'GYUR BA'I CHOS RNAMS RAB TU 'DZIN
PA'O, ,BAG YOD PA NI MA RIG PA'I SGO NGA'I SBUBS GCOG PA'O, ,BAG
YOD PA NI DAM PA'I CHOS YONGS SU 'DZIN PA

'BAR BAR BYED PA'O, ,BAG YOD PA NI DBANG PO RNAMS SDOM PAR BYED
PA'O, ,BAG YOD PA NI LAM NYAM NGA BA LAS KUN DU BSRUNG BA'O, ,BAG
YOD PA NI DUS DANG DUS MA YIN PAR SPYOD PA LAS

BSKUL BA'O, ,BAG YOD PA NI STOBS TE STOBS BCU YONGS SU RDZOGS PAR
BYED PAR 'GYUR RO, ,BAG YOD PA NI ZIL GYIS MI GNON PA STE MI
'JIGS PA YONGS SU RDZOGS PAR BYED

PAR 'GYUR RO, ,BAG YOD PA NI YON TAN DANG YE SHES DPAG TU MED
PA'I 'BYUNG GNAS TE, SANGS RGYAS KYI CHOS THAMS CAD YONGS SU
RDZOGS PAR BYED PAR 'GYUR RO, ,BAG YOD

PA NI SPYI BOR PHYIN PA STE, THAMS CAD MKHYEN PA'I YE SHES RTOGS
PAR BYED PAR 'GYUR RO, ,RIGS KYI BU, DE BZHIN GSHEGS PA 'JIG RTEN
THAMS CAD MNGON PAR DGA' BA


@405B DES 'DI LTA BU BSTAN PA DANG, BYANG CHUB SEMS DPA' STONG
PHRAG BCU GNYIS MI SKYE BA'I CHOS LA BZOD PA RAB TU THOB PAR GYUR
TO, ,RIGS KYI BU, DE'I TSE DE'I DUS NA BYANG CHUB SEMS

DPA' DKON MCHOG SKAR MDAR GYUR PA DE GZHAN ZHIG YIN PA SNYAM DU
KHYOD DOGS SHING THE TSOM ZA'AM YID GNYIS SU GYUR NA YANG DE LTAR
MI LTA'O, ,DE CI'I PHYIR ZHE NA, RIGS KYI BU KHYOD

DE'I TSE DE'I DUS NA BYANG CHUB SEMS DPA' DKON MCHOG SKAR MDA'
ZHES BYA BAR GYUR TO, ,RIGS KYI BU KHYOD RNAM GRANGS 'DIS KYANG
JI LTAR BAG YOD PA'I BYANG CHUB SEMS DPA'

SEMS DPA' CHEN PO BYANG CHUB KYI SNYING PO MDZES PAR BYED PA
DANG, DE BZHIN GSHEGS PA DGRA BCOM PA YANG DAG PAR RDZOGS PA'I
SANGS RGYAS RNAMS KYI BYANG CHUB KYANG BAG YOD PAS

THOB PAR RIG PAR BYA'O, ,RIGS KYI BU, DE LA BYANG CHUB SEMS DPA'
SEMS CAN YONGS SU SMIN PAR BYED PA'I SPYOD PA YONGS SU DAG PA
GANG ZHE NA, RIGS KYI BU, SEMS CAN GYI SPYOD PA

TSAD MED MTHA' YAS BSAM GYIS MI KHYAB STE, DE BZHIN DU BYANG CHUB
SEMS DPA' SEMS CAN YONGS SU SMIN PAR BYED PA'I SPYOD PA YANG TSAD
MED MTHA' YAS BSAM GYIS MI KHYAB BO, ,DE LA

BYANG CHUB SEMS DPA' SEMS CAN RNAMS KYI BSAM PA SHES NAS SEMS CAN
RNAMS YONGS SU SMIN PAR BYED NUS SO, ,DE CI'I PHYIR ZHE NA, RIGS
KYI BU, DE LTAR SEMS CAN LA LA NI TSUL


@406A *, ,KHRIMS KYIS YONGS SU SMIN PAR 'GYUR, LA LA NI TSUL
KHRIMS SPANGS PAS, SEMS CAN LA LA NI TSIG GIS SHIN TU GDAMS PAS
YONGS SU SMIN PAR

'GYUR, LA LA NI 'JAM POS, LA LA NI TSIG RTZUB POS, LA LA NI DE
GNYIS KAS, LA LA NI 'JIGS PAR BYAS PAS, LA LA NI 'JIGS PA LAS
YONGS SU THAR PAR BYAS PAS, LA LA

NI BSLANGS PAS, LA LA NI MA BSLANGS PAS, LA LA NI GNOD PAS, LA LA
NI MI GNOD PAS, LA LA NI ZIL GYIS MNON PAS, LA LA NI ZIL GYIS MA
MNAN PAS, LA LA NI SBYANGS PAS,

LA LA NI MA SBYANGS PAS, ,LA LA NI TSAR BCAD PAS, LA LA NI SBYIN
PA'I PHYIR BYIN PAS, LA LA NI BSLANGS PAS, SEMS CAN LA LA NI
GZUGS YID DU 'ONG BA NYE BAR BSGRUBS PAS YONGS

SU SMIN PAR 'GYUR RO, ,SEMS CAN LA LA NI SGRA DANG, DRI DANG, RO
DANG, REG PA DANG, CHOS YID DU 'ONG BA NYE BAR BSGRUBS PAS YONGS
SU SMIN PAR 'GYUR RO, ,SEMS CAN LA LA NI

GZUGS YID DU MI 'ONG BA NYE BAR BSGRUBS PAS YONGS SU SMIN PAR
'GYUR RO, ,SEMS CAN LA LA NI SGRA DANG, DRI DANG, RO DANG, REG PA
DANG, CHOS YID DU MI 'ONG BA NYE BAR BSGRUBS

PAS YONGS SU SMIN PAR 'GYUR RO, ,SEMS CAN LA LA NI SPYOD PAS
YONGS SU SMIN PAR 'GYUR RO, ,SEMS CAN LA LA NI RTAG TU MTHONG
BAS, LA LA NI MA MTHONG BAS, SEMS


@406B CAN LA LA NI SANGS RGYAS KYI SGRAS, SEMS CAN LA LA NI CHOS
KYI SGRAS, SEMS CAN LA LA NI DGE 'DUN GYI SGRAS, LA LA NI MI RTAG
PA'I SGRAS, LA LA NI SDUG BSNGAL GYI SGRAS, LA LA NI

BDAG MED PA'I SGRAS, LA LA NI ZHI BA'I SGRAS, SEMS CAN LA LA NI
SBYIN PA DANG, TSUL KHRIMS DANG, BZOD PA DANG, BRTZON 'GRUS DANG,
BSAM GTAN DANG, SHES RAB KYI SGRAS YONGS SU

SMIN PAR 'GYUR RO, ,SEMS CAN LA LA NI SEMS CAN DMYAL BA DANG, DUD
'GRO'I SKYE GNAS DANG, GSHIN RJE'I 'JIG RTEN GYI SDUG BSNGAL
MYONG BAR 'GYUR BA'I SGRAS YONGS SU SMIN PAR

'GYUR RO, ,LA LA NI LHA'I BDE BA MYONG BAR 'GYUR BA'I SGRAS YONGS
SU SMIN PAR 'GYUR RO, ,SEMS CAN LA LA NI NYAN THOS KYI THEG PA
PA'I GTAM GYIS, LA LA NI RANG SANGS RGYAS KYI THEG PA'I GTAM

GYIS; LA LA NI THEG PA CHEN PO'I GTAM GYIS YONGS SU SMIN PAR
'GYUR RO, ,SEMS CAN LA LA NI SBYIN PAS YONGS SU SMIN PAR 'GYUR
GYI, SNYAN PAR SMRA BAS MA YIN, DON SPYOD PAS MA YIN,

DON MTHUN PAS MA YIN, SEMS CAN LA LA NI SNYAN PAR SMRA BAS YONGS
SU SMIN PAR 'GYUR GYI, SBYIN PAS MA YIN, DON SPYOD PAS MA YIN,
DON MTHUN PAS MA YIN, SEMS CAN LA LA NI DON

SPYAD PAS YONGS SU SMIN PAR 'GYUR GYI, SBYIN PAS MA YIN, SNYAN
PAR SMRA BAS MA YIN, DON MTHUN PAS MA YIN, SEMS CAN LA LA NI DON
MTHUN PAS YONGS SU SMIN PAR 'GYUR GYI, SBYIN


@407A *, ,PAS MA YIN, SNYAN PAR SMRA BAS MA YIN, DON SPYOD PAS
YONGS SU SMIN PAR 'GYUR BA MA YIN, SEMS CAN LA LA NI BSDU BA'I
DNGOS PO BZHI PO DAG

GIS YONGS SU SMIN PAR 'GYUR RO, ,SEMS CAN LA LA NI NANG GI DNGOS
PO YONGS SU GTONG BAS, LA LA NI PHYI ROL GYI DNGOS PO YONGS SU
GTONG BAS, LA LA NI PHYI DANG NANG GI DNGOS PO YONGS

SU GTONG BAS, SEMS CAN LA LA NI CHUNG MA DANG BU PHO DANG BU MO
KUN TU GTONG BAS YONGS SU SMIN PAR 'GYUR RO, ,SEMS CAN LA LA NI
LAG PA DANG, RKANG PA DANG, MIG DANG MGO

BO KUN TU GTONG BAS YONGS SU SMIN PAR 'GYUR RO, ,SEMS CAN LA LA
NI RTZED MO LA DGA' BA DANG, GLU DANG SIL SNYAN GYIS YONGS SU
SMIN PAR 'GYUR RO, ,LA LA NI GCIG TU BDE

BAS; LA LA NI GCIG TU SDUG BSNGAL BAS, LA LA NI DE GNYIS KAS, LA
LA NI GNYIS KA MA YIN PAS, SEMS CAN LA LA NI DGE SBYONG DU SPRUL
PAS 'DUL BA, SEMS CAN LA LA NI

DGE SLONG DANG, DGE SLONG MA DANG, DGE BSNYEN DANG, DGE BSNYEN
MAR SPRUL PAS 'DUL BA, SEMS CAN LA LA NI SANGS RGYAS KYI GZUGS
DANG KHA DOG GIS 'DUL BA YIN TE, DE

DAG LA SANGS RGYAS KYI GZUGS DANG, SKU BSTAN PAS 'DUL BAR 'GYUR
RO, ,RIGS KYI BU, DE LA BYANG CHUB SEMS DPA' 'DI LTAR SEMS CAN
GYI SPYOD PA SNA TSOGS BYED PAR SHES NAS


@407B SEMS CAN GYI BSAM PA YONGS SU SHES PA LA BRTZON PAR BYA'O,
,RIGS KYI BU, NAM BYANG CHUB SEMS DPA' 'DI LTAR PHA ROL TU PHYIN
PA'I SPYOD PA LAS NGES PAR BYUNG BAR GYUR CING BYANG CHUB GYI

PHYOGS KYI CHOS KYI SPYOD PA YANG DAG PAR BSDUS PAR GYUR TE,
MNGON PAR SHES PA'I YE SHES KYI SPYOD PA LA MKHAS PAR GYUR PA NA,
DE NAS GDOD SEMS CAN YONGS SU SMIN PAR BYED NUS

PA'I SKAL BA DANG, MTHU YOD PAR 'GYUR RO, ,RIGS KYI BU, BYANG
CHUB SEMS DPA' CHOS BZHI DANG LDAN NA SEMS CAN RNAMS YONGS SU
SMIN PAR BYED NUS TE, BZHI GANG ZHE NA, 'DI LTA STE,

YONGS SU MI SKYO BA DANG, BDAG BDE BA LA MI CHAGS PA DANG, DUS
DANG DUS MA YIN PAR BSKUL BA DANG, BSAM PA YONGS SU SHES PA STE,
RIGS KYI BU, BYANG CHUB SEMS DPA' CHOS BZHI PO DE

DAG DANG LDAN NA, SEMS CAN RNAMS YONGS SU SMIN PAR BYED NUS SO,
,RIGS KYI BU, GZHAN YANG BYANG CHUB SEMS DPA' CHOS BZHI DANG LDAN
NA SEMS CAN RNAMS YONGS SU SMIN PAR BYED

NUS TE, BZHI GANG ZHE NA, BKA' BLO BDE BA DANG, SNYAN PAR SMRA BA
DANG, NGANG TSUL GYIS 'JAM PA DANG, BZHIN 'DZUM ZHING KHRO GNYER
MED PA STE, RIGS KYI BU, BYANG CHUB SEMS DPA' CHOS BZHI PO

DE DAG DANG LDAN NA SEMS CAN RNAMS YONGS SU SMIN PAR BYED NUS SO,
,RIGS KYI BU, GZHAN YANG BYANG CHUB SEMS DPA' CHOS BZHI DANG LDAN
NA SEMS CAN RNAMS YONGS SU SMIN PAR BYED


@408A *, ,NUS TE, BZHI GANG ZHE NA, KHONG KHRO BA MED PA'I SEMS
DANG, SNYING RJE CHEN PO'I SEMS DANG, PHAN PA'I DNGOS PO'I SEMS
DANG, BDAG SHIN TU DUL

BA'I SEMS TE, RIGS KYI BU, BYANG CHUB SEMS DPA' CHOS BZHI PO DE
DAG DANG LDAN NA SEMS CAN RNAMS YONGS SU SMIN PAR BYED NUS SO,
,RIGS KYI BU, GZHAN YANG BYANG CHUB

SEMS DPA' CHOS BZHI DANG LDAN NA SEMS CAN YONGS SU SMIN PAR BYED
NUS TE, BZHI GANG ZHE NA, BSAM PA DAG PA DANG, G-YO MED CING SGYU
DANG BRAL BA DANG, BRTZON 'GRUS BRTAN PA

DANG; LEGS PAR BYAS PA DANG, NYES PAR BYAS PA BZOD PA STE, RIGS
KYI BU, BYANG CHUB SEMS DPA' CHOS BZHI PO DE DAG DANG LDAN NA
SEMS CAN RNAMS YONGS SU SMIN PAR BYED NUS

SO; ;RIGS KYI BU KHYOD KYI RNAM GRANGS 'DIS KYANG 'DI LTAR GANG
BYANG CHUB SEMS DPA' YONGS SU MI SKYO BAS SEMS CAN RNAMS YONGS SU
SMIN PAR BYED NUS PAR RIG PAR BYA'O, ,

RIGS KYI BU, SNGON BYUNG BA 'DAS PA'I DUS BSKAL PA GRANGS MED PAS
KYANG CHES GRANGS MED PA YANGS PA, TSAD MED PA, BSAM GYIS MI
KHYAB PAR GYUR PA DE'I TSE DE'I DUS NA, BSKAL

PA DGA' BYED LA 'JIG RTEN GYI KHAMS ZHI BAR DE BZHIN GSHEGS PA
DGRA BCOM PA YANG DAG PAR RDZOGS PA'I SANGS RGYAS RIG PA DANG
ZHABS SU LDAN PA, BDE BAR GSHEGS


@408B PA 'JIG RTEN MKHYEN PA SKYES BU 'DUL BA'I KHA LO BSGYUR BA,
BLA NA MED PA LHA DANG MI RNAMS KYI STON PA, SANGS RGYAS BCOM
LDAN 'DAS DRI MA MED PA SNANG BA ZHES BYA BA 'JIG RTEN DU BYUNG
NGO, ,

RIGS KYI BU, 'JIG RTEN GYI KHAMS ZHI BA DE'ANG 'BYOR PA RGYAS PA,
BDE BA LO LEGS PA, NYAMS DGA' BA LHA DANG MIS RAB TU GANG BAR
GYUR TO, ,RIGS KYI BU, DE BZHIN GSHEGS PA DGRA

BCOM PA YANG DAG PAR RDZOGS PA'I SANGS RGYAS DRI MA MED PAR SNANG
BA DE'I NYAN THOS KYANG NYAN THOS CHEN PO BYE BA PHRAG DGU BCU
RTZA DRUG 'DUS PAR GYUR TO, ,DE'I BYANG CHUB SEMS DPA' SEMS

DPA' CHEN PO YANG BYANG CHUB SEMS DPA' CHEN PO BRGYAD KHRI BZHI
STONG 'DUS PAR GYUR TO, ,BCOM LDAN 'DAS DE BZHIN GSHEGS PA DRI MA
MED PAR SNANG BA DANG, BYANG CHUB SEMS DPA' DE

DAG GI TSE TSAD NI LO BRGYAD KHRI BZHI STONG THUB PAR GYUR TO,
,RIGS KYI BU, DE'I TSE RGYAL BU GZHON NU NOR DPAL ZHES BYA BA
GZUGS BZANG BA, MDZES PA BLTA NA SDUG PA, MDOG BZANG PO RGYAS PA

MCHOG DANG LDAN PA ZHIG BYUNG STE, BTZAS NAS LO BCU DRUG LON PA
DANG, DE GZUGS BZANG BA, LONGS SPYOD DANG SKYID PAS DREGS SHING
NGA RGYAL SKYES TE RGYAGS NAS, BCOM LDAN 'DAS DE BZHIN GSHEGS

PA DRI MA MED PAR SNANG BA DE'I GAN DU MI 'GRO ,BSTEN PAR MI
BYED, BSNYEN PAR MI BYED, RIM GRO MI BYED DO, ,RIGS KYI BU, DE
NAS BCOM LDAN 'DAS DE BZHIN GSHEGS PA DRI MA MED PAR SNANG BA DE


@409A *, ,'DI SNYAM DU DGONGS TE, MA LA RGYAL BU GZHON NU NOR
DPAL 'DI NI DGE BA'I RTZA BA YONGS SU SMIN TE, BLA NA MED PA YANG
DAG PAR RDZOGS PA'I BYANG CHUB MNGON PAR

RDZOGS PAR 'TSANG RGYA BA'I SKAL PA YOD NA, DE GZUGS DANG LONGS
SPYOD DANG SKYID PAS RGYAGS DREGS TE, NGA RGYAL GYIS DE BZHIN
GSHEGS PA'I DRUNG DU YANG MI 'ONG NA, GAL TE RGYUN MI 'CHAD

PAR BSKUL NA NI DE BZHIN GSHEGS PA'I DRUNG DU 'ONG YANG SRID
SNYAM MO, ,RIGS KYI BU, DE NAS DE BZHIN GSHEGS PA DRI MA MED PAR
SNANG BA DES BYANG CHUB SEMS DPA' BRGYAD KHRI BZHI

STONG PO DE DAG BSDUS SO, ,BSDUS NAS KYANG, RIGS KYI BU DAG
,KHYED KYI NANG NAS YID YONGS SU MI SKYO BAR LO BRGYAD KHRI BZHI
STONG GI BAR DU RGYAL BU GZHON NU NOR DPAL GYI KHYIM GYI SGOR

'GRO ZHING BDE BA THAMS CAD NI SPANGS, SDUG BSNGAL THAMS CAD NI
DANG DU BLANGS TE, DE LAS THA NA KUN TU SMRA BA'AM, YANG DAG PAR
SMRA BA'AM, STAN TZAM YANG MI RNYED KYI STENG DU, GSHE RGYA

ZHING TSIG NGAN PA RTZUB PO MI SNYAN PAR ZER YANG SPRO BAR 'GYUR
BA SU YOD CES TSUL SHING BRIMS SO, ,RIGS KYI BU, DE LTAR TSUL
SHING BRIMS KYANG BYANG CHUB SEMS DPA' BRGYAD KHRI BZHI

STONG PO DE DAG LAS BYANG CHUB SEMS DPA' 'GA' TZAM YANG SPRO BAR
MA GYUR TO, ,BCOM LDAN 'DAS DES TSUL SHING THOGS TE LAN GNYIS LAN
GSUM DU BRIMS KYANG SUS KYANG MA


@409B BLANGS PA DANG, RIGS KYI BU, DE'I TSE BYANG CHUB SEMS DPA'
SEMS DPA' CHEN PO BRTZON 'GRUS 'BAR BA ZHES BYA BA ZHIG BYANG
CHUB SEMS DPA'I 'KHOR DE NYID DU 'DUS PAR GYUR NAS 'DUG

PA DE STAN LAS LANGS NAS, BLA GOS PHRAG PA GCIG TU GZAR NAS PUS
MO G-YAS PA'I LHA NGA SA LA BTZUGS TE, BCOM LDAN 'DAS DE BZHIN
GSHEGS PA DRI MA MED PAR SNANG BA GA LA BA DE LOGS

SU THAL MO SBYAR BA BTUD NAS BCOM LDAN 'DAS DE BZHIN GSHEGS PA
DRI MA MED PAR SNANG BA LA 'DI SKAD CES GSOL TO, ,BCOM LDAN 'DAS,
BDAG NI LO BRGYAD KHRI BZHI STONG GI BAR

DU YID YONGS SU MI SKYO BAR BDE BA THAMS CAD NI SPANGS, SDUG
BSNGAL THAMS CAD NI JI MI SNYAM PAR BGYIS TE, RGYAL BU GZHON NU
NOR DPAL GYI KHYIM DU MCHI'O, ,ZHES RIGS KYI BU BYANG

CHUB SEMS DPA' SEMS DPA' CHEN PO BRTZON 'GRUS 'BAR GYIS TSIG DE
SMRAS MA THAG TU DE NAS DE NYID KYI TSE, STONG GSUM GYI STONG
CHEN PO'I 'JIG RTEN GYI KHAMS RNAM PA DRUG TU RAB

TU G-YOS NAS, LHA'I BU BRGYAD STONG GIS KYANG STENG GI BAR SNANG
LA, KYE MA'O, ,BYANG CHUB SEMS DPA' BRTZON 'GRUS 'BAR GYIS BRTZON
'GRUS CHEN PO'I GO CHA BGOS PA 'DI NI LEGS SO,,

LEGS SO, ,ZHES BYA BA BYIN NO, ,RIGS KYI BU, DE NAS BYANG CHUB
SEMS DPA' SEMS DPA' CHEN PO BRTZON 'GRUS 'BAR DE RGYAL BU GZHON
NU NOR DPAL GYI KHYIM DU SONG STE, KHYIM GYI SGO DRUNG NA


@410A *, ,'DUG PA DANG, SKYE BO'I TSOGS CHEN POS MTHONG NAS GSHE
RGYA ZHING TSIG NGAN PA RTZUB PO SNA TSOGS KYANG SMRAS TE, DE LA
SA DANG, RDUL KYANG GTOR, DE LA LAG PA

DANG, DBYIG PA DANG, BONG BAS KYANG BRDEGS SO, ,DES MTHONG ZHING
THOS TE, LUS LA REG CING TSOR BAR GYUR KYANG BYANG CHUB SEMS DPA'
BRTZON 'GRUS 'BAR 'KHRUG PA'AM, GSHE PA'AM,

KHONG KHRO BA'AM, PHYIR LOG PAR MA GYUR GYI STENG DU BRTZON 'GRUS
BRTAN PA'I STOBS RAB TU BSKYED NAS STOBS DANG, RAB TU LDAN PA
DANG, SNYING RJE CHEN PO YANG BSKYED DE, DE LO STONG LON PA DANG
RGYAL

PO'I PHO BRANG GI SGO KHANG GCIG TU ZHUGS TE SMAD PA DANG, BSDIGS
PA DANG, BRDEG PA THAMS CAD KYIS KYANG YONGS SU MI SKYO BAR DE LO
KHRI LON PA DANG RGYAL PO'I PHO BRANG GI SGO KHANG GNYIS KYI NANG

DU ZHUGS SO, ,DE LO NYI KHRI LON PA DANG RGYAL PO'I PHO BRANG GI
SGO KHANG GSUM PA'I NANG DU ZHUGS PA NAS, LO BDUN KHRI LON PA
DANG RGYAL PO'I PHO BRANG GI SGO KHANG DRUG PA'I NANG DU ZHUGS
SO, ,LO

BRGYAD KHRI BZHI STONG LON PA DANG RGYAL PO'I PHO BRANG GI SGO
KHANG BDUN PA'I NANG DU ZHUGS PA DANG, DE NAS GDOD RGYAL BU GZHON
NU NOR DPAL DES TSIG STER TE, DGE SLONG KHYOD CI 'DOD, CI

ZHIG TSOL, KHYOD LA CI DGOS SMROS SHIG DANG, CI NUS KYIS RAB TU
SBYIN PAR BYA'O, ,RGYAL BU GZHON NU DE DGE SLONG DE LA NGO MTSAR
CHEN PO'I 'DU SHES SKYES NAS CI TZAM DU DGE SLONG DES


@410B YONGS SU MI SKYO BA GNAGS NUS PA NI, NGO MTSAR TO SNYAM MO,
,RIGS KYI BU, DE NAS BYANG CHUB SEMS DPA' SEMS DPA' CHEN PO
BRTZON 'GRUS 'BAR DES RGYAL BU GZHON NU NOR DPAL

DE SEMS RAB TU DANG BAR SHES NAS, DE'I TSE TSIGS SU BCAD PA 'DI
DAG SMRAS SO, ,ZAS DANG SKOM DANG GOS DANG BZA' BA RNAMS, ,GZHON
NU BDAG LA DGOS PA CI YANG MED, ,ZANG ZING

MED PA'I SEMS NI NYER BZHAG NAS, ,BDAG NI CHOS KYI PHO NYAR 'DIR
'ONGS SO, ,'JIG RTEN DON MDZAD DRANG SRONG CHE BYUNG BA, ,MI
MCHOG DRI MA MED PAR SNANG ZHES BYA, ,DE NI SDUG

BSNGAL MTHAR 'BYIN CHOS STON TE, ,SEMS CAN GANG GIS THOS PAS MI
'CHI THOB, ,BSKAL PA STONG PHRAG BYE BA GRANGS MED NA, ,SANGS
RGYAS RNAMS NI BRGYA LAM 'BYUNG BAR 'GYUR, ,DE LTAR

'JIG RTEN MUN GNAG SGRON GYUR PA, ,YON TAN DAM PA MNGA' BA DE
SKYES NAS, ,KHYOD NI 'DI NA 'DOD PA'I YON TAN CHAGS, ,GZUGS DANG
LONGS SPYOD RNAMS LA RTAG TU MYOS, ,SKYID

MYOS DE BZHIN RGYAL SRID MYOS PAS NA, ,CHOS KYI RGYAL PO LTA BAR
YONG MI 'GRO ,LONGS SPYOD MI RTAG DE BZHIN RGYAL SRID SROG ,RTZVA
RTZE'I ZIL THIGS 'DRA ZHES RGYAL PAS GSUNGS, ,

GANG PHYIR SANGS RGYAS THOS KYANG MYOS 'GYUR BA, ,DE NI RGYAL BU
KHYOD KYI CHA MA YIN, ,KHYOD NI 'DI NA BYANG CHUB MCHOG ZHUGS LA,
,SEMS CAN DAG KYANG GNYER TE 'GRO BAR GYIS, ,KHYOD


@411A *, ,BDAG DE LTAR 'DOD PA'I BRAN GYUR NA, ,JI LTAR MOS PAS
SKYE BO 'DUL BAR 'GYUR, ,NGA RGYAL SPONGS TE NYON MONGS RNAMS SOL
LA, ,DA NI RGYAL BA'I

DRUNG DU 'GRO BAR GYIS, ,BRTZON 'GRUS BSKYED DE 'JIG RTEN SNYING
BRTZE GYIS, ,PHYI MA'I DUS NA GDUNG BAR GYUR TA RE, ,RGYAL BUS
TSIGS SU BCAD PA 'DI THOS NAS, ,NGA RGYAL SPANGS TE GUS

PA RAB BSKYED NAS, ,BRTZON 'GRUS 'BAR BA'I RKANG LA PHYAG 'TSAL
TE, ,GANG SNGON BDAG GIS GNOD BGYIS BZOD PAR GSOL, ,BDAG NI RGYAL
SRID THAMS CAD SPANG BAR BYA, ,'DOD

DANG DE BZHIN LONGS SPYOD KUN MI TSOL, ,NGA RGYAL THA BA'I SKYON
DANG DREGS SPANGS TE, ,MYUR DU BDE BAR GSHEGS PA'I GAN DU 'GRO
,DE NI SROG CHAGS BYE BA BRGYAD CUS BSKOR,,

ME TOG NA BZA' SPOS DANG BDUG PA THOGS, ,DRI MA MED PAR SNANG BA
SKYES BU'I MCHOG ,RGYAL BA DE YI DRUNG DU NYE BAR SONG, ,BDE BAR
GSHEGS KYI GAN DU MCHIS NAS KYANG, ,

ZHABS LA PHYAG 'TSAL DE NAS MCHOD BYAS TE, ,DE BZHIN GSHEGS PA DE
YI SPYAN SNGAR 'DUG ,RGYAL BU DES NI TSIG NI 'DI SMRAS SO, ,GANG
PHYIR SKYON MED SEMS KYIS BSKUL

BAS NA, ,BRTZON 'GRUS 'BAR BA BDAG GIS STON PA MGON, ,JI LTAR DE
NI MCHOD PA'I 'OS LAGS NA, DE LA LAN DU PHAN PA BYA MI NUS, ,BDAG
NI 'JIG RTEN MGON LA BZOD


@411B PAR GSOL, ,CHOS KYI RGYAL LA GUS PA GANG MA BGYIS, ,DE DAG
THAMS CAD DE RING SO SOR BSHAGS, ,BDAG NI NONGS PA 'JIG RTEN MGON
MKHYEN MDZOD, ,SEMS CAN DON DU SNYING

RJE BSKYED NAS SU, ,BDAG NI BYANG CHUB MCHOG LA RAB ZHUGS TE,
,BYANG CHUB DAM MCHOG MA THOB BAR DU NI, ,SLAN CHAD BAG MED SPYOD
PAR MI BGYI'O, ,RGYAL BU DE YIS RGYAL SRID RNAM

SPANGS TE, ,SEMS CAN BYE BA BRGYAD CU RNAMS KYIS BSKOR, ,BYANG
CHUB DAM PA 'DI NI YONGS TSOL ZHING, ,SNGON BYUNG RGYAL BA'I
BSTAN LA RAB TU BYUNG, ,RGYAL BA DE DAG GIS NI BSAM MKHYEN

NAS; ;BYANG CHUB LAM MCHOG RAB TU BSTAN PAS NA, ,CHOS THOS SEMS
CAN RTAG TU DAG PA RNAMS, ,THAMS CAD KYIS KYANG RJES MTHUN BZOD
PA THOB, ,RIGS KYI BU, NGAS BSKAL PA'AM,

BSKAL PA LAS LHAG PAR DE BZHIN GSHEGS PA DRI MA MED PAR SNANG BA
DE'I 'JIG RTEN GYI KHAMS KYI BSNGAGS PA BRJOD CING, GANG CHOS
BSTAN PA BSAM GYIS MI KHYAB PA DE YONGS

SU BRJOD KYANG YON TAN GYI MTHA' ZAD PAR MI 'GYUR RO, ,RIGS KYI
BU, DE'I TSE DE'I DUS NA BYANG CHUB SEMS DPA' BRTZON 'GRUS 'BAR
ZHES BYA BAR GYUR PA DE, GZHAN ZHIG YIN PA SNYAM DU

DOGS SHING THE TSOM ZA'AM YID GNYIS SU GYUR NA'ANG DE LTAR MI
LTA'O, ,DE CI'I PHYIR ZHE NA, DE'I TSE DE'I DUS NA NGA NYID BYANG
CHUB SEMS DPA' BRTZON 'GRUS 'BAR ZHES BYA BA DER GYUR TO, ,RIGS
KYI BU, DE'I


@412A *, ,TSE DE'I DUS NA RGYAL BU GZHON NU NOR DPAL ZHES BYA BAR
GYUR PA DE GZHAN ZHIG YIN SNYAM DU DOGS SHING THE TSOM ZA'AM YID
GNYIS SU GYUR NA'ANG DE LTAR MI BLTA'O, ,DE CI'I

PHYIR ZHE NA, BYANG CHUB SEMS DPA' SEMS DPA' CHEN PO BYAMS PA 'DI
NI DE'I TSE DE'I DUS NA RGYAL BU GZHON NU NOR DPAL ZHES BYA BAR
GYUR TO, ,RIGS KYI BU, DE LTAR SNGON BYANG CHUB SEMS

DPA' RNAMS SEMS CAN YONGS SU SMIN PAR BYA BA LA MI SKYO ZHING,
'DI LTAR SHIN TU STOBS DANG LDAN TE BRTZON 'GRUS NYE BAR STON TO,
,RIGS KYI BU, DE BAS NA BYANG CHUB SEMS DPA'

SEMS CAN YONGS SU SMIN PAR BYED 'DOD PAS CI NAS KYANG BYANG CHUB
SEMS DPA' BRTZON 'GRUS 'BAR ZHES BYA BA DE LTAR BSLAB PAR BYA'O,
,DE CI'I PHYIR ZHE NA, RIGS KYI BU, SEMS

CAN YONGS SU SMIN PAR BYED PA NI BYANG CHUB SEMS DPA' RNAMS KYI
LAS YIN NO, ,RIGS KYI BU, BZHI PO 'DI NI BYANG CHUB SEMS DPA'
RNAMS KYI BYANG CHUB SEMS DPA' LAS YIN

TE; SANGS RGYAS KYI CHOS THAMS CAD SDUD PAR 'GYUR BA'O, ,BZHI
GANG ZHE NA, 'DI LTA STE, BDUD KYI LAS LAS SHIN TU 'DAS PA BYANG
CHUB SEMS DPA'I LAS DANG, SANGS RGYAS KYI

ZHING YONGS SU SBYONG BA BYANG CHUB SEMS DPA'I LAS DANG, LUS
DANG, NGAG DANG, YID BRGYAN PA BYANG CHUB SEMS DPA'I LAS DANG,
SANGS RGYAS KYI CHOS THAMS CAD YANG DAG PAR BSGRUB


@412B PA BYANG CHUB SEMS DPA'I LAS TE, RIGS KYI BU, BZHI PO DE
DAG NI BYANG CHUB SEMS DPA' RNAMS KYI BYANG CHUB SEMS DPA'I LAS
YIN TE, SANGS RGYAS KYI CHOS THAMS CAD SDUD PAR

'GYUR BA'O, ,RIGS KYI BU, GZHAN YANG BYANG CHUB SEMS DPA' RNAMS
KYI BYANG CHUB SEMS DPA'I LAS SANGS RGYAS KYI CHOS THAMS CAD YANG
DAG PAR SDUD PAR 'GYUR BA BZHI STE,

BZHI GANG ZHE NA, BSAM PA LA 'JUG PA'I YE SHES DANG, DBANG PO
YONGS SU SHES PA'I YE SHES DANG, NAD THAMS CAD ZHI BAR BYED PA'I
SMAN SBYIN PA'I YE SHES DANG, NYON MONGS PA'I

NAD THAMS CAD RAB TU ZHI BAR BYED PA MI 'KHRUGS PA'I YE SHES TE,
RIGS KYI BU, BZHI PO DE DAG NI BYANG CHUB SEMS DPA' RNAMS KYI
BYANG CHUB SEMS DPA'I LAS YIN TE, SANGS RGYAS

KYI CHOS THAMS CAD YANG DAG PAR SDUD PAR 'GYUR RO, ,DE NAS BYANG
CHUB SEMS DPA' SEMS DPA' CHEN PO GTZUG NA RIN PO CHES GANG BSKAL
PA BYE BA KHRAG KHRIG BRGYA STONG TSAD MED

GRANGS MED PA'I DGE BA'I RTZA BAS MNGON PAR GRUB PA, GANG STONG
GSUM GYIS STONG CHEN PO'I 'JIG RTEN GYI KHAMS BCU NOR BU RIN PO
CHE SNA BDUN GYIS RAB TU BKANG BAS KYANG RIN DU MI

BZOD PA'I GTZUG GI NOR BU RIN PO CHE DE, DE BZHIN GSHEGS PA LA
PHUL NAS TSIG 'DI SKAD CES SMRAS SO, ,BCOM LDAN 'DAS, BDAG GI
GTZUG NA MCHIS PA'I NOR BU RIN PO CHE


@413A *, ,'DI DE BZHIN GSHEGS PA LA PHUL BA'I DGE BA'I RTZA BA
'DIS, BCOM LDAN 'DAS, BDAG GI SPYI GTZUG BLTAR MI SNANG BA THOB
PA DANG, BDAG SANGS RGYAS

KYI YE SHES SPYI BOR GYUR PA BSAM GYIS MI KHYAB PA DE DANG LDAN
PAR GYUR CIG ,DE NAS BCOM LDAN 'DAS DE'I TSE 'DZUM PA MDZAD DO,
,'DI NI SANGS RGYAS BCOM LDAN 'DAS RNAMS

KYI CHOS NYID DE, NAM 'DZUM PA MDZAD PA DE'I TSE NA BCOM LDAN
'DAS KYI ZHAL GYI SGO NAS 'OD ZER KHA DOG DU MA, KHA DOG SNA
TSOGS 'DI LTA STE, SNGON PO DANG, SER PO DANG, DMAR PO

DANG, DKAR PO DANG, LEB RGAN DANG, SHEL DANG, DNGUL GYI KHA DOG
LTA BU BYUNG STE, DE DAG GIS 'JIG RTEN GYI KHAMS MTHA' YAS MU MED
PA DE DAG 'OD KYIS KHYAB PAR BYAS NAS,

TSANGS PA'I 'JIG RTEN GYI BAR DU MNGON PAR 'PHAGS TE, ZLA BA DANG
NYI MA RNAMS KYI GZI BRJID KYANG GZI BRJID KYIS YONGS SU ZAD PAR
BYAS NAS SLAR LOG STE, BCOM LDAN 'DAS LA

LAN BRGYA STONG DU MAR BSKOR BA BYAS NAS BCOM LDAN 'DAS KYI SPYI
GTZUG TU NUB PAR GYUR TO, ,DE NAS BYANG CHUB SEMS DPA' SPOBS PA
MYUR BA ZHES BYA BA STAN LAS LANGS TE, BLA

GOS PHRAG PA GCIG TU GZAR NAS PUS MO G-YAS PA'I LHA NGA SA LA
BTZUGS TE, BCOM LDAN 'DAS GA LA BA DE LOGS SU THAL MO SBYAR BA
BTUD DE, BCOM LDAN 'DAS LA TSIGS


@413B SU BCAD PA'I DBYANGS KYIS 'DZUM PA MDZAD PA'I DON ZHUS SO,
,MI MNYAM MNYAM PA'I DAM PA 'JIG RTEN MIG SBYIN 'JIG RTEN MCHOG
,SH'AKYA'I RGYAL SRAS DBANG PO ZHI ZHING DRI GSUM DRI

MA SPANGS, ,MTSUNGS MED MTSUNGS 'DAS BYAMS PAS 'PHAGS PA RGYAL BA
RI RAB BZHIN, ,CI SLAD 'DIR 'DZUM YE SHES 'BYUNG GNAS BDAG LA
LUNG BSTAN GSOL, ,GYA GYU MI MNGA'

RAB TU GNYEN LA SHIN TU SNYAN PA'I GSUNG, ,SKYES BU DAM PA BDE
RAB SBYIN PA DRAN MCHOG BLO GROS THUGS, ,BDE GSHEGS MOS PA'I
MCHOG DANG LDAN PA LHA DANG MIS MCHOD PA, ,CI SLAD

'DZUM PA 'DI MDZAD PHAN PA MDZAD PAS BSTAN DU GSOL, ,STOBS BCU'I
STOBS MNGA' 'DOM GANG 'OD DANG BSOD NAMS GZI BRJID 'OD, ,'KHOR
GYI NANG DU SENG GE LTA BUR RAB GRAGS

RGOL BA BCOM, ,THUB PA SRID GSUM KHYOD DANG MNYAM PA'AM LHAG PA
GANG YANG MED, ,CHOS KYI DBANG PHYUG CI SLAD 'DZUM PA MDZAD PA
BSTAN DU GSOL, ,RAB TU BZHAD CING MCHOG TU DGES

PA SHIN TU DRI MED ZHAL, ,ZLA BA LTA BUR NAM MKHAR GSHEGS NAS
PHYOGS SU LAM ME BAR, ,MUN PA BCOM ZHING RDUL BCOM 'OD DANG DPAL
NI RAB RGYAS PAS, ,BDE BAR GSHEGS PA 'DZUM

MDZAD PHAN PAR MDZAD PAS BKA' STZOL CIG ,GSER RI 'OD 'DRA BRTUL
ZHUGS GRUB PA BSOD NAMS YE SHES 'PHRO, ,MKHAS PAS RTAG TU RAB
BSNGAGS 'JIG RTEN NGO MTSAR MCHOD PA'I


@414A *, ,'OS; ;SRID PA'I DAM PA 'JIG RTEN 'DAS PA SBYIN GNAS MI
ZAD CING, ,NAM MKHA'I NGOS RAB SNANG BAR SH'AKYA SENG GE 'DZUM PA
BSTAN, ,LHA DANG MIS MCHOD KHYOD 'DRA

SA DANG LHA YUL DAG NA'ANG MED, ,YID MNYAM MOS PA MNYAM PA KHREL
YOD DPAL GYIS RAB TU RGYAS, ,YON TAN BRGYA RNAMS SHIN TU RGYAS
PA'I MTSAN NI RAB RDZOGS PA, ,BDE GSHEGS 'DZUM

PA MDZAD PA THUB PA DAM PA BKA' STZOL CIG ,KUN TU KHYOD KYI YE
SHES DUS GSUM CHAGS PA MED PAR 'JUG ,SEMS DANG YID SBYOR DBANG PO
GANG DANG SEMS CAN BSAM PA GANG, ,

SEMS CAN KUN GYI BSAM PA CI 'DRA THAMS CAD SKAD CIG MKHYEN, ,MI
YI SENG GES GANG SLAD 'DZUM MDZAD RIGS DON BDAG LA GSUNGS, ,NAM
MKHAR GNAS PA'I LHA MANG YID KYANG

RAB TU DGA', ,MI TSOGS SA LA GNAS PA THAL SBYAR PHYAG 'TSAL GYIS,
,GANG THOS LHA MI MUN PA'I RDUL RNAMS SEL 'GYUR BA, ,MI MCHOG GIS
NI BDUD RTZI'I RO MCHOG DBYE BAR GSOL,

DE SKAD CES GSOL PA DANG, BCOM LDAN 'DAS KYIS BYANG CHUB SEMS
DPA' SEMS DPA' CHEN PO SPOBS PA MYUR BA LA 'DI SKAD CES BKA'
STZAL TO, ,RIGS KYI BU, KHYOD KYIS BYANG

CHUB SEMS DPA' GTZUG NA RIN PO CHE 'DIS SANGS RGYAS KYI YE SHES
SPYI BOR GYUR PA BSAM GYIS MI KHYAB PA'I CHED DU GANG GTZUG GI
NOR BU RIN PO CHE 'DI DE BZHIN GSHEGS PA LA


@414B PHUL BA MTHONG NGAM, GSOL PA, BCOM LDAN 'DAS, MTHONG NGO,
,BCOM LDAN 'DAS KYIS BKA' STZAL PA, RIGS KYI BU, BYANG CHUB SEMS
DPA' SEMS DPA' CHEN PO GTZUG NA

RIN PO CHE 'DIS SANGS RGYAS BCOM LDAN 'DAS GANGG'A'I KLUNG GI BYE
MA SNYED MNYES PAR BYAS, BSTI STANG DU BYAS, BTZUN PAR BYAS, RI
MOR BYAS SHING MCHOD NAS THAMS CAD DU

YANG TSANGS PAR SPYOD PA SPYAD DE SEMS CAN DPAG TU MED PA DAG
KYANG THEG PA GSUM PO DAG LA YONGS SU SMIN PAR BYAS SO, ,RIGS KYI
BU, BYANG CHUB SEMS DPA' GTZUG NA RIN PO

CHE 'DI BSKAL PA GRANGS MED PA BRGYA STONG NA BSKAL PA DRI MA MED
PA LA 'JIG RTEN GYI KHAMS 'OD DRI MA MED PAR DE BZHIN GSHEGS PA
DGRA BCOM PA YANG DAG PAR RDZOGS PA'I SANGS

RGYAS; RIG PA DANG ZHABS SU LDAN PA, BDE BAR GSHEGS PA, 'JIG RTEN
MKHYEN PA, SKYES BU 'DUL BA'I KHA LO SGYUR BA, BLA NA MED PA LHA
DANG MI RNAMS KYI STON PA SANGS RGYAS BCOM LDAN

'DAS RIN PO CHE 'BYUNG BA ZHES BYA BAR 'JIG RTEN DU 'BYUNG NGO,
,'JIG RTEN GYI KHAMS 'OD DRI MA MED PA DE'I SA GZHI RIN PO CHE
SNA BDUN DU 'GYUR RO, ,'JIG RTEN GYI KHAMS DE NAS 'OD

GANG BYUNG BA DES PHYOGS BCU'I SANGS RGYAS KYI ZHING GRANGS MED
PA RNAMS SNANG BAR 'GYUR RO, ,'OD DE YANG GSER GYI KHA DOG LTA
BUR 'GYUR RO, ,SEMS CAN GANG DAG 'OD DES REG PAR


@415A *, ,'GYUR BA DE DAG KYANG, NYON MONGS PA THAMS CAD KYIS MI
GZIR BAR 'GYUR RO, ,'JIG RTEN GYI KHAMS 'OD DRI MA MED PA DE YANG
'BYOR PA RGYAS PA BYANG CHUB

SEMS DPA' 'BA' ZHIG GI GNAS SU 'GYUR RO, ,DER BYANG CHUB SEMS
DPA' RIN PO CHE MA GTOGS PAR RIN PO CHE GZHAN 'BYUNG BAR MI 'GYUR
TE, DE'I PHYIR DE BZHIN GSHEGS PA

DE'I MING NI RIN PO CHE 'BYUNG BA ZHES BYA'O, ,BYANG CHUB SEMS
DPA' DE DAG THAMS CAD KYANG MNGON PAR SHES PA RAB TU 'THOB PAR
'GYUR RO, ,DE DAG GI LONGS SPYOD DANG, KUN SPYOD PA THAMS

CAD KYANG BSAMS PA TZAM GYIS 'BYUNG BAR 'GYUR RO, ,GANG 'JIG RTEN
GYI KHAMS DER LHA DANG, MI 'BYUNG BA DE DAG THAMS CAD KYANG BLA
NA MED PA YANG DAG PAR RDZOGS PA'I BYANG CHUB TU NGES

PAR 'GYUR RO, ,DE NA MI KHOM PA DANG, NGAN SONG RNAMS KYI MING
YANG MED PAR 'GYUR RO, ,DE NA BCOM LDAN 'DAS DE BZHIN GSHEGS PA
RIN PO CHE 'BYUNG BA BLA NA MED PA'I CHOS KYI RGYAL PO

MA GTOGS PAR RGYAL PO GZHAN 'BYUNG BAR MI 'GYUR RO, ,LHA DANG, MI
DE DAG THAMS CAD KYANG BRDZUS TE SKYE BAR 'GYUR RO, ,'JIG RTEN
GYI KHAMS DE NA BUD MED DANG 'KHRIG CING 'DU BA'I

MING YANG MED PAR 'GYUR RO, ,'JIG RTEN GYI KHAMS DE NA SEMS CAN
LONG BA'AM, ZHAR BA'AM, ZHA BO'AM, SGUR PO'AM, YAN LAG MA TSANG
BAR 'GYUR BA GANG YANG MED DE, DE DAG


@415B THAMS CAD KYANG LUS MTSAN GYIS LEGS PAR BRGYAN PAR 'GYUR
RO, ,DE BZHIN GSHEGS PA DE'I BYANG CHUB SEMS DPA'I DGE 'DUN YANG
DPAG TU MED PAR 'GYUR RO, ,DE'I TSE'I TSAD KYANG BSKAL

PA BA'AM BZHI BCU RTZA GNYIS THUB PAR 'GYUR RO, ,DE BZHIN GSHEGS
PA DE YANG BYANG CHUB DANG RAB TU LDAN PA, PHA ROL TU PHYIN PA
DANG RAB TU LDAN PA, SNYING RJE CHEN PO DANG RAB TU LDAN PA, THEG

PA CHEN PO DANG RAB TU LDAN PA MA GTOGS PAR GTAM GZHAN STON PAR
MI 'GYUR RO, ,BYANG CHUB SEMS DPA' DE DAG THAMS CAD KYANG DBANG
PO RNO STE, ZUR TZAM GYIS GO BAR 'GYUR RO, ,DE DAG

KYANG CHOS KYI SGO'I TSIG RE RES SANGS RGYAS THAMS CAD KYI BYANG
CHUB RJES SU RTOGS PAR 'GYUR RO, ,DE BZHIN GSHEGS PA DE YANG
BYANG CHUB SEMS DPA' DE DAG LA RDO RJE'I TSIG GI GZUNGS RAB TU

STON PAR 'GYUR RO, ,DE LA RDO RJE'I TSIG GI GZUNGS GANG ZHE NA,
'DI LTA STE, TSIG GCIG GIS TSIG THAMS CAD LA 'JUG PA'O, ,TSIG
GCIG PO DE YANG GANG ZHE NA, 'DI LTA STE, TSIG MI

ZAD PA'O, ,TSIG MI ZAD PA DE YANG GANG ZHE NA, TSIG MI ZAD PA
ZHES BYA BA NI GANG SANGS RGYAS THAMS CAD KYIS KYANG ZAD PAR BYED
MI NUS PA'O, ,TSIG MI ZAD PA DE YANG GANG ZHE NA, 'DI LTA STE,

AA ZHES BYA BA DE NI MI ZAD PA STE, AA ZHES BYA BA LA ZHUGS NA
YIG 'BRU THAMS CAD LA 'JUG PAR 'GYUR RO, ,DE LTAR NA YI GE THAMS
CAD NI MI ZAD PA STE, YIG 'BRU GNYIS SNGA PHYI MED PAR


@416A *, ,THOS PAR BYA MI NUS SO, ,YI GE 'BRU RE RE NAS BRJOD
KYI, YI GE YANG YI GE GNYIS DANG 'BREL BA MA YIN NO, ,DE BAS NA
TSIG GCIG PA DE NYID RNAM PAR RIG

PA'I TSIG STE, GANG RNAM PAR RIG PA'I TSIG DE YANG RNAM PAR RIG
PA'I TSIG CES RTOG PAR MI BYED, RNAM PAR RTOG PAR MI BYED DE, DE
LTAR TSIG DE MI RTOG ,RNAM PAR MI RTOG PAR DGOS PA

BYED DE, RIGS KYI BU, 'DI NI RDO RJE'I TSIG GI GZUNGS LA 'JUG
PA'O, ,DE LTAR BCOM LDAN 'DAS DE BZHIN GSHEGS PA RIN PO CHE
'BYUNG BA MED DE BYANG CHUB SEMS DPA' DE DAG LA RDO

RJE'I TSIG GI GZUNGS YANG DAG PAR RAB TU STON PAR 'GYUR RO, ,RIGS
KYI BU, NGAS BSKAL PA'AM, BSKAL PA LAS LHAG PAR 'JIG RTEN GYI
KHAMS 'OD DRI MA MED PA DE'I BSNGAGS PA BRJOD

CING; DE BZHIN GSHEGS PA DGRA BCOM PA YANG DAG PAR RDZOGS PA'I
SANGS RGYAS RIN PO CHE 'BYUNG BA DE'I CHOS BSTAN PA BSAM GYIS MI
KHYAB PA DE YONGS SU BRJOD KYANG YON TAN YONGS

SU BRJOD PA ZAD PAR MI 'GYUR TE, SANGS RGYAS KYI ZHING DER NI YON
TAN GYI RNAM PA BKOD PA TSAD MED PA DE SNYED 'BYUNG BAR 'GYUR RO,
,DE NAS BYANG CHUB SEMS DPA' SEMS

DPA' CHEN PO GTZUG NA RIN PO CHES BDAG NYID LUNG BSTAN PA THOS
NAS DGA' MGU YI RANGS SHING RAB TU DGA' STE, BDE BA DANG YID BDE
BA SKYES NAS, BCOM LDAN


@416B 'DAS LA TSUL DANG MTHUN PA'I TSIGS SU BCAD PA 'DI DAG GIS
MNGON PAR BSTOD DO, ,THAMS CAD MKHYEN CING THAMS CAD GZIGS, ,CHOS
RNAMS KUN GYI PHA ROL GSHEGS, ,'KHRUL

PA'I SKYON RNAMS THAMS CAD LAS, ,DE BZHIN GSHEGS PA SHIN TU 'DAS,
,YE SHES CHEN PO KHYOD RE MTSAR, ,SANGS RGYAS BYE BA DE SNYED LA,
,BDAG GIS SNGON MCHOD GANG BGYIS PA,,

DE DAG THAMS CAD MNGON PAR MKHYEN, ,'DAS DANG MA 'ONGS DUS DAG
DANG, ,DE BZHIN DA LTAR BYUNG BA YI, ,BDAG GI SPYOD DANG DE BZHIN
DU, ,SROG CHAGS KUN GYI RAB TU MKHYEN, ,THUB PA

CI 'DRA DE 'DRA BAR, ,'JIG RTEN SANGS RGYAS BDAG 'GYUR ZHES,
,RDZOGS SANGS RGYAS KYIS BDAG LUNG BSTAN, ,BDAG NI THE TSOM YONGS
MA MCHIS, ,SA RNAMS THAMS CAD 'GAGS

KYANG GDA', ,NYI ZLA MKHA' LAS LTUNG YANG GDA', ,BCOM LDAN KHYOD
KYI ZHAL SGO NAS, ,PHYIN CI LOG GI GSUNG MI 'BYUNG, ,YE SHES LDAN
LA SHES RAB CHE, ,DES NI BDAG

LA BDEN TSIG GIS, ,BYANG CHUB MCHOG TU LUNG BSTAN PAS, ,SANGS
RGYAS BLA NA MED PAR 'GYUR, ,THUGS KYIS YID NI MKHYEN PAS NA,
,BDAG GI SPYOD PA CI 'DRA DANG, ,SANGS

RGYAS ZHING YANG CI 'DRA BA, ,DE 'DRA NYID DU KUN BSTAN TO,
,RDZOGS SANGS RGYAS KYI GSUNG THOS NAS, ,THE TSOM MA MCHIS DBANG
PO TSIM, ,SEMS CAN RNAMS LA PHAN PA'I RGYUR,,


@417A *, ,MCHOG GI SPYOD PA SPYAD PAR BGYI, ,BDAG GI SPYOD PA CI
'DRA BA, ,SNGON GYI MTHAR NI RNAM SBYANGS PA, ,DE BAS SHIN TU
DPAG YAS PAR, ,BDAG

GI SPYOD PA SPYAD PAR BGYI, ,'DI NI LE LOS MI 'DA' BAS, ,BRTZON
'GRUS BRTAN PA'I SPYOD PA 'DI, ,ZHUM PA MA MCHIS SEMS KYIS SU,
,BYANG CHUB SPYOD PA SPYAD PAR BGYI, ,BDAG

NI BYANG CHUB LUNG BSTAN PA, ,SANGS RGYAS KYIS NI SPRO BA STZAL,
,JI SRID 'DREN PAR MA GYUR PAR, ,DE SRID BRTZON 'GRUS MI GTONG
NGO, ,RTAG TU BYANG CHUB MCHOG GZHOL TE, ,SEMS

CAN THAMS CAD GNYER BAR BGYI, ,BYANG CHUB DAM PA DON DU BTZAL,
,DE DAG BDAG GIS BSKYANG BAR BGYI, ,BYANG CHUB SEMS DPA' GTZUG NA
RIN PO CHES TSIGS SU BCAD

PA BSTAN PA 'DI BSHAD PA NA, SROG CHAGS STONG PHRAG BDUN CU RTZA
GNYIS BLA NA MED PA YANG DAG PAR RDZOGS PA'I BYANG CHUB TU SEMS
BSKYED NAS, 'JIG RTEN GYI KHAMS 'OD

DRI MA MED PAR SKYE BAR SEMS KYIS SMON TE, TSIG 'DI SKAD CES BCOM
LDAN 'DAS NAM DE BZHIN GSHEGS PA RIN PO CHE 'BYUNG BA DES BYANG
CHUB THOB PAR GYUR PA DE NA BDAG

CAG KYANG SANGS RGYAS KYI ZHING DER SKYE BAR GYUR CIG CES SMRAS
PA DANG, DE THAMS CAD BCOM LDAN 'DAS KYIS SANGS RGYAS KYI ZHING
DER SKYE BAR LUNG BSTAN TO, ,DE NAS BCOM


@417B LDAN 'DAS KYIS TSE DANG LDAN PA KUN DGA' BO LA BKA' STZAL
PA, KUN DGA' BO, CHOS KYI RNAM GRANGS 'DI GZUNG ZHIG ,CHONGS SHIG
,LHOGS SHIG ,KUN CHUB PAR GYIS SHIG,

GZHAN DAG LA YANG RGYA CHER YANG DAG PAR RAB TU STON CIG ,KUN
DGA' BO, RIGS KYI BU'AM, RIGS KYI BU MO GANG LA LA CHOS KYI RNAM
GRANGS 'DI 'CHANG NGAM KLOG PA DE DAG NI BLA NA

MED PA YANG DAG PAR RDZOGS PA'I BYANG CHUB TU LUNG STON TO, ,KUN
DGA' BO, RIGS KYI BU'AM, RIGS KYI BU MO GANG GIS DE BZHIN GSHEGS
PA DGRA BCOM PA YANG DAG PAR RDZOGS

PA'I SANGS RGYAS RNAMS LA LO STONG DU CI BZHES ZHES SBYIN PA BYIN
PA PAS, RIGS KYI BU'AM, RIGS KYI BU MO GANG GIS CHOS KYI RNAM
GRANGS 'DI THOS NAS MOS TE, 'CHANG NGAM, KLOG GAM

DE KHO NA BZHIN DU NAN TAN BYED NA, 'DI NI DE BAS BSOD NAMS CHES
MANG STE, TSAD MED GRANGS MED PAR KHONG DU CHUD PAR BYA'O, ,DE
NAS BCOM LDAN 'DAS LA TSE DANG LDAN PA KUN

DGA' BOS 'DI SKAD CES GSOL TO, ,BCOM LDAN 'DAS, BDAG GIS CHOS KYI
RNAM GRANGS 'DI BZUNG LAGS NA CHOS KYI RNAM GRANGS 'DI'I MING CI
LAGS, 'DI JI LTAR GZUNG

BAR BGYI, BCOM LDAN 'DAS KYIS BKA' STZAL PA, KUN DGA' BO, DE'I
PHYIR CHOS KYI RNAM GRANGS 'DI BYANG CHUB SEMS DPA'I SPYOD PA
YONGS SU DAG PA ZHES BYA BAR GZUNG ZHIG,


@418A *, ,DE BZHIN GSHEGS PA'I MAN NGAG CES BYA BAR YANG GZUNG
ZHIG ,GTZUG NA RIN PO CHES ZHUS PA ZHES BYA BAR YANG GZUNG ZHIG
,BCOM LDAN 'DAS KYIS DE SKAD

CES BKA' STZAL NAS, BYANG CHUB SEMS DPA' SEMS DPA' CHEN PO GTZUG
NA RIN PO CHE DANG, BYANG CHUB SEMS DPA' DE DAG THAMS CAD DANG,
TSE DANG LDAN PA KUN DGA' BO

DANG; LHA DANG, MI DANG, LHA MA YIN DANG, DRI ZAR BCAS PA'I 'JIG
RTEN YI RANGS TE, BCOM LDAN 'DAS KYIS GSUNGS PA LA MNGON PAR
BSTOD DO, ,'PHAGS PA DKON

MCHOG BRTZEGS PA CHEN PO'I CHOS KYI RNAM GRANGS LE'U STONG PHRAG
BRGYA PA LAS, 'PHAGS PA GTZUG NA RIN PO CHES ZHUS PA ZHES BYA
BA'I LE'U STE, 'DUS PA BZHI BCU BDUN PA RDZOGS SO,, ,,

RGYA GAR GYI MKHAN PO KA MA LA SH'I LA DANG, ZHU CHEN GYI LOTZTSA
BA BAN DE DHARMA T'A SH'I LAS BSGYUR CING ZHUS TE, SKAD GSAR BCAD
KYIS KYANG BCOS NAS GTAN LA PHAB

PA;; 
