@159A ,,RGYA GAR SKAD DU, A'ARYA SU BI
KR'ANTA TZINTA DE BA PU TRA PA RI PRiTZTS'A N'A MA MA H'A YA NA
S'U TRA, BOD SKAD DU,


@159B 'PHAGS PA LHA'I BU RAB RTZAL SEMS KYIS ZHUS PA ZHES BYA BA
THEG PA CHEN PO'I MDO, BAM PO DANG PO, SANGS RGYAS DANG, BYANG
CHUB SEMS DPA' THAMS CAD LA PHYAG 'TSAL LO, ,'DI SKAD BDAG GIS

THOS PA DUS GCIG NA, BCOM LDAN 'DAS MNYAN DU YOD PA NA RGYAL BU
RGYAL BYED KYI TSAL MGON MED ZAS SBYIN KYI KUN DGA' RA BA NA DGE
SLONG KHRI'I DGE SLONG GI DGE 'DUN CHEN PO DANG, 'JIG RTEN

GYI KHAMS GZHAN DAG NAS 'DUS PA'I BYANG CHUB SEMS DPA' STONG
PHRAG RAB TU MANG PO DANG, 'DOD PA NA SPYOD PA DANG, GZUGS NA
SPYOD PA'I LHA'I BU RNAMS DANG, DE LAS GZHAN PA'I LHA'I BU

RNAMS DANG, KLU'I RGYAL PO RGYA MTSO LA SOGS PA KLU'I 'KHOR MANG
PO RNAMS DANG, GNOD SBYIN GYI RGYAL PO LUS NGAN LA SOGS PA GNOD
SBYIN GYI 'KHOR MANG PO RNAMS DANG, NAM MKHA' LDING GI RGYAL

PO STOBS CHEN LA SOGS PA NAM MKHA' LDING GI 'KHOR MANG PO RNAMS
DANG, LHA MA YIN GYI DBANG PO SGRA GCAN LA SOGS PA LHA MA YIN GYI
'KHOR MANG PO RNAMS DANG, MI 'AM CI'I RGYAL PO LJON PA LA

SOGS PA MI 'AM CI'I 'KHOR MANG PO RNAMS DANG, LTO 'PHYE CHEN PO'I
DBANG PO LAG BZANG LA SOGS PA LTO 'PHYE CHEN PO'I 'KHOR MANG PO
RNAMS DANG, RGYAL PO CHEN PO BZHI 'KHOR DANG BCAS PA RNAMS

DANG, LHA'I DBANG PO BRGYA BYIN LHA'I BU STONG PHRAG MANG PO'I
'KHOR DANG BCAS PA DANG, MI MJED KYI BDAG PO TSANGS PA TSANGS RIS
KYI LHA'I BU 'BUM PHRAG DU MA'I 'KHOR DANG BCAS PA DANG, RGYAL PO


@160A *, ,GSAL RGYAL 'KHOR STONG PHRAG DU MA DANG BCAS PA DANG,
KHYIM BDAG MGON MED ZAS SBYIN 'KHOR DANG BCAS PA DANG THABS GCIG
TU BZHUGS TE, DE DAG LA SOGS PA 'KHOR RNAM

BZHI MANG PO RNAMS KYIS YONGS SU BSKOR CING MDUN GYIS BLTAS TE
CHOS STON TO, ,DE'I TSE NA 'JAM DPAL GZHON NUR GYUR PA 'KHOR DE
NYID DU 'DUS PAR GYUR TE 'DUG GO ,LHA'I BU BYANG CHUB SEMS

DPA' SEMS DPA' CHEN PO BLA NA MED PA YANG DAG PAR RDZOGS PA'I
BYANG CHUB LAS PHYIR MI LDOG PA RAB RTZAL SEMS KYANG 'DUS PAR
GYUR TE 'DUG GO ,DE NAS LHA'I BU RAB RTZAL SEMS KYIS 'KHOR

PHAL PO CHE DE 'DUS PAR RIG NAS STAN LAS LANGS TE BLA GOS PHRAG
PA GCIG TU GZAR NAS BUS MO G-YAS PA'I LHA NGA SA LA BTZUGS TE,
BCOM LDAN 'DAS GA LA BA DER LOGS SU THAL MO SBYAR BA

BTUD NAS BCOM LDAN 'DAS LA 'DI SKAD CES GSOL TO, ,BCOM LDAN 'DAS,
JI LTAR NA BYANG CHUB SEMS DPA' SEMS DPA' CHEN PO THEG PA CHEN PO
LA GZHAN GYI DRING MI 'JOG PA RNAMS LAGS,

JI LTAR NA BYANG CHUB SEMS DPA' SEMS DPA' CHEN PO BRTZAMS PA
THAMS CAD LA BRTZON 'GRUS BRTAN PA RNAMS LAGS, JI LTAR NA BYANG
CHUB SEMS DPA' SEMS DPA' CHEN PO BSOD NAMS

DAG GIS MNGON PAR 'PHAGS PA RNAMS LAGS, JI LTAR NA BYANG CHUB
SEMS DPA' SEMS DPA' CHEN PO YE SHES KYIS CHAGS PA MA MCHIS PAR
SPYOD PA RNAMS LAGS, JI LTAR NA BYANG


@160B CHUB SEMS DPA' SEMS DPA' CHEN PO SHES RAB KYIS MUN PA DANG
BRAL BA RNAMS LAGS, JI LTAR NA BYANG CHUB SEMS DPA' SEMS DPA'
CHEN PO 'KHOR RNAMS KYI NANG DU 'JIGS PA DANG

BRAL BA RNAMS LAGS, JI LTAR NA BYANG CHUB SEMS DPA' SEMS DPA'
CHEN PO THOS PAS DON LA RTON PA RNAMS LAGS, JI LTAR NA BYANG CHUB
SEMS DPA' SEMS DPA' CHEN PO 'JIG RTEN

TSUL GYIS CHOS LA RTON PA RNAMS LAGS, JI LTAR NA BYANG CHUB SEMS
DPA' SEMS DPA' CHEN PO SANGS RGYAS BCOM LDAN 'DAS RNAMS KYIS
GSUNGS PA BZHIN DU SMRA BA RNAMS LAGS, JI LTAR

NA BYANG CHUB SEMS DPA' SEMS DPA' CHEN PO SEMS CAN RNAMS LA CHOS
SMRA BA RNAMS LAGS, JI LTAR NA BYANG CHUB SEMS DPA' SEMS DPA'
CHEN PO MNGON PAR SHES PA RNAMS KYIS MNGON

PAR 'PHAGS PA RNAMS LAGS, JI LTAR NA BYANG CHUB SEMS DPA' SEMS
DPA' CHEN PO BDUD THAMS CAD KYIS THUB PAR DKA' BA RNAMS LAGS, JI
LTAR NA BYANG CHUB SEMS DPA' SEMS

DPA' CHEN PO BLO GROS GTING DPAG DKA' BA RNAMS LAGS, JI LTAR NA
BYANG CHUB SEMS DPA' SEMS DPA' CHEN PO 'JIG RTEN GYI CHOS BRGYAD
KYIS MI GOS PA RNAMS LAGS, JI LTAR NA BYANG CHUB

SEMS DPA' SEMS DPA' CHEN PO GTING DPAG DKA' ZHING ZAB MO LA SPYOD
PA RNAMS LAGS, JI LTAR NA BYANG CHUB SEMS DPA' SEMS DPA' CHEN PO
CHOS STON PAS DBANG PO LA MKHAS PA


@161A *, ,RNAMS LAGS, JI LTAR NA BYANG CHUB SEMS DPA' SEMS DPA'
CHEN PO 'DUS MA BYAS PA DANG MA 'DRES PAS RNAM PAR THAR PA'I SGOR
GNAS PA RNAMS LAGS, JI LTAR NA

BYANG CHUB SEMS DPA' SEMS DPA' CHEN PO LHAG PA'I NGA RGYAL CAN
TSAR GCOD PA'I SLAD DU SNREL ZHIR BSGRUB PA LA MKHAS PA RNAMS
LAGS, JI LTAR NA BYANG CHUB SEMS DPA' SEMS DPA'

CHEN PO LAS KYI BGYI PA THAMS CAD KYI RGYU LA MKHAS PA RNAMS
LAGS, JI LTAR NA BYANG CHUB SEMS DPA' SEMS DPA' CHEN PO LTA BA'I
RNAM PA DANG BRAL ZHING RTEN CING 'BREL PAR 'BYUNG BA LA

MKHAS PA RNAMS LAGS, JI LTAR NA BYANG CHUB SEMS DPA' SEMS DPA'
CHEN PO SEMS CAN YONGS SU SMIN PAR BGYID PA DAG LA MKHAS PA RNAMS
LAGS, JI LTAR NA BYANG CHUB SEMS

DPA' SEMS DPA' CHEN PO BSAM PA YONGS SU DAG PAS BRTUL ZHUGS GRUB
PA RNAMS LAGS, JI LTAR NA BYANG CHUB SEMS DPA' SEMS DPA' CHEN PO
ZHE 'GRAS PA'I SEMS MA MCHIS

SHING BZOD PA'I STOBS DANG LDAN PA RNAMS LAGS, JI LTAR NA BYANG
CHUB SEMS DPA' SEMS DPA' CHEN PO PHA ROL TU PHYIN PA THAMS CAD
KYI PHA ROL TU SON PA RNAMS LAGS, JI LTAR NA BYANG

CHUB SEMS DPA' SEMS DPA' CHEN PO SEMS CAN THAMS CAD KYI NYE BAR
'TSO BA RNAMS LAGS, JI LTAR NA BYANG CHUB SEMS DPA' SEMS DPA'
CHEN PO 'JIG RTEN THAMS CAD MNGON PAR


@161B 'DU BAR 'GYUR BA RNAMS LAGS, JI LTAR NA BYANG CHUB SEMS
DPA' SEMS DPA' CHEN PO SROG CHAGS THAMS CAD KYIS BSNGAGS PAR
'GYUR BA RNAMS LAGS, JI LTAR NA BYANG CHUB SEMS DPA' SEMS

DPA' CHEN PO DGE BA'I SPYOD PA THAMS CAD LA RMAS PA MA MCHIS PA
RNAMS LAGS, JI LTAR NA BYANG CHUB SEMS DPA' SEMS DPA' CHEN PO
SHES RAB DAG LA RGYA MTSO LTA BU RNAMS LAGS, JI LTAR NA BYANG

CHUB SEMS DPA' SEMS DPA' CHEN PO CHOS LA DBANG SGYUR BAS DBANG
PHYUG TU GYUR PA RNAMS LAGS, JI LTAR NA BYANG CHUB SEMS DPA' SEMS
DPA' CHEN PO BGYI BA THAMS CAD LA SLOB DPON DU GYUR

PA RNAMS LAGS, JI LTAR NA BYANG CHUB SEMS DPA' SEMS DPA' CHEN PO
THAMS CAD DU KHA NA MA THO BA MA MCHIS SHING YON TAN RNAM PA
THAMS CAD DANG LDAN PA RNAMS LAGS, DE SKAD CES GSOL PA DANG,

BCOM LDAN 'DAS KYIS LHA'I BU RAB RTZAL SEMS LA 'DI SKAD CES BKA'
STZAL TO, ,RAB RTZAL SEMS, LEGS SO, ,LEGS SO, ,LHA'I BU, KHYOD
BYANG CHUB SEMS DPA' SEMS DPA' CHEN PO 'JIG RTEN THAMS CAD

LAS MNGON PAR 'PHAGS PA, 'JIG RTEN GYI YONGS SU 'DREN PA, SNYING
RJE CHEN PO DANG LDAN PA, BSKAL PA GRANGS MED PA NAS GO CHA BGOS
PA, BRTZON 'GRUS SHIN TU BRTAN PA, DED DPON CHEN PO, SEMS CAN

DPAG TU MED PA'I DON BYED PA, SEMS CAN DPAG TU MED PA THAMS CAD
KYANG BDE BA LA RAB TU 'GOD PA LA MKHAS PA, YON TAN DPAG TU MED
PA DANG LDAN PA RNAMS KYI DON DU DE BZHIN GSHEGS PA LA


@162A *, ,YONGS SU ZHU BA NI YANG KHYOD LEGS SO, ,LHA'I BU, DE'I
PHYIR LEGS PAR RAB TU NYON LA YID LA ZUNGS SHIG DANG, JI LTAR
BYANG CHUB SEMS DPA' SEMS DPA' CHEN PO RNAMS KYIS

YON TAN GYI KHYAD PAR DE DAG DANG, GZHAN DAG KYANG 'THOB PAR
'GYUR BA NGAS KHYOD LA BSHAD PAR BYA'O, ,LHA'I BU RAB RTZAL SEMS
KYIS, BCOM LDAN 'DAS, DE LTAR 'TSAL LO ZHES GSOL TE BCOM

LDAN 'DAS KYI LTAR NYAN PA DANG, BCOM LDAN 'DAS KYIS 'DI SKAD CES
BKA' STZAL TO, ,LHA'I BU, BYANG CHUB SEMS DPA' SEMS DPA' CHEN PO
CHOS BZHI DANG LDAN NA THEG PA CHEN PO LA GZHAN GYI DRING MI

'JOG PA RNAMS YIN TE, BZHI GANG ZHE NA, THABS LA MKHAS PAS MNGON
PAR BSGRUB PA'I SHES RAB DANG, SNYING RJE CHEN POS MNGON PAR
BSGRUB PA'I BYAMS PA DANG, DON DANG, CHOS KYIS MNGON PAR

BSGRUB PA'I SPOBS PA DANG, BYANG CHUB KYI YAN LAG GI RNAM PAS
MNGON PAR BSGRUB PA'I MNGON PAR SHES PA LNGA PO DAG STE, LHA'I
BU, BYANG CHUB SEMS DPA' SEMS DPA' CHEN PO CHOS BZHI PO DE DAG

DANG LDAN NA THEG PA CHEN PO LA GZHAN GYI DRING MI 'JOG PA RNAMS
YIN NO, ,DE LA 'DI SKAD CES BYA STE, THABS LA MKHAS PA MNGON PAR
SGRUB PAR BYED PA YI, ,MNGON SUM SHES RAB RTOGS PAR KHONG

DU CHUD GYUR CING, ,THAMS CAD SKYABS PHYIR SNYING RJE CHEN PO
YANGS PA LA, GNAS PA'I BYAMS PA MNGON PAR SGRUB PAR BYED GYUR LA,
,DON DANG CHOS LA SHIN TU MKHAS PAR 'GYUR BA YI, SO SO YANG


@162B DAG RIG LA SPOBS PA THOB GYUR LA, ,BYANG CHUB LAM LA MNGON
SHES DAG GIS RNAM RTZE NA, ,DES NI GZHAN GYI DRING LA 'JOG PAR MI
'GYUR RO, ,LHA'I BU, BYANG CHUB SEMS DPA' SEMS DPA' CHEN PO CHOS
BZHI

DANG LDAN NA BRTZAM PA THAMS CAD LA BRTZON 'GRUS BRTAN PA RNAMS
YIN TE, BZHI GANG ZHE NA, PHYIR MI LDOG PA'I BRTZON 'GRUS DANG,
BSAM PA DAG PA'I BRTUL BA DANG, BYANG CHUB LA 'DUN PA DRAG PO
DANG

LDAN PA DANG, SANGS RGYAS KYI CHOS YONGS SU BSGRUB PA LA YID
YONGS SU MI SKYO BA DANG LDAN PA STE, LHA'I BU, BYANG CHUB SEMS
DPA' SEMS DPA' CHEN PO CHOS BZHI PO DE DAG DANG LDAN NA BRTZAM PA

THAMS CAD LA BRTZON 'GRUS BRTAN PA YIN NO, ,DE LA 'DI SKAD CES
BYA STE, BRTZON 'GRUS BRTAN ZHING RAB TU GNAS PAR MED GYUR CING,
,BSAM PA RNYOG PA MED CING YONGS SU DAG GYUR LA, ,SANGS

RGYAS YE SHES DON PHYIR 'DUN PA GRAGS LDAN ZHING, ,SANGS RGYAS
CHOS RNAMS 'DOD CING RTAG TU YONGS MI SKYO, ,GANG LA CHOS BZHI
RGYA CHEN KHYAD PAR DE YOD PA, ,DE NI BYANG CHUB LAM DU MNGON
'BYUNG BRTAN

'GYUR ZHING, ,BYANG CHUB YAN LAG MTHIL BZHAG PA BZHIN GYUR LA,
,RING PO MI THOGS 'JIG RTEN GSUM GYI CHOS RGYAL 'GYUR, ,LHA'I BU,
BYANG CHUB SEMS DPA' SEMS DPA' CHEN PO CHOS

BZHI DANG LDAN NA BSOD NAMS DAG GIS MNGON PAR 'PHAGS PA RNAMS YIN
TE, BZHI GANG ZHE NA, BYANG CHUB SEMS DPA' RNAMS SHES RAB KYI PHA
ROL TU PHYIN PA LA 'DOMS PAR BYED PA DANG, SEMS


@163A *, ,CAN GANG DAG BYANG CHUB TU SEMS MA BSKYED PA DE DAG
BYANG CHUB TU SEMS BSKYED DU 'JUG PA DANG, SPRUL PA LTA BUR DUS
GSUM YONGS SU BSNGO BA DANG, BYANG CHUB KYI SEMS

DANG MA BRAL BAS DGE BA'I RTZA BA THAMS CAD SKYED PA MNGON PAR
'DU BYED PA STE, CHOS BZHI PO DE DAG DANG LDAN PA'O, ,DE LA 'DI
SKAD CES BYA STE, MKHAS PA GANG DAG SHES RAB PHA ROL PHYIN 'DOMS

SHING, ,BYANG CHUB ZHUGS PAS BYANG CHUB SEMS 'DZIN 'JUG BYED PA,
,GANG DAG BYANG CHUB ZHUGS PAS DUS GSUM YI RANG ZHING, ,YID DANG
MA BRAL SPRUL 'DRA BYANG CHUB 'DOD BYED PA, ,DGE BA

GANG YIN CUNG ZAD BYED PA THAMS CAD NI, ,THAMS CAD MKHYEN NYID
SEMS LA RTEN PAR BYED PA YIN, ,LHA'I BU, BYANG CHUB SEMS DPA'
SEMS DPA' CHEN PO CHOS BZHI DANG LDAN NA YE SHES KYIS CHAGS PA

MED PAR SPYOD PA RNAMS YIN TE, BZHI GANG ZHE NA, SHES PAS BYIS
PA'I BYA BA RNAMS BYED CING NGA RGYAL GYIS BYAS PA RNAMS MI BYED
PA DANG, CHOS THAMS CAD RKYEN LAS RAG LAS SHING BYIN GYIS RLOB PA

MED LA GANG ZAG DANG BRAL BAR SHES PA DANG, STONG PA NYID SPYOD
YUL DU GYUR CING SEMS CAN THAMS CAD MI GTONG BA'I BSAM PA DANG
LDAN PA DANG, CHAGS PA THAMS CAD LAS YANG DAG PAR

'DAS SHING SKYE MCHED DRUG YONGS SU SHES PA SRUNG BA STE, CHOS
BZHI PO DE DAG DANG NGO, ,DE LA 'DI SKAD CES BYA STE, SHES PAS
LAS BYED DE DAG NGA RGYAL YOD MIN ZHING, ,BRTEN LA MKHAS PA


@163B YIN ZHING DE DAG LTA MED LA, ,STONG NYID SPYOD YUL DE DAG
SEMS CAN MI GTONG ZHING, ,CHAGS PA KUN LAS 'DAS SHING PHYI NANG
GNAS PA MED, ,CHOS MCHOG BZHI PO DE LA SHIN TU RAB GNAS PA, ,SHES

PAS PHA ROL PHYIN CING CHAGS MED SPYOD PA YIN, ,LHA'I BU, BYANG
CHUB SEMS DPA' SEMS DPA' CHEN PO CHOS BZHI DANG LDAN NA SHES RAB
KYI MUN PA DANG BRAL BA RNAMS YIN TE, BZHI GANG ZHE

NA; THOS PAS NGOMS PA MED CING TSUL BZHIN LA RAB TU SBYOR BA
DANG, ZANG ZING MED PA'I SEMS KYIS CHOS STON PA DANG, CHOS KYI
DBYINGS DBYER MED PA SHES PAR BYA BA'I PHYIR NYON MONGS PA

THAMS CAD LA SGYU MA LTA BUR SO SOR RTOG PA DANG, TSUL GCIG LA
'JUG PAS THAMS CAD KYI 'JUG PA LA 'JUG PA STE, CHOS BZHI PO DE
DAG DANG NGO, ,DE LA 'DI SKAD CES BYA STE, DE DAG THOS 'TSOL

NGOMS MED TSUL BZHIN RTOGS BYED CING, ,DE MNYAM STON CING KLOG
'DZIN RNYED PA 'TSOL MI BYED, ,NYON MONGS SPRIN 'DRA SGYU MA RMI
LAM LTA BUR BLTA, ,CHOS NYID THA DAD MI BYED DE DAG TSUL GCIG

'JUG ,TSE BDAG CHOS BZHI DE BRTEN KHYAD PAR THOB 'GYUR ZHING,
,SHES RAB SGRON 'DAS MUN BSAL ZLA LTAR 'JIG RTEN RGYU, ,LHA'I BU,
BYANG CHUB SEMS DPA' SEMS DPA' CHEN PO CHOS

BZHI DANG LDAN NA 'KHOR RNAMS KYI NANG DU 'JIGS PA DANG BRAL BA
RNAMS YIN TE, BZHI GANG ZHE NA, THOS PA THAMS CAD 'DZIN PA'I
GZUNGS THOB PA DANG, SEMS CAN THAMS CAD KYI THE


@164A *, ,TSOM GCOD PA'I SPOBS PA THOB PA DANG, SEMS CAN THAMS
CAD LA BDAG MED PA STON PA'I SNYING RJE CHEN PO DANG, BDUD DANG
NYON MONGS PA DANG BRAL BA MNGON

PAR SHES PA'I YE SHES KYI GO CHA BGOS PA STE, CHOS BZHI PO DE DAG
DANG NGO, ,DE LA 'DI SKAD CES BYA STE, THOS KUN CHUD MI ZA BAR
'GYUR BA'I GZUNGS THOB CING, ,DE DAG SPOBS LDAN

SEMS CAN SOM NYI GCOD PAR BYED, ,SNYING RJES CHOS 'DI THAMS CAD
BDAG MED STON BYED CING, ,MNGON SHES SHES PA'I GO BGOS BDUD KYIS
MI NYAMS LA, ,BYANG CHUB SEMS DPA'

CHOS BZHI DE DAG GIS 'JUG NA, ,'KHOR KUN NANG DU SONG YANG DE LA
'JIGS PA MED, ,LHA'I BU, BYANG CHUB SEMS DPA' SEMS DPA' CHEN PO
CHOS BZHI DANG LDAN NA THOS PAS DON

LA RTON PA RNAMS YIN TE, BZHI GANG ZHE NA, THOS PAS THAMS CAD MI
'DZIN PAS THOS PA DANG MI LDAN ZHING SGRUB PA NYAMS PA'I BYIS PA
THAMS CAD YONGS SU SPONG BA DANG, YI GE DANG

SGRA DANG, SKAD DANG, TSIG GI LAM THAMS CAD MNGON DU RNAM PAR
SHES PAR BYA BA'I PHYIR, GCA [?] DANG MTSUNGS PA NYID DU KHONG DU
CHUD PA DANG, DON 'DOD PA NYID KYI PHYIR THOS PA

YONGS SU 'TSOL ZHING DGA' MGUR BYA BA'I PHYIR MA YIN PA DANG,
BRJOD DU MED PA'I DON LA 'JUG CING BRJOD PA'I DON MA YIN PA STE,
CHOS BZHI PO DE DAG DANG NGO, ,DE LA 'DI


@164B SKAD CES BYA STE, JI TZAM MANG DU THOS KYANG DON LA MI RTOG
PAS, ,BYIS PA THOS DANG MI LDAN RTAG TU SGRUB CHOS NYAMS, ,SRID
GSUM SGRA SKAD DBYANGS DANG TSIG LAM GANG YOD PA, ,BRAG CA 'DRA

BAR DE LAS DON LDAN SGRA THOS NAS, ,DON NYID RTOGS SHING DGA'
MGUR NYES KUN PHYIR MI 'JUG ,CHOS NYID 'DI NI DON MCHOG YIN TE
BRJOD DU MED, ,'DI NI DON DANG SGRA SKAD THOS

PAR GYUR PA LAS, ,'GRO BA RNAMS SU 'GRO BAR BYED CING 'GRO BAR
'GYUR, ,LHA'I BU, BYANG CHUB SEMS DPA' SEMS DPA' CHEN PO CHOS
BZHI DANG LDAN NA 'JIG RTEN GYI TSUL GYIS CHOS LA

STON PA RNAMS YIN TE, BZHI GANG ZHE NA, BRE MO GTAM BYED PA RNAMS
LA CHOS STON PA DANG, SKYE BO PHAL PO CHE 'DUS PA DAG LA 'CHI BA
RJES SU DRAN PA DANG, GTONG BA CHEN PO DAG LA

RJES SU YI RANG ZHING BYANG CHUB TU YONGS SU BSNGO BA DANG, 'DU
'DZI THAMS CAD LA DBEN PAR GZHOL BA STE, CHOS BZHI PO DE DAG DANG
NGO, ,DE LA 'DI SKAD CES BYA STE, GANG TSE SKYE BO MANG

PO'I DBUS SU SON GYUR PA, ,DER NI MKHAS PAS CHOS KYI GTAM LA 'JUG
PAR BYA, ,SKYE BO MANG PO 'DUS PAR GYUR PA'I TSOGS RNAMS LA,
,'CHI BAR 'GYUR BA'I 'DU SHES RNAM PAR

BSGOM PAR BYA, ,DES NI BAG YOD GZHAN GYI GTONG BA RNAM LNGA YI,
,GTONG LA YI RANGS BYAS NAS BYANG CHUB BSNGO BYA ZHING, ,GANG TSE
'DU 'DZI DAG DANG PHRAD PAR GYUR PA'I TSE, ,DER NI


@165A *, ,DBEN PAR GZHOL BAR RAB TU 'DOD PAR BYA, ,LHA'I BU,
BYANG CHUB SEMS DPA' SEMS DPA' CHEN PO CHOS BZHI DANG LDAN NA
SANGS RGYAS BCOM LDAN

'DAS RNAMS KYIS GSUNGS PA BZHIN DU SMRA BA RNAMS YIN TE, BZHI
GANG ZHE NA, BYANG CHUB KYI SEMS MI GTONG BA DANG, THOS PA BSGRUB
PA SNYING POR BYED PA DANG, JI SKAD SMRAS

PA DE BZHIN DU BYED PA DANG, RANG BZHIN GYIS BDAG MED PA LA 'JUG
PA STE, CHOS BZHI PO DE DAG DANG NGO, ,DE LA 'DI SKAD CES BYA
STE, NYAM NGA GNOD PAR GYUR KYANG BYANG CHUB SEMS

MI GTONG, ,DE DAG SKYOB PA'I CHOS THOS SGRUB PA SNYING POR BYED,
,BKA' BLO BDE MTHUN JI SKAD SMRAS PA DE BZHIN BYED, ,MKHAS PA DE
DAG CHOS KUN RANG BZHIN BDAG MED 'JUG ,

DE LTAR BRTZON PA'I SHES LDAN SMRAS BZHIN BYED 'GYUR ZHING, ,RTAG
BRTZON MI 'DOR RJES MTHUN BDAG MED CI YANG MED, ,RTAG TU SNYAN
PA'I PHRENG BA PHYOGS BCUR GRAGS 'GYUR ZHING, ,

DE LTAR CHOS SMRA DE DAG CHOS KYI SHES PAS 'PHAGS, ,LHA'I BU,
BYANG CHUB SEMS DPA' SEMS DPA' CHEN PO CHOS BZHI DANG LDAN NA
SEMS CAN RNAMS LA CHOS SMRA BA RNAMS YIN

TE; BZHI GANG ZHE NA, BDAG NYID SGRUB PAS GNAS SHING SEMS CAN
RNAMS LA CHOS STON PA DANG, BDAG NYID DUL BA DANG, BSRUNG BA
DANG, GROL BA DANG, BRTUL BA DANG,


@165B YONGS SU MYA NGAN LAS 'DAS SHING SEMS CAN GZHAN DAG DUL BAR
BYA BA DANG, BSRUNG BA DANG, DGROL BA DANG, GDUL BA DANG, YONGS
SU MYA NGAN LAS 'DA' BA'I PHYIR CHOS

STON PAR BYED PA DANG, BDAG NYID YANG DAG PAR RDZOGS PA'I BYANG
CHUB TU BSAM PA NGES PAR GYUR CING SEMS CAN RNAMS KYANG THEG PA
CHEN PO LA RAB TU 'GOD PAR BYED PA DANG,

BDAG NYID CHOS 'DOD CING CHOS 'DOD PAS GZHAN DAG LA'ANG STON PAR
BYED PA STE, CHOS BZHI PO DE DAG DANG NGO, ,DE LA 'DI SKAD CES
BYA STE, SGRUB PA SNYING POR BYED CING 'GRO LA

CHOS STON LA, ,DUL BSRUNG LEGS BTUL SHIN TU MYA NGAN 'DAS GNAS
KYANG, ,GANG DAG MA DUL MA BSRUNGS MA BTUL MYA NGAN LAS, ,MA 'DAS
DE DAG CHOS KYI DKON MCHOG

'BYOR PAR 'DZUD, ,DE DAG BYANG CHUB SEMS LA BSAM PA NGES GYUR
CING, ,THEG PA DE LA 'GRO BA RNAMS KYANG 'GOD PAR BYED, ,RTAG TU
CHOS 'DOD DON LDAN BLA MA GUS

BYED CING, ,SEMS CAN RNAMS LA DE DANG MTHUN PA'I CHOS RNAMS STON,
,LHA'I BU, BYANG CHUB SEMS DPA' SEMS DPA' CHEN PO CHOS BZHI DANG
LDAN NA MNGON PAR SHES PA

RNAMS KYIS MNGON PAR 'PHAGS PA RNAMS YIN TE, BZHI GANG ZHE NA,
YANG DANG YANG DU TSANGS PA'I GNAS PA BZHI'I GNAS PA DANG, RTAG
PAR RGYUN DU RAB TU DBEN PAR GNAS


@166A *, ,PA DANG, CHOS ZAB MO LA BZOD PA DANG, LUS DANG, SEMS
MNYAM PA NYID DU SHES PA STE, CHOS BZHI PO DE DAG DANG NGO, ,DE
LA 'DI SKAD CES BYA STE,

TSANGS PA'I GNAS PA DAG LA RTAG TU RAB GNAS SHING, ,DBEN PAR GNAS
PA LA YANG DGA' BA SKYED BYED LA, ,SHES PAS ZAB MO'I BZOD LAS
NGES PA THOB GYUR CING, ,MKHA'

DANG MNYAM PA'I SEMS DANG LDAN PAR GYUR PA STE, ,DE LTAR MNGON
PAR BRTZON PA'I 'JIG PA MED PA RNAMS, ,MNGON SHES LNGA PO DAG GIS
MNGON PAR 'PHAGS GYUR CING, ,

DE DAG SANGS RGYAS RNAMS KYI SPYAN SNGAR 'DUG 'DRA LA, ,SEMS CAN
MANG PO RNAMS KYANG YONGS SU SMIN BYED 'GYUR, ,LHA'I BU, BYANG
CHUB SEMS DPA' SEMS DPA' CHEN PO

CHOS BZHI DANG LDAN NA BDUD THAMS CAD KYIS THUB PA DKA' BA RNAMS
YIN TE, BZHI GANG ZHE NA, STONG PA NYID KYI RNAM PAS MNGON PAR
BSGRUB PA'I BSAM GTAN BZHI DANG, SEMS

CAN THAMS CAD MI GTONG BA'I SNYING RJE CHEN PO DANG, DKON MCHOG
GSUM GYI GDUNG RGYUN MI GCOD PA'I BRTZON 'GRUS DANG, THABS LA
MKHAS PA MNGON PAR BSGRUB PA'I PHA ROL

TU PHYIN PA DRUG STE, CHOS BZHI PO DE DAG DANG NGO, ,DE LA 'DI
SKAD CES BYA STE, MTSAN MED STONG PAS NGES PA'I BSAM GTAN BZHI
BSGOM ZHING, ,SEMS CAN YONGS SU SKYABS PHYIR


@166B RTAG TU SNYING RJE LDAN, ,DKON MCHOG GSUM RGYUN MI GCOD
BRTZON 'GRUS THOB GYUR CING, ,KUN TU THABS LDAN PHA ROL PHYIN PA
DRUG LA 'JUG ,DE LTAR SPYOD MKHAS BLO LDAN CHE BDAG YID GZHUNGS
PA, ,

DE DAG BDUD BZHI DAG LAS YANG DAG 'DAS GYUR CING, ,BDUD KYI LCAGS
KYUS ZIN PA'I 'GRO BA MGON MED RNAMS, ,MYA NGAN 'DA' BAR 'GRO
BA'I LAM LA 'GOD PAR BYED, ,LHA'I BU, BYANG

CHUB SEMS DPA' SEMS DPA' CHEN POS CHOS BZHI DANG LDAN NA BLOS
GTING DPAG DKA' BA RNAMS YIN TE, BZHI GANG ZHE NA, CHOS ZAB MO'I
TSUL LA 'JUG PA DANG, RTAG TU DON DANG LDAN

ZHING BSNYEN PAR DKA' BA DANG, RTAG TU YID BYUNG ZHING CHOS SEMS
PAR BYED PA DANG, SANGS RGYAS KYI YE SHES SGRIB PA MED PA LA SEMS
KYIS NGES PAR RTOGS PAR BYED PA STE, CHOS BZHI PO DE

DAG DANG NGO, ,DE LA 'DI SKAD CES BYA STE, ZAB MO'I CHOS KYI TSUL
LA ZHUGS PAR GYUR PA DANG, ,RTAG TU DON DANG LDAN ZHING BSNYEN
PAR DKA' 'GYUR LA, ,RTAG TU YID BYUNG CHOS LA BSAM PA ZHUGS

GYUR CING, ,SEMS KYIS NGES PAR RTOGS PAR BYED PA GANG YIN PA'I,
,MKHAS PA THEG PA CHE LA BRTEN PA RAB GNAS PA, ,BLO RNAMS DAG GIS
GTING DPAG DKA' BAR RAB 'GYUR ZHING, CHAGS PA MED

PA'I YE SHES YANG DAG SGRUB BYED PA, ,DE PHYIR BLO RNAMS DAG GIS
GTING DPAG DKA' BA YIN, ,LHA'I BU, BYANG CHUB SEMS DPA' SEMS DPA'
CHEN PO CHOS BZHI DANG LDAN NA, 'JIG RTEN GYI CHOS BRGYAD KYIS


@167A *, ,MI GOS PA RNAMS YIN TE, ,BRGYAD GANG ZHE NA, RNYED PA
DANG, SNYAN PA DANG, BSTOD PA DANG, BDE BAS KHENGS PA MED PA
DANG, MA RNYED PA DANG, MI SNYAN PA DANG,

SMAD PA DANG, SDUG BSNGAL GYIS ZHUM PA MED PA DANG, SEMS CAN
YONGS SU SMIN PAR BYA BA'I PHYIR PHUNG PO RNAMS LA YONGS SU SPYOD
PAR BYED PA DANG, PHUNG PO YONGS SU SHES

PA SRUNG ZHING DBEN PAR LTA BA STE, CHOS BRGYAD PO DE DAG DANG
NGO, ,DE LA 'DI SKAD CES BYA STE, RNYED DANG SNYAN DANG BSTOD
DANG BDE BA KUN THOB KYANG, ,DE DAG LA NI NAM YANG KHENGS PAR

'GYUR BA MED, ,MA RNYED MI SNYAN SMAD DANG SDUG BSNGAL THOB GYUR
KYANG, ,DE DAG PADMA BZHIN DU CHAGS MED 'JIG RTEN SPYOD, ,SEMS
CAN SMIN PAR BYA PHYIR PHUNG PO YONGS SU SPYOD CING, ,

PHUNG PO SGYU MA GSOG 'DRA YA MA BRLAR SHES PA, ,SEMS CAN PHAN
BDE'I DON DU 'JIG RTEN SPYOD BYED KYANG, ,'JIG RTEN CHOS KYIS MI
GOS TSUL KHRIMS SPOS NGAD LDAN, ,LHA'I BU, BYANG

CHUB SEMS DPA' SEMS DPA' CHEN PO CHOS BZHI DANG LDAN NA GTING
DPAG DKA' ZHING ZAB MO LA SPYOD PA RNAMS YIN TE, BZHI GANG ZHE
NA, BDAG LA BDAG MED PA DANG, SEMS

CAN LA SEMS CAN MED PA DANG, CHOS DBEN PA DANG, SHES PA CHAGS PA
MED PA STE, CHOS BZHI PO DE DAG DANG NGO, ,DE LA 'DI SKAD CES BYA
STE, BDAG LA BDAG MED NYID DU YONGS


@167B SU SHES GYUR CING, ,SEMS CAN SEMS CAN MED PAR RJES SU RTOGS
GYUR LA, ,CHOS RNAMS DBEN PA NYID DU YONGS SU SHES GYUR CING,
,MKHA' LA LAG BZHIN SHES RAB CHAGS PA YOD

MIN PA'I, ,DPA' RNAMS ZAB MO DAG LA YONGS SU SPYOD BYED LA,
,SPYAD PA MED LA RTAG TU SPYOD PAR BYED GYUR CING, ,'DZIN DANG
KUN 'DZIN KUN DANG RNAM PAR BRAL GYUR PAS, ,SEMS CAN

DAG PA DE DAG DE PHYIR GTING DPAG DKA', ,LHA'I BU, BYANG CHUB
SEMS DPA' SEMS DPA' CHEN PO CHOS BZHI DANG LDAN NA CHOS STON PAS
DBANG PO RNAMS LA MKHAS PA RNAMS YIN TE, BZHI

GANG ZHE NA, MNGON PAR SHES PA THOB PA DANG, SO SO YANG DAG PAR
RIG PA SHES PA DANG, SHES RAB RNOB DANG, SNGON GYI SMON LAM RNAM
PAR DAG PA STE, CHOS BZHI PO DE DAG DANG NGO, ,

DE LA 'DI SKAD CES BYA STE, MNGON PAR SHES PA RNAMS NI RAB TU
THOB GYUR CING, ,SHES PAS SO SO YANG DAG RIG PAS MI ZAD GYUR,
,RTAG TU SHES RAB RNON POR GYUR CING SNGON YANG NI, ,YANG

DAG BSAGS PA YONGS SU DAG PA THOB GYUR PA, ,SEMS CAN RNAMS KYI
DBANG PO YONGS SU SHES BYAS NAS, ,DE DANG 'DRA BA'I CHOS RNAMS
YONGS SU STON PAR BYED, ,DE DAG BSTAN PA

'BRAS BU MED PA MA YIN TE, ,DE PHYIR MYA NGAN 'DAS NAS MYA NGAN
'DA' BAR BYED, ,LHA'I BU, BYANG CHUB SEMS DPA' SEMS DPA' CHEN PO
CHOS BZHI DANG LDAN NA 'DUS MA BYAS DANG


@168A *, ,MA 'DRES PAS RNAM PAR THAR PA'I SGOR ZHUGS PA RNAMS YIN
TE, BZHI GANG ZHE NA, STONG PA NYID SPYOD YUL DU GYUR CING, LTA
BA'I 'CHING BAS BCINGS

PA'I SEMS CAN RNAMS THAR BAR BYED PA DANG, MTSAN MA MED PA LA
GNAS SHING RNAM PAR RTOG PA SPYOD PA RNAMS YONGS SU MYA NGAN LAS
'DA' BAR BYAD PA DANG, SMON PA MED PA

LA GNAS ZHING SEMS CAN YONGS SU SMIN PAR BYA BA'I PHYIR BSAM
BZHIN DU SKYE BA LEN PA DANG, THABS LA MKHAS SHING SHES RAB KYI
NGES PAR BYUNG BA STE, CHOS BZHI PO DE DAG DANG

NGO; ;DE LA 'DI SKAD CES BYA STE, STONG NYID SPYOD YUL DE DAG
LTAS BCING GROL BYED CING, ,MTSAN MED GNAS SHING SEMS CAN 'DI DAG
YONGS SMIN BYED, ,SMON PA MED LA GNAS

SHING SEMS CAN SMIN BYA'I PHYIR, ,BSAM BZHIN SKYE ZHING GANG DU
'DOD PA DER SKYE 'GYUR, ,SHES RAB THABS KYIS NGES BYUNG RNAM THAR
SGOR GNAS KYANG, 'DUS MA BYAS PA'I DBYINGS

NI DUS MIN THOB MI BYED, ,LHA'I BU, BYANG CHUB SEMS DPA' SEMS
DPA' CHEN PO CHOS BZHI DANG LDAN NA LHAG PA'I NGA RGYAL CAN TSAR
GCOD PA'I PHYIR SNREL ZHIR BSGRUB PA LA MKHAS

PA RNAMS YIN TE, BZHI GANG ZHE NA, CHOS KYI DBYINGS KUN NAS SGO
YANG DAG PAR SHES PA DANG, CHOS THAMS CAD SGRIB PA MED PAR MOS PA
DANG, KUN TU RTOG PA'I RTZA BA LAS BYUNG BA'I


@168B NYON MONGS PA RNAMS YONGS SU SHES PA DANG, MYA NGAN LAS
'DAS PA'I RANG BZHIN CAN GYI CHOS THAMS CAD LA NEM NUR MED PA
STE, CHOS BZHI PO DE DAG DANG NGO, ,DE LA 'DI SKAD CES

BYA STE; SEMS MNYAM CHOS KYI DBYINGS SU NGES PAR BYUNG GYUR CING,
,DE DAG RNAMS KYIS SGRIB PA 'GA' YANG MTHONG MI 'GYUR, ,NYON
MONGS KUN TU RTOG PA'I RTZA LAS RAB BYUNG BAR,,

SHES NAS DE LAS SNREL ZHIR KUN TU STON MI BYED, ,CHOS 'DI THAMS
CAD RANG BZHIN MYA NGAN 'DAS PA DANG, ,MA SKYES MA 'GAG NGO BO
NYID KYIS DAG PA YIN, ,DE DAG KUN MKHYEN YONGS

BTZAL MYA NGAN 'DAS GYUR NAS, ,LHAG PA'I NGA RGYAL CAN DAG TSAR
GCOD BYED PA YIN, ,LHA'I BU, BYANG CHUB SEMS DPA' SEMS DPA' CHEN
PO CHOS BZHI DANG LDAN NA LAS KYI BYA BA THAMS

CAD KYI RGYU LA MKHAS PA RNAMS YIN TE, BZHI GANG ZHE NA, LONGS
SPYOD CHEN PO'I RGYU SBYIN PA MI SPONG BA DANG, MTHO RIS SU SKYE
BA'I RGYU TSUL KHRIMS MI SPONG BA DANG, SHES RAB CHEN PO'I RGYU

THOS PA MI SPONG BA DANG, BRAL BA'I RGYU SGOM PA MI SPONG BA STE,
CHOS BZHI PO DE DAG DANG NGO, ,DE LA 'DI SKAD CES BYA STE, LONGS
SPYOD CHE RGYU SBYIN PA MI SPONG DE'I 'BRAS DE, ,MTHO RIS SKYE

RGYU TSUL KHRIMS THOB CING DE'I 'BRAS DE, ,SHES RAB NYON MONGS
'JOMS RGYU THOS PA DE'I 'BRAS DE, ,RNAM GROL RIG RGYU SGOM PAR
BYED CING DE 'BRAS DE, ,RGYU BZHI DE LA RTOG BRTZON


@169A *, ,MKHAS PA DE DAG NI, ,BYANG CHUB SNYING POR DBANG BSKUR
'BRAS PHYIR NYIN MTSAN SPYOD, ,LHA'I BU, BYANG CHUB SEMS DPA'
SEMS DPA' CHEN PO CHOS

BZHI DANG LDAN LTA BA'I RNAM PA DANG BRAL ZHING RTEN CING 'BREL
BAR 'BYUNG BA LA MKHAS PA RNAMS YIN TE, BZHI GANG ZHE NA, CHAD
PAR SMRA BA MA YIN PA DANG, RTAG PAR SMRA BA

MA YIN PA DANG, MA RIG PA BYANG NA RGA SHI'I BAR DU 'BYUNG BAR
LTA ZHING BDAG TU LTA BAR MI BYED PA DANG, MA RIG PA 'GAGS NA RGA
SHI'I BAR DU 'GAGS PAR LTA ZHING SRID PA

'GOG PAR YANG MI BYED PA STE, CHOS BZHI PO DE DAG DANG NGO, ,DE
LA 'DI SKAD CES BYA STE, NAM YANG RTAG PAR MI LTA CHAD PAR LTUNG
MI BYED, ,DES NI CHOS RNAMS RKYEN BYUNG BYED PA

PO DANG NI, ,TSOR BA PO MED RANG BZHIN RNAM PAR DAG PAR SHES, ,MA
RIG RTZA LAS RGA SHI'I BAR DU 'BYUNG 'GYUR BA, ,RGYAL BA KUN GYIS
GSUNGS TE DE 'GAGS RGYU DANG NI, ,

RKYEN ZAD DE PHYIR PHYIN CHAD SKYE MI 'GYUR ZHES GSUNGS, ,LHA'I
BU, BYANG CHUB SEMS DPA' SEMS DPA' CHEN PO CHOS BZHI DANG LDAN NA
SEMS CAN YONGS SU SMIN PAR BYA BA'I

THABS LA MKHAS PA RNAMS YIN TE, BZHI GANG ZHE NA, BYANG CHUB SEMS
DPA' SEMS CAN THAMS CAD LA RAG LAS PAR LTA BA DANG, DGE BA'I RTZA
BA YANG DAG PAR BSAGS PA LA SKYO BA


@169B MED PA DANG, 'KHRO BA'I SGO NAS MYA NGAN LAS 'DAS PA'I SGO
YONGS SU 'TSOL BA DANG, SEMS CAN RNAMS KYI MOS PA JI LTA BA DE
LTA BU'I MOS PA THABS GYIS NYAMS SU MYONG BAR BYED

CING NYON MONGS PA RNAMS KYIS MA YIN PA STE, CHOS BZHI PO DE DAG
DANG NGO, ,DE LA 'DI SKAD CES BYA STE, SANGS RGYAS BYANG CHUB 'DI
NI SEMS CAN RNAMS LA RTEN, DGE BA GSOG CING

'DOD PAS YONGS SU SKYO BA MED, ,'KHOR BA'I SGO NAS MYA NGAN 'DAS
PA YONGS 'TSOL ZHING, ,SEMS CAN JI BZHIN MOS PA THABS KYIS YONGS
SU SHES, ,LHA'I BU, BYANG CHUB

SEMS DPA' SEMS DPA' CHEN PO CHOS BZHI DANG LDAN NA SEMS CAN THAMS
CAD KYI NYE BAR 'TSO BA RNAMS YIN TE, BZHI GANG ZHE NA, LONGS
SPYOD MI ZAD PA DANG, CHOS STON PA

MI ZAD PA DANG, MNGON PAR SHES PA THOB PA DANG, SEMS SA LTAR
MNYAM PA STE, CHOS BZHI PO DE DAG DANG NGO, ,DE LA 'DI SKAD CES
BYA STE, DE DAG RNAMS KYI LONGS SPYOD RTAG

TU MI ZAD CING, ,RTAG TU CHOS KYI MI ZAD RGYA MTSO 'DRA BA YIN,
,DE DAG MNGON SHES LNGA PO MI ZAD RTAG MI G-YO, ,RTAG TU DRAN
LDAN BSAM PAS DANG 'DRA BA YIN, ,MNYAM MED BYANG

CHUB PHYIR NI YANG DAG ZHUGS GYUR CING, ,MYA NGAN MA 'DAS GANG LA
CHOS RNAMS DE YOD PA, ,DE DAG 'GRO BA KUN GYI NYE BAR 'TSO 'GYUR
ZHING, ,BYANG CHUB MCHOG PHYIR MYUR DU NGES


@170A *, ,PAR 'BYUNG BAR 'GYUR, ,LHA'I BU, BYANG CHUB SEMS DPA'
SEMS DPA' CHEN PO CHOS BZHI DANG LDAN NA 'JIG RTEN THAMS CAD
MNGON PAR 'DU BAR

'GYUR BA RNAMS YIN TE, BZHI GANG ZHE NA, TSANGS PA'I GNAS PA
BZHIS NAS PA DANG, BSDU BA'I DNGOS PO BZHIS SDUD PA DANG, BDEN PA
BZHI SHES PA DANG, SO SO YANG

DAG PAR RIG PA BZHI THOB PA STE, CHOS BZHI PO DE DAG DANG NGO,
,DE LA 'DI SKAD CES BYA STE, TSANGS PA'I GNAS PA BZHI PO DAG GIS
GNAS BYED CING, ,BSDU BA'I DNGOS

PO DAG LA RTAG TU DGA' BYED LA, ,BDEN PA BZHI PO DAG LA 'JIG MED
DPA' BO RNAMS, ,'GRO BAS RI MO BYAS SHING MCHOD PA BYAS PAR
'GYUR, ,SO SO YANG DAG RIG

PA'I PHA ROL SON GYUR CING, ,'CHAD DANG KLOG PA DAG LA RTAG TU
BRTZON GYUR LA, ,PHA ROL BDE BAR GYUR BA'I BDE BAS MGU BYED NA,
,DE PHYIR DE DAG YID DU 'ONG ZHING SDUG PAR

'GYUR, ,LHA'I BU, BYANG CHUB SEMS DPA' SEMS DPA' CHEN PO CHOS
BZHI DANG LAN NA SROG CHAGS THAMS CAD KYIS BSNGAGS PAR 'GYUR BA
RNAMS YIN TE, BZHI GANG ZHE NA,

THOS PA DANG TSUL KHRIMS DANG LDAN ZHING TSUL 'CHOS PA MED PA
DANG, DES SHING 'GROGS NA BDE BA DANG, DBEN PA LA DGA' SHING
DBANG PO BSRUNG BA DANG, BDAG NYID BDE


@170B BA LA LHAG PAR CHAGS PA MED CING RTAG TU KHA NA MA THO BA
LA LTA BA STE, CHOS BZHI PO DE DAG DANG NGO, ,DE LA 'DI SKAD CES
BYA STE, THOS PA'I YON TAN THOB CING TSUL KHRIMS PHA ROL SON,,

TSUL 'CHOS MED CING RTAG TU DES LA BRTUL ZHUGS BZANG, ,NAGS DANG
NAGS RAB GNAS SHING DBANG PO SDOM BYED LA, ,DRAN LDAN BDAG PA DE
MI LTOS KHA NA MA THO STE, ,GANG LA

RTAG TU DGE BA'I YON TAN DE YOD PA, ,DE DAG RTAG TU SEMS CAN PHAN
PHYIR BRTZON 'GRUS ZHING, ,DE DAG SEMS CAN DON YANG RTAG TU BYED
'GYUR LA, ,DE DAG RTAG TU BYANG CHUB PHYIR

NI YID GZHOL 'GYUR, ,LHA'I BU, ,BYANG CHUB SEMS DPA' SEMS DPA'
CHEN PO CHOS BZHI DANG LDAN NA DGE BA'I SBYOR BA THAMS CAD LA
SMAD PA MED PA RNAMS YIN TE, BZHI GANG ZHE

NA; DAD PA PHUN SUM TSOGS PA DANG, BRTZON 'GRUS PHUN SUM TSOGS PA
DANG, SNYING RJE CHEN PO PHUN SUM TSOGS PA DANG, THEG PA CHEN POR
YONGS SU BSNGO BA LA MKHAS PA RNAMS

YIN TE, BZHI PO DE DAG DANG NGO, ,DE LA 'DI SKAD CES BYA STE, DE
DAG DAD DANG LDAN LA BRTUL BA BRTAN LDAN ZHING, ,DE DAG BRTZON
'GRUS MTHU DANG STOBS DANG LDAN PA YIN, ,'GRO BA

KUN LA BYAMS DANG SNYING RJE CHE LDAN ZHING, ,BYANG CHUB CHED DU
YONGS SU BSNGO LA MKHAS PA STE, ,DE PHYIR DGE BA KUN LA SMRAS PA
YOD MIN ZHING, ,ZLA BA NYA BA'I ZLA BA MKHA' LA SKAR MA


@171A *, ,YI; ;TSOGS KYI DBUS NA GNAS PA RNAM PAR MDZES PA DAG
,YANG DANG YANG DU DGE BA KUN LA RNAM 'PHEL 'GYUR, ,LHA'I BU,
BYANG CHUB SEMS DPA' SEMS

DPA' CHEN PO CHOS BZHI DANG LDAN NA SHES RAB DAG LA RGYA MTSO LTA
BU RNAMS YIN TE, BZHI GANG ZHE NA, JI SKAD SMRAS PA DE BZHIN DU
BYED PA DANG, SGRUB PA SNYING POR BYED PA DANG, BLO

RAB TU GNAS PA DANG, LHAG PA'I BSAM PA RDO RJE LTAR BRTAN PA STE,
CHOS BZHI PO DE DAG DANG NGO, ,DE LA 'DI SKAD CES BYA STE, MKHAS
PA DE DAG JI SKAD SMRAS PA DE BZHIN BYED, ,DE

DAG SGRUB PA SNYING POR BYED CING BLO RAB GNAS, ,GANG DAG BRTZON
PA DE DAG RDO RJE LTA BU YI, ,LHAG PA'I BSAM PA BRTAN PA DAG DANG
LDAN PAR 'GYUR, ,MKHAS PA GANG DAG CHOS BZHI

DE DAG STON BYED PA, ,DE DAG RTAG TU DGE BA'I BSHES GNYEN STEN
BYED CING, ,DAM BCAS RNAMS LA SNYING POR BYED PAR 'GYUR BA DANG,
,RTAG TU SANGS RGYAS GSUNG YANG 'DZIN PAR

BYED PA YIN, ,LHA'I BU, BYANG CHUB SEMS DPA' SEMS DPA' CHEN PO
CHOS BZHI DANG LDAN NA CHOS LA DBANG BSGYUR BAS DBANG PHYUG TU
GYUR PA RNAMS YIN TE, BZHI GANG ZHE NA, YE

SHES KYI STOBS CAN RNAMS YIN ZHING NYON MONGS PA'I STOBS CAN
RNAMS MA YIN PA DANG, SEMS LA DBANG SGYUR BA RNAMS YIN ZHING BDUD
KYI DBANG SGYUR BA MA YIN PA DANG, GZUNGS


@171B DANG, SPOBS PA PHUN SUM TSOGS PA RNAMS YIN PA DANG, 'BRAS
BU YOD PAR CHOS STON PA RNAMS YIN TE, CHOS BZHI PO DE DAG DANG
NGO, ,DE LA 'DI SKAD CES BYA STE, DE DAG YE SHES STOBS LDAN

NYON MONGS DBANG MI 'GRO, SHES RAB STOBS KYIS BLUN SPANGS LTA
RNAMS KUN TU BRAL, ,SEMS LA DBANG SGYUR BYED CING BDUD BZHI
SPANGS GYUR LA, ,SPOBS PA BRTAN PAR GYUR CING GZUNGS

GYIS 'KHRUG PA MED, ,DE DAG STON PA 'BRAS BU MED PAR MI 'GYUR TE,
,DE PHYIR MYUR DU DBANG PHYUG NYID DANG LDAN PAR 'GYUR, ,LHA'I
BU, BYANG CHUB SEMS DPA' SEMS DPA' CHEN PO CHOS

BZHI DANG LDAN NA BYA BA THAMS CAD LA SLOB DPON DU GYUR PA RNAMS
YIN TE, BZHI GANG ZHE NA, NGA RGYAL MED PA DANG, BLA MA LA GUS PA
DANG, BAG YOD PA DANG, 'DUN PA DRAG PO STE, CHOS BZHI

PO DE DAG DANG, ,DE LA 'DI SKAD CES BYA STE, NGA RGYAL MED CING
BLA MAR GUS PAS GNAS GYUR LA, ,KUN NAS BAG YOD BYANG CHUB MCHOG
LA 'DUN DRAG CING, ,BSAM PA THAG PAS SMON

CING RTAG TU DRANG GYUR LA, ,SLOB DPON DPE MKHYUD MED PA RTAG TU
SLOB DPON 'GYUR, ,MKHAS PA 'JIG RTEN 'JIG RTEN 'DAS PA'I DON
MKHAS SHING, ,TSUL DANG TSUL MA YIN PA'I

MKHAS PAS BRTAN PA RNAMS, ,'JIG RTEN KUN MDZA' THAMS CAD RTOGS
PAR KHONG DU CHUD, ,DE PHYIR 'GRO BA SPYI BOR THAL SBYAR DE LA
'DUD, ,LHA'I BU, BYANG CHUB SEMS DPA' SEMS


@172A *, ,DPA' CHEN PO CHOS BZHI DANG LDAN NA THAMS CAD DU KHA NA
MA THO BA MED CING YON TAN RNAM PA THAMS CAD DANG LDAN PA RNAMS
YIN TE, BZHI GANG ZHE NA

MNGON PAR SHES PA'I YE SHES KYIS RNAM PAR BRTZE BA DANG, SANGS
RGYAS THAMS CAD KYI DGONGS PA'I SPOBS PA DANG, DGE BA THAMS CAD
DANG MI 'BRAL ZHING BAG CHAGS DANG

BRAL BA DANG, DGE BA'I CHOS THAMS CAD DANG LDAN ZHING DBANG BSKUR
BA THOB PA STE, CHOS BZHI PO DE DAG DANG NGO, ,DE LA 'DI SKAD CES
BYA STE, SEMS CAN DAG PA RGYA CHEN MNGON

SHES SHES PAS BRTZE, ,BDE GSHEGS KUN GYIS DGONGS PA MKHA' 'DRA'I
SPOBS DANG LDAN, ,BRTZON 'GRUS THOGS MED MI DGE BAG CHAGS KUN
SPANGS SHING, ,DGE DANG

LDAN ZHING DBANG BSKUR THOB PAR GYUR PA STE, ,CHOS RNAMS DE DAG
LA NI RAB TU GNAS GYUR PA, ,DE DAG KHA NA MA THO MED PA'I YON TAN
LDAN, ,BCOM LDAN 'DAS KYIS BZHI PA

BSGRUB PA 'DI BSTAN PA NA LHA DANG, MI RNAMS LA SROG CHAGS SA YA
NYIS 'BUM GYIS BLA NA MED PA YANG DAG PAR RDZOGS PA'I BYANG CHUB
TU SEMS BSKYED DO, ,BYANG CHUB SEMS

DPA' NYI KHRI LNGA STONG GIS NI MI SKYE BA'I CHOS LA BZOD PA THOB
PAR GYUR TO, ,LHA DANG, MI RNAMS KYI SKYE DGU LAS SROG CHAGS 'BUM
NI CHOS RNAMS LA CHOS KYI MIG RDUL MED CING


@172B DRI MA DANG BRAL BA RNAM PAR DAG GO ,STONG GSUM GYI STONG
CHEN PO'I 'JIG RTEN GYI KHAMS 'DI'ANG RNAM PA DRUG TU RAB TU
G-YOS SHING 'JIG RTEN THAMS CAD SNANG BA CHEN POS KHYAB

PAR YANG GYUR TO, ,LHA RNAMS KYIS KYANG LHA'I ME TOG GI CHAR RAB
TU PHAB CING, LHA'I SIL SNYAN DAG GI SGRA'ANG BYUNG BAR GYUR RO,
,KLU RNAMS KYIS KYANG MU TIG DMAR PO DANG, KLU'I ME

TOG GI CHAR RAB TU PHAB BO, ,LHA MA YIN DANG, NAM MKHA' LDING
DANG, MI'AM CI DANG, LTO 'PHYE CHEN PO DANG, GNOD SBYIN RNAMS
KYIS KYANG BCOM LDAN 'DAS LA LHA'I MCHOD PA DAG

GIS MCHOD PA BYAS, THAMS CAD DANG LDAN PA'I 'KHOR RNAMS KYIS
KYANG, AA LA LA CHOS, AA LA LA CHOS, AA LA LA CHOS ZHES LAN GSUM
CHED DU BRJOD PA CHED DU BRJOD NAS MCHOD

PA CHEN PO DAG KYANG BYAS SO, ,DE NAS LHA'I BUR BRTZAL SEMS KYIS
'JAM DPAL GZHON NUR GYUR PA LA 'DI SKAD CES SMRAS SO, ,'JAM DPAL,
BCOM LDAN 'DAS KYIS CHOS SUM CU

RTZA GNYIS PO DE DAG GI DON DANG, TSIG RNAM PAR GTAN LA 'BEBS PA
BSTAN PAR BKA' STZAL GYI, 'JAM DPAL, KHYOD KYANG CHOS SUM CU RTZA
GNYIS PO DE DAG GI DON DANG, TSIG RNAM PAR

GTAN LA DBAB PA DE LA SPOBS PAR GYIS SHIG ,'JAM DPAL, JI LTAR NA
BYANG CHUB SEMS DPA' SEMS DPA' CHEN PO THEG PA CHEN PO LA GZHAN
GYI DRING MI 'JOG PA RNAMS


@173A *, ,YIN; 'JAM DPAL GYIS SMRAS PA, LHA'I BU, GANG GI TSE
BYANG CHUB SEMS DPA' SEMS DPA' CHEN PO RNAMS GZHAN GYI RKYEN GYIS
MI 'GRO BA DE LTA NA

LHA'I BU, BYANG CHUB SEMS DPA' SEMS DPA' CHEN PO THEG PA CHEN PO
LA GZHAN GYI DRING MI 'JOG PA RNAMS YIN NO, ,LHA'I BUS SMRAS PA,
'JAM DPAL, JI LTAR NA BYANG CHUB

SEMS DPA' SEMS DPA' CHEN PO BRTZAM PA THAMS CAD LA BRTZON 'GRUS
BRTAN PA RNAMS YIN, 'JAM DPAL GYIS SMRAS PA, LHA'I BU, GANG GI
CHE BYANG CHUB SEMS DPA'

SEMS DPA' CHEN PO RNAMS NYON MONGS PA THAMS CAD NGES PAR 'JOMS
PAR BYED PA DE LTA NA LHA'I BU BYANG CHUB SEMS DPA' SEMS DPA'
CHEN PO BRTZAM PA THAMS CAD LA

BRTZON 'GRUS BRTAN PA RNAMS YIN NA, ,LHA'I BUS SMRAS PA, 'JAM
DPAL, JI LTAR NA BYANG CHUB SEMS DPA' SEMS DPA' CHEN PO BSOD NAMS
DAG GIS MNGON PAR 'PHAGS

PA RNAMS YIN, 'JAM DPAL GYIS SMRAS PA, LHA'I BU, GANG GI TSE
BYANG CHUB SEMS DPA' SEMS DPA' CHEN PO RNAMS CHOS KYI DBYINGS MI
G-YO BA RJES SU RTOGS PA DE LTA NA

LHA'I BU BYANG CHUB SEMS DPA' SEMS DPA' CHEN PO BSOD NAMS DAG GIS
MNGON PAR 'PHAGS PA RNAMS YIN NO, ,LHA'I BUS SMRAS PA, 'JAM DPAL,
JI LTAR NA BYANG CHUB


@173B SEMS DPA' SEMS DPA' CHEN PO YE SHES KYI CHAGS PA MED PAR
SPYOD PA RNAMS YIN, 'JAM DPAL GYIS SMRAS PA, LHA'I BU, GANG GI
TSE BYANG CHUB SEMS DPA' SEMS DPA'

CHEN PO RNAMS YUL THAMS CAD LA CHAGS PAR MI BYED PA DE LTA NA,
LHA'I BU, BYANG CHUB SEMS DPA' SEMS DPA' CHEN PO YE SHES KYI
CHAGS PA MED PAR SPYAD PA RNAMS YIN NO, ,

LHA'I BUS SMRAS PA, 'JAM DPAL, JI LTAR NA BYANG CHUB SEMS DPA'
SEMS DPA' CHEN PO SHES RAB KYI MUN PA DANG BRAL BA RNAMS YIN,
'JAM DPAL GYIS SMRAS PA, LHA'I BU, GANG

GI TSE BYANG CHUB SEMS DPA' SEMS DPA' CHEN PO RNAMS CHOS THAMS
CAD RANG BZHIN GYIS YONGS SU DAG PAR SHES PAR BYED PA DE LTA NA,
LHA'I BU, BYANG CHUB SEMS DPA'

SEMS DPA' CHEN PO SHES RAB KYI MUN PA DANG BRAL BA RNAMS YIN NO,
,LHA'I BUS SMRAS PA, 'JAM DPAL, JI LTAR NA BYANG CHUB SEMS DPA'
SEMS DPA' CHEN PO 'KHOR RNAMS

KYI NANG DU 'JIGS PA DANG BRAL BA RNAMS YIN, 'JAM DPAL GYIS SMRAS
PA, LHA'I BU, GANG GI TSE BYANG CHUB SEMS DPA' SEMS DPA' CHEN PO
RNAMS CHOS THAMS CAD RNAM PAR

PHYE NA MI RNYED PAR BYED PA DE LTA NA, LHA'I BU, BYANG CHUB SEMS
DPA' SEMS DPA' CHEN PO 'KHOR RNAMS KYI NANG DU 'JIGS PA DANG BRAL
BA RNAMS YIN NO, ,LHA'I BU'I SMRAS PA,


@174A *, ,'JAM DPAL, JI LTAR NA BYANG CHUB SEMS DPA' SEMS DPA'
CHEN PO THOS PAS DON LA RTON PA RNAMS YIN, 'JAM DPAL GYIS SMRAS
PA, LHA'I BU

GANG GI TSE BYANG CHUB SEMS DPA' SEMS DPA' CHEN PO RNAMS CHOS
THAMS CAD BRJOD DU MED PAR SHES PAR BYED PA DE LTA NA, LHA'I BU,
BYANG CHUB SEMS DPA' SEMS

DPA' CHEN PO THOS PAS DON LA RTON PA RNAMS YIN NO, ,LHA'I BUS
SMRAS PA, 'JAM DPAL, JI LTAR NA BYANG CHUB SEMS DPA' SEMS DPA'
CHEN PO 'JIG RTEN GYI TSUL

GYIS CHOS LA RTON PA RNAMS YIN, 'JAM DPAL GYIS SMRAS PA, LHA'I
BU, GANG GI TSE BYANG CHUB SEMS DPA' SEMS DPA' CHEN PO RNAMS CHOS
KYI DBYINGS ZHI BA NYID DU SHES PAR

BYED PA DE LTA NA, LHA'I BU, BYANG CHUB SEMS DPA' SEMS DPA' CHEN
PO 'JIG RTEN GYI TSUL GYIS CHOS LA RTON PA RNAMS YIN NO, ,LHA'I
BUS SMRAS PA, 'JAM DPAL, JI LTAR NA BYANG

CHUB SEMS DPA' SEMS DPA' CHEN PO SANGS RGYAS BCOM LDAN 'DAS RNAMS
KYIS GSUNGS PA BZHIN DU SMRA BA RNAMS YIN, 'JAM DPAL GYIS SMRAS
PA, LHA'I BU, GANG GI TSE

BYANG CHUB SEMS DPA' SEMS DPA' CHEN PO RNAMS SGRA THAMS CAD LA
RTEN PAR MI BYED PA DE LTA NA, LHA'I BU, BYANG CHUB SEMS DPA'
SEMS DPA' CHEN PO SANGS RGYAS BCOM


@174B LDAN 'DAS RNAMS KYIS GSUNGS PA BZHIN DU SMRAS BA RNAMS YIN
NO, ,LHA'I BUS SMRAS PA, 'JAM DPAL, JI LTAR NA BYANG CHUB SEMS
DPA' SEMS DPA' CHEN PO SEMS CAN RNAM

LA CHOS SMRA BA RNAMS YIN, 'JAM DPAL GYIS SMRAS PA, LHA'I BU,
GANG GI TSE BYANG CHUB SEMS DPA' SEMS DPA' CHEN PO RNAMS SMRA BA
THAMS CAD LAS LDOG PAR BYED PA DE LTA

NA; LHA'I BU, BYANG CHUB SEMS DPA' SEMS DPA' CHEN PO SEMS CAN
RNAMS LA CHOS SMRA BA RNAMS YIN NO, ,LHA'I BUS SMRAS PA, 'JAM
DPAL, JI LTAR NA BYANG CHUB SEMS

DPA' SEMS DPA' CHEN PO MNGON PAR SHES PA RNAMS KYIS MNGON PAR
'PHAGS PA RNAMS YIN, 'JAM DPAL GYIS SMRAS PA, LHA'I BU, GANG GI
TSE BYANG CHUB SEMS DPA'

SEMS DPA' CHEN PO RNAMS CHOS THAMS CAD LAS G-YO BAR MI BYED PA DE
LTA NA, LHA'I BU, BYANG CHUB SEMS DPA' SEMS DPA' CHEN PO MNGON
PAR SHES PA RNAMS KYIS MNGON PAR

'PHAGS PA RNAMS YIN NO, ,LHA'I BUS SMRAS PA, 'JAM DPAL, JI LTAR
NA BYANG CHUB SEMS DPA' SEMS DPA' CHEN PO BDUD THAMS CAD KYIS
THUB PAR DKA' BA RNAMS YIN, 'JAM

DPAL GYIS SMRAS PA, LHA'I BU, GANG GI TSE BYANG CHUB SEMS DPA'
SEMS DPA' CHEN PO RNAMS STONG PA NYID RJES SU RTOGS PAR BYA BA'I
PHYIR NYON MONGS PA NYID BYANG CHUB YIN PAR


@175A *, ,YONGS SU 'TSOL BAR BYED PA DE LTA NA, LHA'I BU, BYANG
CHUB SEMS DPA' SEMS DPA' CHEN PO BDUD THAMS CAD KYIS THUB PAR
DKA' BA RNAMS YIN NO, ,LHA'I

BUS SMRAS PA, 'JAM DPAL, JI LTAR NA BYANG CHUB SEMS DPA' SEMS
DPA' CHEN PO BLOS GTING DPAG DKA' BA RNAMS YIN, 'JAM DPAL GYIS
SMRAS PA, LHA'I BU, GANG GI

TSE BYANG CHUB SEMS DPA' SEMS DPA' CHEN PO RNAMS SANGS RGYAS KYI
CHOS THAMS CAD KYIS GTING RTOGS PAR BYED PA DE LTA NA, LHA'I BU,
BYANG CHUB SEMS DPA' SEMS DPA'

CHEN POS BLOS GTING DPAG DKA' BA RNAMS YIN NO, ,LHA'I BUS SMRAS
PA, 'JAM DPAL, JI LTAR NA BYANG CHUB SEMS DPA' SEMS DPA' CHEN PO
'JIG RTEN GYI CHOS BRGYAD

KYIS MI GOS PA RNAMS YIN, 'JAM DPAL GYIS SMRAS PA, LHA'I BU, GANG
GI TSE BYANG CHUB SEMS DPA' SEMS DPA' CHEN PO RNAMS 'JIG RTEN NA
SPYOD KYANG 'JIG RTEN GYI

CHOS RNAMS KYIS GOS PAR MI 'GYUR BA DE LTA NA, LHA'I BU, BYANG
CHUB SEMS DPA' SEMS DPA' CHEN PO 'JIG RTEN GYI CHOS BRGYAD KYIS
MI GOS PA RNAMS YIN NO, ,LHA'I BUS

SMRAS PA, 'JAM DPAL, JI LTAR NA BYANG CHUB SEMS DPA' SEMS DPA'
CHEN PO GTING DPAG DKA' ZHING ZAB MO LA SPYOD PA RNAMS YIN, 'JAM
DPAL GYIS SMRAS PA, LHA'I BU,


@175B GANG GI TSE BYANG CHUB SEMS DPA' SEMS DPA' CHEN PO RNAMS
BDAG LA BDAG MED PAS SGYID LUG PAR MI 'GYUR BA DE LTA NA, LHA'I
BU, BYANG CHUB SEMS DPA' SEMS DPA' CHEN

PO GTING DPAG DKA' ZHING ZAB MO LA SPYOD PA RNAMS YIN NO, ,LHA'I
BUS SMRAS PA, 'JAM DPAL, JI LTAR NA BYANG CHUB SEMS DPA' SEMS
DPA' CHEN PO CHOS STON PAS DBANG

PO LA MKHAS PA RNAMS YIN, 'JAM DPAL GYIS SMRAS PA, LHA'I BU, GANG
GI TSE BYANG CHUB SEMS DPA' SEMS DPA' CHEN PO RNAMS DBANG PO DRUG
GIS DBANG PO THAMS CAD

LA LTA BAR BYED PAR DE LTA NA, LHA'I BU, BYANG CHUB SEMS DPA'
SEMS DPA' CHEN PO CHOS STON PAS DBANG PO LA MKHAS PA RNAMS YIN
NO, ,LHA'I BUS SMRAS PA, 'JAM DPAL,

JI LTAR NA BYANG CHUB SEMS DPA' SEMS DPA' CHEN PO 'DUS MA BYAS
DANG MA 'DRES PAS RNAM PAR THAR PA'I SGOR GNAS PA RNAMS YIN, 'JAM
DPAL GYIS SMRAS PA, LHA'I BU,

GANG GI TSE BYANG CHUB SEMS DPA' SEMS DPA' CHEN PO RNAMS SGO
THAMS CAD NAS THAR PA STON PAR BYED PA DE LTA NA, LHA'I BU, BYANG
CHUB SEMS DPA' SEMS DPA' CHEN PO

'DUS MA BYAS DANG MA 'DRES PAS RNAM PAR THAR PA'I SGOR GNAS PA
RNAMS YIN NO, ,LHA'I BUS SMRAS PA, 'JAM DPAL, JI LTAR NA BYANG
CHUB SEMS DPA' SEMS DPA' CHEN


@176A *, ,PO LHAG PA'I NGA RGYAL CAN TSAR GCOD PA'I PHYIR SNREL
ZHIR BSGRUB PA LA MKHAS PA RNAMS YIN, 'JAM DPAL GYIS SMRAS PA,
LHA'I BU, GANG GI TSE BYANG

CHUB SEMS DPA' SEMS DPA' CHEN PO RNAMS 'KHOR BA LAS MYA NGAN LAS
'DAS PA TSOL ZHING LTA BAR BYED LA, MYA NGAN LAS 'DAS PA LAS
KYANG 'KHOR BA TSOL ZHING LTA BAR BYED

PA DE LTA NA, LHA'I BU, BYANG CHUB SEMS DPA' SEMS DPA' CHEN PO
LHAG PA'I NGA RGYAL CAN TSAR GCOD PA'I PHYIR SNREL ZHIR BSGRUB PA
LA MKHAS PA RNAMS YIN NO, ,LHA'I BUS

SMRAS PA, 'JAM DPAL, JI LTAR NA BYANG CHUB SEMS DPA' SEMS DPA'
CHEN PO LAS KYI BYA BA THAMS CAD KYI RGYU LA MKHAS PA RNAMS YIN,
'JAM DPAL GYIS SMRAS PA, LHA'I

BU; GANG GI TSE BYANG CHUB SEMS DPA' SEMS DPA' CHEN PO RNAMS CHOS
THAMS CAD MI 'PHO BAR LTA BAR BYED PA LTA NA, LHA'I BU, BYANG
CHUB SEMS DPA' SEMS DPA' CHEN PO

LAS KYI BYA BA THAMS CAD KYI RGYU LA MKHAS PA RNAMS YIN NO,
,LHA'I BUS SMRAS PA, 'JAM DPAL, JI LTAR NA BYANG CHUB SEMS DPA'
SEMS DPA' CHEN PO LTA BA'I RNAM PA DANG

BRAL ZHING RTEN CING 'BREL BAR 'BYUNG BA LA MKHAS PA RNAMS YIN,
'JAM DPAL GYIS SMRAS PA, LHA'I BU, GANG GI TSE BYANG CHUB SEMS
DPA' SEMS DPA' CHEN PO RNAMS CHOS


@176B THAMS CAD BDAG PO MED PAR SHES PAR BYED PA DE LTA NA, LHA'I
BU, BYANG CHUB SEMS DPA' SEMS DPA' CHEN PO LTA BA'I RNAM PA DANG
DRAL ZHING RTEN CING 'BREL BAR 'BYUNG BA LA

MKHAS PA RNAMS YIN NO, ,LHA'I BUS SMRAS PA, 'JAM DPAL, JI LTAR NA
BYANG CHUB SEMS DPA' SEMS DPA' CHEN PO SEMS CAN YONGS SU SMIN PAR
BYA BA DAG LA THABS LA MKHAS

PA RNAMS YIN, 'JAM DPAL GYIS SMRAS PA, LHA'I BU, GANG GI TSE
BYANG CHUB SEMS DPA' SEMS DPA' CHEN PO RNAMS 'JIG RTEN GYI TSUL
LA SMOD PAR MI BYED PA DE LTA NA, LHA'I

BU; BYANG CHUB SEMS DPA' SEMS DPA' CHEN PO SEMS CAN YONGS SU SMIN
PAR BYA BDAG LA THABS MKHAS PA RNAMS YIN NO, ,LHA'I BUS SMRAS PA,
'JAM DPAL, JI LTAR NA BYANG

CHUB SEMS DPA' SEMS DPA' CHEN PO BSAM PA YONGS SU DAG PAS BRTUL
ZHUGS GRUB PA RNAMS YIN, 'JAM DPAL GYIS SMRAS PA, LHA'I BU, GANG
GI TSE BYANG CHUB SEMS DPA'

SEMS DPA' CHEN PO RNAMS RTOGS PA NYID BYANG CHUB YIN PAR SHES PAR
BYAD PA DE LTA NA, LHA'I BU, BYANG CHUB SEMS DPA' SEMS DPA' CHEN
PO BSAM PA YONGS SU DAG PAS BRTUL

ZHUGS GRUB PA RNAMS YIN NO, ,LHA'I BUS SMRAS PA, 'JAM DPAL, JI
LTAR NA BYANG CHUB SEMS DPA' SEMS DPA' CHEN PO ZHI 'GRAS PA'I
SEMS MED CING BZOD PA'I STOBS


@177A *, ,DANG LDAN PA RNAMS YIN, 'JAM DPAL GYIS SMRAS PA, LHA'I
BU, GANG GI TSE BYANG CHUB SEMS DPA' SEMS DPA' CHEN PO RNAMS CHOS
THAMS CAD GTAN

DU YONGS SU MYA NGAN LAS 'DAS PAR SHES PAR BYED, LTA BAR BYED PA
DE LTA NA, LHA'I BU, BYANG CHUB SEMS DPA' SEMS DPA' CHEN PO ZHE
'GRAS PA'I SEMS MED CING BZOD

BA'I STOBS DANG LDAN PA RNAMS YIN NO, ,LHA'I BUS SMRAS PA, 'JAM
DPAL, JI LTAR NA BYANG CHUB SEMS DPA' SEMS DPA' CHEN PO PHA ROL
TU PHYIN PA THAMS CAD KYI PHA ROL

TU SON PA RNAMS YIN, 'JAM DPAL GYIS SMRAS PA, LHA'I BU, GANG GI
TSE BYANG CHUB SEMS DPA' SEMS DPA' CHEN PO RNAMS CHOS THAMS CAD
PHA ROL LAS MTHONG BAR BYED

PA DE LTA NA, LHA'I BU, BYANG CHUB SEMS DPA' SEMS DPA' CHEN PO
PHA ROL TU PHYIN PA THAMS CAD KYI PHA ROL TU SON PA RNAMS YIN NO,
,LHA'I BUS SMRAS PA, 'JAM DPAL, JI

LTAR NA BYANG CHUB SEMS DPA' SEMS DPA' CHEN PO SEMS CAN THAMS CAD
KYI NYE BAR 'TSO BA RNAMS YIN, 'JAM DPAL GYIS SMRAS PA, LHA'I BU,
GANG GI TSE BYANG CHUB SEMS

DPA' SEMS DPA' CHEN PO RNAMS CHOS KYI DBYINGS MI ZAD PA RAB TU
RTOGS PAR BYED PA DE LTA NA, LHA'I BU, BYANG CHUB SEMS DPA' SEMS
DPA' CHEN PO SEMS CAN THAMS


@177B CAD GYI NYE BAR 'TSO BA RNAMS YIN NO, ,LHA'I BUS SMRAS PA,
'JAM DPAL, JI LTAR NA BYANG CHUB SEMS DPA' SEMS DPA' CHEN PO 'JIG
RTEN THAMS CAD MNGON PAR 'DU BAR

'GYUR BA RNAMS YIN, 'JAM DPAL GYIS SMRAS PA, LHA'I BU, GANG GI
TSE BYANG CHUB SEMS DPA' SEMS DPA' CHEN PO RNAMS MI SNANG BA'I
TSUL GYIS SANGS RGYAS KYI ZHING THAMS CAD

SNANG BA DE LTA NA, LHA'I BU, BYANG CHUB SEMS DPA' SEMS DPA' CHEN
PO 'JIG RTEN THAMS CAD MNGON PAR 'DU BAR 'GYUR BA RNAMS YIN NO,
,LHA'I BUS SMRAS PA, 'JAM DPAL

JI LTAR NA BYANG CHUB SEMS DPA' SEMS DPA' CHEN PO SROG CHAGS
THAMS CAD KYIS BSNGAGS PAR 'GYUR BA RNAMS YIN, 'JAM DPAL GYIS
SMRAS PA, LHA'I BU, GANG GI TSE BYANG

CHUB SEMS DPA' SEMS DPA' CHEN PO RNAMS CHOS 'GA' YANG LEN PAR MI
BYED, SPONG BAR MI BYED PA DE LTA NA, LHA'I BU, BYANG CHUB CHUB
SEMS DPA' SEMS DPA' CHEN PO

SROG CHAGS THAMS CAD KYIS BSNGAGS PAR 'GYUR BA RNAMS YIN NO,
,LHA'I BUS SMRAS PA, 'JAM DPAL, JI LTAR NA BYANG CHUB SEMS DPA'
SEMS DPA' CHEN PO DGE BA'I

SPYOD PA THAMS CAD LA SMRAS PA MED PA RNAMS YIN, 'JAM DPAL GYIS
SMRAS PA, LHA'I BU, GANG GI TSE BYANG CHUB SEMS DPA' SEMS DPA'
CHEN PO RNAMS CHOS THAMS CAD NAM


@178A *, ,MKHA' DANG MTSUNGS SHING 'DRA BAR SHES PAR BYED PA DE
LTA NA, LHA'I BU, BYANG CHUB SEMS DPA' SEMS DPA' CHEN PO DGE BA'I
SPYOD PA THAMS CAD

LA SMRAS PA MED PA RNAMS YIN NO, ,LHA'I BUS SMRAS PA, 'JAM DPAL,
JI LTAR NA BYANG CHUB SEMS DPA' SEMS DPA' CHEN PO SHES RAB DAG LA
SNYING POR GYUR PA RNAMS

YIN; 'JAM DPAL GYIS SMRAS PA, LHA'I BU, GANG GI TSE BYANG CHUB
SEMS DPA' SEMS DPA' CHEN PO RNAMS CHOS KYI DBYINGS KUN TU 'BYED
PAR MI BYED PA DE LTA NA, LHA'I BU,

BYANG CHUB SEMS DPA' SEMS DPA' CHEN PO SHES RAB DAG LA SNYING POR
GYUR PA RNAMS YIN NO, ,LHA'I BUS SMRAS PA, 'JAM DPAL, JI LTAR NA
BYANG CHUB SEMS DPA' SEMS

DPA' CHEN PO CHOS LA DBANG SGYUR BAS DBANG PHYUG TU GYUR PA RNAMS
YIN, 'JAM DPAL GYIS SMRAS PA, LHA'I BU, GANG GI TSE BYANG CHUB
SEMS DPA' SEMS DPA' CHEN PO

RNAMS BSAM DU MED PA SEMS PAS SEMS THAMS CAD SHES PAR BYED PA DE
LTA NA BYANG CHUB SEMS DPA' SEMS DPA' CHEN PO CHOS LA DBANG SGYUR
BAS DBANG PHYUG TU GYUR

PA RNAMS YIN NO, ,LHA'I BUS SMRAS PA, 'JAM DPAL, JI LTAR NA BYANG
CHUB SEMS DPA' SEMS DPA' CHEN PO BYA BA THAMS CAD LA SLOB DPON DU
GYUR PA RNAMS YIN, 'JAM


@178B DPAL GYIS SMRAS PA, LHA'I BU, GANG GI TSE BYANG CHUB SEMS
DPA' SEMS DPA' CHEN PO RNAMS TSUL GCIG GIS TSUL THAMS CAD SHES
PAR BYED CING, TSUL THAMS CAD KYIS KYANG

TSUL GCIG SHES PAR BYED PA DE LTA NA, LHA'I BU, BYANG CHUB SEMS
DPA' SEMS DPA' CHEN PO BYA BA THAMS CAD LA SLOB DPON DU GYUR PA
RNAMS YIN NO, ,LHA'I BUS SMRAS PA, 'JAM

DPAL, JI LTAR NA BYANG CHUB SEMS DPA' SEMS DPA' CHEN PO THAMS CAD
DU KHA NA MA THO BA MED CING YON TAN THAMS CAD DANG LDAN PA RNAMS
YIN, 'JAM DPAL GYIS SMRAS PA, LHA'I

BU; GANG GI TSE BYANG CHUB SEMS DPA' SEMS DPA' CHEN PO RNAMS CHOS
THAMS CAD GNYEN PO MED PAR RTOGS NAS CHOS 'GA' YANG BSGRUB PAR MI
BYED, CHOS 'GA' YANG SEL BAR MI BYED PA DE LTA

NA; LHA'I BU, BYANG CHUB SEMS DPA' SEMS DPA' CHEN PO THAMS CAD DU
KHA NA MA THO BA MED CING YON TAN RNAM PA THAMS CAD DANG LDAN PA
RNAMS YIN NO, ,'JAM DPAL GZHON NUR GYUR PAS BSTAN

PA 'DI BSHAD PA NA BYANG CHUB SEMS DPA' LNGA KHRI BRGYAD STONG
GIS MI SKYE BA'I CHOS LUNG BSTAN PA LA BZOD PA THOB PAR GYUR TO,
,LHA DANG, MI RNAMS KYI SKYE DGU BDUN KHRI NYIS STONG

NI CHOS RNAMS LA CHOS KYI MIG RDUL MED CING DRI MA DANG BRAL BA
RNAM PAR DAG GO ,SROG CHAGS 'BUM LHAG TZAM GYIS BLA NA MED PA
YANG DAG PAR RDZOGS PA'I BYANG CHUB TU SEMS


@179A *, ,BSKYED DO, ,'JAM DPAL GZHON NUR GYUR PA LA MCHOD PA'I
PHYIR LHA RNAMS KYIS KYANG STENG GI BAR SNANG LAS LHA'I ME TOG GI
CHAR DAG MNGON PAR RAB TU

PHAB BO, ,THAMS CAD DANG LDAN PA'I 'KHOR RNAMS KYIS KYANG 'JAM
DPAL GZHON NUR GYUR PAS BSTAN PA 'DI THOS NAS YI RANGS PA DANG,
DGA' BA DANG, YID BDE BA SKYES NAS

TSIG 'DI SKAD CES BDAG CAG GIS KYANG CHOS DE DAG THOB PAR GYUR
CIG ,'JAM DPAL GZHON NUR GYUR PA'I SPOBS PA JI LTA BA DE LTA BU'I
SPOBS PA MI CHOD PA'ANG THOB PAR

GYUR CIG CES SMRAS SO, ,BCOM LDAN 'DAS KYIS KYANG 'JAM DPAL GZHON
NUR GYUR PA LA, 'JAM DPAL KHYOD KYIS CHOS RNAM PAR GTAN LA DBAB
PA BSTAN PA 'DI LEGS PAR

SMRAS TE, LEGS SO, ,LEGS SO ZHES BYA BA BYIN NO,, ,,BAM PO GNYIS
PA, DE NAS LHA'I BU RAB RTZAL SEMS KYIS 'JAM DPAL GZHON NUR GYUR
PA LA 'DI SKAD

CES SMRAS SO, ,'JAM DPAL, CI KHYOD KHO BO LAS CHOS KYIS DGAB PA
'DOD DAM, 'JAM DPAL GYIS SMRAS PA, LHA'I BU, 'DI SKAD DU KHYOD
CHOS KYI DGAB PA 'DOD DAM ZHES ZER

PA NI, LHA'I BU, LEGS PAR GSUNGS PA'I CHOS 'DUL BA 'DI LA CHOS
KYI DGAB PA ZHES BYA BA NI SRED PA DANG, 'DOD PA SPANGS PA YIN
TE, CHOS 'DI NI SO SOR RTOGS PA MED


@179B PA'I PHYIR 'DOD PA MED PA YIN NO, ,CHOS 'DI NI MIG GI LAM
LAS YANG DAG PAR 'DAS PA'I PHYIR LTAR MI SNANG BA YIN NO, ,CHOS
'DI NI MNGON PAR GRUB PA MED PA'I PHYIR MA BYAS PA

YIN NO, ,CHOS 'DI NI YUL DRUG DANG MA 'DRES PA'I PHYIR MI MTHONG
BA YIN NO, ,CHOS 'DI NI SEMS DANG, YID DANG, RNAM PAR SHES PA
DANG BRAL BA'I PHYIR BDAG GI BA MED PA YIN NO, ,CHOS

'DI NI GTAN YONGS SU MA GRUB PA'I PHYIR GZUNG BA MED PA YIN NO,
,CHOS 'DI NI YUL MED PA'I YUL DU 'GRO BA'I PHYIR GZHI MED PA YIN
NO, ,CHOS 'DI NI RANG BZHIN GYIS DBEN

PA'I PHYIR ZAG PA MED PA YIN NO, ,CHOS 'DI NI SNGON GYI MTHA'
RNAM PAR DAG PA'I PHYIR 'ONG BA MED PA YIN NO, ,CHOS 'DI NI PHYI
MA'I MTHA' RNAM PAR DAG PA'I PHYIR 'GRO BA MED

PA YIN NO, ,CHOS 'DI NI DA LTAR BYUNG BA RNAM PAR DAG PA'I PHYIR
GNAS PA MED PA YIN NO, ,CHOS 'DI NI BRTAG CING SEL BA DANG BRAL
BA'I PHYIR RTZOL BA MED PA YIN NO, ,CHOS 'DI

NI NAM MKHA' DANG MNYAM PA'I PHYIR MNYAM PA MED PA YIN NO, ,CHOS
'DI NI GNYEN PO MED PA'I PHYIR MI MNYAM PA DANG, MNYAM PA MED PA
YIN NO, ,CHOS 'DI NI BDUD KYI YUL THAMS

CAD LAS YANG DAG PAR 'DAS PA'I PHYIR G-YO BA MED PA DANG, RLOM
SEMS MED PA DANG, MA BRTAG PA DANG, RNAM PAR MA BRTAG PA DANG,
RNAM PAR MA BSGRUB PA DANG, KUN TU MA BSTAN


@180A *, ,PA YIN NO, ,CHOS 'DI NI SKYE BA DANG, 'JIG PA DANG BRAL
BA'I PHYIR BLANG BA MED PA DANG, DOR BA MED PA YIN NO, ,CHOS 'DI
NI CHOS KYI DBYINGS SU YANG DAG

PAR GZHOL BA'I PHYIR GNAS PA MED PAR GNAS PA YIN NO, ,CHOS 'DI NI
YANG DAG PAR MA BYUNG BA'I PHYIR DBYER MED PA YIN NO, ,CHOS 'DI
NI SPROS PA DANG BRAL BA'I PHYIR RAB TU SPYOD

PA MED PA YIN NO, ,CHOS 'DI NI RANG BZHIN GYIS NYE BAR ZHI BA'I
PHYIR SPROS PA DANG BRAL BA YIN NO, ,CHOS 'DI NI RNAM PAR RTOG PA
THAMS CAD DANG BRAL BA'I PHYIR NYE BAR ZHI BA YIN

NO; ;CHOS 'DI NI PHAS KYI RGOL BA THAMS CAD NGES PAR BCOM PA'I
PHYIR RNAM PAR RTOG PA MED PA YIN NO, ,CHOS 'DI NI 'DOD PA'I 'DOD
CHAGS KYI RDUL DANG BRAL BA'I PHYIR SHIN TU

'PHAGS PA YIN NO, ,CHOS 'DI NI STONG PA NYID KYI PHYIR STONG PA
MED PA YIN NO, ,CHOS 'DI NI NGES PAR MA BRTAGS PA'I PHYIR MTSAN
MA MED PA YIN NO, ,CHOS 'DI NI RNAM PAR

SHES PA MI GNAS PA'I PHYIR SMON PA MED PA YIN NO, ,CHOS 'DI NI
RTZA BA YONGS SU CHAD PA'I PHYIR MI GNAS PA YIN NO, ,CHOS 'DI NI
GROGS MED PA'I PHYIR MI RTEN PA YIN NO, ,

CHOS 'DI NI MI RTEN PA'I PHYIR MI G-YO BA YIN NO, ,CHOS 'DI NI
BZOD MA NAS RNAM PAR DAG PA'I PHYIR BDAG MED PA YIN NO, ,CHOS 'DI
NI GTAN MNGON PAR GRUB PA MED PA'I


@180B PHYIR SEMS CAN MED PA YIN NO, ,CHOS 'DI NI GZOD MA NAS MA
BYUNG BA'I PHYIR RTAG PA MED PA YIN NO, ,CHOS 'DI NI GZOD MA NAS
MA SKYES PA'I PHYIR MA BYUNG BA YIN NO, ,CHOS

'DI NI MTSAN NYID DANG BRAL BA'I PHYIR MA SKYES PA YIN NO, ,CHOS
'DI NI MTSAN NYID THAMS CAD DANG BRAL BA'I PHYIR MTSAN NYID MED
PA YIN NO, ,CHOS 'DI NI GZOD MA NAS YANG DAG

PAR RGYUN CHAD PA'I PHYIR ZHI BA YIN NO, ,CHOS 'DI NI GZOD MA NAS
NYE BAR ZHI BA'I PHYIR YANG DAG PAR RGYUN CHAD PA MED PA YIN NO,
,CHOS 'DI NI MI PHYED PA DANG, MI SNANG BA'I PHYIR NAM

MKHA'I MTSAN NYID LTA BU YIN NO, ,LHA'I BU, CHOS DE LTA BU LA
CHOS KYI DGAB PA DE LTA BU ZHIG YOD, LHA'I BUS SMRAS PA, 'JAM
DPAL, CHOS 'DI'I DGAB PA NI KUN TU 'PHRO BA MED

PA YIN NO, ,'JAM DPAL GYIS SMRAS PA, LHA'I BU, LEGS SO, ,LEGS SO,
,JI SKAD SMRAS PA DE BZHIN TE, CHOS 'DI'I DGAB PA NI GANG LA LUS
DANG, NGAG DANG, SEMS KYIS

RTUL BA MED PA DE LTA BU YIN NO, ,DE CI'I PHYIR ZHE NA, CHOS 'DI
NI GSAL BA RNYOG PA MED PA YIN PAS DE NI SEMS RNYOG PA CAN GYIS
CHOD PAR MI NUS PA'I PHYIR RO, ,LHA'I BUS SMRAS

PA; 'JAM DPAL, JI LTAR NA SEMS RNYOG PA CAN YIN, 'JAM DPAL GYIS
SMRAS PA, LHA'I BU, GZUGS KYI MTSAN MA RJES SU DRAN PAS SANGS
RGYAS RJES SU DRAN PAR BYED PA'I


@181A *, ,SEMS NI SEMS RNYOG PA CAN YIN NO, ,SGRA DANG, SKAD
DANG, DBYANGS DANG, TSIG GI LAM GYIS CHOS RJES SU DRAN PAR BYED
PA'I SEMS NI SEMS RNYOG PA

CAN YIN NO, ,'BRAS BU THOB PA MNGON DU BYED PAS DGE 'DUN RJES SU
DRAN PAR BYED PA'I SEMS NI SEMS RNYOG PA CAN YIN NO, ,NYON MONGS
PA GTAN SPONG BA RJES SU DRAN PAR

BYED PA'I SEMS NI SEMS RNYOG PA CAN YIN NO, ,SKYE BA LA RTEN PAS
LHA RJES SU DRAN PAR BYED PA'I SEMS NI SEMS RNYOG PA CAN YIN NO,
,MA DUL BA'I SBYIN PA'I SEMS NI

SEMS RNYOG PA CAN YIN NO, ,MA ZHI BA'I TSUL KHRIMS KYI SEMS NI
SEMS RNYOG PA CAN YIN NO, ,SEMS CAN LA BRTEN PA'I BZOD PA'I SEMS
NI SEMS RNYOG PA CAN YIN

NO; ;SPROS PA DANG BCAS PA'I SHES RAB KYI SEMS NI SEMS RNYOG PA
CAN YIN NO, ,BDAG TU 'DZIN PA LA GNAS PA'I BYAMS PA'I SEMS NI
SEMS RNYOG PA CAN YIN NO, ,

SEMS LA NGES PAR MA BSAM PA'I BSAM GTAN GYI SEMS NI SEMS RNYOG PA
CAN YIN NO, ,THE TSOM GYI SNYING RJE'I SEMS NI SEMS RNYOG PA CAN
YIN NO, ,MYA NGAN LAS 'DAS

PA'I LAM DANG BRAL BA'I DGA' BA'I SEMS NI SEMS RNYOG PA CAN YIN
NO, ,GNYIS LA GNAS PA'I BTANG SNYOMS KYI SEMS NI SEMS RNYOG PA
CAN YIN NO, ,LUS SU 'DU


@181B SHES PA'I TSOR BA'I SEMS NI SEMS RNYOG PA CAN YIN NO, ,CHOS
SU 'DU SHES PA'I DRAN PA NYE BAR GZHAG PA'I SEMS NI SEMS RNYOG PA
CAN YIN NO, ,SKYE BA DANG, 'JIG PAR 'DU

SHES PA'I YANG DAG PAR SPONG BA'I SEMS NI SEMS RNYOG PA CAN YIN
NO, ,LUS DANG SEMS LA RTEN PA'I RDZU 'PHRUL GYI RKANG PA'I SEMS
NI SEMS RNYOG PA CAN YIN NO, ,DBANG PO

DRUG LA RTEN PA'I DBANG PO LNGA'I SEMS NI SEMS RNYOG PA CAN YIN
NO, ,LTA BA'I STOBS DANG LDAN PA'I STOBS LNGA'I SEMS NI SEMS
RNYOG PA CAN YIN NO, ,CHOS SU 'DU SHES PA

LA GNAS PA'I BYANG CHUB KYI YAN LAG GI SEMS NI SEMS RNYOG PA CAN
YIN NO, ,'DU BYED YID LA BYED PA LA BRTZON PA'I LAM SGOM PA'I
SEMS NI SEMS RNYOG PA CAN YIN NO, ,

SDUG BSNGAL LA YONGS SU RTOG PA'I 'DU SHES CAN GYI SEMS NI SEMS
RNYOG PA CAN YIN NO, ,KUN 'BYUNG BA LA SGOM PA'I 'DU SHES CAN GYI
SEMS NI SEMS RNYOG PA CAN YIN NO,,

'GOG PA ZAD PAR 'DU SHES PA'I SEMS NI SEMS RNYOG PA CAN YIN NO,
,LAM LA SGOM PAR 'DU SHES PA'I SEMS NI SEMS RNYOG PA CAN YIN TE,
LHA'I BU, JI TZAM DU RANG BZHIN

GYIS YONGS SU DAG PA NYID LA SGRO 'DOGS PAR BYED PA DE TZAM DU
SEMS RNYOG PA CAN YIN NO, ,LHA'I BUS SMRAS PA, 'JAM DPAL, SEMS
RNYOG PA MED PA GANG DAG YIN, 'JAM


@182A *, ,DPAL GYIS SMRAS PA, LHA'I BU, GANG DAG SEMS NAM MKHA'
DANG MNYAM PA DAG GO ,LHA'I BUS SMRAS PA, 'JAM DPAL, NAM MKHA' LA
SEMS CUNG ZAD KYANG YOD

DAM, 'JAM DPAL GYIS SMRAS PA, LHA'I BU, JI LTAR NAM MKHA' LA SEMS
MED PA BZHIN DU SEMS DE'ANG DE DANG 'DRA STE, GANG GI SEMS DE
'DRA BA DE NI SEMS NAM MKHA' DANG

MNYAM PA YIN NO, ,LHA'I BUS SMRAS PA, 'JAM DPAL, GNAS DE LA SU
ZHIG MOS PAR 'GYUR, 'JAM DPAL GYIS SMRAS PA, LHA'I BU, LHAG PAR
BYED PA LA BRTZON PA RNAMS KYIS

MOS PAR DKA' BA YIN NO, ,LHA'I BUS SMRAS PA, 'JAM DPAL, LHAG PAR
BYED PA ZHES BYA BA DE JI LTA BU YIN, 'JAM DPAL GYIS SMRAS PA,
LHA'I BU, GANG SEMS NAM MKHA'

DANG MNYAM PA NYID KYI PHYIR LHAG PAR BYED PA'O, ,LHA'I BUS SMRAS
PA, 'JAM DPAL, CI ZHIG LHAG PAR BYED PA YIN, 'JAM DPAL GYIS SMRAS
PA, LHA'I BU, RTAG PAR BYED PA NI

LHAG PAR BYED PA YIN NO, ,MI RTAG PAR BYED PA NI LHAG PAR BYED PA
YIN NO, ,DE BZHIN DU BDE BA DANG, SDUG BSNGAL DANG, SDUG PA DANG,
MI SDUG PA DANG, BDAG DANG, BDAG MED

PAR BYED PA NI LHAG PAR BYED PA YIN NO, ,STONG PA ZHES BYA BA
DANG, GANG ZAG CES BYA BA DE NI LHAG PAR BYED PA YIN NO, ,MTSAN
MA MED PA ZHES BYA BA DANG, SMON PA MED PA ZHES BYA BA


@182B DE NI LHAG PAR BYED PA YIN NO, ,SGYU MA DANG, RMI LAM DANG,
MIG YOR DANG, GZUGS BRNYAN DANG, BRAG CA DANG, CHU ZLA DANG, SMIG
RGYU DANG, SPRUL PA'I DPE NYE BAR DGOD PA DAG GI CHOS

RNAM PAR 'JOG PAR BYED, MTSON PAR BYED, 'JUG PAR BYED, STON PAR
BYED PA DE NI LHAG PAR BYED PA YIN NO, ,DE JI TZAM DU CHOS RNAM
PAR 'JOG PAR BYED PA DE TZAM DU LHAG PAR

BYED PA YIN TE, KUN NAS NYON MONGS PA LA SKYON DU BYED PA DANG,
RNAM PAR BYANG BA LA SKYON MED PAR BYED PA DE NI LHAG PAR BYED PA
YIN NO, ,'KHOR BA LA SKYON DU LTA BAR BYED PA DANG, MYA

NGAN LAS 'DAS PA LA PHAN YON DU LTA BAR BYED PA DE NI LHAG PAR
BYED PA YIN TE, LHA'I BU, DE DAG NI LHAG PA'I NGA RGYAL CAN RNAMS
KYIS LHAG PAR BYED PA DAG YIN NO, ,LHA'I BUS SMRAS

PA; 'JAM DPAL, JI LTAR NA LHAG PA'I NGA RGYAL MED PA YIN, 'JAM
DPAL GYIS SMRAS PA, LHA'I BU GANG GIS NGES PAR 'BYUNG BA'I
DBYINGS RTOGS SHING NYON MONGS PA THAMS CAD

'GOG PA BSGRUBS TE GNAS KYANG 'GOG PA 'GOG PAR YANG MI BYED LA,
SKYE BA MED PA BSKYED PAR YANG MI BYED CING, SGRA THAMS CAD KYIS
SKRAG PAR YANG MI BYED LA, KUN NAS NYON

MONGS PA'I RANG BZHIN GANG YIN PA DE NYID RNAM PAR BYANG BA'I
RANG BZHIN YIN PA DE LTAR SHES SHING CHOS THAMS CAD LA GNYIS DANG
BRAL BA DANG, BLANG BA MED PA DANG, DOR B


@183A *, ,MED PA THOB PA DE NI, LHA'I BU, LHAG PA'I NGA RGYAL MED
PA YIN NO, ,'JAM DPAL GZHON NUR GYUR PAS BSTAN PA 'DI BSHAD PA NA
LHA'I BU NYI KHRI NYIS STONG

CHOS RNAMS LA CHOS KYI MIG RDUL MED CING DRI MA DANG BRAL BA RNAM
PAR DAG GO ,DGE SLONG LNGA STONG NI LEN PA MED PAR ZAG PA RNAMS
LAS SEMS RNAM PAR GROL LO, ,BYANG CHUB SEMS

DPA' NYI KHRI NYIS STONG GIS MI SKYE BA'I CHOS LA BZOD PA THOB
PAR GYUR TO, ,SROG CHAGS STONG PHRAG RAB TU MANG PO DAG GIS NI
BLA NA MED PA YANG DAG PAR RDZOGS PA'I BYANG CHUB TU

SEMS BSKYED DO, ,DGE BSNYEN STONG YANG CHOS RNAMS LA CHOS KYI MIG
RDUL MED CING DRI MA DANG BRAL BA RNAM PAR DAG GO ,KHYIM PA DANG,
RAB TU BYUNG BA LAS BUD MED NYIS STONG YANG

CHOS RNAMS LA CHOS KYI MIG RDUL MED CING DRI MA DANG BRAL BA RNAM
PAR DAG GO ,DE NAS LHA'I BU RAB RTZAL SEMS KYIS NYAN THOS CHEN PO
DE DAG LA 'DI SKAD CES SMRAS SO, ,TSE

DANG LDAN PA DAG, KHYED CAG KYANG THE TSOM CI YOD PA DAG 'JAM
DPAL GZHON NUR GYUR PA LA DRIS SHIG ,DE NAS GNAS BRTAN 'OD SRUNG
CHEN POS 'JAM DPAL GZHON NUR GYUR

PA LA 'DI SKAD CES SMRAS SO, ,'JAM DPAL, DGE SLONG RNAM PAR THAR
PA BRGYAD LA BSAM GTAN BYED PA JI ZHIG LA BSAM GTAN BYED PA YIN,
'JAM DPAL GYIS SMRAS PA,


@183B BTZUN PA 'OD SRUNG CHEN PO, DGE SLONG RNAM PAR THAR PA
BRGYAD LA BSAM GTAN BYED PA NI RTZA BA MED PA DANG, MTHA' MED PA
DANG, GNAS MED PA LA BSAM GTAN BYED PA DANG, MI

'KHRUGS PA LA BSAM GTAN BYED PA DANG, YANG DAG PA LA BSAM GTAN
BYED PA YIN NO, ,'OD SRUNG CHEN POS SMRAS PA, 'JAM DPAL, CI LAS
BSAMS TE DE SKAD SMRA, 'JAM

DPAL GYIS SMRAS PA, BTZUN PA 'OD SRUNG CHEN PO, RTZA BA NI RANG
GI LUS YIN, MTHA' NI NGAR 'DZIN PA YIN, GNAS NI KHAMS GSUM PA
YIN, 'KHRUGS PA NI NYON MONGS PA RNAMS YIN,

MI MNYAM PA NI GNYIS YIN TE, DE LA DES LUS NI RTZA BA MED PAR
SHES, NGAR 'DZIN PA NI MTHA' MED PAR SHES, KHAMS GSUM NI GNAS MED
PAR SHES, NYON MONGS PA RNAMS

NI MI 'KHRUGS PAR SHES, BSAM GTAN RNAMS NI GNYIS SU MED PAR SHES
PAS NA, BTZUN PA 'OD SRUNG CHEN PO, KHO BOS DE LAS BSAMS NAS DGE
SLONG RNAM PAR THAR PA

BRGYAD LA BSAM GTAN BYED PA NI RTZA BA MED PA DANG, MTHA' MED PA
DANG, GNAS MED PA LA BSAM GTAN BYED PA DANG, MI 'KHRUGS PA LA
BSAM GTAN BYED PA DANG, YANG DAG

PA LA BSAM GTAN BYED PA YIN NO ZHES SMRAS SO, ,SH'A RI'I BUS
SMRAS PA, 'JAM DPAL, JI LTAR NA BYANG CHUB SEMS DPA' CHAGS PA MED
PA'I SHES RAB DANG LDAN PA YIN, 'JAM


@184A *, ,DPAL GYIS SMRAS PA, BTZUN PA SH'A RI'I BU, BYANG CHUB
SEMS DPA' GANG CHAGS PA THAMS CAD LA SPYOD PAR BYED KYANG CHAGS
PA THAMS CAD KYIS

GOS PAR MI 'GYUR ZHING, NYON MONGS PA THAMS CAD LA MNGON SUM DU
BYED KYANG SEMS CAN YONGS SU SMIN PAR BYA BA'I PHYIR NYON MONGS
PA DE DAG GI RANG BZHIN GANG YIN

PA'I NYON MONGS PA DE DAG KYANG SPONG BAR MI BYED NA, DE TZAM
GYIS NA BYANG CHUB SEMS DPA' CHAGS PA MED PA'I SHES RAB DANG LDAN
PA YIN NO, ,MOONGGAL GYI BU CHEN POS SMRAS PA,

'JAM DPAL, JI LTAR NA BYANG CHUB SEMS DPA' RDZU 'PHRUL CHE BA
YIN, 'JAM DPAL GYIS SMRAS PA, BTZUN PA MOONGGAL GYI BU CHEN PO,
BYANG CHUB SEMS DPA' GANG 'DUS BYAS

KYANG MA THOB, 'DUS MA BYAS KYANG MA THOB LA SLOB PA DANG, MI
SLOB PA RNAMS KYANG 'DUL BAR BYED NA DE TZAM GYIS NA BYANG CHUB
SEMS DPA' RDZU 'PHRUL CHE BA YIN NO, ,RAB 'BYOR

GYIS SMRAS PA, 'JAM DPAL, JI LTAR NA BYANG CHUB SEMS DPA' NYON
MONGS PA MED PAR GNAS PA YIN, 'JAM DPAL GYIS SMRAS PA, BTZUN PA
RAB 'BYOR, GANG GI TSE

BYANG CHUB SEMS DPA' CHOS THAMS CAD SGRIB PA MED PAR SHES PAR
BYED PA, PHA ROL DANG, TSUR ROL DANG BRAL BAR BYED CING, BYANG
CHUB KYI SGRIB PA'ANG MI SPONG LA TING NGE


@184B 'DZIN LAS KYANG MI LDANG ZHING BYA BA THAMS CAD STON PAR
BYED NA, DE TZAM GYIS NA BYANG CHUB SEMS DPA' NYON MONGS PA MED
PAR GNAS PA YIN NO, ,BYAMS MA'I BU GANG POS

SMRAS PA, 'JAM DPAL, JI LTAR NA BYANG CHUB SEMS DPA' CHOS SMRA BA
YIN, 'JAM DPAL GYIS SMRAS PA, BTZUN PA GANG PO, GANG GI TSE BYANG
CHUB SEMS DPA' DBANG PO THAMS

CAD KYIS SPOBS PAR BYED CING 'DU BYED THAMS CAD MI RTAG GO ZHES
'BRAS BU YOD PAR CHOS STON PAR BYED LA, BSKAL PA STONG PHRAG
RNAMS SU DON DANG, TSIG DANG, YI GE STON PA RNAMS

KYIS RGYAS PAR BYED KYANG MTHAR THUG PAR MI 'GYUR NA DE TZAM GYIS
NA BYANG CHUB SEMS DPA' CHOS STON PA YIN NO, ,NAM GRUS SMRAS PA,
'JAM DPAL, JI LTAR NA BYANG CHUB

SEMS DPA' BSAM GTAN PA YIN, 'JAM DPAL GYIS SMRAS PA, BTZUN PA NAM
GRU, GANG GI TSE BYANG CHUB SEMS DPA' CHOS THAMS CAD RANG BZHIN
GYIS MNYAM PAR

BZHAG PA NYID YIN PAR YANG SHES PAR BYED LA SEMS RNAM PAR G-YENGS
PA RNAMS LA SNYING RJE CHEN PO BSKYED DE, PHYI MA'I MTHA'I MUR
THUG PA'I BAR DU SPYOD PAR BYED CING

BSAM GTAN LA GNAS PA LAS G-YO BAR MI 'GYUR NA DE TZAM GYIS NA
BYANG CHUB SEMS DPA' BSAM GTAN PA YIN NO, ,NYE BAR 'KHOR GYIS
SMRAS PA, 'JAM DPAL, JI LTAR


@185A *, ,NA BYANG CHUB SEMS DPA' 'DUL BA 'DZIN PA YIN, 'JAM DPAL
GYIS SMRAS PA, BTZUN PA NYE BAR 'KHOR, GANG GI TSE BYANG CHUB
SEMS DPA' CHOS

RNAMS GTAN DUL BA NYID DU'ANG SHES PAR BYED CING LTUNG BA DANG,
NYON MONGS PA DANG BRAL LA, LTUNG BA DANG, NYON MONGS PA GDUL
BA'I PHYIR CHOS STON PAR BYED CING, DE LTAR

NYON MONGS RNAMS RTOGS PAR YANG BYED LA BYANG CHUB KYANG TSOL BAR
BYED NA DE TZAM GYIS NA BYANG CHUB SEMS DPA' 'DUL BA 'DZIN PA YIN
NO, ,MA 'GAGS PAS SMRAS PA,

'JAM DPAL, JI LTAR NA BYANG CHUB SEMS DPA' LHA'I MIG DANG LDAN PA
YIN, 'JAM DPAL GYIS SMRAS PA, BTZUN PA MA 'GAGS PA, GANG GI TSE
BYANG CHUB SEMS

DPA' PHYOGS BCU'I GZUGS SNANG BA THAMS CAD KYANG MTHONG BAR BYED
LA, GZUGS DBEN PAR MTHONG BAS CHOS THAMS CAD DBEN PAR MTHONG BA
RJES SU RTOGS PAR

BYED NA DE TZAM GYIS NA BYANG CHUB SEMS DPA' LHA'I MIG DANG LDAN
PA YIN NO, ,BA KU LAS SMRAS PA, 'JAM DPAL, JI LTAR NA BYANG CHUB
SEMS DPA' DBANG PO BSRUNG BA

YIN, 'JAM DPAL GYIS SMRAS PA, GANG GI TSE BYANG CHUB SEMS DPA'
YUL THAMS CAD SANGS RGYAS KYI YUL YIN PAR LTA ZHING SANGS RGYAS
KYI YUL YANG MED PAR LTA NA DE


@185B TZAM GYIS NA BYANG CHUB SEMS DPA' DBANG PO BSRUNG BA YIN
NO, ,SOR MO'I PHRENG BAS SMRAS PA, 'JAM DPAL, JI LTAR NA BYANG
CHUB SEMS DPA' DBANG PO RNO BA YIN, 'JAM DPAL GYIS SMRAS

PA; GANG GI TSE BYANG CHUB SEMS DPA' BYANG CHUB RANG BZHIN GYIS
MA SKYES PA'I PHYIR MTSAMS MED PA DANG MNYAM PAR LTA BAR BYED NA
DE TZAM GYIS NA BYANG CHUB SEMS DPA' DBANG PO RNO BA

YIN NO, ,K'A TY'A'I BU CHEN POS SMRAS PA, 'JAM DPAL, JI LTAR NA
BYANG CHUB SEMS DPA' MDO SDE RNAM PAR 'BYED PA LA MKHAS PA YIN,
'JAM DPAL GYIS SMRAS PA, BTZUN PA

K'A TY'A'I BU CHEN PO, GANG GI TSE BYANG CHUB SEMS DPA' SO SO
YANG DAG PAR RIG PA MI ZAD PA BZHI THOB CING, TSIG GCIG GIS KYANG
BSKAL PA 'BUM GYI BAR DU RGYA CHER RNAM PAR 'BYED

CING STON LA, CI NAS KYANG KUN NAS NYON MONGS PA SPONG BAR NI
BYED PA DANG, RNAM PAR BYANG BA LEN PAR MI BYED PA DE LTAR STON
PAR BYED PA DANG, CHOS NYID GNAS PA LAS KYANG MI G-YO

LA GNAS THAMS CAD LA'ANG MI RTEN PA DE LTAR STON PAR BYED NA DE
TZAM GYIS NA BYANG CHUB SEMS DPA' MDO SDE RNAM PAR 'BYED PA LA
MKHAS PA YIN NO, ,GSUS PO CHE CHEN POS SMRAS

PA; 'JAM DPAL, JI LTAR NA BYANG CHUB SEMS DPA' SO SOR YANG DAG
PAR RIG PA THOB PA YIN, 'JAM DPAL GYIS SMRAS PA, GANG GI TSE
BYANG CHUB SEMS DPA' BRJOD DU MED PA'I


@186A *, ,DON GYIS DON SO SO YANG DAG PAR RIG PA STON PA DANG,
CHOS KYI DBYINGS GNAS PA NYID KYI CHOS SO SO YANG DAG PAR RIG PA
STON PA DANG, MING DANG, MTSAN

MA MED PA NYID KYIS NGES PA'I TSIG SO SO YANG DAG PAR RIG PA STON
PA DANG, BRAG CA DANG MNYAM PA NYID KYIS SPOBS PA SO SO YANG DAG
PAR RIG PA STON PAR BYED NA DE TZAM GYIS NA

BYANG CHUB SEMS DPA' SO SO YANG DAG PAR RIG PA THOB PA YIN NO,
,SGRA GCAN ZIN GYIS SMRAS PA, 'JAM DPAL, JI LTAR NA BYANG CHUB
SEMS DPA' TSUL KHRIMS DANG LDAN

PA YIN, 'JAM DPAL GYIS SMRAS PA, BTZUN PA SGRA GCAN ZIN, GANG GI
TSE BYANG CHUB SEMS DPA' TSUL KHRIMS DANG BRTUL ZHUGS YANG DAG
PAR BLANGS SHING SEMS CAN YONGS

SU SMIN PAR BYA BA'I PHYIR TSUL KHRIMS 'CHAL BA'I 'GRO BA GANG
YIN PAR 'GRO BAR BYED NA DE TZAM GYIS NA BYANG CHUB SEMS DPA'
TSUL KHRIMS DANG LDAN PA YIN NO, ,KUN DGA'

BOS SMRAS PA, 'JAM DPAL, JI LTAR NA BYANG CHUB SEMS DPA' MANG DU
THOS PA YIN, 'JAM DPAL GYIS SMRAS PA, BTZUN PA KUN DGA' BO, GANG
GI TSE BYANG CHUB SEMS DPA'

SANGS RGYAS THAMS CAD KYIS GSUNGS PA NYAN PAR BYED CING THOS PA
THAMS CAD KYI DON KYANG RTOGS PAR BYED LA JI LTAR THOS PA'ANG
'DZIN PAR BYED CING, JI LTAR BZUNG BA BZHIN


@186B STON PAR YANG BYED NA DE TZAM GYIS NA BYANG CHUB SEMS DPA'
MANG DU THOS PA YIN NO, ,DE NAS LHA'I BU RAB RTZAL SEMS KYIS NYAN
THOS CHEN PO DE DAG LA 'DI SKAD SMRAS SO, ,TSE DANG

LDAN PA DAG ,KHYED CAG 'JAM DPAL GZHON NUR GYUR PAS 'DI SKAD
BSTAN PA DE LTA BU'I CHOS 'GA' DANG LDAN NAM, DE DAG GIS SMRAS
PA, LHA'I BU, BDAG CAG LA NI CHOS DE

DAG LAS 'GA' TZAM YANG MED DO, ,LHA'I BUS SMRAS PA, TSE DANG LDAN
PA DAG DE LTA NA KHYED CAG NYAN THOS CHEN PO MCHOG TU GYUR PA MA
YIN PAR MI 'GYUR RAM, SH'A RI'I BUS SMRAS

PA; LHA'I BU, 'DI LTA STE, DPER NA, GANG RJES LAS BRTEN NA RDZID
BU MCHOG YIN PA DE BZHIN DU NYAN THOS GZHAN DAG LAS BRTEN NA KHO
BO CAG KYANG MCHOG YIN NO, ,'DI LTA STE ,

DPER NA, RGYA MTSO CHEN PO LAS BRTEN NA 'OG GI CHU'I PHUNG PO
MCHOG YIN PA DE BZHIN DU NYAN THOS DANG, RANG SANGS RGYAS THAMS
CAD LAS BRTEN NA BYANG CHUB SEMS DPA' MCHOG YIN

NO; ;LHA'I BUS SMRAS PA, BTZUN PA SH'A RI'I BUS DE NI NYAN THOS
MNGON PA'I NGA RGYAL MED PA RNAMS KYIS BSTAN PA YIN TE, LEGS SO,
,LEGS SO, ,'JAM DPAL GYIS SMRAS PA, LHA'I

BU; DE DE BZHIN TE, NYAN THOS NI LHAG PA'I NGA RGYAL MED PA YIN
NO, ,BYANG CHUB SEMS DPA' NI LHAG PA'I NGA RGYAL CAN YIN NO,
,LHA'I BUS SMRAS PA, 'JAM DPAL, JI LAS BSAMS


@187A *, ,TE DE SKAD SMRA, 'JAM DPAL GYIS SMRAS PA, LHA'I BU, 'DI
LTAR NYAN THOS RNAMS NI SANGS RGYAS LA BRTEN NAS NGA RGYAL SPANGS
PA YIN GYI, BYANG CHUB

SEMS DPA' NI LHAG PA'I NGA RGYAL CAN YIN LA NGA RGYAL DES SANGS
RGYAS KYI CHOS RNAMS YANG DAG PAR SGRUB PAR BYED PAS NA DE'I
PHYIR BYANG CHUB SEMS DPA' NI LHAG PA'I NGA

RGYAL CAN YIN NO, ,LHA'I BUS SMRAS PA, 'JAM DPAL, LHAG PA'I NGA
RGYAL CAN NI BDAG LA BSTOD PAR BYED CING GZHAN LA SMOD PAR BYED
PA YIN NA, BYANG CHUB SEMS DPA' YANG

DE LTA BUR MI 'GYUR RAM, 'JAM DPAL GYIS SMRAS PA, LHA'I BU, DE
BZHIN TE, BYANG CHUB SEMS DPA' NI BDAG LA BSTOD PAR BYED CING
GZHAN LA SMOD PAR BYED PA YIN NO, ,LHA'I

BUS SMRAS PA, 'JAM DPAL, CI LAS BSAMS TE DE SKAD SMRA, 'JAM DPAL
GYIS SMRAS PA, LHA'I BU, BYANG CHUB SEMS DPA' NI RNAM GRANGS DU
MAR THEG PA CHEN PO'I BSNGAGS

PA RJOD PAR BYED CING NYAN THOS KYI THEG PA BA'I BSNGAGS PA MA
YIN PAR RJOD PAR BYED PA DANG, JI LTAR SEMS CAN RNAMS BYANG CHUB
TU SEMS BSKYED PAR 'GYUR SNYAM NAS BDAG NYID

KYI YON TAN GYI CHOS RJOD PAR BYED CING, 'DI LA DGA' BA'I SEMS
BSKYED PAR MI 'GYUR BAR BYA'O SNYAM NAS THEG PA DMAN PA LA RNAM
PAR SDANG BAR BYED PA YIN PAS, LHA'I BU, DE


@187B LTAR NA BYANG CHUB SEMS DPA' NI THEG PA CHEN PO LA BSTOD
PAR BYED PA DANG, NYAN THOS KYI THEG PA LA SMOD PAR BYED PA YIN
NO, ,LHA'I BUS SMRAS PA, 'JAM DPAL, DE LTAR NA BYANG CHUB

SEMS DPA' LTUNG BA DANG BCAS PAR MI 'GYUR RAM, 'JAM DPAL GYIS
SMRAS PA, LHA'I BU, GANG GIS NOR BU MCHING BU'I BSNGAGS PA MA YIN
PAR BRJOD CING NOR BU RIN PO CHE BEE

d'URYA'I BSNGAGS PAR RJOD PAR GYUR NA DE'ANG LTUNG BA DANG BCAS
PAR 'GYUR RAM, LHA'I BUS SMRAS PA, 'JAM DPAL, DE NI MI 'GYUR RO,
,'JAM DPAL GYIS SMRAS PA, LHA'I BU,

DE BZHIN DU BYANG CHUB SEMS DPA'I THEG PA CHEN PO'I BSNGAGS PA
RJOD PAR BYED CING NYAN THOS KYI THEG PA'I BSNGAGS PA MA YIN RJOD
PAR BYED PA'ANG LTUNG BA DANG BCAS PAR MI 'GYUR

RO; ;LHA'I BU, 'DI LTA STE, DPER NA, SKYES BU SHIN TU STOBS DANG
LDAN PA GANG ZHIG GIS 'KHOR LOS BSGYUR BA'I RGYAL PO'I BSNGAGS PA
BRJOD CING KHAMS KYI RGYAL PO LA DE LTA BU YIN

NA; DE SMAD PA'I 'OS SU 'GYUR BA YIN SNYAM MAM, LHA'I BUS SMRAS
PA, 'JAM DPAL, DE LTA MA YIN NO, ,'JAM DPAL GYIS SMRAS PA, LHA'I
BU, DE BZHIN DU BYANG CHUB SEMS DPA' THEG

PA CHEN PO LA BSTOD PAR BYED CING NYAN THOS KYI THEG PA LA SMOD
PAR BYED PA'ANG SMAD PA'I 'OS SU MI 'GYUR RO, ,DE NAS BCOM LDAN
'DAS KYIS 'JAM DPAL GZHON NUR GYUR PA LA


@188A *, ,LEGS SO ZHES BYA BA BYIN TE, 'JAM DPAL, LEGS SO, ,LEGS
SO, ,KHYOD KYI TSIG DE NI LEGS PAR SMRAS TE, 'JAM DPAL, THEG PA
CHEN PO'I

BSNGAGS PA BRJOD PAS NI THEG PA THAMS CAD KYIS BSNGAGS PA BRJOD
PAR 'GYUR RO, ,DE CI'I PHYIR ZHE NA, 'JAM DPAL, THEG PA THAMS CAD
NI DE LAS NGES PAR BYUNG BA YIN

PA'I PHYIR RO, ,GZHAN YANG, LHA'I BU RAB RTZAL SEMS KYIS 'JAM
DPAL GZHON NUR GYUR PA LA 'DI SKAD CES SMRAS SO, ,'JAM DPAL,
BYANG CHUB SEMS DPA' GANG LA BRTEN

NAS BYANG CHUB TU SEMS SKYED PAR BYED, 'JAM DPAL GYIS SMRAS PA,
LHA'I BU, BYANG CHUB SEMS DPA' NI SEMS CAN THAMS CAD KYI NYON
MONGS PA LA BRTEN NAS BYANG CHUB TU

SEMS BSKYED PAR BYED DO, ,LHA'I BUS SMRAS PA, 'JAM DPAL, CI'I
PHYIR NA BYANG CHUB SEMS DPA' SEMS CAN THAMS CAD KYI NYON MONGS
PA LA BRTEN NAS BYANG CHUB TU SEMS

SKYED PAR BYED, 'JAM DPAL GYIS SMRAS PA, LHA'I BU, GAL TE SEMS
CAN RNAMS KYI NYON MONGS PA DAG BYANG CHUB KYI THEG PA MA YIN DU
ZIN NA NI BYANG CHUB SEMS DPA' YANG BYANG

CHUB TU SEMS BSKYED NAS GO CHA GYON PAR MI 'GYUR RO, ,LHA'I BUS
SMRAS PA, 'JAM DPAL, BYANG CHUB KYI SEMS CI ZHIG LA BRTEN, 'JAM
DPAL GYIS SMRAS PA, LHA'I BU, BYANG


@188B CHUB KYI SEMS NI SANGS RGYAS KYI CHOS THAMS CAD LA BRTZON
TO, ,DE CI'I PHYIR ZHE NA, LHA'I BU, SANGS RGYAS KYI CHOS THAMS
CAD NI BYANG CHUB KYI SEMS KYI RTZA BA LA BRTEN NAS SKYE BAR
'GYUR

BA'I PHYIR RO, ,LHA'I BUS SMRAS PA, 'JAM DPAL, CHOS THAMS CAD CI
LA BRTEN, 'JAM DPAL GYIS SMRAS PA, LHA'I BU, CHOS THAMS CAD NI
RTZA BA MED PA'I GNAS LA BRTEN PA YIN

NO; ;DE CI'I PHYIR ZHE NA, LHA'I BU, CHOS THAMS CAD NI MTHA' YAS
PA'I PHYIR RTZA BA MED PA DANG, MNGON PAR SKABS YOD PA DANG, NAM
MKHA' LA BRTEN PA'ANG YIN PA'I PHYIR RO, ,

LHA'I BUS SMRAS PA, 'JAM DPAL, SANGS RGYAS KYI CHOS RNAMS JI
SNYED YOD, 'JAM DPAL GYIS SMRAS PA, LHA'I BU, CHOS THAMS CAD JI
SNYED PA DE SNYED YOD DO, ,DE CI'I PHYIR ZHE

NA; DE BZHIN GSHEGS PAS NI CHOS THAMS CAD SANGS RGYAS BAS NA,
LHA'I BU, DE'I PHYIR CHOS THAMS CAD JI SNYED PA SANGS RGYAS KYI
CHOS RNAMS KYANG DE SNYED DO, ,LHA'I BUS SMRAS PA,

'JAM DPAL, 'O NA CI, 'DOD CHAGS DANG, ZHE SDANG DANG, GTI MUG
RNAMS KYANG SANGS RGYAS KYI CHOS YIN NAM, 'JAM DPAL GYIS SMRAS
PA, LHA'I BU, DE DE BZHIN TE, 'DOD

CHAGS DANG, ZHE SDANG DANG, GTI MUG RNAMS KYANG SANGS RGYAS KYI
CHOS YIN NO, ,DE CI'I PHYIR ZHE NA, NYON MONGS PA DE DAG GI RTZA
BA'I GNAS RJES SU RTOGS PA NI SANGS RGYAS YIN NO


@189A *, ,ZHES STON PA'I PHYIR RO, ,LHA'I BUS SMRAS PA, 'JAM
DPAL, GANG GIS SEMS CAN THAMS CAD SANGS RGYAS SU 'GYUR BA'I RNAM
GRANGS YOD DAM,

'JAM DPAL GYIS SMRAS PA, LHA'I BU, RNAM GRANGS MED PAS SEMS CAN
THAMS CAD SANGS RGYAS SU 'GYUR GYI, RNAM GRANGS KYIS NI MA YIN
NO, ,DE CI'I PHYIR ZHE NA, DE BZHIN

GSHEGS PAS NI SEMS CAN THAMS CAD RTOGS PAR THUGS SU CHUD PA'I
PHYIR RO, ,LHA'I BUS SMRAS PA, 'JAM DPAL, JI LTAR RTOGS PAR THUGS
SU CHUD, 'JAM DPAL

GYIS SMRAS PA, LHA'I BU, SEMS CAN MED PA'I RNAM PA DANG, STONG PA
NYID KYIS RNAM PAS SO, ,LHA'I BUS SMRAS PA, 'JAM DPAL, STONG PA
NYID KYIS CI ZHIG RTOGS PAR BYED,

'JAM DPAL GYIS SMRAS PA, LHA'I BU, GAL TE CUNG ZAD RJES SU RTOGS
PAR BYED NA NI, DE STONG PA NYID DU MI 'GYUR RO, ,DE CI'I PHYIR
ZHE NA, LHA'I BU, STONG PA NYID NI RNAM PAR RTOG

PA MED PA DANG, RTZOL BA MED PA YIN PA'I PHYIR RO, ,LHA'I BUS
SMRAS PA, 'JAM DPAL, DE BZHIN GSHEGS PAS STONG PA NYID RJES SU
RTOGS PA NI BYANG CHUB YIN NO ZHES

MA GSUNGS SAM, 'JAM DPAL GYIS SMRAS PA, LHA'I BU, STONG PA NYID
GANG YIN PA DE NYID BYANG CHUB YIN PAS NA BCOM LDAN 'DAS KYIS
KYANG STONG PA NYID RJES SU RTOGS


@189B PA KHO NA BYANG CHUB YIN NO ZHES GSUNGS SO, ,LHA'I BUS
SMRAS PA, 'JAM DPAL, STONG PA NYID LA GNAS PA JI ZHIG LA GNAS PA
YIN, 'JAM DPAL GYIS SMRAS PA, LHA'I BU ,

STONG PA NYID LA GNAS PA NI 'DOD PA DANG, GZUGS DANG, GZUGS MED
PA LA GNAS PA MA YIN, PHUNG PO DANG, KHAMS DANG, SKYE MCHED LA
GNAS PA MA YIN, LUS DANG, SEMS

LA GNAS PA MA YIN NO, ,DE CI'I PHYIR ZHE NA, LHA'I BU, DE GNAS PA
GANG GIS GNAS PAR 'GYUR BA'I GNAS PA DE'ANG STONG PAS NA STONG PA
NYID NI STONG PA NYID LA MI GNAS PA'I

PHYIR RO, ,LHA'I BUS SMRAS PA, 'JAM DPAL, DE BZHIN GSHEGS PA DON
DAM PA STONG PA NYID KYI GNAS PAS GNAS PAR MI MDZAD DAM, 'JAM
DPAL GYIS SMRAS PA, LHA'I

BU; DE BZHIN GSHEGS PA NYID STONG PA NYID YIN LA, STONG PA NYID
GANG YIN PA DE NI GNYIS SU MED PA YIN PAS NA DE BZHIN GSHEGS PA
NI GNYIS SU MED PA'I GNAS PAR

MDZAD DO, ,LHA'I BUS SMRAS PA, 'JAM DPAL, GNYIS SU MED PA'I GNAS
PAS GNAS PA GANG YIN, 'JAM DPAL GYIS SMRAS PA, LHA'I BU GNYIS SU
MED PA'I GNAS

PA NI GNYIS SU MED PA NYID YIN GYI, DE LA GNAS PA GZHAN MED DE,
DE'I GNAS PA GNYIS SU MED PA LAS GZHAN MED PA DE NYID KYANG GNYIS
SU MED PA NYID YIN NO, ,LHA'I BUS


@190A *, ,SMRAS PA, 'JAM DPAL, GNYIS ZHES BYA BA NI GANG, GNYIS
SU MED PA ZHES BYA BA NI GANG, 'JAM DPAL GYIS SMRAS PA, LHA'I BU,
'DOD CHAGS

DANG, 'DOD CHAGS DANG BRAL BAR BYED PA DE NI GNYIS SO, ,'DOD
CHAGS KYI RANG BZHIN NI GNYIS SU MED PA'O, ,ZHE SDANG DANG, ZHE
SDANG MED PAR BYED PA DE NI GNYIS SO,,

ZHE SDANG GI RANG BZHIN NI GNYIS SU MED PA'O, ,GTI MUG DANG, GTI
MUG MED PAR BYED PA DE NI GNYIS SO, ,GTI MUG GI RANG BZHIN NI
GNYIS SU MED PA'O, ,NYON MONGS

PA DANG, NYON MONGS PA MED PAR BYED PA DE NI GNYIS SO, ,NYON
MONGS PA'I RANG BZHIN NI GNYIS SU MED PA'O, ,BDAG DANG, BDAG MED
PAR BYED PA DE NI GNYIS SO, ,

BDAG GI RANG BZHIN NI GNYIS SU MED PA'O, ,LHA'I BUS SMRAS PA,
'JAM DPAL, BDAG GIS RANG BZHIN GANG YIN, 'JAM DPAL GYIS SMRAS PA,
LHA'I BU, BDAG GI

RANG BZHIN NI BZOD MA NAS DAG PA'I PHYIR BDAG MED PA NYID YIN NO,
,BDAG GI RANG BZHIN NI BZOD MA NAS DAG PA'I PHYIR GZOD MA NAS
DBEN PA NYID DANG, GZOD

MA NAS MA SKYES PA NYID DANG, GZOD MA NAS MA BYUNG BA NYID YIN
NO, ,LHA'I BUS SMRAS PA, 'JAM DPAL, CI'I PHYIR RANG BZHIN ZHES
BYA, 'JAM DPAL GYIS SMRAS PA,


@190B LHA'I BU, DE NI 'GYUR BA MED PAS DE'I PHYIR RANG BZHIN ZHES
BYA'O, ,DE NI GZOD MA NYID NAS GSAL ZHING NYON MONGS PA CAN MA
YIN PAS DE'I PHYIR RANG BZHIN ZHES BYA'O, ,DE NI

NAM MKHA' DANG MNYAM PA NYID KYIS MNYAM ZHING TSAD MED PAS DE'I
PHYIR RANG BZHIN ZHES BYA'O, ,DE NI SPROS PA DANG BRAL BA DANG,
DE NI RGYU BA DANG BRAL BA DANG, DE NI 'OD GSAL BAS

DE'I PHYIR RANG BZHIN ZHES BYA'O, ,DE NI BLANG BA MED PA DANG DOR
BA MED PAS DE PHYIR RANG BZHIN ZHES BYA'O, ,LHA'I BUS SMRAS PA,
'JAM DPAL, RANG BZHIN MI SHES PA DAG GANG

YIN, 'JAM DPAL GYIS SMRAS PA, LHA'I BU, GANG DAG CHOS RNAMS KYI
RANG BZHIN MI SHES PA DAG GO ,LHA'I BUS SMRAS PA, 'JAM DPAL, RANG
BZHIN SHES PA DAG GANG YIN,

'JAM DPAL GYIS SMRAS PA, LHA'I BU, GANG DAG DE DAG GI RANG BZHIN
SHES PA DAG GO ,LHA'I BUS SMRAS PA, 'JAM DPAL, DAD PA DANG LDAN
PA'I MTSAN NYID GANG YIN, 'JAM

DPAL GYIS SMRAS PA, LHA'I BU, DAD PA DANG LDAN PA'I MTSAN NYID NI
CHAGS PA THAMS CAD LAS YANG DAG PAR 'DAS PA YIN NO, ,LHA'I BUS
SMRAS PA, 'JAM DPAL, DGE SLONG

DAD PA DANG MI LDAN PA JI LTAR DAD PAS BYIN PA LA DAD PAR BYED,
'JAM DPAL GYIS SMRAS PA, LHA'I BU, DAD PA DANG MI LDAN PA ZHES
BYA BA NI GANG MNGON SUM DU GYUR PA'I CHOS


@191A *, ,THAMS CAD LA GZHAN GYI DRING MI 'JOG CING GZHAN GYI DAD
PAS YANG DANG YANG DU MI 'GRO BA YIN PAS DE'I PHYIR DAD PA DANG
MI LDAN PA ZHES BYA STE, DE NI DAD PAS

BYIN PA SPYOD PAR MI BYED DO, ,DE CI'I PHYIR ZHE NA, GZOD MA NAS
DAG PA'I PHYIR RO, ,LHA'I BUS SMRAS PA, 'JAM DPAL, DGE SLONG GANG
DGE 'DUN DANG LHAN CIG MI GNAS PA DE LA

JI SKAD CES BYA, 'JAM DPAL GYIS SMRAS PA, LHA'I BU, DGE SLONG
GANG DGE 'DUN DANG LHAN CIG MI GNAS PA DE NI DES NA 'JIG RTEN GYI
SBYIN GNAS SU 'GYUR RO, ,DE CI'I PHYIR ZHE NA,

LHA'I BU, DGE 'DUN NI 'DUS MA BYAS PA YIN LA, BYANG CHUB SEMS
DPA' NI 'DUS MA BYAS DANG LHAN CIG MI GNAS PAS DE'I PHYIR DE NI
'JIG RTEN GYI SBYIN GNAS SU 'GYUR BA

YIN PA'I PHYIR RO, ,LHA'I BUS SMRAS PA, 'JAM DPAL, GAL TE BYANG
CHUB SEMS DPA' 'DUS MA BYAS DANG LHAN CIG GNAS PAR GYUR NA NYES
PA CIR 'GYUR, 'JAM DPAL

GYIS SMRAS PA, LHA'I BU, 'DUS MA BYAS THOB NAS SEMS CAN RNAMS
SKYOB PAR MI BYED CING NYAN THOS SU 'GYUR BAS DE'I NYES PA NI DER
'GYUR RO, ,LHA'I BUS SMRAS PA, 'JAM DPAL, 'DUS

BYAS NI SO SO SKYE BO'I SA YIN LA, 'DUS MA BYAS NI 'PHAGS PA
RNAMS KYIS YIN NA, 'O NA, JI LTAR BYANG CHUB SEMS DPA' 'PHAGS
PA'I SA SPANGS SHING SO SO SKYE BO'I SA LA


@191B GNAS PA 'JIG RTEN GYI SBYIN GNAS SU 'GYUR, 'JAM DPAL GYIS
SMRAS PA, LHA'I BU, BYANG CHUB SEMS DPA' 'DUS BYAS LA'ANG MI
GNAS, 'DUS MA BYAS LA'ANG MI GNAS

PAS DE'I PHYIR DE NI 'JIG RTEN GYI SBYIN GNAS SU 'GYUR RO, ,DE
CI'I PHYIR ZHE NA, LHA'I BU, BYANG CHUB SEMS DPA' NI 'DU BYED LAS
YID BSKYOD PA DANG, 'DUS MA BYAS LA MI GNAS

PA YIN PAS 'DUS BYAS KYI SKYON DANG BRAL BA DANG, 'DUS MAS BYAS
SHES PA RTOGS PA YIN TE, DE 'DUS BYAS KYI SKYON DANG BRAL BAS NI
'DUS BYAS LA MI GNAS LA, 'DUS MA BYAS

SHES PA RTOGS PAS NI 'DUS MA BYAS SU MI LTUNG BA'I PHYIR RO,
,LHA'I BU, 'DI LTA STE, DPER NA, TSAN PO CHE CHEN POS STENG GI
BAR SNANG LA MDA' 'PHANGS PAR GYUR LA DE NAS MDA'

DE NAM MKHA' LA MI GNAS PAR 'DUG CING SA LA'ANG MI LTUNG NA,
LHA'I BU, DE LA DKA' BA CUNG ZAD YOD DAM, LHA'I BUS SMRAS PA,
'JAM DPAL, DKA'O, ,'JAM DPAL GYIS SMRAS

PA; ;LHA'I BU, DE BAS KYANG BYANG CHUB SEMS DPA' SEMS DPA' CHEN
PO GANG DAG 'DUS BYAS KYANG MI SPONG ZHING 'DUS MA BYAS KYANG
THOB PAR BYED LA, 'DUS MA BYAS SU'ANG MI LTUNG

ZHING 'DUS BYAS THOB PA RNAMS KYANG YONGS SU SMIN PAR BYED PA NI
CHES DKA' BA YIN NO, ,LHA'I BUS SMRAS PA, 'JAM DPAL, BYANG CHUB
SEMS DPA'I 'JIGS PA 'DUS BYAS


@192A *, ,SAM; 'ON TE 'DUS MA BYAS SAM, GANG LAS 'BYUNG BAR
'GYUR, 'JAM DPAL GYIS SMRAS PA, LHA'I BU, BYANG CHUB SEMS DPA'I
'JIGS PA

NI 'DUS BYAS LAS KYANG 'BYUNG BAR 'GYUR, 'DUS MA BYAS LAS KYANG
'BYUNG BAR 'GYUR RO, ,DE CI'I PHYIR ZHE NA, LHA'I BU, 'DUS BYAS
LAS NI NYON MONGS PA'I 'JIGS PA

'BYUNG LA, 'DUS MA BYAS LAS NI NYON MONGS PA MED PA'I 'JIG PA
'BYUNG BA'I PHYIR RO, ,LHA'I BUS SMRAS PA, 'JAM DPAL, NYON MONGS
PA MED PAS 'JIGS PA CI YOD

'JAM DPAL GYIS SMRAS PA, LHA'I BU, KHAMS GSUM NA NI NYON MONGS
PA'I 'JIGS PA YOD LA, BYANG CHUB SEMS DPA' GANG KHAMS GSUM DU
NYON MONGS PAR MI BYED NA,

DE NI NYAN THOS SU 'GYUR RO, ,LHA'I BUS SMRAS PA, 'JAM DPAL, JI
LTAR NA BYANG CHUB SEMS DPA' 'JIGS PA MED PA YIN, 'JAM DPAL GYIS
SMRAS PA, LHA'I BU, BYANG

CHUB SEMS DPA' GANG SHES RAB KYI SHES PAS 'DUS BYAS LA SPYOD PAR
BYED CING, THABS KYI SHES PAS 'DUS MA BYAS SU MI LTUNG BA DE LTA
NA, LHA'I BU, BYANG CHUB SEMS

DPA'I 'JIGS PA MED PA YIN NO, ,LHA'I BU, GZHAN YANG, GANG GI TSE
BYANG CHUB SEMS DPA' SEMS CAN LA LTA BAS 'DUS BYAS SPONG BAR MI
BYED CING, SANGS RGYAS KYI CHOS


@192B LA LTA BAS 'DUS MA BYAS SU MI LTUNG BA DE LTA NA, LHA'I BU,
BYANG CHUB SEMS DPA' 'JIGS PA MED PA YIN NO, ,LHA'I BU, GZHAN
YANG, GANG GI TSE BYANG CHUB SEMS DPA' BSOD

NAMS KYI TSOGS NYE BAR BSAGS PA'I PHYIR 'DUS BYAS LA SBYOR BAR
BYED CING, SANGS RGYAS KYI YE SHES KYI TSOGS NYE BAR BSAGS PA'I
PHYIR 'DUS MA BYAS SU MI LTUNG BA DE LTA NA BYANG

CHUB SEMS DPA' 'JIGS PA MED PA YIN NO, ,LHA'I BU, GZHAN YANG,
GANG GI TSE BYANG CHUB SEMS DPA' 'DUS MA BYAS LA GNAS TE BSAM
GTAN RNAMS SKYED PAR BYED CING,

THABS LA GNAS TE BSAM GTAN RNAMS LAS LDOG PAR BYED PA DE LTA NA
BYANG CHUB SEMS DPA' 'JIGS PA MED PA YIN NO, ,LHA'I BU, GZHAN
YANG, GANG GI TSE BYANG CHUB SEMS DPA'

BYANG CHUB KYI SEMS LA GNAS TE DGE BA'I RTZA BA NYE BAR GSOG PAR
BYED CING, SNYING RJE CHEN PO LA GNAS TE SEMS CAN RNAMS YONGS SU
SMIN PAR BYED PA DE LTA NA BYANG CHUB SEMS

DPA' 'JIGS PA MED PA YIN NO, ,LHA'I BU, GZHAN YANG, GANG GI TSE
BYANG CHUB SEMS DPA' DBEN PA LA GNAS TE BDUD KYI LAS RNAMS RTOGS
PAR BYED CING, THABS LA GNAS TE

BDUD GYI LAS RNAMS SPONG BAR BYED PA DE LTAR NA BYANG CHUB SEMS
DPA' 'JIGS PA MED PA YIN NO, ,LHA'I BU, GZHAN YANG, GANG GI TSE
BYANG CHUB SEMS DPA' BYAMS PA CHEN PO


@193A *, ,LA GNAS TE CHOS STON PAR BYED CING, SNYING RJE CHEN PO
LA GNAS TE ZANG ZING GI SBYIN PA SBYIN PAR BYED PA DE LTAR NA
BYANG CHUB SEMS DPA' 'JIGS PA

MED PA YIN NO, ,LHA'I BU, GZHAN YANG, GANG GI TSE BYANG CHUB SEMS
DPA' 'KHOR BA LA GNAS TE MYA NGAN LAS 'DAS PA YONGS SU SPYAD PA'I
LAS BYED CING, MYA NGAN LAS 'DAS PA

LA GNAS TE 'KHOR BA YONGS SU SPYAD PA'I LAS BYED PA DE TZAM GYIS
NA BYANG CHUB SEMS DPA' 'JIGS PA MED PA YIN NO, ,LHA'I BU, GZHAN
YANG, GANG GI TSE BYANG CHUB SEMS DPA' SKYE BA

MED PAS SKYE BAR BYED CING 'PHO BA MED PAS 'BYUNG BAR BYED PA
DANG, CHOS LA LTA BAS SNANG BAR BYED CING PHUNG PO DANG, KHAMS
DANG, SKYE MCHED KYIS RAB TU PHYE BA MA YIN PA

DANG, THAMS CAD DANG RJES SU 'BREL ZHING ZHI BA DANG NYE BAR ZHI
BAR GYUR BA DANG, 'BAR BAR BYED CING 'BAR BAS TSIG PAR MI BYED PA
DANG, NYON MONGS PA THAMS CAD LA

YONGS SU SPYOD PAR BYED CING NYON MONGS PA'I SKYON RNAMS KYIS MI
GOS PA DANG, SLOB PA DANG, MI SLOB PA RNAMS 'DUL BAR BYED CING
NYAN THOS KYI RNAM PAR GROL BA LA REG PAR MI

BYED PA DANG, SEMS CAN RNAMS KYI BSAM PA LA 'JUG CING CHOS KYI
BSAM PA SPONG BAR MI BYED PA DANG, BDUD KYI LCAGS KYU SHES PAR
BYED CING CHOS KYI LCAGS KYU SPONG BAR


@193B MI BYED PA DANG, SHES PAS 'JUG PAR BYED CING THABS KYIS
LDOG PAR BYED PA DANG, 'PHAGS PA'I RNAM PA STON PAR BYED CING
'PHAGS PA MA YIN PA YONGS SU SMIN PAR BYA BA LA

SPRO BAR BYED PA DANG, SANGS RGYAS MTHONG BA LA MNGON PAR DGA'
BAR BYED CING CHOS MTHONG BA LA KUN TU 'DOD PAR BYED PA DE TZAM
GYIS NA BYANG CHUB SEMS DPA' 'JIGS PA MED PA

YIN NO, ,'JAM DPAL GZHON NUR GYUR PAS BSTAN PA 'DI BSHAD PA NA
LHA'I BU LNGA KHRI CHOS RNAMS LA CHOS KYI MIG RDUL MED CING DRI
MA DANG BRAL BA RNAM PAR DAG GO ,LHA'I BU

NYI KHRI LNGA STONG NI LEN PA MED PAR ZAG PA RNAMS LAS SEMS CAN
RNAM PAR GROL LO, ,BYANG CHUB SEMS DPA' SNGON DGE BA'I RTZA BA
BSKYED PA LNGA KHRI NI MI SKYE BA'I CHOS LA BZOD PA RAB

TU THOB PAR GYUR TO, ,BYANG CHUB SEMS DPA' NYI KHRI NI SPOBS PA
THOGS PA MED PA SKYES SO, LHA DANG, MI RNAMS KYI SKYE DGU LAS
SROG CHAGS STONG PHRAG RAB TU MANG PO DAG GIS NI

BYANG CHUB TU SEMS BSKYED NAS, DE BZHIN GSHEGS PA DANG, 'JAM DPAL
GZHON NUR GYUR PA LA LHA'I MCHOD PA DAG BYAS SO, ,GZHAN YANG,
LHA'I BU RAB RTZAL SEMS KYIS 'JAM

DPAL GZHON NUR GYUR PA LA 'DI SKAD CES SMRAS SO, ,'JAM DPAL, JI
LTAR NA BYANG CHUB SEMS DPA' LAM LA GNAS PA YIN, 'JAM DPAL GYIS
SMRAS PA, LHA'I BU, GANG GI


@194A *, ,TSE BYANG CHUB SEMS DPA' 'DOD CHAGS SPANG BA'I PHYIR
YANG CHOS STON PAR BYED LA 'DOD CHAGS DANG BRAL BA MNGON DU'ANG
MI BYED PA DANG, ZHE

SDANG SPANGS PA'I PHYIR YANG CHOS STON PAR BYED LA ZHE SDANG
SPONG BA MNGON DU MI BYED PA DANG, GTI MUG SPANG PA'I PHYIR YANG
CHOS STON PAR BYED LA GTI MUG SPONG BA MNGON

DU'ANG MI BYED PA DANG, NYON MONGS PA SPANG BA'I PHYIR CHOS STON
PAR YANG BYED LA NYON MONGS PA SPONG BA MNGON DU'ANG MI BYED PA
DE TZAM GYIS NA, LHA'I BU, BYANG CHUB SEMS

DPA' LAM LA GNAS PA YIN NO, ,LHA'I BU, GZHAN YANG, GANG GI TSE
BYANG CHUB SEMS DPA' SEMS CAN RNAMS LA STONG PA NYID STON PAR
YANG BYED LA, STONG PA NYID MNGON

DU'ANG MI BYED PA DANG, SEMS CAN RNAMS LA MTSAN MA MED PA STONG
PAR YANG BYED LA MTSAN MA MED PA MNGON DU'ANG MI BYED PA DANG,
SEMS CAN RNAMS LA SMON PA MED PA

STON PAR YANG BYED LA SMON PA MED PA MNGON DU'ANG MI BYED PA
DANG, DE BZHIN DU SEMS CAN RNAMS LA MNGON PAR 'DU BYED PA MED PA
DANG, SKYE BA MED PA DANG, 'BYUNG BA

MED PA DANG, DNGOS PO MED PA DANG, 'DOD CHAGS DANG BRAL BA DANG
MI LDAN PA DANG, 'GOG PA'I CHOS STON PAR YANG BYED LA 'GOG PA
MNGON DU'ANG MI BYED PA DE TZAM GYIS NA


@194B BYANG CHUB SEMS DPA' LAM LA GNAS PA YIN NO, ,LHA'I BU,
GZHAN YANG, GANG GI TSE BYANG CHUB SEMS DPA' YONGS SU MI GTONG
BAS SBYIN PA'I PHA ROL TU PHYIN PA SGRUB PAR

BYED PA DANG, TSUL KHRIMS LAS YANG DAG PAR 'DA' BAS TSUL KHRIMS
KYI PHA ROL TU PHYIN PA SGRUB PAR BYED PA DANG, GNOD SEMS KYIS
BZOD PA'I PHA ROL TU PHYIN PA SGRUB

PAR BYED PA DANG, LE LOS BRTZON 'GRUS KYI PHA ROL TU PHYIN PA
SGRUB PAR BYED PA DANG, BRJED NGAS PAS BSAM GTAN GYI PHA ROL TU
PHYIN PA SGRUB PAR BYED PA DANG, BEMS PE

DANG, LUG LTAR LKUGS PAS SHES RAB KYI PHA ROL TU PHYIN PA SGRUB
PAR BYED PA DE TZAM GYIS NA BYANG CHUB SEMS DPA' LAM LA GNAS PA
YIN NO, ,LHA'I BUS SMRAS PA, 'JAM

DPAL, CI LAS BSAMS TE DE SKAD SMRA, 'JAM DPAL GYIS SMRAS PA,
LHA'I BU, BZHI PO 'DI DAG NI BYANG CHUB SEMS DPA' RNAMS KYIS
YONGS SU MI GTONG BA YIN TE,

BZHI GANG ZHE NA, SEMS CAN YONGS SU MI GTONG BA DANG, CHOS YONGS
SU MI GTONG BA DANG, BYANG CHUB KYI SEMS YONGS SU MI GTONG BA
DANG, DGE BA'I CHOS THAMS CAD YONGS

SU MI GTONG BA STE, BYANG CHUB SEMS DPA' NI CHOS BZHI PO DE DAG
YONGS SU MI GTONG BAS SBYIN PA'I PHA ROL TU PHYIN PA SGRUB PAR
BYED DO, ,LHA'I BU, TSUL KHRIMS LAS YANG


@195A *, ,DAG PAR 'DA' BA ZHES BYA BA DE NI DE'I RANG BZHIN MA
YIN PA'I TSIG BLA DVAGS TE, TSUL KHRIMS LAS YANG DAG PAR 'DA' BAS
TING NGE 'DZIN DANG

TING NGE 'DZIN LAS YANG DAG PAR 'DA' BAS SHES RAB DANG, SHES RAB
LAS YANG DAG PAR 'DA' BAS RNAM PAR GROL BA SHES PA SGRUB PAR BYED
DE, LHA'I BU, KHYOD

KYIS RNAM GRANGS DES GANG TSUL KHRIMS LAS YANG DAG PAR 'DA' BA DE
TSUL KHRIMS KYI PHA ROL TU PHYIN PA SGRUB PAR BYED PA YIN PAR RIG
PAR BYA'O, ,LHA'I BU, BYANG CHUB

SEMS DPA' GANG GNOD SEMS LA ZHUGS PA NI NYAN THOS KYI THEG PA LAS
LOG PAR ZHUGS PA DANG, RANG SANGS RGYAS KYI THEG PA LAS LOG PAR
ZHUGS PA YIN PAS DE

NI THEG PA CHEN PO LA LEGS PAR ZHUGS PA YIN TE, GANG THEG PA CHEN
PO LA LEGS PAR ZHUGS PA DE NI BZOD PA'I PHA ROL TU PHYIN PA SGRUB
PAR BYED PA YIN NO, ,LHA'I

BU; GANG GI TSE BYANG CHUB SEMS DPA' LUS KYI RTUL BAR MI BYED
CING NGAG DANG SEMS KYI BU RTUL BAR MI BYED PA DE NI LE LO CAN
YIN LA, GANG DE LTAR CHOS LA MNGON PAR

BRTZON PA DE NI BRTZON 'GRUS KYI PHA ROL TU PHYIN PA SGRUB PAR
BYED PA YIN NO, ,LHA'I BU, GZHAN YANG, BYANG CHUB SEMS DPA' NI
RMI LAM NA'ANG SA GNYIS PO DAG LA DGA'


@195B PA'I SEMS SKYED PAR MI BYED PAS DE NI BRJED NGAS PA YIN LA,
GANG NYAN THOS DANG, RANG SANGS RGYAS KYI THEG PA LA BRJED NGAS
PA DE NI THEG PA CHEN PO LA MNYAM PAR BZHAG PA YIN

PAS DE NI BSAM GTAN GYI PHA ROL TU PHYIN PA SGRUB PAR BYED PA YIN
NO, ,LHA'I BU CHOS THAMS CAD NI BEMS PO STE, RTZVA DANG, SHING
DANG, RTZIG PA DANG, LAM DANG, MIG YOR DANG,

LUG LTAR LKUGS PA DANG 'DRA BAR RANG BZHIN GYIS NUS PA MED PA YIN
PAS, GANG GI TSE BYANG CHUB SEMS DPA' SHES RAB DANG YE SHES KYIS
DE LTAR CHOS THAMS CAD BEMS PO

DANG, LUG LTAR LKUGS PA LTA BUS BYANG CHUB SGRUB PAR BYED PA DE
NI SHES RAB KYI PHA ROL TU PHYIN PA SGRUB PAR BYED PA YIN TE, DE
LTAR ZHUGS PA'I BYANG CHUB SEMS DPA' NI LAM SGRUB

PAR BYED PA YIN NO, ,LHA'I BU, GZHAN YANG, GANG GI TSA BYANG CHUB
SEMS DPA' 'KHOR BA'I LAM YANG MI SPONG LA, MYA NGAN LAS 'DAS PA'I
LAM YANG TSOL BAR BYED PA DANG, LAM

GYI LAS KYI RGYUN YANG MI GCOD CING LAM GYI BYANG BA'ANG SGRUB
PAR BYED PA DANG, LAM NGAN PAR ZHUGS PA'I SEMS CAN RNAMS KYANG
LAM LA 'GOD PAR BYED PA DE LTA NA BYANG CHUB SEMS

DPA' LAM LA GNAS PA YIN NO, ,LHA'I BU, GZHAN YANG, GANG GI TSE
BYANG CHUB SEMS DPA' SEMS CAN THAMS CAD DANG CHOS THAMS CAD BTZAL
YANG MI RNYED PA DANG, BYANG CHUB KYI


@196A *, ,LAM SPONG BAR MI BYED PA DANG, 'BRAS BU YOD PA BSAM
GTAN BYED PA DE LTA NA BYANG CHUB SEMS DPA' BYANG CHUB KYI LAM
THOB PA YIN NO, ,LHA'I BU ,

GZHAN YANG, GANG GI TSE BYANG CHUB SEMS DPA' NYAN THOS KYI LAM
YANG RAB TU SHES LA NYAN THOS KYI LAM GYIS NGES PAR 'BYUNG BAR
YANG MI BYED PA DANG, RANG SANGS RGYAS KYI

LAM YANG RAB TU SHES LA RANG SANGS RGYAS KYI LAM GYIS NGES PAR
'BYUNG BAR MI BYED PA DANG, BYANG CHUB SEMS DPA'I LAM YANG THOB
PAR BYED LA LAM DES KYANG DBANG PO

YONGS SU MA RDZOGS PAR NGES PAR 'BYUNG BAR MI BYED PA DE LTA NA
BYANG CHUB SEMS DPA' LAM LA GNAS PA YIN NO, ,LHA'I BU, GZHAN
YANG, GANG GI TSE BYANG CHUB SEMS DPA'

DGE BA'I RTZA BA THAMS CAD MNGON PAR 'DU BYED PA DANG, MNGON PAR
'DU BYA BA'I 'BRAS BU DON DU MI GNYER BA DANG, MNGON PAR 'DU BYED
PA'I SKYON GYIS MI GOS PA DANG, DGE

BA'I RTZA BA MNGON PAR 'DU BYA BA THAMS CAD BYANG CHUB TU YONGS
SU BSNGO BAR BYED PA DANG, BYANG CHUB KYI PHYIR 'PHEL BA YANG DAG
PAR RJES SU MI MTHONG BA DANG, 'BRI BA YANG DAG

PAR RJES SU MI MTHONG BA DE LTA NA BYANG CHUB SEMS DPA' LAM LA
GNAS PA YIN NO, ,LHA'I BU, GZHAN YANG, GANG GI TSE BYANG CHUB
SEMS DPA' LAM NGAN PA LAS LAM YONGS


@196B SU TSOL BAR BYED PA DANG, LAM YONGS SU BTZAL NAS KYANG NGES
PAR 'BYUNG BAR MI BYED PA DE LTA NA BYANG CHUB SEMS DPA' LAM LA
GNAS PA YIN NO, ,LHA'I BUS SMRAS PA, 'JAM

DPAL, JI LTAR NA BYANG CHUB SEMS DPA' LAM NGAN PA LAS LAM YONGS
SU TSOL BAR BYED, 'JAM DPAL GYIS SMRAS PA, LHA'I BU LAM NGAN PA
ZHES BYA BA NI 'KHOR BA STE, BYANG CHUB

SEMS DPA' NI DE LA GNAS NAS SEMS CAN NGES PAR 'BYUNG BA'I PHYIR
LAM YONGS SU TSOL BAR BYED KYI, BDAG NYID NGES PAR 'BYUNG BA'I
PHYIR NI MA YIN NO, ,LHA'I BUS SMRAS PA,

'JAM DPAL, BYANG CHUB SEMS DPA'I SPYOD PA NI 'JIG RTEN THAMS CAD
DANG MI MTHUN PA YIN NO, ,'JAM DPAL GYIS SMRAS PA, LHA'I BU, 'DI
LTAR BYANG CHUB SEMS DPA' RNAMS NI

'JIG RTEN NA SPYOD KYANG 'JIG RTEN GYI CHOS RNAMS KYIS MI GOS PA
DANG, NYON MONGS PA MED PA STON PAR BYED KYANG NYON MONGS PA MED
PA NYID DU MI LTUNG BA DANG, RGA BA DANG, 'CHI BA

STON PAR BYED KYANG CHOS THAMS CAD SKYE BA MED PA DANG, 'BYUNG BA
MED PAR SHES SHING SKYON MED PA MNGON DU MI BYED PA DANG, PHUNG
PO DANG, KHAMS DANG, SKYE MCHED LA YONGS SU

SPYOD PA BYED KYANG PHUNG PO DANG, KHAMS DANG, SKYE MCHED DON DU
MI GNYER BA DANG, PHUNG PO DANG, KHAMS DANG, SKYE MCHED YONGS SU
SHES PAR BYA BA'I PHYIR SEMS CAN RNAMS LA


@197A *, ,CHOS STON KYANG YONGS SU SHES PA DE DAG YONGS SU SHES
PAR MI BYED PA DANG, BSAM GTAN DANG, RNAM PAR THAR PA DANG, TING
NGE 'DZIN DANG, SNYOMS

PAR 'JUG PA DANG, MNGON PAR SGRUB PAR BYED CING SEMS RNAM PAR
G-YENGS PA RNAMS NYE BAR 'JOG PAR BYED KYANG NYE BAR 'JOG PA LA
'BYUNG BAR MI BYED PA DANG, BDUD

KYI YUL NYE BAR STON PAR BYED KYANG BDUD KYI LAS RNAMS KYIS MI
'PHROGS PA DANG, SANGS RGYAS KYI YUL SPONG BAR MI BYED PA DANG,
BDUD KYI YUL GYI RJES SU MI 'JUG PA

DANG; CHOS KYI DBYINGS KYI YUL LAS LDOG PAR MI BYED PA DANG, SEMS
CAN GYI KHAMS KYI YUL NYE BAR LEN PAR BYED PAS NA DE'I PHYIR SEMS
CAN CHEN PO DE DAG GI SPYOD PA

NI 'JIG RTEN THAMS CAD DANG MI MTHUN PA YIN NO, ,LHA'I BUS SMRAS
PA, 'JAM DPAL, KHYOD BYANG CHUB SEMS DPA' RNAMS KYI SPYOD PA LA
SPOBS PAR GYIS SHIG ,'JAM

DPAL GYIS SMRAS PA, LHA'I BU, BSAM PA YONGS SU DAG CING NANG
DANG, PHYI ROL DBEN PA NYID KYIS LHAG PA'I BSAM PA LA SPYOD PA
DANG, RAB TU SPYOD PA MED PA NYID KYIS SBYOR

BA LA SPYOD PA DANG, SEMS MI BRJED PA NYID KYIS BYANG CHUB KYI
SEMS MI BRJED PA LA SPYOD PA DANG, SEMS DUL BA NYID KYIS SBYIN PA
LA SPYOD PA DANG, SEMS ZHI BA NYID KYIS


@197B TSUL KHRIMS LA SPYOD PA DANG, RMAS PA MED PA NYID KYIS BZOD
PA LA SPYOD PA DANG, LUS DBEN PA NYID KYIS BRTZON 'GRUS LA SPYOD
PA DANG, CHOS KYI DBYINGS RNAM PAR G-YENG BA

MED PA NYID KYIS BSAM GTAN LA SPYOD PA DANG, SPROS PA MED PA NYID
KYIS SHES RAB LA SPYOD PA DANG, SEMS CAN LA BDAG MED PA NYID KYIS
BYAMS PA LA SPYOD PA DANG, NYON

MONGS PA YOD PA MA YIN PAR RAB TU ZHI BA NYID KYIS SNYING RJE LA
SPYOD PA DANG, RANG BZHIN GYIS RNAM PAR GROL BA'I PHYIR DGA' BA
LA SPYOD PA DANG, MTHA' GNYIS DANG BRAL

BA'I PHYIR BTANG SNYOMS LA SPYOD PA DANG, GZOD MA NAS MA SKYES
PA'I PHYIR MI RTAG PA LA SO SOR RTOG PA LA SPYOD PA DANG, YONGS
SU RTOG PA SDUG BSNGAL BA'I PHYIR SDUG BSNGAL LA

SO SOR RTOG PA LA SPYOD PA DANG, PHYIN CI LOG RANG BZHIN MED PA'I
PHYIR BDAG MED PA LA SO SOR RTOG PA LA SPYOD PA DANG, 'DU SHES
YONGS SU SHES PA'I PHYIR ZHI BA LA SO

SOR RTOG PA LA SPYAD PA DANG, PHUNG PO SGYU MA LTA BUR YONGS SU
SHES PA'I PHYIR SDUG BSNGAL YONGS SU SHES PA LA SPYOD PA DANG, MA
RIG PA SNGON DU 'GRO BA'I PHYIR KUN 'BYUNG BA

SHES PA LA SPYOD PA DANG, RANG BZHIN GYIS 'GAG PA'I PHYIR 'GOG PA
SHES PA LA SPYOD PA DANG, 'DUS BYAS LA MNGON PAR ZHEN PA MED PA'I
PHYIR LAM SHES PA LA SPYOD


@198A *, ,PA DANG, 'BRAS BU YONGS SU SHES PA NYID KYIS RGYU SHES
PA LA SPYOD PA DANG, RTEN CING 'BREL BAR 'BYUNG BA'I PHYIR RKYEN
SHES PA LA SPYOD PA

DANG; DU MA'I PHYIR TSOGS PA LA SPYOD PA DANG, BRJOD DU MED PA'I
PHYIR DON SO SO YANG DAG PAR RIG PA LA SPYOD PA DANG, CHOS KYI
DBYINGS DBYER MED PA'I PHYIR CHOS

SO SO YANG DAG PAR RIG PA LA SPYOD PA DANG, MING DANG, GZUGS
'BYUNG BA MED PA'I PHYIR NGES PA'I TSIG SO SO YANG DAG PAR RIG PA
LA SPYOD PA DANG, SGRA BRAG CA DANG MTSUNGS

PA'I PHYIR SPOBS PA SO SO YANG DAG PAR RIG PA LA SPYOD PA DANG,
TSIG 'BRU GSAL BA NYID KYIS DON LA RTON PA LA SPYOD PA DANG, RNAM
PAR SHES PA'I SPYOD YUL MA SPANGS PA

NYID KYIS YE SHES LA RTON PA LA SPYOD PA DANG, LAS KYI RNAM PAR
SMIN PA STONG NYID KYIS NGES PA'I DON GYI MDO SDE LA RTON PA LA
SPYOD PA DANG, GANG ZAG YONGS SU SMIN PAR BYA BA NYID

KYIS CHOS LA RTON PA LA SPYOD PA DANG, LAS RNAM PAR DAG PA'I
PHYIR LHA'I MIG LA SPYOD PA DANG, TSUL KHRIMS RNAM PAR DAG PA'I
PHYIR LHA'I RNA BA LA SPYOD PA DANG, TING NGE

'DZIN RNAM PAR DAG PA'I PHYIR PHA ROL GYI SEMS SHES PA LA SPYOD
PA DANG, DUS GSUM MNYAM PA NYID KYI PHYIR SNGON GYI GNAS RJES SU
DRAN PA SHES PA LA SPYOD PA DANG,


@198B SEMS LA DBANG SGYUR BA'I PHYIR RDZU 'PHRUL MNGON PAR BSGRUB
PA LA SPYOD PA DANG, MI PHYED PA'I PHYIR SPYOD PA BRTAN PA LA
SPYOD PA DANG, MI LHOD PA'I PHYIR SPYOD PA SRA BA LA SPYOD PA
DANG,

BSKYOD DU MED PA'I PHYIR GNAS MED PA LA SPYOD PA DANG, THA DAD PA
MED PA NYID KYIS SPYOD PA MNYAM PA LA SPYOD PA DANG, THAMS CAD
RJES SU MA BRTAGS PA'I PHYIR SA DANG, CHU

DANG; ME DANG, RLUNG DANG, NAM MKHA' LTA BUR SPYOD PA DANG, RNAM
PAR BSGRUB PA'I MTSAN NYID KYI PHYIR SGYU MA LTA BU LA SPYOD PA
DANG, YANG DAG PA MA YIN PA'I MTSAN NYID KYIS

RMI LAM LTA BU LA SPYOD PA DANG, RNAM PAR RMONGS PA'I MTSAN NYID
KYIS SMIG RGYU LTA BU LA SPYOD PA DANG, BDAG MI SBED PA'I MTSAN
NYID KYIS STONG PA NYID LA SPYOD PA DANG, SEMS

RANG BZHIN MED PA'I MTSAN NYID KYIS MTSAN MA MED PA LA SPYOD PA
DANG, KHAMS GSUM RANG BZHIN MED PA'I MTSAN NYID KYIS SMON PA MED
PA LA SPYOD PA DANG, 'DUS BYAS

RANG BZHIN MED PA'I MTSAN NYID KYIS MNGON PAR 'DU BYED PA MED PA
LA SPYOD PA DANG, SEMS DANG, YID DANG, RNAM PAR SHES PA 'JUG PA
MED PA'I MTSAN NYID KYIS BDUD

TSAR BCAD PA LA SPYOD PA DANG, SPYOD PA THAMS CAD RNAM PAR BSGRUB
PA'I MTSAN NYID KYIS DKON MCHOG GSUM GYI GDUNG RGYUN MI GCOD PA
LA SPYOD PA STE, LHA'I BU, DE LTAR SPYOD


@199A *, ,PA'I BYANG CHUB SEMS DPA' NI BYANG CHUB SEMS DPA'I
SPYAD PA LA SPYOD PA YIN NO,, ,,BAM PO GSUM PA STE THA MA, LHA'I
BUS SMRAS PA ,

'JAM DPAL, BYANG CHUB SEMS DPA'I SPYOD PA DE NI, NYAN THOS DANG,
RANG SANGS RGYAS THAMS CAD LAS YANG DAG PAR 'DAS PA YIN NO, ,'JAM
DPAL GYIS SMRAS PA, LHA'I

BU; DE DE BZHIN TE, LHA'I BU, KHO BO NI BYANG CHUB SEMS DPA' GANG
DAD PAS RJES SU 'BRANG BA MA YIN PA DANG, CHOS KYIS RJES SU
'BRANG BA MA YIN PA DANG, GANG BRGYAD PA MA

YIN PA DANG, RGYUN DU ZHUGS PA MA YIN PA DANG, LAN GCIG PHYIR
'ONG BA MA YIN PA DANG, PHYIR MI 'ONG BA MA YIN PA DANG, DGRA
BCOM PA MA YIN PA DANG, GANG NYAN THOS

MA YIN PA DANG, RANG SANGS RGYAS MA YIN PA DANG, GANG SANGS RGYAS
BCOM LDAN 'DAS MA YIN PA DANG, DE BZHIN GSHEGS PA MA YIN PA DANG,
YANG DAG PAR RDZOGS PA'I

SANGS RGYAS MA YIN PA DANG, STON PA MA YIN PA DE NI BYANG CHUB
SEMS DPA' YIN PAR MI SMRA'O, ,LHA'I BU, KHO BO NI BYANG CHUB SEMS
DPA' GANG SO SO SKYE BO'I CHOS CAN MA

YIN PA DANG, 'DOD CHAGS KYI CHOS CAN MA YIN PA DANG, ZHE SDANG GI
CHOS CAN MA YIN PA DANG, GTI MUG GI CHOS CAN MA YIN PA DANG, GANG
'KHOR BA'I CHOS CAN MA YIN


@199B PA DANG, YONGS SU MYA NGAN LAS 'DA' BA'I CHOS CAN MA YIN PA
DE NI BYANG CHUB SEMS DPA' YIN PAR MI SMRA'O, ,LHA'I BUS SMRAS
PA, 'JAM DPAL, CI LA BSAMS TE DE SKAD

SMRA; 'JAM DPAL, JI LTAR NA BYANG CHUB SEMS DPA' DAD PAS RJES SU
'BRANG BA DANG, CHOS KYI RJES SU 'BRANG BA DANG, BRGYAD PA DANG,
RGYUN DU ZHUGS PA DANG, LAN GCIG PHYIR

'ONG BA DANG, PHYIR MI 'ONG PA DANG, DGRA BCOM PA DANG, NYAN THOS
DANG, RANG SANGS RGYAS DANG, SANGS RGYAS BCOM LDAN 'DAS DANG, DE
BZHIN GSHEGS PA DANG, YANG DAG PAR

RDZOGS PA'I SANGS RGYAS DANG, STON PA DANG, SO SO SKYE BO'I CHOS
CAN DANG, 'DOD CHAGS KYI CHOS CAN DANG, ZHE SDANG GI CHOS CAN
DANG, GTI MUG GI CHOS CAN DANG, 'KHOR BA'I

CHOS CAN DANG, YONGS SU MYA NGAN LAS 'DA' BA'I CHOS CAN YIN, 'JAM
DPAL GYIS SMRAS PA, LHA'I BU, GANG GI TSE BYANG CHUB SEMS DPA'
SANGS RGYAS KYI CHOS THAMS CAD LA

DAD PAR BYED PA DANG, CHAGS PA THAMS CAD LA DAD PAR BYED KYANG DE
LA CHAGS PAR MI 'GYUR BA DANG, GZHAN GYI DAD PAS MI 'GRO BA DANG,
PHA ROL TU PHYIN PA DRUG GI LAM LA DAD

PA SKYED CING 'DZIN PAR BYED PA DANG, CHAGS PAS CHAGS PAR GYUR PA
RNAMS THAR BAR BYED PA DANG, CHAGS PA MED PA'I YE SHES YONGS SU
TSOL BAR BYED PA DANG, 'KHOR BA


@200A *, ,LA CHAGS PAR MI BYED PA DANG, MYA NGAN LAS 'DAS PAR MI
LTUNG BA DE TZAM GYIS NA, LHA'I BU, BYANG CHUB SEMS DPA' DAD PAS
RJES SU 'BRANG BA

YIN NO, ,LHA'I BUS SMRAS PA, 'JAM DPAL, JI LTAR NA BYANG CHUB
SEMS DPA' CHOS KYI RJES SU 'BRANG BA YIN, 'JAM DPAL GYIS SMRAS
PA, LHA'I BU, GANG GI TSE BYANG

CHUB SEMS DPA' SANGS RGYAS THAMS CAD KYIS GSUNGS PA 'DZIN PAR
BYED PA DANG, KUN 'DZIN PAR BYED PA DANG, CHOS KYI ZAS DANG LDAN
ZHING ZANG ZING GI ZAS MED PA

DANG, CHOS LA GNAS KYI NYON MONGS PA LA MI GNAS PA DANG, CHOS KYI
STOBS CAN YIN GYI NGA RGYAL GYI STOBS CAN MA YIN PA DANG, CHOS
SMRA BA YIN GYI 'JIG RTEN RGYANG PAN

PA'I GTAM SMRA BA MA YIN PA DANG, CHOS KYI DBANG PHYUG YIN GYI
NYON MONGS PA'I DBANG PHYUG MA YIN PA DANG, CHOS LA RTON PA YIN
GYI GANG ZAG LA RTON PA MA YIN PA DANG, CHOS

SMRA BA YIN GYI CHOS MA YIN PAR MI SMRA BA DANG, CHOS KYI RJES SU
MTHUN PA'I CHOS LA RTON PA YIN GYI BRTZON PA BTANG BA'I CHOS LA
MI GNAS PA DANG, CHOS SKYON MED PA NYID

DU CHOS THAMS CAD SHES PAR BYED PA DANG, GZUNGS KYI SGO CHAGS PA
MED PA DANG LDAN PA DANG, NOR BDUN DANG LDAN PA DANG, DAM PA'I
CHOS YONGS SU 'DZIN PAR BYED PA


@200B DANG; CHOS KYI KHYAD PAR LA GNAS PA DE LTA NA, LHA'I BU,
BYANG CHUB SEMS DPA' CHOS KYI RJES SU 'BRANG BA YIN NO, ,LHA'I
BUS SMRAS PA, 'JAM DPAL, JI LTAR NA BYANG CHUB SEMS

DPA' BRGYAD PA YIN, 'JAM DPAL GYIS SMRAS PA, LHA'I BU, GANG GI
TSE BYANG CHUB SEMS DPA' LOG PA NYID BRGYAD LAS YANG DAG PAR 'DAS
PA DANG, YANG DAG PA NYID BRGYAD LA

RAB TU GNAS PA DANG, LAM YAN LAG BRGYAD PA RNAM PAR SBYANG BA LA
MKHAS PA DANG, SBYOR BA YONGS SU MA RDZOGS PAR LAM DES NGES PAR
'BYUNG BAR MI BYED PA DANG, MI KHOM

PA BRGYAD DU SKYES PA'I SEMS CAN RNAMS DAL BA PHUN SUM TSOGS PA
DAG LA 'GOD PAR BYED PA DANG, SKYES BU DAM PA'I RNAM PAR RTOGS PA
BRGYAD LA GNAS PA DANG, RNAM

PAR THAR PA BRGYAD LA BSAM GTAN BYED PA DANG, BYANG CHUB SEMS
DPA'I LHAG PA'I BSAM PA MI SPONG BA DE LTA NA, LHA'I BU, BYANG
CHUB SEMS DPA' BRGYAD PA YIN NO, ,LHA'I

BUS SMRAS PA, 'JAM DPAL, JI LTAR NA, BYANG CHUB SEMS DPA' RGYUN
DU ZHUGS PA YIN, 'JAM DPAL GYIS SMRAS PA, LHA'I BU, GANG GI TSE
BYANG CHUB SEMS DPA' SEMS

CAN RGYUN PHYOGS SU DED PA RNAMS RGYUN LAS ZLOG PAR BYED PA DANG,
'KHOR BA'I RGYUN THAMS CAD KYANG GCOD PAR BYED LA 'KHOR BA MI
GCOD PA DANG, NGAN SONG THAMS CAD


@201A *, ,RGYUN GCOD PAR BYED PA DANG, SEMS CAN RNAMS BDE 'GRO
DANG MYA NGAN LAS 'DAS PA MNGON DU BYA BA'I LAM LA 'GOD PAR BYED
PA DANG, MTSAMS BCAD

PA DANG, LHA DANG, MI LA GZHOL BA DANG, BDEN PA STON PAR BYED PA
DANG, RLOM SEMS SU MI LTUNG BA DANG, THE TSOM DANG BRAL BA DANG,
NGES PA DANG, SANGS RGYAS KYI CHOS LA GZHOL BA DANG,

SO SO SKYE BO'I LAM LAS YANG DAG PAR 'DAS PA DANG, SANGS RGYAS
KYI CHOS KYI LAM LA RAB TU GNAS PA DANG, 'KHOR BA'I GTING RNYED
PA DANG, MYA NGAN LAS 'DAS PA LA MNGON DU

PHYOGS PAR GYUR PA DANG, 'JIG RTEN GYI SBYIN GNAS SU GYUR PA
DANG, 'DUS BYAS LA SNANG BA DANG, 'DUS MA BYAS PAS RAB TU PHYE BA
DANG, PHYIR LDOG PAR MI 'GYUR BA DANG,

DGE 'DUN LA YANG DAG PAR GZHOL BA DE LTA NA, LHA'I BU, BYANG CHUB
SEMS DPA' RGYUN DU ZHUGS PA YIN NO, ,LHA'I BUS SMRAS PA, 'JAM
DPAL, JI LTAR NA BYANG CHUB SEMS

DPA' LAN GCIG PHYIR 'ONG BA YIN, 'JAM DPAL GYIS SMRAS PA, LHA'I
BU, GANG GI TSE BYANG CHUB SEMS DPA' CHOS THAMS CAD 'ONG BA MED
PA DANG, 'GRO BA MED PAR SHES NAS

SEMS CAN YONGS SU SMIN PAR BYA BA'I PHYIR BSAM BZHIN DU 'ONG BA
DANG, SEMS CAN RNAMS YONGS SU SMIN PAR BYED PA DANG, 'ONG BA
DANG, 'GRO BAR STON PAR BYED PA DANG,


@201B CHOS NYID LA 'ONG BA DANG, 'GRO BA MED PAR MTHONG BA DANG,
'ONG YANG NYON MONGS PA MED PAS 'ONG BA DANG, RANG GI LAS YONGS
SU DAG PAS 'GRO BA DANG, 'ONG BA MNYAM PA NYID MI SPONG BA

DANG, BDUD KYI DBANG GIS MI 'GRO BA DANG, BYANG CHUB KYI LAM NYE
BAR STON PA'I PHYIR 'ONG BA DANG, NYE BAR BLANGS PA'I SEMS CAN
BSGRAL BA'I PHYIR 'ONG BA DANG, BYANG CHUB KYI LHAG

PA'I BSAM PA SRA ZHING MI PHYED PA DE LTA NA, LHA'I BU, BYANG
CHUB SEMS DPA' LAN GCIG PHYIR 'ONG BA YIN NO, ,LHA'I BUS SMRAS
PA, 'JAM DPAL, JI LTAR NA BYANG CHUB SEMS

DPA' PHYIR MI 'ONG BA YIN, 'JAM DPAL GYIS SMRAS PA, LHA'I BU,
GANG GI TSE BYANG CHUB SEMS DPA' LTA BA RNAMS DANG, PHYIN CI LOG
RNAMS DANG, SGRIB PA RNAMS SU'ANG MI

'ONG BA DANG, 'DUN PA DANG, 'DOD CHAGS DANG, ZHE SDANG DANG,
'JIGS PA DANG, GTI MUG GIS KYANG 'ONG BA DANG, 'GRO BAR MI 'GYUR
BA DANG, BYAS PA NGES PAR MA GYUR CING

SANGS RGYAS KYI CHOS RNAMS MA RDZOGS PAR MI 'ONG BA DANG, 'ONG BA
MED PA DANG, 'PHO BA MED PA LA MKHAS PA DANG, RGA SHI MED PA LA
THOB PA DANG, MTHAR GNAS PA DANG, BYAS PA

NGES PA DANG, LUNG BSTAN PA THOB PA DANG, DMIGS SU MED PA DANG,
RNAM PA MED PA THOB PA DANG, SHES PAS GZHAN LA RAG MA LAS PA DE
LTA NA, LHA'I BU, BYANG CHUB SEMS DPA'


@202A *, ,PHYIR MI 'ONG BA YIN NO, ,LHA'I BUS SMRAS PA, 'JAM
DPAL, JI LTAR NA BYANG CHUB SEMS DPA' DGRA BCOM PA YIN, 'JAM DPAL
GYIS SMRAS PA,

LHA'I BU, GANG GI TSE BYANG CHUB SEMS DPA' CHAGS PA MED CING 'DOD
CHAGS GDUL BA'I PHYIR SEMS CAN RNAMS LA CHOS STON PA DANG, SDANG
BA MED CING ZHE SDANG GDUL

BA'I PHYIR SEMS CAN RNAMS LA CHOS STON PA DANG, RMONGS PA MED
CING GTI MUG GDUL BA'I PHYIR SEMS CAN RNAMS LA CHOS STON PA DANG,
CHOS THAMS CAD LA NYON MONGS PA

MED PAR GNAS PA DANG, SEMS CAN THAMS CAD LA SEMS MA BTANG BA
DANG, SANGS RGYAS KYI CHOS THAMS CAD LA BRTZON 'GRUS BRTZAMS PA
DANG, 'DOD PA'I LONGS SPYOD THAMS

CAD LA DGA' BA MED PAS DGA' BA DANG, DGRA BCOM PA DANG, PADMA
BZHIN DU NYON MONGS PA THAMS CAD KYIS MA GOS PA DANG, SHES PAS
'PHAGS PA DANG MNYAM PA DANG, THABS

KYIS 'PHAGS PA MA YIN PAR GNAS PA DANG, NYE BAR LEN PA THAMS CAD
LA BDAG GIR MED CING YONGS SU 'DZIN PA MED PA DANG, SANGS RGYAS
KYI CHOS THAMS CAD LA BDAG GIR

BYED CING YONGS SU 'DZIN PA DANG, RANG GI SEMS KYI RGYUD DAG LA
ZAG PA MED PA'I SEMS DANG LDAN PA DANG, GZHAN GYI SEMS KYI RGYUD
DAG LA ZAG PA MED PAR GNAS PAR


@202B BYED PA DANG, SNGON DAM BCAS PA DAG LA BRNAG PA YONGS SU
RDZOGS PA DANG, TSU ROL DANG, PHA ROL LA GNAS PA RNAMS KYI PHA
ROL TU SON PA DANG, TSU ROL GYI GNAS MA SPANGS PA DANG,

GZHAN GYIS SEMS CAN GZHAN THAR BAR BYED PA DE LTA NA, LHA'I BU,
BYANG CHUB SEMS DPA' DGRA BCOM PA YIN NO, ,LHA'I BUS SMRAS PA,
'JAM DPAL, JI LTAR NA BYANG CHUB SEMS

DPA' NYAN THOS YIN, 'JAM DPAL GYIS SMRAS PA, LHA'I BU, GANG GI
TSE BYANG CHUB SEMS DPA' SEMS CAN THAMS CAD LA MA THOS PA'I CHOS
SGROGS PAR BYED CING YUL RNAMS LA

SPYOD PAR MI BYED PA DANG, YANG DAG PA'I DAM PA'I CHOS DANG, SKYE
BA MED PA DANG, 'GAG PA MED PA'I CHOS SGROGS PAR BYED PA DANG,
RGYU DANG, RKYEN DANG, BDAG MED PA DANG, SEMS

CAN MED PA DANG, RANG BZHIN GYIS G-YO BA MED PA SGROGS PAR BYED
PA DANG, SANGS RGYAS KYI CHOS TSAD MED PA DANG, NAM MKHA' DANG
MNYAM PA'I CHOS RNAMS SGROGS PAR BYED

PA DANG, SANGS RGYAS KYI YE SHES DANG, YE SHES CHEN PO LA CHOS
THAMS CAD RGYUS NYE BAR 'GRO BAR RTZOMS SHIG CES SGROGS PAR BYED
PA DANG, SGROGS PA'ANG GZHAN GYI DRING

MI 'JOG PA DANG, THOS PAS KYANG RLOM SEMS MI BYED PA DANG, SGROGS
PA THAMS CAD KYI SNGON DANG, PHYI MA'I MTHA' MI CHAD PA YONGS SU
SHES PA DANG, SO SO YANG DAG PAR RIG


@203A *, ,PA MI ZAD PA THOB PA DANG, DON DANG, TSIG DANG, YIG
'BRU MI ZAD PA DANG, SEMS CAN THAMS CAD KYI SEMS DANG, SPYOD PA
DANG, SHES PA STON PAR BYED

PA DANG, SO SO CI RIGS PAR CHOS STON PAR BYED PA DANG, ZHI BA'I
SA LA GNAS PA DANG, SPROS PA MED PA DANG, SNGON GYI SMON LAM GYI
SPYOD PA DE LTA NA, LHA'I BU, BYANG CHUB

SEMS DPA' NYAN THOS YIN NO, ,LHA'I BUS SMRAS PA, 'JAM DPAL, JI
LTAR NA BYANG CHUB SEMS DPA' RANG SANGS RGYAS YIN, 'JAM DPAL GYIS
SMRAS PA, LHA'I BU, GANG GI

TSE BYANG CHUB SEMS DPA' CHOS THAMS CAD RKYEN LA RAG LAS PA DANG,
SEMS CAN MED PA DANG, SROG MED PA DANG, GANG ZAG MED PA DANG,
BDAG PO MED PA DANG, RNAM PAR BSGRUB

PA NYE BAR GNAS PA'I MTSAN NYID DU SHES PA DANG, DES RKYEN RNAMS
LEGS PAR MTHONG BA'I PHYIR BYANG CHUB 'DREN PAR BYED PA'I RKYEN,
'DI LTA STE, PHA ROL TU PHYIN PA THAMS CAD

KYI PHYOGS DANG, BYANG CHUB KYI PHYOGS KYI CHOS RNAMS KYI PHYOGS
DANG, BSDU BA'I DNGOS PO BZHI'I PHYOGS DANG, TSAD MED PA BZHI'I
PHYOGS DANG, MNGON PAR SHES PA'I PHYOGS

YANG DAG PAR SGRUB PAR BYED PA DANG, DE RKYEN NYE BAR SGRUB PAR
BYED GZHAN GYI DRING MI 'JOG PAS BYANG CHUB MNGON PAR RDZOGS PAR
'TSANG RGYA BAR BYED PA DANG, SA NGAN PA DAG LAS


@203B SEMS SKYO BAR BYED PA DANG, NYE CHE BA'I SHES PA 'DUL BA LA
MKHAS PA DANG, THEG PA CHEN PO LA LEGS PAR RAB TU GNAS PA DANG,
CHOS THAMS CAD LA MNGON DU GYUR PA DE LTA NA,

LHA'I BU, BYANG CHUB SEMS DPA' RANG SANGS RGYAS YIN NO, ,LHA'I
BUS SMRAS PA, 'JAM DPAL, JI LTAR NA BYANG CHUB SEMS DPA' SANGS
RGYAS YIN, 'JAM DPAL GYIS SMRAS

PA; LHA'I BU, GANG GI TSE BYANG CHUB SEMS DPA' CHOS THAMS CAD
GZOD MA NAS DBEN PA NYID DU RTOGS PAR BYED PA DANG, SEMS CAN
THAMS CAD GZOD MA NAS BDAG MED PA

NYID DU RTOGS PAR BYED PA DANG, MING MNGON PAR RTOGS PAR BYA BA'I
PHYIR SPYOD PA DMAN PA DANG, MCHOG DANG, BAR MA THAMS CAD RTOGS
PAR BYED PA DANG, RANG GI NYON MONGS PA

STONG PA NYID KYIS NYON MONGS PA THAMS CAD RTOGS PAR BYED PA
DANG, SKAD CIG GCIG LA RJES SU RTOGS PA'I RIM GYIS SA DANG SPYOD
PA SNA TSOGS STON PAR BYED PA DANG, SEMS

CAN GYI DBANG PO DANG, MOS PAS CHOS STON PAR BYED PA DANG, 'BRAS
BU YOD PAR CHOS STON PAR BYED PA DE LTA NA, LHA'I BU, BYANG CHUB
SEMS DPA' SANGS RGYAS YIN NO, ,LHA'I BUS

SMRAS PA, 'JAM DPAL, JI LTAR NA BYANG CHUB SEMS DPA' DE BZHIN
GSHEGS PA YIN, 'JAM DPAL GYIS SMRAS PA, LHA'I BU, GANG GI TSE
BYANG CHUB SEMS DPA' DE BZHIN


@204A *, ,GSHEGS PA'I LAM DU 'GRO BA DANG, DE BZHIN NYID MA BRJOD
PA DANG, DE BZHIN NYID LA RAB TU GNAS PA DANG, DE BZHIN NYID KYI
SBYIN PA DANG, DE BZHIN

NYID KYI TSUL KHRIMS DANG, DE BZHIN NYID KYI BZOD PA DANG, DE
BZHIN NYID KYI BRTZON 'GRUS DANG, DE BZHIN NYID KYI BSAM GTAN
DANG, DE BZHIN NYID KYI SHES RAB DANG, DE BZHIN

NYID KYI THABS DANG, DE BZHIN NYID KYI SMON LAM DANG, DE BZHIN
NYID KYI STOBS DANG, DE BZHIN NYID KYI YE SHES DANG LDAN PA DANG,
DE BZHIN NYID KYI SEMS CAN MED PA DANG,

SEMS CAN YONGS SU THAR BAR BYED PA DANG, SEMS CAN GYI GNAS DANG,
'KHOR BA NA'ANG SPYOD LA SPYOD PA THAMS CAD LAS KYANG YANG DAG
PAR 'DAS PA DANG, SPYOD PA LAS SGROL

BAR BYED PA DANG, DE NA'ANG YIN LA DE NA'ANG MA YIN PA DANG, 'DI
NA'ANG YIN LA 'DI NA'ANG MA YIN PA DANG, GNYIS KA LAS DAG PA
DANG, MUN PA DANG BRAL BA DANG, RTAG TU

GSAL BA DANG, MUN PA MED PA DANG, MUN PA'I LING TOG DANG BRAL BA
DANG, DE BZHIN NYID KYI RJES SU SONG BA DANG, DE BZHIN GSHEGS
PA'I SA'I RJES SU SONG BA DE LTAR

NA; LHA'I BU, BYANG CHUB SEMS DPA' DE BZHIN GSHEGS PA ZHES BYA'O,
,LHA'I BUS SMRAS PA, 'JAM DPAL, JI LTAR NA BYANG CHUB SEMS DPA'
BCOM LDAN 'DAS ZHES


@204B GYI, 'JAM DPAL GYIS SMRAS PA, LHA'I BU, GANG GI TSE BYANG
CHUB SEMS DPA' NYON MONGS PA BCOM PA DANG, CHU BO LAS BRGAL BA
DANG, SRID PA MTHONG BA DANG, SEMS CAN

THAMS CAD KYI KHUR DANG, SRID PA 'JOMS PA DANG, SRID PA'I 'DU
SHES DANG BRAL BA DANG, BDUD BCOM PA DANG, ,KHUR BOR BA DANG,
SRID PA'I 'GRO BAR 'CHI 'PHO BA DANG, SKYE

BA SHES PA DANG, BYA BA SHES PA DANG, SRID PA'I 'DOD CHAGS BSAL
BA DANG, LUS DANG SEMS BSGOMS PA DANG, TSUL KHRIMS DANG, SHES RAB
BSGOMS PA DANG, SRID

PA'I SKYON LEGS PAR MTHONG BA DANG, SRID PA'I SRED PA DANG BRAL
BA DANG, SEMS CAN LA BSAM PA MA BTANG PA DANG, SRID PA'I RGYA
MTSO LAS SGROL BA DANG, CHU LON DANG, ZAM PA LEGS

PAR BYAS PA DANG, MI GNAS PAS LEGS PAR MTHONG BA DANG, RTAG TU
SGOM PA LA YID KYIS BRTZON PA DANG, SEMS CAN GYI SRID PA ZAD PAR
BYED PA DANG, SRID PA THAMS CAD LAS RNAM PAR

LOG PA DANG, THABS LA MKHAS PA DANG, NYON MONGS PA THAMS CAD THAL
BAR RLOG PAR BYED PA DANG, SRID PAS RNAM PAR RTZE BA LA MKHAS PA
DANG, SRID PA GSUM NA YOD PA RNAMS KYIS

MCHOD PA DE LTAR NA, LHA'I BU, BYANG CHUB SEMS DPA' BCOM LDAN
'DAS ZHES BYA'O, ,LHA'I BUS SMRAS PA, 'JAM DPAL, DE LTAR NA BYANG
CHUB SEMS DPA' YANG DAG PAR RDZOGS


@205A *, ,PA'I SANGS RGYAS YIN, 'JAM DPAL GYIS SMRAS PA, LHA'I
BU, GANG GI TSE BYANG CHUB SEMS DPA' MTSAMS MED PA GANG DANG
MNYAM PA BYANG CHUB KYANG DE DANG

MNYAM PAS MNYAM PA NYID DU MNGON PAR RDZOGS PAR BYANG CHUB PAR
BYED PA DANG, LTA BA'I RNAM PA RNAMS DANG, PHYIN CI LOG RNAMS
DANG, SGRIB PA RNAMS DANG, CHOD PA RNAMS

DANG; KUN NAS LDANG BA RNAMS GANG DANG MNYAM PA BYANG CHUB KYANG
DE DANG MNYAM PAS MNYAM PA NYID DU MNGON PAR RDZOGS PAR BYANG
CHUB PAR BYED PA DANG, 'DOD CHAGS DANG, ZHE SDANG

DANG; GTI MUG DANG MNYAM PA DANG, NYON MONGS PA THAMS CAD GANG
DANG MNYAM PA BYANG CHUB KYANG DE DANG MNYAM PAS MNYAM PA NYID DU
MNGON PAR RDZOGS PAR BYANG CHUB PAR BYED PA

DANG; SO SO'I SKYE BO'I CHOS RNAMS DANG, SLOB PA'I CHOS RNAMS
DANG, NYAN THOS KYI CHOS RNAMS DANG, RANG SANGS RGYAS KYI CHOS
RNAMS DANG, BYANG CHUB SEMS DPA'I CHOS RNAMS GANG

DANG MNYAM PA BYANG CHUB KYANG DE DANG MNYAM PAS MNYAM PA NYID DU
MNGON PAR RDZOGS PAR BYANG CHUB PAR BYED PA DANG, MNYAM PA NYID
RNAM PAR 'KHRUG PAR MI BYED PA DANG, RNAM

PAR THAR PA'I SGO GSUM MNYAM PA NYID KYIS MNYAM PA NYID DU LTA
BAR BYED PA DANG, CHOS THAMS CAD GZOD MA NAS DAG PA'I PHYIR RKYEN
LA RAG LAS PA DANG, YOD PA MA YIN PA'I


@205B YONGS SU RTOG PAS KUN NAS BSLANG BA NAM MKHA' DANG MNYAM PA
NYID DU MNGON PAR RDZOGS PAR BYANG CHUB PAR BYED PA DE LTA NA,
LHA'I BU, BYANG CHUB SEMS DPA' YANG DAG PAR RDZOGS

PA'I SANGS RGYAS YIN NO, ,LHA'I BUS SMRAS PA, 'JAM DPAL, JI LTAR
NA BYANG CHUB SEMS DPA' STON PA YIN, 'JAM DPAL GYIS SMRAS PA,
LHA'I BU, GANG GI TSE BYANG CHUB SEMS

DPA' GANG LA STON PA DANG, RAB TU STON PA DANG, RJES SU STON PAR
BYED PA DE DAG THAMS CAD MI G-YO BA'I CHOS CAN DU 'GYUR BA DANG,
BSTAN PA YONGS SU 'DZIN PAR 'GYUR BA DANG, STONG

GSUM GYI STONG CHEN PO'I 'JIG RTEN GYI KHAMS SU STON PA DANG, RAB
TU STON PA DANG, STON PA GCIG PUR 'GYUR BA DANG, SEMS CAN THAMS
CAD KYI SKYABS DANG, GLING DANG, DPUNG

GNYEN DU 'GYUR BA DANG, MTSAN MA THAMS CAD ZHI BA DANG, RAB TU
ZHI BA DANG, NYE BAR ZHI BAR 'GYUR BA DANG, THE TSOM DANG BRAL BA
DANG, SEMS CAN THAMS CAD KYI THE TSOM GCOD PA LA

MKHAS PA DANG, BRGYA BYIN DANG, TSANGS PA DANG, 'JIG RTEN SKYONG
GYIS PHYAG BYAS PA DANG, YANG DAG PAR SMRA BA DANG, KHAMS GSUM
PAS PHYAG BYAS PA DANG, SEMS NAM MKHA'

DANG MNYAM ZHING KHENGS PA MED PA DANG, YANG DAG PA'I MTHA' LEGS
PAR MTHONG BA'I PHYIR SMAD PA DANG, BRDEG PA DANG, DGOD PA DANG,
BSHUNG BA DANG, KHRO BA DANG, SPYO BA DANG,


@206A *, ,BSDIGS PA THAMS CAD DANG, RLOM SEMS THAMS CAD KYIS ZHUM
PAR MI 'GYUR BA DANG, SEMS CAN GYI RANG BZHIN LEGS PAR MTHONG
BA'I PHYIR SEMS

CAN THAMS CAD LA PHAN ZHING SNYING BRTZE BA DANG, 'JIG RTEN LA
STON PAR GRAGS PAR 'GYUR PA DE LTA NA, LHA'I BU, BYANG CHUB SEMS
DPA' STON PA YIN NO, ,LHA'I BUS SMRAS PA,

'JAM DPAL, JI LTAR NA BYANG CHUB SEMS DPA' SO SO SKYE BO'I CHOS
CAN YIN, 'JAM DPAL GYIS SMRAS PA, LHA'I BU, GANG GI TSE BYANG
CHUB SEMS DPA' THABS KYI SO SO SKYE BO'I

SPYOD PA THAMS CAD KYANG STON PAR BYED LA SHES PAS SO SO SKYE
BO'I SPYOD PA THAMS CAD LA CHAGS PAR YANG MI 'GYUR BA DE LTA NA,
LHA'I BU, BYANG CHUB SEMS DPA' SO SO SKYE BO'I

CHOS CAN YIN NO, ,LHA'I BUS SMRAS PA, 'JAM DPAL, JI LTAR NA BYANG
CHUB SEMS DPA' 'DOD CHAGS KYI CHOS CAN YIN, 'JAM DPAL GYIS SMRAS
PA, LHA'I BU, GANG GI

TSE BYANG CHUB SEMS DPA' RTAG TU SANGS RGYAS KYI CHOS RNAMS LA
RJES SU CHAGS PAR 'GYUR BA DANG, RTAG TU SANGS RGYAS KYI SKU LA
KUN TU CHAGS PAR 'GYUR BA DANG, BSAM

GTAN DANG, TING NGE 'DZIN DANG, SNYOMS PAR 'JUG PA BSGRUB PA'I
PHYIR RTAG TU DGON PAR GNAS PA LA RJES SU CHAGS PAR 'GYUR PA
DANG, SEMS CAN RNAMS BSDU BA'I DNGOS


@206B PO BZHIS BSDU BA LA RTAG TU RJES SU CHAGS PAR 'GYUR BA
DANG, SEMS CAN THAMS CAD LA ZHE 'GRAS PA'I SEMS MED PAR 'GYUR BA
DE LTA NA, LHA'I BU, BYANG CHUB SEMS DPA'

'DOD CHAGS KYI CHOS CAN YIN NO, ,LHA'I BUS SMRAS PA, 'JAM DPAL,
JI LTAR NA BYANG CHUB SEMS DPA' ZHE SDANG GI CHOS CAN YIN, 'JAM
DPAL GYIS SMRAS PA, LHA'I BU, GANG GI

TSE BYANG CHUB SEMS DPA' 'DUS BYAS RNAMS LA GCIG TU NYES PA'I
SKYON CHAGS PAR LTA BAR BYED PA DANG, NYAN THOS DANG, RANG SANGS
RGYAS KYI THEG PA LA SDANG BAR BYED PA DANG, NYON

MONGS PA THAMS CAD DANG, 'DU BYED THAMS CAD LA SKYON DU'ANG 'DU
SHES LA NYON MONGS PA RNAMS DANG 'DU BYED RNAMS SPONG BAR YANG MI
BYED PA DANG, SEMS CAN YONGS SU

SMIN PAR BYA BA'I PHYIR BRTZON 'GRUS RGYUN GCOD PAR MI BYED PA
DANG, SNYING RJE CHEN POS YANG DAG PAR ZIN PA'I YID KYIS SNYING
BRTZE BA RGYA CHEN PO YANG DAG PAR SKYED PAR BYED PA DANG,

SEMS CAN YONGS SU SMIN PAR BYA BA'I PHYIR SEMS CAN NYON MONGS
PA'I 'DAM RDZAB LAS 'BYIN BAR BYED PA DANG, SEMS CAN ZHE SDANG
CAN RNAMS LA BZOD PA NYE BAR BSGRUB

PAR BYED CING NYON MONGS PA RNAMS LA NYES PA SBYIN PAR BYED PA
DANG, 'CHI 'PHO'I THABS THAMS CAD DANG, 'KHOR BA SUN 'BYIN PAR
BYED PA DE LTA NA, LHA'I BU, BYANG CHUB SEMS DPA'


@207A *, ,ZHE SDANG GI CHOS CAN YIN NO, ,LHA'I BUS SMRAS PA, 'JAM
DPAL, JI LTAR NA BYANG CHUB SEMS DPA' GTI MUG GI CHOS CAN YIN,
'JAM DPAL

GYIS SMRAS PA, LHA'I BU, GTI MUG CES BYA BA NI GANG CUNG ZAD
KYANG MI SHES PA YIN PAS DE LA GANG GI TSE BYANG CHUB SEMS DPA'
CHOS KYI NGO BO NYID LA SNYOMS PAR ZHUGS PA DE

SHES PAR MI BYED, RNAM PAR SHES PAR MI BYED, KUN TU SHES PAR MI
BYED, LEN PAR MI BYED, SPONG BAR MI BYED, 'BYUNG BAR MI BYED,
'JIG PAR MI BYED, G-YO BAR MI BYED,

RLOM SEMS SU MI BYED, SKYOD PAR MI BYED, CHOS KYI RANG BZHIN GYIS
'GOG PA LA SNYOMS PAR ZHUGS PA DE LTA NA, LHA'I BU, BYANG CHUB
SEMS DPA' GTI MUG GI CHOS

CAN YIN NO, ,LHA'I BUS SMRAS PA, 'JAM DPAL, JI LTAR NA BYANG CHUB
SEMS DPA' 'KHOR BA'I CHOS CAN YIN, 'JAM DPAL GYIS SMRAS PA, LHA'I
BU, GANG GI TSE BYANG CHUB

SEMS DPA' KHOR BA LAS KYANG MI G-YO LA DE NYID LAS SANGS RGYAS
KYI CHOS RNAMS TSOL BAR YANG BYED PA DANG, BDUD THAMS CAD DANG
THUN MONG MA YIN ZHING SPYOD PA DMAN PA

RNAMS DANG MA 'DRES PA DANG, SEMS CAN RNAMS SPYOD PA DMAN PA LAS
PHRAL ZHING SPYOD PA RGYA CHEN PO LA 'GOD PAR BYED PA DANG, DON
MTHUN PAR BYED PA DANG, MI DGE BA THAMS


@207B CAD LA MI BSNGAGS BRJOD PAR BYED CING 'DUN PA BZLOG PA
DANG, PHYIR ZLOG PAR BYED PA DANG, BYANG CHUB 'KHOR BA LA GZHOL
BAR SHES PAR BYED PA DANG, 'KHOR BA MNYAM PA NYID

KYIS SANGS RGYAS MNYAM PA NYID DU LTA BAR BYED PA DANG, 'KHOR BA
LAS MI G-YO ZHING GNAS PA'ANG MI BYED PA DE LTA NA, LHA'I BU,
BYANG CHUB SEMS DPA' 'KHOR BA'I CHOS CAN

YIN NO, ,LHA'I BUS SMRAS PA, 'JAM DPAL, JI LTAR NA BYANG CHUB
SEMS DPA' YONGS SU MYA NGAN LAS 'DAS PA'I CHOS CAN YIN, 'JAM DPAL
GYIS SMRAS PA, LHA'I BU, GANG GI TSE

BYANG CHUB SEMS DPA' SEMS CAN THAMS CAD RANG BZHIN GYIS YONGS SU
MYA NGAN LAS 'DAS PAR LTA BAR BYED PA DANG, CHOS THAMS CAD RANG
BZHIN GYIS NYE BAR ZHI BAR SHES

PAR BYED PA DANG, SEMS CAN THAMS CAD YONGS SU MYA NGAN LAS 'DA'
BA DANG, NYE BAR ZHI BAR BYA BA'I CHOS STON PAR BYED PA DANG,
SEMS CAN DPAG TU MED PA ME GSUM GYIS

'BAR BAR GYUR PA RNAMS NYE BAR ZHI BAR BYED CING YONGS SU MYA
NGAN LAS 'DA' BAR BYED PA DANG, YONGS SU MYA NGAN LAS 'DAS PA LA
DANG SPYOD PAR BYED LA, GTAN DU YONGS SU MYA

NGAN LAS 'DA' BAS YONGS SU MYA NGAN LAS 'DA' BAR YANG MI BYED PA
DE LTA NA, LHA'I BU, BYANG CHUB SEMS DPA' YONGS SU MYA NGAN LAS
'DA' BA'I CHOS CAN YIN TE, THABS LA MKHAS


@208A *, ,PA DANG, THABS SHES PA LA NGES PAR SKYES PA DANG, SEMS
CAN THAMS CAD LA PHAN PA DANG, RJES SU SNYING BRTZE BA DANG LDAN
PA YIN NO, ,'JAM DPAL

GZHON NUR GYUR PAS BSTAN PA 'DI BSHAD PA NA SROG CHAGS 'BUM LHAG
TZAM CHOS RNAMS LA CHOS KYI MIG RDUL MED CING DRI MA DANG BRAL BA
RNAM PAR DAG GO ,SROG CHAGS

DRUG KHRI NI LEN PA MED PA ZAG PA RNAMS LAS SEMS RNAM PAR GROL
LO, ,SNGON DGE BA'I RTZA BA BSKYED CING SANGS RGYAS MANG PO LA
BSNYEN BKUR BYAS PA'I SEMS CAN RNAMS

KYIS NI MI SKYE BA'I CHOS LA BZOD PA THOB PAR GYUR TO, ,BYANG
CHUB SEMS DPA' NYI KHRI LNGA STONG GIS NI MI ZAD PA'I RNAM PA'I
MDZOD CES BYA BA'I GZUNGS SO SOR THOB PAR GYUR

TO; ;SROG CHAGS SA YA PHRAG GNYIS DANG LNGA 'BUM GYIS NI BLA NA
MED PA YANG DAG PAR RDZOGS PA'I BYANG CHUB TU SEMS BSKYED DO,
,STENG GI BAR SNANG LAS KYANG BCOM LDAN

'DAS DANG, 'JAM DPAL GZHON NUR GYUR PA LA MCHOD PAR BYA BA'I
PHYIR ME TOG GI CHAR DAG MNGON PAR RAB TU PHAB BO, ,DE NAS LHA'I
BU RAB RTZAL SEMS KYIS 'JAM

DPAL GZHON NUR GYUR PA LA 'DI SKAD CES SMRAS SO, ,'JAM DPAL, JI
LTAR NA BYANG CHUB SEMS DPA' THABS DANG, SHES RAB KYIS NGES PAR
'BYUNG BA YIN, DE NAS 'JAM


@208B DPAL GZHON NUR GYUR PAS LHA'I BU RAB RTZAL SEMS LA TSIGS SU
BCAD DE SMRAS PA, GANG TSE SEMS NI CHAGS MED PA, ,BLA MED BYANG
CHUB SEMS YIN TE, ,SEMS KYI RANG BZHIN

MNGON SUM PA, ,DE NI SHES RAB MTSAN NYID DO, ,SEMS RNAMS BSKYED
PA THAMS CAD NI, ,BYANG CHUB TU NI YONGS BSNGO ZHING, ,BYANG CHUB
SEMS LAS RAB RTAS PA, ,DE NI

THABS KYI MTSAN NYID DO, ,SEMS CAN THAMS CAD BDAG MED CING, ,MI
BDEN YA MA BRLA GSOG TU, ,GANG TSE SHES PAS SHES BYED PA, ,DE NI
SHES RAB MTSAN NYID DO, ,GANG

PHYIR SEMS CAN THAMS CAD DAG ,BYANG CHUB PHYIR NI SBYIN BYED
CING, ,BSAM PA THAG PAS SDUD BYED PA, ,DE NI THABS KYI MTSAN NYID
DO, ,GANG TSE BDAG DANG BYANG CHUB DAG, GTAN

DU MTHONG BAR MI BYED CING, ,'KHOR GSUM YONGS SU DAG GYUR PA, ,DE
NI SHES RAB MTSAN NYID DO, ,NANG DANG YANG NA PHYI ROL DAG ,THAMS
CAD YONGS SU GTONG BYED CING, ,SEMS

CAN KUN LA YONGS BSNGO BA, ,DE NI THABS KYI MTSAN NYID DO, ,ZHI
ZHING RAB ZHI GTZANG DAG CING, ,TSUL KHRIMS RLOM SEMS MI BYED LA,
,LUS DANG NGAG YID ZHI GYUR PA, ,

DE NI SHES RAB MTSAN NYID DO, ,TSUL KHRIMS LA NI ZHUGS GYUR CING,
,GZHAN YANG TSUL KHRIMS SBYOR BYED LA, ,SANGS RGYAS TSUL KHRIMS
BSNGO BYED PA, ,DE PHYIR THABS


@209A *, ,ZHES BYA BA YIN, ,CHOS RNAMS THAMS CAD RAB STONG ZHING,
,BDAG MED BZOD PA SGOM BYED LA, ,LUS DANG SEMS KYIS MA SMRAS PA,
,DE NI SHES RAB

PHA ROL PHYIN, ,LUS KYIS SBYOR BAR MI BYED CING, ,NGAG DANG SEMS
KYIS MA YIN LA, ,CHOS RNAMS KUN LA DBEN GYUR PA, ,DE NI SHES RAB
PHA ROL PHYIN, ,SEMS CAN KUN GYI KHRO BA

DANG; ;GSOD DANG 'CHING BA BZOD BYED CING, ,SEMS CAN DE DAG MI
SPONG BA, ,DE NI THABS KYI PHA ROL PHYIN, ,SEMS CAN YONGS SU SMIN
BYA'I PHYIR, B,SAM GTAN BDE BA RAB

SPANGS NAS, ,GRONG DANG YUL 'KHOR SNANG BYED PA, ,DE NI THABS KYI
PHA ROL PHYIN, ,TSU ROL MA YIN PHA ROL MIN, ,MTHUN PA'I PHA ROL
RAB GNAS SHING, ,SPROS PA'I LTA BA RGYUN BCAD

PA; ;SHES RAB PHA ROL PHYIN RTOGS YIN, ,GANG GIS STONG NYID RTOGS
GYUR NAS, ,DE NI BTANG SNYOMS MI BYED CING, ,SEMS CAN STONG NYID
SBYOR BYED PA, ,DE NI THABS KYI TSUL YIN

NO; ;SANGS RGYAS GZUGS MED MKHA' 'DRA BAR, ,CHOS KYIS SGO NAS LTA
BYED CING, ,DE TSE GZUGS LA ZHEN MED PA, ,DE NI SHES RAB MTSAN
NYID DO, ,SANGS RGYAS MTSAN NYID

MCHOD 'DOD CING, ,SANGS RGYAS BYE BA MCHOD BYED LA, ,'DREN KUN
MCHOD DU 'JUG BYED PA, ,DE PHYIR THABS ZHES BYA BA YIN, ,CHOS
RNAMS RDUL MED RDUL BRAL ZHING, ,MKHA'


@209B DANG MNYAM PAS MNYAM GYUR LA, ,CHOS 'GA'ANG 'DZIN PAR MI
BYED PA, ,DE NI SHES RAB PHA ROL PHYIN, ,CHOS NI YONGS SU GZUNG
BA'I PHYIR, ,LUS DANG SROG NI 'DOR BYED CING, ,

'JIG RTEN KUN GYIS DBEN GYUR BA, ,DE NI THABS KYI SGO YIN NO,
,CHOS DBYINGS GNAS PA NYID KYI PHYIR, ,YANG DAG MTHA' LA RAB GNAS
SHING, ,DE BZHIN NYID LAS MI G-YO BA, ,DE

NI SHES RAB SGO YIN NO, ,GANG GI CHOS NYID CI 'DRA BA, ,SEMS CAN
DE 'DRAR SHES BYED CING, ,DE LTAR RTOG PAR BYED PA'I MTHA', ,DE
NI SHES RAB PHA ROL PHYIN, ,CHOS KUN 'CHI 'PHO YOD

MIN ZHING, ,SKYE BA MED PAR SHES BYED LA, ,MI 'GRO RGYUG PAR MI
BYED PA, ,DE NI SHES RAB PHA ROL PHYIN, ,SEMS CAN YONGS SU SMIN
BYA'I PHYIR, ,MKHAS PAS 'DOD DANG GZUGS RNAMS

SU; ;BSAM BZHIN DU NI SKYE BYED PA, ,DE DAG THABS KYI YON TAN
YIN, ,DGON PA GNAS RAB GNAS BYED CING, ,NYON MONGS MED LA RAB
GNAS LA, ,BSAM GTAN RNAM THAR RTEN BYED

PA; ;DE DAG SHES RAB MTSAN NYID YIN, ,GRONG DANG YUL 'KHOR RNAMS
SU NI, ,SONG NAS SNYAN GTAM STON BYED CING, ,MI ZAD ZHUM PA YOD
MIN PA'I, ,MKHAS PA THABS LA MKHAS

PA YIN, ,'JIG RTEN GSUM PO THAMS CAD LAS, ,SKRAG CING 'DU 'DZI
BSTEN MED LA, ,BDAG NYID DUL ZHING ZHI GYUR PA, ,DE NI SHES RAB
PHA ROL PHYIN, ,'GRO BA DAG NA 'DUL CHEN


@210A *, ,DANG; ;TSOGS DANG 'DU 'DZIN JI SNYED PA, ,KUN NA SNANG
BA DE DAG NI, ,THABS KYIS SMRAS PA MED PA YIN, ,BRTAN PA CHAGS
MED SPYOD BYED CING, ,YI GE DON

GNYER MI BYED LA, ,BRJOD MED NGES DON DON GNYER BA, ,DE NI SHES
RAB PHA ROL PHYIN, ,MKHAS PA CHAGS PA THAMS CAD NA, ,SNANG ZHING
CHOS RNAMS STON BYED LA, ,DKON

MCHOG GSUM GYI BSNGAGS BRJOD PA, ,DE NI THABS KYI PHA ROL PHYIN,
,MNGON SHES SHES LA MKHAS GYUR CING, ,ZHI ZHING DUL LA ZAG PA
MED, ,BDAG MED GZHAG PA YOD

MIN PA, ,DE NI SHES RAB PHA ROL PHYIN, ,MNGON SHES DAG LA RNAM
'PHRUL ZHING, ,ZHING RNAMS BYE BAR 'GRO BYED LA, ,SANGS RGYAS BYE
BA MANG MCHOD PA, ,DE NI THABS KYI

MTSAN NYID YIN, ,PHUNG PO SGYU MA 'DRAR SHES SHING, ,NYON MONGS
DNGOS MED SHES BYED NAS, ,DE DAG BDUD KUN ZHI GYUR PA, ,DE NI
SHES RAB PHA ROL PHYIN, ,BDUD RNAMS

THAMS CAD STON BYED CING, ,BSTAN NAS RGYAL BAR BYED GYUR LA, ,DE
LAS SEMS CAN THAR BYED PA, ,DE NI THABS KYI SGO YIN NO, ,STONG
NYID MTSAN MA MED PA DANG, ,SMON PAR

BYED PA YOD MIN PA'I, ,RNAM THAR SGO LA STON BYED PA, ,DE NI SHES
RAB MTSAN NYID YIN, ,CHAGS MED SDANG BA YOD MIN ZHING, ,RMONGS
MED SHES PA'I SPYOD YUL DANG, ,BLANG


@210B MED DOR BA YOD MIN PA, ,DE NI SHES RAB MTSAN NYID YIN,
,RNAM PA KUN GYI MCHOG LDAN ZHING, ,STONG NYID RAB TU STEN GYUR
LA, ,KUN GYI PHA ROL SON GYUR PA, ,MNYAM MED 'GOG

PA'I MTSAN NYID YIN, ,ZAG MED BRTUL BA MA YIN PA, ,DE DAG SHES
RAB LDAN 'GYUR ZHING, ,'KHOR BA'I SPYOD YUL DE DAG NI, ,SEMS CAN
KUN GYI GROGS SU 'GYUR, ,BSOD

NAMS TSOGS KYIS MI NGOMS PA'I, ,MKHAS PA THABS LA MKHAS PA YIN,
,SHES RAB THABS LA MKHAS PA YI, ,YAN LAG GNYIS LDAN LAM DE NI,
,SHES LDAN BYANG CHUB SEMS

DPA' STE, ,DES NI 'DREN RNAMS NGES PAR 'BYUNG, ,THABS DANG MI
LDAN SHES RAB KYIS, ,MA BYUNG 'BYUNG BAR 'GYUR BA MED, ,SHES RAB
MED PA'I THABS KYIS NI, ,MKHAS PA

RAB TU ZHI MI 'GYUR, ,SHES RAB DANG NI THABS SHES PA, ,DE GNYIS
KUN TU 'DRES GYUR CING, ,GNYIS KA ZUNG DU 'JUG 'GYUR NA, ,DES NI
DAM PA RTOGS PAR 'GYUR, ,GANG DAG

BGROD PA 'DIR 'GRO BA, ,SANGS RGYAS KUN GYIS RAB BSNGAGS SHING,
,YE SHES PHA ROL PHYIN 'GYUR TE, ,DE NI CHOS RNAMS CHOS NYID DO,
,DE DAG SANGS RGYAS SPYOD YUL GYI, ,

CHOS DBYINGS DBYER MED DGA' BYED CING, ,SANGS RGYAS BYANG CHUB
BLA MED PA'I, ,RDUL MED BYANG CHUB RTOGS PAR 'GYUR, ,LHA'I BU RAB
RTZAL SEMS KYIS 'JAM DPAL


@211A *, ,GZHON NUR GYUR PA LA, GZHAN YANG, 'DI SKAD CES SMRAS
SO, ,'JAM DPAL, BYANG CHUB KYI YUL GANG YIN, ,'JAM DPAL GYIS
SMRAS PA, LHA'I BU

BYANG CHUB KYI YUL NI RANG GI YUL DBEN PA NYID DO, ,LHA'I BUS
SMRAS PA, ,'JAM DPAL, BYANG CHUB KYI MTSAN NYID GANG YIN, 'JAM
GYIS SMRAS PA, LHA'I BU, BYANG CHUB NI NAM

MKHA'I MTSAN NYID DO, ,LHA'I BUS SMRAS PA, ,'JAM DPAL, BYANG CHUB
KYI MTHA' GANG YIN, 'JAM DPAL GYIS SMRAS PA, LHA'I BU, BYANG CHUB
KYI MTHA' NI STONG PA NYID YIN NO,

LHA'I BUS SMRAS PA, 'JAM DPAL, BYANG CHUB KYI GNAS GANG YIN, 'JAM
DPAL GYIS SMRAS PA, LHA'I BU, BYANG CHUB KYI GNAS NI CHOS THAMS
CAD KYI GNAS YIN NO, ,LHA'I BUS

SMRAS PA, 'JAM DPAL, BYANG CHUB KYI SGO GANG YIN, 'JAM DPAL GYIS
SMRAS PA, LHA'I BU, BYANG CHUB KYI SGO NI KUN NAS SGO YIN NO,
,LHA'I BUS SMRAS PA, 'JAM DPAL, BYANG

CHUB KYI RTZOM PA GANG YIN, 'JAM DPAL GYIS SMRAS PA, LHA'I BU,
BYANG CHUB KYI RTZOM PA NI SEMS CAN THAMS CAD BDAG MED PA'O,
,LHA'I BUS SMRAS PA, 'JAM DPAL, BYANG CHUB

CI DANG MNYAM, 'JAM DPAL GYIS SMRAS PA, LHA'I BU, BYANG CHUB NI
CHOS THAMS CAD MI SKYE BA DANG MNYAM MO, ,LHA'I BUS SMRAS PA,
'JAM DPAL, BYANG CHUB KYI BGROD PA GANG YIN,


@211B 'JAM DPAL GYIS SMRAS PA, LHA'I BU, BYANG CHUB KYI BGROD PA
NI SEMS CAN THAMS CAD KYI SEMS DANG SPYOD PA YIN NO, ,BYANG CHUB
KYI BGROD PA NI 'GRO BA MED PAR 'GRO BA DANG, RGYU

BA MED PAR 'GRO BA YIN NO, ,LHA'I BUS SMRAS PA, 'JAM DPAL, BYANG
CHUB GANG GI RGYU MTHUN PA YIN, 'JAM DPAL GYIS SMRAS PA, LHA'I
BU, BYANG CHUB NI SNYING RJE CHEN PO'I RGYU

MTHUN PA YIN NO, ,LHA'I BUS SMRAS PA, 'JAM DPAL, SNYING RJE CHEN
PO GANG GI RGYU MTHUN PA YIN, 'JAM DPAL GYIS SMRAS PA, LHA'I BU,
SNYING RJE CHEN PO NI SEMS CAN THAMS

CAD RAB TU THAR BAR BYA BA'I RGYU MTHUN PA YIN NO, ,LHA'I BUS
SMRAS PA, 'JAM DPAL, BYANG CHUB GA LAS BTZAL BAR BYA, 'JAM DPAL
GYIS SMRAS PA, LHA'I BU, BYANG CHUB NI

SEMS CAN THAMS CAD KYI NYON MONGS PA RJES SU RTOGS PA LAS BTZAL
BAR BYA'O, ,LHA'I BUS SMRAS PA, 'JAM DPAL, NYON MONGS PA RNAMS GA
LAS BTZAL BAR BYA, 'JAM

DPAL GYIS SMRAS PA, LHA'I BU, NYON MONGS PA RNAMS NI 'PHAGS PA'I
LAM YAN LAG BRGYAD PA LAS BTZAL BAR BYA'O, ,LHA'I BUS SMRAS PA,
'JAM DPAL, CI 'PHAGS PA'I

LAM NYON MONGS PA RNAMS DANG LHAN CIG GNAS SAM, 'JAM DPAL GYIS
SMRAS PA, LHA'I BU, GAL TE 'PHAGS PA'I LAM GNYIS SU GYUR PA ZHIG
YIN NA NI 'PHAGS PA'I


@212A *, ,LAM NYON MONGS PA RNAMS DANG LHAN CIG GNAS PAR YANG
'GYUR BA ZHIG ,LHA'I BU, 'PHAGS PA'I LAM NI GNYIS SU GYUR PA MED
PA STE, NYON MONGS PA

TSOL BA GANG YIN PA DE NYID 'PHAGS PA'I LAM YIN NO, ,LHA'I BUS
SMRAS PA, 'JAM DPAL, JI LTAR NA LAM GYIS LAM GYI BYA BA BYAS PA
YIN, 'JAM DPAL GYIS SMRAS PA, LHA'I

BU; GANG GI TSE BTZAL NA NYON MONGS PA RNAMS MI RNYED CING 'KHOR
BA'ANG MI RNYED, MYA NGAN LAS 'DAS PA'ANG MI RNYED PA DE LTAR NA
LAM GYIS LAM GYI BYA BA BYAS PA YIN NO, ,LHA'I BUS

SMRAS PA, 'JAM DPAL, BYANG CHUB SEMS DPA'I LAM GANG YIN, 'JAM
DPAL GYIS SMRAS PA, LHA'I BU, BYANG CHUB SEMS DPA'I LAM NI LTA
BA'I RNAM PA DRUG CU RTZA GNYIS

DANG; PHYIN CI LOG BZHI DANG, SGRIB PA LNGA DANG, MI DGE BA'I
PHYOGS KYI CHOS THAMS CAD DO, ,LHA'I BUS SMRAS PA, 'JAM DPAL, CI
LAS BSAMS TE DE SKAD SMRA, 'JAM DPAL GYIS

SMRAS PA, LHA'I BU, BYANG CHUB SEMS DPA' NI SEMS CAN LA SBYOR BA
YIN PAS SEMS CAN RNAMS KYANG LTA BA'I RNAM PA DANG, PHYIN CI LOG
DANG, SGRIB PA DANG, MI DGE BA'I

CHOS RNAMS MA GTOGS PA GZHAN LAS BTZAL BAR MI BYA'O, ,DE'I PHYIR
BYANG CHUB SEMS DPA' NI GANG GIS SEMS CAN RNAMS RAB TU PHYE BA'I
LTA BA'I RNAM PA DANG, PHYIN


@212B CI LOG DANG, SGRIB PA DANG, NYON MONGS PA DE DAG NYID TSOL
BAR BYED DE, ,DE TSOL BAR BYED NA SEMS CAN YANG MI RNYED, NYON
MONGS PA RNAMS KYANG MI RNYED DO, ,MA RNYED NA SEMS

CAN YONGS SU SMIN PAR BYA BA LA SKYO BAR MI 'GYUR BA STE, LHA'I
BU, RNAM GRANGS DES NA NYON MONGS PA TSOL BA NI BYANG CHUB SEMS
DPA'I LAM YIN LA, SEMS CAN TSOL BA'ANG

BYANG CHUB SEMS DPA'I LAM YIN, PHUNG PO DANG, KHAMS DANG, SKYE
MCHED DANG, NYON MONGS PA TSOL BA'ANG BYANG CHUB SEMS DPA'I LAM
YIN NO, ,LHA'I BUS SMRAS PA, 'JAM

DPAL; RNAM PAR THAR PA'I SGO GSUM PO DAG BYANG CHUB SEMS DPA'I
LAM MA YIN NAM, 'JAM DPAL GYIS SMRAS PA, LHA'I BU, STONG PA NYID
NI BTZAL BAR MI NUS LA, MTSAN

MA MED PA DANG, SMON PA MED PA'ANG BTZAL BAR NI NUS SO, ,DE CI'I
PHYIR ZHE NA, LHA'I BU, DE LA NI SEMS DANG, YID DANG, RNAM PAR
SHES PA 'JUG PAR MI 'GYUR LA GANG LA SEMS

DANG; YID DANG, RNAM PAR SHES PA 'JUG PAR MI 'GYUR BA DE NI BTZAL
BAR MI NUS PA'I PHYIR RO, ,LHA'I BUS SMRAS PA, 'JAM DPAL, LAM JI
LTAR MNGON PAR RTOGS PAR BYA,

'JAM DPAL GYIS SMRAS PA, LHA'I BU, YANG DAG PA'I LTA BA GANG DANG
MNYAM PA LOG PA'I LTA BA'ANG DE DANG MNYAM PA DE LTAR MNGON PAR
RTOGS PA GANG YIN PA DE NI LAM MNGON


@213A *, ,PAR RTOGS PA YIN NO, ,YANG DAG PA'I RTOG PA GANG DANG
MNYAM PA LOG PA'I RTOG PA'ANG DE DANG MNYAM PA DANG, YANG DAG
PA'I NGAG GANG DANG MNYAM

PA LOG PA'I NGAG KYANG DE DANG MNYAM PA DANG, YANG DAG PA'I LAS
KYI MTHA' GANG DANG MNYAM PA LOG PA'I LAS KYI MTHA' YANG DE DANG
MNYAM PA DANG, YANG DAG PA'I 'TSO BA

GANG DANG MNYAM PA LOG PA'I 'TSO BA'ANG DE DANG MNYAM PA DANG,
YANG DAG PA'I RTZOL PA GANG DANG MNYAM PA LOG PA'I RTZOL BA'ANG
DE DANG MNYAM PA DANG, YANG DAG PA'I DRAN

PA GANG DANG MNYAM PA LOG PA'I DRAN PA'ANG DE DANG MNYAM PA DANG,
YANG DAG PA'I TING NGE 'DZIN GANG DANG MNYAM PA LOG PA'I TING NGE
'DZIN KYANG DE DANG MNYAM PA DE LTAR

MNGON PAR RTOGS PA GANG YIN PA DE NI LAM MNGON PAR RTOGS PA YIN
NO, ,LHA'I BUS SMRAS PA, 'JAM DPAL, YANG DAG PA'I LTA BA GANG
DANG MNYAM, 'JAM DPAL GYIS

SMRAS PA, LHA'I BU, YANG DAG PA'I LTA BA DANG, LOG PA'I LTA BA NI
STONG PA NYID DANG, DBEN PA NYID DANG MNYAM PA YIN NO, ,LHA'I BUS
SMRAS PA, 'JAM DPAL, STONG PA NYID

DANG, DBEN PA NYID THA DAD DU BYA BA CI YOD, 'JAM DPAL GYIS SMRAS
PA, LHA'I BU, NAM MKHA' DANG, NAM MKHA' LA THA DAD DU BYA BA CI
YOD, LHA'I BUS SMRAS PA, 'JAM DPAL, THA DAD


@213B DU BYA BA CUNG ZAD KYANG MED DO, ,'JAM DPAL GYIS SMRAS PA,
LHA'I BU, DE BZHIN DU STONG PA NYID DANG, DBEN PA NYID LA'ANG THA
DAD DU BYA BA CUNG ZAD KYANG MED DO, ,LHA'I BUS SMRAS PA,

'JAM DPAL, THA DAD DU BYA BA GANG LAS RAB TU PHYE BA YIN, 'JAM
DPAL GYIS SMRAS PA, LHA'I BU, THA DAD DU BYA BA NI MTSAN MA DANG,
DMIGS PA DANG, 'DU SHES DANG, SPROS PA

LAS RAB TU PHYE BA YIN TE, MTSAN MA DANG, DMIGS PA DANG, 'DU SHES
DANG, SPROS PA GANG YIN PA DE'I NGO BO NYID KYI MTSAN NYID RJES
SU RTOGS PA GANG YIN PA DE LA NI THA DAD

DU BYA BA MED DO, ,LHA'I BU, 'DI LTA STE, DPER NA, RGYA MTSO CHEN
POR MA ZHUGS PA'I CHU LA NI THA DAD DU BYA BA YOD KYI RGYA MTSO
CHEN POR ZHUGS PA'I CHU LA NI THA DAD DU BYA BA MED PA DE

BZHIN DU, LHA'I BU, CHOS KYI DBYINGS YONGS SU MA SHES PA LA NI
CHOS LA THA DAD DU BYA BA YOD KYI CHOS KYI DBYINGS YONGS SU SHES
PA LA NI CHOS THA DAD DU BYA BA MED DO, ,LHA'I BUS

SMRAS PA, 'JAM DPAL, CI CHOS KYI DBYINGS YONGS SU SHES PAR NUS
SAM, 'JAM DPAL GYIS SMRAS PA, LHA'I BU, CHOS KYI DBYINGS NI YONGS
SU SHES PAR MI NUS SO, ,DE CI'I

PHYIR ZHE NA, LHA'I BU, CHOS THAMS CAD NI CHOS KYI DBYINGS SU
YANG DAG PAR 'DU BA YIN LA, CHOS KYI DBYINGS KYIS NI CHOS KYI
DBYINGS YONGS SU MI SHES PA'I PHYIR RO, ,CHOS


@214A *, ,KYI DBYINGS SU YANG DAG PAR 'DU BA'I CHOS DE DAG LA
GNYIS SU MED PAR SHES PA DE DAG GANG YIN PA DE NI YONGS SU SHES
PA ZHES BYA STE, SEMS

GCIG NAS GCIG TU BRGYUD PA NYE BAR ZHI BAR BYED PA'I PHYIR DE NI
YONGS SU SHES PA ZHES BYA'O, ,GZHAN GYI RNAM PAR RIG PA LA GNAS
PA'I PHYIR DE NI YONGS SU SHES PA ZHES BYA'O, ,

LHA'I BU, 'DI LTA STE, DPER NA, NAM MKHA' GZUGS MED PA'I SNANG BA
LA GZUGS THAMS CAD SNANG YANG GZUGS DE DAG NI NAM MKHA'I NGO BO
NYID YIN PA DE BZHIN DU,

LHA'I BU, BYANG CHUB SEMS DPAS RANG GIS SMRAS PA'I CHOS KYI
DBYINGS KYI SGO NAS CHOS THAMS CAD MTHONG YANG CHOS DE DAG NI
CHOS KYI DBYINGS KYI NGO BO NYID KHO NA YIN NO,

LHA'I BUS SMRAS PA, 'JAM DPAL, JI LTAR NA BYANG CHUB SEMS DPA'
MGO SMOS PAS GO BA YIN, 'JAM DPAL GYIS SMRAS PA, LHA'I BU, MGO
SMOS PAS GO BA'I RANG

GI LTA BAS SEMS CAN THAMS CAD KYI LTA BA SPANG BA'I PHYIR CHOS
STON PAR BYED NA'O, ,LHA'I BUS SMRAS PA, 'JAM DPAL, JI LTAR NA
BYANG CHUB SEMS DPA' RNAM PAR SPROS

PAS GO BA YIN, 'JAM DPAL GYIS SMRAS PA, LHA'I BU, DBEN PA'I PHYIR
BDAG KYANG GZHAN DU MI BYED LA, BDAG MED PA'ANG GZHAN DU MI BYED
NA'O, ,LHA'I BUS SMRAS PA,


@214B 'JAM DPAL, JI LTAR NA BYANG CHUB SEMS DPA' MI BKRI BA YIN,
'JAM DPAL GYIS SMRAS PA, LHA'I BU, GANG GI TSE BYANG CHUB SEMS
DPA' CHOS 'GA' YANG KHRID PAR MI

BYED NA'O, ,LHA'I BUS SMRAS PA, 'JAM DPAL, JI LTAR NA BYANG CHUB
SEMS DPA' GNAS LHUR LEN PA YIN, 'JAM DPAL GYIS SMRAS PA, LHA'I
BU, GANG GI TSE BYANG CHUB SEMS

DPA' MTSAN MA MED PA'I GNAS LAS G-YO BAR MI BYED NA'O, ,LHA'I BUS
SMRAS PA, 'JAM DPAL, GANG GIS BYANG CHUB SEMS DPA' TSOGS GSUM PO
NGES PA NYID DANG, MA

NGES PA NYID DANG, LOG PA NYID DU NGES PA'I TSOGS DAG LA SNANG
BAR 'GYUR BA'I RNAM GRANGS YOD DAM, 'JAM DPAL GYIS SMRAS PA,
LHA'I BU, YOD DO, ,LHA'I BUS SMRAS PA,

'JAM DPAL, JI LTA BU YIN, 'JAM DPAL GYIS SMRAS PA, LHA'I BU,
BYANG CHUB SEMS DPA' NGES PA NI SANGS RGYAS KYI CHOS THAMS CAD
LA'O, ,MA NGES PA NI NYAN THOS DANG, RANG SANGS

RGYAS KYIS LA'O, ,LOG PA NYID DU NGES PA NI DE LAS SEMS CAN
BSGRAL BAR BYA BA LA'O, ,LHA'I BUS SMRAS PA, 'JAM DPAL, GANG GIS
BYANG CHUB SEMS DPA' MI KHOM PA THOB CING

KHOM PA MA THOB PA'I RNAM GRANGS YOD DAM, 'JAM DPAL GYIS SMRAS
PA, LHA'I BU, YOD DO, ,LHA'I BUS SMRAS PA, 'JAM DPAL, 'O NA CI'I
PHYIR BYANG CHUB SEMS DPA' MI KHOM


@215A *, ,PA THOB PA RNAMS LA SNYING RJE CHEN PO SKYED PAR BYED
CING SEMS CAN YONGS SU SMIN PAR BYA BA'I PHYIR KHOM PA THOB PA DE
DAG KYANG YAL BAR 'JOG PAR

BYED; 'JAM DPAL GYIS SMRAS PA, LHA'I BU, GANG RNAM PAR GROL BA'I
TSOGS DE DAG NI KHOM PA THOB PA YIN PAS DE LA NI BYANG CHUB SEMS
DPAR MI SNANG NGO, ,LHA'I BUS

SMRAS PA, 'JAM DPAL, KHYOD MI KHOM PA THOB PA YIN NAM, 'ON TE
KHOM PA THOB PA YIN, 'JAM DPAL GYIS SMRAS PA, LHA'I BU, KHO BO NI
KHOM PA THOB PA'ANG MA YIN, MI

KHOM PA THOB PA'ANG MA YIN NO, ,LHA'I BUS SMRAS PA, 'JAM DPAL,
CI'I PHYIR, 'JAM DPAL GYIS SMRAS PA, LHA'I BU, KHO BO NI THOB
PA'ANG MA YIN, YANG DAG PAR

THOB PA'ANG MA YIN, KHOM PA'ANG MA YIN, MI KHOM PA'ANG MA YIN LA,
KHOM PA DANG, MI KHOM PA LA CHAGS PAR YANG MI BYED PA'I PHYIR RO,
,LHA'I BUS SMRAS PA, 'JAM

DPAL, CHOS KYI RNAM GRANGS 'DIS NI BDUD KYI DKYIL 'KHOR THAMS CAD
TSAR GCOD DO, ,'JAM DPAL GYIS SMRAS PA, LHA'I BU, 'DI LTAR CHOS
KYI RNAM GRANGS 'DI LA

NI PHUNG PO YONGS SU SHES PA'ANG MED, NYON MONGS PA SEL BA'ANG
MED, BDUD LAS YANG DAG PAR 'DAS PA'ANG MED PA'I PHYIR RO, ,LHA'I
BUS SMRAS PA, 'JAM DPAL,


@215B NYE BAR SBYAR BAS GZHAN MU STEGS CAN RNAMS PHAM PAR BYAS
SO, ,'JAM DPAL GYIS SMRAS PA, LHA'I BU, 'DI LTAR 'DI LA MU STEGS
CAN THAMS CAD KYI SPYOD PA MED PA'I

PHYIR RO, ,LHA'I BUS SMRAS PA, 'JAM DPAL, CHOS KYI TOG BTZUGS SO,
,'JAM DPAL GYIS SMRAS PA, LHA'I BU, SNANG BA MED PA DANG, MUN PA
MED PA'I PHYIR RO, ,LHA'I BUS

SMRAS PA, 'JAM DPAL, 'DIS NI CHOS KYI 'KHOR LO RAB TU BSKOR TO,
,'JAM DPAL GYIS SMRAS PA, LHA'I BU, LTA BA'I MTHA' THAMS CAD
YONGS SU GCAD PA'I PHYIR RO, ,LHA'I BUS

SMRAS PA, 'JAM DPAL, CHOS BSTAN PA 'DIS CHOS KYI SNANG BA JI
SNYED CIG BYAS, ,'JAM DPAL GYIS SMRAS PA, LHA'I BU, GANG DAG LA
SNANG BA'ANG MED PA MUN PA'ANG MED PA DE

DAG CHOS KYI SNANG BAR BYAS SO, ,LHA'I BUS SMRAS PA, 'JAM DPAL,
SEMS CAN GANG DAG CHOS KYI RNAM GRANGS 'DI THOS NAS MOS PAR 'GYUR
BA DE DAG NI DKON NO, ,'JAM DPAL

GYIS SMRAS PA, LHA'I BU, DE DE BZHIN NO, ,LHA'I BUS SMRAS PA,
'JAM DPAL, 'DI LA SU DAG MOS PAR 'GYUR, 'JAM DPAL GYIS SMRAS PA,
LHA'I BU, GANG DAG 'CHING BAS

RNAM PAR 'KHRUG PAR MI 'GYUR BA RNAMS SO, ,LHA'I BUS SMRAS PA,
'JAM DPAL, 'CHING BAS RNAM PAR 'KHRUG PAR MI 'GYUR BA DAG GANG
YIN, 'JAM DPAL GYIS SMRAS


@216A *, ,PA; LHA'I BU, GANG DAG 'DOD CHAGS DANG, ZHE SDANG DANG,
GTI MUG DANG, NYON MONGS PA BSAL BA'I SGO NAS THAR PA TSOL BAR MI
BYED PA DANG,

GANG DAG 'DOD CHAGS DANG, ZHE SDANG DANG, GTI MUG DANG, NYON
MONGS PA MNYAM PA NYID KYI RNAM PAR GROL BA MNYAM PAR 'GYUR PA
DAG STE, DE DAG GIS NI 'CHING

BA MA DMIGS PAS RNAM PAR 'KHRUG PA'ANG MI 'GYUR BA'I PHYIR RO,
,'JAM DPAL GZHON NUR GYUR PAS BSTAN PA 'DI BSHAD PA NA SROG CHAGS
LNGA 'BUM TZAM GYIS

BYANG CHUB TU SEMS BSKYED NAS, TSIG 'DI SKAD CES, BDAG CAG GIS
KYANG CI LTAR 'JAM DPAL GZHON NUR GYUR PA DANG, DE BZHIN GSHEGS
PA DGRA BCOM PA YANG DAG

PAR RDZOGS PA'I SANGS RGYAS KYIS CHOS 'DI DAG BRNYES PA DE BZHIN
DU THOB PAR GYUR CIG CES KYANG SMRAS SO, ,LHA DANG, MI RNAMS KYI
SKYE DGU LAS SROG CHAGS 'BUM LHAG

TZAM CHOS RNAMS LA CHOS KYI MIG RDUL MED CING DRI MA DANG BRAL BA
RNAM PAR DAG GO ,GNAS GTZANG MA'I RIS KYI LHA'I BU DRUG KHRI NI
LEN PA MED PAR ZAG PA RNAMS LAS SEMS

RNAM PAR GROL LO, ,'DOD PA NA SPYOD PA'I LHA'I BU BRGYAD KHRI'ANG
LEN PA MED PAR ZAG PA RNAMS LAS SEMS RNAM PAR GROL LO, ,SROG
CHAGS DANG, DGE SLONG DANG, DGE SLONG MA DANG,


@216B DGE BSNYEN DANG, DGE BSNYEN MA NYI KHRI'ANG LEN PA MED PAR
ZAG PA RNAMS LAS SEMS RNAM PAR GROL LO, ,BYANG CHUB SEMS DPA'
SNGON DGE BA'I RTZA BA BSKYED PA BDUN KHRI NYIS

STONG GIS NI MI SKYE BA'I CHOS LA BZOD PA THOB PAR GYUR TO,
,THAMS CAD DANG LDAN PA'I 'KHOR RNAMS KYANG DGA' BA DANG, MGU BA
DANG, YI RANGS BA DANG, RAB TU DGA' BA DANG,

DGA' BA DANG, YID BDE BA SKYES NAS CHED DU BRJOD PA 'DI CHED DU
BRJOD DO, ,AE MA'O KUN NAS YONGS GROL BA'I, ,DMIGS MED CHOS NI
LEGS PAR BSHAD, ,'JAM DPAL

GZHON NUR GYUR PA YIS, ,SHIN TU LEGS PAR BSHAD PAR BYAS, ,DE NAS
BYANG CHUB SEMS DPA' DE DAG DANG, LHA DANG, KLU DANG, GNOD SBYIN
DANG, DRI ZA DANG, LHA MA YIN

DANG; NAM MKHA' LDING DANG, MI'AM CI DANG, LTO 'PHYE CHEN PO
DANG, MI DANG, MI MA YIN PA DE DAG GIS LHA DANG, MI'I MCHOD PA
DAG BYAS TE, STENG GI BAR SNANG LAS KYANG LHA'I ME

TOG GI CHAR DAG KYANG PHAB, RIN PO CHE'I CHAR DAG KYANG PHAB, GOS
KYI CHAR DAG KYANG PHAB, BDUG SPOS KYI CHAR DAG DANG, SPOS CHU'I
CHAR DAG DANG, PHYE MA'I CHAR DAG KYANG PHAB BO, ,LHA

RNAMS KYIS STENG GI BAR SNANG LAS LHA'I SIL SNYAN BRGYA STONG DAG
KYANG RAB TU GSIL BAR GYUR TO, ,DGE BSNYEN DANG, DGE BSNYEN MA
RNAMS DANG, RGYAL PO GSAL RGYAL GYIS KYANG


@217A *, ,RANG RANG GI 'BYOR PA CI BDOG PA DAG GIS BCOM LDAN 'DAS
DANG, 'JAM DPAL GZHON NUR GYUR PA LA MCHOD PA BYAS SO, ,THAMS CAD
DANG LDAN

PA'I 'KHOR RNAMS KYIS KYANG THAL MO SBYAR TE TSIG 'DI SKAD CES,
BCOM LDAN 'DAS, GANG DAG CHOS KYI RNAM GRANGS 'DI LA DAD PAR MI
BGYID PA DE DAG LA NI SANGS RGYAS

'BYUNG BA MA MCHIS LAGS SO, ,GANG DAG CHOS KYI RNAM GRANGS 'DI
SPONG BAR BGYID PA DE DAG LA NI RAB TU 'BYUNG BA MA MCHIS LAGS
SO, ,GANG DAG CHOS KYI RNAM GRANGS

'DI BSGRUBS TE GNAS PAR MI BGYID PA DE DAG LA NI BSNYEN PAR
RDZOGS PAR MA MCHIS LAGS SO, ,DE DAG LA NI 'PHAGS PA'I BSNYEN PAR
RDZOGS PAS BSNYEN PAR

RDZOGS PA'ANG MA MCHIS LAGS SO, ,GANG DAG CHOS KYI RNAM GRANGS
'DI BGROD PAR MI MCHI BA DE DAG LA NI DGE SBYONG GI TSUL MA MCHIS
LAGS SO, ,DE DAG LA NI BRAM ZE'I TSUL

YANG MA MCHIS LAGS SO, ,GANG DAG CHOS KYI RNAM GRANGS 'DI LA
SKRAG PAR 'GYUR BA DE DAG LA NI THOB PA'ANG MA MCHIS, MNGON PAR
RTOG PA'ANG MA MCHIS LAGS SO, ,

GANG DAG CHOS KYI RNAM GRANGS 'DI NYAN PAR BGYID PA DANG, THOS
NAS KYANG MOS PAR BGYID PA DANG, LEN PAR BGYID PA DANG, KUN CHUB
PAR BGYID PA DANG, 'DZIN PAR


@217B BGYID PA DANG, KLOG PAR BGYID PA DANG, YI GER 'DRI BAR
BGYID PA DANG, SNOD 'TSAL BAR BGYID NAS GZHAN DAG LA'ANG STON PAR
BGYID PA DANG, SKYO BA MA MCHIS PA'I YID

KYIS 'DOMS PAR BGYID PA DANG, RJES SU STON PAR BGYID PA DANG, 'DI
LA NAN TAN GYIS SGRUB PAR BGYID PA DANG, GZHAN DAG KYANG NAN TAN
GYIS SGRUB DU STZOL BA DANG, NYAMS

PAR MI BGYID PA DE DAG NI SEMS CAN DAM PA DANG, SEMS CAN CHEN PO
DANG, DGE BA'I RTZA BA BSRUNGS PA DANG, SANGS RGYAS MANG PO LA
BSNYEN BKUR BGYIS PA DANG, GTING

RNYED PA DANG, LOG PAR LTUNG BA'I RGYUN BKUM PA DANG, NGAN SONG
DANG, NGAN 'GRO'I SGO BKUM PA DANG, DGE BA'I BSHES GNYEN GYIS
YONGS SU ZIN PA DANG, DGE BA'I BSHES

GNYEN RNAMS LA SHIN TU GUS PA DANG, DGE BA'I BSHES GNYEN RNAMS LA
BGYIS PA GZO ZHING BGYIS PA TSOR BA LAGS SHING, DE DAG NI 'DAS PA
DANG, MA 'ONGS PA DANG, DA LTAR BYUNG

BA'I SANGS RGYAS BCOM LDAN 'DAS RNAMS KYIS DAM PA'I CHOS YONGS SU
GZUNG BA'I SLAD DU ZHUGS PA LAGS TE, SKYES BU DAM PA DE DAG LA NI
SANGS RGYAS 'BYUNG BA'ANG

MCHIS LAGS SO, ,DE DAG LA NI CHOS KYI 'KHOR LO BSKOR BA'ANG MCHIS
LAGS SO, ,DE DAG LA NI 'BRAS BU MCHIS PA DANG, KHOM PA DANG, LDAN
PA LAGS SO ZHES KYANG


@218A *, ,GSOL TO, ,DE NAS BCOM LDAN 'DAS KYIS THAMS CAD DANG
LDAN PA'I 'KHOR DE DAG LA LEGS SO ZHES BYA BA BYIN NAS, BYANG
CHUB SEMS DPA'

BYAMS PA LA BKA' STZAL PA, BYAMS PA, CHOS KYI RNAM GRANGS 'DI
BSHAD PA NA LHA DANG, MI RNAMS KYI SKYE DGU LAS SROG CHAGS NYI
KHRI NYIS STONG NI CHOS RNAMS LA CHOS KYI

MIG RDUL MED CING DRI MA DANG BRAL BA RNAM PAR DAG GO ,LHA DANG,
MI RNAMS KYI SKYE DGU LAS SROG CHAGS 'BUM PHRAG BRGYAD NI LEN PA
MED PAR ZAG PA RNAMS LAS SEMS

RNAM PAR GROL LO, ,LHA DANG, KLU DANG, GNOD SBYIN DANG, DRI ZA
DANG, LHA MA YIN DANG, NAM MKHA' LDING DANG, MI'AM CI DANG, LTO
'PHYE CHEN PO DANG, DGE SLONG DANG, DGE SLONG

MA DANG, DGE BSNYEN DANG, DGE BSNYEN MA SA YA PHRAG GNYIS KYIS NI
BYANG CHUB TU SEMS BSKYED DO, ,'DI NA GNAS PA DANG, 'JIG RTEN GYI
KHAMS GZHAN DAG NAS 'DUS

PA'I BYANG CHUB SEMS DPA' LNGA 'BUM GYIS NI MI SKYE BA'I CHOS LA
BZOD PA THOB PAR GYUR TO, ,BYANG CHUB SEMS DPA' BSAM PA THA DAD
PA GNYIS STONG TZAM GYIS NI GZUNGS

NA TSOGS SO SOR THOB PAR GYUR TO, ,BYANG CHUB SEMS DPA' 'BUM GYIS
NI GZUNGS DRI MA MED PA SO SOR THOB PAR GYUR TO, ,DE DAG LAS
BYANG CHUB SEMS DPA' MANG PO DAG ,


@218B BYANG CHUB SEMS DPA' BYAMS PA, KHYOD KYIS BYANG CHUB THOB
PA'I DAM PA'I CHOS YONGS SU 'DZIN PAR 'GYUR ZHING MDO SDE ZAB MO
'DI LTA BU DAG NOD PA DANG, STON PA DANG, 'DZIN PA

DANG; KLOG PAR YANG 'GYUR TE, DE DAG NI BYAMS PA KHYOD NYID KYIS
BYANG CHUB TU LUNG STON PAR 'GYUR RO, ,DE NAS BCOM LDAN 'DAS LA
BYANG CHUB SEMS DPA' BYAMS PAS 'DI

SKAD CES GSOL TO, ,BCOM LDAN 'DAS, RIGS KYI BU'AM, RIGS KYI BU MO
GANG DAG MDO SDE 'DI 'DZIN PA DANG, KLOG PA DANG, STON PA DANG,
YI GER 'DRI BA DANG, DAM PA'I CHOS

YUN RING DU GNAS PAR BGYI BA'I SLAD DU GLEGS BAM DU BGYIS TE
'CHANG BA DANG, THA NA LAN 'GA' ZHIG NYAN PAR BGYID PA DANG, RNA
LAM DU GRAGS PAR BGYID PA DE DAG BSOD

NAMS JI TZAM BSKYED PAR 'GYUR LAGS, DE SKAD CES GSOL PA DANG,
BCOM LDAN 'DAS KYIS BYANG CHUB SEMS DPA' BYAMS PA LA 'DI SKAD CES
BKA' STZAL TO, ,BYAMS PA,

KHYOD DE BZHIN GSHEGS PA LA DON 'DI YONGS SU 'DRI BAR SEMS PA NI
LEGS SO, ,LEGS SO, ,BYAMS PA, DE'I PHYIR LEGS PAR RAB TU NYON LA
YID LA ZUNGS SHIG DANG NGAS

KHYOD LA BSHAD PAR BYA'O, ,BYAMS PA, NAN GYIS DPER NA, LHA DANG,
MI RNAMS KYI SKYE DGU LAS LHA'AM, MI GANG ZHIG GIS SANGS RGYAS
BCOM LDAN 'DAS 'KHOR GANGG'A'I KLUNG GI BYE MA


@219A *, ,SNYED DANG BCAS PA GANGG'A'I KLUNG GI BYE MA SNYED CIG
LA BSKAL PA GANGG'A'I KLUNG GI BYE MA SNYED DU BDE BA'I YO BYAD
THAMS CAD KYIS BSNYEN BKUR BYAS PAR

GYUR PA DE BAS NI GANG GIS MDO SDE LEGS PAR GSUNGS PA 'DI YI GER
BRIS TE 'DZIN PA DANG, KLOG PA DANG, DE BZHIN NYID DU SGRUB PAR
BYED PA DANG, GZHAN DAG LA

STON PAR BYED PA CHES BSOD NAMS MANG DU BSKYED PAR 'GYUR TE,
BYANG CHUB MNGON PAR RDZOGS PAR 'TSANG RGYA BA'I PHYIR RING POR
MI THOGS PAR BYANG CHUB KYI SNYING POR NYE BAR

'GRO BAR YANG 'GYUR RO, ,BYAMS PA, NGA NI GANG DAG GIS MDO SDE
'DI THOS NAS SPONG BAR MI BYED CING MOS PAR BYED PA DANG, THA NA
GLEGS BAM DU 'DRI BAR BYED PA DE DAG

KYANG MOS PA JI LTA BA BZHIN DU PHYIR MI LDOG PA NYID DU LUNG
STON TO, ,BYAMS PA, NGA NI GANG DAG GI MDO SDE ZAB MO 'DI LTA BU
'DI NI MING TZAM THOS PA DE DAG KYANG 'BRAS BU YOD PAR

LUNG STON PAR BYED NA GANG DAG MOS PA DANG, YI GER 'DRI BA DANG,
KLOG PA DANG, GZHAN DAG LA'ANG STON PAR BYED PA DAG LTA SMOS
KYANG CI DGOS, GANG DAG MDO SDE 'DI YI GER

'DRI BA DANG, LUNG NOD PA DANG, KHA TON BYED PA DANG, KLOG PA
DANG, DE BZHIN NYID DU SGRUB PAR BYED PA DE DAG NI SANGS RGYAS
BCOM LDAN 'DAS RNAMS DANG LHAN CIG TU GTAM 'DRI


@219B BAR BYED PA DANG, PHEBS PAR SMRA BAR BYED PAR 'GYUR TE, DE
DAG NI RTAG TU SANGS RGYAS BCOM LDAN 'DAS RNAMS DANG MI 'BRAL BAR
'GYUR ZHING 'JIG RTEN GYI KHAMS GZHAN DAG NA

BZHUGS PA'I SANGS RGYAS BCOM LDAN 'DAS RNAMS DANG, BYANG CHUB
SEMS DPA' SEMS DPA' CHEN PO RNAMS KYIS KYANG DE DAG LA STON PAR
MDZAD CING BLA NA MED PA YANG DAG PAR

RDZOGS PA'I BYANG CHUB TU LUNG STON PAR 'GYUR RO, ,DE NAS BCOM
LDAN 'DAS KYIS TSE DANG LDAN PA KUN DGA' BO LA BKA' STZAL PA, KUN
DGA' BO, CHOS KYI RNAM GRANGS 'DI THOS

PA DE NI SANGS RGYAS 'BYUNG BA DANG 'DRA BA YIN GYI, KUN DGA' BO,
KHYOD KYIS CHOS KYI RNAM GRANGS 'DI ZUNGS SHIG ,GZHAN DAG LA'ANG
RGYA CHER STON CIG ,KUN DGA' BOS GSOL

PA; BCOM LDAN 'DAS, CHOS KYI RNAM GRANGS 'DI'I MING CI ZHES BGYI,
'DI JI LTAR GZUNG BAR BGYI, 'DI'I MING JI SKAD BSTAN PAR BGYI
LAGS, BCOM LDAN 'DAS KYIS

BKA' STZAL PA, KUN DGA' BO, CHOS KYI RNAM GRANGS 'DI LHA'I BU RAB
RTZAL SEMS KYIS ZHUS PA ZHES BYA BA DANG, 'JAM DPAL GYIS BSTAN PA
CHOS THAMS CAD RNAM PAR GTAN LA

DBAB PA BSTAN PA ZHES BYA BAR YANG ZUNGS SHIG ,DE NAS 'KHOR DE
DAG GIS CHOS KYI RNAM GRANGS 'DI'I MING THOS NAS THAL MO SBYAR TE
BCOM LDAN 'DAS LA 'DI SKAD CES GSOL


@220A *, ,TO; ;BCOM LDAN 'DAS, BDAG CAG GIS 'JAM DPAL GZHON NUR
GYUR PAS CHOS BSTAN PA MANG DU THOS LAGS NA JI LTAR CHOS KYI RNAM
GRANGS

RAB TU RNAM PAR PHYE STE RGYA CHER BSTAN PA DE LTA BU'I CHOS NI
NAM YANG MA BYUNG LAGS SO, ,BDAG CAG GIS KYANG CHOS KYI RNAM
GRANGS LA DGA' BA 'DI LTA BU THOB PA NI SNGON MA MYONG

LAGS TE, DE LTA LAGS PAS BCOM LDAN 'DAS YONGS SU MYA NGAN LAS
'DAS NAS KYANG SKYE BO MANG PO LA SMAN PA DANG, MA 'ONGS PA'I
SKYE BO RNAMS KYI SLAD DU CHOS KYI RNAM GRANGS

'DI CI NAS SANGS RGYAS KYI MDZAD PA BGYID PAR 'GYUR BA DANG, SEMS
CAN MOS PA THA DAD PA RNAMS KYIS CHOS KYI RNAM GRANGS 'DI THOS
NAS MOS PA JI LTA BA BZHIN DU THEG

PA THA DAD PAS NGES PAR 'BYUNG BAR 'GYUR BA DANG, DE DAG BDE
'GROR MCHI BAR BGYI BAR BCOM LDAN 'DAS KYIS CHOS KYI RNAM GRANGS
'DI LEGS PAR BYIN GYIS BRLAB TU GSOL

DE NAS BCOM LDAN 'DAS KYIS 'KHOR BZHI PO DE DAG GIS GSOL BA BTAB
PAR THUGS SU CHUD NAS PHYOGS BCUR RNAM PAR GZIGS SO, ,BCOM LDAN
'DAS PHYOGS BCUR

RNAM PAR GZIGS MA THAG TU DE NAS DE'I MOD LA STONG GSUM GYI STONG
CHEN PO'I 'JIG RTEN GYI KHAMS 'DI'I SA GZHI CHEN PO RNAM PA DRUG
TU RAB TU G-YOS PAR GYUR CING, LHA


@220B DANG; KLU DANG, GNOD SBYIN DANG, DRI ZA DANG, LHA MA YIN
DANG, NAM MKHA' LDING DANG, MI'AM CI DANG, LTO 'PHYE CHEN PO
RNAMS KYANG DGA' BA DANG, MGU BA DANG, YI RANGS PA DANG,

SPRO BA DANG, DGA' BA DANG, YID BDE BA SKYES NAS CI NAS KYANG
PHYI MA'I DUS NA CHOS KYI RNAM GRANGS 'DI NUB BAR MI 'GYUR BAR
BYIN GYIS BRLAB PAR BYA BA'I PHYIR DE BZHIN GSHEGS

PA DANG, BYANG CHUB SEMS DPA' SEMS CAN LA DGA' BA RNAMS DANG,
NYAN THOS KYI DGE 'DUN LA LHA'I MCHOD PA DAG BYAS SHING STED GI
BAR SNANG LAS ME TOG GI CHAR DAG KYANG

RAB TU PHAB, LHA'I SIL SNYAN DANG, GLU DBYANGS DAG KYANG RAB TU
GSIL CING BLANGS SO, ,DE NAS DE BZHIN GSHEGS PAS THAMS CAD DANG
LDAN PA'I 'KHOR DE LA 'DI SKAD CES, NGA DANG,

'JAM DPAL GZHON NUR GYUR PAS CHOS KYI RNAM GRANGS 'DI BYIN GYIS
BRLABS SO ZHES GO BAR MDZAD DO, ,DE NAS THAMS CAD DANG LDAN PA'I
'KHOR DE DANG, BYANG CHUB SEMS DPA'

DE DAG DGA' BA DANG, MGU BA DANG, YI RANGS BA DANG, RAB TU DGA'
BA DANG, DGA' BA DANG, YID BDE BA SKYES NAS BCOM LDAN 'DAS DANG,
'JAM DPAL GZHON NUR GYUR PA LA MCHOD

PA BYAS TE, RANG RANG GI GNAS SU DONG NGO, ,BCOM LDAN 'DAS KYIS
DE SKAD CES BKA' STZAL NAS, BYANG CHUB SEMS DPA' BYAMS PA DANG,
TSE DANG LDAN PA KUN DGA' BO


@221A *, ,DANG, THAMS CAD DANG LDAN PA'I 'KHOR DE YI RANGS TE,
BCOM LDAN 'DAS KYIS GSUNGS PA LA MNGON PAR BSTOD DO, ,'PHAGS PA
LHA'I BU RAB

RTZAL SEMS KYIS ZHUS PA ZHES BYA BA THEG PA CHEN PO'I MDO RDZOGS
SO,, ,,RGYA GAR GYI MKHAN PO PRADZNY'A WARMA DANG, ZHUS CHEN GYI
LO TZ'A BA BANDE YE SHES SDE LA

SOGS PAS BSGYUR CING ZHUS TE GTAN PHAB PA,, 
