@425B ,,RGYA GAR SKAD
DU, KARMA BI BHANGGA, BOD

SKAD DU, LAS RNAM PAR 'BYED PA, BAM PO DANG PO, SANGS RGYAS DANG,
BYANG CHUB SEMS DPA' THAMS CAD LA PHYAG 'TSAL LO, ,'DI SKAD BDAG
GIS THOS PA DUS GCIG NA,


@426A *, ,BCOM LDAN 'DAS MNYAN DU YOD PA NA RGYAL BU RGYAL BYED
KYI TSAL MGON MED ZAS SBYIN GYI KUN DGA' RA BA NA BZHUGS TE, DE
NAS BCOM

LDAN 'DAS SNGA DRO CHOS GOS DANG, SHAM THABS MNABS, LHUNG BZED
BSNAMS TE, MNYAN DU YOD PAR BSOD SNYOMS KYI PHYIR GSHEGS NAS,
MTHAR CHAGS SU

MNYAN DU YOD PAR BSOD SNYOMS BZHES TE, TO'U TE YA'I BU BRAM ZE'I
KHYE'U NE TZO'I KHYIM GA LA BA DER GSHEGS SO, ,DE'I TSE TO'U TE
YA'I BU BRAM ZE'I KHYE'U NE TZO'I

KHYIM DE NI, KHRI RAS KO NI KA BTING BA'I STENG NA KHYI DUNG ZHES
BYA BA 'DUG STE, KHAR GZHONG RDO BA KHAR BLANGS PA LA 'BRAS CHAN
DANG, SHA BSRES PA'I KHRUD MA 'THUNG BA LAS,

KHYI DUNG GIS BCOM LDAN 'DAS SGO DRUNG NA BZHUGS PA MTHONG STE,
MTHONG NAS KYANG 'A 'U ZHES ZUGS SO, ,DE NAS BCOM LDAN 'DAS KYIS
KHYI DUNG LA 'DI SKAD CES BKA'

STZAL TE, KHYI DUNG KHYOD KYE ZHES BYA BA LAS 'A 'U ZHES ZUGS PAR
GYUR NA, DES KYANG MA DUL LAM, DE SKAD CES BKA' STZAL PA DANG,
KHYI DUNG KHROS 'KHRUGS TSIG PA ZOS TE,

YID MA RANGS NAS RAS KO NI KA BTING BA'I KHRI LAS BABS TE, KHRI'I
'OG NA GTOR KHUNG GI SHING GI W'A LA 'DUG GO ,DE'I TSE TO'U TE
YA'I BU BRAM ZE'I KHYE'U NE TZO BYA BA ZHIG GI


@426B PHYIR PHYI ROL DU BYUNG BA LAS, DE NAS TO'U TE YA'I BU BRAM
ZE'I KHYE'U NE TZO SLAR LOG PA DANG, TO'U TE YA'I BU BRAM ZE'I
KHYE'U NE TZOS KHYI DUNG KHRI'I 'OG NA GTOR KHUNG GI W'A LA 'DUG

PA MTHONG NGO, ,MTHONG NAS KYANG NANG MI LA SMRAS PA, KHYOD KYI
KHYI DUNG 'DI LA CI ZHIG SMRAS, JO BO, BDAG CAG GANG GIS KYANG
KHYI DUNG LA CI YANG MA SMRAS SO, ,DE LTA LAGS MOD KYI

DGE SBYONG GO'U TA MA BYON PAR GYUR TE, KHYI DUNG GIS DGE SBYONG
GO'U TA MA SGO DRUNG NA BZHUGS PA MTHONG NGO, ,MTHONG NAS KYANG
'A 'U ZHES ZUGS PA DANG, DGE SBYONG GO'U TA MAS DE

LA 'DI SKAD CES BKA' STZAL TE, KHYI DUNG KHYOD KYE ZHES BYA BA
LAS 'A 'U ZHES ZUGS PAR GYUR NA, DES KYANG MA DUL LAM, DE SKAD
CES BKA' STZAL PA DANG, KHYI DUNG KHROS

'KHRUGS TSIG PA ZOS TE YI MA RANGS NAS, RAS KO NI KA BTING BA'I
KHRI LAS BABS TE, KHRI'I 'OG NA GTOR KHUNG GI SHING GI W'A LA
'DUG GO ,DE NAS BRAM ZE'I KHYE'U NE TZO KHROS

'KHRUGS TSIG PA ZOS TE YI MA RANGS NAS MNYAN DU YOD PA NAS BYUNG
STE, RGYAL BU RGYAL BYED KYI TSAL MGON MED ZAS SBYIN GYI KUN DGA'
RA BA GA LA BA DER SONG NGO, ,DE'I TSE

BCOM LDAN 'DAS DGE SLONG BRGYA PHRAG DU MA'I 'KHOR GYI MDUN NA
CHOS STON CING BZHUGS TE, BCOM LDAN 'DAS KYIS TO'U TE YA'I BU
BRAM ZE'I KHYE'U NE TZO RGYANG RING PO NAS 'ONG


@427A *, ,BA GZIGS SO, ,GZIGS NAS KYANG DGE SLONG RNAMS LA BKA'
STZAL PA, DGE SLONG DAG, KHYED KYIS TO'U TE YA'I BU BRAM ZE'I
KHYE'U NE TZO RGYAD RING PO NAS

'ONG BA MTHONG NGAM, BTZUN PA, DE LTA LAGS SO, ,GAL TE TO'U TE
YA'I BU BRAM ZE'I KHYE'U NE TZO 'DI'I TSE 'CHI BA'I DUS BYAS PAR
GYUR NA NI, LUS DANG BRAL NAS SHI BA'I 'OG TU,

DPER NA, MDA' STE'U KA 'PHANGS PA DE BZHIN DU NGAN SONG NGAN 'GRO
RNAM PAR LTUNG BA, SEMS CAN DMYAL BA RNAMS SU SKYE BAR 'GYUR TE,
'DI LTAR 'DI NGA LA SEMS RAB TU

KHROS PA'I PHYIR RO, ,SEMS RAB TU KHROS PA'I RGYUS, DE LTAR 'DI
NA SEMS CAN KHA CIG LUS DANG BRAL NAS SHI BA'I 'OG TU NGAN SONG
NGAN 'GRO RNAM PAR LTUNG BA SEMS CAN

DMYAL BA RNAMS SU SKYE BAR 'GYUR RO, ,DE NAS DGE SLONG ZHIG GIS
DE'I TSE TSIGS SU BCAD DE SMRAS PA, 'DI NA GANG ZAG KHA CIG NI,
,RAB TU SEMS KHROS GYUR GZIGS

NAS, ,STON PAS DGE SLONG TSOGS RNAMS LA, ,DON DE NYID NI LUNG
BSTAN TO, ,KYE MA GSON PA'I MI 'DI NI, ,DA NI 'CHI BA'I DUS BYED
NA, ,DE YI SEMS NI KHROS PA'I

PHYIR, ,SEMS CAN DMYAL BA RNAMS SU SKYE, ,DE BZHIN GSHEGS LA SEMS
KHROS PA, ,DE YI RGYUS NI SEMS CAN RNAMS, ,DPER NA MDA' NI
'PHANGS PA BZHIN, ,DE


@427B LTAR NGAN 'GROR 'GRO BAR 'GYUR, ,DE NAS TO'U TE YA'I BU
BRAM ZE'I KHYE'U NE TZO BCOM LDAN 'DAS GA LA BA DENG SONG STE
PHYIN PA DANG, BCOM LDAN 'DAS DANG LHAN CIG TU MNGON

DU KUN DGA' BAR BYA BA DANG, YANG DAG PAR CHAGS PAR BYA BA'I GTAM
RNAM PA MANG PO BYAS NAS PHYOGS GCIG TU 'DUG GO ,TO'U TE YA'I BU
BRAM ZE'I KHYE'U NE TZO PHYOGS GCIG

TU 'DUG NAS, BCOM LDAN 'DAS LA 'DI SKAD CES GSOL TO, ,GO'U TA MA
KHYOD BDAG GI KHYIM DU BYON TAM, BRAM ZE'I KHYE'U, PHYIN TO,
,GO'U TA MA KHYOD KYIS BDAG GI

KHYI DUNG LA CI ZHIG MA GSUNGS SAM, BRAM ZE'I KHYE'U, NGA 'DIR
SNGA DRO CHOS GOS DANG SHAM THABS BGOS, LHUNG BZED THOGS NAS
MNYAN DU YOD PAR BSOD SNYOMS KYI PHYIR

ZHUGS TE, MTHAR GYIS MNYAN DU YOD PAR BSOD SNYOMS BLANGS NAS
KHYOD KYI KHYIM GA LA BA DER SONG STE PHYIN NAS, SGO DRUNG NA
'DUG PA DANG, DE'I TSE KHYI DUNG RAS KO NI KA BTING

BA'I KHRI'I STENG NA 'DUG CING, KHAR GZHONG RDO BA'I KHAR BLANGS
PA LA, 'BRAS CHAN DANG, SHA BSRES PA'I KHRUD MA 'THUNG BA LAS,
KHYI DUNG GIS NGA SGO DRUNG NA 'DUG PA MTHONG

STE MTHONG NAS KYANG ZUGS PA DANG, NGAS DE LA SMRAS PA, KHYI DUNG
KHYOD KYE ZHES BYA BA LAS 'A 'U ZHES ZUGS PAR GYUR NA, DES KYANG
MA DUL LAM ZHES DE SKAD CES SMRAS PA DANG,


@428A *, ,KHYI DUNG KHROS 'KHRUGS TSIG PA ZOS TE YI MA RANGS NAS,
RAS KO NI KA BTING BA'I KHRI LAS BABS TE, KHRI'I 'OG NA GTOR
KHUNG GI SHING GI WVA LA

'DUG GO ,GO'U TA MA, KHYOD KYIS KHYI DUNG TSE SNGA MA LA BDAG GI
CIR MCHI MKHYEN TAM, BRAM ZE'I KHYE'U, KHA ROG 'DUG LA NGA LA DON
'DI MA 'DRI ZHIG ,KHYOD KUN TU GNOD

SEMS SU 'GYUR BA DANG, MI BZOD PA DANG, SEMS YID MI BDE BAR 'GYUR
DU 'ONG NGO, ,LAN GNYIS LAN GSUM DU TO'U TE YA'I BU BRAM ZE'I
KHYE'U NE TZOS BCOM

LDAN 'DAS LA 'DI SKAD CES GSOL TO, ,GO'U TA MA KHYOD KYIS KHYI
DUNG TSE SNGA MA LA BDAG CAG GI CIR MCHI MKHYEN TAM, BCOM LDAN
'DAS KYIS KYANG LAN GNYIS

LAN GSUM DU TO'U TE YE'I BU BRAM ZE'I KHYE'U NE TZO LA 'DI SKAD
CES BKA' STZAL TO, ,BRAM ZE'I KHYE'U, KHA ROG 'DUG LA NGA LA DON
'DI MA 'DRI ZHIG ,KHYOD KUN TU

GNOD SEMS SU 'GYUR BA DANG, MI BZOD PA DANG, SEMS YID MI BDE BAR
'GYUR DU 'ONG NGO, ,BRAM ZE'I KHYE'U KHYOD LAN GSUM GYI BAR DU
DON 'DI NGES PAR

MA THOB PAS 'DRI NA, DE'I PHYIR BRAM ZE'I KHYE'U LEGS PAR RAB TU
NYON LA YID LA ZUNGS SHIG DANG BSHAD DO, ,BRAM ZE'I KHYE'U, KHYOD
KYI PHA TO'U TE YA GANG YIN PA DE


@428B LUS DANG BRAL NAS, DMAN PA KHYI'I GNAS SU SKYES SO, ,KYE
GO'U TA MA, BDAG GI PHA TE'U TE YA NI MCHOD SBYIN BGYIS PA, SBYIN
SREG BGYIS PA, MCHOD SDONG BSGRENG BA

LAGS NA, DE CI'I SLAD DU 'DI LTAR 'GYUR, DE NI LUS DANG BRAL NAS
TSANGS PA'I 'JIG RTEN BZANG POR SKYE BAR 'GYUR RO, ,BRAM ZE'I
KHYE'U KHYOD KYI PHA TO'U TE YA NI, NGA

RGYAL LAS NGA RGYAL NYID KYIS DMAN PA KHYI'I GNAS SU SKYES SO,
,BRAM ZE'I KHYE'U, GAL TE NGAS SMRAS PA LA YID MI CHES NA, BRAM
ZE'I KHYE'U, KHYOD DE'I PHYIR RANG GI KHYIM DU SONG LA PHYIN

PA DANG, KHYI DUNG LA, 'DI SKAD DU GAL TE KHYI DUNG KHYOD TSE
SNGA MA LA NGA'I PHA TO'U TE YAR GYUR PA LTA NA, RAS KO NI KA
BTING BA'I KHRI LA 'DUG CIG CES SMROS SHIG ,KHRI LA 'DUG PA DANG
TSIG 'DI

SKAD DU GAL TE KHYI DUNG KHYOD TSE SNGA MA LA NGA'I PHA TO'U TE
YAR GYUR PA LTA NA, KHAR GZHONG RDO BA'I KHAR BLANGS PA LA 'BRAS
CHAN DANG SHA BSRES PA'I KHRUD MA 'THUNGS SHIG CES SMROS SHIG ,

'THUNG NA DE LA TSIG 'DI SKAD DU GAL TE KHYI DUNG KHYOD TSE SNGA
MA LA NGA'I PHA TO'U TE YAR GYUR PA LTA NA, KHYOD 'CHI BA'I DUS
KYI TSE BDAG DBANG BA GANG YOD PA NGA LA MA BSTAN PA DE STON

CIG CES SMROS SHIG DANG STON PAR 'GYUR RO, ,DE NAS TO'U TE YA'I
BU BRAM ZE'I KHYE'U NE TZOS BCOM LDAN 'DAS KYIS GSUNGS PA BZUNG
STE, KUN CHUB PAR BYAS NAS RANG GI KHYIM GA


@429A *, ,LA BA DER SONG STE PHYIN PA DANG, KHYI DUNG LA 'DI SKAD
CES SMRAS SO, ,GAL TE KHYI DUNG KHYOD TSE SNGA MA LA NGA'I PHA
TO'U TE YAR GYUR PA LTA NA, RAS KO NI KA BTING

BA'I KHRI LA 'DUG CIG KHRI LA 'DUG NAS DE LA 'DI SKAD CES SMRAS
SO, ,GAL TE KHYI DUNG KHYOD TSE SNGA MA LA NGA'I PHA TO'U TE YAR
GYUR PA LTA NA, KHAR GZHONG RDO'I KHAR BLANGS PA LA

'BRAS CHAN DANG SHA BSRES PA'I KHRUD MA 'THUNGS SHIG, 'THUNGS NAS
DE LA 'DI SKAD CES SMRAS SO, ,GAL TE KHYI DUNG KHYOD TSE SNGA MA
LA NGA'I PHA TO'U TE YAR GYUR PA LTA NA, KHYOD

'CHI BA'I DUS KYI TSE BDAG DBANG BA GANG YOD PA NGA LA MA BSTAN
PA DE STON CIG ,DE NAS KHYI DUNG RAS KO NI KA BTING BA'I KHRI LAS
BABS TE, GNAS KHYIM RNYING PA ZHIG YOD

PA GA LA BA DER SONG STE PHYIN PA DANG, KHRI'I RKANG PA BZHI'I
GNAS SU RKANG LAG GI SDER MOS 'BRU'O, ,DBUS SU NI SNAS SNOM MO,
,TO'U TE YA'I BU BRAM ZE'I KHYE'U NE TZOS,

DE NAS GSER DNGUL BRDUNGS PA DANG, SIL MA LCAGS ZANGS BZHI DANG,
DBUS NAS GSER GYI 'KHAR BA DANG, RIL BA RNYED DO, ,DE NAS TO'U TE
YA'I BU BRAM ZE'I KHYE'U

NE TZOS GSER DE SBAS NAS DGA' MGU ZHING RAB TU DGA' STE RANGS NAS
DGA' BA DANG, YID BDE BA SKYES TE, MNYAN DU YOD PA NAS BYUNG NAS,
BCOM LDAN 'DAS GA LA


@429B BA DER SONG NGO, ,DE'I TSE BCOM LDAN 'DAS DGE SLONG GI
'KHOR BRGYA PHRAG DU MA'I MDUN NA CHOS STON CING BZHUGS TE, BCOM
LDAN 'DAS KYIS TO'U TE YA'I BU BRAM ZE'I KHYE'U NE TZO

RGYANG RING PO NAS 'ONG BA GZIGS SO, ,GZIGS NAS KYANG DGE SLONG
RNAMS LA BKA' STZAL PA, DGE SLONG DAG KHYED KYIS TO'U TE YA'I BU
BRAM ZE'I KHYE'U NE TZO RGYANG RING PO NAS 'ONG BA

MTHONG NGAM, BTZUN PA, DE LTA LAGS SO, ,GAL TE TO'U TE YA'U BU
BRAM ZE'I KHYE'U NE TZO 'DI'I TSE 'CHI BA'I DUS BYAS PAR GYUR NA
NI, DPER NA, MDA' STE'U KA 'PHANGS PA DE BZHIN

DU BDE 'GRO MTHO RIS KYI 'JIG RTEN DU LHA RNAMS KYI NANG DU SKYE
BAR 'GYUR TE, 'DI LTAR DES NGA LA SEMS DAD PAR BYAS PA'I PHYIR
RO, ,DGE SLONG DAG ,SEMS DAD PA'I RGYUS DE

LTAR 'DI NA SEMS CAN KHA CIG LUS DANG BRAL NAS BDE 'GRO MTHO RIS
KYI 'JIG RTEN DU LHA RNAMS KYI NANG DU SKYE BAR 'GYUR RO, ,DE NAS
DGE SLONG ZHIG GIS DE'I TSE TSIGS SU

BCAD DE SMRAS PA, 'DI NA GANG ZAG KHA CIG NI, ,RAB TU SEMS DAD
GYUR GZIGS NAS, ,STON PAS DGE SLONG TSOGS RNAMS LA, ,DON DE NYID
NI LUNG BSTAN TO, ,KYE MA GSON

PA'I MI 'DI NI, ,DA NI 'CHI BA'I DUS BYED NA, ,DE YI SEMS NI DAD
PA'I PHYIR, ,LHA RNAMS NANG DU SKYE BAR 'GYUR, ,DE BZHIN GSHEGS
LA SEMS DAD PA, ,DE YI RGYUS NI SEMS


@430A *, ,CAN RNAMS, ,DPER NA MDA' NI 'PHANGS PA BZHIN, ,DE LTAR
BZANG 'GROR 'GRO BAR 'GYUR, ,DE NAS TO'U TE YA'I BU BRAM ZE'I
KHYE'U NE TZO BCOM LDAN

'DAS GA LA BA DER SONG STE PHYIN PA DANG, BCOM LDAN 'DAS DANG
LHAN CIG TU MDUN DU KUN DGA' BAR BYA BA DANG, YANG DAG PAR CHAGS
PAR BYA BA'I GTAM RNAM PA MANG

PO BYAS NAS PHYOGS GCIG TU 'DUG GO ,TO'U TE YA'I BU BRAM ZE'I
KHYE'U NE TZO PHYOGS GCIG TU 'DUG PA DANG, BCOM LDAN 'DAS KYIS
'DI SKAD CES BKA' STZAL TO, ,

BRAM ZE'I KHYE'U CI, NGAS JI LTAR KHYI DUNG LUNG BSTAN PA DE DE
BZHIN DU GYUR TAM, KYE GO'U TA MA, MAD DE, JI LTAR GO'U TA MA
KHYOD KYIS KHYI DUNG LUNG BSTAN PA DE DE BZHIN

NO; ;GAL TE ZHUS NAS ZHU BA LUNG BSTAN PA'I SLAD DU SKABS DBYE
BAR GNANG NA, GO'U TA MA KHYOD LA BDAG ZHU BA GZHAN 'GA' ZHIG
KYANG ZHU'O, ,BRAM ZE'I KHYE'U CI DANG CI

'DOD PA DRIS SHIG ,KYE GO'U TA MA, RGYU GANG DANG, RKYEN GANG GIS
'DIR SEMS CAN KHA CIG TSE THUNG BA DANG, TSE RING BA DANG, NAD
MANG BA DANG, NAD NYUNG BA DANG, MDOG SDUG PA

DANG, MDOG MI SDUG PA DANG, DBANG CHUNG BAR GRAGS PA DANG, DBANG
CHE BAR GRAGS PA DANG, RIGS BTZUN PA DANG, RIGS DMA' BA DANG,
TSIG GZUNG BAR 'OS PA DANG,


@430B TSIG GZUNG BAR MI 'OS PA DANG, LONGS SPYOD CHE BA DANG,
LONGS SPYOD CHUNG BA DANG, SHES RAB 'CHAL BA DANG, SHES RAB CHEN
POR GYUR PA, KYE GO'U TA MA, LAS GANG GI RNAM PAR

SMIN PAS, SEMS CAN 'DI DAG LAS SNA TSOGS SU GDA', BRAM ZE'I
KHYE'U, DE'I PHYIR LEGS PAR RAB TU NYON LA YID LA ZUNGS SHIG DANG
BSHAD DO, ,BRAM ZE'I KHYE'U, SEMS

CAN RNAMS NI LAS BDAG GIR 'GYUR BA, LAS KYI BGO SKAL LA SPYOD PA,
LAS KYI SKYE GNAS CAN, LAS LA STON PA STE, BRAM ZE'I KHYE'U, SEMS
CAN RNAMS NI LAS KYIS 'DI

LTA STE, DMAN PA DANG, MCHOG DANG, 'BRING DANG, MCHOG DANG, MTHON
PO DANG, DMA' BA DANG, NGAN PA DANG, BZANG PO RNAMS SU RNAM PAR
PHYE'O, ,GO'U TA MA, KHYOD KYIS MDOR

BSHAD DE RNAM PAR MA PHYED PA 'DI BDAG GIS DON RGYA CHER MA 'TSAL
TO, ,BRAM ZE'I KHYE'U, DE'I PHYIR LEGS PAR RAB TU NYON LA YID LA
ZUNGS SHIG DANG BSHAD DO, ,SEMS

CAN RNAMS KYI LAS SNA TSOGS DANG, NYON MONGS PA SNA TSOGS DANG,
LTA BA SNA TSOGS DANG, SPYOD PA SNA TSOGS RIG NAS, LAS NAG PO
DANG, DKAR PO RNAMS KYI 'BRAS BU

RNAM PAR SMIN PA BRJOD PAR BYA STE, BRAM ZE'I KHYE'U, LAS NAG POS
NI NGAN SONG SEMS CAN DMYAL BA DANG, DUD 'GRO DANG, YI DVAGS
RNAMS KYI NANG DU SKYE'O, ,LAS DKAR


@431A *, ,POS NI LHA DANG, MI RNAMS KYI NANG DU SKYE'O, ,BRAM
ZE'I KHYE'U, TSE THUNG BAR 'GYUR BA'I LAS KYANG YOD, TSE RING BAR
'GYUR BA'I LAS KYANG YOD, NAD

MANG BAR 'GYUR BA'I LAS KYANG YOD, NAD NYUNG BAR 'GYUR BA'I LAS
KYANG YOD, MDOG MI SDUG PAR 'GYUR BA'I LAS KYANG YOD, MDZES PAR
'GYUR BA'I LAS KYANG YOD,

DBANG CHUNG BAR GRAGS PAR 'GYUR BA'I LAS KYANG YOD, DBANG CHE BAR
GRAGS PAR 'GYUR BA'I LAS KYANG YOD, RIGS BTZUN PAR 'GYUR BA'I LAS
KYANG YOD, RIGS

DMA' BAR 'GYUR BA'I LAS KYANG YOD, LONGS SPYOD CHEN POR 'GYUR
BA'I LAS KYANG YOD, LONGS SPYOD CHUNG BAR 'GYUR BA'I LAS KYANG
YOD, SHES RAB 'CHAL BAR 'GYUR

BA'I LAS KYANG YOD, SHES RAB CHEN POR 'GYUR BA'I LAS KYANG YOD,
SEMS CAN DMYAL BAR SKYE BAR 'GYUR BA'I LAS KYANG YOD, DUD 'GROR
SKYE BAR 'GYUR BA'I LAS

KYANG YOD, YI DVAGS SU SKYE BAR 'GYUR BA'I LAS KYANG YOD, ,MI'I
'JIG RTEN DU SKYE BAR 'GYUR BA'I LAS KYANG YOD, 'DOD PA NA SPYOD
PA'I LHAR SKYE BAR 'GYUR BA'I LAS

KYANG YOD, GZUGS NA SPYOD PA'I LHAR SKYE BAR 'GYUR BA'I LAS KYANG
YOD, GZUGS MED PA NA SPYOD PA'I LHAR SKYE BAR 'GYUR BA'I LAS
KYANG YOD, NGES PAR SKYE BAR


@431B 'GYUR BA'I LAS KYANG YOD, SKYE BAR 'GYUR BAR MA NGES PA'I
LAS KYANG YOD, YUL GZHAN DU RNAM PAR SMIN PAR 'GYUR BA'I LAS
KYANG YOD, BYAS LA BSAGS PA MA YIN PA'I

LAS KYANG YOD, BSAGS BA MA BYAS PA'I LAS KYANG YOD, BYAS LA BSAGS
PA'I LAS KYANG YOD, MA BYAS LA MA BSAGS PA'I LAS KYANG YOD, LAS
GANG DANG LDAN NA, GANG

ZAG SEMS CAN DMYAL BA RNAMS SU SKYES TE, SEMS CAN DMYAL BA PA'I
TSE YONGS SU RDZOGS PAR ZAD PAR BYAS NAS, 'CHI 'PHO BA'I LAS
KYANG YOD, LAS GANG DANG LDAN

NA; GANG ZAG SEMS CAN DMYAL BA RNAMS SU SKYES TE, SEMS CAN DMYAL
BA BA'I TSE PHYED ZAD PAR BYAS NAS 'CHI 'PHO BA'I LAS KYANG YOD,
LAS GANG DANG LDAN NA, GANG ZAG

SEMS CAN DMYAL BA RNAMS SU SKYES MA THAG TU 'CHI 'PHO BA'I LAS
KYANG YOD, LAS GANG DANG LDAN NA, GANG ZAG SNGAR BDE BAR GYUR LA,
PHYIS SDUG BSNGAL BAR 'GYUR BA'I

LAS KYANG YOD, LAS GANG DANG LDAN NA, GANG ZAG SNGAR SDUG BSNGAL
BAR GYUR LA, PHYIS BDE BAR 'GYUR BA'I LAS KYANG YOD, LAS GANG
DANG LDAN NA, GANG ZAG SNGAR YANG

BDE BAR GYUR LA, PHYIS KYANG BDE BAR 'GYUR BA'I LAS KYANG YOD,
LAS GANG DANG LDAN NA, GANG ZAG SNGAR YANG SDUG BSNGAL BAR GYUR
LA, PHYIS KYANG SDUG BSNGAL BAR 'GYUR


@432A *, ,BA'I LAS KYANG YOD, LAS GANG NANG LDAN NA, GANG ZAG
PHYUG POR GYUR LA, GTONG BA DANG LDAN PA'I LAS KYANG YOD, LAS
GANG DANG LDAN NA,

GANG ZAG PHYUG POR GYUR LA, SER SNA CAN DU 'GYUR BA'I LAS KYANG
YOD, ,LAS GANG DANG LDAN NA, GANG ZAG DBUL POR GYUR LA, GTONG BA
DANG LDAN PA'I LAS KYANG

YOD, LAS GANG DANG LDAN NA, GANG ZAG DBUL POR GYUR LA, SER SNA
CAN DU 'GYUR BA'I LAS KYANG YOD, GANG ZAG GANG GI TSE ZAD PAR
GYUR LA, LAS MA ZAD PA'I

GANG ZAG KYANG YOD, GANG ZAG GANG GI LAS ZAD PAR GYUR LA, TSE MA
ZAD PA'I GANG ZAG KYANG YOD, GANG ZAG GANG GI TSE YANG ZAD PAR
GYUR LA, LAS KYANG ZAD PA'I

GANG ZAG KYANG YOD, GANG ZAG GANG GI TSE YANG MA ZAD CING, LAS
KYANG MA ZAD LA, DE'I NYON MONGS PA RNAMS ZAD PA'I GANG ZAG KYANG
YOD, LUS BDE BAR GYUR LA,

SEMS MI BDE BA'I GANG ZAG KYANG YOD, SEMS BDE BAR GYUR LA, LUS MI
BDE BA'I GANG ZAG KYANG YOD, LUS BDE BAR GYUR LA, SEMS KYANG BDE
BA'I GANG ZAG

KYANG YOD, LUS KYANG MI BDE BAR GYUR LA, SEMS KYANG MI BDE BA'I
GANG ZAG KYANG YOD, LAS GANG DANG LDAN NA, GANG ZAG NGAN SONG
RNAMS SU SKYES LA, GZUGS BZANG


@432B PA DANG, BLTA NA SDUG PA DANG, MDZES PA DANG, MDOG SNUM PA
DANG, PAGS PA SNUM PA DANG, MIG TU SDUG PAR 'GYUR BA'I LAS KYANG
YOD, LAS GANG DANG LDAN NA, GANG

ZAG NGAN SONG RNAMS SU SKYES LA, MDOG MI SDUG PA DANG, LUS RTZUB
BA DANG, BLTA NA MI SDUG PA DANG, LTA BA DANG MI MTHUN PAR 'GYUR
BA'I LAS KYANG YOD, LAS GANG

DANG LDAN NA, GANG ZAG NGAN SONG RNAMS SU SKYES LA, DRI MI ZHIM
PA DANG, DBANG PO MI GSAL BA DANG, DBANG PO MI RNO BAR 'GYUR BA'I
LAS KYANG YOD, BRAM ZE'I KHYE'U, MI DGE

BA'I LAS KYI LAM BCU PO DAG YANG DAG PAR BLANGS PA'I RGYUS, PHYI
ROL GYI DNGOS PO BCU RGUD PAR SNANG, DGE BA BCU'I LAS KYI LAM
RNAMS YANG DAG PAR BLANGS PA'I RGYUS,

PHYI ROL GYI DNGOS PO BCU PHUN SUM TSOGS PAR SNANG STE, 'DI NI
MDOR BSTAN PA'O, ,DE LA TSE THUNG BAR 'GYUR BA'I LAS GANG ZHE NA,
TSE THUNG BAR 'GYUR BA'I CHOS BCU STE, BCU

GANG ZHE NA, SROG GCOD PA DANG, SROG GCOD PA YANG DAG PAR 'DZIN
DU 'JUG PA DANG, SROG GCOD PA'I BSNGAGS PA SMRA BA DANG, SROG
GCOD PA LA RJES SU YI RANG BA

DANG, MNGAL NAS ZAG PAR BYED PA DANG, MNGAL NAS ZAGS PAR BYA BAR
YANG DAG PAR 'DZIN DU 'JUG PA DANG, MI MDZA' BA SHI NA YID DGA'
BA DANG, MI 'DZA' BA SHI BAR


@433A *, ,DGA' BA DANG, GANG DU SROG CHAGS MANG PO GSOD PA'I LTA
RTEN 'DZUGS PA DANG, G-YUL 'GYED PA LA LTA BA NI BCU PA'O, ,CHOS
BCU PO DE DAG

NI TSE THUNG BAR 'GYUR BA STE, LAS 'DI NI TSE THUNG BAR 'GYUR
BA'O, ,DE LA TSE RING BAR 'GYUR BA'I LAS GANG ZHE NA, TSE RING
BAR 'GYUR BA'I CHOS BCU STE, BCU GANG ZHE NA, SROG

GCOD PA SPONG BA DANG, SROG GCOD PA SPONG BA YANG DAG PAR 'DZIN
DU 'JUG PA DANG, ,SROG GCOD PA SPONG BA'I BSNGAGS PA SMRA BA
DANG, SROG GCOD PA SPONG BA LA

RJES SU YI RANG BA DANG, BSAD PAR CHAD PA'I GANG ZAG RNAMS RAB TU
THAR BAR BYED PA DANG, DUD 'GRO'I SKYE GNAS SU GYUR PA'I SROG
CHAGS BSAD PAR CHAD PA RNAMS

RAB TU THAR BAR BYED PA DANG, 'JIGS SKRAG PA RNAMS LA MI 'JIGS PA
SBYIN PA DANG, MGON MED PA RNAMS LA SNYING RJE BA'I SEMS DANG
LDAN PA DANG, NAD PA RNAMS

LA BYAMS PA NYE BAR SGRUB PA DANG, LEN PA RNAMS LA ZAS SBYIN
PA'O, ,CHOS BCU PO DE DAG NI TSE RING BAR 'GYUR BA STE, LAS 'DI
NI TSE RING BAR 'GYUR BA'O, ,DE LA

NAD MANG BAR 'GYUR BA'I LAS GANG ZHE NA, NAD MANG BAR 'GYUR BA'I
CHOS BCU STE, BCU GANG ZHE NA, KHU TSUR DANG, THAL MO LA SOGS PAS
BRDEG PA DANG, KHU TSUR


@433B DANG, THAL MO LA SOGS PAS BRDEG PA YANG DAG PAR 'DZIN DU
'JUG PA DANG, KHU TSUR DANG, THAL MO LA SOGS PAS BRDEG PA'I
BSNGAGS PA SMRA BA DANG, KHU CHUR DANG, THAL

MO LA SOGS PAS BRDEG PA LA RJES SU YI RANG BA DANG, PHA MA NA BAR
SGRUB PA DANG, 'PHAGS PA RNAMS NA BAR SGRUB PA DANG, MI MDZA' BA
RNAMS NAD KYIS BTAB NA YID

DGA' BA DANG, MI MDZA' BA RNAMS NAD SOS NA YID MI DGA' BA DANG,
SMAN MA YIN PA SBYIN PA DANG, ZAS MA ZHU BAR ZA BA NI BCU PA'O,
,CHOS BCU PO DE DAG NI NAD MANG BAR

'GYUR BA STE, LAS 'DI NI NAD MANG BAR 'GYUR BA'O, ,DE LA NAD
NYUNG BAR 'GYUR BA'I LAS GANG ZHE NA, NAD NYUNG BAR 'GYUR BA'I
CHOS BCU STE, BCU GANG ZHE NA, KHU TSUR DANG,

THAL MO LA SOGS PAS BRDEG PA SBONG BA DANG, KHU TSUR DANG, THAL
MO LA SOGS PAS BRDEG PA SPONG BA YANG DAG PAR 'DZIN DU 'JUG PA
DANG, KHU TSUR DANG, THAL MO LA SOGS

PAS BRDEG PA SPONG BA'I BSNGAGS PA SMRA BA DANG, KHU TSUR DANG
THAL MO LA SOGS PAS BRDEG PA SPONG BA LA RJES SU YI RANG BA DANG,
PHA MA NAD KYIS BTAB NA RIM GRO BYED PA DANG, 'PHAGS

PA RNAMS NAD KYIS BTAB NA RIM GRO BYED PA DANG, MI MDZA' BA NAD
KYIS BTAB NA YID MI DGA' BA DANG, MI MDZA' BA NAD SOS NA YID DGA'
BA DANG, NAD PA LA SMAN SBYIN PA DANG, KHA


@434A *, ,ZAS ZHU BAR GYUR NAS ZA BA NI BCU PA'O, ,CHOS BCU PO DE
DAG NI NAD NYUNG BAR 'GYUR BA STE, LAS 'DI NI NAD NYUNG BAR 'GYUR
BA'O, ,DE LA MDOG MI SDUG PAR

'GYUR BA'I LAS GANG ZHE NA, MDOG MI SDUG PAR 'GYUR BA'I CHOS BCU
STE, BCU GANG ZHE NA, KHRO BA DANG, 'CHAB PA DANG, KHON DU 'DZIN
PA DANG, 'TSIG PA DANG, PHA MA'I BSNGAGS

PA MA YIN PA SMRA BA DANG, 'PHAGS PA RNAMS KYI BSNGAGS PA MA YIN
PA SMRA BA DANG, 'PHAGS PA'I YONGS SU SPYAD PA MA RUNG BAR BYED
PA DANG, DE BZHIN GSHEGS PA'I

MCHOD RTEN GYI MAR ME'I 'OD KYI BAR DU GCOD PA DANG, GANG ZAG
MDOG MI SDUG PA RNAMS LA DBANG ZA BA DANG, GTZANG SBRA MED PAR
SPYOD PA NI BCU PA'O, ,CHOS BCU PO DE DAG

NI MDOG MI SDUG PAR 'GYUR BA STE, LAS 'DI NI MDOG MI SDUG PAR
'GYUR BA'O, ,DE LA MDZES PAR 'GYUR BA'I LAS GANG ZHE NA, MDZES
PAR 'GYUR BA'I CHOS BCU STE,

BCU GANG ZHE NA, MI KHRO BA DANG, GOS SBYIN PA DANG, DE BZHIN
GSHEGS PA'I MCHOD RTEN LA RDO THAL GYIS NYUG PA DANG, GTZUG LAG
KHANG PHYAG DAR BYED PA DANG, DE BZHIN

GSHEGS PA'I MCHOD RTEN GYI KHANG PA PHYAG PA DANG, DE BZHIN
GSHEGS PA'I SKU GZUGS 'PHYI BA DANG, PHA MA'I BSNGAGS PA SMRA BA
DANG, 'PHAGS PA RNAMS KYI BSNGAGS


@434B BA SMRA BA DANG, GANG ZAG MDOG MI SDUG RNAMS LA MI BRNYAS
PA DANG, GTZANG SBRA SPYOD PA NI BCU PA'O, ,CHOS BCU PO DE DAG NI
MDZES PAR 'GYUR BA'O, ,DE LA DBANG CHUNG BAR GRAGS

PAR 'GYUR BA'I LAS GANG ZHE NA, DBANG CHUNG BAR GRAGS PAR 'GYUR
BA'I CHOS BCU STE, BCU GANG ZHE NA, PHA ROL GYI RNYED PA LA PHRAG
DOG BYED PA DANG, PHA ROL GYI RNYED PA LA YID MI

DGA' BA DANG, PHA ROL GYIS MA RNYED PA LA YID DGA' BA DANG, PHA
ROL GYI GRAGS PA DANG, BSNGAGS PA DANG, BRJOD PA DANG, SGRA DANG
TSIGS SU BCAD PA LA YID MI DGA' BA DANG,

PHA ROL GYI GRAGS PA DANG, BSNGAGS PA DANG, BRJOD PA DANG, SGRA
DANG TSIGS SU BCAD PA MA YIN PA LA YID DGA' BA DANG, PHA MA LA
BRNYAS PA DANG, 'PHAGS PA RNAMS LA BRNYAS PA

DANG, DGE BA'I RTZA BA CHUNG NGU YANG DAG PAR 'DZIN DU 'JUG PA
DANG, DGE BA'I RTZA BA CHEN PO'I RGYUN GCOD PA DANG, GANG ZAG
DBANG CHUNG BAR GRAGS PA RNAMS LA DBANG ZA BA'O, ,CHOS BCU

PO DE DAG NI DBANG CHUNG BAR GRAGS PAR 'GYUR BA STE, LAS 'DI NI
DBANG CHUNG BAR GRAGS PAR 'GYUR BA'O, ,DE LA DBANG CHE BAR GRAGS
PAR 'GYUR BA'I LAS GANG ZHE NA, DBANG CHE

CHE BAR GRAGS PAR 'GYUR BA'I CHOS BCU STE, BCU GANG ZHE NA, PHA
ROL GYI RNYED PA LA PHRAG DOG MED PA DANG, PHA ROL GYI RNYED PA
LA YID DGA' BA DANG, PHA ROL GYIS MA RNYED PA LA


@435A *, ,YID MI DGA' BA DANG, PHA ROL GYI GRAGS PA DANG, BSNGAGS
PA DANG, BRJOD PA DANG, SGRA DANG, TSIGS SU BCAD PA MA YIN PA LA
YID MI DGA'

BA DANG, PHA ROL GYI GRAGS PA DANG, BSNGAGS PA DANG, BRJOD PA
DANG, SGRA DANG, TSIGS SU BCAD PA LA YID DGA' BA DANG, BYANG CHUB
TU SEMS BSKYED PA DANG, GDUGS SBYIN PA

DANG, DE BZHIN GSHEGS PA'I MCHOD RTEN GYI KHANG PA BYED PA DANG,
DGE BA'I RTZA BA CHUNG DU RGYUN MI GCOD PA DANG, DGE BA'I RTZA BA
CHEN PO YANG DAG PAR 'DZIN DU 'JUG

PA'O, ,CHOS BCU PO DE DAG NI DBANG CHE BAR GRAGS PAR 'GYUR BA
STE, LAS 'DI NI DBANG CHE BAR GRAGS PAR 'GYUR BA'O, ,DE LA RIGS
DMA' BAR 'GYUR BA'I LAS GANG ZHE NA,

RIGS DMA' BAR 'GYUR BA'I CHOS BCU STE, BCU GANG ZHE NA, KHENGS PA
DANG, NGA'O SNYAM PA'I NGA RGYAL DANG, MAR MI SHES PA DANG, PHAR
MI SHES PA DANG, DGE SBYONG DU MI SHES

PA DANG, BRAM ZER MI SHES PA DANG, KHYIM GYI GTZO BO LA RIM GRO
MI BYED PA DANG, PHA MA LA MI LDANG BA DANG, 'PHAGS PA RNAMS LA
MI LDANG BA DANG, RIGS DMA' BAR SKYES

PA'I GANG ZAG RNAMS LA DBANG ZA BA'O, ,CHOS BCU PO DE DAG NI RIGS
DMA' BAR 'GYUR BA STE, LAS 'DI NI RIGS DMA' BAR 'GYUR BA'O, ,DE
LA RIGS BTZUN PAR 'GYUR


@435B BA'I LAS GANG ZHE NA, RIGS BTZUN PAR 'GYUR BA'I CHOS BCU
STE, BCU GANG ZHE NA, MKHENGS PA DANG, NGA'O SNYAM PA'I NGA RGYAL
MED PA DANG, MAR SHES PA DANG, PHAR SHES PA DANG, DGE

SBYONG DU SHES PA DANG, BRAM ZER SHES PA DANG, KHYIM GYI GTZO BO
LA RIM GRO BYED PA DANG, PHA MA LA LDANG BA DANG, 'PHAGS PA RNAMS
LA LDANG BA DANG, RIGS DMA' BAR SKYES PA'I

GANG ZAG RNAMS LA DBANG MI ZA BA'O, ,CHOS BCU PO DE DAG NI RIGS
BTZUN PAR 'GYUR BA'O, ,DE LA LONGS SPYOD CHUNG BAR 'GYUR BA'I LAS
GANG ZHE NA, LONGS SPYOD CHUNG BAR 'GYUR

BA'I CHOS BCU STE, BCU GANG ZHE NA, MA BYIN PAR LEN PA DANG, MA
BYIN PAR LEN PA YANG DAG PAR 'DZIN DU 'JUG PA DANG, MA BYIN PAR
LEN PA'I BSNGAGS PA SMRE BA DANG, MA BYIN

PAR LEN PA LA RJES SU YI RANG BA DANG, PHA MA'I 'TSO BA RGYUN
GCOD PA DANG, 'PHAGS PA RNAMS KYI 'TSO BA RGYUN GCOD PA DANG, PHA
ROL GYI RNYED PA LA YID MI DGA' BA DANG,

PHA ROL GYIS MA RNYED PA LA YID DGA' BA DANG, PHA ROL GYIS RNYED
PA'I BAR CHAD BYED PA DANG, MU GE BYUNG NA DGA' BA NI BCU PA'O,
,CHOS BCU PO DE DAG NI LONGS SPYOD CHUNG BAR

'GYUR BA STE, LAS 'DI NI LONGS SPYOD CHUNG BAR 'GYUR BA'O, ,DE LA
LONGS SPYOD CHEN POR 'GYUR BA'I LAS GANG ZHE NA, LONGS SPYOD CHEN
POR 'GYUR BA'I CHOS BCU STE, BCU GANG ZHE


@436A *, ,MA BYIN PAR LEN PA SPONG BA DANG, MA BYIN PAR LEN PA
SPONG BAR YANG DAG PAR 'DZIN DU 'JUG PA DANG, MA BYIN PAR LEN PA
SPONG BA'I BSNGAGS PA

SMRA BA DANG, MA BYIN PAR LEN PA SPONG BA LA RJES SU YI RANG BA
DANG, PHA MA LA 'TSO BA SBYIN PA DANG, 'PHAGS PA RNAMS LA 'TSO BA
SBYIN PA DANG, PHA ROL GYIS MA RNYED PA LA

YID MI DGA' BA DANG, PHA ROL GYIS RNYED PA LA YID DGA' BA DANG,
PHA ROL GYIS RNYED PA'I BAR CHAD MI BYED PA DANG, LO LEGS NA
MNGON PAR DGA' BA NI BCU PA'O, ,CHOS

BCU PO DE DAG NI LONGS SPYOD CHEN POR 'GYUR BA STE, LAS 'DI NI
LONGS SPYOD CHEN POR 'GYUR BA'O, ,DE LA SHES RAB 'CHAL BAR 'GYUR
BA'I LAS GANG ZHE NA, SHES RAB

'CHAL BAR 'GYUR BA'I CHOS BCU STE, BCU GANG ZHE NA, 'DI LA GANG
ZAG DGE SBYONG DANG, BRAM ZE MKHAS PA DANG, MKHAS PA'I GRANGS SU
GTOGS PA GANG YIN PA DE DAG

GI GAN DU 'GRO YANG YONGS SU MI 'DRI, YONGS SU 'DRI BAR MI BYED,
MI BSNYEN, MI BSTEN, BSNYEN BKUR MI BYED PA DANG, 'CHAL BA'I SHES
RAB CAN LA BSNYEN CING BSTEN TE,

BSNYEN BKUR BYED PA DANG, MKHAS PA RNAMS KYI MI 'JIGS PA GCOD PA
DANG, LEGS PAR BSHAD PA RNAMS YONGS SU SPONG BA DANG, NYES PAR
BSHAD PA RNAMS KUN TU 'DZIN PA


@436B DANG, DAM PA'I CHOS MA YIN PA YONGS SU STON PA DANG, DAM
PA'I CHOS YONGS SU SPONG BA DANG, CHOS SMRA BA RNAMS LA LEGS SO
ZHES BYA BA MI SBYIN PA DANG, LOG PAR LTA BA BSNGAGS

PAR BYED PA DANG, YANG DAG PAR LTA BA LA SMAD PA'O, ,CHOS BCU PO
DE DAG NI SHES RAB 'CHAL BAR 'GYUR BA STE, LAS 'DI NI SHES RAB
'CHAL PAR 'GYUR BA'O, ,DE LA SHES RAB

CHEN POR 'GYUR BA'I LAS GANG ZHE NA, SHES RAB CHEN POR 'GYUR BA'I
CHOS BCU STE, BCU GANG ZHE NA, 'DI LA GANG ZAG DGE SBYONG DANG,
BRAM ZE MKHAS PA MKHAS PA'I GRANGS SU

GTOGS PA GANG YIN PA DE DAG GI GAN DU 'GRO STE YONGS SU 'DRI
ZHING YONGS SU 'DRI BAR BYED LA, BSNYEN CING BSTEN TE BSNYEN BKUR
BYED PA DANG, SHES RAB 'CHAL PA

CAN RNAMS LA MI BSNYEN MI BSTEN, BSNYEN BKUR MI BYED PA DANG,
MKHAS PA RNAMS LA MI 'JIGS PA NYE BAR SGRUB PA DANG, LEGS PAR
BSHAD PA RNAMS YONGS SU

MI SPONG BA DANG, NYES PAR BSHAD PA RNAMS YONGS SU SPONG BA DANG,
DAM PA'I CHOS YONGS SU MI SPONG BA DANG, DAM PA'I CHOS MA YIN PA
YONGS SU SPONG BA DANG, CHOS SMRA

BA'I GANG ZAG RNAMS LA LEGS SO ZHES BYA BA SBYIN PA DANG, LOG PAR
LTA BA LA SMOD PA DANG, YANG DAG PAR LTA BA LA BSNGAGS PAR BYED
PA'O, ,CHOS BCU PO DE DAG NI SHES


@437A *, ,RAB CHEN POR 'GYUR BA STE, LAS 'DI NI SHES RAB CHEN POR
'GYUR BA'O, ,DE LA SEMS CAN DMYAL BAR SKYE BAR 'GYUR BA'I LAS
GANG ZHE NA, SEMS

CAN DMYAL BAR SKYE BAR 'GYUR BA'I CHOS BCU STE, BCU GANG ZHE NA,
LUS KYI NYES PAR SPYOD PA CHE BA DANG, NGAG GI NYES PAR SPYOD PA
CHE BA DANG, YID KYI NYES PAR SPYOD PA CHE

BA DANG, CHAD PAR LTA BA DANG, RTAG PAR LTA BA DANG, MED PAR LTA
BA DANG, BYED PA MED PAR LTA BA DANG, BYAS PA MI GZO BA DANG,
MTSAMS MED PA'I LAS LA BSKUL MA 'DEBS

PA DANG, LOG PAR LTA BA YANG DAG PAR 'DZIN DU 'JUG PA NI BCU
PA'O, ,CHOS BCU PO DE DAG NI SEMS CAN DMYAL BAR SKYE BAR 'GYUR BA
STE, LAS 'DI NI SEMS CAN

DMYAL BAR SKYE BAR 'GYUR BA'O, ,DE LA DUD 'GROR SKYE BAR 'GYUR
BA'I LAS GANG ZHE NA, DUD 'GROR SKYE BAR 'GYUR BA'I CHOS BCU STE,
BCU GANG ZHE NA, LUS KYI NYES PAR SPYOD

PA 'BRING DANG, NGAG GI NYES PAR SPYOD PA 'BRING DANG, YID KYI
NYES PAR SPYOD PA 'BRING DANG, 'DOD CHAGS KYIS KUN NAS BSLANG
BA'I LAS SNA TSOGS DANG, ZHE SDANG GIS

KUN NAS BSLANG BA'I LAS SNA TSOGS DANG, GTI MUG GIS KUN NAS
BSLANG BA'I LAS SNA TSOGS DANG, RUNG BA MA YIN PA'I SBYIN PA
DANG, DMAN PA'I MING GIS GSHE BA DANG,


@437B SMON LAM GYIS 'GYUR BA, 'DI LTA STE, SENG GE'I SKYES PA'I
RABS LTA BU DANG, NGAG GI NYES PAR SPYOD PAS 'GYUR BA BRAM ZE
DBYAR BYED SPRE'UR SKYES PA LTA BU'O, ,CHOS BCU PO DE DAG

NI DUD 'GROR SKYE BAR 'GYUR BA STE, LAS 'DI NI DUD 'GROR SKYE BAR
'GYUR BA'O, ,DE LA YI DVAGS SU SKYE BAR 'GYUR BA GANG ZHE NA, YI
DVAGS SU SKYE BAR 'GYUR BA'I CHOS BCU STE, BCU

GANG ZHE NA, LUS KYI NYES PAR SPYOD PA CHUNG BA DANG, NGAG GI
NYES PAR SPYOD PA CHUNG BA DANG, YID KYI NYES PAR SPYOD PA CHUNG
BA DANG, CHAGS PA DANG, YANG BAS CHAGS PA DANG, LOG

PAR 'TSO BA DANG, SER SNA BYED PA DANG, SBYIN PA 'GOG PA DANG,
BKRES SHING SKOM BZHIN DU 'CHI BA'I DUS BYED PA DANG, DNGOS PO LA
CHAGS BZHIN DU 'CHI BA'I DUS BYED PA'O, ,

CHOS BCU PO DE DAG NI YI DVAGS SU SKYE BAR 'GYUR BA STE, LAS 'DI
NI YI DVAGS SU SKYE BAR 'GYUR BA'O, ,DE LA MIR SKYE BAR 'GYUR
BA'I LAS GANG ZHE NA, MIR SKYE BAR 'GYUR BA'I

CHOS BCU STE, BCU GANG ZHE NA, SROG GCOD PA DANG, MA BYIN PAR LEN
PA DANG, 'DOD PA LA LOG PAR G-YEM PA DANG, BRDZUN DU SMRA BA
DANG, PHRA MA DANG, NGAG RTZUB PO DANG,

TSIG KYAL PA DANG, BRNAB SEMS DANG, GNOD SEMS DANG, LOG PAR LTA
BA MI DGE BA'I LAS KYI LAM BCU PO 'DI DAG SPONG BA'O, ,CHOS BCU
PO DE DAG NI MIR SKYE BAR 'GYUR BA


@438A *, ,STE; LAS 'DI NI MIR SKYE BAR 'GYUR BA'O, ,DE LA 'DOD PA
NA SPYOD PA'I LHAR SKYE BAR 'GYUR BA'I LAS BCU GANG ZHE NA, DGE
BA BCU'I LAS KYI LAM

RNAMS LEGS PAR SBYANGS PA LA MNYAM PAR BZHAG PA STE, LAS 'DI NI
'DOD PA NA SPYOD PA'I LHAR SKYE BAR 'GYUR BA'O, ,DE LA GZUGS NA
SPYOD PA'I LHAR SKYE BAR 'GYUR

BA'I LAS GANG ZHE NA, TING NGE 'DZIN GYIS LEGS PAR MNYAM PAR
BZHAG PA, ZAG PA DANG BCAS PA'I DGE BA BCU'I LAS KYI LAM RNAMS
TE, LAS 'DI NI GZUGS NA

SPYOD PA'I LHAR SKYE BAR 'GYUR BA'O, ,GZUGS MED PA NA SPYOD PA'I
LHAR SKYE BAR 'GYUR BA'I LAS GANG ZHE NA, GZUGS MED PA'I SNYOMS
PAR 'JUG PA BZHI STE, BZHI

GANG ZHE NA, GZUGS KYI 'DU SHES RNAMS LAS RNAM PA THAMS CAD DU
YANG DAG PAR 'DAS TE, THOGS PA'I 'DU SHES RNAMS NUB NAS, SNA
TSOGS KYI 'DU SHES RNAMS

YID LA MI BYED PAS, NAM MKHA' MTHA' YAS SO ZHES NAM MKHA' MTHA'
YAS SKYE MCHED NYE BAR BSGRUBS TE GNAS PA DANG, NAM MKHA' MTHA'
YAS SKYE MCHED LAS

RNAM PA THAMS CAD DU YANG DAG PAR 'DAS NAS, RNAM PAR SHES PA
MTHA' YAS SO ZHES RNAM SHES MTHA' YAS SKYE MCHED NYE BAR BSGRUBS
TE GNAS PA DANG, RNAM


@438B SHES MTHA' YAS SKYE MCHED LAS RNAM PA THAMS CAD DU YANG DAG
PAR 'DAS NAS CI YANG MED DO ZHES CI YANG MED PA'I SKYE MCHED NYE
BAR BSGRUBS TE GNAS PA DANG, CI YANG MED

PA'I SKYE MCHED LAS RNAM PA THAMS CAD DU YANG DAG PAR 'DAS NAS,
'DU SHES MED 'DU MED MIN SKYE MCHED NYE BAR BSGRUBS NAS GNAS PA
STE, LAS 'DI NI GZUGS MED

PA NA SPYOD PA'I LHAR SKYES BAR 'GYUR BA'O, ,DE LA NGES PAR SKYE
BAR 'GYUR BA'I LAS GANG ZHE NA, DGE BA'I LAS GANG BYAS NAS, 'DIS
BDAG 'DI LTA BU ZHIG TU SKYE BAR GYUR CIG,

CES YONGS SU BSNGO BA DANG, MTSAMS MED PA LNGA RNAMS TE, 'DI NI
NGES PAR SKYE BAR 'GYUR BA'O, ,DE LA SKYE BAR 'GYUR BAR MA NGES
PA'I LAS GANG ZHE NA, DGE BA'I LAS GANG

BYAS NAS, CIR YANG YONGS SU MI BSNGO BA STE, LAS 'DI NI SKYE BAR
'GYUR BAR MA NGES PA'O, ,DE LA YUL GZHAN DU RNAM PAR SMIN PAR
'GYUR BA'I LAS GANG ZHE NA, 'DIR DGE

BA DANG MI DGE BA'I LAS GANG BYAS PA, YUL GZHAN DU SONG NAS RNAM
PAR SMIN PAR 'GYUR BA STE, DPER NA, TSONG PA MDZA' BO'I BU MO LTA
BU STE, LAS 'DI NI GZHAN DU RNAM PAR

SMIN PAR 'GYUR BA'O, ,DE LA BYAS LA BSAGS PA MA YIN PA'I LAS GANG
ZHE NA, LAS GANG BYAS NAS NGO TSA BA DANG, 'DZEM PA DANG, 'GYOD
PA DANG, SMOD PA DANG, 'CHAGS


@439A *, ,PA DANG, MTHOL BA DANG, 'DOR BA DANG, SPONG BA DANG, MA
'ONGS PA NA SDOM PAR BYED PA STE, LAS 'DI NI BYAS LA BSAGS PA MA
YIN PA'O, ,DE LA BSAGS

LA MA BYAS PA'I LAS GANG ZHE NA, LAS GANG LUS KYIS YONGS SU
RDZOGS PAR BYA BA DE, SEMS KYIS YONGS SU RDZOGS PAR BYAS SHING,
TSIG TU YANG LAS 'DI BYA'O ZHES

SMRAS LA DE MA BYAS PA STE, LAS 'DI NI BSAGS LA MA BYAS PA'O, ,DE
LA BYAS LA BSAGS PA'I LAS GANG ZHE NA, LAS GANG BYAS NAS NGO MI
TSA BA DANG, MI 'DZEM PA DANG, MI

'GYOD PA DANG, MI SMOD PA DANG, MI 'CHAGS PA DANG, MI MTHOL BA
DANG, MI 'DOR BA DANG, MI SPONG BA DANG, MA 'ONGS PA NA SDOM PAR
MI BYED PA STE, LAS 'DI NI BYAS

LA BSAGS PA'O, ,DE LA MA BYAS LA MA BSAGS PA'I LAS GANG ZHE NA,
LAS GANG CHED DU MA BSAMS PAR BYAS PA STE, LAS 'DI NI MA BYAS LA
MA BSAGS PA'O, ,DE

LA LAS GANG DANG LDAN NA, GANG ZAG SEMS CAN DMYAL BA RNAMS SU
SKYES TE, SEMS CAN DMYAL BA'I TSE YONGS SU RDZOGS PAS ZAD PAR
BYAS NAS, 'CHI 'PHO BA'I LAS GANG

ZHE NA; 'DI LA GANG ZAG 'GA' ZHIG GIS SEMS CAN DMYAL BAR 'GYUR
BA'I LAS BYAS ZHING BSAGS PAR GYUR LA, DE LAS DES NGO MI TSA BA
DANG, MI 'DZEM PA DANG,


@439B MI 'GYOD PA DANG, MI SMOD PA DANG, MI 'CHAGS PA DANG, MI
MTHOL BA DANG, MI 'DOR BA DANG, MI SPONG BA DANG, MI GSHUNG BA
DANG, SMOD PAR MI BYED PA DANG,

YANG GNOD PAR BYA'O ZHES SHA GNYER BA TSOL BA STE, DPER NA, LHAS
BYIN LTA BU'O, ,'DI NI LAS GANG DANG LDAN NA, GANG ZAG SEMS CAN
DMYAL BA RNAMS SU SKYES TE, SEMS

CAN DMYAL BA PA'I TSE YONGS SU RDZOGS PAR ZAD PAR BYAS NAS 'CHI
'PHO BA'I LAS SO, ,DE LA LAS GANG DANG LDAN NA, ,GANG ZAG SEMS
CAN DMYAL BA RNAMS SU SKYES

TE; SEMS CAN DMYAL BA'I TSE PHYED ZAD PAR BYAS NAS, 'CHI 'PHO
BA'I LAS GANG ZHE NA, 'DI LA GANG ZAG 'GA' ZHIG GIS SEMS CAN
DMYAL BAR 'GYUR BA'I LAS BYAS

NAS; NGO TSA BA DANG, 'DZEM PA DANG, 'GYOD PA DANG, SMOD PA DANG,
'CHAGS PA DANG, MTHOL BA DANG, 'DOR BA DANG, SPONG BA DANG, MA
'ONGS PA NA SDOM PAR BYED PA STE,

'DI NI LAS GANG DANG LDAN NA, GANG ZAG SEMS CAN DMYAL BA RNAMS SU
SKYES TE, SEMS CAN DMYAL BA PA'I TSE PHYED ZAD PAR BYAS NAS 'CHI
'PHO BA'I LAS SO, ,DE LA

LAS GANG DANG LDAN NA, GANG ZAG SEMS CAN DMYAL BA RNAMS SU SKYES
MA THAG TU 'CHI 'PHO BA'I LAS GANG ZHE NA, 'DI LA GANG ZAG 'GA'
ZHIG GIS SEMS CAN DMYAL BAR


@440A *, ,'GYUR BA'I LAS BYAS SHING BSAGS PAR GYUR LA, DE LAS DE
BYAS PAS, NGO TSA BA DANG, 'DZEM PA DANG, 'GYOD PA DANG, SMOD PA
DANG, 'CHAGS PA

DANG, MTHOL BA DANG, 'DOR BA DANG, SPONG BA DANG, DE SHIN TU YID
LA BCAGS PA YIN YANG YID LA BCAGS PA DES, LAS DE SEL BAR MI NUS
PA STE, DPER NA, RGYAL

PO MA SKYES DGRAS PHA BSAD PA LTA BU'O, ,DE SKAD DU SHIN TU MI
BZAD LAS RNAMS BYAS PA NI, ,BDAG LA SMOD DANG RAB TU BSHAGS PA
DANG, ,SDOM PAR BYED PAS DE DAG

BSRAB 'GYUR GYI, ,SHIN TU RTZA NAS PHYIN CES MI SMRA'O, ,ZHES
GSUNGS SO, ,'DI NI LAS GANG DANG LDAN NA, ,GANG ZAG SEMS CAN
DMYAL BA RNAMS SU SKYES MA THAG TU

'CHI 'PHO BA'I LAS SO, ,DE LA LAS GANG DANG LDAN NA, GANG ZAG
SNGAR BDE BAR GYUR LA, PHYIS SDUG BSNGAL BAR 'GYUR BA'I LAS GANG
ZHE NA, 'DI LA GANG ZAG 'GA'

ZHIG SBYIN PA SBYIN PA NA, YID RAB TU DGA' ZHING DGA' BA DANG,
YID BDE BA SKYES LA BYIN NAS NI 'GYOD PA YIN TE, GANG ZAG DE GANG
GI TSE MI RNAMS KYI NANG DU

SKYE BA NA PHYUG PA DANG, NOR CHE BA DANG, LONGS SPYOD CHE BA
DANG, NOR DANG YO BYAD MANG BA DANG, BDAG DBANG BA MANG BA DANG,
MDZA' BSHES DANG, BLON PO DANG, NYE DU DANG,


@440B SNAG GI GNYEN MTSAMS MANG BA DANG, MDZOD DANG, BANG BA
YONGS SU GANG BA'I KHYIM RNAMS SU SKYE BAR 'GYUR TE, KHYIM DE LTA
BU DAG TU SKYES NAS, SHIN TU SKYID LA BZHON PA

LA ZHON ZHING BDE BAR SPYOD LA, DE'I LONGS SPYOD DE DAG PHYIS
YONGS SU NYAMS ZHING YONGS SU ZAD PAR 'GYUR TE, DE'I GZHIS SDUG
BSNGAL BAR 'GYUR BA STE, 'DI NI LAS GANG

DANG LDAN NA, GANG ZAG SNGAR BDE BAR 'GYUR LA, PHYIS SDUG BSNGAL
BAR 'GYUR BA'I LAS SO,, ,,LAS RNAM PAR 'BYED PA ZHES BYA BA, BAM
PO GNYIS PA, DE LA LAS

GANG DANG LDAN NA, GANG ZAG SNGAR SDUG BSNGAL BAR GYUR LA PHYIS
BDE BAR 'GYUR BA'I LAS GANG ZHE NA, 'DI LA GANG ZAG 'GA' ZHIG
SBYIN PA SBYIN PA NA, SDUG BSNGAL BAR

'JUG CING, SDUG BSNGAL BAR SBYIN PA BYIN NAS NI MI 'GYOD PAR GYUR
CING, DGA' BA DANG, YID BDE BA SKYES PA YIN TE, GANG ZAG DE GANG
GI TSE MI RNAMS KYI NANG DU SKYE BA NA,

DBUL PO BZA' BA DANG, BTUNG PA DANG, KHA ZAS NYUNG BA SDUG BSNGAL
BAS 'TSO BA'I KHYIM RNAMS SU SKYE BAR 'GYUR BA STE, DER SDUG
BSNGAL BAR BZA' BA DANG, BGO BA RNYED

LA DES CHE 'GRAS SU GYUR PA DANG, LONGS SPYOD DE DAG 'PHEL ZHING
RGYAS PAR 'GYUR BA STE, 'DI NI LAS GANG DANG LDAN NA, GANG ZAG
SNGAR SDUG BSNGAL BAR GYUR LA, PHYIS BDE


@441A *, ,BAR 'GYUR BA'I LAS SO, ,DE LA LAS GANG DANG LDAN NA,
GANG ZAG SNGAR YANG BDE BAR GYUR LA, PHYIS KYANG BDE BAR 'GYUR
BA'I LAS GANG ZHE NA, 'DI

LA GANG ZAG 'GA' ZHIG SBYIN PA SBYIN PA NA, YID DGA' BZHIN DU
BYIN TE DGA' BA DANG, YID BDE BA SKYES NAS, BYIN NAS KYANG MI
'GYOD PA YIN TE, GANG ZAG DE GANG GI

TSE MI RNAMS KYI NANG DU SKYE BA NA, PHYUG PA DANG, NOR CHE BA
DANG, LONGS SPYOD CHE BA DANG, NOR DANG, YO BYAD MANG BA DANG,
BDAG DBANG BA MANG BA DANG, MDZA' BSHES DANG,

BLON PO DANG, NYE DU DANG, SNAG GI GNYEN MTSAMS MANG BA DANG,
MDZOD DANG, BANG BA YONGS SU GANG BA'I KHYIM RNAMS SU SKYE BAR
'GYUR TE, KHYIM DE LTA BU DAG TU SKYES NAS

SHIN TU SKYID LA BZHON PA LA ZHON ZHING BDE BAR SPYOD LA, DE'I
LONGS SPYOD DE DAG PHYIS KYANG 'PHEL BA STE, 'DI NI LAS GANG DANG
LDAN NA, GANG ZAG SNGAR YANG BDE BAR 'GYUR

LA; PHYIS KYANG BDE BAR 'GYUR BA'I LAS SO, ,DE LA LAS GANG DANG
LDAN NA, GANG ZAG SNGAR YANG SDUG BSNGAL BAR GYUR LA, PHYIS KYANG
SDUG BSNGAL BAR 'GYUR BA'I LAS

GANG ZHE NA, 'DI LA GANG ZAG 'GA' ZHIG DGE BA'I BSHES GNYEN DANG
BRAL BAR GYUR TE, DE SUS KYANG SBYIN PA YANG DAG PAR 'DZIN DU MA
BCUG PA YIN, DES KYANG SBYIN


@441B BA CI YANG MA BYIN PA YIN, DES SDIG PA'I LAS CI YANG MA
BYAS SHING MA BSAGS PA YIN TE, GANG ZAG DE GANG GI TSE MI RNAMS
KYI NANG DU SKYE BA NA, DBUL PO BZA' BA DANG,

BTUNG BA DANG, KHA ZAS NYUNG BA, SDUG BSNGAL BAS 'TSO BA'I KHYIM
RNAMS SU SKYE BAR 'GYUR TE, DE DER SKYES NAS SDUG BSNGAL BAR BZA'
BA DANG, BGO BA RNYED PAR MI 'GYUR

LA; DE'I LONGS SPYOD DE DAG PHYIS KYANG MI 'PHEL BA STE, 'DI NI
LAS GANG DANG LDAN NA, GANG ZAG SNGAR YANG SDUG BSNGAL BAR GYUR
LA, PHYIS KYANG SDUG BSNGAL BAR 'GYUR

BA'I LAS SO, ,DE LA LAS GANG DANG LDAN NA, GANG ZAG PHYUG POR
GYUR LA GTONG BA DANG LDAN PA'I LAS GANG ZHE NA, 'DI LA GANG ZAG
ZHIG GIS SNOD BZANG POR GYUR PA RNAMS

LA SBYIN PA DPAG TU MED PA BYIN PA YIN, DES GTONG BA GOMS PAR
BYAS PA YIN TE, DES BSOD NAMS DAG BSGOMS PAS PHYUG POR 'GYUR,
GTONG BA BSGOMS PAS

GTONG BA DANG LDAN PAR 'GYUR TE, 'DI NI LAS GANG DANG LDAN NA,
GANG ZAG PHYUG POR GYUR LA GTONG BA DANG LDAN PA'I LAS SO, ,DE LA
LAS GANG DANG LDAN NA, GANG ZAG PHYUG POR

GYUR LA SER SNA CAN DU 'GYUR BA'I LAS GANG ZHE NA, 'DI LA GANG
ZAG 'GA' ZHIG GIS SNOD DU GYUR PA RNAMS LA SBYIN PA CUNG ZAD TZAM
BYIN PA YIN GYI, DE GTONG BA LA CHER


@442A *, ,GOMS PAR MA BYAS PA YIN TE, GANG ZAG DE GANG GI TSE
MI'I NANG DU SKYE BA NA, PHYUG PA DANG, NOR CHE BA DANG, LONGS
SPYOD CHE BA DANG, NOR DANG, YO BYAD

MANG BA DANG, BDAG DBANG BA MANG BA'I KHYIM RNAMS SU SKYE BAR
'GYUR TE, SNOD BZANG PO RNAMS LA PHUL BA NI, SKYID PA 'GYUR,
GTONG BA LA GOMS PAR MA BYAS PAS NI

SER SNA CAN DU 'GYUR TE, 'DI NI LAS GANG DANG LDAN NA, GANG ZAG
PHYUG POR GYUR LA SER SNA CAN DU 'GYUR BA'I LAS SO, ,DE LA LAS
GANG DANG LDAN NA, GANG ZAG DBUL

POR GYUR LA GTONG BA DANG LDAN PAR 'GYUR BA'I LAS GANG ZHE NA,
'DI LA GANG ZAG 'GA' ZHIG GIS SNOD DU GYUR PA MA YIN PA RNAMS LA
SBYIN PA MANG DU BYIN PA YIN

TE; DE 'KHOR BA NA 'KHOR BA'I TSE, BSOD NAMS DE DAG YONGS SU
NYAMS SHING, YONGS SU ZAD PAR 'GYUR, GTONG BA'I RGYU YANG PHYI
PHYIR ZHING BSGOMS PA YIN TE,

DE BSOD NAMS YONGS SU ZAD PA'I PHYIR DBUL POR 'GYUR, SNGON GOMS
PAR BYAS PAS GTONG BA DANG LDAN PAR 'GYUR TE, 'DI NI LAS GANG
DANG LDAN NA, GANG ZAG

DBUL POR GYUR LA GTONG BA DANG LDAN PA'I LAS SO, ,DE LA LAS GANG
DANG LDAN NA, GANG ZAG DBUL POR GYUR LA SER SNA CAN DU 'GYUR BA'I
LAS GANG ZHE NA, 'DI LA


@442B GANG ZAG 'GA' ZHIG DGE BA'I BSHES GNYEN DANG BRAL BAR GYUR
TE, DE SUS KYANG SBYIN PA YANG DAG PAR 'DZIN DU MA BCUG PA YIN,
DES KYANG SBYIN PA CI YANG MA BTANG BA YIN,

SDIG PA'I LAS KYANG MA BYAS SHING MA BSAGS PA YIN TE, GANG ZAG DE
GANG GI TSE MI RNAMS KYI NANG DU SKYE BA NA, DBUL PO BZA' BA
DANG, BTUNG BA DANG, KHA ZAS NYUNG BA, SDUG

BSNGAL BA, SDUG BSNGAL BAS 'TSO BA'I KHYIM RNAMS SU SKYE BAR
'GYUR TE, DE DE NA SDUG BSNGAL BAR BZA' BA DANG, BGO BA RNYED PAR
'GYUR RO, ,GTONG BA MA BSGOMS PAS

DBUL ZHING SER SNA CAN DU 'GYUR TE, 'DI NI LAS GANG DANG LDAN NA,
GANG ZAG DBUL POR GYUR LA SER SNA CAN DU 'GYUR BA'I LAS SO, ,DE
LA LAS GANG DANG LDAN NA, GANG ZAG

LUS BDE BAR GYUR LA SEMS KYIS MA YIN PA'I LAS GANG ZHE NA, BSOD
NAMS BYAS PA'I SO SO'I SKYE BO STE, DPER NA, 'KHOR LOS SGYUR BA'I
RGYAL PO LTA BU STE, GANG

ZAG 'DI NI LUS BDE BAR GYUR LA SEMS KYIS MA YIN PA'O, ,DE LA LAS
GANG DANG LDAN NA, GANG ZAG SEMS BDE BAR GYUR LA LUS KYIS MA YIN
PA'I LAS GANG ZHE

NA; BSOD NAMS MA BYAS PA'I DGRA BCOM PA STE, DPER NA, GNAS BRTAN
[?] LTA BU STE, GANG ZAG 'DI NI SEMS BDE BAR GYUR LA LUS KYIS MA
YIN PA'O,,


@443A *, ,DE LA LUS KYANG BDE LA SEMS KYANG BDE BA'I GANG ZAG
GANG ZHE NA, BSOD NAMS BYAS PA'I DGRA BCOM PA STE, DPER NA, GNAS
BRTAN SHE BA

LA LTA BU STE, GANG ZAG 'DI NI LUS KYANG BDE LA SEMS KYANG BDE
BA'O, ,DE LA LUS KYANG MI BDE LA, SEMS KYANG MI BDE BA'I GANG ZAG
GANG ZHE NA, 'DI LTA STE, BSOD

NAMS MA BYAS PA'I SO SO'I SKYE BO STE, GANG ZAG 'DI NI LUS KYANG
MI BDE LA, SEMS KYANG MI BDE BA'O, ,DE LA GANG ZAG GANG GI TSE
ZAD PAR GYUR LA, LAS MA ZAD PA

GANG ZHE NA, GANG ZAG GANG SEMS CAN DMYAL BA NAS SHI 'PHOS LA
SEMS CAN DMYAL BAR SKYE BA DANG, DUD 'GRO NAS SHI 'PHOS LA DUD
'GROR SKYE BA DANG, YI DVAGS

LAS SHI 'PHOS LA YI DVAGS SU SKYE BA DANG, LHA LAS SHI 'PHOS LA
LHAR SKYE BA DANG, MI LAS SHI 'PHOS LA MIR SKYE BA STE, GANG ZAG
'DI TSE ZAD PAR GYUR LA, LAS

MA ZAD PA'O, ,DE LA GANG ZAG GI LAS ZAD PAR GYUR LA TSE MA ZAD
PA'I GANG ZAG GANG ZHE NA, GANG ZAG GANG SNGAR BDE BAR GYUR LA,
PHYIS SDUG BSNGAL BAR GYUR PA DANG,

SNGAR SDUG BSNGAL BAR GYUR LA, PHYIS BDE BAR GYUR PA STE, GANG
ZAG DE NI LAS ZAD PAR GYUR LA TSE MA ZAD PA'O, ,DE LA GANG ZAG
GANG GI LAS KYANG ZAD LA, TSE YANG


@443B ZAD PA'I GANG ZAG GANG ZHE NA, GANG ZAG GANG SEMS CAN DMYAL
BA NAS SHI 'PHOS TE, DUD 'GROR SKYE BA DANG, DUD 'GRO NAS SHI
'PHOS TE, YI DVAGS SU SKYE BA DANG, YI DVAGS

LAS SHI 'PHOS TE, LHA MA YIN GYI NANG DU SKYE BA DANG, LHA MA YIN
LA SHI 'PHOS TE, MI'I NANG DU SKYE BA DANG, MI LAS SHI 'PHOS TE,
LHA'I NANG DU SKYE BA STE, GANG ZAG DE NI TSE

YANG ZAD LA LAS KYANG ZAD PA'O, ,DE LA GANG ZAG GANG TSE YANG MA
ZAD CING LAS KYANG MA ZAD LA, DE'I NYON MONGS PA RNAMS ZAD PA'I
GANG ZAG GANG ZHE NA, RGYUN DU ZHUGS PA

DANG, LAN GCIG PHYIR 'ONG BA DANG, PHYIR MI 'ONG BA DANG, DGRA
BCOM PA STE, GANG ZAG DE NI TSE YANG MA ZAD CING, LAS KYANG MA
ZAD LA, DE'I NYON MONGS PA RNAMS ZAD PA YIN

NO; ;DE LA LAS GANG DANG LDAN NA, GANG ZAG NGAN SONG RNAMS SU
SKYES LA, GZUGS BZANG BA DANG, MDZES PA DANG, BLTA NA SDUG PA
DANG, MDOG SNUM PA DANG, PAGS

PA SNAM PA DANG, MIG TU SDUG PAR 'GYUR BA'I LAS GANG ZHE NA, 'DOD
CHAGS KYIS KUN NAS BSLANG BA'I NGANG TSUL NGAN PA STE, 'DI NI LAS
GANG DANG LDAN NA, GANG ZAG

NGAN SONG RNAMS SU SKYES LA, GZUGS BZANG BA DANG, BLTA NA SDUG PA
DANG, MDZES PA DANG, MDOG SNUM PA DANG, PAGS PA SNUM PAR 'GYUR
BA'I LAS SO, ,DE LA


@444A *, ,LAS GANG DANG LDAN NA, GANG ZAG NGAN SONG RNAMS SU
SKYES LA, MDOG MI SDUG PA DANG, LUS RTZUB PA DANG, BLTA BA DANG
MI MTHUN PAR 'GYUR BA'I LAS

GANG ZHE NA, ZHE SDANG GIS KUN NAS BSLANG BA'I NGANG TSUL NGAN PA
STE, 'DI NI LAS GANG DANG LDAN NA, GANG ZAG NGAN SONG RNAMS SU
SKYES LA, MDOG MI SDUG PA DANG, LUS RTZUB

PA DANG, BLTA NA MI SDUG PA DANG, BLTA BA DANG MI MTHUN PAR 'GYUR
BA'I LAS SO, ,DE LA LAS GANG DANG LDAN NA, GANG ZAG NGAN SONG
RNAMS SU SKYES LA, DRI MI ZHIM PA DANG,

DBANG PO MI GSAL BA DANG, DBANG PO MI RNO BAR 'GYUR BA'I LAS GANG
ZHE NA, GTI MUG GIS KUN NAS BSLANG BA'I NGANG TSUL NGAN PA STE,
'DI NI LAS GANG DANG LDAN NA, GANG

ZAG NGAN SONG RNAMS SU SKYES LA, DRI MI ZHIM PA DANG, DBANG PO MI
GSAL BA DANG, DBANG PO MI RNO BAR 'GYUR BA'I LAS SO, ,DE LA MI
DGE BA BCU'I LAS KYI LAM 'DI

DAG YANG DAG PAR BLANGS PA'I RGYUS, PHYI ROL GYI DNGOS PO BCU
RGUD PAR SNANG BA GANG ZHE NA, SROG GCOD PA'I RNAM PAR SMIN PAS
NI SA'I MTHU YONGS SU NYAMS PAR 'GYUR

RO; ;MA BYIN PAR LEN PA'I RNAM PAR SMIN PAS NI, SER BA DANG, BYI
BA DANG, SRIN DANG, MU GE LA SOGS PA 'BYUNG BAR 'GYUR RO, ,'DOD
PA LA LOG PAR G-YEM PA'I


@444B RNAM PAR SMIN PAS NI, BA TSVA DANG, SA 'BAB PA DANG, RDUL
DANG, RLUNG DANG, CHAR DRAG PO 'BYUNG BAR 'GYUR RO, ,BRDZUN DU
SMRA BA'I RNAM PAR SMIN PAS NI, DRI MI ZHIM PAR 'GYUR RO,,

PHRA MA'I RNAM PAR SMIN PAS NI, MTHO DMAN DANG, NGAM GROG DANG,
'DAM RDZA BA DANG, G-YANG SA DANG, LJAG LJIG DANG, NGAN SKYUGS
KYI LJAN LJIN 'BYUNG BAR 'GYUR RO, ,NGAG RTZUB

PA'I RNAM PAR SMIN PAS NI, 'BRAS BU NGAN PA DANG, REG TU MI BZOD
PA DANG, GSEG MA DANG, GYO MO DANG, TSER MA TSANG TSING DAG
'BYUNG BAR 'GYUR RO, ,TSIG KYAL BA'I RNAM PAR

SMIN PAS NI, RTZVA TSANG TSING DANG, NAGS THIBS PA DANG, 'KHRI
SHING TSER MA TSANG TSING CAN DAG 'BYUNG BAR 'GYUR RO, ,BRNAB
SEMS KYI RNAM PAR SMIN PAS NI, LO TOG LA

SOGS PA 'BRAS BU NYUNG DU 'BYUNG BAR 'GYUR RO, ,GNOD SEMS KYI
RNAM PAR SMIN PAS NI, 'BRAS BU DANG, SA BON TSA BA DANG, KHA BA
'BYUNG BAR 'GYUR RO, ,LOG PAR LTA BA

YANG DAG PAR BLANGS PA'I RGYUS NI 'BRAS BU MED PA DANG, NYUNG
BA'I SA BON 'BYUNG BAR 'GYUR TE, MI DGE BA BCU'I LAS KYI LAM 'DI
DAG YANG DAG PAR BLANGS PA'I RGYUS,

PHYI ROL GYI DNGOS PO BCU RGUD PAR SNANG NGO, ,DGE BA BCU'I LAS
KYI LAM RNAMS YANG DAG PAR BLANGS PA'I RGYUS, PHYI ROL GYI DNGOS
PO BCU PHUN SUM TSOGS PAR SNANG STE,


@445A *, ,BCU GANG ZHE NA, SROG GCOD PA SPANGS PA'I RNAM PAR SMIN
PAS NI, SA'I MTHU MED PAR MI 'GYUR RO, ,MA BYIN PAR LEN PA SPANGS
PA'I RNAM PAR SMIN

PAS NI, SER BA DANG, BYI BA DANG, SRIN DANG, MU GE LA SOGS PA
'BYUNG BAR MI 'GYUR RO, ,'DOD PA LA LOG PAR G-YEM PA SPANGS PA'I
RNAM PAR SMIN PAS NI, BA TSVA DANG,

SA 'BAB PA DANG, RDUL DANG, RLUNG DANG, CHAR DRAG PO 'BYUNG BAR
MI 'GYUR RO, ,BRDZUN DU SMRA BA RNAM PAR SPANGS PA'I RNAM PAR
SMIN PAS NI, DRI MI ZHIM PA 'BYUNG BAR

MI 'GYUR RO, ,PHRA MA SPANGS PA'I RNAM PAR SMIN PAS NI, NGAM GROG
DANG, G-YANG SA DANG, 'DAM RDZAB DANG, NGAN SKYUGS KYI LJAN LJIN
DANG, DONG RNAMS 'BYUNG BAR MI

'GYUR RO, ,NGAG RDZUB PO SPANGS PA'I RNAM PAR SMIN PAS NI, GSEG
MA DANG, GYO MO DANG, GYO DUM GYIS REG PA 'BYUNG BAR MI 'GYUR RO,
,TSIG KYAL PA SPANGS PA'I RNAM

PAR SMIN PAS NI, RTZVA TSANG TSING DANG, NAGS THIBS PO DANG, TSER
MA TSANG TSING RNAMS 'BYUNG BAR MI 'GYUR RO, ,BRNAB SEMS SPANGS
PA'I RNAM PAR SMIN PAS NI,

LO TOG LA SOGS PA 'BRAS BU DANG BCAS PA 'BYUNG BAR 'GYUR RO,
,GNOD SEMS SPANGS PA'I RNAM PAR SMIN PAS NI, LO LEGS PA DANG,
'BRAS BU DANG, SA BON


@445B MI KHA BA DANG, MI TSA BA RNAMS 'BYUNG BAR 'GYUR RO, ,LOG
PAR LTA BA SPANGS PA'I RNAM PAR SMIN PAS NI, 'BRAS BU MED PA
DANG, CHUNG BA MA YIN PA'I SA BON RNAMS 'BYUNG BAR

'GYUR TE, DGE BA BCU'I LAS KYI LAM BCU PO 'DI DAG YANG DAG PAR
BLANGS PA'I RGYUS, PHYI ROL GYI DNGOS PO BCU PO 'DI DAG PHUN SUM
TSOGS PAR SNANG NGO, ,BRAM ZE'I KHYE'U

SROG GCOD PA'I NYES DMIGS BCU PO 'DI DAG RIG PAR BYA STE, BCU
GANG ZHE NA, SHA GNYER BA MANG BA DANG, MTHONG NA YID DU MI 'ONG
BA DANG, SDIG PA RNAMS SEMS PA

DANG, DE LA SEMS CAN RNAMS 'JIGS PAR 'GYUR BA DANG, MI BDE BZHIN
NYAL ZHING, MI BDE BZHIN SAD PA DANG, SDIG PA CAN GYI RMI LAM RMI
BA DANG, RMUGS TE 'CHI

BA'I DUS BYED PAR 'GYUR BA DANG, 'GYOD PAR 'GYUR BA DANG, TSE
THUNG BAR 'GYUR BA'I LAS BYED CING GSOG PA DANG, LUS DANG BRAL
NAS SHI BA'I 'OG TU NGAN SONG NGAN 'GROR

RNAM PAR LTUNG BA SEMS CAN DMYAL BA RNAMS SU SKYE BAR 'GYUR RO,
,MA BYIN PAR LEN PA LA NYES DMIGS BCUR RIG PAR BYA STE, BCU GANG
ZHE NA, KHON BCUGS SU 'GYUR

BA DANG, DOGS PAR 'GYUR BA DANG, DUS MA YIN PAR RGYU BA DANG,
DGONGS KAR RGYU BA DANG, SDIG PA'I GROGS POS YONGS SU ZIN PA
DANG, DGE BA'I BSHES GNYEN GYIS


@446A *, ,RNAM PAR SPANGS PA DANG, NGANG TSUL NGAN PA DANG, RGYAL
PO'I GNOD PA DANG, CHAD PA'I GNOD PA 'BYUNG BA DANG, LONGS SPYOD
KYIS PHONGS PAR

'GYUR BA'I LAS BYED CING GSOG PA DANG, LUS DANG BRAL NAS SHI BA'I
'OG TU NGAN SONG NGAN 'GRO LOG PAR LTUNG BA SEMS CAN DMYAL BA
RNAMS SU SKYE BAR 'GYUR

BA'O, ,'DOD PA LA LOG PAR G-YEM PA LA NYES DMIGS BCUR RIG PAR BYA
STE, BCU GANG ZHE NA, GANG DAG GI CHUNG MA LA NYAL PO BYED PA DE
DAG DE LA GLAGS TSOL BAR

'GYUR BA DANG, DE'I CHUNG MA DANG RTZOD PAR 'GYUR BA DANG, DE'I
MI DGE BA'I CHOS 'PHEL BAR 'GYUR BA DANG, DE'I DGE BA'I CHOS
YONGS SU 'GRIB CING YONGS SU ZAD PAR

'GYUR BA DANG, BDAG MA SBAS SHING MA BSRUNGS PA DANG, DE'I BU
DANG, CHUNG MA DANG, NOR RNAMS MA SBAS SHING MA BSRUNGS PA DANG,
DOGS PAR 'GYUR BA DANG,

MDZA' BSHES DANG, BLON PO DANG, NYE DU DANG, SNAG GI GNYEN MTSAMS
RNAMS YID MI RTON PA DANG, BYI BO BYED PA DANG, BCAS PAR 'GYUR
BA'I LAS BYED CING

GSOG PA DANG, LUS DANG BRAL NAS SHI BA'I 'OG TU NGAN SONG NGAN
'GROR RNAM PAR LTUNG BA, SEMS CAN DMYAL BA RNAMS SU SKYE BAR
'GYUR BA'O, ,BRDZUN DU SMRA BA


@446B LA NYES DMIGS BCUR RIG PAR BYA STE, BCU GANG ZHE NA, DE KHA
MNAM PAR 'GYUR BA DANG, DE'I LUS LAS LHA RNAMS MI 'PHANGS PA
DANG, MI MA YIN PA RNAMS KYIS DE LA

GLAGS RNYED PAR 'GYUR BA DANG, BDEN PA SMRAS KYANG DE LA SU YANG
YID CHES PAR MI 'GYUR BA DANG, RDZUN SMRA BAR 'GYUR BA DANG, YID
CHES PAR BYA BA'I GNAS RNAMS SU

MKHAS PA RNAMS DE LA DRI BAR BYA BAR MI SEMS PA DANG, DE'I BDEN
PA MA YIN PA'I BSNGAGS PA DANG, BRJOD PA DANG, SGRA DANG, TSIGS
SU BCAD PA MA YIN PA 'BYUNG BA

DANG, GZUNG BA'I TSIG TU MI 'GYUR BA DANG, SKUR PA 'DEBS PAR
'GYUR BA'I LAS BYED CING GSOG PA DANG, LUS DANG BRAL NAS SHI BA'I
'OG TU NGAN SONG NGAN 'GRO

LOG PAR LTUNG BA SEMS CAN DMYAL BA RNAMS SU SKYE BA'O, ,'BRU
DANG, 'BRAS BU'I CHANG BAG MED PA'I GNAS LA NYES DMIGS SUM CU
RTZA DRUG TU RIG PAR BYA STE, SUM

CU RTZA DRUG GANG ZHE NA, TSE 'DI LA NOR ZAD PA DANG, NAD KYI
GZHIR 'GYUR BA DANG, 'THAB PA DANG, MTSANG 'DRU BA DANG, RTZOD PA
'PHEL BA DANG, GSANG BA'I GNAS STON PA

DANG, SHES RAB NYAMS PAR BYED PA DANG, MA THOB PA'I LONGS SPYOD
RNAMS MI THOB PA DANG, LONGS SPYOD THOB PA RNAMS LAS YONGS SU
NYAMS PAR 'GYUR BA DANG,


@447A *, ,GSANG RDOL BAR 'GYUR BA DANG, LAS KYI MTHA' RNAMS YONGS
SU NYAMS PA DANG, MYA NGAN GYI RTZA BAR 'GYUR BA DANG, NYAM CHUNG
BAR 'GYUR BA DANG,

MAR MI SHES PAR 'GYUR BA DANG, PHAR MI SHES PAR 'GYUR BA DANG,
DGE SBYONG DU MI SHES PAR 'GYUR BA DANG, BRAM ZER MI SHES PAR
'GYUR PA DANG, RIGS KYI GTZO BO

LA RIM GRO MED PAR 'GYUR BA DANG, SANGS RGYAS LA GUS PAR MI 'GYUR
BA DANG, CHOS LA GUS PAR MI 'GYUR BA DANG, DGE 'DUN LA GUS PAR MI
'GYUR BA DANG,

SDIG PA'I GROGS POS YONGS SU ZIN PAR 'GYUR BA DANG, DGE BA'I
BSHES GNYEN GYIS RNAM PAR SPANGS PA DANG, NGO TSA MED PAR 'GYUR
BA DANG, 'DZEM PA MED PAR

'GYUR BA DANG, DBANG PO'I SGO MA BSDAMS PAR 'GYUR BA DANG, BUD
MED RNAMS LA SHIN TU BAG MED PAR 'GYUR BA DANG, SKYE BO MANG PO'I
YID DU MI 'ONG BAR 'GYUR

BA DANG, SKYE BO MANG PO MI MTHUN PA DANG, NYE DU DANG SNAG GI
GNYEN MTSAMS BTZUN PA RNAMS KYIS SMAD PAR 'GYUR BA DANG, DAM PA'I
CHOS MA YIN PA YONGS SU

'DZIN PA DANG, DAM PA'I CHOS YONGS SU SPANGS PA DANG, YID CHES
PAR BYA BA'I GNAS SU MKHAS PA RNAMS KYIS DE BZHAG PAR MI BSAM PA
DANG, BAG MED


@447B PAS G-YEL BA DANG, DE LA MYA NGAN LAS 'DAS PA RING BAR
'GYUR BA DANG, MYOS PAR 'GYUR BA DANG, MYOS PAR 'GYUR BA'I LAS
BYED CING GSOG PA DANG, LUS DANG BRAL NAS SHI BA'I

'OG TU NGAN SONG NGAN 'GRO SEMS CAN DMYAL BA RNAMS SU SKYE BA'O,
,BRAM ZE'I KHYE'U, DE BZHIN GSHEGS PA'I MCHOD RTEN LA THAL MO
SBYAR BA'I PHAN YOD NI, BCU PO 'DI DAG

STE; BCU GANG ZHE NA, RGYA CHEN PO'I KHYIM DU SKYE BA 'THOB PA
DANG, RGYA CHE BA'I GZUGS DANG, RGYA CHE BA'I G-YOG 'KHOR DANG,
RGYA CHE BA'I MCHOD PA DANG, BKUR STI DANG, RGYA CHE BA'I NOR

DANG, RGYA CHE BA'I THOS PA DANG, RGYA CHE BA'I DAD PA DANG, RGYA
CHE BA'I DRAN PA DANG, RGYA CHE BA'I SHES RAB DANG, RGYA CHE BA'I
RTOGS PA THOB PA STE, BCU PO DE DAG NI, DE BZHIN GSHEGS PA'I

MCHOD RTEN LA THAL MO SBYAR BA'I PHAN YON NO, ,DE BZHIN GSHEGS
PA'I MCHOD RTEN LA PHYAG 'TSAL BA'I PHAN YON BCU STE, BCU GANG
ZHE NA, GZUGS BZANG STE MDOG GSER

GYI KHA DOG LTA BUR 'GYUR BA DANG, MDZES TE MIG TU SDUG PAR 'GYUR
BA DANG, SKAD SNYAN CING GZUNG BA'I TSIGS TU 'GYUR BA BAG TSA BA
MED PAR 'KHOR GYI NANG DU 'GRO BA DANG, LHA

DANG MI RNAMS DGA' BAR 'GYUR BA DANG, GZI BRJID CHEN POR 'GYUR BA
DANG, GZI BRJID CHEN PO'I GANG ZAG ,'DI LTA STE, SANGS RGYAS BCOM
LDAN 'DAS RNAMS DANG, BYANG CHUB


@448A *, ,SEMS DPA' RNAMS DANG, SANGS RGYAS KYI NYAN THOS RNAMS
DANG 'GROGS PAR 'GYUR BA DANG, LONGS SPYOD CHE BAR 'GYUR BA DANG,
MTHO RIS SU SKYE

BAR 'GYUR BA DANG, MYUR DU YONGS SU MYA NGAN LAS 'DA' BA STE, BCU
PO 'DI DAG NI, DE BZHIN GSHEGS PA'I MCHOD RTEN LA PHYAG 'TSAL
BA'I PHAN YON NO, ,DE BZHIN

GSHEGS PA'I MCHOD RTEN PHYAGS PA'I PHAN YON BCU STE, BCU GANG ZHE
NA, GZUGS BZANG BA DANG, BLTA NA SDUG PAR 'GYUR BA DANG, MDZES
PAR 'GYUR BA DANG, SKAD SNYAN

PAR 'GYUR BA DANG, DE'I 'DOD CHAGS DANG, ZHE SDANG DANG, GTI MUG
BSRAB PAR 'GYUR BA DANG, LAM DU 'GRO NA RTZA BA DANG, GSEG MA
DANG, GYO MO RNAMS MED PAR 'GYUR BA

DANG, BTZUN PA'I RIGS SU SKYE BAR 'GYUR BA DANG, LONGS SPYOD CHE
BAR 'GYUR BA DANG, MTHO RIS SU SKYE BAR 'GYUR BA DANG, MYUR DU
YONGS SU MYA NGAN LAS 'DA' BA STE, BCU PO

DE DAG NI, DE BZHIN GSHEGS PA'I MCHOD RTEN PHYAGS PA'I PHAN YON
NO, ,DE BZHIN GSHEGS PA'I MCHOD RTEN LA GDUGS PHUL BA'I PHAN YON
BCU STE, BCU GANG ZHE

NA; 'JIG RTEN NA GDUGS LTA BUR 'GYUR BA DANG, LUS LA GDUNG BA MED
PAR 'GYUR BA DANG, SEMS LA GDUNG BA MED PAR 'GYUR BA DANG, 'JIG
RTEN GYI RTEN DU 'GYUR BA


@448B DANG, BDAG POR 'GYUR BA'I LAS BYED CING GSOG PA DANG, 'KHOR
LOS SGYUR PA'I RGYAL SRID YANG DANG, YANG 'THOB PA DANG, DBANG
CHE BAR GRAGS PAR 'GYUR BA DANG, LONGS SPYOD

CHE BAR 'GYUR BA DANG, MTHO RIS SU SKYE BAR 'GYUR BA DANG, MYUR
DU YONGS SU MYA NGAN LAS 'DA' BA STE, BCU PO 'DI DAG NI DE BZHIN
GSHEGS PA'I MCHOD RTEN LA GDUGS PHUL

BA'I PHAN YON NO, ,DE BZHIN GSHEGS PA'I MCHOD RTEN LA DRIL BU
PHUL BA'I PHAN YON BCU STE, BCU GANG ZHE NA, GZUGS BZANG BAR
'GYUR BA DANG, SGRA SNYAN PAR 'GYUR

BA DANG, YID DU 'ONG BA SMRA BA DANG LDAN PAR 'GYUR BA DANG, KA
LA PINGKA'I SGRA LTA BUR SMRA BA DANG LDAN PAR 'GYUR BA DANG,
GZUNG BA'I TSIG TU 'GYUR BA DANG, RAB TU DGA' BAR

'GYUR BA DANG, KUN TU DGA' BA'I RGYA CHEN PO'I SGRA 'THOB PA
DANG, LONGS SPYOD CHE BAR 'GYUR BA DANG, MTHO RIS SU SKYE BAR
'GYUR BA DANG, MYUR DU YONGS SU MYA NGAN LAS 'DA'

BA STE, BCU PO DE DAG NI DE BZHIN GSHEGS PA'I MCHOD RTEN LA DRIL
BU DBUL PA'I PHAN YON NO, ,DE BZHIN GSHEGS PA'I MCHOD RTEN LA BA
DAN DBUL BA'I PHAN YON BCU

STE; BCU GANG ZHE NA, 'JIG RTEN NA RGYAL MTSAN LTA BUR 'GYUR BA
DANG, MDZA' BSHES DANG, BLON PO DANG, NYE DU DANG, SNAG GI GNYEN
MTSAMS RNAMS KYIS BSTI STANG DU BYED,


@449A *, ,BLA MAR BYED, RI MOR BYED, MCHOD PAR BYED PA DANG,
PHYOGS DANG PHYOGS MTSAMS RNAMS SU DE'I GRAGS PA DANG, BRJOD PA
DANG, SGRA DANG TSIGS

SU BCAD PA MNGON DU 'BYUNG BA DANG, GZUGS BZANG ZHING BLTA NA
SDUG LA MDZES PAR 'GYUR BA DANG, SKYE BA GZHAN RNAMS SU TSE RING
ZHING RING DU GNAS PAR 'GYUR BA DANG,

DBANG CHE BAR GRAGS PAR 'GYUR BA DANG, RIGS BTZUN PAR SKYE BAR
'GYUR BA DANG, LONGS SPYOD CHEN POR 'GYUR BA DANG, MTHO RIS SU
SKYE BAR 'GYUR BA DANG, MYUR DU YONGS

SU MYA NGAN LAS 'DA' BA STE, BCU PO DE DAG NI DE BZHIN GSHEGS
PA'I MCHOD RTEN LA BA DAN PHUL BA'I PHAN YON NO, ,DE BZHIN GSHEGS
PA'I MCHOD RTEN LA GOS PHUL

BA'I PHAN YON BCU GNYIS TE, BCU GNYIS GANG ZHE NA, MDZES SHING
BLTA NA SDUG PAR 'GYUR BA DANG, PAGS PA 'JAM PA DANG, PAGS PA
SNUM PA DANG, PAGS PA

SRAB PA DANG, DE'I LUS LA RDUL DANG, DRI MA MI 'CHAGS PA DANG,
DE'I GOS BZANG POR 'GYUR BA DANG, GDING BA DANG, BGO BA PHRA MO
RNYED PAR 'GYUR BA DANG, NGO TSA SHES

PA DANG, KHREL YOD PA PHUN SUM TSOGS PAR 'GYUR BA DANG, MTHONG NA
DGA' BAR 'GYUR BA DANG, LONGS SPYOD CHE BAR 'GYUR BA DANG, MTHO
RIS SU SKYE BAR 'GYUR BA


@449B DANG, MYUR DU YONGS SU MYA NGAN LAS 'DA' BA STE, BCU GNYIS
PO DE DAG NI DE BZHIN GSHEGS PA'I MCHOD RTEN LA GOS PHUL PA'I
PHAN YON NO, ,DE BZHIN GSHEGS PA'I MCHOD

RTEN LA ME TOG PHUL BA'I PHAN YON BCU STE, BCU GANG ZHE NA, 'JIG
RTEN NA ME TOG LTA BUR 'GYUR BA DANG, DE'I SNA'I DBANG PO NAM
YANG NYAMS PAR MI 'GYUR BA DANG, LUS

KYI DRI NGA BA RNAM PAR DAG PAR 'GYUR BA DANG, DRI ZHIM PO 'BYUNG
BAR 'GYUR BA DANG, PHYOGS DANG PHYOGS MTSAMS RNAMS SU DE'I TSUL
KHRIMS KYI DRI'I NGAD LDANG BAR 'GYUR BA

DANG, 'JIG RTEN GYIS MNGON DU 'GRO BAR BYA BAR 'GYUR BA DANG,
SDUG PA'I CHOS RNAMS 'THOB PAR 'GYUR BA DANG, LONGS SPYOD CHE BAR
'GYUR BA DANG, MTHO RIS SU SKYE BAR

'GYUR BA DANG, MYUR DU YONGS SU MYA NGAN LAS 'DA' BA STE, BCU PO
DE DAG NI DE BZHIN GSHEGS PA'I MCHOD RTEN LA ME TOG PHUL PA'I
PHAN YON NO, ,DE BZHIN GSHEGS

PA'I MCHOD RTEN LA PHRENG BA PHUL BA'I PHAN YON BCU STE, BCU GANG
ZHE NA, 'JIG RTEN NA PHRENG BA LTA BUR 'GYUR BA DANG, LUS KYI DRI
NGA BA RNAM PAR DAG PAR 'GYUR BA DANG, PHYOGS

DANG PHYOGS MTSAMS RNAMS SU TSUL KHRIMS KYI DRI ZHIM PO'I NGAD
LDANG BA DANG, RTAG TU DRI ZHIM POR 'GYUR BA DANG BRGYAN PAR
'GYUR BA DANG, G-YOG 'KHOR MI PHYED PAR 'GYUR


@450A *, ,BA DANG, SKYES PA DANG, BUD MED RNAMS KYI YID DU 'ONG
BAR 'GYUR BA DANG, LONGS SPYOD CHE BAR 'GYUR BA DANG, MTHO RIS SU
SKYE BAR 'GYUR BA DANG, MYUR

DU YONGS SU MYA NGAN LAS 'DA' STE, BCU PO DE DAG NI DE BZHIN
GSHEGS PA'I MCHOD RTEN LA PHRENG BA PHUL BA'I PHAN YON NO, ,DE
BZHIN GSHEGS PA'I MCHOD RTEN LA MAR

ME PHUL BA'I PHAN YON BCU STE, BCU GANG ZHE NA, 'JIG RTEN NA MAR
ME LTA BUR 'GYUR BA DANG, SHA'I MIG RNAM PAR DAG PAR 'GYUR BA
DANG, LHA'I MIG 'THOB PAR 'GYUR BA

DANG, DGE BA DANG, MI DGE BA'I CHOS RNAMS LA SHES RAB 'BYUNG BAR
'GYUR BA DANG, MA RIG PA DANG, GTI MUG GI MUN PA SEL BA DANG,
SHES RAB KYI SNANG BA THOB PAR 'GYUR

BA DANG, DE 'KHOR BA NA 'KHOR BA'I TSE, NAM DU YANG MUN PA NA
GNAS PAR MI 'GYUR BA DANG, LONGS SPYOD CHE BAR 'GYUR BA DANG,
MTHO RIS SU SKYE BAR 'GYUR BA DANG, MYUR DU

YONGS SU MYA NGAN LAS 'DA' BA STE, BCU PO DE DAG NI DE BZHIN
GSHEGS PA'I MCHOD RTEN LA MAR ME PHUL BA'I PHAN YON NO, ,DE BZHIN
GSHEGS PA'I MCHOD RTEN LA

SPOS PHUL BA'I PHAN YON BCU STE, BCU GANG ZHE NA, 'JIG RTEN NA
SPOS LTA BUR 'GYUR BA DANG, SNA'I DBANG PO RNAM PAR DAG PAR 'GYUR
BA DANG, LUS KYI DRI MI ZHIM PA


@450B RNAM PAR DAG PAR 'GYUR BA DANG, RTAG TU DRI ZHIM PAR 'GYUR
BA DANG, GZUGS BZANG BAR 'GYUR BA DANG, 'JIG RTEN GYIS MNGON DU
'GRO BAR 'GYUR BA DANG, SDUG PA'I CHOS RNAMS

'THOB PAR 'GYUR BA DANG, LONGS SPYOD CHE BAR 'GYUR BA DANG, MTHO
RIS SU SKYE BAR 'GYUR BA DANG, MYUR DU YONGS SU MYA NGAN LAS 'DA'
BA STE, BCU PO DE DAG NI DE BZHIN

GSHEGS PA'I MCHOD RTEN LA SPOS PHUL BA'I PHAN YON NO, ,DE BZHIN
GSHEGS PA'I MCHOD RTEN LA ROL MO SIL SNYAN PHUL BA'I PHAN YON BCU
STE, BCU GANG ZHE NA,

GZUGS BZANG ZHING BLTA NA SDUG PAR 'GYUR BA DANG, SKAD SNYAN PAR
'GYUR BA DANG, YID DU 'ONG BAR SMRA BA DANG LDAN PAR 'GYUR BA
DANG, GRAGS PA DANG LDAN PAR 'GYUR BA

DANG, GZUNG BA'I TSIG TU 'GYUR BA DANG, RTAG TU DGA' BAR 'GYUR BA
DANG, KUN DGA' BA'I SGRA RGYA CHEN PO 'THOB PAR 'GYUR BA DANG,
LONGS SPYOD CHE BAR 'GYUR BA DANG, MTHO

RIS SU SKYE BAR 'GYUR BA DANG, MYUR DU YONGS SU MYA NGAN LAS 'DA'
BA STE, BCU PO DE DAG NI DE BZHIN GSHEGS PA'I MCHOD RTEN LA ROL
MO SIL SNYAN PHUL BA'I PHAN YON

NO; ;DE BZHIN GSHEGS PA'I MCHOD RTEN BYED PA'I PHAN YON BCO
BRGYAD DE, BCO BRGYAD GANG ZHE NA, RGYA CHEN PO'I KHYIM DU SKYE
BAR 'GYUR BA THOB PA DANG, GZUGS BZANG


@451A *, ,BAR 'GYUR BA DANG, MDZES SHING MIG TU SDUG PAR 'GYUR BA
DANG, DBANG CHE BAR GRAGS PAR 'GYUR BA DANG, G-YOG 'KHOR CHEN POR
'GYUR BA

DANG, G-YOG 'KHOR MI PHYED PAR 'GYUR BA DANG, LONGS SPYOD CHE BAR
'GYUR BA DANG, MNGON DU 'GRO BAR BYA BAR 'GYUR BA DANG, RTEN DU
'GYUR BA DANG, PHYOGS BCUR BRJOD PA

DANG, SGRA DANG TSIGS SU BCAD PA RGYA CHEN PO MNGON DU 'BYUNG BAR
'GYUR BA DANG, LHA DANG MIS MCHOD PAR 'GYUR BA DANG, NOR CHEN PO
MANG PO DANG LDAN PAR 'GYUR BA

DANG, 'KHOR LO SGYUR BA'I RGYAL SRID 'THOB PAR 'GYUR BA DANG, TSE
DANG LDAN PAR 'GYUR BA DANG, LUS RDO RJE'I TSOGS LTAR 'GYUR BA
DANG, LUS MTSAN DANG DPE BYAD

KYIS BRGYAN PAR 'GYUR BA DANG, MTHO RIS SU SKYE BAR 'GYUR BA
DANG, MYUR DU YONGS SU MYA NGAN LAS 'DA' BA STE, BCO BRGYAD PO DE
DAG NI DE BZHIN GSHEGS PA'I

MCHOD RTEN BYED PA'I PHAN YON NO, ,KHRI STAN SBYIN PA'I PHAN YON
BCU STE, BCU GANG ZHE NA, 'JIG RTEN GYI BLA MA'I GNAS SU 'GYUR BA
DANG, BSNGAGS PAR 'GYUR BA

DANG, SKYE BO MANG PO LA GRAGS PA DANG, BRJOD PA DANG, SGRA DANG,
TSIGS SU BCAD PA MANG PO MNGON DU 'BYUNG BAR 'GYUR BA DANG, BDE
BA DANG, YID BDE BA MANG BAR 'GYUR BA


@451B DANG, BZHON PA DANG, KHRI STAN DANG, RIM GRO BYED PA DANG
MI LDAN PAR MI 'GYUR BA DANG, 'JIG RTEN GYIS MNGON DU 'GRO BAR
BYA BAR 'GYUR BA DANG, LONGS SPYOD CHE BAR 'GYUR BA DANG,

DBANG CHE BAR GRAGS PAR 'GYUR BA DANG, MTHO RIS SU SKYE BAR 'GYUR
BA DANG, MYUR DU YONGS SU MYA NGAN LAS 'DA' BA STE, BCU PO DE DAG
NI KHRI STAN SBYIN PA'I PHAN YON NO, ,LHAM

SBYIN PA'I PHAN YON BCU STE, BCU GANG ZHE NA, DE BZHON PA RNAMS
KYIS BREL BAR MI 'GYUR BA DANG, RKANG PA LEGS PAR GNAS PAR 'GYUR
BA DANG, LAM DU 'GRO NA STOBS

DANG LDAN PAR 'GYUR BA DANG, DE'I LUS NGAL BAR MI 'GYUR BA DANG,
DE 'GRO NA TSER MA DANG, GSEG MA DANG, GYO MO RNAMS KYIS RKANG PA
RMAS PAR MI 'GYUR BA DANG, RDZU 'PHRUL

THOB PAR 'GYUR BA DANG, DE RIM GRO BYED PA DANG MI LDAN PAR MI
'GYUR BA DANG, LONGS SPYOD CHE BAR 'GYUR BA DANG, MTHO RIS SU
SKYE BAR 'GYUR BA DANG, MYUR DU YONGS SU MYA NGAN LAS

'DA' BA STE, BCU PO DE DAG NI LHAM SBYIN PA'I PHAN YON NO, ,SNOD
SBYIN PA'I PHAN YON BCU STE, BCU GANG ZHE NA, 'JIG RTEN GYI YON
TAN GYI SNOD LTA BUR 'GYUR BA DANG, MDOG

SNUM PAR 'GYUR BA DANG, SEMS KYI RGYUD MNYEN PAR 'GYUR BA DANG,
SKOM PAR MI 'GYUR BA DANG, SKOM NA'ANG CHU 'BYUNG BAR 'GYUR BA
DANG, YI DVAGS SU SKYE BAR MI 'GYUR BA DANG, LHA DANG, MI RNAMS


@452A *, ,DGA' BAR 'GYUR BA DANG, LONGS SPYOD CHE BAR 'GYUR BA
DANG, MTHO RIS SU SKYE BAR 'GYUR BA DANG, MYUR DU YONGS SU MYA
NGAN LAS 'DA' BA STE, BCU PO

DE DAG NI SNOD SBYIN PA'I PHAN YON NO, KHA ZAS SBYIN PA'I PHAN
YON BCU STE, BCU GANG ZHE NA, TSE RING BAR 'GYUR BA DANG, KHA DOG
DANG LDAN PAR 'GYUR BA DANG, STOBS DANG LDAN

PAR 'GYUR BA DANG, DRAN PA DANG LDAN ZHING, SPOBS PA DANG LDAN
PAR 'GYUR BA DANG, BAG TSA BA MED PAR 'KHOR GYI NANG DU 'GRO BA
DANG, 'KHOR 'DUN PAR 'GYUR BA DANG, LHA DANG, MI

RNAMS 'DUN ZHING, DGA' BAR 'GYUR BA DANG, LONGS SPYOD CHE BAR
'GYUR BA DANG, MTHO RIS SU SKYE BAR 'GYUR BA DANG, MYUR DU YONGS
SU MYA NGAN LAS 'DA' BA STE, BCU PO

DE DAG NI, KHA ZAS SBYIN PA'I PHAN YON NO, ,BZHON PA SBYIN PA'I
PHAN YON BCU STE, BCU GANG ZHE NA, RKANG PA SHIN TU GZHON PAR
'GYUR BA DANG, RKANG PA SHIN TU GNAS PAR 'GYUR

PA DANG, RKANG PAS 'GRO NA LUS NGAL BAR MI 'GYUR BA DANG, BDE BAR
'GYUR BA DANG, MI MDZA' BA MANG BAR MI 'GYUR BA DANG, RDZU 'PHRUL
GYI RKANG PA RGYA CHEN PO 'THOB PAR 'GYUR PA

DANG, BZHON PA RNAMS KYIS BREL BAR MI 'GYUR BA DANG, RIM GRO BYED
PA DANG MI LDAN PAR MI 'GYUR BA DANG, MTHO RIS SU SKYE BAR 'GYUR
BA DANG, MYUR DU YONGS SU MYA NGAN LAS


@452B 'DA' BA STE, BCU PO DE DAG NI BZHON PA SBYIN PA'I PHAN YON
NO, ,GNAS SBYIN PA'I PHAN YON RAB TU MANG PO STE, MANG PO GANG
ZHE NA, DE LA 'JIGS PA MI 'BYUNG NGO, ,GDING BA DANG,

BGO BA SHIN TU 'JAM PO RNYED PAR 'GYUR RO, ,LHA DANG MI RNAMS KYI
'DOD PA'I PHAN YON LNGA RNYED PAR 'GYUR RO, ,GAL TE 'DOD DE MA
LA, KYE MA BDAG RGYAL RIGS SHING S'A LA

CHEN PO LTA BU'I KHYIM DU SKYE BAR GYUR CIG CE'AM, BRAM ZE SHING
S'A LA CHEN PO LTA BU'I KHYIM DU SKYE BAR GYUR CIG CE'AM, KHYIM
BDAG SHING S'A LA CHEN PO LTA BU'I KHYIM DU SKYE BAR

GYUR CIG CE'AM, DE'I SMON PA DE 'GRUB PAR 'GYUR RO, ,GAL TE 'DOD
DE KYE MA BDAG GRONG GI GTZO BOR GYUR CIG CE'AM, GRONG KHYER GYI
GTZO BOR GYUR CIG CE'AM, GRONG RDAL GYI GTZO

BOR GYUR CIG CE'AM, RI BRAGS KYI RGYAL POR GYUR CIG CE'AM, RGYAL
PHRAN DU GYUR CIG CE'AM, RGYAL PO BTZAN PAR GYUR CIG CE'AM, DE'I
SMON PA DE DE BZHIN DU GRUB PAR

'GYUR RO, ,GAL TE 'DOD DE GLING GCIG GI RGYAL POR GYUR CIG CE'AM,
GLING GNYIS KYI RGYAL POR GYUR CIG CE'AM, GLING GSUM GYI RGYAL
POR GYUR CIG CE'AM, 'KHOR LO

SGYU BA'I RGYAL POR GYUR CIG CE NA, DE'I SMON PA DE 'GRUB PAR
'GYUR RO, ,GAL TE 'DOD DE RGYAL CHEN BZHI'I RIS KYI LHA RNAMS
DANG SKAL BA MNYAM PAR SKYE BAR GYUR CIG CE NA,


@453A *, ,DE'I SMON PA DE 'GRUB PAR 'GYUR RO, ,SUM CU RTZA GSUM
DANG, 'THAB BRAL DANG, DGA' LDAN DANG, 'PHRUL DGA' DANG, GZHAN
'PHRUL DBANG BYED

KYI LHA RNAMS DANG SKAL BA MNYAM PAR SKYE BAR GYUR CIG CE NA,
DE'I SMON PA DE 'GRUB PAR 'GYUR RO, ,GAL TE 'DOD DE, MA LA, KYE
MA BDAG TSANGS RIS KYI LHA RNAMS DANG SKAL BA

MNYAM PAR GYUR CIG CE NA, DE'I SMON PA DE 'GRUB PAR 'GYUR RO,
,TSANGS PA'I MDUN NA 'DON PA DANG, TSANGS CHEN DANG, 'OD CHUNG
DANG, TSAD MED 'OD DANG, 'OD GSAL DANG,

DGE CHUNG DANG, TSAD MED DGE DANG, DGE RGYAS DANG, SPRIN MED
DANG, BSOD NAMS 'PHEL BA DANG, 'BRAS BU CHE BA DANG, MI CHE BA
DANG, MI GDUNG BA DANG, GYA NOM SNANG DANG,

LEGS PAR MTHONG DANG, 'OG MIN LHA RNAMS DANG SKAL PA MNYAM PAR
SKYE BAR GYUR CIG CE NA, DE'I SMON PA DE 'GRUB PAR 'GYUR RO, ,GAL
TE 'DOD DE NAM MKHA' MTHA' YAS

SKYE MCHED KYI 'DU SHES SU NYE BAR 'GRO BA RNAMS DANG, RNAM SHES
MTHA' YAS SKYE MCHED KYI 'DU SHES SU NYE BAR 'GRO BA RNAMS DANG,
CI YANG MED PA'I SKYE MCHED KYI 'DU

SHES SU NYE BAR 'GRO BA RNAMS DANG, 'DU SHES MED 'DU SHES MED MIN
SKYE MCHED KYI 'DU SHES SU NYE BAR 'GRO BA'I LHA RNAMS DANG SKAL
BA MNYAM PAR GYUR CIG CE NA, DE'I


@453B SMON PA DE 'GRUB PAR 'GYUR RO, ,GAL TE 'DOD DE RGYUN DU
ZHUGS PA'I 'BRAS BU MNGON DU BYA'O ZHE NA, DE'I SMON PA DE 'GRUB
PAR 'GYUR RO, ,GAL TE 'DOD DE LAN GCIG PHYIR 'ONG

BA'I 'BRAS BU DANG, PHYIR MI 'ONG BA'I 'BRAS BU DANG, DGRA BCOM
PA NYID KYI 'BRAS BU DANG, RANG BYANG CHUB MNGON DU BYA'O ZHE NA,
DE'I SMON PA DE 'GRUB PAR 'GYUR RO, ,GAL TE

'DOD DE BLA NA MED PA YANG DAG PAR RDZOGS PA'I BYANG CHUB MNGON
PAR RDZOGS PAR BYANG CHUB PAR GYUR CIG CE NA, DE'I SMON PA DE
'GRUB PAR 'GYUR TE, MANG PO DE DAG NI GNAS SBYIN PA'I

PHAN YON NO, ,SKOM SBYIN PA'I PHAN YON BCU STE, BCU GANG ZHE NA,
DBANG PO THAMS CAD YONGS SU TSANG BAR DPRAL BA DAG CING, 'DZUM
PA'I BZHIN DU 'GYUR BA DANG, YON TAN DANG LDAN

PAR 'GYUR BA DANG, SEMS KYI RGYUD MNYEN PAR 'GYUR BA DANG, SKOM
PAR MI 'GYUR BA DANG, SKOM NA YANG CHU 'BYUNG BAR 'GYUR BA DANG,
YI DVAGS SU SKYE BAR MI 'GYUR BA DANG,

LONGS SPYOD CHE BAR 'GYUR BA DANG, MTHO RIS SU SKYE BAR 'GYUR BA
DANG, MYUR DU YONGS SU MYA NGAN LAS 'DA' BA STE, BCU PO DE DAG NI
SKOM SBYIN PA'I PHAN YON NO, ,RAB TU 'BYUNG

BA'I PHAN YON BCU STE, BCU GANG ZHE NA, DE'I BU DANG, TSUNG MA
DANG, NOR LA SRED PAR MI 'GYUR BA DANG, DE 'DOD PA YONGS SU 'DZIN
PAR MI 'GYUR BA DANG, DGON PAR GNAS PA LA


@454A *, ,DGA' BA RNYED PA DANG, SANGS RGYAS LA GUS PAR 'GYUR BA
DANG, BDUD KYI SPYOD YUL RNAM PAR SPONG BA DANG, BDE 'GRO THOB
PAR BYED PA'I CHOS RNAMS YONGS

SU TSOR BA DANG, DAN 'GRO THOB PAR BYED PA'I CHOS RNAMS RNAM PAR
SPONG BA DANG, LHA DANG MIR SMON PAR BYED PA DANG, RTAG TU DE
BZHIN GSHEGS PA'I GSUNG RAB LA RAB TU 'BYUNG

BA RNYED PA DANG, MTHO RIS SU SKYE BAR 'GYUR BA DANG, MYUR DU
YONGS SU MYA NGAN LAS 'DA' BA STE, BCU PO DE DAG NI RAB TU 'BYUNG
BA'I PHAN YON NO, ,DGON PA LA GNAS PA'I PHAN

YON BCU STE, BCU GANG ZHE NA, 'DU 'DZI RNAM PAR SPONG BA DANG,
RAB TU DBEN PA LA STEN PA DANG, DE'I SEMS BSAM GTAN LA DMIGS PAR
'GYUR BA DANG, SANGS RGYAS

BCOM LDAN 'DAS RNAMS LA SMON PA DANG, DGA' BA DANG, BDE BA DANG,
YID BDE BA LUS LA SKYED PA DANG, DE LA BAR DU GCOD PA MI 'BYUNG
BA DANG, JI LTAR THOS PA'I CHOS KYI DON RGYA

CHER SHES PAR 'GYUR BA DANG, ZHI GNAS THOB PA DANG, LHAG MTHONG
THOB PA STE, BCU PO DE DAG NI DGON PA LA GNAS PA'I PHAN YON NO,
,BSOD SNYOMS PA'I PHAN YON BCU

STE; BCU GANG ZHE NA, DE 'GRO BA LA GOMS PAR 'GYUR BA DANG, DE
SPYOD YUL GOM PAR 'GYUR BA DANG, DE NGA RGYAL BCOM PAR 'GYUR BA
DANG, BDAG RNYED PA LA SBYOR BA DANG, GZHAN


@454B DAG KYANG BSOD NAMS LA RAB TU 'GOD PA DANG, STON PA'I BSTAN
PA YONGS SU STON PA DANG, PHYI MA'I SKYE BO LA SNANG BAR BYAS PAR
'GYUR BA DANG, TSANGS PA MTSUNGS PAR SPYOD PA RNAMS

LA NYAM NGA BA MED PAR 'GYUR BA DANG, DMA' BA'I SEMS NYE BAR
GZHAG PAR 'GYUR BA DANG, BSOD SNYOMS KYIS YONGS SU DUL BA'I DGE
SLONG PHYOGS LA MUN PA MED PAR SNANG

BA'O, ,'JIGS PA MED PA'I PHAN YON BCU STE, BCU GANG ZHE NA, 'JIGS
PA MED PAR GRONG DU 'JUG PA DANG, 'JIGS PA MED PAR GRONG NAS
'BYUNG BA DANG, 'JIGS PA MED PAR

KHYIM RNAMS SU 'GRO BA DANG, 'JIGS PA MED PAR 'KHOR LA CHOS STON
PA DANG, 'JIGS PA MED PAR DGE 'DUN GYI NANG DU 'JUG PA DANG, 'JIG
PA MED PAR SLOB DPON DANG, MKHAN

PO'I DRUNG DU 'GRO BA DANG, 'JIGS PA MED PAR BYAMS PA'I SEMS KYIS
SLOB MA'I GAN DU 'GRO BA DANG, 'JIGS PA MED PAR GOS DANG, ZAS
DANG, MAL CHA DANG, NA BA'I GSOS

SMAN DANG, YO BYAD RNAMS YONGS SU SBYOR BA DANG, 'JIGS PA MED PAR
KHA TON 'DON PA DANG, 'JIGS PA MED PAR 'CHI BA'I DUS BYED PA'O,
,BRAM ZE'I KHYE'U, DE LTAR NA SEMS

CAN RNAMS NI LAS BDAG GIR 'GYUR BA, LAS KYI SKYE GNAS CAN, LAS
KYI BSGO SKAL LA SPYOD PA, LAS LA STON PA STE, SEMS CAN RNAMS NI
LAS KYIS BCUN PA DANG, DMA'


@455A *, ,PA DANG, DMAN PA DANG, BZANG POR RNAM PAR PHYE'O ZHES
NGAS GANG SMRAS PA DE NI, LAS 'DI LAS BSAMS TE SMRAS SO, ,CHOS
KYI RNAM GRANGS 'DI

BSHAD PA NA, TO'U TE YA'U BU BRAM ZE'I KHYE'U NE TZO, BCOM LDAN
'DAS LA SEMS MNGON PAR DAD DO, ,DE NAS TO'U TE YA'I BU BRAM ZE'I
KHYE'U NE TZOS, BCOM LDAN 'DAS LA 'DI

SKAD CES GSOL TO, ,GO'U TE MA KHYOD MNYAN DU YOD PAR DGE BSNYEN
GYI KHYIM DAG TU GSHEGS PAR DGONGS PA NA, DE LTAR TO'U TE YA'I
KHYIM DU YANG GSHEGS PAR DGONGS

SU GSOL, DES NI TO'U TE YA'I KHYIM DU YUN RING PO'I DON DANG PHAN
PA DANG BDE BAR 'GYUR RO, ,BCOM LDAN 'DAS KYIS CANG MI GSUNG BAS
TO'U TE YA'I BU BRAM ZE'I KHYE'U

NE TZO LA GNANG BA MDZAD DO, ,DE NAS TO'U TE YA'I BU BRAM ZE'I
KHYE'U NE TZOS, BCOM LDAN 'DAS KYIS CANG MI GSUNG BAS GNAS BAR
RIG NAS BCOM LDAN 'DAS KYIS GSUNGS

PA LA MNGON PAR DGA' STE RJES SU YI RANG NAS BCOM LDAN KYIS GNANG
BAS SONG NGO, ,LAS RNAM PAR 'BYED PA RDZOGS SO,, ,,RGYA GAR GYI
MKHAN PO DZI NA MI TRA

DANG; D'A NA SH'I LA DANG, MU NI BAR MA DANG, ZHUS CHEN GYI LO
TZA BA BANDE YE SHES SDE LA SOGS PAS BSGYUR CING ZHUS NAS GTAN LA
PHAB PA'O,, 
