@305A ,,RGYA GAR SKAD DU, TZEE TYA PRA DAKshI nA G'A TH'A,
BOD SKAD

DU; MCHOD RTEN BSKOR BA'I TSIGS SU BCAD PA, DKON MCHOG GSUM LA
PHYAG 'TSAL LO, ,SHES RAB BLO LDAN 'JIG RTEN NA, CHOS KYI 'KHOR
LO RJES BSKOR BA, ,SHES RAB

CHEN PO SH'A RI'I BUS, ,STON PA LA NI ZHU BA ZHUS, ,MCHOD RTEN
BSKOR BA BGYIS PA YI, ,RNAM PAR SMIN PA CIR 'GYUR BA, ,SKAL PA
CHEN PO'I 'JIG RTEN MCHOG ,RNAM PAR

'DREN PAS BDAG LA GSUNGS, ,RDZOGS PA'I SANGS RGYAS RKANG GNYIS
MCHOG, STON PAS DE LA BKA' STZAL PA, ,MCHOD RTEN BSKOR BA BYAS PA
YI, ,YON TAN GANG YIN

PHYOGS TZAM BSTAN, ,MCHOD RTEN BSKOR BA BYAS PA YI, LHA KLU GNOD
SBYIN DRI ZA DANG, ,LHA MIN MKHA' LDING MI'AM CI, ,LTO 'PHYE CHE
RNAMS MCHOD BYED 'GYUR, ,DAL BA RNYED DKA' THOB

GYUR NAS, ,SKAD CIG GCIG TZAM BAR DU YANG, ,MCHOD RTEN BSKOR BA
BYAS PAS NI, ,MI KHOM BRGYAD RNAMS SPONG BAR 'GYUR, ,MCHOD RTEN
BSKOR BA BYAS PAS NI, ,DRAN DANG LDAN

ZHING BLO GROS LDAN, ,KHA DOG LDAN ZHING MJANGS PA DANG, ,THAMS
CAD DU NI MCHOD PAR 'GYUR, ,MCHOD RTEN BSKOR BA BYAS PAS NI, ,LHA
DANG DE BZHIN MI RNAMS KYI, ,TSE RING BA


@305B YANG DE YIS 'THOB, ,GRAGS PA CHEN PO'ANG 'THOB PAR 'GYUR,
,MCHOD RTEN BSKOR BA BYAS PAS NI, ,DZAMBU'I GLING DU RUS KYI
MCHOG ,CHO RIGS YONGS SU DAG PAR YANG, ,BLO LDAN

DE NI SKYE BAR 'GYUR, ,MCHOD RTEN BSKOR BA BYAS PAS NI, ,KHA
BZHIN DAG KYANG BZANG BA DANG, ,MDOG SDUG PA DANG MKHAS PA DANG,
,BDE BAR GNAS PA THOB PAR 'GYUR, ,MCHOD

RTEN BSKOR BA BYAS PAS NI, ,PHYUG CING NOR YANG MANG BA DANG,
,SER SNA MED CING GTONG PHOD DANG, ,SBYIN PA DAG LA DPA' BAR
'GYUR, ,MCHOD RTEN BSKOR BA BYAS PAS NI, ,YID DU

'ONG ZHING BLTA NA SDUG ,MDOG BZANG MTHONG NA DGA' BA DANG,
,LONGS SPYOD RGYA CHEN SPYOD PAR 'GYUR, ,MCHOD RTEN BSKOR BA BYAS
PAS NI, ,'DU BYED STONG PAR MTHONG NAS KYANG, ,

DE NI CHOS LA RMONGS MI 'GYUR, ,MYUR DU DGA' BA THOB PAR 'GYUR,
,MCHOD RTEN BSKOR BA BYAS PAS NI, ,RGYAL RIGS MCHOG TU SKYE BAR
'GYUR, ,BU SMAD 'KHOR DANG LDAN PA

DANG; ;STOBS DANG BRTZON 'GRUS LDAN PAR 'GYUR, ,MCHOD RTEN BSKOR
BA BYAS PAS NI, ,BRAM ZE CHE ZHING MTHO BAR SKYE, ,TSUL KHRIMS
LDAN ZHING THOS DANG LDAN, ,RIG BYED

GSANG SNGAGS LDAN PAR 'GYUR, ,MCHOD RTEN BSKOR BA BYAS PAS NI,
,KHYIM BDAG CHE ZHING MTHO BAR SKYE, ,PHYUG CING NOR YANG MANG BA
DANG, ,NOR DANG 'BRU RNAMS LDAN PAR


@306A *, ,'GYUR, ,MCHOD RTEN BSKOR BA BYAS PAS NI, ,DZAMBU'I
GLING GI MNGA' BDAG RJE, ,SA STENG MTHA' DAG DBANG BYED PA'I,
,CHOS DANG LDAN PA'I RGYAL

POR 'GYUR, ,MCHOD RTEN BSKOR BA BYAS PAS NI, ,RIN CHEN BDUN DANG
LDAN PA YI, ,'KHOR LOS BSGYUR BA'I RGYAL POR 'GYUR, ,CHOS BZHIN
'KHOR LO SKOR BAR BYED, ,MCHOD

RTEN BSKOR BA BYAS PAS NI, ,'DI NAS 'PHOS NAS MTHO RIS 'GRO
,SANGS RGYAS BSTAN LA DGA' BA DANG, ,RNAL 'BYOR LDAN ZHING RDZU
'PHRUL CHE, ,MCHOD RTEN BSKOR BA BYAS

PAS NI, ,LHA YUL DAG NAS 'PHOS NAS KYANG, ,DE NI MI YI NANG DUS
SKYE, ,RMONGS PA MED PAR MNGAL DU 'JUG ,MCHOD RTEN BSKOR BA BYAS
PAS NI, ,MNGAL GYI SKYON GYI DRI MA YIS,,

DE LA GOS PAR MI 'GYUR TE, ,DE NI NOR BU DAG PA BZHIN, ,MCHOD
RTEN BSKOR BA BYAS PAS NI, ,MA LTOR BDE BAR GNAS PAR 'GYUR, ,DE
NI BDE BAR BTZA' BA DANG, ,BDE BAR NU

ZHO 'THUNG BAR 'GYUR, ,MCHOD RTEN BSKOR BA BYAS PAS NI, ,PHAS
KYANG G-YOG 'KHOR MANG PO YIS, ,DE LA GSO ZHING GNAS PAR 'GYUR,
,MA MAS RTAG TU RIM GRO BYED, ,MCHOD

RTEN BSKOR BA BYAS PAS NI, ,NYE DU RNAMS KYI SNYING DU SDUG ,DE
BZHIN PHAM LHAG PAR BYAMS, ,SKYES NAS LONGS SPYOD 'PHEL BAR
'GYUR, ,MCHOD RTEN BSKOR BA BYAS PAS NI, ,


@306B SHA ZA DANG NI SRIN RNAMS KYIS, ,DE LA GNOD PAR MI 'GYUR
TE, ,LONGS SPYOD DAG LA SKYON MED SPYOD, ,MCHOD RTEN BSKOR BA
BYAS PAS NI, ,BSKAL PA BRGYA YANG DE DAG RNAMS, ,ZHAR

BA GRUM POR YONG MI 'GYUR, ,LUS KYANG RNAM PAR DAG PAR 'GYUR,
,MCHOD RTEN BSKOR BA BYAS PAS NI, ,MIG KYANG RNAM PAR DAG PAR
'GYUR, ,DKYUS RING MTHON MTHING SDUG PA

DANG; ;LHA YI MIG KYANG DE YIS 'THOB, ,MCHOD RTEN BSKOR BA BYAS
PAS NI, ,LUS BDE SEMS KYANG BRTAN PA DANG, ,DE BZHIN BRTZON 'GRUS
BRTAN PA DANG, ,DPUNG MGO ZLUM ZHING BRTAN PAR

'GYUR, ,MCHOD RTEN BSKOR BA BYAS PAS NI, ,STOBS DANG BYAD GZUGS
PHUN SUM TSOGS, ,YAN LAG THAMS CAD MTSAN RNAMS KYIS, ,LEGS PAR
BRGYAN CING LDAN PAR 'GYUR, ,

MCHOD RTEN BSKOR BA BYAS PAS NI, ,SUM CU RTZA GSUM DBANG PHYUG
RJE, ,RDZU 'PHRUL CHE BA'I BRGYA BYIN DU, ,LHA YI DBANG PO CHEN
POR 'GYUR, ,MCHOD RTEN BSKOR BA BYAS PAS NI,

'THAB BRAL LHA YI RGYAL PO DANG, ,DE BZHIN YONGS SU DGA' LDAN
DANG, ,'PHRUL DGA' GZHAN 'PHRUL DBANG BYED 'GYUR, ,MCHOD RTEN
BSKOR BA BYAS PAS NI, ,TSANGS PA'I

'JIG RTEN TSANGS PA YIS, ,DBANG PHYUG NYID DU DE 'GYUR ZHING,
,LHA RNAMS BYE BA SNYED KYIS MCHOD, ,MCHOD RTEN BSKOR BA BYAS PAS
NI, ,BSKAL PA BYE BA STONG DAG DANG, ,KHRAG


@307A *, ,KHRIG PHRAG BRGYA DAG TU YANG, ,SHES RAB LDAN PA RTAG
TU MCHOD, ,MCHOD RTEN BSKOR BA BYAS PAS NI, ,BSKAL PA BYE BA
STONG DAG TU, ,LUS GTZANG

GOS KYANG GCANG BA DANG, ,DKAR PO'I CHOS DANG LDAN PAR 'GYUR,
,MCHOD RTEN BSKOR BA BYAS PAS NI, ,STOBS DANG BRTZON 'GRUS PHUN
SUM TSOGS, ,DE NI LE LO

MED PA DANG, ,SHIN TU BSGRUB PA THOB PA 'GYUR, ,MCHOD RTEN BSKOR
BA BYAS PAS NI, ,BRTZON 'GRUS BRTAN ZHING MTHU YANG BRTAN, ,RTZAL
BRTAN CIS KYANG MI TSUGS

SHING; ;DON RNAMS MYUR DU 'GRUB PAR BYED, ,MCHOD RTEN BSKOR BA
BYAS PAS NI, ,GDANGS SNYAN GSANG YANG MTHO BA DANG, ,YID DU 'ONG
BA'I NGA RO CAN, ,GNOD PA MED CING NAD

MED 'GYUR, ,MCHOD RTEN BSKOR BA BYAS PAS NI, ,NGA NYID KYIS NI
BSTAN PA YI, ,GNAS DER MYUR DU DE 'GRO ZHING, ,SHAS CHER SKYE BA
THOB PAR 'GYUR, ,MCHOD RTEN BSKOR

BA BYAS PAS NI, ,DRAN PA NYE BAR GZHAG PA BZHI, ,SEMS KYI TSAD
MED BZHI PO DANG, ,RDZU 'PHRUL RKANG PA'I DBANG YANG 'THOB,
,MCHOD RTEN BSKOR BA BYAS PAS NI, ,'PHAGS

PA'I BDEN PA BZHI PO DANG, ,DBANG PO RNAMS DANG STOBS RNAMS DANG,
,BYANG CHUB YAN LAG 'BRAS BUR 'THOB, ,MCHOD RTEN BSKOR BA BYAS
PAS NI, ,MNGON SHES DRUG


@307B LDAN ZAG PA MED, ,NYON MONGS THAMS CAD SPANGS PA YI, ,DGRA
BCOM RDZU 'PHRUL CHEN POR 'GYUR, ,MCHOD RTEN BSKOR BA BYAS PAS
NI, ,'DOD CHAGS ZHE SDANG SPANGS PA DANG, ,

'KHOR RNAMS THAMS CAD SPANGS PA YI, ,RANG RGYAL BYANG CHUB 'THOB
PAR 'GYUR, ,MCHOD RTEN BSKOR BA BYAS PAS NI, ,'JIG RTEN DAG TU DE
BZHIN GSHEGS, ,MTSAN RNAMS

KYIS NI BRGYAN PA DANG, ,GSER GYI SKU MDOG 'THOB PAR 'GYUR, ,LUS
KYI LAS KYANG BSKOR BA YIN, ,NGAG GI LAS KYANG BSKOR BA YIN, ,YID
KYI LAS KYANG BSKOR BA YIN, ,

SMON LAM BTAB PA'ANG BSKOR BA YIN, ,'DIR NI BSKOR BA BYAS PA YIS,
,BGROD DKA' BDE DGUR DON RNAMS 'GRUB, ,'JIG RTEN MGON PO'I MCHOD
RTEN LA, ,BSKOR BA

BYAS PA'I YON TAN GANG, ,DE NI TSIG TZAM NYI TSE YIS, ,LEGS PAR
BSTAN PAR MI NUS SO, ,SEMS CAN RNAMS LA SNYING BRTZE'I PHYIR,
,SH'A RI'I BUS NI ZHUS NAS KYANG, ,MCHOD

RTEN PHYAG BYAS YON TAN GANG, 'JIG RTEN MGON POS BSTAN PA YIN,
,RTA BRGYA DANG NI GSER SRANG BRGYA, ,DREL MO'I SHING RTA BRGYA
DAG DANG, ,RGOD MA BRGYA YI SHING RTA RNAMS, ,

RIN CHEN SNA TSOGS BKANG BA YANG, ,BSKOR BA'I GOM PA GCIG POR
BA'I, ,BCU DRUG CHAR YANG MI PHOD DO, ,KAM PO DZI YI BU MO BRGYA,
,NOR BU RNA CHA GDUB 'KHOR THOGS, ,GSER


@308A *, ,GYI DPUNG RGYAN 'CHANG BA DANG, ,MGRIN PA GSER GYIS
LEGS BRGYAN PA, ,BSKOR BA'I GOM PA GCIG BOR BA'I, ,BCU DRUG CHAR
YANG MI PHOD DO, ,GANGS

KYI GLANG CHEN BRGYA SNYED DAG ,LUS CHEN NAM TSOD YANGS PA DANG,
,SNA YANG GSHOL MDA' 'DRA BA'I GLANG, ,GSER DANG NOR BUS BRGYAN
PA DANG, ,BSKOR BA'I GOM PA GCIG

BOR BA'I, ,BCU DRUG CHAR YANG MI PHOD DO, ,MKHAS PA GANG GIS
SANGS RGYAS MCHOD RTEN LA, ,DGA' BA'I SEMS GYIS GOM PA GCIG BOR
BA, ,DZAMBU'I CHU KLUNG GSER SRANG

'BUM GRANGS SNYED, ,DE NI DE DANG MTSUNGS PA YOD MA YIN, ,MKHAS
PA GANG GIS SANGS RGYAS MCHOD RTEN LA, ,DGA' BA'I SEMS KYIS 'JIM
GONG GCIG BOR BA, ,DZAMBU'I

CHU KLUNG GSER GYI PHO BRANG 'BUM, ,DE NI DE DANG MTSUNGS PA YOD
MA YIN, ,MKHAS PA GANG GIS SANGS RGYAS MCHOD RTEN LA, ,DGA' BA'I
SEMS KYIS ME TOG SIL MA

SPUNGS, ,DZAMBU'I CHU KLUNG GSER SNOD 'BUM BZHAG PA, ,DE NI DE
DANG MTSUNGS PA YOD MA YIN, ,MKHAS PA GANG GIS SANGS RGYAS MCHOD
RTEN LA, ,DGA' BA'I SEMS KYIS

ME TOG PHRENG BA THOGS, ,DZAMBU'I CHU KLUNG GSER KHAL BYE BA
GNYIS, ,DE NI DE DANG MTSUNGS PA YOD MA YIN, ,MKHAS PA GANG GIS
SANGS RGYAS MCHOD RTEN LA, ,DGA' BA'I


@308B SEMS KYIS SPOS CHUS DBANG BSKUR BA, ,DZAMBU'I CHU KLUNG
GSER GYI PHUNG PO 'BUM, ,DE NA DE DANG MTSUNGS PA YOD MA YIN,
,MKHAS PA GANG GIS SANGS RGYAS MCHOD RTEN LA, ,

DGA' BA'I SEMS KYIS MAR ME 'BUL BYED PA, ,DZAMBU'I CHU KLUNG GSER
SRANG BYE BA 'BUM, ,DE NI DE DANG MTSUNGS PA YOD MA YIN, ,MKHAS
PA GANG GIS SANGS RGYAS MCHOD RTEN

LA; ;DGA' BA'I SEMS KYIS RGYAL MTSAN 'PHAN GDUGS THOGS, ,GSER GYI
RI BO LHUN PO TSAD 'BUM YANG, ,DE NI DE DANG MTSUNGS PA YOD MA
YIN, ,'DI NI DPAG MED DE

BZHIN GSHEGS; ,RGYA MTSO 'DRA BA'I RDZOGS SANGS RGYAS, ,DED DPON
BLA NA MED PA LA, ,PHUL BA'I PHAN YON BSTAN PA YIN, ,BZHUGS PA'I
TSE NA GANG GIS MCHOD, ,MYA NGAN 'DAS

'OG GANG GIS MCHOD, ,SEMS DGE BA NI MTSUNGS 'GYUR NA, ,BSOD NAMS
LA NI KHYAD PAR MED, ,DE LTAR SANGS RGYAS BSAM MI KHYAB, ,SANGS
RGYAS CHOS KYANG BSAM MI KHYAB,,

BSAM MI KHYAB LA DANG RNAMS KYIS, ,RNAM PAR SMIN PA'ANG BSAM MI
KHYAB, ,MCHOD RTEN BSKOR BA'I TSIGS SU BCAD PA RDZOGS SO,, 
