@11A *, ,RGYA GAR SKAD DU, A'ARYA MA H'A Y'A NA PRA S'A
DA PRA BH'A


@11B BA NA N'A MA MA H'A Y'A NA S'U TRA, BOD SKAD DU, 'PHAGS PA
THEG PA CHEN PO LA DAD PA RAB TU SGOM PA ZHES BYA BA THEG PA CHEN
PO'I MDO, BAM PO DANG PO, SANGS RGYAS DANG ,

BYANG CHUB SEMS DPA' THAMS CAD LA PHYAG 'TSAL LO, ,'DI SKAD BDAG
GIS THOS PA DUS GCIG NA, BCOM LDAN 'DAS RGYAL PO'I KHAB NA BYA
RGOD KYI PHUNG PO'I RI LA

BYANG CHUB SEMS DPA' SEMS DPA' CHEN PO SANGS RGYAS KYI ZHING THA
DAD PA NAS 'DUS PA'I BYANG CHUB SEMS DPA'I DGE 'DUN CHEN PO DANG
THABS CIG TU BZHUGS TE, THAMS

CAD KYANG BDUD DANG PHYIR RGOL BA BCOM PA, NYON MONGS PA DANG,
NYE BA'I NYON MONGS PA THAMS CAD KYI BAG CHAGS KYI KUN TU RGYU BA
LAS RING DU GYUR PA, BSAM BZHIN DU

SRID PAR SKYE BA KUN TU STON PA LA DBANG CHEN PO'I SA THOB PA,
BSKAL PA DPAG TU MED PAR LUS DANG GNAS GTONG BA'I DBANG THOB PA,
BDUD KYI LAS TSAD MED PA DANG BAR DU

GCOD PA THAMS CAD SHIN TU RAB TU RTOGS PA, SEMS CAN THAMS CAD KYI
DON THAMS CAD THOB PAR BYA BA'I THABS KYI CHO GA SHES PA, NGES
PAR 'BYUNG BA THAMS CAD SHES

PA'I STOBS CHEN PO THOB PA, MU STEGS CAN GYI SMRA BA THAMS CAD
ZLOG PA LA MKHAS PA, RDZU 'PHRUL GYI RNAM PAR 'PHRUL PA CHEN POS
SKYE BO PHAL PO CHE NYE BAR BSDU BA LA


@12A *, ,MKHAS PA, PHA ROL TU PHYIN PA CHEN PO BSGOMS PAS RNAL
'BYOR CHEN PO RNAM PA THAMS CAD THOB PA, NAM MKHA' LTA BUR 'JIG
RTEN GYI

CHOS KYIS SEMS MA GOS PA SHA STAG LA 'DI LTA STE, BYANG CHUB SEMS
DPA' SEMS DPA' CHEN PO DAD PA GSAL DANG, BYANG CHUB SEMS DPA' DAD
PA DRI MA MED DANG,

BYANG CHUB SEMS DPA' DAD PA MI SGUL BA DANG, BYANG CHUB SEMS DPA'
DAD PAS RAB TU 'JUG PA DANG, BYANG CHUB SEMS DPA' DAD PA RAB GNAS
DANG, BYANG

CHUB SEMS DPA' DAD PA MA NYAMS DANG, BYANG CHUB SEMS DPA' DAD PA
MI G-YO DANG, BYANG CHUB SEMS DPA' DAD PAR BA TSOL DANG, BYANG
CHUB SEMS

DPA' DAD PA MNYAM DANG, BYANG CHUB SEMS DPA' DAD PA CHEN PO DANG,
BYANG CHUB SEMS DPA' RTAG TU DAD PA'I RJES 'BRANG DANG, BYANG
CHUB SEMS DPA' DAD PA

LA YANG DAG PAR ZHUGS DANG, BYANG CHUB SEMS DPA' DAD PAR 'JUG
BYED DANG, BYANG CHUB SEMS DPA' DAD PA LA YID GNYIS RNAM PAR
'JOMS DANG, BYANG

CHUB SEMS DPA' DAD PA STON DANG, BYANG CHUB SEMS DPA' DAD PA RAB
TU 'JOG BYED DANG, BYANG CHUB SEMS DPA' DAD PA RNAM PAR 'PHEL
BYED DANG, BYANG CHUB


@12B SEMS DPA' DAD PA RNAM PAR SBYONG BA DANG, BYANG CHUB SEMS
DPA' DAD PA'I SNOD YONGS SU TSOL DANG, BYANG CHUB SEMS DPA' SEMS
DPA' CHEN PO DAD PA THABS CHEN

DANG, DE DAG LA SOGS PA BYANG CHUB SEMS DPA' LNGA STONG DANG, 'OD
SRUNG CHEN PO LA SOGS PA DGE SLONG STONG NYIS BRGYA LNGA BCU DANG
THABS CIG TU BZHUGS TE, BCOM

LDAN 'DAS LHA DANG, KLU DANG, GNOD SBYIN DANG, DRI ZA DANG, LHA
MA YIN DANG, NAM MKHA' LDING DANG, MI'AM CI DANG, LTO 'PHYE CHEN
PO DANG, MI DANG, MI MA YIN

PA TSAD MED PA DAG GIS KUN NAS BSKOR ZHING MDUN GYIS BYAS TE
'KHOR BRGYA STONG DU MA'I NANG NA BZHUGS PAR GYUR RO, ,DE'I TSE
'KHOR DER BYANG CHUB SEMS DPA' LAS

DANG PO PA MOS PAS SPYOD PA'I SA LA GNAS PA MANG PO 'DUS TE 'KHOD
PAR GYUR TO, ,DE NAS BCOM LDAN 'DAS BYANG CHUB SEMS DPA' LAS DANG
PO PA MOS PAS SPYOD PA'I

SA LA GNAS PA DE DAG LAS BRTZAMS TE GTAM RTZOM PA MDZAD DO, ,RIGS
KYI BU DAG ,GAL TE JI TZAM DU BYANG CHUB SEMS DPA' GANG THEG PA
CHEN PO'I PHYIR THEG PA CHEN

PO LA DAD NA, DON CHE ZHING 'BRAS BU CHE STE, PHAN YON CHE'O, ,DE
LTA BAS NA, BYANG CHUB SEMS DPA' LAS DANG PO PA MOS PAS SPYOD PA
LA ZHUGS PAS THEG PA CHEN PO LA DAD


@13A *, ,PAS MANG DU GNAS PAR BYA'O, ,DE NAS BYANG CHUB SEMS DPA'
DAD PA THABS CHEN SANGS RGYAS KYI MTHU DANG, SANGS RGYAS KYI BYIN
GYI RLABS

KYIS STAN LAS LANGS TE BLA GOS PHRAG PA GCIG TU GZAR NAS PUS MO
G-YAS PA'I LHANG SA LA BTZUGS TE BCOM LDAN 'DAS GA LA BA DE GLOS
SU THAL MO SBYAR BA

BTUD NAS BCOM LDAN 'DAS LA 'DI SKAD CES GSOL TO, ,BCOM LDAN 'DAS,
BYANG CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA'I

MTSAN NYID DU RIG PAR BGYI BA GANG LAGS, BYANG CHUB SEMS DPA'
RNAMS KYI THEG PA CHEN PO'I PHYIR THEG PA CHEN PO LA DAD PA SKYE
BA GANG LAGS, BCOM LDAN 'DAS,

BYANG CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA RAB TU DBYE BA RNAM PA DU ZHIG MCHIS, BYANG
CHUB SEMS DPA' RNAMS KYI THEG PA CHEN

PO'I PHYIR THEG PA CHEN PO LA DAD PA'I PHAN YON RNAM PA DU ZHIG
MCHIS, BCOM LDAN 'DAS KYIS BKA' STZAL PA, RIGS KYI BU, KHYOD
BYANG CHUB SEMS DPA'

TSAD MED PA DAG GI DON GYI PHYIR ZHUGS NAS DE BZHIN GSHEGS PA LA
DON 'DI YONGS SU 'DRI BAR SEMS PA LEGS SO LEGS SO, ,DE'I PHYIR
RIGS KYI BU NYON CIG


@13B DANG DON DE BSTAN PAR BYA'O, ,RIGS KYI BU, BCU GCIG PO 'DI
DAG NI, BYANG CHUB SEMS DPA' RNAMS KYI THEG PA CHEN PO'I PHYIR
THEG PA CHEN PO LA DAD PA'I MTSAN NYID

DU RIG PAR BYA'O, ,'DI LTA STE, GSAL BA'I MTSAN NYID DANG, BRLAN
PA'I MTSAN NYID DANG, RNAM PA'I MTSAN NYID DANG, YONGS SU GZUNG
BA'I MTSAN NYID DANG,

GNAS KYI MTSAN NYID DANG, YANG DAG PAR 'DA' BA'I MTSAN NYID DANG,
RTZA BA'I MTSAN NYID DANG, SPED PA'I MTSAN NYID DANG, YONGS SU
'BREL BA'I MTSAN NYID DANG,

RGYUN GYI MTSAN NYID DANG, YONGS SU GRUB PA'I MTSAN NYID DO, ,DAD
PA THABS CHEN GYIS GSOL PA, BCOM LDAN 'DAS, BYANG CHUB SEMS DPA'
RNAMS KYI THEG PA

CHEN PO'I PHYIR THEG PA CHEN PO LA DAD PA'I GSAL BA'I MTSAN NYID
GANG LAGS, BCOM LDAN 'DAS KYIS BKA' STZAL PA, RIGS KYI BU, RNYOG
PA RNAM PA BZHI DANG

BRAL NA NI, BYANG CHUB SEMS DPA' RNAMS KYI THEG PA CHEN PO'I
PHYIR THEG PA CHEN PO LA DAD PA'I GSAL BA'I MTSAN NYID DO, ,RNYOG
PA RNAM PA BZHI GANG ZHE NA, 'DI LTA

STE; KHONG KHRO BA'I RNYOG PA DANG, YID MI CHES PA'I RNYOG PA
DANG, SDANG BA'I RNYOG PA DANG, THEG TSOM GYI RNYOG PA'O, ,RIGS
KYI BU, 'DI LTAR THEG PA CHEN PO'I PHYIR


@14A *, ,THEG PA CHEN PO LA DAD PA THOB PA'I BYANG CHUB SEMS DPA'
NI, PHYIS THEG PA CHEN PO LA KHONG KHRO BA'I SEMS SKYED MI SRID
DO, ,ZAB

CING RGYA CHE BA'I CHOS RNAMS LA YID MI CHES PA'I SEMS SKYED MI
SRID DO, ,ZAB CING RGYA CHE BA'I CHOS RNAMS LA DNGANG SKRAG KUN
TU DNGANG BAR 'GYUR MI SRID DO, ,ZAB CING

RGYA CHE BA'I CHOS RNAMS LA MI BZOD PA DANG THE TSOM ZA BAR 'GYUR
MI SRID DO, ,BYANG CHUB SEMS DPA' DAD PA THABS CHEN GYIS GSOL PA,
BCOM LDAN 'DAS,

CI'I SLAD DU LAS DANG PO PA'I BYANG CHUB SEMS DPA' MOS PAS SPYOD
PA LA ZHUGS PA CHOS SHES PA RTOG PA MA MCHIS PAR THEG PA CHEN
PO'I CHOS ZAB CING RGYA CHE

BA 'DI LTA BU DAG LA THE TSOM MA MCHIS SHING THE TSOM GYI RNYOG
PA DANG BRAL BA LAGS, BCOM LDAN 'DAS KYIS BKA' STZAL PA, RIGS KYI
BU, BYANG CHUB SEMS

DPA' CHOS NYID MA RTOGS PA'I SHES PA NYID THEG PA CHEN PO'I CHOS
ZAB CING RGYA CHE BA DAG LA THE TSOM MED PA DANG, THE TSOM GYI
RNYOG PA DANG BRAL BA MA YIN GYI,

BYANG CHUB SEMS DPA' GZHAN GYI DRING LAS MOS PA'I STOBS KYIS
KYANG THEG PA CHEN PO'I CHOS ZAB CING RGYA CHE BA DAG LA THE TSOM
MED CING THE TSOM GYI RNYOG PA DANG BRAL BA


@14B YIN NO; ;'DI LTAR LAS DANG PO PA'I BYANG CHUB SEMS DPA' MOS
PAS SPYOD PA LA ZHUGS PA NI, THEG PA CHEN PO'I CHOS ZAB CING RGYA
CHE BA BSTAN PA DAG LA DE BZHIN GSHEGS

PA NYID DPANG DU BYAS NAS CHOS 'DI DAG NI, DE BZHIN GSHEGS PAS
GSUNGS PA'O, ,ZHES DE BZHIN GSHEGS PAS THUGS SU CHUD PA LA MOS PA
BZHAG NAS CHOS RNAMS

LA MA LOG PAR MOS PA 'JOG GO ,GZHAN GYI DRING LAS MOS PA'I STOBS
DES DE BZHIN GSHEGS PAS GSUNGS PA ZAB CING RGYA CHE BA'I MDO
SDE'I CHOS RNAMS LA THE TSOM

MED CING THE TSOM DANG BRAL BA YIN TE, RIGS KYI BU, DE LTA BU
NI, BYANG CHUB SEMS DPA'I THEG PA CHEN PO'I PHYIR THEG PA CHEN PO
LA DAD PA'I GSAL BA'I MTSAN NYID

DU BLTA'O, ,BYANG CHUB SEMS DPA' DAD PA THABS CHEN GYIS GSOL PA,
BCOM LDAN 'DAS, BYANG CHUB SEMS DPA' THEG PA CHEN PO'I PHYIR THEG
PA CHEN PO LA DAD PAS

BRLAN PA'I MTSAN NYID DU RIG PAR BGYI BA GANG LAGS, BCOM LDAN
'DAS KYIS BKA' STZAL PA, RIGS KYI BU, BYANG CHUB SEMS DPA'I THEG
PA CHEN PO'I PHYIR

THEG PA CHEN PO LA DAD PA DANG LDAN PA'I YID BDE BAS LUS BRLAN PA
DANG, SEMS BRLAN PA GANG YIN PA DE NI, DE'I BRLAN PA'I MTSAN NYID
DU RIG PAR BYA'O, ,DE'ANG BYANG


@15A *, ,CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA DANG LDAN PA'I BDE BA DANG, YID BDE BAS LUS
DANG SEMS

SIM PAR BYED PA YIN GYI, 'DOD PA LA LONGS SPYOD PA RNAMS KYI 'DOD
PA'I YON TAN LAS BYUNG BA'I BDE BA DANG, YID BDE BAS NI, MA YIN
NO, ,GZUGS DANG, GZUGS

MED PA NA SPYOD PA'I SEMS CAN RNAMS KYI BDE BA DANG, YID BDE BA
GANG YIN PA DES NI, 'DI 'DRA BAR DE DAG GI LUS DANG SEMS SIM PAR
BYED PA MA YIN NO, ,DE CI'I

PHYIR ZHE NA, 'DI LTAR DE DAG GI BDE BA DANG, YID BDE BA NI, MA
ZHI BA'O, ,CI'I PHYIR MA ZHI BA ZHE NA, GANG 'DOD PA'I YON TAN
LAS BYUNG BA'I BDE BA DANG, YID BDE

BA DE DANG, 'DOD PA LA LONGS SPYOD PA RNAMS KYI BDE BA DANG, YID
BDE BA DE NI, DE TZAM DU 'DOD CHAGS DANG, KHONG KHRO BA DANG LDAN
PA MA ZHI BA'I MTSAN NYID DO, ,MTHO

DMAN GYI RGYU'I PHYIR MA ZHI BA'I MTSAN NYID DO, ,BDEN PA RNAMS
LA YID GNYIS DANG THE TSOM ZA BA'I RJES SU SONG BA'I PHYIR RAB TU
MA ZHI BA'I MTSAN NYID DO, ,NGAR 'DZIN PA

DANG, NGA YIR 'DZIN PA DANG, DE'I RTZA BA LAS BYUNG BA'I LTA BAR
GYUR PA TSAD MED PA DANG 'BREL BA'I PHYIR RAB TU MA ZHI BA'I
MTSAN NYID DO, ,NYE BA'I NYON MONGS PA'I PHYIR CI


@15B LOG DANG, G-YENG BA DANG, RGOD PA DANG, RMUGS PA DANG, BAG
MED PA DANG, NGO TSA MED PA'I RTZA BA'I PHYIR RAB TU MA ZHI BA'O,
,'GRO BA LNGA'I LAS SNA TSOGS MNGON PAR 'DU BYED

PA'I RTZA BA'I PHYIR RAB TU MA ZHI BA'O, ,SDUG BSNGAL GYI BDEN
PAS BSDUS SHING 'GRO BA'I PHYIR RAB TU MA ZHI BA'O, ,RIGS KYI BU,
'DI LTAR NYON MONGS PA DANG, LAS DANG, TSE'I

KUN NAS NYON MONGS PA'I RGYU DANG, 'BRAS BUR BCAS PA'I RGYUN LA
'JUG PA DANG LDAN PAS 'DOD PA'I YON TAN LNGA LAS BYUNG BA'I BDE
BA DANG, YID BDE BA NI, RAB TU

MA ZHI BA STE, DE BAS NA, DE'I LUS DANG SEMS SIM PAR BYED PA MA
YIN NO, ,JI LTAR 'DOD PA LA LONGS SPYOD PA RNAMS KYI 'DOD PA'I
YON TAN LAS BYUNG BA'I BDE BA

DANG, YID BDE BA MA YIN PA DE BZHIN DU GZUGS DANG, GZUGS MED PA
NA SPYOD PA RNAMS KYI SNYOMS PAR ZHUGS PA LAS BYUNG BA LA'ANG
RNAM PA DE DAG GIS CI RIGS

PAR RAB TU MA ZHI BA'I MTSAN NYID DU RIG PAR BYA'O, ,RAB TU MA
ZHI BAS NA, 'PHAGS PA'I CHOS 'DUL BA LA LUS DANG SEMS SIM PAR MI
'GYUR RO, ,BYANG CHUB SEMS

DPA' RNAMS KYI THEG PA CHEN PO'I PHYIR THEG PA CHEN PO LA DAD PA
LAS BYUNG BA'I BDE BA DANG, YID BDE BA GANG YIN PA DE NI, 'DOD
CHAGS DANG, KHONG KHRO BA'I RAB TU MA


@16A *, ,ZHI BA DANG BRAL BA DANG, MTHO DMAN GYI RAB TU MA ZHI BA
DANG BRAL BA DANG, BDEN PA LA YID GNYIS DANG THE TSOM ZA BA'I RAB
TU MA ZHI

BA DANG BRAL BA DANG, NGAR 'DZIN PA DANG, NGA YIR 'DZIN PA DANG,
DE'I RTZA BA LAS BYUNG BA'I LTA BAR GYUR PA TSAD MED PA'I RAB TU
MA ZHI PA DANG BRAL BA DANG, NYE BA'I

NYON MONGS PA PHYIN CI LOG DANG, G-YENG BA DANG, RGOD PA DANG,
RMUGS PA DANG, BAG MED PA DANG, NGO TSA MED PA'I RAB TU MA ZHI BA
DANG BRAL BA DANG, 'GRO BA

LNGA'I LAS SNA TSOGS MNGON PAR 'DU BYED PA'I RAB TU MA ZHI BA
DANG BRAL BA DANG, SDUG BSNGAL GYI BDEN PAS BSDUS PA'I RAB TU MA
ZHI BA DANG BRAL BA DANG, 'DI

LTAR NYON MONGS PA DANG, LAS DANG, TSE'I KUN NAS NYON MONGS PA'I
RGYU DANG, 'BRAS BUR BCAS PA'I RGYUN LAS 'JUG PA'I RAB TU MA ZHI
BA DANG BRAL BA'I

PHYIR RAB TU ZHI BA'O, ,RAB TU ZHI BA'I PHYIR 'PHAGS PA'I CHOS
'DUL PA LA LUS DANG SEMS SIM PAR 'GYUR TE, RIGS KYI BU, 'DI NI,
BYANG CHUB SEMS

DPA' RNAMS KYI THEG PA CHEN PO'I PHYIR THEG PA CHEN PO LA DAD PAS
BRLAN PA'I MTSAN NYID DO, ,BYANG CHUB SEMS DPA' DAD PA THABS CHEN
GYIS GSOL PA, BCOM


@16B 'DAS; BYANG CHUB SEMS DPA' RNAMS KYI THEG PA CHEN PO'I PHYIR
THEG PA CHEN PO LA DAD PAS BRLAN PA'I MTSAN NYID DANG, BDE BA
DANG YID BDE BA'I DON 'DI NGO

MTSAR TO, ,BCOM LDAN 'DAS, BYANG CHUB SEMS DPA' RNAMS KYI THEG PA
CHEN PO'I PHYIR THEG PA CHEN PO LA DAD PA LAS BYUNG BA'I BDE BA
DANG, YID BDE BA'I

DON LAS RAB TU MOS PAR BGYI'O, ,BCOM LDAN 'DAS, BYANG CHUB SEMS
DPA' RNAMS KYI THEG PA CHEN PO'I PHYIR THEG PA CHEN PO LA DAD
PA'I RNAM PA'I MTSAN

NYID GANG LAGS, BCOM LDAN 'DAS KYIS BKA' STZAL PA, RIGS KYI BU,
BYANG CHUB SEMS DPA' RNAMS RNAM PA GSUM GYIS THEG PA CHEN PO'I
PHYIR THEG PA CHEN

PO LA DAD PA 'JUG STE, 'DI LTA STE, YID CHES PA'I RNAM PA DANG,
'GYUR BA'I RNAM PA DANG, MNGON PAR DGA' BA'I RNAM PA'O, ,GSOL PA,
BCOM LDAN

'DAS; BYANG CHUB SEMS DPA' RNAMS KYI THEG PA CHEN PO'I PHYIR THEG
PA CHEN PO LA DAD PA YID CHES PA'I RNAM PAS 'JUG PA JI LTA BU
LAGS, BCOM LDAN 'DAS

KYIS BKA' STZAL PA, RIGS KYI BU, BYANG CHUB SEMS DPA' ZAB CING
RGYA CHE BA'I CHOS BSTAN PA RNAMS LA THOG MA NYID DU YOD PAR MOS
SO, ,DE CI'I PHYIR ZHE NA, 'DI


@17A *, ,LTAR CHOS 'DI DAG NI, DE BZHIN GSHEGS PA NYID KYI YUL DE
BZHIN GSHEGS PA NYID KYIS GSUNGS PAR 'OS PA'O, ,DE BAS NA,

DE BZHIN GSHEGS PA RNAMS NYID KYIS MNGON PAR RDZOGS PAR SANGS
RGYAS TE, RTOG GE PA RNAMS KYI YUL MA YIN NO, ,'DI LTAR RTOG GE
PA RNAMS NI, ZAB CING RGYA

CHE BA'I CHOS 'DI LTA BU DAG THOS NA DNGANG BAR GYUR TE RTOGS PAR
LTA BA GA LA 'GYUR, DE BAS NA, DE DAG NI, RTOG GE PA RNAMS KYI
YUL MA YIN NO, ,SANGS RGYAS RNAMS

KYI BYANG CHUB JI LTAR DE DAG GIS BSTAN PA'I CHOS DE DAG KYANG DE
BZHIN DU YOD DE, DE'I PHYIR SANGS RGYAS BCOM LDAN 'DAS DE DAG GI
CHOS BSTAN PA ZAB CING RGYA CHE BA 'BRAS

BU DANG BCAS PA LA YOD PA NYID DU MOS NAS BYANG CHUB SEMS DPA'
YID CHES PA'I RNAM PAS DAD PA SKYED DO, ,GSOL PA, BCOM LDAN 'DAS,
BYANG CHUB SEMS

DPA' RNAMS KYI THEG PA CHEN PO'I SLAD DU THEG PA CHEN PO LA DAD
PAR 'GYUR BA'I RNAM PAS 'JUG PA JI LTA BU LAGS, BCOM LDAN 'DAS
KYIS BKA' STZAL PA, RIGS

KYI BU; BYANG CHUB SEMS DPA' ZAB CING RGYA CHE BA'I CHOS YOD PA
YON TAN DANG LDAN PA DAG LA RNAM PA DU MAR MOS SHING LUS KYI
'GYUR BA DANG, SEMS KYI 'GYUR BA DANG


@17B BCAS PAR THEG PA CHEN PO'I PHYIR THEG PA CHEN PO LA DAD PA
SKYED DO, ,GSOL PA, BCOM LDAN 'DAS, BYANG CHUB SEMS DPA' THEG PA
CHEN PO'I PHYIR THEG PA CHEN PO LA DAD PA

LAS BYUNG BA'I LUS KYI 'GYUR BA JI LTA BU LAGS, BCOM LDAN 'DAS
KYIS BKA' STZAL PA, RIGS KYI BU, SPU LDANG BA DANG, SBU G-YO BA
DANG, MCHI MA 'KHOR BA DANG,

MCHI MA ZAG PA NI, BYANG CHUB SEMS DPA'I THEG PA CHEN PO'I PHYIR
THEG PA CHEN PO LA DAD PA LAS BYUNG BA'I LUS KYI 'GYUR BA'O,
,GSOL PA, BCOM LDAN 'DAS, BYANG

CHUB SEMS DPA' RNAMS KYI THEG PA CHEN PO'I PHYIR THEG PA CHEN PO
LA DAD PA LAS BYUNG BA'I SEMS KYI 'GYUR BA GANG LAGS, BCOM LDAN
'DAS KYIS BKA' STZAL PA, RIGS

KYI BU; LUS LAS BYUNG BA'I YID BDE BA RGYA CHE BA KHA NA MA THO
BA MED PA NI, BYANG CHUB SEMS DPA'I THEG PA CHEN PO'I PHYIR THEG
PA CHEN PO LA DAD PA LAS BYUNG BA'I SEMS

KYI 'GYUR BA'O, ,RIGS KYI BU, DE LTAR BYANG CHUB SEMS DPA'I THEG
PA CHEN PO'I PHYIR THEG PA CHEN PO LA DAD PA 'GYUR BA'I RNAM PAS
'JUG GO ,GSOL PA, BCOM LDAN

'DAS; BYANG CHUB SEMS DPA'I THEG PA CHEN PO'I PHYIR THEG PA CHEN
PO LA DAD PA MNGON PAR DGA' BA'I RNAM PAS 'JUG PA GANG LAGS, BCOM
LDAN 'DAS KYIS


@18A *, ,BKA' STZAL PA, RIGS KYI BU, 'DI LA BYANG CHUB SEMS DPA'I
THEG PA CHEN PO'I PHYIR THEG PA CHEN PO LA DAD PA THOB PA 'DI
SNYAM DU SEMS

TE; SNGON SEMS CAN TSAD MED PA MIR GYUR PA RNAMS KYIS BRTZON
'GRUS KYI STOBS DANG, SHES PA'I STOBS KYIS ZAB CING RGYA CHE BA'I
CHOS 'DI RAB TU RNYED DO, ,DE BZHIN

DU MA 'ONGS PA'I DUS NA'ANG RNYED PAR 'GYUR RO, ,DE BZHIN DU DA
LTAR BYUNG BA'I DUS NA'ANG SEMS CAN TSAD MED PA MIR GYUR NAS
BRTZON 'GRUS KYI STOBS DANG, SHES PA'I

STOBS KYIS ZAB CING RGYA CHE BA'I CHOS 'DI RAB TU RNYED NA, BDAG
MIR GYUR LA RKYEN RNYED BZHIN DU ZAB CING RGYA CHE BA'I CHOS 'DI
THOB PAR BYA BA LA BRTZON 'GRUS NYAMS PAR

CI'I PHYIR BYA ZHES DE LTAR SHES NAS BYANG CHUB SEMS DPA' SANGS
RGYAS KYI ZHING DE DANG DE DAG NA RTAG PAR RGYUN DU ZAB CING RGYA
CHE BA DAG LA DAD PA DES MNGON PAR DGA' BA SKYES

SHING MOS PA SKYES PAS GNAS SO, ,RIGS KYI BU, DE LTAR BYANG CHUB
SEMS DPA'I THEG PA CHEN PO'I PHYIR THEG PA CHEN PO LA DAD PA
MNGON PAR DGA' BA'I RNAM PAS

'JUG STE, RIGS KYI BU, 'DI NI, BYANG CHUB SEMS DPA' RNAMS KYI
THEG PA CHEN PO'I PHYIR THEG PA CHEN PO LA DAD PA'I RNAM PA'I
MTSAN NYID DO, ,GSOL PA, BCOM


@18B LDAN 'DAS, BYANG CHUB SEMS DPA'I THEG PA CHEN PO'I PHYIR
THEG PA CHEN PO LA DAD PA YONGS SU GZUNG BA'I MTSAN NYID GANG
LAGS, BCOM LDAN 'DAS KYIS BKA' STZAL

PA; RIGS KYI BU, BYANG CHUB SEMS DPA' RNAMS KYI THEG PA CHEN PO'I
PHYIR THEG PA CHEN PO LA DAD PA NI, BSOD NAMS DANG, YE SHES TSAD
MED PA YONGS SU BZUNG NAS

SKYE'O; ;DE CI'I PHYIR ZHE NA, RIGS KYI BU, SEMS CAN THAMS CAD LA
PHAN PA DANG, BDE BA'I GNAS YIN PA'I PHYIR 'JIG RTEN PA'I DGE
BA'I RTZA BA JI SNYED PA 'DI LTA STE,

MTHO BA'I RIGS SU 'GYUR BA'AM, GZUGS BZANG POR 'GYUR BA'AM, PHYUG
PO'I RIGS SU 'GYUR BA'AM, YID GZHUNGS PA DANG, BLO DANG, DRAN PA
DANG LDAN PAR

'GYUR BA'AM, PHYOGS DANG, G-YOG 'KHOR MANG POR 'GYUR BA'AM, TSE
RING POR 'GYUR BA'AM, DBANG CHE BAR GRAGS PAR 'GYUR BA'AM, RGYAL
RIGS SHING S'A LA CHEN

CHEN PO LTA BU'I RIGS SU 'GYUR BA'AM, BRAM ZE SHING S'A LA CHEN
PO LTA BU'I RIGS SU 'GYUR BA'AM, KHYIM BDAG ,SHING S'A LA CHEN PO
LTA BU'I RIGS SU 'GYUR BA'AM, RGYAL

CHEN BZHI'I RIGS SU SKYE BAR 'GYUR BA'AM, SUM CU RTZA GSUM DANG,
MTSE MA DANG, DGA' LDAN DANG, 'PHRUL DGA' DANG, GZHAN 'PHRUL
DBANG BYED DU SKYE BAR 'GYUR BA'AM,


@19A *, ,'KHOR LOS BSGYUR BA NYID DANG, 'JIG RTEN SKYONG BA NYID
DANG, BRGYA BYIN NYID DANG, BDUD NYID DANG, TSANGS PA NYID DU
'GYUR BA'AM,

GZUGS KYI BSAM GTAN DU SKYE BAR 'GYUR BA NAS 'DU SHES MED 'DU
SHES MED MIN SRID PA'I RTZE MO'I BAR DU SKYE BAR 'GYUR BA'I DGE
BA'I RTZA BA DE DAG NI, THEG PA CHEN PO'I

THEG PA CHEN PO LA DAD PAS BSOD NAMS DANG, YE SHES YONGS SU BZUNG
BA'I DGE BA'I RTZA BA DE'I BRGYA'I CHAR YANG NYE BAR MI 'GRO STE,
STONG GYI CHA DANG, BRGYA STONG GI

CHA'AM; GRANGS SAM, CHA'AM, BGRANG BA'AM, BSGRUN PA'AM, ZLA'AM,
DPER YANG MI BZOD DO, ,DE CI'I PHYIR ZHE NA, 'JIG RTEN PA'I DGE
BA'I RTZA BA DE DAG

NI; 'DOD CHAGS DANG, KHRONG KHRO BA RAB TU MA ZHI BA DANG 'BREL
PA'O, ,MTHO DMAN RAB TU MA ZHI BA DANG 'BREL PA'O, ,BDEN PA RNAMS
LA YID GNYIS DANG, THE TSOM

ZA BA RAB TU MA ZHI BA DANG 'BREL PA'O, ,NGAR 'DZIN PA DANG, NGA
YIR 'DZIN PA DANG, DE'I RTZA BA LAS BYUNG BA'I LTA BAR GYUR PA
TSAD MED PA RAB TU MA ZHI BA DANG 'BREL

PA'O; ;NYE BA'I NYON MONGS PA PHYIN CI LOG DANG, G-YENG BA DANG,
RGOD PA DANG, RMUGS PA DANG, BAG MED PA DANG, NGO TSA MED PA RAB
TU MA ZHI BA DANG 'BREL PA'O,,


@19B 'GRO BA LNGA'I LAS SNA TSOGS MNGON PAR 'DU BYED PA'I RJES SU
'BREL PA RAB TU MA ZHI BA DANG 'BREL PA'O, ,SDUG BSNGAL GYI BDEN
PAS BSDUS PAS RAB TU MA ZHI BA DANG,

'BREL PA'O, ,RIGS KYI BU, DE LTAR 'JIG RTEN BA'I DGE BA'I RTZA BA
DE DAG NI, NYON MONGS PA DANG, LAS DANG, TSE'I KUN NAS NYON MONGS
PA RGYU DANG 'BRAS BUR BCAS PA'I RGYUN

LA 'JUG PA RAB TU MA ZHI BA DANG 'BREL BA DAG GO ,BYANG CHUB SEMS
DPA'I THEG PA CHEN PO'I PHYIR THEG PA CHEN PO LA DAD PA DANG
'BREL PA BSOD NAMS DANG, YE SHES YONGS

SU BZUNG BA'I DGE BA'I RTZA BA RNAMS NI, 'DOD CHAGS DANG, KHONG
KHRO BA RAB TU MA ZHI BA LAS RNAM PAR GROL BA'O, ,MTHO DMAN RAB
TU MA ZHI BA LAS RNAM PAR GROL BA'O, ,BDEN

PA RNAMS LA YID GNYIS DANG, THE TSOM ZA BA RAB TU MA ZHI BA LAS
RNAM PAR GROL BA'O, ,NGAR 'DZIN PA DANG, NGA YIR 'DZIN PA DANG,
DE'I RTZA BA LAS BYUNG BA'I LTA BAR

GYUR PA TSAD MED PA RAB TU MA ZHI BA LAS RNAM PAR GROL BA'O, ,NYE
BA'I NYON MONGS PA PHYIN CI LOG DANG, G-YENG BA DANG, RGOD PA
DANG, RMUGS PA DANG, BAG MED PA DANG,

NGO TSA MED PA RAB TU MA ZHI BA LAS RNAM PAR GROL BA'O, ,'GRO BA
LNGA'I LAS SNA TSOGS MNGON PAR 'DU BYED PA RAB TU MA ZHI BA LAS
RNAM PAR GROL BA'O, ,RIGS KYI BU, DE LTAR BYANG


@20A *, ,CHUB SEMS DPA'I THEG PA CHEN PO'I PHYIR THEG PA CHEN PO
LA DAD PA DANG 'BREL BA BSOD NAMS DANG, YE SHES YONGS SU BZUNG BA
DGE

BA'I RTZA BA RNAMS NI, NYON MONGS PA DANG, LAS DANG, TSE'I KUN
NAS NYON MONGS PA RGYU DANG 'BRAS BUR BCAS PA'I RGYUN LA 'JUG PA
RAB TU MA ZHI BA LAS RNAM PAR

GROL BA'O, ,DE LTA BAS NA, DE DAG NI, 'JIG RTEN PA'I DGE BA'I
RTZA BA THAMS CAD LAS KHYAD PAR DU 'PHAGS PAR RIG PAR BYA'O,
,GANG DAG NYAN THOS DANG, RANG SANGS

RGYAS RNAMS KYI MI SLOB PA'I TSUL KHRIMS DANG, TING NGE 'DZIN
DANG, SHES RAB DANG, RNAM PAR GROL BA DANG, RNAM PAR GROL BA'I YE
SHES MTHONG BAS KUN TU BZUNG

BA'I 'JIG RTEN LAS 'DAS PA'I DGE BA'I RTZA BA DE DAG KYANG NYON
MONGS PA DANG, LAS DANG, TSE'I KUN NAS NYON MONGS PA RGYU DANG
'BRAS BUR BCAS PA'I RGYUN LA 'JUG PA

RAB TU MA ZHI BA DANG 'BREL BA MA YIN MOD KYI, 'ON KYANG BDAG LA
PHAN PA 'BA' ZHIG GI GNAS YIN PAS DON CHUNG BA STE, PHUNG PO MA
LUS PA'I MYA NGAN LAS 'DAS PA'I

DBYINGS SU ZAD PAR 'GYUR RO, ,BYANG CHUB SEMS DPA'I THEG PA CHEN
PO'I PHYIR THEG PA CHEN PO LA DAD PA DANG 'BREL PA BSOD NAMS
DANG, YE SHES YONGS SU BZUNG BA'I


@20B DGE BA'I RTZA BA DE DAG NI, SEMS CAN THAMS CAD KYI PHAN PA
DANG BDE BA'I GNAS YIN PAS DON CHE BA STE, PHUNG PO MA LUS PA'I
MYA NGAN LAS 'DAS PA'I DBYINGS SU ZAD PAR 'GYUR

BA MA YIN NO, ,RIGS KYI BU, DE LTA BAS NA, BYANG CHUB SEMS DPA'I
THEG PA CHEN PO'I PHYIR THEG PA CHEN PO LA DAD PA DANG 'BREL PA
BSOD NAMS DANG, YE SHES YONGS SU

BZUNG BA'I DGE BA'I RTZA BA DAG NI, 'JIG RTEN PA'I DGE BA'I RTZA
BA 'BA' ZHIG LAS KHYAD PAR DU 'PHAGS PA MA YIN GYI, 'JIG RTEN LAS
'DAS PA'I DGE BA'I RTZA BA DAG

LAS KYANG KHYAD PAR DU 'PHAGS PA YIN TE, RIGS KYI BU, 'DI NI,
BYANG CHUB SEMS DPA'I THEG PA CHEN PO'I PHYIR THEG PA CHEN PO LA
DAD PA YONGS SU BZUNG BA'I MTSAN NYID

DO; ;BYANG CHUB SEMS DPA' DAD PA THABS CHEN GYIS GSOL PA, BCOM
LDAN 'DAS, BYANG CHUB SEMS DPA' SEMS DPA' CHEN PO RNAMS KYI THEG
PA CHEN PO'I PHYIR THEG PA

CHEN PO LA DAD PA DANG 'BREL BA BSOD NAMS DANG, YE SHES YONGS SU
BZUNG BA'I DGE BA'I RTZA BA NI, MTHU CHE BA BLA NA MA MCHIS PA
STE, NGO MTSAR TO, ,BCOM LDAN 'DAS

KYIS BKA' STZAL PA, RIGS KYI BU, DE DE BZHIN TE, JI TZAM DU DGE
BA'I RTZA BA DON DU GNYER BA'I BYANG CHUB SEMS DPA' DGE BA'I RTZA
BA RNAM PA 'DI LTA BU DAG YONGS SU GZUNG


@21A *, ,BA LA BRTZON PAR BYA'O, ,DGE BA'I RTZA BA DE DAG NI,
'JIG RTEN PA DANG, 'JIG RTEN LAS 'DAS PA'I DGE BA'I RTZA BA THAMS
CAD ZIL GYIS

MNAN NAS 'JIG RTEN PA'I PHUN SUM TSOGS PA THAMS CAD RJES SU SBYIN
PA'O, ,'BRAS BU RAB TU SBYIN PA DANG, DE'I RGYUS KYANG DGOS PA
YIN TE, MTHAR YANG MI ZAD PAR

BLA NA MED PA YANG DAG PAR RDZOGS PA'I BYANG CHUB MNGON PAR SGRUB
BO, ,SEMS CAN TSAD MED PA DAG KYANG THEG PA GSUM GYIS SDUG BSNGAL
THAMS CAD SPONG ZHING NGES

PAR 'BYUNG BAR BYED PAR 'GYUR RO, ,BYANG CHUB SEMS DPA' DAD PA
THABS CHEN GYIS GSOL PA, BCOM LDAN 'DAS, BYANG CHUB SEMS DPA'
RNAMS KYI THEG PA CHEN

PO'I PHYIR THEG PA CHEN PO LA DAD PA'I GNAS KYI MTSAN NYID GANG
LAGS, BCOM LDAN 'DAS KYIS BKA' STZAL PA, RIGS KYI BU, BYANG CHUB
SEMS DPA' RNAMS KYI

THEG PA CHEN PO'I PHYIR THEG PA CHEN PO LA DAD PA NI, SEMS CAN
THAMS CAD KYI GNAS SO, ,DE CI'I PHYIR ZHE NA, 'DI LTAR THEG PA
CHEN PO BSTAN PA SEMS CAN THAMS

CAD LA PHAN PA DANG, BDE BA'I THABS KYIS RAB TU PHYE BA DE LA
DMIGS NAS BYANG CHUB SEMS DPA' THEG PA CHEN PO'I PHYIR THEG PA
CHEN PO LA DAD PA SKYES SO, ,DE LTA BAS NA,


@21B BYANG CHUB SEMS DPA' DE BSTAN PA DE LA DAD PAS GANG BSTAN PA
LA DGA' BA GNAS PA'I RGYU DES BYANG CHUB SEMS DPA'I THEG PA CHEN
PO'I PHYIR THEG PA CHEN PO LA DAD PA NA,

SEMS CAN THAMS CAD KYI PHAN PA DANG, BDE BA'I GNAS SU RIG PAR
BYA'O, ,RIGS KYI BU, JI LTAR BYANG CHUB SEMS DPA' SEMS DPA' CHEN
PO THEG PA CHEN PO LA DAD PA

THOB PA SEMS CAN THAMS CAD LA PHAN PA DANG, BDE BA 'BYUNG BA DE
LTAR PHA MA DANG, BU DANG, MDZA' BO DANG, RTZA LAG DANG, GNYEN
GYI TSOGS NI, GNYEN GYI TSOGS

LA PHAN PA DANG, BDE BA 'BYUNG BA MA YIN NO, ,DE CI'I PHYIR ZHE
NA, PHA MA LA SOGS PA GNYEN 'DAB KYI TSOGS DE NI, GNYEN 'DAB KYI
TSOGS LA PHAN PA MA YIN PA LA

PHAN PAR 'DU SHES SHING PHAN PA LA NI, PHAN PA MA YIN PAR 'DU
SHES PA YIN, BDE BA MA YIN PA LA BDE BAR 'DU SHES SHING, BDE BA
LA NI, BDE BA MA YIN PAR 'DU SHES

PA YIN NO, ,PHAN PA DANG, BDE BA DE GNYI GA LA'ANG PHYIN CI LOG
TU GYUR PAS PHAN PA MA YIN PA LA PHAN PAR SGRUB CING, PHAN PA LA
NI, PHAN PA MA YIN PAR SGRUB PA YIN ,

BDE BA MA YIN PA LA BDE BAR SGRUB CING, BDE BA LA NI, BDE BA MA
YIN PAR SGRUB PA YIN NO, ,BYANG CHUB SEMS DPA' NI, THEG PA CHEN
PO LA DAD PA LA BRTEN NAS GNYEN 'DAB LTA


@22A *, ,BU'I SEMS CAN THAMS CAD LA DAM PA'I CHOS STON PAS SEMS
CAN DE DAG LA PHAN PA LA'ANG PHAN PAR 'DU SHES SHING PHAN PA MA
YIN PA

LA'ANG PHAN PA MA YIN PAR 'DU SHES PA YIN, BDE BA LA'ANG BDE BAR
'DU SHES SHING SDUG BSNGAL LA'ANG SDUG BSNGAL DU 'DU SHES PA YIN
NO, ,DE LTAR PHAN PA DANG,

BDE BA LA PHYIN CI MA LOG PA'I BLO DANG LDAN PAS PHAN PA GANG YIN
PA DE NI, SGRUB BO, ,GANG PHAN PA MA YIN PA DE NI, MI SGRUB BO,
,BDE BA GANG YIN PA DE NI, SGRUB BO, ,

SDUG BSNGAL GANG YIN PA DE NI, MI SGRUB BO, ,DE LTA BAS NA, BYANG
CHUB SEMS DPA'I THEG PA CHEN PO LA DAD PA NI, SEMS CAN THAMS CAD
KYI PHAN PA DANG, BDE BA'I

GNAS YIN PAS 'JIG RTEN PA THAMS CAD LAS KHYAD PAR DU 'PHAGS PA
YIN NO, ,RIGS KYI BU, 'JIG RTEN PA RNAMS LAS KHYAD PAR DU 'PHAGS
PAR YANG MA ZAD DE,

'JIG RTEN LAS 'DAS PA RNAMS LAS KYANG KHYAD PAR DU 'PHAGS PA YIN
NO, ,DE CI'I PHYIR ZHE NA, 'DI LTAR NYAN THOS DANG, RANG SANGS
RGYAS RNAMS NI, BYANG CHUB SEMS DPA'I

RJES SU 'JUG CING SEMS CAN RNAMS LA PHAN PA DANG, BDE BA BYED
KYI, RANG GI SNYING RJES NI, MA YIN TE, SHIN TU BYED PA'ANG MA
YIN NO, ,BYANG CHUB SEMS DPA' RNAMS KYI THEG


@22B PA CHEN PO'I PHYIR THEG PA CHEN PO LA DAD PA SEMS CAN THAMS
CAD KYI PHAN PA DANG, BDE BA'I GNAS GANG YIN PA DE NI, RANG GI
SNYING RJE DANG, SHIN TU BYED PAS YIN TE, BYA DKA'

BA TSAD MED PA LA JI MI SNYAM PAS 'JUG GO ,DE LTA BAS NA, BYANG
CHUB SEMS DPA' RNAMS KYI PHAN PA DANG, BDE BA'I GNAS NI, 'JIG
RTEN LAS 'DAS PA'I PHAN PA DANG, BDE

BA'I GNAS DANG, 'JIG RTEN PA RNAMS LAS KYANG KHYAD PAR DU 'PHAGS
PA YIN TE, RIGS KYI BU, 'DI NI, BYANG CHUB SEMS DPA' RNAMS KYI
THEG PA CHEN PO'I PHYIR

THEG PA CHEN PO LA DAD PA GNAS KYI MTSAN NYID DU RIG PAR BYA'O,
,GSOL PA, BCOM LDAN 'DAS, BYANG CHUB SEMS DPA' SEMS DPA' CHEN PO
RNAMS KYI THEG PA CHEN PO'I

PHYIR THEG PA CHEN PO LA DAD PA'I YANG DAG PAR 'DA' BA'I MTSAN
NYID GANG LAGS, BCOM LDAN 'DAS KYIS BKA' STZAL PA, RIGS KYI BU,
BYANG CHUB SEMS DPA' RNAMS

KYI THEG PA CHEN PO'I PHYIR THEG PA CHEN PO LA DAD PA NI, NGAN
'GRO'I SEMS CAN DMYAL BA DANG, DUD 'GRO DANG, YI DVAGS THAMS CAD
LAS YANG DAG PAR 'DAS PA YIN

NO; ;BYANG CHUB SEMS DPA' DAD PA THABS CHEN GYIS GSOL PA, BCOM
LDAN 'DAS, SA LA ZHUGS PA LAS RING DU GNAS PA LAS DANG PO BA MOS
PAS SPYOD PA LA ZHUGS PA'I


@23A *, ,BYANG CHUB SEMS DPA' RNAMS KYI NGAN 'GRO THAMS CAD LAS
YANG DAG PAR 'DA' BAR 'GYUR BA JI LTA BU LAGS, BCOM LDAN 'DAS
KYIS

BKA' STZAL PA, RIGS KYI BU, BYANG CHUB SEMS DPA' SA LA BZHUGS PA
RNAMS NYID KYI THEG PA CHEN PO'I PHYIR THEG PA CHEN PO LA DAD PA
THOB PAS NGAN 'GRO LAS YANG

DAG PAR 'DA' BAR 'GYUR ZHING BDE 'GRO'I RKYEN GCIG NAS GCIG TU
BRGYUD PA THOB PA MA YIN GYI, MA THOB PA'I BYANG CHUB SEMS DPA'
RNAMS KYI THEG PA CHEN PO'I PHYIR THEG

PA CHEN PO LA DAD PA THOB PAS KYANG NGAN 'GRO LAS YANG DAG PAR
'DA' BAR RIG PAR BYA'O, ,RIGS KYI BU, 'DI LTAR THEG PA CHEN PO'I
PHYIR THEG PA CHEN PO LA DAD PA THOB

PA'I BYANG CHUB SEMS DPA' NI, GCIG NAS GCIG TU BRGYUD PAS DUS
RING PO NA TSE RABS THAMS CAD DU SANGS RGYAS DANG, BYANG CHUB
SEMS DPA' RNAMS DANG 'GROGS

PA THOB BO, ,DE BAS NA, DAM PA'I CHOS MNYAN PA DANG, TSUL BZHIN
YID LA BYED PA'I RJES SU 'GRO BA'I YANG DAG PA'I NAN TAN LA ZHUGS
PA'I BYANG CHUB SEMS DPA'

NI; GANG DU RTAG PAR RGYUN DU BYANG CHUB KYI TSOGS YONGS SU
RDZOGS PAR 'GYUR BA DER SKYE BAR 'GYUR TE, RIGS KYI BU, RNAM
GRANGS 'DIS NA, BYANG CHUB SEMS DPA'


@23B BDE 'GRO THAMS CAD LAS KYANG YANG DAG PAR 'DA' BAR 'GYUR BA
YIN NA, NGAN 'GRO LAS LTA SMOS KYANG CI DGOS, GSOL PA, BCOM LDAN
'DAS, BYANG CHUB SEMS

DPA' NGAN 'GRO LAS YANG DAG PAR 'DAS PA NYID CES BGYI'AM, CI BDE
'GRO LAS YANG DAG PAR 'DAS PA ZHES MI BGYI, BCOM LDAN 'DAS KYIS
BKA' STZAL PA,

RIGS KYI BU, BYANG CHUB SEMS DPA' THEG PA CHEN PO LA DAD PA THOB
PA KHA CIG NI, BDE 'GRO LAS KYANG YANG DAG PAR 'DAS PAR RIG PAR
BYA'O, ,'DI LTAR THEG PA CHEN

PO LA DAD PA THOB PA'I BYANG CHUB SEMS DPA' NI, LAS DANG, NYON
MONGS PA DANG, LAS KYI RANG DBANG GIS SKYE BA GANG YIN PA DANG,
SEMS CAN GYI DON CHUNG DU'I DON

GYIS SKYE BA GANG YIN PA DE DAG LAS KYANG RIM GYIS YANG DAG PAR
'DA'O, ,DE LTA MOD KYI, 'ON KYANG RIGS KYI BU, RNAM GRANGS 'DIS
NA, BYANG CHUB SEMS DPA'I BDE 'GRO'ANG

NGAN 'GRO YIN LA NGAN 'GRO'ANG BDE 'GRO YIN PAR RIG PAR BYA'O,
,DE CI'I PHYIR ZHE NA, RIGS KYI BU, BYANG CHUB SEMS DPA'I GZHAN
GYI DBANG GANG YIN PA DANG, DON

CHUNG NGU'I BDE 'GRO GANG YIN PA DE NI, NGAN 'GRO YIN NO, ,SMON
LAM GYI DBANG GIS SNYING RJE CHEN PO SNGON DU 'GRO BA'I SEMS KYIS
SEMS CAN RNAMS 'DUL BA'I PHYIR BYANG CHUB


@24A *, ,SEMS DPA' SEMS CAN DMYAL BA DANG, DUD 'GRO DANG, YI
DVAGS RNAMS SU SKYE BA GANG YIN PA DE NI, DE'I BDE 'GROR RIG PAR
BYA'O, ,

GSOL PA, BCOM LDAN 'DAS, CI LAGS, BYANG CHUB SEMS DPA' SMON LAM
GYI DBANG GIS SEMS CAN DMYAL BA DANG, DUD 'GRO DANG, YI DVAGS
RNAMS SU SKYE

BA'ANG DE BZHIN DU SDUG BSNGAL BA'AM RMONGS PA LAGS SAM, BKA'
STZAL PA, RIGS KYI BU, DE NI, MA YIN TE, DE LTAR MI BLTA'O,
,BYANG CHUB SEMS DPA' SMON

LAM GYI DBANG GIS NGAN 'GRO RNAMS SU SKYE BA NI, BSAM GTAN BZHI'I
SA PA'I BDE BA LAS SHIN TU 'DAS NAS BDE BA DANG LDAN PAR GNAS TE,
'JIG RTEN PA THAMS

CAD DANG, 'JIG RTEN LAS 'DAS PA DMAN PA'I SHES RAB LAS KYANG SHIN
TU 'DAS NAS SHES RAB KYI RGYU BA LA 'JUG GO ,DE BAS NA, DE DE NA
SEMS CAN GYI DON LA

BRTZON PAR RIG PAR BYA'O, ,NGAS DE LAS DGONGS TE SEMS CAN RNAMS
KYI LAS KYI RGYUD KYANG BSAM GYIS MI KHYAB NA, BYANG CHUB SEMS
DPA' RNAMS KYI LTA SMOS KYANG CI

DGOS ZHES GSUNGS SO, ,RIGS KYI BU, 'DI NI, BYANG CHUB SEMS DPA'
RNAMS KYI THEG PA CHEN PO LA DAD PA'I YANG DAG PAR 'DA' BA'I
MTSAN NYID DO, ,GSOL PA,


@24B BCOM LDAN 'DAS, BYANG CHUB SEMS DPA' RNAMS KYI THEG PA CHEN
PO'I PHYIR THEG PA CHEN PO LA DAD PA'I RTZA BA'I MTSAN NYID GANG
LAGS, BCOM LDAN 'DAS KYIS BKA'

STZAL PA; RIGS KYI BU, BYANG CHUB SEMS DPA' RNAMS KYI THEG PA
CHEN PO LA DAD PA DE NI, SANGS RGYAS KYI CHOS TSAD MED PA THAMS
CAD KYI SA BON YIN PA'I PHYIR SANGS RGYAS KYI CHOS

TSAD MED PA THAMS CAD KYI RTZA BA NYID DU RIG PAR BYA'O, ,DE CI'I
PHYIR ZHE NA, SANGS RGYAS KYI CHOS SNA TSOGS TSAD MED PA JI SNYED
THEG PA CHEN PO LA SNANG BA DANG, RAB TU PHYE BA DE DAG

THEG PA CHEN PO LA DAD PA THOB PA'I BYANG CHUB SEMS DPA' NYAN TO,
,KUN TU 'DZIN TO, ,DMIGS PA DES DAD PA SKYED DO, ,DE LA BYANG
CHUB SEMS DPA' DE'I DAD PA SKYE BA'I DMIGS

PA JI SNYED PAR SA BON YONGS SU 'DZIN PA DANG, SA BON LA SOGS
PA'ANG DE SNYED DU GNAS SO, ,DE BAS NA, BYANG CHUB SEMS DPA'
RNAMS KYI THEG PA CHEN PO LA DAD PA DE NI,

SANGS RGYAS KYI CHOS TSAD MED PA THAMS CAD KYI RTZA BA ZHES BYA
STE, RIGS KYI BU, 'DI NI, BYANG CHUB SEMS DPA' RNAMS KYI THEG PA
CHEN PO'I PHYIR THEG PA CHEN PO LA DAD PA'I RTZA BA'I

MTSAN NYID DO, ,GSOL PA, BCOM LDAN 'DAS, BYANG CHUB SEMS DPA'
RNAMS KYI THEG PA CHEN PO'I PHYIR THEG PA CHEN PO LA DAD PA'I
SPONG BA'I MTSAN NYID GANG LAGS,


@25A *, ,BCOM LDAN 'DAS KYIS BKA' STZAL PA, RIGS KYI BU, 'DI LA
BYANG CHUB SEMS DPA' THEG PA CHEN PO'I PHYIR THEG PA CHEN PO LA
DAD PA SKYES

NAS 'DI LTA STE, SER SNA'I SEMS YONGS SU SPONG ZHING DANG DU MI
LEN PAS SPED PA DANG, NGAN PA'I NGANG TSUL GYI MTSAN MA YONGS SU
SPONG ZHING DANG DU MI LEN PAS SPED PA

DANG, KHRO BA'I MTSAN MA YONGS SU SPONG ZHING DANG DU MI LEN PAS
SBED PA DANG, LE LO'I MTSAN MA YONGS SU SPONG ZHING DANG DU MI
LEN PAS SBED PA DANG, RNAM PAR

G-YENG BA'I MTSAN MA YONGS SU SPONG ZHING DANG DU MI LEN PAS SBED
PA DANG, 'CHAL PA'I SHES RAB KYI MTSAN NYID MA YONGS SU SPONG
ZHING DANG DU MI LEN PAS SBED PA'I PHYIR

NYON MONGS PA DANG, NYE BA'I NYON MONGS PA DANG, PHYIR RGOL BA'I
KUN TU RGYU BA THAMS CAD LAS SEMS SHIN TU SRUNG ZHING SHIN TU
SBED PAR BYED DO, ,RIGS KYI BU, 'DI

LTA STE; DPER NA, 'DI LTAR SKYES BU ZHIG LUS MI RMAS PAR BYA BA'I
PHYIR GO CHA BZANG PO BGOS PA NI, GO CHAS BSRUNG ZHING GO CHAGS
PAS PA'I PHYIR DGRA THAMS CAD KYIS

MI TSUGS SO, ,RIGS KYI BU, DE BZHIN DU THEG PA CHEN PO'I PHYIR
THEG PA CHEN PO LA DAD PA'I BYANG CHUB KYI SEMS KYI GO CHA BGOS
SHING DES LEGS PAR BSRUNGS SHING LEGS


@25B BAR BCAS PA NI, NYON MONGS PA DANG, NYE BA'I NYON MONGS PA
DANG, SGRIB PA'I DGRA THAMS CAD KYIS 'JIGS PAR MI 'GYUR TE, RIGS
KYI BU, 'DI NI, BYANG CHUB SEMS DPA'

RNAMS KYI THEG PA CHEN PO'I PHYIR THEG PA CHEN PO LA DAD PA'I
SBED PA'I MTSAN NYID DO, ,GSOL PA, BCOM LDAN 'DAS, BYANG CHUB
SEMS DPA' RNAMS KYI THEG PA CHEN PO'I PHYIR THEG

PA CHEN PO LA DAD PA'I RJES SU 'BREL BA'I MTSAN NYID GANG LAGS,
BCOM LDAN 'DAS KYIS BKA' STZAL PA, RIGS KYI BU, 'DI LA BYANG CHUB
SEMS DPA' RNAMS KYI THEG

PA CHEN PO'I PHYIR THEG PA CHEN PO LA DAD PA'I BAG CHAGS BYANG
CHUB SEMS DPA'I GNAS LA RJES SU 'BRANG BA DE NI, 'DI LTAR RJES SU
'BRANG STE, 'DI LTA STE, 'GRO'AM, 'DUG

GAM; NYAL LAM, MA NYAL LAM, GNYID KYIS LOG GAM, RA RO'AM, SMYOS
KYANG RUNG STE, RTAG TU THEG PA CHEN PO LA DAD PA DE DANG LDAN
PAR 'GYUR RO, ,BYANG CHUB SEMS

DPA' TSE RABS GZHAN DU RJES TE THEG PA CHEN PO LA DAD PA DE BRJED
DU ZIN KYANG DMAN PA SKAL PA MI MNYAM PA'I SEMS BSKYED PA'I TSUL
CAN MA YIN PAS GSHEGS GNYEN NGAN PA NYAN

THOS DANG, RANG SANGS RGYAS DANG 'DRE BAS KYANG 'PHROG PAR MI
'GYUR NA, GZHAN MU STEGS CAN GYIS LTA 'PHROG PAR GA LA 'GYUR,
THEG PA CHEN PO'I PHYIR THEG PA CHEN PO LA DAD PA'I RKYEN


@26A *, ,CHUNG DU ZHIG RNYED PAS KYANG MYUR BA DANG, SHAS CHE BA
DANG, RGYUN GYIS THEG PA CHEN PO'I PHYIR THEG PA CHEN PO LA DAD
PA SKYED DO, ,DE'I THEG PA CHEN PO'I

PHYIR THEG PA CHEN PO LA DAD PA'I BAG CHAGS RJES SU 'BREL PA
DE'ANG TSE RABS TSE RABS SU RNAM PAR 'PHEL TE, BLA NA MED PA YANG
DAG PAR RDZOGS PA'I BYANG CHUB KYI BAR DU 'GYUR

RO; ;RIGS KYI BU, 'DI NI, BYANG CHUB SEMS DPA'I THEG PA CHEN PO'I
PHYIR THEG PA CHEN PO LA DAD PA'I RJES SU 'BREL PA'I MTSAN NYID
DO, ,GSOL PA, BCOM LDAN 'DAS,

BYANG CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA'I RGYUN GYI MTSAN NYID GANG LAGS, BCOM LDAN
'DAS KYIS BKA' STZAL PA, RIGS KYI BU,

'DI LA BYANG CHUB SEMS DPA'I THEG PA CHEN PO'I PHYIR THEG PA CHEN
PO LA DAD PA THOB PA NI, DAD PA'I SHUGS DE DAG GIS RTZE ZHING DUS
SU THEG PA CHEN PO'I CHOS KLOG GO ,NYAN

TO; ;'DON TO, ,KHA TON BYED DO, ,GZHAN DAG LA'ANG RAB TU STON TO,
,TSUL BZHIN SEMS SO, ,SGOM PA'I RNAM PAS SBYOR RO, ,RIGS KYI BU,
THOS PA DANG, SEMS

PA DANG, SGOM PA DE DANG DE LA DE LTAR SBYOR BA'I BYANG CHUB SEMS
DPA' NI, 'BRAS BU YOD PAR 'CHI BA'I DUS BYA BA'I PHYIR KUN TU
SBYOR BA'I TSUL GYIS THEG PA CHEN PO LA DAD PA'I RGYUN


@26B RAB TU 'JUG GO ,RIGS KYI BU, 'DI NI, BYANG CHUB SEMS DPA'
RNAMS KYI THEG PA CHEN PO'I PHYIR THEG PA CHEN PO LA DAD PA'I
RGYUN GYI MTSAN NYID DO, ,GSOL PA, BCOM LDAN

'DAS; BYANG CHUB SEMS DPA' RNAMS KYI THEG PA CHEN PO'I PHYIR THEG
PA CHEN PO LA DAD PA YONGS SU GRUB PA'I MTSAN NYID GANG LAGS,
BKA' STZAL PA, RIGS KYI BU, BYANG

CHUB SEMS DPA' RNAMS KYI THEG PA CHEN PO'I PHYIR THEG PA CHEN PO
LA DAD PA YONGS SU GRUB PA'I RNAM PA BZHIR RIG PAR BYA STE, SKYE
BA MCHOG DANG, TSAD MED MCHOG DANG, PHAN

PA MCHOG DANG, 'GYOD PA MED PA MCHOG GO ,RIGS KYI BU, 'DI LTAR
'DI LAS PHYI ROL PA 'JIG RTEN PA RNAMS KYI RANG GI GTZUG LAG
KHANG LA DAD PA GANG YIN PA DE'ANG DAD PA NYID

DU RIG PAR BYA'O, ,NYAN THOS DANG, RANG SANGS RGYAS RNAMS SANGS
RGYAS KYI BSTAN PA LA DAD PA GANG YIN PA DE NI, BDAG LA PHAN PA
GTZO BOR BYAS PAS CHUNG ZHING YONGS SU

MA RDZOGS PA'I PHYIR BYANG CHUB SEMS DPA'I DAD PA'I MTSAN NYID
DANG BRAL BA'O, ,'DI LTAR NYAN THOS RNAMS NI, JI LTAR BCOM LDAN
'DAS DE NI, BDAG LA PHAN PA MDZAD CING

GCES SPRAS MDZAD PA STE, BCOM LDAN 'DAS DE NI, BDAG GI SDUG
BSNGAL GYI CHOS MANG PO RNAMS SEL BA, BCOM LDAN 'DAS DE NI, BDAG
LA BDE BA'I CHOS MANG PO SGRUB


@27A *, ,PA; BCOM LDAN 'DAS DE NI, BDAG GI SDIG PA MI DGE BA'I
CHOS RNAM PA DU MA SEL BA, BCOM LDAN 'DAS DE NI, BDAG LA DGE

BA'I CHOS RNAM PA DU MA SGRUB PA'O, ,ZHES BDAG LA PHAN PA MANG PO
GTZO BOR BYED PAS SANGS RGYAS LA DAD PA SKYED PA DE LTAR BDAG LA
PHAN PA GTZO BOR BYED PAS SANGS RGYAS LA

DAD PA SKYED DO, ,BYANG CHUB SEMS DPA' NI, DE LTAR DAD PA SKYED
PA MA YIN TE, SEMS CAN THAMS CAD LA PHAN PA DANG, BDE BA GTZO BOR
BYAS NAS BYANG CHUB SEMS

DPA' SANGS RGYAS LA DAD PA SKYED DO, ,DE LTA BAS NA, RIGS NYID
KYIS BYANG CHUB SEMS DPA' RNAMS KYI THEG PA CHEN PO'I PHYIR THEG
PA CHEN PO LA DAD PA NI, RGYA CHE BA'O, ,RGYA CHE BA'I

PHYIR MCHOG GO ,MCHOG GI PHYIR YONGS SU GRUB PA'O, ,GZHAN YANG
BYANG CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA CHUNG DUS NI, DAD PA 'BRING

SKYED DO; ;DAD PA 'BRING GIS NI, DAD PA MCHOG SKYED DE, DAD PA
MCHOG GANG YIN PA DE'ANG BYANG CHUB SEMS DPA' RNAMS KYI THEG PA
CHEN PO'I PHYIR THEG PA CHEN PO LA DAD PA YONGS

SU GRUB PA'O, ,GZHAN YANG BYANG CHUB SEMS DPA' RNAMS KYI THEG PA
CHEN PO LA DAD PA NI, SEMS CAN THAMS CAD LA PHAN PAR GYUR PA YIN
TE, DE LTA BAS NA'ANG YONGS SU GRUB PA'O,,


@27B GZHAN YANG BYANG CHUB SEMS DPA' RNAMS KYI THEG PA CHEN PO'I
PHYIR THEG PA CHEN PO LA DAD PA NI, SANGS RGYAS KYI CHOS TSAD MED
PA ZAD MI SHES PA YANG DAG PAR 'GRUB PAR 'GYUR TE,

DE LTA BAS NA'ANG YONGS SU GRUB PAR RIG PAR BYA'O, ,RIGS KYI BU,
'DI NI, BYANG CHUB SEMS DPA' RNAMS KYI THEG PA CHEN PO'I PHYIR
THEG PA CHEN PO LA DAD PA YONGS SU GRUB PA'I MTSAN NYID

DO; ;RIGS KYI BU, 'DI NI, BYANG CHUB SEMS DPA' RNAMS KYI THEG PA
CHEN PO'I PHYIR THEG PA CHEN PO LA DAD PA'I MTSAN NYID RNAM PA
BCU GCIG PO THAMS CAD BSDUS PA'I MTSAN NYID

DU RIG PAR BYA'O, ,MTSAN NYID RAB TU DBYE BA'I LE'U ZHES BYA STE,
DANG PO'O,, ,,DE NAS BCOM LDAN 'DAS LA BYANG CHUB SEMS DPA' DAD
PA THABS CHEN GYIS 'DI

SKAD CES GSOL TO, ,BCOM LDAN 'DAS, BYANG CHUB SEMS DPA' RNAMS KYI
THEG PA CHEN PO'I PHYIR THEG PA CHEN PO LA DAD PA SKYE BA GANG
LAGS, BCOM LDAN 'DAS KYIS BKA' STZAL

PA; RIGS KYI BU, BYANG CHUB SEMS DPA' RNAMS KYI THEG PA CHEN PO'I
PHYIR THEG PA CHEN PO LA DAD PA SKYE BA DE'ANG RNAM PA BCU GCIG
TU RIG PAR BYA'O, ,'DI LTA STE, RGYU LAS SKYE BA

DANG; GROGS LAS SKYE BA DANG, YID LA BYED PA LAS SKYE BA DANG,
SPYOD PA LAS SKYE BA DANG, 'DRIS PA LAS SKYE BA DANG, YONGS SU MI
SKYO BA LAS SKYE BA DANG, YONGS SU BSKANG BA


@28A *, ,LAS SKYE BA DANG, TING NGE 'DZIN LAS SKYE BA DANG, CHOG
MI SHES PA LAS SKYE BA DANG, RAB TU DBEN PA LAS SKYE BA DANG,
STON PA TSAD MAR BYAS

PA LAS SKYE BA'O, ,GSOL PA, BCOM LDAN 'DAS, BYANG CHUB SEMS DPA'
RNAMS KYI THEG PA CHEN PO'I PHYIR THEG PA CHEN PO LA DAD PA RGYU
LAS SKYE BA GANG LAGS, BCOM

LDAN 'DAS KYIS BKA' STZAL PA, RIGS KYI BU, 'DI LA BYANG CHUB SEMS
DPA' THOG MA'I GNAS NYID NAS THEG PA CHEN PO'I CHOS DKAR PO'I SA
BON DANG LDAN PA YIN TE, DE

THOG MA NAS CHOS DKAR PO LA 'DRIS PA'I STOBS KYIS RANG BZHIN NYID
KYIS SNYING RJE DANG RAB TU LDAN PA'I THEG PA CHEN PO'I CHOS
BSTAN PA LA 'DOD PA YANG DAG PAR GNAS SO,,

DE 'DOD PA SNGON DU 'GRO BAS DAD PA SKYE'O, ,RANG BZHIN GYIS ZAB
CING RGYA CHE BA DANG RAB TU LDAN PA'I THEG PA CHEN PO'I CHOS
BSTAN PA LA MOS PAS 'DOD PA YANG DAG PAR GNAS TE

DE LAS DE'I DAD PA SKYE'O, ,DE LTAR BYANG CHUB SEMS DPA' RANG
BZHIN NYID KYIS DKA' BA SPYOD PA DANG RAB TU LDAN PA'I THEG PA
CHEN PO'I CHOS BSTAN PA LA BZOD PA YANG DAG PAR

GNAS TE, DES DE'I DAD PA SKYE'O, ,RANG BZHIN NYID KYIS SBYIN PA
DANG RAB TU LDAN PA'I THEG PA CHEN PO'I CHOS BSTAN PA LA MOS PA
YANG DAG PAR GNAS TE, DES DE'I DAD PA


@28B SKYE'O; ;RANG BZHIN NYID YIS TSUL KHRIMS DANG RAB TU LDAN PA
DANG, BZOD PA DANG RAB TU LDAN PA DANG, BRTZON 'GRUS DANG RAB TU
LDAN PA DANG, BSAM GTAN DANG RAB TU LDAN PA DANG

SHES RAB DANG RAB TU LDAN PA'I THEG PA CHEN PO'I CHOS BSTAN PA LA
MOS PA YANG DAG PAR GNAS TE DES DE'I DAD PA SKYE'O, ,RIGS KYI BU,
BYANG CHUB SEMS DPA'I THEG PA CHEN PO'I

PHYIR THEG PA CHEN PO LA DAD PA RGYU LAS BYUNG BA NI, DE LTA BU'I
TSUL CAN DU RIG PAR BYA'O, ,BYANG CHUB SEMS DPA' DAD PA THABS
CHEN GYIS GSOL PA, BCOM LDAN 'DAS, BYANG

CHUB SEMS DPA'I THEG PA CHEN PO'I PHYIR THEG PA CHEN PO LA DAD PA
GROGS LAS SKYE BA GANG LAGS, BCOM LDAN 'DAS KYIS BKA' STZAL PA,
RIGS KYI BU, 'DI LA BYANG CHUB

SEMS DPA' NI, DGE BA'I BSHES GNYEN BYANG CHUB SEMS DPA' NYID 'DI
LTA STE, LUNG DANG THOS PA PHUN SUM TSOGS PA, RAB TU ZHI BA DANG,
TSUL KHRIMS DANG, BSLAB

PA DANG, SPYOD LAM DANG, SPYOD PA PHUN SUM TSOGS PA, NGAG RNAM
PAR DAG PA PHUN SUM TSOGS PA, ZANG ZING MED PA'I SEMS DANG, YONGS
SU MI SKYO BA PHUN SUM TSOGS PA RNYED

NAS MTHU KUN TU BSTAN PA'AM, THEG PA CHEN PO'I CHOS MA NOR BAR
RIG PAS YANG DAG PAR BSTAN PA'AM, RTAG PAR RGYUN DU 'GRO ZHING
SNYAN BAR BRJOD PAS THABS KYIS STOBS


@29A *, ,BSKYED PA 'DRIS PAS BYANG CHUB SEMS DPA'I THEG PA CHEN
PO'I PHYIR THEG PA CHEN PO LA DAD PA SKYED DE, RIGS KYI BU, 'DI
NI, BYANG CHUB SEMS

DPA'I THEG PA CHEN PO'I PHYIR THEG PA CHEN PO LA DAD PA GROGS LAS
SKYE BAR RIG PAR BYA'O, ,GSOL PA, BCOM LDAN 'DAS, BYANG CHUB SEMS
DPA'I THEG PA CHEN PO'I

PHYIR THEG PA CHEN PO LA DAD PA YID LA BGYID PA LAS SKYE BA GANG
LAGS, BCOM LDAN 'DAS KYIS BKA' STZAL PA, RIGS KYI BU, BYANG CHUB
SEMS DPA' SGRA JI BZHIN DU

TSUL BZHIN MA YIN PAR CHOS RAB TU RNAM PAR 'BYED PA NI, THEG PA
CHEN PO LA DAD PA SKYE BA'I GNAS MA YIN NO, ,SGRA JI BZHIN DU MA
YIN GYI DGONGS PA LAS BYUNG BA'I DON

TSUL BZHIN YID LA BYED PA NI, THEG PA CHEN PO LA DAD PA SKYE BA'I
GNAS YIN NO, ,RIGS KYI BU, 'DI LTAR BYANG CHUB SEMS DPA' SGRA JI
BZHIN DU TSUL BZHIN MA YIN PAR

CHOS RAB TU RNAM PAR 'BYED PA LA YANG DAG PA MA YIN PA'I LTA BA
NYI SHU RTZA BRGYAD 'BYUNG NGO, ,'DI LTA STE, MTSAN MAR LTA BA
DANG, LTA BA LA LTA BA MA YIN PAR LTA BA DANG, THA SNYAD

LA SKUR PA 'DEBS PA'I LTA BA DANG, KUN NAS NYON MONGS PA LA SKUR
BA 'DEBS PA'I LTA BA DANG, DE KHO NA LA SKUR PA 'DEBS PA'I LTA BA
DANG, SBYOR BA SEL BA'I LTA BA DANG, YONGS


@29B SU 'DZIN PA'I LTA BA DANG, SGYUR BA'I LTA BA DANG, NGES PAR
'BYUNG BA MA YIN PA'I LTA BA DANG, KHA NA MA THO BA MED PAR LTA
BA DANG, 'BYUNG BAR LTA BA DANG, SGRIB PA LA SOGS PA'I LTA

BA DANG, BRNYAS PA'I LTA BA DANG, RAB TU 'KHRUGS PA'I LTA BA
DANG, BSOD NAMS MA YIN PA 'PHEL BA'I LTA BA DANG, LOG PAR LTA BA
DANG, NGAL BA 'BRAS BU MED PA'I LTA BA DANG,

'PHEL BAR LTA BA DANG, SLU BA'A LTA BA DANG, KHAS MI LEN PAR LTA
BA DANG, G-YO'I LTA BA DANG, CHAD PAS BCAD PA'I LTA BA DANG, BKUR
STI BYED PAR LTA BA DANG, SKUR PA'I

LTA BA DANG, RMONGS PA BRTAN PA'I LTA BA DANG, MI SMRA BA'I LTA
BA DANG, LTA BA CHEN PO DANG, MNGON PA'I NGA RGYAL GYI LTA BA'O,
,RIGS KYI BU, MTSAN MAR LTA BA GANG ZHE NA, GANG

NGAS 'DUS PA LAS BYUNG BA'I NGO BO NYID LAS DGONGS TE CHOS RNAMS
MED DO, ,ZHES BSTAN PA DE LA SGRA JI BZHIN DU MNGON PAR ZHEN NAS
KUN NAS NYON MONGS PA LAS BYUNG BA'I CHOS

RNAMS DANG, RNAM PAR BYANG BA LAS BYUNG BA'I CHOS RNAMS LA'ANG
MNGON PAR ZHEN CING MED PA NYID DU MTSAN MAR BZUNG BAS MED PAR
LTA BAR 'GYUR TE, DE'I PHYIR MTSAN MAR LTA BA

ZHES BYA'O, ,DE LA LTA BA LA LTA BA MA YIN PAR LTA BA NI, MED PAR
LTA BA DE LA BYANG CHUB SEMS DPA' DE SGRA JI BZHIN DU MNGON PAR
ZHEN PAS LTA BA MA YIN PAR 'DU SHES PAR 'GYUR


@30A *, ,RO; ;GANG MED PAR LTA BA DE NI, DE'I LTA BA CHEN PO STE,
DE'I PHYIR LTA BA LA LTA BA MA YIN PAR LTA BA ZHES BYA'O, ,DE LA
THA SNYAD LA SKUR PA 'DEBS PA'I

LTA BA DANG, KUN NAS NYON MONGS PA LA SKUR PA 'DEBS PA'I LTA BA
DANG, DE KHO NA LA SKUR PA 'DEBS PA'I LTA BA NI, MTSAN MAR LTA BA
DES THAMS CAD LA SKUR PA BTAB PAS

THA SNYAD LA SKUR PA 'DEBS PA'I LTA BA'ANG MNGON PAR ZHE NA, KUN
NAS NYON MONGS PA LA SKUR PA 'DEBS PA'I LTA BA LA'ANG MNGON PAR
ZHEN TE, DE KHO NA LA SKUR PA 'DEBS

PA'I LTA BA LA'ANG MNGON PAR ZHEN TE, DE'I PHYIR THA SNYAD LA
SKUR PA 'DEBS PA'I LTA BA ZHES KYANG BYA, KUN NAS NYON MONGS PA
LA SKUR PA 'DEBS PA'I LTA BA ZHES KYANG BYA, DE KHO

NA LA SKUR PA 'DEBS PA'I LTA BA ZHES KYANG BYA'O, ,DE LA SBYOR BA
SEL PA'I LTA BA NI, SKUR PA 'DEBS PA'I LTA BA CAN DE NYID GONG DU
RAB TU RNAM PAR 'BYED PA LA SBYOR BA SEL

BAR BYED PA STE, DES NA KHYAD PAR DU 'GRO BA LAS YONGS SU NYAMS
SO, ,DE LA YONGS SU 'DZIN PA'I LTA BA NI, LTA BA LA LTA BA MA YIN
PAR LTA BA DANG, SKUR PA 'DEBS PA'I

LTA BA DANG, SBYOR BA SEL BA'I LTA BA CAN DE NYID GZHAN DAG DANG,
CHOS KYI MTSAN NYID RNAM PAR GDON MI ZA BAR BYED PA NA MED PA'I
PHYOGS NYID YONGS SU 'DZIN TE, DE'I PHYIR


@30B YONGS SU 'DZIN PA'I LTA BA ZHES BYA'O, ,DE LA SGYUR BA'I LTA
BA NI, GAL TE THEG PA CHEN PO'I MDO SDE'I DON BRJOD CING CHOS 'DI
DAG THAMS CAD NI, MED PA'I DON DU MNGON PAR

SMRA'O; ;ZHES DON DE DAG MED PAR LTA BA DE NYID LA SGYUR BA STE,
DE'I PHYIR SGYUR BA'I LTA BA ZHES BYA'O, ,DE LA NGES PAR 'BYUNG
BA MA YIN PA'I LTA BA NI, RIGS KYI BU, BDAG DANG, GZHAN

YONGS SU 'DZIN PA'I LTA BA GANG YIN PA DANG, SGYUR BA'I LTA BA
GANG YIN PA LA BRTEN PAS DE THEG PA DMAN PAS KYANG RDZAGS PA'I
BYANG CHUB TU NGES PAR MI 'BYUNG NA, BLA NA MED PA

YANG DAG PAR RDZOGS PA'I BYANG CHUB TU LTA CI SMOS, DE'I PHYIR
NGES PAR 'BYUNG BA MA YIN PA'I LTA BA ZHES BYA'O, ,DE LA KHA NA
MA THO BA MED PAR LTA BA NI, DE MED PA'I MTSAN MA LA

LTA BAR GYUR NAS 'DI LTAR GANG LTA BA 'DI DANG LDAN NA, DE GANG
CUNG ZAD 'KHRUL PA'I NYES BYAS LA SPYOD KYANG BYANG CHUB SEMS
DPA' DE THAMS CAD DU KHA NA MA THO BA MED PAR 'GYUR

RO SNYAM DU LTA BAR 'GYUR TE, DE'I PHYIR KHA NA MA THO BA MED PAR
LTA BA ZHES BYA'O, ,DE LA 'BYUNG BAR LTA BA NI, GANG MED PA'I
MTSAN MAR LTA BA'I BYANG CHUB SEMS DPA' DE 'DI SNYAM DU

SEMS TE, MED PA'I MTSAN MAR LTA BA 'DI NI, NYES BYAS KYI KHA NA
MA THO BA THAMS CAD KYI 'BYUNG BA'O, ,SNYAM DU SEMS LA, DE NI,
'BYUNG BA MA YIN TE, DE'I PHYIR 'BYUNG BAR LTA


@31A *, ,BA ZHES BYA'O, ,DE LA SGRIB PA LA GSOG PA'I LTA BA NI,
KHA NA MA THO BA MED PAR LTA BA DANG, 'BYUNG BAR LTA BA NYID DE,
SGRIB PA'I RGYU LA DE'I

GNYEN PO YIN PA'I BLO 'BYUNG BA'I PHYIR RO, ,DE LA BRNYAS PA'I
LTA BA NI, GANG MED PA'I MTSAN MA LA LTA BA'I BYANG CHUB SEMS
DPA' DE NYAN THOS KYI THEG PA LA BRNYAS

PA'I SEMS SKYED DE, CHOS 'DI DAG NI, CHUNG BA'I PHYIR BYANG CHUB
SEMS DPAS CHOS DE DAG GOMS PAR MI BYA, BYANG CHUB SEMS DPAS CHOS
DE DAG LA MKHAS PAR

MI BYA'I; BYANG CHUB SEMS DPAS CHOS DE DAG RING DU YONGS SU SPANG
BAR BYA'O SNYAM STE, DE'I PHYIR BRNYAS PA'I LTA BA ZHES BYA'O,
,DE LA RAB TU 'KHRUGS PA'I LTA BA NI,

GANG MED PA'I MTSAN MA LA LTA BA'I BYANG CHUB SEMS DPA' DE NYAN
THOS KYI THEG PA'I GANG ZAG DE DAG LA KHONG KHRO BA'I SEMS SKYED
DE, 'DI DAG DANG LHAN CIG GNAS PAR

MI BYA; SMRA BA DANG, KUN TU SMRA BA DANG, KUN BRJOD PA DANG,
CHOS GOS LA SOGS PA YONGS SU SPYAD PA KUN SPYAD PAR MI BYA'O,
,SNYAM STE, DE'I PHYIR RAB TU 'KHRUGS

PA'I LTA BA ZHES BYA'O, ,DE LA BSOD NAMS MA YIN PA 'PHEL BA'I LTA
BA NI, BRNYAS PA'I LTA BA DANG, RAB TU 'KHRUGS PA'I LTA BA CAN
GYI BYANG CHUB SEMS DPA' DE NYID


@31B BSOD NAMS MA YIN PA MANG DU SKYED DE, DE'I PHYIR BSOD NAMS
MA YIN PA 'PHEL BA'I LTA BA ZHES BYA'O, ,DE LA LOG PAR LTA BA NI,
GANG MED PA'I MTSAN MA LA LTA BA'I BYANG

CHUB SEMS DPA' DE STONG PA NYID LA STONG PA NYID DU MI RTOG
,MTSAN MA MED PA LA MTSAN MA MED PAR MI RTOG ,SMON PA MED PA LA
SMON PA MED PAR MI RTOG STE, DES NA, DE SGOM

PA'I TING NGE 'DZIN RNAM PA GSUM PO 'DI MI SGRUB STE, DE'I PHYIR
LOG PAR LTA BA ZHES BYA'O, ,DE LA NGAL BA 'BRAS BU MED PA'I LTA
BA NI, GANG LOG PAR LTA BA'I BYANG CHUB SEMS

DPA' DE TING NGE 'DZIN SGOM PA'I NGAL BA 'BRAS BU MED PAR 'GYUR
TE, DE'I PHYIR NGAL BA 'BRAS BU MED PA'I LTA BA ZHES BYA'O, ,DE
LA 'PHEL BAR LTA BA NI, GANG MED PA'I MTSAN

MA LA LTA BA'I BYANG CHUB SEMS DPA' DE 'DI LTAR BYANG CHUB SEMS
DPA' GANG SKYE BO'I TSOGS CHEN PO LTA BA 'DI LA 'DZUD CING SKYE
BO'I TSOGS CHEN PO DAD PAR BYED PA DE BSOD

NAMS MANG DU SKYED DO, ,SNYAM DU LTA BAR 'GYUR TE, DE'I PHYIR
'PHREL BAR LTA BA ZHES BYA'O, ,DE LA SLU BA'I LTA BA NI, GANG
'PHEL BAR LTA BA'I BYANG CHUB SEMS DPA' DE BDAG DANG

GZHAN LA BSOD NAMS KYI BSAM PAS BSOD NAMS BSLUS PAR 'GYUR TE,
DE'I PHYIR SLU BA'I LTA BA ZHES BYA'O, ,DE LA KHAS MI LEN PAR LTA
BA NI, GANG MED PA'I MTSAN MA LA


@32A *, ,LTA BA'I BYANG CHUB SEMS DPA' DE 'DI SNYAM DU SEMS TE,
CHOS THAMS CAD MED PA NYID 'DI LA GZHAN DANG RTZOD PAR GYUR NA,
BDAG GI PHYOGS

GANG YANG KHAS MI BLANG STE, BDAG GIS MI GZUGS PA 'BA' ZHIG TU
BYA'O SNYAM MO, ,DE'I PHYIR KHAS MI LEN PAR LTA BA ZHES BYA'O,
,DE LA G-YO'I LTA BA NI, GANG MED PA'I

MTSAN MA LA LTA BA'I BYANG CHUB SEMS DPA' DE NYID PHYOGS KHAS MI
LEN TE, SGRA JI BZHIN DU MED PA DE RNAM PAR 'JOG PA NA BAG BZUNGS
DANG LTAG CHOD KYI SBYOR BAR BYED

DE; BGAB ZUNGS DANG LTAG CHOD KYI SBYOR BA NI, G-YO SMRA BA ZHES
BYA STE, DE'I PHYIR G-YO'I LTA BA ZHES BYA'O, ,DE LA CHAD PAS
BCAD PA'I LTA BA NI, BYANG CHUB SEMS

DPA' GANG KHAS MI LEN PAR LTA BA DANG, G-YO'I LTA BA SMRA BA DE
NYID SMRA BA SNYING PO MED PA'I PHYIR MKHAS PA RNAMS KYI DUS
THAMS CAD DU CHAD PAS BCAD PAR 'GYUR TE,

DE'I PHYIR CHAD PAS BCAD PA'I LTA BA ZHES BYA'O, ,DE LA BKUR STI
BYED PAR LTA BA NI, GANG MED PA'I MTSAN MAR LTA BA'I BYANG CHUB
SEMS DPA' DE NYID LTAR GANG DE BZHIN

GSHEGS PAS GSUNGS PA'I LTA BA DE LTA BU 'DI DAG LA BRTEN PA DE
NI, STON PA LA BSTI STANG BYED, BLA MAR BYED, RI MOR BYED PA YIN
PAR LTA BA DE NI, RIM GRO BYED PA


@32B MA YIN TE, DE'I PHYIR BKUR STI BYED PAR LTA BA ZHES BYA'O,
,DE LA SKUR PA'I LTA BA NI, GANG BKUR STI BYED PAR LTA BA'I BYANG
CHUB SEMS DPA' DE NYID DE BZHIN GSHEGS PA LA SKUR PAR

BYED DE; BSTI STANG MI BYED PA 'BA' ZHIG NI, MA YIN NO, ,DE'I
PHYIR SKUR PA'I LTA BA ZHES BYA'O, ,DE LA RMONGS PA BRTAN PA'I
LTA BA NI, GANG MED PA'I MTSAN MA LA LTA BA'I

BYANG CHUB SEMS DPA' DE SGRA JI BZHIN DU MNGON PAR MA ZHEN PA
PHYIN CI MA LOG PAR LTA BA'I BYANG CHUB SEMS DPA' GZHAN DAG GIS
RIGS PAR BSTAN CING RNAM PA DU MAR BZLOG PA

BYAS KYANG LTA BA DE LAS BSKYOD PAR MI NUS TE, DE'I PHYIR RMONGS
PA BRTAN PA'I LTA BA ZHES BYA'O, ,DE LA MI SMRA BA'I LTA BA NI,
NYON MONGS PA BRTAN PA'I LTA BA CAN GYI BYANG CHUB SEMS

DPA' DE NYID MI SMRA BA'I LTA BA ZHES BYA'O, ,DE LA LTA BA CHEN
PO NI, LTA BA NYI SHU RTZA DRUG PO DE DAG THAMS CAD LA LTA BA
CHEN PO ZHES BYA'O, ,DE CI'I PHYIR ZHE NA, LTA BA 'DI JI LTA BA

BZHIN DU 'JIG TSOGS LA LTA BA'I RTZA BA LAS BYUNG BA LTA BAR GYUR
PA DRUG CU RTZA GNYIS NI, JI LTA JI LTAR KHA NA MA THO BA CHE BA
MA YIN TE, DE'I PHYIR LTA BA CHEN PO ZHES BYA'O, ,JI LTAR

BYANG CHUB SEMS DPA' CHOS MA YIN PA LA CHOS SU 'DU SHES SHING DON
MA YIN PA LA DON DU 'DU SHES NAS DE LTAR LTA BA MED PAR LTA BA
YONGS SU BRJOD PAS DUS TSAD MED PAR LAS


@33A *, ,KYI SGRIB PA YONGS SU 'DZIN PA CHOS KYIS PHONGS PAR
'GYUR BA'I LAS KYIS 'JIG RTEN KUN TU SBYOR BA LTAR 'JIG TSOGS LA
LTA BA'I RTZA BA LAS BYUNG

BA'I LTA BAR GYUR PA RNAMS NI, DE LTAR CHOS KYIS PHONGS PAR 'GYUR
BA'I LAS KYI 'JIG RTEN KUN TU SBYOR BA MA YIN NO, ,DE LA MNGON
PA'I NGA RGYAL GYI LTA BA NI, LTA BA CHEN PO NYID

MNGON PA'I NGA RGYAL GYI LTA BA ZHES BYA'O, ,THEG PA CHEN PO'I
CHOS KYI DON LA SGRA JI BZHIN DU MNGON PAR RLOM SEMS SU BYED PAS
LOG PAR LTA BA 'DI 'BYUNG STE, DE'I PHYIR MNGON PA'I

NGA RGYAL GYI LTA BA ZHES BYA'O, ,'DI LA BYANG CHUB SEMS DPA'
THEG PA CHEN PO LA SGRA JI BZHIN DU MA YIN PAR DGONGS PA LAS
BYUNG BA'I DON LA TSUL BZHIN DU SO SOR RTOG PA

LA NI; 'PHAGS PA'I LTA BA RNAMS MED PAR YANG LTA BA 'DI DAG MI
'BYUNG STE, THEG PA CHEN PO LA DAD CING YID LA MNGON DU 'GYUR RO,
,DE'I TSUL BZHIN YID LA BYED PA'I

RJES SU 'GRO BA'I THEG PA CHEN PO'I PHYIR THEG PA CHEN PO LA DAD
PA SKYE BA NI, DON CHEN PO YIN NO, ,CHOS LA'ANG CHOS SU 'DU SHES
SHING DON LA'ANG DON DU 'DU SHES PA YIN

TE; 'DI NI, BYANG CHUB SEMS DPA'I THEG PA CHEN PO'I PHYIR THEG PA
CHEN PO LA DAD PA YID LA BYED PA LAS SKYE'O, ,BAM PO GNYIS PA STE
THA MA, BYANG CHUB


@33B SEMS DPA' DAD PA THABS CHEN GYIS GSOL PA, BCOM LDAN 'DAS,
BYANG CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA SPYOD PA LAS SKYE BA GANG

LAGS; BCOM LDAN 'DAS KYIS BKA' STZAL PA, RIGS KYI BU, 'DI LA
BYANG CHUB SEMS DPAS JI LTA JI LTA BUR THEG PA CHEN PO'I CHOS
BRIS NAS 'CHANG BA DANG, DRAN PAR BYED PA

DANG, MCHOD PA DANG, GZHAN LA BGOD PAR BYED PA DANG, KLOG PA
DANG, NYAN PA DANG, 'DON PA DANG, KHA TON BYED PA DANG, GZHAN DAG
LA'ANG RGYA CHER RAB TU STON PA DANG,

TSUL BZHIN SEMS PA DANG, DE JI LTA JI LTA BUR SGOM PA'I RNAM PA'I
BAR DU SBYOR ZHING DE LTA DE LTAR SBYOR BA DE TZAM DU 'DI LTA
STE, SNGON MA THOS PA DANG, SNGON THOS PA BRTAN PAR BYA

BA'I PHYIR GUS PA'I DAD PA SGOM PO NAS SKYE STE, RIGS KYI BU, 'DI
NI, BYANG CHUB SEMS DPA'I THEG PA CHEN PO'I PHYIR THEG PA CHEN PO
LA DAD PA SPYOD PA LAS SKYE BA'O, ,GSOL

PA; BCOM LDAN 'DAS, BYANG CHUB SEMS DPA'I THEG PA CHEN PO'I PHYIR
THEG PA CHEN PO LA DAD PA 'DRIS PA LAS SKYE BA GANG LAGS, BCOM
LDAN 'DAS KYIS BKA' STZAL PA,

RIGS KYI BU, 'DI LA BYANG CHUB SEMS DPA' THEG PA CHEN PO'I PHYIR
THEG PA CHEN PO LA DAD PA 'DI LTAR MANG DU BYED PA NI, THEG PA
CHEN PO'I PHYIR THEG PA CHEN PO LA DAD PA CHUNG NGU LA


@34A *, ,BRTEN NAS 'BRING THOB PAR 'GYUR, THEG PA CHEN PO'I PHYIR
THEG PA CHEN PO LA DAD PA 'BRING LA BRTEN NAS THEG PA CHEN PO
THOB PAR 'GYUR TE,

DAD PA DES DAD PA'I SHAS CHEN PO THOB NAS DAD PA MANG DU GNAS PA
'DI NI, RIGS KYI BU, BYANG CHUB SEMS DPA'I THEG PA CHEN PO'I
PHYIR THEG PA CHEN PO LA DAD PA

'DRIS PA LAS SKYE BA'O, ,GSOL PA, BCOM LDAN 'DAS, BYANG CHUB SEMS
DPA'I THEG PA CHEN PO'I PHYIR THEG PA CHEN PO LA DAD PA YONGS SU
MI SKYO BA LAS SKYE BA

GANG LAGS, BCOM LDAN 'DAS KYIS BKA' STZAL PA, RIGS KYI BU, 'DI LA
BYANG CHUB SEMS DPA' DE LTAR DAD PA SHAS CHEN PO RNYED NAS YONGS
SU SKYO BAR MI

'GYUR TE, RGYUN MI CHAD PAR DGE BA'I PHYOGS LA SBYOR BA'I BAR DU
YONGS SU MI SKYO, ,'KHOR BA'I SDUG BSNGAL GYIS YONGS SU MI SKYO,
,SEMS CAN LOG PAR ZHUGS PA THAMS

CAD KYIS YONGS SU MI SKYO, ,BYANG CHUB SEMS DPA'I DKA' BSPYOD PAS
YONGS SU MI SKYO, ,DE DE LTAR YONGS SU MI SKYO BAS SANGS RGYAS
DANG, BYANG CHUB SEMS DPA' DANG, DGE

BA'I BSHES GNYEN RNAMS MNYES PAR BYED DE THEG PA CHEN PO LA DAD
PA'I RKYEN KYANG RNYED DO, ,DE'I PHYIR THEG PA CHEN PO LA DAD PA
SKYED CING SBYOR BA RGYUN MI GCOD DE SBYOR BA MA


@34B BTANG BA YIN NO, ,DES NA DE RGYUN MI CHAD PAR THEG PA CHEN
PO'I PHYIR THEG PA CHEN PO LA DAD PA DE 'JUG STE, RIGS KYI BU,
'DI NI, BYANG CHUB SEMS DPA'I THEG PA CHEN PO'I PHYIR

THEG PA CHEN PO LA DAD PA YONGS SU MI SKYO BA LAS SKYE BA'O,
,GSOL PA, BCOM LDAN 'DAS, BYANG CHUB SEMS DPA'I THEG PA CHEN PO'I
PHYIR THEG PA CHEN PO LA DAD PA

YONGS SU BSKANG BA LAS SKYE BA GANG LAGS, BCOM LDAN 'DAS KYIS
BKA' STZAL PA, RIGS KYI BU, 'DI LTAR YONGS SU MI SKYO BAR SBYOR
BA'I BYANG CHUB SEMS DPA' RGYUN DU

THEG PA CHEN PO LA DAD PA THOB PAS MYUR DU BSOD NAMS KYI TSOGS
DANG, YE SHES KYI TSOGS YONGS SU RDZOGS PAR 'GYUR RO, ,DE BSOD
NAMS DANG, YE SHES KYI TSOGS

YONGS SU RDZOGS SHING DGE BA'I RTZA BAS LEGS PAR BRTAN PAS THEG
PA CHEN PO LA DAD PA'I RKYEN CHUNG NGUS KYANG THEG PA CHEN PO LA
DAD PA RGYA CHEN PO SKYE NA, THEG PA CHEN PO LA DAD

PA'I RKYEN RGYA CHEN POS LTA CI SMOS TE, DE NYIN MO'AM, MTSAN
MO'AM, NYAL LAM, MI NYAL YANG RUNG, THEG PA CHEN PO LA DAD PA'I
SHUGS KYIS DON MED PAR MI 'GYUR

TE; RIGS KYI BU, 'DI NI, BYANG CHUB SEMS DPA'I THEG PA CHEN PO'I
PHYIR THEG PA CHEN PO LA PAR PA YONGS SU BSKANG PA LAS SKYE BA'O,
,GSOL PA, BCOM LDAN 'DAS ,


@35A *, ,BYANG CHUB SEMS DPA'I THEG PA CHEN PO'I PHYIR THEG PA
CHEN PO LA DAD PA GNAS PA LAS SKYE BA GANG LAGS, BCOM LDAN 'DAS
KYIS BKA' STZAL

PA; RIGS KYI BU, 'DI LA BYANG CHUB SEMS DPA' 'DI LTAR BSOD NAMS
DANG, YE SHES KYI TSOGS YONGS SU RDZOGS PA NI, MYUR BA MYUR BAR
THEG PA CHEN PO'I PHYIR THEG PA

CHEN PO LA DMIGS NAS DAD PA DANG, MCHOG TU DGA' BA LAS BYUNG BA'I
SEMS KYI TING NGE 'DZIN THOB STE, MNYAM PAR BZHAG PA'I SEMS NGES
THEG PA CHEN PO'I CHOS

YANG DAG PA JI LTA BA BZHIN DU STON TO, ,DE'I PHYIR DE MA LOG
PA'I RNAM PAS DAD PA SKYE ZHING THEG PA CHEN PO'I PHYIR THEG PA
CHEN PO LA DAD PA CHES KHYAD PAR DU 'PHAGS PA SKYE'O,,

BYANG CHUB SEMS DPA' DE'I SEMS KYI TING NGE 'DZIN SNGA MA DANG,
LHAG MTHONG 'DI NI, ZHI GNAS DANG, LHAG MTHONG GIS YONGS SU ZIN
PA'I RNAL 'BYOR GYI LAM DU 'GYUR

RO; ;BYANG CHUB SEMS DPA' RNAL 'BYOR GYI LAM 'DI LA BRTEN NAS RIM
GYIS SANGS RGYAS KYI CHOS RNAMS YANG DAG PAR SGRUB PAR 'GYUR TE,
RIGS KYI BU, 'DI NI, BYANG

CHUB SEMS DPA'I THEG PA CHEN PO'I PHYIR THEG PA CHEN PO LA DAD PA
GNAS LAS SKYE BA'O, ,BYANG CHUB SEMS DPA' DAD PA THABS CHEN GYIS
GSOL PA, BCOM LDAN 'DAS, CI


@35B LAGS; ZHI GNAS DANG, LHAG MTHONG GI LAM 'DI BYANG CHUB SEMS
DPA' TSOGS BSAGS PA RNAMS KYI LAGS SAM, 'ON TE TSOGS MA BSAGS PA
RNAMS KYI'ANG LAGS,

BCOM LDAN 'DAS KYIS BKA' STZAL PA, RIGS KYI BU, ZHI GNAS DANG,
LHAG MTHONG GI LAM NI, BYANG CHUB SEMS DPA' TSOGS MA BSAGS PA
RNAMS KYI'ANG YIN PAR NGAS

BSHAD DO, ,RIGS KYI BU, 'DI LTAR SEMS MNYAM PAR BZHAG PA NI,
MNGON PAR RTOGS PA DANG MTHUN PA BYANG CHUB SEMS DPA'I SKYON MED
PA LA 'JUG PA'I PHYOGS KYIS LA

'JUG PA LA NYE BAR 'GYUR TE, RIGS KYI BU, 'DI NI, BYANG CHUB SEMS
DPA'I THEG PA CHEN PO'I PHYIR THEG PA CHEN PO LA DAD PA GNAS LAS
SKYE BA STE, GNAS NI, TING NGE

'DZIN CES BYA'O, ,BYANG CHUB SEMS DPA' DAD PA THABS CHEN GYIS
GSOL PA, BCOM LDAN 'DAS, BYANG CHUB SEMS DPA' RNAMS KYI THEG PA
CHEN PO'I PHYIR THEG PA CHEN PO

LA DAD PA CHOG MI SHES PA LAS SKYE BA GANG LAGS, BCOM LDAN 'DAS
KYIS BKA' STZAL PA, RIGS KYI BU, TING NGE 'DZIN THOB PA'I BYANG
CHUB SEMS DPA' ZHI GNAS TZAM

DANG, TING NGE 'DZIN GYI RO DE TZAM GYIS CHO GA PAR MI 'DZIN GYI,
TING NGE 'DZIN DE NYID LA GNAS NAS DE THEG PA CHEN PO'I CHOS DE
DAG LA BGRANG ZHING 'JAL LA DPYOD CING SO SOR RTOG


@36A *, ,STE; DE LA BGRANG ZHING 'JAL LA DPYOD CING SO SOR RTOG
PA'I RNAM PA'I LHAG MTHONG RAB TU SKYE'O, ,DES NA DE LHAG MTHONG
DANG LHAN CIG SONG

BA'I RGYUN CHU BO LTAR 'BAB CING RLABS 'BYUNG BA, MNGON PAR RTOGS
PA DANG CHES MTHUN PA, BYANG CHUB SEMS DPA'I SKYON MED PA LA 'JUG
PA'I PHYOGS KYI MCHOG GI SA

LA 'JUG PA DAG TU 'DOD DE, SHES RAB LA NYE BAR MI GNAS NA, RIGS
KYI BU, BYANG CHUB SEMS DPA'I THEG PA CHEN PO'I PHYIR THEG PA
CHEN PO LA DAD PA JI LTAR YANG MI

SKYE'O; ;ZHES NGA SMRA'O, ,RIGS KYI BU, BYANG CHUB SEMS DPA'
TSOGS MA BSAGS KYANG THEG PA CHEN PO'I CHOS NYAN TAM SEMS KYANG
RUNG STE, ZHI GNAS DANG, LHAG MTHONG

LA GNAS NA, THEG PA CHEN PO'I PHYIR THEG PA CHEN PO LA DAD PA
SKYE'O, ,SEMS RTZE GCIG TU MI BYED CING THEG PA CHEN PO'I CHOS MI
'DZIN NA, THEG PA CHEN PO LA DAD PA MI

SKYE'O; ;RIGS KYI BU, BYANG CHUB SEMS DPA' GANG LA LA THEG PA
CHEN PO'I PHYIR THEG PA CHEN PO LA DAD PA SKYE BA DE THAMS CAD
NI, MI G-YENG BA'I SEMS KYIS CHOS KYI DON

LA RTOG PA LAS SKYE BAR RNAM GRANGS 'DIS DE LTAR RIG PAR BYA'O,
,GSOL PA, BCOM LDAN 'DAS, TSOGS BSAGS PA'I SA PA'I RNAL 'BYOR GYI
LAM DANG, TSOGS MA


@36B BSAGS PA'I SA PA'I RNAL 'BYOR GYI LAM KHYAD PAR CI MCHIS,
BCOM LDAN 'DAS KYIS BKA' STZAL PA, RIGS KYI BU, TSOGS MA BSAGS
PA'I SA PA'I RNAL 'BYOR GYI LAM

NI; SA DANG MI NYE BA STE, JI LTAR TSOGS BSAGS PA'I SA PA LTAR DE
DE LTAR RDZOGS PA MA YIN NO, ,RIGS KYI BU, BYANG CHUB SEMS DPA'
TSOGS BSAGS PA'I SA PA'I RNAL

'BYOR GYI LAM GANG YIN PA NI, SA LA 'JUG PA DANG NYE ZHING RDZOGS
PA YIN TE, RIGS KYI BU, 'DI NI, BYANG CHUB SEMS DPA'I THEG PA
CHEN PO'I PHYIR THEG PA CHEN PO LA DAD PA

CHOG MI SHES PA LAS SKYE BA'O, ,GSOL PA, BCOM LDAN 'DAS, BYANG
CHUB SEMS DPA' RNAMS KYI THEG PA CHEN PO'I PHYIR THEG PA CHEN PO
LA DAD PA RAB TU DBEN PA LAS SKYE BA

GANG LAGS, BCOM LDAN 'DAS KYIS BKA' STZAL PA, RIGS KYI BU, RDZOGS
PA'I RNAL 'BYOR GYI LAM THOB PA'I BYANG CHUB SEMS DPA' NI, KHYIM
NA GNAS PA DANG, RAB

TU BYUNG BA RNAMS DANG 'DRE ZHING MI GNAS KYI, BAS MTHAR GNAS
'CHA' ZHING GNAS TE, DE DAG NA GCIG PU RGYANG BSRINGS TE BAG YOD
PA DANG, RTUN PA DANG, RGYUN DU GNAS SO, ,

DE LTAR RAB TU DBEN PAR GNAS PA DE RNAL 'BYOR GYI LAM DE NYID LA
GNAS NAS THEG PA CHEN PO'I CHOS RNAMS YID LA BYED PAS BAR CHAD
MED PAR THEG PA CHEN PO'I PHYIR THEG PA CHEN


@37A *, ,BO LA DAD PA RAB TU SKYED DO, ,JI TZAM DU NYIN MO DANG,
MTSAN MO DANG, DE DAG 'DAS PA DANG, SKAD CIG THANG GCIG YUD TZAM
DE DANG DE DAG 'DAS

SHING BYANG CHUB KYI PHYOGS KYI CHOS KHYAD PAR DU 'GRO'O, ,DE DE
LTAR RAB TU DBEN PA'I RNAL 'BYOR GYI LAM LA GNAS NAS RIM GYIS BLA
NA MED PA YANG DAG PAR RDZOGS PA'I BYANG CHUB

MNGON PAR RDZOGS PAR 'TSANG RGYA BA'I BAR DU 'GYUR TE, DE GONG DU
THABS KYI KHYAD PAR GZHAN BTZAL BAR BYA BA MED DO, ,RIGS KYI BU,
'DI NI, BYANG CHUB SEMS DPA'

RNAMS KYI THEG PA CHEN PO'I PHYIR THEG PA CHEN PO LA DAD PA RAB
TU DBEN PA LAS SKYE BA'O, ,BYANG CHUB SEMS DPA' DAD PA THABS CHEN
GYIS GSOL PA, BCOM LDAN 'DAS,

BYANG CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA STON PA TSAD MAR BGYIS PA LAS SKYE BA GANG
LAGS, BCOM LDAN 'DAS KYIS BKA' STZAL

PA; RIGS KYI BU, DE LTAR RAB TU DBEN PA'I RNAL 'BYOR GYI LAM LA
GNAS PA'I BYANG CHUB SEMS DPA' DE THEG PA CHEN PO'I CHOS RNAMS
YID LA BYED PAS GANG THEG PA CHEN PO'I

CHOS ZAB CING GSANG BA BLOS MI CHUD PA DE LA STON PA NYID TSAD
PAR BYED DO, ,STON PA NYID TSAD MAR BYAS NAS CHOS DE DAG LA MOS
SO, ,DE LTAR TSUL BZHIN DU RAB TU RNAM PAR


@37B 'BYED PAS BDAG GANG GI TSE STON PA LA MOS PAR MA GYUR PA
DE'I TSE BDAG STON PAS BSHAD PA'I CHOS RNAMS LA MOS PAR MI 'GYUR
TE, STON PA'I CHE BA NYID LA MOS PA SHIN TU MA RUNG BAR MA

BYAS PAR RIG NAS STON PA LA MOS PA 'JUG PA THEG PA CHEN PO'I CHOS
GSANG BA DAG LA MOS PA 'JUG GO ,BYANG CHUB SEMS DPA' JI LTA JI
LTAR KHONG DU CHUD CING RTOGS NAS THEG PA CHEN PO'I CHOS ZAB

CING GSANG BA DE DAG LA DAD PA THOB PA DE LTAR KHONG DU MA CHUD
CING MA RTOGS KYANG BYANG CHUB SEMS DPA' MOS PA'I STOBS BSKYED
PAS CHOS DE DAG LA DAD PA THOB STE, RIGS KYI BU, 'DI NI,

BYANG CHUB SEMS DPA' RNAMS KYI THEG PA CHEN PO'I PHYIR THEG PA
CHEN PO LA DAD PA STON PA TSAD MAR BYAS PA LAS SKYE BA'O, ,BYANG
CHUB SEMS DPA' DAD PA THABS CHEN GYIS GSOL PA, DE

LTAR SKYE BA SNA TSOGS 'DI DAG GIS THEG PA CHEN PO LA DAD PA THOB
PA'I BYANG CHUB SEMS DPAS THEG PA CHEN PO'I CHOS GANG YID LA
BGYIS TE BLA NA MED PA YANG DAG PAR RDZOGS PA'I BYANG

CHUB BSGRUB PAR BGYI, BCOM LDAN 'DAS KYIS BKA' STZAL PA, RIGS KYI
BU, THEG PA CHEN PO LA DAD PA THOB PA'I BYANG CHUB SEMS DPAS DPAG
TU MED PA BCU YID LA BYAS NAS BLA

NA MED PA YANG DAG PAR RDZOGS PA'I BYANG CHUB BSGRUB PAR BYA'O,
,BCU GANG ZHE NA, CHOS DPAG TU MED PA DANG, ZAB BA DPAG TU MED PA
DANG, BRJOD PA DPAG TU MED PA DANG, TSIG RAB


@38A *, ,TU DBYE BA DPAG TU MED PA DANG, SEMS CAN DPAG TU MED PA
DANG, RJES SU GZUNG BA DPAG TU MED PA DANG, THABS LA MKHAS PA
DPAG TU MED PA DANG,

DKON MCHOG GI CHE BA NYID DPAG TU MED PA DANG, ZHING DPAG TU MED
PA DANG, LAS DPAG TU MED PA'O, ,RIGS KYI BU, DE LA CHOS DPAG TU
MED PA NI, GANG MDO DANG, DBYANGS

KYIS BSNYAD PA DANG, LUNG BSTAN PA LA SOGS PA BSTAN PA'I CHOS
RNAMS KYI SDE SNOD DU GTOGS PA DANG, DE'I YAN LAG TU GTOGS PA
RNAMS KYI CHOS DPAG TU MED PA'O, ,DE

LA ZAB PA DPAG TU MED PA NI, GANG THEG PA CHEN PO LA GANG ZAG LA
BDAG MED PA DANG, CHOS LA BDAG MED PA DANG, STONG PA NYID DANG,
DE BZHIN NYID DANG, YANG DAG PA'I MTHA'

DANG, MTSAN MA MED PA DANG, DON DAM PA DANG, CHOS KYI DBYINGS KYI
RNAM GRANGS RNAMS KYIS BSTAN PA TSAD MED PA DANG, DGONGS PA LAS
BYUNG BA DANG, ZAB PA BSTAN PA DPAG

TU MED PA'O, ,DE LA BRJOD PA DPAG TU MED PA NI, RIGS KYI BU,
BRJOD PA GANG DANG GANG GIS SEMS CAN DANG, CHOS DANG, DON RTOGS
PAR 'GYUR BA THA NA DUD 'GRO'I SKYES GNAS SU

SONG BA'I SEMS CAN RNAMS LA'ANG JI TZAM DU TSIG BRJOD PA DE DANG
DES DON KHONG DU CHUD PAR BYA BA'I PHYIR DE BZHIN GSHEGS PA RNAMS
KYI GSUNG BRJOD PA RNAMS DPAG TU MED PAR 'BYUNG


@38B BA'O; ;RIGS KYI BU, DE TSIG RAB TU DBYE BA DPAG TU MED PA
NI, RIGS KYI BU, SEMS CAN RNAMS LA 'DUL BA'I DBANG GI PHYIR DE
BZHIN GSHEGS PAS TSIG RAB TU DBYE BA'I SGO MANG

PO NYE BAR STON CING, DON RE RE LA'ANG TSIG RAB TU DBYE BA TSAD
MED PA DAG GIS RNAM GRANGS SU PHYE STE RAB TU STON PA'O, ,DE LA
SEMS CAN DPAG TU MED PA NI, GANG SKYE BA'I 'KHOR BA THOG

MA DANG, THA MA MED PA DANG, KUN TU RGYUG PA DANG, 'KHOR BA'I
SDUG BSNGAL GYI SNGON GYI MTHA' MI MNGON PAS SEMS CAN DPAG TU MED
DO, ,DE LA RJES SU GZUNG BA DPAG TU MED PA

NI; RIGS KYI BU, DE BZHIN GSHEGS PA 'DI LTA STE, GNOD PA LAS
YONGS SU BSKYAB PA'I RJES SU BZUNG BA DANG, NGAN SONG LAS YONGS
SU BSKYAB PA'I RJES SU GZUNG BA DANG,

'JIG TSOGS LAS YONGS SU BSKYAB PA'I RJES SU GZUNG BA DANG, THEG
PAS YONGS SU BSKYAB PA'I RJES SU GZUNG BA DANG, RJES SU GZUNG BA
TSAD MED PAS SEMS CAN TSAD MED PA

DAG LA DUS THAMS CAD DU NYE BAR GNAS BA'O, ,DE LA THABS LA MKHAS
PA DPAG TU MED PA NI, THABS LA MKHAS PA GANG DANG GANG GIS SEMS
CAN TSAD MED PA DAG 'DUL BAR 'GYUR

BA STE; YANG NA RIGS PA YANG DAG PAR BSTAN PAS SAM, YANG NA BAG
MED PA YANG DAG PAR BSKUL BAS SAM, YANG NA ZHUM PA GZENGS BSTOD
PAS SAM, YANG NA YANG DAG PAR


@39A *, ,SGRUB PA YANG DAG PAR DGA' BAR BYA BAS SAM, YANG NA TSIG
DRAG PO'I SBYOR BAS SAM, YANG NA TSIG 'JAM PO'I SBYOR BAS SAM,
YANG NA BZO'I

GNAS DANG, LAS KYI GNAS KYIS CHOS DANG MTHUN PA NYID KUN TU BSTAN
PAS SAM, YANG NA RNAM PAR DAG PAR SKYE BA'I LUS KUN TU BSTAN PAS
SAM, YANG NA RDZU 'PHRUL RNAM

PAR 'PHRUL PA'I CHO 'PHRUL KUN TU BSTAN PAS SAM, YANG NA KUN
BSTAN PA'I CHO 'PHRUL GYIS SAM, YANG NA RJES SU BSTAN PA'I CHO
'PHRUL KUN TU BSTAN PAS SAM, DE LTA BU'I

TSUL GYI THABS LA MKHAS PA'I SBYOR BA TSAD MED PA DAG GIS SEMS
CAN TSAD MED PA DAG 'DUL LO, ,RIGS KYI BU, DE LA DKON MCHOG GI
CHE BA NYID DPAG TU MED PA NI, RNAM

PA GSUM STE, SANGS RGYAS DKON MCHOG GI CHE BA NYID DPAG TU MED PA
DANG, CHOS DKON MCHOG GI CHE BA NYID DPAG TU MED PA DANG, DGE
'DUN DKON MCHOG GI CHE BA NYID DPAG

TU MED PA'O, ,DE LA SANGS RGYAS DKON MCHOG GI CHE BA NYID DPAG TU
MED PA NI, RNAM PA BDUN DU KHONG DU CHUD PAR BYA STE, MNGON PAR
SHES PA CHEN PO BRNYES PA'I PHYIR DE BZHIN

GSHEGS PA CHOS THAMS CAD LA DBANG SGYUR BA DANG, MI GNAS PA'I MYA
NGAN LAS 'DAS PA DANG, RNAM PAR GROL BA'I SKU BSAM GYIS MI KHYAB
PA DANG, CHOS KYI SKU RTAG PA NYID KYI PHYIR


@39B DE BZHIN GSHEGS PA'I SKU ZAD MI SHES PA DANG, NYON MONGS PA
DANG SHES BYA'I SGRIB PA SPANGS PA DANG, KHA NA MA THO BA MED
PA'I PHYIR DE BZHIN GSHEGS PA MCHOG TU KHA NA MA THO BA

MED PA DANG, SANGS RGYAS KYI MDZAD PA BRTZAMS PA RGYUN MA BCAD
PA'I PHYIR DE BZHIN GSHEGS PA LHUN GYIS GRUB PA DANG, SANGS RGYAS
KYI ZHING YONGS SU DAG PA DANG, CHOS KYI LONGS

SPYOD CHEN PO LA LONGS SPYOD PA'I PHYIR DE BZHIN GSHEGS PA LONGS
SPYOD CHE BA DANG, 'JIG RTEN DU BYUNG YANG 'JIG RTEN GYI CHOS
KYIS MI GOS PA'I PHYIR DE BZHIN GSHEGS PA GOS

PA MED PA DANG, RTAG TU RGYUN MI CHAD PAR SEMS CAN GYI KHAMS TSAD
MED PA YONGS SU SMIN PAR MDZAD CING RNAM PAR GROL BAR MDZAD PA'I
PHYIR DE BZHIN GSHEGS PA DON CHE BA'O, ,DE

LA CHOS DKON MCHOG GI CHE BA NYID DPAG TU MED PA NI, RIGS KYI BU,
BYANG CHUB SEMS DPA' RNAMS KYI CHOS ZHES BYA BA NI, GANG CHOS
KYANG MA YIN LA CHOS MED PA'ANG MA YIN PA

DANG, 'DOD CHAGS KYANG MA YIN LA 'DOD CHAGS DANG BRAL BA'ANG MA
YIN PA DANG, 'KHOR BA'ANG MA YIN LA MYA NGAN LAS 'DAS PA DANG MA
YIN PA'O, ,BYANG CHUB SEMS

DPA' RNAMS KYI CHOS DE NI, 'KHOR BAR SNANG BA'I CHOS YONGS SU MI
GTONG BA DANG, DE NA'ANG KUN NAS NYON MONGS PA SHIN TU MED PA
DANG, NAM MKHA' DANG MTSUNGS SHING SEMS


@40A *, ,CAN GYI KHAMS DANG YANG DAG PA'I MTHA' DANG MTSUNGS TE
MI ZAD PA DANG, SEMS CAN THAMS CAD LA SHIN TU PHAN PA DANG, BDE
BA'I GNAS

LA NYE BAR GNAS PA'I PHYIR 'KHOR BA'AM, MYA NGAN LAS 'DAS PA GANG
LA'ANG MI GNAS PA'O, ,DE LA DGE 'DUN DKON MCHOG GI CHE BA NYID
DPAG TU MED PA LA BYANG CHUB

SEMS DPA'I DGE 'DUN NI, BYANG CHUB SEMS DPA' RNAMS KYI DGE 'DUN
DKON MCHOG STE, BLA NA MED PA YANG DAG PAR RDZOGS PA'I BYANG CHUB
NI, BYANG CHUB SEMS

DPA'I DGE 'DUN GYIS RAB TU CHE BA'O, ,DE BAS NA, RNAM GRANGS 'DIS
SANGS RGYAS DKON MCHOG GI CHE BA NYID DANG, BYANG CHUB SEMS DPA'I
DGE 'DUN DKON MCHOG DANG MNYAM

PAR BLTA'O, ,DE LA LAS DANG PO PA'I BYANG CHUB SEMS DPA' 'DI
SNYAM DU SEMS TE, GANG SANGS RGYAS DKON MCHOG GI CHE BA NYID 'DI
'DRA BA LAS BRTZAMS TE BDAG DAD PA

SKYES PA DANG, CHOS DKON MCHOG GI CHE BA NYID 'DI 'DRA BA LAS
BRTZAMS TE BDAG DAD PA SKYES PA DANG, DGE 'DUN DKON MCHOG GI CHE
BA NYID 'DI 'DRA BA LAS BRTZAMS TE BDAG

DAD PA SKYES PA NI, BDAG GIS RNYED PA LEGS PAR RNYED DO, ,BDAG LA
NI, SANGS RGYAS DKON MCHOG GI CHE BA NYID 'DI LTA BU THOB PAR BYA
BA'I SKAL BA YOD DO, ,BDAG LA NI, CHOS


@40B DKON MCHOG GI CHE BA NYID 'DI LTA BU THOB PAR BYA BA'I SKAL
BA YOD DE, ,BDAG GANG SA CHEN PO LA ZHUGS PA BSAM PA DAG PA'I
BYANG CHUB SEMS DPA' DE DAG DANG LHAN CIG TU BYANG

CHUB SEMS DPA'I GRANGS SU 'GRO BA NI, BDAG GIS RNYED PA LEGS PAR
RNYED DO, ,BDAG LA NI, DE DAG DANG BSAM PA DANG SBYOR BA MTSUNGS
PA'I SKAL PA YOD DO SNYAM MO, ,DE

LA ZHING DPAG TU MED PA NI, RIGS KYI BU, ZHING 'DI GNYIS TE,
SANGS RGYAS KYI ZHING YONGS SU MA DAG PA DANG, YONGS SU DAG PA'O,
,DE LA YONGS SU MA DAG PA'I SANGS RGYAS

KYI ZHING DANG, YONGS SU DAG PA DAG KYANG DPAG TU MED DO, ,DE LA
YONGS SU DAG PA'I SANGS RGYAS KYI ZHING RNAMS LA GNAS NAS DE
BZHIN GSHEGS PA RNAMS GCIG TU DGE BA

DANG, GCIG TU BDE BA DANG, GCIG TU KHA NA MA THO BA MED PA DANG,
GCIG TU DBANG BSGYUR ZHING SANGS RGYAS KYI ZHING DE DAG RAB TU
MYONG NGO, ,RGYUN MI CHAD PAR CHOS KYI LONGS SPYOD

CHEN PO RAB TU MYONG NGO, ,YONGS SU MA DAG PA'I SANGS RGYAS KYI
ZHING RNAMS SU'ANG RNAM PA THAMS CAD DU BYANG CHUB YANG DAG PAR
STON CING YONGS SU MA SMIN PA'I SEMS CAN RNAMS

NI; YONGS SU SMIN PAR MDZAD, YONGS SU SMIN PA RNAMS NI, RNAM PAR
GROL BAR MDZAD DE, 'DI DAG NI, SANGS RGYAS BCOM LDAN 'DAS DE DAG
GI LAS DPAG TU MED


@41A *, ,PAR RIG PAR BYA'O, ,SKYE BA'I LE'U ZHES BYA STE, GNYIS
PA'O,, ,,BYANG CHUB SEMS DPA' DAD PA THABS CHEN GYIS GSOL

PA; BCOM LDAN 'DAS, BYANG CHUB SEMS DPA' RNAMS KYI THEG PA CHEN
PO'I PHYIR THEG PA CHEN PO LA DAD PA RNAM PA DU ZHIG MCHIS, BCOM
LDAN 'DAS KYIS BKA' STZAL

PA; RIGS KYI BU, BYANG CHUB SEMS DPA' RNAMS KYI THEG PA CHEN PO'I
PHYIR THEG PA CHEN PO LA DAD PA NI, BZHI PO 'DI DAG GO ,BZHI GANG
ZHE NA, 'DI LTA STE, GNAS

PA'I DAD PA DANG, SKYE BA NA DAD PA DANG, DUS GZHAN NA DAD PA
DANG, RANG BZHIN GYIS DAD PA'O, ,DE LA GNAS PA'I DAD PA NI, RIGS
KYI BU, 'DI LTA STE, DPER

NA; BA LANG GI RJES KYI CHU DKRUGS PA LAS MA DKRUGS MA BSKYOD PAR
BZHAG NA, SNGON BZHIN DU DANG BAR 'GYUR RO, ,DE BZHIN DU THEG PA
CHEN PO'I PHYIR THEG PA CHEN PO

LA DAD PA THOB PA'I BYANG CHUB SEMS DPA' 'PHRAL GYI BYA BA MANG
PO LA CHAGS PAS THEG PA CHEN PO LA DAD PA DKRUGS PA LAS GANG GI
TSE CHAGS PA LAS RNAM PAR BKROL

NAS CHAGS PA DE DAG GIS MI 'KHRUGS TE, THEG PA CHEN PO'I CHOS LA
RTZE GCIG TU GYUR PA DE'I TSE SNGON BZHIN DU MNGON SUM DU 'GYUR
RO, ,DE LA SKYE BA NA DAD PA NI, RIGS


@41B KYI BU; 'DI LTA STE, DPER NA, CHANG LA SOGS PA 'GYUR BA NA
DANG BAR 'GYUR RO, ,DE BZHIN DU THEG PA CHEN PO'I PHYIR THEG PA
CHEN PO LA DAD PA THOB PA'I BYANG CHUB SEMS DPA' SKYE

BA DE DANG DER SKYE BA NA THEG PA CHEN PO LA DAD PA SKYES NAS
THOB PA SKYED DO, ,DE LA DUS GZHAN NA DAD PA NI, RIGS KYI BU, 'DI
LTA STE, DPER NA, STON GYI DUS KYI TSE CHU KLUNG DANG BAR

'GYUR RO, ,DE BZHIN DU BYANG CHUB SEMS DPA' THEG PA CHEN PO'I
PHYIR THEG PA CHEN PO LA DAD PA THOB PA DANG, SEMS PA DANG, SGOM
PA DUS GZHAN NA SBYOR BAS SBYOR BA LAS BYUNG

BA 'GRUB PAR 'GYUR RO, ,DE LA RANG BZHIN GYIS DAD PA NI, RIGS KYI
BU, 'DI LTA STE, DPER NA, BEE d'URYA DANG, NOR BU RIN PO CHE LA
SOGS PA'I RANG BZHIN GYIS DAD PA'I RJES

SU 'JUG PA'O, ,DE BZHIN DU BYANG CHUB SEMS DPA'I RNAM PAR MI RTOG
PA 'JIG RTEN LAS 'DAS PA'I THEG PA CHEN PO LA DAD PA'ANG NGO BO
NYID KYIS RJES SU 'JUG GO ,RIGS KYI BU,

GZHAN YANG DAD PA BZHI STE, BZHI GANG ZHE NA, 'DI LTA STE, RGYA
CHE BA'I DAD PA DANG, GSAL BA'I DAD PA DANG, RAB TU ZHI BA'I DAD
PA DANG, RNAM PAR DAG PA'I DAD PA'O, ,DE LA RGYA CHE

BA'I DAD PA NI, BYANG CHUB SEMS DPA' THEG PA CHEN PO'I CHOS LA
GUS PAR BYAS TE SPYOD PA DANG LDAN PA RNAMS KYI'O, ,DE LA GSAL
BA'I DAD PA NI, BYANG CHUB SEMS DPA' RTAG TU THEG PA


@42A *, ,CHEN PO'I CHOS SPYOD PA DANG LDAN PA RNAMS KYI'O, ,DE LA
RAB TU ZHI BA'I DAD PA NI, BYANG CHUB SEMS DPA' NGA DANG NGA YIR
'DZIN PA DANG BRAL ZHING CHOS NYID

RAB TU RTOGS PA THOB PA RNAMS KYI'O, ,DE LA RNAM PAR DAG PA'I DAD
PA NI, BYANG CHUB SEMS DPA'I SGRIB PA MED PA'I YE SHES THOB PA
RNAMS KYI'O, ,RIGS KYI BU, GZHAN YANG

DAD PA BZHI STE, BZHI GANG ZHE NA, 'DI LTA STE, 'PHEN PA'I DAD PA
DANG, RTZOM PA'I DAD PA DANG, RJES SU 'DZIN CING GUS PAR BYED
PA'I DAD PA DANG, MOS PA'I DAD PA'O, ,

DE LA 'PHEN PA'I DAD PA NI, SNGON NAS RANG BZHIN GYIS DGE BA'I
RTZA BA MNGON PAR 'DUS BYAS SHING YONGS SU BSGOMS PA RNAMS KYI
THEG PA CHEN PO LA DAD PA GANG YIN PA'O, ,DE LA

RTZOM PA'I DAD PA NI, BYANG CHUB SEMS DPA' BLA NA MED PA YANG DAG
PAR RDZOGS PA'I BYANG CHUB TU SEMS BSKYED PA DANG, SEMS BSKYED PA
RNAMS KYI SEMS BSKYED PA RJES SU

DRAN PAS THEG PA CHEN PO LA DAD PA GANG YIN PA'O, ,DE LA RJES SU
'DZIN CING GUS PAR BYED PA'I DAD PA NI, RJES SU 'DZIN PA'I BYANG
CHUB SEMS DPA' RNAMS KYI SEMS CAN RJES

SU 'DZIN CING LAS GUS PAR BYED PAS THEG PA CHEN PO LA DAD PA GANG
YIN PA'O, ,DE LA MOS PA'I DAD PA NI, CHOS KYI DBYINGS ZAB MO
BSTAN PA LA MOS PA'I BYANG CHUB SEMS DPA'


@42B RNAMS KYI THEG PA CHEN PO LA DAD PA GANG YIN PA'O, ,GZHAN
YANG DAD PA BZHI STE, BZHI GANG ZHE NA, 'DI LTA STE, MTHONG BA
DANG, THOS PAS DAD PA DANG, BSTAN PA LA 'PHEL BA RJES SU DRAN

PA'I DAD PA DANG, DGE BA'I PHYOGS 'PHEL BA RJES SU DRAN PA'I DAD
PA DANG, RE BA DANG 'DOD PA RJES SU DRAN PA'I DAD PA'O, ,DE LA
MTHONG BA DANG THOS PAS DAD PA NI, GANG SANGS RGYAS DANG BYANG

CHUB SEMS DPA'I GZUGS SAM 'OD MTHONG ZHING THOS NA, THEG PA CHEN
PO LA DAD PA'O, ,DE LA BSTAN PA 'PHEL BA RJES SU DRAN PA'I DAD PA
NI, GANG SEMS CAN YONGS SU SMIN PAR BYA

BA RJES SU DRAN PAS THEG PA CHEN PO LA DAD PA'O, ,DE LA DGE BA'I
PHYOGS 'PHEL BA RJES SU DRAN PA'I DAD PA NI, GANG BDAG NYID RTAG
PAR RGYUN DU BYANG CHUB KYI PHYOGS KYI CHOS DANG, DGE BA'I

PHYOGS 'PHEL BA RJES SU DRAN PAS BYANG CHUB SEMS DPA' THEG PA
CHEN PO LA DAD PA'O, ,DE LA RE BA DANG 'DOD PA RJES SU DRAN PA'I
DAD PA NI, GANG DGE BA'I PHYOGS 'PHEL BA DES SANGS

RGYAS KYI ZHING YONGS SU DAG CING SANGS RGYAS KYI CHOS THAMS CAD
BSGRUBS PAS RE ZHING 'DOD DE, BYANG CHUB SEMS DPA' RE BA DANG
'DOD PA RJES SU DRAN PAS THEG PA CHEN PO LA DAD PA'O, ,

GZHAN YANG DAD PA BZHI STE, BZHI GANG ZHE NA, BRJOD PA RJES SU
DRAN PA'I DAD PA DANG, GCOD NUS PA RJES SU DRAN PA'I DAD PA DANG,
BSKRUN PA RJES SU DRAN PA'I DAD PA DANG, SGRUB PA RJES


@43A *, ,SU DRAN PA'I DAD PA'O, ,DE LA BRJOD PA RJES SU DRAN PA'I
DAD PA NI, GANG THEG PA CHEN PO'I SGO THAMS CAD LA MOS PA'I BYANG
CHUB SEMS DPA' RNAMS

MOS PA RJES SU DRAN PAS THEG PA CHEN PO LA DAD PA'O, ,DE LA GCOD
NUS PA RJES SU DRAN PA'I DAD PA NI, GANG BYANG CHUB SEMS DPA'
MANG DU THOS PA THOS PA 'DZIN PA THOS PA BSAGS

PA RNAMS THE TSOM GCOD NUS PA RJES SU DRAN PAS THEG PA CHEN PO LA
DAD PA'O, ,DE LA BSKRUN PA RJES SU DRAN PA'I DAD PA NI, GANG PA
ROL GYI RGYUD LA THEG PA CHEN PO'I CHOS KLOG PA

DANG, KHA TON BYED PA DANG, DON 'DZIN PA DANG, 'DON PA LA SOGS
PAS BSKRUN TE GZHAN GYI RGYUD LA DAM PA'I CHOS BSKRUN PA DE RJES
SU DRAN PAS THEG PA CHEN PO LA DAD PA'O, ,

DE LA SGRUB PA RJES SU DRAN PA'I DAD PA NI, GANG BYANG CHUB SEMS
DPA' THEG PA CHEN PO'I CHOS DE NYID NAN TAN GYIS BSGRUB STE, NAN
TAN GYIS BSGRUBS PA DE RJES SU DRAN PAS THEG PA

CHEN PO LA DAD PA'O, ,RIGS KYI BU, GZHAN YANG DAD PA BZHI STE,
BZHI GANG ZHE NA, RNAL 'BYOR THOB PA'I DAD PA DANG, THABS KYIS
YONGS SU ZIN PA'I LUS KYI LAS SBYOR BA'I

DAD PA DANG, THABS KYIS YONGS SU ZIN PA'I NGAG GI LAS SBYOR BA'I
DAD PA DANG, THABS KYIS YONGS SU ZIN PA'I YID KYI LAS SBYOR BA'I
DAD PA'O, ,DE LA RNAL 'BYOR THOB PA'I DAD PA


@43B NI; GANG THEG PA CHEN PO'I CHOS LA DMIGS PA'I ZHI GNAS DANG,
LHAG MTHONG THOB PA'I BYANG CHUB SEMS DPA' RNAMS DE LA DMIGS NAS
DAD PA'O, ,DE LA THABS KYIS YONGS SU

ZIN PA'I LUS KYI LAS SBYOR BA'I DAD PA NI, GANG BYANG CHUB SEMS
DPA' BAG YOD PAS YONGS SU ZIN PA RNAMS BYANG CHUB SEMS DPA' LUS
KYI LAS BAG MED PAR SPYOD PA BZHAMS

PA DANG, SPYO BAS 'DUL BA DAG 'DUL BAS DE LA DMIGS NAS THEG PA
CHEN PO LA DAD PA'O, ,DE LA THABS KYIS YONGS SU ZIN PA'I NGAG GI
LAS SBYOR BA'I DAD PA NI, GANG BYANG CHUB

SEMS DPA' BAG YOD PAS YONGS SU ZIN PA RNAMS BYANG CHUB SEMS DPA'
NGAG 'KHRUL PAR SPYOD PA BZHAMS PA DANG, SPYO BAS 'DUL BA DAG
'DUL BAS DE LA DMIGS NAS THEG

PA CHEN PO LA DAD PA'O, ,DE LA THABS KYIS YONGS SU ZIN PA'I YID
KYI LAS SBYOR BA'I DAD PA NI, GANG BYANG CHUB SEMS DPA' BAG YOD
PAS YONGS SU ZIN PA RNAMS BYANG CHUB

SEMS DPA' YID 'KHRUL PAR SPYOD PA BZHAMS PA DANG, SPYO BA LUS
DANG NGAG LAS BYUNG BAS 'DUL BAS DE LA DMIGS NAS THEG PA CHEN PO
LA DAD PA'O, ,GZHAN YANG DAD PA

BZHI STE; BZHI GANG ZHE NA, MI LTA BA RJES SU DRAN PA'I DAD PA
DANG, ZIL GYIS MNAN PA RJES SU DRAN PA'I DAD PA DANG, KUN TU
SPYOD PA RJES SU DRAN PA'I DAD PA DANG, NYE BAR SPYOD PA


@44A *, ,DANG 'BREL PA RJES SU DRAN PA'I DAD PA'O, ,DE LA MI LTA
BA RJES SU DRAN PA'I DAD PA NI, GANG BYANG CHUB SEMS DPA' PHA ROL
TU PHYIN PA DRUG SGRUB PA

NA LUS DANG SROG LA MI LTA BAR PHA ROL TU PHYIN PA DRUG SGRUB
PA'I RJES SU MTHUN PA RJES SU DRAN PAS THEG PA CHEN PO LA DAD
PA'O, ,DE LA ZIL GYIS MNAN PA RJES SU DRAN PA'I DAD PA

NI; GANG BYANG CHUB SEMS DPA' PHA ROL TU PHYIN PA DRUG GI MI
MTHUN PA'I PHYOGS ZIL GYIS MNAN PA RJES SU DRAN PAS THEG PA CHEN
PO LA DAD PA'O, ,DE LA KUN TU SPYOD PA RJES SU

DRAN PA'I DAD PA NI, GANG BYANG CHUB SEMS DPA' PHA ROL TU PHYIN
PA DRUG LA SBYOR BA NA PHA ROL TU PHYIN PA DRUG GI YANG DAG PA'I
NAN TAN RJES SU DRAN PAS THEG PA CHEN PO LA DAD

PA'O; ;DE LA NYE BAR SPYOD PA DANG 'BREL PA RJES SU DRAN PA'I DAD
PA NI, GANG BYANG CHUB SEMS DPA' SEMS CAN GZHAN RNAMS DANG, GANG
ZAG GZHAN DAG PHA ROL TU PHYIN PA

DRUG YANG DAG PAR 'DZIN DU 'JUG LA, PHA ROL TU PHYIN PA DRUG DANG
LDAN PA'I SEMS CAN RNAMS RJES SU DRAN PA THEG PA CHEN PO LA DAD
PA'O, ,GZHAN YANG DAD PA BZHI STE, BZHI

GANG ZHE NA, ZANG ZING MED PA'I SEMS RJES SU DRAN PA'I DAD PA
DANG, YANG DAG PAR SO SOR SHES PAR BYED PA RJES SU DRAN PA'I DAD
PA DANG, YONGS SU MI SKYO BA RJES SU DRAN PA'I


@44B DAD PA DANG, BDE BA KHA NA MA THO BA MED PAR SBYOR BA RJES
SU DRAN PA'I DAD PA'O, ,DE LA ZANG ZING MED PA'I SEMS RJES SU
DRAN PA'I DAD PA NI, GANG TSOGS SDUD PA'I BYANG CHUB SEMS

DPA' ZANG ZING MED PA'I SEMS KYI TSOGS SDUD LA, ZANG ZING MED
PA'I SEMS RJES SU DRAN PA'I THEG PA CHEN PO LA DAD PA'O, ,YANG
DAG PAR SO SOR SHES PAR BYED PA RJES SU DRAN

PA'I DAD PA NI, 'DI LTA STE, ZANG ZING MED PA'I SEMS RJES SU DRAN
ZHING TSOGS SDUD LA THEG PA CHEN PO LA DAD DE, 'DI LTAR TSOGS LA
YANG DAG PAR SO SOR SHES PAR BYED

CING PHYIN CI MA LOG PA BSTAN PA'I PHYIR NAN TAN BYED PA'O,
,YONGS SU MI SKYO BA RJES SU DRAN PA'I DAD PA NI, 'DI LTA STE,
LOG PAR ZHUGS PA RNAMS KYIS YONGS SU MI SKYO LA, YONGS

SU MI SKYO BA LA RJES SU DRAN PAS THEG PA CHEN PO LA DAD PA'O,
,BDE BA KHA NA MA THO BA MED PAR SBYOR BA RJES SU DRAN PA'I DAD
PA NI, 'DI LTA STE, BDAG LA GNOD PAR SBYOR BA DANG,

'DOD PA'I BDE BA LA SBYOR BA SPANGS NAS TSOGS LA SBYOR TE, SBYOR
BA DE RJES SU DRAN PAS THEG PA CHEN PO LA DAD PA'O, ,GZHAN YANG
DAG PA BZHI STE, BZHI GANG ZHE NA, YON TAN

RJES SU DRAN PA'I DAD PA DANG, DNGOS PO PHUN SUM TSOGS PA RJES SU
DRAN PA'I DAD PA DANG, DAD PA RJES SU DRAN PA'I DAD PA DANG, SKYE
BO MANG PO LA PHAN PAR BYA BA RJES SU DRAN PA'I


@45A *, ,DAD PA'O, ,DE LA YON TAN RJES SU DRAN PA'I DAD PA NI,
GANG SANGS RGYAS LA MCHOD PA DANG, RIM GRO BYED PA LA BRTZON PA'I
BYANG CHUB SEMS DPA'

SANGS RGYAS KYI YON TAN RJES SU DRAN PAS THEG PA CHEN PO LA DAD
PA'O, ,DE LA DNGOS PO PHUN SUM TSOGS PA RJES SU DRAN PA'I DAD PA
NI, GANG SANGS RGYAS LA MCHOD PA DANG, RIM

GRO BYED PA LA BRTZON PA'I BYANG CHUB SEMS DPA' NYID MCHOD PA
PHUN SUM TSOGS PA MTHONG BA RJES SU DRAN PAS THEG PA CHEN PO LA
DAD PA'O, ,DE LA DAD PA RJES SU DRAN PA'I DAD

PA NI; GANG SANGS RGYAS LA MCHOD CING, RIM GRO BYED PA LA BRTZON
PA'I BYANG CHUB SEMS DPA' NYID RANG GI SEMS DANG BA DANG, GZHAN
GYI SEMS DANG BA RJES SU DRAN PAS

THEG PA CHEN PO LA DAD PA'O, ,DE LA SKYE BO MANG PO LA PHAN PAR
BYA BA RJES SU DRAN PA'I DAD PA NI, GANG SANGS RGYAS LA MCHOD PA
DANG, RIM GRO BYED PA LA BRTZON PA'I BYANG CHUB

SEMS DPA' DE NYID SANGS RGYAS LA MCHOD PA DANG, RIM GRO BYED PA
DE NYID KYIS SKYE BO MANG PO LA PHAN PA BYED LA, DE'ANG RJES SU
DRAN PAS THEG PA CHEN PO LA DAD PA'O, ,GZHAN

YANG DAD PA BZHI STE, BZHI GANG ZHE NA, BLA MA'I YON TAN PHUN SUM
TSOGS PA RJES SU DRAN PA'I DAD PA DANG, BDAG GI YANG DAG PA'I NAN
TAN RJES SU DRAN PA'I DAD PA DANG,


@45B BYAS PA GZO BA RJES SU DRAN PA'I DAD PA DANG, BLA MA'I 'DOD
PA SGRUB PA RJES SU DRAN PA'I DAD PA'O, ,DE LA BLA MA'I YON TAN
PHUN SUM TSOGS PA RJES SU DRAN PA'I DAD PA NI, GANG

DGE BA'I BSHES GNYEN LA BRTEN PA LA BRTZON PA'I BYANG CHUB SEMS
DPA' DGE BA'I BSHES GNYEN GYI PHUN SUM TSOGS PA YONGS SU RDZOGS
PAR MTHONG BA RJES SU DRAN PAS THEG

PA CHEN PO LA DAD PA'O, ,DE LA BDAG GI YANG DAG PA'I NAN TAN RJES
SU DRAN PA'I DAD PA NI, GANG DGE BA'I BSHES GNYEN LA BRTEN PA LA
BRTZON PA'I BYANG CHUB SEMS DPA' DE NYID

DGE BA'I BSHES GNYEN GYI GAN DU 'GRO ZHING CHOS MNYAN PA'I PHYIR
BSNYEN BKUR BYED LA, JI LTAR RJES SU BSTAN PA BZHIN DU SGRUB CING
BDAG GIS YANG DAG PA'I NAN TAN RJES

SU DRAN PAS THEG PA CHEN PO LA DAD PA'O, ,DE LA BYAS PA GZO PA
RJES SU DRAN PA'I DAD PA NI, GANG DGE BA'I BSHES GNYEN LA BRTEN
PA LA BRTZON PA'I BYANG CHUB SEMS DPA' DE

NYID DE LAS MAN NGAG DANG YON TAN RJES SU THOB NAS BYAS PA GZO BA
DE RJES SU DRAN PAS THEG PA CHEN PO LA DAD PA'O, ,DE LA BLA MA'I
'DOD PA SGRUB PA RJES SU DRAN PA'I DAD PA NI,

GANG DGE BA'I BSHES GNYEN LA BRTEN PA LA BRTZON PA'I BYANG CHUB
SEMS DPA' DE NYID MAN NGAG DES SKYE BO MANG PO LA PHAN PAR BYA BA
RJES SU DRAN PAS THEG PA CHEN PO LA DAD PA'O,,


@46A *, ,GZHAN YANG DAD PA BZHI STE, BZHI GANG ZHE NA, LDAN PA'I
BSAM PA SGRUB PA RJES SU DRAN PA'I DAD PA DANG, 'BRAL BA'I BSAM
PA SGRUB PA RJES SU DRAN

PA'I DAD PA DANG, MI 'BRAL BA'I BSAM PA SGRUB PA RJES SU DRAN
PA'I DAD PA DANG, KUN NAS NYON MONGS PA MED PA'I BSAM PA SGRUB PA
RJES SU DRAN PA'I DAD PA'O, ,DE LA LDAN

PA'I BSAM PA SGRUB PA RJES SU DRAN PA'I DAD PA NI, GANG BYAMS PA
SGOM PA LA BRTZON PA'I BYANG CHUB SEMS DPA' SEMS CAN RNAMS LA BDE
BA DANG LDAN PA'I BSAM PAS

BDE BA DANG LDAN PAR SGRUB PA RJES SU DRAN PAS THEG PA CHEN PO LA
DAD PA'O, ,DE LA 'BRAL BA'I BSAM PA SGRUB PA RJES SU DRAN PA'I
DAD PA NI, GANG SNYING RJE SGOM PA LA BRTZON

PA'I BYANG CHUB SEMS DPA' SEMS CAN RNAMS LA SDUG BSNGAL DANG
'BRAL BA'I BSAM PA SGRUB PA RJES SU DRAN PAS THEG PA CHEN PO LA
DAD PA'O, ,DE LA MI 'BRAL BA'I

BSAM PA SGRUB PA RJES SU DRAN PA'I DAD PA NI, GANG DGA' BA SGOM
PA LA BRTZON PA'I BYANG CHUB SEMS DPA' SEMS CAN RNAMS LA BDE BA
DANG MI 'BRAL BA'I BSAM PA SGRUB

PA RJES SU DRAN PAS THEG PA CHEN PO LA DAD PA'O, ,DE LA KUN NAS
NYON MONGS PA MED PA'I BSAM PA SGRUB PA RJES SU DRAN PA'I DAD PA
NI, GANG BTANG SNYOMS SGOM PA LA BRTZON


@46B PA'I BYANG CHUB SEMS DPA' SEMS CAN RNAMS LA KUN NAS NYON
MONGS PA MED PA'I BSAM PA SGRUB PA RJES SU DRAN PAS THEG PA CHEN
PO LA DAD PA'O, ,RIGS KYI BU, DE LTAR BYANG CHUB

SEMS DPAS THEG PA CHEN PO LA DAD PA'I RNAM PA RAB TU DBYE BA TSAD
MED PA 'DI LTA BU DAG GIS THEG PA CHEN PO LA DAD PA'I RNAM PA RAB
TU DBYE BA TSAD MED PA SHES PAR BYA'O, ,BSKAL PA

BYE BA KHRAG KHRIG BRGYAR YANG DE'I MTHA' BDE BAR SHES PAR MI
'GYUR TE, RIGS KYI BU, 'DI NI, BYANG CHUB SEMS DPA' RNAMS KYI
THEG PA CHEN PO'I PHYIR THEG PA CHEN PO LA

RAB TU DBYE BAR RIG PAR BYA'O, ,RAB TU DBYE BA'I LE'U STE, GSUM
PA'O,, ,,BYANG CHUB SEMS DPA' DAD PA THABS CHEN GYIS GSOL PA,
BCOM LDAN

'DAS; THEG PA CHEN PO'I PHYIR THEG PA CHEN PO LA DAD PA'I PHAN
YON DU 'TSAL BAR BGYI BA GANG LAGS, BCOM LDAN 'DAS KYIS BKA'
STZAL PA, RIGS KYI BU, BYANG CHUB

SEMS DPA' RNAMS KYI THEG PA CHEN PO'I PHYIR THEG PA CHEN PO LA
DAD PA'I PHAN YON NI, TSAD MED DE, DE'I PHYOGS TZAM ZHIG BSTAN
PAR BYA'O, ,RIGS KYI BU, BYANG CHUB SEMS

DPA' RNAMS KYI THEG PA CHEN PO LA DAD PA NI, DGE BA'I RTZA BA
THAMS CAD RNAM PAR 'PHEL BAR BYED PAS RNAM PAR 'PHEL BA DANG LDAN
PA'O, ,RIGS KYI BU, BYANG CHUB SEMS


@47A *, ,DPA' RNAMS KYI THEG PA CHEN PO LA DAD PA NI, NYAN THOS
DANG RANG SANGS RGYAS DANG SKAL BA MNYAM PA DANG, SKAL BA MI
MNYAM PAR SEMS SKYED

PA DAG LAS BYANG CHUB KYI SEMS SKYED PA BSRUNG BA'I PHYIR KUN
SRUNG BA'O, ,RIGS KYI BU, BYANG CHUB SEMS DPA' RNAMS KYI THEG PA
CHEN PO LA DAD PA NI, BDAG GI DON DANG, GZHAN

GYI DON PHUN SUM TSOGS PA DANG MTHUN PA'I PHYIR DON CHE BA'O,
,RIGS KYI BU, BYANG CHUB SEMS DPA' RNAMS KYI THEG PA CHEN PO LA
DAD PA NI, CHOS KYI DBYINGS ZAB MO BSTAN PA'I

RNAM PA THAMS CAD LA MOS PA DANG MTHUN PA'I PHYIR ZAB PA'O, ,RIGS
KYI BU, BYANG CHUB SEMS DPA' RNAMS KYI THEG PA CHEN PO LA DAD PA
NI, BYANG CHUB SEMS DPA'I MNGON

PAR SHES PA CHEN PO MNGON PAR SGRUB PA DANG MTHUN PA'I PHYIR MTHU
CHE BA'O, ,RIGS KYI BU, BYANG CHUB SEMS DPA' RNAMS KYI THEG PA
CHEN PO LA DAD PA NI, SEMS CAN TSAD

MED PA YONGS SU SMIN PAR BYED PA DANG MTHUN PA'I PHYIR GZI BRJID
CHE BA'O, ,RIGS KYI BU, BYANG CHUB SEMS DPA' RNAMS KYI THEG PA
CHEN PO LA DAD PA NI, SANGS RGYAS KYI

ZHING YONGS SU DAG PAR BYA BA DANG, SANGS RGYAS KYI CHOS THAMS
CAD SGRUB PA DANG MTHUN PA'I PHYIR RING DU 'GRO BA'O, ,RIGS KYI
BU, BYANG CHUB SEMS DPA' RNAMS KYI THEG PA


@47B CHEN PO LA DAD PA NI, BDUD KYI LAS DANG, MU STEGS CAN THAMS
CAD KYIS THEG PA CHEN PO LA MOS PA MI SGUL BA'I PHYIR MI G-YO
BA'O, ,RIGS KYI BU, BYANG CHUB SEMS DPA'

RNAMS KYI THEG PA CHEN PO LA DAD PA NI, MANG DU THOS PA LA BRTEN
NAS SEMS CAN THAMS CAD KYI THE TSOM GCOD PA DANG MTHUN PA'I PHYIR
NUS PA'O, ,RIGS KYI BU, BYANG CHUB SEMS

DPA' RNAMS KYI THEG PA CHEN PO LA DAD PA NI, BYANG CHUB SEMS
DPA'I YANG DAG PA'I NAN TAN PHUN SUM TSOGS PA THAMS CAD DANG
MTHUN PA'I PHYIR SGRUB PAR BYED PA'O, ,RIGS KYI

BU; BYANG CHUB SEMS DPA' RNAMS KYI THEG PA CHEN PO LA DAD PA NI,
BDAG DANG, GZHAN DANG, RNAL 'BYOR CHEN PO THOB PA DANG, LUS DANG,
NGAG DANG, YID KYI LAS 'DUL

BA DANG MTHUN PA'I PHYIR RJES SU 'DZIN PA'O, ,RIGS KYI BU, BYANG
CHUB SEMS DPA' RNAMS KYI THEG PA CHEN PO LA DAD PA NI, SEMS CAN
THAMS CAD KYI BSAM PA YONGS SU SKONG

BA DANG MTHUN PA'I PHYIR SBYIN PA'I PHA ROL TU PHYIN PA YONGS SU
BSKANG BA DANG MTHUN PA'O, ,RIGS KYI BU, BYANG CHUB SEMS DPA'
RNAMS KYI THEG PA CHEN PO LA DAD PA NI, SEMS

CAN THAMS CAD PHAN TSUN LUS DANG NGAG GI GNOD PA MED PA YANG DAG
PAR 'DZIN DU GZHUG PA DANG MTHUN PA'I PHYIR TSUL KHRIMS KYI PHA
ROL TU PHYIN PA YONGS SU BSKANG BA DANG MTHUN PA'O,


@48A *, ,RIGS KYI BU, BYANG CHUB SEMS DPA' RNAMS KYI THEG PA CHEN
PO LA DAD PA NI, SEMS CAN LOG PAR ZHUGS PA DANG, 'KHOR BA'I SDUG
BSNGAL

DANG, DKA' BA SPYOD PA THAMS CAD DANG DU BLANG BA DANG MTHUN PA'I
PHYIR BZOD PA'I PHA ROL TU PHYIN PA YONGS SU BSKANG BA DANG MTHUN
PA'O, ,RIGS KYI BU, BYANG CHUB SEMS

DPA' RNAMS KYI THEG PA CHEN PO LA DAD PA NI, BSKAL PA MTHA' YAS
PAR CHOS DKAR PO RNAM PAR SPEL BAR RTZOL BA LA YONGS SU MI SKYO
BA DANG MTHUN PA'I PHYIR BRTZON

'GRUS KYI PHA ROL TU PHYIN PA YONGS SU BSKANG BA DANG MTHUN PA'O,
,RIGS KYI BU, BYANG CHUB SEMS DPA' RNAMS KYI THEG PA CHEN PO LA
DAD PA NI, SEMS CAN THAMS CAD

KYI DON SGRUB PA'I TING NGE 'DZIN MNGON PAR SGRUB PA DANG MTHUN
PA'I PHYIR BSAM GTAN GYI PHA ROL TU PHYIN PA YONGS SU BSKANG BA
DANG MTHUN PA'O, ,RIGS KYI BU, BYANG CHUB

SEMS DPA' RNAMS KYI THEG PA CHEN PO LA DAD PA NI, 'JIG RTEN LAS
'DAS PA DE'I BLA MA'I YE SHES BLA NA MED PA LA GNAS NAS SANGS
RGYAS KYI CHOS SGRUB PA DANG MTHUN PA'I

PHYIR SHES RAB KYI PHA ROL TU PHYIN PA YONGS SU BSKANG BA DANG
MTHUN PA'O, ,RIGS KYI BU, BYANG CHUB SEMS DPA' RNAMS KYI THEG PA
CHEN PO LA DAD PA NI, SEMS CAN GYI TSOGS


@48B MTHA' YAS PA THEG PA GSUM GYIS NGES PAR 'BYUNG BA'I YANG DAG
PAR BSTAN PA DANG MTHUN PA'I PHYIR TSOGS YONGS SU SDUD PA DANG
MTHUN PA'O, ,RIGS KYI BU, BYANG CHUB SEMS

DPA' RNAMS KYI THEG PA CHEN PO LA DAD PA NI, BSOD NAMS TSAD MED
PA SKYED CING, SANGS RGYAS KYI ZHING RMAD DU BYUNG BA'I BSOD NAMS
YONGS SU GZUNG BA DANG MTHUN PA'I PHYIR DE BZHIN

GSHEGS PA LA MCHOD PA DANG, RIM GRO BYA BA CHEN PO DANG MTHUN
PA'O, ,RIGS KYI BU, BYANG CHUB SEMS DPA' RNAMS KYI THEG PA CHEN
PO LA DAD PA NI, SANGS RGYAS DANG, BYANG

CHUB SEMS DPA' DANG, DGE BA'I BSHES GNYEN YONGS SU GZUNG BA DANG
MTHUN PA'I PHYIR SHIN TU YONGS SU GZUNG BA DANG MTHUN PA'O, ,RIGS
KYI BU, BYANG CHUB SEMS

DPA' RNAMS KYI THEG PA CHEN PO LA DAD PA NI, SEMS CAN DPAG TU MED
PA LA LDAN PA DANG, 'BRAL BA DANG, KUN NAS NYON MONGS PA MED PA'I
BSAM PA SGRUB PA DANG MTHUN PA'I

PHYIR SNYING BRTZE BAS NON PA'O, ,RIGS KYI BU, BYANG CHUB SEMS
DPA' RNAMS KYI THEG PA CHEN PO LA DAD PA NI, BYANG CHUB SEMS
DPA'I 'KHRUL PA'I NYES BYAS KUN TU SPYOD PA THAMS

CAD LA MDZES PA NYE BAR GNAS PA DANG MTHUN PA'I PHYIR SHIN TU
SPED PA'O, ,RIGS KYI BU, BYANG CHUB SEMS DPA' RNAMS KYI THEG PA
CHEN PO LA DAD PA NI, SEMS CAN LOG PAR


@49A *, ,ZHUGS PA DANG, 'KHOR BA'I SDUG BSNGAL BA DANG, DKA' BA
SPYOD PA THAMS CAD LA SGYID LUG PA MED PA DANG MTHUN PA'I PHYIR
BRTAN PA'O, ,

RIGS KYI BU, BYANG CHUB SEMS DPA' RNAMS KYI THEG PA CHEN PO LA
DAD PA NI, NYIN MTSAN DU DGE BA'I PHYOGS CHEN PO LA MNGON PAR
BRTZON PAR BYAS PAS YONGS SU MI SKYO

BA DANG MTHUN PA'I PHYIR SBYOR BA LEGS PAR GOMS PAR BYAS PA'O,
,RIGS KYI BU, BYANG CHUB SEMS DPA' RNAMS KYI THEG PA CHEN PO LA
DAD PA NI, RIG PA'I GNAS

LNGA BYANG BA DANG MTHUN PA'I PHYIR LEGS PAR BYANG BA'O, ,RIGS
KYI BU, BYANG CHUB SEMS DPA' RNAMS KYI THEG PA CHEN PO LA DAD PA
NI, DUS THAMS CAD DU BZHIN 'DZUM

ZHING GSONG BOR SMRA BA DANG MTHUN PA'I PHYIR MTHUN PA'O, ,BYANG
CHUB SEMS DPA' RNAMS KYI THEG PA CHEN PO LA DAD PA NI, GNOD PA
DANG, MA DAD PA DANG, DNGANG PA DANG,

THE TSOM DANG, RNYOG PA'I DRI MA DANG BRAL BA'I PHYIR RIN PO CHE
LTA BUR BLTA'O, ,BYANG CHUB SEMS DPA' RNAMS KYI THEG PA CHEN PO
LA DAD PA NI, RGYA CHE BA DANG, KHA NA MA THO BA

MED PA DANG, DGA' BA DANG, MCHOG TU DGA' BAS LUS DANG SEMS SIM
PAR BYED PA'I PHYIR ZLA BA LTA BUR BLTA'O, ,BYANG CHUB SEMS DPA'
RNAMS KYI THEG PA CHEN PO LA


@49B DAD PA NI, RNAM PA THAMS CAD DU SANGS RGYAS KYI CHOS THAMS
CAD LA KHYAB PA'I PHYIR NAM MKHA' LTA BUR BLTA'O, ,BYANG CHUB
SEMS DPA' RNAMS KYI THEG PA CHEN PO LA DAD PA

NI; BSOD NAMS DANG, YE SHES TSAD MED PA YONGS SU GZUNG BA'I PHYIR
RIN PO CHE SNA TSOGS KYIS GANG BA'I GRU LTA BUR BLTA'O, ,BYANG
CHUB SEMS DPA' RNAMS KYI THEG PA CHEN

PO LA DAD PA NI, SEMS CAN THAMS CAD KYI BDE BA'I GNAS YIN PAS
RTZI CHEN PO LTA BUR BLTA'O, ,BYANG CHUB SEMS DPA' RNAMS KYI THEG
PA CHEN PO LA DAD PA NI, NGAN SONG

DANG NGAN 'GRO THAMS CAD LAS 'DA' BAR BYED PA'I PHYIR ZAM PA LTA
BUR BLTA'O, ,BYANG CHUB SEMS DPA' RNAMS KYI THEG PA CHEN PO LA
DAD PA NI, SANGS RGYAS KYI CHOS THAMS CAD

DANG, SEMS CAN THAMS CAD KYI DGE BA'I RTZA BA'I LO RTOG SKYE BA'I
RTZA BA BYED PA'I PHYIR SA BON LTA BUR BLTA'O, ,BYANG CHUB SEMS
DPA' RNAMS KYI THEG PA CHEN PO LA DAD PA NI, NYON

MONGS PA DANG, NYE BA'I NYON MONGS PA'I DGRA'I MTSON CHA THAMS
CAD KYIS GNOD PAR MI 'GYUR BAR SRUNG BA'I PHYIR GO CHA LTA BUR
BLTA'O, ,BYANG CHUB SEMS DPA' RNAMS KYI

THEG PA CHEN PO LA DAD PA NI, 'JIG RTEN DANG, 'JIG RTEN LAS 'DAS
PA'I DGE BA'I RTZA BA RIN PO CHE PHUN SUM TSOGS PA THAMS CAD GSOG
CING SDUD DE RNAM PAR GNAS PAR


@50A *, ,BYED PA'I PHYIR GTER CHEN PO LTA BUR BLTA'O, ,BYANG CHUB
SEMS DPA' RNAMS KYI THEG PA CHEN PO LA DAD PA NI, DE LAS GZHAN DU
DAD PA THAMS

CAD ZIL GYIS GNON PA'I DBANG RNYED PA'I PHYIR RGYAL PO LTA BUR
BLTA'O, ,BYANG CHUB SEMS DPA' RNAMS KYI THEG PA CHEN PO LA DAD PA
NI, YUN RING PO NAS RJES SU 'BRANG BA'I

NGAN SONG DANG, GNOD SEMS DANG, SDIG PA MI DGE BA'I LAS DANG,
NYON MONGS PA'I DUG GI GNYEN POR GYUR PA'I PHYIR SMAN NAD MED
BYED LTA BUR BLTA'O, ,BYANG CHUB

SEMS DPA' RNAMS KYI THEG PA CHEN PO LA DAD PA NI, DGE BA'I RTZA
BA GCOD PA LA DAD PA'I MTSON CHA'I GNYEN POR GYUR PA'I PHYIR RDO
RJE LTA BUR BLTA'O, ,BYANG CHUB SEMS

DPA' RNAMS KYI THEG PA CHEN PO LA DAD PA NI, SMRE SNGAGS 'DON PA
DANG, SDUG BSNGAL BA DANG, YID MI BDE BA DANG, 'KHRUG PA DANG,
GDUNG BAR BYED PA DANG, MYA NGAN

GYI ME'I GNYEN POR GYUR PA'I PHYIR CHU LTA BUR BLTA'O, ,BYANG
CHUB SEMS DPA' RNAMS KYI THEG PA CHEN PO LA DAD PA NI, MI 'DOD PA
THAMS CAD DANG PHRAD PAR BYED PA'I NYON

MONGS PA'I DGRA'I GNYEN POR GYUR PA'I PHYIR LAG CHA BZANG PO LTA
BUR BLTA'O, ,BYANG CHUB SEMS DPA' RNAMS KYI THEG PA CHEN PO LA
DAD PA NI, RTAG PAR RGYUN DU DKAR PO'I PHYOGS


@50B KYI CHOS RNAM PAR 'PHEL BA'I PHYIR ZLA BA LTA BUR BLTA'O,
,BYANG CHUB SEMS DPA' RNAMS KYI THEG PA CHEN PO LA DAD PA NI,
SEMS CAN TSAD MED PA LA YE SHES TSAD MED PAS SNANG BAR

BYA BA DANG MTHUN PA'I PHYIR NYI MA LTA BUR BLTA'O, ,BYANG CHUB
SEMS DPA' RNAMS KYI THEG PA CHEN PO LA DAD PA NI, DAM PA'I CHOS
KYI CHAR TSAD MED PA 'BEBS PA DANG MTHUN PA'I PHYIR

SPRIN CHEN PO LTA BUR BLTA'O, ,BYANG CHUB SEMS DPA' RNAMS KYI
THEG PA CHEN PO LA DAD PA NI, GZHAN MU STEGS CAN DANG, PHAS KYI
RGOL BA THAMS CAD GZHOM PA DANG MTHUN PA'I

PHYIR LCE 'BAB PA LTA BUR BLTA'O, ,BYANG CHUB SEMS DPA' RNAMS KYI
THEG PA CHEN PO LA DAD PA NI, SEMS CAN THAMS CAD KYIS GRIB PA
THAMS CAD 'JOMS PAR BYED PA DANG

MTHUN PA'I PHYIR LO LEGS PA LTA BUR BLTA'O, ,RIGS KYI BU, NGAS
MNGON PAR SHES TE, 'DAS PA'I DUS NA YANG DAG PAR RDZOGS PA'I
SANGS RGYAS 'OD SRUNG GI TSE RGYAL PO'I

KHAB 'DI NYID DU BUD MED GRONG PA'I THA CHAD PHYAG DAR BYED PA
NGAN 'GRO BA ZHIG BYUNG STE, DES KHYIM BDAG CHE GO MO ZHES BYA BA
ZHIG KHYIM DU SANGS RGYAS LA SOGS PA DGE SLONG GI DGE

'DUN SPYAN 'DREN CES THOS NAS DES BKRES PA DANG SKOM PAS NYEN PAS
KHYIM BDAG DE'I KHYIM GA LA BA DER SONG BA DANG, DER 'KHOR GYI
KHAMS NA SANGS RGYAS LA SOGS PA DGE SLONG


@51A *, ,GI DGE 'DUN RAB TU ZHI BA'I SPYOD LAM DU GNAS PA DANG
BSHOS 'BRIM PA MTHONG NGO, ,BUD MED DES SPYOD LAM PHUN SUM TSOGS
PA DE DANG,

TSOGS KYIS BSKOR BA MDZES PA DE'ANG MTHONG NAS KYE MA'O, ,BCOM
LDAN 'DAS YANG DAG PAR RDZOGS PA'I SANGS RGYAS 'OD SRUNG RAB TU
ZHI BA'I SPYOD LAM DANG, ZHABS

'BRING BA MDZES PAS MDZES SO, ,ZHES DAD PA'I SEMS GCIG BSKYED NAS
DE 'CHI BA'I DUS BYAS SO, ,DE RGYU DE NYID KYIS SUM CU RTZA GSUM
GYI LHA'I NANG DU SKYES PA NAS RGYU

DE NYID KYIS BLA NA MED PA YANG DAG PAR RDZOGS PA'I BYANG CHUB TU
NGES PAR GYUR PA'I BAR DU'O, ,RIGS KYI BU, NGAS MNGON PAR SHES
TE, 'DAS PA'I DUS NA YANG DAG

PAR RDZOGS PA'I SANGS RGYAS RNAM PAR GZIGS KYI TSE RGYAL PO'I
KHAB 'DI NYID DU ZAS 'DOD CES BYA BA'I BRAM ZE ZHIG BYUNG NGO,
,ZAS 'DOD DE SANGS RGYAS DANG, CHOS DANG ,

DGE 'DUN DKON MCHOG LA RANG BZHIN GYIS MA DAD NA, BSNYEN BKUR LTA
GA LA ZHIG BYED, DE'I TSE BCOM LDAN 'DAS YANG DAG PAR RDZOGS PA'I
SANGS RGYAS RNAM PAR

GZIGS RGYAL PO'I KHAB TU BSOD SNYOMS KYI PHYIR GSHEGS PA DANG,
BRAM ZE DE'ANG DON ZHIG GNYER ZHING RGYAL PO'I KHAB NAS BYUNG
NGO, ,DE BYUNG BA DANG BCOM LDAN 'DAS


@51B RNAM PAR GZIGS DE BZHIN GSHEGS PA DE KHO BOS MNGON SUM DU
MTHONG NGO, ,MTHONG NAS KYANG DES GZUGS MDZES PA LA DMIGS TE, KYE
MA'O BCOM LDAN 'DAS RNAM PAR GZIGS

DE BZHIN GSHEGS PA DGRA BCOM PA YANG DAG PAR RDZOGS PA'I SANGS
RGYAS MTSAN DANG DPE BYAD BZANG PO RNAMS KYIS SKU LEGS PAR BRGYAN
TO, ,ZHES DAD PA'I SEMS GCIG RNYED

NAS DE 'CHI BA'I DUS BYAS SO, ,DE RGYU DES RAB MTSE MA'I LHA'I
NANG DU SKYES PA NAS RGYU DE NYID KYIS RIM GYIS BLA NA MED PA
YANG DAG PAR RDZOGS PA'I BYANG CHUB TU NGES PAR GYUR PA'I BAR

DU'O; ;RIGS KYI BU, NGAS MNGON PAR SHES TE, 'DAS PA'I DUS NA YANG
DAG PAR RDZOGS PA'I SANGS RGYAS 'OD SRUNG GI TSE RGYAL PO'I KHAB
'DI NYID DU GZHAN MU STEGS CAN LNGA BRGYA

ZHIG BYUNG STE, DE DAG SKABS BTZAL BA'I BSAM PAS YANG DAG PAR
RDZOGS PA'I SANGS RGYAS 'OD SRUNG GA LA BA DER DONG NGO, ,DE'I
CHE BCOM LDAN 'DAS YANG DAG PAR RDZOGS

PA'I SANGS RGYAS 'OD SRUNG 'KHOR BRGYA PHRAG DU MAS BSKOR TE MDUN
GYIS BYAS NAS CHOS STON CING BZHUGS SO, ,DE NA MU STEGS CAN LNGA
BRGYA TZAM PO DE DAG GIS KYE MA'O, ,YANG DAG

PAR RDZOGS PA'I SANGS RGYAS 'OD SRUNG NI, SNYAN PA GSUNG BA'O,
,ZHES DAD PA'I SEMS GCIG RNYED NAS DE DAG 'CHI BA'I DUS BYAS SO,
,DE DAG RGYU DES DGA' LDAN GYI LHA'I RIS SU


@52A *, ,SKYES PA NAS RGYU DE NYID KYIS RIM GYIS NGA'I BSTAN PA
LA RAB TU BYUNG STE ZAG PA ZAD PA RJES SU THOB PA'I BAR DU'O,
,RIGS KYI BU, GNAS MNGON

PAR SHES TE, GANG GI PHYIR DE BZHIN GSHEGS PAS 'OD ZER GANG GIS
SEMS CAN DMYAL BAR SKYES PA'I SEMS CAN RNAMS SEMS CAN DMYAL BA
NAS 'BYUNG BAR 'GYUR

BA'I 'OD ZER BKYE BAS DES SEMS CAN DMYAL BAR SKYES PA'I SEMS CAN
RNAMS LA REG NAS SEMS CAN DMYAL BA'I GNOD PA'I SDUG BSNGAL THAMS
CAD RGYUN CHAD DE

BDE BA DANG LDAN PAR GYUR NAS DE DAG 'DI SNYAM DU, GANG GIS BDAG
CAG GI SEMS CAN DMYAL BA'I GNOD PA'I SDUG BSNGAL THAMS CAD RGYUN
CHAD NAS BDE BA DANG

LDAN PAR GYUR PA 'DI SU'I MTHU SNYAM PA DANG, DE BZHIN GSHEGS PAS
BYIN GYIS BRLABS NAS DE DAG GIS DE BZHIN GSHEGS PA'I SKU MTHONG
NGO, ,MTHONG NAS KYE MA'O

GANG GIS BDAG CAG GI SEMS CAN DMYAL BA'I GNOD PA'I SDUG BSNGAL
THAMS CAD RGYUN BCAD NAS BDE BA DANG LDAN PAR GYUR PA DE'I MTHU
'DI NI, MTHU CHE BA'O

SNYAM STE; DAD PA'I SEMS CAN GCIG RNYED NAS DE DAG 'CHI BA'I DUS
BYAS TE SHI 'PHOS NAS RGYU DE NYID KYIS MTSUNGS PAR DE DAG LHAR
SKYES PA NAS RIM GYIS RGYU DE NYID KYIS


@52B NGA'I BSTAN PA LA DAD PA RNYED DE, LA LA NI, NYAN THOS KYI
THEG PAS, LA LA NI, RANG SANGS RGYAS KYI THEG PAS YONGS SU MYA
NGAN LAS 'DAS SO, ,LA LA NI, THEG PA CHEN

POS BLA NA MED PA YANG DAG PAR RDZOGS PA'I BYANG CHUB TU NGES PAR
GYUR TO, ,RIGS KYI BU, RNAM GRANGS 'DIS NGAS MNGON PAR SHES TE,
BGRANG BA LAS 'DAS PA'I SEMS

CAN DAG GANG GI PHYIR DE BZHIN GSHEGS PA'I THEG PA CHEN PO LA DAD
PA SRAB CING CHUNG BA'I SEMS GCIG GIS KYANG KHA CIG NI, NGAN SONG
LAS LOG PAR GYUR, KHA CIG

NI; KUN NAS NYON MONGS PAR GYUR PA'I LUS LAS LOG PAR GYUR TO,
,LOG NAS KYANG 'JIG RTEN PA'I PHUN SUM TSOGS PA RJES SU THOB BO,
,THEG PA CHEN PO LA DAD PA'I

SEMS SRAB CING CHUNG BA DES 'JIG RTEN LAS 'DAS PA'I PHUN SUM
TSOGS PA'I RNAM PA THAMS CAD KYANG RJES SU THOB BO, ,RIGS KYI BU,
BYANG CHUB SEMS DPA' RNAMS KYI

THEG PA CHEN PO LA DAD PA SRAB CING CHUNG BA GCIG GI PHAN YON
YANG DE LTAR TSAD MED NA, ,BYANG CHUB SEMS DPA' RNAMS KYI THEG PA
CHEN PO LA DAD PA RGYUN DU 'BYUNG ZHING CHU BO

LTAR 'BAB PA'I PHAN YON LTA SMOS KYANG CI DGOS TE, BSKAL BA BYE
BA KHRAG KHRIG BRGYA STONG DU'ANG BRJOD PAR SLA BA MA YIN NO, ,DE
SKAD CES BKA' STZAL PA DANG, BYANG CHUB


@53A *, ,SEMS DPA' DAD PA THABS CHEN GYIS BCOM LDAN 'DAS LA 'DI
SKAD CES GSOL TO, ,BCOM LDAN 'DAS KYIS LAS DANG PO PA'I BYANG
CHUB SEMS

DPA' MOS BAS SPYOD PA LA ZHUGS PA RNAMS LA THEG PA CHEN PO LA DAD
PA'I MTSAN NYID PHUN SUM TSOGS PA BSTAN PA DANG, SKYE BA PHUN SUM
TSOGS PA BSTAN PA DANG, RAB

TU DBYE BA PHUN SUM TSOGS PA BSTAN PA DANG, PHAN YON PHUN SUM
TSOGS PA BSTAN PA NI, NGO MTSAR TO, ,BCOM LDAN 'DAS, RJES SU DPAG
PA DANG, RJES SU

'JUG PA 'DIS BYANG CHUB SEMS DPA' GZHAN DAG GI YON TAN PHUN SUM
TSOGS PA KHYAD PAR DU 'PHAGS PA TSAD MA MCHIS PA DAG KYANG BRJOD
PAR 'GYUR RO, ,CHOS KYI RNAM

GRANGS 'DI BSHAD PA NA LAS DANG PO PA'I BYANG CHUB SEMS DPA' LNGA
STONG BYANG CHUB SEMS DPA'I CHOS MNGON PAR RTOGS PA'I RJES SU
MTHUN PA'I BZOD PA CHEN PO SKYES SO, ,

'KHOR DER 'DUS PA LAS DANG PO PA'I BYANG CHUB SEMS DPA'I LHAG MA
RNAMS KYANG MOS PA LAS MI G-YO BA'I TSUL GYIS MOS PA KLUNG DU
BYED PA'I BZOD PA SKYES SO, ,DE NAS

BCOM LDAN 'DAS LA BYANG CHUB SEMS DPA' DAD PA THABS CHEN GYIS 'DI
SKAD CES GSOL TO, ,BCOM LDAN 'DAS, BYANG CHUB SEMS DPA' GANG LA
LA DAG CHOS KYI RNAM


@53B GRANGS 'DI LA MOS PA SNGON DU BTANG STE SBYOR BAR BGYID PA
NI, RING PO MI THOGS PAR DE DAG DE BZHIN GSHEGS PA RNAMS KYI ZHAL
ZAS DANG, BTUNG BA DANG, BZHON PA DANG, NA

BZA' DANG, RGYAN DANG, SNOD SPYAD DANG, 'TSOG CHAS DANG, YO BYAD
DANG, SPOS DANG, PHRENG BA DANG, BYUG PA DANG, GLU DANG, GAR
DANG, ROL MO'I DBYANGS SGRA DANG, MAR

ME DANG, BUD MED DANG, SKYES PA DANG, KUN SPYOD PA'I YO BYAD THOB
PAR 'GYUR RO, ,DE NAS BYANG CHUB SEMS DPA' DAD PA'I SNOD YONGS SU
TSOL BAS BYANG CHUB SEMS DPA' DAD

PA THABS CHEN LA 'DI SKAD CES SMRAS SO, ,RIGS KYI BU, DE BZHIN
GSHEGS PA RNAMS KYI ZHAL ZAS DANG, BTUNG BA DANG, BZHON PA DANG,
NA BZA' DANG, RGYAN DANG, SNOD SPYAD

DANG, 'TSOG CHAS DANG, YO BYAD GANG YIN, SPOS DANG, PHRENG BA
DANG, BYUG PA DANG, GLU DANG, GAR DANG, ROL MO'I DBYANGS SGRA
DANG, MAR ME DANG, BUD MED DANG,

SKYES PA DANG, KUN SPYOD PA'I YO BYAD GANG YIN, BYANG CHUB SEMS
DPA' DAD PA THABS CHEN GYIS SMRAS PA, RIGS KYI BU, SGRIB PA THAMS
CAD RNAM PAR DAG PA'I BSAM GTAN GYI

DGA' BA NI, DE BZHIN GSHEGS PA RNAMS KYI ZHAL ZAS SO, ,SGRIB PA
THAMS CAD RNAM PAR DAG PA'I DAM PA'I CHOS KYI KHU BA NI, DE BZHIN
GSHEGS PA RNAMS KYI BTUNG BA'O, ,SGRIB


@54A *, ,PA THAMS CAD RNAM PAR DAG PA'I ZHI GNAS DANG, LHAG
MTHONG NI, DE BZHIN GSHEGS PA RNAMS KYI BZHON PA'O, ,SGRIB PA
THAMS CAD RNAM

PAR DAG PA'I NGO TSA SHES PA DANG, KHREL YOD PA NI, DE BZHIN
GSHEGS PA RNAMS KYI NA BZA'O, ,SGRIB PA THAMS CAD RNAM PAR DAG
PA'I RGYAN DANG BCAS PA'I TSUL KHRIMS

RNAM PAR DAG PA NI, DE BZHIN GSHEGS PA RNAMS KYI RGYAN NO, ,SGRIB
PA THAMS CAD RNAM PAR DAG PA'I MANG DU THOS PA NI, DE BZHIN
GSHEGS PA RNAMS KYI SNOD SPYAD DANG,

'TSOG CHAS DANG, YO BYAD DO, ,SGRIB PA THAMS CAD RNAM PAR DAG
PA'I BSAM GTAN DANG, RNAM PAR THAR PA DANG, TING NGE 'DZIN DANG,
SNYOMS PAR 'JUG PA

RNAMS NI, DE BZHIN GSHEGS PA RNAMS KYI SPOS DANG, PHRENG BA DANG,
BYUG PA'O, ,SGRIB PA THAMS CAD RNAM PAR DAG PA'I CHOS KYI RDZOGS
PAR LONGS SPYOD PA 'BREL

PA'I GTAM RNAM PAR GDON MI ZA BA NI, DE BZHIN GSHEGS PA RNAMS KYI
GLU DANG, GAR DANG, ROL MO'I DBYANGS SGRA'O, ,SGRIB PA THAMS CAD
RNAM PAR DAG PA'I GZUNGS

KYI SGO RNAMS NI, DE BZHIN GSHEGS PA RNAMS KYI MAR ME'O, ,SGRIB
PA THAMS CAD RNAM PAR DAG PA'I TING NGE 'DZIN GYI SGO DANG, RNAM
PAR THAR PA'I SGO RNAMS NI ,DE BZHIN


@54B GSHEGS PA RNAMS KYI BUD MED DANG, SKYES PA DANG, KUN SPYOD
PA'I YO BYAD DO, ,RIGS KYI BU, DE LTAR CHOS KYI RNAM GRANGS 'DI
LA MOS PA SNGON DU BTANG STE SBYOR BAR BYED PA

DE NI, DE BZHIN GSHEGS PA RNAMS KYI YO BYAD BCU PO 'DI DAG RING
PO MI THOGS PAR KUN RDZOB DANG, DON DAM PAR YANG THOB PAR 'GYUR
NA, GANG DAG 'DI LA DE BZHIN NYID DU

SBYOR BAR BYED PA LTA SMOS KYANG CI DGOS TE, RIGS KYI BU, DE
BZHIN GSHEGS PA RNAMS KYI YO BYAD BCU PO 'DI DAG THOB PAR 'GYUR
BA'I STENG DU DE DAG GIS GZHAL MED

KHANG GANG LA DE BZHIN GSHEGS PA RNAMS BZHUGS PA'I GZHAL MED
KHANG DE'ANG THOB PAR 'GYUR RO, ,SMRAS PA, RIGS KYI BU, DE BZHIN
GSHEGS PA RNAMS BZHUGS PA'I

GZHAL MED KHANG CI 'DRA, BYANG CHUB SEMS DPA' DAD PA THABS CHEN
GYIS SMRAS PA, RIGS KYI BU, RIN PO CHE SNA BDUN MCHOG TU 'BAR BA
BKOD PA, 'JIG RTEN GYI KHAMS

TSAD MED PA RGYAS PAR 'GENGS PA'I 'OD ZER CHEN PO SHIN TU 'BYUNG
BA, GNAS GZHAN DAG SHIN TU RNAM PAR PHYE BA TSAD MED PA, RNAM PAR
BZHAG PA, 'KHOR GYI KHYAMS YONGS

SU MA CHAD PA, KHAMS GSUM PA LAS YANG DAG PAR 'DAS PA'I SBYOD YUL
GYI MTSAN NYID 'JIG RTEN LAS 'DAS PA DE'I BLA MA'I DGE BA'I RTZA
BA LAS BYUNG BA, DBANG SGYUR BA'I


@55A *, ,RNAM PAR RIG PA, SHIN TU RNAM PAR DAG PA'I MTSAN NYID,
DE BZHIN GSHEGS PA'I GNAS, BYANG CHUB SEMS DPA' DPAG TU MED PA

GNAS PA, LHA DANG, KLU DANG, GNOD SBYIN DANG, DRI ZA DANG, LHA MA
YIN DANG, NAM MKHA' LDING DANG, MI'AM CI DANG, LTO 'PHYE CHEN PO
DANG, MI DANG, MI MA YIN PA

DPAG TU MED PA RNAM PAR RGYU BA, CHOS KYI RO'I DGA' BA DANG BDE
BA CHEN POS BRTAN PA, SEMS CAN THAMS CAD KYI DON THAMS CAD MDZAD
PAS NYE BAR GNAS PA; NYON

MONGS PA DANG, NYE BA'I NYON MONGS PA'I GNOD PA THAMS CAD DANG
BRAL BA, BDUD THAMS CAD YONGS SU SPANGS PA THAMS CAD KYI BKOD PA
LAS LHAG PA, DE BZHIN

GSHEGS PA'I BYIN GYI RLABS KYI BKOD PA DRAN PA DANG, BLO GROS
DANG, RTOGS PA CHEN POS NGES PAR 'GRO BA, ZHI GNAS DANG LHAG
MTHONG CHEN PO'I THEG PA, STONG

PA NYID DANG, MTSAN MA MED PA DANG, SMON PA MED PA CHEN PO NAS
'JUG PA'I YON TAN GYI TSOGS TSAD MED PAS BRGYAN PA, PADMA CHEN
PO'I RGYAL POS BRTAN PA'I

GZHAL MED KHANG CHEN PO NA DE BZHIN GSHEGS PA RNAMS BZHUGS TE,
RIGS KYI BU, GANG DAG CHOS KYI RNAM GRANGS 'DI LA MOS PA SNGON DU
BTANG STE SBYOR BAR BYED PA DE


@55B DAG GIS DE BZHIN GSHEGS PA'I GZHAL MED KHANG DE LTA BU'ANG
THOB PAR 'GYUR NA, GANG DAG DE BZHIN NYID DU SBYOR BAR BYED PA
LTA SMOS KYANG CI DGOS, BCOM LDAN 'DAS

KYIS BKA' STZAL PA, RIGS KYI BU, LEGS SO, ,LEGS SO, ,RIGS KYI BU,
JI LTAR KHYOD KYIS BSHAD PA BZHIN TE, GANG DAG CHOS KYI RNAM
GRANGS 'DI LA MOS PA SNGON DU

BTANG NAS SBYOR BAR BYED PA DE DAG RING PO MI THOGS PAR DE BZHIN
GSHEGS PA RNAMS KYI YO BYAD 'DI DAG DANG, DE BZHIN GSHEGS PA'I
GZHAL MED KHANG DE'ANG THOB BAR

'GYUR NA, GANG DAG 'DI LA DE BZHIN NYID DU SBYOR BAR BYED PA LTA
SMOS KYANG CI DGOS, DE NAS BCOM LDAN 'DAS LA TSE DANG LDAN PA KUN
DGA' BOS 'DI SKAD CES GSOL

TO; ;BCOM LDAN 'DAS, RIGS KYI BU'AM RIGS KYI BU MO GANG DAG CHOS
KYI RNAM GRANGS 'DI LA MOS PA DANG, KLOG PA DANG, YI GER 'BRI BA
DANG, 'DON PA DANG, NYAN

PA DANG, KHA TON BGYID PA DANG, GZHAN DAG LA'ANG RGYA CHER RAB TU
STON PA DANG, TSUL BZHIN SEMS PA DANG, SGOM PA'I RNAM PAS SBYOR
BA DE DAG BSOD NAMS JI TZAM

SKYED PAR 'GYUR, BCOM LDAN 'DAS KYIS BKA' STZAL PA, KUN DGA' BO,
GANG LA LA DAG CHOS KYI RNAM GRANGS 'DI LA MOS PA DANG, KLOG PA
DANG, YI GER 'BRI BA


@56A *, ,DANG, 'DON PA DANG, NYAN PA DANG, KHA TON BYED PA DANG,
GZHAN DAG LA'ANG RGYA CHER YANG DAG PAR RAB TU STON PA DANG, TSUL
BZHIN

SEMS PA DANG, SGOM PA'I RNAM PAS SBYOR BA DE DAG NI, BSOD NAMS
GANG LA 'JIG RTEN PA'I BSOD NAMS KYI RNAM PA THAMS CAD DANG, NYAN
THOS DANG, RANG SANGS

RGYAS RNAMS KYI BSOD NAMS 'JIG RTEN LAS 'DAS PA, RNAM PA THAMS
CAD KYI DPER YANG MI BZOD PA DE LTA BU'I BSOD NAMS SKYED PAR
'GYUR RO, ,DE CI'I PHYIR ZHE NA,

KUN DGA' BO, 'JIG RTEN PA'I BSOD NAMS TSAD MED PA GANG YIN PA
DE'ANG RGYU DANG 'BRAS BUR BCAS PA SDUG BSNGAL GYI BDEN PA DANG,
KUN 'BYUNG BA'I BDEN

PAR BSDUS PA'I PHYIR 'DOD PA NYID YONGS SU GRUB PA MA YIN TE, DE
NI, RGYU ZAD DE 'BRAS BU PHYUNG BAS MI RTAG PA'O, ,KUN DGA' BO,
NYAN THOS DANG, RANG SANGS

RGYAS RNAMS KYI BSOD NAMS 'JIG RTEN LAS 'DAS PA GANG YIN PA
DE'ANG RGYA CHE BA MA YIN ZHING DON CHUNG LA ZAD PAR 'GYUR BA'O,
,DE LA RGYA CHE BA MA YIN PA NI, THEG PA

DMAN PA LA GNAS SHING DMIGS TE YID LA BYED PA'I PHYIR RO, ,DON
CHUNG BA NI, BDAG NYID RJES SU 'DZIN PAR NYE BAR GNAS PA'I PHYIR
RO, ,ZAD PAR GYUR PA NI, PHUNG


@56B PO MA LUS PA'I MYA NGAN LAS 'DAS PA'I DBYINGS SU ZAD PAR
'GYUR BA'I PHYIR RO, ,KUN DGA' BO, ,BYANG CHUB SEMS DPA' RNAMS
KYI THEG PA CHEN PO LA DAD PA LAS BYUNG BA'I BSOD

NAMS DE NI, YONGS SU GRUB PA, RGYU ZAD PA MA YIN PA, RGYA CHE BA,
DON CHE BA, ZAD PAR MI 'GYUR RO, ,DE BAS NA, BYANG CHUB SEMS DPA'
RNAMS KYI THEG PA CHEN PO LA DAD

PA LAS BYUNG BA'I BSOD NAMS DE LA NI, 'JIG RTEN PA DANG, 'JIG
RTEN LAS 'DAS PA'I BSOD NAMS KYIS DPER YANG MI BZOD DO, ,KUN DGA'
BOS GSOL PA, BCOM

LDAN 'DAS, CHOS KYI RNAM GRANGS 'DI'I MING CI LAGS, 'DI JI LTAR
GZUNG BAR BGYI, BCOM LDAN 'DAS KYIS BKA' STZAL PA, KUN DGA' BO,
DE'I PHYIR CHOS KYI RNAM

GRANGS 'DI THEG PA CHEN PO LA DAD PA RAB TU SGOM PA ZHES BYA BAR
YANG ZUNGS SHIG ,THEG PA CHEN PO LA DAD PA RNAM PAR 'PHEL BA ZHES
BYA BAR YANG ZUNGS SHIG ,THEG PA CHEN PO LA

DAD PA NGES PAR 'BYUNG BA ZHES BYA BAR YANG ZUNGS SHIG ,DE BAS
NA, CHOS KYI RNAM GRANGS 'DI THEG PA CHEN PO LA DAD PA RAB TU
SGOM PA ZHES BYA BA'I TSIG BLA DVAGS SO, ,BCOM

LDAN 'DAS KYIS DE SKAD CES BKA' STZAL PA DANG, BYANG CHUB SEMS
DPA' DE DAG DANG, THAMS CAD DANG LDAN PA'I 'KHOR DE DANG, LHA
DANG, MI DANG, LHA MA YIN DANG, DRI


@57A *, ,ZAR BCAS PA'I 'JIG RTEN BCOM LDAN 'DAS KYIS GSUNGS PA LA
YI RANG STE MNGON PAR BSTOD DO, ,'PHAGS PA THEG PA CHEN PO LA DAD
PA

RAB TU SGOM PA ZHES BYA BA THEG PA CHEN PO'I MDO RDZOGS SO,,
,,RGYA GAR GYI MKHAN PO DZI NA MI TRA DANG, D'A NA SH'I LA DANG,
ZHU CHEN GYI LO TZ'A BA BANDHE YE SHES SDE

LA SOGS PAS ZHUS SHING BRIS TE GTAN LA PHAB PA, 
