@263A ,,RGYA GAR SKAD
DU, A'ARYA TZANDRA GARBHA PRA DZNY'AP'A RA MI T'A

MA H'A Y'A NA S'U TRA, BOD SKAD DU, 'PHAGS PA ZLA BA'I SNYING PO
SHES RAB KYI PHA ROL TU PHYIN PA THEG PA CHEN PO'I MDO, SANGS
RGYAS DANG, BYANG CHUB SEMS DPA' THAMS CAD LA

PHYAG 'TSAL LO, ,'DI SKAD BDAG GIS THOS PA DUS GCIG NA BCOM LDAN
'DAS RGYAL PO'I KHAB BYA RGOD PHUNG PO'I RI LA DGE SLONG GI DGE
'DUN CHEN PO TSAD MED GRANGS MED

PA DANG, BYANG CHUB SEMS DPA' RAB TU MANG PO DANG THABS CIG TU
BZHUGS TE, DE'I TSE 'KHOR DER BYANG CHUB SEMS DPA' SEMS DPA' CHEN
PO ZLA BA'I SNYING PO 'DUG PA STAN

LAS LANGS NAS BCOM LDAN 'DAS LA 'DI SKAD CES GSOL TO, ,BCOM LDAN
'DAS, BYANG CHUB SEMS DPA' RNAMS KYIS SHES RAB KYI PHA ROL TU
PHYIN PA LA JI LTAR BSLAB


@263B PAR BGYI, DE SKAD CES GSOL PA DANG, BCOM LDAN 'DAS KYIS
BKA' STZAL PA, ZLA BA'I SNYING PO, CHOS THAMS CAD DNGOS PO DANG
BRAL BA GANG YIN PA DE NI, SHES RAB KYI PHA ROL TU

PHYIN PA'O, ,'DI LTA STE, DPER NA, ZLA BA'I DKYIL 'KHOR NI, RTOG
PA MED KYANG GLING BZHIR 'KHOR BAR BYED CING MUN PA RNAMS RAB TU
SEL TO, ,DE BZHIN DU BYANG CHUB SEMS DPA' SEMS

DPA' CHEN PO SHES RAB KYI PHA ROL TU PHYIN PA LA SPYOD PA NI,
RTOG PA MED KYANG PHYIN CI LOG BZHI RNAMS LA THUGS RJES 'KHOR
ZHING RANG BZHIN GYIS NYON MONGS PA RNAMS SEL BAR BYED KYANG

MI RTOG PA'I PHYIR RO, ,ZLA BA'I SNYING POS GSOL PA, BCOM LDAN
'DAS, BYANG CHUB SEMS DPA'I SHES RAB KYI PHA ROL TU PHYIN PA LA
DU MCHIS, BCOM LDAN 'DAS KYIS BKA' STZAL PA,

RIGS KYI BU, BYANG CHUB SEMS DPA'I SHES RAB KYI PHA ROL TU PHYIN
PA LA RNAM PA GNYIS TE, ZAG PA DANG BCAS PA DANG, ZAG PA MED
PA'O, ,RIGS KYI BU, DE LA ZAG PA DANG BCAS PA'I

SHES RAB NI, MOS PAS SPYOD PA'I SA'I GNAS SKABS NA GZUNG BAR RTOG
PA DANG, 'DZIN PAR RTOG PA STE, DE SPONG BAR BYED PA NI, ZAG PA
DANG BCAS PA'I SHES RAB KYI PHA ROL TU PHYIN

PA'O; ;RIGS KYI BU, DE LA ZAG PA MED PA'I SHES RAB KYI PHA ROL TU
PHYIN PA NI, MTHONG BA'I LAM GYI RNAM PAR MI RTOG PA'I YE SHES
TE, YE SHES DE NI, RTOG PA THAMS CAD DANG BRAL


@264A *, ,BA'I PHYIR NA MI RTOG PA'I PHYIR RO, ,RIGS KYI BU, 'DI
LTA STE, SHES RAB KYI PHA ROL TU PHYIN PA NI, PHA ROL DANG TSU
ROL GYI MTHA' GANG LA YANG MI GNAS PA'I

PHYIR RO; ;SHES RAB NI, GZUGS NAS RNAM PA THAMS CAD MKHYEN PA
NYID KYI BAR DU RANG BZHIN MED PAS, SHES RAB KYI PHA ROL TU PHYIN
PA RANG BZHIN MED PAR SHES PAR BYA'O, ,GZUGS

LA SOGS PA'I CHOS RNAMS DUS GSUM DU MI DMIGS SHING MA BCINGS MA
GROL BAR SHES PAR BYA'O, ,RIGS KYI BU, CHOS THAMS CAD MNYAM PA
NYID PAS, SHES RAB KYI PHA ROL

TU PHYIN PA MNYAM PA NYID DO, ,CHOS THAMS CAD 'GAG PA MED PA NYID
PAS, SHES RAB KYI PHA ROL TU PHYIN PA 'GAG PA MED PA NYID DO,
,CHOS THAMS CAD MTSAN MA MED PAS,

SHES RAB KYI PHA ROL TU PHYIN PA MTSAN MA MED PA'O, ,CHOS THAMS
CAD SKYE BA MED PAS, SHES RAB KYI PHA ROL TU PHYIN PA SKYE BA MED
PA'O, ,CHOS THAMS CAD CHAD PA MED PAS,

SHES RAB KYI PHA ROL TU PHYIN PA CHAD PA MED PA'O, ,CHOS THAMS
CAD 'ONG BA MED PAS, SHES RAB KYI PHA ROL TU PHYIN PA 'ONG BA MED
PA'O, ,CHOS THAMS CAD 'GRO BA MED PA NYID PAS,

SHES RAB KYI PHA ROL TU PHYIN PA 'GRO BA MED PA NYID DO, ,CHOS
THAMS CAD RTAG PA MED PAS, SHES RAB KYI PHA ROL TU PHYIN PA RTAG
PA MED PA NYID DO, ,CHOS THAMS CAD THA DAD PA


@264B MED PA NYID PAS, SHES RAB KYI PHA ROL TU PHYIN PA THA DAD
PA MED PA NYID DO, ,CHOS THAMS CAD DON GCIG PA NYID PAS, SHES RAB
KYI PHA ROL TU PHYIN PA DON GCIG PA NYID DO, ,CHOS THAMS

CAD DNGOS PO MED PA'I NGO BO NYID PAS, SHES RAB KYI PHA ROL TU
PHYIN PA DNGOS PO MED PA'I NGO BO NYID DO, ,MDOR NA THAMS CAD
MTSAN MA DANG, RANG BZHIN DANG, NGO BO NYID LAS 'DAS PAS

NI; SHES RAB KYI PHA ROL TU PHYIN PA'O, ,DE LTA BAS NA, SHES RAB
KYI PHA ROL TU PHYIN PA'I SNGAGS SO, ,TADYA THA, AOm PRA DZNYE
PRA DZNYE, MAH'A PRA DZNYE, TZANDRA PRA DZNYE, SARBA SH'A SA KA
RI SV'AH'A, CHOS RNAMS

THAMS CAD RGYU LAS BYUNG, ,DE NYID KUN RDZOB BDEN PA STE, ,RANG
BZHIN MED CING SPROS MED PA, ,DE NYID DON DAM SPYOD YUL LO, ,BCOM
LDAN 'DAS KYIS DE SKAD CES BKA' STZAL PA DANG,

BYANG CHUB SEMS DPA' ZLA BA'I SNYING PO DANG, THAMS CAD DANG LDAN
PA'I 'KHOR DANG, LHA DANG, MI DANG, LHA MA YIN DANG, DRI ZAR BCAS
PA'I 'JIG RTEN YI RANG STE BCOM LDAN 'DAS KYIS

GSUNGS PA LA MNGON PAR BSTOD DO, ,'PHAGS PA ZLA BA'I SNYING PO
SHES RAB KYI PHA ROL TU PHYIN PA THEG PA CHEN PO'I MDO RDZOGS
SO,, 
