@442B RGYA GAR SKAD DU, A'ARYA TA TH'A GA T'A N'A MA BUDDHA KshE
TRA GU nOKTA DHARMA PARYA YA, BOD SKAD DU, 'PHAGS PA DE BZHIN
GSHEGS PA RNAMS

KYI SANGS RGYAS KYI ZHING GI YON TAN BRJOD PA'I CHOS KYI RNAM
GRANGS, SANGS RGYAS DANG BYANG CHUB SEMS DPA' THAMS CAD LA PHYAG
'TSAL LO, ,'DI SKAD BDAG GIS THOS PA DUS GCIG NA, BCOM

LDAN 'DAS YUL MNYAM DKA' NA CHOS KYI DGON PA BYANG CHUB KYI
SNYING PO NA NOR BU RDO RJES SPRAS PA'I PADMA'I SNYING PO'I
SENGGE'I KHRI LA BZHUGS TE, BYANG CHUB SEMS DPA'I DGE 'DUN CHEN
PO SANGS

RGYAS KYI ZHING BRJOD DU MED PA BYE BA KHRAG KHRIG BRGYA STONG
PHRAG BCU'I RDUL PHRA RAB SNYED KYI BYANG CHUB SEMS DPA' SEMS
DPA' CHEN PO DANG THABS CIG GO ,DE'I TSE BYANG CHUB SEMS DPA'I
'KHOR GYI

DKYIL 'KHOR 'DUS PA DE NYID DU BYANG CHUB SEMS DPA' SEMS DPA'
CHEN PO 'OD BSAM GYIS MI KHYAB PA'I RGYAL PO ZHES BYA BA 'DUS PAR
GYUR TE 'DUG GO ,DE NAS BYANG CHUB SEMS DPA'

SEMS DPA' CHEN PO 'OD BSAM GYIS MI KHYAB PA'I RGYAL PO SANGS
RGYAS KYI MTHUS STAN LAS LANGS TE, BYANG CHUB SEMS DPA'I TSOGS
THAMS CAD LA SMRAS PA, KYE RGYAL BA'I SRAS DAG ,'JIG RTEN


@443A *, ,GYI KHAMS MI MJED KYI BSKAL PA DE NI, BCOM LDAN 'DAS DE
BZHIN GSHEGS PA 'OD DPAG MED KYI SANGS RGYAS KYI ZHING 'JIG RTEN
GYI KHAMS BDE BA CAN GYI NYIN ZHAG

GCIG GO ,KYE RGYAL BA'I SRAS DAG ,GANG 'JIG RTEN GYI KHAMS BDE BA
CAN GYI BSKAL PA DE NI, BCOM LDAN 'DAS DE BZHIN GSHEGS PA MI
'KHRUGS PA'I SANGS RGYAS KYI ZHING 'JIG RTEN GYI

KHAMS MNGON PAR DGA' BA'I NYIN ZHAG GCIG GO ,KYE RGYAL BA'I SRAS
DAG ,GANG 'JIG RTEN GYI KHAMS MNGON PAR DGA' BA'I BSKAL PA DE NI,
BCOM LDAN 'DAS DE BZHIN GSHEGS PA RDO RJE

SNYING POS RAB TU 'DUL BA'I SANGS RGYAS KYI ZHING 'JIG RTEN GYI
KHAMS NGUR SMRIG GI RGYAL MTSAN GYI NYIN ZHAG GCIG GO ,KYE RGYAL
BA'I SRAS DAG ,GANG 'JIG RTEN GYI KHAMS DUR SMRIG GI RGYAL

MTSAN GYI BSKAL PA DE NI, BCOM LDAN 'DAS DE BZHIN GSHEGS PA SHIN
TU RNAM PAR GDON MI ZA BAR PADMO RAB TU RGYAS PA'I SKU'I SANGS
RGYAS KYI ZHING 'JIG RTEN GYI KHAMS PHYIR MI LDOG

PA'I 'KHOR LO DBYANGS KYI NYIN ZHAG GCIG GO ,KYE RGYAL BA'I SRAS
DAG ,GANG 'JIG RTEN GYI KHAMS PHYIR MI LDOG PA'I 'KHOR LO DBYANGS
KYI BSKAL PA DE NI, BCOM LDAN 'DAS DE BZHIN GSHEGS

PA CHOS KYI RGYAL MTSAN GYI ZHING 'JIG RTEN GYI KHAMS RDUL DANG
BRAL BA'I NYIN ZHAG GCIG GO ,KYE RGYAL BA'I SRAS DAG ,GANG 'JIG
RTEN GYI KHAMS RDUL DANG BRAL BA'I BSKAL PA DE NI, BCOM


@443B LDAN 'DAS DE BZHIN GSHEGS PA SENGGE'I SANGS RGYAS KYI ZHING
'JIG RTEN GYI KHAMS MAR ME LDAN GYI NYIN ZHAG GCIG GO ,KYE RGYAL
BA'I SRAS DAG ,GANG 'JIG RTEN GYI KHAMS MAR ME LDAN GYI BSKAL

PA DE NI; BCOM LDAN 'DAS DE BZHIN GSHEGS PA RNAM PAR SNANG MDZAD
KYI SANGS RGYAS KYI ZHING 'JIG RTEN GYI KHAMS 'OD BZANG PO'I NYIN
ZHAG GCIG GO ,KYE RGYAL BA'I SRAS DAG ,GANG 'JIG RTEN

GYI KHAMS 'OD BZANG PO'I BSKAL PA DE NI, BCOM LDAN 'DAS DE BZHIN
GSHEGS PA CHOS KYI 'OD ZER RAB TU RGYAS PA'I SKU'I SANGS RGYAS
KYI ZHING 'JIG RTEN GYI KHAMS 'DA' BAR DKA' BA'I NYIN

ZHAG GCIG GO ,KYE RGYAL BA'I SRAS DAG ,GANG 'JIG RTEN GYI KHAMS
'DA' BAR DKA' BA'I BSKAL PA DE NI, BCOM LDAN 'DAS DE BZHIN GSHEGS
PA MNGON PAR SHES PA THAMS CAD BLO GROS

'OD ZER RGYAL PO'I SANGS RGYAS KYI ZHING 'JIG RTEN GYI KHAMS RNAM
PAR BRGYAN GYI NYIN ZHAG GCIG GO ,KYE RGYAL BA'I SRAS DAG ,GANG
'JIG RTEN GYI KHAMS RNAM PAR BRGYAN GYI BSKAL PA DE NI,

BCOM LDAN 'DAS DE BZHIN GSHEGS PA ZLA BA'I THUGS KYI SANGS RGYAS
KYI ZHING 'JIG RTEN GYI KHAMS ME LONG GI DKYIL 'KHOR DBYANGS KYI
NYIN ZHAG GCIG GO ,KYE RGYAL BA'I SRAS DAG ,GANG

'JIG RTEN GYI KHAMS BRTAG CING BGRANG BA LA 'JUG PA'I TSUL 'DIS
SANGS RGYAS KYI ZHING BRGYA STONG PHRAG BCUR TSANG BA'I RDUL PHRA
RAB SNYED 'DAS PA'I PHA ROL NA BCOM LDAN 'DAS DE BZHIN GSHEGS PA


@444A *, ,DGRA BCOM PA YANG DAG PAR RDZOGS PA'I SANGS RGYAS DPAL
BZANG PO'I SANGS RGYAS KYI ZHING GANG NA BYANG CHUB SEMS DPA' KUN
TU BZANG PO'I SPYOD PA'I SA YONGS SU SPYOD

PA'I KHYAD PAR CAN 'JIG RTEN GYI KHAMS PADMO DPAL GYI NYIN ZHAG
GCIG GO ,KYE RGYAL BA'I SRAS DAG ,RIGS KYI BU'AM, RIGS KYI BU MO
LA LA ZHIG DE BZHIN GSHEGS PA RNAMS KYI SANGS

RGYAS KYI ZHING GI YON TAN BRJOD PA'I CHOS KYI RNAM GRANGS 'DI
'CHANG NGAM, 'DZIN TAM, KLOG GAM, KUN CHUB PAR BYED DAM, GZHAN
DAG LA'ANG RGYA CHER YANG DAG PAR RAB TU STON NA, DE 'CHI

BA'I DUS KYI TSE PHYOGS BCU MTHA' YAS PA'I SANGS RGYAS KYI ZHING
RGYA MTSO RAB 'BYAMS DAG GI SANGS RGYAS BCOM LDAN 'DAS RNAMS DE'I
MDUN NA BZHUGS PAR 'GYUR TE, BLA NA MED PA

YANG DAG PAR RDZOGS PA'I BYANG CHUB MNGON PAR RDZOGS PAR SANGS
RGYAS KYI BAR DU SKYE BA DRAN PAR 'GYUR RO, ,DE BZHIN GSHEGS PA
DGRA BCOM PA YANG DAG PAR RDZOGS PA'I SANGS RGYAS

KYIS GNANG STE, BYANG CHUB SEMS DPA' SEMS DPA' CHEN PO 'OD BSAM
GYIS MI KHYAB PA'I RGYAL PO DGA' ZHING DE SKAD CES SMRAS SO,
,BYANG CHUB SEMS DPA' SEMS DPA' CHEN PO'I

'KHOR GYI DKYIL 'KHOR THAMS CAD BYANG CHUB SEMS DPA' SEMS DPA'
CHEN PO 'OD BSAM GYIS MI KHYAB PA'I RGYAL POS SMRAS PA LA MNGON
PAR BSTOD DO, ,'PHAGS PA DE BZHIN


@444B GSHEGS PA RNAMS KYI SANGS RGYAS KYI ZHING GI YON TAN BRJOD
PA'I CHOS KYI RNAM GRANGS RDZOGS SO,, ,,RGYA GAR GYI MKHAN PO DZI
NA MI TRA DANG, D'A NA SH'I LA DANG, ZHU CHEN GYI LO TZ'A BA
BANDHE YE

SHES SDES BSGYUR CING ZHUS TE GTAN LA PHAB PA'O, 
