@11B ,,RGYA GAR
SKAD DU, A'ARYA LO KA DHA RA PRA RI PRA

TZTS'A N'A MA S'U TRA, BOD SKAD DU, 'PHAGS PA 'JIG RTEN 'DZIN
GYIS YONGS SU DRIS PA ZHES BYA BA'I MDO, BAM PO DANG PO, SANGS
RGYAS DANG, BYANG CHUB SEMS DPA' THAMS CAD LA PHYAG 'TSAL

LO; ;'DI SKAD BDAG GIS THOS PA DUS GCIG NA, BCOM LDAN 'DAS RGYAL
PO'I KHAB BYA KA LANTA KA'I GNAS 'OD MA'I TSAL NA DGE SLONG GI
DGE 'DUN CHEN PO DANG THABS GCIG TU BZHUGS


@12A *, ,SO; ;DE'I TSE BCOM LDAN 'DAS 'KHOR MANG PO BRGYA STONG
SNYED KYIS YONGS SU BSKOR BA LA CHOS STON TE, 'KHOR DE'I NANG NAS
BYANG CHUB SEMS DPA' SEMS

DPA' CHEN PO 'JIG RTEN 'DZIN CES BYA BA'ANG 'DUS PAR GYUR TE,
BYANG CHUB SEMS DPA' SEMS DPA' CHEN PO RNAMS TSAD MED PA'I YON
TAN GYIS YONGS SU BRGYAN PAS SEMS

BSKYED PA'I PHYIR, CHOS THAMS CAD KYI NGES PA'I DON MTHAR PHYIN
PA THAMS CAD SHES PAR BYA BA'I PHYIR, TSAD MED PA'I SMON PAS TSAD
MED PA'I RGYAN YONGS SU RDZOGS PAR 'GYUR BA

SHIN TU SHES PAR BYA BA'I PHYIR, TSAD MED PA'I CHOS RNAMS KYI
NGES PA'I MTSAN NYID RTOGS SHING KHONG DU CHUD PAR BYA BA'I
PHYIR, SMON LAM TSAD MED PAS LHAG PA'I BSAM PA SHIN TU

RNAM PAR DAG PAR BYA BA'I PHYIR, YONGS SU RDZOGS PAR SHES PA'I
PHYIR, SBYIN PA'I RGYAN DANG, NGES PA'I RNAM PAR DAG PA'I PHYIR,
TSUL KHRIMS KYI RGYAN DANG, BZOD PA YONGS SU RDZOGS

PAR BYA BA'I PHYIR, MNYEN CING DES PA'I SEMS DANG, RNAM PAR DAG
PAR BYA BA'I PHYIR, BRTZON 'GRUS DANG, YONGS SU DAG PA SHES PAR
BYA BA'I PHYIR, BSAM GTAN DANG, SHES

RAB KYI PHA ROL TU PHYIN PA KHONG DU CHUD CING RTOGS PAR BYA BA
DANG, DE DAG LA SOGS PA YON TAN TSAD MED PA'I PHYIR 'DUG PA LAS
LANGS NAS, BLA GOS PHYOGS GCIG TU BYAS TE,


@12B BCOM LDAN 'DAS GANG NA BA DE LOGS SU THAL MO SBYAR NAS BCOM
LDAN 'DAS LA 'DI SKAD CES GSOL TO, ,BCOM LDAN 'DAS, BDAG SKYE BO
MANG PO LA PHAN PA DANG, BDE BA'I SLAD DU BYANG

CHUB SEMS DPA' SEMS DPA' CHEN PO RNAMS SANGS RGYAS KYI GDUNG MI
GCOD PAR 'GYUR BA DANG, SPYOD LAM KUN TU TSUL KHRIMS LA MA CHAGS
SHING, TSUL KHRIMS RNAM PAR DAG PA DANG

LDAN PA DANG, CHOS CHEN PO LA NAN TAN BYED CING 'PHAGS PA'I CHOS
KYI SPYOD YUL TSAD MED PA 'DZIN PA LA SHIN TU MKHAS PA'I BYANG
CHUB SEMS DPA' RNAMS KYI SLAD DU BDAG ZHU BA ZHU'O, ,

BCOM LDAN 'DAS, JI LTAR NA BYANG CHUB SEMS DPA' SEMS DPA' CHEN PO
DAG CHOS RNAMS KYI YANG DAG PA'I MTSAN NYID LA SHIN TU MKHAS PA
LAGS, JI LTAR NA CHOS RNAMS KYI MTSAN

NYID SHIN TU RNAM PAR 'BYED PA LA MKHAS PA LAGS, JI LTAR NA DRAN
PA'I MTHU DANG LDAN PA LAGS, JI LTAR NA CHOS THAMS CAD KYI RNAM
GRANGS RNAMS PAR 'BYED PA LA MKHAS PA'I SHES RAB

DANG LDAN PA LAGS, JI LTAR NA LUS 'DI BOR NAS NAM BLA NA MED PA
YANG DAG PAR RDZOGS PA'I BYANG CHUB KYI BAR DU RGYUN MI 'CHAD
PA'I DRAN PA DANG LDAN PA LAGS, DE SKAD CES GSOL

PA DANG, BCOM LDAN 'DAS KYIS BYANG CHUB SEMS DPA' 'JIG RTEN 'DZIN
LA 'DI SKAD CES BKA' STZAL TO, ,LEGS SO, ,LEGS SO, ,'JIG RTEN
'DZIN, DE LTAR KHYOD KYIS BYANG CHUB


@13A *, ,SEMS DPA' SEMS DPA' CHEN PO RNAMS KYI PHYIR, DE BZHIN
GSHEGS PA LA DON DE DAG DRIS PA NI LEGS SO, ,KHYOD SKYE BO MANG
PO LA PHAN PA DANG, BDE BA'I PHYIR,

'JIG RTEN LA SNYING BRTZE BA'I PHYIR, LHA DANG BCAS PA'I 'JIG
RTEN LA PHAN PA DANG, BDE BA'I DON GYI PHYIR, GZHAN YANG DA LTAR
GYI DUS DANG, MA 'ONGS PA'I DUS KYI BYANG CHUB SEMS DPA'

LA SOGS PA LA 'OD CHEN POS SNANG BAR BYA BA'I PHYIR DRI BA DRIS
PA'I BSOD NAMS NI DPAG TU MED DO, ,KHYOD KYIS DE BZHIN GSHEGS PA
LA DON 'DI DAG DRIS PA NI NGES PAR SEMS

CAN THAMS CAD KYI THE TSOM YONGS SU GCAD PA'I PHYIR, SEMS CAN
THAMS CAD 'OD KYIS SNANG BAR BYA BA DANG, BSRUNG BAR BYA BA'I
PHYIR, SEMS CAN DAG LA PHAN PA'I DON BSTAN

PA'I PHYIR, SKYE BO DAG G-YANG SA'I LAM LAS BSGRAL BAR BYA BA'I
PHYIR, SKYE BO MANG PO'I RTEN DANG, GNAS DANG, MGON DANG, SKYABS
BYA BA'I PHYIR, NGAN SONG GSUM LAS GDON

CING DBYUNG BA'I PHYIR, SEMS CAN DAG BLA NA MED PA'I LAM LA GZUD
PA'I PHYIR, SKYE BO MANG PO DAG SKYE BA DANG, RGA BA DANG, NA BA
DANG, 'CHI BA DANG, SLOS PA'I MYA NGAN DANG, SMRE

SNGAGS 'DON PA DANG, SDUG BSNGAL BA DANG, 'KHRUG PA LAS RNAM PAR
GROL BA'I PHYIR, ,SEMS CAN LA BLA NA MED PA'I MYA NGAN LAS 'DAS
PA'I BDE BA SBYIN PA'I PHYIR, PHYI MA MA


@13B 'ONGS PA'I DUS NA DAM PA'I CHOS BSRUNG ZHING BSKYAB PA'I
PHYIR, PHYI MA MA 'ONGS PA, 'JIGS PA'I DUS NGAN PA'I SEMS CAN DAG
BSGRAL BA'I PHYIR, DE BZHIN GSHEGS PA LA DRI BAR SEMS

BA LEGS SO, ,DE LTA BAS NA 'JIG RTEN 'DZIN KHYOD LEGS PAR NYON LA
RAB TU YID LA ZUNGS SHIG DANG, RNAM PAR PHYE STE BSHAD PAR BYA'O,
,BCOM LDAN 'DAS, DE LTAR BGYI'O ZHES

GSOL NAS BYANG CHUB SEMS DPA' 'JIG RTEN 'DZIN BCOM LDAN 'DAS LA
PHYIR NYAN TO, ,BCOM LDAN 'DAS KYIS DE LA 'DI SKAD CES BKA' STZAL
TO, ,SKYES BU DAM PA, DE LA 'DI SKAD

CES BYA STE, PHAN PA'I DON BZHI MTHONG BA'I BYANG CHUB SEMS DPA'
SEMS DPA' CHEN PO RNAMS CHOS RNAMS KYI YANG DAG PA'I MTSAN NYID
LA BRTZON ZHING NAN TAN BYED PA DANG, CHOS

RNAMS KYI MTSAN NYID RNAM PAR 'BYED PA LA SHIN TU MKHAS PAR 'GYUR
RO, ,BZHI GANG ZHE NA, DRAN PA YONGS SU RDZOGS PA THOB PAR BYA BA
DANG, DRAN PA RGYUN MI 'CHAD PA THOB PAR BYA BA DANG,

SHIN TU BYANG BA'I SHES RAB KYIS GONG NAS GONG DU 'PHAR BA DANG,
RTAG TU DRAN PA'I SEMS DANG LDAN PA STE, 'JIG RTEN 'DZIN, 'DI DAG
NI DON RNAM PA BZHI MTHONG BA'I BYANG CHUB SEMS DPA'

SEMS DPA' CHEN PO RNAMS CHOS RNAMS KYI YANG DAG PA'I MTSAN NYID
LA BRTZON ZHING NAN TAN BYED PA DANG, CHOS RNAMS KYI MTSAN NYID
RNAM PAR 'BYED PA LA SHIN TU MKHAS PA YIN NO, ,


@14A *, ,'JIG RTEN 'DZIN, GZHAN YANG DON BZHI MTHONG BA'I BYANG
CHUB SEMS DPA' SEMS DPA' CHEN PO RNAMS CHOS RNAMS KYI YANG DAG
PA'I MTSAN NYID LA BRTZON ZHING

NAN TAN BYED PA DANG, CHOS RNAMS KYI MTSAN NYID RNAM PAR 'BYED PA
LA SHIN TU MKHAS PAR 'GYUR RO, ,BZHI GANG ZHE NA, CHOS RNAMS KYI
NGES PA'I DON LA SHIN TU SHES PAR BYA BA DANG,

CHOS RNAMS KYI DON SHIN TU SHES PAR BYA BA DANG, CHOS RNAMS KYI
RGYU DANG, RKYEN RNAM PA SNA TSOGS SHIN TU SHES PAR BYA BA DANG,
CHOS RNAMS KYI YANG DAG PA'I SGOR 'JUG PAR BYA BA DANG

BZHI'O, ,'JIG RTEN 'DZIN, GZHAN YANG, DON RNAM PA BZHI MTHONG
PA'I BYANG CHUB SEMS DPA' SEMS DPA' CHEN PO RNAMS CHOS RNAMS KYI
YANG DAG PA'I MTSAN NYID LA BRTZON ZHING

NAN TAN BYED PA DANG, CHOS RNAMS KYI MTSAN NYID RNAM PAR 'BYED PA
LA SHIN TU MKHAS PAR 'GYUR RO, ,BZHI GANG ZHE NA, TSAD MED PA'I
CHOS KYI MTSAN NYID SHIN TU SHES PAR BYA BA

DANG; TSAD MED PA'I NGES PA'I CHOS BSGOM PA LA SHIN TU MKHAS PAR
BYA BA DANG, TSAD MED PA'I YON TAN DANG SPYOD PA 'PHEL ZHING SKYE
BAR BYA BA DANG, CHOS RNAMS KYI SKYE BA DANG, 'GAG

PA'I MTSAN NYID SHES PA DANG, MTHONG BAR BYA BA DANG BZHI'O,
,'JIG RTEN 'DZIN, GZHAN YANG, DON RNAM PA BZHI MTHONG BA'I BYANG
CHUB SEMS DPA' CHEN PO RNAMS CHOS RNAMS KYI YANG


@14B DAG PA'I MTSAN NYID LA BRTZON ZHING NAN TAN BYED PA DANG,
CHOS RNAMS KYI MTSAN NYID RNAM PAR 'BYED PA LA SHIN TU MKHAS PAR
'GYUR RO, ,BZHI GANG ZHE NA, BLA NA MED PA YANG DAG PAR

RDZOGS PA'I BYANG CHUB LA BSNYEN PAR BYA BA DANG, BYANG CHUB KYI
PHYOGS KYI CHOS RNAMS MYUR DU YONGS SU RDZOGS PAR BYA BA DANG,
CHOS RNAMS KYI THABS LA SHIN TU MKHAS PAS GZHAN GYI DRING LA

MI 'JOG PAR BYA BA DANG, YE SHES DANG SHES RAB THAMS CAD LA SHIN
TU MKHAS PAR BYA BA'O, ,'JIG RTEN 'DZIN, 'DI DAG NI DON RNAM PA
BZHI MTHONG BA'I BYANG CHUB SEMS DPA' SEMS

DPA' CHEN PO RNAMS CHOS RNAMS KYI YANG DAG PA MTSAN NYID LA
BRTZON ZHING NAN TAN BYED PA DANG, CHOS RNAMS KYI MTSAN NYID RNAM
PAR 'BYED PA LA SHIN TU MKHAS PA YIN NO, ,'JIG RTEN

'DZIN, GZHAN YANG, CHOS RNAM BZHI DANG LDAN PA'I BYANG CHUB SEMS
DPA' SEMS DPA' CHEN PO RNAMS CHOS RNAMS KYI YANG DAG PA'I MTSAN
NYID LA BRTZON ZHING NAN TAN BYED PA

DANG; CHOS RNAMS KYI MTSAN NYID RNAM PAR 'BYED PA LA SHIN TU
MKHAS PAR 'GYUR RO, ,BZHI GANG ZHE NA, SEMS CAN LA PHAN PA DANG,
BDE BA'I PHYIR SEMS LA SER SNA'I DRI MA

MED PA DANG, RTAG TU TSUL KHRIMS RNAM PAR DAG PA DANG, BRTZON
'GRUS KYI PHA ROL TU PHYIN PA LA BDE BAR GNAS PAS BRTZON 'GRUS
SPYOD PA LA BAR CHAD MED PA DANG, YANG DAG


@15A *, ,PAR YID LA BYED PAS SHES RAB KYI PHA ROL TU PHYIN PA LA
SHIN TU NAN TAN BYED PA DANG BZHI'O, ,'JIG RTEN 'DZIN, GZHAN
YANG, CHOS RNAM PA BZHI DANG LDAN

PA'I BYANG CHUB SEMS DPA' SEMS DPA' CHEN PO RNAMS CHOS RNAMS KYI
YANG DAG PA'I MTSAN NYID LA BRTZON ZHING NAN TAN BYED PA DANG,
CHOS RNAMS KYI MTSAN NYID RNAM PAR 'BYED

PA LA SHIN TU MKHAS PAR 'GYUR RO, ,BZHI GANG ZHE NA, SMON LAM
PHUN SUM TSOGS PA SHIN TU DAG PA DANG LDAN PA DANG, SPYOD PA'I
NAN TAN PHUN SUM TSOGS PA RNAM PAR DAG PA

DANG LDAN PA DANG, JI MI SNYAM PA'I BZOD PA'I YON TAN LA BDE BAR
GNAS PA DANG, CHOS RNAMS KYI YANG DAG PA'I MTSAN NYID RNAM PAR
'BYED PA'I 'OD ZER THOB PA DANG BZHI'O, ,

'JIG RTEN 'DZIN, GZHAN YANG, CHOS RNAM PA BZHI DANG LDAN PA'I
BYANG CHUB SEMS DPA' SEMS DPA' CHEN PO RNAMS CHOS RNAMS KYI YANG
DAG PA'I MTSAN NYID LA BRTZON ZHING NAN

TAN BYED PA DANG; CHOS RNAMS KYI MTSAN NYID RNAM PAR 'BYED PA LA
SHIN TU MKHAS PAR 'GYUR RO, ,BZHI GANG ZHEN, MOS PA CHEN POS
THAMS CAD MKHYEN PA'I YE SHES

TSOL BA DANG, BSAM GTAN DANG, RNAM PAR GROL BA DANG, TING NGE
'DZIN RNAM PAR 'BYED PA LA SHIN TU MKHAS PAS MOS PA CHEN PO
BSKYED PA DANG, BYAMS PA DANG, SNYING


@15B RJE DANG, DGA' BA DANG, BTANG SNYOMS CHEN PO'I SEMS THOB PAR
BYA BA'I PHYIR RNAM PAR DAG PA'I SPYAD PA SPYOD PA LA SBYOR BA
DANG, NGES PA'I DON LA SHIN TU LEGS PAR BSGOM PA DANG

BZHI'O, ,'JIG RTEN 'DZIN, GZHAN YANG, CHOS RNAM PA BZHI DANG LDAN
PA'I BYANG CHUB SEMS DPA' SEMS DPA' CHEN PO RNAMS CHOS RNAMS KYIS
YANG DAG PA'I MTSAN NYID LA BRTZON

ZHING NAN TAN BYED PA DANG, CHOS RNAMS KYI MTSAN NYID RNAM PAR
'BYED PA LA SHIN TU MKHAS PAR 'GYUR RO, ,BZHI GANG ZHE NA, SHES
RAB KYI SPYOD YUL PHUN SUM TSOGS PA DANG, YE

SHES KYI SPYOD YUL RNAM PAR DAG PA TSOL TSOL BA DANG, THOGS PA
MED PA'I YE SHES LA MOS PA DANG, THAMS CAD MKHYEN PA'I YE SHES
KYI SMON LAM RTAG TU MI SPONG BA'O, ,'JIG

RTEN 'DZIN, CHOS RNAM PA BZHI DANG LDAN PA'I BYANG CHUB SEMS DPA'
SEMS DPA' CHEN PO RNAMS CHOS RNAMS KYI YANG DAG PA'I MTSAN NYID
LA BRTZON ZHING NAN TAN BYED PA DANG, CHOS RNAMS

KYI MTSAN NYID RNAM PAR 'BYED PA LA SHIN TU MKHAS PA YIN NO,
,'JIG RTEN 'DZIN, GZHAN YANG, DON RNAM PA BZHI MTHONG BA'I BYANG
CHUB SEMS DPA' SEMS DPA' CHEN PO RNAMS

DRAN PA'I MTHU TSOL BAR 'GYUR RO, ,BZHI GANG ZHE NA, DRAN PA'I
DBANG PO YONGS SU RDZOGS PA GOMS PAR BSGOM BAR BYA BA DANG, SHIN
TU BDE BA'I SHES RAB SPYOD PA DANG, DRAN PA


@16A *, ,RGYUN MI 'CHAD PA DANG LDAN PA DANG, DRAN PA NYE BAR
BZHAG PA BZHI RDZOGS PAR BSGOM PA DANG BZHI'O, ,'JIG RTEN 'DZIN,
GZHAN YANG, DON RNAM PA BZHI

MTHONG BA'I BYANG CHUB SEMS DPA' SEMS DPA' CHEN PO RNAMS DRAN
PA'I MTHU TSOL BAR 'GYUR RO, ,BZHI GANG ZHE NA, BYANG CHUB KYI
PHYOGS KYI CHOS RDZOGS PAR BYA BA'I PHYIR RTAG TU DRAN PA

SEMS LA 'JOG PA DANG, DRAN PA'I DBANG PO RNO BAS SNGON GYI GNAS
BSGOM PA SHES PA'I SHES RAB RNAM PAR DAG PA DANG LDAN PA DANG,
DRAN PA RGYUN MI 'CHAD PAR MYUR DU 'THOB PAR BYA BA

DANG; THAMS CAD MKHYEN PA'I YE SHES KYI RGYU BSKYED PA DANG
BZHI'O, ,'JIG RTEN 'DZIN, DON RNAM PA BZHI MTHONG BA'I BYANG CHUB
SEMS DPA' SEMS DPA' CHEN PO RNAMS DRAN PA'I

MTHU TSOL BAR 'GYUR RO, ,BZHI GANG ZHE NA, BSAM PA'I THABS YONGS
SU RDZOGS PA SGOM PA DANG, YANG DAG PA'I YE SHES DANG SHES RAB
BSGOM PA DANG, SANGS RGYAS KYI CHOS THOB

PAR BYA BA'I PHYIR SHIN TU BRTZON 'GRUS BSKYED PA DANG, DRAN PA'I
STOBS RGYUN MI 'CHAD PA THOB PAR BYA BA'I PHYIR DRAN PA MI BRJED
PA'O, ,'JIG RTEN 'DZIN, 'DI DAG NI DON RNAM PA BZHI

MTHONG BA'I BYANG CHUB SEMS DPA' SEMS DPA' CHEN PO RNAMS DRAN
PA'I MTHU TSOL BA YIN NO, ,'JIG RTEN 'DZIN, CHOS RNAM PA BZHI
DANG LDAN PA'I BYANG CHUB SEMS DPA' SEMS


@16B DPA' CHEN PO RNAMS DRAN PA'I MTHU THOB PAR 'GYUR RO, ,BZHI
GANG ZHE NA, SHES RAB SHIN TU BYANG BA DRAN PA'I PHYIR RTAG TU
RGYUN MI 'CHAD PA'I BRTZON 'GRUS DANG, CHOS RNAMS KYI YANG DAG
PA'I

MTSAN NYID THOB PAR BYA BA'I PHYIR RTZE GCIG PA'I SEMS KYIS RTAG
TU RGYUN MI 'CHAD PA DANG, CHOS THAMS CAD YANG DAG PAR DRAN PAR
BYA BA'I PHYIR RTAG TU LE LO MED PA DANG, YANG DAG PA'I

YID LA BYA BA'I PHYIR RTAG TU DBANG PO RNAMS BSRUNG BA DANG
BZHI'O, ,'JIG RTEN 'DZIN ,GZHAN YANG, CHOS RNAM PA BZHI DANG LDAN
PA'I BYANG CHUB SEMS DPA' SEMS DPA' CHEN PO RNAMS

DRAN PA'I MTHU THOB PAR 'GYUR RO, ,BZHI GANG ZHE NA, TSUL KHRIMS
RNAM PAR DAG PA LA GNAS PA DANG, SPYOD LAM RNAM PAR DAG PA DANG
LDAN PA DANG, SPYOD PA'I GNAS KUN TU SEMS KYI

SGRIB PA LNGA YONGS SU BSAL TE 'JIG RTEN GYI CHOS LA MI CHAGS PA
DANG, LAS KYI SGRIB PA DANG NYON MONGS PA'I SGRIB PA YONGS SU
SPANGS PA DANG BZHI'O, ,'JIG RTEN 'DZIN, GZHAN YANG,

CHOS RNAM PA BZHI DANG LDAN PA'I BYANG CHUB SEMS DPA' SEMS DPA'
CHEN PO RNAMS DRAN PA'I MTHU THOB PAR 'GYUR RO, ,BZHI GANG ZHE
NA, MI 'KHRUGS PA'I SEMS KYIS DGE BA'I CHOS TSOL

BA DANG, SEMS KYI MTSAN NYID GCIG LA GOMS PAR BSGOMS PA DANG,
CHOS RNAMS KYI RNAM GRANGS LA YANG DAG PAR 'JUG CING SHIN TU
MKHAS PA DANG, 'DU 'DZI LA MI MOS PAS KHYIM


@17A *, ,NA GNAS PA DANG, RAB TU BYUNG BA'I GANG ZAG SPONG BA
DANG BZHI'O, ,'JIG RTEN 'DZIN, GZHAN YANG, CHOS RNAM PA BZHI DANG
LDAN PA'I BYANG CHUB SEMS DPA'

SEMS DPA' CHEN PO RNAMS DRAN PA'I MTHU THOB PAR 'GYUR RO, ,BZHI
GANG ZHE NA, DGE BA'I BSHES GNYEN LA BSTEN PA DANG, RTAG TU CHOS
ZAB MO LA NAN TAN BYED PA DANG, RTAG TU

SANGS RGYAS DANG, BYANG CHUB SEMS DPA'I GAN DU 'GRO BA LA DGA' BA
DANG, GSOL BA DANG ZHU BA LA DGA' ZHING SHES RAB SGOM PA LA MOS
PA'O, ,'DI DAG NI CHOS RNAM PA 'DI BZHI DANG

LDAN PA'I BYANG CHUB SEMS DPA' SEMS DPA' CHEN PO RNAMS DRAN PA'I
MTHU THOB PA YIN NO, ,'JIG RTEN 'DZIN, GZHAN YANG, CHOS RNAM PA
BZHI DANG LDAN PA'I BYANG CHUB SEMS

DPA' SEMS DPA' CHEN PO RNAMS CHOS THAMS CAD KYI RNAM GRANGS RNAM
PAR 'BYED PA LA MKHAS SHING SHES RAB LA NAN TAN BYED PAR 'GYUR
RO, ,BZHI GANG ZHE NA, CHOS THAMS

CAD KYI YANG DAG PA'I MTSAN NYID LA SHIN TU MKHAS PA DANG, CHOS
THAMS CAD KYI RGYUR GYUR PA RNAM PAR 'BYED PA LA SHIN TU MKHAS PA
DANG, CHOS THAMS CAD KYI NGES PA'I DON

LA MKHAS PA DANG, CHOS THAMS CAD KYI SMRA BA DANG, TSIG GI RNAM
GRANGS LA MKHAS PA DANG BZHI'O, ,'JIG RTEN 'DZIN ,GZHAN YANG,
CHOS RNAM PA BZHI DANG LDAN PA'I BYANG CHUB


@17B SEMS DPA' SEMS DPA' CHEN PO RNAMS CHOS THAMS CAD KYI RNAM
GRANGS RNAM PAR 'BYED PA LA MKHAS SHING SHES RAB LA NAN TAN BYED
PAR 'GYUR RO, ,BZHI GANG ZHE NA, CHOS RNAMS KYI

JI LTA BA'I GO RIMS LA MKHAS PA DANG, CHOS THAMS CAD RTEN CING
'BREL TE 'BYUNG BA'I THABS LA MKHAS PA DANG, CHOS THAMS CAD NAN
TAN BYA BA'I THABS DANG LDAN PA DANG, NGES PA'I DON

DANG, BKRI BA'I DON GYI MDO SDE RNAM PAR 'BYED PA LA SHIN TU
MKHAS PA DANG BZHI'O, ,'JIG RTEN 'DZIN ,GZHAN YANG, CHOS RNAM PA
BZHI DANG LDAN PA'I BYANG CHUB SEMS DPA' SEMS

DPA' CHEN PO RNAMS CHOS THAMS CAD KYI RNAM GRANGS RNAM PAR 'BYED
PA LA MKHAS SHING SHES RAB LA NAN TAN BYED PAR 'GYUR RO, ,BZHI
GANG ZHE NA, LAM DANG, LAM MA YIN PA'I SHES

PA SHIN TU SLOB PA LA MKHAS PA DANG, CHOS THAMS CAD KYI DON LA
BSHAD PA'I DBANG PO THOB PA DANG, MYUR DU RNAM PAR DAG PA'I SHES
RAB KYI SPYOD YUL THOB PA DANG, YE SHES KYI PHA

ROL TU PHYIN PA RDZOGS PAR SGOM PA'O, ,'JIG RTEN 'DZIN, 'DI DAG
NI CHOS RNAM PA BZHI DANG LDAN PA'I BYANG CHUB SEMS DPA' SEMS
DPA' CHEN PO RNAMS CHOS THAMS CAD KYI RNAM

GRANGS RNAM PAR 'BYED PA LA MKHAS SHING SHES RAB LA NAN TAN BYED
PA YIN NO, ,'JIG RTEN 'DZIN, GZHAN YANG, CHOS RNAM PA BZHI DANG
LDAN PA'I BYANG CHUB SEMS DPA' SEMS DPA'


@18A *, ,CHEN PO RNAMS CHOS THAMS CAD KYI RNAM GRANGS RNAM PAR
'BYED PA LA MKHAS SHING SHES RAB LA NAN TAN BYED PAR 'GYUR RO,
,BZHI GANG ZHE NA, KUN 'BYUNG

BA'I MTSAN NYID KYI CHOS THAMS CAD SGOM PA LA MKHAS PA DANG, CHOS
THAMS CAD KYI RGYU 'GOG PA'I MTSAN NYID LA SHIN TU MKHAS PA DANG,
CHOS THAMS CAD KYI RKYEN GYI MTSAN NYID

LA SHIN TU MKHAS PA DANG, RGYU DANG, RKYEN GYIS THABS LA 'JUG PA
DANG BZHI'O, ,'JIG RTEN 'DZIN, GZHAN YANG, CHOS RNAMS PA BZHI
DANG LDAN PA'I BYANG CHUB SEMS DPA' SEMS DPA'

CHEN PO RNAMS CHOS THAMS CAD KYI RNAM GRANGS RNAM PAR 'BYED PA LA
MKHAS SHING SHES RAB LA NAN TAN BYED PAR 'GYUR RO, ,BZHI GANG ZHE
NA, SDUG BSNGAL BA'I CHOS THAMS CAD

LA SHIN TU MKHAS PA DANG, KUN 'BYUNG GI CHOS THAMS CAD LA SHIN TU
MKHAS PA DANG, 'GOG PA'I CHOS THAMS CAD LA SHIN TU MKHAS PA DANG,
'GOG PA DANG, LAM GYI CHOS

THAMS CAD LA SHIN TU MKHAS PA DANG BZHI'O, ,'JIG RTEN 'DZIN,
GZHAN YANG, CHOS RNAM PA BZHI DANG LDAN PA'I BYANG CHUB SEMS DPA'
SEMS DPA' CHEN PO RNAMS CHOS THAMS CAD KYI

RNAM GRANGS RNAM PAR 'BYED PA LA MKHAS SHING SHES RAB LA NAN TAN
BYED PAR 'GYUR RO, ,BZHI GANG ZHE NA, CHOS RNAMS 'DU BA DANG,
'JIG PA'I SBYOR BA LA MKHAS PA DANG, SNGON


@18B GYI RGYUS MTHU THOB PA DANG, CHOS THAMS CAD KYI CI DANG, CIS
'DUL BA LA SHIN TU MKHAS PA DANG, YI GE DANG, 'BRU DANG, TSIG
RNAM PAR 'BYED PA LA SHIN TU MKHAS PA DANG BZHI'O, 'JIG RTEN

'DZIN, GZHAN YANG, CHOS RNAM PA BZHI DANG LDAN PA'I BYANG CHUB
SEMS DPA' SEMS DPA' CHEN PO RNAMS CHOS THAMS CAD KYI RNAM GRANGS
RNAM PAR 'BYED PA LA MKHAS SHING SHES RAB LA

NAN TAN BYED PAR 'GYUR RO, ,BZHI GANG ZHE NA, BKRI BA'I DON GYI
MDO SDE LA SHIN TU MKHAS PA DANG, NGES PA'I DON GYI MDO SDE'I
TSIG GI RJES SU MI 'BRANG BA DANG, CHOS THAMS CAD

KYI MTSAN NYID KYI RGYU LA SHIN TU MKHAS PA DANG, CHOS THAMS CAD
KYI MTSAN MA MED PA'I YE SHES LA BDE BAR GNAS PA STE, 'JIG RTEN
'DZIN, 'DI DAG NI CHOS RNAM PA BZHI DANG LDAN

PA'I BYANG CHUB SEMS DPA' SEMS DPA' CHEN PO RNAMS CHOS THAMS CAD
KYI RNAM GRANGS RNAM PAR 'BYED PA LA MKHAS SHING SHES RAB LA NAN
TAN BYED PA YIN NO, ,'JIG RTEN 'DZIN,

CHOS BZHI DANG LDAN PA'I BYANG CHUB SEMS DPA' SEMS DPA' CHEN PO
RNAMS LUS 'DI BOR NAS BLA NA MED PA YANG DAG PAR RDZOGS PA'I
BYANG CHUB KYI BAR DU RGYUN MI 'CHAD PA'I DRAN PA

DANG LDAN PAR 'GYUR RO, ,BZHI GANG ZHE NA, DGE BA DANG, MI DGE
BA'I CHOS LA SHIN TU RTOGS PA DANG, DRAN PA DANG, SHES RAB PHUL
DU GYUR PA DANG, SEMS KYI SGRIB PA LNGA YONGS SU


@19A *, ,SU SPANGS PA DANG, NAM DU'ANG BLA NA MED PA YANG DAG PAR
RDZOGS PA'I BYANG CHUB KYI DRAN PA MA NYAMS PA DANG BZHI'O, ,'JIG
RTEN 'DZIN, GZHAN YANG, CHOS

RNAM PA BZHI DANG LDAN PA'I BYANG CHUB SEMS DPA' SEMS DPA' CHEN
PO RNAMS LUS 'DI BOR NAS NAM BLA NA MED PA YANG DAG PAR RDZOGS
PA'I BYANG CHUB KYI BAR DU RGYUN MI 'CHAD PA'I

DRAN PA DANG LDAN PAR 'GYUR RO, ,BZHI GANG ZHE NA, DRAN PA NYE
BAR GZHAG PA BZHI LA SHIN TU NAN TAN BYED PA DANG, RNAM PAR 'BYED
PA'I SHES RAB LA SHIN TU NAN TAN BYED PA DANG,

TING NGE 'DZIN RNAMS KYI THOG MAR SHES RAB GTONG BA DANG, NGES
PA'I SHES RAB KHONG DU CHUD PA DANG BZHI'O, ,'JIG RTEN 'DZIN,
GZHAN YANG, CHOS RNAM PA BZHI DANG LDAN PA'I BYANG

CHUB SEMS DPA' SEMS DPA' CHEN PO RNAMS LUS 'DI BOR NAS NAM BLA NA
MED PA YANG DAG PAR RDZOGS PA'I BYANG CHUB KYI BAR DU RGYUN MI
'CHAD PA'I DRAN PA DANG LDAN PAR

'GYUR RO, ,BZHI GANG ZHE NA, GZUNGS KYI SGO THOB PA DANG, MA
SKYES PA'I YE SHES SGOM PA DANG, ZAD PA'I YE SHES LA 'JUG PA
DANG, 'GOG PA'I YE SHES RTOGS PAR BYA

BA DANG BZHI'O, ,'JIG RTEN 'DZIN, GZHAN YANG, CHOS RNAM PA BZHI
DANG LDAN PA'I BYANG CHUB SEMS DPA' SEMS DPA' CHEN PO RNAMS LUS
'DI BOR NAS NAM BLA NA MED PA YANG


@19B DAG PAR RDZOGS PA'I BYANG CHUB KYI BAR DU RGYUN MI 'CHAD
PA'I DRAN PA DANG LDAN PAR 'GYUR RO, ,BZHI GANG ZHE NA, BYAMS
SDANG MED PAR BYA BA DANG, 'DUS BYAS KYI CHOS THAMS CAD LA MI

CHAGS BA DANG, 'DUS MA BYAS PA'I YE SHES RTOGS PA DANG, DE BZHIN
GSHEGS PA'I SPYOD YUL DU PHYIN PAR BYED PA'O, ,'JIG RTEN 'DZIN,
'DI DAG NI CHOS RNAM PA BZHI DANG LDAN PA'I

BYANG CHUB SEMS DPA' SEMS DPA' CHEN PO RNAMS LUS 'DI BOR NAS NAM
BLA NA MED PA YANG DAG PAR RDZOGS PA'I BYANG CHUB KYI BAR DU
RGYUN MI 'CHAD PA'I DRAN PA DANG LDAN PA YIN NO,,

'JIG RTEN 'DZIN, GZHAN YANG, CHOS RNAM PAR DAG PA'I YE SHES KYI
STOBS RNAM PA LNGA DANG LDAN PA'I BYANG CHUB SEMS DPA' SEMS DPA'
CHEN PO RNAMS YON TAN GONG MA RNAMS

RDZOGS PAR 'GYUR RO, ,LNGA GANG ZHE NA, SHIN TU LHAG PA'I BSAM PA
RNAM PAR DAG PA'I YE SHES KYI STOBS DANG, SMON LAM RNAM PAR DAG
PA'I YE SHES KYI STOBS DANG, DGE BA'I

RTZA BA RNAM PAR DAG PA'I YE SHES KYI STOBS DANG, BSNGO BA RNAM
PAR DAG PA'I YE SHES KYI STOBS DANG, LAS KYI SGRIB PA RNAM PAR
DAG PA'I YE SHES KYI STOBS DANG LNGA'O, ,'JIG RTEN

'DZIN, GZHAN YANG RNAM PAR DAG PA'I YE SHES KYI STOBS RNAM PA
LNGA DANG LDAN PA'I BYANG CHUB SEMS DPA' SEMS DPA' CHEN PO RNAMS
YON TAN GONG MA RNAMS RDZOGS PAR


@20A *, ,'GYUR RO, ,LNGA GANG ZHE NA, SPYOD LAM GYI GNAS RNAM PAR
DAG PA'I YE SHES KYI STOBS DANG, DRAN PA DANG LDAN PA RNAM PAR
DAG PA'I YE SHES KYI STOBS

DANG; SBYOR BA'I RNAM PAR DAG PA'I YE SHES KYI STOBS DANG, SEMS
LA DMIGS PA'I RNAM PAR DAG PA'I YE SHES KYI STOBS DANG, MTSAN
NYID LA DMIGS PA'I RNAM PAR DAG

PA'I YE SHES KYI STOBS DANG LNGA'O, ,'JIG RTEN 'DZIN, GZHAN YANG,
RNAM PAR DAG PA'I YE SHES KYI STOBS RNAM PA LNGA DANG LDAN PA'I
BYANG CHUB SEMS DPA' SEMS DPA' CHEN PO

YON TAN GONG MA RNAMS RDZOGS PAR 'GYUR RO, ,LNGA GANG ZHE NA,
GTONG BA'I SEMS RNAM PAR DAG PA'I YE SHES KYI STOBS DANG, SEMS
CAN LA PHAN PA DANG, BDE BA RNAM PAR DAG

PA'I YE SHES KYI STOBS DANG, BYAMS PA CHEN PO BSKYED PA'I RNAM
PAR DAG PA'I YE SHES KYI STOBS DANG, SNYING RJE CHEN PO BSKYED
PA'I RNAM PAR DAG PA'I YE SHES KYI STOBS DANG,

DGA' BA CHEN PO DANG, BTANG SNYOMS CHEN PO BSKYED PA'I RNAM PAR
DAG PA'I YE SHES KYI STOBS DANG LNGA'O, ,'JIG RTEN 'DZIN, GZHAN
YANG, RNAM PAR DAG PA'I YE SHES KYI STOBS

RNAM PA LNGA DANG LDAN PA'I BYANG CHUB SEMS DPA' SEMS DPA' CHEN
PO RNAMS YON TAN GONG MA RNAMS RDZOGS PAR 'GYUR RO, ,LNGA GANG
ZHE NA, TSUL KHRIMS BSRUNGS PA'I RNAM PAR


@20B DAG PA'I YE SHES KYI STOBS DANG, TSUL KHRIMS BSRUNGS PA LA
MA CHAGS PA'I RNAM PAR DAG PA'I YE SHES KYI STOBS DANG, BZOD PA
RNAM PAR DAG PA'I YE SHES KYI STOBS DANG, BZOD

LA MA CHAGS PA RNAM PAR DAG PA'I YE SHES KYI STOBS DANG, MANG DU
THOS PA RNAM PAR DAG PA'I YE SHES KYI STOBS DANG LNGA'O, ,'JIG
RTEN 'DZIN, GZHAN YANG, RNAM PAR DAG PA'I YE

SHES KYI STOBS RNAM PA LNGA DANG LDAN PA'I BYANG CHUB SEMS DPA'
SEMS DPA' CHEN PO RNAMS YON TAN GONG MA RNAMS RDZOGS PAR 'GYUR
RO, ,LNGA GANG ZHE NA, LHAG PA'I BRTZON 'GRUS

RNAM PAR DAG PA'I YE SHES KYI STOBS DANG, BRTZON 'GRUS LEN PA
RNAM PAR DAG PA'I YE SHES KYI STOBS DANG, BSAM GTAN RNAM PAR DAG
PA'I YE SHES KYI STOBS DANG, BSAM GTAN

GYI THABS RNAM PAR DAG PA'I YE SHES KYI STOBS DANG, ZHI GNAS
DANG, LHAG MTHONG GI THABS RNAM PAR DAG PA'I YE SHES KYI STOBS
DANG LNGA'O, ,'JIG RTEN 'DZIN, GZHAN YANG, RNAM PAR

DAG PA'I YE SHES KYI STOBS RNAM PA LNGA DANG LDAN PA'I BYANG CHUB
SEMS DPA' SEMS DPA' CHEN PO RNAMS YON TAN GONG MA RNAMS RDZOGS
PAR 'GYUR RO, ,LNGA GANG ZHE NA, SHES RAB RNAM

PAR DAG PA'I YE SHES KYI STOBS DANG, MANG DU THOS PA'I NGES PAR
SBYOR BA RNAM PAR DAG PA'I YE SHES KYI STOBS DANG, 'JIG RTEN
DANG, 'JIG RTEN LAS 'DA' BA RNAM PAR DAG PA'I YE


@21A *, ,SHES KYI STOBS DANG, SHES RAB DANG, THABS RNAM PAR DAG
PA'I YE SHES KYI STOBS DANG, 'DUS BYAS DANG, 'DUS MA BYAS RNAM
PAR DAG PA'I YE SHES KYI STOBS

DANG LNGA'O, ,'JIG RTEN 'DZIN, GZHAN YANG, RNAM PAR DAG PA'I YE
SHES KYI STOBS RNAM PA LNGA DANG LDAN PA'I BYANG CHUB SEMS DPA'
SEMS DPA' CHEN PO RNAMS YON TAN GONG MA

RNAMS RDZOGS PAR 'GYUR RO, ,LNGA GANG ZHE NA, THABS LA RTOG PA
RNAM PAR DAG PA'I YE SHES KYI STOBS DANG, RIG PA DANG, RNAM PAR
GROL BA RNAM PAR DAG PA'I YE SHES KYI

STOBS DANG, MA SKYES PA'I MTSAN NYID RNAM PAR DAG PA'I YE SHES
KYI STOBS DANG, MTSAN NYID GCIG PA DANG, MTSAN NYID MED PA RNAM
PAR DAG PA'I YE SHES KYI STOBS DANG, DON

DAM PA DANG, KUN RDZOB PA RNAM PAR DAG PA'I YE SHES KYI STOBS SO,
,'JIG RTEN 'DZIN, DE DAG NI RNAM PAR DAG PA'I YE SHES KYI STOBS
RNAM PA LNGA DANG LDAN PA'I BYANG CHUB SEMS

DPA' SEMS DPA' CHEN PO RNAMS MYUR DU YON TAN GONG MA RNAMS RDZOGS
PA YIN NO, ,'JIG RTEN 'DZIN DE BAS NA BYANG CHUB SEMS DPA' SEMS
DPA' CHEN PO RNAMS RNAM PAR

DAG PA'I YE SHES KYI STOBS DE DAG BSGOM PA LA SHIN TU BRTZON PAR
BYA'O, ,'JIG RTEN 'DZIN, CHOS RNAM PA GSUM DANG LDAN PA'I BYANG
CHUB SEMS DPA' SEMS DPA' CHEN PO RNAMS


@21B RNAM PAR DAG PA'I YE SHES KYI STOBS LA BRTZON PAR 'GYUR RO,
,GSUM GANG ZHE NA, MOS PA DANG, BRTZON 'GRUS DANG, BAG BYED PA'O,
,CHOS RNAM PA 'DI GSUM DANG LDAN PA'I

BYANG CHUB SEMS DPA' SEMS DPA' CHEN PO RNAMS YON TAN THAMS CAD
RDZOGS PA'I RNAM PAR DAG PA'I YE SHES KYI STOBS LA BRTZON PA YIN
NO, ,DE CI'I PHYIR ZHE NA, 'JIG RTEN

'DZIN MOS PA DANG, BRTZON 'GRUS DANG, BAG BYED PA NI CHOS THAMS
CAD KYI RTZA BA YIN PAS BYANG CHUB SEMS DPA' SEMS DPA' CHEN PO
RNAMS RNAM PAR DAG PA'I YE SHES KYI STOBS

LA NAN TAN BYED PA NI MYUR DU THAMS CAD MKHYEN PA'I YE SHES THOB
PAR 'GYUR TE, BRTZON 'GRUS LAS PHYIR MI LDOG PA ZHES BYA'O, ,CHOS
LAS PHYIR MI LDOG PA ZHES BYA'O, ,YON TAN

DE NYID MYUR DU 'PHEL ZHING SKYE BA'AM, 'THOB PAR 'GYUR LA, CHOS
THAMS CAD LA RNAM PAR DAG PA'I YE SHES KYI STOBS KYANG MYUR DU
'THOB PO, ,'JIG RTEN 'DZIN, GANG ZAG GANG

ZHIG DE LTAR CHOS THAMS CAD LA RNAM PAR DAG PA'I YE SHES KYI
STOBS THOB PA NI 'JIG RTEN GYI BSOD NAMS KYI ZHING ZHES BYA'O,
,GANG ZAG DE NI NGA'I 'OG TU MCHOD PA'I RNYED PA ZHU BA

ZHES BYA'O, ,GANG ZAG DE NI DE BZHIN GSHEGS PA'I SPYOD YUL GYI
GNAS SU PHYIN PA ZHES BYA'O, ,GANG ZAG DE NI DE BZHIN GSHEGS PA'I
CHOS RTOGS PA ZHES BYA'O, ,GANG ZAG DES


@22A *, ,RING PO MI THOGS PAR DE BZHIN GSHEGS PA'I YE SHES CHUD
PAR 'GYUR RO, ,'JIG RTEN 'DZIN, NGA SNGON BSKAL PA TSAD MED
GRANGS MED PA'I BAR DU

BYANG CHUB SEMS DPA'I SPYAD PA SPYOD PA NA, SANGS RGYAS MAR ME
MDZAD KYIS NGA LA KHYOD BSKAL PA GRANGS MED PA 'DAS NAS MNGON PAR
'TSANG RGYA'O ZHES LUNG BSTAN TE, NGAS DE'I TSE NYID

NA RNAM PAR DAG PA'I YE SHES KYI STOBS DE DAG KUN SHES PAR GYUR
TO, ,'JIG RTEN 'DZIN, GANG ZAG GANG ZHIG CHOS THAMS CAD LA DE LTA
BU'I RNAM PAR DAG PA'I YE SHES KYI STOBS

DANG LDAN PAR 'GYUR BA NI, GANG ZAG DES BLA NA MED PA YANG DAG
PAR RDZOGS PA'I BYANG CHUB THOB PA NA DA LTAR NGAS JI LTAR THOB
PA BZHIN NO, ,GANG ZAG DES CHOS KYI 'KHOR LO BSKOR BAR

'GYUR BA'ANG NGAS JI LTAR BSKOR BA BZHIN NO, ,GANG ZAG DES SENG
GE'I SGRA SGROG PAR 'GYUR BA'I PHYIR, JI LTAR SGRA SGROGS PA
BZHIN NO, ,GANG ZAG DES RANG BZHIN GYIS CHOS THAMS

CAD LA DBANG BA DANG, STOBS THOB PA'ANG DA LTAR GYI NGA JI LTA BA
BZHIN NO, ,'JIG RTEN 'DZIN, KHYOD KYIS KYANG RNAM PAR DAG PA'I YE
SHES KYI STOBS 'DI BSGOM PA LA BRTZON PAR BYAS NA RING

BOR MI THOGS PAR YE SHES DANG, SHES RAB THAMS CAD LHUN GYIS GRUB
PAR 'GYUR RO, ,'JIG RTEN 'DZIN, SNGON BSKAL PA GRANGS MED TSAD
MED PA 'DAS PA DE'I TSE DE'I DUS NA ,


@22B BCOM LDAN 'DAS YE SHES MTHO BA'I RGYAL PO ZHES BYA BA DE
BZHIN GSHEGS PA MKHYEN PA DANG ZHABS SU LDAN PA, BDE BAR GSHEGS
PA, 'JIG RTEN MKHYEN PA, BLA NA MED PA, SKYES BU 'DUL

ZHING KHA LO SGYUR BA, LHA DANG, MI'I STON PA, SANGS RGYAS BCOM
LDAN 'DAS 'JIG RTEN DU BYUNG NGO, ,'JIG RTEN 'DZIN, BCOM LDAN
'DAS YE SHES MTHO BA'I RGYAL PO DE LA NYAN THOS KYI DGE

'DUN TSAD MED PA DANG, BYANG CHUB SEMS DPA'I DGE 'DUN TSAD MED PA
YOD DO, ,DE'ANG BCOM LDAN 'DAS DE'I SNGON GYI SMON LAM GYI RGYU
DANG, RKYEN GYI DBANG GIS SO, ,BCOM LDAN 'DAS YE

SHES MTHO BA'I RGYAL PO'I SANGS RGYAS KYI ZHING DE NA NGAN SONG
GSUM GYI MING YANG MI GRAG STE, SEMS CAN DE DAG KYANG SDUG BSNGAL
YOD PAR MI TSOR ZHING MTHAR BDE BA DANG, SKYID PA PHUN SUM

TSOGS PA DANG LDAN PAS 'DOD PA YONGS SU SPANGS PA MANG STE, SGRIB
PA LNGA'ANG RAB TU BCIL BA SHA STAG GO ,SEMS CAN DE DAG DE LTAR
YONGS SU DAG PA'I BDE BA DANG LDAN PA NI BSAM

GTAN BZHI BA'I BDE BA THOB PA BZHIN NO, ,BCOM LDAN 'DAS YE SHES
MTHO BA'I RGYAL PO DE'I TSE'I TSAD NI BSKAL PA KHRI PHRAG KHRAG
KHRIG SNYED DO, ,DE'I TSE NA 'JIG RTEN DE'I RGYAL PO'ANG DE

BZHIN GSHEGS PAS MDZAD DE, DE MA YIN PA'I RGYAL PO GZHAN MED PAS
YUL DE'I SEMS CAN DAG BCOM LDAN 'DAS LA CHOS KYI RGYAL PO ZHES
BRJOD DO, ,BCOM LDAN 'DAS


@23A *, ,SHES MTHO BA'I RGYAL PO DE BYANG CHUB SEMS DPA' RNAMS LA
SEMS CAN THAMS CAD KYI THE TSOM GCOD CING SEMS CAN THAMS CAD KYI
SEMS MGU BAR

'GYUR BA ZHES BYA BA'I BYANG CHUB SEMS DPA'I SDE SNOD KYI MDO
STON TO, ,DE'I TSE NA BYANG CHUB SEMS DPA' LNGA BRGYAS BYANG CHUB
SEMS DPA'I RNAM PAR DAG PA'I YE SHES KYI STOBS

BSHAD PA THOS NAS 'DI LTA BU'I BRTZON 'GRUS KYI STOBS BSKYED PAR
GYUR TO, ,'DI LTA STE, NAM 'TSO'I BAR DU 'DUG PA'I SEMS MI SKYED
PA DANG, NAM 'TSO'I BAR DU GOS SU

'DU SHES PA MI SKYED PA DANG, NAM 'TSO'I BAR DU BDAG TU 'DU SHES
PA DANG, SEMS CAN DU 'DU SHES PA DANG, SKYES PA DANG, BUD MED DU
'DU SHES PA MI SKYED PA DANG, NAM

'TSO'I BAR DU ZAS MANG DU MI ZA ZHING 'DI LTA BU'I RNAM PAR DAG
PA'I YE SHES KYI STOBS LA NAN TAN BYED DO, ,BRTZON 'GRUS LA RAB
TU 'BAD PA'I BYANG CHUB SEMS DPA' LNGA BRGYA PO

DE DAG DGE BA'I RTZA BA DE NYID KYI RGYU DANG, RKYEN GYIS TSE
'PHOS NAS THAMS CAD SHAR PHYOGS SU SANGS RGYAS KYI ZHING 'DI NAS
KHRI PHRAG BCU 'DAS PA'I PHA ROL GYI SANGS RGYAS KYI ZHING DU

SKYES SO, ,DER SKYES NAS CHOS DE LA NAN TAN BYAS PAS RING PO MI
THOGS PAR SNGON GYI GNAS DRAN TE DBANG PO RNON POR GYUR TO,
,SANGS RGYAS KYI ZHING DE NA TSAD MED PA'I ME TOG


@23B BRTZEGS PA'I RGYAL PO ZHES BYA BA'I DE BZHIN GSHEGS PA DA
LTAR BZHUGS TE 'TSO SKYONG ZHING CHOS STON TO, ,BYANG CHUB SEMS
DPA' DE DAG LO BCU DRUG LON NAS, BCOM LDAN 'DAS CHOD

MED PA'I ME TOG BRTZEGS PA'I RGYAL PO'I BSTAN PA LA RAB TU BYUNG
STE, LO KHRI PHRAG DRUG CU'I BAR DU GZHON NUR TSANGS PAR SPYAD PA
SPYOD CING DE LTA BU'I BRTZON 'GRUS LA NAN TAN BYED DO, ,

'JIG RTEN 'DZIN, BYANG CHUB SEMS DPA' LNGA BRGYA PO DE DAG DA
LTAR DE BZHIN GSHEGS PA KHRI PHRAG NYI SHU DANG PHRAD DE, BCOM
LDAN 'DAS DE DAG GI SPYAN SNGAR BRTZON 'GRUS SHIN TU

BRTZAMS PAS DRAN PA DANG, BDE BA DANG, SHES RAB PHUL DU GYUR PA
DANG LDAN PAR GYUR TO, ,THA MA BCOM LDAN 'DAS TSAD MED PA STOBS
MTHO BA'I RGYAL PO ZHES BYA BA DANG PHRAD NAS BCOM

LDAN 'DAS DES LUNG BSTAN PA, KHYED BSKAL PA KHRI 'DAS NAS BLA NA
MED PA YANG DAG PAR RDZOGS PA'I BYANG CHUB TU MNGON PAR 'TSANG
RGYA'O ZHES LUNG BSTAN TO, ,BYANG CHUB SEMS DPA'

LNGA BRGYA PO DE DAG KYANG BSKAL PA KHRI'I BAR DU SANGS RGYAS
STONG PHRAG GNYIS DANG PHRAD NAS SANGS RGYAS KYI BYANG CHUB YONGS
SU RDZOGS TE, BSKAL PA GCIG LA BLA NA MED PA YANG DAG PAR

RDZOGS PA'I BYANG CHUB TU MNGON PAR SANGS RGYAS SO, ,'JIG RTEN
'DZIN, DE BAS NA BYANG CHUB SEMS DPA' SEMS DPA' CHEN PO RNAMS
MYUR DU BLA NA MED PA YANG DAG PAR RDZOGS


@24A *, ,PA'I BYANG CHUB THOB PAR 'DOD PA DAG RNAM PAR DAG PA'I
YE SHES KYI STOBS LA DE LTAR MOS PA DANG, BRTZON 'GRUS DANG, BAG
BYED PA BSKYED PAR RIG PAR

BYA'O; ;DE CI'I PHYIR ZHE NA, 'JIG RTEN 'DZIN, SANGS RGYAS RNAMS
KYI BLA NA MED PA YANG DAG PAR RDZOGS PA'I BYANG CHUB THOB PA'I
RTZA BA NI MOS PA DANG, BRTZON 'GRUS DANG, BAG

BYED PA DANG, GZHAN YANG BYANG CHUB KYI TSOGS SU GYUR PA'I CHOS
GANG SANGS RGYAS KYI CHOS PHUN SUM TSOGS PAR BYED PA RNAMS SO,
,'JIG RTEN 'DZIN, NGAS DE LTA BU'I BRTZON

'GRUS KYIS SANGS RGYAS KHRI PHRAG NYI SHU DANG PHRAD DE, SANGS
RGYAS DE DAG GI CHOS KYANG SKYE BA'I GNAS THAMS CAD DU DRAN PA
DANG LDAN PAR 'GYUR, SKYE BA'I GNAS THAMS CAD DU

SNGON GYI GNAS DRAN PAS CHOS 'DI BSGOM PA LA BAR CHAD MED DE,
NGAS MOS PA DANG, BRTZON 'GRUS DANG, BAG BYAS PA LAS MA NYAMS PAS
RTAG TU MOS PA DANG, BRTZON

'GRUS DANG, BAG YOD PA DANG LDAN PAR GYUR TO, ,DE'I TSE BCOM LDAN
'DAS THUGS RJE DANG BYAMS PA CHEN PO'I THUGS KYIS PHYOGS BZHIR
GZIGS NAS MNGON PAR SHES PA'I

RDZU 'PHRUL GYI MTHU BSTAN TE, STONG GSUM GYI STONG CHEN PO'I
'JIG RTEN GYI KHAMS KYI DZAMBU'I GLING KUN TU SPRUL PA'I SANGS
RGYAS DAG BZHUGS SHING SEMS CAN RNAMS LA SEMS


@24B CAN THAMS CAD KYI THE TSOM GCOD CING, SEMS CAN THAMS CAD KYI
SEMS BKU BAR BYED PA'I BYANG CHUB SEMS DPA'I SDE SNOD CES BYA
BA'I MDO STON PAR GYUR TO, ,GZHAN YANG, RDZU 'PHRUL

GYI MTHUS 'OD MA'I TSAL GYI 'KHOR GYI DKYIL 'KHOR KUN KYANG SPRUL
PA'I SANGS RGYAS KYIS DZAMBU'I GLING GANG BA BZHUGS SHING SO SO
NAS DAM PA'I CHOS STON PAR MTHONG NAS, 'KHOR GYI

DKYIL 'KHOR RNAMS RAB TU DGA' BAR 'GYUR TE, 'DUG PA LAS LANGS NAS
SANGS RGYAS LA PHYAG 'TSAL TE 'DI SKAD DU NGO MTSAR CHE'O, ,BCOM
LDAN 'DAS, SANGS RGYAS BCOM

LDAN 'DAS KYI RDZU 'PHRUL GYI MTHU BSAM GYIS MI KHYAB BO, ,TSAD
MED PA BSAM GYIS MI KHYAB PA'I CHOS LHUN GYIS GRUB BO ZHES SMRAS
SO, ,DE'I TSE BCOM LDAN 'DAS KYIS 'KHOR MANG

PO RNAMS LA BKA' STZAL PA, RIGS KYI BU DAG, DE BZHIN GSHEGS PAS
BSTAN PA'I DNGOS PO 'DI DAG NGO MTSAR CHE BA MA YIN NO, ,DE CI'I
PHYIR ZHE NA, DE BZHIN GSHEGS PA

CHOS NYID THUGS SU CHUD PAS BA SPU'I KHUNG BU GCIG NAS KYANG
MNGON PAR SHES PA'I RDZU 'PHRUL GYI MTHUS 'OD ZER BKYE NAS PHYOGS
BCU'I 'JIG RTEN GYI KHAMS GANGG'A'I KLUNG GI BYE

MA SNYED SNANG BAR MDZAD CING CHOS KYI GSUNG SGROGS KYANG PA
SPU'I KHUNG BU GCIG NAS BSTAN PA'I BRGYA STONG GI CHA GCIG TZAM
YANG RDZOGS PA MA YIN TE, DE BZHIN GSHEGS PA NI DE LTAR BSAM


@25A *, ,GYIS MI KHYAB PA'I YON TAN LHUN GYIS GRUB PA'O, ,RIGS
KYI BU DAG, DE BZHIN GSHEGS PA NI SEMS CAN DE DAG GI BSAM PA
THUGS SU CHUD PAS DE LA

CHOS STON TO, ,RIGS KYI BU RNAMS, DA LTAR GYI DUS KYI SEMS CAN DE
DAG NI CHOS 'DI SPYOD PA LA MOS PA NYUNG NGO, ,RIGS KYI BU DAG,
DA LTAR GYI DUS KYI SEMS CAN DAG NI CHOS

'DI SPYOD PA LA BRTZON 'GRUS RTZOM PA NYUNG NGO, ,RIGS KYI BU DAG
DA LTAR GYI DUS KYI SEMS CAN DAG NI CHOS 'DI LA BAG BYED PAR
SPYOD PA'ANG NYUNG NGO, ,DE CI'I PHYIR ZHE NA, DUS NGAN

PA'I SEMS CAN DAG NI CHOS 'DI LA SPYOD PA'ANG RAB TU NYUNG NGO,
,DE BZHIN GSHEGS PA NI RNYOG PA LNGA'I 'JIG RTEN NGAN PAR 'BYUNG
NGO, ,'DI LTA STE, SEMS CAN GYI RNYOG PA DANG,

LTA BA'I RNYOG PA DANG, TSE'I RNYOG PA DANG, NYON MONGS PA'I
RNYOG PA DANG, BSKAL PA'I RNYOG PA'O, ,RIGS KYI BU DAG, CHUNG NGU
NA SEMS CAN 'GA' ZHIG SHIN TU ZAB MO RNAM PAR

DAG PA'I CHOS 'DI LA YID CHES TE, SANGS RGYAS KYI SHES RAB LA
PHYIN PAR BYED NA DE NI SHIN TU NGO MTSAR CHE BA YIN NA DE BZHIN
GSHEGS PA SPYOD YUL LA MOS PA LTA CI SMOS,

RIGS KYI BU DAG, NGA RTAG TU YUN RING BO NAS DE LTA BU'I SMON LAM
GYIS BRGYAN CING DE LTA BU'I BRTZON 'GRUS DANG, BZOD PA BYAS
PA'ANG SDUG BSNGAL GYIS GZIR BA'I SEMS CAN


@25B MGON MED PA DANG, SKYABS MED PA DANG, NGAN SONG DU LTUNG BA
DAG GI PHYIR RO, ,NGA DE'I TSE NA MNGON PAR SANGS RGYAS NAS SKYE
BO GRANGS MED TSAD MED PA DAG LA PHAN PA DANG, BDE BA'I DON BYAS

SO; ;RIGS KYI BU DAG, DE BAS NA DE BZHIN GSHEGS PA'I SNGON GYI
RNAM PAR DAG PA'I SMON LAM DANG, BRTZON 'GRUS KYI BYIN GYIS SEMS
CAN GRANGS MED TSAD MED PA RNAMS 'DI LTA BU'I

SHIN TU ZAB MO'I CHOS LA DAD CING YID CHES PA DANG, GZUNGS SU
'DZIN PAR GYUR TO, ,RIGS KYI BU DAG, NGAS SNGON BTUL BA'I SEMS
CAN DAG NGA'I CHOS 'DI LA YID CHES PAR GYUR TO, ,

RIGS KYI BU DAG, SANGS RGYAS BCOM LDAN 'DAS KYI STOBS BCU DANG,
MI 'JIGS PA BZHIS SEMS CAN DAG 'DI LTA BU'I SHIN TU ZAB MO'I CHOS
LA YID CHES PAR BYAS PA NYUNG NGO, ,SEMS

CAN GANG CHOS 'DI LA GNAS PA NI KUN KYANG DE BZHIN GSHEGS PA'I
DGONGS PA'I MTHU DANG, THABS KYI DBANG GIS SO, ,NGA NI YUN RING
PO NAS DE LTA BU'I CHOS ZAB MO DANG MA BRAL BAS YUN

RING PO NAS BYAMS PA CHEN PO DANG, SNYING RJE CHEN PO DANG, DGA'
BA CHEN PO DANG, BTANG SNYOMS CHEN POS SEMS CAN DAG RJES SU BZUNG
STE MA BTANG NGO, ,DE BZHIN GSHEGS PA NI RNYOG

PA LNGA'I 'JIG RTEN NGAN PAR SEMS CAN LA PHAN PA'I DON MDZAD PA
NYUNG NGO, ,DE CI'I PHYIR ZHE NA, RIGS KYI BU DAG, NGA SNGON
BRTZON 'GRUS CHEN PO'I SHUGS DANG, THABS MKHAS PA


@26A *, ,CHEN PO'I MTHUS SEMS CAN GYI DON BYAS NAS BLA NA MED PA
YANG DAG PAR RDZOGS PA'I BYANG CHUB KYI TSOGS BSAGS SO, ,RIGS KYI
BU DAG ,NGAS MNGON

DU DRAN PA SNGON 'DAS PA'I DUS NA SEMS CAN LA PHAN PA DANG, BDE
BA'I PHYIR NYI MA GCIG LA'ANG LUS STONG YONGS SU BTANG STE SBYIN
PA BYAS SO, ,RIGS KYI BU DAG ,NGA SNGON SKYE BA BRGYA

STONG GI BAR DU SEMS CAN BKRES SKOM PA DAG MTHONG NAS BDAG GIS
LUS KYI SHA BCAD DE BTZOS NAS SBYIN PA BYAS KYANG NGA DE'I TSE NA
'KHRUG PA'AM, 'GYED PA'I SEMS MA SKYES TE,

SEMS CAN DAG LA KHYAB PAR SNYING RJE CHEN PO KUN LA SKYES SO,
,RIGS KYI BU DAG, DE LTAR NGAS BRTZON 'GRUS CHEN PO DANG, THABS
MKHAS PA CHEN PO'I STOBS KYIS SEMS CAN GYI

DON BYAS NAS BLA NA MED PA YANG DAG PAR RDZOGS PA'I BYANG CHUB
KYI TSOGS BSAGS PAR RIG PAR BYA'O, ,DE BAS NA, RIGS KYI BU DAG,
DE LTAR MOS PA DANG, BRTZON 'GRUS DANG,

BAG BYED PA LA NAN TAN BYAS TE BLA NA MED PA YANG DAG PAR RDZOGS
PA'I BYANG CHUB KYI TSOGS BSAGS PAR BYAS SO, ,NGAS JI LTAR BYANG
CHUB SEMS DPA'I SPYOD PA SPYAD PA LTAR

KHYOD KYIS KYANG DE LTAR NGA DANG 'DRA BAR SEMS CAN LA PHAN PA
DANG, BDE BA'I DON GYIS SHIG, RIGS KYI BU DAG, BSKAL PA BZANG
PO'I SANGS RGYAS BCOM LDAN 'DAS


@26B MNGON PAR GSHEGS PA DE DAG THAMS CAD 'DI SKAD MI STON PA
GANG YANG MED DO, ,'DI LTA STE, 'DI LTAR BCOM LDAN 'DAS SH'AKYA
THUB PA SHIN TU BRTZON 'GRUS BRTZAMS SO, ,'DI

LTAR BCOM LDAN 'DAS SH'AKYA THUB PA BRTZON 'GRUS PHUN SUM TSOGS
SO, ,'DI LTAR BCOM LDAN 'DAS SH'AKYA THUB PA BRTZON 'GRUS KYI PHA
ROL TU PHYIN PA DANG LDAN NO, ,'DI LTAR BCOM

LDAN 'DAS SH'AKYA THUB PA BYANG CHUB SEMS DPA'I SPYAD PA SPYOD PA
NA SEMS CAN GYI DON BYAS TE, 'DI LTAR RNYOG PA'I 'JIG RTEN NGAN
PAR BYUNG NAS, SEMS CAN TSAD MED GRANGS MED PA

LA PHAN PA DANG, BDE BA'I DON BYAS SO ZHES GSUNG NGO, ,RIGS KYI
BU DAG, GANG DE LTAR BYANG CHUB KYI SPYAD PA SPYOD PAR 'DOD PA
DAG MOS PA DANG, BRTZON 'GRUS DANG, BAG BYED PA LA

BRTZON PAR BYA'O, ,RIGS KYI BU DAG, NGAS BLA NA MED PA YANG DAG
PAR RDZOGS PA'I BYANG CHUB TU MNGON PAR SANGS RGYAS KYANG BRTZON
'GRUS BRTZAM PA LAS MNYAMS TE, YONGS SU MYA

NGAN LAS 'DAS PA'I BAR DU'ANG BRTZON 'GRUS BSKYED NAS SKU GDUNG
YUNGS KAR GYI 'BRAS BU TZAM DU PHRA MOR GSES TE SKU'I YAN LAG
KYANG RNAM PAR GSES SO, ,DE CI'I PHYIR ZHE NA,

DE'ANG PHYI MA MA 'ONGS PA'I SEMS CAN RNAMS LA BYAMS SHING BRTZE
BA'I PHYIR RO, ,NGA SNGON BYANG CHUB SEMS DPA'I SPYAD PA SPYOD
PA'I TSE SEMS CAN BTUL BA DAG SPYOD PA 'KHRUL CING


@27A *, ,NOR BAR GYUR NAS BGEGS KYI GNAS SU LTUNG BA RNAMS GDON
PA'I PHYIR THUGS RJE CHEN PO BSKYED DE SKU GDUNG GSES TE PHRA MO
YUNGS KAR GYI 'BRU TZAM YANG

RDZU 'PHRUL GYI MTHU BSTAN TO, ,NGA YONGS SU MYA NGAN LAS 'DAS
NAS SEMS CAN GANG SKU GDUNG GIS 'DUL BAR 'GYUR BA DAG SEMS RNAM
PAR DAG PAR 'GYUR RO, ,SEMS RNAM

PAR DAG PAS GNAS THAMS CAD DU SMON PA BZHIN DU 'GRUB BO, ,RIGS
KYI BU DAG, NGA SNGON BYANG CHUB SEMS DPA'I SPYAD PA SPYOD PA'I
TSE SEMS CAN DAG LA DE LTA BU'I THUGS RJE'I

THUGS LHUN GYIS GRUB PA'I SKU GDUNG PHRA MOR GSES TE KUN TU KHYAB
PAR BYAS PA'ANG NGA'I SNGON GYI SMON LAM GYI DBANG GIS SO, ,DE
LTAR TSAD MED PA'I YON TAN DANG, BSOD NAMS

GYI RGYU DANG, RKYEN DANG, THUGS RJE CHEN PO'I SHUGS KYIS PHYI MA
MA 'ONGS PA'I DUS NGAN PAR SKYE BO MANG PO LA SKYOB PAR GYUR TO,
,RIGS KYI BU DAG, BYANG CHUB SEMS DPA' GANG

CHOS 'DI LA MOS PA DANG, BRTZON 'GRUS DANG, BAG BYED PA SKYED PA
DAG NGES PAR PHYI MA MA 'ONGS PA'I DUS NA MDO SDE 'DI LA SOGS PA
KLOG PA DANG, 'DON PA DANG, 'DZIN PA

DANG; GZHAN LA RGYAS PAR STON PAR GYUR CIG CES SMON PAR GYUR TE,
NGA'ANG RDZU 'PHRUL GYI MTHUS BYANG CHUB SEMS DPA' DE DAG KLOG PA
DANG, 'DON PA DANG, 'DZIN PA DANG,


@27B GZHAN LA'ANG RGYAS PAR STON PAR BYIN GYIS RLOB BO, ,NGAS
KYANG MDO SDE'I 'DI DAG KLOG PA DANG, 'DON PA DANG, 'DZIN PA
DANG, GZHAN LA RGYAS PAR STON PAR 'GYUR BA'I PHYIR, BYANG CHUB

SEMS DPA' DE DAG LA YONGS SU GTAMS SO, ,DE CI'I PHYIR ZHE NA,
RIGS KYI BU DAG ,MDO SDE 'DI GANG NA YOD PA'I GNAS DE NA SANGS
RGYAS BZHUGS PAR BLTA STE, MYA NGAN LAS MA

'DAS PAR RIG PAR BYA'O, ,DE BAS NA DE BZHIN GSHEGS PAS MDO SDE
'DI DAG BYANG CHUB SEMS DPA' RNAMS LA GTAMS SO, ,RIGS KYI BU DAG,
DE BAS NA NGAS 'DAS PA'I DUS NA'ANG

DE LTA BU'I RGYU DANG, RKYEN GYIS SEMS CAN RNAMS BSDUS TE MA
BTANG BAR RIG PAR BYA'O, ,DA LTAR GYI DUS SU'ANG SEMS CAN DAG
BSDUS TE MA BTANG NGO, ,MA 'ONGS PA'I DUS NA'ANG SEMS

CAN YONGS SU SDUD DE MI GTONG BAR RIG PAR BYA'O, ,'DI LTA STE,
MDO SDE 'DI LTA BU DAG DGONGS SHING BSKYABS NAS PHYI MA MA 'ONGS
PA'I DUS LNGA BRGYA'I THA MA LA YONGS SU RGYAS PAR BYA

BA'I PHYIR RO, ,RIGS KYI BU DAG, GAL TE DA LTAR GYI DUS SAM, NGA
YONGS SU MYA NGAN LAS 'DAS PA'I 'OG TU GRONG KHYER RAM, GRONG
RDAL LAM, RI 'AM, NAGS TSAL LAM, 'BROG

DGON PA DAG NA MDO SDE YOD DE, GANG ZHIG 'CHANG NGAM, 'DZIN TAM,
KLOG GAM, 'DON TAM, GZHAN LA STON CING 'CHANG NA GNAS DE NA SANGS
RGYAS BZHUGS PAR RIG PAR


@28A *, ,BYA'O, ,DE CI'I PHYIR ZHE NA, DE'I RGYU DE'I RKYEN GYIS
NGAS SANGS RGYAS RNAMS LA CHOS KYI SU ZHES BRJOD DO, ,CHOS MTHONG
BAS NA SANGS RGYAS MTHONG BA ZHES BRJOD

DO; ;SANGS RGYAS LA GZUGS KYI SKUR MI BLTA'O, ,GANG ZAG GANG ZHIG
CHOS 'DI LA DAD DAM, CHOS 'DI NYAN NA GANG ZAG DE NI SANGS RGYAS
LA DAD PA DANG, SANGS RGYAS KYI GSUNG RAB

NYAN PA ZHES BYA'O, ,GANG ZAG GANG ZHIG BSHAD PA BZHIN NAN TAN
DU'ANG BYED NA GANG ZAG DE NI SANGS RGYAS MTHONG BA ZHES BYA'O,
,GANG ZAG DE NI YANG DAG PAR SMRAS PA, CHOS SU SMRA BA, CHOS

KYI RJES SU SPYOD PA ZHES BYA'O, ,RIGS KYI BU DAG ,NGA'I SKU NI
CHOS KYANG YIN, CHOS MA YIN PA'ANG YIN TE, CHOS KYI RJES SU 'GRO
BA ZHES BYA'O, ,CHOS KYI SBYIN PA SBYIN PA'I MCHOG DAM PA

ZHES BYA BA STE, CHOS LA MI GNAS, CHOS MA YIN PA LA'ANG MI GNAS
PA'O, ,DE'ANG JI LTAR ZHE NA, GAL TE CHOS LA GNAS NA SANGS RGYAS
MTHONG BA ZHES MI BYA'O, ,RIGS KYI BU DAG ,

CHOS THAMS CAD LA MI GNAS PA NI, SANGS RGYAS MTHONG BA ZHES
BYA'O, ,GANG CHOS THAMS CAD LA MTHONG BA MED PA NI SANGS RGYAS
MTHONG BA ZHES BYA'O, ,DE CI'I PHYIR ZHE NA, DE BZHIN

GSHEGS PA NI CHOS ZHES BRJOD PAR YANG MI RUNG, CHOS MA YIN ZHES
BRJOD PAR YANG MI RUNG, CHOS SU BLTA BA'ANG MA YIN NO, ,DE CI'I
PHYIR ZHE NA, RIGS KYI BU DAG ,MDO SDE


@28B LAS KYANG DGE SLONG DAG GANG NGA'I CHOS SHES PAR 'DOD PA NI
GZINGS DANG 'DRA BAR CHOS KYANG 'DOR NA CHOS MA YIN PA LTA CI
SMOS TE, GANG ZHIG CHOS DANG, CHOS MA YIN PA LA BTANG SNYOMS SU
GYUR

PA NI SANGS RGYAS MTHONG BA ZHES BYA'O, ,DE CI'I PHYIR ZHE NA, DE
BZHIN GSHEGS PA NI CHOS THAMS CAD LA BTANG SNYOMS PA ZHES BYA'O,
,CHOS KYI MING LA MI CHAGS MI 'DZIN PA STE, CHOS KYI MING DU'ANG

MI LTUNG NA CHOS MA YIN PA'I MING DU MI LTUNG BA LTA CI SMOS,
RIGS KYI BU DAG, CHOS THAMS CAD KYI MING DANG BRAL BA NI DE BZHIN
GSHEGS PA ZHES BYA STE, GANG GIS DE LTAR MTHONG BA NI DE BZHIN

GSHEGS PA MTHONG BA ZHES BYA'O, ,DE CI'I PHYIR ZHE NA, CHOS THAMS
CAD MTHONG BA DANG BRAL BA'I PHYIR DE BZHIN GSHEGS PA MTHONG BA
ZHES BYA'O, ,CHOS THAMS CAD DMIGS SU MED PA'I PHYIR

YANG DAG PA JI LTA BA BZHIN DU CHOS THAMS CAD SHES SHING MTHONG
BAS DE BZHIN GSHEGS PA MTHONG BA ZHES BYA'O, ,RIGS KYI BU DAG ,
GAL TE CHOS THAMS CAD DMIGS SU MED CING CHOS THAMS

CAD DANG BRAL BA DE LA CHOS DANG, CHOS MA YIN PA'I MING DU SPROS
PA MED CING RTZOD PA MED DE, BYA BA MED PA, BSTAN DU MED PA DE NI
DE BZHIN GSHEGS PA MTHONG BA ZHES BYA'O, ,GANG ZAG GANG ZHIG DE
LTAR

CHOS MTHONG BA DE DE BZHIN GSHEGS PA MTHONG BA ZHES BYA'O, ,GANG
GIS DE LTAR DE BZHIN GSHEGS PA MTHONG BA DE NI YANG DAG PAR
MTHONG BA'O, ,GANG DE LTA MA YIN PAR MTHONG BA DE NI LOG PAR


@29A *, ,MTHONG BA ZHES BYA'O, ,GANG LOG PAR MTHONG BA DE NI YANG
DAG PA MA YIN PA MTHONG BA STE, GANG ZAG DE NI YANG DAG PA NYID
MTHONG BA ZHES BYA'O, ,RIGS KYI BU DAG ,YANG

DAG PA NYID DU MTHONG BA NI TSIG DANG SMRA BA'I LAM THAMS CAD
CHAD PA STE, YANG DAG PA MA YIN, YANG DAG PA MA YIN PA'ANG MA
YIN, YOD PA'ANG MA YIN, MED PA'ANG MA YIN TE, CHOS THAMS CAD

DANG BRAL BA, CHOS THAMS CAD MI LEN PA, CHOS THAMS CAD LA MI
DMIGS PA STE, DE LTAR MTHONG BA DE NI DE BZHIN GSHEGS PA MTHONG
BA'O, ,DE CI'I PHYIR ZHE NA, RIGS KYI BU DAG ,DE BZHIN

GSHEGS PA CHOS LA LTA BA MI SKYED DE, CHOS THAMS CAD KYI MTSAN
NYID DANG BRAL BA MTHONG BA NI DE BZHIN GSHEGS PA MTHONG BA ZHES
BYA STE, GANG DE LTAR MTHONG BA DE NI YANG DAG PAR MTHONG

BA'O, ,RIGS KYI BU DAG ,KHYOD KYIS DE LTAR DE BZHIN GSHEGS PA LA
BLTA'O, ,KHYOD KYIS NGAS BSHAD PA BZHIN DU DE BZHIN GSHEGS PA LA
BRTAG PAR BYA'O, ,GANG DE LTAR LTA BAS NI CHOS

THAMS CAD DE BZHIN GSHEGS PA YIN PAR RIG PAR BYA'O, ,CHOS THAMS
CAD KYI DE BZHIN NYID THOB PA DANG, CHOS THAMS CAD KYI YANG DAG
PA NYID THOB PA DANG, CHOS THAMS CAD YANG DAG

PA MA YIN PA'I MTSAN NYID THOB PA DANG, CHOS THAMS CAD DE BZHIN
GSHEGS PA'I CHOS SU SHES PA DANG, CHOS THAMS CAD DE BZHIN GSHEGS
PA'I SPYOD YUL DU'ANG SHES PA DANG, CHOS


@29B THAMS CAD BSAM GYIS MI KHYAB PA'I SPYOD YUL DU SHES PAR RIG
PAR BYA'O, ,RIGS KYI BU DAG ,DE BAS NA NGAS CHOS THAMS CAD DE
BZHIN GSHEGS PA'I SPYOD YUL YIN PAR GSUNGS SO, ,DE

BZHIN GSHEGS PA'I SPYOD YUL NI SPYOD YUL MED PA'O, ,DE CI'I PHYIR
ZHE NA, CHOS THAMS CAD KYI SPYOD YUL ZHES BYA BA DE LA CHOS GANG
YANG SPYAD DU MED DO, ,DE BAS NA GANG SPYOD YUL MED PA LA DE

BZHIN GSHEGS PA'I SPYOD YUL ZHES BSHAD DO, ,CHOS THAMS CAD KYI
SPYOD YUL NI SPYOD YUL MED PA STE SPYOD YUL MED PA DE NI DE BZHIN
GSHEGS PA'I SPYOD YUL ZHES BYA'O, ,DE CI'I PHYIR

ZHE NA; CHOS THAMS CAD KYI SPYOD YUL NI CI'ANG MED PA STE, SPYOD
YUL MED PA NI DE BZHIN GSHEGS PA'I SPYOD YUL ZHES BYA'O, ,SPYOD
YUL THAMS CAD NI DE BZHIN GSHEGS PA'I SPYOD YUL DU

'JUG STE SPYOD YUL MA YIN PA'O, ,DE BZHIN GSHEGS PAS CHOS DE DAG
THUGS SU CHUD PAS NA SPYOD YUL MED PA NI DE BZHIN GSHEGS PA'I
SPYOD YUL ZHES BYA'O, ,RIGS KYI BU DAG ,GANG

GIS CHOS THAMS CAD SPYOD YUL MED PAR SHES NA GANG ZAG DE NI DE
BZHIN GSHEGS PA'I SPYOD YUL LA 'JUG PA ZHES BYA'O, ,GANG ZAG DE
NI DE BZHIN GSHEGS PA'I SPYOD YUL RTOGS PA ZHES

BYA'O; ;GANG ZAG DE NI DE BZHIN GSHEGS PA'I SPYOD YUL LA TSOL BA
ZHES BYA'O, ,GANG ZAG DE NI DE BZHIN GSHEGS PA'I SPYOD YUL LA MA
CHAGS PA ZHES BYA'O, ,DE CI'I PHYIR ZHE NA, GANG ZAG DE


@30A *, ,NI SPYOD YUL MED PA DE LA DE BZHIN GSHEGS PA'I SPYOD YUL
DU SHES SO, ,SPYOD YUL DANG BRAL BA LA DE BZHIN GSHEGS PA'I SPYOD
YUL DU SHES SO, ,'DI LTA STE, CHOS

THAMS CAD NI DMIGS SU MED PA RTAG TU MED PA, MI GNAS PA'I PHYIR
DE BAS NA SPYOD YUL MA YIN PA NI DE BZHIN GSHEGS PA'I SPYOD YUL
LO, ,YE SHES LA ZHUGS PA'I SPYOD YUL TE, CHOS

THAMS CAD LA MI 'JUG PA'I PHYIR RO, ,DE CI LTA ZHE NA, CHOS THAMS
CAD LA SGO MED PA'I PHYIR SGO DES 'JUG GO ,RIGS KYI BU DAG ,
CHOS THAMS CAD LA 'JUG PA'ANG MED, 'BYUNG BA'ANG

MED; GZUGS KYANG MED DO, ,DE CI'I PHYIR ZHE NA, DE BZHIN GSHEGS
PAS CHOS THAMS CAD LA GANG YANG DMIGS PA MED NA CI LAS BYUNG, CI
LA 'JUG ,CI ZHIG BSTAN, CI ZHIG STON

PAR 'GYUR, RIGS KYI BU DAG ,DE NI CHOS THAMS CAD KYI SGOR ZHUGS
PA STE, 'JUG PA MED PA'I MTSAN NYID KYI PHYIR RO, ,CHOS THAMS CAD
NI 'DU BA'ANG MED, 'BRAL BA'ANG MED ,BCINGS

PA'ANG MED, GROL BA'ANG MED DO, ,DE LTAR CHOS THAMS CAD KYI SGOR
NI SGO MED PA'I PHYIR SGO DE NI 'BYUNG BA'I SGO MA YIN, 'JUG PA'I
SGO MA YIN, SONG BA'I SGO MA YIN, BRJOD PA'I SGO MA

YIN TE, MTHAR MI SKYE BA'I SGO ZHES BYA'O, ,CHOS KYI SGO DES NA
CHOS THAMS CAD LA SHES PA MED, MTHONG BA MED DO, ,CHOS KYI SGO DE
NI CHOS LA RIG PA'ANG MED, 'JUG PA'ANG MED DO, ,


@30B DE CI'I PHYIR ZHE NA, RIGS KYI BU DAG ,CHOS THAMS CAD LA
SGO MED DE, SGOR DMIGS SU MED PA'I PHYIR RO, ,NAM MKHA' NI CHOS
THAMS CAD KYI SGO STE, THOG MA NAS RANG

BZHIN GYIS RNAM PAR DAG PA'I PHYIR RO, ,CHAD PA MED PA NI CHOS
THAMS CAD KYI SGO STE, CHAD PA DMIGS SU MED PA'I PHYIR RO, ,MTHA'
MED PA NI CHOS THAMS CAD KYI SGO STE, MTHAR

DMIGS SU MED PA'I PHYIR RO, ,TSAD MED PA NI CHOS THAMS CAD KYI
SGO STE, TSAD DMIGS SU MED PA'I PHYIR RO, ,MU MED PA NI CHOS
THAMS CAD KYI SGO STE, MU DMIGS SU MED PA'I

PHYIR RO, ,RIGS KYI BU DAG ,RIGS KYI BU 'AM, RIGS KYI BU MO DAG
GANG ZHIG CHOS KYI SGO 'DIR ZHUGS NA CHOS THAMS CAD KYI SGOR
ZHUGS PA DANG, CHOS THAMS CAD KYI SGO

SHES PA DANG, CHOS THAMS CAD KYI SGO STON PA ZHES BYA'O, ,GLENG
GZHI'I LE'U STE GCIG GO, ,,DE NAS BCOM LDAN 'DAS KYIS BYANG CHUB
SEMS DPA' 'JIG

RTEN 'DZIN LA 'DI SKAD CES BKA' STZAL TO, ,'JIG RTEN 'DZIN, BYANG
CHUB SEMS DPA' SEMS DPA' CHEN PO GANG ZHIG CHOS THAMS CAD KYI
YANG DAG PA'I MTSAN NYID THOB PAR 'DOD PA

DANG; CHOS RNAM PAR 'BYED PA'I MTSAN NYID LA MKHAS PAR 'DOD PA
DANG, GANG DRAN PA'I STOBS THOB PAR 'DOD PA DANG, CHOS THAMS CAD
RNAM PAR 'BYED PA'I SHES RAB THOB


@31A *, ,PAR 'DOD PA DANG, GANG 'DI LUS 'DI BOR NAS NAM BLA NA
MED PA YANG DAG PAR RDZOGS PA'I BYANG CHUB KYI BAR DU RGYUN MI
'CHAD PA'I DRAN PA THOB PAR 'DOD PA DAG

CHOS KYI SGO 'DI LA MYUR DU 'JUG PAR BYA'O, ,CHOS KYI SGO 'DIS
SHES RAB KYI SNANG BA THOB PAR 'GYUR RO, ,DE CI'I PHYIR ZHE NA,
CHOS KYI SGO 'DIS NI MYUR DU PHUN SUM TSOGS PA THOB PA'I PHYIR

RO, ,GZHAN YANG, 'JIG RTEN 'DZIN, BYANG CHUB SEMS DPA' SEMS DPA'
CHEN PO RNAMS CHOS KYI SGO 'DI LA NAN TAN DU BRTZON PAR BYA'O,
,GANG CHOS LA SPYOD PA'I SGO 'DI LA ZHUGS PA NI

PHUNG PO LA SBYOR BA DANG, KHAMS LA SBYOR BA DANG, SKYE MCHED LA
SBYOR BA DANG, RTEN CING 'BREL TE 'BYUNG BA'I CHOS LA SBYOR BA
DANG, DRAN PA NYE BAR GZHAG PA BZHI LA SBYOR BA DANG, DBANG PO

LNGA LA SBYOR BA DANG, 'PHAGS PA'I LAM YAN LAG BRGYAD PA LA SBYOR
BA DANG, 'JIG RTEN PA DANG, 'JIG RTEN LAS 'DAS PA'I CHOS LA SBYOR
BA RNAM PAR 'BYED PA LA SHIN TU MKHAS

SHING GZHAN YANG, 'DUS BYAS DANG, 'DUS MA BYAS PA'I CHOS LA SBYOR
BA RNAM PAR 'BYED PA LA SHIN TU MKHAS PAR 'GYUR RO, ,'JIG RTEN
'DZIN, DE LA JI LTAR NA BYANG CHUB SEMS

DPAS PHUNG PO LNGA LA SBYOR BA RNAM PAR 'BYED PA LA MKHAS PA GANG
ZHE NA, BYANG CHUB SEMS DPA' SEMS DPA' CHEN PO RNAMS NYE BAR LEN
PA'I PHUNG PO LNGA LA YANG DAG PAR RTOG PA NI 'DI


@31B LTA STE; MA RIG PA'I PHUNG PO NI NYE BAR LEN PA'I PHUNG
PO'O, ,SDUG BSNGAL GYI PHUNG PO NI NYE BAR LEN PA'I PHUNG PO'O,
,GTI MUG GI PHUNG PO NI NYE BAR LEN PA'I PHUNG PO'O, ,NAD KYI
PHUNG PO DANG, SHU PA'I

PHUNG PO DANG, ZUG RDU'I PHUNG PO NI NYE BAR LEN PA'I PHUNG PO
LNGA'O, ,BYANG CHUB SEMS DPA' RNAMS GZUGS NYE BAR LEN PA'I PHUNG
PO RNAM PAR 'BYED PA LA BRTAG PAR BYA'O, ,DE LA GZUGS NYE

BAR LEN PA'I PHUNG PO RNAM PAR 'BYED PA LA JI LTAR BRTAG CE NA,
GZUGS NYE BAR LEN PA'I PHUNG PO DE NI CHEN PO BZHI LAS SKYES PA
STE, GZUGS NYE BAR LEN PA'I PHUNG PO ZHES BTAGS PA TZAM

DU ZAD DO, ,GZUGS KYI PHUNG PO LA RANG BZHIN MED DE, CHEN PO BZHI
'DUS PAR ZAD PAS GZUGS KYI PHUNG PO ZHES BTAGS PA TZAM MO, ,GZUGS
KYI PHUNG PO NI BYAS PA MED PA, BYED PA MED PA,

BYA BA MED PA, 'BYUNG BA MED PA'O, ,GZUGS KYI PHUNG PO ZHES BYA
BA NI SNGON GYI LAS KYI RGYU DANG, RKYEN DANG, CHEN PO BZHI 'DUS
PA LAS GZUGS KYI PHUNG PO ZHES BTAGS PA TZAM DU ZAD KYI PHUNG PO
MA

YIN PA DE GZUGS KYI PHUNG PO YIN NO, ,DPER NA, NAM MKHA'I PHUNG
PO DANG 'DRA STE, YANG DAG PA SKYE BA'I MTSAN NYID MED DO, ,GANG
NAM MKHA'I PHUNG PO ZHES BRJOD PA DE LA CHOS GANG YANG MA SKYES

TE; MING TZAM YOD PA'I PHYIR NAM MKHA'I PHUNG PO ZHES BYA'O,
,BYIS PA SO SO'I SKYE BOS PHUNG PO DANG, PHUNG PO'I MTSAN NYID
MED PA 'DI LA PHYIN CI LOG GI SEMS KYIS YANG DAG PA MA YIN PAR


@32A *, ,YANG DAG PAR 'DZIN TE, BDAG PHUNG PO LNGA'O, ,BDAG GI
PHUNG PO LNGA'O, ,BDAG GZUGS KYI PHUNG PO'O, ,BDAG GI GZUGS KYI
PHUNG PO ZHES DE LTAR ZHEN TO, ,

DE LTAR BYIS PA SO SO'I SKYE BO DAG GZUGS LA ZHEN NAS GZUGS LA
BDAG DANG, BDAG GI BA DANG, GZUGS YOD PA DANG, GZUGS SU 'DZIN PA
DANG, GZUGS SU LEN PA DANG ,

GZUGS LA ZHEN PA DAG GZUGS LA GNAS SHING RTEN TE SDIG PA MI DGE
BA'I LAS RNAM PA SNA TSOGS SPYOD CING MYONG BAR BYED DO, ,BDAG
CAG GIS NI BYIS PA SO SO'I SKYE BO'I RJES

SU BSLAB PA'I MI RIGS KYI, BDAG CAG GIS BRTZON 'GRUS BSKYED DE,
BYANG CHUB KYI PHYOGS KYI CHOS BSGOM PA LA NAN TAN BYA'O, ,GZUGS
KYI PHUNG PO LA YANG DAG PA JI LTA BA BZHIN

BRTAG PAR BYA BA'I RIGS SO, ,BYANG CHUB SEMS DPA' RNAMS KYI PHUNG
PO LA YANG DAG PA JI LTA BA BZHIN DU RTOG PA'I TSE CHU'I DBU BA
DANG 'DRA BAR SHES SO, ,DE LA JI LTAR NA CHU'I DBU

BA DANG 'DRA BAR SHES PA ZHE NA, DBU BA MED PA NI CHU'I DBU BA
STE, DE'ANG RKYEN MANG PO LAS SKYES SU ZAD KYI BZUNG ZHING BCAD
DU MI BZOD, SRA BA 'AM, SNYING PO MED PAS CHU'I DBU BA

DE LA DBU BA'I MTSAN NYID MED DE, GANG DBU BA MED PA LA CHU'I DBU
BA ZHES BYA BA BZHIN DU GZUGS KYI PHUNG PO'ANG DE DANG 'DRA STE,
GZUGS KYI PHUNG PO LA PHUNG PO'I MTSAN NYID


@32B MED DO, ,BYANG CHUB SEMS DPA' RNAMS DE LTAR RTOG PA'I TSE
'DI SNYAM DU 'DI BUS PA SO SO'I SKYE BO NI YANG DAG PA MA YIN
PA'I GZUGS LA YANG DAG PA JI LTA BA BZHIN MI RTOGS, YANG DAG PA
JI

LTA BA BZHIN DU GZUGS MI RTAG PAR MI SHES, YANG DAG PA JI LTA BA
BZHIN DU GZUGS KYI MTSAN NYID MI SHES SO SNYAM NAS, BDAG CAG YANG
DAG PA'I LAM LA ZHUGS PAS YANG DAG PA

MA YIN PA'I GZUGS LA ZHEN PAR MI BYA'O, ,DE CI'I PHYIR ZHE NA,
GZUGS ZHEN PAR BYA BA'I MTSAN NYID MA YIN TE, MING TZAM DU ZAD
KYI NGES PA'I MTSAN NYID MED DO, ,DE LTAR GZUGS

NI NGES PA'I MTSAN NYID MED CING MING DANG YANG BRAL BA'I PHYIR,
GZUGS ZHES BYA'O, ,YANG GZHAN DU NA GZUGS NI 'JIG PA'I MTSAN NYID
YIN TE, MKHAS PA DAG GIS NI KHONG DU

CHUD PAS MTSAN MA MED PAR SHES SO, ,BDAG CAG GIS GZUGS MTSAN MA
MED PA'I SBYOR BA BSGOM PA LA MKHAS PAR BYA YI, GZUGS KYI MTSAN
MA LA ZHEN PAR MI BYA'O, ,GANG ZAG

GANG ZHIG GZUGS KYI MTSAN MA LA ZHEN NA GZUGS LA ZHEN PA ZHES
BYA'O, ,BDAG CAG GIS GZUGS KYI MTSAN MAR 'JUG PA LA SHIN TU MKHAS
PAR BYA'O, ,BYANG CHUB SEMS DPA'

DE LTAR YANG DAG PAR JI LTA BA BZHIN RTOG PA DE'I TSE YANG DAG PA
JI LTA BA BZHIN GZUGS RNAM PAR 'BYED PA RTOGS NAS GZUGS KYI PHUNG
PO DE'ANG GANG BUS PA SO SO'I SKYE BO DAG GIS RNAM


@33A *, ,PAR BRTAGS PA'I 'DU SHES LAS BYUNG BAR SHES SO, ,DE LTAR
CHOS RNAMS RNAM PAR BRTAGS PA'I 'DU SHES LAS BYUNG BAS DE NI MA
SKYES PA STE, RNAM PAR

BRTAGS PA'I 'DU SHES THAMS CAD NI YANG DAG PA MA YIN PA'I BUS PA
SO SO'I SKYE BO PHYIN CI LOG LA RTEN CING GNAS NAS GZUGS ZHES
SKYED DE, GZUGS KYIS RNAM PAR BCINGS

SO; ;GZUGS KYIS GTZES PAS SDUG BSNGAL GYIS GDUNGS TE 'KHOR BAR
GYUR TO, ,MA RIG PA DANG, GTI MUG GIS LDONGS PAS GZUGS SU ZHEN TE
MI GTOD NAS GZUGS LA RTAG PA

DANG; SRA BA DANG, SNYING PO YOD PAR LTA BAS DE LTAR BYIS PA SO
SO'I SKYE BO GZUGS KYI 'CHING BAS BCINGS TE, SEMS CAN DMYAL BA
DANG, BYOL SONG DANG, YI DVAGS DANG, LHA DANG

MIR RGYUN DU 'KHOR RO, ,GZUGS KYI RI LA SHIN TU CHAGS TE, GZUGS
DE LA NYES PA'I SKYON MANG PO YOD PAR MI LTA'O, ,BDAG CAG GIS BUS
PA SO SO'I SKYE BO'I RJES SU BSLAB PAR

MI BYA YI, GZUGS KYI SBYOR BA RNAM PAR 'BYED PA BSGOM PA LA BRTAG
PAR BYA'O, ,GZUGS RNAM PAR 'BYED PA LA RTOG PA'I TSE GZUGS KYI
RANG BZHIN RMI LAM DANG 'DRA BAR MTHONG

NGO; ;'DI LTA STE, RMI LAM GYI NANG NA GZUGS MTHONG BA DE NI RNAM
PAR BRTAGS PA'I 'DU SHES TSOR BA DANG, RTOG PA LAS SKYES TE,
MTHONG BA DANG, THOS PA DANG, TSOR BA DANG,


@33B SHES PA DANG, RTEN CING 'BREL PAR 'BYUNG BA'ANG SKYED DE,
BDAG DANG, GZHAN DU'ANG SHES SO, ,SA DANG, CHU DANG, ME DANG,
RLUNG DU'ANG MTHONG NGO, ,RI DANG, CHU DANG, NAGS TSAL LA SOGS

PAR MTHONG STE, DE LTAR RMI LAM GYIS GZUGS KYI MTSAN MA DE LA
NGES PAR CHAD PA MED DE, RNAM PAR BRTAGS PA'I 'DU SHES LAS GZUGS
KYI PHUNG PO'I MTSAN MAR SKYED PA'ANG DE BZHIN TE,

SNGON GYI LAS KYI RGYU DANG RKYEN LAS SKYES TE NGES PA'I RANG
BZHIN CAN MA YIN NO, ,BYANG CHUB SEMS DPA' RNAMS DE LTAR YID LA
BYED PA NA GZUGS LA BDAG GAM, BDAG GI BAR MI LEN NO, ,YANG

DAG PA JI LTAR BA BZHIN DU GZUGS LA RTOG STE, YANG DAG PA JI LTA
BA BZHIN DU MI RTAG PA'I MTSAN NYID DANG, YANG DAG PA MA YIN PA
PHYIN CI LOG TU RTOG GO ,SEMS CAN DAG NI PHYIN CI LOG

GIS BSLAD PAS GZUGS LA BDAG GZUGS, BDAG GI GZUGS, GZHAN GZUGS,
GZHAN GYI GZUGS SU ZHEN CING 'DZIN TO, ,DE LTAR GZUGS RNAM PAR
'BYED PA LA RTOG PA'I TSE

GZUGS SU MED DMIGS, GZUGS KYI RANG BZHIN MI MTHONG, GZUGS MI RTAG
PA LA'ANG MI CHAGS SO, ,BYANG CHUB SEMS DPAS DE'I TSE GZUGS LA
CHAGS PA DANG, 'DZIN PA THAMS CAD

BSAL TE MED PAR GYUR NA GZUGS KYI YANG DAG PA'I MTSAN NYID LA
SHIN TU MKHAS PA YIN, GZUGS MNYAM PA'I MTSAN NYID SHES PA YIN,
GZUGS 'GOG PA'I MTSAN NYID SHES PA


@34A *, ,YIN, GZUGS 'GOG PA'I LAM GYI MTSAN NYID LA MKHAS PA YIN,
GZUGS KYI PHUNG PO GANG NAS KYANG MA 'ONGS PA, GANG DU'ANG MI
'GRO BAR RAB TU RTOGS

SO; ;DE LTAR RTOG PA'I TSE NA LUS DANG, GZUGS KYI PHUNG PO DE LAS
KYI 'BRAS BU RNAM PAR SMIN PA DANG, RNAM PAR BRTAGS PA LAS SKYES
TE, CHEN PO BZHI 'DUS PA LAS BYUNG BAR SHES SO, ,

LUS KYI GZUGS KYI PHUNG PO NI BDAG MA YIN, GZHAN MA YIN, BDAG PO
MED DE, GANG NAS KYANG MA 'ONGS SO, ,GZUGS KYI PHUNG PO LA DE
LTAR RTOG PA'I NANG GI GZUGS LA MI CHAGS MI

LEN; PHYI'I GZUGS LA MI CHAGS MI LEN, 'DAS PA'I GZUGS LA MI CHAGS
MI LEN, MA 'ONGS PA'I GZUGS LA MI CHAGS MI LEN, DA LTA'I GZUGS
LA'ANG MI CHAGS MI LEN,

GZUGS KYI PHUNG PO THAMS CAD LA MA SKYES PA'I MTSAN NYID DU SHES
SO, ,DE LTAR BYANG CHUB SEMS DPA' DE'I TSE GZUGS MI 'GAG, GZUGS
'GAG PA'I CHOS TSOL LO, ,'JIG RTEN

'DZIN, DE LTAR NA BYANG CHUB SEMS DPA' SEMS DPA' CHEN PO RNAMS
GZUGS RNAM PAR 'BYED PA LA RTOG PA ZHES BYA'O, ,'JIG RTEN 'DZIN,
DE LA JI LTAR NA BYANG CHUB SEMS DPA'

SEMS DPA' CHEN PO RNAMS TSOR BA NYE BAR LEN PA'I PHUNG PO RNAM
PAR 'BYED PA LA RTOG PA YIN ZHE NA, BYANG CHUB SEMS DPAS 'DI
SNYAM DU SEMS TE, BDE PAR TSOR BA DANG, SDUG


@34B BSNGAL DU TSOR BA DANG, BDE BA'ANG MA YIN SDUG BSNGAL YANG
MA YIN PAR TSOR BA 'DI NI RTEN CING 'BREL BA LAS BYUNG STE, RGYU
DANG RKYEN LA RAG LUS BAS TSOR BA'I MTSAN NYID LA ZHUGS NA, DE LA

TSOR BAR BYED PA MED DE, ZHEN PA TZAM DU ZAD DO, ,ZHEN PA DE NI
YANG DAG PA MA YIN TE, YANG DAG PA MA YIN PA'I KUN TU BTAGS PA
LAS SKYES PA'O, ,DE LTAR BYANG CHUB SEMS DPA' DE DE

SNYAM DU SEMS PA NA'ANG 'DI SNYAM DU BUS PA SO SO'I SKYE BO NI
YANG DAG PA MA YIN PA'I KUN TU RTOG PA'I TSOR BAS BCINGS NAS TSOR
BA RNAM PA GSUM GYIS RNAM PAR GTZES SO, ,'DI LTA STE, BDE

BA DANG, SDUG BSNGAL BA DANG, BDE BA'ANG MA YIN SDUG BSNGAL YANG
MA YIN PA'I TSOR BA RNAMS SO, ,BUS PA SO SO'I SKYE BO DAG GAL TE
BDE BAR TSOR BA NA 'DOD PA'I NYON MONGS PAS BKOL

TE; 'DOD PA'I NYE BA'I NYON MONGS PA'I PHYIR MI DGE BA'I LAS RNAM
PA SNA TSOGS BSKYED DO, ,GAL TE SDUG BSNGAL DU TSOR BA NA ZHE
SDANG GI NYON MONGS PAS BKOL TE, ZHE SDANG GI NYE BA'I NYON

MONGS PAS NYON MONGS PA'I PHYIR MI DGE BA'I LAS RNAM PA SNA TSOGS
BSKYED DO, ,GAL TE BDE BA'ANG MA YIN SDUG BSNGAL YANG MA YIN PAR
TSOR BA NA MA RIG PA'I NYON MONGS PAS BKOL

TE; MA RIG PA'I NYE BA'I NYON MONGS PAS NYON MONGS PA'I PHYIR
SLOS PA'I MYA NGAN DANG, SMRE SNGAGS 'DON PA DANG, SDUG BSNGAL
GYIS GDUNGS PA LAS RNAM PAR MA GROL BAR GYUR TO, ,BDAG


@35A *, ,GIS BUS PA SO SO'I SKYE BO'I RJES SU BSLAB PAR MI BYA
YI, CHOS RNAMS KYI YANG DAG PA NYID LA BRTAG PAR BYA'O, ,BDAG CAG
GIS YANG DAG PA JI LTA BA BZHIN

TSOR BA LA BRTAG PAR BYA'O, ,BYANG CHUB SEMS DPA' RNAMS YANG DAG
PA JI LTA BA BZHIN TSOR BA'I PHUNG PO LA BRTAGS NAS KYANG 'DI
SNYAM DU PHUNG PO MA YIN PA NI TSOR BA'I PHUNG PO STE RNAM

PAR BRTAG PA LAS SKYES PA PHYIN CI LOG DANG LDAN PA'I TSOR BA
BYED PA MED DE, SNGON GYI LAS KYI RGYU LAS SKYES SO, ,DA LTAR GYI
RKYEN GYIS TSOR BA RNAMS MYONG STE, RANG BZHIN GYIS STONG

BAS TSOR BA LA TSOR BA'I MTSAN MA MED DO, ,BYANG CHUB SEMS DPA'
RNAMS TSOR BA'I PHUNG PO LA RTOG PA NA CHU'I CHU BUR LTA BUR
SKYES NAS 'GAGS TE NGES PAR CHAD PA MED PAR CHUD

PA BZHIN TSOR BA'I PHUNG PO'ANG DE DANG 'DRA STE, RGYU DANG,
RKYEN 'BREL PA LAS SKYES TE RGYU DANG, RKYEN LA RAG LAS PAS SKAD
CIG KYANG MI GNAS TE, YANG DAG PA MA YIN PAS RNAM PAR

BRTAGS PA'I PHYIN CI LOG LAS SKYES SO, ,BYANG CHUB SEMS DPA' DAG
DA'I TSE NA'ANG 'DI SNYAM DU BUS PA SO SO'I SKYE BO DAG NI SNYING
BRTZE BA'I GNAS YIN NO, ,TSOR BA'I PHUNG PO

LA YANG DAG PA JI LTA BA BZHIN MI RTOGS PAS TSOR BA RNAMS KYIS
NYON MONGS PAR GYUR TO, ,BDE BA'I TSOR BA LA'ANG CHAGS, SDUG
BSNGAL GYI TSOR BA LA'ANG CHAGS, BDE BA'ANG MA


@35B YIN, SDUG BSNGAL YANG MA YIN PA'I TSOR BA LA'ANG CHAGS PA
SKYED DE, TSOR BA RNAMS KYIS BCINGS PAS 'KHOR BA NA 'KHOR ZHING
LUS GCIG NAS LUS GCIG TU RGYUN MI 'CHAD DE, TSOR

BA'I NYON MONGS PAS NI TSOR BA'I PHUNG PO'I MTSAN NYID YANG DAG
PA JI LTA BA MI SHES PA'I PHYIR RO, ,BDAG CAG GIS BUS PA SO SO'I
SKYE BO'I RJES SU BSLAB PAR MI BYA YI, YANG DAG PA JI LTA

BA BZHIN TSOR BA'I PHUNG PO RNAM PAR 'BYED PA LA BRTAG PAR BYA'O,
,DE'I TSE YANG DAG PA JI LTA BA BZHIN TSOR BA'I PHUNG PO LA RTOG
PA NI PHUNG PO MED PA TSOR BA'I PHUNG PO YIN PA DANG, YANG DAG PA

MA YIN PA'I PHUNG PO DE TSOR BA'I PHUNG PO YIN PA DANG, PHYIN CI
LOG GI PHUNG PO DE TSOR BA'I PHUNG PO YIN PA DANG, MI GNAS PA'I
PHUNG PO DE TSOR BA'I PHUNG PO YIN PAR RTOGS TE, DE'I TSE NA

YANG DAG PA JI LTA BA BZHIN DU TSOR BA'I PHUNG PO'I MTSAN NYID
MTHONG STE, BYAS PA MED, BYED PA MED DE, TSOR BA'I PHUNG PO LA
TSOR BA'I PHUNG PO'I MTSAN NYID KYANG MI MTHONG NGO, ,DE LTAR

TSOR BA'I PHUNG PO LA RTOG PA NA TSOR BA'I PHUNG PO LA NANG NA
GNAS PAR MI MTHONG, TSOR BA'I PHUNG PO LA PHYI ROL NA GNAS PAR MI
MTHONG STE, TSOR BA BDAG CES BYA BA LA MI CHAGS, TSOR

BA BDAG GI BA ZHES BYA BA LA MI CHAGS PAS TSOR BA'I PHUNG PO LA
GANG NAS KYANG MA 'ONGS LA BDAG PO MED DE CHOS GANG GIS KYANG MA
BSKYED PAR SHES SO, ,TSOR BA DE NI PHYIN CI LOG DANG


@36A *, ,LDAN PA DANG, SNGON GYI LAS KYI 'BRAS BU RNAM PAR SMIN
PA LAS TSOR BA'I PHUNG PO ZHES RNAM GRANG SU BTAGS PAR SHES SO,
,TSOR BA'I PHUNG PO LA YANG DAG PA MA

YIN PA'I RGYU DANG, RKYEN RGYUN MI 'CHAD PAR SPYOD PAR MTHONG
STE, DE'I DUS NA 'DAS PA'I TSOR BA'I PHUNG PO LA MI LEN, MI
CHAGS, MI ZHEN, MA 'ONGS PA'I TSOR BA'I PHUNG PO LA'ANG MI

LEN; MI CHAGS, MI ZHEN, DA LTAR GYI TSOR BA'I PHUNG PO LA'ANG MI
LEN, MI CHAGS, MI ZHEN TE, GANG ZAG DES BDE BA'I TSOR BA LAS 'DOD
PA'I KUN NAS NYON MONGS PA SEL TO, ,

SDUG BSNGAL GYI TSOR BA LAS ZHE SDANG BA'I KUN NAS NYON MONGS PA
SEL TO, ,BDE BA'ANG MA YIN, SDUG BSNGAL YANG MA YIN PA'I TSOR BA
LAS MA RIG PA'I KUN NAS NYON MONGS PA SEL BAS

BRTZON 'GRUS RAB TU RTZOM MO, ,BYANG CHUB SEMS DPA' DE'I TSE GAL
TE BDE BA'I TSOR BA MYONG BA NA 'DOD PA'I SEMS MI SKYE, SDUG
BSNGAL GYI TSOR BA MYONG BA ZHEN 'DOD [?] PA'I [?] SEMS MI SKYE,

BDE BA'ANG MA YIN SDUG BSNGAL YANG MA YIN PA'I TSOR BA MYONG BA
NA GTI MUG GI SEMS MI SKYE'O, ,'JIG RTEN 'DZIN, BUS PA SO SO'I
SKYE BO DAG NI PHAL CHER BA DANG [?] BA MYONG BA NA

'DOD PA SKYE'O, ,SDUG BSNGAL GYI TSOR BA MYONG BA NA ZHE SDANG
SKYE'O, ,BDE BA'ANG MA YIN SDUG BSNGAL YANG MA YIN PA'I TSOR BA
MYONG BA NA GTI MUG SKYE STE, DE LTAR BUS PA [?] SO SO'I SKYE BO


@36B DAG NI 'DOD CHAGS DANG, ZHE SDANG DANG, GTI MUG GI DBANG GIS
LDONGS PAR GYUR PAS TSOR BA'I PHUNG PO LA YANG DAG PA JI LTAR BA
BZHIN MI SHES, 'DOD CHAGS DANG, ZHE SDANG DANG, GTI

MUG GI MTSAN NYID MI SHES PAS 'DOD CHAGS DANG, ZHE SDANG DANG,
GTI MUG LA BDAG DANG, BDAG GI BA DANG, 'DI DANG, GZHAN DU CHAGS
SHING 'DZIN TO, ,'JIG RTEN 'DZIN, BYANG

CHUB SEMS DPA' SEMS DPA' CHEN PO RNAMS TSOR BA'I PHUNG PO 'DI LA
YANG DAG PA JI LTA BA BZHIN DU RTOGS PA NI 'DOD CHAGS DANG, ZHE
SDANG DANG, GTI MUG GI DBANG DU MI 'GYUR RO, ,

GAL TE 'DOD CHAGS DANG, ZHE SDANG DANG, GTI MUG SKYES NA'ANG DE
MA THAG TU YONGS SU SEL CING YANG DAG PA'I LAM LA NAN TAN BYED
PAR 'GYUR RO, ,BDE BA'I TSOR BA MYONG BA LAS

NI 'DOD CHAGS KYI KUN NAS NYON MONGS PA BSAL BA'I PHYIR BRTZON
'GRUS RTZOM MO, ,SDUG BSNGAL GYI TSOR BA MYONG BA LAS NI ZHE
SDANG GI KUN NAS NYON MONGS PA BSAL BA'I PHYIR BRTZON

'GRUS RTZOM MO, ,BDE BA'ANG MA YIN, SDUG BSNGAL YANG MA YIN PA'I
TSOR BA MYONG BA LAS NI GTI MUG GI KUN NAS NYON MONGS PA BSAL
BA'I PHYIR BRTZON 'GRUS RTZOM STE, YANG DAG PA JI

LTA BA BZHIN DU TSOR BA RNAM PA GSUM SHES PAR BYED DO, ,DE'I TSE
NA JI TZAM DU TSOR BAR 'GYUR BA GAL TE BDE BAR TSOR BA DANG, SDUG
BSNGAL BAR TSOR BA DANG, BDE BA'ANG MA


@37A *, ,YIN SDUG BSNGAL YANG MA YIN PA'I TSOR BA KUN LA'ANG MI
CHAGS TE, RING DU GYUR NA'ANG 'DOD CHAGS KYI KUN NAS NYON MONGS
PA DANG BRAL BAR

'GYUR, ZHE SDANG GI KUN NAS NYON MONGS PA DANG BRAL BAR 'GYUR,
GTI MUG GI KUN NAS NYON MONGS PA DANG BRAL BAR 'GYUR TE, TSOR BA
'BYUNG BA'I DUS NA TSOR BA'I PHUNG PO

LA YANG DAG PA JI LTA BA BZHIN MI RTAG PA DANG, YANG DAG PA JI
LTA BA BZHIN DU MTHONG ZHING SHES PAR 'GYUR RO, ,GAL TE DE LTAR
SHES NAS TSOR BA'I PHUNG PO LA 'DOD PA'I

CHAGS PA YONGS SU GCOD PAR 'GYUR TE, YONGS SU GCOD PA'I TSOR BA'I
PHUNG PO LA ZHUGS PAS 'DOD CING CHAGS PA'I LAM DAG TU TSOR BA
RNAMS KYIS NYON MONGS PAR MI

'GYUR RO, ,DE LTAR BYANG CHUB SEMS DPA' RNAMS KYIS GAL TE DE LTAR
YANG DAG PA JI LTA BAR ZHIN TSOR BA'I PHUNG PO RTOGS SHING YANG
DAG PA JI LTA BA BZHIN TSOR BA'I PHUNG PO SHES

NAS TSOR BA'I PHUNG PO'I KUN 'BYUNG DANG, TSOR BA'I PHUNG PO'I
'GOG PA DANG, TSOR BA'I PHUNG PO'I 'GOG PA'I LAM YONGS SU SHES
PAR 'GYUR RO, ,DE NAS TSOR BA'I PHUNG POS

MA SKYES PA LA MTSAN NYID DU SHES, MA SKYES PA'I MTSAN NYID KYIS
TSOR BA'I PHUNG PO LA MTSAN MA MED PA KHONG DU CHUD CING RTOGS
PAR 'GYUR RO, ,'JIG RTEN 'DZIN, 'DI


@37B DAG NI BYANG CHUB SEMS DPA' SEMS DPA' CHEN PO RNAMS TSOR
BA'I PHUNG PO RNAM PAR 'BYED PA LA RTOG PA ZHES BYA'O, ,'JIG RTEN
'DZIN, DE LA JI LTAR NA BYANG CHUB SEMS DPA'

SEMS DPA' CHEN PO RNAMS 'DU SHES KYI PHUNG PO RNAM PAR 'BYED PA
LA RTOG CE NA, BYANG CHUB SEMS DPA' SEMS DPA' CHEN PO RNAMS YANG
DAG PA JI LTA BA BZHIN 'DU SHES KYI PHUNG

PO LA RTOG PA'I TSE 'DU SHES KYI PHUNG PO DE PHYIN CI LOG LAS
SKYES TE YANG DAG PA MA YIN, SNYING PO MED PA, MI BRTAN PA, THOG
MA NAS MA SKYES PA'I MTSAN NYID, CHAD PAS RGYU DANG, RKYEN

'DUS PA DANG, SNGON GYI LAS KYI MTHU LAS BYUNG BA MTHONG NGO,
,YANG 'DI SNYAM DU PHUNG PO MA YIN PA NI 'DU SHES KYI PHUNG POS
TE, YANG DAG PA MA YIN PA'I PHUNG PO NI 'DU SHES KYI PHUNG PO'O,
,PHYIN

CI LOG GI PHUNG PO NI 'DU SHES KYI PHUNG PO'O, ,'DU SHES KYI
PHUNG PO LA 'DU SHES KYI PHUNG PO'I MTSAN MA MED PA NI, DPER NA,
DBYAR GYI SMIG RGYU BA LTA BU MING TZAM STE, SMIG RGYU BA'I PHUNG
PO

DANG 'DRA BAR 'DU SHES KYI PHUNG PO 'DI'ANG DE DANG 'DRA STE,
RNAM PAR SHES PA'I 'DU SHES KYIS 'DU SHES ZHES BTAGS SO, ,BUS PA
SO SO'I SKYE BO NI YANG DAG PA MA YIN PA 'DU SHES 'DIS

BCINGS TE, BDE BAR RNAM PAR SHES, SDUG BSNGAL DU RNAM PAR SHES,
BDE BA'ANG MA YIN, SDUG BSNGAL YANG MA YIN PAR RNAM PAR SHES,
GRANG BA DANG, TSA BAR RNAM PAR SHES, SKYES PA DANG


@38A *, ,BUD MED DU RNAM PAR SHES, LAM RGYUD LNGAR 'KHOR BAR RNAM
PAR SHES, 'DUS PAR RNAM PAR SHES, GYES PAR RNAM PAR SHES, 'DAS
PAR RNAM PAR

SHES, MA 'ONGS PAR RNAM PAR SHES, DA LTAR GYIR RNAM PAR SHES,
BZANG POR RNAM PAR SHES, NGAN PAR RNAM PAR SHES, YOD PAR RNAM PAR
SHES, MED PAR RNAM PAR SHES SO,,

BUS PA SO SO'I SKYE BO 'DU SHES NI PHYIN CI LOG YANG DAG PA MA
YIN PA'I DBANG DU GYUR PAS RGYU DANG, RKYEN LA RAG LUS TE 'DU
SHES KYI PHUNG PO ZHES BTAGS PA TZAM DU ZAD DO, ,DE LA NI NANG

NGAM; PHYI ROL NA 'DU SHES ZHES BYA BA MED DE BUS PA SO SO'I SKYE
BO DAG NI YANG DAG PA MA YIN PA'I 'DU SHES KYIS BCINGS PAS 'DOD
CHAGS SU RNAM PAR SHES, ZHE SDANG DU RNAM PAR SHES,

GTI MUG TU RNAM PAR SHES, BU DANG, CHUNG MAR RNAM PAR SHES SO,
,BUS PA SO SO'I SKYE BO DAG NI 'DU SHES KYI PHUNG PO LA GNAS TE
YANG DAG PA MA YIN PA'I LAM LA CHAGS PAS 'DU SHES

KYI PHUNG POS 'KHOR BA NA 'KHOR BAR 'GYUR TE, YANG DAG PA JI LTA
BA BZHIN DU 'DU SHES KYI PHUNG PO YANG DAG PA MA YIN PAR MI RTOGS
SO, ,BUS PA SO SO'I SKYE BO DAG NI BDAG TU 'DU

SHES; PHA ROL POR 'DU SHES SO, ,SKYES PA DANG, BUD MED DU 'DU
SHES TE 'DU SHES KYI PHUNG POS BCINGS PAS RNAM PAR MA GROL TE,
BDAG 'DU SHES KYI PHUNG PO YIN PA DANG, BDAG GI


@38B BA 'DU SHES KYI PHUNG PO YIN PAR CHAGS SHING 'DZIN TO, ,BDAG
CAG NI BUS PA SO SO'I SKYE BO'I RJES SU BSLAB PAR MI BYA'O,
,BYANG CHUB SEMS DPA' SEMS DPA' CHEN PO RNAMS DE LTAR YANG

DAG PAR JI LTA BA BZHIN DU 'DU SHES KYI PHUNG PO LA RTOG PA NA
'DU SHES KYI PHUNG PO DE LA 'DU SHES KYI PHUNG POR MI DMIGS PA NA
SMIG RGYU BA'I PHUNG PO LA SMIG RGYU BA'I PHUNG POR MI DMIGS PA
BZHIN

NO; ;BYANG CHUB SEMS DPA'I 'DU SHES KYI PHUNG PO LA SMIG RGYU BA
NYID MTHONG BAS 'DAS PA'I 'DU SHES KYI PHUNG PO LA MI CHAGS, MI
LEN, MI ZHEN, MA 'ONGS PAS 'DU SHES KYI PHUNG PO LA MI CHAGS,

MI LEN, MI ZHEN, DA LTAR GYI 'DU SHES KYI PHUNG PO LA MI GNAS,
BDAG DANG, GZHAN DU RNAM PAR MI RTOG STE, 'DU SHES KYI PHUNG PO
'GOG PA LA NAN TAN BYED CING 'DU SHES KYI PHUNG PO'I LAM

MA SKYES PAR KHONG DU CHUD DO, ,'DU SHES KYI PHUNG PO LA MA 'ONGS
PA'I GNAS DANG, SONG BA'I GNAS YOD PAR MI MTHONG STE, PHYIN CI
LOG DANG LDAN PA DANG, SNGON GYI LAS KYI RGYU LAS

SKYES TE, DA LTAR GYI RKYEN GYIS RNAM PAR BCINGS SO, ,PHUNG PO
MED PA NI 'DU SHES KYI PHUNG PO'O, ,'DU SHES KYI PHUNG PO LA
'ONGS PA'I GNAS KYANG MED, SONG BA'I GNAS KYANG MED PAR 'BYED

CING RTOG NA 'DU SHES KYI PHUNG PO MA SKYES PAR KHONG DU CHUD DO,
,'DU SHES KYI PHUNG PO DGAG PAR RNAM PAR MI RTOG PA NI 'DU SHES
KYI TSOR BA THAMS CAD DGAG PA'I PHYIR YANG DAG PA JI LTA


@39A *, ,BA BZHIN SHES SHING MTHONG BA LA GNAS PA'I PHYIR RO,
,BYANG CHUB SEMS DPA' YANG DAG PA JI LTA BA BZHIN DU 'DU SHES KYI
PHUNG PO LA RTOG PA'I TSE 'DU SHES

KYI PHUNG PO DANG BRAL TE 'DU SHES KYI LAM LA MI GNAS PA 'DU SHES
KYI PHUNG PO YANG DAG PA JI LTA BA BZHIN DU SHES SHING MTHONG BA
LA GNAS PA DANG, 'DU SHES KYI PHUNG PO LA MI CHAGS PAR YANG

DAG PA JI LTA BA BZHIN DU 'DU SHES KYI PHUNG PO THAMS CAD RNAM
PAR 'BYED CING RTOG PA DANG, YANG DAG PA JI LTA BA BZHIN DU 'DU
SHES KYI PHUNG PO'I KUN 'BYUNG DANG, 'GOG PA DANG, ZAD PA

SHES SO, ,'JIG RTEN 'DZIN, DE LTAR NA BYANG CHUB SEMS DPA' SEMS
DPA' CHEN PO RNAMS 'DU SHES KYI PHUNG PO RNAM PAR 'BYED PA RTOG
PA ZHES BYA STE, 'DU SHES KYI PHUNG PO LA CHAGS PA

DANG BRAL BAS 'DU SHES KYI PHUNG PO LA CHAGS PA GCOD PA'I LAM LA
NAN TAN BYED PAR 'GYUR RO,, ,,'JIG RTEN 'DZIN CES BYA BA'I MDO,
BAM PO GNYIS PA,

'JIG RTEN 'DZIN, DE LA JI LTAR NA BYANG CHUB SEMS DPA' SEMS DPA'
CHEN PO 'DU BYED KYI PHUNG PO RNAM PAR 'BYED PA LA RTOG CE NA ,
'JIG RTEN 'DZIN, BYANG CHUB SEMS DPA'

SEMS DPA' CHEN PO 'DU BYED KYI PHUNG PO 'DI NI PHYIN CI LOG LAS
SKYES TE, YANG DAG PA MA YIN PA'I KUN TU BRTAGS PA LAS BRTAGS PA
TZAM DU YOD PAS BRTAGS SO, ,BYANG CHUB


@39B SEMS DPA' DE'I TSE LUS KYIS 'DU BYED PA DANG, NGAG GIS 'DU
BYED PA DANG, YID KYIS 'DU BYED PA DANG, KUN LA MI GTZANG BA
DANG, MI RTAG PA DANG, SDUG BSNGAL BA DANG, STONG PA NYID

DANG; BDAG MED PAR RTOG GO ,DE LTAR RTOG PA'I TSE 'DI SNYAM DU
PHUNG PO MA YIN PA NI 'DU BYED KYI PHUNG PO'O, ,SDUG BSNGAL GYI
PHUNG PO NI 'DU BYED KYI PHUNG PO'O, ,RTEN CING 'BREL TE 'BYUNG
BA'I

PHUNG PO NI 'DU BYED KYI PHUNG PO'O, ,GZUGS BRNYAN GYI PHUNG PO
NI 'DU BYED KYI PHUNG PO'O, ,'DU BYED KYI PHUNG PO NI MI 'PHEL
BA, MI BRI BA, MA BSDUS PA'O, ,LUS KYIS 'DU BYED PA DANG, NGAG

GIS 'DU BYED PA DANG, YID KYIS 'DU BYED PA BYAS PA MED DE, MKHAS
PA DAG NI 'DU BYED KYI PHUNG PO DE LA MI CHAGS, MI LEN TO, ,DE
CI'I PHYIR ZHE NA, LUS KYIS 'DU BYED PA RNAMS LUS

KYI NANG NA MI GNAS, LUS KYI PHYI ROL NA MI GNAS, GNYIS KA'I BAR
NA MI GNAS SO, ,NGAG GIS 'DU BYED PA DANG, YID KYIS 'DU BYED
PA'ANG DE BZHIN DU NANG NA MI GNAS, PHYI ROL NA

MI GNAS, GNYIS KA'I BAR NA MI GNAS TE, 'DU BYED KYI PHUNG PO LA
'DU BYED KYI PHUNG PO'I MTSAN MA MED DO, ,DE CI'I PHYIR ZHE NA,
'DU BYED KYI PHUNG PO DE NI RGYU DANG, RKYEN MANG PO DANG, PHYIN

CI LOG DANG, YANG DAG PAR MA YIN PA DANG, SNGON GYI LAS KYI 'BRAS
BU RNAM PAR SMIN PA LAS SKYES TE, RGYU DANG, RKYEN GYIS GZUNG BAS
NA 'DU BYED RNAMS BYAS PAR GYUR TO, ,LUS KYIS


@40A *, ,'DU BYED PA DANG, NGAG GIS 'DU BYED PA DANG, YID KYIS
'DU BYED PA KUN KYANG YANG DAG PAR 'DU BYA BA MA YIN, CI'ANG 'DU
BYED PA MED DE, YANG DAG PA MA

YIN PA LAS 'DU BYED PA, PHYIN CI LOG TU 'DU BYED PA STE, DE BAS
NA 'DU BYED MA YIN PA LA 'DU BYED KYI PHUNG PO ZHES BTAGS SO, ,DE
CI'I PHYIR ZHE NA, MKHAS PA DE DAG GIS NI, 'DU

BYED KYI MTSAN NYID LA MA NGES PAS LUS KYIS 'DU BYED PA DANG,
NGAG GIS 'DU BYED PA DANG, YID KYIS 'DU BYED PA DAG GNAS 'DI NA
'AM, GNAS GZHAN NA 'AM, NANG NGAM, PHYI ROL

NA GNAS PAR MA NGES PA'I PHYIR RO, ,LUS DANG, NGAG DANG, YID KYIS
'DU BYED PA'ANG 'DU BYED KYI MTSAN NYID DU NGES PA MED, DMIGS SU
MED, BRJOD DU MED NA, 'DU BYED KYI PHUNG

PO DMIGS SU YOD PA 'AM, BRJOD DU YOD PA LTA CI SMOS TE, DE BAS NA
PHUNG PO MED PA NI 'DU BYED KYI PHUNG PO ZHES BYA'O, ,BUS PA SO
SO'I SKYE BO DAG NI PHYIN CI LOG TU 'DU SHES BSKYED

NAS LUS DANG, NGAG DANG, YID KYI 'DU BYED PA LA CHAGS TE, 'DU
BYED KYI PHUNG PO LA RNAM PAR RTOG PAS 'DU BYED KYI PHUNG POS
BCINGS TE 'KHOR BA NA 'KHOR BAR GYUR TO, ,BUS PA SO

SO'I SKYE BO DAG PHYIN CI LOG GI DBANG DU GYUR PAS LUS DANG, NGAG
DANG, YID KYI 'DU BYED SKYED DE, DE LA 'DZIN CING CHAGS PAS CHOS
MA YIN PA LA CHOS SU 'DU SHES, PHUNG PO


@40B MED PA LA PHUNG POR SHES SO, ,PHYIN CI LOG GI 'DU BYED LA
CHAGS PA DES RNAM PAR BCINGS TE LAM RGYUD LNGAR 'KHOR ZHING RTAG
TU LUS DANG, NGAG DANG, YID KYI 'DU BYED KYI RJES SU SPYOD

DE YANG DAG PA JI LTA BA BZHIN MI RTOGS, YANG DAG PA JI LTA BA
BZHIN DU 'DU BYED KYI PHUNG PO MA RTOGS PAS LUS DANG, NGAG DANG,
YID KYI SGO NAS 'DU BYED RNAMS BSKYED PAR GYUR TO, ,BUS PA

SO SO'I SKYE BO DAG PHYIN CI LOG LA CHAGS PA'I PHYIR, DE KHO NA
NYID MA YIN PA'I CHOS LA CHAGS PA'I PHYIR, YANG DAG PA MA YIN PA
LA CHAGS PA'I PHYIR 'DU BYED KYI PHUNG PO ZHES BYA'O, ,'JIG

RTEN 'DZIN, BYANG CHUB SEMS DPA' RNAMS 'DI LA DE LTAR YANG DAG PA
JI LTA BA BZHIN DU BRTAGS NA 'DU BYED RNAMS KYI DNGOS PO MED DE,
RAB TU MTHU CHUNG BRGYU DANG, RKYEN MANG PO 'DUS PA LAS

'DU BYED KYI PHUNG PO ZHES BRJOD CING BTAGS TE, DE LA YANG DAG
PAR 'DU BYED KYI PHUNG PO MED PAR RTOGS SO, ,PHUNG PO MED PA NI
'DU BYED KYI PHUNG PO'O, ,THOG MA NAS MA SKYES PA NI 'DU BYED

KYI PHUNG PO'O, ,RANG BZHIN MED PA NI 'DU BYED KYI PHUNG PO'O,
,'DU BYED RNAMS SNGA MA'I MTHA' YANG DMIGS SU MED, PHYI MA'I
MTHA' YANG DMIGS SU MED, BAR GYI MTHA' YANG DMIGS

SU MED DE, MI GNAS PAS 'DU BYED RNAMS NI SKAD CIG GCIG GIS SKYE
ZHING 'GOG PA'I CHOS CAN NO, ,'JIG RTEN 'DZIN, BYANG CHUB SEMS
DPA' RNAMS DE LTAR YANG DAG PA JI LTA BA


@41A *, ,BZHIN DU 'DU BYED KYI PHUNG PO LA STONG PA NYID DANG,
DMIGS SU MED PA DANG, SRA BA'I RANG BZHIN MED PA DANG, SBU'I NYAG
MA TZAM YANG DMIGS SU MED PAR RTOGS

SO; ;DE LTAR BSAMS NAS BUS PA SO SO'I SKYE BO DAG SNYING PO MED
PA'I CHOS KYIS RNAM PAR BCINGS PA DANG, 'DU BYED KYI PHUNG POS
RNAM PAR BCINGS PA DANG, CHAGS PAS RNAM PAR BCINGS

TE; LUS DANG, NGAG DANG, YID KYI SGO NAS 'DU BYED PA BSKYED DO,
,BDAG TU 'DU BYED PA DANG, BDAG GI BAR 'DU BYED PA BSKYED DO, ,DE
LTA BU'I LAS BSKYED PAS 'DU BYED KYI PHUNG POS

RNAM PAR BCINGS NAS 'DU BYED KYI PHUNG PO NYID MA RIG PA GTI MUG
YIN PAR MI SHES TE, 'DU BYED KYI PHUNG PO LA YANG DAG PAR RTOG GO
,DE LTAR PHYIN CI LOG GI DBANG DU GYUR PAS

DE LA CHAGS SHING 'DZIN TO, ,GANG ZAG DES DE LTAR 'DU BYED KYI
PHUNG PO LA CHAGS SHING 'DZIN PAS BAR BAR NI BDE BAR BYED, BAR
BAR NI SDUG BSNGAL BAR 'DU BYED, BAR BAR NI BDE

BA'ANG MA YIN SDUG BSNGAL YANG MA YIN PAR 'DU BYED DO, ,GANG ZAG
DES BDE BA LA 'DU BYED PAS BDE BA'I LUS THOB BO, ,SDUG BSNGAL LA
'DU BYED PAS SDUG BSNGAL GYI LUS THOB BO,,

BDE BA'ANG MA YIN SDUG BSNGAL BA'ANG MA YIN PA LA 'DU BYED PAS
BDE BA'ANG MA YIN SDUG BSNGAL BA'ANG MA YIN PA'I LUS THOB BO,
,GANG ZAG DES BDE BA'I LUS THOB PAS DE LA


@41B 'DOD PA BSKYED DO, ,SDUG BSNGAL GYI LUS THOB PAS ZHE SDANG
BSKYED DO, ,BDE BA'ANG MA YIN SDUG BSNGAL BA'ANG MA YIN PA'I LUS
THOB PAS GTI MUG BSKYED DO, ,GANG ZAG DES DE LTAR 'DOD

CHAGS DANG, ZHE SDANG DANG, GTI MUG GI DBANG DU GYUR PAS 'DU BYED
KYI NYES PA'I SKYON MA MTHONG NAS, LUS DANG, NGAG DANG, YID KYI
'DU BYED RNAM PAR MA DAG GO ,GANG ZAG DE DE LTAR

LUS DANG, NGAG DANG, YID KYI 'DU BYED RNAM PAR MA DAG PAS RNAM
PAR MA DAG PA'I LAM DU LTUNG BAR GYUR PA NI, 'DI LTA STE, SEMS
CAN DMYAL BA DANG, BYOL SONG DANG, YI DVAGS

SO; ;JI STE SKAD CIG TZAM DE LAS THAR TE LHA DANG, MIR SKYES
NA'ANG LUS DANG, NGAG DANG, YID KYI 'DU BYED LA SHIN TU CHAGS TE
'DU BYED KYI PHUNG PO LA RAB TU CHAGS SO, ,BYANG CHUB SEMS

DPA' SEMS DPA' CHEN PO RNAMS NI DE LTAR YANG DAG PA JI LTA BA
BZHIN DU RTOGS SO, ,BDAG CAG KYANG BUS PA SO SO'I SKYE BO'I RJES
SU BSLAB PAR MI BYA'O, ,BDAG CAG GIS LUS DANG,

NGAG DANG, YID KYI 'DU BYED RNAM PAR DAG PAR SBYANGS TE 'DU BYED
KYI PHUNG PO LA CHAGS PAR MI BYA, 'DU BYED KYI PHUNG PO'I NYES
PA'I SKYON SHIN TU BRTAGS TE, 'DU BYED KYI PHUNG PO LAS

'BYUNG BA'I LAM BTZAL BAR BYA'O, ,GANG DE LTAR RTOG PA NI YANG
DAG PA JI LTA BA BZHIN DU 'DU BYED KYI PHUNG PO LA RTOG PA ZHES
BYA STE, DE NI YANG DAG PAR 'DU BYED KYI PHUNG PO MI RTAG PA


@42A *, ,LA RTOG PA ZHES BYA'O, ,DE'I TSE NA YANG DAG PA JI LTA
BA BZHIN DU 'DU BYED RNAMS DANG, 'DU BYED KYI KUN 'BYUNG BA DANG,
'DU BYED KYI 'GOG PA DANG, 'DU BYED

KYI 'GOG PA'I LAM LA MI 'DZIN, MI CHAGS, MI ZHEN TO, ,'DU BYED
RNAMS LA'ANG MI CHAGS, MI ZHEN TO, ,'DU BYED KYI PHUNG PO LA'ANG
MI CHAG SO, ,DE LTAR RTOG PA'I TSE 'DU BYED

KYI MTSAN MA DANG BRAL TE 'DU BYED KYANG 'DU BYED KYI PHU PO'I
LAM MED PAR RTOGS TE, 'DU BYED THAMS CAD LA STONG PA NYID DU
RTOGS PA'I 'DU BYED THAMS CAD LA SKYO ZHING SKRAG PA DANG

'BYUNG BA'I SEMS SKYE'O, ,RNAM PAR DAG PA'I LUS DANG, NGAG DANG,
YID KYI 'DU BYED 'BA' ZHIG LA MNGON PAR 'DU BYED DO, ,'DU BYED
KYI MTSAN MA RNAM PAR BSHIG PA DANG, 'DU BYED

KYI PHUNG PO'I MTSAN MA LAS RING DU GYUR PAS GANG ZAG DES JI TZAM
DU LUS THOB PAR GYUR PA DE YONGS SU DAG PAR 'GYUR RO, ,DE CI'I
PHYIR ZHE NA, GANG ZAG DE NI LUS KYI LAS RNAM

PAR DAG ,NGAG GI LAS RNAM PAR DAG ,YID KYI LAS RNAM PAR DAG
PA'O, ,LUS KYI 'DU BYED RNAM PAR DAG ,NGAG GI 'DU BYED RNAM PAR
DAG ,YID KYI 'DU BYED RNAM PAR DAG

PA'O; ;GANG ZAG DE NI 'DU BYED KYI PHUNG PO DANG BRAL BA, 'DU
BYED KYI PHUNG PO'I MTSAN MA DANG BRAL BA, CHOS RNAMS KYI DNGOS
PO'I MTSAN MA RNAM PAR 'JIG PA'O, ,DE LTAR YANG DAG


@42B PA JI LTA BA BZHIN DU RTOG PA'I TSE 'DU BYED KYI PHUNG PO
RNAMS GANG NAS KYANG MA 'ONGS, GANG DU'ANG MI 'GRO BAR RTOGS TE,
'DU BYED RNAMS NGES PAR SKYE BA'I MTSAN MA 'AM, NGES PAR 'GOG

PA'I MTSAN MAR MI DMIGS SO, ,DES 'DU BYED RNAMS LA SKYE BA DANG,
'GOG PA'I MTSAN MA MED PAR RTOGS TE, 'DU BYED THAMS CAD SKYE BA
DANG, 'GOG PA'I MTSAN MA MA YIN NO, ,GANG

ZAG DE 'DU BYED THAMS CAD LA SKYE BA DANG, 'GOG PA'I MTSAN MA MED
PAR RTOGS NAS SKYO ZHING SPONG BA'I SEMS SKYES TE, YANG DAG PA JI
LTA BA BZHIN DU 'DU BYED RNAMS KYI KUN 'BYUNG DANG,

'GOG PA'I MTSAN MA RTOGS SHING CHUD PAR 'GYUR RO, ,'DU BYED RNAMS
MA SKYES PA'I MTSAN NYID DU RIG KYANG 'DU BYED KYI MTSAN NYID
SHIN TU MI RTOGS SO, ,DE CI'I PHYIR ZHE NA, 'JIG RTEN

'DZIN, 'DU BYED KYI PHUNG PO LA NGES PA'I MTSAN NYID MED PA'I
PHYIR RO, ,'DI LTA STE, CHU SHING LA SRA BA'I MTSAN NYID KYANG MI
RNYED, MI SRA BA'I MTSAN NYID KYANG MI RNYED PA DE BZHIN DU

'DU BYED KYI MTSAN NYID KYANG MI RNYED PA DE BZHIN DU 'DU BYED
KYI MTSAN NYID KYANG DE BZHIN TE, SRA BA'I MTSAN NYID KYANG MI
RNYED LA MI SRA BA'I MTSAN NYID KYANG MI RNYED DO, ,'JIG RTEN
'DZIN,

DE LTAR NA BYANG CHUB SEMS DPA' SEMS DPA' CHEN PO RNAMS 'DU BYED
KYI PHUNG PO LA'ANG 'JUG PA YID LA BYED PA'I RNAM PAR 'BYED PA LA
RTOG PA ZHES BYA'O, ,'JIG RTEN 'DZIN, DE


@43A *, ,LA JI LTAR NA BYANG CHUB SEMS DPA' SEMS DPA' CHEN PO
RNAMS YANG DAG PA JI LTA BA BZHIN DU RNAM PAR SHES PA'I PHUNG PO
RNAM PAR 'BYED PA LA RTOG PA ZHE

NA; BYANG CHUB SEMS DPA' SEMS DPA' CHEN PO RNAMS PHUNG PO MA YIN
PA LA RNAM PAR SHES PA'I PHUNG POR RTOG ,PHYIN CI LOG GI PHUNG PO
LA RNAM PAR SHES PA'I PHUNG POR RTOG, YANG

DAG PA MA YIN PA'I PHUNG PO LA RNAM PAR SHES PA'I PHUNG POR RTOG
GO ,DE CI'I PHYIR ZHE NA, 'JIG RTEN 'DZIN, RNAM PAR SHES PA'I
PHUNG PO DE NI PHYIN CI LOG LAS SKYES TE, YANG DAG PA

MA YIN PA'I RKYEN GYIS BCINGS PAS SNGON GYI LAS KYIS YOD PAR GYUR
TE, DA LTAR GYI RKYEN LA RAG LUS PAS RGYU DANG, RKYEN MANG PO LA
RAG LUS PA'I PHYIR YANG DAG PA MA YIN PA CI'ANG

MED PA'I RNAM PAR BRTAGS PA LAS RNAM PAR SHES PA LAS SKYES SO,
,RNAM PAR SHES PA'I PHYIR RNAM PAR SHES PA ZHES BYA STE, RNAM PAR
RTOG PA'I BLO 'KHRUL PA LAS BLA THABS

SU YOD PAR GYUR TE SHES PA YOD PAS RNAM PAR SHES PA ZHES BYA'O,
,DNGOS PO RNAM PA SNA TSOGS SU SHES PA'I PHYIR, SEMS KYI LAS
BSKYED PA'I PHYIR, BSAMS PA SEMS PA'I

PHYIR, RKYEN MANG PO LAS MTSAN MA SKYE BA'I PHYIR, RNAM PA SNA
TSOGS SU SEMS SKYE BA'I PHYIR NA RNAM PAR SHES PA'I PHUNG PO ZHES
BYA'O, ,SHES PA LAS RNAM PAR SHES PA'I GZUGS


@43B BYUNG STE SEMS KYI LAS STON PA'I PHYIR, BSAM PA SDUG PA'I
PHYIR, RNAM PAR SHES PA'I PHUNG PO ZHES BYA STE, DE LA SEMS DANG,
YID DANG, RNAM PAR SHES PA ZHES KYANG BYA STE, THAMS CAD

KYANG YID KYI LAS KYIS RNAM PAR RTOG PAS RNAM PAR SHES PAS BSDUS
TE MTSAN NYID DU RNAM PAR SHES, 'DU BYED DU RNAM PAR SHES, RANG
BZHIN DU RNAM PAR SHES PAS RNAM PAR SHES PA'I

PHUNG PO ZHES BYA'O, ,DE LTAR PHUNG PO MA YIN PA NI RNAM PAR SHES
PA'I PHUNG PO STE, MA SKYES PA, MA BYUNG BA, MA BYAS PA'O, ,PHYIN
CI LOG DANG LDAN PA'I RKYEN GYIS YANG DAG PA MA YIN PAR

SHES PA'I PHYIR RNAM PAR SHES PA'I PHUNG PO ZHES BYA'O, ,DE CI'I
PHYIR ZHE NA, RNAM PAR SHES PA'I PHUNG PO DE NI RGYU DANG, RKYEN
MANG PO LAS SKYES TE, RANG BZHIN DANG, GO RIMS DANG, RGYUN LAS
SKYES PA

MED DE SKAD CIG SKAD CIG GIS SKYE ZHING 'GOG STE, RNAM PAR SHES
PA'I PHUNG PO'I MTSAN NYID BSKYED PA MA YIN NO, ,DE CI'I PHYIR
ZHE NA, RNAM PAR SHES PA SKYES PA'I NGES PA DMIGS SU MED

LA SKYE BA'I MTSAN NYID KYANG DMIGS SU MED PA'I PHYIR RO, ,NGES
PA DANG, MTSAN NYID DMIGS SU MED PA'I PHYIR, NGO BO NYID KYI RANG
BZHIN MED PA'I PHYIR, RANG GI MTSAN NYID MED PA'I PHYIR, SRA

BA'I RANG BZHIN MI RNYED PA'I PHYIR NA MKHAS PA DAG NI YANG DAG
PA JI LTA BA BZHIN DU RTOG STE, PHUNG PO MA YIN PA LA RNAM PAR
SHES PA'I PHUNG POR KHONG DU CHUD DO, ,BUS PA SO SO'I SKYE BO DAG
RNAM


@44A *, ,PAR SHES PA'I PHUNG PO MA YIN PA LA RNAM PAR SHES PA'I
PHUNG POR 'DU SHES TE LOG PAR RNAM PAR RTOG PA DANG, PHYIN CI LOG
DANG LDAN PA'I YANG DAG PA MA YIN

PAR RTOG PA'I BLOS RNAM PAR BCINGS PAS RNAM PAR SHES PA'I PHUNG
POR NAN TAN GYIS BRTAGS NAS RNAM PAR SHES PA'I PHUNG POR CHAGS,
RNAM PAR SHES PA'I BYA BA LA GNAS, RNAM PAR

SHES PA'I RNAM PA LA BRTEN TE BSAM PA'I SEMS PA BSTAN PA'I PHYIR
RNAM PAR SHES PA'I PHUNG PO BSKYED DO, ,GANG ZAG DE RNAM PA SNA
TSOGS SU RNAM PAR RTOG PA'I NANG GI RNAM PAR SHES

PA LA CHAGS, PHYI'I RNAM PAR SHES PA LA CHAGS, PHYI NANG GI RNAM
PAR SHES PA LA CHAGS, RING BA'I RNAM PAR SHES PA LA CHAGS, NYE
BA'I RNAM PAR SHES PA LA CHAGS TE, RNAM PAR

SHES PAS MTSAN MAR RNAM PAR BRTAGS PAS RNAM PAR SHES PA'I PHUNG
PO BSKYED DO, ,GANG ZAG DE RNAM PAR RTOG PA'I 'DU SHES KYIS SEMS
DANG, YID DANG, RNAM PAR SHES PA ZHES

BLA DVAGS SU BTAGS TE, 'DI NI SEMS SO, ,'DI NI YID DO, ,'DI NI
RNAM PAR SHES PA'O ZHES NAN TAN GYIS BTAGS TE, DE LTAR SEMS KYI
MTSAN NYID RNAM PA SNA TSOGS 'BYUNG

BAR SHES SO, ,BUS PA SO SO'I SKYE BO DAG RNAM PAR SHES PA'I PHUNG
PO LA CHAGS TE RNAM PAR SHES PA'I PHUNG POS RNAM PAR BCINGS SO,
,SEMS DANG, YID DANG, RNAM PAR SHES


@44B PA 'DUS PA LAS RNAM PA SNA TSOGS SU RNAM PAR SHES PA'I PHUNG
POR SKYES SO, RNAM PAR RTOG PA'I YANG DAG PA MA YIN PA'I DNGOS
PO'I PHYIR, MTSAN NYID GCIG PA'I PHYIR, NGES PA'I MTSAN NYID

GCIG PA'I PHYIR SEMS DE DANG, YID DE DANG, RNAM PAR SHES PA DE
THOB CING TSOGS PA RNAM PAR 'BYED PA LA MKHAS PA THOB PAR 'GYUR
RO, ,GANG ZAG DE RNAM PAR SHES PA'I PHUNG PO LA RTEN CING

GNAS TE RNAM PAR SHES PA LA CHAGS PAS 'DAS PA'I RNAM PAR SHES
PA'I PHUNG PO LA YOD PAR CHAGS SHING 'DZIN TO, ,MA 'ONGS PA'I
RNAM PAR SHES PA'I PHUNG PO LA'ANG YOD PAR 'DZIN CING

CHAGS SO, ,DA LTAR GYI RNAM PAR SHES PA'I PHUNG PO LA'ANG YOD PAR
'DZIN CING CHAGS SO, ,BUS PA SO SO'I SKYE BO DAG MTHONG BA DANG,
THOS PA DANG, TSOR BA DANG, SHES PA'I CHOS LA RNAM

PAR SHES PA'I PHUNG POR CHAGS TE YOD PAR 'DZIN TO, ,GANG ZAG DE
MTHONG BA DANG, THOS PA DANG, TSOR BA DANG, SHES PA'I CHOS LA
CHAGS SHING 'DZIN TE, RNAM PAR SHES PA'I PHUNG POS

RNAM PAR BCINGS PAS SHES PA LA GTZO BOR 'DZIN TO, ,SEMS DANG, YID
DANG, RNAM PAR SHES PA 'DUS PA'I DBANG DU GYUR PAS 'KHOR BAR
'KHOR BA NA, 'DI LTA STE, 'JIG RTEN 'DI

NAS 'JIG RTEN PHA ROL TU, 'JIG RTEN PHA ROL NAS 'DI DAG TU'O, ,DE
DAG KYANG RNAM PAR SHES PA'I PHUNG POS RNAM PAR BCINGS PAS YANG
DAG PA JI LTA BA BZHIN DU RNAM PAR SHES


@45A *, ,PA'I PHUNG POR MI SHES SO, ,RNAM PAR SHES PA'I PHUNG PO
NI YANG DAG PA'I MA YIN NA PHYIN CI LOG DANG LDAN PA'I RGYU LAS
THOS PA DANG, MTHONG BA DANG, TSOR BA

DANG, SHES PA'I CHOS RNAMS BYUNG STE, DE LA YANG DAG PA'I RNAM
PAR SHES PA MED DO, ,DE LTAR YANG DAG PA JI LTA BA BZHIN DU MI
RTOGS PAS NA, BAR BAR NI DGE BA'I RNAM PAR

SHES PA 'BYUNG, BAR BAR NI MI DGE BA'I RNAM PAR SHES PA 'BYUNG,
BAR BAR NI DGE BA DANG, MI DGE BA'I RNAM PAR SHES PA 'BYUNG STE,
GANG ZAG DE RTAG TU RNAM PAR SHES PA'I RJES

SU SPYOD KYANG RNAM PAR SHES PA SKYE BA'I GNAS MI SHES, RNAM PAR
SHES PA'I YANG DAG PA JI LTA BA'I MTSAN NYID MI SHES SO, ,'JIG
RTEN 'DZIN, BYANG CHUB SEMS DPA' SEMS

DPA' CHEN PO RNAMS DE LA YANG DAG PA JI LTA BA BZHIN DU RTOG PAS
RNAM PAR SHES PA'I PHUNG PO NI YANG DAG PA MA YIN PA'I RNAM PAR
SHES PA LAS BYUNG BAR RTOGS SO, ,'DI LTA STE,

MTHONG BA DANG, THOS PA DANG, TSOR BA DANG, SHES PA'I CHOS RNAMS
RGYU DANG, RKYEN MANG PO LAS BYUNG BAR SHES SO, ,CHOS MED PA LAS
CHOS SU 'DU SHES PAS RNAM PAR SHES PA'I

PHUNG POR CHAGS PAR GYUR TO, ,BDAG CAG GIS BUS PA SO SO'I SKYE
BO'I RJES SU BSLAB PAR MI BYA YI, BDAG CAG GIS RNAM PAR SHES PA
YANG DAG PA JI LTA BA BZHIN DU 'BYED PA LA


@45B BRTAG PA DANG, YANG DAG PA JI LTA BA BZHIN DU RNAM PAR SHES
PA'I PHUNG PO 'BYED PA LA BRTAG PAR BYA'O, ,BYANG CHUB SEMS DPA'
RNAMS YANG DAG PA JI LTA BA BZHIN DU RTOG PA'I TSE RNAM PAR

SHES PA'I PHUNG PO DE YANG DAG PA MA YIN PA PHYIN CI LOG PAR SHES
TE, THOG MA NAS SKYES PA'I MTSAN NYID DU SHES SO, ,PHUNG PO MA
YIN PA NI RNAM PAR SHES PA'I PHUNG PO'O, ,GZUGS

BRNYAN GYI PHUNG PO NI RNAM PAR SHES PA'I PHUNG PO'O, ,SGYU MA'I
PHUNG PO NI RNAM PAR SHES PA'I PHUNG PO STE, DPER NA, SGYU MA
MKHAN GYIS SGYU MA'I MI BYAS NA MI DE'I RNAM PAR SHES PA DE NI

NANG NA'ANG MI GNAS, PHYI ROL NA'ANG MI GNAS, GNYIS KA'I BAR
NA'ANG MI GNAS PA LTAR RNAM PAR SHES PA'I RANG BZHIN KYANG DE
DANG 'DRA STE, YANG DAG PA MA YIN PA'I RKYEN MANG

PO DANG, RNAM PAR RTOG PA LAS SKYES TE YANG DAG PA'I DNGOS PO MED
DO, ,'KHRUL 'KHOR GYI MI LTAR RNAM PAR SHES PA'ANG DE DANG 'DRA
STE, PHYIN CI LOG DANG, YANG DAG PA MA YIN PA'I RGYU

RKYEN MANG PO 'DUS PA LAS YOD PAR GYUR TO, ,DE LTAR RTOG PA'I TSE
RNAM PAR SHES PA MI RTAG PA DANG, SDUG BSNGAL BA DANG, MI GTZANG
BA DANG, BDAG MED PAR SHES SO, ,RNAM PAR

SHES PA'I MTSAN NYID LA SGYU MA LTA BUR SHES PA DANG, RNAM PAR
SHES PA'I RANG BZHIN LA SGYU MA LTA BUR RTOGS SO, ,BYANG CHUB
SEMS DPAS DE'I TSE 'DI SNYAM DU 'JIG RTEN 'DI


@46A *, ,DAG NI SHIN TU MYOS SHING GTI MUG GIS LDONGS SO, ,'DI
LTA STE, RNAM PAR BRTAGS PA'I RNAM PAR SHES PA LAS 'JIG RTEN
'BYUNG STE, SEMS DANG,

YID DANG, RNAM PAR SHES PA'I 'DUS PAS NA KHAMS GSUM 'DI NI RNAM
PAR SHES PA TZAM MO, ,DE LTAR SEMS DANG, YID KYI RNAM PAR SHES PA
NI GZUGS MED, PHYOGS MED, CHOS

KYI NANG NA MI GNAS, CHOS KYI PHYI ROL NA MI GNAS SO, ,BUS PA SO
SO'I SKYE BO DAG NI YANG DAG PA MA YIN PA DANG LDAN PAS RNAM PAR
BCINGS PA'I PHYIR RNAM PAR SHES PA'I PHUNG PO LA

BDAG DANG, BDAG GI BAR 'DZIN CING CHAGS SO, ,GANG ZAG DE NI RNAM
PAR SHES PA'I PHUNG PO NANG NA GNAS PAR 'DZIN, RNAM PAR SHES
PA'I PHUNG PO PHYI ROL NA GNAS PAR

'DZIN, RNAM PAR SHES PA'I PHUNG PO PHYI NANG GNYIS GA NA GNAS
PAR 'DZIN, RNAM PAR SHES PA'I PHUNG PO DE BDAG DANG, GZHAN LA
GNAS PAR 'DZIN TO, ,GANG ZAG DE RNAM PAR

SHES PA'I PHUNG PO LA GTZO BOR 'DZIN TO, ,RNAM PAR SHES PAS RNAM
PAR BCINGS PAS RNAM PAR SHES PA'I PHUNG PO'I RO LA CHAGS NAS RNAM
PAR SHES PA'I PHUNG PO'I MTSAN

NYID GANG BRJOD DO, ,'DI LTA STE, SEMS DANG, YID DANG, RNAM PAR
SHES PA'I RJES SU RO LA CHAGS PAS RNAM PAR SHES PA'I PHUNG PO LA
CHAGS SHING 'DZIN TO, ,GANG ZAG


@46B DE RNAM PAR SHES PAS RNAM PAR BCINGS TE, RNAM PAR SHES PA'I
PHUNG PO DE DANG 'BREL BAS SEMS DANG, YID KYANG RNAM PAR SHES
PA'I DBANG DU GYUR TE SEMS DANG, YID KYANG RNAM PAR

SHES PA'I RGYU DANG, RKYEN GYIS MTHUS BUS PA SO SO'I SKYE BOR
SKYE STE, GAL TE BSAM PA THA MA BSKYED NA LUS THA MA THOB PAR
'GYUR, BSAM PA MCHOG BSKYED NA LUS MCHOG THOB BO, ,BSAM

PA 'BRING DU BSKYED NA LUS 'BRING POR THOB PAR 'GYUR TE, GANG ZAG
DE SEMS DANG, YID DANG, RNAM PAR SHES PA DE'I RJES SU SPYOD PA'I
MTHUS SKYE MCHED RNAMS LA RTEN CING GNAS

PA SKYES PAR GYUR TO, ,RNAM PAR SHES PA'I PHUNG PO LA CHAGS PAS
SKYE BA DANG, RGA BA DANG, NA BA DANG, 'CHI BA DANG, YID BLONG BA
DANG, SLOS PA'I MYA NGAN DANG, SDUG BSNGAL LAS

RNAM PAR MA GROL TO, ,BYANG CHUB SEMS DPAS DE LA DA LTAR YANG DAG
PA JI LTA BA BZHIN DU RNAM PAR SHES PA'I PHUNG POR RTOGS TE, YANG
DAG PA JI LTA BA BZHIN DU RNAM PAR SHES PA'I

PHUNG PO'I MI RTAG PA'I MTSAN NYID RTOGS PAS 'DAS PA'I RNAM PAR
SHES PA'I PHUNG PO LA'ANG MI CHAGS MI 'DZIN TO, ,PHUNG PO MA YIN
PA LA RNAM PAR SHES PA'I PHUNG POR SHES SO, ,MA

'ONGS PA'I RNAM PAR SHES PA'I PHUNG PO LA'ANG MI CHAGS MI 'DZIN
TO, ,PHUNG PO MA YIN PA LA RNAM PAR SHES PA'I PHUNG POR SHES SO,
,DA LTAR GYI RNAM PAR SHES PA LA'ANG MI GNAS TE,


@47A *, ,YANG DAG PA JI LTA BA BZHIN DU YANG RNAM PAR SHES PA'I
PHUNG PO'I MI RTAG PA'I MTSAN NYID SHES SO, ,YANG DAG PA JI LTA
BA BZHIN DU RNAM PAR SHES PA'I

PHUNG PO'I SKYE BA DANG, 'GOG PA'I MTSAN NYID SHES SO, ,GANG DE
LTAR YID LA BYED CING YANG DAG PA'I JI LTA BA BZHIN DU'ANG RNAM
PAR SHES PA'I PHUNG PO DE LA RTOG PA NI YANG DAG PA JI LTA BA

BZHIN PA'I LAM LA 'JUG PA ZHES BYA'O, ,'DI LTA STE, YANG DAG PA
JI LTA BA BZHIN DU RNAM PAR SHES PA SHES SO, ,YANG DAG PA JI LTA
BA BZHIN DU RNAM PAR SHES PA'I KUN 'BYUNG BA

SHES SO, ,YANG DAG PA JI LTA BA BZHIN DU RNAM PAR SHES PA'I 'GOG
PA SHES SO, ,YANG DAG PA JI LTA BA BZHIN DU RNAM PAR SHES PA'I
'GOG PA'I LAM SHES SO, ,GANG ZAG DE

YANG DAG PA JI LTA BA BZHIN DU RNAM PAR SHES PA'I PHUNG PO'I KUN
'BYUNG DANG, 'GOG PA'I MTSAN NYID RTOGS NAS RNAM PAR SHES PA'I
PHUNG PO 'JOG PA LA MKHAS PA DANG, MTSAN MA

THAMS CAD YONGS SU GCOD PA LA MKHAS PAR GYUR TO, ,RNAM PAR SHES
PA'I PHUNG PO'I KUN 'BYUNG DANG, 'GOG PA'I MTSAN NYID SHES PA
DANG, RNAM PAR SHES PA'I PHUNG PO KUN

'BYUNG DANG, 'GOG PA'I MTSAN NYID RTOGS SO, ,BYANG CHUB SEMS DPA'
DE'I TSE RNAM PAR SHES PA'I PHUNG PO MI SKYED, RNAM PAR SHES PA'I
PHUNG PO MI 'GOG STE, RNAM PAR SHES


@47B PA'I PHUNG PO DE THOG MA NAS MA SKYES PAR RTOGS SO, ,DE LTAR
RTOGS PA'I TSE RNAM PAR SHES PA LA 'GOG PA'I MTSAN NYID DU RNAM
PAR MI RTOGS TE, RNAM PAR SHES PA'I PHUNG PO MA SKYES PA'I

MTSAN NYID DU KHONG DU CHUD DO, ,DE CI'I PHYIR ZHE NA, 'JIG RTEN
'DZIN, RNAM PAR SHES PA'I PHUNG PO NI SKYE BA MED, MTSAN MA MED,
GRUB PA MED DO, ,RNAM PAR SHES PA'I PHUNG PO SKYE BA'I

MTSAN NYID NI YANG DAG PA MA YIN PAS MA SKYES PA'I MTSAN NYID DU
'DUS SO, ,'JIG RTEN 'DZIN, RNAM PAR SHES PA'I PHUNG PO LA NI SKYE
BA DANG GRUB PA'I MTSAN NYID MED DO, ,RNAM PAR SHES

PA'I PHUNG PO'I MTSAN NYID NI RGYU DANG, RKYEN MANG PO LAS SKYES
SO, ,'JIG RTEN 'DZIN, BYANG CHUB SEMS DPA' SEMS DPA' CHEN PO DE
LTAR RTEN CING 'BREL TE 'BYUNG BA'I CHOS LA DE LTAR RTOG PA

NI PHUNG PO MA YIN PA NI RNAM PAR SHES PA'I PHUNG POR RTOGS SO,
,MOS PAS RJES SU RNAM PAR 'BYED CING BRTAGS NAS JI TZAM DU RNAM
PAR SHES PAR BRTAGS PA THAMS CAD YANG DAG PA JI

LTA BA BZHIN DU KHONG DU CHUD CING RTOGS SO, ,BYANG CHUB SEMS
DPAS RNAM PAR SHES PA'I PHUNG PO'I DBEN PA SHES NAS DMIGS PA
THAMS CAD DANG, SHES PAR BYA BA THAMS CAD YONGS SU

BCOM MO, ,'JIG RTEN 'DZIN, BYANG CHUB SEMS DPA' SEMS DPA' CHEN
POS DE LTAR RNAM PAR SHES PA'I PHUNG PO RTOGS TE, RNAM PAR SHES
PA'I PHUNG PO LA SKYE BA MED PA DANG, MA BYAS PA


@48A *, ,DANG, MA BYUNG BA DANG, MI GZUNG BA DANG, MI 'DZIN PAR
SHES NA DE DAG KYANG RKYEN MANG PO LAS SKYES TE, RKYEN MANG PO
'DUS PA LAS YOD PAR GYUR TO, ,MTHONG

PA DANG, THOS PA DANG, TSOR BA DANG, RNAM PAR SHES PA'I CHOS KYI
RKYEN GYIS YOD PAR GYUR TE, THOG MA'I MTHA' NAS STONG NGO, ,DE
LTAR RNAM PAR SHES PA'I PHUNG PO LA RTOG PA'I TSE

RNAM PAR SHES PA'I PHUNG PO LA MA BYAS PA DANG, MA BYUNG BAR SHES
TE, GTZO BOR MI 'DZIN MI CHAGS SO, ,'JIG RTEN 'DZIN, BYANG CHUB
SEMS DPA' SEMS DPA' CHEN PO RNAMS DE

LTAR YANG DAG PA JI LTA BA BZHIN DU RNAM PAR SHES PA'I PHUNG PO
RNAM PAR 'BYED PA DANG, 'JUG PA LA RTOG GO ,BYANG CHUB SEMS DPA'
GANG DE LTAR THABS MKHAS PAS PHUNG PO LNGA LA

'JUG PA DANG, DE LTAR THABS MKHAS PAS YANG DAG PA JI LTA BA BZHIN
DU NYE BAR LEN PA'I PHUNG PO LNGA LA RTOG PA NI PHUNG PO LNGA NI
KUN 'BYUNG BA DANG, 'GOG PA DANG, LAM LA 'JUG PA

SHIN TU MKHAS PA ZHES BYA'O, ,PHUNG POR MTSAN MAR 'DZIN PA YONGS
SU BCAD PAS YANG DAG PA JI LTA BA BZHIN DU PHUNG PO LNGA'I THABS
SHES SO, ,THABS DES NA NYE BAR LEN PA'I PHUNG PO

LNGA LA MI CHAGS, MI 'DZIN, MI ZHE NA, 'CHING PAR MI 'GYUR RO,
,YANG DAG PAR JI LTA BA BZHIN DU GZUGS SHES, YANG DAG PA JI LTA
BA BZHIN DU GZUGS KYI MI RTAG PA'I MTSAN


@48B NYID SHES SO, ,DE LTAR BYANG CHUB SEMS DPAS GZUGS LA CHAGS
PA 'BYUNG NA DE MA THAG TU SEL CING GCOD DO, ,DE BZHIN DU YANG
DAG PA JI LTA BA BZHIN DU TSOR BA DANG, 'DU SHES DANG, 'DU

BYED DANG, RNAM PAR SHES PA SHES TE, YANG DAG PA JI LTA BA BZHIN
DU TSOR BA DANG, 'DU SHES DANG, 'DU BYED DANG, RNAM PAR SHES PA'I
MI RTAG PA'I MTSAN NYID KYANG SHES SO, ,GAL

TE TSOR BA DANG, 'DU SHES DANG, 'DU BYED DANG, RNAM PAR SHES PA
LA CHAGS PA 'BYUNG NA DE MA THAG TU SEL CING GCOD PAR 'GYUR RO,
,BYANG CHUB SEMS DPA' NYE BAR LEN PA'I PHUNG PO LNGA LA

'DOD CING CHAGS PA YONGS SU BCAD PAS NGES PA'I PHUNG PO LNGA'I
THABS KHONG DU CHUD PA'I RJES SU 'JUG GO ,DE LTAR RTOG PA'I TSE
NYE BAR LEN PA'I PHUNG PO LNGA'I SKYE ZHING 'GOG PA'I MTSAN MA

PHRA MO LA'ANG MKHAS PAR 'GYUR RO, ,'JIG RTEN 'DZIN, DE LA JI
LTAR NA BYANG CHUB SEMS DPA' SEMS DPA' CHEN PO RNAMS NYE BAR LEN
PA'I PHUNG PO LNGA'I SKYE ZHING 'GOG PA'I MTSAN MA

SHIN TU PHRA BA RNAM PAR 'BYED PA LA RTOG PA ZHE NA, BYANG CHUB
SEMS DPA' SEMS DPA' CHEN PO RNAMS SEMS CAN THOG MA MANG LA DU
ZHUGS NAS NUR NUR POR GYUR PA NA LNGA PHUNG LNGA MA

'GAGS NAS PHUNG PO LNGA GZHAN ZHIG SKYES TE, DE NAS PHUNG PO
LNGA'I SKYE ZHING 'GOG PA'I MTSAN NYID RTOGS TE RNAM PAR SHES PA
SNGA MA 'GAGS MOD KYI PHUNG PO LNGA LA CHAD PA'AM,


@49A *, ,'GAG PA'I MTSAN NYID MA YIN PAR SHES SO, ,RNAM PAR SHES
PA NUR NUR PO LA RTEN CING GNAS MOD KYI PHUNG PO LNGA LA MI GNAS
PA DANG, MI RTAG PA NYID

DU SHES SO, ,DE LTAR THOG MA MNGAL DU ZHUGS PA'I SKAD CIG MA'I
NYE BAR LEN PA'I PHUNG PO LNGA SKYE ZHING 'GOG PA DANG, NUR NUR
PO NAS MNGON PAR 'BYUNG BA'I BAR DANG, SKYES NAS

'CHI BA'I BAR DU NYE BAR LEN PA'I PHUNG PO LNGA 'DI SKAD CIG SKAD
CIG CING SKYE ZHING 'GOG PA'I MTSAN NYID DU RTOGS SO, ,NYE BAR
LEN PA'I PHUNG PO LNGA NI SKAD CIG THANG CIG GIS SKYE

ZHING 'GOG PA YIN TE, DE LTAR NA NYE BAR LEN PA'I PHUNG PO LNGA'I
SKYE ZHING 'GOG PA'I MTSAN NYID SHIN TU PHRA BA RNAM PAR 'BYED PA
RTOGS PA ZHES BYA'O, ,'JIG RTEN 'DZIN, NYE BAR

LEN PA'I PHUNG PO LNGA'I SKYE ZHING 'GOG PA'I MTSAN NYID SHIN TU
PHRA BA NI, 'DI LTA STE, NYE BAR LEN PA'I PHUNG PO LNGA SNGA MA
'GAGS NAS DNGOS PO CI'ANG MED PAR MNGAL DU 'GRO STE, THOG

MA RNAM PAR SHES PA DANG 'BYOR BA DE'I TSE NA PHUNG PO LNGA LA
SKYE ZHING 'GOG PA YOD DO, ,NUR NUR PO LA BRTEN NAS NYE BAR LEN
PA'I PHUNG PO LNGA LA BLA DVAGS SU MI ZHES BTAGS PAR

GYUR TO, ,DE CI'I PHYIR ZHE NA, 'JIG RTEN 'DZIN, RNAM PAR SHES
PA'I RTEN MED NA GNAS PAR MI 'GYUR TE, NYE BAR LEN PA'I PHUNG PO
LNGA NI RNAM PAR SHES PA LA RTEN CES BYA'O, ,


@49B 'JIG RTEN 'DZIN, GZUGS MED PA'I KHAMS KYI NYE BAR LEN PA'I
PHUNG PO SKYE ZHING 'GOG PA'I MTSAN NYID SHIN TU PHRA BA'ANG
GZHUNG DE BZHIN SHES PAR BYA'O, ,'JIG RTEN 'DZIN, NYE

BAR LEN PA'I PHUNG PO'I SKYE ZHING 'GOG PA'I MTSAN NYID SHIN TU
PHRA MO RANG SANGS RGYAS KYI SHES RAB KYIS KYANG SHES PAR MI NUS
NA NYAN THOS KYI SHES RAB KYIS SHES PA LTA CI SMOS TE, SANGS

RGYAS BCOM LDAN 'DAS NYAG CIG GIS NI NYE BAR LEN PA'I PHUNG PO
LNGA THOG MA MNGAL DU 'JUG PA'I BAR GYI SKYE ZHING 'GOG PA'I
MTSAN NYID SHIN TU PHRA MO DANG, GZUGS MED PA'I LHA'I PHUNG PO

SKAD CIG THANG CIG GIS SKYE ZHING 'GOG PA LEGS PAR MKHYEN TO,
,'DI LTA STE, MKHYEN PA'I SHES RAB THAMS CAD 'JIG RTEN THAMS CAD
KYI SHES RAB LAS 'DAS PA'I PHYIR RO, ,BYANG CHUB SEMS

DPA' SEMS DPA' CHEN PO MA SKYES PA'I CHOS KYI BZOD PA THOB CING
SANGS RGYAS KYI YE SHES KYI SPYOD YUL LA ZHUGS PA DES KYANG NYE
BAR LEN PA'I PHUNG PO LNGA SHIN TU PHRA BA'I MTSAN NYID THOG

MA MNGAL DU 'JUG PA DANG, GZUGS MED PA'I LHA DAG LA SANGS RGYAS
KYIS MKHYEN PA DANG 'DRA BAR RDZOGS PAR MI SHES SO, ,'JIG RTEN
'DZIN, SANGS RGYAS BCOM LDAN 'DAS LA GZHAN

GYI RJES SU LTOS PA'I SHES RAB MI MNGA' STE, RANG BZHIN GYIS YE
SHES DANG, SHES RAB DANG, THABS MKHAS PA BRNYES PAS BLA NA MED PA
YANG DAG PAR RDZOGS PA'I BYANG CHUB TU MNGON PAR


@50A *, ,SANGS RGYAS SO, ,SANGS RGYAS BCOM LDAN 'DAS KYI YE SHES
KYIS NI MI CHUD PA MED DE, BCOM LDAN 'DAS KYI THOGS PA MED PA'I
YE SHES KYIS CHOS THAMS

CAD LA NGES PA'I SHES RAB BRNYES TE, CHOS THAMS CAD DBANG DU GYUR
PA'I MTHU'ANG BRNYES SO, ,DE CI'I PHYIR ZHE NA, BSKAL PA TSAD
MED, DPAG TU MED, GRANGS MED PA BRGYA STONG SNYED

KYI BAR DU SHIN TU ZAB MO'I CHOS MDZAD PA'I PHYIR RO, ,'JIG RTEN
'DZIN, BUS PA SO SO'I SKYE BO DAG NI NYE BAR LEN PA'I PHUNG PO
LNGA LA RTOG PA'I THABS KYANG MED NA, NYE BAR LEN PA'I PHUNG

PO LNGA'I SKYE ZHING 'GOG PA'I MTSAN NYID SHIN TU PHRA MO LA RTOG
NUS PA LTA CI SMOS, DE CI'I PHYIR ZHE NA, BUS PA SO SO'I SKYE BO
DAG NI NYE BAR LEN PA'I PHUNG PO LNGA'ANG MI SHES, NYE BAR LEN

PA'I PHUNG PO LNGA'I BDEN PA'ANG MI SHES PA'I PHYIR RO, ,BUS PA
SO SO'I SKYE BO DAG NI NYE BAR LEN PA'ANG MI SHES, NYE BAR LEN
PA'I PHUNG PO LNGA'ANG MI SHES SO, ,'JIG RTEN 'DZIN, 'DI

JI LTAR NA NYE BAR LEN PA ZHES BYA ZHE NA, NYE BAR LEN PA NI BDAG
TU NYE BAR LEN, SEMS CAN DU NYE BAR LEN, LTA BAR NYE BAR LEN,
TSUL KHRIMS NYE BAR LEN, PHUNG PO LNGA NYE BAR

LEN, KHAMS BCO BRGYAD NYE BAR LEN, RGYU RKYEN BCU GNYIS NYE BAR
LEN PAS NA NYE BAR LEN PA ZHES BYA'O, ,JI TZAM DU CHOS SU GDAGS
PA PHYI 'AM, NANG GI 'DOD PA NYE BAR LEN PA DANG,


@50B SRID PA NYE BAR LEN PA DANG, MTHONG BA DANG, THOS PA DANG,
TSOR BA DANG, SHES PA NYE BAR LEN, BDAG DANG, BDAG GI BAR NYE BAR
LEN TO, ,'JIG RTEN 'DZIN, BUS PA SO SO'I SKYE BO YANG DAG PA

MA YIN PA'I NYE BAR LEN PA'I 'DI LA MI SHES MI MTHONG STE, PHYIN
CI LOG GI RGYU DANG, RKYEN GYIS CHOS SU NYE BAR LEN TO, ,GANG ZAG
DE NYE BAR LEN PAS RNAM PAR BCINGS PAS MA RIG PA'I RKYEN

GYIS 'DU BYED NYE BAR LEN, 'DU BYED KYI RKYEN GYIS RNAM PAR SHES
PA NYE BAR LEN, RNAM PAR SHES PA'I RKYEN GYIS MING DANG, GZUGS
NYE BAR LEN, MING DANG GZUGS KYI MTSAN MA SBOM PO LA

SEMS CAN RNAMS CHAGS SHING ZHEN TE NYE BAR LEN TO, ,'DI LTA STE,
GZUGS LEN, GZUGS DANG 'BYOR, GZUGS KYIS BCINGS SO, ,GZHAN YANG,
GZUGS MED PA'I PHUNG PO BZHI NYE

BAR LEN TE, TSOR BA DANG, 'DU SHES DANG, 'DU BYED DANG, RNAM PAR
SHES PAR RNAM PAR RTOG CING MING DU BTAGS SO, ,'JIG RTEN 'DZIN,
GAL TE SANGS RGYAS MED NA SEMS CAN

RNAMS SHES PA MED, MTHONG BA MED PAS NYE BAR LEN PA'I PHUNG PO
LNGA LA YANG DAG PA JI LTA BA BZHIN DU RTOG MI NUS SO, ,SANGS
RGYAS BCOM LDAN 'DAS 'JIG RTEN DU GSHEGS NAS SEMS

CAN GZUGS LA RTEN CING GNAS PA GZHIG PA DANG, TSOR BA DANG, 'DU
SHES DANG, 'DU BYED DANG, RNAM PAR SHES PA LA RTEN CING GNAS PA
GZHIG PA DANG, BSDU BA'I MTSAN NYID GZHIG


@51A *, ,PA'I PHYIR SANGS RGYAS BCOM LDAN 'DAS DE LTAR RNAM PAR
PHYE STE BSTAN TO, ,KHYED RNAMS KYIS RTEN CING GNAS PA NI GZUGS
YIN NO, ,GZUGS DE NI CHEN PO BZHI

'DUS PA STE, TSOR BA DANG, 'DU SHES DANG, 'DU BYED DANG, RNAM PAR
SHES PA NI MING TZAM STE, MING DANG, GZUGS KYI MTSAN MA BSGRUB
PA'I PHYIR NYE BAR LEN PA'I PHUNG PO LNGA BSHAD DO, ,

KHYOD SO SO'I SKYE BO RNAMS KYIS MI BRTAN PA'I SNYING PO MED PA'I
NYE BAR LEN PA'I PHUNG PO LNGA 'DI LA MI GNAS MI CHAGS PAR BYA'O,
,'JIG RTEN 'DZIN, DE BZHIN GSHEGS PAS CI'I PHYIR

NYE BAR LEN PA'I PHUNG PO BSHAD CE NA, 'JIG RTEN 'DZIN, BUS PA SO
SO'I SKYE BO DAG PHYIN CI LOG LAS SKYES TE, MA RIG PA'I DRA BAS
GLAGS PAS 'KHOR BA NA 'KHOR BAR GYUR TO, ,CIS

'KHOR ZHE NA, NYE BAR LEN PA'I PHUNG PO LNGA'I MTSAN MA LA CHAGS
SHING 'DZIN PAS SO, ,'DI SNYAM DU BDAG 'DI LA GNAS PAS BDE BAR
GYUR TO SNYAM SEMS TE, GANG ZAG DE BDE BA'I

MTSAN MAR BZUNG BAS NYE BAR LEN PA'I PHUNG PO LNGA LA CHAGS SHING
GNAS SO, ,SDUG BSNGAL GYI MTSAN MA DANG, SDUG BSNGAL YANG MA YIN,
BDE BA'ANG MA YIN PA'I MTSAN MAR

BZUNG ZHING CHAGS PAS NYE BAR LEN PA'I PHUNG PO LNGA LA GNAS
SHING CHAGS SO, ,BUS PA SO SO SKYE BO DAG BRTEN PA'I GNAS NI NYE
BAR LEN PA'I PHUNG PO LNGA YIN NO, ,'JIG RTEN


@51B 'DZIN; BUS PA SO SO'I SKYE BO DAG NI SKYES NAS LDONGS TE
PHUNG PO LNGA CI YIN PA MI SHES, PHUNG PO LNGA GANG NAS 'ONGS
PA'ANG MI SHES SO, ,PHUNG PO LNGA'I YANG DAG PA JI LTA BA MI SHES
PAS PHUNG

PO LA CHAGS SHING 'DZIN TE DE BAS NA NYE BAR LEN PA'I PHUNG PO
ZHES BYA'O, ,DE LA LEN PA'ANG MED LA LEN PAR BYA BA'ANG DMIGS SU
MED DE, PHYIN CI LOG LA CHAGS SHING YANG DAG PA MA

YIN PA'I KUN TU RTOG PAS BCINGS TE, MA RIG PA DANG, GTI MUG GIS
RMONGS PAS BDAG LEN, BDAG GI BAR LEN, BDAG DANG GZHAN GYI BAR LEN
TE, DE BAS NA NYE BAR LEN PA'I

PHUNG PO ZHES BYA'O, ,PHUNG PO LNGA LA NI NYE BAR LEN PA'ANG MED,
NGES PA'I MTSAN NYID KYANG MED DO, ,DE BAS NA MKHAS PA DAG NI
PHUNG PO MA YIN PA NYE BAR LEN PA'I PHUNG PO LNGAR SHES SO,
,PHYIN

CI LOG GI PHUNG PO LA NYE BAR LEN PA'I PHUNG PO LNGAR SHES SO,
,MA RIG PA'I PHUNG PO LA NYE BAR LEN PA'I PHUNG PO LNGAR SHES SO,
,BUS PA SO SO'I SKYE BO DAG NI 'DIS RNAM PAR BCINGS PAS NA NYE

BAR LEN PA'I PHUNG PO LNGA LA CHAGS SHING GNAS, CHAGS SHING GNAS
PAS NA NYE BAR LEN PA NI GANG NYE BAR LEN PA'I PHUNG PO NI GANG
YIN PA MI SHES TE, PHUNG PO LNGA LA CHAGS SHING

GNAS PAS SKYE ZHING 'KHOR BAR GYUR TO, ,PHUNG PO LNGA LA CHAGS
SHING GNAS PAS RGYUD KUN TU 'KHOR BAR GYUR TO, ,CI LA GNAS SHING
CHAGS ZHE NA, MTHONG BA LA GNAS SHING CHAGS,


@52A *, ,THOS PA LA GNAS SHING CHAGS, TSOR BA LA GNAS SHING
CHAGS, RNAM PAR SHES PA LA GNAS SHING CHAGS, SRED PA LA GNAS
SHING CHAGS ,

MA RIG PA LA GNAS SHING CHAGS SO, ,BUS PA SO SO'I SKYE BO DAG NI
SRID PA'I 'CHING BAS RNAM PAR BCINGS PAR NYE BAR LEN PA'I PHUNG
PO LNGA LA MNGON PAR CHAGS TE SGRIB PAS YONGS

SU BSGRIBS PAS MA RIG PAS RMONGS TE MI SHES MI TSOR RO, ,BDAG CAG
GIS CHAGS PA'I GNAS NI GANG YIN, CIS BCINGS PA MI SHES PA'I PHYIR
SEMS CAN DMYAL BA DANG, BYOL

SONG DANG, YI DVAGS DANG, LHA DANG, MIR YANG DANG, YANG DU SKYE
ZHING 'KHOR TE, 'KHOR BAS RNAM PAR BCINGS PAS 'KHOR BA LA GNAS
SHING CHAGS TE MI GTONG, MI SPONG, MI GCOD

DO; ;PHUNG PO LNGA'I YANG DAG PA JI LTA BA'ANG MI SHES SO, ,YANG
DAG PA JI LTA BA'I MTSAN NYID MI SHES PA'I PHYIR SDUG BSNGAL RNAM
PA SNA TSOGS KYIS YONGS SU GTZES TE, YANG

DAG PA MA YIN PA'I DONG DU LHUNG NAS 'BYUNG BA'I LAM MI SHES SO,
,GANG ZAG DES DE LTAR 'BYUNG BA'I LAM MI SHES PAS THOG MA MED
PA'I DUS NAS 'KHOR BA'I RGYUD DU 'KHOR

BA LEN TO, ,DE BAS NA SKYE BA DANG, RGA BA DANG, NA BA DANG, SHI
BA DANG, SMRE SNGAGS 'DON PA DANG, SLOS PA'I MYA NGAN DANG, SDUG
BSNGAL LAS RNAM PAR MA GROL, TSAD MED


@52B PA'I 'KHOR BA'I G-YANG SA LAS RNAM PAR MA GROL, SDUG BSNGAL
CHEN PO'I PHUNG PO LAS RNAM PAR MA GROL TE, PHYIR YANG SDUG
BSNGAL LA GNAS SHING CHAGS, SDUG BSNGAL LA MNGON

PAR CHAGS TE, SDUG BSNGAL GYIS BKOL BAR GYUR TO, ,SDUG BSNGAL
GANG ZHE NA, NYE BAR LEN PA'I PHUNG PO LNGA YIN TE, SKYE BA'I TSE
NA SDUG BSNGAL SKYE LA, 'GOG PA'I TSE NA'ANG SDUG

BSNGAL 'GOG GO ,'JIG RTEN 'DZIN, NGAS DE'I RGYU DE'I RKYEN GYIS
SLOB MA RNAMS LA 'DI SKAD DU CHOS BSTAN TO, ,DGE SLONG DAG ,YANG
DAG PA JI LTA BA BZHIN DU GZUGS KYI PHUNG PO

LA BRTAG GO ,YANG DAG PA JI LTA BA BZHIN DU GZUGS MI RTAG PA'I
MTSAN NYID SHES PAR BYA'O, ,KHYED CI STE GZUGS LA CHAGS PAR GYUR
NA DE MA THAG TU BSAL CING GCAD PAR

BYA'O; ;KHYED LA SOGS PAS YANG DAG PA JI LTA BA BZHIN DU TSOR BA
DANG, 'DU SHES DANG, 'DU BYED DANG, RNAM PAR SHES PA LA BRTAG PAR
BYA'O, ,YANG DAG PA JI LTA BA BZHIN DU

TSOR BA DANG, 'DU SHES DANG, 'DU BYED DANG, RNAM PAR SHES PA'I MI
RTAG PA'I MTSAN NYID SHES PAR BYA'O, ,CI STE TSOR BA DANG, 'DU
SHES DANG, 'DU BYED DANG, RNAM PAR SHES

PA LA CHAGS PAR GYUR NA, DE MA THAG TU BSAL CING GCAD PAR BYA'O,
,CHAGS BABS [?] LA CING BCAD PAS SEMS YANG DAG PAR RNAM PAR GROL BAR
'GYUR RO, ,'JIG RTEN 'DZIN,


@53A *, ,GANG ZAG SU ZHIG NGAS GSUNGS PA'I CHOS KYI DON SHES
SHING JI LTAR GSUNGS PA BZHIN DU NAN TAN BYED NA SKYE BA DANG,
RGA BA DANG, NA BA DANG, 'CHI BA DANG,

SMRE SNGAGS 'DON PA DANG, YID BLONG BA DANG, SDUG BSNGAL LAS RNAM
PAR GROL BAR 'GYUR RO, ,GANG ZAG SU ZHIG NGAS GSUNGS PA BZHIN DU
MI SPYOD MI SGOM NA GZUGS KYI 'CHING

BAS RNAM PAR BCINGS, SRED PA'I 'CHING BAS RNAM PAR BCINGS PA YIN
TE, MA RIG PAS LDONGS PAS NYE BAR LEN PA'I PHUNG PO LNGA LA CHAGS
SO, ,GANG ZAG DE NYE BAR LEN PA'I PHUNG PO

LNGA LA CHAGS PAS 'KHOR BA'I G-YANG SA LAS RNAM PAR MA GROL TO,
,'JIG RTEN 'DZIN, DE LTA BAS NA 'JIG RTEN PA DAG NING DANG RTZOD
KYI, NGA NI 'JIG RTEN PA DAG DANG MI RTZOD DO ZHES

GSUNGS SO, ,'JIG RTEN ZHES BYA BA GANG ZHE NA, 'DI LTA STE, NYE
BAR LEN PA'I PHUNG PO LNGA LA CHAGS PA NI 'JIG RTEN ZHES BYA'O,
,GANG ZAG DE PHUNG PO LNGA LA CHAGS TE, PHUNG PO LNGAS

RNAM PAR BCINGS PAS PHUNG PO LNGA'I RANG BZHIN MI SHES PHUNG PO
LNGA'I MTSAN NYID STONG PA NYID DU MI SHES TE NGA [?] DANG RTZOD DO,
,GANG ZAG DE SANGS RGYAS KYIS GSUNGS PA DANG 'GAL BAR

BYED DE, SANGS RGYAS DANG RTZOD PAS SHIN TU NYAM NGA BA CHEN POR
LHUNG NGO, ,GANG ZAG SU ZHIG DE BZHIN GSHEGS PA 'JIG RTEN NA
BZHUGS KYANG RUNG, YONGS SU MYA NGAN LAS 'DAS


@53B KYANG RUNG, DE LTAR PHUNG PO LNGA LA YANG DAG PA MA YIN PA
DANG, STONG PA CI'ANG MED DE, PHYIN CI LOG DANG, MA RIG PA DANG,
YANG DAG PA MA YIN PA'I KUN TU BRTAGS PA LAS SKYES TE BUS PA SO

SO'I SKYE PO DAG BSLUS PA YIN PAR RTOGS NA PHUNG PO MA YIN PA LA
PHUNG PO LNGA DANG 'DRA BAR SHES SO, ,GANG ZAG DE NI SANGS RGYAS
DANG YANG MI RTZOD PA STE, SANGS RGYAS KYIS GSUNGS PA DANG

'GAL BAR MI BYED PAS SEMS CAN DMYAL BA DANG, BYOL SONG DANG, YI
DVAGS KYI SDUG BSNGAL LAS RNAM PAR GROL BAR 'GYUR RO, ,'JIG RTEN
'DZIN, SANGS RGYAS BCOM LDAN

'DAS NI GANG ZAG DANG MI RTZOD DO, ,RTZOD PA THAMS CAD YONGS SU
BCAD PAS SANGS RGYAS ZHES BYA STE, SEMS CAN THAMS CAD LA YANG DAG
PA'I CHOS STON TO, ,'DI LTA STE, KHYED KYIS

SNGON BLANGS PA NI THAMS CAD KYANG PHYIN CI LOG YIN TE, SEMS CAN
THAMS CAD PHYIN CI LOG GI DBANG GIS PHUNG PO LA CHAGS SHING GNAS
NAS 'JIG RTEN DU YANG DANG, YANG 'KHOR BAR

GYUR TO, ,DE LTAR GANG ZAG DAG PHUNG PO LNGA LA CHAGS SHING GNAS
PAS NGAN PAR LTA BA RNAM PA SNA TSOGS LA ZHEN CING BSKYED DO,
,MING DANG, TSIG RNAM PA SNA TSOGS LA CHAGS SHING

GNAS SLOS PA'I MYA NGAN DANG, SMRE SNGAGS 'DON PA DANG, SDUG
BSNGAL THAMS CAD LA CHAGS SHING GNAS SO, ,DE LTAR GANG ZAG DAG
NGAN PAR LTA BA RNAM PA SNA TSOGS KYIS NYON


@54A *, ,MONGS, SDUG BSNGAL RNAM PA SNA TSOGS YONGS SU GTZES
KYANG DE'I MGON BYED PA'AM, SKYABS BYED PA'AM, GNAS DANG, RTEN DU
'GYUR BA MED DE, SANGS

RGYAS BCOM LDAN 'DAS NYAG CIG NI MGON DANG SKYABS SU 'GYUR RO,
,BUS PA SO SO'I SKYE BO DAG NI SEMS CHUNG, SHES PA CHUNG BAS 'DOD
PA LNGA LA CHAGS, NYES PA'I SKYON MANG

PO'I PHUNG PO LNGA LA CHAGS SO, ,BUS PA SO SO'I SKYE BO DAG NI
MGON DU 'GYUR BA DANG, SKYABS SU 'GYUR BA DANG, GNAS DANG, RTEN
DU 'GYUR BA DANG, SDUG BSNGAL THAMS CAD

LAS RNAM PAR GROL BAR BYED PA DANG, RTZOD PAR BYED DO, ,'JIG RTEN
'DZIN, NGAS PHYAG BTEG PA YIN NO, ,GANG ZHIG PHUNG PO LNGAR LTA
BA DANG, PHUNG PO LNGA LA MTSAN MAR LTA BA

DANG; PHUNG PO LNGA LA CHAGS PAR BYED NA NGA'ANG DE'I STON PA MA
YIN LA, DE'ANG NGA'I SLOB MA MA YIN TE, NGA'I RJES SU RAB TU
BYUNG BA MA YIN, NGA'I RJES SU SPYOD PA MA YIN, NGA LA

SKYABS SU SONG BA MA YIN GYI, GANG ZAG DE NI NGAN PAR 'GRO BA'I
LAM DU SONG PA, YANG DAG PA MA YIN PA'I LAM LA ZHUGS PA'O, ,YANG
DAG PA LEN PA MA YIN TE, PHYIN CI

LOG PA'O, ,SANGS RGYAS KYIS DGONGS TE GSUNGS PA MI SHES, SANGS
RGYAS KYIS PHUNG PO LNGA CI LA DGONGS TE GSUNGS PA MI SHES, SANGS
RGYAS KYI DON DAM PA GSUNGS PA'I SHES


@54B SO; ;GANG ZAG DE LTAR SANGS RGYAS KYIS BSTAN PA'I RJES SU MI
'JUG PAS MCHOD PA DANG, RNYE PA BLANG BAR MI BYA'O, ,GANG ZAG DE
NI RAB TU 'BYUNG BAR NGAS MA GNANG NA GZHAN GYI MCHOD PA DANG,
RNYED

PA'I BKUR STI LEN PA LTA CI SMOS, DE CI'I PHYIR ZHE NA, GANG ZAG
DE NI MU STEGS CAN GYI SDER GTOGS PA YIN NO, ,'DI LTA STE, GANG
PHUNG PO LNGA LA MTSAN MA SKYED PA NI PHUNG PO LNGA LA CHAGS

SHING 'DZIN PA ZHES BYA'O, ,'JIG RTEN 'DZIN, MA 'ONGS PA'I DUS
LNGA BRGYA'I THA MA LA DAM PA'I CHOS RNAM PAR 'JIG PA'I TSE,
NGA'I CHOS LA RAB TU BYUNG BA RNAMS MANG DU PHUNG PO LNGA LA

MTSAN MA SKYED PA DANG, PHUNG PO LNGA'I MTSAN MA LA NGES PAR GCAD
PA DANG, PHUNG PO LNGA LA RAB TU CHAGS TE, YANG DAG PA MA YIN
PA'I LAM NGAN PAR ZHUGS PAS NGA'I CHOS LA RAB

TU BYUNG BAS CHOS GOS GNYA' BA LA BKAL TE RTAG TU KHYIM PA'I
KHYIM DU 'GRO BA LA DGA' BAR BYED DO, ,GANG ZAG DE NI MU STEGS
CAN DANG THA MI DAD KYANG NGA'I CHOS KYI BYIN GYIS DE LA MCHOD

PA DANG, SBYIN PA MANG BAR RIG PAR BYA'O, ,'JIG RTEN 'DZIN ,GANG
PHUNG PO LNGAR LTA BA DANG, PHUNG PO LNGA LA NGES PA'I 'CHAD PA
DANG, PHUNG PO LNGA LA CHAGS PAR BYED PA DE NI GZHAN DAG GI

CHU PHOR GANG TZAM YANG LEN DU MI DBANG BAR NGAS BSHAD DO, ,DE CI
STE ZHEN, GANG ZAG DES NGA'I CHOS LA MTHUN PA'I CHOS KYI BZOD PA
TZAM YANG MED PAS GANG ZAG DE NI NGA'I CHOS DANG


@55A *, ,'GAL BAR BYED PA, 'PHAGS PA'I CHOS YONGS SU SPONG BA'O,
,'JIG RTEN 'DZIN, DE BAS NA BYANG CHUB SEMS DPA' SEMS DPA' CHEN
PO RNAMS MA

'ONGS PA'I DUS NGAN PAR DE LTA BU'I DAM BCAS TE SMON LAM CHEN PO
BTAB STE, NGA'I SHIN TU ZAB MO'I MDO SDE DAG GZUNG ZHING BSRUNG
BA DANG, SEMS CAN DAG PHUNG PO LNGAR LTA BA

GCAD PA'I PHYIR CHOS BSTAN PAR BYA'O, ,'JIG RTEN 'DZIN, DE BAS NA
NGAS MDO SDE KUN LAS PHUNG PO'I MTSAN MA THAMS CAD GZHIG PA DANG,
PHUNG PO LA CHAGS PA SPANG BA BSHAD

DE; DE'I TSE KHYIM NA GNAS PA DANG, RAB TU BYUNG BA DAG MANG DU
MDO SDE 'DI LA RTZOD BA BYUNG STE, YANG DAG PA NYID DU 'DU SHES
MI SKYED DO, ,BYANG CHUB SEMS DPA' SEMS DPA' CHEN

PO RNAMS 'DI LTAR YI DAM DANG, SMON LA MA CHEN PO GDAB PAR BYA'O,
,BDAG CAG GIS MA 'ONGS PA'I DUS NGAN PA'I SEMS CAN PHUNG PO LA
CHAGS SHING NGAN PAR LTA BA LA

PHAN PA DANG, BDE BA'I DON GYI PHYIR, PHUNG PO LNGA LA CHAGS PA
BSAL BA'I PHYIR JI LTA JI LTA BU RANG DUL BDE LTA DE LTA BU'I
CHOS KYIS PHAN PA DANG, BDE BA'I DON BYED DO, ,DE BAS NA

'JIG RTEN 'DZIN, BYANG CHUB SEMS DPA' SEMS DPA' CHEN PO GANG ZHIG
CHOS RNAMS KYI YANG DAG PA JI LTA BA SHES PAR 'DOD PA DANG, CHOS
RNAMS KYI MTSAN NYID RNAM


@55B PAR 'BYED PA LA MKHAS PAR 'DOD PA DANG, DRAN PA'I MTHU THOB
PAR 'DOD PA DANG, CHOS THAMS CAD KYI RNAM GRANGS RNAM PAR 'BYED
PA LA MKHAS PA'I SHES RAB 'DOD PA DANG, LUS 'DI

BOR NAS NAM BLA NA MED PA YANG DAG PAR RDZOGS PA'I BYANG CHUB KYI
BAR DU RGYUN MI 'CHAD PA'I DRAN PA THOB PAR 'DOD PA DAG NYE BAR
LEN PA'I PHUNG PO LNGA LA MI RTAG PA'I MTSAN NYID DANG,

SDUG BSNGAL BA'I MTSAN NYID DANG, BDAG MED PA'I MTSAN NYID DANG,
YANG DAG PA MA YIN PA'I MTSAN NYID DANG, SNYING PO MED PA'I MTSAN
NYID DANG, MTHAR STONG PA NYID KYI MTSAN

NYID DANG, THOG PA MED PA'I DUS NAS MA SKYES PA'I MTSAN NYID DU
BRTAG PAR BYA'O, ,RTAG TU YANG DAG PA JI LHA BA BZHIN DU RTOG PA
NA NYE BAR LEN PA'I PHUNG PO LNGA LA CHAGS SHING ZHEN PA

YONGS SU SEL BAR 'GYUR RO, ,GZHAN YANG, DE LTA BU'I SHIN TU ZAB
MO'I CHOS LA SBYOR BA'ANG THOB PAR 'GYUR RO, ,'JIG RTEN 'DZIN,
SNGON BSKAL PA TSAD MED GRANGS MED PA 'DAS

PA DE'I TSE DE'I DUS NA BLO GROS CHEN PO RI'I RGYAL PO ZHES BYA
BA DE BZHIN GSHEGS PA DGRA BCOM PA YANG DAG PAR RDZOGS PA'I SANGS
RGYAS, MKHYEN PA DANG ZHABS SU LDAN PA, BDE BAR

GSHEGS PA, 'JIG RTEN RIG PA, BLA NA MED PA, SKYES BU 'DUL ZHING
KHA LO SGYUR BA, LHA DANG, MI'I STON PA SANGS RGYAS BCOM LDAN
'DAS 'JIG RTEN DU BYUNG NGO, ,'JIG RTEN 'DZIN,


@56A *, ,BCOM LDAN 'DAS BLO GROS CHEN PO RI'I RGYAL PO DE LA NYAN
THOS KYI DGE 'DUN KHRAG KHRIG PHRAG BRGYAD CU YOD DE, THAMS CAD
KYANG DGRA BCOM PA, ZAG PA

ZAD PA SHA STAG GO ,GZHAN YANG ,SLOB PA'I SA LA GNAS PA PHYIR MI
LDOG PA'ANG KHRAG KHRIG PHRAG BRGYAD CU YOD DO, ,BYANG CHUB SEMS
DPA' SEMS DPA' CHEN PO'I 'KHOR NI

KHRAG KHRIG KHRI PHRAG BRGYA STONG YOD DO, ,BCOM LDAN 'DAS, BLO
GROS CHEN PO RI'I RGYAL PO DE'I TSE'I TSAD NI LO BRGYAD KHRI
SNYED DO, ,'JIG RTEN 'DZIN, DE'I TSE NA RGYAL PO PHAN

PAR 'GYUR BA ZHES BYA BA YOD DE, RGYAL PO PHAN PAR 'GYUR BA ZHES
BYA BA DE LA GRONG KHYER CHEN PO NYI KHRI SNYED DE RAB TU BDE
SKYID PA DANG LDAN PA'I 'GRO BAS YONGS SU GANG NGO, ,GRONG

KHYER DE DAG KYANG RAB RIM PA BDUN BDUN GYIS BSKOR TE, CHU ZHENG
GAB PAR DPAG TSAD BCU GNYIS YOD DO, ,DE DAG KYANG RIN PO CHE SNA
BZHI LAS BYAS TE, 'OBS KYANG RIM PA

BDUN DANG, BAD KYANG RIM PA BDUN TE, RIN PO CHE SNA TSOGS KYI DRA
BAS STENG GI PHYOGS YONGS SU BKAB BO, ,GRONG KHYER DANG, 'BOBS
DANG, SHING DANG, RA BA DANG, STENG GI DRA BA

RNAMS KYANG GSER DANG, BEEd'U RYA DANG, SHEL DANG, MU SA RA GAR
BA STE, RIN PO CHE BZHI LAS BYAS PA'O, ,GRONG KHYER CHEN PO DE RE
RE LA SKYED MOS TSAL LNGA BRGYA LNGA BRGYA SNYED YOD DE,


@56B DE'I NANG GI SHING YANG RIN PO CHE BDUN GYI SHING GIS YONGS
SU GANG NGO, ,SHING DE DAG KYANG RIN PO CHE'I GOS KYI SHING SHA
STAG GO ,SKYED MOS TSAL DE DAG RE RE NA'ANG RIN PO CHE'I RDZING
LNGA

BRGYA LNGA BRGYA YOD DE, YON TAN BRGYAD KYI CHUS YONGS SU GANG
NGO, ,'JIG RTEN 'DZIN, RGYAL PO PHAN PAR 'GYUR BA DE LA BTZUN MO
DANG, PHO BRANG GI SLAS BRGYAD KHRI SNYED YOD DE, DE'I TSE

BTZUN MO CHEN MO DE LA SRAS GNYIS YOD DO, ,GCIG NI TSAD MED BLO
GROS ZHES BYA, GCIG NI TSAD MED STOBS ZHES BYA, 'JIG RTEN 'DZIN,
RGYAL BU DE GNYIS LO BCU DRUG LON PA DANG

RMI LAM DU DE BZHIN GSHEGS PA MTHONG STE, SHIN TU MDZES PA, DPE
ZLA MED PAS NA, DZAMBU CHU KLUNG GI GSER GYI RGYAL MTSAN LTA BU
MTHONG NAS RAB TU DGA' STE SAD PA DANG, SO SO NAS

TSIGS SU BCAD PA 'DI DAG SMRAS SO, ,PHU BOS SMRAS PA, BDAG GIS
RKANG GNYIS MCHOG NI MTHONG BAR RMIS, ,GSER MDOG BSOD NAMS BRGYA
YI MTSAN GYIS BRGYAN, ,TSAD MED PA

YI YON TAN YONGS RDZOGS PA, ,MTHONG BAS SEMS NI RAB TU DGA' BAR
'GYUR, ,NU BOS SMRAS PA, BDAG GIS SANGS RGYAS NYI LTAR LHAM BA
RMIS, SHIN TU BZANG ZHING MDZES PA

PHUL GYI MCHOG, RI YI RGYAL PO RI RAB JI BZHIN TE, ,LHANG DER
GSAL BAR MTHONG BAS SHIN TU DGA', ,'JIG RTEN 'DZIN, DE'I TSE NA
RGYAL BU TSAD MED BLO GROS DANG, TSAD MED


@57A *, ,STOBS GNYIS PHA MA GANG NA BAR SONG NAS, 'DI SKAD DU,
BDAG CAG GIS 'DI LTA BU DAG RMI LAM DU MTHONG NGO ZHES RMI LAM
GYI GTAM PHA MA LA BZLAS SO, ,BDAG

CAG GNYIS KYIS SANGS RGYAS MTHONG BAR RMIS KYI, BDAG CAG GNYIS
BCOM LDAN 'DAS GANG NA BAR MCHI BAR GSOL, DE BZHIN GSHEGS PA 'JIG
RTEN DU 'BYUNG BA'ANG SHIN TU DKA'

STE; BDAG CAG BAG MED PAS MA TSOR MA 'TSAL NAS 'DOD PA LNGA'I
'DAM DU LHUNG STE GZUGS KYI 'CHING BAS RNAM PAR BCINGS SO, ,TSOR
BA DANG, 'DU BSHES DANG, 'DU BYED DANG, RNAM

PAR SHES PA'I BCINGS PAS RNAM PAR BCINGS SO, ,BDAG CAG KHYIM NA
GNAS PAS BAG MED PA'I PHYIR SANGS RGYAS MA MTHONG NGO ZHES GSOL
TO, ,'JIG RTEN 'DZIN, RGYAL BU DE

GNYIS KYIS PHA MA LA DE SKAD CES SMRAS NAS BCOM LDAN 'DAS BLO
GROS CHEN PO RI'I RGYAL PO GANG NA BA DER SONG NGO, ,BCOM LDAN
'DAS KYI SPYAN SNGAR PHYIN NAS ZHABS LA SPYI BOS PHYAG

'TSAL TE, SANGS RGYAS DANG, DGE SLONG GI DGE 'DUN RNAMS LA ZLA BA
GSUM GYI BAR DU MCHOD PA RNAM BZHI 'BUL BAR SPYAN DRANGS SO, ,NA
BZA' DANG, BSOD SNYOMS DANG ,

GZIMS CHA DANG, SNYUN GYI RKYEN SMAN DAG GIS MCHOD CING PHUL TE,
GRONG KHYER CHEN PO'I MTHA' RGYAL PO PHAN PAR 'GYUR BA'I SKYED
MOS TSAL GCIG TU BA DAN DBYANGS, GDUGS


@57B BRES; RIN PO CHE'I PADMO BKOD DE, SANGS RGYAS DANG, DGE
SLONG GI DGE 'DUN LA PHUL NAS BZHUGS SU GSOL TO, ,RGYAL BU DE
GNYIS KYIS ZLA BA GSUM GYI BAR DU MCHOD PA'I YO BYAD THAMS

CAD KYIS SANGS RGYAS DANG, DGE SLONG GI DGE 'DUN LA MCHOD NAS
BCOM LDAN 'DAS DE'I BSTAN PA LA KHYIM NAS KHYIM MA YIN PAR RAB TU
BYUNG NGO, ,'JIG RTEN 'DZIN, BCOM LDAN 'DAS

BLO GROS CHEN PO RI'I RGYAL PO DES RGYAL BU DE GNYIS KYI LHAG
PA'I BSAM PA DANG, SMAN PA MKHYEN NAS PHUNG PO LNGA DANG, SKYE
MCHED BCU GNYIS DANG, KHAMS BCO BRGYAD BSHAD PA'I BYANG CHUB

SEMS DPA'I THABS ZHES BYA BA'I MDO RGYAS PAR BSHAD DO, ,LO BZHI
KHRI'I BAR DU GNYID KYANG MA LOG ,ZAS KYANG CHOG PAR MA ZOS,
SNYES TE 'PHRES KYANG MA MYONG BAR GAL TE 'DUG GAM,

'CHAG CING SONG YANG MA MYONG NGO, ,DE NAS YANG LO BZHI KHRI'I
BAR DU GZHAN CI'ANG MI SEMS TE, NYE BAR LEN PA'I PHUNG PO LNGA
YANG DAG PA MA YIN PA DANG, STONG PAN YID KYI MTSAN NYID DU

SEMS SO, ,DE LTAR PHUNG PO LNGA PHYIN CI LOG LAS BYUNG BAR SHES
NAS NYE BAR LEN PA'I PHUNG PO LNGA'I MTSAN NYID KHONG DU CHUD
CING RTOGS PAR BYA BA LA BRTZAMS BZHIN DU TSE LA THUG GI BAR

DU TSANGS PAR SPYAD PA SPYOD DO, ,DE NAS TSE 'PHOS NAS DGA' LDAN
GNAS SU SKYES SO, ,BCOM LDAN 'DAS DE MYA NGAN LAS 'DAS PA'I 'OG
TU PHYIR YANG DZAMBU GLING 'DIR KHYIM BDAG CHEN


@58A *, ,PO ZHIG GI KHYIM DU SKYES NAS LO BCU DRUG LON PA DANG,
YANG RMI LAM NA DE BZHIN GSHEGS PA MTHONG STE, PHUNG PO LNGA
DANG, KHAMS BCO BRGYAD BSHAD

PA'I BYANG CHUB SEMS DPA'I THABS KYI MDO SDE BSTAN PAR RMIS SO,
,RMI LAM NA CHOS 'DI THOS NAS SAD PA DANG, DNGANGS SKRAG STE,
BCOM LDAN 'DAS DE'I BSTAN PA LA LO KHRI TSANG

BAR TSANGS PAR SPYAD PA SPYOD CING PHUNG PO LNGA DANG, SKYE MCHED
BCU GNYIS DANG, KHAMS BCO BRGYAD BSHAD PA'I BYANG CHUB SEMS DPA'I
SPYOD PA'I THABS KYI MDO SDE ZHIB TU BRTAGS

NAS DE NAS TSE 'PHOS TE SUM CU RTZA GSUM GNAM DU SKYES SO, ,LHA'I
TSE ZAD NAS PHYIR YANG DZAMBU GLING DU RIGS MTHO ZHING CHE BA'I
BRAM ZE'I KHYIM DU SKYES SO, ,BCOM LDAN 'DAS BLO

GROS CHEN PO RI'I RGYAL PO'I CHOS RNAM PAR ZHIG NAS LO STONG LON
TE RGYAL BU DE GNYIS SNGON GYI RGYU DANG, RKYEN GYIS DER YANG RAB
TU BYUNG NAS SHES RAB RGYA MTSO DANG 'DRA BAR SHES PA

SHIN TU RGYA CHE BAR GYUR TE, PHUNG PO'I MTSAN NYID RNAM PAR
'BYED CING SHIN TU RTOG PA LA MKHAS PA DANG, YANG DAG PA JI LTA
BA BZHIN MNGON SUM DU RTOGS PAR GYUR TO, ,'JIG

RTEN 'DZIN, DE NA MI NYI KHRI SNYED DANG, LHA KHRI PHRAG NYI SHU
SNYED BLA NA MED PA YANG DAG PAR RDZOGS PA'I BYANG CHUB LA BKOD
DO, ,'JIG RTEN 'DZIN, BYANG CHUB SEMS DPA' DE GNYIS


@58B KYIS DE NAS GANG NAS GANG DU SKYE BA'I GNAS THAMS CAD DU
SEMS CAN MTHUN PAR GYUR NAS SANGS RGYAS KHRAG KHRIG KHRI PHRAG
BCU DANG PHRAD DE BSNYEN BKUR BYAS PAR GYUR TO, ,DE NAS GDOD

MI SKYE BA'I CHOS KYI BZOD PA THOB PAR GYUR TO, ,MI SKYE BA'I
CHOS KYI BZOD PA THOB NAS, GZHAN YANG, SANGS RGYAS KHRAG KHRIG
KHRI PHRAG GCIG DANG PHRAD DE, DE NAS GDOD BLA NA MED PA YANG DAG

PAR RDZOGS PA'I BYANG CHUB THOB PAR 'GYUR RO, ,DE GNYIS KYANG
BSKAL PA GCIG TU RIM GYIS 'TSANG RGYA STE, GCIG NI TSAD MED
DBYANGS ZHES BYA, GCIG NI TSAD MED 'OD CES BYA'O, ,

'JIG RTEN 'DZIN, DE BAS NA BYANG CHUB SEMS DPA' SEMS DPA' CHEN PO
RNAMS GANG MYUR DU BLA NA MED PA YANG DAG PAR RDZOGS PA'I BYANG
CHUB THOB PAR 'DOD PA DAG RNAM PAR DAG CING

SHIN TU BYANG BA'I CHOS BSGOM PA LA SHIN TU BRTZON PAR BYA'O,
,GZHAN YANG, PHUNG PO'I MTSAN NYID LA 'JUG PA DANG, 'DUS BYAS KYI
CHOS KYI YANG DAG PA'I MTSAN NYID LA MKHAS PAR

BYA'O; ;PHUNG PO LNGA LA BRTAG PA'I LE'U STE GNYIS SO,, ,,'JIG
RTEN 'DZIN, DE LA JI LTAR NA BYANG CHUB SEMS DPA' SEMS DPA' CHEN
PO RNAMS KHAMS

BCO BRGYAD LA MKHAS PA ZHE NA, BYANG CHUB SEMS DPA' SEMS DPA'
CHEN PO RNAMS KHAMS BCO BRGYAD LA YANG DAG PAR RTOG PAR SBYOR BA
NA 'DI SNYAM DU MIG GI KHAMS ZHES


@59A *, ,BYA BA MIG GI KHAMS SU DMIGS SU MED, MIG GI KHAMS LA
BDAG DANG, BDAG GI BA MED PA, MI RTAG PA, SNYING PO MED PA, RANG
BZHIN GYIS STONG

PA'I PHYIR MIG GI KHAMS LA MIG GI MTSAN NYID DU BTAGS PA MI
DMIGS, MIG GI KHAMS NI YANG DAG PA MA YIN PA CI'ANG MED PA STE,
RNAM PAR RTOG PA LAS SKYES SO, ,

MIG GI KHAMS LA NGES PA'I MTSAN NYID MED DE, NAM MKHA'I KHAMS NI
MIG GI KHAMS YIN NO, ,DPER NA, NAM MKHA'I KHAMS LA DES PA'I MTSAN
NYID MED DE, DNGOS

PO MED PA BZHIN MIG GI KHAMS LA NGES PA'I MTSAN NYID MED PA DANG,
RANG DNGOS PO MED PA'ANG DE DANG 'DRA'O, ,DE CI'I PHYIR ZHE NA,
MIG GI KHAMS LA YANG DAG PA'I DNGOS

PO MI RNYED PA'I PHYIR MIG GI KHAMS YUL NA'ANG MI GNAS, PHYOGS
NA'ANG MI GNAS, NANG NA'ANG MI GNAS, PHYI ROL NA'ANG MI GNAS,
GNYIS KA'I BAR NA MI GNAS

PA'I PHYIR RO, ,MIG GI KHAMS LA NGES PA'I MTSAN NYID MED PA,
DNGOS PO MED PAS MIG GI KHAMS KYI DNGOS PO DMIGS SU MED DE, RGYU
DANG RKYEN MANG PO LAS SKYES

SO; ;MIG GI KHAMS 'DAS PA MA YIN, MA 'ONGS PA MA YIN, DA LTAR GYI
MA YIN TE, MIG GI KHAMS LA MIG GI RANG BZHIN DMIGS SU MED DO,
,MIG GI KHAMS


@59B NI SNGON GYI LAS KYI 'BRAS BU RNAM PAR SMIN PA DANG, DA LTAR
GYI RKYEN LA RAG LUS TE, MIG GI KHAMS ZHES BTAGS SO, ,MIG GI
KHAMS ZHES BYA BA NI KHAMS MED DO, ,MIG GI KHAMS LA

MIG GI KHAMS DMIGS SU MED DO, ,RNAM PAR SHES PA'I SPYOD YUL LA
MIG GI KHAMS ZHES BYA'O, ,MIG GI DBANG PO'ANG RNAM PAR DAG LA
GZUGS KYANG SNANG BA'I GNAS NA YOD

CING YID KYI DBANG POR LDAN TE, RNAM PA GSUM 'DUS PA NA MIG GI
KHAMS ZHES BYA'O, ,MIG GI KHAMS LA NGES PAR MIG GI KHAMS ZHES BYA
BA MED DE, MKHAS PA DAG NI MIG GI

KHAMS MED PA LA MIG GI KHAMS SU RTOGS SO, ,'JIG RTEN 'DZIN, BYANG
CHUB SEMS DPA' SEMS DPA' CHEN PO RNAMS GAL TE DE LTAR MIG GI
KHAMS RNAM PAR 'BYED PA RTOGS NAS

KHAMS MED PA LA GZUGS KYI KHAMS SU KHONG DU CHUD PAR 'GYUR RO,
,DE CI'I PHYIR ZHE NA, GZUGS KYI KHAMS LA GZUGS KYI KHAMS SU MED
DE, GZUGS KYI KHAMS NI MA 'DUS

PA MA BYAS PA'O, ,GZUGS LA NGES PA'I MTSAN NYID MED PA'I PHYIR
GZUGS KYI KHAMS ZHES BYA'O, ,GZUGS LA DNGOS PO MED DE RNAM PAR
RTOG PA'ANG MED NA GZUGS KYI KHAMS

ZHES BYA BA LTA CI SMOS TE, GZUGS KYI KHAMS ZHES BYA BA NI DNGOS
PO MED PAS GZUGS KYI MTSAN NYID NI GZUGS KYI NANG NA'ANG MI GNAS,
GZUGS KYI PHYI ROL NA'ANG MI GNAS,


@60A *, ,GNYIS KA'I BAR NA'ANG MI GNAS TE, RNAM PAR BRTAGS PA
DANG, GZUGS MNGON DU SNANG BA'I GNAS NA YOD LA MIG GI DBANG
PO'ANG RNAM PAR DAG CING

YID KYI RNAM PAR SHES PA DANG LDAN PA LAS GZUGS MNGON PAR SNANG
STE, GZUGS KYI MTSAN NYID CES BYA'O, ,DPER NA, ME LONG GI NANG GI
GZUGS BRNYAN DANG 'DRA STE, ME LONG

YONGS SU DAG NA GZUGS KYI MTSAN NYID MNGON PAR SNANG BAR 'GYUR
RO, ,GZUGS LA NGES PA'I MTSAN NYID MED DE, ME LONG GI NANG NA MI
MED BZHIN DU GZUGS KYI GZUGS

BRNYAN SNANG NGO, ,DE'ANG PHYI ROL NA ME LONG YOD NA NANG NAS
GZUGS KYI MTSAN NYID 'BYUNG NGO, ,DE BZHIN DU MIG GI DBANG PO
RNAM PAR DAG PA NA GZUGS SNANG BA'I GNAS NA 'DUG

PA LA DMIGS NAS ME LONG GI GZUGS BRNYAN DANG 'DRA BA LA GZUGS KYI
MTSAN NYID CES BTAGS SO, ,GZUGS LA KHAMS MED, DBYIBS KYI MTSAN MA
MED, NGES PA'I MTSAN

NYID MED PAS GZUGS KYI MTSAN NYID CES BYA'O, ,GZUGS KYI MTSAN
NYID LA BDAG MED PA'I PHYIR GZUGS KYI MTSAN NYID CES BYA'O, ,SEMS
CAN GYI RJES SU JI LTA JI LTA BA DE LTAR

DE BZHIN DU SHES PA'I PHYIR GZUGS KYI MTSAN NYID CES BYA'O, ,GANG
SU ZHIG GZUGS KYI MTSAN NYID SHES NA GZUGS MED PA'I MTSAN NYID
KYANG SHES SO, ,GZUGS KYI MTSAN


@60B NYID LAM SKYES PA'I KHAMS SU SHES NA, GZUGS KYI MTSAN NYID
LA MA BYAS PA'I KHAMS SU SHES SO, ,DE CI'I PHYIR ZHE NA, GZUGS
KYI MTSAN NYID DE 'DAS PA MA YIN, MA 'ONGS PA MA

YIN; DA LTAR GYI MA YIN, MTSAN NYID CI'ANG MED PA BSTAN PA, YANG
DAG PA MA YIN PA'I MTSAN NYID BSTAN PA BLA DVAGS SU BTAGS PA'I
MTSAN NYID BSTAN PA STE, DE DAG NI GZUGS KYI

KHAMS ZHES BYA'O, ,DE LTAR NA BYANG CHUB SEMS DPA' GZUGS KYI
KHAMS RNAM PAR 'BYED PA LA RTOG PA STE, BYANG CHUB SEMS DPAS DE
NAS MIG GI RNAM PAR SHES PA'I MTSAN NYID RNAM

PAR 'BYED PA LA RTOG GO ,'DI LTA STE, MIG GI RNAM PAR SHES PA LA
MIG GI RNAM PAR SHES PA MED, MIG GI RNAM PAR SHES PA'I KHAMS MED,
RTAG PA'I MTSAN NYID MED DO, ,MIG

GI RNAM PAR SHES PA'I KHAMS LA DNGOS PO MED, NGES PA'I CHOS MED
DO, ,MIG GI RNAM PAR SHES PA'I KHAMS NI BSTAN DU MED PA'O, ,MIG
GI RNAM PAR SHES PA'I KHAMS NI 'DUS

PA MA YIN GYES PA MA YIN TE, DNGOS PO'I RTZA BA MED DO, ,DE'ANG
SNGON GYI LAS KYI RGYU DANG, RKYEN DANG, DA LTAR GYI RKYEN DANG,
GZUGS LA RAG LUS PA'I PHYIR 'DI RNAM PAR SHES PA'I KHAMS

ZHES BYA'O, ,BUS PA SO SO'I SKYE BO PHYIN CI LOG GI SEMS KYI RJES
SU SONG BAS MIG GI RNAM PAR SHES PA'I KHAMS ZHES BYA'O, ,DE LA
'PHAGS PA RNAMS KYIS NI KHAMS MED PAR KHONG


@61A *, ,DU CHUD CING RTOGS SO, ,DE CI'I PHYIR ZHE NA, MIG GI
RNAM PAR SHES PA'I KHAMS LA NGES PA MED PA'I PHYIR RO, ,DE NI
RKYEN RNAMS LAS SKYES TE, RKYEN LA

RAG LUS PA'I PHYIR MIG GI RNAM PAR SHES PA'I KHAMS ZHES BYA'O,
,RNAM PAR SHES PA'I SPYOD YUL GYI GNAS NI MIG GI RNAM PAR SHES
PA'I KHAMS ZHES BYA'O, ,DE LTAR

NGES PA MED PA'I PHYIR NA NGES PA'I MTSAN NYID CES BSHAD DO, ,MA
SKYES PA'I PHYIR, YANG DAG PA MA YIN PA BSTAN PA'I PHYIR RO,
,GZUGS KYI MTSAN MAR RNAM PAR BRTAG PA'I

PHYIR; RKYEN RNAMS BSTAN PA'I PHYIR MIG GI RNAM PAR SHES PA'I
KHAMS ZHES BSHAD DO, ,SEMS CAN DAG ,JI LTAR SHES PA'I RJES SU DE
BZHIN GSHEGS PAS THABS KYIS

RNAM PAR PHYE STE, CHA GCIG PA DANG, THA DAD PA'I MTSAN NYID
GZHOM PA'I PHYIR DE LTA BU'I MTSAN NYID BSHAD DO, ,RNAM PAR SHES
PA LA NGES PA'I MTSAN NYID MED DE MIG GI

DBANG PO RNAM PAR DAG PAS GZUGS KYI MTSAN NYID SHES TE, CHOS
GNYIS 'DUS PA'I PHYIR MIG GI RNAM PAR SHES PA'I KHAMS ZHES BSHAD
DO, ,MIG GI RNAM PAR SHES

PA'I YANG DAG PA'I MTSAN NYID BSTAN PA'I PHYIR MIG GI RNAM PAR
SHES PA'I KHAMS ZHES BSHAD DO, ,MIG GI RNAM PAR SHES PA'I KHAMS
NI MIG GI SPYOD YUL GYI GNAS TE,


@61B GZUGS SU RNAM PAR SHES PA NI MIG GI RNAM PAR SHES PA'I KHAMS
DE'ANG KHAMS MED PAR BSHAD PA'O, ,DE CI'I PHYIR ZHE NA, MKHAS PA
DAG GIS MIG GI RNAM PAR SHES PA'I KHAMS

LA MIG GI RNAM PAR SHES PA'I KHAMS SU DMIGS SU MED DE, MIG GI
RNAM PAR SHES PA'I KHAMS LA MIG GI RNAM PAR SHES PA'I KHAMS SU
DMIGS SU MED PAS DNGOS POR MI RNYED

DO; ;DE CI'I PHYIR ZHE NA, NGES PA'I MTSAN NYID MED PA NI MIG GI
RNAM PAR SHES PA'I KHAMS SO, ,MIG GI RNAM PAR SHES PA'I KHAMS NI
BTAGS PA TZAM DU ZAD DO, ,KHAMS ZHES

BSHAD PA DE'ANG MI LEN PA'I DON BSHAD PAR ZAD DO, ,MTHONG BAR BYA
BA'I GNAS YOD PAS MIG GI RNAM PAR SHES PA DANG, YID KYI LAS LAS
MIG GI RNAM PAR SHES PA'I MTSAN NYID

SKYES PAS MIG GI RNAM PAR SHES PA ZHES BYA'O, ,MIG GI KHAMS DANG,
GZUGS KYI KHAMS DANG, MIG GI RNAM PAR SHES PA'I KHAMS DANG, DNGOS
PO GSUM 'DUS PA LAS RKYEN

RNAMS KYI MTSAN NYID SHES TE DE NI KHAMS KYI DON LAS DBEN PA'O,
,'DI LTA STE, MIG GI KHAMS DANG, GZUGS KYI KHAMS DANG, MIG GI
RNAM PAR SHES PA'I KHAMS RNAM GRANGS

DE SNYED KYIS NA SEMS CAN RNAMS YANG DAG PA'I LAM LA 'JUG PAR
'GYUR TE, 'DI LA YANG DAG PAR NA MIG GI KHAMS MED, GZUGS KYI
KHAMS MED, MIG GI RNAM PAR SHES


@62A *, ,PA'I KHAMS MED DE, DE BZHIN GSHEGS PA THAMS CAD KYIS
MTSAN NYID RNAMS SHES PA DANG, MTHONG BA DANG, RNAM PAR 'BYED
PA'I THABS SU GSUNGS

TE; MTSAN NYID GSUNGS PA 'DI LA GANG ZAG SU ZHIG CHUD CING RTOGS
NA KHAMS GSUM PO LA KHAMS MED PAR SHES SO, ,DE CI'I PHYIR ZHE NA,
KHAMS RNAMS LA KHAMS KYI MTSAN

NYID MED PA'I PHYIR KHAMS RNAMS LA MTSAN NYID DU MI DMIGS PA'I
PHYIR RO, ,RNA BA'I KHAMS DANG, SGRA'I KHAMS DANG, RNA BA'I RNAM
PAR SHES PA'I KHAMS DANG, SNA'I KHAMS DANG,

DRI'I KHAMS DANG, SNA'I RNAM PAR SHES PA'I KHAMS DANG, LCE'I
KHAMS DANG, RO'I KHAMS DANG, LCE'I RNAM PAR SHES PA'I KHAMS DANG,
LUS KYI KHAMS DANG, REG BYA'I

KHAMS DANG, LUS KYI RNAM PAR SHES PA'I KHAMS KYANG GZHUNG 'DIS
SHES PAR BYA'O, ,'JIG RTEN 'DZIN, DE LA JI LTAR NA BYANG CHUB
SEMS DPA' SEMS DPA' CHEN PO RNAMS

YID KYI KHAMS RNAM PAR 'BYED PA LA RTOG PA ZHE NA, BYANG CHUB
SEMS DPA' 'DI SNYAM DU YID KYI KHAMS LA DNGOS PO CI'ANG MED PA'I
PHYIR NGES PA'I MTSAN NYID MED DO, ,YID KYI

KHAMS LA YID KYI KHAMS ZHES BYA BA MED, NGES PA'I KHAMS MED DO,
,YID KYI KHAMS ZHES BYA BA NI, DPER NA, SA BON SA CHEN PO LA RMOS
NAS SER GYIS RLAN TE NYE [?] MAS DROS


@62B PAR BYAS SHING RLUNG GIS BSKYOD NA MYU GU BAGS KYIS 'BYUNG
STE, MYU GU'ANG SA BON LAS MA SKYES LA, SA BON YANG MYU GU DANG
GCIG PA MA YIN TE, MYU GU SKYES NAS SA BON YANG 'JIG STE, SA

BON YANG MYU GU LAS GZHAN MA YIN LA MYU GU'ANG SA BON LAS GZHAN
MA YIN TE, MYU GU'I NANG NAS SA BON MED PA BZHIN YID KYI KHAMS
KYANG DE DANG 'DRA STE, YID KYI LAS SKYED PA'I PHYIR

YID KYI RNAM PAR SHES PA'I MTSON PAS NI SA BON GYIS MYU GU MTSON
PA BZHIN TE, YID KYI KHAMS ZHES BTAGS SO, ,YID KYI KHAMS LAS GUD
NA YID DANG, YID KYI KHAMS ZHES BYA BA

MED; YID DU MI SHES KYANG BLA DVAGS SU YID KYI KHAMS ZHES BTAGS
SO, ,YID KYI KHAMS ZHES BYA BA DE YID KYI NANG NA MI GNAS, YID
KYI PHYI ROL NA'ANG MI GNAS, GNYIS KA'I BAR NA

MI GNAS TE, SNGON GYI LAS KYI RGYU DANG, RKYEN GYI PHYIR, RNAM
PAR SHES PAS BSKYED PA'I PHYIR, YID KYI LAS KYI PHYIR, DMIGS PAR
BYA BA SHES PA'I PHYIR, MTSAN NYID DU BTAGS PA 'DUS

PA'I PHYIR, DA LTAR GYI DMIGS PA SKYE BA'I PHYIR YID KYI KHAMS
ZHES BYA STE, DE NI MA NGES PA'I YID KYI LAS KYI MTSAN NYID DANG,
RGYU DANG, RKYEN MANG PO 'DUS PA'I MTSAN NYID DO, ,YID KYI

KHAMS NI MANG PO'I 'DUS PA LAS SKYE BAS SEMS CAN JI LTAR SHES
PA'I RJES SU 'JUG GO ,DON DAM PA LA NI YID KYI KHAMS ZHES BYA BA
MED DO, ,DE CI'I PHYIR ZHE NA, DNGOS PO MED PA'I


@63A *, ,PHYIR RO, ,MI SKYE BA NI YID KYI KHAMS TE SKYE BA MED
PA'I PHYIR RO, ,YID KYI KHAMS ZHES BYA BA NI KUN RDZOB TU BTAGS
PA'I TSIG YIN TE, DON DAM PAR NA NGOS

PAR YID KYI KHAMS MED DO, ,'DAS PA DANG, MA 'ONGS PA DANG, DA
LTAR GYI DMIGS SU MED DO, ,KHAMS DAG NI KHAMS MED PA LA YID KYI
KHAMS SU RTOGS SO, ,BYANG CHUB SEMS

DPA' RNAMS CHOS KYI KHAMS LA 'BYED CING RTOGS PA NI KHAMS MED PA
LA CHOS KYI KHAMS SU RTOGS TE, CHOS KYI KHAMS LA RANG BZHIN MED
PAS RANG BZHIN NYID DMIGS SU MED DE,

NGES PA MED PA'I KHAMS NI CHOS KYI KHAMS SO, ,CHOS KYI KHAMS NI
DNGOS POR DMIGS SU MED PA'I PHYIR NGES PA'I DNGOS POR DMIGS SU
MED DE, SKYE BO PHYIN CI LOG TU LTA ZHING

YANG DAG PA MA YIN PAS RNAM PAR BCINGS PA DAG SHES PAR BYA BA'I
PHYIR CHOS KYI KHAMS ZHES BRJOD CING BSHAD PA'ANG SO SO'I SKYE BO
DAG KHAMS MED PA LA DGOD PA'I PHYIR

CHOS KYI KHAMS BSHAD DO, ,DE CI'I PHYIR ZHE NA, CHOS KYI KHAMS LA
CHOS KYI KHAMS MED DO, ,CHOS KYI KHAMS ZHES BYA BA NI RKYEN MANG
PO 'DUS PA LAS SKYES SO, ,RKYEN 'DUS PA

LAS SKYES PA'I CHOS LA NI RANG BZHIN MED DO, ,RGYU DANG, RKYEN LA
RANG BZHIN MED PA'I PHYIR, RGYU DANG, RKYEN NI MANG PO 'DUS PA'I
PHYIR CI LOG GI RGYUN LAS SKYES SO, ,DE BZHIN GSHEGS


@63B PAS SEMS CAN YONGS SU SMIN PAR BYA BA'I PHYIR KUN RDZOB KYI
TSIG TU BRJOD PAS KHAMS MED PA'I CHOS BSTAN PA'I PHYI CHOS KYI
KHAMS GSUNGS SO, ,CHOS KYI KHAMS NI NANG NA MI

GNAS, PHYI ROL NA MI GNAS, GNYIS KA'I BAR NA MI GNAS KYANG SO
SO'I SKYE BO DAG DGE BA DANG, MI DGE BA'I CHOS SHES SHING MTHONG
NGO, ,CHOS KYI KHAMS KYIS CHOS THAMS CAD

SHES PA DANG, MTHONG BA MED PAR BSHAD PA NI MTHAR STONG PA NYID
KYI MTSAN NYID KYI PHYIR MTHAR STONG PA NYID DU BSHAD PA NI CHOS
KYI KHAMS YIN NO, ,DE CI'I PHYIR ZHE NA, CI'ANG MED PA

NI CHOS KYI KHAMS TE, CHOS KYI KHAMS LA YOD CES PA'I MTSAN MA
NGES PA MED PA'I PHYIR RO, ,'DI LTA STE, NAM MKHA' LA NGES PA'I
MTSAN NYID MED DE, NAM MKHA' ZHES BYA BA

BZHIN CHOS KYI KHAMS KYANG DE DANG 'DRA STE NGES PA'I MTSAN MA
MED DO, ,CHOS KYI MTSAN MA GZHOM PA'I PHYIR CHOS KYI KHAMS ZHES
BSHAD DE, KHAMS MED PA NI CHOS KYI KHAMS

SO; ;DE CI'I PHYIR ZHE NA, CHOS KYI KHAMS NI 'DAS PA LA MI GNAS,
MA 'ONGS PA LA MI GNAS, DA LTAR LA MI GNAS TE, RKYEN MANG PO LA
RAG LUS PAS RKYEN DANG PHRAD PA'I PHYIR

CHOS KYI KHAMS ZHES RNAM GRANGS SU BTAGS SO, ,SEMS CAN GYIS JI
LTAR CHOS KYI KHAMS ZHES BTAGS SO, ,MKHAS PA DAG KHAMS MED PA LA
CHOS KYI KHAMS SU SHES TE, CHOS KYI


@64A *, ,KHAMS NI GCIG PA MA YIN, THA DAD PA MA YIN NO, ,CHOS KYI
KHAMS LA CHOS KYI KHAMS KYI MTSAN MA MANG PO'ANG MED, CUNG ZAD
KYANG MED DE, KHAMS BSTEN

PA'I THABS KYIS CHOS KYI KHAMS LA KHAMS ZHES BSHAD DO, ,GANG RNAL
'BYOR PA DAG CHOS KYI KHAMS RTOGS SHING CHUD PA NI KHAMS MED PAR
SHES SHING MTHONG NGO, ,KHAMS GSUM

GYI CHOS KYI KHAMS KYI RNAM PAR RTOG PA'I MTSAN MA MED DE, RGYU
DANG, RKYEN MANG PO 'DUS PA LAS CHOS SU RNAM PA RTOG PA'I CHOS
KYI KHAMS ZHES BSHAD DE, CHOS SU RNAM PAR PHYE STE

MTSAN NYID NGES PA MED PA BSTAN PA'I PHYIR CHOS KYI KHAMS ZHES
BSHAD DO, ,MKHAS PA DAG NI CHOS KYI KHAMS LA MTSAN MAR LTA BA'I
PHYIR CHOS SKYES PAR MTHONG BA MA YIN TE,

GANG SKYES PA'I CHOS DE NYID MA SKYES PA'O, ,DE CI'I PHYIR ZHE
NA, CHOS KYI KHAMS LA MTSAN MA MED PA'I PHYIR RO, ,MKHAS PA DAG
NI CHOS KYI MTSAN NYID LA MTSAN MA MED PAR RTOG CING

CHUD PAS CHOS KYI KHAMS LA RNAM PAR RTOG PA'I MTSAN MA MED PA NI
MTSAN MA MED PA RNAM PAR RTOG PA MED PA'I PHYIR CHOS KYI KHAMS
ZHES GSUNGS SO, ,CHOS KYI KHAMS LA

GNAS PA'I GNAS MED, GNAS PA MED, 'BYUNG BA'I GNAS MED, RTEN PA'I
GNAS MED DO, ,CHOS KYI KHAMS NI THOG MA NAS MA SKYES PA'I PHYIR
CHOS KYI KHAMS LA SKYES BA


@64B MED DO, ,DE CI'I PHYIR ZHE NA, CHOS KYI KHAMS LA KHAMS MED
PA'I PHYIR RO, ,GZHAN YANG, ,CHOS KYI KHAMS NA 'DUS PA'I PHYIR
YOD PA MA YIN TE, MA 'DUS PA, MA GYES PA, MNGON PAR

'DUS MA BYAS PA, DES PA MED PAS CHOS KYI KHAMS ZHES GSUNGS SO,
,BYANG CHUB SEMS DPA' SEMS DPA' CHEN PO RNAMS DE LTAR KHAMS MED
PA LA CHOS KYI KHAMS SU RNAM PAR

'BYED CING RTOGS SO, ,'JIG RTEN 'DZIN, DE LA JI LTAR NA BYANG
CHUB SEMS DPA' SEMS DPA' CHEN PO DAG YID KYI RNAM PAR SHES PA'I
KHAMS LA RNAM PAR 'BYED CING RTOG PA ZHE NA,

BYANG CHUB SEMS DPA' SEMS DPA' CHEN PO RNAMS LA 'DI SNYAM DU MI
SKYES PA'I KHAMS NI YID KYI RNAM PAR SHES PA'I KHAMS, MA NGES
PA'I KHAMS NI YID KYI RNAM PAR SHES PA'I KHAMS

SO; ;YID KYI RNAM PAR SHES PA'I KHAMS LA DNGOS PO MED, NGES PA'I
CHOS MED DE, YID KYI RNAM PAR SHES PA'I KHAMS KYI CHOS MED PA'I
MTSAN NYID BSTAN TO, ,DE CI'I PHYIR ZHE NA, YID

KYI RNAM PAR SHES PA'I KHAMS LA YID KYI RNAM PAR SHES PA'I KHAMS
SU DMIGS SU MED DO, ,YID KYI RNAM PAR SHES PA'I KHAMS NI YANG DAG
PA MA YIN PA, CI'ANG MED PA, PHYIN CI

LOG DANG LDAN PA, YID THOG MAR 'GRO BA LAS CHOS SU RNAM PAR SHES
PAS YID KYI RNAM PAR SHES PA ZHES GSUNGS SO, ,BUS PA SO SO'I SKYE
BO'I RJES SU BSNYEG PA'I PHYIR YID KYI


@65A *, ,RNAM PAR SHES PA'I KHAMS ZHES GSUNGS SO, ,'PHAGS PA
RNAMS KYIS NI KHAMS MA YIN PA LA YID KYI RNAM PAR SHES PA'I KHAMS
SU SHES SHING

RTOGS; YANG DAG PA MA YIN PA CI'ANG MED PA LA YID KYI RNAM PAR
SHES PA'I KHAMS SU RTOGS SO, ,DE'ANG RGYU DANG, RKYEN GYI CHOS
BSTAN PA'I PHYIR YID THOG MAR 'GRO BAS SHES NA RKYEN

MANG PO 'DUS PAS YID KYI RNAM PAR SHES PA'I KHAMS ZHES BSHAD DO,
,DE'ANG SEMS CAN JI LTAR SHES PA'I RJES SU BSNYAG PA'I PHYIR DE
SKAD CES GSUNGS SO, ,MKHAS PA DAG NI

KHAMS MA YIN PA LA YID KYI RNAM PAR SHES PA'I KHAMS SU SHES SO,
,DE'ANG RGYU DANG, RKYEN MANG PO 'DUS PA DANG, RNAM PAR BRTAGS PA
LAS BYUNG STE, GANG KHAMS LA MTSAN MA

MED PA NI DON DAM PA STE, DON DAM PA LA KHAMS KYI MTSAN NYID MED
DO, ,KUN RDZOB KYI CHOS SU SEMS CAN SMIN PAR BYA BA'I PHYIR YID
KYI RNAM PAR SHES PA'I KHAMS ZHES GSUNGS

TE; DE'ANG SEMS CAN GDAG KHAMS MED PA NI YID KYI RNAM PAR SHES
PA'I KHAMS SU SHES PA'I PHYIR RO, ,DE'ANG CHOS CUNG ZAD TZAM GYIS
KYANG KHAMS GZHOM ZHING DE LAS DBEN PAR

BYA BA'I PHYIR YID KYI RNAM PAR SHES PA'I KHAMS ZHES GSUNGS SO,
,DE CI'I PHYIR ZHE NA, 'PHAGS PA RNAMS KYIS YID KYI RNAM PAR SHES
PA'I KHAMS LA YID KYI RNAM PAR SHES PA'I


@65B KHAMS NANG NA GNAS PAR RAM, YID KYI RNAM PAR SHES PA'I KHAMS
PHYIR ROL NA GNAS PAR RAM, GNYIS KA'I BAR NA GNAS PAR MI GNAS SO,
,MKHAS PA DAG NI 'DU BA MED PA'I KHAMS

LA YID KYI RNAM PAR SHES PA'I KHAMS SU RTOGS TE, YID KYI RNAM PAR
SHES PA'I KHAMS KYIS BAR KHAMS NI MI SHES, YID KYI KHAMS LA YID
KYI RNAM PAR SHES PA'I KHAMS MI SHES

SO; ;DE'ANG RGYU DANG, RKYEN MANG PO 'DUS PA DANG, PHYI CI LOG
LAS SKYE ZHING 'BYUNG STE, YID THOG MAR 'GRO BAS RGYU DANG, RKYEN
GNYIS 'DUS PA LAS 'BYUNG BAR SHES SO, ,YANG DAG PA MA YIN

PA LA CHAGS PA DANG, KUN BRTAGS PA LAS SKYES TE, SEMS CAN LA RNAM
PAR SHES PA'I MTSAN MA BSTAN PA'I PHYIR YID KYI RNAM PAR SHES
PA'I KHAMS ZHES BRJOD DO, ,YID KYI RNAM

PAR SHES PA NI 'DAS PA LA MI GNAS, MA 'ONGS PA LA MI GNAS, DA
LTAR LA MI GNAS SO, ,YID KYI RNAM PAR SHES PA NI GANG NAS KYANG
MA 'ONGS LA, GANG DU'ANG MA SONG, GNAS PA'I

GNAS MED DE, THOG MA NAS MA SKYES PA'I MTSAN NYID DO, ,YID KYI
RNAM PAR SHES PA LA THOG MA'I DNGOS POR NGES PA'I CHOS MED DO,
,DE CI'I PHYIR ZHE NA, YID KYI RNAM PAR SHES

PA'I KHAMS NI MTSAN MA GNYIS SU MED DE MTSAN MA MED PA'O, ,MTSAN
MA DE NI MTSAN MA GNYIS KYI PHYIR YOD PA MA YIN TE, BSTAN DU MED
PA NYID NI YID KYI RNAM PAR SHES PA'I


@66A *, ,SO; ;MKHAS PA DAG NI DE LTAR YID KYI RNAM PAR SHES PA'I
KHAMS RTOGS SHING KHONG DU CHUD NAS YID KYI RNAM PAR SHES PA'I
KHAMS DE CHOS THAMS

CAD LA MI GNAS, YUL NA MI GNAS, PHYOGS NA MI GNAS TE, CHOS THAMS
CAD DANG GCIG PA'AM, THA DAD PA MA YIN PAR RTOGS SO, ,'PHAGS PA
RNAMS KYIS MA SKYES PA

NYID LA YID KYI RNAM PAR SHES PA'I KHAMS SU RTOGS SO, ,YID KYI
RNAM PAR SHES PA'I KHAMS NI 'ONGS PA MED, SONG BA'ANG MED, DMIGS
PA'ANG MED DO, ,DE CI'I PHYIR ZHE

NA; DON DAM PA LA YID KYI RNAM PAR SHES PA'I KHAMS SU MI DMIGS,
DMIGS SU MED, BSTAN DU MED PA'I PHYIR RO, ,MKHAS PA DAG NI YID
KYI RNAM PAR SHES PA'I KHAMS

LA BYED PA, DMIGS SU MED PA'I PHYIR MA BYAS PA NI YID KYI RNAM
PAR SHES PA'I KHAMS SU RTOGS, YID KYI RNAM PAR SHES PA'I KHAMS LA
SKYE BA'I MTSAN MA MED PA'I PHYIR MA

SKYES PAR CHUD CING RTOGS SO, ,'JIG RTEN 'DZIN, BYANG CHUB SEMS
DPA' SEMS DPA' CHEN PO RNAMS YID KYI RNAM PAR SHES PA'I KHAMS LA
DE LTAR RNAM PAR 'BYED CING RTOG

GO; BYANG CHUB SEMS DPA' RNAMS DE LTAR RTOG PA'I TSE 'DOD PA'I
KHAMS DANG, GZUGS KYI KHAMS DANG, GZUGS MED PA'I KHAMS LA MA
SKYES PA NYID DANG, CI'ANG MED PA


@66B NYID DU RNAM PAR 'BYED CING RTOGS SO, ,JI LTAR RTOG CE NA,
'DI LTA STE, 'DOD PA'I KHAMS LA 'DOD PA'I KHAMS MED, GZUGS KYI
KHAMS LA GZUGS KYI KHAMS MED, GZUGS MED

PA'I KHAMS LA GZUGS MED PA'I KHAMS MED DE, KHAMS KYI KHAMS MED
PA'I CHOS STON PAS 'DOD PA'I KHAMS LA 'JUG PAR DGA' BA LA NI 'DOD
PA'I KHAMS STON TO, ,GZUGS

KYI KHAMS LA 'JUG PAR DGA' BA LA NI GZUGS KYI KHAMS STON TO,
,GZUGS MED PA'I KHAMS LA 'JUG PAR DGA' BA LA NI GZUGS MED PA'I
KHAMS STON TO, ,KHAMS KYIS

KHAMS MED PA MTSON CING BRJOD DO, ,MKHAS PA DAG NI CI'ANG MED
PA'I KHAMS NI 'DOD PA'I KHAMS DANG, GZUGS KYI KHAMS DANG, GZUGS
MED PA'I KHAMS SU SHES SO, ,

MKHAS PA DAG NI 'DOD PA'I KHAMS DANG, GZUGS KYI KHAMS DANG, GZUGS
MED PA'I KHAMS SU MI DMIGS SO, ,KHAMS GSUM YANG DNGOS PO MED PA
NGES PA'I CHOS MED DE, RGYU

DANG RKYEN MANG PO LAS SKYES PAR SHES PAS DE BAS NA MKHAS PA DAG
NI KHAMS MED PA NA KHAMS GSUM DU SHES SO, ,DE LA KHAMS MED DE,
KHAMS GSUM CHAR YANG YANG DAG PA MA

YIN PA PHYIR CI LOG GIS 'GRO'O, ,DE CI'I PHYIR ZHE NA, MKHAS PA
DAG NI KHAMS GSUM DU MI DMIGS PAS KHAMS GSUM LA 'DAS PA DANG, MA
'ONGS PA DANG, DA LTAR GYI MI


@67A *, ,DMIGS MI BRJOD DO, ,'PHAGS PA RNAMS KYIS NI KHAMS GSUM
LA YANG DAG PA MA YIN PA DANG, CI'ANG MED PAR RANG BZHIN MED PA,
CHOS RNAMS

DANG BRAL BA, PHYIN CI LOG LAS BYUNG BAR RTOGS TE, SKYE BO MANG
PO'I PHYIR CI LOG YONGS SU GCAD PA'I PHYIR, KHAMS GSUM SHES SHING
MTHONG BAR BYA BA'I PHYIR DE BZHIN

GSHEGS PAS RNAM PAR PHYE STE GSUNGS SO, ,KHAMS GSUM GYI DNGOS PO
BSTAN PA'ANG SEMS CAN DAG KHAMS MED PA'I DON SHES PAR BYA BA'I
PHYIR KHAMS GSUM GSUNGS TE

KHAMS KYI DNGOS POR MA YIN NO, ,MKHAS PA DAG NI KHAMS GSUM NI
KHAMS MED PAR SHES SHING RTOGS SO, ,'JIG RTEN 'DZIN, BYANG CHUB
SEMS DPA' SEMS DPA' CHEN PO

RNAMS DE LTAR RTOG PA'I TSES SEMS CAN GYI KHAMS DANG, BDAG GI
KHAMS NI NAM MKHA'I KHAMS TE, CHOS KYI KHAMS MED PA DANG, CI'ANG
MED PA'I KHAMS DANG, MA SKYES PA'I

KHAMS SU RTOGS SO, ,DE CI'I PHYIR ZHE NA, SEMS CAN GYI KHAMS
DANG, BDAG GI KHAMS DANG, NAM MKHA' BYE BRAG MED DE THA MI DAD
DO, ,KHAMS KYI MTSAN NYID DE DAG

KYANG YANG DAG PA MA YIN PA LAS BYUNG STE, RKYEN MANG PO LAS
SKYES PAS KHAMS ZHES BYA STE DE LA NGES PA'I KHAMS MED DO, ,DE
CI'I PHYIR ZHE NA, NAM MKHA' LA GCIG TU NGES


@67B PA'I KHAMS MED DO, ,MTSAN NYID DE DAG KYANG NAM MKHA'I KHAMS
SU RTOGS PAS KHAMS MED PA'I DON NO, ,'DI LTA STE, NAM MKHA' LA
KHAMS MED PA BZHIN DU CHOS KYANG MTHAR

MTSAN MA DANG BRAL TE MED PA'I MTSAN NYID DO, ,KHAMS THAMS CAD
KYANG KHAMS DANG BRAL BA'O, ,KHAMS LA KHAMS MED DE, KHAMS ZHES
BYA BA NANG NA MI GNAS, PHYI ROL NA MI

GNAS, GNYIS KA'I BAR NA MI GNAS TE, KHAMS KYI NANG NA KHAMS MED
DO, ,MED PA NI MTSAN NYID DU MA BSDUS PA KHAMS LA MI GNAS PA'O,
,KHAMS THAMS CAD LA GNAS

MED; KHAMS THAMS CAD NI MA SKYES PA'O, ,MKHAS PA DAG NI KHAMS KYI
RNAMS LA KHAMS SKYE BAR MI DMIGS, KHAMS LA 'GOG PAR MI DMIGS,
KHAMS LA GNAS PAR

MI DMIGS SO, ,KHAMS THAMS CAD NI MA SKYES PA, MA BYUNG BA, MI
GNAS PA, THOG MA NAS DMIGS SU MED PA'O, ,MKHAS PA DAG NI MING
TZAM DU BTAGS PA'I KHAMS LA MI

CHAGS, CHAGS PAR MI BYED, MI 'DZIN, MI RTOG GO ,DE BAS NA MKHAS
PA DAG NI KHAMS THAMS CAD LA KHAMS MA SKYES PAR SHES SHING MTHONG
STE, MA SKYES PAS NA 'GOG

PA MED DO, DON DAM PA LA KHAMS THAMS CAD DMIGS SU MED DO, ,KUN
DRDZOB TU NA CHOS KYI KHAMS RNAMS RNAM PAR PHYE STE BRJOD DO,
,DON DAM PAR NA KHAMS SU BRJOD PA'ANG


@68A *, ,MED DO, ,MKHAS PA DAG NI KHAMS THAMS CAD DON DAM PA'I
DON DU SHES SHING RTOGS SO, ,'JIG RTEN 'DZIN, BYANG CHUB SEMS
DPA' SEMS DPA'

CHEN PO RNAMS DE LTAR KHAMS BCO BRGYAD DANG, KHAMS GSUM DANG,
SEMS CAN GYI KHAMS DANG, BDAG GI KHAMS DANG, NAM MKHA'I KHAMS
RTOGS SHING RNAM PAR PHYE BA KHONG

DU CHUD DO, ,BYANG CHUB SEMS DPA' RNAMS DE LTAR KHONG DU CHUD
CING RTOGS PA'I TSE KHAMS SU MI DMIGS, KHAMS SU MI MTHONG, THAMS
CAD KYI MING YANG RTOGS SHING KHAMS

THAMS CAD KHAMS MED PAR 'JUG PA LA YID CHES SO, ,KHAMS SU RNAM
PAR PHYE BA'ANG SHES SHING KUN RDZOB TU KHAMS THAMS CAD RNAM PAR
PHYE NAS KHAMS THAMS CAD DON

DAM PAR ZHUGS PAR YANG SHES, KHAMS MED PA'I SBYOR BA'ANG SHES
SHING SEMS CAN RNAMS LA KHAMS RNAMS RNAM PAR STON TE, SEMS CAN
RNAMS KHAMS KYI SBYOR

BA LA SHIN TU GNAS PAR YANG BYED DO, ,KUN RDZOB TU TSIG DANG,
SMRA BAS SEMS CAN RNAMS LA KHAMS MED PA'I CHOS STON KYANG MTSAN
MA GNYIS SU KHAMS MI STON TO, ,KHAMS

THAMS CAD GNYIS SU MED KYANG THABS KYIS KHAMS KYI RNAMS RTEN CING
'BREL TE BYUNG BAR STON TO, ,KUN RDZOB TU TSIG DANG, SMRA BAS
SEMS CAN RNAMS SMIN PAR BYED KYANG SEMS


@68B CAN GYI RNAMS LA DON DAM PA STON TO, ,KHAMS KYI KHYAD PAR
GYI RNAM PA LA KHAMS KYANG KHAMS THAMS CAD MED PAR YID CHES SHING
RTOGS SO, ,DE CI'I PHYIR ZHE NA, 'JIG RTEN 'DZIN,

DE BZHIN GSHEGS PA DON DAM PAS KHAMS SU MI DMIGS, KHAMS KYI CHOS
SU MI DMIGS SO, ,'JIG RTEN 'DZIN, NGAS NI KHAMS THAMS CAD 'GAGS
PA'ANG MED, BCAD

PA'ANG MED PAR BLA NA MED PA YANG DAG PAR RDZOGS PA'I BYANG CHUB
TU MNGON PAR SANGS RGYAS SO, ,DE CI'I PHYIR ZHE NA, DON DAM PA LA
KHAMS KYI RNAMS MED DO, ,KHAMS THAMS CAD

LA KHAMS GANG YANG MED DE, NGES PA MED DO, ,KHAMS THAMS CAD NAM
MKHAR 'JUG PAS KHAMS THAMS CAD MA SKYES PA'I MTSAN NYID DO, ,DE
BZHIN GSHEGS PAS KHAMS THAMS

CAD LA DE LTA BU'I TSUL GYIS THUGS SU CHUD DO, ,DE BZHIN GSHEGS
PAS KHAMS SU MA GSUNGS, CHOS RNAMS KYI STOBS KYANG MA GSUNGS SO,
,DE CI'I PHYIR ZHE NA, CHOS THAMS CAD CI YANG MED PAS

CI'ANG MED PA'I KHAMS MI GSUNG NGO, ,'JIG RTEN 'DZIN, DE BZHIN
GSHEGS PAS NI CI'ANG MED PA'I KHAMS GSUNGS MOD KYI DE LA YANG DAG
PAR NA KHAMS SU GSUNGS PA MED DO, ,

'JIG RTEN 'DZIN, DE LTAR NA KHAMS RNAMS KYI RNAM PAR 'BYED PA LA
MKHAS PA ZHES BYA'O, ,BYANG CHUB SEMS DPA' SEMS DPA' CHEN PO
RNAMS KHAMS RNAM PAR 'BYED PA LA SHIN


@69A *, ,TU MKHAS PA DANG, KHAMS THAMS CAD BTAGS PA TZAM DU SHES
PA DANG, KUN RDZOB KYI KHAMS TZAM DU SHES PA DANG, DON DAM PA'I
KHAMS SHES PA

DANG; KHAMS KYI NGES PA SHES PA DANG, KUN RDZOB KYI BDEN PA SHES
PA DANG, KHAMS RNAM PAR 'BYED PA LA MKHAS PA DANG, CI DANG, CI
LTA BU DANG LDAN PA SHES PA DANG, KHAMS KYI

'DUS PA SHES PA DANG, KHAMS KYI 'JUG PA SHES PA DANG, BDEN PA'I
KHAMS KYI 'JUG PA SHES PA DANG, KHAMS KYI KHYAD PAR LA MKHAS PA
DANG, KHAMS THAMS CAD

KHAMS MED PAR SHES PA DANG, KHAMS THAMS CAD NAM MKHA'I KHAMS DANG
MTHUN PAR SHES TE, KHAMS RNAMS LA BYE BRAG TU MI 'BYED PA DANG,
KHAMS RNAMS LA BYE BRAG

TU MI DMIGS, BYE BRAG TU MI BRJOD DO, ,SEMS CAN RNAMS LA KHAMS
'JIG PA STON PA LA MKHAS PAR 'GYUR RO, ,'JIG RTEN 'DZIN, 'DI LTA
STE, SGYU MA MKHAN MKHAS PA

ZHIG SEMS CAN LA SGYU MA RNAM PA SNA TSOGS BSTAN TE, SGYU MA'I
DNGOS PO RNAM PA SNA TSOGS SHES PAR BYED DO, ,DE LA MDZA' ZHING
BSHES BA DAG GIS, 'DI SKAD DU, 'DI NI SGYU MA'O, ,

SGYU MAR BYAS PA'I DNGOS PO STE, SGYU MA DE LA YANG DAG PA MED
DO, ,PHYIN CI LOG TU SEMS CAN LA STON TO ZHES SMRAS NA MKHAS PA
DAG NI SGYU MAR SHES PAR 'GYUR RO, ,'JIG


@69B RTEN 'DZIN, 'JIG RTEN GYI RANG BZHIN NI SGYU MA LTA BU STE,
BYANG CHUB SEMS DPA' SEMS DPA' CHEN PO RNAMS SGYU MA LTA BU'I
CHOS LA ZHUGS NA 'JIG RTEN SGYU MA'I RANG BZHIN DU SHES

SO; ;'JIG RTEN SPYOD PA NI SGYU MA LTA BU STE, SBYOR BA'I STOBS
KYIS SEMS CAN DAG LA 'JIG RTEN SGYU MA LTA BUR STON TO, ,GANG
ZHIG 'JIG RTEN LA YANG DAG PA'I BDEN PAR 'DZIN NA

'JIG RTEN YANG DAG PA MA YIN PA SGYU MA LTA BUR STON TO, ,DE LA
MKHAS PA, BLO ZAB MO, DBANG PO RNO BA DAG NI ZUR TZAM BSTAN PAS
CHOS THAMS CAD STONG PA NYID DANG, SGYU MA LTA BU DANG,

MI BDEN PA DNGOS PO MED PAR SHES TE, CHOS THAMS CAD KYIS BUS PA
SO SO'I SKYE BO DAG BSLUS PA DANG, CHOS THAMS CAD YANG DAG PA MA
YIN PA'I RKYEN LA RAG LUS PAR SHES

SO; ;'JIG RTEN 'DZIN, DE BAS NA BYANG CHUB SEMS DPA' SEMS DPA'
CHEN PO RNAMS KHAMS KYI SBYOR BA LA 'JUG PAR 'DOD PA DAG SHIN TU
ZAB MO'I MDO SDE BRJOD DU MED, DMIGS

SU MED PA, KHAMS THAMS CAD SHES SHING MTHONG BAR BYED PA STON PA,
KHAMS THAMS CAD YI GE MED PA, 'DUS PA MED PA, BRJOD DU MED PA,
KHAMS THAMS CAD KYI THABS

DANG SHES RAB STON PA, RTEN CING 'BREL TE 'BYUNG BA LA 'JUG PAR
BYED PA STON PA, GZHAN YANG, CHOS THAMS CAD KYI YANG DAG PA NYID
BRJOD PA, 'DI LTA STE, 'JIG RTEN DANG, 'JIG


@70A *, ,RTEN LAS 'DAS PA DANG, 'DUS BYAS DANG, 'DUS MA BYAS PA
DANG, DBANG DANG, DBANG MA YIN PA DANG, SBYOR BA LA 'JUG PA DANG,
DON DAM PA DANG, KUN RDZOB KYI

DON DANG, NGES PA'I DON GYI MDO SDE DANG, BKRI BA'I DON GYI MDO
SDE DANG, RTEN CING 'BREL TE BYUNG BA'I RNAM PAR GROL BA'I MDO
SDE ZAB MO 'DI LAS BRJOD PA THAMS CAD LA BRTZON PAR

BYA'O; ;KHAMS BCO BRGYAD CES BYA BA'I LE'U STE GSUM MO,, ,,'JIG
RTEN 'DZIN CES BYA BA'I MDO, BAM PO GSUM PA, BCOM LDAN 'DAS KYIS
'JIG RTEN 'DZIN

LA 'DI SKAD CES BKA' STZAL TO, ,DE LA JI LTAR NA BYANG CHUB SEMS
DPA' SEMS DPA' CHEN PO SKYE MCHED BCU GNYIS LA MKHAS PA ZHE NA,
BYANG CHUB SEMS DPA' SEMS DPA'

CHEN PO SKYE MCHED BCU GNYIS RNAM PAR 'BYED CING YANG DAG PAR
RTOG PA NA 'DI SNYAM DU MIG LA MIG GI SKYE MCHED DMIGS SU MED,
MIG LA MIG GI SKYE MCHED DU NGES PA MED DO, ,

MIG GI SKYE MCHED KYANG DNGOS POR DMIGS SU MED DO, ,DE CI'I PHYIR
ZHE NA, MIG GI SKYE MCHED NI RKYEN MANG PO LAS SKYES PA PHYIN CI
LOG LAS BYUNG BA'O, ,GZUGS LA DMIGS

PA'I PHYIR GZUGS LA RAG LUS PA STE, GNYIS PHRAD PA LAS GZUGS KYI
RKYEN GYIS MIG GI SKYE MCHED KYI RKYEN YOD PAR GYUR TE, GZUGS
DANG, MIG GI SKYE MCHED GNYIS GCIG LA


@70B GCIG LTOS PA'I PHYIR MIG GI GZUGS ZHES BSHAD DO, ,'DI LTA
STE, MIG DANG, GZUGS ZHES BYA BA GZUGS NI MIG GI SKYE MCHED
'BYUNG BAR BYED PA'I SGO YIN LA, MIG KYANG GZUGS

KYI SKYE MCHED 'BYUNG ZHING SNANG BAR BYED PAS DE BAS NA SKYE
MCHED KYANG GZUGS KYI RKYEN GYIS SKYE MCHED KYI SGO ZHES BTAGS
PAS MIG GI SKYE MCHED CES BYA STE, MIG GIS MTHONG BA'I PHYIR

GZUGS KYI SKYE MCHED CES BYA'O, ,KUN RDZOB TU YOD PAR GSUNGS KYI
MIG KYANG GZUGS LA MI GNAS, GZUGS KYANG MIG LA MI GNAS, MIG MIG
LA MI GNAS, GZUGS KYANG

GZUGS LA MI GNAS TE, RKYEN MANG PO LAS GZUGS SU DMIGS PA BYUNG
BAS MIG GI SKYE MCHED CES BTAGS SO, ,GZHAN YANG, RTEN CING 'BREL
TE BYUNG BA LAS MIG GI SHES PA

DANG, MTHONG BA'I MTSAN NYID SKYE BAS GZUGS KYI SKYE MCHED CES
BTAGS SO, ,JI LTAR NA KUN RDZOB TU PHYIN CI LOG TU BSHAD PA'I
ZLAS DON DAM PAR MIG GI SKYE MCHED DMIGS

SU MED CING GZUGS KYI SKYE MCHED DMIGS SU MED PA BSTAN PA ZHE NA,
MKHAS PA DAG NI SKYE MCHED RNAMS BTZAL NA YANG DAG PAR YOD PAR MI
MTHONG STE, BUS PA SO SO'I SKYE BO BLO PHYIN

CI LOG TU GYUR PA DAG NI MIG GI SKYE MCHED DANG, GZUGS KYI SKYE
MCHED MTSAN MA GNYIS SU 'CHAD DO, ,MIG GI SKYE MCHED DANG, GZUGS
KYI SKYE MCHED DE NYID YANG DAG PA MA


@71A *, ,YIN PA'I SKYE MCHED BSTAN PA'O, ,YANG DAG PA JI LTA BA
BZHIN DU CHOS RNAMS KYI DE KHO NA'I MTSAN NYID SHES BAR BYA BA'I
PHYIR SKYE MCHED RNAMS NI RTEN

CING 'BREL TE BYUNG BA PHYIN CI LOG TU MNGON PAR 'BYED PA DANG
LDAN PA LAS BYUNG STE, SKYE MCHED KYI MTSAN NYID DU YANG DAG PAR
DMIGS SU MED DO, ,DE CI'I PHYIR ZHE NA, MIG GI

SKYE MCHED DANG, GZUGS KYI SKYE MCHED NANG NA MI GNAS, PHYI ROL
NA MI GNAS, GNYIS KA'I BAR NA MI GNAS SO, ,MIG GI SKYE MCHED
DANG, GZUGS KYI SKYE MCHED 'DAS PA MA

YIN; MA 'ONGS PA MA YIN, DA LTAR GYI MA YIN TE, 'ON KYANG DA LTAR
GYI RGYU DANG, RKYEN 'DUS PA LAS GZUGS SU SHES PAS MIG GI SKYE
MCHED DU BRJOD DE, BUS PA SO SO'I SKYE BO

DAG SPYOD PA BZHIN NO, ,MKHAS PA DAG NI SKYE MCHED RNAMS YANG DAG
PA MA YIN PA CI'ANG MED PA, RNAM PAR BRTAGS PA'I PHYIN CI LOG LAS
BYUNG BAR KHONG DU CHUD PAS SKYE MCHED

MA YIN PA NI SKYE MCHED DU MTHONG ZHING SHES SO, ,SKYE MCHED KYI
MTSAN NYID MI BRJOD CING SKYE MCHED LA MTSAN NYID NGES PA MED DO,
,RTEN CING 'BREL TE 'BYUNG BAR DE BZHIN GSHEGS

PAS GSUNGS SO, ,DE DAG NI SKYE MCHED DU MTHONG BA DANG, SHES PA
ZHES BYA'O, ,'DI LTA STE, SKYE MCHED RNAMS NI YANG DAG PA MA YIN
PA, CI'ANG MED PA, RGYU DANG, RKYEN LA RAG LUS


@71B PA; PHYIN CI LOG DANG LDAN PA'I 'DU BYED LAS BYUNG BA'O,
,SKYE MCHED NI BYAS PA MED PA, BYED PA MED DE, MIG GI SKYE MCHED
GZUGS KYI SKYE MCHED DU RNAM PAR MI RTOG, GZUGS KYI SKYE

MCHED KYANG MIG GI SKYE MCHED DU MI SHES RNAM PAR MI RTOG STE,
GNYIS KA'I MTSAN MA DANG BRAL BA'O ZHES CHOS NYID KYIS 'BREL BA'I
MTSAN NYID KYIS NA DE LA RNAM PAR BRTAG CING BRJOD

DU MED DO, ,SKYE MCHED KYI MTSAN NYID NI RTEN CING 'BREL TE
'BYUNG BAS BUS PAS PHYIN CI LOG TU SHES PA DANG, 'PHAGS PAS KHONG
DU CHUD CING RTOGS PAR JI BZHIN TE, MIG GI SKYE MCHED

DANG; GZUGS KYI SKYE MCHED NI MA SKYES PA, MI 'GAG PA, MA 'ONGS
PA, MI 'GRO BA'I MTSAN NYID YIN PAS MIG GIS MIG MI SHES, MIG GIS
MIG TU RNAM PAR MI RTOG, GZUGS

KYIS GZUGS MI SHES, GZUGS KYIS GZUGS SU RNAM PAR MI RTOG GO, DE
CI'I PHYIR ZHE NA, GNYIS KA STONG PA'I PHYIR RO, ,GNYIS KA BRAL
BA'I PHYIR MIG GIS MIG GI MTSAN NYID

MI SHES, GZUGS KYIS GZUGS KYI MTSAN NYID MI SHES, MIG DANG, GZUGS
GNYIS KA LA MTSAN NYID MED, CHOS MED DE, DE LA NGES PA'I MTSAN
NYID MED PAS MIG GIS

MIG MA BYAS, MIG GIS MIG TU MI SHES SO, ,GZUGS KYIS GZUGS MA
BYAS, GZUGS KYIS GZUGS MI SHES SO, ,GNYIS KA MED PA'I PHYIR MIG
KYANG BDAG GO SNYAM DU


@72A *, ,MI SEMS, GZUGS KYANG BDAG NI GZUGS SO SNYAM DU MI SEMS,
MIG DANG, GZUGS KYI BDAG NYID NI SGYU MA'I NGO BO NYID DE, YANG
DAG PA MA YIN

PA'I BLA DVAGS SU MIG DANG, GZUGS ZHES BRJOD DO, ,BYANG CHUB SEMS
DPA' RNAMS NI MIG GI SKYE MCHED DANG, GZUGS KYI SKYE MCHED LA JI
LTAR RNAM PAR 'BYED CING RTOG PA BZHIN

DU RNA BA DANG, SGRA DANG, SNA DANG, DRI DANG, LCE DANG, RO DANG,
LUS DANG, REG BYA'ANG DE BZHIN NO, ,'JIG RTEN 'DZIN, DE LA JI
LTAR NA BYANG CHUB SEMS DPA' SEMS

DPA' CHEN PO YID KYI SKYE MCHED LA RNAM PAR 'BYED CING RTOG PA
ZHE NA, BYANG CHUB SEMS DPA' SEMS DPA' CHEN PO RNAMS YID KYI SKYE
MCHED LA RNAM PAR 'BYED CING RTOG PA'I TSE DE

'DI SNYAM DU YID KYI SKYE MCHED DMIGS SU MED, YID LA SKYE MCHED
DU NGES PA'I MTSAN NYID MED DE, YID KYI SKYE MCHED LA DNGOS PO
MED PAR SEMS SO, ,DE CI'I PHYIR ZHE NA,

YID KYI SKYE MCHED NI RTEN CING 'BREL TE BYUNG BAS PHYIN CI LOG
LAS SKYES TE, CHOS KYI SKYE MCHED LAS RAG LUS PAS GNYIS PHRAD PA
LAS BYA BA MED PAR 'GYUR RO, ,YID KYI SKYE

MCHED KYANG CHOS KYI SKYE MCHED KYI RKYEN GYIS 'BYUNG LA, CHOS
KYI SKYE MCHED KYI RKYEN GYIS RNAM PAR 'BYED PAR GYUR TE, MTSAN
NYID GNYIS SU PHYE'O, ,YID LA BRTEN NAS CHOS KYI


@72B SKYE MCHED KYI GNAS YOD PAR 'GYUR TE, YID NI CHOS SKYE ZHING
MCHED PAR BYED PA'I SGO YIN LA CHOS KYI SKYE MCHED KYANG YID KYI
SGO YIN NO, ,DE BAS NA CHOS KYI SKYE MCHED CES GDAGS SO, ,

CHOS KYI SKYE MCHED KYI SGO'I RKYEN GYIS YID KYI SKYE MCHED DU
BRJOD DE, YID KYI MTSAN NYID KYI SGO BSTAN CING SHES PAR BYA BA'I
PHYIR CHOS KYI SKYE MCHED CES BRJOD PAR GYUR TO, ,KUN RDZOB

KYI BDEN PA YANG DAG PAR BSHAD KYI YID KYANG CHOS LA MI BRTEN
CHOS KYANG YID LA MI BRTEN TE, RTEN CING 'BREL TE 'BYUNG BAS CHOS
RNAMS RKYEN DU GYUR TE YID KYI SKYE MCHED CES BSHAD

DO; ;RTEN CING 'BREL TE 'BYUNG BA DANG, YID KYI MTSAN NYID BSTAN
PA'I PHYIR RO, ,CHOS KYI SKYE MCHED BRJOD DE, KUN RDZOB TU PHYIN
CI LOG BSHAD PA'I ZLAS DON DAM PAR YID KYI SKYE MCHED

DMIGS SU MED, CHOS KYI SKYE MCHED DMIGS SU MED PAR GSUNGS SO,
,MKHAS PA DAG NI SKYE MCHED LA RNAM PAR BRTAGS NA YANG DAG PAR
YOD PAR MI MTHONG NGO, ,BUS PA SO

SO'I SKYE BO BLO PHYIN CI LOG TU GYUR PA DAG NI YID KYI SKYE
MCHED DANG, CHOS KYI SKYE MCHED CES MTSAN MA RNAM PA GNYIS SU
BRJOD DO, ,YID KYI SKYE MCHED DANG, CHOS KYI SKYE MCHED NI YANG
DAG PA

MA YIN PA, CI'ANG MED PA DE KHO NA NYID JI BZHIN DU DE BZHIN
GSHEGS PAS THUGS SU CHUD PAS SKYE MCHED CES GSUNGS SO, ,SKYE
MCHED RNAMS NI RTEN CING 'BREL TE BYUNG BA PHYIN CI


@73A *, ,LOG DANG LDAN PA'I 'DU BYED LAS BYUNG BAS DE LA NI YID
KYI SKYE MCHED DANG, CHOS KYI SKYE MCHED DU YANG DAG PAR DMIGS SU
MED DO, ,YID KYI SKYE MCHED

DANG; CHOS KYI SKYE MCHED NI NANG NA MI GNAS, PHYI ROL NA MI
GNAS, GNYIS KA'I BAR NA MI GNAS SO, ,GZHAN YANG, YID KYI SKYE
MCHED NI 'DAS PA'ANG MA YIN, MA 'ONGS PA'ANG MA YIN,

DA LTAR GYI'ANG MA YIN TE, DA LTAR GYI 'PHRAL GYI RKYEN SHES PA
LAS BUS PA SO SO'I SKYE BOS BSAMS PAS RJES SU YID KYI SKYE MCHED
DANG, CHOS KYI SKYE MCHED CES BRJOD DO, ,MKHAS

PA DAG NI YID KYI SKYE MCHED DANG, CHOS KYI SKYE MCHED LA YANG
DAG PA MA YIN PA, CI'ANG MED PA, PHYIN CI LOG TU RNAM PAR RTOG PA
LAS BYUNG BA SKYE MCHED MA YIN PA LA SKYE MCHED DU KHONG

DU CHUD PAR RTOGS SO, ,DE CI'I PHYIR ZHE NA, SKYE MCHED RNAMS LA
NGES PAR SKYE MCHED KYI MTSAN NYID MED PA'I PHYIR RO, ,MKHAS PA
DAG NI DE LTAR SKYE MCHED RNAMS LA YANG DAG PA MA

YIN PA CI'ANG MED PAR RTOGS TE, YID KYI SKYE MCHED DANG, CHOS KYI
SKYE MCHED RANG BZHIN GYIS DMIGS SU MED, YID KYI SKYE MCHED DANG,
CHOS KYI SKYE MCHED LAS BYUNG BA DE KHO NA'I MTSAN

NYID DU'ANG MI DMIGS SO, ,DE LTAR YID KYI SKYE MCHED DANG, CHOS
KYI SKYE MCHED NI RTEN CING 'BREL TE BYUNG BAS DE BZHIN GSHEGS
PAS KYANG SKYE MCHED RNAMS KYI SHES PA DANG, MTHONG


@73B BA'I MTSAN NYID GSUNGS PA NI, 'DI LTA STE, SKYE MCHED RNAMS
YANG DAG PA MA YIN PA, CI'ANG MED PA, PHYIN CI LOG DANG LDAN PA'I
'DU BYED LAS BYUNG BA, RGYU DANG, RKYEN LA RAG LUS PA,

YID KYI SKYE MCHED DANG, CHOS KYI SKYE MCHED BYAS PA, BYED PA,
BYED PA MED PA, YID KYI SKYE MCHED KYIS CHOS KYI SKYE MCHED DU
RNAM PAR MI RTOG ,CHOS KYI SKYE MCHED KYANG YID KYI SKYE MCHED DU

RNAM PAR MI RTOG PAR SHES SO, ,DE CI'I PHYIR ZHE NA, GNYIS KA'I
DANG BRAL BA'I PHYIR RO, ,DE LTAR MTSAN NYID GNYIS DANG BRAL BAS
NA DE LA RNAM PAR DBYER MED DO, ,SKYE MCHED DE DAG

NI RTEN CING 'BREL TE BYUNG BA YIN YANG BUS PA SO SO'I SKYE BO
DAG PHYIN CI LOG TU SEMS PA'I RJES SU BRJOD PA YIN NO, ,'PHAGS PA
RNAMS KYIS KHONG DU CHUD CING RTOGS PA LTAR NA YID KYI

SKYE MCHED MI SKYE BA, MA SKYES PA, MI 'GAG PA, MI 'ONG BA, MA
SONG BA STE, YID KYIS YID MI SHES, YID DU RNAM PAR MI RTOG ,CHOS
KYIS CHOS SU MI SHES, CHOS SU RNAM PAR MI

RTOG STE, GNYIS KA STONG PA'I PHYIR RO, ,GNYIS KA DANG BRAL BA'I
PHYIR YID KYIS YID KYI MTSAN NYID MI SHES, CHOS KYIS CHOS KYI
MTSAN NYID MI SHES TE, MTSAN NYID DE GNYIS KA CI'ANG

MED PAS DE LA NI NGES PA'I CHOS GCIG KYANG MED DO, ,YID KYIS MI
'GRUB LA YID 'JIG PAR YANG MI NUS, CHOS KYIS KYANG CHOS MI 'GRUB
LA CHOS 'JIG PAR MI NUS SO, ,GNYIS KA MED


@74A *, ,PAS YID KYI SKYE MCHED NI BDAG YID KYI SKYE MCHED DO
SNYAM DU MI SEMS SO, ,CHOS KYI SKYE MCHED KYANG BDAG NI CHOS KYI
SKYE MCHED DO SNYAM DU MI SEMS SO, ,

DE GNYIS KA STONG PAS SGYU MA LTA BU STE, MING DANG, TSIG TU RNAM
PAR PHYE NAS BTAGS SO, ,BYANG CHUB SEMS DPA' SEMS DPA' CHEN PO
RNAMS YID KYI SKYE MCHED DANG, CHOS KYI

SKYE MCHED DE LTA BU RNAM PAR 'BYED CING RTOG GO, 'JIG RTEN
'DZIN, DE LA JI LTAR NA BYANG CHUB SEMS DPA' SEMS DPA' CHEN PO
RNAMS NANG GI SKYE MCHED DRUG DANG, PHYI'I

SKYE MCHED DRUG LA RNAM PAR 'BYED CING RTOG PA ZHE NA, 'DI LTA
STE, SKYE MCHED BCU GNYIS NI THAMS CAD KYANG YANG DAG PA MA YIN
PA RKYEN MANG PO DANG, PHYIN CI LOG TU LDAN PA

LAS SKYES PA STE, MTSAN MA GNYIS SU GYUR PA'I PHYIR PHYI DANG,
NANG GNYIS SO, ,BUS PA SO SO'I SKYE BO DAG YANG DAG PA'I CHOS MA
THOS PA SKYE MCHED BCU GNYIS KYI YANG DAG

PA NYID MI SHES PA'I PHYIR MIG GI SKYE MCHED LA CHAGS NAS BDAG
MIG GI SKYE MCHED GI MIG GI SKYE MCHED CES CHAGS, GZUGS KYI SKYE
MCHED LA CHAGS NAS BDAG GZUGS

KYI SKYE MCHED BDAG GI GZUGS KYI SKYE MCHED CES CHAGS PA NAS RNA
BA DANG, SGRA DANG, SNA DANG, DRI DANG, LCE DANG, RO DANG, LUS
DANG, REG BYA DANG, YID DANG, CHOS KYI


@74B BAR DU BDAG YID, BDAG GI YID, BDAG CHOS, BDAG GI CHOS SO
ZHES CHAGS SO, ,DE LTAR CHAGS PAS NA SKYE MCHED BCU GNYIS KYIS
KUN NAS KLAGS SHING BCINGS TE LAM

RGYUD LDAR YANG DANG, YANG 'KHOR BAR GYUR NAS 'BYUNG BA'I LAM MI
SHES SO, ,BYANG CHUB SEMS DPA' SEMS DPA' CHEN PO RNAMS DE LTAR
SKYE MCHED BCU GNYIS LA YANG DAG PAR

BRTAGS NA SKYE MCHED BCU GNYIS RNAMS YANG DAG PA MA YIN PA, SGYU
MA, SNYING PO MED PA, GSOG, GSOB LTA BU, STONG PA, SGYU MA LTA
BUR MTHONG, MIG GI SKYE MCHED LA

BDAG GAM, BDAG GI BAR MI CHAGS PA NAS CHOS KYI SKYE MCHED KYI BAR
DU BDAG GAM BDAG GI BAR MI CHAGS SO, ,DE LTAR MI CHAGS PAS NA
RNAM PAR MI RTOG STE, BYANG CHUB SEMS

DPA' RNAMS DE LTAR SKYE MCHED BCU GNYIS LA SHIN TU MKHAS SO,
,'JIG RTEN 'DZIN, BYANG CHUB SEMS DPA' SEMS DPA' CHEN PO RNAMS DE
LTAR SKYE MCHED RNAMS KYI THABS

LA MKHAS PAS SKYE MCHED BCU GNYIS THAMS CAD LA MI CHAGS MI THOGS,
SKYE MCHED RNAMS SHES PAR BYA BA DANG, MTHONG BAR BYA BA LA'ANG
RTOG LA SKYE MCHED RNAMS RNAM PAR 'BYED PA

LA'ANG MKHAS PAS RKYEN MANG PO LAS SKYES PA'I CHOS KYI SKYE MCHED
BCU GNYIS KHONG DU CHUD CING RTOGS PA DANG, MTSAN MA MED PAS SKYE
MCHED BCU GNYIS KYI MTSAN MA 'JIG PA DANG,


@75A *, ,SKYE MCHED RNAMS RTEN PA'I LAM GYI RJES SU MI GNAS PA
DANG, SKYE MCHED RNAMS KYI MTSAN NYID MED PAR SHES PA DANG, MTSAN
NYID RNAMS KYI SBYOR PA'I

THABS KYI MTHA' DAG KYANG SHES SHING RTOGS SO, ,'JIG RTEN 'DZIN,
'DI LTA STE, SGYU MA MKHAN GYIS SGYU MA BYAS PA'I 'KHRUL 'KHOR
LAS PHYOGS BZHI NAS CHU 'BAB PA LTAR SKYE

MCHED BCU GNYIS KYANG DE BZHIN DU PHYI NANG GI RTEN CING 'BREL BA
LAS BYA BA KUN BYED PAR GYUR TE, DE LA YANG DAG PAR DNGOS POR
DMIGS SU MED DO, ,SKYE MCHED BCU GNYIS PO

'DI SNGON GYI LAS KYI 'KHRUL 'KHOR GYIS RNAM PAR BCINGS PAS BYA
BA KUN BYAS PAR GYUR TO, ,'JIG RTEN 'DZIN, 'DI LTA STE, SKYE
MCHED CES BYA BA NI BUS PA SO SO'I SKYE BO SHES

PA'I BLO MED PA DAG GI NYON MONGS PA SKYE ZHING MCHED PAR BYED
PA'I SGO'I MIG NI GZUGS KYI SGO STE, BYAMS PA DANG, SDANG BA
SKYED PA'I PHYIR RO, ,GZUGS KYANG MIG GI SGO STE ,

BYAMS PA DANG, SDANG BA SKYED PA'I PHYIR RO, ,DE BZHIN DU RNA BA
DANG, SNA DANG, LCE DANG, LUS DANG, YID KYI BAR DU STE, YID CHOS
KYI SGOR GYUR PAS BYAMS SDANG SKYED DO, ,

CHOS KYANG YID KYI SGOR GYUR PAS BYAMS SDANG SKYED LA DE LTAR
SKYE MCHED BCU GNYIS NI BYAMS SDANG DANG 'TSOGS SHING 'DUS PA STE
YANG DAG PA'I MTSAN NYID MI SHES SO, ,'JIG


@75B RTEN 'DZIN, BYANG CHUB SEMS DPA' SEMS DPA' CHEN PO RNAMS NI
SKYE MCHED RNAMS KYI RANG BZHIN GYI NGO BO DANG, SKYE MCHED KYI
MTSAN NYID LA SHIN TU LEGS PAR RTAGS PAS BYAMS

PA DANG, SDANG BAS RNAM PAR 'CHING BAR MI 'GYUR, 'JIG RTEN 'DZIN,
BYANG CHUB SEMS DPA' SEMS DPA' CHEN PO SKYE MCHED RNAMS SHIN TU
RTOGS SO, ,SKYE MCHED BCU GNYIS SHES

PAR BYA PA'I LE'U STE BZHI PA'O,, ,,'JIG RTEN 'DZIN, DE LA JI
LTAR NA BYANG CHUB SEMS DPA' SEMS DPA' CHEN PO RNAMS RTEN CING
'BREL TE 'BYUNG BA BCU

GNYIS RNAM PAR 'BYED CING RTOG PA LA MKHAS PA ZHE NA, BYANG CHUB
SEMS DPA' SEMS DPA' CHEN PO RNAMS RTEN CING 'BREL TE 'BYUNG BA
GNYIS LA RNAM PAR 'BYED CING RTOG PA NI 'DI

LTA STE, CI'ANG MED PA'I PHYIR MA RIG PA ZHES BTAGS TE, MA RIG PA
LA CHOS MED PA'I PHYIR MA RIG PA ZHES BTAGS, MA RIG PAS MA RIG PA
MI SHES PA'I PHYIR MA RIG PA

ZHES BRJOD DO, ,JI LTAR MA RIG PA MI SHES PAS MA RIG PA ZHE NA,
MA RIG PA LA NGES PA'I CHOS SU DMIGS SU MED PAS MA RIG PA ZHES
BYA'O, ,CI'I PHYIR MA RIG PA'I RKYEN GYIS 'DU BYED

RNAMS ZHE NA, CHOS THAMS CAD NI CI'ANG MED PA STE, BUS PA SO SO'I
SKYE BO DAG RNAM PAR 'DU BYED PAS NA MA RIG PA'I RKYEN GYIS 'DU
BYED CES BYA'O, ,'DU BYED LAS RNAM PAR SHES


@76A *, ,SHES PA SKYE BAS NA 'DU BYED KYI RKYEN GYIS RNAM PAR
SHES PA'O, ,MING DANG, GZUGS NI MTSAN NYID GNYIS TE, DE BAS NA
RNAM PAR SHES PA'I RKYEN GYIS

MING DANG GZUGS SO, ,MING DANG GZUGS LAS DRUG GI SKYE MCHED SKYES
PAS DE BAS NA MING DANG GZUGS KYI RKYEN GYIS DRUG GI SKYE MCHED
DO, ,DRUG GI SKYE MCHED LAS REG PA SKYE BAS

DE BAS NA SKYE MCHED DRUG GI RKYEN GYIS REG PA'O, ,REG PA LAS
CHOR BA SKYE BAS DE'I PHYIR REG PA'I RKYEN GYIS TSOR BA'O, ,TSOR
BA LAS SRED PA SKYE STE, DE BAS NA TSOR BA'I RKYEN GYIS

SRED PA'O, ,SRED PA LAS LEN PA SKYE STE, DE BAS NA SRED PA'I
RKYEN GYIS LEN PA'O, ,LEN PA LAS SRID PA 'BYUNG STE, DE BAS NA
LEN PA'I RKYEN GYIS SRID PA'O, ,SRID PA LAS SKYE BA

BYUNG BAS DE BAS NA SRID PA'I RKYEN GYIS SKYE PA'O, ,SKYE BAS RGA
BA DANG, SHI BA DANG, SLOS PA'I MYA NGAN DANG, SMRE SNGAGS 'DON
PA DANG, SDUG BSNGAL BA 'BA' ZHIG GI PHUNG POR

GYUR PAS DE BAS NA SKYE BA'I RKYEN GYIS RGA BA DANG, SHI BA DANG,
YID BLONG BA DANG, SMRE SNGAGS 'DON PA DANG, SDUG BSNGAL BA'I
PHUNG PO ZHES BRJOD DE, DE LTAR SDUG BSNGAL

GYI PHUNG PO CHEN PO 'BA' ZHIG TU GYUR RO, ,DE LA KUN 'DUS PA NI
BLO PHYIN CI LOG TU GYUR NAS RIG PA DANG 'GAL BAR BYED CING MA
RIG PA'I PHUNG POR BSAGS NAS SRID PA PHYI MA'I


@76B 'DOD PA BSKYED DE DGA' BA DANG, CHAGS PA LA GNAS THAMS CAD
DU SKYE BA TSOL BA NI SRID PA'I PHUNG PO'O, ,'JIG RTEN 'DZIN,
'JIG RTEN 'DI DAG RTEN CING 'BREL TE 'BYUNG BA BCU GNYIS KYIS

RNAM PAR BCINGS TE MA RIG PAS LDONGS NAS MA RIG PA'I MUN PAS
G-YANG SAR 'THOM ZHING MA RIG PA'I THOG MAR 'GRO BAS RTEN CING
'BREL TE 'BYUNG BA BCU GNYIS RDZOGS PAR SKYED DO, ,

BYANG CHUB SEMS DPA' RNAMS DE LTAR MA RIG PA'I YANG DAG PA'I
MTSAN NYID LA SHIN TU BRTAGS NA MA RIG PA NYID STONG PA NYID THOG
MA'I MTHA' DMIGS SU MED PAR SHES SO, ,DE CI'I

PHYIR ZHE NA, MA RIG PA MED PA'I PHYIR THOG MA'I MTHA' ZHES BYA
BA MED BAS MKHAS PA DAG GIS MTHA' MED PAS THOG MA'I MTHAR RTOGS
TE THOG MA'I MTHAR RNAM PAR MI 'BYED DO, ,

RNAM PAR RTOG PA YONGS SU GCAD PAS MA RIG PA LA MI CHAGS SO,
,CHOS THAMS CAD CI'ANG MED PAS CHOS NI JI LTAR BSHAD PA LTAR MA
YIN TE, CHOS THAMS CAD CI'ANG MED CES

BRJOD NA'ANG DE NYID MA RIG PA SHES SHING MTHONG BA'O, GANG CHOS
THAMS CAD CHUD CING RTOGS NA DE DE NYID RIG PA STE, DE NYID LAS
RIG PA GZHAN ZHES BYA BA MED KYI, GANG RIG PA

SHES SHING MTHONG BA NYID RIG PA ZHES BYA'O, ,DE LA JI LTAR NA MA
RIG PA SHES SHING MTHONG BA ZHE NA, 'DI LTA STE, CHOS THAMS CAD
CI'ANG MED PA, CHOS THAMS CAD CI'ANG DMIGS


@77A *, ,SU MED PA, CHOS THAMS CAD YANG DAG PA MA YIN PA PHYIN CI
LOG PA, CHOS THAMS CAD JI LTAR BSHAD PA LTAR MA YIN PAR RIG PA NA
MA RIG PAR SHES

SHING MTHONG STE, MA RIG PA SHES SHING MTHONG BA NI RIG PA ZHES
BYA'O, ,DE CI'I PHYIR ZHE NA, MA RIG PA DMIGS SU MED PA'I PHYIR
RO, ,MA RIG PA'I RKYEN GYIS 'DU BYED CES BYA

BA'ANG CHOS THAMS CAD CI'ANG MED DE, BUS PA SO SO'I SKYE BO DAG
MA RIG PA'I MUN PAR 'THOM PAS PHYIN CI LOG TU 'DU BYED KYI LAS
RNAMS BYED DE, 'DU BYED KYI LAS DE NI

GZUGS MED, GNAS MED PAS MA RIG PAS KYANG 'DU BYED KYI LAS SKYED
MI NUS LA BYAS PA'I CHOS MED PAS MA RIG PA'I RKYEN GYIS 'DU BYED
CES BRJOD DO, ,'DU BYED KYI LAS

NI 'DUS PA 'AM, 'ONGS PA'I GNAS SAM, SONG BA'I GNAS KYANG MED LA
'DU BYED KYI GNAS 'DAS PA MA YIN, MA 'ONGS PA MA YIN, DA LTAR GYI
MA YIN PAS MA RIG PA'ANG

MA RIG PAS STONG, 'DU BYED KYI LAS KYANG 'DU BYED KYI LAS KYIS
STONG STE, 'DU BYED KYI LAS LA GNAS MED KYANG MA RIG PA LA BRTEN
NAS 'DU BYED KYI LAS BYUNG STE, 'DU BYED

KYI LAS KYANG MA RIG PA LA MI GNAS, MA RIG PA'ANG 'DU BYED KYI
LAS LA MI GNAS TE, MA RIG PA'ANG MA RIG PA MI SHES, 'DU BYED KYI
LAS KYANG 'DU BYED KYI LAS KYIS


@77B MI SHES TE, DE LTAR MA RIG PA DANG, 'DU BYED KYI LAS NI
PHYIN CI LOG GI DBANG GIS MA RIG PA LAS SKYES KYANG DE LA NI MA
RIG PA DMIGS SU MED, MA RIG PA'I RANG BZHIN DMIGS SU

MED; 'DU BYED KYI LAS DMIGS SU MED, 'DU BYED KYI LAS KYI RANG
BZHIN DMIGS SU MED KYI MUN PA'I THIBS BO LAS MUN PA ZHES BTAGS
TE, MA RIG PA'I MUN PA'I THIBS PO

LAS 'DU BYED KYI LAS ZHES RNAM PAR RTOG STE, CI'ANG MED PA'I CHOS
LAS BYA BA BYAS PAS MA RIG PA DANG, 'DU BYED KYI LAS NI CI'ANG
MED PA'O, ,'DU BYED KYI RKYEN GYIS RNAM PAR SHES PA

ZHES BYA BA NI RNAM PAR SHES PA 'DU BYED KYI LAS LA MI GNAS LA
'DU BYED KYI LAS DANG YANG MA BRAL TE RNAM PAR SHES PA SKYES
KYANG 'DU BYED KYI LAS KYIS RNAM PAR SHES PA BSKYED PA

NI MA YIN NO, ,DE CI'I PHYIR ZHE NA, 'DU BYED KYI LAS KYANG 'DU
BYED KYI LAS SU MI SHES LA 'DU BYED KYI LAS LA LTOS PA'ANG MA YIN
TE, SKYE BO BLO PHYIN CI LOG TU GYUR PA DAG 'DU

BYED KYI LAS KYI RNAM PAR SHES PA SKYED MOD KYI RNAM PAR SHES PA
DE NI 'DU BYED KYI LAS KYI NANG NA MI GNAS, 'DU BYED KYI LAS KYI
PHYI ROL NA MI GNAS, GNYIS KA'I BAR NA'ANG MI GNAS

TE; RNAM PAR SHES PA SKYE BA'ANG MED MOD KYI 'DU BYED LAS KYI
RGYUN GCIG GIS BSABS TE MA CHAD PA LAS RNAM PAR SHES PA SKYES SO,
,MKHAS PA DAG NI RNAM PAR SHES PA'I MTSAN


@78A *, ,NYID BTZAL NA DMIGS SU MED DE, RNAM PAR SHES PA SKYE BAR
MI DMIGS PA RNAM PAR SHES PAS RNAM PAR SHES PA MI SHES, RNAM PAR
SHES PAS

RNAM PAR SHES PAR MI MTHONG, RNAM PAR SHES PAS RNAM PAR SHES PA
LA MI GNAS SO, ,RNAM PAR SHES PA'I RKYEN GYIS MING DANG GZUGS
ZHES BYA BA NA MING DANG, GZUGS

RNAM PAR SHES PA LA MI GNAS, RNAM PAR SHES PA'I PHA ROL NA MING
DANG, GZUGS MI SKYE STE, MING DANG GZUGS DE NI RNAM PAR SHES PA
LAS MA 'ONGS KYI RNAM PAR SHES PAS

DMIGS PAS BUS PA SO SO'I SKYE BO'I LDONGS PA DAG MING DANG, GZUGS
SU CHAGS TE, RNAM PAR SHES PAS MING DANG GZUGS BSKYED PA NI MA
YIN NO, ,MKHAS PA DAG NI DE LA

BRTAGS NA MING DANG GZUGS SU MI DMIGS MI MTHONG STE, MING DANG,
GZUGS ZHES BYA BA NI GZUGS MED PHYOGS MED DE, LOG PAR RNAM PAR
RTOG PA LAS SKYES SO, ,GZUGS

KYI MTSAN NYID RNAM PAR SHES PA'I RKYEN GYIS YOD CES BYA BA RNAM
PAR SHES PA NYID DMIGS SU MED PA YIN NA RNAM PAR SHES PA'I RKYEN
GYIS GZUGS SKYE BA LTA CI SMOS TE, GZUGS

ZHES NGES PAR BTAGS PA'I GNAS MED DO, ,MING DANG GZUGS KYI RKYEN
GYIS DRUG GI SKYE MCHED CES BYA BA NI DRUG GI SKYE MCHED KYI
RKYEN GYIS GZUGS SKYE ZHES BYA BAR MI RUNG STE, MING


@78B NI LUS LA GNAS PAS DBUGS PHYI NANG DU RGYU BAS LUS DANG,
SEMS DANG, SEMS LAS BYUNG BA'I CHOS RNAMS BRTAS PAR BYED DE, SKYE
MCHED DRUG NI SGYU MA LTA BU MED PA LAS RNAM PAR RTOG PA

LAS BYUNG STE, PHYIN CI LOG TU BYA BA YOD DO, ,DRUG GI SKYE MCHED
KYI RKYEN GYIS REG BYA ZHES BYA BA NI REG BYA DE GZUGS LA BRTEN
TE YOD PA YIN NA, REG BYA NI GZUGS LA MED DO, ,DE

CI'I PHYIR ZHE NA, GZUGS NI SHES PA MED PA'I RANG BZHIN CAN TE,
RDO DANG, SHING DANG, THA MI DAD KYANG SKYE MCHED DRUG LAS BYUNG
BA'I PHYIR REG BYA ZHES RNAM PAR PHYE STE BTAGS SO, ,DE

CI'I PHYIR ZHE NA, SKYE MCHED DRUG NYID YANG DAG PA MA YIN PA
CI'ANG MED NA REG BYA LTA CI SMOS TE, REG BYA NI STONG PA CI'ANG
MED PA STE, RNAM PAR RTOG PA'I PHYIN CI LOG LAS SKYES TE,

REG BYA NI YUL NA MI GNAS PHYOGS NA MI GNAS SO, ,REG BYA NYID
STONG PA STE REG BYA'I MTSAN NYID MED PAS REG BYAS SKYE MCHED
DRUG MI SHES, SKYE MCHED DRUG KYANG REG BYAS MI SHES

SO; ;REG BYA'I RKYEN GYIS TSOR BA ZHES BYA BA NI TSOR BA STE REG
BYA'I NANG NA MI GNAS, REG BYA'I PHYI ROL NA MI GNAS SO, ,GNYIS
KA'I BAR NA MI GNAS, REG BYA DE GUD NAS TSOR BA LA

LTOS TE 'ONGS PA MA YIN GYI REG BYA LAS TSOR BA SKYES SO, ,REG
BYA NYID KYANG YANG DAG PA MA YIN TE, MED NA TSOR BA LTA CI SMOS
TE TSOR BA LA NGES PA'I MTSAN NYID MED, TSOR BA NI


@79A *, ,MED PA LAS PHYIN CI LOG TU RTOG PA SKYE STE PHYIN CI LOG
TU BYA BA YOD DO, ,TSOR BA'I RKYEN GYIS SRED PA ZHES BYA BA NI
TSOR BA DE GUD NA SRED PA LA LTOS TE 'ONGS PA MA

YIN; TSOR BA NYID SRED PA DANG LHAN CIG PA MA YIN, TSOR BAS KYANG
SRED PA MI SHES LA SRED PA LA RNAM PAR MI RTOG, SRED PA LA'ANG
TSOR BA MI SHES LA TSOR BA LA RNAM PAR MI RTOG,

SRED PA'ANG TSOR BA DANG LHAN CIG PA MA YIN TE, TSOR BA SRED PA
LA MI GNAS PA LA SRED PA LAS GUD NA'ANG TSOR BA YOD PA MA YIN NO,
,TSOR BA NYID LA TSOR BA'I MTSAN NYID MED NA

TSOR BA'I RKYEN GYIS SRED PA ZHES BYA BA LTA CI SMOS TE, TSOR BA
SRED PA'I NANG NA MI GNAS, TSOR BA'I PHYI ROL NA MI GNAS, GNYIS
KA'I BAR NA MI GNAS, SRED PA NYID KYANG SRED PA'I

NANG NA MI GNAS, SRED PA'I PHYI ROL NA MI GNAS, GNYIS KA'I BAR NA
MI GNAS TE, SRED PA'I NANG NA SRED PA'I MTSAN NYID DMIGS SU MED
DE, SRED PA DE NI YANG DAG PA MA

YIN PA PHYIN CI LOG DANG LDAN PA'I RNAM PAR RTOG PA LAS SRED PA
ZHES BTAGS KYI SRED PA NI 'DAS PA MA YIN, MA 'ONGS PA MA YIN, DA
LTAR MA YIN NO, ,SRED PA DE NI BCINGS

PA LAS SRED PA SKYES PA MA YIN, BCINGS PA MA YIN PA LAS KYANG MA
YIN TE, RGYU DANG, RKYEN GCIG GIS GCIG BSABS PA'I RGYUN MA CHAD
PA LAS TSOR BA'I RKYEN GYIS SRED PA ZHES


@79B BTAGS SO, ,MKHAS PA DAG NI SRED PA'I YUL NA MI GNAS, PHYOGS
NA MI GNAS, STONG PA, GSOB, GSOG LTA BU, SNYING PO MED PA, YANG
DAG PA MA YIN TE CI LA'ANG MED PAR

SHES SO, ,SRED PA'I RKYEN GYIS LEN PA ZHES BYA BA NI SRED PA GUD
NAS LEN PA LA LTOS TE 'ONGS PA MA YIN, SRED PA DANG, LEN PA LHAN
CIG PA MA YIN TE, SRED PA LAS LEN PA MA BSKYED

KYANG SRED PA YOD PAS RGYU DANG, RKYEN LHAN CIG PA'I PHYIR RJES
SU LEN PA ZHES BYA BA BTAGS SO, ,LEN PA DANG, SRED PA LHAN CIG PA
MA YIN TE, SRED PA LAS GZHAN PA'ANG MA YIN NO, ,

SRED PA'ANG LEN PA DANG, LHAN CIG PA MA YIN TE, LEN PA LAS THA MI
DAD PAS SRED PA'I NANG NA MI GNAS, SRED PA'I PHYI ROL NA MI GNAS,
GNYIS KA'I BAR NA MI GNAS TE, SRED PA

NYID KYANG DMIGS SU MED NA SRED PA'I RKYEN GYIS LEN PA ZHES BYA
BA LTA CI SMOS TE, LEN PA'I NGES PA'I MTSAN NYID DMIGS SU MED DO,
,MKHAS PA DAG NI LEN PA DE YANG DAG PA MA

YIN PA CI'ANG MED PAR RTOGS TE, LEN PA'I NANG NA LEN PA'I MTSAN
NYID MED PAS LEN PA NI 'DAS PA DANG, MA 'ONGS PA DANG, DA LTAR
GYI MA YIN TE, LEN PA NI LEN PA'I

NANG NA MI GNAS, LEN PA'I PHYI ROL NA MI GNAS, GNYIS KA'I BAR NA
MI GNAS TE, PHYIN CI LOG LAS BYUNG BA, RGYU DANG, RKYEN LAS SKYES
PA'O, ,RKYEN MANG PO 'DUS PA LAS LEN PA


@80A *, ,ZHES BYA STE, CHOS GANG YANG LHAN CIG PA 'AM, SO SO BA
MED DO, ,LEN PA NGO BO NYID MED DE, NGES PA'I CHOS MED KYANG BUS
PA SO SO'I SKYE BO DAG NI YANG DAG

PA MA YIN PA'I LEN PA LA TSOR BAR BYED DO, ,'DU BYED THAMS CAD
YANG DAG PA MA YIN PAS 'JIG RTEN PA DAG NI LEN PAS RNAM PAR
BCINGS SO, ,MKHAS PA DAG NI LEN PA LA YANG

DAG PA MA YIN PA, STONG PA, SNYING PO MED PA, DNGOS PO MED PA
NGES PA'I CHOS CUNG ZAD TZAM YANG DMIGS SU MED PAR RTOGS SO, ,LEN
PA'I RKYEN GYIS SRID PA ZHES BYA BA NI LEN

PA'ANG SRID PA LA LTOS TE 'ONGS PA MA YIN LA, LEN PAS SRAD PA
BSKYED NUS PA'I PHYIR LEN PA'I RKYEN GYIS SRID PA ZHES BYA BA MA
YIN GYI SRID PA DE NI LEN PA'I NANG NA'ANG MI GNAS, LEN

PA'I PHYI ROL NA'ANG MI GNAS, GNYIS KA'I BAR NA'ANG MI GNAS TE,
SRID PA'I DE NI LEN PA LA MI GNAS, LEN PA'ANG SRID PA DANG LHAN
CIG PA 'AM, SO SO BA MA YIN MOD KYI RKYEN MANG

PO 'DUS PA LAS LEN PA'I RKYEN GYIS SRID PA ZHES BRJOD KYI, LEN
PAS SRID PA SKYED NUS LA LEN PAS SRID PA RNAM PAR MI 'BYED DO,
,LEN PA NYID YANG DAG PA MA YIN PA CI'ANG MED

PA MIN NA LEN PA'I RKYEN GYIS SRID PA ZHES BYA BA LTA CI SMOS TE
SRID PA LA LTOS PA MED DO, ,SRID PA NYID SRID PA ZHES DMIGS SU
MED DE, SRID PA NYID KYANG SRID PA'I NANG NA MI GNAS,


@80B SRID PA'I PHYI ROL NA MI GNAS TE, GNYIS KA'I BAR NA MI GNAS
PAS SRID PA DE NI 'DAS PA MA YIN, MA 'ONGS PA MA YIN, DA LTAR MA
YIN NO, ,MKHAS PA DAG NI SRID PA DE NI YANG DAG PA

MA YIN PA PHYIN CI LOG DANG LDAN PA LHAN CIG PA DANG, SO SO BA MA
YIN PAS SRID PA NI SHES PA MED PA'I RANG BZHIN CAN RNAM PAR MI
'BYED, SRID PA DE NI YUL NA MI GNAS, PHYOGS NA MI GNAS

SO; ;SRID PA DE NI SNGA MA'I MTHA' MED, PHYI MA'I MTHA' MED, DA
LTAR GYI MTHA' MED DO, ,SRID PA DE NI YOD PA MA YIN, MED PA MA
YIN PAS RTEN CING 'BREL TE 'BYUNG BA BCU GNYIS KYI NANG DU

SRID PA'O ZHES KHONG DU CHUD CING RTOGS SO, ,MKHAS PA BLO CAN DAG
NI SRID PA LA STONG PA NYID, SNYING PO MED PA, GSOB, GSOG LTA BUR
YONGS SU RTOGS SO, ,SRID PA'I RKYEN GYIS SKYE BA ZHES

BYA BA NI SRID PA DE SKYE BA LA LTOS NAS 'ONGS PA MA YIN, SKYE BA
DE SRID PA DANG LHAN CIG PA'ANG MA YIN, SO SO BA'ANG MA YIN LA,
SKYE BA DE NI SRID PA'I NANG NA MI GNAS, SRID PA'I PHYI ROL NA

MI GNAS, GNYIS KA'I BAR NA MI GNAS TE, SRID PAS SKYE BA MA BSKYED
LA SRID PA LAS GUD NAS SKYE BAR 'GYUR BA MA YIN GYI RTEN CING
'BREL TE 'BYUNG BA BCU GNYIS GCIG GIS GCIG

BSABS PA'I RGYUN MA CHAD PA LAS SRED PA'I RKYEN GYIS SKYE BA ZHES
BRJOD DO, ,SRID PA DANG, SKYE BA GCIG GIS GCIG RKYEN BYAS PA'ANG
MA YIN, RKYEN MA BYAS PA'ANG MA YIN TE, SRID PA


@81A *, ,NYID KYANG DMIGS SU MED NA SRID PA'I RKYEN GYIS SKYE BA
SKYES PA LTA CI SMOS TE, MKHAS PA DAG NI SKYE BA DE SRED PA LA MI
GNAS LA SKYE BA LA SKYE BA'I MTSAN NYID

MED; SKYE BA LA RANG BZHIN MED, SKYE BA LA NGO BO NYID MED PAS
NGES PAR DMIGS SU RUNG BA'I CHOS GCIG TZAM YANG MED PAR RTOGS SO,
,MKHAS PA DAG GIS DE LTAR SKYE BA LA

RANG BZHIN MED LA CI'ANG MED DE, RTEN CING 'BREL TE 'BYUNG BA BCU
GNYIS GCIG GIS GCIG BSABS PA'I RGYUN TZAM ZHIG BSTAN PA'I PHYIR
SRID PA'I RKYEN GYIS SKYE BA ZHES BRJOD

PAR YONGS SU RTOGS SO, ,SKYE BA LA LHAN CIG PA'AM, SO SO BA'I
CHOS MED DE, SKYE BA DE SRID PA'I NANG NA MI GNAS, SRID PA'I PHYI
ROL NA MI GNAS, GNYIS KA'I BAR NA'ANG MI

GNAS SO, ,SKYE BA DE 'DAS PA MA YIN, MA 'ONGS PA MA YIN, DA LTAR
MA YIN, SKYE BA DE SNGA MA'I MTHA' DANG, PHYI MA'I MTHA' DANG,
BAR GYI MTHAR DMIGS SU MED DO, ,SKYE BA DE

DNGOS POR DMIGS SU MED PAS MKHAS PA DAG RGYU DANG, RKYEN MANG PO
'DUS PA DANG, PHYIN CI LOG DANG LDAN PA'I YANG DAG PA MA YIN PA,
CI'ANG MED PA SGYU MA LTA BU LAS SKYES PAR

YONGS SU RTOGS SO, ,SKYE BA'I RKYEN GYIS RGA SHI DANG, SLOS PA'I
MYA NGAN DANG, SMRE SNGAGS 'DON PA DANG, SDUG BSNGAL BA ZHES BYA
BA NI SKYE BA DE RGA SHI DANG, SLOS PA'I


@81B MYA NGAN DANG, SMRE SNGAGS 'DON PA DANG, SDUG BSNGAL LA LTOS
TE 'ONGS PA MA YIN GYI SKYE BAS KYANG RGA SHI DANG, SLOS PA'I MYA
NGAN DANG, SMRE SNGAGS 'DON PA DANG, SDUG BSNGAL

BA BSKYED MI NUS SO, ,RGA SHI DANG, SLOS PA'I MYA NGAN DANG, SMRE
SNGAGS 'DON PA DANG, SDUG BSNGAL BA SKYE BA'I NANG NA MI GNAS,
SKYE BA'I PHYI ROL NA MI GNAS, GNYIS KA'I

BAR NA'ANG MI GNAS SO, ,RGA SHI DANG, SLOS PA'I MYA NGAN DANG,
SMRE SNGAGS 'DON PA DANG, SDUG BSNGAL BA SKYE BA GNAS TE SKYE
BA'I PHYIR RGA SHI DANG, SLOS PA'I MYA NGAN DANG, SMRE

SNGAGS 'DON PA DANG, SDUG BSNGAL BA BRJOD PA'ANG RGYU DANG, RKYEN
MANG PO LAS SKYE BA'I CHOS BSTAN PA'I PHYIR RO, ,SKYE BA NYID RGA
SHI DANG, SLOS PA'I MYA

NGAN DANG, SMRE SNGAGS 'DON PA DANG, SDUG BSNGAL BA DANG LHAN CIG
PA'ANG MA YIN, SO SO BA'ANG MA YIN NO, ,SKYE BA LA SKYE BA NYID
KYANG DMIGS SU MED NA SKYE BA'I RKYEN GYIS

RGA SHI DANG, SLOS PA'I MYA NGAN DANG, SMRE SNGAGS 'DON PA DANG,
SDUG BSNGAL BA LTA CI SMOS, RGA SHI DANG, SDUG BSNGAL NYID LA RGA
SHI DANG, SDUG BSNGAL DMIGS SU MED DO, ,DE CI'I

PHYIR ZHE NA, RGA SHI DANG, SDUG BSNGAL NYID RGA SHI DANG, SDUG
BSNGAL GYI NANG NA MI GNAS, PHYI ROL GYI NANG NA MI GNAS, GNYIS
KA'I BAR NA MI GNAS SO, ,RGA SHI DANG, SDUG BSNGAL 'DAS


@82A *, ,PA MA YIN, MA 'ONGS PA MA YIN, DA LTAR GYI MA YIN NO,
,RGA SHI DANG, SDUG BSNGAL NYID RGA SHI DANG, SDUG BSNGAL DANG
LHAN CIG PA MA YIN, SO SO BA'ANG

MA YIN TE, PHYIN CI LOG DANG LDAN PA, RGYU DANG, RKYEN MANG PO
'DUS PA, RTEN CING 'BREL TE 'BYUNG BA BCU GNYIS TSOGS PA LAS SKYE
BA'I RKYEN GYIS RGA SHI DANG, SDUG BSNGAL BA ZHES

BRJOD DO, ,RGA SHI DANG, SDUG BSNGAL LA GNAS MED, RGA SHI DANG,
SDUG BSNGAL LA NGES PA'I MTSAN NYID DMIGS SU MED DO, ,RGA SHI
DANG, SDUG BSNGAL LA 'DAS PA'I MTHA'

DANG, MA 'ONGS PA'I MTHA' DANG, DA LTAR GYI MTHA' DMIGS SU MED
DO, ,MKHAS PA DAG NI RGA SHI DANG, SDUG BSNGAL LA YANG DAG PA MA
YIN PA, CI'ANG MED PA, PHYIN CI

LOG DANG LDAN PA, NGO BO NYID MED PA, MA BYAS PA, MA BYUNG BA, MA
SKYES PAR YONGS SU RTOGS SO, ,DE LTAR RTEN CING 'BREL TE 'BYUNG
BA BCU GNYIS KYIS CHOS LA RTOG

PA'I TSE RTEN CING 'BREL TE BYUNG BA'I CHOS LA 'DAS PA'AM, MA
'ONGS PA'AM, DA LTAR GYIR MA MTHONG NGO, ,RTEN CING 'BREL TE
BYUNG BA BCU GNYIS KYI CHOS KYI MTSAN

NYID MI MTHONG STE, RTEN CING 'BREL TE 'BYUNG BA LA RKYEN MED PA
DANG, MA SKYES PA DANG, MTSAN MA MED PA DANG, MNGON PAR 'DU BYAS
PA MED PA DANG, MA BYUNG BA DANG,


@82B BYAS PA'I DNGOS PO MED PA DANG, THOG MA NAS CHOS THAMS CAD
CI'ANG MED PAR SHES SHING RTOGS SO, ,DE LTAR RTEN CING 'BREL TE
BYUNG BA BCU GNYIS KHONG DU CHUD CING RTOGS PAS RTEN

CING 'BREL TE BYUNG BA BCU GNYIS LA BYAS PA'AM, BYED PA YOD PAR
MI MTHONG NGO, ,GAL TE CHOS RNAMS RGYU LAS BYUNG NA RGYU MED PA'I
PHYIR CHOS DE'ANG MED DO, ,BYANG CHUB SEMS DPA'

MA RIG PA'I DON GYI RJES SU ZHUGS PAS CHOS THAMS CAD DMIGS SU MED
PAR RTOGS SO, ,DE LTAR RTOG PA DE LA ZHUGS NA RKYEN MED PA NYID
RTEN CING 'BREL TE BYUNG BA BCU GNYIS

YIN TE DE LA SKYE BA MED DO, ,BYANG CHUB SEMS DPAS RTEN CING
'BREL TE BYUNG BA BCU GNYIS YANG DAG PA MA YIN PA LAS SKYES PAR
RTOGS SO, ,MA RIG PA'I DON GYI RJES SU RTEN CING

'BREL TE BYUNG BA BCU GNYIS RTOGS PAS CHOS BYA BA MED NA CHOS SU
GDAGS PA'ANG MED DE, DE BAS NA MA RIG PA'I DON GYI RJES SU RTEN
CING 'BREL TE BYUNG BA BCU GNYIS KHONG DU CHUD

CING RTOGS SO, ,MA RIG PA NI MA SKYES PA, MA BYAS PA, MA BYUNG
BA, NGO BO NYID MED PA, NGES PA'I CHOS MED PA, RGYU MED PA,
CI'ANG MED PA STE, BYANG CHUB SEMS DPA' DE'I

TSE RIG PA DANG, MA RIG PA GNYIS SU RNAM PAR MI 'BYED DE, MA RIG
PA'I YANG DAG PA'I MTSAN NYID DE RIG PA NYID DO, ,MA RIG PA'I
RGYU LAS CHOS THAMS CAD CI'ANG MED PA DANG,


@83A *, ,CHOS THAMS CAD RKYEN MED PA DANG, RNAM PAR RTOG PA MED
DO, ,DE BAS NA MA RIG PA'I DON GYI RJES SU RTEN CING 'BREL TE
BYUNG BA BCU GNYIS RTOGS SO, ,

'JIG RTEN 'DZIN, BYANG CHUB SEMS DPA' SEMS DPA' CHEN PO RNAMS
RTEN CING 'BREL TE BYUNG BA BCU GNYIS KYI THABS DANG, SHES RAB
CES BYA'O, ,BYANG CHUB SEMS DPA' GANG

DE LTAR RTEN CING 'BREL TE BYUNG BA BCU GNYIS LHAN CIG PA DANG,
SO SO BA RTOGS NA DE NI BYANG CHUB SEMS DPA' MI SKYE BA'I SHES
RAB LEGS PAR THOB PA ZHES BYA'O, ,DE CI'I

PHYIR ZHE NA, SKYE BA DANG, 'GOG PAR RTOGS NA NI RTEN CING 'BREL
TE BYUNG BA BCU GNYIS LA MKHAS PA MA YIN GYI GANG RKYEN MANG PO
LAS 'DU BA DANG, BRAL BAR SHES PA DE NI

MI SKYE BA'I SHES RAB THOB PA ZHES BYA'O, ,GANG MI SKYE BA'I SHES
RAB THOB PA DE NI RTEN CING 'BREL TE BYUNG BA BCU GNYIS RTOGS PA
ZHES BYA'O, ,DE BAS NA BYANG CHUB SEMS DPA' SEMS

DPA' CHEN PO RNAMS MI SKYE BA'I SHES RAB RTOGS PA'AM, REG PA 'DOD
NA DE LTAR RTEN CING 'BREL TE BYUNG BA BCU GNYIS KYI SHES RAB LA
NAN TAN DU BYA'O, ,DES NA RTEN CING

'BREL TE BYUNG BA BCU GNYIS KYI MI SKYE BA'I MTSAN NYID RTOGS
SHING RIG PAR 'GYUR RO, ,'JIG RTEN 'DZIN, BYANG CHUB SEMS DPA'
SEMS DPA' CHEN PO GANG MI SKYE BA


@83B NYID RTEN CING 'BREL TE BYUNG BA BCU GNYIS SU SHES NA RTEN
CING 'BREL TE BYUNG BA BCU GNYIS KYI SBYOR BA LA THOB PAR 'GYUR
RO, ,DE LTAR MI SKYE BA'I MTSAN NYID DU KHAMS GSUM SHES SHING

MTHONG BA DES NI MYUR DU MI SKYE BA'I CHOS KYI BZOD PA THOB PAR
'GYUR TE, BYANG CHUB SEMS DPA' DE DA LTAR GYI BZHUGS PA'I SANGS
RGYAS 'DI NYID LAS 'DI NYID DU BLA NA MED PA YANG DAG

PAR RDZOGS PA'I BYANG CHUB TU LUNG BSTAN PA 'THOB PA DANG, BYANG
CHUB SEMS DPA' DE RING POR MI THOGS PAR LUNG STON PA DANG, MTHAR
GYIS LUNG STON PAR YANG 'GYUR RO, ,'JIG

RTEN 'DZIN, DE LTAR SHIN TU DGE BA LUNG BSTAN PA THOB PAS RAB TU
BDE BA'I SEMS SU 'GYUR TE, CHOS THAMS CAD LA GTAD CING 'JUG PA'I
SBYOR BA LAS SHES RAB KYI SNANG BA THOB

PAR 'GYUR RO, ,DE LTAR RTEN CING 'BREL TE BYUNG BA BCU GNYIS LA
MA SKYES PA NYID DU RTOGS PAS DA LTAR BZHUGS PA'I SANGS RGYAS
RNAMS LA BSNYEN BKUR BYED PAR 'GYUR RO, ,GANG

ZAG DE BDUD MA RUNGS PA RNAMS KYIS SPA MI 'GONG BAR 'GYUR, DES
SKYE ZHING 'KHOR BA'I RGYUN LAS BRGAL TE SKAM SAR PHYIN PAR
'GYUR, DE MA RIG PA'I 'DAM RDZAB LAS THAR BAR

'GYUR, DES RAB TU BDE BA'I GNAS SU PHYIN PAR 'GYUR RO, ,'JIG RTEN
'DZIN, GANG ZHIG DA LTAR BZHUGS KYANG RUNG, MYA NGAN LAS 'DAS
KYANG RUNG, RTEN CING 'BREL TE 'BYUNG BA


@84A *, ,BCU GNYIS KYI SBYOR BA LA GAL TE NYAN NAM, DAD DAM, KLOG
GAM, 'DON TAM, RNAL 'BYOR DU BYED NA DES NI RING PO MI THOGS PAR
MA SKYES PA'I CHOS

KYI BZOD PA THOB PAR NGAS LUNG STON TO, ,DES RING PO MI THOGS PAR
DA LTAR BZHUGS PA'I DE BZHIN GSHEGS PA RNAMS KYIS BLA NA MED PA
YANG DAG PAR RDZOGS PA'I BYANG CHUB TU

LUNG STON PAR 'GYUR BAR NGAS BSTAN TO, ,RTEN CING 'BREL TE 'BYUNG
BA BCU GNYIS SHES PAR BYA BA'I LE'U STE LNGA PA'O,, ,,'JIG RTEN
'DZIN, DE LA JI LTAR NA BYANG

CHUB SEMS DPA' SEMS DPA' CHEN PO RNAMS DRAN PA NYE BAR GZHAG PA
RNAMS LA MKHAS PA GANG ZHE NA, BYANG CHUB SEMS DPA' SEMS DPA'
CHEN PO RNAMS DRAN PA NYE BAR GZHAG

PA BZHI LA RNAM PAR 'BYED CING RTOG GO ,BZHI GANG ZHE NA, LUS LA
LUS KYI RJES SU RTOG PA DANG, TSOR BA LA TSOR BA'I RJES SU RTOG
PA DANG, SEMS LA SEMS KYI RJES SU RTOG PA

DANG; CHOS LA CHOS KYI RJES SU RTOG PA'O, ,DE LA JI LTAR NA LUS
LA LUS KYI RJES SU RTOG PA NAS, TSOR BA DANG, SEMS DANG, CHOS LA
TSOR BA DANG, SEMS DANG, CHOS KYI BAR

DU RJES SU RTOG PA ZHE NA, 'JIG RTEN 'DZIN, BYANG CHUB SEMS DPA'
SEMS DPA' CHEN PO RNAMS LUS LA RNAL 'BYOR DU SPYOD CING LUS KYI
RJES SU RTOG PA NA YANG DAG PA JI LTA BA


@84B BZHIN DU LUS KYI MTSAN NYID LA RTOG GO ,'DI LTA STE, LUS 'DI
NI MI RTAG PA, SDUG BSNGAL BA, NAD LTA BU, SHU BA LTA BU, SDUG
BSNGAL GYIS GZIR BA, NYAMS PA DANG, 'PHO BA

DANG; 'JIG PA'I MTSAN NYID DO, ,LUS 'DI NI SHIN TU MI GTZANG BA
STE MI SDUG PA, MI GTZANG BA SNA TSOGS KYIS YONGS SU GANG BA, BU
GA DGU NAS MI GTZANG BA RTAG TU ZAG PA'O, ,

LUS 'DI NI SHIN TU MNAM PA STE, NGAN SKYUGS KYI RKYAL BA 'GRO
SHES PA DANG 'DRA'O, ,DE LTAR YANG DAG PA JI LTA BA BZHIN DU LUS
'DI LA BRTAGS NA LUS 'DI LA SPU NYAG MA TZAM GYI

GTZANG BA'AM, YID DU 'ONG BA MI RNYED DO, ,LUS 'DI NI RUS PA
DANG, RGYUS PA DANG, PAGS PA DANG, SHAS YONGS SU DKRIS SHING
GLAGS NAS SNGON GYI LAS KYI RGYU DANG, RKYEN DANG, 'BRAS

BU RNAM PAR SMIN PA LAS BYUNG STE, KUN 'BYUNG DANG, LEN PAS YONGS
SU BCINGS PAR SHES SO, ,DE LA KUN 'BYUNG NI GANG, LEN PA NI GANG
ZHE NA, SNGON GYI RGYU DANG, RKYEN LAS LUS

'DI BYUNG BAS NA LEN PA ZHES BRTAGS SO, ,DA LTAR GYI TSE 'DI LA
LUS BKRUS NAS KHA ZAS DANG, GOS DANG, KHRI STAN DANG, SMAN GYIS
GSOS PA NI KUN 'BYUNG ZHES BYA STE, DE

LTAR DA LTAR GYI RGYU DANG, RKYEN NI KUN 'BYUNG ZHES BYA, SNGON
GYI 'BRAS BU RNAM PAR SMIN PA'I MTHUS RNAM PAR BCINGS NAS BYA BA
KUN BYED PA NI LEN PA ZHES BYA'O, ,YANG LUS 'DI


@85A *, ,NI CHEN PO BZHI LAS BYAS TE NGES PAR YANG DAG PAR MTSAN
NYID MED DE, GZUGS KYI PHUNG POR GTOGS PA RNAMS LA LUS ZHES BTAGS
SO, ,CI'I

PHYIR LUS ZHES BYA ZHE NA, BYA BA BYED NUS PA'I PHYIR LUS ZHES
BYA'O, ,RTEN PA'I GNAS LA ZHEN CING CHAGS PA'I PHYIR LUS ZHES
BYA'O, ,YID KYI RJES SU KUN BYED PA'I PHYIR LUS

ZHES BYA'O, ,RNAM PAR RTOG PA LAS BYUNG BA'I PHYIR LUS ZHES
BYA'O, SGYU MA 'DUS PA LAS BYAS PA'I PHYIR LUS ZHES BYA'O, ,LAS
DANG 'DUS PA'I PHYIR LUS ZHES BYA'O, ,LUS

'DI NI RING PO MI THOGS PAR MTHAR 'GYUR ZHING 'PHO BA STE, MI
RTAG PA NGES PA MED PAR 'GYUR BA'I MTSAN NYID MED DO, ,LUS 'DI NI
LUS KYI NANG NA MI GNAS, LUS KYI PHYI

ROL NA MI GNAS, DE GNYIS KA'I BAR NA MI GNAS SO, ,LUS 'DI NI LUS
SU MI SHES PA LUS SU MI MTHONG NGO, ,LUS 'DI NI BYED PA MED PA,
G-YO BA MED PA, SMON CING RE BA

MED; SEMS MED DE, RDO DANG, SHING DANG THA MI DAD DO, ,LUS 'DI LA
LUS KYI MTSAN NYID DU NGES PA MED DO, ,DE LTAR YANG DAG PAR LUS
LA RNAM PAR 'BYED CING

BRTAGS NA BYAS PA MED, BYED PA MED, LUS 'DI LA SNGA MA'I MTHA'
MED, PHYI MA'I MTHA' MED, BAR GYI MTHA' MED DO, ,LUS 'DI LA RTAG
PA, BRTAN PA, SRA BA'I


@85B MTSAN GCIG KYANG MED, JI LTAR CHU'I DBU BA GZUNG ZHING BCAD
DU MI BZOD PA BZHIN NO, ,LUS 'DI NI SRIN BU BRGYAD KHRI GNAS PA'I
KHYIM MO, ,LUS 'DI NI LAS RNAM PA SNA TSOGS

KYIS RNAM PAR 'TSE BA'O, ,SDUG BSNGAL RNAM PA GSUM GYI PHYIR LUS
'DI SDUG BSNGAL BA STE, MGON MED PAS NA 'DU BYED KYI SDUG BSNGAL
DANG, 'GYUR BA'I SDUG BSNGAL DANG,

SDUG BSNGAL BA'I YID SDUG BSNGAL BAS RNAM PAR 'TSE BAS NA SDUG
BSNGAL THAMS CAD KYIS SDUG BSNGAL BA MANG PO'I SNOD DO, ,DE LTAR
YANG DAG PA JI LTA BA BZHIN DU LUS LA LUS

KYI RJES SU RTOGS NAS KYANG 'DI SNYAM DU LUS 'DI NI BDAG MA YIN,
GZHAN MA YIN, DBANG MED PA, 'DIR RANG NYAMS BYAR MED PA, BYAS
PA'O SNYAM DU SEMS SO, ,LUS 'DI

NI DNGOS PO MED PA NGES PA'I CHOS SU DMIGS SU MED PA'O, ,LUS 'DI
NI RANG BZHIN GYIS STONG PA STE NGES PA'I MTSAN NYID MED PA'O,
,LUS 'DI NI YANG DAG PA MA YIN PA LAS

BYUNG BA 'KHRUL 'KHOR LAS BYAS PA LTA BU STE, SNGON GYI LAS KYI
RGYU DANG, RKYEN LAS BYUNG BAS NA LUS 'DI LA NI BDAG DANG, BDAG
GI ZHES 'DU SHES BSKYED PA'I MI RIGS TE, BDAG

CAG KYANG LUS DANG, SROG LA MI BLTA'O SNYAM DU MI SEMS SO, ,BYANG
CHUB SEMS DPAS DE LTAR YANG DAG PA JI LTA BA BZHIN DU YONGS SU
RTOG PA'I TSE LUS 'DI DANG LHAN CIG PA'AM,


@86A *, ,SO SO BAR MI DMIGS TE, GZHAN NAS 'ONGS PA 'AM, GUD DU
'GRO BA'I GNAS YOD PAR RAM, RTEN PA'I GNAS YOD PAR MI BLTA'O,
,LUS

'DI LA 'DAS PA 'AM, MA 'ONGS PA 'AM, DA LTAR GNAS PAR RNAM PAR MI
RTOG PAS LUS DANG, SROG LA MI GNAS, LUS LA BDAG GAM, BDAG GI BAR
MI CHAGS TE, LUS

SU 'DZIN PA YONGS SU SPONG NGO, ,BYANG CHUB SEMS DPA' DES DE LTAR
LUS 'DI LA STONG PA NYID DANG, BDAG MED PA, BDAG GI BA MED PAR
YONGS SU RTOGS TE, LUS 'DI LA

BDAG DANG, BDAG GI BAR DMIGS SU MED PAS NA LUS KYI MTSAN NYID DU
MI DMIGS SO, ,BYANG CHUB SEMS DPA' DES DE LTAR LUS KYI MTSAN NYID
DU MI DMIGS PAS NA LUS

SU 'JUG PA LA RE BA MED DE, LUS BSKYED PA 'AM, 'BYUNG BA'I LAM
MED DO, ,DE 'JUG PA GANG ZHE NA, LUS 'DI LA BYAS PA MED, BYUNG BA
MED PA'O, ,LUS 'DI NI MA

BYAS PA, MA BYUNG BA'I MTSAN NYID PAS NA RGYU DANG, RKYEN MANG PO
LAS SKYES SO, ,RGYU DANG, RKYEN 'DUS PA LAS LUS SU GYUR TE, RGYU
DANG, RKYEN YANG DAG PA MA YIN PA, CI'ANG MED

PA; PHYIN CI LOG DANG LDAN PA, STONG [?] PA NYID, SNYING PO MED PA
STE, RGYU DANG, RKYEN DE LAS LUS 'DI SKYES PAR GYUR TO, ,RGYU
DANG, RKYEN NYID SKYE BA MED PA, MTSAN MA MED PAS


@86B NA DE LTAR LUS LA RTOG PA'I TSE, LUS 'DI [?] NI [?] SKYES PA'I
MTSAN NYID LA 'JUG PAR 'GYUR RO, ,DE LTAR ZHUGS NAS LUS LA MTSAN
NYID MED PAR RTOG GO ,YANG DAG PA JI LTA BA BZHIN

DU LUS LA MTSAN NYID MED PAR RTOGS PAS NA LUS 'DI LA MTSAN MA MED
PAR SHES SO, ,MTSAN MAR DMIGS SU MED PAS NA SKYE BA MED PAR SHES
SO, ,LUS 'DI NI 'DAS PA'I

MTSAN MA'AM, MA 'ONGS PA'I MTSAN MA 'AM, DA LTAR GYI MTSAN MAR
DMIGS SU MED DO, ,DE CI'I PHYIR ZHE NA, LUS 'DI LA NGO BO NYID DU
NGES PA'I CHOS SU DMIGS SU MED

DE, LUS 'DI NI BDAG DANG, GZHAN DU DMIGS SU MED PA'I PHYIR RO,
,DE LTAR YONGS SU RTOG PA NA LUS 'DI GANG NAS KYANG MA 'ONGS LA
GANG DU MI 'GRO BAR SHES TE, LUS 'DI MA

SKYES PA DANG, MI 'GAG PA'I LAM LA 'JUG PAR 'GYUR RO, ,'JIG RTEN
'DZIN, BYANG CHUB SEMS DPA' SEMS DPA' CHEN PO RNAMS DE LTAR LUS
LA LUS KYI RJES SU 'JUG PA

LA LUS KYI RJES SU 'JUG PA'I YANG DAG PA'I MTSAN NYID LA RTOG PA
NI LUS SU ZHEN CING CHAGS PA YONGS SU SEL ZHING CHOD PAR 'GYUR
TE, DRAN PA YANG DAG PA JI LTA BA BZHIN

DU LUS LA DE MA THAG TU GNAS PAR 'GYUR RO, ,DE DAG NI LUS LA LUS
KYI RJES SU RTOG PA LA RNAL 'BYOR PA ZHES BYA'O, ,'JIG RTEN
'DZIN, DE LA JI LTAR NA BYANG CHUB SEMS


@87A *, ,DPA' SEMS DPA' CHEN PO TSOR BA LA TSOR BA'I RJES SU RTOG
PA LA RNAL 'BYOR PA ZHE NA, BYANG CHUB SEMS DPA' SEMS DPA' CHEN
PO SDUG

BSNGAL GYI TSOR BA DANG, BDE BA'I TSOR BA DANG, SDUG BSNGAL
BA'ANG MA YIN BDE BA'ANG MA YIN PA'I TSOR BA STE, TSOR BA GSUM PO
LA RTOG PA NA GANG NAS KYANG MA 'ONGS

LA; GANG DU'ANG MI 'GRO BAR RTOGS TE, YANG DAG PA MA YIN PA'I
RKYEN DANG, SNGON GYI LAS KYI 'BRAS BU RNAM PAR SMIN PA DANG,
PHYIN CI LOG DANG LDAN PA'I GZUGS BYAS

PAR SHES SO, ,TSOR BA LA YANG DAG PA MA YIN PA'I LOG PAR RNAM PAR
RTOG PA LAS BYUNG BAR SHES SO, ,BYANG CHUB SEMS DPA' DE LTAR TSOR
BA RNAMS LA RTOG PA NA 'DAS

PA'I TSOR BA LA MI DMIGS, MA 'ONGS PA'I TSOR BA LA MI DMIGS, DA
LTAR GYI TSOR BA LA MI DMIGS SO, ,BYANG CHUB SEMS DPA' 'DAS PA'I
TSOR BA RNAMS LA STONG

PA NYID DANG, BDAG MED PA, BDAG GI BA MED, MI RTAG PA, MI BRTAN
PA, SNYING PO MED PA, MI 'GYUR BA, MTSAN NYID MED PAR BLTA'O,
,'DAS PA'I TSOR BA LA'ANG STONG

PA'I MTSAN NYID DANG, ZHI BA'I MTSAN NYID DANG, MTSAN MA MED PA'I
MTSAN NYID DU RTOGS SO, ,MA 'ONGS PA'I TSOR BA RNAMS LA'ANG STONG
PA NYID DANG, BDAG MED PA, BDAG


@87B GI BA MED PA, MI RTAG PA, MI BRTAN PA, SNYING PO MED PA, MI
'GYUR BA, MED PAR BLTA'O, ,MA 'ONGS PA'I TSOR BA RNAMS LA'ANG
STONG PA'I MTSAN NYID DANG, ZHI BA'I MTSAN NYID

DANG; MTSAN MA MED PA'I MTSAN NYID DU RTOG GO ,BYANG CHUB SEMS
DPA' DE LTAR RTOG PA NA 'DI SNYAM DU TSOR BA NI NGES PA'I MTSAN
NYID MED PA, DNGOS PO MED PA, GCIG TU NGES PA'I

CHOS MED DE, MI 'DRA BA LAS YANG DANG, YANG SKYE ZHING 'GOG GO
SNYAM DU SEMS SO, ,TSOR BA LA GNAS PA'I DUS MED DO SNYAM DU SEMS
PA'I TSE BYANG CHUB SEMS DPA' YANG 'DI SNYAM DU

TSOR BA NI BYAS PA MED, BYED PA MED DE, BUS PA SO SO'I SKYE BO
DAG PHYIN CI LOG DANG LDAN PA'I SEMS LAS TSOR BA RNAM PA GSUM
SKYED DE, DE'ANG SNGON GYI LAS KYI RGYU DANG, DA LTAR

GYI RKYEN 'DUS PA LAS TSOR BA YOD PAR GYUR TO, ,TSOR BA NI KUN
KYANG STONG PA, MI BRTAN PA, SNYING PO MED PA, YANG DAG PA MA YIN
PA'I CHOS NYID DE KHANG PA STONG PA DANG MTSUNGS

SO; ;DE LTAR YONGS SU RTOG PA'I TSE TSOR BA MANG PO'I RGYU LAS
SEMS GCIG TU GNAS TE, BYANG CHUB SEMS DPA' DE'I TSE TSOR BA RNAMS
LA 'DUS NAS 'GAG PA'I MTSAN NYID

CHUD CING RTOG TE TSOR BA RNAMS LA 'DUS PA YANG MA YIN SO SO
BA'ANG MA YIN PAR BLTA'O, ,GZHAN YANG, TSOR BA'I NANG NA TSOR BA
MI MTHONG STE, 'DI SNYAM DU TSOR BA RNAMS


@88A *, ,STONG PA NYID DO SNYAM DU SEMS SO, ,RANG BZHIN STONG PAS
TSOR BA'I RNAMS LA MA SKYES PA'I MTSAN NYID DU RTOGS SO, ,TSOR BA
RNAMS MA SKYES PA MI 'GOG

PAS GRUB PA'I MTSAN NYID MED PAR RTOGS SO, ,DE LTAR TSOR BA RNAMS
YID LA BYED PAR CHAGS PA MED DO, ,YANG DAG PA JI LTAR ,BZHIN DU
TSOR BA RNAMS KYI MTSAN NYID SHES SHING

MTHONG NGO, ,TSOR BA RNAMS DANG BRAL TE TSOR BA RNAMS LA MI GNAS
PAS TSOR BA RNAMS SEMS BTANG SNYOMS PAR 'GYUR TE, DES NA BTANG
SNYOMS KYI TING NGE 'DZIN YANG THOB PAR

'GYUR RO, ,'JIG RTEN 'DZIN, DE LTAR NA BYANG CHUB SEMS DPA' SEMS
DPA' CHEN PO RNAMS TSOR BA LA TSOR BA'I RJES SU RTOG PA GANG LA
RNAL 'BYOR BA ZHES BYA'O, ,'JIG RTEN

'DZIN, DE LA JI LTAR NA BYANG CHUB SEMS DPA' SEMS DPA' CHEN PO
SEMS LA SEMS KYI RJES SU RTOG PA LA RNAL 'BYOR PA ZHE NA, BYANG
CHUB SEMS DPA' SEMS DPA' CHEN

PO SEMS LA SKYE BA DANG, 'GOG PA DANG, GNAS PA DANG, 'PHO BA'I
MTSAN NYID DU YONGS SU RTOG GO, DE LTAR YONGS SU RTOG PA NA 'DI
SNYAM DU SEMS 'DI NI GANG NAS KYANG

MA 'ONGS LA, GANG DU'ANG MI 'GRO STE, RNAM PAR SHES PA DANG,
RKYEN LAS SKYES PAS DNGOS PO MED DE, DES PA'I CHOS SU DMIGS SU
MED DO SNYAM DU SEMS SO, ,SEMS 'DI


@88B NI 'ONGS PA'ANG MED, SONG BA'ANG MED, GNAS PA'AM, 'PHE
BA'ANG DMIGS SU MED DO, ,SEMS 'DI NI 'DAS PA'ANG MA YIN, MA 'ONGS
PA DANG, DA LTAR GYI MA YIN TE, SEMS

'DI NI RNAM PAR SHES PA DANG, RKYEN DANG, RNAM PAR RTOG PA LAS
SKYES SO, ,SEMS NI NANG NA MI GNAS, PHYI ROL NA MI GNAS, GNYIS
KA'I BAR NA MI GNAS TE, SEMS 'DI NI SKYE

ZHING 'BYUNG BA'I MTSAN MA GCIG TZAM YANG MED PA'O, ,SEMS 'DI NI
NGO BO NYID MED PA, NGES PA MED PA, SKYED PA MED PA, SKYES PA MED
PA STE, LAS SNA TSOGS 'BYUNG BA'I PHYIR

SEMS ZHES BYA'O, ,RNAM PAR SHES PA'I RKYEN SNA TSOGS LAS SEMS
ZHES BYA'O, ,SKAD CIG SKAD CIG GIS SKYE ZHING 'GOG PA, GCIG GIS
BSAGS PA RGYUN MI CHAD PAS SEMS ZHES

BYA STE, DE NI SO SO'I SKYE BO DAG SEMS KYIS MI DMIGS PA'I MTSAN
NYID KHONG DU CHUD CING RTOGS PAR BYA BA'I PHYIR RO, ,SEMS LA
SEMS KYI MTSAN NYID MED DO, ,SEMS 'DI NI THOG MA

NAS MA SKYES PA, MA BYUNG BA NGO BO NYID KYIS RNAM PAR DAG PA
STE, GLO BUR GYI NYON MONGS PAS KUN NAS NYON MONGS PA RNAM PAR
RTOG KYANG SEMS KYIS SEMS MI SHES SEMS

KYIS SEMS MI MTHONG NGO, ,DE CI'I PHYIR ZHE NA, SEMS 'DI NI STONG
PA NYID DE, STONG PA NYID PAS NA NGO BO NYID MED PA'O, ,SEMS 'DI
NI NGES BYA'I CHOS CAN MA YIN TE, NGES PA'I


@89A *, ,CHOS SU DMIGS SU MED PA'I PHYIR RO, ,SEMS 'DI NI GCIG
DANG, THA DAD PA'I CHOS MED PA'I PHYIR RO, ,SEMS 'DI NI SNGA MA'I
MTHA' YANG DMIGS SU MED

LA PHYI MA'I MTHA' YANG DMIGS SU MED DE, BAR GYI MTHA' YANG DMIGS
SU MED DO, ,SEMS 'DI NI GZUGS MED DE, MTHONG BAR MI NUS BAS SEMS
NYID KYIS SEMS MI MTHONG

LA RANG BZHIN MI SHES TE, BUS PA SO SO'I SKYE BO PHYIN CI LOG
DANG LDAN PA DAG YANG DAG PA MA YIN PA'I RKYEN DANG, RNAM PAR
SHES PAS DMIGS PA'I PHYIR 'BYUNG NGO, ,SEMS

'DI NI STONG PA NYID DE BDAG MED PA, BDAG GI BA MED PA, MI RTAG
PA, MI BRTAN PA, SNYING PO MED PA, MI 'GYUR BA'I CHOS CAN MA YIN
PA'O, ,DE LTAR SEMS SHING YID LA

BYED PA NA SEMS KYI DRAN PA NYE BAR GZHAG PA 'THOB STE, GANG ZAG
DE DE'I TSE NA SEMS SAM, SEMS MA YIN PAR RNAM PAR MI RTOG STE,
SEMS LA MA SKYES PA'I MTSAN NYID

DU LEGS PAR SHES PAS SEMS MA SKYES PA NYID DU'ANG RTOGS SO, ,DE
CI'I PHYIR ZHE NA, SEMS LA NGES PA'I RANG BZHIN MED DE, NGES PA'I
MTSAN NYID MED PA'I PHYIR RO, ,MKHAS

PA DAG NI DE LTAR SEMS LA MA SKYES PA DANG, MTSAN NYID MED PAR
CHUD CING RTOGS SO, ,DE'I TSE YANG DAG PA JI LTA BA BZHIN DU SEMS
KYI 'DUS PA DANG, 'GOG PA'I MTSAN NYID


@89B RTOGS TE, DE LTAR RTOGS PA NA SEMS PA LA KUN 'BYUNG NGAM,
'GOG PA'I MTSAN NYID MA RNYED DO, ,SEMS LA 'GOG PA 'AM, MI 'GOG
PAR RNAM PAR MI RTOG PA'I SEMS KYI DE BZHIN NYID

RNAM PAR DAG PA'I MTSAN NYID THOB PAR 'GYUR RO, ,BYANG CHUB SEMS
DPA' RNAMS DE LTAR SEMS RNAM PAR DAG PAS NA GLO BUR GYI NYON
MONGS PAS NYON MONGS PAR MI 'GYUR RO, ,DE CI'I

PHYIR ZHE NA, BYANG CHUB SEMS DPA' RNAMS BDAG GI SEMS RNAM PAR
DAG PA NYID DU SHES SHING MTHONG BAS SEMS CAN DAG GI SEMS KYANG
RNAM PAR DAG PAR SHES TE SNYAM DU SEMS

SO; ;SEMS DRI MA YOD PAS NA, SEMS RNAM PAR DAG PAS NA SEMS CAN
YANG RNAM PAR DAG PA'O SNYAM SEMS SHING YID LA BYED PA NA SEMS LA
DRI MA'O MTSAN NYID DAM, SEMS

LA RNAM PAR DAG PA'I MTSAN NYID DU MI DMIGS TE, SEMS NYID RTAG TU
RNAM PAR DAG PA'I MTSAN NYID DU SHES SO, ,'JIG RTEN 'DZIN, BYANG
CHUB SEMS DPA' SEMS DPA'

CHEN PO CHOS LA CHOS KYI RJES SU RTOG PA LA RNAL 'BYOR PA ZHE NA,
BYANG CHUB SEMS DPA' RNAMS CHOS THAMS CAD LA NANG NGAM, PHYI ROL
LAM, GNYIS KA'I BAR NA YOD PAR MI RTOG

GO; GZHAN YANG, CHOS LA 'DAS PA'AM, MA 'ONGS PA 'AM, DA LTAR GYI
RMI DMIGS TE CHOS THAMS CAD RKYEN MANG PO LAS SKYES TE, PHYIN CI
LOG LAS BYUNG BA'I NGES PA'I MTSAN


@90A *, ,NYID MED PA'O, ,'DI LTA STE, CHOS THAMS CAD GANG ZAG
DBANG PO ZHES BYA BA DANG, CHOS KYI NGO BO NYID CES BYA BA NI
CHOS THAMS CAD LA CHOS ZHES BYA BA MED

DE; CHOS RNAMS NI CHOS RNAMS KYI NANG NA MI GNAS, CHOS RNAMS KYI
PHYI ROL NA MI GNAS, GNYIS KA'I BAR NA MI GNAS SO, ,CHOS NI CHOS
DANG LHAN CIG PA'ANG MA YIN, SO SO

BA'ANG MA YIN TE, CHOS THAMS CAD NI DNGOS PO MED PA'I NGES PA'I
MTSAN NYID MED PA'O, ,CHOS THAMS CAD YOD PA MA YIN PAS NA G-YO BA
MED, BYAS PA MED DO, ,CHOS THAMS

CAD NAM MKHA' LTA BU STE CI'ANG MED PA'O, ,CHOS THAMS CAD NI SLU
BA'I CHOS CAN, SGYU MA LTA BU, SGYU MA'I MTSAN NYID DMIGS SU MED
PA'I PHYIR RO, ,CHOS THAMS CAD RNAM PAR

DAG PA STE, CES KYANG MA GOS PA'I PHYIR RO, ,CHOS THAMS CAD NI MI
LEN PA'I MTSAN NYID DE, LEN PA MED PA'I PHYIR RO, ,CHOS THAMS CAD
RMI LAM LTA BU STE, RMI LAM NYID

MED PA'I PHYIR RO, ,CHOS THAMS CAD NI GZUGS MED PA STE, GZUGS
CI'ANG MED PA'I PHYIR RO, ,CHOS THAMS CAD GZUGS BRNYAN LTA BU
STE, GZUGS BRNYAN NYID MED

PA'I PHYIR RO, ,CHOS THAMS CAD NI MING MED, MTSAN MA MED DE, MING
DANG, MTSAN MA MED PA'I PHYIR RO, ,CHOS THAMS CAD NI BRAG CA LTA
BU STE, YANG DAG PA MA YIN PA


@90B LAS BYUNG BAS CI'ANG MED PA'I PHYIR RO, ,CHOS THAMS CAD NI
NGO BO NYID MED PA STE, RANG BZHIN DMIGS SU MED PA'I PHYIR RO,
,CHOS THAMS CAD NI SMIG RGYU LTA BUS TE, CI'ANG MED PAR

SHES PA'I PHYIR RO, ,BYANG CHUB SEMS DPA' DE LTAR CHOS THAMS CAD
LA YONGS SU RTOG NA CHOS THAMS CAD LA MTSAN NYID GCIG PA 'AM,
MTSAN NYID THA DAD PAR MI MTHONG, CHOS

DANG, CHOS LHAN CIG PA'AM, SO SO BAR MI MTHONG, CHOS LA CHOS GNAS
PAR YANG MI MTHONG STE, DER RTOG NA CHOS THAMS CAD GZHAN NAS
'ONGS PAR YANG MI MTHONG NGO, ,CHOS THAMS

CAD LA GNAS PA'I GNAS YOD PAR YANG MI MTHONG NGO, ,DE CI'I PHYIR
ZHE NA, CHOS THAMS CAD LA GNAS MED, RTEN MED, BYUNG BA MED DE,
CHOS THAMS CAD GNAS MED PA NI RTEN

PA'I GNAS MED PA'I PHYIR RO, ,DMIGS PA'I GNAS MED PA'I PHYIR RO,
,'JIG RTEN 'DZIN, CHOS THAMS CAD LA BYE BRAG MED PA NI CHOS THAMS
CAD BYE BRAG TU DBYE BA'I MTSAN MA

MED DE, RKYEN MANG PO LAS SKYES PAS PHYIN CI LOG TU BYA BA YOD
KYANG CHOS THAMS CAD NI YUL NA MI GNAS, PHYOGS NA MI GNAS SO,
,MKHAS PA DAG NI CHOS THAMS CAD LA MTSAN

NYID GCIG PA'ANG MA YIN, MTSAN NYID GNYIS SU YOD PA'ANG MA YIN,
THA DAD PA'I MTSAN NYID DU'ANG MA YIN PAR DMIGS SO, ,DE CI'I
PHYIR ZHE NA, 'JIG RTEN 'DZIN, CHOS THAMS


@91A *, ,CAD NI MA SKYES PA, MA BYUNG BA, BYAS PA MED PA STE,
CHOS THAMS CAD NI RANG BZHIN DANG BRAL BA, NGO BO NYID MED PA
STE, RANG BZHIN LAS 'DAS PA'I PHYIR

RO; ;CHOS THAMS CAD GNAS MED PA NI PHYIN PA'I GNAS MED PA'I PHYIR
RO, ,DE LTAR CHOS THAMS CAD LA SHIN TU RTOGS PA NA CHOS THAMS CAD
LA BDAG MED GANG ZAG MED PAR LEGS

PAR CHUNG CING RTOGS SO, ,CHOS THAMS CAD RANG BZHIN GYIS STONG PA
NYID DU RTOGS SO, ,CHOS THAMS CAD STONG PA NYID DU RTOGS PAS NA
CHOS THAMS CAD MTSAN MA MED PAR RTOGS

SO; ;MTSAN MA MED PAR BLTA BAS CHOS THAMS CAD LA SMON PA MI
'BYUNG STE, DE'I TSE CHOS THAMS CAD MA SKYES PA NYID DU RTOGS PAS
'DI SNYAM DU SEMS TE, 'DI LA YANG DAG

PAR CHOS GANG YANG SKYE BA'AM, 'GOG PA MED PAR SEMS SO, ,DE LTAR
RTOG PA'I TSE SEMS RTZE GCIG TU GNAS PAS NA DE NYID KYIS NA CHOS
THAMS CAD MA SKYES PA NYID DU KHONG DU

CHUD CING CHOS THAMS CAD KYI KUN 'BYUNG DANG, 'GOG PA ZAD PA'ANG
MTHONG ZHING SHES SO, ,CHOS THAMS CAD MTSAN MA DANG BRAL, RANG
BZHIN DANG BRAL BAR YANG RTOGS SO, ,

DE CI'I PHYIR ZHE NA, 'JIG RTEN 'DZIN, CHOS THAMS CAD LA NGES
PA'I MTSAN NYID MED PAS NA CHOS THAMS CAD MTSAN MA MED CING MTSAN
MA DANG BRAL BAR KHONG DU CHUD


@91B DO; ;'JIG RTEN 'DZIN, DE LTAR NA BYANG CHUB SEMS DPA' SEMS
DPA' CHEN PO RNAMS CHOS LA CHOS KYI RJES SU RTOG PA LA RNAL 'BYOR
PA ZHES BYA'O, ,DE LTAR RTOGS PA NI CHOS LA

DMIGS PA MED, LEN PA MED DE, CHOS LA SKYED PAR MI BYED, GNAS PAR
MI BYED, 'GOG PAR MI BYED PAR NAN TAN BYED DE, DES CHOS THAMS CAD
KYI MI 'GOG PA ZANG

PA'I MTSAN NYID DANG, RAB TU ZHI PA'I MTSAN NYID KYANG MTHONG
NGO, ,'JIG RTEN 'DZIN, DE DAG NI BYANG CHUB SEMS DPA' SEMS DPA'
CHEN PO RNAMS DRAN PA NYE BAR GZHAG PA BZHI LA

SHIN TU RTOGS PA ZHES BYA'O, ,CI'I PHYIR DRAN PA NYE BAR GZHAG PA
ZHES BYA ZHE NA, DRAN PA NYE BAR GZHAG PA ZHES BYA BA NI CHOS
THAMS CAD GZHIG PA'I GNAS MED, 'BYUNG BA MED,

GNAS PA'I GNAS MED PAR DE LTAR 'JUG NA CHOS THAMS CAD LA DRAN PA
MI NYAMS TE, DRAN PA NYE BAR GZHAG PA ZHES BYA'O, ,GZHAN YANG,
DRAN PA NYE BAR GZHAG PA'I CHOS THAMS

CAD NI MI GNAS PA DANG, MA SKYES PA DANG, MI LEN PAR YANG DAG PA
JI LTA BA BZHIN DU SHES SHING MTHONG BA'I DON NI DRAN PA NYE BAR
GZHAG PA ZHES BYA'O, ,DRAN PA NYE BAR GZHAG

PA ZHES BYA BA'I LE'U STE DRUG GO,, ,,'JIG RTEN 'DZIN, DE LA J
LTAR NA BYANG CHUB SEMS DPA' SEMS DPA' CHEN PO RNAMS DBANG PO
RNAMS LA MKHAS


@92A *, ,PA ZHE NA, BYANG CHUB SEMS DPA' SEMS DPA' CHEN PO RNAMS
'JIG RTEN LAS 'DAS PA'I DBANG PO LNGA LA YANG DAG PAR RTOG GO
,LNGA GANG ZHE NA, 'DI LTA

STE, DAD PA'I DBANG PO DANG, BRTZON 'GRUS KYI DBANG PO DANG, DRAN
PA'I DBANG PO DANG, TING NGE 'DZIN GYI DBANG PO DANG, SHES RAB
KYI DBANG PO'O, ,BYANG CHUB SEMS DPA' RNAMS

DBANG PO LNGA BO LA RNAL 'BYOR DU SPYOD PA NA CHOS THAMS CAD RTEN
CING 'BREL TE BYUNG BA LAS SKYES SHING PHYIN CI LOG LAS BYUNG BA
DANG, YANG DAG PA MA YIN PA'I RKYEN LAS 'DUS PAS

ME MGAL BSKOR BA LTA BU'AM, RMI LAM GYI RANG BZHIN LTA BUR YID
CHES SO, ,CHOS THAMS CAD MI RTAG PA DANG, SDUG BSNGAL BA DANG, MI
GTZANG BA DANG, BDAG MED PA DANG, ZUG

RDUL BU DANG, SHU BA LTA BU STE SNYING PO MED PA, MI BRTAN PA,
'GYUR ZHING 'JIG PA'I MTSAN NYID DU YID CHES SO, ,GZHAN YANG,
CHOS THAMS CAD YANG DAG PA MA YIN PAS

CI'ANG MED PA STE, KHU TSUR STONG PA'AM, KHA DOG SDUG GU SNA
TSOGS KYIS BYIS PA CHUNG DU BRID PA LTA BUR RNAM PAR BRTAGS PA
LAS BYUNG BA LTOS PA LAS YOD PA TZAM DU ZAD PAS

DNGOS POR NGES PA'I CHOS SU GCIG TZAM YANG MED PAR YID CHES SO,
,GZHAN YANG, CHOS THAMS CAD NI 'DAS PA MA YIN, MA 'ONGS PA MA
YIN, DA LTAR GYI MA YIN PAR YID CHES


@92B SO; ;CHOS THAMS CAD GANG NAS KYANG MA 'ONGS LA GANG YANG MI
'GRO BAR YID CHES SO, ,CHOS THAMS CAD STONG PA NYID, MCHEN MA MED
PA, MNGON PAR 'DUS MA BYAS PAR YID CHES

SO; ;CHOS THAMS CAD MA SKYES PA DANG, MNGON PAR 'DUS MA BYAS PA
DANG, MA BYUNG BA DANG, MTSAN MA MED PA DANG, MTSAN MA DANG BRAL
BAR YANG YID CHES SO, ,TSUL KHRIMS RNAM

PAR DAG PA DANG, TING NGE 'DZIN YONGS SU DAG PA DANG, SHES RAB
RNAM PAR DAG PA DANG, RNAM PAR GROL BA'I YE SHES STON PA RNAM PAR
DAG PA LA YID CHES SO, ,BYANG CHUB SEMS

DPAS DA LTAR DAD PA'I DBANG PO LHUN GYIS GRUB NAS PHYIR MI LDOG
PAR GYUR TE, DAD PAS THOG MAR 'GRO'O, ,DE BAS NA KHRIMS LA BDE
BAR GNAS PAS DAD PA MI NYAMS MI LDOG STE,

PHYIR MI LDOG PA'I CHOS LHUN GYIS GRUB PAS MI G-YO BA'I DAD PA LA
GNAS TE, LAS KYI 'BRAS BU RNAM PAR SMIN PA'I RJES SU DAD PA YONGS
SU SMIN PAR BYED CING NGAN PAR LTA BA THAMS

CAD YONGS SU GCOD DO, ,CHOS MI SPONG ZHING STON PA SANGS RGYAS
BCOM LDAN 'DAS LAS GZHAN YANG MI TSOL TE, RTAG TU CHOS THAMS CAD
KYI YANG DAG PA'I RJES SU 'JUG GO ,DGE

'DUN GYI SPYOD PA'I YANG DAG PA'I LAM LA 'JUG GO ,TSUL KHRIMS
RNAM PAR DAG PA LA GNAS SHING BZOD PA LHUN GYIS GRUB PAS DE LTAR
MI G-YO MI 'GYUR BA'I DAD PA DANG, DAD PA


@93A *, ,KHYAD PAR DU GYUR PAS DAD PA'I DBANG PO DANG LDAN PA
ZHES BYA'O, ,'JIG RTEN 'DZIN, DE LA JI LTAR NA BYANG CHUB SEMS
DPA' SEMS DPA' CHEN PO RNAMS

BRTZON 'GRUS KYI DBANG PO LA YANG DAG PAR RTOG PA DANG, BRTZON
'GRUS KYI DBANG PO LHUN GYIS GRUB PA DANG, BRTZON 'GRUS KYI DBANG
PO LA SHIN TU MKHAS PA ZHE NA, BYANG CHUB SEMS

DPA' SEMS DPA' CHEN PO RNAMS BRTZON 'GRUS SPYOD PA MI GTONG,
RGYUN MI GCOD PAR SGRIB PA LNGA BSAL BA'I PHYIR BRTZON 'GRUS
SPYOD DO, ,'DI LTAR ZAB MO'I CHOS NYAN PA'I

PHYIR BRTZON 'GRUS SPYOD DO, ,BYANG CHUB SEMS DPA' RNAMS CHOS
TSOL BA LA RGYUN MI CHAD PAS BRTZON 'GRUS RTZOM PA LAS PHYIR MI
LDOG GO ,SGRIB PA'I CHOS YONGS SU GCOD PA'I

PHYIR BRTZON 'GRUS RTZOM PA LA ZHUM PA MED DO, ,GZHAN YANG, SDIG
PA MI DGE BA'I CHOS RNAM PA SNA TSOGS DANG, 'JIG PA'I CHOS YONGS
SU SPONG BA'I PHYIR BRTZON 'GRUS SPYOD DO, ,GZHAN

YANG, DGE BA'I CHOS RNAM PA SNA TSOGS SPEL ZHING BSKYED PA'I
PHYIR BRTZON 'GRUS SPYOD DO, ,DE LTAR BYANG CHUB SEMS DPAS GDON
MI ZA BAR BRTZON 'GRUS LHUN GYIS GRUB KYANG

BRTZON 'GRUS LA MI CHAGS TE MNYAM PA'I BRTZON 'GRUS LA 'JUG GO ,
DE LTAR PHYIR MI LDOG PA'I BRTZON 'GRUS LHUN GYIS GRUB PAS GANG
ZAG DE YANG DAG PA'I SBYOR BA'I CHOS


@93B THAMS CAD KHONG DU CHUD CI RTOGS NAS BRTZON 'GRUS RAB TU
SPYOD DO, ,BRTZON 'GRUS SHIN TU BRTZAMS PAS GZHAN GYI DRING LA MI
'JOG STE, BRTZON 'GRUS BRTZAMS PA LAS SHES RAB KYI

SNANG BA THOB CING PHYIR MI LDOG PA'I MTSAN NYID DU LHUN GYIS
GRUB PA'O, ,DE LTAR BRTZON 'GRUS LAS PHYIR MI LDOG PA DANG,
BRTZON 'GRUS KHYAD PAR CAN DU GYUR PAS BRTZON 'GRUS KYI DBANG PO

DANG LDAN PA ZHES BYA'O, ,'JIG RTEN 'DZIN, DE LA JI LTAR NA BYANG
CHUB SEMS DPA' SEMS DPA' CHEN PO RNAMS DRAN PA'I DBANG PO THOB
CING DRAN PA'I DBANG PO LA SHIN TU RNAL 'BYOR CAN

DU GYUR PA ZHE NA, BYANG CHUB SEMS DPA' SEMS DPA' CHEN PO RNAMS
DRAN PA RTZE GCIG TU SDUD CING SBYIN PA BYIN PA LA 'JAM PA DANG,
TSANGS PAR SPYOD PA DANG LDAN PAR MTHAR PHYIN

PAR RNAM PAR DAG PA'I TSUL KHRIMS KYI PHUNG PO SRUNG PA DANG,
TING NGE 'DZIN GYI PHUNG PO DANG, SHES RAB KYI PHUNG PO DANG,
RNAM PAR GROL BA'I PHUNG PO DANG, RNAM PAR GROL BA'I YE

SHES STON PA'I PHUNG PO SHIN TU SRUNG NGO, ,RTAG TU LUS DANG,
NGAG DANG, YID KYI LAS LA SEMS SHING DRAN PAR BYED, RTAG TU MTHAR
PHYIN PA'I DNGOS PO LA SEMS SHING DRAN PAR BYED,

CHOS THAMS CAD SKYE BA DANG, 'GOG PA DANG, GNAS PA DANG, 'PHO
BA'I MTSAN NYID GYI THABS LA SEMS SHING DRAN PAR BYED, SDUG
BSNGAL BA DANG, KUN 'BYUNG DANG, 'GOG


@94A *, ,PA DANG, LAM GYI BDEN PA MTHONG BA DANG, SHES PAR BYA BA
LA SEMS SHING DRAN PAR BYED, DBANG PO RNAMS DANG, STOBS DANG,
BYANG CHUB KYI PHYOGS DANG,

LAM DANG, TING NGE 'DZIN DANG, RNAM PAR GROL BA DANG, SNYOMS PAR
'JUG PA'I SBYOR BA LA SEMS SHING DRAN PAR BYED, CHOS THAMS CAD MI
SKYE BA DANG, MI 'GAG PA DANG, MNGON

PAR 'DUS MA BYAS PA DANG, MA BYUNG BA DANG, BRJOD DU MED PA'I
MTSAN NYID DU SEMS SHING DRAN PAR BYED, RTAG TU MA SKYES PA'I
SHES RAB 'THOB PAR BYA BA LA SEMS SHING DRAN

PAR BYED, BZOD PA'I YE SHES DANG, SPONG BA'I YE SHES DANG, 'GOG
PA'I YE SHES PHUN SUM TSOGS PAR 'DOD PA LA SEMS SHING DRAN PAR
BYED, SANGS RGYAS KYI

CHOS THAMS CAD PHUN SUM TSOGS PAR 'DOD PA LA DRAN PAR BYED, NYAN
THOS DANG, RANG SANGS RGYAS KYI CHOS KYIS SEMS LA GLAGS MI RNYED
PAR SEMS SHING DRAN PAR

BYED; RTAG TU THOGS PA MED PA'I YE SHES DRAN PAR BYA BA LA SEMS
SHING DRAN PAR BYED DE, YANG DAG PAR SEMS PA NA LUS KYI CHOS DE
DAG RIG PAS DRAN PA DE LAS MI LDOG

MI NYAMS SO, ,DE LTAR RTOG PA LAS GZHAN GYI DRING LA MI 'JOG NA
GANG ZAG DES DE LTA BU'I SNYING PO YOD PA'I DRAN PA KHYAD PAR CAN
DU GYUR PAS DRAN PA'I DBANG PO DBANG LDAN PA


@94B ZHES BYA'O, ,'JIG RTEN 'DZIN, DE LA JI LTAR NA BYANG CHUB
SEMS DPA' SEMS DPA' CHEN PO RNAMS TING NGE 'DZIN GYI DBANG PO
THOB CING TING NGE 'DZIN GYI SBYOR BA THOB PA ZHE NA, BYANG

CHUB SEMS DPA' SEMS DPA' CHEN PO RNAMS 'PHAGS PA'I SA LA GNAS PA
NA RTAG TU TING NGE 'DZIN SPYOD KYANG TING NGE 'DZIN LA MI GNAS,
TING NGE 'DZIN LA MI CHAGS TE, TING NGE

'DZIN GYI MTSAN NYID LA SHIN TU 'JUG PA DANG, TING NGE 'DZIN GYI
SBYOR BA LA SHIN TU THOB PA DANG, TING NGE 'DZIN SHIN TU BSKYED
PA DANG, MI DMIGS PA'I TING NGE 'DZIN SPYOD PAS

TING NGE 'DZIN THAMS CAD KYI SGO LA SHIN TU MKHAS PA DANG, TING
NGE 'DZIN DU 'JUG PA LA MKHAS PA DANG, TING NGE 'DZIN GNAS PA LA
MKHAS PA DANG, TING NGE 'DZIN LAS LDANG BA

LA MKHAS PA DANG, TING NGE 'DZIN LA MI RTEN PA DANG, DMIGS PA'I
MTSAN NYID LA SHIN TU MKHAS PA DANG, DE BZHIN NYID KYI MTSAN NYID
DMIGS PA LA MKHAS PA'O, ,TING

NGE 'DZIN THAMS CAD KYI RO LA'ANG MKHAS TE, TING NGE 'DZIN LA
DBANG DU GYUR PAS GZHAN GYI DRING LA MI 'JOG CING TING NGE 'DZIN
GYI DBANG DU MI 'GYUR TE, TING NGE 'DZIN LAS DBANG

DANG MTHU'ANG THOB BO, ,TING NGE 'DZIN LAS DKA' BA CUNG ZAD KYANG
MED PAR 'DOD PA BZHIN DU GANG ZAG DES DE LTAR TING NGE 'DZIN
KHYAD PAR CAN DU GYUR PAS NA, TING NGE 'DZIN GYI


@95A *, ,DBANG PO THOB PA DANG, TING NGE 'DZIN GYI DBANG PO SBYOR
BA THOB PA ZHES BYA'O, ,'JIG RTEN 'DZIN, DE LA JI LTAR NA BYANG
CHUB SEMS DPA' SEMS DPA'

CHEN PO RNAMS SHES RAB KYI DBANG PO DANG LDAN PA DANG, SHES RAB
KYI DBANG PO SBYOR BA THOB PA ZHE NA, BYANG CHUB SEMS DPA' SEMS
DPA' CHEN PO RNAMS SHES RAB KYI DBANG

PO KHONG DU CHUD CING RTOGS PA NI, 'DI LTA STE, YANG DAG PA JI
LTA BA BZHIN DU SDUG BSNGAL RNAMS 'GOG PAR 'GYUR RO, ,GANG ZAG
DES DE LTAR SHES RAB KYI GNAS DANG, SHES

RAB KYI LAS KHONG DU CHUD CING RTOGS PAS RTOG PA LAS DPEN TE,
RTOG PA BTANG SNYOMS SU GYUR PAS MYA NGAN LAS 'DA' BA LA RJES SU
GZHOL BA'I SHES RAB YONGS SU RDZOGS

PAR 'GYUR RO, ,SHES RAB KYI DBANG PO LHUN GYIS GRUB PAS KHAMS
GSUM 'DI DAG NI KUN GCIG TU 'BAR BAR SHES SO, ,KHAMS GSUM 'DI DAG
NI THAMS CAD KYANG SDUG

BSNGAL BA STE, SHES RAB DE LTA BUS NA KHAMS GSUM NA MI GNAS SO,
,GANG ZAG DES DE LTAR KHAMS GSUM 'DI DAG NI THAMS CAD KYANG STONG
PA NYID DE, MTSAN MA

MED PA, SMON PA MED PA, MA SKYES PA, MNGON PAR 'DUS MA BYAS PA,
MA BYUNG BA, 'DUS BYAS KYI CHOS KYI LAM LAS 'DAS PA, SANGS RGYAS
KYI CHOS PHUN SUM TSOGS


@95B BAR RTOG PAS MGO'I THOD LA ME 'BAR BA BZHIN DU BRTZON 'GRUS
SHIN TU RTZOM MO, ,BYANG CHUB SEMS DPA' DE'I SHES RAB NI GZHIG
NUS PA MED DE, SHES RAB DE LTA BU KHONG DU CHUD

PAS KHAMS GSUM LAS SHIN TU 'DAS TE KHAMS GSUM GYI DNGOS PO MI
GNAS SO, ,'DUS BYAS KYI CHOS THAMS CAD YONGS SU BCAD DE, RNAM PAR
CHAGS PA DANG, BCINGS PA'I

CHOS LA MI GNAS SO, ,'DOD PA'I RNAM PA LNGA LA SEMS KYIS SKYO
ZHING GZUGS YOD PA DANG, GZUGS MED PA'I KHAMS LA MI GNAS PAS SHES
RAB KHYAD PAR CAN DANG LDAN ZHING

RGYA MTSO CHEN PO LTAR YON TAN TSAD MED PA DANG LDAN NO, ,SHES
RAB DES NA CHOS THAMS CAD KYI SBYONG BA LA THOGS PA MED PAR 'GYUR
RO, ,GANG ZAG DES DE LTAR SHES RAB KYIS

KHAMS GSUM KHONG DU CHUD CING RTOGS PAS KHAMS GSUM LA SEMS MI
CHAGS TE, SHES RAB KHYAD PAR CAN DU GYUR PAS SHES RAB KYI DBANG
PO DANG, SHES RAB KYI SBYOR BA

THOB PA ZHES BYA'O, ,'JIG RTEN 'DZIN, CI'I PHYIR DBANG PO ZHES
BYA ZHE NA, MCHOG TU GYUR PA'I PHYIR DBANG PO ZHES BYA, MI G-YO
BA'I PHYIR DBANG PO ZHES BYA, MI SHIGS

PA'I PHYIR DBANG PO ZHES BYA, PHYIR MI LDOG PA'I PHYIR DBANG PO
ZHES BYA, GZHAN GYI DRING LA MI 'JOG PA'I PHYIR DBANG PO ZHES
BYA, MI 'PHROGS PA'I PHYIR DBANG PO ZHES BYA, YANG


@96A *, ,DAG PA'I CHOS LA GZHOL BA'I PHYIR DBANG PO ZHES BYA, MI
CHAGS PA'I PHYIR DBANG PO ZHES BYA, MA BRAL BA'I PHYIR DBANG PO
ZHES BYA'O, ,GZHAN YANG

'JIG RTEN 'DZIN, BYANG CHUB SEMS DPA' SEMS DPA' CHEN PO RNAMS
SEMS CAN RNAMS KYIS DBANG PO LA SHIN TU MKHAS PA'I DBANG PO RNAMS
KYI KHYAD PAR SLOB PA LA'ANG

MKHAS PAR BYED DO, ,BYANG CHUB SEMS DPAS 'DOD CHAGS DANG LDAN
PA'I SEMS KYI DBANG PO RNAMS KYANG SHES, SEMS CAN 'DOD CHAGS DANG
BRAL BA'I DBANG PO'ANG

SHES; SEMS CAN ZHE SDANG DANG LDAN PA'I DBANG PO'ANG SHES, SEMS
CAN ZHE SDANG DANG BRAL BA'I DBANG PO'ANG SHES, SEMS CAN GTI MUG
DANG LDAN PA'I DBANG PO'ANG

SHES; SEMS CAN GTI MUG DANG BRAL BA'I DBANG PO'ANG SHES, SEMS CAN
NGAN SONG DU LTUNG BAR 'GYUR BA'I DBANG PO'ANG SHES, SEMS CAN
LHAR SKYE BA DANG, MIR SKYE BA'I

DBANG PO'ANG SHES, SEMS CAN DES PA'I SEMS CAN GYI DBANG PO'ANG
SHES, SEMS CAN GYI DBANG PO RAB DANG, SEMS CAN GYI DBANG PO
'BRING DANG, SEMS CAN GYI

DBANG PO THA MA'ANG SHES, SEMS CAN GYI DBANG PO NYAMS PA DANG,
SEMS CAN GYI DBANG PO MA NYAMS PA'ANG SHES, SEMS CAN BRTZON PA
DANG, MI BRTZON PA'I DBANG PO'ANG SHES,


@96B SEMS CAN THABS LA MKHAS PA DANG, THABS LA MI MKHAS PA'ANG
SHES, SEMS CAN KHA NA MA THO BA DANG BCAS PA DANG, KHA NA MA THO
BA MED PA DANG, DRI MA DANG BCAS PA DANG, DRI

MA MED PA DANG, ZHE SDANG DANG BCAS PA DANG, ZHE SDANG MED PA
DANG, RJES SU GZHOL BA DANG, RJES SU MI GZHOL BA DANG, THOGS PA
DANG BCAS PA DANG, THOGS PA MED PA'I

DBANG PO'ANG SHES, SEMS CAN GYI 'DOD PA'I KHAMS KYI 'DU BYED
DANG, GZUGS YOD PA'I KHAMS DANG, GZUGS MED PA'I KHAMS KYI 'DU
BYED KYI DBANG PO'ANG SHES, SEMS

CAN GYI DGE BA'I RTZA BA STUG PA DANG, DGE BA'I RTZA BA SRAB PA
DANG, NGES PA DANG, MA NGES PA DANG, LOG PAR NGES PA'I DBANG
PO'ANG SHES, SEMS CAN SER SNA DANG BCAS PA DANG,

SER SNA MED PA DANG, RGOD PA DANG, MI RGOD PA DANG, SLU BA'I CHOS
CAN DANG, MI SLU BA'I CHOS CAN DANG, 'PHYAR BA DANG, MI 'PHYAR BA
DANG, KHRO ZHING MI BZOD PA DANG, DES SHING

BZOD PA DANG, SHIN TU SER SNA DANG BCAS PA DANG, SBYIN PA DANG
LDAN PA'I DBANG PO'ANG SHES, SEMS CAN GYI DAD PA'I DBANG PO DANG,
MA DAD PA'I DBANG PO DANG, BSTI STANG

DANG BCAS PA DANG, BSTI STANG MED PA DANG, TSUL KHRIMS DANG LDAN
PA DANG, TSUL KHRIMS RNAM PAR MDAG PA DANG, BZOD PA DANG LDAN PA
DANG, LE LO DANG BCAS PA DANG,


@97A *, ,BRTZON 'GRUS DANG LDAN PA DANG, SEMS G-YENG BA DANG,
SEMS TING NGE 'DZIN LA MNYAM PAR 'JOG PA DANG, 'CHAL PA'I SHES
RAB DANG, SHES

RAB LDAN PA DANG, GLEN PA DANG, GLEN PA MED PA DANG, NGA RGYAL
DANG BCAS PA DANG, NGA RGYAL MED PA DANG, YANG DAG PA'I LAM SPYOD
PA DANG, LAM NGAN PA SPYOD PA DANG,

DRAN PA NYAMS PA DANG, DRAN PA DANG LDAN PA DANG, BLO DANG LDAN
PA DANG, DBANG PO 'KHRUGS PA DANG, DBANG PO SDUD PA DANG, DBANG
PO NYAMS PA DANG, DBANG PO MA NYAMS PA

DANG; DBANG PO MA DAG PA DANG, DBANG PO DAG PA DANG, THEG PA
CHUNG DU'I DBANG PO DANG, RANG SANGS RGYAS KYI DBANG PO DANG,
BYANG CHUB SEMS DPA'I DBANG PO DANG, BLA NA

MED PA'I BYANG CHUB KYI DBANG PO'ANG SHES SO, ,BYANG CHUB SEMS
DPA' DES DE LTAR DBANG PO'I KHYAD PAR DANG, SBYOR BA LAS SHIN TU
'DAS PAS SEMS CAN DE DAG GI DBANG PO'I

KHYAD PAR RNAM PAR 'BYED PA LA MKHAS PA ZHES BYA'O, ,SHES RAB
KYIS GZHAN GYI DRING LA MI 'JOG PA'I PHYIR DBANG PO'I SBYOR BA
THOB PA ZHES BYA'O, ,GZHAN GYIS MI 'PHROGS

PA ZHES BYA, MI SHIGS PA ZHES BYA, PHYIR MI LDOG PA ZHES BYA,
SBYOR BA'I STOBS THOB PA ZHES BYA, DBANG PO LA 'JUG PA ZHES BYA,
LHA DANG, KLU DANG, GNOD


@97B SBYIN DANG, DRI ZA DANG, LHA MA YIN DANG, NAM MKHA' LDING
DANG, MI'AM CI DANG, LTO 'PHYE CHEN PO DANG, MI DANG, MI MA YIN
PA LA SOGS PA'I DBANG PO THOB PA ZHES BYA, DBANG PO

MCHOG THOB PA ZHES BYA, MI 'JIGS MI G-YO BA THOB PA ZHES BYA, PHA
ROL TU PHYIN PA ZHES BYA, TSAD MED PA'I YON TAN LHUN GYIS GRUB PA
ZHES BYA STE, CHOS THAMS CAD LA MTHU DANG,

DBANG MYUR DU THOB PAR 'GYUR RO, ,DBANG PO LNGA ZHES BYA BA'I
LE'U STE BDUN NO,, ,,'JIG RTEN 'DZIN CES BYA BA'I MDO, BAM PO
BZHI PA STE THA MA, 'JIG RTEN

'DZIN, GZHAN YANG, JI LTAR NA BYANG CHUB SEMS DPA' SEMS DPA' CHEN
PO RNAMS 'PHAGS PA'I LAM LA MKHAS PA ZHE NA, BYANG CHUB SEMS DPA'
SEMS DPA' CHEN PO RNAMS

'PHAGS PA'I LAM LA BDE BAR GNAS PA DAG GI LAM ZHES BYA BA GANG
ZHE NA, 'DI LTA STE, 'PHAGS PA'I LAM BRGYAD DE, DE DAG KYANG YANG
DAG PA'I LTA BA DANG, YANG DAG PA'I

RTOG PA DANG, YANG DAG PA'I NGAG DANG, YANG DAG PA'I LAS KYI
MTHA' DANG, YANG DAG PA'I 'TSO BA DANG, YANG DAG PA'I RTZOL BA
DANG, YANG DAG PA'I DRAN PA DANG, YANG DAG

PA'I TING NGE 'DZIN TO, ,'JIG RTEN 'DZIN, DE LA BYANG CHUB SEMS
DPA' SEMS DPA' CHEN PO RNAMS 'PHAGS PA'I LAM GYI YAN LAG BRGYAD
PO LA SPYOD PA NI GANG 'PHAGS PA'I


@98A *, ,LAM GYI YAN LAG BRGYAD PO LA SBYOR BA THOB PA GANG ZHE
NA, BYANG CHUB SEMS DPA' SEMS DPA' CHEN PO RNAMS YANG DAG PA'I
LTA BAR GYUR PAS YANG

DAG PAR LTA BA LA BDE BAR GNAS TE, LTA BA THAMS CAD YONGS SU BCAD
PA'I PHYIR LAM LA NAN TAN DU BYED DE, LTA BA THAMS CAD YONGS SU
BCAD PA'I PHYIR LAM LA BDE BAR

GNAS SHING MYA NGAN LAS 'DAS PAR LTA BA DANG, SANGS RGYAS SU LTA
BA'I BAR DU YANG YONGS SU GCOD DO, ,DE CI'I PHYIR ZHE NA, 'JIG
RTEN 'DZIN, JI TZAM DU LTA BAR GYUR PA

THAMS CAD NI MYA NGAN LAS 'DA' BAR LTA BA DANG, SANGS RGYAS SU
LTA BA'I BAR DU THAMS CAD KYANG NGAN PAR LTA BA STE, LTA BA LA
CHAGS PA THAMS CAD YONGS SU 'JIG CING GZHOM

PA'I PHYIR YANG DAG PAR LTA BA ZHES BYA'O, ,GZHAN YANG, LTA BA
MED CING LTA BAR MI LEN PA DANG, MI SEMS PA DANG, MI CHAGS PA
DANG, MI DMIGS PA DANG, MI SPYOD PA DANG ,

LTA BA THAMS CAD DU RNAM PAR MI RTOG PA NI YANG DAG PAR LTA BA
ZHES BYA'O, ,YANG DAG PAR LTA BA DES CI MTHONG ZHE NA, 'JIG RTEN
'DI DAG THAMS CAD YANG DAG PA MA YIN PA'I PHYIN

CI LOG TU LTA BAS YONGS SU BCINGS PAR MTHONG NGO, ,DE LTAR MTHONG
BA'I TSE NA LTA BA THAMS CAD YONGS SU GCAD PA LA BDE BAR GNAS PA
ZHES BYA'O, ,YANG DAG PAR LTA BA DE


@98B NYID LA'ANG MI SEMS, MI LTA, MI CHAGS, RNAM PAR MI RTOG STE,
MYA NGAN LAS 'DAS PAR LTA BA DANG, SANGS RGYAS SU LTA BA'I BAR DU
MED PA NI LTA BA THAMS CAD MI SKYED PA LA NAN

TAN BYED PA'I PHYIR RO, ,DE LA JI LTAR NA YANG DAG PAR LTA BAS
CHOS THAMS CAD RAB TU ZHI BA DANG, RANG BZHIN GYIS MI SKYE MI
'GOG CING MYA NGAN LAS 'DAS PA DANG MTHUN PA GANG ZHE

NA; 'DI LTAR MI RTOG PA DANG, RNAM PAR MI RTOG PA'I CHOS THAMS
CAD LA MI RTOG, RNAM PAR MI RTOG, MNGON SUM DU BYED PA'ANG MA
YIN, MI MTHO, MI DMA', MI LEN, MI

GTONG BA STE, DE NI 'JIG RTEN LAS 'DAS PA'I YANG DAG PAR LTA BA
ZHES BYA'O, ,DE LA JI LTAR NA 'JIG RTEN LAS 'DAS PA'I YANG DAG
PAR LTA BA GANG ZHE NA, GANG 'JIG RTEN DU'ANG

MI DMIGS, 'JIG RTEN LAS 'DAS PAR YANG MI DMIGS, 'JIG RTEN LAS
'DAS PAR YANG MI DMIGS TE RNAM PAR MI RTOG PAS NA 'JIG RTEN LAS
'DAS PA'I YANG DAG PAR

LTA BA ZHES BYA'O, ,GZHAN YANG, YANG DAG PAR LTA BA ZHES BYA BA
NI 'JIG RTEN LA JI LTAR SHES PA DANG, MTHONG BA LTAR 'JIG RTEN
LAS 'DAS PA'ANG DE BZHIN DE, GANG 'JIG RTEN DANG,

GANG 'JIG RTEN LAS 'DAS PAR YANG RNAM PAR MI RTOG CING RNAM PAR
RTOG PA'I 'DU SHES THAMS CAD YONGS SU GCAD PA'I PHYIR 'JIG RTEN
LAS 'DAS PA'I YANG DAG PAR LTA BA ZHES


@99A *, ,BYA'O, ,GANG ZHIG NGAN PAR YANG MI LTA LA, YANG DAG PAR
YANG MI LTA ZHING SEMS KYIS RTOG PA THAMS CAD YONGS SU BCAD PA NI
YANG DAG PAR LTA BA ZHES

BYA'O; ;GZHAN YANG, YANG DAG PAR LTA BA NI CHOS THAMS CAD LA
KHYAD PAR MED PA NI YANG DAG PAR LTA BA ZHES BYA'O, ,GZHAN YANG,
YANG DAG PAR LTA BA NI YANG DAG PA JI LTA BA BZHIN

DU NGAN PAR LTA BA'I DON SHES PA'O, ,GZHAN YANG, YANG DAG PAR LTA
BA NI NGAN PAR LTA BA THAMS CAD MNYAM PA NYID DU RTOGS PA STE, DE
DAG NI BYANG CHUB SEMS DPA' RNAMS YANG

DAG PAR LTA BA LA BDE BAR GNAS PA ZHES BYA'O, ,'JIG RTEN 'DZIN,
BYANG CHUB SEMS DPA' SEMS DPA' CHEN PO RNAMS YANG DAG PAR LTA BA
LA BDE BAR GNAS NAS YANG DAG

PA JI LTA BA BZHIN DU YANG DAG PA'I RTOG PA SHES TE, DE 'DI SNYAM
DU JI TZAM DU RTOG PAR GYUR PA THAMS CAD LOG PA YIN PAS MYA NGAN
LAS 'DAS PAR RTOG PA'AM, SANGS RGYAS SU RTOG

PA'I BAR DU THAMS CAD NGAN PAR RTOG PA'O SNYAM DU SEMS SO, ,DE
CI'I PHYIR ZHE NA, RNAM PAR RTOG PA YONGS SU BCAD PA NI YANG DAG
PAR RTOG PA ZHES BYA'O, ,RNAM PAR MI

RTOG PA NI YANG DAG PAR RTOG PA'O, ,RNAM PAR RTOG PA DANG BCAS PA
NI RNAM PAR RTOG PA'O, ,DE CI'I PHYIR ZHE NA, DE LTAR RTOG PA
THAMS CAD KYI MTSAN NYID MTHONG ZHING SHES


@99B PAS NA NGAN PAR RTOG PA MED DE, GANG ZAG DE NI 'DI'AM GZHAN
ZHES RNAM PAR RTOG PAR MI 'GYUR RO, ,DE LTAR YANG DAG PA'I RTOG
PA LA GNAS PAS NA YANG DAG PAR RTOG PA'AM, NGAN PAR

YANG RNAM PAR MI RTOG STE, DE LTAR RNAM PAR RTOG PA THAMS CAD
DANG BRAL BAS RNAM PAR RTOG PA LAS 'DAS TE YANG DAG PA'I RTOG PA
ZHES BYA'O, ,YANG DAG PAR RTOG PA ZHES BYA BA NI RNAM

PAR RTOG PA THAMS CAD LAS YANG DAG PA MA YIN PA, MI BDEN PA,
PHYIN CI LOG LAS BYUNG BAR MTHONG ZHING SHES TE, RNAM PAR RTOG PA
THAMS CAD LA RNAM PAR MI RTOG GO ,DE LTAR

YANG DAG PAR RTOG PA LAS GNAS NAS YANG DAG PA'AM, NGAN PAR RTOG
PA LA MI DMIGS TE, RNAM PAR RTOG PA DANG BRAL BA, RNAM PAR RTOG
PA LAS 'DAS PA, RNAM PAR RTOG PA

YONGS SU BCAD PAS NA YANG DAG PAR RTOG PA ZHES BYA'O, ,DE LTAR
DE'I TSE NA RNAM PAR RTOG PA THAMS CAD KYIS MA BCINGS TE RNAM PAR
RTOG PA THAMS CAD KYI RANG BZHIN MNYAM PAR SHES

SHING MTHONG BA NI YANG DAG PAR RTOG PA LAS GNAS PA ZHES BYA'O,
,'JIG RTEN 'DZIN, BYANG CHUB SEMS DPA' SEMS DPA' CHEN PO RNAMS
YANG DAG PA'I NGAG LA RTZOM PA NI JI

SNYED KYI TSIG TU SMRA BA THAMS CAD YANG DAG PA MA YIN PA, MI
BDEN PA, PHYIN CI LOG LAS BYUNG BA ,LOG PAR RNAM PAR BRTAGS PA,
RGYU DANG, RKYEN MANG PO LAS BYUNG BAR SHES NAS 'DI SNYAM


@100A *, ,DU JI TZAM DU TSIG TU SMRA BA NYID LA DMIGS SU MED DE,
TSIG THAMS CAD 'GAGS NAS YANG DAG PA JI LTA BA BZHIN DU NGAG GI
LAS THAMS CAD SHES PA NI

YANG DAG PA'I NGAG CES BYA'O, ,TSIG TU SMRA BA'I NGAG DE NYID
KYANG GANG NAS KYANG MA 'ONGS LA GANG DU'ANG MI 'GRO BA MTHONG NA
YANG DAG PA'I NGAG CES BYA'O, ,DE LTAR DE'I TSE NA YANG DAG

PA'I MTSAN NYID LA BDE BAR GNAS PAS JI TZAM DU TSIG TU SMRA BA
THAMS CAD YANG DAG PA'I NGAG CES BYA'O, ,DE BAS NA YANG DAG PA'I
NGAG LA BDE BAR GNAS NA DON DAM PA'I RNAM

PAR DAG PA'I NGAG GI LAS LA GNAS PA ZHES BYA STE, NGAG GI LAS KYI
MTSAN NYID SHES SHING MTHONG BA DANG, TSIG TU SMRA BA'I NGAG
THAMS CAD KHONG DU CHUD CING TSIG TU SMRA BA

THAMS CAD 'KHRUL PA MED PAS DE BAS NA YANG DAG PA'I NGAG LA GNAS
PA ZHES BYA'O, ,'JIG RTEN 'DZIN, BYANG CHUB SEMS DPA' SEMS DPA'
CHEN PO RNAMS LAS THAMS

CAD LA NGAN PA LOG PA'I LAS SU SHES SO, ,LAS THAMS CAD LA YANG
DAG PA MA YIN PA, CI'ANG MED PA, MNGON PAR 'DUS MA BYAS PA, MA
BYUNG BAR SHES SO, ,DE CI'I

PHYIR ZHE NA, LAS THAMS CAD LA NGES PA'I MTSAN NYID MED DE, LAS
THAMS CAD 'GOG PA'I PHYIR YANG DAG PA'I LAS ZHES BYA'O, ,YANG DAG
PA'I LAS ZHES BYA BA NI LAS


@100B NGAN PA'AM, LAS YANG DAG PAR RNAM PAR MI RTOG GO ,LAS RNAMS
KYI MNYAM PA NYID LA ZHUGS PAS LOG PA'AM, YANG DAG PAR RNAM PAR
MI RTOG PAS DE'I PHYIR YANG DAG PA'I

LAS ZHES BYA'O, ,YANG DAG PA'I LAS ZHES BYA BA NI KHAMS GSUM LA
MA CHAGS PA'I DON YANG DAG PA JI LTA BA BZHIN DU SHES SHING
MTHONG BA'I DON TO, ,YANG DAG PA'I DE KHO NA

NYID LA MNYAM PA NYID DU GYUR PAS YANG DAG PA 'AM, LOG PAR MI
RTOG GO ,BYANG CHUB SEMS DPA' DE LTAR YANG DAG PA'I LAS LA YANG
DAG PA JI LTA BA BZHIN DU LAS THAMS CAD

SHES SHING MTHONG BA'I PHYIR CHOS THAMS CAD MI LEN, MI MTHONG
STE, DE BAS NA YANG DAG PA'I LAS KYI MTHA' LA NAN TAN BYED PA
ZHES BYA'O, ,YANG DAG PA'I LAS LA LAS NGAN

PA MED DE, YANG DAG PA JI LTA BA BZHIN DU SHES SHING MTHONG BAS
YANG DAG PA'I LAS KYIS MTHA' LA GNAS PA ZHES BYA'O, ,'JIG RTEN
'DZIN, BYANG CHUB SEMS DPA' SEMS

DPA' CHEN PO RNAMS 'TSO BA THAMS CAD LA LOG PA'I 'TSO BAR SHIN TU
SHES SO, ,DE CI'I PHYIR ZHE NA, JI TZAM DU 'TSO BA'I MTSAN MA
DANG, CHOS KYI MTSAN MA DANG, LEN PA'I

MTSAN MA NAS MYA NGAN LAS 'DA' PA'I MTSAN MA DANG, SANGS RGYAS
KYI MTSAN MA'I BAR DANG, RNAM PAR DAG PA DANG, SANGS RGYAS SU
MTSAN MAR 'DZIN TE, DE LA TSOR BA


@101A *, ,RNAM PAR DAG PAR 'DZIN NA LOG PAR 'TSO BA ZHES BYA'O,
,YANG DAG PAR 'TSO BA NI 'TSO BA'I YO BYAD LA CHAGS PA THAMS CAD
BTANG STE TSONG DPOGS

KYANG YONGS SU BCAD NAS RTOG PA MED CING SPROS PA MED LA SPROS PA
THAMS CAD LAS 'DAS PA NI YANG DAG PA'I 'TSO BA ZHES BYA'O, ,YANG
DAG PA'I 'TSO BA LA NGAN PA'I 'TSO BA'AM,

YANG DAG PA'I 'TSO BAR RNAM PAR MI RTOG PA NI THAMS CAD DU RNAM
PAR DAG PA'I 'TSO BA 'THOB PAR 'GYUR BAS DE BAS NA RNAM PAR DAG
PA'I YANG DAG PA'I 'TSO BA THOB PA ZHES BYA'O,,

GZHAN YANG, 'TSO BA THAMS CAD NI KUN KYANG MA SKYES PAS LOG
PA'AM, YANG DAG PA MED DE, GANG ZAG DE NI RNAM PAR DAG PA'I 'TSO
BA THOB CING YANG DAG PA'I LAM LA BDE BAR GNAS

PA SPROS PA MED PA'O, ,YANG DAG PA'I 'TSO BA DE LA GNAS PAS YANG
DAG PA'I 'TSO BA MI LEN, LOG PAR 'TSO BA MI SPONG STE, DE BAS NA
YANG DAG PA'I 'TSO BA LA GNAS PA ZHES

BYA'O, ;GANG DE'I TSE DE LTAR GYUR PA NI YANG DAG PA LA GNAS PA
ZHES KYANG MI BYA, NGAN PA LA GNAS PA ZHES KYANG MI BYA STE, RNAM
PAR DAG PA MNYAM PA NYID KYI 'TSO BA THOB STE,

'TSO BA'I MTSAN MA DANG BRAL BAS G-YO BA MED, MNGON PAR 'DU BYA
BA MED, 'TSO BAR MI RTOG, 'TSO BA MA YIN PAR MI RTOG GO ,DE NI
YANG DAG PA JI LTA BA BZHIN DU SHES


@101B BA DANG, YANG DAG PA JI LTA BA BZHIN DU MTHONG BA STE, DE
BAS NA YANG DAG PA'I 'TSO BA LA GNAS PA ZHES BYA'O, ,'JIG RTEN
'DZIN, DE LA BYANG CHUB SEMS DPA' SEMS DPA' CHEN PO RNAMS

YANG DAG PA'I RTZOL BA LA MKHAS PA NI GANG, BYANG CHUB SEMS DPA'
SEMS DPA' CHEN PO RNAMS YANG DAG PA'I RTZOL BA LA GNAS PA NI GANG
ZHE NA, BYANG CHUB SEMS DPA' RNAMS BRTZON

'GRUS KYI LAM THAMS CAD GCOD PA'I PHYIR YANG DAG PA'I RTZOL BA LA
GNAS PA ZHES BYA'O, ,DE CI'I PHYIR ZHE NA, RTZOL BA THAMS CAD NI
KUN KYANG LOG PA STE, JI TZAM DU BSKYED PA DANG ,

BYED PA DANG, SPYOD PA THAMS CAD KYANG LOG PA'O, ,DE CI'I PHYIR
ZHE NA, CHOS THAMS CAD NI BYED PA LOG PA LAS BYAS PAR YOD PAR
GYUR TE, THAMS CAD YANG DAG PA MA YIN NO, ,YANG DAG

PA MA YIN PAS NA LOG PA'O, ,YANG DAG PA'I RTZOL BA ZHES BYA BA NI
BSKYED PA MED, BYAS PA MED, SPYOD PA MED, SMON PA MED DE, CHOS
THAMS CAD LA BYAS PA YONGS SU BCAD PA'O, ,BYANG

CHUB SEMS DPA' CHOS THAMS CAD LA BYED PA YONGS SU BCAD PAS MYA
NGAN LAS 'DAS PA'I MTSAN MA'AM, SANGS RGYAS KYI MTSAN MA'I BAR
DU'ANG BYED PA'I MTSAN MA MI SKYED DO, ,DE

LTAR BYA BA THAMS CAD LA YANG DAG PA MA YIN PAR SHES PAS BYA BA
MED PA'I PHYIR RNAL 'BYOR DU SPYOD DO, ,GANG YANG DAG PA'I RTZOL
BA LA NI MNGON PAR 'DU BYA BA MED DE, CHOS


@102A *, ,THAMS CAD MNYAM PA, KHYAD PAR MED PA, MNGON PAR 'DU BYA
BA MED PA, MNGON PAR 'DU BYED PA'I MTSAN MA LA SHIN TU 'DAS

SO; ;BYANG CHUB SEMS DPAS DE LTAR BRTZON 'GRUS LA BRTZON 'GRUS MA
YIN PAR SHES TE, MI LEN MI GTONG BAS YANG DAG PA'I RTZOL BA LA
GNAS PA ZHES BYA'O, ,YANG DAG PA'I

RTZOL BA NI BRTZON 'GRUS LA DMIGS SU MED PA'I DON TO, ,CHOS RNAMS
LA YANG DAG PA JI LTA BA BZHIN DU SHES SHING MTHONG BA'I DON TO,
,GANG DE LTAR YANG DAG PA'I RTZOL BA

MTHONG BA NI YANG DAG PA'I RTZOL BA'AM, LOG PA'I RTZOL BAR RNAM
PAR MI RTOG STE, DE BAS NA YANG DAG PA'I BRTZON 'GRUS ZHES BYA'O,
,'JIG RTEN 'DZIN, DE LA JI LTAR NA BYANG

CHUB SEMS DPA' SEMS DPA' CHEN PO RNAMS YANG DAG PA'I DRAN PA LA
MKHAS PA ZHE NA, BYANG CHUB SEMS DPA' SEMS DPA' CHEN PO RNAMS
DRAN PA THAMS CAD DRAN PA LOG

PAR SHES SO, ,JI TZAM DU DRAN PA NYE BAR GZHAG PA THAMS CAD DRAN
PA LOG PA'O, ,DE CI'I PHYIR ZHE NA, DRAN PA THAMS CAD NI DRAN PA
LOG PA STE, GAL TE GNAS LA DMIGS

NAS DRAN PA SKYED NA'ANG DRAN PA LOG PA STE, GANG SEMS PA DANG,
DRAN PA MED PA NI YANG DAG PA'I DRAN PA ZHES BYA'O, ,DE CI'I
PHYIR ZHE NA, DRAN PA THAMS CAD NI YANG DAG PA MA YIN


@102B PAR LOG PAR DMIGS PA'I RKYEN LAS BYUNG BAS NA DE'I PHYIR JI
TZAM DU DRAN PA SKYE BAR GNAS DE THAMS CAD LOG PA'O, ,DMIGS PA'I
GNAS MI SKYE MI 'GOG PA NI YANG DAG PA'I DRAN

PA ZHES BYA'O, ,GANG DRAN PA'I LAS 'BYUNG BA'I GNAS MED PA NI
RNAM PAR DAG PA'I DRAN PA LA BDE BAR GNAS PA ZHES BYA STE, DE LA
NI DRAN PA LOG PAR 'BYUNG BA'I GNAS MED DO, ,DE

LTAR CHOS THAMS CAD LOG PAR SHES SHING MTHONG BAS YANG DAG PA'I
CHOS LA DRAN PA MED DE, DE'I PHYIR NA YANG DAG PA'I DRAN PA LA
GNAS PA ZHES BYA'O, ,YANG DAG PA'I DRAN PA ZHES

BYA BA NI CHOS THAMS CAD NI LOG PA'I DRAN PA DANG, YANG DAG PA'I
DRAN PA RNAM PAR MI 'BYED PA'O, ,DE LTAR DRAN PA THAMS CAD LA
DRAN PA'I MTSAN MA MED PAR KHONG DU CHUD CING RTOGS

PAS RTAG TU BTANG SNYAMS KYI SEMS DRUG SPYOD DE, DE'I PHYIR NA
YANG DAG PA'I DRAN PA DANG, GNAS PA ZHES BYA'O, ,DE LTAR DE LA
CHAGS SHING ZHEN PA MED PAS DRAN PA MED PAR YANG RNAM

PAR MI RTOG GO, CHOS THAMS CAD LA DRAN PA THAMS CAD MNYAM PA NYID
DU RTOGS SO, ,DE LTAR YANG DAG PA JI LTA BA BZHIN DU DRAN PA
THAMS CAD SHES SHING MTHONG BAS DRAN PA'AM, DRAN PA

MA YIN PAR MI LEN, MI GTONG STE, DE BAS NA YANG DAG PA'I DRAN PA
LA GNAS PA ZHES BYA'O, ,DE LTAR DRAN PA DES MNYAM PA'AM, MI MNYAM
PA NYID DU RNAM PAR MI 'BYED LA, DRAN PA


@103A *, ,DANG, DRAN PA MA YIN PA LA'ANG MI 'JUG MI DMIGS SO, ,DE
LTAR MI DMIGS PAS DRAN PA THAMS CAD LA DRAN PA MA YIN PAR SHES
TE, DRAN PA DANG,

DRAN PA MA YIN PA LA SEMS MI 'BYED DO, ,DE LTAR DES YANG DAG PA'I
DRAN PA LA GNAS PAS BSTAN DU MED, BRJOD DU MED, TSIG TU SMRA BA'I
LAM THAMS CAD BCAD PA, TSIG

TU SMRA BA'I LAM THAMS CAD DANG BRAL BA'O, ,YANG DAG PA JI LTA BA
BZHIN TSIG TU SMRA BA THAMS CAD SHES PAS BDAG GAM, GZHAN DU RNAM
PAR MI 'BYED DO, ,DE BAS NA YANG DAG

PA'I DRAN PA LA GNAS PA ZHES BYA'O, ,'JIG RTEN 'DZIN, DE LA JI
LTAR NA BYANG CHUB SEMS DPA' SEMS DPA' CHEN PO RNAMS YANG DAG
PA'I TING NGE 'DZIN LA GNAS PA ZHE NA, BYANG

CHUB SEMS DPA' SEMS DPA' CHEN PO RNAMS TING NGE 'DZIN THAMS CAD
LA LOG PA'I TING NGE 'DZIN DU RTOGS SO, ,DE CI'I PHYIR ZHE NA, JI
TZAM DU CHOS THAMS CAD LA TING NGE 'DZIN

DU MI DMIGS PA LA ZHUGS PA LAS TING NGE 'DZIN LA MTSAN MAR SHES,
TING NGE 'DZIN GYI DGA' BA LA 'JUG PAS TING NGE 'DZIN GYI MTSAN
MA THAMS CAD LOG PA'O, ,LOG PA NI

CHAGS PA'I DON YIN GYI DE NI TING NGE 'DZIN GYI DE LTA MA YIN NO,
,JI LTAR DMIGS PA LA ZHUGS PA'I MTSAN MA NYID LOG PA'I MTSAN MA
MED CING RE BA MED, SPROS PA MED, RTOG


@103B PA MED PA NI TING NGE 'DZIN CES BYA'O, ,GAL TE CHAGS SHING
ZHEN PA MED NA BDAG GAM, GZHAN DU RNAM PAR MI RTOG STE, CHAGS
PA'I DGA' BA BCAD NAS TING NGE 'DZIN GYI ROL MI LEN CING

TING NGE 'DZIN DU 'JUG PA'I MTSAMS BCAD DE, SEMS CI LA'ANG MI
GNAS PA NI YANG DAG PA'I TING NGE 'DZIN CES BYA'O, ,GZHAN YANG,
YANG DAG PA'I TING NGE 'DZIN CES BYA BA NI TING NGE

'DZIN THAMS CAD LA MI GNAS SHING SPROS PA MED PA LA YANG DAG PA
JI LTA BA BZHIN DU CHOS KYI NGO BO NYID RTOGS PAS TING NGE 'DZIN
GYI MTSAN NYID LA SHIN TU MKHAS SHING SEMS CI LA'ANG

MI CHAGS PA'O, ,BDAG DANG, GZHAN DU RTOG PA'I LAM GCOD CING JI
SKAD DU SMRA BA LA'ANG RNAM PAR MI RTOG LA RNAM PAR RTOG PA THAMS
CAD BCAD PA'I PHYIR YANG DAG PA'I TING NGE 'DZIN

CES BYA'O, ,GZHAN YANG, YANG DAG PA'I TING NGE 'DZIN CES BYA BA
NI TING NGE 'DZIN LOG PA'AM, YANG DAG PA'I 'DU SHES MI SKYED CING
'DU SHES THAMS CAD BCOM PA, 'DU SHES THAMS

CAD BCAD PA, 'DU SHES THAMS CAD 'GAGS PA'I PHYIR YANG DAG PA'I
TING NGE 'DZIN CES BYA'O, ,YANG DAG PA'I TING NGE 'DZIN CES BYA
BA NI LOG PA'AM YANG DAG PA MI SKYED LA, LOG

PA, YANG DAG PAR RNAM PAR MI 'BYED PA NI YANG DAG PA'I TING NGE
'DZIN CES BYA'O, ,DE CI'I PHYIR ZHE NA, BYANG CHUB SEMS DPA' TING
NGE 'DZIN DU SBYOR BA THAMS CAD KHONG DU CHUD CING


@104A *, ,YANG DAG PA'I TING NGE 'DZIN LA GNAS PAS TING NGE 'DZIN
NAM, TING NGE 'DZIN GYI MTSAN MAS 'CHING BAR MI 'GYUR TE, TING
NGE 'DZIN GYI MTSAN MA LA SHIN

TU 'DAS PAS YANG DAG PA'I TING NGE 'DZIN LA GNAS PA ZHES BYA'O,
,GZHAN YANG, CHOS THAMS CAD LA SPROS PA MED CING MNYAM PA'I CHOS
LA LOG PA 'AM, YANG DAG PAR SPROS PA MED

DO; ;YANG DAG PA'I TING NGE 'DZIN NI CHOS THAMS CAD MNYAM PA'I
DON TO, ,YANG DAG PA'I TING NGE 'DZIN NI TING NGE 'DZIN THAMS CAD
DANG, KHAMS GSUM GYI 'DUS BYAS KYI CHOS

THAMS CAD LAS SHIN TU 'DAS PA YANG DAG PA JI LTA BA BZHIN DU LAM
RGYUD LNGAR 'KHOR BA THAMS CAD SHES SHING MTHONG BA'I DON TO,
,'JIG RTEN 'DZIN, DE LTAR NA BYANG CHUB

SEMS DPA' SEMS DPA' CHEN PO RNAMS 'PHAGS PA'I LAM LA MKHAS PA
DANG, LAM GYI SBYOR BA LA MKHAS PA STE, DE LTAR YANG DAG PA JI
LTA BA BZHIN DU SHES SHING

MTHONG BAS MYA NGAN LAS 'DAS PA'I BAR DU PHYIN PAR 'GYUR RO,
,'PHAGS PA'I LAM YAN LAG BRGYAD CES BYA BA'I LE'U STE BRGYAD DO,,
,,'JIG RTEN

'DZIN, DE LA BYANG CHUB SEMS DPA' SEMS DPA' CHEN PO RNAMS 'JIG
RTEN DANG, 'JIG RTEN LAS 'DAS PA'I CHOS LA MKHAS PA NI GANG, 'JIG
RTEN DANG ,'JIG RTEN LAS


@104B 'DAS PA'I CHOS LA SBYOR BA THOB PA NI GANG ZHE NA, 'JIG
RTEN 'DZIN, BYANG CHUB SEMS DPA' SEMS DPA' CHEN PO RNAMS 'JIG
RTEN DANG, 'JIG RTEN LAS 'DAS PA'I CHOS YANG DAG

PA NYID DU RTOGS SO, ,DE LA 'JIG RTEN GYI CHOS GANG ZHE NA, BYANG
CHUB SEMS DPA' 'DI SNYAM DU DE TZAM DU CHOS LA RTOG PA DANG, RNAM
PAR RTOG PA NI PHYIN CI LOG LAS SKYES TE, RGYU DANG, RKYEN

GYIS BSKYED PAS YANG DAG PA MA YIN PA LA RAG LUS SO, ,MTSAN MA
GNYIS LAS BYUNG BAS STONG PA CI'ANG MED PA NI NYA LCIBS LA SNANG
BA'I KHA DOG SNA TSOGS DANG ME MGAL BSKOR BA

LTA BU STE, BUS PA SO SO'I SKYE BO DAG SLU BA'O, ,'JIG CING NYAMS
PA'I CHOS CAN LAS BLA DAGS SU 'JIG RTEN CES BTAGS PA STE, DE LA
'JIG RTEN ZHES BYA'O, ,'JIG RTEN GYI CHOS

'DI DAG NI THAMS CAD BDEN PA MA YIN TE, YANG DAG PA MA YIN PA'I
RKYEN LAS SKYES PAR BYAS PA DANG, BYUNG BA'I MTSAN NYID MED DE,
PHUNG PO DANG, KHAMS DANG, SKYE MCHED DANG,

GZUGS DANG, SGRA DANG, DRI DANG, RO DANG, REG BYA DANG, CHOS LA
BTAGS TE MING DANG, GZUGS KYI PHYIR BSHAD DO, ,BUS PA SO SO'I
SKYE BO SEMS CHAGS SHING ZHEN PAS RNAM PA

SNA TSOGS KYI RJES SU CHAGS SHING ZHEN PA NI KHA TSAR DAR 'DZINGS
PA'AM, RTZVA KHRI SHING GLAGS PA GCIG LA GCIG 'BREL PA LTA BU
STE, PHYIN CI LOG DANG LDAN PA RJES SU 'JIG


@105A *, ,RTEN GYI CHOS ZHES BRJOD DO, ,DE LA 'JIG RTEN LAS 'DAS
PA'I CHOS GANG ZHE NA, JI LTAR 'JIG RTEN GYI CHOS THOG MA NAS
YANG DAG PA JI LTA BA BZHIN DU DBEN

PA NI 'JIG RTEN LAS 'DAS PA ZHES BYA'O, ,DE CI'I PHYIR ZHE NA,
MKHAS PA DAG NI 'JIG RTEN GYI CHOS KYANG DMIGS SU MED, 'JIG RTEN
LAS 'DAS PA'I CHOS KYANG DMIGS SU MED DE,

'JIG RTEN DAG 'JIG RTEN LAS 'DAS PA'I GNAS KYANG DMIGS SU MED DO,
,DE LA 'JIG RTEN DANG, 'JIG RTEN LAS 'DAS PA'ANG RNAM PAR BRTAG
TU MED DE, 'JIG RTEN GYI PHYIR 'JIG

RTEN LAS 'DAS PA ZHES BRJOD KYI 'JIG RTEN GYI YANG DAG PA'I MTSAN
NYID NI 'JIG RTEN LAS 'DAS PA'O, ,DE CI'I PHYIR ZHE NA, 'JIG RTEN
ZHES BYA BA LA NGES PA'I MTSAN NYID DU DMIGS

SU MED DO, ,'JIG RTEN DANG, 'JIG RTEN LAS 'DAS PA'I MTSAN NYID NI
THOG MA NAS STONG PA NYID DE, 'JIG RTEN GYI CHOS LA NGES PA'I
MTSAN NYID MED PA'I PHYIR RO, ,'JIG RTEN NI

THOG MA NAS RAB TU ZHI BA'I MTSAN NYID DO, ,BYANG CHUB SEMS DPAS
DE LTAR 'JIG RTEN DANG, 'JIG RTEN LAS 'DAS PA'I CHOS LA DMIGS SU
MED PAR RTOG PAS 'JIG RTEN GYI CHOS

LA'ANG MI CHAGS, 'JIG RTEN LAS 'DAS PA LA'ANG MI CHAGS SO, ,DE
LTAR 'JIG RTEN DANG, 'JIG RTEN LAS 'DAS PA'I CHOS LA MI RTON CING
MI CHAGS PAS 'JIG RTEN DANG


@105B RTZOD PAR MI 'GYUR RO, ,DE CI'I PHYIR ZHE NA, MKHAS PA DAG
NI 'JIG RTEN LA YANG DAG PA MA YIN PA'I MTSAN NYID KHONG DU CHUD
CING RTOGS SO, ,'JIG RTEN LA YANG DAG PA MA YIN PAR MTHONG

BAS 'JIG RTEN NAM 'JIG RTEN LAS 'DAS PAR MI RTOG GO ,DE CI'I
PHYIR ZHE NA, 'JIG RTEN 'DZIN, 'JIG RTEN ZHES BYA BA NI NYE BAR
LEN PA'I PHUNG PO LNGA'I DON TO, ,'JIG RTEN GYI CHOS

THAMS CAD DER MA 'DUS PA MED DO, ,MKHAS PA DAG GIS BRTAGS NA
PHUNG PO MED DE, PHUNG POS PHUNG POR MI DMIGS, PHUNG PO'I RANG
BZHIN DU MI DMIGS, PHUNG PO 'ONGS PA'I

GNAS DMIGS SU MED, 'DUG PA'I GNAS KYANG DMIGS SU MED, SONG BA'I
GNAS KYANG DMIGS SU MED DE, PHUNG PO LNGA DANG, SKYE MCHED BCU
GNYIS DANG, KHAMS BCO BRGYAD

KYANG DMIGS SU MED, RNAM PAR BRTAG TU MED, MING MED, RANG BZHIN
MED, MTSAN NYID MED, SPYOD DU MED PAS 'JIG RTEN LAS 'DAS PA ZHES
BYA'O, ,'JIG RTEN 'DZIN, BYANG

CHUB SEMS DPA' SEMS DPA' CHEN PO RNAMS 'JIG RTEN DANG, 'JIG RTEN
LAS 'DAS PA'I CHOS YONGS SU RTOG PA'I TSE 'JIG RTEN GYI CHOS
RNAMS 'JIG RTEN LAS 'DAS PA'I CHOS DANG

LHAN CIG PA MA YIN, 'JIG RTEN LAS 'DAS PA'I CHOS KYANG 'JIG RTEN
GYI CHOS DANG BRAL BA MA YIN, DE LTAR GANG ZAG DES DE LTAR 'JIG
RTEN DANG MA BRAL BAR 'JIG RTEN LAS 'DAS


@106A *, ,PA'I CHOS KYANG MTHONG NGO, ,'JIG RTEN LAS 'DAS PA'I
CHOS DANG MA BRAL BAR 'JIG RTEN GYI CHOS RNAMS KYANG MTHONG NGO,
,DE LTAR GANG ZAG DES SPYOD PA RNAM PA

GNYIS LA MI DMIGS PA NI, 'DI LTA STE, 'JIG RTEN DANG, 'JIG RTEN
LAS 'DAS PA'O, ,DE CI'I PHYIR ZHE NA, 'JIG RTEN 'DZIN, 'JIG RTEN
GYI YANG DAG PA'I MTSAN NYID NI 'JIG

RTEN LAS 'DAS PA'O, ,'JIG RTEN LA 'JIG RTEN GYI MTSAN NYID DMIGS
SU MED, 'JIG RTEN GYI CHOS LA 'JIG RTEN GYI CHOS DMIGS SU MED DE,
DE LTAR CI'ANG MED PAS CHOS

DE RTOGS SHING, KHONG DU CHUD PA NA 'JIG RTEN LAS 'DAS PA ZHES
BYA'O, ,'JIG RTEN 'DZIN, CI STE 'JIG RTEN ZHES BYA BA 'JIG RTEN
LAS 'DAS PA DANG THA DAD PA MA YIN NA SANGS

RGYAS BCOM LDAN 'DAS 'JIG RTEN DU'ANG MI 'BYUNG LA, DE BZHIN
GSHEGS PAS 'JIG RTEN THAMS CAD DMIGS PA MED PAR YANG MI GSUNG
NGO, ,'JIG RTEN THAMS CAD NI

MA SKYES PAS YANG DAG PA JI LTA BA BZHIN DU 'JIG RTEN THAMS CAD
SHES SHING MTHONG NGO, ,'JIG RTEN 'DZIN, GANG 'JIG RTEN DU MI
DMIGS SHING 'JIG RTEN LA MI 'JUG PA DE

NI 'JIG RTEN LAS 'DAS PA'O, ,DE BAS NA 'DI LTAR SHES PAR BYA STE,
YANG DAG PA JI LTAR BZHIN DU 'JIG RTEN RTOGS SHING 'JIG RTEN
DMIGS SU MED PAR KHONG DU CHUD PAS


@106B 'JIG RTEN LAS 'DAS PA ZHES BYA'O, ,DE BAS NA SANGS RGYAS
BCOM LDAN 'DAS 'JIG RTEN DU BYUNG NGO, ,JI TZAM DU CHOS SU GTOGS
PA 'JIG RTEN NAM, 'JIG RTEN LAS 'DAS PA THAMS CAD MI

GNYIS PA, DBYER MED PAR YANG DAG PA JI LTA BA BZHIN DU SHES SHING
MTHONG BAS 'JIG RTEN LAS 'DAS PA'I CHOS ZHES GSUNGS SO, ,'JIG
RTEN 'DZIN, DE LTAR 'JIG RTEN NI SHIN

TU ZAB CING GTING DPAG DKA' BA'O, ,'JIG RTEN GYI CHOS LA GNAS PA
DANG, 'JIG RTEN GYI CHOS LA DMIGS PA DANG, 'JIG RTEN LAS 'DAS
PA'I CHOS LA RE BA DANG, KUN RDZOB TU SMRA

BA'I TSIG LA DON DAM PA'I MTSAN NYID DU DMIGS PA DANG, CHOS GNYIS
LA GNAS PA NI CHOS 'DI LA 'BAB CING 'JUG PAR MI 'GYUR RO, ,DE
CI'I PHYIR ZHE NA, DE LTAR GANG ZAG DE NI

'JIG RTEN MI SHES, 'JIG RTEN LAS 'DAS PA MI SHES TE CHOS RNAM PA
GNYIS SPYOD PA'O, ,'JIG RTEN 'DZIN, CHOS RNAM PA GNYIS SPYOD PA
NA 'JIG RTEN DANG, 'JIG RTEN LAS 'DAS PA

CHUD CING RTOGS PAR MI 'GYUR RO, ,'JIG RTEN 'DZIN, BYANG CHUB
SEMS DPA' SEMS DPA' CHEN PO RNAMS DE LTAR 'JIG RTEN DANG, 'JIG
RTEN LAS 'DAS PA'I CHOS LA SHIN TU MKHAS

PA DANG, 'JIG RTEN DANG, 'JIG RTEN LAS 'DAS PA'I CHOS KYI SBYOR
BA'ANG THOB PA'O, ,'JIG RTEN DANG, 'JIG RTEN LAS 'DAS PA'I CHOS
ZHES BYA BA'I LE'U STE DGU PA'O,, ,,


@107A *, ,'JIG RTEN 'DZIN, DE LA BYANG CHUB SEMS DPA' SEMS DPA'
CHEN PO 'DUS BYAS DANG, 'DUS MA BYAS PA'I CHOS SHIN TU MKHAS PA
NI GANG, 'DUS BYAS

DANG; 'DUS MA BYAS PA'I CHOS KYI SBYOR BA THOB PA NI GANG ZHE NA,
'JIG RTEN 'DZIN, BYANG CHUB SEMS DPA' SEMS DPA' CHEN PO RNAMS
'DUS BYAS DANG, 'DUS MA BYAS PA'I CHOS

RNAMS RNAM PAR 'BYED CING YANG DAG PAR RTOG GO ,DE LA JI LTAR NA
'DUS BYAS KYI CHOS LA RNAM PAR 'BYED CING YANG DAG PAR RTOG PA
ZHE NA, 'DUS BYAS KYI CHOS NI MNGON PAR 'DUS

PA STE TSOR BA BYED, 'DUS BYAS KYI CHOS NI RANG SKYES SHING RANG
BGRANG BA'I GRANGS SU GTOGS PAS 'DUS BYAS KYI CHOS ZHES BYA'O,
,'DUS BYAS KYI CHOS NI YANG DAG PA MA YIN PA'I

RGYU DANG, RKYEN 'DUS PA'I 'DU BYED KYI DBANG GIS SO, ,'DU BYED
CES BYA BA NI BGRANG BA'I GRANGS SU GTOGS SHING MTSAN NYID GNYIS
KYI RKYEN GYIS SHES PA'I PHYIR 'DUS BYAS KYI CHOS

ZHES BTAGS SO, ,'DUS BYAS KYI CHOS DE NI BYAS PA MED, BYED PA MED
KYI RANG SKYES PAS BSKYED PA'ANG MED DO, ,DE BAS NA 'DUS BYAS KYI
CHOS ZHES BYA'O, ,'DUS BYAS KYI CHOS

RNAMS NI NANG NA MI GNAS, PHYI ROL NA MI GNAS, GNYIS KA'I BAR NA
MI GNAS, GCIG PA MA YIN, THA DAD PA MA YIN TE, YANG DAG PA MA YIN
PA'I KUN TU BRTAGS PA LAS


@107B CHUNG NGO, ,MA RIG PA'I DBANG GIS BYUNG GI YOD PA MA YIN
TE, 'DU BYED KYI MTHUS SPYOD PA YOD KYANG BYAS PA MED, BYUNG BA
MED PAS 'DUS BYAS ZHES BYA'O, ,'DUS BYAS ZHES BYA BA NI MTSAN

MAS BCINGS PA'I DON TE, BUS PA MA RABS PHYIN CI LOG LA CHAGS PA'I
PHYIR BSHAD DO, ,MKHAS PA DAG SHIN TU CHUNG CING RTOGS PA NI 'DUS
BYAS KYI CHOS SU MI DMIGS, 'DUS BYAS

KYI CHOS SU RTOGS PAR MI DMIGS SO, ,MKHAS PA DAG NI GRANGS SU MI
BGRANG BA'I PHYIR 'DUS BYAS KYI CHOS ZHES BYA'O, ,DE CI'I PHYIR
ZHE NA, MKHAS PA DAG 'DUS BYAS KYI RNAM PA DE LA

JI LTAR NA CHUD CING RTOGS PA ZHE NA, MKHAS PA DAG NI 'DUS BYAS
KYI CHOS THAMS CAD YANG DAG PA MA YIN PA DNGOS PO MED CING RNAM
PAR BCINGS PA MED DE, BGRANG BA'I GRANGS SU MI

RTOGS PAR BLTA'O, ,DE LTAR YONGS SU RTOG PA'I TSE 'DUS BYAS KYI
CHOS LA'ANG MI CHAGS, 'DUS BYAS KYI CHOS SU'ANG MI LEN TO, ,DE
CI'I PHYIR ZHE NA, 'JIG RTEN 'DZIN, 'DUS BYAS

KYI CHOS LAS GZHAN PA 'DUS MA BYAS PA'I CHOS YOD PA'AM, 'DUS MA
BYAS KYI CHOS LAS GZHAN PA 'DUS BYAS KYI CHOS YOD PA MA YIN TE,
'DUS BYAS KYI DE KHO NA'I MTSAN NYID DE

NI 'DUS MA BYAS PA'O, ,DE CI'I PHYIR ZHE NA, 'DUS BYAS KYI NANG
SNA 'DUS BYAS PA MED, 'DUS MA BYAS KYI NANG NA 'DUS MA BYAS PA
MED KYI SKYE BO PHYIN CI LOG TU THAR PA DAG GIS 'DUS


@108A *, ,BYAS KYI MTSAN NYID SHES SHING MTHONG BAR BYA BA'I
PHYIR 'DI NI 'DUS BYAS BA'O, ,'DI NI 'DUS MA BYAS PA'O, ,'DI NI
'DUS BYAS KYI MTSAN NYID DO, ,'DI

NI 'DUS MA BYAS PA'I MTSAN NYID DO ZHES RNAM PAR PHYE STE BSHAD
DO, ,DE LA 'DUS BYAS KYI MTSAN NYID CES BYA BA GANG ZHE NA, 'DI
LTA STE, SKYE BA DANG, 'GOG PA DANG, GNAS PA DANG,

'PHO BA'O, ,DE LA 'DUS MA BYAS PA'I MTSAN NYID CES BYA BA GANG
ZHE NA, 'DI LTA STE, MI SKYE BA DANG, MI 'GOG PA DANG, MI GNAS PA
DANG, MI 'PHO BA'O, ,DE LTAR 'DUS BYAS KYI

MTSAN NYID DANG, 'DUS MA BYAS PA'I MTSAN NYID KYANG BUS PA SO
SO'I SKYE BO DAG BKRI BA'I DON DU GSUNGS SO, ,'JIG RTEN 'DZIN,
'DUS BYAS KYI CHOS NI MA SKYES PA'I MTSAN

NYID, MI 'GOG PA'I MTSAN NYID, MI GNAS PA DANG, MI 'PHO BA'I
MTSAN NYID DO, ,GNAS PA DANG, 'PHO BAR GSUNGS PA'ANG MTSAN MA MED
CING SKYE BA MED DO, ,GAL TE 'DUS MA

BYAS KYI CHOS LA MTSAN NYID GSUM DU YOD PAR NGES NA NI BCOM LDAN
'DAS KYIS 'DI DAG NI SKYE BA'I MTSAN NYID, 'DI DAG NI 'GOG PA'I
MTSAN NYID, 'DI DAG NI GNAS PA DANG,

'PHO BA'I MTSAN NYID DO ZHES GCIG TU CHAD PAR GSUNGS PA'I RIGS
NA, 'JIG RTEN 'DZIN, DE BZHIN GSHEGS PAS NI CHOS THAMS CAD MTSAN
MA MED PAR GSUNGS


@108B SO; ;'JIG RTEN 'DZIN, MA SKYES PA LA GAL TE MTSAN MA YOD
DAM, MI 'GOG PA LA GAL TE MTSAN MA YOD DAM, MI GNAS PA DANG, MI
'PHO BA LA GAL TE MTSAN MA YOD NA BCOM LDAN

'DAS KYIS KYANG 'DUS MA BYAS PA'ANG NGES PAR MTSAN MA YOD CES
GSUNGS PAR 'GYUR RO, ,'JIG RTEN 'DZIN, CI STE 'DUS MA BYAS PA LA
MTSAN MA YOD NA DE NI 'DUS MA BYAS PA MA YIN

NO; ;MTSAN MA CAN DU BSHAD PA DANG, BUS PA SO SO'I SKYE BO DAG
CHOS LA GRANGS SU GCOD PA DAG NI 'DUS BYAS LA MTSAN NYID GSUM DU
GSUNGS TE, SKYE BA DANG, 'GOG PA DANG, GNAS

SHING 'PHO BA'O, ,'DUS MA BYAS PA'I MTSAN NYID GSUM NI MA SKYES
PA DANG, MI 'GOG PA DANG, GNAS PA DANG, 'PHO BA MED PA'O, ,'JIG
RTEN 'DZIN, SKYES BU LA LAS 'DUS BYAS

DANG; 'DUS MA BYAS PA'I CHOS CHUD CING RTOGS NA SKYES BU DE LA NI
SKYE BA DANG, 'GOG PA DANG, GNAS SHING 'PHO BA MED DE, DE BAS NA
'DUS MA BYAS THOB PA ZHES BYA'O, ,'JIG RTEN 'DZIN

SKYE BA DANG, 'GOG PA NI KUN 'BYUNG 'BYUNG BA'I DON SHES SHING
MTHONG BA YIN NO, ,CHOS LA KUN 'BYUNG MED NA 'BYUNG BA MED DO,
,KUN 'BYUNG MA SKYES NA PHYIR LDOG PA MED DE, GNAS SHING

'PHO BA'ANG MED DO, ,'JIG RTEN 'DZIN, DE DAG NI 'DUS BYAS KYI DE
KHO NA NYID YANG DAG PA JI LTA BA BZHIN DU MTHONG ZHING SHES PA
ZHES BYA'O, ,GANG GIS DE LTAR YANG DAG PA JI LTA BA


@109A *, ,BZHIN DU SHES SHING MTHONG BA SKYE BA DANG, 'GOG PA
DANG, GNAS SHING 'PHO BA'I GRANGS SU MI LTUNG NGO, ,BYANG CHUB
SEMS DPAS DE LTAR 'DUS

BYAS DANG, 'DUS MA BYAS PA'I CHOS LA 'DI SNYAM DU 'DUS BYAS KYI
CHOS DANG, 'DUS MA BYAS PA'I CHOS DANG LHAN CIG PAR MI LTA, 'DUS
MA BYAS PA'I CHOS KYANG 'DUS BYAS KYI

CHOS DANG LHAN CIG PAR MI LTA'O SNYAM DU BSAMS NAS, YANG 'DI
SNYAM DU 'DUS BYAS KYI CHOS KYI DE KHO NA'I MTSAN NYID NI 'DUS MA
BYAS PA NYID DO SNYAM SEMS SHING RNAM PAR

MI RTOG GO ;'DUS BYAS DANG, 'DUS MA BYAS PA'I CHOS SU RNAM PAR
MI RTOG PAS DE NYID 'DUS MA BYAS PA'I CHOS SO, ,GAL TE 'DUS BYAS
DANG, 'DUS MA BYAS RNAM PAR RTOG NA DES

'DUS MA BYAS PA CHUD CING RTOGS PAR MI 'GYUR RO, ,GANG GIS RNAM
PAR RTOG PA THAMS CAD YONGS SU BCAD NA 'DUS MA BYAS PA'I DE KHO
NA NYID DU CHUD CING RTOGS PA ZHES

BYA'O; ;DMIGS PA'I MTSAN NYID RTOGS PA, DMIGS PA KUN BCAD PA,
GRANGS SAM, GRANGS PA MA YIN PAR MI RTOGS SO, ,'JIG RTEN 'DZIN,
DE DAG NI BYANG CHUB SEMS

DPA' SEMS DPA' CHEN PO RNAMS 'DUS BYAS DANG, 'DUS MA BYAS PA'I
CHOS LA SBYOR BA ZHES BYA STE, DE'ANG 'DUS BYAS KYI CHOS SAM,
'DUS MA BYAS PA'I CHOS SU MI DMIGS


@109B PAS NI MI CHAGS PA DANG, MI 'DZIN TO, ,'DUS BYAS DANG, 'DUS
MA BYAS PA ZHES BYA BA'I LE'U STE BCU'O,, ,,'JIG RTEN 'DZIN, GAL
TE BYANG CHUB SEMS DPA' SEMS

DPA' CHEN PO RNAMS DE LTAR PHUNG PO LNGA LA SHIN TU MKHAS PA
DANG, KHAMS BCO BRGYAD LA SHIN TU MKHAS PA DANG, SKYE MCHED BCU
GNYIS LA SHIN TU MKHAS PA DANG, RTEN CING 'BREL BAR

'BYUNG BA BCU GNYIS LA SHIN TU MKHAS PA DANG, DRAN PA NYE BAR
GZHAG PA BZHI LA SHIN TU MKHAS PA DANG, DBANG PO LNGA LA SHIN TU
MKHAS PA DANG, 'PHAGS PA'I LAM YAN LAG

BRGYAD PA LA SHIN TU MKHAS PA DANG, 'JIG RTEN DANG, 'JIG RTEN LAS
'DAS PA'I CHOS LA SHIN TU MKHAS PA DANG, 'DUS BYAS DANG, 'DUS MA
BYAS PA'I CHOS LA SHIN TU MKHAS PAS CHOS

THAMS CAD KYI DE KHO NA'I MTSAN NYID KYANG SHIN TU MKHAS LA, CHOS
RNAMS KYI MTSAN NYID RNAM PAR 'BYED PA LA'ANG SHIN TU MKHAS SHING
DRAN PA'I MTHU RNYED PA DANG, CHOS THAMS CAD

KYI TSIG RNAM PAR 'BYED PA'I BLO DANG LDAN PA DANG, LUS 'DI BRJES
MA THAG TU DRAN PA RGYUN MI 'CHAD PA DANG LDAN ZHING BLA NA MED
PA YANG DAG PAR RDZOGS PA'I BYANG CHUB KYI BAR DU THOB PAR

'GYUR RO, ,'JIG RTEN 'DZIN, SNGON BSKAL PA TSAD MED GRANGS MED PA
'DAS PA DE'I TSE DE'I DUS NA, DZAMBU CHU KLUNG GI GSER GYI RI RAB
RI'I RGYAL PO ZHES BYA BA, DE BZHIN GSHEGS PA


@110A *, ,DGRA BCOM PA, YANG DAG PAR RDZOGS PA'I SANGS RGYAS
MKHYEN PA DANG ZHABS SU LDAN PA, BDE BAR GSHEGS PA, 'JIG RTEN RIG
PA, BLA NA MED PA, SKYES

BU 'DUL ZHING KHA LO SGYUR BA, LHA DANG, MI'I STON PA, SANGS
RGYAS BCOM LDAN 'DAS 'JIG RTEN DU MNGON PAR BYUNG NGO, ,'JIG RTEN
'DZIN, BCOM LDAN 'DAS DZAMBU CHU KLUNG GI GSER GYI

RI RAB RI'I RGYAL PO'I TSE'I TSAD NI BSKAL PA LNGA SNYED DO,
,NYAN THOS KYI DGE 'DUN GYI 'KHOR YANG TSAD MED DO, ,SANGS RGYAS
KYI ZHING DE YONGS SU DAG LA RAB TU BDE BA DANG LDAN NO, ,DE NA

GNAS PA'I SEMS CAN DAG KYANG RAB TU BDE ZHING SKYID LA 'DOD CHAGS
DANG, ZHE SDANG DANG, GTI MUG GI SHAS SRAB PA, GDUL SLA BA, BCOS
SLA BA, RNAM PAR DAG PAR SLA BA SHA

STAG GO ,'JIG RTEN 'DZIN, BCOM LDAN 'DAS DZAMBU CHU KLUNG GI
GSER GYI RI RAB RI'I RGYAL PO'ANG BYANG CHUB SEMS DPA'I 'KHOR
RNAMS LA SEMS CAN THAMS CAD KYI THE TSOM

GCOD PA BYANG CHUB SEMS DPA'I SDE SNOD CES BYA BA'I MDO STON TO,
,'JIG RTEN 'DZIN, DE'I TSE NA 'KHOR DE NA BYANG CHUB SEMS DPA'
RIN CHEN 'OD CES BYA BA ZHIG PHUNG PO DANG,

KHAMS DANG, SKYE MCHED DANG, RTEN CING 'BREL TE 'BYUNG BA DANG,
DRAN PA NYE BAR GZHAG PA BZHI DANG, DBANG PO LNGA DANG, 'PHAGS
PA'I LAM GYI YAN LAG BRGYAD DANG, 'JIG


@110B RTEN DANG, 'JIG RTEN LAS 'DAS PA'I CHOS DANG, 'DUS BYAS
DANG, 'DUS MA BYAS PA'I CHOS LA SBYOR BA BSHAD PA THOS NAS DE'I
TSE SHIN TU BRTZON 'GRUS BRTZAMS TE TSE LO KHRI PHRAG NYI SHU'I
BAR

DU'ANG NAM DU'ANG NGAN SEMS MA BSKYED DE, 'DOD CHAGS KYI SEMS
DANG, ZHE SDANG GI SEMS DANG, GTI MUG GI SEMS DANG, KHE DANG,
GRAGS PA DANG, ZAS DANG, SKOM DANG

GOS DANG, LHUNG BZED LA BSAM PA'I SEMS MA SKYES KYI CHOS 'DI
SBYOR BA LA 'JUG PA'I PHYIR BRTZON 'GRUS CHEN PO BSKYED DO, ,'JIG
RTEN 'DZIN, BYANG CHUB SEMS DPA' SEMS

DPA' CHEN PO RIN CHEN 'OD DE BCOM LDAN 'DAS DZAMBU CHU KLUNG GI
GSER GYI RI RAB RI'I RGYAL PO'I BSTAN PA LA NAM 'TSO'I BAR DU
TSANGS PAR SPYAD PA SPYOD DE, DES TSE 'PHOS NAS PHYIR YANG

SANGS RGYAS KYI ZHING DE NYID DU SKYES NAS GZHON NU LAS TSE 'PHOS
NAS PHYIR YANG SANGS RGYAS KYI ZHING DE NYID DU SKYES TE TSANGS
PAR SPYAD PA SPYOD DO, ,BSKAL PA DE RE RE NA'ANG SKYE BA LNGA
BRGYA

LEN TE THA MAR BCOM LDAN 'DAS DZAMBU CHU KLUNG GI GSER GYI RI RAB
RI'I RGYAL PO YONGS SU MYA NGAN LAS 'DAS SU NYE BA NA BSKAL PA
LNGA PO'I THA MAR SHIN TU MANG DU THOS PA DANG, 'DI LTA

BU'I YANG DAG PA'I MTSAN NYID KYI CHOS LA SBYOR BA'ANG THOB CING
SANGS RGYAS DE LAS CHOS THOS PA DAG THAMS CAD YONGS SU DRAN PAR
GYUR TE, DE LTAR DRAN PA'I MTHU DANG LDAN PAS


@111A *, ,BCOM LDAN 'DAS LA 'DI SKAD CES GSOL TO, ,BCOM LDAN
'DAS, CHOS KYI RNAM GRANGS 'DI DAG BDAG GIS RGYAS PAR BSTAN PAR
'TSAL NA GNANG

BAR MDZAD DU GSOL LO, ,TSE DE NYID DU SEMS CAN TSAD MED DPAG TU
MED PA RNAMS BLA NA MED PA YANG DAG PAR RDZOGS PA'I BYANG CHUB TU
BTZUD PAR GYUR TO, ,BCOM LDAN 'DAS,

DZAMBU CHU KLUNG GI GSER GYI RI RAB RI'I RGYAL PO YONGS SU MYA
NGAN LAS 'DAS PA'I TSE BYANG CHUB SEMS DPA' RIN CHEN 'OD KYIS
CHOS BSRUNG BAR BYA BA'I PHYIR RJES SU BZUNG NAS BCOM

LDAN 'DAS YONGS SU MYA NGAN LAS 'DAS PA'I 'OG TU DAM PA'I CHOS
BSKAL PA GCIG GI BAR DU GNAS PAR GYUR RO, ,BSKAL PA GCIG LA SKYE
BA LNGA BRGYA'I BAR DU RTAG TU MI'I NANG

DU SKYE ZHING RAB TU BYUNG NAS CHOS THAMS CAD KYI YANG DAG PA
NYID BSKYED CING 'PHEL BAR BYED DO, ,GZHAN YANG, SEMS CAN TSAD
MED DPAG TU MED PA'I SEMS CAN LA PHAN PA DANG

BDE BA'I DON BYAS SO, ,'JIG RTEN 'DZIN, BYANG CHUB SEMS DPA' RIN
CHEN 'OD DE BZHIN DU MTHAR GYIS SANGS RGYAS KHRI PHRAG DU MA DANG
PHRAD NAS THA MA SANGS RGYAS TSAD MED

'OD KYIS LUNG BSTAN PA, BSKAL PA GRANGS MED PA 'DAS NAS GDOD BLA
NA MED PA YANG DAG PAR RDZOGS PA'I BYANG CHUB TU LUNG BSTAN PAR
'GYUR RO, ,BSKAL PA GRANGS MED PA DE


@111B NYID KYI TSE NA'ANG SANGS RGYAS KHRI PHRAG KHRAG KHRIG
BRGYA STONG DANG PHRAD DE, DE NAS BLA NA MED PA YANG DAG PAR
RDZOGS PA'I BYANG CHUB TU MNGON PAR RDZOGS PAR 'TSANG RGYA STE,
DON THAMS CAD GDON

MI ZA BA'I RGYAN ZHES BYA BA, DE BZHIN GSHEGS PA, DGRA BCOM PA,
YANG DAG PAR RDZOGS PA'I SANGS RGYAS, MKHYEN PA DANG, ZHABS SU
LDAN PA, BDE BAR GSHEGS PA, 'JIG RTEN RIG PA, BLA

NA MED PA, SKYES BU 'DUL BA'I KHA LO SGYUR BA, LHA DANG, MI'I
STON PA, SANGS RGYAS BCOM LDAN 'DAS ZHES BYA BA STE, BYANG CHUB
SEMS DPA'I 'KHOR TSAD MED DPAG TU MED DO, ,NYAN THOS

KYI DGE 'DUN GYI 'KHOR YANG GRANGS MED DE, SANGS RGYAS DE'I TSE'I
TSAD KYANG BSKAL PA GNYIS TE, SANGS RGYAS DE'I ZHING RAB TU BDE
BA DANG LDAN ZHING RGYAN DAM PAS SHIN TU BRGYAN TO, ,'JIG

RTEN 'DZIN, DE BAS NA BYANG CHUB SEMS DPA' RNAMS CHOS DE DAG GI
SBYOR BA LA SHIN TU MKHAS PAR 'DOD PA DAG SHIN TU BRTZON 'GRUS SU
CHOS 'DI DAG LA BSLAB PA DANG, 'DON PA DANG,

NAN TAN BYA'O, ,GZHAN YANG, BYANG CHUB SEMS DPA' SEMS DPA' CHEN
PO RNAMS CHOS DE DAG LA SBYOR BA THOB PAR 'DOD PA DAG CHOS RNAM
PA BZHI LA SHIN TU BRTZON PAR BYA'O, ,BZHI

GANG ZHE NA, 'DI LTA STE, KHYIM NAS KHYIM MA YIN PAR RAB TU BYUNG
BA DANG, GCIG PU 'DUG PA DANG, TSUL KHRIMS RNAM PAR DAG PA DANG,
LE LO'I SEMS YONGS SU BSAL BAR


@112A *, ,BYA'O; ;BYANG CHUB SEMS DPA'I CHOS RNAM PA DE BZHI DANG
LDAN PAS MANG DU THOS PA LA BRTZON ZHING BZOD PA LA BDE BAR GNAS
PAS MYUR DU CHOS RNAM PA BZHI

DANG PHRAD PAR 'GYUR RO, ,BZHI GANG ZHE NA, 'DI LTA STE, DZAMBU'I
GLING GI DBUS SU SKYE BA DANG, SANGS RGYAS DANG PHRAD PA DANG,
CHOS KYI RJES SU SPYOD PA DANG, SDIG PA'I LAS KYI SGRIB

PA SEL BAR 'GYUR RO, ,GZHAN YANG, 'JIG RTEN 'DZIN, BYANG CHUB
SEMS DPA' SEMS DPA' CHEN PO RNAMS CHOS 'DI LA SHIN TU BRTZON PA
DAG NI SBYIN PA'I STOBS RNAM PAR

DAG PAR 'GYUR BA DANG, TSUL KHRIMS RNAM PAR DAG PA DANG, BZOD PA
RNAM PAR DAG PA DANG, BRTZON 'GRUS RNAM PAR DAG PA DANG, BSAM
GTAN RNAM PAR DAG PA DANG, SHES

RAB KYI STOBS RNAM PAR DAG PAR 'GYUR TE, BYANG CHUB SEMS DPA'
SEMS DPA' CHEN PO RNAMS CHOS 'DI LA GNAS NA DE LA SBYOR BA'I
STOBS MYUR DU THOB PAR 'GYUR RO, ,

GZHAN YANG, 'JIG RTEN 'DZIN, BYANG CHUB SEMS DPA' SEMS DPA' CHEN
PO RNAMS SBYANGS PA'I YON TAN GYI CHOS PHRA MO SPYOD KYANG SEMS
CAN DAG LA SNYING RJE CHEN PO'I SEMS

DANG LDAN NO, ,DE LTAR SNYING RJE CHEN PO'I SEMS LA ZHUGS PAS
CHOS DE DAG GI SBYOR BA LA SHIN TU BRTZON PAR 'GYUR RO, ,'JIG
RTEN 'DZIN, GZHAN YANG, BYANG CHUB SEMS DPA'


@112B SEMS DPA' CHEN PO CHOS 'DI LTA BU DAG THOB PAR 'DOD PA DAG
GZUNGS KYI SGOR 'JUG PA LA SHIN TU BRTZON PAR BYA'O, ,DE LA
GZUNGS KYI SGOR 'JUG PA LA BRTZON PA GANG ZHE NA, 'DI LTA

STE; CHOS THAMS CAD KYI RKYEN TSAD MED PA LA RTOG PA DANG, TSAD
MED PA THAMS CAD KYI RTOG PA LA SBYOR BA DANG LDAN PA'I SBYOR BA
TSAD MED PA LA RTOG PA'O, ,DE LTAR BRTZON PA'I TSE TING NGE

'DZIN GYI SGOR SBYOR BAS CHOS THAMS CAD KYI SGO TSAD MED PA'I
RKYEN LA 'JUG PA DANG, TSAD MED PA'I SBYOR BA DANG LDAN PA'I 'JUG
PA DE LTA BU'I MTHU DANG LDAN PAS CHOS THAMS CAD KYI YANG

DAG PA NYID LA SHIN TU MKHAS PA DANG, CHOS THAMS CAD KYI MTSAN
NYID RNAM PAR 'BYED PA LA SHIN TU MKHAS PA DANG, DRAN PA'I MTHU
DANG LDAN PA DANG, CHOS THAMS CAD RNAM PAR

'BYED PA LA SHIN TU MKHAS PA'I SHES RAB DANG LDAN PA DANG, LUS
'PHOS NAS KYANG RGYUN MI 'CHAD PA'I DRAN PA DANG LDAN PA DANG,
TCHOS LA PHYIR MI LDOG PA NAS NAM BLA NA MED PA YANG

DAG PAR RDZOGS PA'I BYANG CHUB KYI BAR DU THOB PAR 'GYUR RO,
,'JIG RTEN 'DZIN, GZHAN YANG, BYANG CHUB SEMS DPA' SEMS DPA' CHEN
PO RNAMS GZUNGS KYI SGOR ZHUGS PAS

NA CI DANG, CIR LDAN PA DE'I RGYU DANG, RKYEN GYIS CHOS THAMS CAD
RTOGS TE, RGYU DANG, RKYEN GCIG GIS RGYU DANG, RKYEN STONG LA
'JUG CING SHES RAB KYI RJES SU CHOS THAMS CAD LA SBYOR BA'ANG
THOB


@113A *, ,BO, ,'JIG RTEN 'DZIN, GZHAN YANG, BYANG CHUB SEMS DPA'
SEMS DPA' CHEN PO RNAMS DE LTAR CHOS LA BRTZON 'GRUS BSKYED PAS
MTSAN NYID GCIG PA'I

SGO'I TING NGE 'DZIN LA 'JUG PAR 'GYUR RO, ,MTSAN NYID GCIG PA'I
SGO'I TING NGE 'DZIN THOB NAS MTSAN NYID TSAD MED PA'I TING NGE
'DZIN LA 'JUG GO ,DE LTAR ZHUGS NAS RNAM PA SNA

TSOGS KYI RGYU DANG, RKYEN DANG, THABS KYIS CHOS THAMS CAD KYI
SGOR 'JUG GO ,DE LTAR BYANG CHUB SEMS DPA' RNAMS CHOS THAMS CAD
KYI SGOR ZHUGS PAS CHOS THAMS CAD LA SBYOR BA

THOB PAR GYUR TO, ,'JIG RTEN 'DZIN, GZHAN YANG, BYANG CHUB SEMS
DPA' SEMS DPA' CHEN PO RNAMS SHES RAB MANG DU BSGOMS PAS BSAM
GTAN GYI MTSAN NYID LA SHIN TU

MKHAS PA DANG, DMIGS PA MED PA'I TING NGE 'DZIN LA SHIN TU MKHAS
PAR 'GYUR RO, ,DE LTAR TING NGE 'DZIN DE'I SHUGS KYIS DMIGS PA
TSAD MED PA DANG, TING NGE 'DZIN LAS

LDANG BA TSAD MED PA LA MKHAS PAR 'GYUR RO, ,DE LTAR BYANG CHUB
SEMS DPAS 'DI LA GNAS NA CHOS THAMS CAD KYI YANG DAG PA'I MTSAN
NYID LA SBYOR BA THOB PAR 'GYUR RO, ,'JIG

RTEN 'DZIN, GZHAN YANG, BYANG CHUB SEMS DPA' SEMS DPA' CHEN PO
RNAMS RTAG TU 'JIG RTEN LA DMIGS PA'I THABS LA RTOG PA DANG, 'DUS
BYAS KYI CHOS LA DMIGS PA


@113B LA RTOG PA DANG, GZHAN YANG, CHOS THAMS CAD LA DMIGS PA'I
THABS RNAM PAR 'JIG PA LA BRTZON PA'I NAN TAN BYED DE, DE LA
CHAGS PA'I GNAS KYANG MED DO, ,BYANG CHUB SEMS

DPA' DE LTAR CHOS DE LA BSGOMS PAS CHOS THAMS CAD KYI YANG DAG
PAR SBYOR BA MYUR DU THOB PAR 'GYUR RO, ,'JIG RTEN 'DZIN, GZHAN
YANG, BYANG CHUB SEMS DPA' SEMS DPA'

CHEN PO RNAMS SHIN TU BRTZON 'GRUS BSKYED DE, SBYOR BA'I STOBS
BSKYED KYANG CHOS THAMS CAD KYI YANG DAG PA'I MTSAN NYID RTOG
CING 'JIG RTEN GYI BDE BA LA MI GNAS, 'JIG RTEN GYI

CHOS DANG 'DRES PAR MI SPYOD DO, ,DE LTA BU'I CHOS DANG LDAN PAS
NA MYUR DU CHOS RNAMS KYI YANG DAG PA'I MTSAN NYID LA MKHAS PAR
'GYUR ZHING CHOS RNAMS KYI MTSAN NYID RNAM PAR 'BYED

PA LA SHIN TU MKHAS PA DANG, DRAN PA'I MTHU THOB PA DANG, CHOS
THAMS CAD KYI RNAM GRANGS 'BYED PA LA MKHAS PA'I SHES RAB THOB PA
DANG, LUS 'DI 'PHOS NAS KYANG RGYUN MI 'CHAD

PA'I DRAN PA DANG LDAN ZHING BLA NA MED PA YANG DAG PAR RDZOGS
PA'I BYANG CHUB KYI BAR DU THOB PAR 'GYUR RO, ,'JIG RTEN 'DZIN,
DE BAS NA BYANG CHUB SEMS DPA' SEMS DPA' CHEN

PO RNAMS CHOS 'DI DAG GI PHA ROL TU PHYIN PAR 'DOD PA DAG CHOS
'DI JI LTAR BSTAN PA BZHIN DU YONGS SU BSGOM PAR BYA'O, ,'JIG
RTEN 'DZIN, KHYOD KYIS CHOS 'DI LA SHIN TU BRTZON


@114A *, ,PAR BSGOMS NA RING POR MI THOGS PAR CHOS 'DI LA THOGS
PA MED PA'I YE SHES THOB PAR 'GYUR RO, ,'JIG RTEN 'DZIN, SNGON
'DAS PA'I BSKAL PA

TSAD MED, DPAG TU MED, BSAM GYIS MI KHYAB, GRANGS MED PA 'DAS PA
DE'I DUS NA, TSAD MED YON TAN 'OD KYI RGYAL PO ZHES BYA BA, DE
BZHIN GSHEGS PA, DGRA BCOM PA, YANG

DAG PA RDZOGS PA'I SANGS RGYAS, MKHYEN PA DANG, ZHABS SU LDAN PA,
BDE BAR GSHEGS PA, 'JIG RTEN RIG PA, BLA NA MED PA SKYES BU 'DUL
ZHING KHA LO SGYUR BA, LHA DANG, MI'I STON

PA; SANGS RGYAS BCOM LDAN 'DAS 'JIG RTEN DU MNGON PAR 'BYUNG NGO,
,BCOM LDAN 'DAS TSAD MED 'OD KYI YON TAN RGYAL PO DE'I TSE'I TSAD
NI BSKAL PA GCIG GO ,SANGS RGYAS

DE'I ZHING YANG RIN PO CHE SNA BDUN GYI DRA BAS BLA BRE BRES SO,
,RIN PO CHE SNA BDUN GYI SHING TA LA RNAMS KYIS 'JIG RTEN GYI
KHAMS DE YONGS SU BRGYAN TO, ,SHING TA LA DE DAG LA'ANG

RIN PO CHE SNA BDUN GYI DRA BAS STENG BLA BRE BRES TE, SHING DE
DAG RE RE'I 'OG NA'ANG SENG GE'I KHRI RE RE STE, SHING TA LA DE
DAG KUN LAS LHA'I NA BZA' RANG SKYES SO, ,SENG GE'I KHRI

DE DAG KYANG RIN PO CHE BEE d'URYA DANG, DZAMBU'I CHU KLUNG GI
GSER DANG, MU TIG DMAR PO LAS BYAS PA'O, ,SHING TA LA DE DAG GI
PHYOGS BZHI NA BSUNG GI SHING DANG, ME TOG GI


@114B SHING GIS BSKOR ZHING BRGYAN TO, ,SHING DE DAG RE RE'I 'OG
NA'ANG RDZING BU RE RE STE, YON TAN BRGYAD DANG LDAN PA'I CHUS
YONGS SU GANG NGO, ,RDZING BU DE DAG KYANG SHEL DANG, AASMRA
GARBA

DANG, MU TIG DMAR PO LAS BYAS PA, CHU DE DAG GI STENG NA PADMA
SNGON PO DANG, DMAR PO DANG, DKAR PO DANG, LE BRGAN GYIS STENG
YONGS SU KHEBS TE, RDZING DE RNAMS KYI 'GRAM YANG

RIN PO CHE SNA BDUN LAS BYAS SO, ,'JIG RTEN 'DZIN, SANGS RGYAS
KYI ZHING DE NI DE LTAR RIN PO CHE MANG POS YONGS SU BRGYAN TE,
'JIG RTEN GYI KHAMS DE'I PHYOGS BZHI NA, GZHAN YANG,

SUM CU RTZA GSUM GNAM GYI LHA RDZAS KYI SHING PA RI DZ'A TA KA
DANG, KO BI D'A RA STONG PHRAG DU MAS 'JIG RTEN GYI KHAMS DE'I
MTHA' YONGS SU BSKOR TO, ,RIN PO CHE'I SHING DE DAG GI 'OD ZER

GYIS NYI MA DANG, ZLA BA DANG, SKAR MA'I 'OD THAMS CAD MI SNANG
BAR ZIL GYIS MNAN TO, ,'JIG RTEN 'DZIN, 'JIG RTEN GYI KHAMS DE'I
SHING TA LA DANG, RIN PO CHE'I DRA BAR KUN NAS

RNAM PA SNA TSOGS KYI SGRA DBYANGS DAM PA JI LTAR LHA RNAMS KYI
GLU DANG, BSTOD PA'I DBYANGS LTA BU RANG 'BYUNG STE, RTAG TU 'DI
LTA BU'I DBYANGS SHIN TU SNYAN PA GRAG GO ,NGAN SONG GSUM

MED DE, NGAN SONG GSUM GYI MING TZAM YANG MI GRAG GO ,'JIG RTEN
'DZIN, BCOM LDAN 'DAS TSAD MED 'OD KYI YON TAN RGYAL POS SEMS CAN
RNAMS LA CHOS 'DI DAG RGYAS PAR


@115A *, ,GSUNGS SO, ,'DI LTA STE, SHES RAB KYI PHA ROL TU PHYIN
PA DANG, BYANG CHUB SEMS DPA'I SDE SNOD SEMS CAN THAMS CAD KYI
THE TSOM GCOD CING SEMS

CAN THAMS CAD SHIN TU DGA' BAR BYED PA ZHES BYA BA STON TO, ,'JIG
RTEN 'DZIN, BCOM LDAN 'DAS TSAD MED 'OD KYI YON TAN RGYAL PO CHOS
STON PA'I TSE NYIN ZHAG GCIG LA'ANG

SEMS CAN TSAD MED PA KHRI PHRAG BRGYA STONG SNYED BLA NA MED PA
YANG DAG PAR RDZOGS PA'I BYANG CHUB TU SEMS BSKYED DE, SEMS
BSKYED PA DE DAG THAMS CAD KYANG BYANG CHUB KYI TSOGS

YONGS SU RDZOGS PAR 'GYUR RO, ,'JIG RTEN 'DZIN, BCOM LDAN 'DAS
TSAD MED 'OD KYI YON TAN RGYAL POS DE LTAR SEMS CAN TSAD MED DPAG
TU MED PA RNAMS BLA NA MED PA

YANG DAG PAR RDZOGS PA'I BYANG CHUB TU YONGS SU SMIN PAR BYAS SO,
,SANGS RGYAS KYI ZHING DE NA BYANG CHUB SEMS DPA' SEMS DPA' CHEN
PO'ANG SHIN TU MANG NGO, ,'JIG RTEN 'DZIN,

BCOM LDAN 'DAS DE YONGS SU MYA NGAN LAS 'DAS NAS DAM PA'I CHOS
BSKAL PA PHYED KYI BAR DU GNAS PAR GYUR TO, ,BCOM LDAN 'DAS TSAD
MED 'OD KYI YON TAN RGYAL PO YONGS

SU MYA NGAN LAS 'DAS NAS DAM PA'I CHOS RNAM PAR 'JIG TU NYE BA NA
'OG MA'I PHYOGS SANGS RGYAS KYI ZHING BCU 'DAS PA'I PHA ROL NAS
BYANG CHUB SEMS DPA' TSAD MED BLO GROS


@115B ZHES BYA BA ZHIG DE NAS TSE 'PHOS TE ZHING 'DIR SKYES NAS
LO BCU DRUG LON PA DANG RAB TU BYUNG STE, BCOM LDAN 'DAS TSAD MED
'OD KYI YON TAN RGYAL PO'I CHOS RNAM PAR 'JIG TU NYE BA NA BYANG

CHUB SEMS DPA' SEMS DPA' CHEN PO RNAM PAR GROL BAR 'GYUR BA PHUNG
PO DANG, KHAMS DANG, SKYE MCHED LA SBYOR BA'I MDO THOS PAR GYUR
TO, ,BYANG CHUB SEMS DPA' TSAD MED BLO GROS

KYIS MDO SDE 'DI THOS NAS BRTZON 'GRUS CHEN PO SKYED DE CHOS 'DI
DAG GI MTHAR YANG PHYIN CING SBYOR BA'I MTHU SHIN TU ZAB MO DANG
LDAN PAR GYUR TO, ,BYANG CHUB SEMS DPA' DE DGE BA'I RTZA

BA DE NYID KYI RGYU DANG, RKYEN GYIS DE NAS TSE 'PHOS NAS SANGS
RGYAS KHRI PHRAG NYI SHU DANG PHRAD DE CHOS 'DI DAG DANG LDAN PAR
GYUR TO, ,SNGON GYIS GNAS KYANG RTAG TU DRAN PAS GZHON NU NAS RAB
TU

BYUNG STE, TSANGS PAR SPYAD PAR SPYOD CING RTAG TU DRAN PA'I MTHU
DANG LDAN PAR GYUR TO, ,GANG NAS GANG DU SKYES PA'I GNAS KUN TU
CHOS 'DI LTA BU DANG MA BRAL TE SKYE BA'I GNAS THAMS CAD DU

DRAN PA RGYUN MI 'CHAD PA DANG LDAN TE, DE NAS BLA NA MED PA YANG
DAG PAR RDZOGS PA'I BYANG CHUB TU MNGON PAR SANGS RGYAS NAS MTSAN
YANG TSAD MED 'OD KYI BKOD PA'I RGYAL PO ZHES BYA'O,,

'JIG RTEN 'DZIN, DE BAS NA BYANG CHUB SEMS DPA' SEMS DPA' CHEN PO
RNAMS MYUR DU BLA NA MED PA YANG DAG PAR RDZOGS PA'I BYANG CHUB
TU MNGON PAR RDZOGS PAR 'TSANG RGYA BAR


@116A *, ,'DOD PA DANG, THAMS CAD MKHYEN PA'I YE SHES YONGS SU
RDZOGS PAR 'DOD PA DAG NGA YONGS SU MYA NGAN LAS 'DAS NAS LNGA
BRGYA THA MA LA SHIN TU

BRTZON 'GRUS RTZOM ZHING YI DAM CHEN PO BSKYED NAS MOS PA CHEN PO
DANG, BRTZON 'GRUS CHEN PO DANG, BAG BYED PA CHEN PO BSKYED DE,
PHYI MA'I DUS NGAN PAR GYUR PA DE'I TSE

MDO SDE 'DI DAG LA SOGS PA SHIN TU BSRUNG ZHING BSKYAB PAR BYA'O,
,DE'I TSE BYANG CHUB SEMS DPA' BZANG SKYONG LA SOGS PA 'DUG PA
STAN LAS LANGS NAS BCOM LDAN

'DAS GANG NA BA DE BA DE LOGS SU THAL MO SBYAR TE 'DI SKAD CES
GSOL TO, ,BCOM LDAN 'DAS, BDAG CAG KYANG PHYI MA MA 'ONGS PA'I
DUS LNGA BRGYA'I THA MA LA DAM PA'I CHOS RNAM

PAR 'JIG TU NYE BA NA BDAG CAG GIS MDO SDE 'DI DAG LA SOGS PA
BSRUNG ZHING BSKYAB PA'I PHYIR BRTZON 'GRUS SHIN TU BSKYED DE
KLOG PA DANG, 'DON PA DANG, NYAN PA DANG, 'DZIN

PA DANG, GZHAN DAG LA'ANG RGYA CHER YANG DAG PAR BSTAN PA 'TSAL
LO, ,GZHAN YANG, BYANG CHUB SEMS DPA' STONG DU MA SNYED 'DUG PA
LAS LANGS NAS BCOM LDAN 'DAS GA

LA BA DE LOGS SU THAL MO SBYAR NAS MIG MI 'DZUM PAR BLTA ZHING
'DI SKAD DU YI DAM DU BCAS SO, ,BCOM LDAN 'DAS, BDAG CAG GIS PHYI
MA MA 'ONGS PA'I DUS LNGA BRGYA'I THA


@116B MA LA 'DI LTA BU SHIN TU ZAB MO CHAGS PA MED PA'I MDO SDE
SANGS RGYAS THAMS CAD KYIS SNANG BA, BYANG CHUB SEMS DPA' THAMS
CAD KYI DGE BA'I YON TAN SKYE BAR 'GYUR BA, BYANG CHUB

SEMS DPA' THAMS CAD KYI BYANG CHUB KYI TSOGS YONGS SU RDZOGS PAR
'GYUR BA BDAG CAG GIS SHIN TU BSRUNG ZHING 'DZIN PAR 'TSAL LO,
,CHOS 'DI THOS NAS RNAM PAR DAG CING

SEMS RAB TU DAG PAR GYUR TE TSOL BA DANG, 'CHANG BA DANG, 'DZIN
PA DANG, 'DON PA DANG, KLOG PA LA SHIN TU BRTZON PAR BGYI'O, ,DE
NAS BCOM LDAN 'DAS BZHAD MO 'DZUM

PA MDZAD PA DANG, DE'I TSE STONG GSUM GYI STONG CHEN PO'I 'JIG
RTEN GYI KHAMS 'OD ZER GYIS KUN TU SNANG BAR GYUR TE, STONG GSUM
GYI STONG CHEN PO'I 'JIG RTEN GYI KHAMS RNAM PA

DRUG TU G-YOS SO, ,DE'I TSE NA DGA' BO 'DUG PA LAS LANGS NAS BLA
GOS PHYOGS GCIG TU BYAS TE PUS MO G-YAS PA'I LHA NGAS LA BTZUGS
NAS BCOM LDAN 'DAS GANG NA BA DE'I

LOGS SU THAL MO SBYAR NAS 'DI SKAD CES GSOL TO, ,BCOM LDAN 'DAS,
CI'I RGYU, CI'I RKYEN GYIS NA DENG 'DIR BZHAD MO 'DZUM PA MDZAD
DE SA CHEN PO YANG RAB TU G-YOS PAR GYUR,

BCOM LDAN 'DAS KYIS BKA' STZAL PA, KHYOD KYIS BYANG CHUB SEMS
DPA' SEMS DPA' CHEN PO 'DI RNAMS YI DAM CHEN PO BCAS NAS PHYI MA
MA 'ONGS PA'I DUS SU SHIN TU ZAB


@117A *, ,MO'I MDO SDE CHAGS PA MED PA'I CHOS 'DI LTA BU SHIN TU
BSRUNG ZHING 'DZIN PAR YI DAM BCAS PA MTHONG NGAM, DGA' BO, BYANG
CHUB SEMS DPA' 'DI DAG

NI SKYE BA 'DI GCIG BUR YI DAM 'DI LTA BUR BCAS PA MA YIN GYI,
DGA' BO, NGAS MNGON PAR DRAN TE BYANG CHUB SEMS DPA' 'DI DAG GIS
SANGS RGYAS KYI ZHING TSAD MED DPAG TU

MED PA RNAMS SU'ANG YI DAM 'DI LTA BU BCAS TE DUS GSUM DU SANGS
RGYAS DE DAG GI CHOS KYANG SHIN TU BSRUNGS TE SEMS CAN TSAD MED
DPAG TU MED PA RNAMS LA PHAN PA DANG, BDE

BA'I DON BYAS SO, ,DE'ANG DUS GSUM DU NGA'I CHOS KYANG SKYOB CING
BSRUNG BAR 'GYUR TE, DA LTAR GYI DUS DANG, NGA MYA NGAN LAS 'DAS
PA'I 'OG CHOS RNAM PAR 'JIG TU NYE BA NA SEMS

CAN TSAD MED PA RNAMS LA PHAN PA DANG, BDE BA'I DON BYED PAR
'GYUR RO, ,'JIG RTEN 'DZIN, BZANG SKYONG LA SOGS PA DUS GSUM DU
NGA'I CHOS BSRUNG BAR MA ZAD KYI BSKAL PA BZANG PO'I

SANGS RGYAS THAMS CAD KYI CHOS KYANG DUS GSUM DU BSRUNG ZHING
'DZIN PAR 'GYUR RO, ,DE BZHIN DU MA 'ONGS PA'I DUS KYI SANGS
RGYAS KYI CHOS 'DI LTA BU DAG KYANG BSRUNG ZHING 'DZIN

PAR 'GYUR RO, ,DGA' BO, NGAS SKYES BU DE DAG GI YON TAN TSAD MED
PA LHUN GYIS GRUB PA DANG, SEMS CAN TSAD MED PA RNAMS LA PHAN PA
DANG, BDE BA'I DON BYAS PA BSHAD


@117B NA BRJOD KYIS MI RDZOGS SO, ,DGA' BO, NGAS SKYES BU DE DAG
GI YON TAN KUN BSHAD NA SKYE BO DAG YID CHES PAR MI 'GYUR RO,
,GAL TE SKYE BO DAG SANGS RGYAS KYI GSUNG LA YID CHES

PAR MA GYUR NA YUN RING POR BDE BA STOR NAS SDUG BSNGAL MANG PO
MYONG ZHING NGAN SONG DU LTUNG BAR 'GYUR RO, ,DGA' BO, BYANG CHUB
SEMS DPA' SNGON GYI SMON LAM LA GNAS PA NI MA

GTOGS TE, SEMS CAN LA PHAN PA DANG, BDE BA'I DON BYAS PA PHYOGS
GCIG CIG BSHAD PAR BYA'O, ,GAL TE STONG GSUM GYI STONG CHEN PO'I
'JIG RTEN GYI KHAMS DE'I SEMS

CAN YONGS SU GANG BA THAMS CAD DMYAL BA CHEN POR LHUNG LA, DE LA
SKYES BU GCIG GIS 'DI SKAD DU DE DAG LA KHYED RNAMS MA 'JIGS SHIG
,KHYED RNAMS KYI SEMS CAN DMYAL

BA CHEN PO'I SDUG BSNGAL KUN SO SO NAS NGA BLANG NGO ZHES SMRAS
TE, SEMS CAN DE DAG NI DMYAL BA CHEN PO LAS THAR PA DE DAG GI
DMYAL BA'I SDUG BSNGAL KUN SO SOR RE RE NAS LO

BRGYA STONG GI BAR DU LUS KYIS BLANGS NA, DGA' BO, DE KHYOD KYIS
YID LA JI SNYAM, SKYES BU DES SHIN TU BDE BA CHEN PO DANG, PHAN
PA CHEN PO BYAS PA YIN NAM, DGA' BOS GSOL

PA; BCOM LDAN 'DAS, DE NI SHIN TU PHAN PA CHEN PO DANG, BDE BA
CHEN PO BGYIS PA LAGS SO, ,DGA' BO, SKYES BU DES SEMS CAN DE DAG
DMYAL BA LAS PHYUNG NAS KYANG BDAG GI


@118A *, ,MTHU RTZAL GYIS THAMS CAD 'JIG RTEN GYI BDE BA MCHOG
DAM PA DANG LDAN PA BYAS NA, DGA' BO, SKYES BU DES SHIN TU DRIN
GYIS PHAN BTAGS SHING SEMS

CAN DAG LA SHIN TU BDE BA BYIN NAM, DGA' BOS GSOL PA, SKYES BU
DES PHAN PAR BGYIS PA NI TSIG GIS BRJOD PAR SLA BA MA LAGS SO,
,DGA' BO, NGAS DER BDEN PAR GSUNGS

TE; BYANG CHUB SEMS DPA' BZANG SKYONG LA SOGS PAS SEMS CAN LA
PHAN PA DANG, BDE BA'I DON BYAS PA'I GAN NA SKYES BU DES PHAN PA
DANG, BDE BA'I DON BYAS PA NI RTZIS SAM, BGRANG

BA'AM, DPE'I BAR DU'ANG NYE BAR MI 'GRO'O, ,DE CI'I PHYIR ZHE NA,
DGA' BO, SKYES BU DES BDE BA'I YO BYAD KYIS PHAN PA BYAS PA NI
THAMS CAD KYANG 'DUS BYAS KYI CHOS DANG 'BREL

PA YIN PAS SKYO ZHING CHOG SHES PA'I PHYIR MA YIN, 'DOD PA SPONG
BA'I PHYIR MA YIN, SHES RAB KYI PHYIR MA YIN, DGE SBYONG GI 'BRAS
BU'I PHYIR MA YIN, MYA NGAN LAS 'DA'

BA'I PHYIR MA YIN NO, ,DGA' BO, BYANG CHUB SEMS DPA' DE DAG GIS
SEMS CAN DAG LA PHAN PA DANG, BDE BA'I DON BYAS PA NI BLA NA MED
PA'I BDE BA DANG, MKHAS PA DAG SANGS

RGYAS KYI BYANG CHUB TSOL BA LA MOS PA BYIN PA, SANGS RGYAS KYI
MDZAD PA BYED PA, YANG DAG PA'I GNAS SU MA CHUD PA DAG NYAN THOS
DANG, RANG SANGS RGYAS KYIS THOB PAR


@118B 'GYUR BA DANG, SANGS RGYAS KYI CHOS KYIS BYANG CHUB SEMS
DPA' RNAMS LA BSTAN CING GSUNGS PAS PHAN PA DANG, DGA' BAR 'GYUR
RO, ,DGA' BO, BYANG CHUB SEMS DPA' RNAMS BSTAN

CING BRJOD DE PHAN PA DANG, DGA' BAR BYAS PAS BYANG CHUB SEMS
DPA' RNAMS SANGS RGYAS KYI GDUNG RGYUN MI 'CHAD PAR BYA BA'I
PHYIR THAMS CAD MKHYEN PA'I YE SHES KYI GDUNG BSKYAB

CING BSRUNG BA'I PHYIR 'JIG RTEN NA GNAS SO, ,DGA' BO, SKYES BU
DE DAG SNGON 'DAS PA'I DUS NA BYANG CHUB SEMS DPA'I SPYAD PA
SPYOD PA NA BSKAL PA BYE BA KHRAG KHRIG BRGYA STONG GI BAR DU

SANGS RGYAS RGYUN MI 'CHAD PAR BYED PA DANG, MA 'ONGS PA'I DUS
SU'ANG BSKAL PA TSAD MED PA KHRAG KHRIG BRGYA STONG GI BAR DU
SANGS RGYAS RGYUN MI 'CHAD PAR BYED DO, ,DE CI'I PHYIR ZHE NA,

DGA' PO, BYANG CHUB SEMS DPA' DE DAG SNGON BYANG CHUB SEMS DPA'I
SPYAD PA SPYOD PA NA SANGS RGYAS TSAD MED PA RNAMS SANGS RGYAS
KYI BYANG CHUB LA BTZUD DE BYANG CHUB SEMS DPA' DE

RNAMS SKYE BA THAMS CAD DU CHOS YONGS SU BSKYABS NAS SANGS RGYAS
KHRIS PHRAG BRGYA STONG RNAMS BLA NA MED PA YANG DAG PAR RDZOGS
PA'I BYANG CHUB TU LHUN GYIS GRUB PAR BYAS SO, ,DE NAS

KYANG SEMS CAN GRANGS MED PA BRGYA STONG RNAMS SANGS RGYAS KYI
BYANG CHUB LA BTZUD DE, BSTAN CING BSLABS PA'I MTHUS SANGS RGYAS
KYI CHOS PHUN SUM TSOGS PA NA THAMS CAD BLA NA


@119A *, ,MED PA YANG DAG PAR RDZOGS PA'I BYANG CHUB TU MNGON PAR
'TSANG RGYA'O, ,DGA' BO, BZANG SKYONG LA SOGS PA SKYE BO MANG PO
LA SANGS RGYAS KYI BDE BA DANG,

THAMS CAD MKHYEN PA'I BDE BA STOBS PA'I PHYIR SHIN TU BRTZON
'GRUS RTZOM MO, ,DGA' BO, DE LA GANG ZHIG BYANG CHUB SEMS DPA'I
PHA DANG, MA LTA BU DANG, GNAS DANG, SKYABS DANG, BYANG CHUB

SEMS DPA' RNAMS KYI 'BYUNG GNAS GANG YIN PA BSHAD PAR 'DOD NA
BZANG SKYONG LA SOGS PA BYANG CHUB SEMS DPA' BRGYA PO YIN PAR RIG
PAR BYA'O, ,DGA' BO, DE LA GANG

ZHIG BYANG CHUB SEMS DPA' RNAMS KYI RIGS SKYE BAR 'GYUR ZHES 'DRI
NA, DE LA, 'DI SKAD DU, BZANG SKYONG LA SOGS PA BYANG CHUB SEMS
DPA' BRGYA PO YIN NO ZHES BSHAD PAR BYA'O, ,

DE LTAR RIGS KYI BU DE DAG NI SANGS RGYAS KYI GDUNG RGYUN MI
'CHAD PA DANG, THAMS CAD MKHYEN PA'I YE SHES KYI GDUNG RGYUN MI
'CHAD PAR BYED PA'I PHYIR 'JIG RTEN NA GNAS SO, ,

RIGS KYI BU DE DAG LA SOGS PAS PHYI MA MA 'ONGS PA'I DUS LNGA
BRGYA'I THA MAR YANG BSTAN CING BSLAB PA LA SBYOR BA'I MTHU DANG,
BDE BA'I RGYU DANG, RKYEN GYIS SKYE BO MANG PO NGAN SONG GSUM

DU MI LTUNG ZHING DE MA YIN PA SEMS CAN TSAD MED PA BRGYA STONG
RNAMS BYANG CHUB SEMS DPA'I THEG PA LA BKOD DO, ,DGA' BO, SANGS
RGYAS BRGYA STONG DU MA RNAMS KYIS RIGS


@119B KYI BU DE DAG GI YON TAN BRJOD KYANG RDZOGS PAR MI 'GYUR
RO, ,DE CI'I PHYIR ZHE NA, RIGS KYI BU DE DAG LA SOGS PAS DE LTA
BU'I YON TAN BSAM GYIS MI KHYAB PA DANG LDAN PA'I PHYIR RO, ,

DGA' BO, NGAS BSKAL PA GRANGS MED TSAD MED PA BRGYA STONG GI BAR
DU CHOS YONGS SU BSGRUBS PA RNAMS RIGS KYI BU 'DI DAG GIS BSRUNG
ZHING 'DZIN PAR 'GYUR RO, ,DGA' BO, NGAS

BSKAL PA KHRI PHRAG TSAD MED PA'I BAR DU CHOS DKON MCHOG BSGRUBS
PA RNAMS 'DI DAG LA GTAD CING GDAMS SO, ,RIGS KYI BU 'DI DAG NI
SANGS RGYAS KYI ZHING TSAD MED GRANGS MED PA NA

DA LTAR BZHUGS PA'I SANGS RGYAS THAMS CAD KYIS DGONGS PA'I PHYIR
RO, ,DGA' BO, RIGS KYI BU DE DAG LA RTAG TU LHA DANG, MI DANG,
'JIG RTEN DU BCAS PA THAMS CAD KYIS PHYAG BYA BA'I

GNAS YIN NO, ,DGA' BO, SKYES BU DE DAG LA NI PHYOGS BCU'I SANGS
RGYAS STONG SNYED KYANG CHOS GSUNGS PA'I TSE RTAG PAR BSNGAGS
SHING GSUNGS SO, ,DGA' BO, NGAS NGES PAR LUNG

BSTAN TE, SEMS CAN THAMS CAD KYI THE TSOM GCAD PA'I PHYIR GANG
ZHIG PHYI MA MA 'ONGS PA'I DUS SUM MDO SDE 'DI 'CHANG BA DANG,
'DZIN PA DANG, KLOG PA DANG, 'DON PA DANG, KHONG DU

CHUD PAR BYED PA DANG, GZHAN LA RGYA CHER STON CING 'CHAD NA RIGS
KYI BU'AM, RIGS KYI BU MO DE NI THAMS CAD MKHYEN PA'I YE SHES LA
SHIN TU NYE BAR BSNYEN PA YIN PAR RIG PAR BYA'O, ,


@120A *, ,SKYES BU GANG ZHIG PHYI MA MA 'ONGS PA'I DUS SU MDO SDE
'DI THOS NAS SHIN TU ZAB MO'I CHOS 'DI LA DAD CING MOS TE YI DAM
BCAS NA NGAS DE'ANG BLA NA MED PA

YANG DAG PAR RDZOGS PA'I BYANG CHUB TU LUNG BSTAN PAR BYA'O,
,PHYI MA MA 'ONGS PA'I DUS LNGA BRGYA'I THA MAR DAD CING MOS PAS
SEMS BSKYED DE BRTZON 'GRUS SHIN TU BRTZAMS NAS

MDO SDE 'DI BSRUNG ZHING 'DZIN PA'I RIGS KYI BU 'AM, RIGS KYI BU
MO DE'ANG NGAS BLA NA MED PA YANG DAG PAR RDZOGS PA'I BYANG CHUB
KYI CHOS KYIS GTAD CING GDAMS SO, ,GAL TE NYAN

THOS PA ZHIG GI CHOS ZAB MO 'DI DAG LA DAD CING LOG PA'I SEMS MED
NA DE'ANG PHYI MA MA 'ONGS PA'I DUS SU SANGS RGYAS BYAMS PA DANG
PHRAD PAR 'GYUR RO ZHES NGAS LUNG BSTAN

TO; ;SANGS RGYAS KYI BYANG CHUB TSOL BA GANG ZHIG CHOS 'DI 'DZIN
CING DANG NA SANGS RGYAS BYAMS PAS LUNG BSTAN PAR 'GYUR TE, SNGON
GYI SMON LAM GYIS RAB TU 'BYUNG ZHING BYANG

CHUB KYI RGYUD SLOB PAR 'GYUR RO, ,DGA' BO, RIGS KYI BU'AM, RIGS
KYI BU MO PHYI MA MA 'ONGS PA'I DUS LNGA BRGYA'I THA MA LA CHOS
'DI'I PHYIR SHIN TU BRTZON 'GRUS BSKYED NA SKYES

BU DE DAG GI DGE BA'I RTZA BA SHIN TU RNO ZHING RTAG PAR RIG PAR
BYA'O, ,SNGON BYUNG BA'I BSTAN PA ZHES BYA BA'I LE'U STE BCU GCIG
GO, ,,DE NAS DE'I TSE BYANG CHUB


@120B SEMS DPA' SEMS DPA' CHEN PO 'JIG RTEN 'DZIN GYIS BCOM LDAN
'DAS LA 'DI SKAD CES GSOL TO, ,BCOM LDAN 'DAS, BYANG CHUB SEMS
DPA' SEMS DPA' CHEN PO RNAMS

LA PHAN PA DANG, BDE BA'I DON GYI SLAD DU MDO SDE BSKYAB PA'I
SLAD DU BYIN GYIS BRLAB TU GSOL, BYANG CHUB SEMS DPA' SEMS DPA'
CHEN PO PHYI MA MA MCHIS PA'I DUS SU MDO SDE THOS NA

SEMS YONGS SU DAG PA DANG, DGA' BA DANG, BDE BAR LDAN ZHING CHOS
'DI DAG BSGRUB PA'I SLAD DU SHIN TU BRTZON 'GRUS RTZOM PAR 'GYUR
RO, ,DE'I TSE BCOM LDAN 'DAS KYIS MDO SDE 'DI

BYIN GYIS BRLAB PA'I PHYIR RDZU 'PHRUL GYI MTHUS STONG GSUM GYI
STONG CHEN PO'I 'JIG RTEN GYI KHAMS 'DI DRI DANG, BSUNG NGO MTSAR
RMAD DANG LDAN PAS YONGS SU KHYAB PAR GYUR TO, ,SEMS

CAN RNAMS GCIG LA GCIG BYAMS PA'I SEMS KYIS BLTA BAR GYUR TO,
,BCOM LDAN 'DAS KYIS DE LTAR BYIN GYIS BRLABS NAS 'JIG RTEN 'DZIN
LA 'DI SKAD CES BKA' STZAL TO, ,

'JIG RTEN 'DZIN, NGAS CHOS KYI PHYAG RGYA'I MDO SDE 'DI BYIN GYIS
BRLABS PA NI THAMS CAD KYI THE TSOM GCAD PA'I PHYIR RO, ,'JIG
RTEN 'DZIN, GANG ZHIG GIS MDO SDE 'DI 'CHANG

NGAM; 'DZIN TAM, KLOG GAM, 'DON NA RING POR MI THOGS PAR THAMS
CAD MKHYEN PA'I YE SHES SU 'GYUR RO, ,SKYES BU DE DAG MYUR DU
THAMS CAD MKHYEN PA'I YE SHES RDZOGS


@121A *, ,PAR 'GYUR BAR LUNG BSTAN TO, ,'JIG RTEN 'DZIN, BYANG
CHUB SEMS DPA' SEMS DPA' CHEN PO RNAMS GANG ZHIG MDO SDE CHOS KYI
PHYAG RGYA 'DI 'CHANG NGAM,

'DZIN TAM, KLOG GAM, 'DON TAM, YID LA BYED DAM, GZHAN DAG LA'ANG
RGYA CHER STON CING 'CHAD NA SKYES BU DE RING PO MI THOGS PAR
GYUR DU PHUNG PO LNGA LA SBYOR BA DANG, SKYE

MCHED BCU GNYIS DANG, KHAMS BCO BRGYAD DANG, RTAN CING 'BREL TE
BYUNG BA BCU GNYIS DANG, DRAN PA NYE BAR GZHAG PA BZHI DANG, YANG
DAG PAR SPONG BA BZHI DANG, RDZU

'PHRUL GYI RKANG PA BZHI DANG, DBANG PO LNGA DANG, STOBS LNGA
DANG, BYANG CHUB KYI YAN LAG BDUN DANG, 'PHAGS PA'I LAM YAN LAG
BRGYAD DANG, 'JIG RTEN DANG, 'JIG RTEN

LAS 'DAS PA'I CHOS DANG, 'DUS BYAS DANG, 'DUS MA BYAS PA'I CHOS
LA SBYOR BA THOB PAR 'GYUR RO, ,GZHAN YANG, CHOS RNAMS KYI YANG
DAG PA'I MTSAN NYID MYUR DU THOB PAR 'GYUR

CHOS THAMS CAD KYI MTSAN NYID RNAM PAR 'BYED PA LA MKHAS PA MYUR
DU THOB PA DANG, DRAN PA'I STOBS MYUR DU THOB PA DANG, CHOS THAMS
CAD RNAM PAR 'BYED PA LA MKHAS PA'I SHES

RAB MYUR DU THOB PA DANG, GZHAN YANG LUS 'DI BRJES KYANG DRAN PA
RGYUN MI 'CHAD PA DANG LDAN PA NAS BLA NA MED PA YANG DAG PAR
RDZOGS PA'I BYANG CHUB KYI BAR DU MYUR DU THOB PAR 'GYUR


@121B RO; ;'JIG RTEN 'DZIN, MDO SDE 'DI NI PHYI MA MA 'ONGS PA'I
DUS SU SKYE BO MANG PO LA CHOS CHEN PO'I SNANG BA BYED CING YE
SHES 'OD KYIS BSOD NAMS KYI RGYU DANG, RKYEN DU 'GYUR RO, ,GZHAN
YANG

BYANG CHUB SEMS DPA' RNAMS KYI BLA NA MED PA YANG DAG PAR RDZOGS
PA'I BYANG CHUB KYI TSOGS YONGS SU RDZOGS PAR 'GYUR RO, ,'JIG
RTEN 'DZIN, BYANG CHUB SEMS DPA' GANG ZHIG PHYI MA MA

'ONGS PA'I DUS SU MDO SDE 'DI'AM, MDO SDE ZAB MO GZHAN BYANG CHUB
KYI SDE SNOD DU GTOGS PA PHA ROL TU PHYIN PA RNAMS DANG LDAN PA
DANG PHRAD NA, SKYES BU DE LA BDUD KYIS BAR DU MI GCOD

CING LAS KYIS GRIB LAS KYANG BAR DU GCID PAR MI 'GYUR RO, ,'JIG
RTEN 'DZIN, SKYES BU DE MA SKYES PA'I CHOS KYI BZOD PA MA THOB PA
ZHIG NA'ANG SANGS RGYAS GNYIS SAM, SANGS RGYAS

GSUM PO LAS MA SKYES PA'I CHOS KYI BZOD PA THOB PAR 'GYUR BAR
NGAS LUNG BSTAN TO, ,GAL TE MA SKYES PA'I CHOS KYI BZOD PA THOB
PA ZHIG NA'ANG CHOS THAMS CAD LA MYUR DU DBANG THOB

PAR 'GYUR BA DANG, MYUR DU SANGS RGYAS KYI ZHING RNAM PAR DAG PA
THOB PA DANG, MYUR DU NYAN THOS KYI DGE 'DUN GYI 'KHOR TSAD MED
PA THOB PA DANG, MYUR DU BYANG CHUB SEMS DPA'I

'KHOR THOB PAR 'GYUR RO, ,'JIG RTEN 'DZIN, NGAS MDO SDE CHOS KYI
PHYAG RGYA 'DI GSUNGS PA NI SEMS CAN THAMS CAD PHYI MA MA 'ONGS
PA'I SKYE BO MANG PO'I THE TSOM GCAD PA'I PHYIR


@122A *, ,RO; ;'JIG RTEN 'DZIN, BYANG CHUB SEMS DPA' SEMS DPA'
CHEN PO RNAMS PHAN PA'I DNGOS PO BZHI MTHONG BAS MA 'ONGS PA'I
DUS SU MDO SDE 'DI LA SOGS

PA BSRUNG BA DANG, 'DZIN PAR YI DAM LEN TO, ,BZHI GANG ZHE NA,
'DI LTA STE, BYANG CHUB SEMS DPA' RNAMS 'DI SNYAM DU BDAG GIS
MYUR DU YON TAN TSAD MED DPAG TU MED PA THOB

PAR 'GYUR SNYAM PA DANG, SEMS CAN RNAMS DGE BA'I RTZA BA CHEN PO
SKYE ZHING SANGS RGYAS KYI ZHING YANG DAG PA'I CHOS 'DZIN CING
BSRUNG BA YIN NO SNYAM PA DANG, SANGS RGYAS THAMS

CAD KYI CHOS KYI SDE SNOD 'DZIN PA YIN NO SNYAM PA DANG, SANGS
RGYAS TSAD MED PA RNAMS KYIS BSTOD CING BSNGAGS PAR 'GYUR RO
SNYAM DU SEMS DPA' DANG BZHI'O, ,'JIG RTEN 'DZIN, BYANG

CHUB SEMS DPA' SEMS DPA' CHEN PO KHYED LA SOGS PAS NGAS BSKAL PA
GRANGS MED PA BRGYA STONG GI BAR DU BSGRUBS PA'I CHOS KYI DKON
MCHOG GI SDE SNOD 'DI LTA DANG MI RNAMS LA SHIN

TU RGYAS PAR SHOD CIG ,DE'I TSE BZANG SKYONG LA SOGS PAS BCOM
LDAN 'DAS KYI ZHABS LA SPYI BOS PHYAG BTZAL NAS 'DI SKAD CES GSOL
TO, ,BDAG CAG GI RNGO CI THOGS PA DANG, BCOM

LDAN 'DAS KYI BYIN GYIS PHYI MA MA MCHIS PA'I DUS SU CHOS DKON
MCHOG 'DI RGYAS PAR STON CING BSHAD PAR 'TSAL LO ZHES GSOL TO,
,CHOS KYI PHYAG RGYA'I MDO SDE 'DI GSUNGS PA'I TSE


@122B DPAG TU MED TSAD MED GRANGS MED PA SNYED KYI SKYE BA GCIG
GIS THOGS PA'I BYANG CHUB SEMS DPA' RNAMS NI DGE BA'I RTZA BA
LHUN GYIS GRUB BO, ,SEMS CAN TSAD MED PA BRGYA STONG RNAMS NI BLA

NA MED PA YANG DAG PAR RDZOGS PA'I BYANG CHUB TU SEMS BSKYED DE,
BLA NA MED PA YANG DAG PAR RDZOGS PA'I BYANG CHUB TU GDON MI ZA
BAR LUNG BSTAN TO, ,BCOM LDAN 'DAS KYIS DE SKAD CES

GSUNGS NAS BYANG CHUB SEMS DPA' 'JIG RTEN 'DZIN DANG, BZANG
SKYONG LA SOGS PA BYANG CHUB SEMS DPA' GZHAN DAG DANG, 'KHOR RNAM
BZHI DANG, LHA DANG, MI DANG, LHA MA YIN LA

SOGS PA THAMS CAD BCOM LDAN 'DAS KYIS GSUNGS PA LA MNGON PAR
DGA'O, ,GDAMS PA ZHES BYA BA'I LE'U STE BCU GNYIS SO,, ,,'PHAGS
PA 'JIG RTEN 'DZIN

CES BYA BA'I MDO RDZOGS SO,, 
