@476A RGYA GAR SKAD DU, A'ARYA AA MO GHA D'A SHA KALPHA
R'A DZA BI DHI N'A MA, BOD SKAD DU, 'PHAGS PA DON YOD ZHAGS PA'I
RTOG PA'I RGYAL PO'I CHO GA ZHES BYA BA, SANGS RGYAS DANG

BYANG CHUB SEMS DPA' THAMS CAD LA PHYAG 'TSAL LO, ,DE NAS BYANG
CHUB SEMS DPA' SEMS DPA' CHEN PO 'PHAGS PA SPYAN RAS GZIGS DBANG
PHYUG GIS BCOM LDAN 'DAS LA 'DI SKAD CES

GSOL TO, ,BCOM LDAN 'DAS DENG BDAG CAG GIS 'KHOR GYI DKYIL 'KHOR
GYI DBUS SU SANGS RGYAS DANG, BYANG CHUB SEMS DPA' THAMS CAD KYIS
PHYAG BGYIS SHING BSNGAGS PA DON YOD PA'I

ZHAGS PA'I RTOG PA'I RGYAL PO'I CHO GA ZHIB MO ZHES BGYI BA 'DI
NYID SKYE BO MANG PO LA SMAN PA DANG, SKYE BO MANG PO LA BDE BA
DANG, 'JIG RTEN LA SNYING BRTZE BA DANG, RJES SU BRTZE BAR BGYI
BA'I SLAD

DU BRJOD PAR BGYI YIS GSON CIG ,AOm PADMA HASTA MAH'A AA MO GHA
P'A SHA SA H'A YAm SA MA YA HRi DA Y'Am TZA RA TZA RA H'Um, DON
YOD PA'I RANG BZHIN GYI SPYAN RAS GZIGS KYI SNYING PO ZHES BGYI
STE,

LAS THAMS CAD KYANG BGYI BA'O, ,AOm DI BYA SAm P'U RA NAm GE PHI
KI KAshA nI H'Um, 'KHAR GSIL GYI RIG PA STE, LAN NYI SHU RTZA
GCIG BZLAS NA SGRA GRAGS PAS SEMS CAN RNAMS NGAN 'GRO LAS THAR
BAR


@476B 'GYUR RO, ,AOm PATTRA P'U RA YA AA MO GHA BA TO SA MANTA
PRA BHE SV'A H'A, LHUNG BZED KYI RIG PA STE, LAN NYI SHU RTZA
GCIG BZLAS NA BDUD RTZI'I RNAM PAR 'GYUR ZHING GANG GIS ZOS PA
RNAMS NGAN 'GRO LAS THAR PAR 'GYUR RO, ,

PHYAG RGYA THAL MO LHAN CIG TU DAM DU SBYAR BA LAS SLAR PADMA'I
TSUL DU BGYIS NAS MDZUB MO NOR BU LTA BUR BGYIS TE, GUNG MO YID
TZAM BKUG PA NI YID BZHIN GYI NOR BU CHEN PO'I RGYAL MTSAN GYI
RTZE MO'I PHYAG RGYA STE,

LAG PA SPYI BOR BKAN NAS BZHAG PA SPYI BOR DBANG BSKUR BA'I RIG
PA 'DI LAN BDUN BRJOD DO, ,AOm TRYEE BH'A SA NU GA TA, AA BHI
shINYTZA TU M'Am SA RBATREE YA DH'I KE PADMA MA nI SU PADME AA MO
GHE SARBA TA TH'A T'A 'GYUR RO, ,RIG SNGAGS

'DIS DBANG BSKUR BA TZAM GYIS RIG SNGAGS 'CHANG LA DE BZHIN
GSHEGS PA THAMS CAD KYIS DBANG BSKUR BAR 'GYUR RO, ,'PHAGS PA
SPYAN RAS GZIGS DBANG PHYUG GIS DBANG BSKUR BAR 'GYUR RO, ,RIG
SNGAGS

'CHANG GI RGYAL PO CHEN POR YANG 'GYUR RO, ,RIG SNGAGS THAMS CAD
KYANG 'GRUB PAR 'GYUR RO, ,NYON MONGS PA'I SGRIB PA THAMS CAD
KYANG RNAM PAR DAG PAR 'GYUR RO, ,'JIG RTEN GYI GTZO BO GCIG PU'I
GNAS SU YANG

'GYUR PAR THE TSOM MA MCHIS SO, ,AOm PADMO shn'I shA PI MA LE
H'Um PHAt, BCOM LDAN 'DAS RIGS KYI BU'AM RIGS KYI BU MOGANG LA
LAS GSANG SNGAGS KYI SNYING PO YI GE BCU PA 'DI SNYING RJE DANG
LDAN PAR BGYIS TE BZLAS

BRJOD BGYIS NA BYANG CHUB LAS PHYIR MI LDOG PAR 'GYUR BA NAS SA
BCU LA GNAS PA'I BAR DU 'GYUR ZHING, LHA DANG, MI'I SKYE DGU DAG
GIS 'DI NI DE BZHIN GSHEGS PA'O ZHES BRJOD PAR 'GYUR LA, BLA NA
MED PA YANG


@477A *, ,DAG PAR RDZOGS PA'I BYANG CHUB LAS PHYIR MI LDOG PAR
'GYUR TE, DON YOD PA'I ZHAGS PA'I PADMA'I GTZUG TOR DRI MA MED
PA'I 'KHOR LOS SGYUR BAR 'GYUR TE 'DI LA THE TSOM MA

MCHIS SO, ,BCOM LDAN 'DAS GSANG SNGAGS KYI SNYING PO YI GE BCU PA
'DI NI YON TAN CHEN PO TSAD MA MCHIS PA RNAMS DANG LDAN PAR RIG
PAR BYA'O, ,BCOM LDAN 'DAS KYIS BKA' STZAL BA,

RIGS KYI BU DE DE BZHIN NO, ,DE DE BZHIN TE, RIGS KYI BU GZUNGS
SNGAGS KYI SNYING PO 'DI DAG NI YI GE 'BRU RE RE TZAM BZLAS BRJOD
BYAS PA TZAM GYIS KYANG SANGS RGYAS KYI MDZAD PA BYED PAR 'GYUR
NA,

RIGS KYI BU GANG GIS CHED DU GNYER TE, CHES NGAL ZHING DUB PAR
BZLAS BRJOD DANG, SGRUB PA DANG, CHO GAS TSUL BZHIN DU RGYAS PAR
SGRUB PA RNAMS LTA SMOS KYANG CI DGOS, DON YOD PA'I ZHAGS PA'I

PADMA'I GTZUG TOR DRI MA MED PA'I SNYING PO KHRO BO'I GZUNGS
SNGAGS RIM PAR PHYE BA GSANG SNGAGS CHEN PO YI GE BCU PA 'DI LAN
GCIG TZAM DRAN NAM, BKLAGS SAM, MING TZAM YANG BZUNG NGAM,

DUS TSIGS 'GA' RER DRAN PA TZAM GYIS KYANG SEMS CAN DE'I MTSAMS
MED PA'I LAS BYAS PAS MNAR MED PA'I DMYAL BAR GZHOL BA TSE BSKAL
BAR GNAS PAR 'GYUR BA YANG LAS THAMS CAD

RNAM PAR DAG PAR 'GYUR RO, ,SDIG PA DANG SGRIB PA THAMS CAD KYANG
RANG RAB TU ZAD PAR 'GYUR, LUS YONGS SU DAG CING DRI MA MED PAR
'GYUR, SGRIB PA DANG, NYON MONGS PA THAMS CAD DANG BRAL


@477B PAR 'GYUR, TSE 'PHOS NAS KYANG BDE BA CAN GYI 'JIG RTEN GYI
KHAMS SU PADMA LAS BRDZUS TE SKYE BAR 'GYUR RO, ,TSE RABS THAMS
CAD DU SKYE BA DRAN PAR 'GYUR, NAM YANG NGAN 'GROR 'GRO BAR MI
'GYUR,

BSKAL PA BYE BA 'BUM PHRAG BRGYAD CUR 'KHOR LOS SGYUR BA'I MCHOG
TU 'GYUR RO, ,SANGS RGYAS KYI ZHING NAS SANGS RGYAS KYI ZHING
RNAMS SU 'GRO BAR 'GYUR, SANGS RGYAS BCOM LDAN 'DAS RNAMS

KYIS RAB TU DGONGS PAR 'GYUR RO, ,SGRUB PA'I CHO GA'O, ,DE NAS
BCOM LDAN 'DAS KYIS GSANG BA PA'I BDAG PO LAG NA RDO RJE LA BKA'
STZAL BA, LAG NA RDO RJE GSANG SNGAGS KYI RTZA BA DON YOD PA'I

ZHAGS PA'I PADMA'I GTZUG TOR GYI SNYING PO DRI MA MED PA GSANG BA
'DI RIG SNGAGS 'CHANG BA'I RIG KYI BU'AM, RIGS KYI BU MO'AM, DGE
SLONG NGAM, DGE SLONG MA'AM, DGE BSNYEN NAM, DGE BSNYEN

MA GANG LA LAS LAN CIG TZAM YANG DRAN PAS YID LA BYED CING, YONGS
SU DAG PA'I BDAG NYID SNYING RJE CHEN PO DANG, BYAMS PA'I SEMS
DANG LDAN PA DANG, LHAG PA'I BSAM PAS SEMS CAN THAMS

CAD YONGS SU MI GTONG BA'I BLO DANG, DMIGS PA DANG LDAN PAS SEMS
CAN GANG YANG RUNG BA'I RNA KHUNG DU BRJOD NA SEMS CAN DE DAG
NGAN SONG DU SKYE BAR MI 'GYUR TE DE NI GNAS MED DO, ,SEMS CAN DE

DAG THAMS CAD DGE BA'I RTZA BA CHEN PO DANG YANG LDAN PAR 'GYUR
RO, ,LAN GNYIS BRJOD NA NAD THAMS CAD RAB TU ZHI BAR 'GYUR RO,
,LAN GSUM BRJOD NA RIMS DANG, 'BRUM BU DANG, 'BRAS DANG,


@478A *, ,LHOG PA DANG, ME DPAL DANG, G-YAN PA DANG, RKANG SHU
DANG, MDZE NAD THAMS CAD RAB TU ZHI BAR 'GYUR RO, LAN BZHI BRJOD
NA, DUG DANG, DBYIG DUG DANG, BYANG DANG, GSHED BYED

THAMS CAD RAB TU ZHI BAR 'GYUR RO, ,LAN LNGA BRJOD NA 'THAB PA
DANG, RTZOD PA DANG, 'GYED PA DANG, SHAGS SU GYUR BA THAMS CAD
RAB TU ZHI BAR 'GYUR RO, ,LAN DRUG BRJOD NA 'JIGS PA THAMS

CAD DANG, GDON THAMS CAD DANG, RIMS THAMS CAD DANG, PHA ROL GYI
GNOD PA THAMS CAD RAB TU ZHI BAR 'GYUR RO, ,LAN BDUN BRJOD NA DUS
MA YIN PAR 'CHI BA THAMS CAD DANG, SEMS CAN

THAMS CAD KYI 'TSE BA DANG, YAMS THAMS CAD RAB TU ZHI BAR 'GYUR
RO, ,LAG NA RDO RJE DE LTA BAS NA SEMS CAN THAMS CAD KYI DON DU
NYIN RE BZHIN DU TSIG GZHAN MI SMRA BAR SNYING PO 'DI LAN BDUN

BDUN BZLAS PAR BYA'O, ,LAG NA RDO RJE GANG LA LA DAG 'DI LTAR
SDIG PA MI DGE BA BCU RAB TU SPYOD PA, MTSAMS MED PA BYED PA, DAM
PA'I CHOS LA SKUR BA 'DEBS PA, 'PHAGS PA'I GANG ZAG LA RAB TU

BRNYAS PAS DE DAG SEMS CAN DMYAL BAR GZHOL BA'I TSE'I DUS BYAS
PAR GYUR BA DANG, DGE SLONG GANG LA LA DAG RANG GI BSLAB PA'I
SDOM PA DRAL BA, TSUL KHRIMS KYI SDOM PA RAL CING ZHIG PA DANG,
MKHAN

PO DANG, SLOB DPON LA MA GUS SHING 'KHU BA DANG, DAM PA'I CHOS LA
RMA 'BYIN PAS TSA'I DUS BYAS PAR 'GYUR NA SEMS CAN DMYAL BAR
GZHOL BAR GYUR PA DE DAG GI DON DU BYE MA GTZANG MA LA LAN


@478B GRANGS BDUN BDUN BZLAS NAS, DUR KHROD DU BOR BA'I RO DANG,
RO BSREGS PA'I RUS PA'AM, DUR MCHAD DU BCUG PA'I RO'AM, RUS PA LA
BYE MA DES GTOR BAR BYA'O, ,GANG DANG GANG NA SEMS CAN RNAMS KYI
RUS PA

GANG DAG YOD PA DE DANG DE DAG TU BYE MA DES GTOR MA THAG TU, DE
DANG DER BYE MAS PHOG PA'I SEMS CAN DE DAG RNAMS SEMS CAN DMYAL
BA DANG, YI DVAGS DANG, DUD 'GRO DANG, SHA ZA'I SKYE GNAS DANG,
GNOD

SBYIN GYI SKYE GNAS SU SKYES PAR GYUR NA YANG DE DAG DE'I MOD LA
TSE BRJES NAS THAMS CAD MTHO RIS KYI 'JIG RTEN LHA DANG MI'I GNAS
SU RAB TU GZHOL BAR 'GYUR ZHING, PHYIN CHAD NAM YANG SEMS CAN
THAMS

CAD DMYAL BA DANG, YI DVAGS DANG, DUD 'GRO'I 'GRO BA RNAMS SU
SKYE BAR MI 'GYUR RO, ,GZUNGS SNGAGS YI GE BCU PA 'DI NYID GRO GA
DANG, RAS SAM SHOG BU LA BRIS TE MCHOD RTEN GYI NANG DU BCUG NA,
GNAS

DER SROG CHAGS RKANG GNYIS PA DANG, RKANG BZHI PA DANG, RKANG
MANGS PA DANG, RKANG MED PA GANG DAG NYE BAR 'ONGS PA DE DAG
THAMS CAD MCHOD RTEN DE'I GRI MA PHOG PA TZAM GYIS DE DAG GI SDIG
PA DANG, SGRIB PA

THAMS CAD RNAM PAR DAG CING MTHO RIS SU GZHOL BAR 'GYUR RO, ,RI
DVAGS DANG, BYA DANG, WA DANG, KHYI DANG, NE'U LE DANG, GROG SBUR
DANG, SBRUL DANG, RUS SBAL DANG, LAG 'GRO LA SOGS PA SROG CHAGS
PHRA MO

GANG DAG GIS MCHOD RTEN DE'I GRIB MA LA 'GRIMS PA THAMS CAD KYANG
GRIB MA PHOG PA TZAM GYIS DE DAG RNAMS KYI SDIG PA DANG, SGRIB PA
THAMS CAD RNAM PAR DAG PAR 'GYUR ZHING DE DAG THAMS CAD KYANG
MTHO


@479A *, ,RIS KYI 'JIG RTEN DU GZHOL BAR 'GYUR RO, ,BUD DUNG LA
SOGS PA LA LAN BDUN BZLAS BRJOD BYAS NAS GNAS MTHON PO'I RTZE MO
NAS DUNG DE BUS NA, SEMS CAN GANG DAG GIS

DUNG DE'I SGRA THOS PA'I SKYES PA'AM, BUD MED DAM, KHYI'U'AM, BU
MO'AM, LHA'AM, YI DVAGS SAM, DUD 'GRO'I SKYE GNAS SU GTOGS PA DE
DAG THAMS CAD BDE 'GRO MTHO RIS KYI 'JIG RTEN DU GZHOL

BAR 'GYUR ZHING DGE BA'I BSHES GNYEN RNAMS DANG PHRAD NAS CHOS
THOS TE RIM GYIS MYA NGAN LAS 'DA' BA'I BAR DU 'GYUR RO, ,SEMS
CAN GANG DAG SBYIN PA LA DGA' BA DANG, GANG DAG BSNYEN GNAS LA

NYE BAR GNAS PA DANG, GANG DAG SKYABS GSUM NYE BAR GZUNG BA DANG,
GANG DAG TSUL KHRIMS YONGS SU DAG PA DANG LDAN PA DANG, GANG DAG
BYANG CHUB SEMS DPA'I SDOM PAS YANG DAG PAR BSDAMS PA DE

DAG GIS SGRA DE THOS NA, DE DAG THAMS CAD BYANG CHUB LAS PHYIR MI
LDOG CING MYUR DU BLA NA MED PA YANG DAG PAR RDZOGS PA'I BYANG
CHUB TU MNGON PAR 'TSANG RGYA BAR 'GYUR RO, ,TSE DE BRJES MA THAG
TU 'JIG

RTEN GYI KHAMS BDE BA CAN DU SKYE BAR 'GYUR RO, ,TZANDAN DKAR PO
LA LAN BDUN BZLAS BRJOD BYAS NAS DGE 'DUN GYI KUN DGA' RA BA'AM,
DKOR SA'AM, SKYE BO'I DBUS SAM, RGYAL PO'I PHO BRANG DU

BDUG PAR BYAS NA, GANG DAG DE'I DRI LA BSNAMS PA'I SEMS CAN DE
DAG THAMS CAD KYANG LAS DANG NYON MONGS PA'I SGRIB PA THAMS CAD
RNAM PAR BYANG BAR 'GYUR TE, SANGS RGYAS KYI SKU YONGS SU RDZOGS


@479B PA RAB TU 'THOB PA'I BAR DU 'GYUR RO, ,CHOS GOS LA RAB TU
BDUGS NAS LUS LA GYON NA GANG ZAG DE'I SDIG PA DANG, SGRIB PA
THAMS CAD MA LUS PAR RNAM PAR DAG PAR 'GYUR RO, ,LUS LA BAB PA

TZAM GYIS BAG CHAGS KYI DRI MA DANG, SER SNA DANG NYON MONGS PA'I
SKYON THAMS CAD SPANGS PAR 'GYUR RO, ,GOS LA BDUGS TE BCANGS PA
TZAM GYIS 'JIG RTEN THAMS CAD DBANG DU 'GYUR RO, ,BDAG GI

GOS LA RAB TU BDUGS TE RGYAL PO'I PHO BRANG DU ZHUGS NA RGYAL PO
DANG, BTZUN MOR BCAS PA RNAMS DBANG DU 'GYUR RO, ,KUN GYI MCHOD
GNAS CHEN POR 'GYUR RO, ,'JIG RTEN THAMS CAD KYI BLA MAR 'GYUR

RO, ,'PHAGS PA'I DGE 'DUN GYI DBUS SU ZHUGS NA DGE 'DUN THAMS CAD
KYI MCHOD GNAS CHEN POR 'GYUR RO, ,SKYE BO'I TSOGS CHEN PO'I NANG
DU ZHUGS NA NOR DANG, LONGS SPYOD CHEN PO 'PHEL BAR

'GYUR ZHING MCHOD GNAS CHEN PO'I 'OS SU YANG 'GYUR RO, ,TZANDAN
GYI BDUG PA'I CHO GA'O, ,DON YOD PA'I ZHAGS PA'I RTOG PA LAS
PADMA'I GTZUG TOR DRI MA MED PA'I SNYING PO'I LE'U STE BZHI
PA'O,, ,,

DE NAS KHRO BO'I RGYAL BA ME'I, RTOG PA RAB TU BSHAD BYA STE,
,DON YOD RGYAL PO RMAD BYUNG TSE, ,KUN TU DNGOS GRUB THOGS MED
CING, ,DKYIL 'KHOR KUN TU DBANG BSKUR BAS, ,SDANG BA THAMS CAD
RAB TU

'JOMS, ,BDUD DANG BGEGS DPUNG RNAM PAR 'JIG, GNOD SBYIN SSRIN
SREG PO GSANG BA BA, 'BYUNG PO THAMS CAD RAB TU 'BROS, ,BSAM PA
THAMS CAD RAB RDZOGS BYED, ,AOm BHRi KU tI DAmshtRE AA MO GHA SA
MA YE,


@480A *, ,AA BHI shINYTZA M'Am SARBA BID AA MO GHA GA AA BHI shE
KA H'Um, MI LI MI LI SV'A H'A, KHRO BO'I RGYAL PO'I SNYING PO'O,
,DE NAS SKU GZUGS KYI CHO GA NI DNGUL LA KHRO BO'I RGYAL PO SOR
BCU GNYIS

KYI TSAD TZAM SHIN TU MDZES SHING TSAD DANG LDAN PA, GDONG GSUM
PA, RAL BA'I THOR TSUGS CAN, RGYAL BA 'OD DPAG TU MED PAS SPYI
BOR BRGYAN PA, ZLA BA TSES PA MGO LA THOGS PA, GDONG GSUM GYI,

DANG PO KHRO PA, G-YAS CUNG ZAD 'DZUM PA, G-YON GAD MO DGOD PA,
LAG PA BZHI PA, G-YAS DANG PO NA PADMA, 'OG MA NA RAL GRI 'PHYAR
BA, G-YON DANG PO NA ZHAGS PA, 'OG MA MDUD RTZE GSUM PA, RGYAN

THAMS CAD KYIS BRGYAN PA PADMA DANG ZLA BA'I GDAN LA RGYAL PO'I
ROL STANGS KYIS 'DUG PA, GCAN GZAN KHRO BO'I PAGS PAS SMAD DKRIS
PA'O, ,G-YAS PHYOGS SU NI LHA MO SGROL MA AUTPA LA THOGS PA

RGYAN THAMS CAD KYIS RAB TU BRGYAN PA'O, ,G-YON PHYOGS SU NI LHA
MO RIG SNGAGS KYI RGYAL MO NOR BU RIN PO CHE THOGS PA, RGYAN
THAMS CAD KYIS RAB TU BRGYAN PA'O, ,'JIG RTEN DBANG PHYUG GI
DRUNG DU

RIG SNGAGS 'CHANG PUS MO BTZUGS PA LAG NA SPOS POR THOGS SHING
BGRANG PHRENG 'DZIN PA BCOM LDAN 'DAS LA GYEN DU BLTA BA'O, ,YANG
NA NI RI MOR BRI BAR BYA STE CHO GA BZHIN NO, ,GZUGS BRNYAN DE

DAG GI DRUNG DU BA'I LCI BAS BYUG PA BYAS LA, TZANDAN DKAR PO'I
DKYIL 'KHOR BYA ZHING GUNG GUM GYIS MCHOD YON BYA STE, ME TOG LA
SOGS PAS YANG DAG PAR MCHOD PAR BYA'O, ,DKYIL 'KHOR DE'I STENG


@480B DU KHRO BO'I RGYAL PO BZHUGS SU GSOL TE, DE'I DRUNG DU
BZLAS BRJOD STONG PHRAG BRGYAD BYA'O, ,DE NAS GZUGS BRNYAN DE
'GUL ZHING G-YO BAR 'GYUR RO, ,RKANG PAS PHAN TSUN DU 'CHAG PAR
'GYUR, GZUGS

LAS 'OD ZER 'BYUNG BAR 'GYUR, TSIG 'BYIN PAR 'GYUR, LEGS SO ZHES
SGRA 'BYIN PAR 'GYUR, LAG PA G-YAS PA RIG SNGAGS 'CHANG GI SPYI
BOR 'JOG PAR 'GYUR, YID LA BSAMS SO COG THAMS CAD

DANG, MCHOG THAMS CAD YONGS SU RDZOGS PAR 'GYUR RO, ,BZLAS BRJOD
RDZOGS PA'I MOD LA 'PHAGS PA SPYAN RAS GZIGS DBANG PHYUG KHRO
BO'I RGYAL PO RANG GI MDUN NA BZHUGS PAR 'GYUR RO, ,DRAN PA

TZAM GYI MOD LA DNGOS GRUB THAMS CAD 'GRUB PAR 'GYUR RO, ,LAS
THAMS CAD KYANG BYED PAR 'GYUR RO, BKLAGS PAS LAS THAMS CAD DANG,
DNGOS GRUB THAMS CAD 'GRUB PAR 'GYUR BA DANG,

GRUB PA THAMS CAD STON PAR 'GYUR RO, ,KHRO BO'I RGYAL PO CHEN
PO'I ZHAGS PA NAS BZUNG STE, BZLAS BRJOD STONG RTZA BRGYAD BYAS
NAS SNGON CHAD BSAGS PA'I BSOD NAMS DANG, LAS KYI BGO BSKAL

THAMS CAD MNGON SUM DU 'GYUR RO, ,TSE'I MTHAR THUG GI BAR DU DPAL
CHEN PO THOB PA DANG, CHE BA NYAMS SU MYANG BAR 'GYUR RO, ,GDONG
DU BLTAS TE BZLAS BRJOD STONG RTZA BA BRGYAS BYAS NAS DBANG

PHYUG CHEN PO'I DNGOS GRUB THOB PAR 'GYUR RO, ,PADMA NAS BZUNG
STE BZLAS BRJOD STONG RTZA BRGYAD BYAS NA NYON MONGS PA DANG, NYE
BA'I NYON MONGS PA THAMS CAD DANG BRAL BAR 'GYUR RO, ,RAL GRI


@481A *, ,NAS BZUNG STE, BZLAS PA STONG RTZA BRGYAD BYAS NA NAM
MKHA' LA 'GRO BA'I DNGOS GRUB THOB PAR 'GYUR RO, ,RTZE GSUM NAS
BZUNG STE, STONG RTZA BRGYAD BZLAS BRJOD BYAS

NA; 'JIG RTEN GSUM GYI DBANG PHYUG TU 'GYUR RO, ,'GRO BA THAMS
CAD DBANG DU 'GYUR RO, ,RKED PA NAS BZUNG STE BZLAS PA STONG RTZA
BRGYAD BYAS NA SNGON GYI TSE RABS DRAN PAR 'GYUR RO, ,RGYAL

PO DANG BTZUN MO 'KHOR DANG BCAS PA RNAMS DBANG DU 'GYUR TE, BDAG
NYID JI SRID 'TSO'I BAR DU NOR RNAMS NYE BAR GNAS PAR 'GYUR RO,
,COD PAN LA LAN BRGYA RTZA BRGYAD BZLAS TE, KHRO BO'I

RGYAL PO'I DBU LA BCINGS NA NGES PAR DBANG BSKUR BA THOB PAR
'GYUR TE, 'DI LA THE TSOM DANG YID GNYIS BSKYED PAR MI BYA'O,
,BZLAS BRJOD DANG, SGRUB PA 'DI DAG GIS NI 'PHAGS PA SPYAN RAS

GZIGS DBANG PHYUG KHRO BO'I RGYAL PO'I GZUGS KYIS RIG SNGAGS
'CHANG GI MDUN DU BYON TE, CI DGOS PA THAMS CAD BYED PAR 'GYUR
RO, ,'PHAGS PA DON YOD ZHAGS PA'I RTOG PA'I RGYAL

PO'I CHO GA LAS BYUNG BA RDZOGS SO,, ,,PAndI TA MANYDZU SHR'I
WARMA DANG, LOTZTSA BA DGE SLONG BLO LDAN SHES RAB KYIS BSGYUR
CING ZHUS TE GTAN LA PHAB PA, 
