@139B ,,RGYA GAR SKAD DU,
A'ARYA BHA DRA B'A LA SHREshN'I PA RI PRiTZTS'A N'A MA MAH'A Y'A
NA S'U TRA, BOD SKAD DU, 'PHAGS PA TSONG DPON BZANG SKYONG GIS
ZHUS


@140A *, ,PA ZHES BYA BA THEG PA CHEN PO'I MDO, BAM PO DANG PO,
SANGS RGYAS DANG BYANG CHUB SEMS DPA' THAMS CAD LA PHYAG 'TSAL
LO, ,'DI SKAD BDAG GIS THOS PA DUS GCIG

NA; BCOM LDAN 'DAS RGYAL PO'I KHAB NA 'OD MA'I TSAL BYA KA LAN DA
KA GNAS PA NA, SH'A RI'I BU LA SOGS PA BYA BA BYAS PA, BYED PA
BYAS PA, DGE SLONG STONG NYIS BRGYA LNGA BCU'I DGE SLONG GI

DGE 'DUN CHEN PO DANG THABS GCIG TU BZHUGS SO, ,DE'I TSE DGE
SLONG DE DAG BCOM LDAN 'DAS KYI THAD NA LUS SNYOM PA DANG, GNYID
KYIS GNAS PAS LUS NYON MONGS PA MED CING LUS

SNYOMS PA MED PAR GNAS SO, ,YANG DE'I TSE BCOM LDAN 'DAS KYI ZHAL
GYI MDANGS ME TOG PADMA'I TSAL RGYAS PA LTA BUR SNANG BAR GYUR
TO, ,DE NAS DGE SLONG DE DAG 'DI SNYAM DU SEMS TE, BCOM

LDAN 'DAS KYI ZHAL GYI MDANGS PADMA'I TSAL RGYAS PA LTA BUR SNANG
BAR GYUR PA LAS NA, BCOM LDAN 'DAS 'DI CHOS KYI TSUL JI LTA BU
ZHIG STON PAR DGONGS SHIG GU SNYAM MO, ,DE NAS DE'I TSE TSONG

DPON BZANG SKYONG ZHES BYA BA 'KHOR TSONG PA DRUG KHRI DANG BCOM
LDAN 'DAS KYI THAD DU DONG NGO, ,DE NAS BZANG SKYONG SHIN TU
GZHON SHA CAN LA LUS KYI MDOG BZANG ZHING RGYAS PA DANG LDAN PA
BCOM

LDAN 'DAS GA LA BA DER DONG STE PHYIN NAS, BCOM LDAN 'DAS TING
NGE 'DZIN DU ZHUGS PA RAB TU ZHI BA DANG DUL BA'I YON TAN GYI
GTER DU GYUR PA GSER GYI SHING LJON PA LTAR GZI BRJID 'BAR


@140B BAR MTHONG NGO, ,DE NAS BZANG SKYONG DAD PA SKYES TE, MNYAM
PAR BZHAG PA'I YID KYIS 'DI SNYAM DU SEMS TE; KYE MA THAMS CAD
MKHYEN PA DE BZHIN GSHEGS PA DGRA BCOM PA YANG

DAG PAR RDZOGS PA'I SANGS RGYAS ZHES 'JIG RTEN DU SNYAN PA DAG
GRAGS PA 'DI NI MI RDZUN NO SNYAM MO, ,DE NAS BZANG SKYONG GIS
BCOM LDAN 'DAS KYI ZHABS LA GTUGS NAS, DE BZHIN GSHEGS

PA'I ZHAL DU LTA BA GTAD DE 'DUG PAR GYUR TO, ,DE NAS BCOM LDAN
'DAS KYIS BZANG SKYONG LA GZIGS NAS SKU LAS 'OD ZER PHYUNG NGO,
,'OD ZER DES KYANG TSONG DPON BZANG SKYONG MI 'JIGS PA SKYES

NAS; BCOM LDAN 'DAS LA LAN GSUM BSKOR BA BYAS TE, YANG BCOM LDAN
'DAS KYI ZHABS LA GTUGS NAS BCOM LDAN 'DAS LA 'DI SKAD CES GSOL
TO, ,BCOM LDAN 'DAS, BDAG LA

THUGS BRTZE BAR MDZAD DU GSOL, ,BDAG NI BCOM LDAN 'DAS LA DA GDOD
DAD PA THOB PA LAGS SO, ,BCOM LDAN 'DAS, DE LTA LAGS PAS PHYOGS
'GA' LA RE BA, CHOS 'TSAL BA

'KHOR BA'I GNOD PA RNAMS KYIS YONGS SU NYON MONGS PA, RNAM PAR
RTOG PA'I SHAS CHE BA NGO MTSAR DU GYUR PA CAN BDAG LA BSHAD DU
GSOL, BCOM LDAN 'DAS, BDAG NI THE TSOM

CAN LAGS, BDE BAR GSHEGS PA, BDAG NI SOM NYI CAN LAGS NA, GANG
GIS BDAG RMONGS PAR 'GYUR ZHING 'KHOR BA LAS NGES PAR 'BYUNG BA
MA 'TSAL TO, ,BCOM LDAN 'DAS,


@141A *, ,NI; THAMS CAD MKHYEN PA LAGS TE, BDE BA'I YO BYAD THAMS
CAD 'GRUB PAR MDZAD PAS, YID BZHIN GYI NOR BU RIN PO CHE LTA BU
'JIG RTEN DU DE'U

MA BYUNG STE BYUNG NGO, ,BCOM LDAN 'DAS NI, SEMS CAN THAMS CAD LA
MNYES GSHIN PAS NA PHA MA LTA BU YANG LAGS SO, ,DE SKAD CES GSOL
PA DANG, BCOM LDAN 'DAS KYIS TSONG

DPON BZANG SKYONG LA 'DI SKAD CES BKA' STZAL TO, ,BZANG SKYONG,
DE'I PHYIR KHYOD CI DANG CI 'DOD PA DRIS SHIG DANG, NGAS DRIS PA
DE DANG DE'I LUNG BSTAN PAS SEMS RANGS PAR BYA'O, ,DE

NAS BZANG SKYONG ZHU BAR 'DOD PA PHYOGS GCIG TU 'DUG GO ,TSONG
DPON BZANG SKYONG GZI BRJID 'BAR ZHING GZUGS BZANG PO PHUN SUM
TSOGS PA PHYOGS GCIG TU 'DUG PA, TSE DANG LDAN

PA KUN DGA' BOS MTHONG NAS BCOM LDAN 'DAS LA 'DI SKAD CES GSOL
TO, ,BCOM LDAN 'DAS, BZANG SKYONG 'DI'I MDOG BZANG ZHING RGYAS
PAS RGYAL PO'I DPAL YANG ZIL GYIS NON TE,

LHAG PAR MDZES PA NI NGO MTSAR LAGS SO, ,DE NAS BCOM LDAN 'DAS
KYI TSE DANG LDAN PA KUN DGA' BO LA BKA' STZAL PA, KUN DGA' BO,
BZANG SKYONG 'DI'I BDE BA'I YO BYAD GANG YIN

PA DANG, DGA' ZHING RTZE LA DGA' MGUR SPYOD PA GANG YIN PA DE NI
TSONG DPON GZHON NU ZLA BA 'BYOR PA MA GTOGS PAR, LHA RNAMS KYI
DBANG PO BRGYA BYIN LA YANG MED DO, ,'DZAM BU'I


@141B GLING NA KHYAD PAR DU 'PHAGS PA RNAMS LA YANG MED DO, ,DE
NAS BCOM LDAN 'DAS LA TSE DANG LDAN PA KUN DGA' BOS 'DI SKAD CES
GSOL TO, ,BCOM LDAN 'DAS, TSONG DPON BZANG

SKYONG 'DI'I NOR DU GYUR PA GANG LAGS, BCOM LDAN 'DAS KYIS BKA'
STZAL PA, KUN DGA' BO, DE'I PHYIR KHYOD KYIS TSONG DPON DGE BA'I
RTZA BA BYAS PA 'DI'I 'BYOR PA DANG LONGS

SPYOD RGYAS PA NYON CIG ,KUN DGA' BO, NOR DANG GSER PHUN SUM
TSOGS PA'I TSONG PA DRUG KHRI 'DI'I PHYI BZHIN 'BRANG NGO, ,MAL
KHRI TSON SNA TSOGS SPEL BAS MDZES PAR BYAS PA

SMIG THAGS CAN LA STAN NANG TSANGS CAN BTING BA, G-YAS G-YON DU
SNGAS DMAR PO BZHAG PA DRUG KHRI DANG, BUD MED BGO BA DAR DANG,
DU KU LA'I RAS DANG, MEN TRI DANG,

MON DAR DANG, MAS SBYANGS PA'I GOS DANG, LA TSIG GU'I STOD KOR
DANG, DMAR PO DANG, RNAM PA SNA TSOGS KYI SNAM PHRAN CAN GYI GOS
GYON PA, 'DOD CHAGS PA'I RGYAN GYIS BRGYAN PA,

LAG MTHIL REG NA SNYI ZHING SHIN TU 'JAM PA RNAM PA SNA TSOGS SU
'GYUR BA, RGOD CING DGA' BA DANG, TSIG 'CHOS SHING SGEG LA SNYAN
PA'I GTAM BRJOD PAS BSKYED PA'I DGA'

BA DANG, MCHOG TU DGA' BAS RGOD PAR BYED PA, KHYIM THAB LA BSNYEN
BKUR BYED PA'I TSUL GYIS LUS LA BSTOD PAR BYED PA, SKYES PA GZHAN
LA 'DOD PA'I RGYUD SPANGS PA, MDZES


@142A *, ,PAS 'DUD CING BLA GOS BZANG PO BGOS PA, GCIG LA GCIG
PHRAG DOG GIS 'THAB PA DANG RTZE BAS BZHIN KHRO GNYER GTZIGS
SHING 'KHU BAR

'GYUR BA MED PA, RKANG LAG DANG SOR MO SHIN TU 'JAM PA, RKANG LAG
GI TSIGS KYI BAR MTSAMS MI MNGON PA, RKANG LAG RGYAS PA, SKRA
MNYAM ZHING BCOS LA G-YAS SU

'KHYIL ZHING MDZES PA, SNYING CHAGS PA DANG LDAN ZHING, SHIN TU
SNYING NYE BA SNYAN PAR GRAGS PA'I RIGS DANG, RUS LAS BYUNG BAS
GRAGS PA DANG LEGS PA BSKYED PA, LUS SHIN

TU 'JAM PA, RIGS MTHO BA'I BUD MED RTZE BAR 'OS PA'I KHANG PA
DANG, MAL CHA RGYAS PA DANG LDAN PA DRUG KHRI DANG, BTZO ZANGS
DRUG KHRI GANG BA'I 'BRAS CHAN BZANG PO, TSOD

MA SHIN TU DRI ZHIM POS SNA THA DAD PAR PHYE BA S'A LU BZANG PO'I
CHAN DANG, CHU YAN LAG BRGYAD DANG LDAN PA, LHA BU'I KHA ZAS RNAM
PA SNA TSOGS DRI ZHIM ZHING YID DU 'ONG LA DGA'

BA SKYED PAR BYED PA, NYON MA MONGS PAR GRUB CING BSOD NAMS KYIS
BYUNG LA, DRI NGA ZHING MI GTZANG BA DANG LUS KYI SKYON DU 'GYUR
BA MED PA DAG DANG, KHANG PA BRTZEGS PA

NOR BU DANG, MU TIG DANG, BEE d'URYA DANG, RIN PO CHE SNA TSOGS
KYIS SPRAS PA, RNAM PAR PHYE LA SDUG CING MDZES PAR BYAS PA DANG,
RAS SBYANGS SHING RLUNG GIS BSKYOD


@142B PA'I BUN LONG DANG, ME TOG SIL MAS GTONG BA DANG, BSIL BA'I
CHUS REG NA BDE BAS KHYAB PAS BSIL BAR GYUR PA, 'KHAR RNGA DANG,
PI WANG RGYUD GCIG PA DANG, PI

WANG DANG, GLING BU DANG, RDZA RNGA CHEN PO LAS BYUNG BA'I SGRA
SNYAN PA'I DAR DIR DANG, PHUG RON GYI SKAD YID DU 'ONG ZHING
CHAGS SU RUNG BAS MDZES PAR BYAS PA, ME TOG GI 'KHRI SHING

GIS RTZE MO 'KHRIS PA LA, SBRANG MA SGRA SNYAN 'BYIN PA, LHA'I
GNAS DANG, RI RAB KYI PHRAG GI BAR LTA BU'I RLUNG SKYABS DANG
LDAN PA'I MAR ME 'BAR BA'I GZI BRJID DANG, SMAN GYI

SGRON MA DNGAR BA DRUG KHRI DANG, GRONG KHYER BZHI MDO DANG, SUM
MDO DANG, BA GAM DANG, SRANG SDUG GUS MDZES PAR BYAS PA, YUL SNA
TSOGS KYI SKAD DANG, SPYOD PA DANG, ZONG

DANG, TSONG KHANG SNA TSOGS SPEL BAS MDZES PAR BYAS PA, TSONG
PA'I TSOGS STONG DAG GIS LANG LONG DU GYUR PA, NAGS DANG, SHING
LJON PA SNA TSOGS BRGYA STONG DAG GIS 'KHRIGS

PA; KU MU TA'I ME TOG RGYAS PA, DRI MA MED PA SPEL BAS MDZES PAR
BYAS PA, RTA DANG, GLANG PO CHE DANG, SHING RTA'I MCHOG GIS BUN
LONG DU GYUR PA DRUG KHRI YOD DO, ,KUN DGA' BO, GRONG

KHYER DE DAG GI NANG NA TSONG DPON DANG, TSONG PA DANG, YUL GYI
MI DANG, DED DPON 'KHOD PA RNAMS KYANG TSONG DPON GZHON NU BZANG
SKYONG DE'I BSNGAGS PA BRJOD CING SNYAN PAR SMRA BAR BYED


@143A *, ,DE; NYIN GCIG BZHIN DU THAL MO SBYAR NAS 'DUD PAR BYED
DO, ,YUL KO SA LA'I RGYAL PO GSAL RGYAL YANG DE'I DBANG PHYUG
DANG, 'BYOR PA DANG LONGS

SPYOD RGYAS PA MTHONG NA BDAG NYID LA MI DBUL PO LTA BUR 'DZIN
TO, ,KUN DGA' BO, TSONG DPON GZHON NU ZLA BA 'BYOR PA 'DI NI BTZO
ZANGS 'BUM GYIS G-YOS BYED PA DANG LDAN PA'I

'KHOR GYIS BSKOR TE, KUN DGA' BO, DE'I BSNYEN BKUR BYED PA YANG
BUD MED LNGA STONG YOD DO, ,KUN DGA' BO, ZLA BA 'BYOR PA DE LA NI
LHA RNAMS KYI DBANG PO BRGYA BYIN GYI BDE BA'I YO BYAD

KYIS KYANG CHA TZAM DU YANG MI PHOD DO, ,KUN DGA' BO, TSONG DPON
GZHON NU ZLA BA 'BYOR PA DE LA NI TSONG DPON BZANG SKYONG GI
GZUGS BZANG BA DANG, KHA DOG RGYAS PA DANG, DBANG PHYUG DANG,

BDE PA'I YO BYAD KYIS BRGYA'I CHAR YANG MI PHOD DO, ,KUN DGA' BO,
'ON KYANG BZANG SKYONG LA NI LHA'I SHING RTA LHA'I NOR BU RIN PO
CHE 'OD 'BAR BA NAM MKHA' SKAR MAS SPRAS PA DANG 'DRA BA, LHA'I
GSER

TSER BAS NGOS SPRAS PA, RDO RJE DANG, SPUG DANG, ME SHEL SNA
TSOGS KYIS MDZES PAR BYAS PA, RLUNG GI SHUGS LTAR MGYOGS SHING
NAM MKHA' LDING GI SHUGS LTAR 'GRO BA DE LA ZHON NA,

RIN PO CHE'I GLING DU YANG 'GRO ZHING BDE BA DANG LDAN LA, RTZED
MO NYAMS SU MYONG NAS PHYIR 'ONG BA'I SHING RTA'I MCHOG YID
'PHROG PA ZHES BYA BA YOD DO, ,DE NAS KUN DGA' BOS BCOM LDAN


@143B 'DAS KYI ZHABS LA GTUGS NAS, BCOM LDAN 'DAS LA 'DI SKAD CES
GSOL TO, ,BCOM LDAN 'DAS, TSONG DPON GZHON NU BZANG SKYONG 'DIS
DGE BA'I RTZA BA JI LTA BU ZHIG BSAGS

LAGS, DE NAS BCOM LDAN 'DAS KYIS TSE DANG LDAN PA KUN DGA' BO LA
'DI SKAD CES BKA' STZAL TO, ,KUN DGA' BO, 'DIR DGE BA'I RTZA BA
SANGS RGYAS LA BSKYED PA DAG GI RNAM PAR

SMIN PA NI 'DI YIN TE, KUN DGA' BO, 'DAS PA'I DUS NA 'DIR DE
BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS
BDE BA'I 'OD CES BYA BA BYUNG NGO, ,KUN DGA'

BO; TSONG DPON BZANG SKYONG DE NI DE'I NYAN THOS GTZUG PHUD BZANG
ZHES BYA BAR GYUR TE, BSLAB PA'I GZHI MA NYAMS SHING TSUL KHRIMS
MA 'CHAL PAR SPYOD PA, CHOS SMRA BA THOS PA'I MDZOD

'DZIN PA DANG, 'DUL BA 'DZIN PAR GYUR TE, DES NYIN GCIG BZHIN DU
SEMS CAN RNAMS LA SKAD SNYAN CING YID DU 'ONG BA DANG, ZAB CING
BRTAN PA DANG, GSANG MTHO ZHING ZUR PHYIN PAS CHOS BSTAN

TO; ;GANG GIS CHOS DE THOS SHING KUN CHUB PAR BYAS PA DE YANG
PHYIN CHAD LOG PAR LTUNG BAR 'GRO BAR MI 'GYUR RO, ,KUN DGA' BO,
DE CHOS KYI SBYIN PA DES BSKAL PA DGU BCU RTZA GCIG

GI BAR DU LHA DANG MI RNAMS MGU BAR BYAS SO, ,KUN DGA' BO, DE'I
SHING RTA'I GZHAL MED KHANG GANG YIN PA DE YANG BSHAD PAR BYA
STE, KUN DGA' BO, 'DIS DGE SLONG TSANGS PAR SPYOD


@144A *, ,CING TSUL KHRIMS DANG LDAN PA, LUS NYAM CHUNG BA ZHIG
LA DAD PA'I SEMS KYIS BSOD SNYOMS BYIN NAS LHAM ZUNG GCIG KYANG
BYIN TE, DE'I BSOD NAMS RNAM PAR SMIN PA DAS [*DES?]

NA LHA'I SHING RTA'I MCHOG MNGON PAR GRUB PAR GYUR TO, ,KUN DGA'
BO, DE BZHIN GSHEGS PA DGRA BCOM PA YANG DAG PAR RDZOGS PA'I
SANGS RGYAS 'OD SRUNG GIS KYANG 'DI SKAD DU MA 'ONGS

PA'I DUS NA, DE BZHIN GSHEGS PA DGRA BCOM PA YANG DAG PAR RDZOGS
PA'I SANGS RGYAS SH'AKYA THUB PA 'BYUNG BA DES KHYOD LUNG BSTAN
PAR 'GYUR RO ZHES GSUNGS SO, ,KUN DGA' BO, TSONG

DPON BZANG SKYONG 'DI NI NGAS 'DUL BA'O, ,DE NAS BCOM LDAN 'DAS
LA TSE DANG LDAN PA KUN DGA' BOS 'DI SKAD CES GSOL TO, ,BCOM LDAN
'DAS, TSONG DPON 'DI NI NOR DANG, GSER

PHUN SUM TSOGS PA 'DOD PA DANG LDAN PA'I YUL RNAMS KYIS KYANG
DREGS PAR MA GYUR PA NI NGO MTSAR LAGS SO, ,BCOM LDAN 'DAS KYIS
BKA' STZAL PA, MKHAS PA DAG NI 'DOD

PA'I LONGS SPYOD RGYAS PA'I KHYAD PAR DAG GIS DREGS PAR MI 'GYUR
TE, KUN DGA' BO, TSONG DPON 'DI NI DGE BA'I CHOS CAN, DGE BA'I
RTZA BA NYAMS SU MYONG BA YIN NO, ,DE NAS BCOM LDAN

'DAS KYIS BSKUL NAS, TSONG DPON GZHON NU BZANG SKYONG GIS BDAG
NYID KYI SKABS PHYE BAR RTOGS NAS THAL MO SBYAR TE, BCOM LDAN
'DAS KYI ZHABS LA GTUGS NAS BCOM LDAN 'DAS


@144B LA 'DI SKAD CES GSOL TO, ,GAL TE BCOM LDAN 'DAS KYIS BDAG
LA SKABS PHYE NA, BCOM LDAN 'DAS SEMS CAN THAMS CAD LA SMAN 'DOGS
SHING THUGS BRTZE BA CAN LA BDAG PHYOGS 'GA'

ZHIG ZHU BAR 'TSAL LO, ,BCOM LDAN 'DAS KYIS BKA' STZAL PA, BZANG
SKYONG, DE'I PHYIR KHYOD KYI DRI BA DANG MTHUN PA'I DUS LA BAB
KYI, BZANG SKYONG, KHYOD CI DANG CI 'DOD PA DRIS SHIG DANG, NGAS

KHYOD LA BSHAD DO, ,DE SKAD CES BKA' STZAL NAS BCOM LDAN 'DAS LA
BZANG SKYONG GIS 'DI SKAD CES GSOL TO, ,BCOM LDAN 'DAS, 'DI NI
SEMS CAN RNAMS RNAM PAR SHES PA MA 'TSAL TE, ZA

MA TOG GI NANG GI RIN PO CHE MI RIG PA BZHIN DU THAMS CAD KYIS
RNAM PAR SHES PA MI RTOGS NA, ,BCOM LDAN 'DAS, RNAM PAR SHES PA
DE GANG LAGS, JI LTAR NA RNAM PAR SHES PA ZHES BGYI, BCOM LDAN

'DAS, JI LTAR NA, MI GUM PA'I RKANG LAG DANG MIG NYAMS SHING,
'GUM PA'I DUS KYI TSE DBANG PO RNAMS 'GAG CING KHAMS RNAMS DANG
MI LDAN PAR GYUR PA NA, RNAM PAR SHES PA 'DI LUS LAS

JI LTAR 'PHO ZHING MCHI, GZUGS NI JI LTA BU LAGS, RANG BZHIN NI
JI LTA BU LAGS, LUS DANG NI JI LTAR 'BRAL BAR 'GYUR, RNAM PAR
SHES PA 'DIS LUS YONGS SU BTANG NAS LUS GZHAN JI

LTAR LEN PAR GYUR, JI LTAR NA KHAMS RNAMS YONGS SU BTANG ZHING
SKYE MCHED RNAMS BOR NAS, 'DI NAS 'JIG RTEN PHA ROL TU MCHI BAR
'GYUR, JI LTAR NA LUS THA DAD PA DAG LEN PAR BGYID


@145A *, ,BCOM LDAN 'DAS, JI LTAR NA MI GUM PA'I SKYE MCHED RNAMS
RJES SU 'BRANG BAR 'GYUR, BCOM LDAN 'DAS, 'JIG RTEN 'DIR DGE BA'I
RTZA BA BSAGS PA 'JIG

RTEN PHA ROL TU JI LTAR MYONG BAR 'GYUR, JI LTAR NA PHUNG PO 'DI
DAG GIS DGE BA'I RTZA BA BSAGS LA, PHYIS PHUNG PO GZHAN DAG GIS
NYAMS SU MYONG BAR 'GYUR, JI LTAR NA RNAM PAR SHES PA 'DI

LUS KYIS RJES SU 'BRANG BAR 'GYUR, JI LTAR NA SKYE MCHED RNAMS
LUS KYI RJES SU 'BRANG BAR 'GYUR, DE SKAD CES GSOL NAS BCOM LDAN
'DAS KYIS BZANG SKYONG LA 'DI SKAD CES BKA' STZAL

TO; ;BZANG SKYONG, LEGS SO, ,LEGS SO, ,DE DE BZHIN TE, KHYOD KYIS
NGA LA BSKUL BA BZHIN NO, ,BZANG SKYONG, DE'I PHYIR RNAM PAR SHES
PA'I 'ONG BA DANG, 'GRO BA DANG, 'PHO BA DANG, 'GAG

PA NYON CIG ,BZANG SKYONG, DPER NA, RLUNG GI KHAMS GZUGS CAN MA
YIN PA YIN YANG BSTAN DU YOD CING, GZUNG DU YOD PA DAG LAS GZUGS
SU SNANG NGO, ,DE LA BSTAN DU YOD PA NI SHING

'GUL ZHING G-YO BA DANG, SGRA SKAD 'UR 'UR PO'I SGRA 'BYIN PA
DANG, GRANG BA DANG, DRO BA'I REG PAS TSOR BA SKYED PA YIN YANG,
DE LA RKANG LAG DANG, MIG DANG, GDONG DMIGS PAR MI

'GYUR TE, SNGO SANGS DANG, DKAR BA ZHES KHA DOG LHAG PAR MI DMIGS
SO, ,BZANG SKYONG, DE BZHIN DU RNAM PAR SHES PA'I KHAMS 'DI YANG
GZUGS SU MI DMIGS SHING, GZUGS SU SNANG


@145B BAR MI 'GYUR TE, KHYOD KYIS RGYU'I BYE BRAG DAG GIS RNAM
PAR SHES PA'I KHAMS RTOGS PAR BYA'O, ,DE LA RGYU GANG ZHE NA,
SEMS PA DANG, TSOR BA DANG, CHOS KYI KHAMS SO, ,DE LA JI LTAR NA
RNAM PAR

SHES PA'I KHAMS 'DI LUS YONGS SU BTANG NAS, TSOR BA DANG, SEMS PA
LEN CE NA, DPER NA RLUNG GI KHAMS KYIS ME TOG GI DRI BSDUS NAS
'PHOS TE 'GRO BA DE LAS LHA'I ME TOG GI DRI 'DI NGAD

LDANG NGO ZHES SHES MOD KYI, RLUNG GI KHAMS KYANG ME TOG GI DRI
MI 'DZIN LA, RLUNG GI KHAMS MED PAR YANG ME TOG RNAMS KYI DRI MI
DMIGS SO, ,DRI DE YANG GZUGS CAN MA YIN LA, RLUNG GI KHAMS DE

YANG GZUGS CAN MA YIN, SNA'I DBANG PO DE YANG GZUGS CAN MA YIN
NO, ,BZANG SKYONG, DE BZHIN DU MI SHI BA'I RNAM PAR SHES PA DES
TSOR BA YONGS SU BLANGS SHING SEMS PA KUN DU BLANGS TE,

CHOS KYI KHAMS YANG DAG PAR BLANGS NAS 'JIG RTEN PHA ROL TU 'GRO
STE, PHA MA PHRAD PA LAS RNAM PAR SHES PA SKYE BAR 'GYUR RO,
,RNAM PAR SHES PA SKYES NA TSOR BA RNAMS DANG, SEMS PA RNAMS

'DU BAR 'GYUR TE, DPER NA, ME TOG GI DBANG GIS SNAS TSOR LA,
SNA'I DBANG GIS DRI DMIGS PAR 'GYUR BA DANG, GZHAN YANG LUS KYI
DBANG GIS RLUNG GI RANG BZHIN GYI REG PA DMIGS

PAR 'GYUR LA, RLUNG GI DBANG GIS ME TOG GI DRI 'BYUNG BAR 'GYUR
BA DE BZHIN DU RNAM PAR SHES PA'I DBANG GIS TSOR BA 'BYUNG BAR
'GYUR LA, TSOR BA'I DBANG GIS SEMS PA 'BYUNG BAR


@146A *, ,'GYUR RO, ,SEMS PA'I DBANG GIS GANG GIS DGE BA'AM MI
DGE BA SHES PA'I CHOS KYI KHAMS 'BYUNG BAR 'GYUR TE, DPER NA, RI
MO MKHAN RTZIG PA DANG,

SHING LEB SHIN TU BYI DOR BYAS PA LA CI 'DOD PA BZHIN DU LAS BYED
DE, LAS LA BLO SBYANGS PAS CI 'DOD PA BZHIN DU GZUGS RNAMS MNGON
PAR 'GRUB PAR BYED KYANG, DE'I RNAM PAR

SHES PA DE YANG GZUGS CAN MA YIN LA, RNAM PAR SHES PA GZUGS CAN
MA YIN PAS KYANG, GZUGS SNA TSOGS MNGON PAR 'GRUB PAR BYED PA DE
BZHIN DU RNAM PAR SHES PA'I KHAMS

GZUGS CAN MA YIN PA 'DIS, GZUGS KYI LUS DRUG MNGON PAR 'GRUB PAR
BYED DE, 'DI LTA STE, MIG GI RKYEN GYIS GZUGS MTHONG LA, RNAM PAR
SHES PA MIG LA BRTEN PA GANG

YIN PA DE YANG GZUGS CAN MA YIN NO, ,RNA BA'I RKYEN GYIS SGRA
STE, DE YANG GZUGS CAN MA YIN NO, ,SNA'I RKYEN GYIS DRI STE, DE
YANG GZUGS CAN MA YIN NO, ,LCE'I RKYEN GYIS RO STE, DE

YANG GZUGS CAN MA YIN NO, ,LUS KYI RKYEN GYI REG BYA STE, DE YANG
GZUGS CAN MA YIN NO, ,CHOS KYI SKYE MCHED KYANG GZUGS CAN MA YIN
NO, ,RAB TU SHES PA GANG YIN PA DE YANG GZUGS

CAN MA YIN PA STE, DE BAS NA SPYOD YUL RNAMS KYANG GZUGS CAN MA
YIN PAR BLTA BAR BYA'O, ,DE BZHIN DU RNAM PAR SHES PA'I KHAMS 'DI
YANG GZUGS CAN MA YIN PAR BLTA BAR


@146B BYA'O; ;JI LTAR RNAM PAR SHES PA'I KHAMS 'DIS LUS YONGS SU
BTANG NAS 'JIG RTEN PHA ROL TU 'GRO ZHE NA, BZANG SKYONG, 'DIR
'CHI BA'I DUS KYI TSE LAS ZAD PAS TSE 'GAG PA NA, LAS KYI SGRIB

PAS ZIN PA'I RNAM PAR SHES PA'I KHAMS 'DI 'PHO BAR 'GYUR TE, DPER
NA, DGRA BCOM PA 'GOG PA'I SNYOMS PAR ZHUGS PA'I RNAM PAR SHES
PA'I KHAMS DE KHONG BAR 'GAG NAS YONGS SU 'PHYAN

PA DE BZHIN DU, RNAM PAR SHES PA'I KHAMS 'DI YANG SKYE BA PO SHI
BA'I LUS YONGS SU BTANG ZHING KHAMS RNAMS BOR NAS DRAN PA STOBS
DANG LDAN PAR 'GYUR TE, 'DI LTAR BDAG NI MCHOD SBYIN GYIS BYIN

ZHES BYA BA DE NYID YIN TE, LUS KYI TSOR BA DANG, YID KYI TSOR BA
DANG, TSOR BA RNAM PA GNYIS KYIS ZIN TO SNYAM DU RAB TU SHES TE,
DE 'CHI BA'I DUS KYI TSE NI LUS KYI TSOR BA DANG LDAN PAR 'GYUR
RO, ,

SHI NAS NI YID KYI TSOR BA DANG LDAN PAR 'GYUR RO, ,GZHAN YANG
RNAM PAR SHES PA ZHES BYA BA'I DON CI ZHE NA, SA BON GYIS LUS KYI
MYU GU MNGON PAR 'GRUB PAR BYED LA, SEMS PAS SHES

PA DRAN PA THOB PAR 'GYUR TE, DE BAS NA SA BON DANG, SHES PA LA
RNAM PAR SHES PA ZHES BYA'O, ,GZHAN YANG BDE BA DANG SDUG BSNGAL
GYI TSOR BAS SHES PA DE RTOGS PAS NA DE'I PHYIR RNAM

PAR SHES PA ZHES BYA'O, ,GZHAN YANG DE DGE BA DANG MI DGE BA'I
RIG PA DANG, DGE BA DANG MI DGE BA'I SPYOD YUL SHES PAS NA, DE'I
PHYIR RNAM PAR SHES PA ZHES BYA'O, ,SA BON GYIS MYU GU


@147A *, ,BSKYED PA BZHIN DU LUS 'GRUB PAS DE'I PHYIR YANG RNAM
PAR SHES PA ZHES BYA'O, ,BZANG SKYONG, GZHAN YANG CI LTAR RNAM
PAR SHES PA'I KHAMS KYIS LUS YONGS

SU BTANG NAS 'PHO ZHING 'GRO BAR 'GYUR ZHES KHYOD KYIS SMRAS PA
DE NI, DPER NA, ME LONG GI GZUGS BRNYAN LTA BU DANG, 'JIM PA LA
RGYAS BTAB PA'I 'BUR BZHIN NO, ,DPER NA, NYI MA

SHAR NA RAB RIB DANG MUN PA MED PAR 'GYUR LA, NYI MA MED PAR GYUR
NA YANG MUN PA 'BYUNG BAR 'GYUR MOD KYI, MUN PA DE'I GNAS THER
ZUG PA'AM, THER ZUG PA MA YIN PA YANG MED

LA; MUN PA DE LA YANG GZUGS DANG, TSOR BA MI SNANG BA DE BZHIN
DU, RNAM PAR SHES PA'I KHAMS 'DI YANG LUS SKYES NAS, MUN PA BZHIN
DU LUS LA GNAS PAR 'GYUR TE, MIS KYANG

RNAM PAR SHES PA MI MTHONG LA, RNAM PAR SHES PA'I KHAMS KYANG LUS
'DI 'DZIN PAR BYED DO, ,DPER NA, BUD MED KYI MNGAL NA BU GNAS PA
LA CI BDAG GI LTO NA 'DUG PA 'DI KHYE'U 'AM,

BU MO'AM, SNGO SANGS SAM, DKAR RAM, SER RAM, DBANG PO TSANG
BA'AM, DBANG PO MA TSANG BA MA YIN PA'AM, RKANG LAG MNYAM PA YIN
PAR MI SHES LA, LTO'I MNGAL NA GNAS PA DE

YANG KHA ZAS HA CANG TSA BAS 'GUL ZHING RIG LA, TSOR BAR 'GYUR BA
DE BZHIN DU RNAM PAR SHES PA'I KHAMS 'DI YANG 'GRO BA DANG, 'ONG
BA DANG, BRKYANG BA DANG, BSKUM PA DANG, MIG


@147B 'DZUM PA DANG, 'BYED PA DANG, LAS THAMS CAD YONGS SU SPYAD
CING, RGOD PA DANG, GTAM DANG, BSAM PA BSKYED PA'I RANG BZHIN CAN
LUS LA GNAS PA'I RNAM PAR SHES PA LA BDAG GI LUS LA

RNAM PAR SHES PA GNAS PA 'DI RANG BZHIN JI LTA BU ZHIG SNYAM DU
SEMS CAN RNAMS KYIS MI SHES SO, ,BZANG SKYONG, GZHAN YANG RNAM
PAR SHES PA'I KHAMS 'DI NI SHIN TU YONGS SU SBYANG BA

BYAS PA DANG, DNGOS PO THAMS CAD LA CHUB PA YIN LA, DNGOS PO
RNAMS KYIS KYANG GOS PA MED DO, ,BZANG SKYONG, 'DI NA RNAM PAR
SHES PA NI BSGOS PA YIN TE, DBANG PO DRUG PO RNAMS DANG,

DBANG PO DRUG GI SPYOD YUL RNAMS DANG, KHAMS BZHI PO RNAMS DANG,
NYE BAR LEN PA'I PHUNG PO LNGA PO RNAMS DANG, BZANG SKYONG, 'DI
DAG NI RNAM PAR SHES PA LA BSGO BAR BYA BA YIN PAR BLTA'O,,

DPER NA, SHING GI 'KHRUL 'KHOR PHUR BU GCIG GIS GZUGS BYAS PA DE
BYA BA THAMS CAD BYED DE, RGYUG PA DANG, MCHONG BA DANG, GAR BYED
PA DANG, BYA BA RNAM PA SNA TSOGS DAG LA 'JUG

NA; BZANG SKYONG, 'DI JI SNYAM DU SEMS, 'KHRUL 'KHOR DE GANG GI
DBANG GIS 'JUG PAR 'GYUR, BZANG SKYONG GIS GSOL PA, BCOM LDAN
'DAS, BKAS RMAS PA DE'I RGYUS NI BDAG GIS

MA 'TSAL TO, ,BCOM LDAN 'DAS KYIS BKA' STZAL PA, BZANG SKYONG,
'KHRUL 'KHOR DE NI LAS KYI DBANG GIS 'JUG STE, LAS DE YANG GZUGS
CAN MA YIN ZHING RNAM PAR SHES PA LAS MNGON


@148A *, ,PAR 'GRUB PA'O, ,DE BZHIN DU LUS KYI 'KHRUL 'KHOR 'DI
YANG RNAM PAR SHES PA'I DBANG GIS 'BYUNG STE, RNAM PAR SHES PA'I
KHAMS 'DI NI LUS SNA TSOGS LA

'JUG PA YIN NO, ,RNAM PAR SHES PA'I KHAMS 'DI NI LUS SKYED PAR
BYED PA'I PHYIR BYED PA PO YANG YIN NO, ,RNAM PAR SHES PA'I KHAMS
'DI NI LUS KYI KHAMS LA BRTEN PA'I PHYIR MI ZAD PA

YANG YIN NO, ,RNAM PAR SHES PA'I KHAMS 'DI NI SNGON GYI LUS KYI
GNAS RJES SU DRAN PA'I PHYIR BLO PHUN SUM TSOGS PA YANG YIN NO,
,RNAM PAR SHES PA'I KHAMS 'DI NI NYI MA'I 'OD ZER DANG

'DRA BAR BLTA BAR BYA STE, DPER NA, NYI MA'I 'OD ZER NI DRI NGA
BA DAG DANG, MI GTZANG BA DAG DANG, RO DAG LA YANG 'BAB STE, 'ON
KYANG DE DAG LA DRI DES GOS PAR MI 'GYUR LA, NYI MA YANG

DRI NGA BA BOR TE YANG MI 'GRO'O, ,DE BZHIN DU RNAM PAR SHES PA'I
KHAMS 'DI YANG PHYI SA DANG, SNYAG SNYIG ZA BA'I KHYI DANG, PHAG
GI SKYE GNAS DAG TU YANG SKYE BA YONGS SU 'DZIN TE, 'ON KYANG

RNAM PAR SHES PA'I KHAMS LA SPYOD PA NGAN PA DE DAG GIS GOS PA
MED DO, ,BZANG SKYONG, GZHAN YANG RNAM PAR SHES PA'I KHAMS 'DI NI
LUS YONGS SU BTANG NAS DGE BA DANG MI DGE BA'I

RJES SU 'JUG STE, DE YANG JI LTA ZHE NA, RNAM PAR SHES PA'I KHAMS
GZUGS CAN MA YIN PA 'DIS LUS 'DIR BOR NAS BSOD NAMS DANG, BSOD
NAMS MA YIN PA YONGS SU 'DZIN TO, ,


@148B DPER NA, RLUNG GI KHAMS BRAG GI PHRAG NAS BYUNG NAS, SHING
TZAM PA KA DANG PHRAD DE SPOS SHIN TU DRI ZHIM PO KHYER NAS, YANG
DRI NGA BA DANG, MI GTZANG BA DANG, RO'I DRI YANG KHYER TE 'GRO
LA, BZANG

SKYONG; DE LAS GANG CHES SHAS CHE BA DE'I DRI DANG LDAN PAR 'GYUR
RO, ,JI LTAR RLUNG GI KHAMS DE DRI RNAM PA GNYIS KHYER TE 'GRO
YANG, RLUNG GI KHAMS DE YANG GZUGS CAN MA YIN LA, DRI DE GNYIS

KYANG GZUGS CAN MA YIN PA DE BZHIN DU RNAM PAR SHES PA'I KHAMS
'DI YANG LUS LAS 'PHOS TE, DGE BA DANG, MI DGE BA KHYER NAS 'PHO
STE, DE LTAR NA DE'I 'PHO BA DMIGS SO, ,DPER NA, RMI

LAM NA MIS DNGOS PO THAMS CAD SHES KYANG LUS DES MAL NA 'DUG PAR
MI SHES PA DE BZHIN DU, BSOD NAMS SU NYE BAR 'GRO BA'I SEMS CAN
RNAMS RMI LAM RMI BA BZHIN DU 'PHO ZHING 'GRO

YANG RNAM PAR SHES PA'I KHAMS 'DI YANG LKOG MA'I MID PA RNAMS NAS
KYANG MI 'BYUNG, BU GA RNAMS NAS KYANG MA YIN TE, DE NI KHONG BU
DANG GSAB RNAMS MI 'TSOL LO, ,DE NAS BZANG SKYONG GIS

BCOM LDAN 'DAS KYI ZHABS LA GTUGS NAS BCOM LDAN 'DAS LA 'DI SKAD
CES GSOL TO, ,BCOM LDAN 'DAS, JI LTAR NA BYA GAG GI SGO NGA'AM,
NGANG PA'I SGO NGA MA PHRUGS PA SHUN PA MA RDOL

PAR SGO NGA'I NANG NAS BYE'U PHRUG RNAMS 'CHI 'PHO BAR 'GYUR BA
LAGS, JI LTAR NA BU GA MA BRTOL BAR RNAM PAR SHES PA 'PHO BAR
'GYUR, BCOM LDAN 'DAS KYIS BKA' STZAL PA, DPER NA,


@149A *, ,TIL 'BRU TZAM PA KA'I ME TOG GIS BSGOS NAS LEGS PAR
BRDUNGS TE BTZIR BA LAS TIL MAR BYUNG BA NI TZAM PA KA'I TIL MAR
ZHES BYA'O, ,'DI LTA STE, DPER

NA; DRI DES KYANG TIL 'BRU MA BRTOL BZHIN DU DRI ZHIM POS BSGOS
TE 'PHOS TE 'GRO YANG, DRI DES SNUM GYI RO MYONG BAR YANG MI
'GYUR LA, 'BRU'I RKYEN DANG ME TOG DANG PHRAD PAS TIL MAR DRI

DANG 'DRIS PA'I DNGOS POR 'GYUR TE, 'ON KYANG TIL GYI 'BRU DE LA
ME TOG GI DRI DE GSEB NAS 'GRO BA NI MED LA, DE'I RKYEN GYIS DRI
DE 'PHO ZHING 'GRO BA DE BZHIN DU RNAM PAR SHES PA'I KHAMS

'DI YANG ME TOG GI DRI BZHIN DU SGO NGA'I SHUN PA MA BRTOL BAR
'PHO ZHING 'GRO STE, DE'I 'PHO BA YANG DE BZHIN DU BLTA BAR
BYA'O, ,GZHAN YANG DE'I 'PHO BA NI NYI MA DANG, ME SHEL DANG,
BSREG

BYA DANG 'DRA BAR YANG BLTA BAR BYA'O, ,GZHAN YANG SA BON 'PHO BA
DANG 'DRA STE, SA PHYOGS GANG DU SA BON BTAB NA, SA'I KHAMS DANG,
CHU'I KHAMS DANG, ME'I KHAMS DANG, RLUNG GI KHAMS

GCIG PA KHO NA LAS SA BON DE SA LA BRTEN CING SDONG BU DANG, LO
MA SNGON POR 'GRUB PA, ME TOG DKAR PO'AM, SNGON PO'AM, DMAR POR
SNANG BA'AM, KHA DOG SNA TSOGS SAM, SMIN PA'I

RO THA DAD PAR 'GRUB PAR 'GYUR BA DE BZHIN DU RNAM PAR SHES PA'I
KHAMS CHOS KYI KHAMS GCIG PU 'DI LAS SRID PAR SKYE BA THAMS CAD
DU LUS SNGO SANGS SAM, DKAR BA'AM, SER


@149B BA'AM, KHRA BO'AM, DMAR PO'AM, RANG BZHIN GYIS MNYEN POR
SKYE BAR 'GYUR RO, ,BZANG SKYONG, GZHAN YANG 'CHI BA'I DUS KYI
TSE RNAM PAR SHES PA'I KHAMS 'DI LUS YONGS SU BTANG NAS SA BON

DU 'GYUR TE, BDAG NYID RKANG LAG DANG LDAN PAR SHES SO, ,'ON
KYANG DE LA YAN LAG DANG NYING LAG NI MED DO, ,DE YANG SA'I KHAMS
YONGS SU BTANG NAS CHOS KYI KHAMS YONGS SU 'DZIN TE, CHOS

KYI KHAMS DE YANG DRAN PA DANG MTSUNGS PAR LDAN NO, ,DRAN PA DE
YANG SPYOD YUL GYI STOBS DANG LDAN NO, ,CHOS KYI KHAMS DRAN PA
DANG MTSUNGS PAR LDAN PA'I LEN PA'I RGYU NI RNAM PAR SHES PA YIN
TE,

RNAM PAR SHES PA MA GTOGS PAR YANG CHOS KYI KHAMS MI DMIGS LA,
CHOS KYI KHAMS MA GTOGS PAR YANG RNAM PAR SHES PA'I KHAMS MED DO,
,RLUNG GI KHAMS NI RNAM PAR SHES PA DE'I RJES

SU 'JUG GO ,GZHAN YANG LHA'I KHAMS 'DI LTA STE, DRAN PA'I KHAMS
DANG, TSOR BA'I KHAMS DANG, CHOS KYI KHAMS DANG, GZUGS KYI KHAMS
GANG YIN PA RNAMS KYANG RJES SU 'JUG GO ,DE SKAD

CES BKA' STZAL NAS BCOM LDAN 'DAS LA BZANG SKYONG GIS 'DI SKAD
CES GSOL TO, ,BCOM LDAN 'DAS, JI LTAR NA RNAM PAR SHES PA DE
GZUGS CAN LAGS, BCOM LDAN 'DAS KYIS BKA'

STZAL PA, BZANG SKYONG, 'DI LA NANG GI GZUGS DANG, PHYI ROL GYI
GZUGS YOD DE, DE LA NANG GI GZUGS GANG ZHE NA, ZIN PA'I MIG GANG
YIN PA DE NI PHYI ROL GYI GZUGS SO, ,MIG GI RNAM PAR


@150A *, ,SHES PA GANG YIN PA DE NI NANG GI GZUGS SO, ,RNA BA
GANG YIN PA DE NI PHYI ROL GYI GZUGS SO, ,RNA BA'I RNAM PAR SHES
PA GANG YIN PA DE NI NANG GI GZUGS SO, ,SNA GANG YIN

PA DE NI PHYI ROL GYI GZUGS SO, ,SNA'I RNAM PAR SHES PA GANG YIN
PA DE NI NANG GI GZUGS SO, ,LCE GANG YIN PA DE NI PHYI ROL GYI
GZUGS SO, ,LCE'I RNAM PAR SHES PA GANG YIN PA DE NI NANG GI GZUGS

SO; ;LUS GANG YIN PA DE NI PHYI ROL GYI GZUGS SO, ,LUS KYI 'DUS
TE REG PA LAS BYUNG BA'I TSOR BA GANG YIN PA DE NI NANG GI GZUGS
SO, ,BZANG SKYONG, 'DI LTA STE, DPER NA, MI DMUS LONG ZHIG

NUB MO GNYID KYI DBANG DU GYUR PA NA, LHA'I GZUGS RKANG LAG MNYAM
SHING MCHOG TU YID DU 'ONG BDAG MTHONG LA, DES DE DAG MTHONG NAS
MCHOG TU DGA' BA BSKYED DE, GNYID LOG PA LAS SAD PA

DANG GZUGS DE DAG MA MTHONG LA, NAM LANGS NAS 'DI SKAD DU, KHYOD
NYON CIG ,MDANG MTSAN MO BDAG GI RMI LAM DU BUD MED KYI GZUGS
MCHOG TU YID DU 'ONG BA DANG, SKYED MOS TSAL MI

STONG GIS GANG BA MTHONG STE, DER BDAG GIS MI LUS SHIN TU GZHON
SHA CAN LAG PA GLANG PO CHE MCHOG GI SNA LTAR RID BA, THAL GONG
YANGS SHING RGYAS LA, BRANG YANGS SHING MKHREGS PA DAG

MTHONG NGO, ,ZHES SMRA ZHING, MI DE DAG GI LUS KYI RGYAN MDZES PA
GANG YIN PA DE DAG BZLAS LA, DE NAS DMUS LONG DES MI DE DAG NYID
KYI GZUGS RNAMS MA MTHONG NA, BZANG SKYONG, 'DI JI SNYAM


@150B DU SEMS, MI DMUS LONG DES RMI LAM DU GZUGS RNAMS JI LTAR
MTHONG, BZANG SKYONG GIS GSOL PA, BCOM LDAN 'DAS, DE'I SLAD DU
BDAG LA BKA' STZAL DU GSOL, BCOM LDAN 'DAS KYIS

BKA' STZAL PA, BZANG SKYONG, DE BAS NA NANG GI MIG SHES PA DANG
LDAN PAS RMI LAM DU GZUGS RNAMS MTHONG GI, SHA'I MIG GIS MA YIN
NO, ,JI LTAR MI GNYID KYIS LOG PA'I RMI LAM DU YUD TZAM

ZHIG DRAN PAR 'BYUNG BA BZHIN DU SHI BA'I DRAN PA YANG DE DANG
'DRA STE, NANG GI GZUGS DE YANG DE BZHIN DU BLTA BAR BYA'O,
,BZANG SKYONG, GZHAN YANG MI SHI BA'I RNAM PAR SHES PA'I KHAMS DE
SA BON

GYI KHAMS BZHIN DU 'PHO ZHING 'GRO BA NGAS BSHAD PAR BYA STE,
DPER NA, SA BON GYI KHAMS SA GZHI LA BTAB NA, KHAMS BZHI PO DAG
SDUD PAR BYED PA DE BZHIN DU RNAM PAR SHES PA'I KHAMS

'DI YANG DRAN PA RAB TU 'DZIN CING TSOR BA YONGS SU 'DZIN TO,
,DGE BA DANG, MI DGE BA YANG RJES SU BZUNG NAS, LUS YONGS SU
BTANG STE 'PHO ZHING 'GRO'O, ,BCOM LDAN 'DAS, JI LTAR NA

RNAM PAR SHES PA DE DGE BA DANG MI DGE BA YONGS SU 'DZIN PAR
'GYUR, BZANG SKYONG, DPER NA, NOR BU RIN PO CHE PADMA R'A GA NI
'OD NAG PO'AM, DKAR PO 'DZIN TE, 'OD KYI RANG BZHIN JI

LTA BA BZHIN DU NOR BU RIN PO CHE DE LA 'BYUNG ZHING, DE'I RANG
BZHIN NYID NOR BU RIN PO CHE DE LA SNANG BAR 'GYUR TE, GNAS GANG
DANG GANG DU 'PHOS PA DE DANG DER KHA DOG DAG SNANG BA DE BZHIN
DU RNAM PAR


@151A *, ,SHES PA 'DI DGE BA DANG MI DGE BA YONGS SU BZUNG NAS
'PHO ZHING 'GRO'O, ,DE NAS YANG BCOM LDAN 'DAS LA BZANG SKYONG
GIS 'DI SKAD CES GSOL TO, ,BCOM LDAN

'DAS; JI LTAR NA LUS 'DI LA RNAM PAR SHES PA RTOGS PAR 'GYUR BA
LAGS, BCOM LDAN 'DAS KYIS BKA' STZAL PA, BZANG SKYONG, RNAM PAR
SHES PA 'DI BSAGS PA'AM SPUNGS PAR

YANG MI DMIGS SO, ,DE CI'I PHYIR ZHE NA, RNAM PAR SHES PA'I KHAMS
'DI SKYE ZHING 'GAG PA'I PHYIR RO, ,BZANG SKYONG, DPER NA, SA BON
LAS NI MYU GU 'BYUNG MOD KYI SA BON RUL PA LAS MYU GU

'BYUNG BAR MI 'GYUR LA, SA BON NYAMS PA LAS KYANG MYU GU 'BYUNG
BAR MI 'GYUR TE, MYU GU YANG 'GRUB PAR 'GYUR NA, BZANG SKYONG,
'DI JI SNYAM DU SEMS, MYU GU DE'I SA BON SDONG BU'AM, LO

MA 'AM, SBUBS GANG NA GNAS, SA BON NI SHING GI RTZE MO NA YANG MI
GNAS SO, ,DE BZHIN DU LUS 'DI LA RNAM PAR SHES PA GANG NA YANG MI
GNAS TE, MIG MIG LA YANG MA YIN, RNA BA LA YANG

MA YIN, SNA'I DBANG PO LA GNAS PA YANG MA YIN NO, ,SA BON GYIS
MYU GU SKYE BA GANG YIN PA DE NI SEMS PA CHUNG BA YIN NO, ,MNGAL
DU SKYE BA DE NI TSOR BA CHUNG BA YIN NO, ,DPER NA, MYU GU 'BYUNG

ZHING DUS TSIGS DANG LDAN PA NA ME TOG RNAMS 'GRUB STE, ME TOG
GRUB NA 'BRAS BU 'GRUB PA YOD PA DE BZHIN DU RNAM PAR SHES PA'I
KHAMS 'DIS LUS 'GRUB PAR 'GYUR RO, ,LUS GRUB


@151B BA NA YAN LAG DANG NYING LAG GANG LA YANG RNAM PAR SHES PA
MI GNAS LA, RNAM PAR SHES PA MED NA YANG LUS SKYE BAR MI 'GYUR
RO, ,DPER NA, SHING YONGS SU SMIN PA LAS SA BON 'BYUNG LA, YONGS

SU MA SMIN PA LAS MA YIN PA DE BZHIN DU 'CHI BA'I DUS KYI TSE LUS
LAS RNAM PAR SHES PA 'DI SNANG BAR 'GYUR TE, TSOR BA DANG MTSUNGS
PAR LDAN PA, SRID PAS BSDAMS PA, DRAN PAS YONGS SU

BZUNG BA, DGE BA LA DMIGS PA DANG MTSUNGS PAR LDAN PA, MI DGE BA
LA MI DMIGS PA DANG MTSUNGS PAR LDAN PA, RLUNG GI KHAMS KYIS
YONGS SU ZIN PA, SHES PAS MNGON PAR BRLAN PA, RKYEN

LA MNGON DU PHYOGS PA'I RNAM PAR SHES PA NI PHA MA PHRAD PA NA
SKYE BAR 'GYUR RO, ,DPER NA, ME LONG GI DKYIL 'KHOR SHIN TU PHYIS
PA LA BZHIN GYI GZUGS BRNYAN SNANG YANG, BZHIN MED PAR

YANG GZUGS BRNYAN MI 'BYUNG LA, ME LONG MED PAR YANG GZUGS BRNYAN
MI 'BYUNG STE, JI LTAR BZHIN DANG ME LONG PHRAD PA LAS GZUGS
BRNYAN 'BYUNG BAR 'GYUR ZHING, GZUGS BRNYAN DE YANG

GZUGS CAN MA YIN LA, DE LA TSOR BA DANG RAB TU SHES PA YANG MED,
LUS GANG DANG GANG DU BSKYOD PA DE DANG DE NYID DU GZUGS BRNYAN
'PHO ZHING, JI LTA BUR LUS SMRA BA DANG, 'BOD PA DANG, 'GRO BA
DANG,

BSKUM PA DANG, BRKYANG BAR BYED PA DE BZHIN DU BZHIN GYI GZUGS
BRNYAN YANG 'GYUR BAR SNANG NGO, ,BZANG SKYONG, 'DI JI SNYAM DU
SEMS, GANG GI DBANG GIS GZUGS BRNYAN DE DMIGS PAR 'GYUR,


@152A *, ,BZANG SKYONG GIS GSOL PA, MI'I DBANG PO'I GZUGS BRNYAN
GDA' STE, DE YANG ME LONG GI RKYEN GYIS BZHIN GYI GZUGS BRNYAN
GDA' LA, BZHIN GYI MDOG CI 'DRA BA DANG, DBANG PO MA

TSANG BA DANG, DBANG PO TSANG BA DE NYID KYI GZUGS BRNYAN 'BYUNG
LAGS SO, ,BZANG SKYONG, JI LTAR LUS KYI DBANG DANG, ME LONG GI
DKYIL 'KHOR GYI RKYEN GYIS GZUGS BRNYAN 'GRUB PAR 'GYUR BA DE
BZHIN DU,

RNAM PAR SHES PA'I DBANG GIS LUS 'DI TSOR BA MYONG ZHING, 'DU
SHES DANG, 'DU BYED RNAMS DANG, YID LA BYED PA 'GRUB PAR BYED DO,
,DE LA ME LONG GANG YIN PA DE NI PHA MA PHRAD PA LTA BUR BLTA'O,
,JI LTAR LUS

MI SNANG NA GZUGS BRNYAN MI SNANG STE, DPER NA, ME LONG GI DKYIL
'KHOR LA GZUGS BRNYAN GYI RANG BZHIN YOD PA SPANGS NAS, YANG
CHU'I NANG DU GZUGS BRNYAN 'BYUNG BAR BYED PA DE BZHIN DU RNAM
PAR SHES

PA'I KHAMS 'DI YANG LUS YONGS SU BTANG STE, LUS KYI RANG BZHIN
'PHANGS NAS PHUNG PO GZHAN THOB PAR 'GYUR RO, ,DPER NA, SA BON
GYI KHAMS CHUNG NGU ZIN KYANG SHING N+YA GRO TA DANG, AU DUM WA
RA LA SOGS

PA'I SHING GI PHUNG PO CHEN PO BSKYED NAS, YANG SHING DE YONGS SU
BTANG STE, SHING GZHAN 'DZIN LA SA BON GYI KHAMS YONGS SU BTANG
BA NA, DUS BZLOG PAR 'GYUR BAS SHING DE'I KHAMS KYI BCUD MED PAR

'GYUR RO, ,KHAMS KYI BCUD RNAMS MED PAR GYUR PAS SHING DE YONGS
SU RNYINGS SHING YONGS SU SKAM PAR 'GYUR BA DE BZHIN DU, RNAM PAR
SHES PA'I KHAMS PHRA ZHING MI GSAL BA 'DIS KYANG LUS RNAMS


@152B BSKYED NAS, YANG YONGS SU BTANG STE, LUS GZHAN DAG SGRUB
PAR BYED DO, ,DPER NA, NAS DANG, TIL DANG, GRO DANG, MON SRAN
GRE'U DANG, MON SRAN SDE'U LA SOGS PA'I SA BON CUNG ZAD GANG NA
YOD PA DER

CUNG ZAD SEMS PA LTA BUR GNAS PAR 'GYUR BA DE BZHIN DU, RNAM PAR
SHES PA'I KHAMS 'DI YANG SEMS CAN GYI RIS GANG DANG GANG DU 'PHO
BA DE DANG DER SEMS PA YONGS SU BZUNG ZHING, 'TSO BA

CHUNG NGU DANG, BSOD NAMS DANG, BSOD NAMS MA YIN PA RJES SU BZUNG
NAS, 'JIG RTEN 'DI NAS 'JIG RTEN PHA ROL TU 'PHO'O, ,DPER NA,
BUNG BA RO LA SRED PAS YUN RING DU ME TOG LA GNAS

TE; LONGS SPYOD NAS ME TOG YONGS SU BTANG STE ME TOG GZHAN DU
'PHO LA, BUNG BA DE YANG ME TOG DRI MI ZHIM PA LONGS SPYAD NAS,
DRI ZHIM PAR 'GRO BAR BYED DO, ,ME TOG GANG DANG GANG LA 'BYAR BA

DE DANG DE LA CHAGS SHING RO YANG MYONG BAR BYED PA DE BZHIN DU
RNAM PAR SHES PA'I KHAMS 'DIS KYANG LHA RNAMS KYI NANG DU LHA'I
LUS BLANGS TE DGE BA'I RTZA BA SHIN TU LONGS SPYAD NAS, PHYIR
YANG SEMS

CAN DMYAL BA DANG, DUD 'GRO DANG, YI DVAGS KYI NANG DU LUS BLANGS
TE, DES MI DGE BA'I RTZA BA YONGS SU MYONG NAS YANG PHUNG PO LNGA
PO GZHAN DAG LEN TO, ,DE LA RNAM PAR SHES PA'I KHAMS 'DI JI

LTAR BLTA BAR BYA ZHE NA, DPER NA, GUR GUM GYI SA BON NAM, LEB
RGAN RTZI'I SA BON RNAMS RANG BZHIN GYIS DKAR LA DE DAG GI KHONG
NA MYU GU YANG MI SNANG, ME TOG KYANG MI SNANG, KHA DOG KYANG MI
SNANG YANG SA BON


@153A *, ,DE SA'I KHAMS LA BTAB NA, CHU'I KHAMS KYIS YONGS SU
BRLAN NAS MYU GU MNGON PAR 'GRUB BAR BYED DE, MYU GU MNGON PAR
GRUB NAS ME TOG DMAR PO'AM, DKAR PO'AM, SNGON PO 'BYUNG

BAR 'GYUR TE, 'ON KYANG KHA DOG DE YANG SA BON GYI KHONG NA MI
GNAS LA, SA BON MED NA YANG KHA DOG DANG MYU GU 'BYUNG BAR MI
'GYUR BA DE BZHIN DU RNAM PAR SHES PA'I KHAMS 'DIS KYANG LUS
YONGS SU

BTANG NAS, MI'I SHA TSUGS CAN YIN LA, SHA SNAG GU'I DBANG PO
'BYUNG BA'I SKYE MCHED DANG LDAN PA MA YIN TE, DE LHA'I MIG DANG
LHA'I RNA BA DANG LDAN ZHING, SGRA DANG, DRI DANG, RO DANG, CHOS
KYI SKYE MCHED

RAB TU SHES PA'I BDAG NYID CAN DU 'GYUR LA, 'DI SNYAM DU GANG
BDAG GIS LAS BYAS PA DE NYID NI BDAG YIN NO SNYAM DU YANG SHES
SO, ,LUS DE YANG RNAM PAR SHES PA'I RKYEN GYIS BSDUS PA YIN

TE; DPER NA, DAR GYI SRIN BU RANG GI LUS LAS SKUD PA'I RGYUD
BYUNG BAS KHYIM BYAS LA DE NYID DE'I NANG DU 'CHI BA'I DUS BYED
DO, ,DE BZHIN DU RNAM PAR SHES PA'I KHAMS 'DIS KYANG LUS BSKYED
NAS

DAR GYI SRIN BU BZHIN DU BDAG NYID YANG LUS YONGS SU BTANG NAS
MED PAR 'GYUR RO, ,DPER NA, PADMA CHU'I NANG NAS SKYES TE, LHA'I
DRI DANG KHA DOG MNGON PAR 'GRUB KYANG, PADMA DKAR PO DE LA CHU'I
KHAMS

KYANG MI DMIGS LA, DE'I NANG DU MI SNANG BAR GYUR NAS, GANG DU SA
BON GNAS PA DER, KHA DOG DANG, DRI DANG, RO RNAMS GNAS PAR 'GYUR
RO, ,DE BZHIN DU RNAM PAR SHES PA'I KHAMS 'DI GANG DU 'PHO


@153B ZHING 'GRO BA DER DBANG PO DAG GI SPYOD YUL RNAMS 'PHO BAR
'GYUR TE, TSOR BA DANG, SEMS PA DANG, CHOS KYI KHAMS RNAMS KYANG
DER 'PHO ZHING 'GRO BAR 'GYUR RO, ,DPER NA, YID BZHIN GYI NOR BU
RIN

PO CHE GANG DU 'GRO BA DER LONGS SPYOD THAMS CAD 'PHO ZHING 'GRO
BAR 'GYUR RO, ,DPER NA, NYI MA DANG 'BREL BA'I 'OD ZER RNAMS NYI
MA GANG DANG GANG DU 'GRO BA DE DANG DE NYID DU 'OD ZER RNAMS
KYANG RJES

SU 'GRO BA DE BZHIN DU, RNAM PAR SHES PA'I KHAMS 'DI DAG GANG DU
'PHO BA DE DANG DE NYID DU TSOR BA DANG, 'DU SHES DANG, CHOS KYI
KHAMS RNAMS KYANG 'PHO ZHING 'GRO'O, ,GZHAN YANG RNAM PAR SHES
PA'I KHAMS

'DIS LUS YONGS SU BTANG NAS, DNGOS PO THAMS CAD KYI PHRAD PA
YONGS SU BZUNG STE, SHA MED PA DANG, RUS PA MED PA'I LUS 'GRUB
PAR BYED DO, ,DE'I LUS LEN PA'I RGYU NI GZUGS

YIN NO, ,DBANG PO'I DNGOS PO RNAMS NI TSOR BAS MYONG NGO, ,DRAN
PA NI LHA'I LTA BAS MTHONG STE, DGE BA DANG MI DGE BA YONGS SU
LEN TO, ,DPER NA, RGYA SHUG DANG, 'BRA GO DANG, ARA MRA DANG, NYO
TI

DANG; SE'U DANG, BIL PA DANG, KA PID TA LA SOGS PA'I 'BRAS BU
RNAMS NI RO DU MAR 'GRUB STE, TSA BA DANG, KHA BA DANG, SKYUR BA
DANG, LAN TSVA'I RO DANG, BSKA BA LA SOGS PA'I RO RE RES RNAM PAR
SMIN

PAR 'GYUR TE, LA LA NI RO TSA BAR 'GYUR, LA LA NI SKYUR, LA LA NI
MNGAR RO, ,'BRAS BU DE DAG MED PAR GYUR PA'I SA BON GANG DANG
GANG DU 'PHO BA DER RO YANG 'PHO BAR 'GYUR RO, ,DE BZHIN DU RNAM
PAR SHES PA'I KHAMS


@154A *, ,'DI GANG DANG GANG DU 'PHO BA DE DANG DER TSOR BA 'PHO
BAR 'GYUR RO, ,BSOD NAMS DANG, BSOD NAMS MA YIN PA DANG, DRAN PA
YANG 'PHO BAR 'GYUR

RO; ;GZHAN YANG RNAM PAR SHES PA'I KHAMS 'DIS NI LUS YONGS SU
BTANG NAS, BDAG GIS LUS 'DI YONGS SU BTANG NGO SNYAM DU RAB TU
SHES SO, ,DE BAS NA 'DI LA RNAM PAR

SHES PA'I KHAMS ZHES BYA'O, ,DGE BA'I LAS KYANG RAB TU SHES SO,
,MI DGE BA'I LAS KYANG RAB TU SHES SO, ,LAS 'DI DAG NI BDAG GI
PHYI BZHIN 'BRANG NGO, ,BDAG KYANG 'DI DAG GI

PHYI BZHIN 'BRANG NGO SNYAM DU DE LTAR RAB TU SHES TE, DE BAS NA
RNAM PAR SHES PA ZHES BYA'O, ,GZHAN YANG LUS 'DI BYA BA THAMS CAD
RAB TU SHES TE, DE BAS NA RNAM PAR SHES PA ZHES

BYA'O; ,DPER NA, RLUNG GI KHAMS GRANG BAR YANG 'GYUR ZHING, TSA
BAR YANG 'GYUR LA, DRI ZHIM PO YANG LDANG ZHING, DRI NGA BAR YANG
LDANG STE, SPYOD PA DE DAG THAMS CAD NI RLUNG GI KHAMS KYI

RKYEN LAS BYUNG YANG, RLUNG GI KHAMS DE YANG GZUGS CAN MA YIN LA
LEN PA'I RGYUS SNANG STE, JI LTAR RLUNG GI KHAMS KYIS SHING G-YO
BA DANG, GRANG BA DANG, TSA BA'I REG PA LEN PA'I

RKYEN BYED PA LAS RLUNG GI KHAMS SHES PAR 'GYUR BA DE BZHIN DU
RNAM PAR SHES PA'I KHAMS 'DI YANG GZUGS CAN MA YIN TE, GZUGS LEN
PA'I RKYEN DANG, 'DOD PA LEN PA'I RKYEN


@154B DANG; LTA BA LEN PA'I RKYEN DANG, TSUL KHRIMS DANG BRTUL
ZHUGS MCHOG TU 'DZIN PA LEN PA'I RKYEN GYIS TSOR BA MYONG BAR
'GYUR RO, ,TSOR BA'I RKYEN GYIS LUS DANG KHA DOG SKYE ZHING 'GRUB
PAR

BYED PAS NA RNAM PAR SHES PA ZHES BYA'O, ,DE NAS TSONG DPON GZHON
NU ZLA BA 'BYOR PA STAN LAS LANGS TE THAL MO SBYAR NAS BCOM LDAN
'DAS LA 'DI SKAD CES GSOL TO, ,BCOM LDAN

'DAS, GZUGS JI LTAR LTA BAR BGYI, LEN PA NI JI LTA BU LAGS, LAS
LEN PA NI JI LTAR LTA BAR BGYI, LTA BA LEN PA NI JI LTA BU LAGS,
TSUL KHRIMS DANG BRTUL ZHUGS MCHOG TU 'DZIN

PA'I LEN PA NI JI LTAR LTA BAR BGYI, BCOM LDAN 'DAS KYIS BKA'
STZAL PA, ZLA BA 'BYOR PA, LEGS SO, ,LEGS SO, MKHAS PAS NI MKHAS
PA'I MTSAN NYID DE LTAR SHES SO, ,ZLA BA 'BYOR PA,

'DI NA KHA DOG BZANG PO'AM, KHA DOG NGAN PA YANG RUNG STE, DE NI
SHA KHAM TSAD DANG, RTZA DANG, RGYUS PA DANG, MGO BO DANG, KLAD
PA DANG, RUS PA DANG, RKANG PA DANG, RGYU MA DANG, GNYE MA DANG,
MKHAL

MA DANG, SNYING DANG, LTO DANG, GLO BA DANG, PHYI SA DANG, GCIN
DANG, LGANG PA DANG, PHO BA DANG, LONG KA DANG, ZHAG DANG, CHU
SER DANG, RNAG DANG, KHRAG DANG, MKHRIS PA DANG, BAD KAN DANG,
NGAR SNABS

DANG; SKRA DANG, KHA SPU DANG, SEN MO DANG, SPU DANG, PAGS PAS
G-YOGS PA SHIN TU GYUR PA, MI SDUG PA DANG, MI GTZANG BA MANG PO
LA BRTEN PA'O, ,GZUGS GANG CI YANG RUNG BA DE DAG THAMS


@155A *, ,CAD NI 'BYUNG BA CHEN PO BZHI DANG, 'BYUNG BA CHEN PO
BZHI'I RGYUR BYAS PA LAS MNGON PAR 'GRUB STE, DE YANG PHA MA
PHRAD PA'I RKYEN GYIS 'GRUB PAR 'GYUR

TE; DE BAS NA GZUGS LEN PA'I RGYU ZHES BSHAD DO, ,ZLA BA 'BYOR
PA, LUS KYI SRA BA NYID GANG YIN PA DE NI SA'I KHAMS SO, ,GSHER
BA NYID GANG YIN PA DE NI CHU'I KHAMS SO, ,DRO BA NYID

DANG, YONGS SU SMIN BAR BYED PA GANG YIN PA DE NI ME'I KHAMS SO,
,G-YO BA NYID DANG, BSKUM PA DANG, BRKYANG PA NYID GANG YIN PA DE
NI RLUNG GI KHAMS SO, ,LUS DE'I RAB TU SHES PA DANG, RO'I KHAMS

DANG; DRI'I KHAMS DANG, SGRA'I KHAMS DANG, REG BYA'I KHAMS DANG,
DRAN PA GANG YIN PA DE NI RNAM PAR SHES PA'I KHAMS ZHES BYA'O,
,DE NAS BCOM LDAN 'DAS LA TSONG DPON GZHON NU ZLA BA

'BYOR PAS 'DI SKAD CES GSOL TO, ,BCOM LDAN 'DAS, 'GUM PA'I DUS
KYI TSE RNAM PAR SHES PA 'DIS GZUGS KYI KHAMS JI LTAR YONGS SU
GTONG BAR 'GYUR, LUS LAS RNAM

PAR SHES PA JI LTAR 'BYUNG BAR 'GYUR, LUS YONGS SU BTANG NAS 'DI
SNYAM DU 'DI NI BDAG GI KHOG PA YIN NO SNYAM DU JI LTAR 'TSAL BAR
'GYUR, BCOM LDAN 'DAS KYIS BKA'

STZAL PA, ZLA BA 'BYOR PA, 'DIR LUS 'DI GNAS PAR GYUR NAS DUS LOG
PAR GYUR BAS, KHAMS RNAMS YONGS SU GTONG BAR GYUR TE, DPER NA, 'O
MA DANG CHU BSRES TE LHAN CIG TU


@155B BZHAG PA ME DANG PHRAD NA, 'O MA YANG LOGS SHIG TU 'GYUR
ZHING, CHU YANG LOGS SHIG TU 'GYUR TE, 'O MA'I SNUM GYI KHAMS
GANG YIN PA DE YANG GZUGS CAN MA YIN NO, ,ZLA BA 'BYOR PA, DE

BZHIN DU MI SHI BA'I KHOG PA YANG LOGS SHIG TU 'GYUR, KHAMS RNAMS
KYANG LOGS SHIN TU 'GYUR, RNAM PAR SHES PA YANG LOGS SHIG TU YANG
'GYUR TE, RNAM PAR SHES PA DE YANG KHAMS

KYI RTEN YONGS SU BLANGS NAS, CHOS KYI KHAMS YONGS SU LEN TO,
,DRAN PA NI CHOS KYI KHAMS DANG 'BREL BAR 'GYUR TE, DRAN PA CHOS
KYI KHAMS 'BREL PA DANG, DGE BA DANG MI DGE BA BLANGS

NAS 'JIG RTEN PHA ROL TU 'GRO BAR 'GYUR RO, ,DPER NA, DGE BA CHEN
PO ZHES BYA'I SMAN MAR DE NI SMAN RO TSA BA DANG, KHA BA DANG,
SKYUR BA DANG, LAN TSVA'I RO DANG, BSKA BA'I RO'I MTHU DANG,

RNAM PAR SMIN PA DU MA BLANGS NAS LUS KYI NANG DU 'GRO'O, ,DGE
BA'I SMAN MAR GYI RO'I MTHU DANG, RNAM PAR SMIN BA DE NANG DU
SONG BAS, LUS LA KHA DOG DANG, DRI DANG, RO SKYED PAR BYED

CING; DE MAR GYI KHAMS YONGS SU BTANG NAS, LUS LA 'PHO BA DE
BZHIN DU RNAM PAR SHES PA'I KHAMS 'DIS KYANG LUS YONGS SU BTANG
NAS, DGE BA DANG MI DGE BA YONGS SU BLANGS SHING

CHOS KYI KHAMS YONGS SU BLANGS NAS RNAM PAR SHES PA 'PHO BAR
'GYUR TE, MAR GYI KHAMS GANG YIN PA DE NI LUS LTA BU'O, ,SMAN
RNAMS PHRAD PA GANG YIN PA DE NI DBANG PO RNAMS PHRAD PA LTA


@156A *, ,BU'O, ,SMAN RNAMS KYI KHA DOG DANG, DRI DANG, RO DANG,
REG BYA GANG YIN PA DE NI RNAM PAR SHES PA LTA BU'O, ,'PHO BA
GANG YIN PA DE NI SHI 'PHOS PA'I RNAM PAR

SHES PA 'PHO BA LTA BUR BLTA BAR BYA'O, ,MI'I KHA DOG RGYAS PA
DANG, MDOG BZANG ZHING BDE BAR SMIN PA GANG YIN PA DE NI DGE BA
LTA BUR BSTAN TO, ,DGE BA CHEN PO'I SMAN MAR DES MDOG

NGAN CING SKYA BOR 'GYUR BA GANG YIN PA DE NI MI DGE BA LTA BUR
BSTAN TO, ,DGE BA CHEN PO'I SMAN MAR RIN PO CHE JI LTA BA DE
BZHIN DU NI RNAM PAR SHES PA'I KHAMS BLTA BAR BYA'O, ,JI LTAR

DGE BA CHEN PO'I SMAN MAR GYIS SMAN RNAMS KYI KHA DOG 'JUG PAR
BYED CING, RO DANG, DRI 'JUG PAR BYED KYANG, MAR DE LA RKANG LAG
DANG MIG MED PA DE BZHIN DU RNAM PAR SHES PA'I

KHAMS 'DIS KYANG YONGS SU BTANG ZHING KHAMS RNAMS BOR NAS, CHOS
KYI KHAMS YONGS SU LEN CING, TSOR BA YONGS SU LEN TE, DGE BA DANG
MI DGE BA YONGS SU LEN TO, ,ZLA BA 'BYOR

PA; MI SHI 'PHOS PA DES KYANG LHA'I DRAN PA 'THOB PAR 'GYUR TE,
'DOD PA NA SPYOD PA DRUG GI LHA RNAMS MTHONG NGO, ,SEMS CAN DMYAL
BA BCU DRUG KYANG MTHONG NGO, ,BDAG NYID KYI LUS RKANG

LAG MNYAM PA YANG MTHONG STE, DE 'DI SNYAM DU 'DI NI BDAG GI KHOG
PA YIN NO, ,SNYAM DU YANG SHES SO, ,DE 'CHI BA'I DUS KYI TSE'I
DRAN PAS LHA'I LTAS KHANG PA BRTZEGS PA RNAM PAR BKRA


@156B ZHING; SHING GAL PA DANG, 'KHRI SHING DANG, LDUM BU SNA
TSOGS KYIS KUN NAS BSKOR BA GSER BTZO MA GSAR PA'I MDOG LTAR SPA
BA, SPRAS PA, RNAM PAR DBYE BA BYAS PA DAG MTHONG NGO, ,DE LTAS

DE MTHONG NAS, MCHOG TU DGA' BA SKYES TE, DE DGA' BA SKYES PA DES
BDE BA'I RNAM PAR SMIN PA'I 'CHI BA'I DUS KYI CHOS DANG LDAN PAR
'GYUR RO, ,DE'I RNAM PAR SHES PA DE NI RTA LA ZHON PA DANG 'DRA

BAR LTA STE, DPER NA, G-YUL NGOR CHAS PA NA, DMAG MI'I NANG NA MI
CI LA MA REG PAR CHAS PA SGA LAS BZUNG STE, MYUR BA MYUR BAR ZHON
PAR BYED PA DE BZHIN DU RNAM PAR SHES PA'I KHAMS 'DI

YANG DGE BA LA DMIGS PA DANG 'BREL CING, DBUGS RGYU BA RGOD PAS
CHOS KYI KHAMS YONGS SU BLANGS SHING SKYE MCHED 'GAGS TE, LUS BOR
NAS LHA'I GNAS 'OG MIN MAN CHAD TSANGS PA'I BAR

DU YONGS SU LEN PAR 'GYUR RO,, ,,BAM PO GNYIS PA STE THA MA'O,
,DE NAS SMAN CHEN GYIS, BCOM LDAN 'DAS KYI ZHABS LA GTUGS NAS,
BCOM LDAN 'DAS LA 'DI SKAD CES

GSOL TO, ,RNAM PAR SHES PA LUS LAS 'PHO BA DE'I RANG BZHIN JI LTA
BU ZHIG LAGS, BCOM LDAN 'DAS KYIS BKA' STZAL PA, SMAN CHEN, DA
LTAR KHYOD KYIS NGA LA JI SKAD BSKUL BA DE NI DE BZHIN

TE; LEGS SO, ,LEGS SO, ,DRI BA 'DI NI MCHOG TU ZAB BO, ,DRI BA
'DRI NI DE BZHIN GSHEGS PAS BSTAN PAR BYA BA YIN TE, RNAM PAR
SHES PA DE STON PA NI DE BZHIN GSHEGS PA MA GTOGS


@157A *, ,PAR GZHAN MED DO, ,DE NAS BCOM LDAN 'DAS LA BZANG
SKYONG GIS 'DI SKAD CES GSOL TO, ,BCOM LDAN 'DAS, RGYAL PO'I BU
GZHON NU SMAN CHEN NI ZAB MO'I ZHU BA ZHU BA LA

MKHAS PA LAGS TE, BLO ZHIB CING MDZANGS LA MKHAS PA LAGS SO,
,BCOM LDAN 'DAS KYIS BKA' STZAL PA, BZANG SKYONG, DE BZHIN TE,
RGYAL PO'I BU GZHON NU SMAN CHEN 'DI NI BCOM LDAN 'DAS RNAM PAR
GZIGS

LA DGE BA'I RTZA BA BSKYED PA YIN NO, ,BZANG SKYONG, RGYAL PO'I
BU GZHON NU SMAN CHEN 'DI NI TSE RABS LNGA BRGYA'I BAR DU GZHAN
MU STEGS CAN DU GYUR NAS DE 'DI SNYAM DU RTOG STE, RNAM PAR

SHES PA'I KHAMS 'DI CI YIN, RNAM PAR SHES PA'I KHAMS 'DI SU'I
YIN, RNAM PAR SHES PA'I KHAMS 'DI CI LTA BU ZHIG YIN SNYAM MO,
,BZANG SKYONG, 'ON KYANG RNAM SHES PA'I

'GRO BA DANG 'ONG BA KHONG DU MA CHUD DE, NGAS 'DI'I THE TSOM
BSAL BAR BYA'O, ,DE NAS TSONG DPON BZANG SKYONG GIS SMAN CHEN LA
'DI SKAD CES SMRAS SO, ,SMAN CHEN, LEGS SO, ,LEGS

SO; ;KHYOD NI SHES RAB RGYA CHE ZHING YANGS LA CHOS ZAB MO ZHU BA
LA MKHAS SO, ,SMAN CHEN, BCOM LDAN 'DAS YE SHES LA 'JUG PA BLO
DAG PA'I RTZA BAR GYUR PA LA SKUL CIG ,ZLA BA 'BYOR

PA; 'DI NI BYIS PA STE YUL LA SRED PAS, BCOM LDAN 'DAS DE BZHIN
GSHEGS PA LA LAN 'GA' YANG MA BSKUL, BSKUL BA MA BYAS SO, ,DE
BZHIN GSHEGS PA 'BYUNG BA NI


@157B RNYED PAR DKA' LA, DAM PA'I CHOS DANG PHRAD PA YANG SHIN TU
RNYED PAR DKA'I, BCOM LDAN 'DAS KYI ZAB PA ZAB PA'I GNAS RNAMS
BCOM LDAN 'DAS LA SKUL CIG ,DE NAS SMAN CHEN GYIS

BCOM LDAN 'DAS KYI ZHAL STON KA'I DUS KYI ME TOG PADMA'I TSAL
LTAR RGYAS PA MTHONG NGO, ,MTHONG NAS KYANG SMAN CHEN DAD PA
SKYES TE, BCOM LDAN 'DAS LA 'DI SKAD CES GSOL TO, ,BCOM

LDAN 'DAS, BDAG NI CHOS 'TSAL BA LAGS NA BDE BAR GSHEGS PAS BDAG
LA BSTAN DU GSOL, ,BSKAL PA'I MTHAR MA THUG PAR YONGS SU MYA NGAN
LAS 'DAS PAR GSHEGS PA ZHIG

TU GYUR NA, DE'I SLAD NA SEMS CAN 'DI DAG GIS LAS DGE BA DANG MI
DGE BA RNAMS KYI RNAM PAR SMIN PA MA 'TSAL TE, 'KHOR BA NA YONGS
SU 'KHYAM PAR 'GYUR DU MCHI'O, ,BCOM LDAN 'DAS

KYIS BKA' STZAL PA, SMAN CHEN, NGAS TSIGS SU BCAD PA PHYED KYI
DON GYI PHYIR YANG BRAG GI RTZE MO NAS RANG GI LUS BOR TE, DKA'
BA RNAM PA BRGYA STONG DU MA NYAMS SU MYONG NGO, ,SMAN CHEN KHYED
CI DANG

CI 'DOD PA DRIS SHIG DANG, NGAS KHYOD LA LAN GDAB BO, ,DE SKAD
CES BKA' STZAL NAS, BCOM LDAN 'DAS LA SMAN CHEN GYIS 'DI SKAD CES
GSOL TO, ,BCOM LDAN 'DAS, RNAM PAR SHES

PA 'DI'I RANG BZHIN CI LAGS, BCOM LDAN 'DAS KYIS BKA' STZAL PA,
SMAN CHEN, SGYU MA MKHAN GYI MI'I RANG BZHIN GANG YIN PA DANG,
MI'I GRIB MA CHU'I NANG DU 'BYUNG BA GSAL BA MA YIN


@158A *, ,ZHING; MI GSAL BA'I RANG BZHIN GANG YIN PA DANG, MIG
DANG NAM MKHA'I RANG BZHIN GANG YIN PA DANG, SRED PA'I RANG BZHIN
GANG YIN PA BZHIN NO, ,SMAN

CHEN GYIS GSOL PA, BCOM LDAN 'DAS, SRED PA'I RANG BZHIN JI LTA BU
LAGS, BCOM LDAN 'DAS KYIS BKA' STZAL PA, SNYING DU SDUG PA'I MI
MTHONG BA NA MIG GI DBANG PO 'PHO BA

DANG; JI LTAR MIS ME LONG LA RANG GI BZHIN GYI GZUGS BRNYAN
MTHONG LA, ME LONG GUD DU PHYUNG NA RANG GI BZHIN GYI GZUGS
BRNYAN MI MTHONG BA DE BZHIN DU, RNAM PAR SHES PA'I KHAMS

'DI 'PHO NA, RANG GI BSOD NAMS DANG BSOD NAMS MA YIN PA RNAM PAR
SHES PA'I KHAMS DES MTHONG NGO, ,DPER NA, MI DMUS LONG GIS NYI MA
'CHAR BA'AM, NYI MA GUNG NA 'DUG PA

YANG MI MTHONG LA, MTSAN MO YANG ZLA BA 'CHAR BA DANG, NUB PA MI
MTHONG BA DE BZHIN DU RNAM PAR SHES PA'I KHAMS 'DI YANG LUS LA MI
SNANG NGO, ,SMAN CHEN, 'ON KYANG LUS LA SRED

PA DANG, TSOR BA DANG, 'DU SHES DANG, RAB TU SHES PA GANG YIN PA
DE NI RNAM PAR SHES PA'I KHAMS YIN TE, DE YANG LUS 'DI'I KHAMS
RNAMS DANG, SKYE MCHED RNAMS DANG, PHUNG

PO RNAMS PHRAD PAR BYED PA YIN NO, ,DE LA GZUGS CAN GYI DNGOS PO
GANG YIN PA DE NI 'DI LTA STE, MIG DANG, RNA BA DANG, SNA DANG,
RO DANG, SGRA RNAMS SO, ,TSOR BA DANG, SDUG BSNGAL DANG, BDE BA
DANG,


@158B YID RNAMS NI GZUGS CAN MA YIN PA'I DNGOS PO STE, DE NI RNAM
PAR SHES PA'I KHAMS YIN NO, ,SMAN CHEN, JI LTAR MI'I LCE'I THOR
TOS RO KHA BA DANG, TSA BA DANG, SKYUR BA DANG, MNGAR BA DANG,
LAN

TSVA'I RO DANG, BSKA BA TSOR TE, DE'I LCE DE YANG GZUGS CAN YIN
LA, RO'I DNGOS PO YANG GZUGS CAN YIN NO, ,DE BZHIN DU LUS 'DI LA
YANG RUS PA DANG, RKANG DANG, SHA DANG, KHRAG NI GZUGS

CAN YIN LA, TSOR BA GANG YIN PA DE NI GZUGS CAN MA YIN TE, GANG
GIS RNAM PAR SMIN PA DANG, BSOD NAMS DANG BSOD NAMS MA YIN PA
MYONG BA DE NI RNAM PAR SHES PA'O, ,DE NAS BZANG SKYONG

GIS BCOM LDAN 'DAS KYI ZHABS LA GTUGS NAS, BCOM LDAN 'DAS LA 'DI
SKAD CES GSOL TO, ,BCOM LDAN 'DAS, BSOD NAMS DANG BSOD NAMS MA
LAGS PA MYONG BA DE GANG LAGS,

BCOM LDAN 'DAS KYIS BKA' STZAL PA, BZANG SKYONG, DE'I PHYIR NYON
CIG ,BDEN PA MA MTHONG BAR NI, RNAM PAR SHES PA 'DI MI MTHONG
STE, DE NI LAG MTHIL DU SKYU RU RA BZHAG PA BZHIN

DU MTHONG BAR MI 'GYUR RO, ,DE NI MIG LA YANG MI GNAS TE MIG LAS
KYANG SKYE BA MTHONG BAR YANG MI 'GYUR RO, ,BZANG SKYONG, DE
BZHIN GSHEGS PA GANGG'A'I KLUNG GI BYE MA SNYED DAG GIS RNAM

PAR SHES PA'I KHAMS 'DI CI LTAR GZIGS PA DE BZHIN DU, NGAS KYANG
GZUGS CAN MA YIN PAR THUGS SU CHUD DE, 'ON KYANG BYIS PA RNAMS
KYIS MI SHES PA'I PHYIR, RNAM PAR SHES PA'I


@159A *, ,KHAMS 'DI DPES BSTAN TO, ,BZANG SKYONG, 'DI NI RNAM PAR
SHES PA'I KHAMS 'DIS BSOD NAMS DANG BSOD NAMS MA YIN PA JI LTA BA
BZHIN DU RIG STE,

DPER NA, MI LA LA SKEM BYED DAM, BRJED BYED DAM, DRI ZA'I GDON
NAM, LHA'I GDON GYIS ZIN PAR GYUR NA, BZANG SKYONG, 'DI JI SNYAM
DU SEMS, CI MI DE'I KHONG NA 'DUG PA'I SKEM

BYED DAM, DRI ZA'AM, LHA DE SNANG NGAM, GSOL PA, BCOM LDAN 'DAS,
DE NI MA LAGS SO, ,MI DE'I NANG NGAM, SLAD ROL NA YANG GDON MI
GDA' STE, GDON DE DAG NI GZUGS MA MCHIS

PA LAGS SO, ,BZANG SKYONG, DPER NA, LHA'I GDON CHEN POS ME TOG
SHIN TU DRI ZHIM PA DANG, SPOS DANG, BDUG PA DANG, ME TOG PHRENG
BYIN PA LEN PA DE BZHIN DU RNAM PAR SHES PA'I

KHAMS BSOD NAMS DANG LDAN PAS KYANG LUS BLANGS NAS, RGYAL SRID
KYI DBANG PHYUG GAM, TSONG DPON NYID DAM, LHA NYID BYED DU 'JUG
STE, DE LTAR NA RNAM PAR SHES PA'I KHAMS 'DI NI

BSOD NAMS MYONG BA YIN NO, ,JI LTAR LHA'I GDON DE LHA'I ME TOG
PHRENG BA BYIN PAS RANGS PAR 'GYUR ZHING MI DE'I LUS KYANG TSIM
PAR 'GYUR PA DE BZHIN DU RNAM PAR SHES PA'I KHAMS

'DI YANG RGYAL SRID KYI DBANG PHYUG NYID LA DGA' BAR 'GYUR ZHING,
LUS DE YANG TSIM PAR 'GYUR TE, DE LTAR NA RNAM PAR SHES PA 'DI NI
BSOD NAMS MYONG BA YIN NO, ,BZANG SKYONG,


@159B DPER NA, SRUL PO'I GDON MI SDUG CING GZUGS MI SNANG BA MI'I
LUS LA GNAS TE, MI GTZANG BA DANG, RUL PA DANG, LJAN LJIN DANG,
GTOR KHUNG NAS 'BAB PA DANG, GTOR MA 'DOD

CING DE YANG GTOR MA DES DGA' BAR 'GYUR LA, MI DE YANG GDON GYI
DBANG GIS DRI NGA ZHING MI GTZANG BA LAS BYUNG BA'I KHA ZAS BTZOG
PA DAG LA CHAGS SHING DGA' BAR 'GYUR BA DE BZHIN DU

RNAM PAR SHES PA'I KHAMS 'DI YANG BSOD NAMS MA YIN PAR NYE BAR
'GRO BA'I LAS KYIS SKYE GNAS NGAN PAR BSKYED DE DBUL PO'AM, YI
DVAGS NGAN PA'AM, LJAN LJIN ZA BA DAG LA

CHAGS SHING DGA' BAR 'GYUR TE, DE LTAR NA RNAM PAR SHES PA'I
KHAMS 'DI NI BSOD NAMS MA YIN PA MYONG BA YANG YIN NO, ,DPER NA,
LHA'I GDON CHEN PO GZUGS MED PA DE LHA'I

LONGS SPYOD LEN PA DE BZHIN DU, RNAM PAR SHES PA'I KHAMS GZUGS
CAN MA YIN PA 'DI YANG BSOD NAMS GZUGS CAN MA YIN PAS YONGS SU
BZUNG NAS LHA'I LUS RNAMS SKYED PAR BYED

DO; ;DPER NA, SRUL PO'I GDON GZUGS MED PA MI LA GNAS SHING PHYI
SA DANG, LJAN LJIN ZA BAR BYED PA DE BZHIN DU RNAM PAR SHES PA'I
KHAMS 'DI YANG BSOD NAMS MA YIN PAR NYE BAR

'GRO BA'I LAS RNAMS KYIS SKYE GNAS NGAN PAR SKYE BAR 'GYUR TE, DE
LTAR NA RNAM PAR SHES PA'I KHAMS 'DI NI BSOD NAMS MA YIN PAR NYE
BAR 'GRO BAR YANG LTA'O, ,BZANG SKYONG, DE BAS


@160A *, ,NA KHYOD KYIS GDON GANG YIN PA DE NI GZUGS MED PA'I
PHYIR RNAM PAR SHES PA'I KHAMS LTA BUR BLTA'O, ,GDON GYI LONGS
SPYOD BZANG PO DANG, NGAN PA

GANG YIN PA DE DAG NI DGE BA DANG, MI DGE BA LTA BUR LTA'O, ,MI
GANG YIN PA DE NI LUS LTA BUR LTA'O, ,DE NAS BCOM LDAN 'DAS LA
SMAN CHEN GYIS 'DI SKAD CES GSOL TO, ,BCOM LDAN

'DAS, 'DI NI LEN PA'I RGYU JI LTAR LTA BAR BGYI, BCOM LDAN 'DAS
KYIS BKA' STZAL PA, 'DI NI PHAN TSUN GYI RKYEN GYIS 'DOD PA LEN
PAR BYED DE, DPER NA, GTZUB STAN LAS KYANG BRTEN,

GTZUB SHING LAS KYANG BRTEN, DE SKYED PA MI'I RTZOL BA LAS KYANG
BRTEN TE, ME 'GRUB PAR 'GYUR BA DE BZHIN DU LUS 'DI LEN PA'I RGYU
SKYES PA DANG, BUD MED KYI RKYEN GYIS SGRA DANG, REG

PA DANG, RO DANG, GZUGS LA SOGS PA'I 'DOD PA 'GRUB PAR 'GYUR RO,
,DPER NA, ME TOG LAS 'BRAS BU 'GRUB PAR 'GYUR TE, 'ON KYANG ME
TOG DE LA YANG 'BRAS BU MI DMIGS

LA; 'BRAS BUR GRUB PA LA YANG ME TOG MI DMIGS PA DE BZHIN DU LUS
'DI LAS RNAM PAR SHES PA 'BYUNG STE, 'ON KYANG LUS DE LA YANG
RNAM PAR SHES PA MI SNANG LA, RNAM PAR

SHES PA LDOG PAS KYANG, LUS KYI RUS PA DANG, RKANG DANG, MER MER
PO DANG, MI GTZANG BA RNAMS RNAM PAR 'JIG PAR 'GYUR RO, ,DPER NA,
SA BON DE ME TOG GI KHA DOG DANG, DRI DANG,


@160B RO 'DEBS PA DE BZHIN DU RNAM PAR SHES PA'I KHAMS 'DIS
KYANG, LUS YONGS SU BTANG NAS DGE BA DANG, MI DGE BA BTAB CING,
TSOR BA DANG, 'DU SHES DANG, YID LA BYED PA YANG BTAB

NAS; 'JIG RTEN PHA ROL DU 'GRO'O, ,DPER NA, SKYES PA DANG, BUD
MED GNYIS KYI DBANG PO GNYIS PHRAD NAS, DGA' BAS BRLAN TE, BUD
MED LA SHIN TU DAM POR 'KHYUD NAS, NYON MONGS PA

'BYIN PAR BYED DE, DE GNYIS KYI NYON MONGS PA MED PAR GYUR NAS
YANG BRAL BAR 'GYUR RO, ,DE GNYIS LA 'DOD PA DANG LDAN PA'I BDE
BA 'BYUNG BAR 'GYUR TE, DER NYON MONGS PA PHYUNG NAS,

'DOD CHAGS MED PAR GYUR TE, YANG GCIG LA GCIG 'DOD CHAGS DANG
BRAL BAR 'GYUR BA DE BZHIN DU RNAM PAR SHES PA'I KHAMS 'DIS LUS
DANG PHRAD PA RNYED NAS, DGA' BA BSKYED DE

CHAGS PA 'PHEL BAR BYED DO, ,DPER NA, LUS KYI RKYEN GYIS BUD MED
KYI GZUGS MTHONG NA, SKYES PA'I 'DOD CHAGS BSKYED LA, YANG PHRAD
PA LAS BRAL NA, PHYIR LDOG PAR 'GYUR BA DE

BZHIN DU RNAM PAR SHES PA'I KHAMS 'DIS LUS YONGS SU BLANGS NAS
YANG BOR TE GZHAN DU 'GYUR BA MED PAR 'GYUR RO, ,'DI LA PHA MA
PHRAD PA DANG, DRI ZA NYE BAR GNAS PA DANG, LAS LA DMIGS

PA'I DNGOS PO LAS RNAM PAR SHES PAS LUS 'GRUB PAR BYED DE, LAS DE
DAG KYANG GZUGS CAN MA YIN LA, SKYES PA DANG BUD MED KYI RKYEN
GYI NGO BO DE YANG GZUGS CAN MA YIN NO, ,LEN PA'I


@161A *, ,RKYEN LAS 'DOD PA 'BYUNG STE, DE BAS NA 'DOD PA'I LEN
PA ZHES BYA'O, ,GZUGS KYI 'DOD PA LEN PAS NA, DE'I PHYIR YANG
'DOD PA'I LEN PA ZHES BYA'O, ,SMAN CHEN,

GZHAN YANG TSUL KHRIMS DANG BRTUL ZHUGS MCHOG TU 'DZIN PA'I LEN
PA DE GANG ZHE NA, 'DI LA TSUL KHRIMS NI SROG GCOD PA DANG, MA
BYIN PAR LEN PA DANG, 'DOD PA LOG PAR G-YEM PA

DANG; BRDZUN DU SMRA BA DANG, 'BRU'I CHANG DANG, SBYAR BA'I CHANG
MYOS PAR BYED PA BAG MED PA'I GNAS SPONG BA'O, ,DE'I MCHOG TU
'DZIN PA NI, RGYUN DU ZHUGS PA'I 'BRAS BU DANG, LAN GCIG

PHYIR 'ONG BA'I 'BRAS BU'O, ,DE'I LEN PA NI SRID PA STE, LHA DANG
MIR SKYE ZHING SKYE BA YONGS SU 'DZIN PA BSKYED PA STE, DE NI ZAG
PA DANG BCAS PA DANG, ZAG PA MED PA'I DGE BA'I YONGS SU SMIN

PAR BYED DO, ,PHUNG PO RNAMS KYI SA BON YANG RLAN PAR BYED DO,
,LAS DGE BA DANG MI DGE BA RNAMS KYANG SDUD PAR BYED DO, ,RNAM
PAR SHES PA YANG SBYOR BAR BYED DO, ,NYON MONGS PA BLANGS

PA RNAMS KYANG SREG PAR BYED DE, DE BAS NA 'DI NI TSUL KHRIMS
DANG BRTUL ZHUGS MCHOG TU 'DZIN PA'I LEN PA ZHES BYA'O, ,DE SKAD
CES BKA' STZAL NAS, BCOM LDAN 'DAS LA SMAN

CHEN GYIS 'DI SKAD CES GSOL TO, ,BCOM LDAN 'DAS, RNAM PAR SHES PA
'DIS JI LTAR LHA'I NANG DU LUS YONGS SU LEN PA LAGS, SEMS CAN
DMYAL BA RNAMS SU JI LTAR LEN PA


@161B LAGS, BCOM LDAN 'DAS KYIS BKA' STZAL PA, SMAN CHEN, DE'I
PHYIR NYON CIG ,'DI LA RNAM PAR SHES PA'I KHAMS 'DIS CHOS KYI
KHAMS YONGS SU BLANGS NAS, LHA'I LTA BA BSKYED DE,

DE'I LTA BA DE YANG SHA'I MIG LA BRTEN PA MA YIN NO, ,DE'I LTA
BAS MTHONG BA GANG YIN DE NI LEN PA ZHES BYA STE, DE BAS NA LTA
BA'I LEN PA ZHES BYA'O, ,DE'I LHA'I LTA BA BSOD NAMS LA DMIGS PA

DANG MTSUNGS PAR LDAN PA DES, 'DOD PA NA SPYOD PA'I LHA RNAMS KYI
NANG DU LHA'I GNAS MTHONG STE, DER LHA RNAMS LHA'I RTZE BDAG GIS
RTZE BA MTHONG NAS, DE DER CHAGS PA SKYE'O, ,'DI SNYAM DU

YANG SEMS TE, BDAG NI DER 'GRO'O SNYAM MO, ,DES DER CHAGS SU RUNG
ZHING DRAN PA DANG LDAN PA'I SRID PA RAB TU SHES SO, ,DUR KHROD
NA 'DUG PA'I KHOG PA DE YANG DES MTHONG NAS 'DI SNYAM

DU SEMS TE, 'DI NI BDAG GI DGE BA'I BSHES GNYEN YIN TE, 'DI LA
BDAG LHA RNAMS KYI NANG DU SKYE BA YONGS SU LEN PA'I BDAG GI DGE
BA'I RTZA BA BSAGS SO SNYAM MO, ,DE SKAD CES BKA'

STZAL NAS, BCOM LDAN 'DAS LA SMAN CHEN GYIS 'DI SKAD CES GSOL TO,
,BCOM LDAN 'DAS, RNAM PAR SHES PA KHOG PA DE LA CHAGS NA, CI'I
SLAD DU MI GNAS, KHOG PA DE NYID CI'I SLAD DU

MI BRTEN, BCOM LDAN 'DAS KYIS BKA' STZAL PA, SMAN CHEN, DPER NA,
MI LA LA'I SKRA DANG, KHA SPU BREGS TE, SKRA DANG KHA SPU DE
MTHONG NAS, MI DE 'DI SNYAM DU SEMS TE, SKRA 'DI DAG NI DRI ZHIM


@162A *, ,ZHING GNAG PA YIN GYI, 'DI DAG NI PHYIR YANG MGO LA
BSKYED PAR BYA'O SNYAM NA, SMAN CHEN, 'DI JI SNYAM DU SEMS, CI
SKRA DE DAG PHYIR SKYE BAR 'GYUR RAM, GSOL

PA; BCOM LDAN 'DAS, DE NI MA LAGS SO, ,BCOM LDAN 'DAS KYIS BKA'
STZAL PA, SMAN CHEN, DE BZHIN DU RNAM PAR SHES PA'I KHAMS 'DIS
KHOG PA BOR NAS PHYIR YANG KHOG PA DE NYID LA

GNAS PA 'DI NI GNAS MED DO, ,DE SKAD CES BKA' STZAL NAS, BCOM
LDAN 'DAS LA SMAN CHEN GYIS YANG 'DI SKAD CES GSOL TO, ,RNAM PAR
SHES PA'I KHAMS CHA PHRA ZHING MI MNGON PA 'DIS

GLANG PO CHE'I LUS BONG CHEN PO JI LTAR BSGRUB PAR BGYID CING,
RDO RJE LTAR SRA BA'I KHOG PA YANG JI LTAR RTOL BAR BGYID, GLANG
PO CHE DGU STONG GI STOBS DANG LDAN PA'I MI DANG, GLANG PO CHE'I

RGYAL PO YANG JI LTAR 'DZIN PAR BGYID, BCOM LDAN 'DAS KYIS BKA'
STZAL PA, SMAN CHEN, DPER NA, RLUNG GI KHAMS GZUGS MED CING BSTAN
DU MED PA'I RI PHRAG NA GNAS PA DE YANG RI

PHRAG DE NAS BYUNG STE, RI RAB DANG 'DRA ZHING MTSUNGS PA'I RI'I
RTZE MO SNYIL BAR BYED CING, 'GYES PAR BYED NA SMAN CHEN 'DI JI
SNYAM DU SEMS, RLUNG GI KHAMS KYI RANG BZHIN NI JI LTA BU, RI

DE'I RANG BZHIN JI LTA BU, SMAN CHEN GYIS GSOL PA, RLUNG GI KHAMS
NI SNYI ZHING LUS MA MCHIS PAR LTA BAR BGYI'O, ,BCOM LDAN 'DAS
KYIS BKA' STZAL PA, SMAN CHEN, DE DE BZHIN TE,


@162B JI LTAR RLUNG GI KHAMS SNYI ZHING LUS MED PA DE BZHIN DU
RNAM PAR SHES PA 'DI YANG ZHAN CING LUS MED MOD KYI LUS CHEN PO
DAG DANG, CHUNG NGU DAG SKYED PAR BYED DE, SBRANG BU'I YANG RNAM
PAR SHES

PA DE NYID YIN NO, ,GLANG PO CHE'I YANG DE NYID YIN NO, ,DPER NA,
MAR ME'I ME LCE CHUNG YANG RA BA'AM, KHANG PA'I NANG GI MUN PA
CHEN PO SEL BAR BYED PA DE BZHIN DU RNAM PAR SHES PA'I KHAMS

'DIS KYANG LUS LEN PA'I RGYU DES NA GZUGS CHUNG NGU DANG, CHEN PO
RNAMS 'GRUB PAR BYED DO, ,DE SKAD CES BKA' STZAL NAS, BCOM LDAN
'DAS LA SMAN CHEN GYIS 'DI SKAD CES GSOL TO, ,

BCOM LDAN 'DAS, CI LAGS, DE GZUGS CAN ZHIG LAGS SAM, 'ON TE GZUGS
MA MCHIS PA ZHIG LAGS, RANG BZHIN NI JI LTA BU LAGS, RKYEN NI JI
LTA BU DAG LAS BLTA BAR BGYI, BCOM

LDAN 'DAS KYIS BKA' STZAL PA, SMAN CHEN, 'DI LA LAS RNAMS KYI
SPYOD YUL NI LHA'I BDE BA DAG DANG, 'BYOR PA DAG DANG, LHA'I KHA
ZAS THOB PA YIN TE, DPER NA, MI DBUL PO GNYIS SHIG 'BROG

TU 'KHYAM PA LAS, DER GCIG GIS NI CHU BSIL BA RNYED LA, GCIG NI
SKOM STE SHI NA, CHU DE LA LA ZHIG GIS SNYIM PAS BCUS TE, MI DE
LA BYIN PA YANG MED, LA LA ZHIG GIS MI CIG SHOS DE LA BKAG

PA YANG MED KYI, BSOD NAMS KYI MTHU 'BA' ZHIG GIS GCIG GIS NI CHU
RNYED LA, GCIG GIS NI MA RNYED PA DE BZHIN DU DGE BA DANG, MI DGE
BA'I CHOS DE DAG LA BLTA BAR BYA'O, ,ZLA BA YAR GYI


@163A *, ,NGO DANG, MAR GYI NGO JI LTA BA BZHIN DU DGE BA DANG,
MI DGE BA YANG DE BZHIN DU BLTA BAR BYA'O, ,DPER NA, SHING TOG
RLON PA YONGS SU SMIN PA NA, KHA DOG

GZHAN DU 'GYUR TE, KHA DOG DE DAG DANG YONGS SU SMIN PA YANG ME'I
KHAMS KYI DBANG GIS 'GYUR RO, ,DE BZHIN DU LUS 'DI YANG BSOD NAMS
KYI DBANG GIS TSONG DPON GYI KHYIM NOR DANG

GSER DANG DNGUL DAG TU RGYAN NYE BAR STON TO, ,LHA'I GNAS DAG TU
LHA'I RGYAN DAG NYE BAR STON TE, DBANG PHYUG GI RGYAN GANG YIN PA
DE NI BSOD NAMS KYI DPER BSTAN TO, ,DPER NA, SA

BON SA LA BTAB NA, SHING GI RTZE MOR SNANG BA 'GYUR LA, SA BON DE
YANG SDONG BU NAS SDONG BU'I RTZE MOR 'PHO BA MED CING, SHING GI
NANG NA YANG SA BON DE MI DMIGS LA, MI LA LA ZHIG GIS LAG

PA GNYIS KYIS SA BON DE BLANGS TE, SHING GI RTZE MOR BZHAG PAR
YANG MED CING, SA BON RTZA BA NAS 'PHO BA YANG MI DMIGS PA DE
BZHIN DU LAS DGE BA DANG, MI DGE BA LUS LA GNAS PA

RNAMS KYANG LUS LA MI SNANG NGO, ,DPER NA, SA BON LAS ME TOG
'GRUB PA NA, SA BON GYI NANG NA YANG ME TOG MI SNANG ZHING, ME
TOG GI NANG NA YANG 'BRAS BU MI DMIGS LA, SA BON DANG ME

TOG KYANG GNYIS SU DBYER MED PA DE BZHIN DU LUS LAS KYANG LAS
'BYUNG, LAS LAS KYANG LUS 'BYUNG MOD KYI, LUS KYI NANG NA LAS MI
SNANG, LAS KYI NANG NA YANG LUS MI SNANG NGO, ,


@163B DPER NA, ME TOG YONGS SU SMIN PA NA 'BRAS BU DMIGS PA DE
BZHIN DU, LUS SMIN NA LAS RNAMS DMIGS SO, ,DPER NA, GANG NA SA
BON GNAS PA DER ME TOG 'BYUNG BAR SNANG BA DE BZHIN DU, LUS

'DI GANG DANG GANG DU SKYES PAR GYUR PA DE DANG DER LAS DGE BA
DANG, MI DGE BA 'BYUNG BAR SNANG STE, LAS DE YANG GZUGS CAN MA
YIN LA, RNAM PAR SMIN PA YANG GZUGS CAN MA YIN NO, ,DPER

NA; MI'I LUS LAS GRIB MA MI GSAL ZHING, GZUGS CAN MA YIN PA
'BYUNG LA, MI DE NYID KYI PHYI BZHIN 'BRANG STE, GRIB MA DE YANG
MI DE'I LUS DANG 'BREL PA MA YIN LA, LUS MED PAR YANG GRIB MA

'BYUNG BAR MI 'GYUR BA DE BZHIN DU, LUS 'DI LA DGE BA DANG, MI
DGE BA 'BREL PAR 'DUG STE, LUS GANG DANG GANG DU 'PHO BA DE DANG
DER LAS RNAMS 'BRANG BAR 'GYUR TE, LUS KYI DBANG GIS

LAS RNAMS 'BRANG BA MA YIN LA, LUS MED NA YANG LAS RNAMS SKYE BAR
MI 'GYUR RO, ,DPER NA, SMAN TSA BA DANG, KHA BA DANG, BSKA BA LA
SOGS PA'I BYE BRAG GIS LUS LA BKRU SMAN BTANG NA, NAD

THAMS CAD LAS THAR BAR 'GYUR ZHING, LHA'I MDOG RGYAS PA YANG LUS
LA SNANG BAR 'GYUR TE, JI LTAR SMAN TSA BA DANG, KHA BA RNAMS
KYIS LUS KYI MDOG GZHON SHAR 'DUG PA DANG, YID DU 'ONG

BA SGRUB PAR BYED CING 'DI SNYAM DU MI 'DIS NI, SMAN ZOS GOR MA
CHAG GO SNYAM DU SHES PAR 'GYUR MOD KYI, SMAN DE DAG GI RO DANG,
SMIN PA DE YANG GZUGS CAN MA YIN LA, RO DANG SMIN PA GZUGS


@164A *, ,CAN MA YIN PA YANG MI'I MDOG RGYAS PA LAS SNANG BAR
'GYUR BA DE BZHIN DU, DGE BA'I LAS 'DI YANG GZUGS CAN MA YIN TE,
DE LAS LUS 'GRUB NAS, KHA

ZAS DANG, NYE BAR SPYAD PA DANG, LONGS SPYOD DANG, GOS KYI BYE
BRAG GI DBANG GIS RKANG LAG MNYAM ZHING, MCHOG TU BDE BA DANG
LDAN TE, NOR BU DANG, GSER DANG, DNGUL 'BYOR PAR 'GYUR BA DE DAG

THAMS CAD NI DGE BA'I LAS KYI 'BRAS BU YIN NO, ,RIGS DANG LONGS
SPYOD RGYAS SHING 'BYOR PA LAS NYAMS PA DANG, NYE BAR SPYAD PA
DANG BRAL ZHING GZHAN LA RE BA DANG, KHA ZAS NGAN PA ZA ZHING

MAL STAN NGAN PA DANG, GZUGS NGAN CING MI SDUG PA'I LUS CAN GANG
YIN PA DE DAG NI MI DGE BA'I LAS DE'I 'BRAS BU YIN NO, ,DPER NA,
ME LONG GI DBANG GIS BZHIN GYI MDOG SDUG PA'AM

MI SDUG PA SNANG LA, ME LONG GI GZUGS BRNYAN DE YANG GZUGS CAN MA
YIN PA DE BZHIN DU DGE BA DANG, MI DGE BA'I LAS KYI DBANG GIS
RNAM PAR SHES PA 'DI LHA RNAMS DANG, MI RNAMS

DANG, SEMS CAN DMYAL BA DANG, DUD 'GRO DANG, YI DVAGS KYI NANG DU
SKYE BAR 'GYUR TE, SMAN CHEN, LAS RNAMS NI DE LTAR BLTA BAR
BYA'O, ,DE LTAR NA LAS 'DI DAG NI RNAM PAR SHES PA'I

RJES SU 'BRANG NGO, ,GSOL PA, BCOM LDAN 'DAS, RNAM PAR SHES PA
'DIS DBANG PO RNAMS JI LTAR 'BEBS, LUS CHEN PO YANG JI LTAR YONGS
SU 'DZIN PAR BGYID, BCOM LDAN 'DAS


@164B KYIS BKA' STZAL PA, SMAN CHEN, 'DI LTA STE, DPER NA, RNGON
PA NAGS THIBS PO'I NANG DU SONG NAS GZHU SHIN TU BKANG STE, DUG
MDAS SPOS KYI GLANG PO CHE BONG TSOD CHE BA LA BSNUN LA, DUG DE
YANG

KHRAG DANG PHRAD NA YAN LAG DANG, NYING LAG RNAMS SU 'PHO ZHING
'GRO STE, DBANG PO'I SPYOD YUL THAMS CAD 'DOR LA, GNAD RNAMS SU
BSNUN CING KHRAG GIS KHA DOG BSGYUR TE, YAN LAG DANG, NYING LAG

THAMS CAD DU 'PHO ZHING 'GRO LA, PHYIR YANG LUS BOR NAS, DUG DE
LUS PHYIR BYUNG NA, SMAN CHEN, 'DI JI SNYAM DU SEMS, DUG DE DANG
GLANG PO CHE'I KHOG PA DE'I TSOD JI TZAM, GSOL PA, RI RAB DANG,

YUNGS 'BRU BZHIN LAGS SO, ,BKA' STZAL PA, DUG DE JI LTAR 'PHO BA
DE BZHIN DU RNAM PAR SHES PA'I KHAMS 'DI YANG LUS YONGS SU SPONG
ZHING DBANG PO RNAMS KYANG 'DOR LA, KHAMS RNAMS KYANG

YONGS SU GTONG NGO, ,DE LTAR NA RNAM PAR SHES PA 'DI DBANG PO
RNAMS 'DOR BAR BYED DO, ,SMAN CHEN, GZHAN YANG KHYOD KYIS BCOM
LDAN 'DAS RNAM PAR SHES PA 'DI JI LTAR LUS CHEN PO YONGS

SU 'DZIN PAR BGYID CES ZER BA NI, JI LTAR KHO LAG CHE ZHING RAGS
PA'I LUS 'DI LA MI SEMS PA BZHIN TE, DPER NA, RI'I RGYAL PO RI
RAB KYI 'PHANG DU DPAG TSAD BRGYAD KHRI BZHI STONG YOD

LA; DE YANG KLU'I RGYAL PO DGA' BO DANG, NYE DGA' GNYIS KYIS SUM
KHRIS SU YONGS SU DKRIS TE, KLU'I RGYAL PO DE GNYIS KYI DBUGS
PHYI NANG DU RGYU BAS RGYA MTSO BTUNG BAR MI RUNG BAR 'GYUR
ZHING,


@165A *, ,DE GNYIS KYI DBUGS KYIS RI RAB KYANG G-YO BAR BYED DE,
DE GNYIS JI LTAR DUG CHE LA SPRO BA CHE ZHING YANGS PA BZHIN DU
NOR RGYAS KYI BU DANG, 'JOG PO GNYIS

KYANG DE DANG 'DRA'O, ,SMAN CHEN, 'DI JI SNYAM DU SEMS, DE DAG GI
RNAM PAR SHES PA YANG GZHAN LA, SBRANG BU'I YANG GZHAN NO SNYAM
NA DE LTAR LTA BAR MI BYA STE, SMAN CHEN, 'DI LTAR RNAM

PAR SHES PA DE NYID SBRANG BU'I YANG YIN LA, DE NYID DE DAG GI
YANG YIN NO, ,DPER NA, DUG BAD SA NA BHA DANG, HA LA HA LA'I
THIGS PA CHUNG NGU YANG KLU'I RGYAL PO DGA' BO DANG, NYE DGA'

LA SOGS PA DE DAG GIS ZOS NA, DE DAG KYANG 'CHI BAR 'GYUR RO,
,SMAN CHEN, 'DI JI SNYAM DU SEMS, DGA' BO DANG, NYE DGA' LA SOGS
PA'I DUG GANG YIN PA DANG, BAD SA NA BHA DANG,

HA LA HA LA'I DUG GI THIGS PA GANG YIN PA DE'I NANG NA, CHES MANG
BA GANG YIN, GSOL PA, BCOM LDAN 'DAS, DGA' BO DANG, NYE DGA'
GNYIS KYI DUG CHES MANG BAR LTA BAR BGYI STE, BAD

SA NA BHA DANG, HA LA HA LA'I DUG NI DE LTA MA LAGS SO, ,BCOM
LDAN 'DAS KYIS BKA' STZAL PA, SMAN CHEN, DE BZHIN DU LUS CHEN PO
GLANG PO CHE DGU STONG GI STOBS DANG LDAN PA DE DAG

GI RNAM PAR SHES PA'I KHAMS KYANG CHUNG ZHING MI GSAL LA, GZUGS
CAN MA YIN PA BLTA BAR BYA'O, ,RNAM PAR SHES PA DE YANG LAS KYI
RKYEN GYIS LUS CHEN PO MNGON PAR 'GRUB PAR


@165B BYED DE, DPER NA, SHING N+YA GRO DA'I SA BON CHUNG NGU LAS,
SHING GI RGYAL PO MTHO ZHING RGYA CHE LA, YAL GA DANG, YAL GA
PHRE'U BRGYAD STONG GIS RGYAS PA 'GRUB PAR 'GYUR RO, ,SMAN CHEN,
'DI JI SNYAM

DU SEMS, SA BON DE'I TSAD NI JI TZAM, SHING DE'I TSAD NI JI TZAM,
GSOL PA, BCOM LDAN 'DAS, YUNGS 'BRU'I NANG DANG, BAR SNANG BZHIN
TE, KHYAD CHE LAGS SO, ,BCOM LDAN 'DAS KYIS

BKA' STZAL PA, SMAN CHEN, DE BZHIN DU SA BON DE'I NANG NA YANG
SHING MI SNANG LA, SA BON MED NA YANG SHING SKYE BA MI DMIGS TE,
JI LTAR SA BON PHRA MO LAS SHING CHEN PO SKYE BA DE BZHIN DU RNAM

PAR SHES PA CHA PHRA BA LAS GZUGS CHEN PO 'GRUB PAR 'GYUR TE, LUS
LA YANG RNAM PAR SHES PA MI DMIGS LA, RNAM PAR SHES PA MED NA
YANG LUS SKYE BA MI DMIGS SO, ,DE SKAD CES

BKA' STZAL PA DANG, BCOM LDAN 'DAS LA SMAN CHEN GYIS YANG 'DI
SKAD CES GSOL TO, ,BCOM LDAN 'DAS, RDO RJE'I SNYING PO LTA BU'I
RNAM PAR SHES PA DES LUS NYAM CHUNG BA RNAMS JI LTAR

MNGON PAR 'GRUB PAR BGYID, BCOM LDAN 'DAS KYIS STZAL PA, SMAN
CHEN, DPER NA, MI DBUL PO LA LA ZHIG GIS YID BZHIN GYI NOR BU RIN
PO CHE RNYED NAS DES YID BZHIN GYI NOR BU RIN

PO CHE DE BLANGS NAS, LHA'I GNAS DANG, SKYED MOS TSAL DANG, SKYED
TSAL DANG, ZHING DANG, RA BA DANG, SGO KHANG DANG, SHING GEL PA
DANG, 'KHRI SHING SNA TSOGS KYIS 'KHOR BA DANG, KHANG PA ME


@166A *, ,TOG GIS GTOR BA DANG, RDZAS DANG, YO BYAD DAG SPRUL NA,
SMAN CHEN, DE DAG THAMS CAD NI MI BRTAN ZHING NYAM CHUNG LA, MYUR
DU 'GYES SHING, 'JIG PA'I

CHOS CAN YIN TE, YID BZHIN GYI NOR BU RIN PO CHE DE MI DE'I LAG
NAS STOR NA, DE'I BDE BA'I LONGS SPYOD DE DAG KYANG MED PAR 'GYUR
RO, ,JI LTAR YID BZHIN GYI NOR BU RIN PO CHE DE RDO RJE STONG

GIS KYANG MI PHYED LA DE'I YO BYAD DE DAG 'JIG PA'I RANG BZHIN
CAN YIN PA DE BZHIN DU RNAM PAR SHES PA'I KHAMS NI RDO RJE'I
SNYING PO'I RANG BZHIN LTA BU YIN LA, LUS GANG YIN PA DE NI

SNYING PO MED DO, ,GSOL PA, BCOM LDAN 'DAS, RNAM PAR SHES PA'I
KHAMS ZHAN PA DE JI LTAR GZUGS MKHRANG ZHING SRA BA PHYE STE 'PHO
ZHING MCHI, BCOM LDAN 'DAS KYIS BKA' STZAL

PA; SMAN CHEN, DPER NA, CHU'I RGYUN SHIN TU 'JAM PO RI'I GSEB NA
'DUG PAS RI DE NYID BRTOL TE 'BYUNG NA, SMAN CHEN, 'DI JI SNYAM
DU SEMS, DE'I NANG NA CHES SRA BA GANG YIN, GSOL

PA; BCOM LDAN 'DAS, RI NI RANG BZHIN GYIS MKHRANG LA RDO RJE LTAR
BRTAN ZHING SRA PA LAGS LA, CHAB NI RANG BZHIN GYIS 'JAM ZHING
REG NA BDE BA LAGS SO, ,BCOM LDAN 'DAS KYIS BKA'

STZAL PA, DE BZHIN DU RNAM PAR SHES PA RANG BZHIN GYIS ZHAN PAS
LUS CHEN PO DAG PHYE STE 'GRO BAR 'GYUR RO, ,GSOL BA, BCOM LDAN
'DAS, JI LTAR SEMS CAN GYI RIS NA SEMS


@166B CAN SHI 'PHOS TE, LHA RNAMS KYI NANG DU SKYE BA LEN PA
LAGS, JI LTAR SEMS CAN DMYAL BA RNAMS SU SKYE BA YONGS SU LEN PA
LAGS, ,BCOM LDAN 'DAS KYIS BKA' STZAL PA, SMAN CHEN, DE'I

PHYIR NYON CIG ,SEMS CAN DE SHI 'PHOS NAS, BSOD NAMS SU NYE BAR
'GRO BA'I 'DU BYED KYIS YONGS SU ZIN NA, LUS YONGS SU BTANG NAS
RNAM PAR SHES PA DES MI'I LTA BA YONGS SU SPANGS TE,

LHA'I LTA BA THOB PAR 'GYUR RO, ,DE LHA'I LTA BA DES 'DOD PA NA
SPYOD PA DRUG GI LHA RNAMS MTHONG NGO, ,SEMS CAN DMYAL BA CHEN PO
BRGYAD KYANG MTHONG NGO, ,LUS DE YANG 'DOR BAR MTHONG NGO, ,LHA

RDZAS KYI LHA'I GNAS DANG, DGA' TSAL DANG, 'DRES TSAL DANG, ME
TOG GI RNA RGYAN DANG, SHING KU SHE SHYA DANG, KO KA NA DA DANG,
GZHAL MED KHANG DANG, TSAL STUG PO DANG, LHA'I BU MO RTZE BAS

BSKOR BA YANG MTHONG NGO, ,RTAG TU ME TOG RGYAS SHING RNAM PAR
BKRA BAR BYAS PA'I LHA'I LONGS SPYOD SDUG GUS MDZES PAR BYAS PA
DANG, SE MO DO DANG, GDUB ZLUM DANG, GDUB LEB DANG, DPUNG

RGYAN SPA ZHING SPRAS PAS BRGYAN PA DE DAG KYANG DES MTHONG NGO,
,LHA GZHON NU DANG, LHA MO KHRI'I STENG NA 'DUG CING YID RAB TU
DGA' BA YANG DES MTHONG NGO, ,DE DAG MTHONG NAS KUN DU CHAGS PA
BSKYED

DO; ;DE DER KUN TU CHAGS PAS DGA' BA THOB PAR 'GYUR RO, ,DGA' BA
THOB PAS YID RAB TU DGA' BAR 'GYUR RO, ,DE SNYING DGA' BAS DE'I
TSE LUS KYI KHA DOG RGYAS PAR 'GYUR TE, 'DI LTAR


@167A *, ,BZHIN GYI MDOG PADMA LTA BUR SNANG BAR 'GYUR ZHING LTA
BA PHYIN CI MA LOG PAR 'GYUR RO, ,SNA YANG YO PAR MI 'GYUR, DE
KHA YANG GNAM PAR MI 'GYUR

RO; ;DE BZHIN DU DE'I MIG AUTPA LA SNGON PO'I 'DAB MA 'DRA BAR
SNANG BAR 'GYUR RO, ,DE'I GNAD RNAMS KYANG CHAD PAR MI 'GYUR,
DE'I KHRAG KYANG ZAG PAR MI 'GYUR,

PHYI SA YANG 'BYUNG BAR MI 'GYUR, DE SPU ZING ZHES BYED PAR MI
'GYUR, DE'I SEN MO RNAMS KYANG NAG POR MI 'GYUR, LAG PA YANG SER
POR SNANG BAR MI 'GYUR, RKANG LAG

KYANG G-YOS PAR MI BYED, RKANG LAG 'KHUMS BZHIN DU 'CHI BA'I CHOS
DANG LDAN PAR YANG MI 'GYUR RO, ,SMAN CHEN, DE 'CHI BA'I DUS KYI
TSE LHA'I LTAS 'BYUNG BAR 'GYUR TE, 'DI LTAR KHANG PA

BRTZEGS PA KA BA BRGYA STONG GIS BRGYAN PA MTHONG STE, LHA'I DRIL
BU G-YER KHA'I DRA BA SGRA SNYAN PA 'BYUNG BA DANG LDAN PA DANG,
LHA'I ME TOG SNA TSOGS SPEL BA'I PHRENG BA SHIN TU ZHIM PA DAG

MTHONG NGO, ,LHA GZHON NU RGYAN DANG, GSER GYI MCHOG DANG, SE MO
DO DANG, GDU BU DANG, DPUNG RGYAN GYIS MDZES PAR BYAS SHING LUS
BRGYAN PA DAG KYANG MTHONG NGO, ,DES LHA'I GZHON NU

DAG MTHONG NAS MCHOG TU DGA' BA SKYE'O, ,DE YID DGA' BAS KHOG PA
LA LTAS GNYIS 'BYUNG BAR 'GYUR TE, SO ME TOG KUN DA DANG, KU MU
DA LTAR DKAR BAR SNANG NGO, ,MIG HA CANG YANG


@167B MI 'DZUM, HA CANG YANG MI 'BYED DO, ,SGRA SNYAN PA DAG
KYANG 'BYUNG NGO, ,DE'I BZHIN YANG PADMA LTA BUR SNANG BAR 'GYUR
RO, ,SHI BA'I KHOG PA YANG HA CANG TSA BAR YANG MI 'GYUR, HA CANG
GRANG BAR

YANG MI 'GYUR RO, ,DE'I GNYEN SDUG PA RNAMS KYANG SMRE SNGAGS
CHEN PO 'DON PAR MI BYED DO, ,DE NYI MA 'CHAR BA'I DUS KYI TSE
'CHI BA'I CHOS DANG LDAN PAR YANG 'GYUR RO, ,PHYOGS KYANG MUN PAR

SNANG BAR MI 'GYUR RO, ,DE 'CHI BA'I DUS KYI TSE PHYOGS SHIN TU
DRI ZHIM ZHING SHIN TU YONGS SU DAG PA TSOR BAR 'GYUR RO, ,DE'I
MIG KYANG SER BAR MI 'GYUR, DE'I LTA BA YANG PHYIN CI LOG TU

MI 'GYUR, DE BZHIN GSHEGS PA'I SKU GZUGS MTHONG NA YID CHES SHING
DAD PA SKYE BAR 'GYUR, GNYEN SDUG PA DAG MTHONG NA GA ZHIG NAS
PHYIR 'ONGS PA'AM, RING MO ZHIG TU GUD NA 'DUG

'DUG PA BZHIN DU MGUL NAS 'KHYUD CING YID RAB TU DGA' STE, 'DI
SKAD DU SRID PAR SKYES PA THAMS CAD KYI TSUL NI 'DI YIN GYI, DA
NGA DANG BRAL BA'I PHYIR GDUNG BA MA BYED PAR THONG ZHIG ,

CES DES GNYEN DE DAG YANG DAG PAR DBUGS 'BYIN PAR BYED DO, ,SMAN
CHEN, GAL TE SEMS CAN BSOD NAMS SU NYE BAR 'GRO BAS 'CHI BA'I DUS
KYI TSE SBYIN PA LA SRED CING YUD TZAM RE RE

LA TSIGS BCAD DANG, TSIGS SU BCAD PA DANG, GTAM SNA TSOGS DANG,
GTAN TSIGS SNA TSOGS BRJOD CING SMRA LA, DE'I TSE GNYID LA YANG
SRED PAR MI 'GYUR ZHING GNYID KYI DBANG DU YANG MI


@168A *, ,'GRO LA, BDE BA THAMS CAD DANG LDAN PAS TSE'I 'DU BYED
'DOR BAR 'GYUR RO, ,DE 'CHI BA'I DUS KYI TSE LHA DANG LHA MO LHAN
CIG TU KHRI GCIG GI STENG NA 'DUG LA,

LHA MO KHRI'I STENG NA 'DUG PA DE'I LAG PA LHA'I LAG PA'I STENG
DU BZHAG CING, DE'I LAG PA GNYIS LAS ME TOG DAG BYUNG STE, LHA MO
DES ME TOG BYUNG BA DAG MTHONG NAS, LHA DE LA 'DI SKAD

DU; LHA GZHON NU SKYE BA'I DGA' BA'I DUS LA BAB KYI, DGYES PAR
MDZOD CIG ,CES ZER RO, ,DES KYANG ME TOG RNAMS LAG PAS MNYE ZHING
PHUR BAR BYED DO, ,DES ME TOG DE DAG MNYES

PAS SEMS CAN DE 'CHI BA'I CHOS DANG LDAN PAR 'GYUR RO, ,DE'I RNAM
PAR SHES PA DES KYANG, DBANG PO RNAMS BOR ZHING DBANG PO'I SPYOD
YUL RNAMS BTANG STE, KHAMS RNAMS YONGS

SU BTANG NAS, KHAMS KYI DON YONGS SU BLANGS TE, MI GSAL ZHING
GZUGS CAN MA YIN LA, RTA ZHON PA LTA BU DANG, NYI MA DANG, ME
SHEL DANG, BSREG BYA LTA BU DANG, CHU LA ZLA BA'I

GZUGS BRNYAN LTA BU DANG, SBUBS KYI NANG GI RLUNG LTAR DGE BA LA
DMIGS PA BSDUS NAS BYUNG STE 'PHO ZHING 'GRO'O, ,DE YANG DE'I CHE
ME TOG LA BRTEN NAS, PHA MA KHRI GCIG LA 'DUG

CING PHRAD PAS RNAM PAR SHES PA ME TOG DE DAG GI NANG DU 'DRES
PAR 'GYUR RO, ,YANG DER BDUD RTZI 'DOD PA ZHES BYA BA'I RLUNG
LDANG STE, RLUNG DES RNAM PAR SHES PA DE ZHAG BDUN


@168B LON PA DANG, LHA GZHON NU RNA CHA GDUB KOR DRI MA MED CING
'GUL BA DANG LDAN PA 'GRUB PAR 'GYUR RO, ,DE SKAD CES BKA' STZAL
NAS, BCOM LDAN 'DAS LA SMAN CHEN GYIS 'DI SKAD CES

GSOL TO, ,BCOM LDAN 'DAS, RNAM PAR SHES PA GZUGS CAN MA LAGS PA'I
RKYEN GYI DBANG GIS GZUGS RNAMS JI LTAR MNGON PAR 'GRUB PAR
BGYID, RKYEN RNAMS LA YANG JI LTAR

GDA' BAR 'GYUR, BCOM LDAN 'DAS KYIS BKA' STZAL PA, SMAN CHEN,
DPER NA, RLUNG GI KHAMS GZUGS MED CING BSTAN DU MED PA'I RKYEN
GYI DBANG GIS LHA'I GNAS DANG, RI DANG NAGS

TSAL LA SOGS PA 'JIG RTEN GYI KHAMS RNAMS 'GRUB PAR BYED PA DE
BZHIN DU RNAM PAR SHES PA 'DI YANG RKYEN GYI DBANG GIS GZUGS
RNAMS 'GRUB PAR BYED DO, ,SMAN CHEN, GZHAN YANG

SHING 'DZINGS PA GNYIS PHAN TSUN PHRAD DE, GCIG LA GCIG DRUD CING
GTZUBS PA LAS ME 'GRUB PAR 'GYUR TE, ME DE YANG SHING GI NANG NA
MI SNANG LA, SHING MED NA YANG ME 'BYUNG BAR MI

'GYUR TE, ME DE YANG RKYEN GYI DBANG GIS SHING LAS 'GRUB PAR
'GYUR GYI RKYEN MED PAR MI 'BYUNG NGO, ,GZUGS KYI DBANG GIS KYANG
SHING GI NANG NA ME MI SNANG LA, SHING MA GTOGS PA

YANG ME MI DMIGS SO, ,SMAN CHEN, DE BZHIN DU RNAM PAR SHES PA DE
YANG PHA MA'I DBANG GIS 'JUG STE, RNAM PAR SHES PA YANG LUS KYI
NANG NA MI DMIGS LA, LUS MED PAR RNAM


@169A *, ,PAR SHES PA MI 'BYUNG NGO, ,SMAN CHEN, DPER NA, ME MA
BYUNG BAR GZUGS DANG, DRO BA DANG, KHA DOG GSAL BAR MI SNANG NGO,
,SMAN CHEN, DE BZHIN DU LUS

MA GRUB PAR RNAM PAR SHES PA DANG, TSOR BA DANG, 'DU SHES DANG,
'DU BYED RNAMS MI SNANG NGO, ,SMAN CHEN, DPER NA, NYI MA'I DKYIL
'KHOR CHEN PO GSAL BAR SNANG ZHING, GZI BRJID

KYIS LAM MER 'DUG KYANG BYIS PA SO SO'I SKYE BO RNAMS KYIS NYI
MA'I GZUGS GNAG GAM, SER RAM, DKAR RAM, DMAR SER DU MI MTHONG
NGO, ,SMAN CHEN, DE BZHIN DU RNAM PAR

SHES PA NI LTA BA DANG, NYAN PA DANG, SNOM PA DANG, RO MYANG BA
DANG, REG PA'I RNAM PA DAG GIS RTOGS PAR 'GYUR GYI, LUS LA RNAM
PAR SHES PA GNAG PA'AM, DKAR BA'AM,

GZUGS SU SNANG BAR MI SA MI MTHONG NGO, ,DPER NA, NYI MA TSA BA
DANG, SER BA DANG, 'GRO BA DANG, PHYIR YANG 'CHAR BA DAG GI RTAGS
LAS SNANG BA DE BZHIN DU RNAM PAR SHES PA YANG RTAGS

DAG GIS BLTA BAR BYA'O, ,DE SKAD CES BKA' STZAL NAS BCOM LDAN
'DAS LA SMAN CHEN GYIS 'DI SKAD CES GSOL TO, ,BCOM LDAN 'DAS,
RNAM PAR SHES PA'I RTAGS JI LTAR

BLTA BAR BGYI, BCOM LDAN 'DAS KYIS BKA' STZAL PA, 'DU BYED KYI
RTAGS DANG, TSOR BA'I RTAGS DANG, 'DU SHES KYI RTAGS DANG, SEMS
PA DANG, MYA NGAN DANG, GDUNG BA DANG, YID


@169B MI BDE BA NI RNAM PAR SHES PA'I RTAGS SU BLTA'O, ,GZHAN
YANG RNAM PAR SHES PA'I BAG CHAGS 'DI LTAR DGE BAR NYE BAR 'GRO
BA'I SEMS DANG, MI DGE BAR NYE BAR 'GRO BA'I SEMS

LAS BLTA BAR BYA'O, ,DE SKAD CES BKA' STZAL NAS, BCOM LDAN 'DAS
LA SMAN CHEN GYIS 'DI SKAD CES GSOL TO, ,BCOM LDAN 'DAS, JI LTAR
RNAM PAR SHES PA LUS LAS BYUNG STE MYUR

DU SKYE BA YONGS SU LEN PA LAGS, RNAM PAR SHES PA LUS LAS BYUNG
NAS MA SKYES SHING YONGS SU MA BZUNG BA DES JI LTAR LUS GZHAN LA
GNAS PAR BGYID, RNAM PAR SHES PA 'DI NI JI

LTAR BLTA BAR BGYI, BCOM LDAN 'DAS KYI BKA' STZAL PA, SMAN CHEN,
DPER NA, MI LA LA LAG PA RING ZHING THUR DU BRKYANG LA G-YUL GYI
GO CHA GYON TE, LHA'I RTA RLUNG GI SHUGS DANG 'DRA BAR

MGYOGS PA LA ZHON NAS G-YUL DU 'GRO STE, DE G-YUL NGO DER SONG
NAS, MDUNG DANG, RAL GRI DANG, MDA' DAG GIS SNYING MYOS TE, G-YUL
NGOR RTA'I MCHOG DE LAS SA LA LHUNG LA, DE YANG

LUS KYIS 'PHONG RTZAL YONGS SU SBYANGS PA ZHIG STE, MYUR BA MYUR
BAR SA LAS RTA'I RGYAB TU 'GONG PAR BYED NA, JI LTAR MI DE LHUNG
NAS RTA ZHON PA DANG, 'GONG CHE BAS JI LTAR RTA NYE BAR GNAS PA
LA RTA LA

'GONG BA NA, RTA 'GRO BZHIN DU 'GONG PA CHEN POS 'GONG BAR BYED
PA DE BZHIN DU RNAM PAR SHES PA LA YANG BLTA BAR BYA'O, ,JI LTAR
MI PHA ROL GYI DMAG TSOGS KYIS 'JIGS SHING SKRAG


@170A *, ,NAS RTA ZHON TE 'BROS PA DE BZHIN DU RNAM PAR SHES PA
'DIS THOG MA SHI 'PHOS NAS LHA'I DMIGS PAS YONGS SU ZIN CING, LHA
DANG LHA MO KHRI STENG NA 'DUG PA

MTHONG NAS SHIN TU MYUR BAR SKYE BA YONGS SU LEN TO, ,SMAN CHEN,
GZHAN YANG DANG PO SHI 'PHOS NAS DA DUNG MA SKYES PA'I RNAM PAR
SHES PA'I RNAM PA JI LTAR BLTA BAR BYA ZHES GANG KHYOD

KYIS SMRAS PA DE NI, DPER NA, MI'I GRIB MA CHU'I STENG DU BAB PA
GZUGS SU YANG SNANG MOD KYI, DE GZUGS SU GTOGS PAR YANG BLTA BAR
MI BYA'O, ,SMAN CHEN, DPER NA, RKANG LAG

MNYAM PA DANG LDAN PA'I GZUGS CHU'I STENG DU BAB PA DE LA NI DRO
BA'AM, GRANG BA'AM, LUS NGAL BAR 'GYUR BA MED CING, LUS DE LA NI
SHA'I DUM BU YANG MED DO, ,GRIB MA DE LA

NI KHAMS KYIS BLANGS PA YANG MED DO, ,MI'I GZUGS BRNYAN CHU'I
NANG DU 'BYUNG BA DE LAS NI SDUG BSNGAL BA'I SGRA 'AM, BDE BA'I
SGRA 'BYUNG BA YANG MED DO, ,DE BZHIN DU RNAM PAR SHES

PA DANG PO SHI 'PHOS NAS LUS KYI KHOG PA BOR TE, GZUGS BRNYAN GYI
RNAM PA LTA BUR 'GYUR RO, ,SMAN CHEN, DE LTAR NA RNAM PAR SHES PA
BSOD NAMS SU NYE BAR 'GRO BA NI LHA RNAMS KYI

NANG DU SKYE BA YONGS SU LEN PAR 'GYUR RO, ,DE SKAD CES BKA'
STZAL NAS BCOM LDAN 'DAS LA SMAN CHEN GYIS 'DI SKAD CES GSOL TO,
,BCOM LDAN 'DAS, RNAM PAR SHES PA SEMS


@170B CAN DMYAL BA RNAMS SU JI LTAR SKYE BA YONGS SU LEN PA LAGS,
BCOM LDAN 'DAS KYIS BKA' STZAL PA, SMAN CHEN, BSOD NAMS MA YIN
PAR NYE BAR 'GRO BA'I SEMS CAN JI LTAR SEMS

CAN DMYAL BA RNAMS SU SKYE BA YONGS SU LEN PA DE NYON CIG ,SMAN
CHEN, 'DI LA SEMS CAN LAS MI DGE BAS YONGS SU ZIN PA DE NI, SEMS
CAN GYI RIS NAS 'CHI 'PHO STE, SHI 'PHOS PA

DE 'DI SNYAM DU MI DE NI NGA NYID YIN TE, SEMS CAN DMYAL BA 'DI
NAS SHI 'PHOS SO, ,'DI GNYIS NI BDAG GI PHA MA YIN NO SNYAM DU
DRAN PA SKYE'O, ,SHI 'PHOS PA DE'I LUS DE NI THA MAL PA'I

GZUGS KYI RANG BZHIN GYI RNAM PA DANG LDAN PAR 'GYUR TE, YAN LAG
SKYES RNAMS KYANG DE DANG 'DRA BA NYID DU SNANG NGO, ,DANG PO SHI
'PHOS PA DE MYA NGAN GYIS G-YENGS NAS SEMS CAN DMYAL BA SNA

TSOGS SNANG BA MTHONG NGO, ,RNAM PAR SHES PA DANG PO SHI 'PHOS PA
DE'I LAS SEMS CAN DMYAL BA DANG 'BREL PAR 'GYUR TE, PHYOGS KHA
GCIG NA NI SEMS CAN DMYAL BA'I SA GZHI KHRAG

GIS GTOR BA MTHONG NAS DE DER CHAGS PA BSKYED PAR 'GYUR RO, ,DE
CHAGS PAR GYUR NAS SEMS CAN DMYAL BA PA'I LUS 'GRUB PAR 'GYUR TE,
DE'I RNAM PAR SHES PA DES LAS KYI RKYEN

GYI DBANG GIS CHU'I RJEN SHUL SHIN TU RUL CING MCHOG TU DRI MI
ZHIM PA MNAM PA'I NANG DU LUS SKYE BA YONGS SU LEN TE, DPER NA,
MI GTZANG BA DANG, LJAN LJIN MNAM PO'I RKYEN GYIS SRIN BU


@171A *, ,SKYE BA DANG, DPER NA, ZHO DANG, SBRANG RTZI DANG,
CHANG MNAM POR GYUR PA'I PHYIR SROG CHAGS SKYE BAR 'GYUR RO,
,SMAN CHEN, DE BZHIN DU SEMS CAN RNAMS,

SEMS CAN DMYAL BA 'BYUNG BAR 'GYUR RO, ,DE SKAD CES BKA' STZAL
NAS BZANG SKYONG GIS THAL MO SBYAR TE, BCOM LDAN 'DAS LA 'DI SKAD
CES GSOL TO, ,BCOM LDAN 'DAS,

SEMS CAN DMYAL BA PA'I SEMS CAN RNAMS KYI KHA DOG GI RNAM PA JI
LTA BU LAGS, LUS KYI RNAM PA NI JI LTA BUR 'GRUB PAR 'GYUR, BCOM
LDAN 'DAS KYIS BKA' STZAL PA,

BZANG SKYONG, DER KHRAG GI NANG NA SKYE BA GANG YIN PA DE DAG NI
KHRAG GI MDOG 'DRA BAR 'BYUNG BAR 'GYUR RO, ,CHU KLUNG RGAL DU
MED PA DAG GI NANG DU SKYE BA GANG YIN PA DE DAG NI

SPRIN SNGON PO'I KHA DOG LTAR 'GYUR RO, ,BA TSVA CAN GYI CHU
KLUNG GI NANG DU SKYE BA GANG YIN PA DE DAG NI SHA GZI GUR 'BYUNG
BAR 'GYUR RO, ,DE DAG GI LUS NI RGYAL PO'I BU GZHON

NU BDE DGUR RIM GRO BYAS PA LTAR GZHON SHA CAN DU 'GYUR RO,
,BZANG SKYONG, DE NA DE DAG LUS BONG CHE BAR 'GYUR TE, MGO BO MA
GTOGS PAR KHRU BRGYAD PAR 'GYUR RO, ,SEN

MO RING ZHING KHA SPU YOD LA SPUN POR 'GYUR ZHING RKANG LAG MI
SDUG PAR 'GYUR TE, GAL TE 'DZAM BU'I GLING PA'I MI SEMS CAN DMYAL
BA PA'I MI LA LTAR 'GRO NA, MTHONG MA THAG TU


@171B 'CHI BA'I CHOS DANG LDAN PAR 'GYUR RO, ,BZANG SKYONG, GZHAN
YANG SEMS CAN DMYAL BA PA'I SEMS CAN RNAMS KHA ZAS ZA MOD KYI, DE
DAG LA BDE BAR 'GYUR BA CUNG ZAD KYANG MED DO,,

DE SKAD CES BKA' STZAL NAS BCOM LDAN 'DAS LA SMAN CHEN GYIS 'DI
SKAD CES GSOL TO, ,BCOM LDAN 'DAS, SEMS CAN DE DAG KHA ZAS CI
'TSAL, BCOM LDAN 'DAS KYIS BKA'

STZAL PA, SMAN CHEN, SEMS CAN DMYAL BA DE NA DE DAG YONGS SU
'KHYAM LA, SHIN TU RGYANG RING BA NAS ZANGS DANG RA GAN DMAR POR
SNANG BA MTHONG BAR 'GYUR TE, DE DAG MTHONG NAS KHA

ZAS KYI TSIG RJOD PAR BYED DE, KHA ZAS 'DOD PA KHYED TSUR SHOG,
CES ZER RO, ,DE DAG KUN NAS 'PHUNGS TE, SNYIM PA BZED NAS ZANGS
DANG RA GAN BSKOL BA GA LA BA DER DONG STE LHAGS

NAS; SNYIM PA BZED CING ZANGS DANG RA GAN BSKOL BA'I KHA ZAS DE
DAG 'DOD PAS KHA GDANGS TE, ZANGS DANG RA GAN ZA BAR BYED DO, ,DE
DAG ZANGS DANG RA GAN RAB TU 'BAR BA DES, SU RU

RUR RAB TU 'BAR ZHING KHOG PA 'BAR BAR 'GYUR RO, ,SMAN CHEN, DE
DAG KHA ZAS 'DRA BAS BSLUS NAS SDUG BSNGAL SHIN TU CHE BA MYONG
BAR 'GYUR RO, ,SMAN CHEN, SEMS CAN DMYAL BA PA'I SEMS

CAN DE DAG GI RNAM PAR SHES PA DE RUS PA'I LUS DAG LA GNAS PAR
'GYUR ZHING, RUS PA'I TSOGS DANG 'BRAL BAR MI 'GYUR TE, SEMS CAN
DMYAL BA PA'I SEMS CAN DE DAG RNAM


@172A *, ,PAR SHES PA DANG MI 'BRAL BA'I PHYIR 'CHI BA'I DUS BYED
PAR MI 'GYUR RO, ,DE DAG BRU BA TSA BAS GZIR BZHIN DU DE NA KHA
ZAS KYI BYA BA YANG MED DO, ,

DE NA LHA'I SKYED MOS TSAL SHING LJON PA BRGYA PHRAG MANG PO ME
TOG SHIN TU RGYAS PA DAG DANG, GSING MA SNGON PO YANGS PA'I SA
PHYOGS DAG KYANG YOD PAR MTHONG NGO, ,DE DAG GIS SKYED

MOS TSAL DE DAG MTHONG NAS YID RAB TU DGA' STE, 'DI SKAD DU GROGS
PO DAG, SKYED MOS TSAL 'DI NA REG NA BDE BA'I SER BU LDANG BA YOD
KYI TSUR SHOG ,CES ZER TE DE DAG

'DUS NAS, MYUR BA MYUR BAR SKYED MOS TSAL DE'I NANG DU 'GRO'O,
,DE DAG DE'I NANG DU SONG NAS YUD TZAM ZHIG BDE BA'I 'DU SHES
BSKYED DO, ,DE DAG GI SHING DE DAG LAS BYUNG BA'I

ME TOG DE DAG DANG, LO MA DE DAG RAL GRIR 'GYUR TE, RAL GRI DE
DAG GIS YAN LAG GCOD CING GSHEGS PAR BYED DE, DE DAG RAL GRIS
BCAD NAS NYAMS THAG PA'I SGRA CHEN PO 'BYIN

PAR BYED CING PHYOGS PHYOGS SU 'BYER RO, ,DE DAG 'BYER BA NA YANG
RANG GI LAS LAS BYUNG BA'I GSHIN RJE'I MI'I LAG NA SOG LE DANG,
THO BA THOGS SHING SO DANG BZHIN BSGYUR LA, SKRA

'BAR ZHING LUS 'BAR BA'I PHRENG BAS G-YOGS LA, MTSON CHA GZAS PA
DAG PHYI BZHIN DU SGRA 'BYIN CING 'DI SKAD DU, KHYED CAG SDOD CIG
DA GAR 'BROS, KHYED RANG GI LAS KYIS


@172B BSGRUBS PA'I TSAL 'DI NYAMS SU MYONG BAR GYIS SHIG, CES ZER
TE, SMAN CHEN, DE LTAR NA SEMS CAN DMYAL BA PA'I SEMS CAN RNAMS
SKYO BA SKYE BAR 'GYUR RO, ,SMAN CHEN, GZHAN

YANG ZHAG BDUN LON NAS SEMS CAN DMYAL BA PA'I SEMS CAN RNAMS KYIS
LAS NYAMS SU MYONG BAR 'GYUR TE, BUNG BA ME TOG LA 'PHO BA BZHIN
DU DNGOS PO SNA TSOGS KYI RKYEN GYI

DBANG GIS RNAM PAR SHES PA SEMS CAN DMYAL BA RNAMS SU SKYE BA
YONGS SU LEN TO, ,DE YANG DANG PO SHI 'PHOS NAS DBANG MED PAR
KHRID DE, SDUG BSNGAL ZHING YID MI BDE BAR GYUR NAS

MUN PA MUN NAG CHEN POR ZHUGS TE, MI RGOD KYIS KHRID PA BZHIN DU
'DI SNYAM DU SEMS TE, KYE HUD, DA NI BDAG 'DZAM BU'I GLING RNAM
PAR BKRA PA BOR TE GNYEN SDUG PA YONGS SU SPANGS

NAS; SEMS CAN DMYAL BA DAG TU MNGON DU GNAS PAR GYUR CING 'DUG CI
GU, DA NI MTHO RIS KYI LAM MI MTHONG NGO SNYAM MO, ,DER YANG DAR
GYI SRIN BU RGYUD GCIG GIS DKRIS PA BZHIN DU

SHIN TU MYUR BAR SKYE BA YONGS SU LEN TE, DE YANG BDAG NYID KYI
MGUL NAS ZHAGS PAS BTAGS PAR SHES SO, ,BZANG SKYONG, DE LTAR NA
SEMS CAN DMYAL BAR SEMS CAN RNAMS SU SKYE

BAR 'GYUR ZHING, DE LTAR NA DE DAG LA RGYU'I BYE BRAG DAG 'BYUNG
BAR 'GYUR RO, ,DE NAS BZANG SKYONG SPU ZING ZHES BYED NAS THAL MO
SBYAR TE, BCOM LDAN 'DAS LA SKYABS SU SONG NGO, ,RGYAL PO'I


@173A *, ,BU GZHON NU SMAN CHEN GYIS KYANG 'DI SKAD DU DAM PA'I
CHOS MNYAN BA 'DIS NA BDAG 'KHOR BA NA 'KHOR BA'I TSE LOG PAR
LTUNG BA'I CHOS CAN DU

MA GYUR CIG ,BDAG SEMS CAN DMYAL BA RNAMS SU SKYE BA YONGS SU LEN
PAR MA GYUR CIG ,CES SMON LAM BTAB BO, ,DE NAS BCOM LDAN 'DAS LA
BZANG SKYONG GIS 'DI SKAD GSOL

TO; ;YANG BCOM LDAN 'DAS LA BDAG ZHU BA ZHU'O, ,BCOM LDAN 'DAS
KYIS BKA' STZAL PA, BZANG SKYONG KHYOD CI DANG CI 'DOD PA DRIS
SHIG, BZANG SKYONG GIS GSOL PA, BCOM

LDAN 'DAS, BSAGS PA NI GANG LAGS, SPUNGS PA NI GANG LAGS, PHUNG
PO RNAMS NI GANG LAGS, 'PHO BA NI GANG LAGS, BCOM LDAN 'DAS KYIS
BKA' STZAL PA, BZANG SKYONG,

'DI LA KHAMS PHRAD PA'I PHYIR, KHAMS BZHI PO DAG GIS LUS 'GRUB
PAR BYED DE, SHES RAB DANG, LTA BA DANG, YID DANG, MA RIG PA
DANG, KHAMS DANG, SPYOD YUL DANG, RNAM

PAR SHES PA RNAMS NI BSAGS PA ZHES BYA'O, ,DE LA SBUNGS PA NI
KHAMS DRUG PO NYID DANG, SKYE MCHED KYI SPYOD YUL DRUG DANG,
KHAMS KYI RANG BZHIN GSUM DANG, SKYE MCHED LEN

PA'I RGYU GNYIS DANG, SKRA DANG, KHA SPU DANG, SEN MO DANG, BA
SPU DANG, PAGS PA DANG, SHA DANG, RNAG DANG, MKHRIS PA DANG, BAD
KAN DANG, SNABS DANG, TSIL DANG, CHU SER DANG, RKANG


@173B LAG DANG, MIG DANG, YAN LAG DANG, NYING LAG TSOGS LA SPUNGS
ZHES BYA'O, ,DPER NA, 'BRU SPUNGS PA BZHIN TE, NAS DANG, TIL
DANG, GRO DANG, MON SRAN SDE'U MANG PO LA SPUNGS PA ZHES

BYA BA DE BZHIN DU LUS KYI YAN LAG DANG, NYING LAG TU GTOGS PA
TSOGS PA LA SPUNGS PA ZHES BYA'O, ,KHAMS DRUG PO DE DAG GANG ZHE
NA, DE LA SA'I KHAMS DANG, CHU'I KHAMS DANG, ME'I KHAMS DANG,

RLUNG GI KHAMS DANG, NAM MKHA'I KHAMS DANG, RNAM PAR SHES PA'I
KHAMS ZHES BYA'O, ,SKYE MCHED DRUG GANG ZHE NA, 'DI LA MIG DANG,
RNA BA DANG, SNA DANG, LCE DANG, LUS DANG, YID

CES BYA'O, ,SKYE MCHED KYI SPYOD YUL DRUG GANG ZHE NA, 'DI LA
GZUGS DANG, SGRA DANG, DRI DANG, RO DANG, REG BYA DANG, CHOS KYI
SKYE MCHED CES BYA BA STE, DE DAG NI SPYOD YUL DRUG YIN NO, ,DE
LA

KHAMS KYI RANG BZHIN GSUM GANG ZHE NA, 'DI LA 'DOD CHAGS DANG,
ZHE SDANG DANG, GTI MUG CES BYA BA'O, ,DE LA DE DAG NYID KYI KUN
NAS LDANG BA GSUM GANG ZHE NA, RLUNG DANG, MKHRIS PA

DANG; BAD KAN RNAMS SO, ,DE LA SKYE MCHED LEN PA'I RGYU GNYIS
GANG ZHE NA, 'DI LA TSUL KHRIMS DANG, DAD PA DANG, GTONG BA DANG,
NOR DANG, BRTZON 'GRUS DANG, TING NGE 'DZIN DANG, DGE

BA DANG, MI DGE BA ZHES BYA'O, ,DE LA PHUNG PO ZHES BYA BA'I DON
GANG ZHE NA, 'DI LA TSOR BA DANG, 'DU SHES DANG, 'DU BYED RNAMS
DANG, RNAM PAR SHES PA ZHES BYA BA STE, BZHI PO 'DI DAG NI


@174A *, ,GZUGS CAN MA YIN PA'I PHUNG PO RNAMS SO, ,DE LA TSOR BA
NI MYONG BA'O, ,'DU SHES NI SHES PA'O, ,BDE BA DANG SDUG BSNGAL
NI 'DU BYED RNAMS SO, ,BLTA BA

DANG; NYAN PA DANG, SNOM PA DANG, RO MYANG BA DANG, REG BYA RNAMS
RIG PA NI RNAM PAR SHES PA STE, DNGOS PO THAMS CAD KYI KHONGS SU
GTOGS PAS NA LUS LA DBANG BA'I DBANG PHYUG DANG,

LEN PA DANG MTHUN PA YIN NO, ,DE LA 'PHO BA ZHES BYA BA NI TSUL
KHRIMS SHIN TU YONGS SU DAG PA DANG, LUS DANG NGAG GI LAS KYI
'BRAS BU THOB PA'I 'CHI BA'I DUS BYED PA GANG YIN PA DE'I

TSE RNAM PAR SHES PA DES PHUNG PO RNAMS YONGS SU BTANG NAS, YANG
SRID PAR MI SKYE ZHING PHYIR MI LDOG PAS NA SHIN TU BDE BAR 'PHO
ZHING 'GRO STE, 'PHOS PA DE'I PHYIR YANG 'PHO BA CAN

MA YIN PA DE LTA BU NI DE'I 'PHO BAR 'GYUR BA YIN NO, ,DE NAS
BZANG SKYONG DANG, SMAN CHEN GYIS BCOM LDAN 'DAS KYI ZHABS LA
GTUGS NAS, BCOM LDAN 'DAS LA 'DI SKAD CES GSOL TO, ,

BCOM LDAN 'DAS THAMS CAD MKHYEN PAS SEMS CAN RNAMS TSIM PAR BGYID
PA GANG LAGS PA'I CHOS KYI TSOGS 'DI LEGS PAR GSUNGS SO, ,BCOM
LDAN 'DAS KYIS BKA'

STZAL PA, BZANG SKYONG, DE BZHIN GSHEGS PA'I YE SHES 'DI NI BCOS
PA MA YIN TE, 'DI'I RANG BZHIN NI THAMS CAD MKHYEN PA MA YIN PAS
RIG PA MA YIN NO, ,SHES RAB KYI SNANG BA


@174B 'DI NI DKA' BA SPYAD PA BRGYA STONG DU MAS BSGRUBS PA STE,
'DI NI NGAS JI SKAD BSTAN PA DE KHO NA BZHIN NO, ,CHOS KYI NYI MA
THAMS CAD MKHYEN PA NYID SNANG BAR BYED PA, YON TAN GYI GRAGS PA

RGYAS PAR BYED PA, THAMS CAD MKHYEN PA'I YE SHES RGYA MTSO'I
MDZOD, SEMS CAN RNAMS KYI RGYUD 'DUL BAR BYED PA, 'DUL BA STON PA
'DI YUL GANG NA GNAS SAM, DE STON PAR 'GYUR BA

DER NI MI MA YIN PA RNAMS SRUNG BAR BYED DE, LHA DANG, LHA MA YIN
DANG, LTO 'PHYE CHEN PO RNAMS PHYAG BYA BA'I PHYIR 'ONG BAR 'GYUR
RO, ,CHOS KYI RNAM GRANGS 'DI 'DZIN PA DANG, 'CHANG BA DANG,

KLOG PA DANG, KUN CHUB PAR BYED PA DANG, GZHAN DAG LA YANG RGYA
CHER RAB TU STON PA GANG YIN PA DE LA NI MTSON GYI 'JIGS PA BYUNG
BAR MI 'GYUR, DUG GI 'JIGS PA BYUNG BAR MI

'GYUR, ME'I 'JIGS PA DANG, RGYAL PO DANG, CHU DANG, CHOM RKUN GYI
'JIGS PA 'BYUNG BAR MI 'GYUR RO, ,DGE SLONG DAG, KHYED KYIS DENG
PHAN CHAD MA DAD PA RNAMS LA BSHAD PAR MI

BYA'O; ;KLAN KA TSOL BA RNAMS LA MA YIN, GCER BU PA RNAMS LA MA
YIN, GCER BU PA'I NYAN THOS RNAMS LA MA YIN, GNAS GZHAN LA ZHUGS
PA LA BSHAD PAR MI BYA'O, ,MA DRIS PAR

YANG BSHAD PAR MI BYA'O, ,DE BAS NA GAL TE LA 'KHRUL PAR GYUR NA,
DE BZHIN GSHEGS PA LA LA 'KHRUL PA BYAS PAR 'GYUR RO, ,DGE SLONG
NGAM, KHYIM NA GNAS PA GANG LA LAS 'DI


@175A *, ,RTOGS PA DE NI PHYAG BYA BA'I GNAS SU 'GYUR TE, DE
BZHIN GSHEGS PA LA BYA BA BZHIN DU GUS PA BSKYED PAR BYA ZHING,
'DI NI MDZOD 'DZIN PA YIN

NO; ;SNYAM DU BZUNG BAR BYA'O, ,DE NAS BCOM LDAN 'DAS KYIS TSE
DANG LDAN PA KUN DGA' BO LA 'DI SKAD CES BKA' STZAL TO, ,KUN DGA'
BO, CHOS KYI RNAM GRANGS 'DI GZUNG ZHIG,

CHONGS SHIG ,LHOGS SHIG, SHOD CIG ,GZHAN DAG LA YANG RGYA CHER
RAB TU STON CIG ,KUN DGA' BOS GSOL PA, BCOM LDAN 'DAS, CHOS KYI
RNAM GRANGS 'DI GZUNG BAR 'TSAL

NA; BCOM LDAN 'DAS, CHOS KYI RNAM GRANGS 'DI'I MING CI LAGS, 'DI
JI LTAR GZUNG BAR BGYI, BCOM LDAN 'DAS KYIS BKA' STZAL PA, KUN
DGA' BO, DE'I PHYIR KHYOD KYIS

CHOS KYI RNAM GRANGS 'DI RNAM PAR SHES PA 'PHO BA ZHES BYA BAR
GZUNG ZHIG ,BZANG SKYONG GIS ZHUS PA ZHES BYA BAR YANG GZUNG ZHIG
,BRTZAM PAR BYA ZHING DBYUNG BAR BYA, ,SANGS RGYAS

BSTAN LA 'JUG PAR BYA, ,'DAM BU'I KHYIM LA GLANG CHEN BZHIN,
,'CHI BDAG SDE 'DI GZHOM PAR BYA, ,GANG ZHIG RAB TU BAG YOD PAR,
,CHOS 'DUL 'DI LA SPYOD GYUR PA, ,SKYE BA'I

'KHOR BA RAB SPANGS NAS, ,SDUG BSNGAL MTHA' MAR 'BYIN PAR 'GYUR,
,BCOM LDAN 'DAS KYIS DE SKAD CES BKA' STZAL NAS, RGYAL BU GZHON
NU SMAN CHEN DANG, TSONG DPON


@175B BZANG SKYONG DANG, LHA DANG, MI DANG, LHA MA YIN DANG, NAM
MKHA' LDING DANG, DRI ZAR BCAS PA'I 'JIG RTEN YI RANGS TE, BCOM
LDAN 'DAS KYIS GSUNGS PA LA MNGON PAR BSTOD DO, ,'PHAGS PA DKON

MCHOG BRTZEGS BA CHEN PO'I CHOS KYI RNAM GRANGS LE'U STONG PHRAG
BRGYA PA LAS, TSONG DPON BZANG SKYONG GIS ZHUS PA'I LE'U ZHES BYA
STE, SUM CU RTZA DGU PA RDZOGS SO,, ,,RGYA GAR GYI MKHAN PO DZI
NA MI

TRA DANG, SU RENDRA BO DHI DANG, ZHU CHEN GYI LO TZTSA BA BAN DE
YE SHES SDES BSGYUR CING ZHUS TE GTAN LA PHAB PA,, 
