@201B ,,BOD SKAD DU, MCHOG
TU GDAGS PA'I MDO, SANGS RGYAS DANG, BYANG CHUB

SEMS DPA' THAMS CAD LA PHYAG 'TSAL LO, ,'DI SKAD BDAG GIS THOS PA
DUS GCIG NA, BCOM LDAN 'DAS NYAN THOS KYI DGE 'DUN DANG BCAS PA,
RGYAL PO'I KHAB NA 'OD MA'I

TSAL BYA KA LANDA KA GNAS PAR DBYAR NGAS PAR DAM BCAS TE BZHUGS
SO, ,DER BCOM LDAN 'DAS KYIS DGE SLONG RNAMS LA BKA' STZAL PA,
DGE SLONG DAG ,'DI GSUM NI

MCHOG TU GDAGS PA YIN TE, GSUM GANG ZHE NA, SANGS RGYAS MCHOG TU
GDAGS PA DANG, CHOS MCHOG TU GDAGS PA DANG, DGE 'DUN MCHOG TU
GDAGS PA'O, ,DE LA SANGS

RGYAS MCHOG TU GDAGS PA GANG ZHE NA, SEMS CAN RKANG MED RNAMS
SAM, RKANG GNYIS RNAMS SAM, RKANG BZHI RNAMS SAM, RKANG MANG
RNAMS SAM, GZUGS CAN RNAMS SAM

GZUGS CAN MA YIN PA RNAMS SAM, 'DU SHES CAN RNAMS SAM, 'DU SHES
CAN MA YIN PA RNAMS SAM, 'DU SHES YOD PA'ANG MA YIN 'DU SHES MED
PA'ANG MA YIN PA GANG

YANG RUNG STE, DE DAG GI NANG NA NI DE BZHIN GSHEGS PA DGRA BCOM
PA YANG DAG PAR RDZOGS PA'I SANGS RGYAS MCHOG YIN PAR BSTAN TO,
,SANGS RGYAS LA MNGON PAR DGA' BA


@202A *, ,SU'ANG RUNG BA DE DAG NI MCHOG LA MNGON PAR DGA' BA YIN
TE, MCHOG LA MNGON PAR DGA' BA DE DAG NI RNAM PAR SMIN PA'ANG LHA
RNAMS KYI NANG DU LTAR GYUR

PA RNAMS SAM, MI RNAMS KYI NANG DU MIR GYUR PA RNAMS KYI MCHOG
'BA' ZHIG TU 'GYUR BAR SHES PAR BYA STE, 'DI NI SANGS RGYAS MCHOG
TU GDAGS PA ZHES BYA'O, ,CHOS MCHOG

TU GDAGS PA GANG ZHE NA, 'DUS BYAS SAM, 'DUS MA BYAS KYI CHOS
RNAMS GANG YANG RUNG STE, DE DAG GI NANG NA NI 'DOD CHAGS DANG
BRAL PA'I CHOS MCHOG YIN PAR BSTAN TO,,

CHOS LA MNGON PAR DGA' BA SU'ANG RUNG BA DE DAG NI, MCHOG LA
MNGON PAR DGA' BA YIN TE, MCHOG LA MNGON PAR DGA' BA DE DAG NI,
RNAM PAR SMIN PA'ANG LHA RNAMS

KYI NANG DU LHAR GYUR PA RNAMS SAM, MI RNAMS KYI NANG DU MIR GYUR
PA RNAMS KYI MCHOG 'BA' ZHIG TU 'GYUR BAR SHES PAR BYA STE, 'DI
NI CHOS MCHOG TU GDAGS PA ZHES

BYA'O; ;DGE 'DUN MCHOG TU GDAGS PA GANG ZHE NA, TSOGS SAM, 'DUS
PA'AM, MANG PO'AM, 'KHOR GANG YANG RUNG STE, DE DAG GI NANG NA NI
DE BZHIN GSHEGS PA DGRA BCOM

PA YANG DAG PAR RDZOGS PA'I SANGS RGYAS RNAMS KYI NYAN THOS KYI
DGE 'DUN MCHOG YIN PAR BSTAN TO, ,DGE 'DUN LA MNGON PAR DGA' BA
SU'ANG RUNG BA DE DAG NI MCHOG


@202B LA MNGON PAR DGA' BA YIN TE, MCHOG LA MNGON PAR DGA' BA DE
DAG NI RNAM PAR SMIN PA'ANG LHA RNAMS KYI NANG DU LHAR GYUR PA
RNAMS SAM, MI RNAMS KYI NANG DU MIR GYUR PA RNAMS KYI MCHOG

'BA' ZHIG TU 'GYUR BAR SHES PAR BYA STE, 'DI NI DGE 'DUN MCHOG TU
GDAGS PA ZHES BYA'O, ,BCOM LDAN 'DAS KYIS DE SKAD CES BKA' STZAL
NAS, DGE SLONG DE DAG YI RANGS TE, BCOM LDAN

'DAS KYIS GSUNGS PA LA MNGON PAR BSTOD DO, ,MCHOG TU GDAGS PA'I
MDO RDZOGS SO,, 
